
Gerson,  George,  1790 — 1825,  Bankier  og  Musiker,  blev  født 
i  Kjøbenhavn  14.  Okt.  1790;  hans  Forældre  vare  Stadsmægler  Hei- 
mann G.  og  Emilie  f.  Nathan-David,  begge  af  jødisk  Tro  ligesom 
Sønnen.  I  sit  15.  Aar  blev  han  sendt  til  Hamborg  for  at  uddanne 
sig  til  Handelen.  Her  kom  han,  der  besad  stor  musikalsk  Be- 
gavelse og  allerede  i  Hjemmet  havde  modtaget  Undervisning  paa 
Violin,  navnlig  af  Koncertmester  C.  Tiemroth,  i  Berøring  med  den 
berømte  Violinist  A.  Romberg,  under  hvem  han  uddannede  sig 
videre,  ligesom  han  i  Omgangen  med  denne  dygtige  Musiker  og 
hans  Broder,  den  store  VJoloncellist  B.  Romberg,  erhvervede  grun- 
dige Kundskaber  i  Musiktheori.  Da  han  i  181 2  vendte  tilbage  til 
Kjøbenhavn,  fik  han  Ansættelse  som  Bogholder  hos  den  bekjendte 
J.  Hambro,  og  denne  kloge  Pengemand  lagde  snart  Mærke  til  det 
begavede  unge  Menneske,  der  foruden  at  skrive  en  sjælden  smuk 
Haand  og  tale  flere  levende  Sprog  med  Lethed  tillige  viste  sig  i 
Besiddelse  af  et  betydeligt  Forretningstalent,  hvorfor  han  i  1816 
optog  ham  som  Associé  i  sit  ansete  Firma.  Samtidig  spillede  G. 
en  fremtrædende  Rolle  i  det  kjøbenhavnske  Musikliv  og  var  navnlig, 
baade  som  fortrinlig  Kvartetspiller  og  som  Komponist,  et  virksomt 
Medlem  af  « Selskabet  til  Musikkens  Udbredelse*.  Hans  Kompo- 
sitioner   udgjøre    for    hans    korte    Levetid    en    betydelig   Mængde: 

1  Symfoni,    2  Ouverturer,    5  Kvartetter  og   i  Kvintet  for  Strygere, 

2  italienske  Sceoer  med  Orkester,  i  t  Pater  noster»  for  Mands- 
stemmer (et  i  sin  Tid  meget  yndet  og  hyppig  opført  Arbejde,  der 
bl.  a.  gaves  ved  Musikforeningens  første  Koncert  i  1837)  og  en 
Mængde  Sangkompositioner  til  danske  og  fremmede  Texter,  hvoraf 
mange  nydelig  og  fint  gjorte,  m.  m.  Kun  lidet  heraf  er  dog  ud- 
kommet i  Trykken,  saaledes  en  Strygekvartet  og  6  Sange,  de 
sidste  udgivne  af  Musikforeningen  i  1842.    I  182 1  blev  G.  —  i  den 

2  Ger  son  t  George. 

Anledning  af  Regeringen  udnævnt  til  Hofraad  —  af  Hambro  sendt 
til  London    for  at  afslutte  et  dansk-engelsk  5  Procents  Laan   paa 

3  Mill.  j9.  Paa  Hjemrejsen  blev  han  i  Hamborg  ramt  af  et  apo- 
plektisk Anfald,  der  berøvede  ham  Brugen  af  den  venstre  Haand 
og  dermed  for  en  Del  afbrød  hans  musikalske  Virksomhed.  I  Okt. 
1824  ægtede  han  Adelaide  Nathan-David  (f.  24.  Juni  1795),  Datter 
af  Grosserer  Joseph  N.-D.  og  Søster  til  Konferensraad  C.  G.  N.  David; 
men  kun  4  Maaneder  efter  fandtes  han  16.  Febr.  1825  død  paa  sit 
Kontor,  ramt  af  et  Slagtilfælde.  Hans  Enke,  der  senere  ægtede 
den  neapolitanske  Gesandt  i  Kjøbenhavn,  Prins  Pignatelli  Ruffo, 
døde  27.  Dec.   1891  i  Italien. 

Tidsskr.  f.  Musik  1858,  Nr.  3.  Sch)rtte,  Musiklex.  Musikforeningens 
Festskt.  I.     Abrahams,  Meddelelser  af  mit  Liv  S.  75  ff.  Q,  St  Bricka, 

Gerson,  Julius  Christian,  f.  181 1,  Forfatter.  G.,  der  først 
bar  Navnene  Joseph  Hartvig  G.,  er  født  15.  Nov.  181 1  i  Kjøbenhavn 
af  mosaiske  Forældre :  Skræddermester  Hertz  G.  og  Frederikke  f.  Dehn. 
Faderen  var  oprindelig  velhavende,  men  det  gik  siden  tilbage  for  ham, 
hvorfor  han  kun  ved  Venners  Hjælp  og  stor  personlig  Opofrelse 
kunde  føre  den  opvakte,  lærelystne  Søn  frem  ad  den  studerende  Vej. 
I  sit  10.  Aar  kom  Drengen  ind  i  v.  Westens  Institut,  som  han  nogle 
Aar  efter  af  pekuniære  Hensyn  maatte  forlade.  Et  Forsøg  paa  at 
gjøre  ham  til  Handelsmand  mislykkedes,  og  da  der  atter  kunde 
skaffes  Penge  til  Veje,  blev  det  besluttet,  at  den  bekjendte  Magister 
Lindberg  skulde  dimittere  ham  til  Artium.  G. s  Flid  var  upaa- 
klagelig,  men  Lindberg  vilde  ikke  lade  ham  gaa  op  saa  tidlig,  som 
han  selv  havde  Lyst  til,  og  nu  vare  Baandene  løsnede.  G.s  livlige 
Natiu*  blev  greben  af  æsthetiske  Interesser,  og  Pligtlæsningen  for- 
sømtes. Resultatet  blev,  at  G.s  Examen  faldt  uheldig  ud.  Saa  gik 
der  en  Tid  i  Sorg  baade  for  Sønnen  og  Forældrene,  indtil  hans 
Lyst  til  at  gaa  Theatervejen  sejrede.  Han  kastede  sig  med  ung- 
dommeligt Mod  ud  i  Livet  og  forlod  i  Følge  med  et  omrejsende 
Skuespillerselskab  Kjøbenhavn,  hvorpaa  han  i  3 — 4  Maaneder  rejste 
rundt  i  JyUand  og  spillede  Komedie.  Snart  følte  han  sig  meget 
skuffet  og  ilde  til  Pas  mellem  sine  udannede  Fæller,  og  under  et 
Ophold  i  Skive  forlod  han  derfor  Selskabet,  skjønt  han  næsten 
aldeles  var  blottet  for  Existensmidler.  Efter  et  Par  Timers  Ophold 
paa  Byens  Hotel  fik  han  imidlertid  af  Proprietær  Bjørn  til  Grinders- 
levkloster  i  Salling  Opfordring  til  at  overtage  en  Huslærerplads  i 
dennes  Hus,  og  fra  det  Øjeblik  af,  da  han  betraadte  dette,  daterer 

Gerson,  Jul,  Chr,  ^ 

sig  en  forandret  Livsanskuelse  hos  ham.  1  dette  kristelige  Hjem 
lød  der  daglig  Salmer  og  aandelige  Sange,  her  var  en  hjærtelig 
Omgængelse  og  en  sund  Aand,  hvilket  alt  sammen  gav  G.s  poetiske 
Natur  rig  Næring.  Her  bestemte  han  sig  til  at  gaa  over  til  Kristen- 
dommen, og  efter  at  have  modtaget  Undervisning  af  den  dygtige 
Præst  Jens  Møller,  Udgiveren  af  «Haandbog  for  Præstere  og  «Be- 
skrivelse  over  Danmarks  gejstlige  Embeder*,  døbtes  han  i  1832 
med  Navnet  Jul.  Chr.  Fra  denne  Tid  skriver  sig  en  Række  af 
hans  religiøse  Digte.  —  I  3  Aar  opholdt  han  sig  hos  Bjørns,  indtil 
Higen  efter  større  Udvikling  atter  førte  ham  til  Hovedstaden,  og 
fra  nu  af  begyndte  han  den  Kamp,  som  han  Aarrækker  igjennem 
har  ført  for  at  faa  sine  digteriske  Evner  anerkjendt  og  samtidig 
dermed  skaffe  sig  Livets  ydre  Existensmidler.  Snart  studerede  og 
underviste  han  i  Kjøbenhavn,  snart  overtog  han  Huslærerpladser 
paa  Landet  (paa  Livø  i  Limfjorden  og  paa  Læsø).  En  kort  Tid 
opholdt  han  sig  i  Norge,  kom  saa  atter  til  Kjøbenhavn,  hvor  han 
først  fik  Ansættelse  ved  « Berlingske  Tidende »  og  derpaa  blev 
Korrektør  ved  «Rigsdagstidenden»,  hvorefter  han  i  1855  blev  Re- 
daktør af  «Fyns  Stiftstidende*,  hvilken  Stilling  han  beklædte  i  8 
Aar,  indtil  Udgiveren,  Hempel,  døde.  -Saa  vendte  han  atter  til- 
bage til  sin  Plads  ved  «Rigsdagstidenden»,  hvor  han  var  ansat  i 
28  Aar,  indtil  han  selv  var  72.  Siden  1878  har  han  haft  Stats- 
imderstøttelse.     1891  fik  han  Titel  af  Professor.     Han  er  ugift. 

G.  har  udgivet  en  stor  Mængde  Skrifter  i  forskjellig  Retning, 
saaledes  en  Mængde  Børnebøger  i  bunden  og  ubunden  Form 
(cMaanedsskrift  for  Bøm»  (1845 — 47,  sammen  med  H.  V.  Kaalund), 
<Den  nye  Børneven*  (1849 — 5o)>  « Skolen  og  Hjemmet*  (1852)  o.  fl.); 
end  videre  Fortællinger  i  Prosa  («Af  det  daglige  Liv*  (1870),  «Som 
det  gaar  i  Livet*  (1874),  «Ud  af  Livet*  (1878)  o.  fl.).  Digtninger 
paa  Vers  («Tre  Livsmomenter*,  7  Oplag,  1860 — 87,  « Hjalmar  og 
Solblink*,  en  Æventyrdigtning  (1872),  «Kala*,  en  Æventyrdigtning 
(1873),  osv.),  en  hel  Række  Digtsamlinger  («Hjemlige  Toner*  (1885) 
osv.),  dramatiske  Arbejder  (« Intrigen  i  Præstegaarden*,  versificeret 
Lystspil  i  3  Akter,  opført  paa  det  kgl.  Theater  1847,  «Det  var  godt 
gjort*.  Lystspil  med  Sange,  opført  i  Kasino  1883,  osv.).  I  en 
Mængde  Tidsskrifter  og  Dagblade  har  han  leveret  originale  Arbejder 
og  desuden  offentliggjort  mange  Oversættelser  efter  Auerbach,  Sama- 
row,  J.  Hahn-Hahn,  Ruckert,  Heine  osv.  I  nogle  Aar  redigerede  han 
< Dansk  Folkelæsning*  og  « Illustreret  Ugeblad*,  og  han  har  endelig 
skrevet   «Fem  Breve  til  Clara  Raphael   fra  en  ung  Hustru*  (185 1). 

Næsten  alle  hans  Arbejder  fra  en  modnere  Alder  have  været  ud- 
givne med  hans  fulde  Navn;  tidligere  benyttede  han  Forfatter- 
mærkerne  « Julius »  og  « Christian  Alfred ». 

Hans  Forfatterfysiognomi  røber  Renhed,  Gudsfirygt  og  Fromhed. 
Han  skriver  et  klart  Sprog,  og  der  er  Sandhed  og  Simpelhed  over 
Fremstillingen.  Handlingen  i  hans  Skildringer  skrider  jævnt  fremad, 
og  Karaktertegningen  er  gjennemgaaende  korrekt,  men  ikke  særlig 
interessant.  Hans  Flugt  er  ikke  høj,  og  han  har  mere  Fornuft  end 
Begejstring.  Undertiden  røbe  hans  Arbejder  et  ret  frisk  Lune,  og 
der  kan  af  og  til  i  dem  fremdukke  en  Selvironi,  som  ikke  sjælden 
karakteriserer  den  Stamme,  hvorfra  han  er  udgaaet.  Han  kan 
sikkert  siges  altid  at  have  virket  i  det  godes  Tjeneste. 

Erilew,  Forf.  Lex.     Søndagsposten   1872,  Nr.  428.  2^ic,  Bøgh, 

V,  Gerstenberg »  Heinrich  Wilhelm,  1737 — 1823,  Digter, 
fødtes  3.  Jan.  1737  i  Tønder.  Hans  Familie  stammede  vistnok  fra 
Altenburg  i  Thiiringen.  Hans  Fader,  Joh.  Heinr.  v.  G.,  kom  i  en 
ung  Alder  til  Danmark,  under  hvis  Faner  han  tjente  i  den  polske 
Tronfølgekrig;  han  døde  som  dansk  Ritmester.  H.  W.  v.  G.  gik 
først  i  Skole  i  Husum,  derefter  175 1 — 57  i  Gymnasiet  i  Altona. 
Allerede  i  Skolen  skrev  han  Vers,  og  ved  sin  Afgang  der  fra  op- 
læste han  en  Afskedsode,  tDer  Sieg  der  Musen*.  Med  et  Par  vel- 
staaende  Tanters  Understøttelse  kom  han  paa  Universitetet  i  Jena 
for  at  studere  Jura  og  blev  her  Medlem  af  et  i  1730  stiftet  poetisk 
Selskab.  I  denne  Kreds  opstod  hans  kjedelige  «Prosaische  Ge- 
dichte*  (Altona  1759)  og  den  i  Rokokostil  forfattede  Blanding  af 
Vers  og  Prosa,  som  bærer  Titelen  «Tåndeleien»  (Lpz.  1759),  samt 
hans  første  dramatiske  Forsøg,  « Turnus ».  De  juridiske  Studier, 
som  han  næppe  havde  gjort  meget  ved,  afbrødes  ved  den  glim- 
rende Succes,  han  opnaaede  med  «Tåndeleien»,  der  bleve  roste  af 
Lessing  i  «Literatiu:briefe».  Efter  ogsaa  at  have  forsøgt  sig  som 
Kritiker  i  sin  Ven  Chr.  Weisses  «Bibl.  d.  schdnen  Wissensch.> 
vendte  han  i  Efteraaret  1759  tilbage  til  Holsten,  hvor  hans  Tante 
ejede  en  lille  Gaard  i  Nærheden  af  Hohenwestedt  (v.  for  Neu- 
munster),  men  Landlivet  synes  ikke  at  have  fængslet  ham  længe, 
og  i  1760  se  vi  ham  som  Komet  i  dansk  Militærtjeneste.  Begyn- 
delsen paa  hans  militære  Løbebane  var  lovende  nok;  i  det  korte 
og  ublodige  Felttog  mod  Rusland  i  Sommeren  1762  erhvervede  han 
sig  som  Adjudant  General,  Grev  Saint-Germains  Velvilje,  avancerede 
til  Ritmester  og  fik  sikker  Udsigt  til  at  blive  ansat  som  Referent 

for  de  holstenske  Militæranliggender  i  Krigsdepartementet.  I  Tillid 
til  denne  gode  Udsigt  havde  han  i  1765  giftet  sig  med  Sophie 
Trochmann,  Datter  af  Raadmand  T.  i  Slesvig;  men  da  Frederik  V 
døde,  og  Saint-Germain  gik  af,  blev  alt  anderledes.  I  Steden  for 
at  faa  den  lovede,  godt  gagerede  Plads  blev  han  sat  paa  Vente- 
penge, og  dette  uventede  Slag  blev  betydningsfuldt  for  hele  hans 
Fremtid,  i  det  den  Gjæld,  han  havde  haft  ved  Brylluppet,  voxede 
hvert  Aar  med  den  tiltagende  Børneflok  og  forfiilgte  ham  som  en 
ond  Skæbne,  selv  efter  at  han  havde  opnaaet  et  Embede,  saaledes 
at  han  egentlig  hele  sit  Liv  igjennem  kom  til  at  kæmpe  med  Penge- 
sorger. Hans  Forfattervirksomhed,  som  i  hans  Soldatertid  havde 
været  mangfoldig  og  til  Dels  original,  lammedes  af  Pengenøden, 
og  naar  man  læser  hans  Tragedie  «Ugolino»  med  det  mærkelige, 
fra  Dante  laante  Sujet  « Sultedød »,  skulde  man  næsten  tro,  at  han 
havde  været  paavirket  af  Tanken  om,  hvorledes  det  kunde  gaa 
ham  selv  og  hans  Familie. 

Som  Officer  laa  G.  først  i  Slesvig;  her  skrev  han  imder  Psev- 
donymet  «01e  Madsen*  en  lille  «Handbuch  flir  einen  Reuter » 
(Altona  1763)  samt  efter  Anakreontikeren  Gleims  Forbillede  «Kriegs- 
lieder  eines  kon.  dånischen  Grenadiers  bei  Er6ffnung  des  Feldzugs 
1762*  (Slesvig  1763),  3  smaa  Digte  i  alt.  Sammen  med  sin  General 
var  G.  gjentagne  Gange  kommen  til  Kjøbenhavn  og  bleven  indført 
i  den  tyske  Kreds,  som  Bernstorff  havde  draget  til  Hovedstaden; 
og  da  han  i  1763  for  Alvor  flyttede  der  til,  modtoges  han  med 
aabne  Arme  i  denne  Kreds,  bl.  a.  af  Klopstock,  J.  A.  Cramer  og 
J.  H.  Schlegel,  og  bidrog  selv  tillige  med  sin  unge  Hustru,  der  var 
lige  saa  musikalsk  begavet  som  han  selv,  i  høj  Grad  til  at  oplive 
det  selskabelige  Samliv,  saa  at  det  unge  Pars  « Hytte »  i  Lyngby 
blev  et  yndet  Samlingssted  for  den  tyske  Kreds  fra  Bernstorff  Slot. 
I  denne  Periode  naaede  G.s  Digterberømmelse  sit  Toppunkt.  I 
1765  skrev  han  en  fri  Oversættelse  efter  Beaumont  og  Fletcher, 
<Die  Braut»;  i  de  næste  3  Aar  skrev  han  sine  mest  bekj  endte 
Digtninger,  nemlig  <Der  Skalde»  (1766),  « Ariadne  auf  Naxos»  (1767) 
og  <Ugolino»  (Hamb.  1768),  og  gjorde  samtidig,  om  end  kun  forbi- 
gaaertde,  Opsigt  med  sine  « Briefe  iib.  Merkwiirdigkeiten  der  Litte- 
ratur* (Slesv.  1766 — 67),  hvori  han  stræbte  at  indføre  Smag  for 
nordisk  Oldtid  og  Mythologi  i  den  tyske  Litteratur.  Digtet  «Der 
Skaldet  er  dediceret  til  hans  Ven,  Hofpræst,  senere  Universitets- 
kansler  i  Kiel,  Digteren  Joh.  Andr.  Cramer,  paa  hvis  Landgods 
Sandholm    ved    Sjælsø    i    Nordsjælland    han    havde    fundet    et   Par 

Kæmpehøje  i  Skoven,  som  satte  ham  i  Skjaldestemning.  Digtet 
har  ikke  stor  poetisk  Betydning,  men  G.  blev  derved  den  første 
tyske  « Barde »,  og  af  ham  er  Klopstock  først  bleven  paavirket  i 
denne  Retning.  « Ariadne »  er  en  tragisk  Kantate,  som  i  sin  Tid 
jævnlig  blev  opført  til  Musik  af  forskjellige,  og  var  det  første  tyske 
Melodrama.  Af  en  Piece  fra  1770,  hvori  G.  kritiserer  det  italienske 
Syngespil,  samt  af  Breve  fremgaar,  at  han  tænkte  paa  at  skabe  et 
sammenarbejdet  Hele  af  Text  og  Musik,  ja,  at  han  endog  tænkte 
sig  Muligheden  af  en  Programmusik  uden  Ord.  Tragedien  «Ugo- 
lino»  er  et  sært  Virtuosniunmer,  et  Kunststykke  snarere  end  et 
Kunstværk;  det  mangler  den  tragiske  Skyld,  den  rette  tragiske 
Spænding  og  en  egentlig  tragisk  Løsning-,  det  er  med  ét  Ord  kun 
pinligt;  ikke  desto  mindre  blev  det  spillet  med  stor  Succes  i  Berlin 
i  1769.  Af  de  omtalte  holstenske  Litteraturbreve  skrev  G.  det 
meste  selv,  skjønt  han  gjæme  vilde  give  det  Udseende  af,  at  han 
havde  en  Masse  Medarbejdere  paa  forskjellige  Steder;  iblandt  Med- 
arbejderne vare  Etatsraad  C.Fleischer  og  Overkrigskommissær  P.  Kleen, 
sammen  med  hvilke  han  i  1765  udgav  den  sorøske  « Samling 
af  Skrifter  til  de  skjønne  Videnskabers  og  det  danske  Sprogs  Op- 
komst*. Det  betydeligste  Bidrag  i  Litteraturbrevene  er  G.s  egne 
Betragtninger  over  Shakspeare,  hvortil  der  oprindelig  var  knyttet 
en  meget  nedsættende  Bedømmelse  af  Wielands  Shakspeare -Over- 
sættelse, som  fremkaldte  en  fleraarig  litterær  Fejde  imellem  de  to 
Digtere.  I  Aarene  1768 — 70  skrev  G.  Recensioner  til  «NeueZeitung» 
i  Hamborg,  hvis  Redaktør  ønskede  at  knytte  ham  fast  til  Bladet, 
men  et  Tilbud  om  fast  Ansættelse  i  den  danske  Statstjeneste  trak 
stærkere,  og  han  blev  i  Kjøbenhavn.  I  1769  blev  han  ansat  som 
Konferencesekretær  i  det  tyske  Kancelli;  under  Struensees  Mini- 
sterium udnævntes  han  i  177 1  til  Kommitteret  i  det  tyske  Kammer 
under  Finanskollegiet  og  derefter  tillige  i  1772  til  Medlem  af  Kom- 
mercedeputationen.  Efter  Struensees  Fald,  hvoraf  han  blev  uberørt, 
blev  han  i  1773  Kommitteret  og  tysk  Sekretær  i  det  paa  ny  orga- 
niserede Rentekammer  og  endelig  i  1775  udnævnt  til  dansk  Resident 
og  Konsul  i  Lybek. 

I  denne  Stilling  kunde  han  godt  have  ftmdet  det  fornødne 
Otium  til  litterære  Sysler,  hvis  han  blot  var  bleven  frigjort  for  det 
gamle  økonomiske  Tryk.  Hans  musikalske  Anlæg  og  Tilbøjelighed, 
hans  udstrakte  Omgang,  som  her  forøgedes  med  Medlemmerne  af 
«Gottinger  Hainbund»,  hans  storartede  Gjæstfrihed  i  Forbindelse 
med  de  stedse  stigende  Krav,  som  7  opvoxende  Børn  og  en  sygelig 

Hustru  nødvendigvis  maatte  stille,  forøgede  vistnok  Gjælden  fra 
Aar  til  andet.  Indflydelsesrige  Venner  i  Hovedstaden  søgte  endelig 
at  hidføre  en  Grundforbedring  i  G.s  Kaar  ved  i  1783  at  skaffe  ham 
Tilladelse  til  —  tvært  imod  al  Skik  og  Brug  —  at  sælge  sit  Em- 
bede for  20000  Thlr.  Dermed  vilde  G.  have  været  ude  over  alle 
Vanskeligheder,  hvis  han  havde  faaet  et  andet  Embede,  men  den 
yngre  Bernstorff  og  Schimmelmann  ansaa  ham  —  ikke  uden  Grund  — 
for  upaalidelig  i  Pengesager  og  lidet  energisk  af  Karakter;  forgjæves 
søgte  han  et  Amtmandsembede,  forgjæves  blev  han  i  1788  indstillet 
til  Bibliothekar  ved  det  store  kgl.  Bibliothek  (sammen  med  Jac. 
Baden  og  D.  G.  Moldenhawer).  G.,  som  knap  nok  havde  bjærget 
det  halve  af  Salgssummen  for  sit  Embede,  blev  nu  en  urolig  Pro- 
jektmager, som  forsøgte  snart  det  ene  og  snart  det  andet,  uden  at 
gjennemføre  noget.  Da  hans  Kone  var  død  i  Eudn  1785,  hvor 
han  foreløbig  var  fl3rttet  hen,  tænkte  han  endog  paa  at  bringe  sine 
Affærer  paa  Fode  ved  et  rigt  Parti,  men  ogsaa  dette  glippede. 
Her  i  Eutin  kom  han  imidlertid  til  at  omgaas  meget  med  Digteren 
Voss,  som  var  Rektor  her,  og  som  ved  sin  roligere  og  mere  ener- 
giske Naturs  Indflydelse  fik  ham  til  at  udarbejde  sit  sidste  poetiske 
Udkast,  det  tragiske  Melodrama  «Minona  od.  die  Angelsachsen » 
(Hamb.  1785),  som  han  selv  ansaa  for  sit  bedste  Skrift,  men  heller 
ikke  her  havde  han  Held  med  sig;  det  kolde,  udvandede  og  lang- 
trukne Produkt  vandt  aldrig  Bifald.  I  Efteraaret  1786  flyttede  G. 
til  Altona  og  endelig,  3  Aar  efter,  kronedes  hans  uafladelige  An- 
søgninger og  hans  Venners  Bestræbelser  ined  Held;  han  blev  i 
1789  udnævnt  til  Justitsdirektør  ved  Lottoet.  Her  i  Altona  fandt 
han  ogsaa  i  1796  en  anden  Hustru,  en  anden  Moder  til  sine  Børn 
og  en  trofast  Plejerske  paa  sine  gamle  Dage,  nemlig  Sophie  Ste- 
mann, Datter  af  en  holstensk  Kjøbmand,  der  var  bleven  ruineret  i 
England  under  Kolonialkrigen.  Forbindelsen  med  denne  ædle 
Kvinde  skaffede '  ham  en  nogenlunde  rolig  og  lykkelig  Alderdom, 
medens  hans  usvækkede  Syn  og  hans  næsten  ubegrænsede  Frihed 
tillode  ham  at  sysle  med  sine  Yndlingsstudier;  men  digte  vilde  han 
ikke  mere,  og  det  var  kim  med  Vanskelighed,  at  hans  Ven  Gåhler 
fik  ham  til  at  udgive  det  bedste  af  sine  Skrifter  i  3  smaa  Bind 
under  Titel  cVermischte  Schriften»  (Altona  1815 — 16).  Hvad  han 
studerede,  var  Filosofi,  især  Metafysik;  Læsningen  af  Kants  Skrifter 
foryngede  ham  i  den  Grad,  at  han  endog  i  Treseme  tænkte  paa 
at  søge  et  filosofisk  Professorat  i  Kiel.  Sine  filosofiske  Skrifter  har 
han  for  det  meste  selv  tilintetgjort;  der  findes  kun  trykt  nogle  faa 

korte  Afhandlinger.  Han  døde  i.  Nov.  1823  og  ligger  begravet 
paa  Kirkegaarden  i  Altona.  Udrustet  med  et  mangesidigt  Talent, 
en  omfattende  Litteraturkundskab  og  en  sjælden  Evne  til  at  forme 
sit  Sprog  vilde  denne  Mand  maaske  være  bleven  en  af  sin  Tids 
store  Digtere,  hvis  han  havde  ejet  en  Lessings  Energi  og  faste  Tro 
paa  sig  selv. 

Allg.  Deutsche  Biographie  IX.  Q.  A,  Nissen, 

Gerty  s.  Gerhard. 

Gertner,  Johan  Vilhelm,  1818 — 71,  Maler,  var  født  i  Nyboder 
10.  Maj  1818.  Han  begyndte  i  sit  13.  Aar  at  gaa  paa  Kunstaka- 
demiet; men  han  gik  det  langsomt  igjennem,  og  selv  efter  at  han 
var  bleven  Elev  af  Modelskolen,  varede  det  3  Aar,  inden  han  vandt 
de  2  Sølvmedailler  (1837).  Derpaa  konkiuxerede  han  2  Gange  om 
Guldmedaillen,  uden  dog  at  opnaa  den.  Han  havde  imidlertid 
begyndt  at  udstille  1836,  2  Billeder,  hvoraf  det  ene,  « Thorvaldsens 
Atelier  paa  Charlottenborgs,  som  et  lovende  Ungdomsarbejde  blev 
kjøbt  til  den  kgl.  Malerisamling.  1  en  Del  af  Værkstedet  ses  ad- 
skillige af  Thorvaldsens  bekjendteste  Arbejder,  medens  nogle  Per- 
soner ere  tilstede,  saaledes  Billedhuggeren  C.  F.  Holbech  og  Arki- 
tekten Theophilus  Hansen.  Et  andet  mindre  Billede  blev  2  Aar 
efter  kjøbt  af  Kunstforeningen,  og  hans  uden  Tvivl  bedste  Ungdoms- 
værk,  «En  Hyrdedreng,  der  driver  en  Flok  Faar»,  kjøbtes  i  1839 
til  den  kgl.  Malerisamling.  Heri  var  et  Spor,  som  Kimstneren 
maaske  med  Held  kunde  have  ftilgt,  i  det,  hvad  han  havde  set 
simpelt  og  naturligt,  var  gjengivet  med  en  kraftig  Sans  for  Farve 
og  en  flittig  Udførelse.  Men  G.  var  ingen  aandelig  Begavelse,  og 
han  vendte  sig  snart  fra  en  friere  kunstnerisk  Virksomhed  til  Por- 
trættet, hvor  Naturstudiet  kunde  foregaa  imder  selve  Arbejdet  i 
Malerstuen,  og  hvortil  han  medbragte  betydelige  Fortrin  i  sin  sikre, 
om  end  noget  overfladiske,  Formsans,  i  sin  Evne  til  at  træffe,  om 
end  ikke  altid  en  behagelig.  Lighed  og  i  sin  kraftige,  vel  beregnede 
Farve.  Men  hans  Portrætter  maatte  paa  Grund  af,  at  hans  Natur 
savnede  det  dybere  aandelige  Blik,  nødvendigvis  blive  meget  for- 
skjellige.  Medens  man  i  Portrætter  af  Hall  og  Monrad  kun  fik 
en  temmelig  plump,  legemlig  Lighed,  som  det  snævre  Atelierlyses 
timge,  sorte  Skygger  kun  gave  et  endnu  aandløsere  Præg,  kom 
derimod  G.s  Fortrin  langt  mere  til  deres  Ret  i  saadanne  Portrætter 
som  af  Bankieren  Gedalia  og  Kjøbmand  Schuldt  fra  Hamborg;  selv 
det  sortladne  i  hans  Farve  paa  den  Tid  var  ligesom  mere  paa  sin 

Plads  der  end  i  de  førstnævnte  Portrætter.  At  fremragende  Per- 
soner dog  ogsaa  kunde  lykkes  for  ham,  havde  han  allerede  vist  i  sit 
Profilportræt  af  Thorvaldsen,  som  dog  i  de  senere  Gjentagelser  fik 
noget  konventionelt  og  virtuosmæssigt  i  Behandlingen,  og  i  Stifts- 
provst Trydes  Portræt,  der  i  1843  hædredes  med  Udstillingsmedaillen. 
Da  han  ikke  havde  været  udenlands,  fik  han  samtidig  Akademiets 
mindre  Rejsestipendium,  for  at  han  ved  en  Rejse  kunde  opfylde 
en  statutmæssig  Forpligtelse,  inden  han  fik  Adgang  til  at  gjøre 
Medlemsstykke.  I  Steden  for  rolig  at  gjøre  Brug  af  Rejsepengene 
indlod  han  sig  i  en  fleraarig  Strid  med  Akademiet  om  sin  for- 
mentlige Ret  til  at  blive  Medlem  ogsaa  uden  at  have  rejst,  men 
endte  med  at  opfylde  Akademiets  Fordring  ved  at  gjøre  en  Rejse 
til  Dresden,  hvor  han  bl.  a.  malede  et  Portræt  af  Nordmanden 
Landskabsmaler  J.  C.  Dahl.  Efter  Hjemkomsten  fik  han  til  Opgave 
at  male  C.  V.  Eckersbergs  Portræt,  og  paa  dette  dygtige,  om  end 
ikke  særlig  vindende.  Billede  af  den  aldrende  Mester  blev  han  1850 
Medlem  af  Akademiet  og  giftede  sig  5.  Avg.  s.  A.  med  Anna 
Elisabeth  Petersen  (f.  1830),  Datter  af  Slotsgartner  Peter  P.  Pro- 
fessortitelen fik  han  1858.  Han  havde  i  1856  malet  et  fra  hans 
øvrige  Kimst  meget  forskjelligt  Billede,  nemlig  et  Portræt  af  hans 
tarvelige,  jævne,  gamle  Moder.  Heri  er  Koloriten  finere  og  ædlere, 
navnlig  levende  er  det  smukke  clair-obscur  ved  Øjnene,  om  end 
den  noget  smaalige  Gjennemførelse  svækker  den  maleriske  Virkning. 
Det  blev  senere  indkjøbt  til  den  kgl.  Malerisamling.  Til  de  Por- 
trætter, der  bedst  ville  bevare  hans  Navn,  hører  ogsaa  Portrættet  af 
Grev  A.  V.  Moltke  (1852). 

G.  har  under  hele  sit  Kunstnerliv  tillige  raderet  og  lithograferet, 
men  i  sine  senere^^Aar  dog  især  med  Blyant  tegnet  en  Mængde 
Portrætter,  hvoraf  en  stor  Del  udmærke  sig  ved  god  Lighed  og 
bevare  Mindet  om  mange  Personligheder,  hvis  Portrætter  ellers  ikke 
haves.  Største  Delen  af  denne  Samling  er  nu  i  det  national-histo- 
riske  Musæum  paa  Frederiksborg.  Ligesom  G.  hverken  havde 
Elever  eller  dannede  Skole,  saaledes  stod  han  under  hele  sin  Livs- 
bane som  en  ejendommelig,  fra  de  herskende  Kunstretninger  ganske 
forskjellig  Skikkelse,  tilmed  lidet  skattet,  for  ikke  at  sige  under- 
vurderet, af  den  Kunstanskuelse,  som  den  Gang  førte  Ordet.  Han 
døde,  tilsyneladende  endnu  i  sin  kraftigste  Alder,  29.  Marts  187 1. 
Hans  Enke  har  senere  (1876)  ægtet  Professor,  Overlæge  C.  L. 
Studsgaard.  ^ 

lUustr.  Tid.  Nr.  602.     Weilbach,  Konstnerlex.  /%.  Weilbach^ 

Grertrudy  o.  1154 — 1197,  Knud  VI's  Dronning.  G.,  som  var 
en  Datter  af  Hertug  Henrik  Løve  af  Sachsen  og  Bajem,  blev  først 
gift  med  Hertug  Frederik  af  Schwaben  (1166).  Efter  hans  Død 
(i  167)  trolovedes  hun  med  Knud  (1171)  og  synes  at  have  opholdt 
sig  i  Danmark  i  de  følgende  Aar.  Brylluppet  fandt  Sted  i  Febr. 
1 177  i  Lund,  og  Knud  gjordes  til  Statholder  i  de  skaanske  Land- 
skaber. Da  Kong  Valdemar  I  døde  12.  Maj  1182,  besteg  han 
Tronen.  G.  var  en  halv  Snes  Aar  ældre  end  sin  Husbond,  men 
denne  var  alvorlig  og  sat  af  Væsen  og  Karakter,  ældre  end  efter 
sine  Aars  l'al,  siger  Arnold  af  Lybek,  og  han  anvender  paa  ham 
det  Vers,  at  han,  « kyskest  selv,  med  sin  kyske  Viv  sine  Dage 
henlevede.  G.  døde  i.  Juli  1197  og  ligger  begravet  i  Væ  Kirke 
i  Skaane. 

Weeke,  Lunde  DomkapiteLs  Gavebøger.     Johannes  C,  H.  R,  SUensirup, 

Gertsen,  Henrik,  — 1368,  Biskop  i  Roskilde,  var  ikke,  som 
det  almindelig  siges.  Provst  i  Roskilde,  før  han  blev  Biskop;  der 
foreligger  her  en  Forvexling  med  den  Mag.  Henrik,  der  døde  1342 
som  Provst.  Med  Sikkerhed  vide  vi  intet  om  H.  G.,  før  han  1350 
besteg  Bispestolen  i  Roskilde  efter  Jacob  Poulsen.  At  han  blev 
valgt  til  dennes  Efterfølger,  skyldes  sandsynligvis  den  Beredvillighed, 
hvormed  han  21.  Nov.  1350  overlod  Kong  Valdemar  Kjøbenhavns 
Slot  og  By  tillige  med  sit  Gods  i  Serridslev  og  en  Mølle  for  sin 
(Bispens)  Livstid.  Vi  finde  ham  da  ogsaa  bestandig  som  en  tro- 
fast Ven  af  Kongen,  meget  anvendt  i  Statssager  og  meget  føjelig 
lige  over  for  Kongens  Ønsker.  Da  Valdemar  1352  drog  til  Tysk- 
land, var  H.  G.  en  af  de  5  Statholdere,  som  skulde  styre  Landet 
i  Kongens  Fraværelse.  Aaret  efter  døbte  han  Margrethe  Valdemars- 
datter,  1356  førte  han  Forsædet  i  den  af  Valdemar  nedsatte  Kom- 
mission, der  skulde  gjøre  Forslag  til  Foranstaltninger  af  landøko- 
nomisk Interesse,  1357  overdrog  han  Kongen  sine  Besiddelser  i 
Arts  Herred,  1362  forhandlede  han  paa  Kongens  Vegne  i  Lybek, 
1366  i  Stralsund.  Sidstnævnte  Aar  følte  han  sig  imidlertid  saa 
svækket  af  Alderdom  og  Svagelighed,  at  han  fik  Tilladelse  af  Paven 
til  at  antage  en  Præst  til  Medhjælper.  Han  døde  18.  Okt.  1368 
og  blev  begravet  i  Roskilde  Domkirke,  til  hvilken  han  havde 
skjænket  betydeligt  Gods,  samtidig  med  at  han  i  Kirken  lod  op- 
føre et  Alter  til  Ære  for  St.  Anna. 

Script,  rer.  Dan.  VII,   154.   161.  MolUrUp, 

Gertsen,  Jacob,  f  H^^*  Ærkebisp,  s.  Ulfstand. 

Grertz,  Martin  Clarentius,  f.  1844,  Filolog.  G.  er  født  i 
Svendborg  14.  Dec.  1844  som  Søn  af  Bagermester  M.  C.  G.  og 
A.  H.  N.  f.  Grøn.  Mænd  i  Svendborg  bekostede  hans  Skole- 
gang i  Odense  Kathedralskole,  hvor  han  indtraadte  1859,  og  hvor- 
fra han  dimitteredes  1864  (med  Udmærkelse).  Filologisk  Embeds- 
examen  tog  han  1870.  Kort  efter  blev  G.  Madvigs  Medarbejder 
ved  Udgivelsen  af  «Adversaria  critica»  og  dyrkede  nu  særlig  den 
sproglige  og  textkritiske  Side  af  Filologien,  paa  hvilket  Omraade 
han  snart  efter  optraadte  med  selvstændige  Arbejder.  Efter  Mad- 
vigs Tilbagetræden  blev  G.,  i  Jan.  1880,  hans  Efterfølger  som  Pro- 
fessor ved  Universitetet.  —  G.s  textkritiske  Studier  have  hidtil 
væsentlig  samlet  sig  om  den  latinske  Sølvalders  Fqrfattere,  navnlig 
Valerius  Maximus,  Qvintilian,  Seneca  Rhetor  og  Filosofen  L. 
Annæus  Seneca.  Stor  Fortjeneste  har  G.  af  Studiet  af  den  sidst- 
nævnte Forfatter.  Han  begyndte  her  med,  for  vore  Skoler,  at  ud- 
give «Tre  Dialoger  af  Seneca»  (1873).  Kort  efter  fiilgte  hans 
Doktordisputats:  «Studia  critica  in  L.  A.  Senecæ  dialogos »  (1874). 
Efter  den  Anerkjendelse,  dette  Arbejde  fandt,  udgav  G.  (i  Berlin 
1876)  samme  Forfatters  «Libri  de  beneficiis  et  de  clementia»; 
senere,  efter  et  Ophold  ved  Bibliotheket  i  Mailand,  sit  Hovedværk, 
Udgaven  af  L.  A.  Senecas  « Dialogorum  libri  XII*  (1886).  Madvig 
havde  i  «Adversaria  critica*  paavist  den  rigtige  Vej  til  en  kritisk 
Behandling  af  Senecas  Text;  det  er  G.s  Fortjeneste  ved  nye 
Haandskriftkollationer  i  de  af  ham  udgivne  Værker  at  have  tilveje- 
bragt et  fast  Grundlag  for  fremtidige  Arbejder  og  selv  med  stor 
Dygtighed  at  have  benyttet  dette  Materiale.  —  I  de  senere  Aar 
har  G.  inddraget  Middelalderens  Latinister  under  sine  Studier; 
Frugterne  heraf  ere  Fremdragelsen  af  Digtet  «Vetus  qverela*  (i 
«Theolog.  Tidsskr.*  1886)  og  navnlig  Udgaven  af  And.  Sunesens 
«Hexaémeron»  (1892).  —  Der  er  for  øvrigt  næppe  nogen  Side  af 
den  græske  og  latinske  Filologi,  som  G.  ikke  dyrker,  og  hvortil 
han  ikke  yder  Bidrag.  Han  har  bl.  a.  udgivet  « Udvalgte  Skrifter 
af  Lukianos*  (1883)  samt  Oversættelser  af  Værker  af  denne  Forfatter 
og  i  «Nord.  Tidsskr.  f.  Filol.»  1889  meddelt  vægtige  Bidrag  til 
Fortolkningen  af  Lovindskriften  fra  Gortyn.  I  denne  alsidige 
Dyrken  af  sin  Videnskab  viser  G.  sig,  ikke  mindre  end  i  sine  text- 
kritiske Arbejder,  som  Madvigs  Discipel. 

1887  indtraadte  G.  i  Undervisningsinspektionen  for  de  lærde 
Skoler  og  har  fra  1888  været  dens  Formand.  1883  blev  han 
Medlem  af  Videnskabernes  Selskab;   siden  1877  har  han  deltaget  i 

Redaktionen  af  «Nord.  Tidsskr.  f.  Filologi*  og  er  (fra  1890)  Med- 
lem af  Bestyrelsen  for  Udgivelsen  af  Oversættelser  af  historiske 
Kildeskrifter.  I  1874  ægtede  G.  Anna  Catharina  Møller,  Datter  af 
fhv.  Kjøbmand  i  Middelfart  P.  H.  M. 

Universitetets  Reformadonsprogram   1874.  J^^  J*,  Kinch, 

Gretreuer,  Christian  Peter,  1695 — 1730,  Præst,  blev  født  i 
Odense  16.  Jan.  1695 ;  hans  Forældre  vare  Maler  Christian  Zacharias 
G.  og  Anne  Margrethe  Pedersdatter.  Stamfaderen  skal  have  tjent 
en  holstensk  Hertug  og  af  denne  være  benævnet  «mein  Getreuer», 
hvorfra  Familienavnet  siges  at  oprinde.  Efter  at  være  dimitteret 
fra  Odense  Skole  17 14  tog  han  Aaret  efter  Attestats  og  var  der- 
efter et  Par  Aar  Huslærer  i  Sjælland.  17 16 — 21  laa  han  paa 
Valkendorfs  Kollegium  og  vendte  saa  tilbage  til  sin  Fødeby,  hvor 
han  var  beskæftiget  med  Undervisning.  1723  maatte  han  prædike 
for  Kong  Frederik  IV  og  blev  strax  derefter  kaldet  til  Sognepræst 
i  Ønslev  paa  Falster,  hvor  han  allerede  døde  3.  Febr.  1730,  kun 
35  Aar  gammel.  Da  han  havde  faaet  Embede,  ægtede  han  Dorthe 
Cathrine  Kamp  fra  Kjøbenhavn.  G.  er  Forfatter  af  adskillige  Ri- 
merier  til  Kongehusets  Forherligelse,  ligesom  han  ved  flere  af  de 
fremtrædende  Begivenheder  paa  sin  Tid  maatte  give  sine  «Suk» 
Luft  i  Sange.  Da  han  ogsaa  vilde  øve  sin  Rimekimst  paa  den 
religiøse  Poesi  og  i  den  Hensigt  omskrev  de  gamle  Kirkesalmer 
paa  « bekvemmere  Toner*  og  « bedre  Vers»,  fraraadede  hans  Biskop 
ham  denne  Nyhedssyge:  «Lad  eders  Bønder  blive  ved  den  gamle 
aleneste  Gud!» 

I.  Barfod,  Den  falsterske  Gejstligheds  Personalhist.  II,  268  f.     ^.  Jantzen, 

Getreuer,  Christian  Peter,  17 10 — 80,  Legatstifter,  var  Søn 
af  Malermester  Zacharias  G.  (den  foregaaendes  Broder)  og  Anna 
Margrethe  f.  Wildwasser  og  født  i  Kjøbenhavn  10.  Marts  17 10.  I 
sin  Ungdom  følte  han  sig  hendragen  til  Kunsten  —  han  ud- 
smykkede endog  1738  Bankens  Generalforsamlingssal  paa  Børsen 
med  malede  Tapeter  med  allegoriske  Figurer  — ,  men  vendte  dog 
snart  Kunsten  Ryggen  og  blev  4.  Marts  1749  Hoftnalermester  og 
-forgylder.  Som  saadan  havde  han  Arbejdet  paa  en  stor  Del 
Slotte  og  offentlige  Bygninger,  men  klagede  desuagtet  allerede 
23.  Marts  1749  til  Kongen  over,  at  den  kgl.  Bygmester  Eigtved 
ikke  skaffede  ham  alt  det  Arbejde,  han  som  Hoftnaler  og  Hof- 
forgylder mente  at  kunne  gjøre  Fordring  paa.     G.  samlede  sig  en 

Stor  Formue.  Han  havde  12.  Avg.  1733  ægtet  Marie  Thomas- 
datter Riis  (f.  1699  t  2.  April  1778).  Ved  Ægtefællernes  Testa- 
mente af  I.  Juli  1776,  udvidet  7.  Juli  1779  og  konfirmeret  af 
Kongen  10.  Marts  1786,  oprettedes  de  Getreuerske  Stiftelser.  Legat- 
massen, 93000  Rdl.,  at  anvende  til  Stadens  fattiges  bedste,  sattes 
ved  kgl.  Paabud  under  Magistratens  Overbestyrelse,  skjønt  Magi- 
straten havde  rejst  stærke  Indvendinger  mod  at  overtage  dette 
Hverv.     G.  døde  i  Kjøbenhavn  22.  Okt.   1780.  ^*  J-  Meier. 

GreusSy  Joachim  Biichael,  1745 — 86,  Professor,  er  født  23.  Avg. 
1745  i  Krummendich  i  Wilstermarsk,  hvor  hans  Fader,  Nicolai 
Frederik  G.  (f  1785),  var  Præst.  Fra  1762 — 66  studerede  han  ved 
Gymnasiet  i  Altona,  kom  derefter  til  Kiel  og  der  fra  til  Kjøben- 
havn, hvor  han  bl.  a.  blev  Informator  i  Grev  Tramps  Hus.  Han 
kom  imidlertid  hurtig  ind  paa  Embedsbanen.  1769  blev  han  In- 
formator i  Mathematik  og  Fortifikation  for  Landkadetteme,  og  under 
Struensee  blev  han  udnævnt  til  Rektor  ved  den  Realskole,  som 
paatænktes  oprettet  i  Steden  for  Waisenhuset,  men  som  ikke  kom 
i  Stand.  1774  blev  han  Professor  extraord.  i  Mathematik  ved 
Kjøbenhavns  Universitet,  hvor  han  1782  rykkede  op  til  ordinær 
Professor.  Livlig  og  foretagsom,  som  han  maa  have  været,  syslede 
han  imidlertid  med  andet  end  med  sin  Videnskab.  Hans  første 
trykte  Arbejde  (1766)  er  Theses  til  en  Disputats  i  Altona  om  det 
italienske  Sprogs  Oprindelse;  i  Kjøbenhavn  oversatte  han  en  Del 
Bøger  af  forskjelligt  Indhold,  ligesom  han  skrev  Recensioner  i 
Badens  Journal,  og  endelig  var  han  virksom  i  det  1769  oprettede 
danske  Landhusholdningsselskab.  Han  blev  Medlem  af  det  1773 
og  i  1779  Præsident  for  det,  hvad  han  vedblev  at  være  til  sin 
Død;  han  var  særlig  Medlem  af  dets  < Kunstkommission »  og  dets 
«Præmieskriftskommission».  Vassentligst  Betydning  har  han  dog 
maaske  som  mathematisk  Militærforfatter,  navnlig  paa  Minerkunstens 
Omraade;  hans  Bøger  om  denne  Videnskab  (1774  og  1776)  vakte 
Opsigt,  og  han  var  samtidig  Medarbejder  i  Bøhms  «Magazin  ftir 
Ingenieurs  und  Artilleristene  i  Giessen.  Han  var  Medlem  af 
Videnskabernes  Selskab  i  Kjøbenhavn  (siden  1779)  og  Throndhjem 
ligesom  af  det  fysiografiske  Selskab  i  Lund.  Ved  sin  Død,  29.  Nov. 
1786,  efterlod  han  sig  en  ganske  betydelig  teknisk  Bogsamling.  — 
1782  havde  han  ægtet  Mette  Sophie  Horn,  Datter  af  Justitiarius  i 
Hof-  og  Stadsretten,  Etatsraad  Frederik  H.;  hun  havde  tidligere 
været   gift   med    Søkapitajn    Erik   Torm    Rasch  (f  1781),    og   som 

Enke   efter   sin    anden  Mand  skjænkede   hun  1795  hans  efterladte 
Manuskripter  til  Universitetsbibliotheket  i  Kjøbenhavn. 

O.  Mailing,  Tale  til  Erindr,  om  J.  M.  G.,  1787.  Index  libr.  et  instru- 
ment., quæ  reliquit  J.  M.  G.,  1787.  Worm,  Lex.  ov.  lærde  Mænd.  Nyerup, 
Lit.  Lex.  C.  Nyrop, 

Geveke,  Jacob,  — 1699,  Officer.  Hans  Fødsel  og  Herkomst 
ere  ikke  bekjendte,  og  det  første,  der  vides  om  ham,  er,  at  han  i 
Svenskekrigen  1643 — ^45  havde  Ansættelse  i  den  Del  af  den  danske 
Hær,  der  kæmpede  i  Skaane.  Senere  tjente  han  som  Kapitajn  i 
Flandern,  og  her  har  han  sandsynligvis  fornyet  eller  gjort  Bekjendt- 
skab  med  U.  C.  Gyldenløve,  den  Gang  i  spansk  Tjeneste,  og 
gjennem  ham  i  1657  paa  ny  opnaaet  Ansættelse  i  Danmark,  hvortil 
han  nu  forblev  knyttet.  1658  under  Kjøbenhavns  Belejring  var  han 
Oberstlieutenant  i  Gyldenløves  Dragoner,  og  med  dette  berømte 
Korps  deltog  han  bl.  a.  i  de  kraftige  Udfald  13.  Avg.  og  23.  Avg., 
der  gjorde  hans  Chefs  Navn  frygtet  i  den  svenske  Lejr  og  saa 
væsentlig  bidrog  til  at  løfte  Stemningen  i  den  belejrede  By.  Hans 
gode  Forhold  under  disse  og  senere  Begivenheder  paaskjonnedes 
af  Frederik  III,  der*  1661  udnævnte  ham  til  Kommandant  i  Nak- 
skov, og  1672  avancerede  han  til  Oberst.  Ved  den  saakaldte 
skaanske  Krigs  Udbrud  1675  fik  han  Tilladelse  til  at  nedlægge 
Kommandantposten  i  Nakskov  og  at  hverve  et  Rytterregiment, 
der  bar  hans  Navn  og  indlemmedes  i  Hovedhæren,  som  drog 
ind  i  Meklenborg.  I  Spidsen  for  dette  Regiment  deltog  han  i 
Stormen  paa  Wismar  13.  Dec.  1675  og  i  Slaget  ved  Landskrone 
16.  Juli  1677,  medens  Regimentet  det  mellemliggende  Aar  hørte  til 
det  dansk-brandenborgske  Korps,  der  under  Kurfyrst  Frederik  Vil- 
helms Anførsel  kæmpede  i  Nordtyskland.  I  Slutningen  af  1677 
blev  han  paa  ny  Kommandant  i  Nakskov,  gik  af  ved  Hærreduk- 
tionen 1679,  men  optoges  igjen  i  Hæren  med  Ventepenge  1681 
og  blev  1683  for  3.  Gang  Kommandant  i  Nakskov.  1685  blev 
han  forsat  til  den  ansete  Kommandantpost  paa  Kronborg  og  1692 
Generalmajor.  1694  i  sin  høje  Alderdom  —  Kongens  « ældste* 
Tjener  kalder  han  sig  —  afskedigedes  han  af  Krigstjenesten,  i  det 
der  som  Pension  og  paa  Grund  af  lang  og  tro  Tjeneste  blev 
givet  ham  Lundegaard  (nuværende  Christiansdal)  paa  Laaland  at 
nyde  kvit  og  frit  for  Livstid. 

G.  var  2  Gange  gift:  i.  med  Jeanne  Marie  Stenier,  Enke 
efter  en  Lic.  Wallraven,  2.  med  Elisabeth  Cathrine  Daldorff  (begr. 
i  Nakskov  30.  Juni  1698),    Datter    af  Henning    D.   til    Fliigge    paa 

Femern.  Han  var  —  maaske  igjennem  disse  Giftermaal  —  en 
ret  velstaaende  Mand,  der  havde  flere  Ejendomme.  Han  ejede 
saaledes  Søllestedgaard  paa  Laaland  fra  1665 — 70,  og  1678  til- 
skjødede  hans  Svigerfader  Daldorfif  ham  Øllingsøgaard,  som  han 
1686  afhændede  til  Christian  V.  Det  er  lejlighedsvis  blevet  be- 
mærket om  ham  —  uvist  med  hvilken  Ret  — ,  at  han  var  en 
brutal  Soldat;  af  de  talrige  Breve,  der  findes  opbevarede  fra  ham 
til  Christian  V  og  de  øverste  styrende  i  KrigskoUegiet,  fremgaar 
det,  at  han  er  en  velstuderet  Mand,  der  med  Lethed  fører  Pennen 
paa  Tysk  og  Fransk  og  frejdig,  ofte  jovialt  fremsætter  sine  Tanker. 
Han  døde  i  Nakskov  9.  Dec.  1699.  S,  A.  Sørensen, 

Geyse  (Geiso),  Johan  Erhard,  — 1707,  Officer,  var  af  en 
hessisk  Adelsslægt,  Brodersøn  af  en  fra  Trediveaarskrigen  bekjendt 
General.  Han  havde  tjent  forskjellige  Fyrster,  sidst  (fra  1676)  Kur- 
fyrsten af  Brandenborg  som  Generalmajor  af  Kavalleriet  og  « Oberst 
over  begge  Livgarder*,  da  han  i  Febr.  1678  blev  dansk  General- 
lieutenant  til  Hest  og  til  Fods.  Han  fik  Kommando  over  et 
Korps  paa  4  Rytterregimenter,  8  Batailloner  og  20  Kanoner,  hvor- 
med han  i  Maj — Avg.  s.  A.  deltog  i  Belejringen  af  Uddevalla. 
Efter  at  denne  var  opgivet,  førte  G.  sine  Tropper  tilbage  til 
Skaane,  men  da  kort  derpaa  Fr.  v.  Arenstorfif  (I,  320  ff.)  fjæmedes 
fra  Overkommandoen,  vilde  G.  ikke  tjene  under  hans  Efterfølger 
Wedel,  som  han  regnede  for  sin  Undermand.  Kongen  føjede  ham 
og  gjorde  ham  til  Gouvernør  over  Militsen  og  Fæstningerne  i 
Hertugdømmerne.  1681  kommanderede  han  et  Indfald  i  den 
gottorpske  Del  af  Ditmarsken  for  at  demolere  nogle  Skanser  og 
blev  s.  A.  dekoreret  med  det  hvide  Baand.  1686  deltog  han  i 
Belejringen  af  Hamborg,  men  da  han  stadig  laa  i  Strid  med 
andre  Generaler,  navnlig  Wedel,  og  med  Generalkommissariatet, 
og  da  han,  efter  at  Arenstorff  atter  var  tagen  til  Naade,  heller 
ikke  vilde  underordne  sig  denne,  bevilgede  Kongen  i  Begyndelsen 
af  1687  hans  Ansøgning  om  Afsked.     Han  døde  1707. 

V.  Schdning,  Die  Generale  der  brandenburg.  u.  preuss.  Armee  1640 — 
1840.  Bcrl.  1840.  H,  W,  Harbou. 

Gheysmer,  Thomas,  — 1431 — ,  Munk.  Paa  Kjøbenhavns 
Universitetsbibliothek  bevares  et  middelalderligt  Pergamentshaand- 
skrift,  der  slutter  med  en  Optegnelse,  hvorefter  den  fromme  Kloster- 
broder T.  G.,    født  i  Stralsund,    i   Aaret   1431   har   ladet  Odense- 

Bprgeren  Henrik  Ehivel  skrive  dette  cCompendium^  til  sine  Brødres 
Nytte.  Haandskriftet  indeholder  foruden  en  Verdenskrønnike  og 
nogle  theologiske  Skrifter  en  Danmarkskrønnike,  der  bestaar  af  et 
Udtog  af  Saxos  Værk  og  en  Fortsættelse  deraf  indtil  1341.  Ved 
en  Misforstaaelse  af  Langebek,  der  udgav  denne  Krønnike  i  2.  Bind 
af  « Scriptores >,  blev  T.  G.  tidligere  opfattet  som  Forfatter  hertil; 
dette  var  han  dog  ikke,  saa  vist  som  Krønniken  aabenbart  er 
skrevet  af  en  dansk  Mand  i  Valdemar  Atterdags  første  Aar. 
Værket  frembyder  stor  Interesse;  allerede  i  Fremstillingen  af  det 
13.  Aarhundrede  medtager  Forfatteren  adskillige  Folketraditioner, 
som  ikke  have  fundet  Plads  i  Aarbøgeme,  og  af  det  følgende  Aar- 
hundredes  Begyndelse  giver  han  en  mere  indgaaende  Skildring  end 
nogen  anden  Kilde.  Den  ubekjendte  Forfatter  har  været  en  varmt- 
følende Patriot,  der  var  dybt  greben  af  Fædrelandets  Ulykker,  og 
dette  giver  hans  Fremstilling  Liv  og  Farve.  Denne  Krønnike  blev 
da  ogsaa  meget  læst;  i  det  15.  Aarhimdrede  blev  den  endogsaa 
oversat  paa  Plattysk  og  trykt,  ligesom  den  for  en  stor  Del  ligger 
til  Grund  for  den  danske  Rimkrønnikes  Skildringer. 

Usinger,  Daniscbe  Annalen  S.  88.  Xr,  ErsUv. 

Gianelli,  Giovanni  Domenico,  — 1801 — ,  Billedhugger,  var 
Søn  af  Kunstakademiets  Gibser  Domenico  Maria  G.  fra  Lucca 
(t  1801)  og  født  i  2.  Halvdel  af  det  18.  Aarhundrede.  Som  Elev 
af  Kunstakademiet  udførte  han  en  Buste  af  Prokurator  P.  Bugge 
(f  1794).  I  1797  vandt  han  den  mindre  og  den  store  Sølvmedaille 
i  Modelskolen,  endnu  s.  A.  den  mindre  Guldmedaille  og  1799  den 
store  Guldmedaille.  Foruden  disse  Arbejder  har  han  kun  udstillet 
nogle  Buster,'  deriblandt  A.  P.  Bernstorffs  (1803).  Efter  Faderens  Død 
blev  han  Akademiets  Gibser;  men  endnu  s.  A.  (1801)  søgte  han 
om  Tilladelse  til  at  rejse  til  London,  hvilket  han  ogsaa  gjorde, 
men,  som  det  synes,  adskillige  Aar  senere.  Fra  London  hjem- 
sendte han  1819  en  Buste  af  Hertug  Vilhelm  Frederik  af  Gloucester, 
der  var  Æresmedlem  af  Akademiet,  men  blev  kun  agreeret,  ikke, 
som  han  havde  forlangt,  optaget  til  Medlem  paa  denne  Buste,  som 
heller  ikke,  hvad  der  især  krænkede  ham,  blev  opstillet  i  Akade- 
miets Forsamlingssal.  «John  Dominick  G.»,  som  han  nu  kalder 
sig,  maa  være  forbleven  i  England  og  er  vistnok  død  der. 

Weilbach,  Konstnerlex.  /%,  Weilboch, 

Gianelli,  Harald,  1803 — 32,  Medaillør,  var  en  Søn  af  ndfr. 
nævnte  P.  L.  G.  og  blev  født  18.  Febr.  1803.     Han  var,  efter  hvad 

der  siges,  skrutrygget  og  svag  fra  Fødselen  og  skal  yderligere  have 
gjort  sit  til  at  nedbryde  sit  Helbred,  indtil  han  endnu  i  ung  Alder 
forfaldt  til  Drik  og  efter  næsten  et  Aars  tiltagende  Sygelighed  døde 
4.  Febr.  1832.  Hans  Fader  var  død,  da  han  var  4  Aar,  Moderen 
havde  giftet  sig  igjen  med  en  Svoger,  der  sad  i  smaa  Kaar,  saa 
at  H.  G.  maatte  søge  Understøttelse  for  at  studere  ved  Akademiet. 
Han  synes  imidlertid  at  have  vist  saa  meget  Talent,  at  Akademiet 
kunde  anbefale  ham,  og  i  nogle  Aar  nød  han  en  Understøttelse 
af  2  Rdl.  om  Ugen.  I  Modelererklassen  vandt  han  1825  den  mindre 
Sølvmedaille,  1827  en  Pengepræmie,  medens  han  samtidig  uddannede 
sig  til  Medaillør,  men  han  naaede  kun  at  faa  udført  nogle  Øvelses- 
arbejder,  der  dog  vakte  Akademiets  Opmærksomhed.  Af  andre 
Billedhuggerarbejder  af  ham  kjender  man  kun  en  Buste  af  Maleren 
C.  A.  Lorentzen  (f  1828),  udført  efter  en  Maske  af  den  afdøde 
og  udstillet  1829. 

Weilbach,  Konstnerlex.  i%.  WeiWach, 

GianelU,  Peter  Leonhard  (eller  Pierleonardo),  1767 — 1807, 
Medaillør,  var  en  Broder  til  ovfr.  nævnte  Giovanni  Domenico  G. 
og  blev  født  i  Kjøbenhavn  27.  Okt.  1767.  Allerede  som  Barn  kom 
han  paa  Akademiet  og  vandt  i  faa  Aar  begge  Sølvmedailleme  og 
1789  den  lille  Guldmedaille  som  Billedhugger.  Han  vendte  dog 
snart  Billedhuggeriet  Ryggen  for  at  kaste  sig  over  Medaillørkunsten, 
og  Abildgaard,  hvis  Velvilje  han  havde  vundet,  satte  igjennem,  at 
Akademiet  tilstod  ham  et  Rejsestipendium  som  Medaillør  1791. 
Han  var  borte  paa  6.  Aar,  og  efter  sin  Hjemkomst  ved  Juletid  1796 
blev  han  agreeret  og  1798  Medlem  af  Akademiet  paa  et  nyt 
Stempel  til  dettes  store  Sølvmedaille.  Tiden  den  Gang  var  imid- 
lertid saa  isnende  kold  lige  over  for  Kunsten  og  Kimstneme,  særlig 
Billedhuggere  og  Medaillører,  at  G.  fandt  det  rettest  at  søge  An- 
sættelse som  Medaillør  ved  Mønten,  en  Stilling,  han  opnaaede 
1800.  Hans  Virksomhed  her,  og  overhovedet  som  Kunstner,  var 
imidlertid  kun  kort  og  ringe,  i  det  han  allerede  23.  Dec.  1807  af- 
gik ved  Døden.  Som  Billedhugger  gjorde  han  1787  en  Apollo, 
der,  ligesom  hans  Konkursarbejde  for  Guldmedaillen :  Cain  og 
Abel,  fortjener  at  nævnes;  hans  Stempler  til  de  faa  Medailler,  han 
fik  udført, , —  som  den  over  Martin  Wahl  og  den  til  Minde  om 
Søslaget  2.  April  —  ere  fortræffelig  gjorte,  og  som  Medaillør  staar 
G.  ved  Siden  af  Arbien  og  Adzer  og  over  Schneider,  Wahl, 
Meybusch  o.  a.  ældre.     G.  havde  8.  Marts  1802  ægtet  Anna  Mar- 

Dansk  biogr.  Lex.    VI  Jan.  1892.  2 

grethe  Louise  Boyesen  (f.  1778);  hun  overlevede  ham  i  mange  Aar, 
indgik  i  1810  nyt  Ægteskab  med  Gibseren  Giambattista  G.  (f  1825), 
Broder  til  hendes  afdøde  Mand,  og  afgik  ved  Døden  i  Juni  185 1. 
I  sit  første  Ægteskab  var  hun  bleven  Moder  til  ovfr.  nævnte  Harald  G. 
Kjøbenhavns  Skilderi  1807,  Sp.  345.  Weilbach,  Konstnerlex.  Thiele, 
Thorvaldsen  I,   156.  171.     Meier,  Wiedewelt  S.  169  f.  174.  J?,J,  Meier. 

Gie — ,  jvfr.  Gje — . 

Giese,  Adam  Ludvig,  1704 — 62,  Præst,  blev  født  12.  Maj 
1704  og  havde  3  Aar  været  Hospitalspræst  i  Wemigerode,  da  han 
1735  «niod  al  hans  Søgen  og  Tanke*  efter  Grev  Stolbergs  Anvis- 
ning blev  kaldet  til  Kjøbenhavn  som  Kabinetspræst  hos  Enke- 
fyrstinden af  Ostfriesland.  6  Aar  efter  (1741)  ansattes  han  som 
tysk  Gamisonspræst  sammesteds,  og  i  dette  Embede  forblev  han 
til  sin  Død,  26.  Jan.  1762.  Han  var  ivrig  Pietist,  og  det  var 
ham,  der  i  en  Prædiken  ytrede,  at  Frederik  V  « privilegerede » 
Synden,  da  han  oprettede  de  kgl.  privilegerede  Komedier.  I  øvrigt 
var  han  en  nidkjær  Præst  og  særdeles  dygtig  Prædikant,  hvorom 
adskillige  trykte  Prædikener  vidne.  De  bleve  for  største  Delen  ud- 
givne enkeltvis  og  tillige  oversatte  paa  Dansk.  Senere  foranstaltedes 
en  Samling  deraf.  Til  Brug  ved  Gudstjenesten  i  Garnisons  Kirke 
udgav  han  en  (tysk)  Salmebog  (1745  og  oftere),  som  hører  til  hin 
Tids  kjæmefulde  Salmesamlinger.  Han  er  ogsaa  selv  Forfatter  af 
flere  Salmer.  G.  var  2  Gange  gift:  i.  med  Christine  Margrethe 
f.  V.  Schlegel;  2.  med  Bertha  Sophia  f.  Romstorf  (f  1767,  70  Aar 
gammel). 

Nyerup,  Lit  Lex.  A.  Jantzen. 

Giese,  August,  1620 —  ,  Byskriver,  Forfatter,  Søn  af  By- 
skriveren  i  Husum  Joachim  G.  og  Salome  Moldenit,  fødtes  29.  Sept. 
1620.  Han  studerede  Lovkyndighed  i  Kømgsberg  og  Helmstedt, 
det  sidste  Sted  især  under  Vejledning  af  Herman  Conring.  Efter 
sin  Hjemkomst  fulgte  han  sin  Fader  i  Bestillingen,  ligesom  han 
blev  Raadmand,  og  udmærkede  sig  i  disse  Stillinger  ved  sin  frem- 
ragende Begavelse  og  Forretningsdygtighed;  ikke  des  mindre  blev 
han  sammen  med  de  øvrige  Raadmænd  afskediget  af  den  hertuge- 
lige Regering  paa  Gottorp  paa  Grund  af  en  Strid  med  Byens 
Sognepræst  (1688?).  Han  var  en  kundskabsrig  og  fordomsfri  For- 
fatter, der  behandlede  mange  forskjellige  offentlige  Forhold;  men 
de  fleste  af  hans  Skrifter  kom  ikke  i  Trykken.     Med  sin  Hustru, 

Borgmesterdatteren  Anna  Axen,  havde  han  en  Datter  og  7  Sønner. 
Hans  Dødsaar  opgives  ikke. 

J.  M.  Kraflft,  Ein  zwey-hundert-jfthriges  Jubel-Ged&chtniss  S.  256  ff.  (195). 
MoUer,  Cimbria  lit.  A.  D.  Jørgensen. 

Giese,  Frederik,  1625 — 93,  Kammersekretær,  Amtmand,  fødtes 
i  Husum  15.  Juni  1625  og  var  en  Broder  til  den  foregaaende. 
G.  fik  en  god  Opdragelse  og  blev,  14  Aar  gammel,  for  at  lære 
< Kancellistilene  sendt  til  det  hertugelig  gottorpske  Kancelli,  hvor 
han  blev  i  4  Aar  og  viste  særlige  Anlæg  for  den  administrative 
Virksomhed.  1644  sendtes  han  med  Christian  Rantzaus  Anbefaling 
til  den  danske  Rigsmarsk  Anders  Bille,  hvorefter  han  fik  Ansættelse 
som  Krigssekretær.  1647  udnævntes  han  til  Avditør  i  Jylland,  og 
1652  udvalgte  Anders  Bille  ham  til  Hovmester  for  en  ung  Slægt- 
ning paa  en  4aarig  Rejse,  som  gik  gjennem  Frankrig,  Italien, 
Tyskland,  England  og  Holland,  og  hvorved  G.,  der  navnlig  lagde 
sig  efter  Politik  og  Finansvæsen,  fik  en  gunstig  Lejlighed  til  at 
uddanne  sig  yderligere  til  sin  lange  Virksomhed  i  Statens  og  særlig 
Rentekammerets  Tjeneste.  Efter  Hjemkomsten  udnævnte  Kongen 
ham  til  Generalavditør,  hvilken  Stilling  han  beklædte  med  Dygtig- 
hed under  Kjøbenhavns  Belejring.  Efter  Regeringsforandringen  1660 
betroedes  ham  en  indflydelsesrig  Stilling  som  Sekretær  i  Skat- 
kammerkollegiet. Mangfoldige  efterladte,  med  hans  Haand  skrevne 
Koncepter,  Forestillinger  til  Kongen  o.  a.  udvise,  at  hans  Virk- 
somhed har  været  betydelig,  og  godtgjøre  det  urigtige  i  den  Paa- 
stand, at  G.  aldrig  lærte  at  skrive  forstaaeligt  dansk.  Fra  1669 
ses  G.  tillige  at  have  ftmgeret  som  Assessor  i  Kollegiet,  1680 
udnævntes  han  til  Admiralitets-,  1684  til  Kancelli-  og  Kåmmerraad. 
1692  søgte  og  fik  han  en  Retrætepost  som  Amtmand  i  Ringsted 
med  adskillige  Forbedringer  i  Gagen,  Skattelettelser  o.  1.  i  Anled- 
ning af  sin  lange  og  tro  Tjeneste.  Ved  i  lange  Tider  ikke  at 
modtage  sin  Løn  erhvervede  han  en  betydelig  Fordring  paa  Kronen, 
hvorfor  han  fik  Udlæg  i  Jordegods  i  Ringsted  Amt.  Heraf  op- 
rettede han  Giesegaard,  der  endnu  bærer  hans  Navn.  1665  havde 
han  ægtet  en  Datter  af  Landkansler  i  Holsten  Johan  Schønbach, 
Margrethe  Elisabeth  S.,  som  levede  mange  Aar  efter,  at  han 
12.  Febr.  1693  var  afgaaet  ved  Døden. 

Univ.-Progr.     Danske  Herregaarde  VII:  Giesegaard.  Q,  X.  Grove, 

Criesecke,  Karl  Ludvig,  1761 — 1833,  Mineralog,  blev  født 
1 76 1  i  Augsburg.     Faderen,  Metzler,  var  Skrædder,  og  Sønnen  an- 

tog  først  Navnet  Giesecke  1790,  da  han,  efter  at  have  studeret  i 
Altdorf,  Halle  og  Gøttingen,  optraadte  som  Skuespiller  i  Wien, 
Under  denne  Virksomhed  var  G.  ogsaa  Skuespilforfatter.  Det 
mest  fremtrædende  Arbejde  er  vel  Texten  til  Operaen  « Trylle- 
fløjten»,  som  G.  først  mange  Aar  efter  Operaens  Fremkomst  ved- 
kjendte  sig  at  være  Forfatter  til.  1804  opgav  han  Theatervirksom- 
heden  og  kastede  sig  af  al  Magt  over  Mineralogien,  som  han  efter 
alt  at  dømme  dog  maa  have  syslet  med  længe  i  Forvejen.  For 
at  danne  sig  en  Levevej  som  Mineraliehandler  søgte  G.  at  faa 
samlet  de  meget  begjærede  nordiske  Mineraller,  navnlig  Zeolither. 
Som  kgl.  preussisk  «Bergrath»  nævnes  han  1805,  da  han  fik 
den  danske  Regerings  Tilladelse  til  paa  det  færøske  Handels- 
kompagnis Bekostning  at  rejse  til  Færøerne,  hvor  han  opholdt  sig 
i  Avg.  og  Sept.  1805,  samlede  Mineraller  og  besøgte  næsten  alle 
Øerne  ^  Han  opholdt  sig  Vinteren  1805 — 6  i  Kjøbenhavn  og  rejste 
om  Foraaret  til  Grønland,  ligeledes  for  at  samle  Mineraller.  Hen- 
sigten var  at  fuldføre  Rejsen  i  i^ft  Aar,  men  Krigen  mellem  Eng- 
land og  Danmark  foraarsagede,  at  G.  maatte  blive  7^/«  Aar  i 
Grønland.  Han  fik  derved  Lejlighed  til  at  berejse  hele  den  da 
kj endte  danske  Del  af  Grønland.  Under  Rejsen  førte  han  en 
Dagbog,  som  er  bleven  et  vigtigt  Kildeskrift  for  Studiet  af  Grøn- 
lands Mineralogi,  navnlig  efter  at  F.  Johnstrup  har  udgivet  det 
hidtil  kun  i  Manuskript  værende  Værk  i  Trykken  (1878),  ledsaget 
af  en  udførlig  Biografi  over  G.  I  de  7^/2  Aar,  G.  berejste  Grøn- 
land, foretog  han  meget  betydelige  Indsamlinger  af  Mineraller  og 
Bjærgarter,  hvoriblandt  ikke  faa  nye  Arter,  som  strax  med  Be- 
gjærlighed  bleve  undersøgte  og  bearbejdede  af  flere  af  Datidens 
bekjendteste  Videnskabsmænd  (Allan,  Thomson  og  navnlig  Stro- 
meyer).  De  2  første  Aars  Samlinger,  som  G.  hjemsendte  i  Slut- 
ningen af  1807,  bestode  særlig  af  en  Del  sjældne  Mineraller  fra 
Sydgrønland.  Skibet  blev  taget  af  Englænderne,  og  Mineralie- 
samlingen  blev  sammen  med  den  øvrige  grønlandske  Last,  det 
førte,  solgt  ved  Avktion  i  Edinburgh  og  kjøbt  af  2  Privatmænd. 
Senere  blev  Samlingen  erkjendt  for  at  være  G.s,  og  han  fik  Æren 
for  at  have  fundet  de  deri  værende  nye  Mineraller,  som  vare 
blevne  beskrevne  og  analyserede  af  andre.  G.s  andre  mineralogiske 
Samlinger    fra    de   følgende  Aar  gav  han   dels  til   Danmark  (nu   i 


*  Hele  Samlingen  fra  Færøerne  tilintetgjordes  sammen  med  G.s  Manuskripter 
og  Bøger  under  Kjøbenhavns  Bombardement  1807. 

Mineralogisk  Musæum),  dels  til  Udlandet.  I  Grønland  indsamlede 
G.  ogsaa  baade  Dyr  og  Planter  samt  førte  en  meteorologisk  Journal. 
Han  forlod  Grønland  1813,  var  Vinteren  1813 — 14  i  Edinburgh  og 
fremlagde  i  Foraaret  1814  for  det  derværende  Royal  society  en 
Afhandling:  «0n  the  mineralogy  of  Disco  island»  (trykt  1823). 
Sommeren  1814  og  Vinteren  1817 — 18  opholdt  han  sig^i  Kjøben- 
havn  og  ordnede  sine  Samlinger.  Under  dette  Vinterophold  var 
G.  —  sammen  med  H.  C.  Ørsted  og  Admiral  Løvenøm  —  Med- 
lem af  en  Regeringskommission,  der  skulde  overveje  Muligheden 
for  en  Besejling  af  Grønlands  Østkyst  (Grønlands  hist.  Mindes- 
mærker III,  762  f.). 

Allerede  1814  blev  han  valgt  til  Professor  i  Mineralogi  i 
Dublin,  hvilken  Stilling  han  beklædte  til  sin  Død,  5.  Marts  1833. 
G.  blev  udnævnt  til  Kommandør  af  Danebrog  1818,  Medlem  af 
Videnskabernes  Selskab  1817  samt  desuden  af  en  Del  udenlandske 
lærde  Selskaber.  En  fuldstændig  Fortegnelse  over  G.s  Virksomhed 
som  videnskabelig  Forfatter  findes  i  Johnstrups  ovenomtalte  Biografi; 
han  har  ikke  udgivet  noget  paa  Dansk. 

Gieseckes  mineral.  Rejse  i  Grønland,  udg.  af  F.  Johnstrup,  1878.  Allg. 
Deutsche  Biographie  IX.  K,  Rørdam, 

Gigas,  Emil  Leopold,  f.  1849,  Litteraturhistoriker.  £.  G., 
født  i  Kjøbenhavn  23.  Avg.  1849,  er  en  Søn  af  Grosserer  V.  T.  G. 
og  Hustru  (f.  Dehli).  Han  blev  Student  1868,  valgte  at  studere 
klassisk  Filologi,  men  dyrkede  ved  Siden  heraf  med  stor  Iver 
Musikken  og  dens  Theori  samt  Kunsthistorie.  Paa  Rejser,  som 
han  foretog  i  Selskab  med  Faderen,  fik  han  dog  Lyst  til  Studiet 
af  romanske  Sprog  og  dyrkede  navnlig  Spansk  med  Forkjærlighed. 
Da  de  romanske  Sprog  ved  Universitetet  kun  repræsenteredes  af 
Fransk,  besluttede  han  sig  1876  til  at  imderkaste  sig  en  Magister- 
konferens i  dette  Sprog  i  Forbindelse  med  Italiensk  (som  Hovedfag). 
Efter  Konferensens  Afslutning  rejste  han  til  Spanien,  Studerede  1877 
romanske  Sprog  i  Paris  og  foretog  1880  med  offentlig  Understøttelse 
historiske  Studier  i  Arkivet  i  Simancas.  G.,  der  i  Aarene  1875 — 83 
virkede  som  musikalsk  Recensent  ved  « Fædrelandet*  og  « Dagbladet*, 
blev  1883  ansat  som  Assistent  ved  det  store  kgl.  Bibliothek  og  vandt 
s.  A,  ved  sin  væsentlig  historiske  Afhandling:  «Grev  Bemardino 
de  Rebolledo»  den  filosofiske  Doktorgrad.  Han  har  foruden  en  Del 
mindre  Afhandlinger,  der  til  Dels  angaa  komparativ  Litteratur- 
historie og  ere  trykte  i  Tidsskrifter  (Plauti  «Menæchmi»,  1874,   og 

«Amphitruo»,  1877),  ogsaa  skrevet  adskillige  Artikler  i  Dagblade. 
Han  har  nu  valgt  Historien  til  sit  væsentlige  Studium  og  er  for 
Øjeblikket  optagen  af  Udgivelsen  af  «Lettres  inédites  de  divers 
savants  de  la  fin  du  17.  et  du  commencement  du  18.  siécle»,  efter 
Originaler  i  det  st.  kgl.  Bibliothek;  i.  Bind  heraf  udkom  1890. 

Univ.  Progr.  ved  Reformationsfesten  1883.  Thor  Sundby* 

Giseler,  Tile  (Tilemann),  — o.  1532,  Admiral,  er  en  af  de 
Sømænd,  som  Kong  Hans  tog  i  sin  Tjeneste,  da  han  under  sine 
Kampe  med  Sverige  og  Lybekkeme  blev  Gjenskaberen  af  en  dansk 
Flaade.  Navnet  staves  paa  forskjellige  Maader  (Gisel,  Gisler,  Gitziil 
osv.);  maaske  har  han  været  af  frisisk  Oprindelse.  Fra  1506  af 
forekommer  han  jævnlig  sammen  med  Jens  Holgersen  Ulfstand, 
Søren  Norby,  Otte  Rud  o.  a.  som  Fører  for  Flaaden.  1509  var 
han  saaledes  sammen  med  Søren  Norby  og  Otte  Rud  ved  Aabos 
Erobring  i  Finland;  151 1  var  han  med  paa  det  store  Tog  i  Øster- 
søen, som  Jens  Holgersen  og  Søren  Norby  foretoge.  Under  Chri- 
stian II  indtog  han  ligeledes  en  betydelig  Plads.  I  Aaret  1516  var 
det  saaledes  ham,  der  paa  Fru  Mette  Iversdatter  Dyres  Vegne  op- 
bragte et  af  Sten  Stiures  Skibe  ved  Travemunde  (IV,  377).  Om- 
trent paa  denne  Tid  synes  han  ogsaa  at  have  været  forlenet  med 
Øland.  1 5 18  anførte  han  tillige  med  Søren  Norby  Flaaden  paa  Toget 
til  Sverige.  Senere  tumlede  han  sig  tillige  med  Søren  Norby  i  Fin- 
land. Han  var  netop  kommen  tilbage  her  fra,  da  Christian  II 
19.  Marts  1523  paa  Livstid  forlenede  ham  med  Dronningholm  i 
Nordsjælland,  og  10.  April  s.  A.  afløb  han  fra  Kjøbenhavn  med 
den  store  Flaade  paa  20  Skibe,  der  førte  den  landflygtige  Konge 
med  Kone  og  Børn  til  Veere  i  Zeeland.  Her  fra  udløb  han  atter  i 
Sept.  med  nogle  Skibe  for  at  undsætte  det  belejrede  Kjøbenhavn, 
og  det  lykkedes  ham  ogsaa  at  naa  ind  i  Byen.  Ved  Kjøbenhavns 
Overgivelse  i  Jan.  1524  traadte  han  i  Frederik  Fs  Tjeneste  mod  en 
Aarsløn  af  48c  Mark,  Frihed  for  al  borgerlig  Tynge  i  Kjøbenhavn 
og  særlig  Sold  og  Løn  i  Krigstider,  men  maatte  opgive  sin  Forlening 
Dronningholm.  Til  Omslaget  har  maaske  bidraget,  at  hans  Hustru 
og  Børn  vare  i  Gustav  Vasas  Fangenskab,  hvilket  formodentlig  var 
sket  ved  Finlands  Erobring  af  Svenskerne  i  1523;  Frederik  I  søgte 
paa  denne  Tid  at  komme  i  Besiddelse  af  dem  for  at  have  dem 
som  Gisler.  I  denne  Konges  Tid  var  han  den  vigtigste  danske 
Skibsfører.  Skipper  Clement  tjente  1525  imder  ham  som  c  Under- 
admirals,    men  løb  i  en  mørk  Septembernat  bort  fra  Kjøbenhavn 

med  et  Par  af  de  bedste  Skibe,  netop  som  T.  G.  skulde  føre  en 
Flaade  til  Gulland.  I  de  følgende  Aar  kæmpede  han  mod  Skipper 
Clement  og  deltog  i  Slaget  1526,  hvorved  Søren  Norby  blev  for- 
dreven. Dog  sendte  han  endnu  paa  denne  Tid  i  al  Hemmelighed 
ved  en  Kjøbmand,  der  stod  i  Forbindelse  med  Christian  II,  Bud 
til  denne,  at  naar  Kongen  havde  fast  Fod  at  staa  paa  og  blot 
vinkede  ham  med  en  Finger,  vilde  han  atter  tjene  Kongen  med 
Liv  og  Sjæl.  Frederik  I  forstod  dog  at  knytte  ham  nøje  til  sig. 
Han  overlod  ham  en  Byggegrund  ved  «Vingaarden»  i  Kjøbenhavn, 
og  1 53 1  fik  hans  Sønner  Jørgen  og  Balthazar  Tilladelse  til  at  maatte 
bo  i  Kjøbenhavn,  frie  for  al  Tynge.  1532  førte  han  som  Admiral 
den  lille  Eskadre,  som  i  Marts  Maaned  med  Peder  Skram  som 
Høvedsmand  skulde  forsøge  at  bringe  Akershus  Undsætning,  og  tog 
ved  denne  Lejlighed  5  af  Christian  II's  største  Skibe.  Senere  del- 
tog han  i  det  store  Tog  til  Norge  under  Knud  Gyldenstjeme  og 
har  ogsaa  medbeseglet  Christian  II's  Lejdebrev  af  i.  Juli.  Dermed 
forsvinder  ethvert  Spor  af  den  raske  Sømand.  Han  maa  være  om- 
kommen kort  efter;  thi  i  den  skibb3rske  Krønnike  omtales  han  som 
en  af  de  « Pirater*  fra  Kong  Hans'  Tid,  der  vare  omkomne  paa 
en  ulykkelig  Maade,  ved  Drab  eller  Forlis. 

Allen,  De  rebus  Chr.  II  exulis  S.  9.  A.  Heise. 

Gisico,  — 1300 — ,  Biskop.  Efter  Navnet  at  dømme  har  denne 
Mand  været  en  Udlænding,  og  han  hørte  til  Dominikanerordenen. 
I  Følge  en  Ytring  af  ham  selv  havde  han  i  Aaret  1263  opholdt  sig 
i  Rom.  Han  var  Sortebrødrenes  Subprior  i  Odense,  da  han  1286 
blev  valgt  til  Stiftets  Biskop.  Ærkebiskop  Jens  Dros  i  Limd  ind- 
viede ham.  Det  var  en  urolig  Tid,  da  G.  tiltraadte  Bispestolen. 
Imidlertid  er  det  ikke  ved  Strid,  men  ved  Fredens  Gjeming,  at 
denne  Biskop  er  bleven  navnkimdig.  Vi  skulle  ikke  dvæle  ved  de 
forskjellige  Danehoffer,  hvori  han  efter  sin  Embedsstilling  deltog, 
da  det  ikke  vides,  at  han  paa  disse  har  indtaget  nogen  Særstilling. 
Hans  Hovedbedrift  var,  at  han  gjenopførte  St.  Knuds  Kirke  og 
Kloster  i  Odense,  der  havde  lidt  betydelig  Skade  ved  Udsvaade. 
Et  mærkeligt  Minde  om  dette  store  Foretagende,  der  støttedes  ved 
Indsamlinger  (Afladsbreve)  over  en  stor  Del  af  Landet,  er  den 
Indskrift,  som  han  i  Aaret  1301  lod  anbringe  lige  imder  Taget  paa 
begge  Ydersider  af  Kirkens  Skib  —  c  vort  Fædrelands  mest  stor- 
artede Indskrifts  — ,  der  først  i  vore  Dage  til  fulde  er  bleven  tydet. 
St.  Knuds  Klosterskole  sørgede  G.  for  at  faa  ret  i  Skik,    og  han 


Digitized  by  VjOOQIC 


24  Gisico, 

gav  Midler  til  Lærerens  og  Disciplenes  Underholdning.  Af  Stiftets 
Præster  gjorde  han  sig  fortjent  ved  at  give  dem  Ret  til  testamen- 
tarisk Disposition  over  deres  Gods.  Paa  Stiftets  Slotte,  Ørkel  ved 
Svendborg  og  Aalevad  paa  Laaland,  opholdt  han  sig  meget.  Navnlig 
synes  det  sidste  at  have  været  hans  Yndlingssted.  —  Hans  Døds- 
aar  kjendes  ikke  med  Vished,  men  det  er  vistnok  o.  1304. 

Script.  Rer.  Dan.  VII,  225  f.  Suhm,  Hist  af  Danm.  X  og  XI.  Saml.  t. 
Fyens  Hist.  og  Topogr.  I,  276  fif.     Ny  kirkehist.  Saml.  VI,  795  ff. 

H,  K  Rørdam. 

Gislason,  Konrad »  1808 — 91,  nordisk  Filolog,  fødtes  paa 
Gaarden  Langam;^ri  i  SkagafjarSar  Syssel  3.  Juli  1808  af  Forældrene 
Glsli  Konråflsson  og  Efimfa  Benediktsdatter.  Faderen  (f.  1787)  var 
Bonde,  men  en  ganske  mærkelig  Mand,  Avtodidakt,  med  indgaaende 
Kjendskab  til  sin  Fødeøs  Litteratur  og  Personalhistorie  —  ogsaa 
selv  Digter  — ,  bekjendt  i  vide  Kredse  for  sine  Kundskaber,  saa 
at  han  ad  privat  Vej  sattes  i  Stand  til  den  sidste  Del  af  sit  Liv 
at  leve  for  Forøgelsen  og  Ordningen  af  sine  litterære  Samlinger 
(med  Bolig  paa  Øen  Flatey  paa  Vestlandet,  hvor  han  i  en  Alder 
af  næsten  90  Aar  døde  1877).  Nogen  Paavirkning  fra  dennes  Side 
spores  dog  mærkelig  nok  ikke  hos  Sønnen.  Sin  første  Undervis- 
ning fik  K.  G.  af  Moderen,  hvortil  senere  kom  nogen  Vejledning 
af  en  Slægtning,  der  var  Præst;  han  udmærkede  sig  som  Barn  ved 
en  stærk  Hukommelse  og  tidlig  udviklet  Forstand,  med  Forkjærlighed 
for  Regning  som  det  eneste  Fag,  hvori  han  mente  at  finde  nogen 
Klarhed.  Hans  Bestilling  var  at  vogte  Faarene,  og  i  et  efterladt 
avtobiografisk  Udkast  skildrer  han  stemningsfiildt  det  ensomme  Fri- 
luftsliv, han  som  Hyrdedreng  levede  under  hele  sin  Opvæxt,  med 
Afsmag  for  Opholdet  inden  fire  ^dtggt.  I  sit  18.  Aar  sendtes  han 
efter  islandsk  Skik  paa  Fiskeri  til  Sydlandet  og  kom  her  i  Berøring 
med  daværende  Overlærer  H.  Scheving  paa  BessastaSir,  der  vakte 
hans  Interesse  for  Studeringer,  og  ved  hvis  Hjælp  han  blev  optagen 
i  den  derværende  lærde  Skole.  1831  dimitteredes  han  til  Kjøben- 
havns Universitet,  hvor  han  ved  Adgangsexamen  ikke  naaede  Ud- 
mærkelse, en  Skuffelse,  der  efter  hans  eget  Sigende  for  en  Tid  for- 
vandlede hans  Iver  for  Studeringerne  til  Ligegyldighed.  Som  Brød- 
studium havde  han  valgt  Retsvidenskab,  drev  ved  Siden  af  mange 
Haande  anden  Læsning,  men  samlede  sig  dog  efterhaanden  om 
Studiet  af  oldnordisk  Sprog  og  Litteratur,  hvorom  hans  Udnævnelse 
til  Amamagnæansk  Stipendiar  1839  afgiver  Vidnesbyrd.  Det  var 
ogsaa  videnskabelige  Hensyn,    som  bragte  ham  til  1846  at  opgive 

en  allerede  erholdt  Udnævnelse  til  Adjunkt  ved  den  til  Reykjavik 
flyttede  Latinskole.  1848  udnævntes  han  til  extraordinær  Docent 
samt  Lektor  i  de  oldnordiske  Sprog  ved  Kjøbenhavns  Universitet 
og  blev  s.  A.  Medlem  af  den  Amamagnæanske  Kommission;  efter 
1853  at  have  faaet  Professortitelen  ansattes  han  1862  som  Professor 
ordinarius  i  de  nordiske  Sprog,  fra  hvilket  Erabede  han  1886  tog 
Afsked.  1853  var  han  bleven  Medlem  af  det  danske  Videnskabernes 
Selskab;  ved  Lunds  Universitets  anden  Sekularfest,  1868,  udnævntes 
han  til  Æresdoktor  i  Filosofi,  og  fra  1865  var  han  Sekretær  i  det 
kgl.  nordiske  Oldskriftselskabs  Oldskriflafdeling.  Som  kongevalgt 
Medlem  for  Island  deltog  han  i  den  gnmdlovgivende  Rigsforsamling 
1848 — ^49.  1855  havde  han  ægtet  Karen  Sophie  Bøhm,  f.  Pedersen 
(t  1877).  Dette  Ægteskab  var  barnløst,  og  ved  sin  Død,  4.  Jan. 
1891,  havde  han,  der  uagtet  tidligere  Aars  trykkende  økonomiske 
Forhold  efterlod  sig  en  Kapital  paa  o.  16000  Kr.,  til  Universal- 
arving indsat  den  Amamagnæanske  Stiftelse,  dog  med  Tillæg  af 
visse  Bestenunelser,  navnlig  til  Sikring  af  en  aandssvag,  adopteret 
Stifsøns  Underhold. 

Som  Medudgiver  af  det  1835  stiftede  islandske  Aarsskrift 
tFjolnir*  fremtraadte  K.  G.  første  Gang  for  Offentligheden.  I 
dette  med  ungdommelig  Begejstring  ledede  Organ,  hvis  Opgave 
var  at  vække  den  islandske  Befolkning  ved  at  bringe  den  under 
Paavirkning  af  den  nye  Tids  Aandsliv,  saaledes  som  dette  anden- 
steds i  Evropa  havde  fundet  Udtryk  i  Poesi,  Politik  og  nationale 
Bevægelser,  har  han,  foruden  forskjellige  velskrevne  Oversættelser 
og  Bearbejdelser,  navnlig  offentliggjort  flere  Artikler  om  nyislandsk 
Retskrivning,  i  hvilke  han  under  Paavirkning  af  Rask  og  Grimm 
kæmper  for  radikalt  at  omforme  denne  efter  den  gjældende  Udtale, 
uden  dog  at  kunne  trænge  igjennem  med  de  foreslaaede  og  af 
Tidsskriftet  for  en  Tid  delvis  antagne  Regler.  K.  G.s  første  større 
videnskabelige  —  ligeledes  paa  Islandsk  skrevne  —  Arbejde  er 
hans  1846  udgivne  «Um  l&iun-parta  Islenzkrar  tiingu  1  fomold»  (Om 
Grundbestanddelene  af  det  islandske  Sprog  i  Oldtiden),  en  oldislandsk 
Lydlære,  grundet  paa  de  ældste  og  bedste  Haandskrifter,  af  hvilke 
der  meddeles  righoldige  Prøver,  aftrykte  med  Bibeholdelse  af  Old- 
skriftemes  talrige  Forkortelsestegn,  ja  endog  saa  vidt  muligt  med 
de  samme  Bogstavformer  —  en  Udgivelsesmaade,  hvortil  han  lejlig- 
hedsvis med  Forkjærlighed  vender  tilbage.  Bogen,  der  afgiver  et 
betegnende  Vidnesbyrd  om  Forfatterens  overordentlige  Grundighed 
og  uovertrufoe  Nøjagtighed  i  Materialets  Indsamling  og  Opstilling 

samt  hans  Klarhed  og  Konsekvens  i  dets  Benyttelse,  har  siden  sin 
Fremkomst  været  et  vigtigt  Hjælpemiddel  for  Studiet  af  Oldsproget. 

Ved  Siden  af  grammatiske  Studier  syslede  K.  G.  tidlig  med 
lexikalske  Arbejder  og  Textudgaver.  Han  stod  i  Forbindelse  med 
Englænderen  R.  Cleasby,  der  forberedte  en  oldnordisk  Ordbog,  og 
Resultatet  af  hans  herved  foranledigede  Samlinger  imødesaas  med 
Længsel;  heraf  fremkom  dog  fra  hans  Side  intet,  hvad  vistnok  stod 
i  Forbindelse  med  de  efter  Cleasbys  Død  angaaende  Ordbogens 
Fuldendelse  trufne  Bestemmelser  (s.  Art.  G.  Vigfusson).  Derimod 
udgav  han  185 1  en  paa  Islandsk  skreven  dansk -islandsk  Ordbog. 
Af  de  af  ham  besørgede  Oldskrifter  maa,  ved  Siden  af  en  Række 
mindre  Islændingesagaer,  udgivne  for  det  1847  grundlagte  « Nordiske 
Litteratursamfund »,  hvoraf  han  var  Medstifter,  særlig  fremhæves 
den  af  det  kgl.  nordiske  Oldskriftselskab  bekostede  Njåls  Saga 
(cNjåla*).  Af  denne  Saga  udkom  i.  Bind  (Texten),  der  udgaves 
med  Bistand  af  E.  j6nsson,  efter  mangeaarige  Forberedelser  1875, 
udstyret  med  et  kolossalt,  om  umaadelig  Flid  og  vidtgaaende  Nøj- 
agtighed vidnende  Variantapparat,  men,  som  det  synes,  for  Textens 
Vedkommende  anlagt  efter  temmelig  eklektiske  Principper.  Det 
1889  udkomne  2.  Bind  udgjøres  væsentlig  af  Undersøgelser  og 
Kommentarer  over  Skjaldepoesien,  hvorimod  der  ikke  fra  Udgiverne 
selv  foreligger  nogen  udførligere  Redegjørelse  for  Udgivelsesmaaden 
og  Vurdering  af  Haandskrifteme. 

Skjaldepoesien,  hvis  Behandling  i  «Njåla»  II  er  saa  stærkt 
fremtrædende,  var  efterhaanden  bleven  K.  G.s  Specialitet.  Han 
ansaas  vistnok  med  rette  for  den  ypperste  Kj  ender  af  denne  van- 
skelige Litteraturgren,  til  hvis  Fortolkning  med  den  nødvendige 
Berigtigelse  af  de  enkelte  Vers  hans  dybtgaaende  Kjendskab  til 
Oldsproget  og  ualmindelige  Fortrolighed  med  Skjaldedigtningens 
Aand  gjorde  ham  særlig  vel  skikket.  I  Retning  af  Skjaldepoesiens 
Oplysning  gaa  ogsaa  de  fleste  af  hans  ikke  faa  i  Aarenes  Løb 
offentliggjorte  større  eller  mindre  Afhandlinger,  af  hvilke  de  fleste 
ere  optagne  i  «Aarbøger  for  nord.  Oldkyndighed  og  Historie*;  nogle 
ere  dog  fremkomne  andensteds,  saaledes  den  i  « Videnskabernes  Sel- 
skabs Skrifter,  5.  R.,  hist.-filos.  Afd.»  IV  (1872)  trykte  vigtige  « Nogle 
Bemærkninger  om  Skjaldedigtenes  Beskaffenhed  i  formel  Henseende ». 
Et  Udvalg  af  Skjaldevers,  berigtigede  og  med  Anmærkninger  oplyste, 
fandtes  ved  hans  Død  færdigt  til  Udgivelse  og  vil  i  den  nærmeste 
Fremtid  foreligge  Offentligheden. 

K.  G.,    hvis   ydre  Optræden   var  præget  af  en  overordentlig 

Beskedenhed,  og  som  blandt  den  yngre  Slægt  levede  næsten  som 
en  Eneboer,  var  til  Trods  for  sit  stille  og  tilbageholdne  Væsen, 
uden  Sans  for  det  praktiske  Livs  Forhold,  en  lidenskabelig  Natur 
med  stærke  Følelser  og  skal  i  sine  unge  Dage  ingenlunde  have 
manglet  Anlæg  for  kammeratlig  Lystighed,  ligesom  han  lejUghedsvis 
kunde  lægge  baade  Vid  og  Munterhed  for  Dagen.  Tilsvarende 
formelle  Fortrin  findes  ogsaa  i  hans  første,  paa  Modersmaalet 
skrevne  Artikler  —  foruden  de  alt  berørte  har  han  i  islandske 
Aviser  («Nor8ri»,  «lslendingur»)  offentliggjort  forskjellige  sproglig- 
grammatiske Indlæg,  rettede  imod  G.  Vigfusson  og  holdte  i  ud- 
præget polemisk  Form.  Hans  videnskabelige  Produktion,  der  er 
fiildt  ud  vederhæftig,  methodisk  og  udtømmende,  tynges  derimod  af 
et  umaadeligt  Bevismateriale,  idelige  Digressioner  og  manglende 
Overskuelighed,  i  det  Forfatteren  øjens)mlig  ingen  Vægt  lægger 
paa  Formens  Lethed  eller  ydre  Anordning,  ja  endog  synes  at  nære 
en  vis  Uvilje  mod  til  Fordel  for  et  større  Publikum  at  gjøre  Hen- 
sigtsmæssighedshensyn  gjældende. 

Ejslew,  Forf.  Lex.  Lands  Univ.  andra  Secularfest  1868.  Arkiv  f.  nord. 
FUologi  VII,  293  ff.  og'  378  flf.    Tfmarit  XII.  Kr,  Kaalund. 

Gislason,  Magaiis,  1704 — 66,  Amtmand.  Tilhørende  en  vel- 
stillet Familie  fødtes  M.  G.  i.  Jan.  1704  paa  Gaarden  Reykh61ar  i 
det  nordvestlige  Island.  Forældrene  vare  Glsli  J6nsson  og  dennes 
Hustru,  Margrét  Magnusdatter.  Tidlig  forældreløs  opdroges  han  af 
ansete  Slægtninge,  særlig  hos  Biskoppen  i  Skalholt,  og  fra  den 
derværende  Skole  dimitteredes  han  172 1.  Efter  nogle  Aars  fort- 
satte Uddannelse  indskreves  han  1724  ved  Kjøbenhavns  Universitet, 
hvor  han  i  de  følgende  5  Aar  studerede.  1729  vendte  han  tilbage 
til  Island,  da  han  Aaret  i  Forvejen  var  udnævnt  til  Landsskriver 
her,  1732  blev  han  Lagmand,  1752  konstitueredes  han  som  Amt- 
mand, i  hvilket  Embede  han  1757  fik  fast  Ansættelse,  og  som  han 
betjente  til  sin  Død  paa  BessastaSir,  3.  Nov.  1766.  Han  var  gift 
med  Thorun  Gudmundsdatter  og  efterlod  sig  kun  ét  Barn,  en  Datter, 
der  blev  Stammoder  for  den  bekjendte  islandske  Slægt  Stephensen. 
M.  G.  var  en  baade  dygtig  og  afholdt  Mand,  hvis  Anseelse  for- 
øgedes saa  vel  ved  gunstige  ydre  Livsvilkaar  som  ved  den  Om- 
stændighed, at  han  var  den  første  indfødte,  der  opnaaede  Stillingen 
som  Amtmand  paa  Island.  Han  hører  til  den  Kreds  af  islandske 
Embedsmænd,    der  ved  Midten  af  det  18.  Aarhundrede  arbejdede 

for    ved    Statshjælp    paa    kunstig    Vis    at    ophjælpe    de    islandske 
Næringsveje. 

Æfi  og  minning  .  .  Magnusar  Gislasonar,  Kph.  1778.  J.  Espolin,  Islands 
årbækur.     Safh  til  sogu  Islands  II,   151  ff.  Xr.  Kaalund. 

Gislason,  Olafur,  1692 — 1753,  Biskop,  Søn  af  Bonden  Glsli 
Olafsson  i  Ytri  NjarSvlk  i  Gullbringu  Syssel,  er  sandsynligvis  født 
17.  Febr.  1692.  Efter  at  have  gjennemgaaet  Skalholt  Latinskole 
var  han  adskillige  Aar  Domkirkepræst  (o:  biskoppelig  Kapellan)  ved 
den  derværende  Kathedralkirke ,  blev  Herredsprovst  og  beholdt 
samme  Værdighed,  da  han  forflyttedes  til  det  anselige  Kald  Oddi 
i  Rangårvalla  Syssel.  Da  Bispestolen  i  Skalholt  r743  var  bleven 
ledig,  udpegedes  han  af  den  daværende  Kirkevisitator,  den  senere 
Biskop  L.  Harboe,  som  Kandidat  til  denne,  uagtet  han  ingen 
Universitetsuddannelse  havde  faaet.  Kun  modstræbende  fulgte  han 
Kaldelsen,  men  udnævntes  dog  1747  til  Biskop,  hvilket  Embede 
han  indehavde  til  sin  Død,  2.  Jan.  1753.  O.  G.,  der  var  en  ret- 
sindig og  velvillig  Mand,  men  temmelig  ubetydelig  og  ogsaa  i 
legemlig  Henseende  uanselig,  synes  at  have  manglet  Evne  til  at 
gjøre  sig  gjældende  og  var  i  sin  Embedstid  kun  lidet  fremtrædende. 
Hans  Kjendskab  til  den  biskoppelige  Forretningsgang  og  hans  An- 
læg for  Lægekunsten  fremhæves. 

J.  Lorck,  Beytråge  zu  der  neuesten  Kirchengeschichte  in  den  dån.  Reichen 
I,  629  ff.  (sml.  Ny  kgl.  Sml.,  410,  1844).  Pontoppidan,  Annales  eccles.  Dan.  IV, 
265  f.     P.  Pétursson,  Hist.  eccles.  Island.  S.  472  ff.     Espolin,  Islands  årbækur. 

Kr.  Kaalund. 

Giø— ,  s.  Gjø — . 

Gjedde,  jvfr.  Gedde. 

Gjedde,  Brostrup,  1628 — 68,  Overberghauptmand,  Søn  af  den 
ndfr.  nævnte  Ove  G.,  blev  født  2.  Febr.  1628.  Han  studerede 
1646  i  Leiden,  blev  s.  A.  Hofjunker  og  var  1649  i  Corfits  Ulfeldts 
Følge  paa  hans  Gesandtskabsrejse  til  Holland.  Imidlertid  havde 
hans  Fader  bestemt  ham  til  Studier  af  Bjærgværksvæsenet;  han 
uddannede  sig  1651  ved  Rejser  til  Sachsen  og  Bøhmen,  og  da 
han  kom  hjem,  blev  han  1652  sendt  til  Norge  som  Kommissarius 
for  at  undersøge  Bjærgværkemes  Tilstand.  1653  fulgte  hans  Ud- 
nævnelse til  Overberghauptmand,  og  1654  oprettedes  der  paa  hans 
Forslag  et  Bergamt,  for  hvilket  han  blev  Præsident;  2  Aar  efler 
overdroge  Participanterne  i  Kongsberg  Sølwærk  ham  Bestyrelsen  af 
Værket,  og  det  var  paa  hans  Forslag,  at  de  senere,   1661,   afstode 

det  til  Kongen.  Trods  sin  Interesse  for  Virksomheden  i  Norge 
tilbragte  han  imidlertid  en  stor  Del  af  sin  Tid  med  Rejser  til 
Danmark  og  Udlandet  og  kom  snart  i  en  meget  tyngende  Gjæld. 
Den  politiske  Omvæltning  i  Danmark  1660  fik  ogsaa  Følger  for 
ham;  Ditlev  Btilche,  en  Søn  af  Kongens  Yndling  Kammerraad 
Peter  B.,  blev  1664  udnævnt  til  Berghauptmand,  og  det  kom  til 
heftige  Rivninger  mellem  ham  og  G.,  hvis  Stilling  derved  blev 
grundig  rokket.  Under  et  Ophold  i  Kjøbenhavn  1668  blev  han 
tilmed  af  sine  Kreditorer  truet  med  Arrest;  snart  efter  døde  han 
i  Christiania  8.  Maj  (eller  efter  en  anden  Beretning  2.  Marts)  s.  A. 
Han  var  gift  med  en  tysk  Dame,  Anna  Sabina  v.  Gersdorff. 

Brllnnich,  Kongsberg  Sølvbergverk  S.  117  fF.  /.  ^.  Ftidericia. 

Gjedde,  Frederik  Eiler,  1641 — 17 17,  Søofficer,  Stiftamtmand, 
var  Søn  af  ndfr.  nævnte  Ove  G.  Han  nævnes  første  Gang 
1677  som  Chef  for  Orlogsskibet  «Neptunus»,  hvormed  han  i.  Juli 
deltog  i  Slaget  paa  Kjøge  Bugt  og  sekunderede  Niels  Juel 
saa  godt,  at  han  med  Ære  omtaltes  af  denne  til  Kongen;  kort 
Tid  efter  forfremmedes  han  til  Schoutbynacht.  1687  udsendtes  han 
som  Viceadmiral  til  Nordsøen  med  en  liden  Eskadre  for  at  forjage 
Sørøvere;  2  Aar  senere  var  han  atter  underlagt  Hovedflaaden  under 
Niels  Juel,  der  dog  ikke  udrettede  noget  dette  Aar.  1695  førte 
han  Kronprinsens  Brud,  Prinsesse  Louise  af  Meklenborg,  fra  Warne- 
munde  og  var  Aaret  hernæst  Chef  for  en  Øvelseseskadre  i  Sundet. 
Aar  1700  havde  han  en  Konmiando  i  den  store  Flaade,  som  under 
Gyldenløve  skulde  forhindre  Svenskerne  under  Wachtmeister  i  at 
forene  sig  med  en  engelsk-hollandsk  Flaade;  imod  Forventning 
gik  Wachtmeister  gjennem  Flinterenden,  medens  G.  passede  paa  i 
Drogden,  og  Foreningen  blev  derved  alligevel  iværksat.  Flaaden 
maatte  nu  indskrænke  sig  til  at  forsvare  Hovedstaden  og  kunde 
saaledes  ikke  forhindre,  at  Svenskerne  4.  Avg.  landsatte  Tropper 
ved  Humlebæk;  14  Dage  senere  sluttedes  dog  Krigen  ved  Freden 
i  Traventhai.  1702  blev  G.  hvid  Ridder.  1704 — 6  var  han  ansat 
som  Overdirektør  for  Norges  Indrulleringsvæsen,  af  hvis  Ordning 
han  indlagde  sig  en  Del  Fortjeneste.  1707  udnævntes  han  til 
Gehejmeraad;  17 10 — 12  og  senere  17 12 — 13  var  han  Medlem  af 
General-Kommissariatet  i  Søetaten.  17 13  afgik  han  fra  Marinens 
Tjeneste  og  ansattes  som  Generalpostdirektør,  derefter  (s.  A.)  som 
Stiftamtmand  i  Fyn,  hvor  han  forblev  til  sin  Død,  og  hvor  han 
ejede  Godserne  Hindema  og  Nordskov  i  Svendborg  Amt. 


Digitized  by  VjOOQIC 


^O  '  Gjedde,  Fred,  Eiler. 

G.  var  3  Gange  gift:  i.  (1682)  med  Susanne  Elisabeth  Adeler 
(f.  13.  Nov.  1663  t  3-  Marts  1685),  Datter  af  Admiral  Cort  A.; 
2.  (1686)  med  Sophie  Amalie  Løvenhjelm  (f.  6.  Sept.  1671  f  21.  Okt. 
1698),  Datter  af  Generallieutenant  Hans  L.;  3.  (1707)  med  Abel  Ca- 
thrine V.  Buchwald.  Han  havde  3  Sønner,  for  hvilke  Ludvig  Holberg 
i  1709  var  Lærer.  I  en  anonym  Supplik  fra  Odense  17 16  erholder 
G.  kun  et  daarligt  Skudsmaal;  Beskyldningerne  vare  saa  grove,  at 
Kongen  beordrede  Summus  Theologus,  Dr.  Bartholin  til  i  Forening 
med  2  Provster  at  undersøge  Sagen;  forinden  var  G.  imidlertid 
død,  og  Anklagen,  som  formodentlig,  efter  hvad  der  i  øvrigt 
findes  oplyst  om  ham,  næppe  har  været  retfærdig,  bortfaldt  der- 
med. I  Skrivelser  til  Konseillet  fra  den  Tid,  han  var  i  Admirali- 
tetet, angaaende  Stridigheder  med  Kollegiets  øvrige  Medlemmer 
om  Lægen  Jens  Bing  (II,  272)  viser  han  sig  som  en  sindig  og 
fordomsfri  Karakter.     Han  døde  i  Odense  13.  April  1717. 

Hist.  Tidsskr.  3.  R.  I,  117  ff.  C.  With, 

Gjedde»  Ove,  1594 — 1660,  Rigsadmiral,  Søn  af  Brostrup  G. 
og  Dorthe  Pallesdatter  Ulfeldt,  blev  født  17.  Dec.  1594  paa  sin 
Faders  Gaard  Tommerup  i  Skaane.  Fra  1609 — 12  gik  han  i  Sorø 
adelige  Skole  og  studerede  derpaa  1612 — 14  ved  flere  tyske  Uni- 
versiteter. Efter  et  kort  Ophold  i  Danmark  i  Anledning  af  sine 
Forældres  Død  rejste  han  1615  atter  udenlands,  denne*  Gang  for 
at  uddanne  sig  som  militær.  Først  var  han  i  Nederlandene,  hvor 
han  tjente  i  Grev  Ernst  Casimir  af  Nassau-Oraniens  Garde  og 
navnlig  lagde  sig  efter  Kjendskab  til  Fortifikation;  derefter  gik 
han  til  Tyskland  og  deltog  i  Belejringen  af  Byen  Brunsvig.  Noget 
senere  vendte  han  tilbage  til  Danmark  og  var  1616 — 18  Sekretær 
i  Kancelliet.  Fra  denne  rolige  Stilling  kastede  han  sig  ind  i  et 
temmelig  æventyrligt  Foretagende.  Han  blev  paa  Kongens  Vegne 
Chef  for  den  Eskadre,  der  skulde  søge  at  faa  grundlagt  en  dansk 
Handel  paa  Ostindien  og  særlig  paa  Ceylon.  29.  Nov.  1618  gik 
han  til  Søs  fra  Kjøbenhavn  om  Bord  paa  Skibet  « Elefanten »;  men 
først  i  Slutningen  af  Jan.  var  hele  den  lille  Flaade  samlet  ved 
Øen  Wight  i  Kanalen.  Her  fra  tiltraadtes  saa  den  langvarige  og 
besværlige  Sejlads.  Under  det  grønne  Forbjærg  erobredes  et  Par 
Skibe  fra  en  fransk  Fribytter;  O.  G.  vilde  have  dem  sendt  hjem,  for 
at  der  kunde  fældes  Dom  over  dem  som  Priser,  men  Skibsraadet 
modsatte  sig  det,  og  de  bleve  optagne  i  Eskadren.  Hans  Stilling 
var  i  det  hele  vanskelig.     Eskadren  var  ikke  alene  Kongens,  men 

ogsaa  det  danske  ostindiske  Kompagnis,  og  dettes  Repræsentanter 
paa  dets  Skibe  stredes  stadig  med  ham,  der  som  sagt  var  Kongens 
Admiral,  om  Myndigheden.  Paa  et  af  Skibene  fandtes  desuden 
Hollænderen  Marchelis  de  Boshouwer,  Prins  af  Migomme  og  den 
ceylonske  Kejsers  Afsending  (II,  547  f.),  med  hvem  det  kom  til 
stadige  Rivninger,  indtil  hans  Skib  skilte  sig  fra  den  øvrige  Flaade. 
Baadsmændenes  Opsætsighed,  Modvilje  hos  flere  af  de  om  Bord 
værende  danske  Adelsmænd,  hyppige  Sygdomme  og  Dødsfald  for- 
uden Storm  og  Uvejr,  der  ofte  splittede  Eskadren,  rejste  Hindringer 
og  Vanskeligheder,  som  O.  G.  dog  i  det  hele  synes  at  have  mødt 
med  Dygtighed.  I  Juli  1619  passeredes  det  gode  Haabs  Forbjærg, 
men  først  i  Maj  1620  kastede  man  Anker  ved  Ceylon,  Rejsens 
Maal.  Her  viste  sig  imidlertid  nye  Skuffelser.  Boshouwer,  der 
for  øvrigt  i  Mellemtiden  var  død,  havde  vakt  store  Forhaabninger 
om  sin  Herres  Magt  og  givet  store  Løfter,  men  dels  havde  han 
vistnok  brugt  for  stærke  Ord,  dels  havde  under  hans  Fraværelse  ind- 
fødte Fyrster  samt  Portugiserne  formindsket  Kejserens  Territorium  og 
Indflydelse.  Der  gik  flere  Maaneder  hen,  inden  G.  i  det  hele 
kom  i  personlig  Forbindelse  med  Kejseren,  der  væsentlig  kun 
havde  Magten  over  Distriktet  Kandy.  Dog  førte  Forhandlingerne 
med  ham  i  Avg.  til  et  tilsyneladende  taaleligt  Resultat,  i  det  han 
overlod  Landet  Trinkonomale  til  Kongen  af  Danmark,  lovede  at 
hjælpe  med  til  Opførelsen  af  en  P'æstning  der  og  tilsagde  de 
danske  Toldfrihed  og  store  Handelsprivilegier.  Imidlertid  opfordrede 
den  nederlandske  Kjøbmand  Roland  Crappé  (IV,  107),  som  før 
O.  G.  var  sejlet  til  Indien  for  det  ostindiske  Kompagni,  og  som 
havde  faaet  Byen  Trankebar  paa  Koromandelkysten  anvist  til  Op- 
holdssted af  Fyrsten  af  Tandschor,  G.  til  at  komme  der  hen,  og  i 
Sept.  1620  landede  han  da  ogsaa  der.  Men  heller  ikke  her  vare 
Forholdene  lette,  Crappé  var  vanskelig  at  komme  til  rette  med, 
og  den  indiske  Fyrste  søgte  at  faa  saa  store  Fordele  som  muligt 
ud  af  Forbindelsen  med  de  fremmede.  I  Nov.  blev  der  dog 
endelig  sluttet  en  Traktat  med  Fyrsten,  hvorved  Trankebar  over- 
lodes til  Kongen  af  Danmark,  og  vigtige  Privilegier  tilstodes 
Kongens  Undersaatter.  O.  G.  forblev  nu  her  i  flere  Maaneder, 
sikrede  den  nye  Koloni,  der  fik  Navnet  Dansborg,  ved  Anlægget 
af  et  Fort  og  lagde  Grunden  til  en  Kirke.  I  Febr.  162 1  rejste 
han  tilbage  til  Ceylon,  men  her  ventede  ham  igjen  Skuffelser,  i 
det  man  ikke  var  begyndt  paa  den  paatænkte  Fæstning,  og  For- 
holdene i  det  hele  ikke  vandt  nogen  Fasthed.     Saa  satte  han   i 

Maj  Kursen  hjem  ad,  men  naaede  forst  Kjøbenhavn  i  Marts  1622. 
Den  ejendommelige  Expedition  havde  gjort  hans  Navn  bekjendt, 
men  med  Resultatet  følte  han  sig  næppe  særlig  tilfreds;  han  be- 
tragtede sig  som  forurettet  af  det  ostindiske  Kompagni,  af  hvilket 
han  havde  ventet  en  Belønning  for  sin  Virksomhed,  og  han  nægtede 
senere  at  indskyde  Penge  i  det. 

Faa  Aar  efter  knyttedes  O.  G.s  Virksomhed  til  Norge.  Han 
blev  1622  Lensmand  over  Brunla  og  Numedalen,  ombyttede  1637 
Brunla  med  Tønsberg  og  1640  igjen  dette  Len  med  Bratsberg. 
Uden  at  have  noget  af  Hovedlenene  var  han  dog  en  betroet 
Mand ;  han  havde  Tilsyn  med  Galejerne,  blev  1639  Landkommissær, 
i  hvilken  Egenskab  han  skulde  modtage  Bevillingerne  til  den  norske 
Landekiste,  dernæst  1640  Oberstlieutenant  ved  det  akershusiske 
Regiment  af  den  norske  Milits  og  laa  adskillige  Gange  i  Slotsloven 
paa  Akershus  Slot  i  Statholderne  Christoffer  Urnes  og  Hannibal 
Sehesteds  Fraværelse.  Mest  optagen  var  han  dog  i  denne  Periode 
af  sit  Liv  af  de  norske  Bjærgværker.  Han  ejede  Jæmgruber  og 
var  en  af  Hovedparthaveme  i  det  Kompagni,  som  1628  overtog 
Kongsberg  Sølwærk.  Numedalen,  hvori  Kongsberg  ligger,  og  som 
han  hidtil  havde  været  forlenet  med,  overdroges  samme  Aar  til 
Kompagniet,  og  han  tilbragte  i  en  Aarrække  den  meste  Tid  paa 
sin  Gaard  Tidslegaard  ved  Bjærgværket;  fra  1630  havde  han  Direk- 
tionen over  det  og  tog  en  ivrig  Del  i  hele  Virksomheden.  Han 
modsatte  sig  1642  bestemt  Regeringens  Forslag  om  Smeltehyttens 
Afstaaelse  til  Kongen,  men  fra  det  nævnte  Aar  opholdt  han  sig 
dog  oftere  i  Kjøbenhavn  og  kom  til  at  staa  Værket  fjæmere. 

Med  Svenskekrigens  Udbrud  1643  begynder  den  tredje  Periode 
af  O.  G.s  Virksomhed.  Kongen  bestemte  sig  til  paa  ny  at  be- 
nytte ham  i  Flaadens  Tjeneste.  I  Jan.  1644  udnævntes  han  til 
Admiral  over  den  af  de  norske  Defensionsskibe  bestaaende  Flaade 
og  fik  i  Marts  Ordre  til  med  denne  at  gjøre  den  af  de  Geer  i 
Holland  udrustede  Flaade  saa  megen  Skade  som  muligt,  naar  den 
viste  sig  i  Nordsøen.  Defensionsskibene  vare  dog  i  alt  andet  end 
god  Stand,  og  Flaaden  maatte  rekruteres  fra  Kjøbenhavn.  I  Maj 
forenede  han  sig  ved  Flækkerø  med  Pros  Munds  Eskadre,  og  i 
Forening  sejlede  de  saa  ud  i  Nordsøen,  hvor  de  24.  Maj  leverede 
de  Geers  Admiral,  Martin  Thijssen,  en  uafgjørende  Fægtning.  De 
danske  Skibe  gik  tilbage  til  Flækkerø,  hvor  der  holdtes  Krigs- 
forhør  over  nogle  forsømmelige  Officerer  og  paatænktes  et  nyt 
Angreb.     Dog  blev  der  ikke  noget  af  et  saadant,    og  O.  G.  fik  i 

Juni  Ordre  til  at  forsvare  Farvandet  mellem  Norge  og  Jylland  og 
blokere  Gøteborg.  Han  formaaede  imidlertid  ikke  at  opretholde 
denne  Blokade,  da  Thijssen  i  Avg.  kom  til  Kattegat,  og  dette 
gjentog  sig  i  Nov.,  da  den  fjendtlige  Admiral  vendte  tilbage  fra 
sit  sejerrige  Togt  til  Østersøen;  O.  G.  maatte  da  søge  Ly  med  sine 
Skibe  i  Marstrand. 

I  Løbet  af  denne  Tid  havde  der  udviklet' sig  et  venskabeligt 
Forhold  mellem  G.  og  Norges  Statholder  Hannibal  Sehested,  og 
det  var  muligvis  paa  dennes  Anbefaling,  at  han  i  Marts  1645  op- 
toges i  Rigsraadet  og  udnævntes  til  Rigens  Admiral,  skjønt  han 
ikke  havde  indlagt  sig  synderlig  Fortjeneste  i  det  foregaaende  Aar. 
I  Rigsraadet  viste  han  sig  ogsaa  som  en  af  Sehesteds  faa  Til- 
hængere, da  denne  foreslog  at  sende  Flaaden  fra  Sundet  op  til 
Baahus  Len,  men  det  blev  ikke  til  hans  Ære  eller  Held,  at  Kongen 
gik  ind  paa  Sehesteds  Ønske.  1  Maj  sejlede  Flaaden  nord  paa, 
men  uden  for  Gøteborg  faldt  et  af  Skibene  i  Svenskernes  Hænder, 
og  samme  Dag  strandede  Generaladmiralskibet  «St.  Sophie*  og 
sank  med  alle  sine  Kanoner;  Mandskabet  reddedes  vel,  men  O.  G. 
brækkede  ved  denne  Lejlighed  sit  Ben.  3  Dage  efter  kom 
Flaaden  med  uforrettet  Sag  tilbage  til  Kjøbenhavn.  Christian  IV 
var  forbitret  og  forlangte  Undersøgelse,  men  en  saadan  vides  dog 
ikke  at  have  fundet  Sted,  og  der  mærkes  ikke  senere  til  nogen 
Unaade  mod  ham  fra  Kongens  Side.  Om  Sommeren  1646  førte 
han  Christian  IV  paa  Flaaden  til  Norge  og  beskæftigede  sig  atter 
i  disse  Aar  med  Norges  indre  Forhold;  1647  ^^  han  Privilegium 
paa  at  drive  et  Sølvbjærgværk  paa  en  af  sine  derværende  Ejen- 
domme. Han  havde  imidlertid  1646  faaet  Jungshoved  Len  i 
Sjælland,  som  han  beholdt  til  1649;  da  fik  han  Herridsvad  Kloster 
i  Skaane  (til  1652)  og  derefter  Helsingborg.  1650  mistede  han 
Bratsberg  og  var  saaledes  ikke  længere  norsk  Lensmand. 

Under  Mellemregeringen  efter  Christian  IV 's  Død  deltog  han 
som  Rigsembedsmand  i  den  øverste  Styrelse,  var  i  Avg.  1648 
øverstbefalende  paa  den  Eskadre,  hvorpaa  Frederik  III  sejlede  til 
Norge  for  at  hyldes,  og  blev  ved  Kongens  Kroning  i  Nov.  slaaet 
til  Ridder.  Han  skal  paa  dette  Tidspunkt  have  sluttet  sig  nøje 
til  Corfits  Ulfeldt,  men  var  selv  svagelig  og  hans  Indflydelse 
ikke  stor.  Da  ^  Rigshofmesteren  og  Hannibal  Sehested  styrtedes 
1651,  blev  ogsaa  hans  Stilling  truet;  der  gik  Rygter  om,  at  han 
skulde  staa  til  Regnskab  for  den  nu  6  Aar  gamle  Tildragelse  med 
Skibet    «St.  Sophies*    Stranding,    og    at    han    skulde    betale    70000 

Rdl.  i  Erstatning  for  sin  Foreømmelse  ved  den  Lejlighed.  Men 
Stormen  drev  over,  og  han  viste  sig  ivrig  til  at  yde  Kronen  For- 
strækninger, saaledes  1653  med  et  Skib,  og  ønskede  i  Modsætning 
til  sine  fleste  Standsfæller  ikke  Krongods  i  Udlæg  derfor.  Dog 
var  han  ikke  fornøjet  med  Regeringens  Optræden  over  for  ham; 
Indsættelsen  af  en  Kommandant  paa  Helsingborg  Slot,  der  hidtil 
havde  ligget  umiddelbart  under  ham  som  Lensmand,  følte  han 
som  en  Krænkelse,  og  muligvis  har  ogsaa  Oprettelsen  af  Admiralitets- 
kollegiet  1655  staaet  i  Forbindelse  med  en  vis  Mistillid  til  ham  og 
hans  Dygtighed.  Det  blev  ikke  heller  overdraget  ham  at  føre 
Flaaden  under  Krigen  1657.  Derimod  fik  han  sammen  med  Christen 
Skeel  i  Marts  s.  A.  det  Hverv  at  bestyre  de  Midler,  som  indkom 
ved  Stændernes  extraordinære  Bevilling  til  Forsvaret,  og  i  Juli 
overdroges  der  ham  sammen  med  nogle  andre  Rigsraader  Fuld- 
magt til  at  varetage  alle  nødvendige  Forretninger  i  Anledning  af 
Krigen  i  deres  Kollegers  Fraværelse  fra  Hovedstaden.  Efter  Fred- 
slutningen i  Roskilde  fik  han  Hald  Len  som  Erstatning  for  det 
afstaaede  Helsingborg.  Ved  Pinsetid  rejste  han  dog  over  til 
Skaane  for  at  ordne  sine  Sager  og  var  der  endnu,  da  Carl 
Gustav  brød  Freden  i  Avg.  Følgen  var,  at  han  blev  fængslet  af 
Svenskerne.  Han  var  en  Tid  arresteret  i  Helsingborg,  men  fortes 
siden  til  Malmø,  hvor  han  synes  at  have  gjenoprettet  sit  gamle 
venskabelige  Forhold  til  Corfits  Ulfeldt;  i  hvert  Fald  laante  han 
Penge  af  ham.  Først  i  Sept.  1660  blev  han  løsladt,  kom  til 
Kjøbenhavn  og  deltog  i  det  store  Stændermøde.  Men  han  var 
sygelig  og  døde  19.  Dec.  s.  A.  —  Han  havde  i.  Sept.  1622  ægtet 
Dorthe  Knudsdatter  Urne,  der  døde  6.  Juli  1667. 

M.  Henrichsøn,  Ligpræd.  ov.  O.  G.,  1663.  Schlegel,  Saml.  z.  Dan.  Gesch. 
I,  2,  37  ff.  I,  3,  29  ff.     Lind,   Kristian  IV  og  hans  Mænd  p.  Bremerholm  S.  49  ft. 

y.  A,  Friderida, 

Gjellebøl,  Reier,  1737 — 1803,  Præst,  født  1737  (døbt  22.  April) 
paa  Gjellebøl  i  Høland.  Faderen,  Berger  G.,  og  Moderen,  Gunhild 
Knudsdatter,  vare  Bønder.  Han  deponerede  1756  og  tilbragte  saa, 
efter  at  have  taget  Attestats,  18  Aar  som  Lærer,  deraf  6  Aar  som 
Huslærer  hos  General  Andreas  Hauch  paa  Kronborg,  hvis  Søn 
han  med  flere  andre  dimitterede.  Under  sin  I^ærervirksomhed 
oversatte  han  fra  Tysk  nogle  Salmer  og  skrev  en  Ny  Testamentes 
Bibelhistorie  (1773)  samt  en  « Synopsis  historiæ  sacræ»  (1768)  i 
Spørgsmaal  og  Svar  til  .Brug  for  Studenter,  en  Bog,  der  røber  en 
orthodox  Forfatter  og  giver  et  interessant  Bidrag  til  det  theologiske 

Studiums  Historie  hos  os.  Foruden  disse  Skrifter  leverede  han 
177 1  en  Beskrivelse  over  Høland,  som  maa  henregnes  til  vore 
bedre  Bygdebeskrivelser,  om  end  dens  etymologiske  Forklaringer 
ere  værdiløse.  Ved  denne  Bog  blev  han  navnkundig.  Den  er 
tilegnet  Struensee,  og  han  hilses  her  som  den,  der  « sætter  Orænsen 
for  de  mægtiges  Begjærlighed»  og  «har  Lyst  og  Mod  til  at  tage 
sig  de  afinægtige  an».  13  Exemplarer  af  Bogen  vare  solgte,  da 
Struensee  faldt,  og  G.  maatte  nu  i  et  Brev  af  23.  Avg.  1772  yd- 
mygelig bede  om  Forladelse  for  den  Fejl,  han  som  en  «arm  Suppli- 
kants havde  begaaet.  Han  fik  den  og  blev  s.  A.  Sognepræst  til 
Valle  i  Sætersdalen,  hvor  han  havde  megen  Møje  under  sine  Be- 
stræbelser for  Skolevæsenet.  En  Beskrivelse  over  Sætersdalen,  som 
han  fuldførte  1777,  indbragte  ham  1780  Landhusholdningsselskabets 
Præmie.  1782  blev  han  forflyttet  til  Stavanger,  hvor  han  blev  valgt 
til  Provst  og  virkede  til  sin  Død  1803  (begr.  i.  Dec).  (iift  13.  Jan. 
1773  med  Maria  Lisetta  Dorothea  Stahl  (f.  13.  Juni  1754  i  Celle, 
t  10.  Dec.  1833),  Datter  af  Conrad  David  S.  og  Anna  Dorothea 
f.  Biermann. 

Luxdorphiana  S.  476  ff.  Kaye,  Christianssands  Stifts  Bispe-  og  Stiflshist. 
S.  402.  D.  Thrap. 

Gjellerup,  Karl  Adolph,  f.  1857,  Forfatter,  er  en  Søn  af  Præsten 
Carl  Adolph  G.  (f.  1808  f  1860)  og  dennes  anden  Hustru,  Anna  Johanne 
Elisabeth  f.  Fibiger  (f.  1826),  en  Søster  til  Ilia  F.  og  Mathilde  F. 
(Clara  Raphael),  s.  V,  134  og  142.  Han  fødtes  2.  Jnni  1857  i  Ro- 
holte ved  Faxe,  hvor  Faderen  var  Sognepræst,  til  han  i  1858  for- 
flyttedes til  Landet -Ryde  Kald  paa  Laaland.  Da  han  2  Aar  efter 
døde,  og  Enken  sad  i  smaa  Kaar  med  mange  Børn,  kom  Sønnen 
i  Huset  hos  hendes  Fætter  Johannes  Fibiger  (V,  141),  der  Aaret 
i  Forvejen  var  bleven  residerende  Kapellan  ved  Garnisonskirken  i 
Kjøbenhavn.  Drengen  fik  Undervisning  i  Haderslev  Læreres  Skole. 
Han  siges  under  sin  Skolegang  at  have  været  en  stille,  artig  Dreng, 
der  især  var  Religionslærerens  Yndling.  1874  blev  han  Student.  Han 
hørte  til  en  Slægt  af  Præster;  det  var  da  naturligt,  at  han  ved 
Universitetet  valgte  det  theologiske  Studium.  1  Studenteraarene 
levede  han  meget  afsondret  og  gik  helt  op  i  sine  Bøger.  Ved  Siden 
af  Fagstudiet  dyrkede  han  især  Æsthetik,  læste  græske,  engelske  og 
navnlig  tyske  Klassikere.  Allerede  i  Skolen  var  han  bleven  stærkt 
grebet  af  Schiller,  siden  paavirkedes  han  især  af  Goethe,  Heine  og 
Shelley;  men  Schiller  yndede  han  stadig  fremfor  alle  andre,  og  de 

litterære  Forsøg,  hvormed  han  i  Studentertiden  syslede,  prægedes 
af  denne  Forkjærlighed.  Derimod  var  han  oprindelig  lidet  tiltalt 
af  den  nyere  dansk-norske  Digterskole,  der  stødte  hans  akademiske 
Smag. 

Hans  Studier  førte  ham  imidlertid  bort  fra  Kristendommen. 
Af  Naturen  var  han  ikke  religiøs,  og  de  engelske  og  tyske  Digtere 
i  Forbindelse  med  Tubinger-Skolens  Bibelkritik  paavirkede  hans 
Pølelse  og  Tanke  i  fritænkersk  Retning.  Dette  Omslag  medførte 
ogsaa,  at  han  kom  til  at  betragte  den  af  Georg  Brandes  vakte 
litterære  Bevægelse  med  andre  Øjne.  Dens  franske  Præg  stødte 
ham  ikke  mere;  han  «gik  med  Ungdommens  Absoluthed  over  Stag». 
1  Sommeren  1878  afsluttede  han  sine  Universitetsstudier  med  at  tage 
theologisk  Embedsexamen.  Men  hans  Ærgjerrighed  stod  nu  til  at 
vinde  Navn  som  Digter.  Han  havde  tidligere  i  c  Nær  og  fjærn* 
skrevet  nogle  Satirer  mod  Henrik  Scharling.  Et  Par  Dage  efter,  at 
han  var  færdig  med  sin  Examen,  begyndte  han  paa  en  Novelle,  «En 
Idealist V,  der  udkom  s.  A.  under  Psevdonymet  «Epigonos».  Aaret 
efter  udgav  han  under  Navn  Fortællingen  «Det  unge  Danmark ». 
De  to  Bøger  ere  ikke  synderligt  værd.  De  vidne  om,  at  Forfatteren 
er  meget  belæst  eller  rettere  forlæst  —  den  første  er  stærkt  smittet 
af  Heine  — ,  men  hverken  om  rig  Erfaring  eller  medfødt  Kunstner- 
gave. Bøgerne  gjorde  desuagtet  en  Del  Opsigt  ved  deres  hidsige 
Fritænkeri  og  bevirkede,  at  Forfatterens  Navn  bed  sig  fast.  Hans 
Fritænkeri  løb  hyppigst  ud  i  Angreb  paa  Theologien;  det  var,  som 
han  skulde  have  sine  theologiske  Læreaar  svedt  ud;  han  viste  sig 
stadig  som  den  krængede  Theolog.  Saaledes  ogsaa  i  «Antigonos» 
(1880),  en  Fortælling  fra  det  2.  Aarhundrede  efter  Chr.,  der  bunder  i 
Bibelkritik,  og  i  Digtsamlingen  c  Rødtjørn »  (1881).  1  denne  findes  der 
ved  Siden  af  Angreb  paa  Theologien  tillige  Forsøg  paa  at  sætte 
Darwinismen  paa  Vers  med  en  anspændt  Muskel-  og  Blodbegejstring, 
der  ikke  klæder  Forfatteren.  Disse  evolutionistiske  Digte  vare  et 
Udslag  af  hans  samtidige  Studier  i  engelsk  Filosofi  og  Biologi.  Han 
var  i  Efteraaret  1878  traadt  i  Forbindelse  med  Dr.,  siden  Professor, 
H.  Høffding  (hvis  Moder  er  G.s  Faster)  og  var  under  hans  Vejled- 
ning begyndt  paa  disse  Studier.  De  gave  en  mere  værdiftild  Frugt 
i  Afhandlingen  « Arvelighed  og  MoraU,  der  i  Foraaret  1881  fik  Uni- 
versitetets Guldmedaille.  Han  havde  forbavsende  hurtig  sat  sig  ind 
i  det  store  Materiale,  hvorpaa  Bogen  er  bygget,  og  gjengav  Stoffet 
meget  klart.  Afhandlingen  udkom  samme  Efteraar,  udvidet  og  om- 
arbejdet,  i  enkelte  Punkter  saa  stærkt,    at  hans  Venner  ftaraadede 

ham  at  betegne  den  trykte  Bog  som  prisbelønnet  af  Universitetet, 
hvad  han  ikke  des  mindre  gjorde.  Flere  af  Tilføjelserne  (især  nogle 
Udtalelser  om  Selvmord)  vakte  Forargelse  og  gave  Anledning  til  en 
kultusministeriel  Skrivelse  af  3.  Nov.  1881,  der  bestemte,  at  pris- 
belønnede Afhandlinger  fremtidig  skulde  opbevares  i  Universitetets 
Arkiv,  for  at  man  kunde  « kontrollere  eventuelle  Misbrug  i  lignende 
Retning ».  G.s  Forlægger  lod  derhos  Betegnelsen  paa  Titelbladet 
overklistre.  —  I  Sammenhæng  med  G.s  Studier  i  engelsk  Filosofi 
kan  nævnes  hans  Digt  ved  Darwins  Død  («Aander  og  Tider*,  1882). 
—  Samme  Aar  udgav  han  en  større  Roman,  « Germanernes  Lærling*, 
hvori  han  delvis  har  villet  skildre  sin  egen  Udvikling.  Han  er  her 
skredet  betydelig  frem  som  Fortæller;  han  lærte  i  denne  Tid  ad- 
skilligt af  moderne  franske  Prosaister  som  Flaubert  og  Brødrene 
Goncourt.  Bogen  er  G.s  endelige  Opgjør  med  Theologien.  En 
lovlig  nærgaaende  Skildring  af  en  theologisk  Professor  og  et  saarende 
Citat  voldte,  at  Bogen  vakte  en  hel  Del  Anstød,  der  bl.  a.  viste 
sig  i,  at  Stipendiebestyrelsen  en  kort  Tid  beslaglagde  Regensens 
Exemplar  af  Bogen  og  siden  forbød,  at  det  blev  indlemmet  i 
Bibliotheket. 

G.  havde  hidtil  været  det  litterære  Venstres  enfant  terrible. 
Hans  udæskende  Voldsomhed,  hans  begejstrede  Hylding  af  Georg 
Brandes  («vor  Helligaands  Ridder,  vor  St.  Georg !»  i  «Rødtjøm»), 
hans  hidsige  Hug  til  Theologien  havde  givet  ham  Ry  som  en  af 
de  rødeste  af  de  røde.  Det  var  imidlertid  kun  ved  at  forstrække 
en  enkelt  Side  af  sit  Væsen,  han  var  kommen  til  at  staa  saa 
yderlig.  Han  var  i  sit  Hjærte  hverken  politisk  eller  social  radikal. 
Hans  Reaktion  mod  Theologien  drev  ham  til  at  være  yderliggaaende 
ogsaa  i  disse  Retninger,  men  da  denne  Reaktion  var  kogt  ud,  gled 
han  efterhaanden  tilbage  i  sit  naturlige  Leje.  I  hans  to  næste 
Bøger,  «Romulus»  og  «G-Dur»  (begge  fra  1883),  er  der  intet,  som 
kan  forarge.  De  ble  ve  da  ogsaa  modtagne  med  noget  af  den 
Glæde,  som  følger  den  omvendte  Synder.  De  to  Bøger  ere  helt 
eller  delvis  skrevne  under  en  Rejse,  han  s.  A.  foretog'  gjennem 
Tyskland,  Schweits,  Grækenland  og  Rusland  og  siden  skildrede  i 
«En  klassisk  Maaned*  (1884)  og  «Vandreaaret»  (1885).  Det  er  for- 
staaeligt,  at  han  ved  under  denne  Rejse  at  faa  de  hjemlige  Forhold 
paa  Afetand  kunde  komme  til  Klarhed  over  sig  selv  og  maatte  føle 
sig  frenmied  mellem  sine  Partifæller,  da  han  atter  kom  hjem.  Den 
Gang  var  tikned  det  litterære  Venstre  i  Opløsning.  Drachmann 
foretog   sin  Svingning    med    « Ostende — Briigge*,    og    det  litterære 


Digitized  by  VjOOQIC 


38  Gjellerup,  Karl  Adolph. 

Venstre  fordreves  fra  « Morgenbladet »  af  Berg.  G.  havde  derhos 
altid  følt  sig  ilde  berørt  af  visse  Sider  af  Partiets  Liv,  der  stundum 
kunde  faa  en  Karakter,  som  saarede  det  kvindelig  fine  i  hans 
Væsen.  Men  hvad  der  forbavsede,  var,  at  han  ikke  brød  med 
dem,  fra  hvem  Forargelsen  tit  var  kommen,  men  derimod  med 
Georg  Brandes.  De  havde  kjendt  hinanden  fra  1879,  og  G.  havde 
siden  da  siddet  beundrende  ved  Brandes'  Fødder,  hængt  ved  ham 
og  apotheoseret  ham.  Nu  trak  han  sig  ikke  blot  tilbage  fra  ham, 
men  rettede  snart  efter  (i  «Vandreaaret»)  et  lidet  pietetsfuldt  Angreb 
paa  ham.  Samtidig  brød  han  med  mange  andre,  han  før  var  knyttet 
nær  til.  Disse  Brud  og  det  Ægteskab,  han  24.  Okt.  1887  indgik 
med  Eugenia  Anna  Caroline  f.  Heusinger  (f.  24.  Sept.  1852,  Datter  af 
en  Gymnasial  lærer  i  Dresden  og  tidligere  gift  med  Kapelmusikus 
F.  Bendix  (II,  48),  en  Fætter  til  Georg  Brandes),  have  sat  dybe 
Spor  i  hans  senere  Produktion,  navnlig  i  «Brynhild»  (1884),  hans 
bedste  poetiske  Værk,  i  «Minna»  (1889)  og  «Min  Kjærligheds  Bog» 
(1889,  2  Opl.),  i   « Bryllupsgaven*  (1888)  og  «Thamyris»  (1887). 

Efter  Bniddet  med  det  litterære  Venstre  er  G.  vendt  tilbage 
til  de  Idealer,  han  fra  først  af  dyrkede,  og  har  især  skrevet  om 
klassiske,  heroiske  og  historiske  Æmner  («St.  Just»,  1886,  «En  ar- 
kadisk Legenden,  1887,  « Hagbard  og  Signe »,  1888).  Et  2V2aarigt 
Ophold  i  Dresden  har  sat  Frugt  i  « Minna »  og  « Bryllupsgaven*. 
Hans  gamle  Kjærlighed  til  Schiller  er  vaagnet  paa  ny;  den  mærkes 
i  hans  sidste  Skuespil,  « Herman  Vandel*  (1891),  og  har  betaget  ham 
i  en  saadan  (irad,  at  han  lader  sig  afbilde  i  en  Dragt  å  la  Schiller, 
og  det  er  næppe  tilfældigt,  at  der  i  « Minna*  flere  Gange  tales  om 
Heltens  Schillei*ske  Profil.  Men  G.  har  med  al  sin  Selvbevidsthed 
bestandig  haft  et  vist  Hang  til  at  klynge  sig  til  en  anden  og  efter- 
ligne ham. 

G.  er  en  betydelig  Begavelse,  et  klart  og  hurtigt  Hoved, 
usædvanlig  arbejdsom  og  uddannet  i  flere  Retninger;  han  har  dyr- 
ket Musik  en  Del  og  skrevet  en  Bog  om  Wagner  (1890),  han  maler 
og  sysler  stadig  med  Filosofi.  Derimod  turde  det  være  rigtigt,  hvad 
man  oftere  har  sagt,  at  hans  Begavelse  snarere  henviser  ham  til 
videnskabeligt  Arbejde  end  til  Digtning.  Han  har  af  Naturen  liden 
Sans  for  Vers  eller  Øre  for  Sprogets  Velklang,  og  trods  ihærdigt 
Arbejde  lykkes  det  ham  kun  sjælden  at  faa  Lyd  i  sine  Linjer. 
Han  kan  finde  fortræffelige  Ord  og  dristige  Rythmer,  men  Verset 
selv  har  ingen  Saft.  Hans  Digte  virke  tit  som  en  Art  historiske 
Studier,  men  han  synes  da  at  nære  en  vis  Forkj ærlighed  for  Uregel- 

mæssighedeme  hos  sine  Forbilleder.  Dette  skæmmer  selv  hans 
«Brynhlld»,  der  ellers  rummer  saa  mange  storladne  og  stolte  Vers. 
Hans  Prosa  læses  gjennemgaaende  med  større  Nydelse  end  hans 
Poesi,  især  efter  at  han  har  kastet  alt  det  brogede  over  Bord. 
Hans  Stil  er  lidt  bleg  og  kølig,  men  lind .  og  let  og  gjennemsigtig. 
Ogsaa  fra  Indholdets  Side  tiltales  man  mest  af  hans  Prosaværker, 
især  Fortællingerne,  fremfor  alle  « Minna »,  hvis  første  Halvdel  er 
noget  af  det  lødigste,  han  har  skrevet.  —  G.  fik  fast  Digtergage 
i  1889.  Niels  Møller, 

Gjellerup,  Sophus  Michael,  f.  1838,  Historiker.  Han  er  én 
Halvbroder  til  den  foregaaende  og  fødtes  22.  Avg.  1838  i  Roholte. 
Moderen  hed  Sara  Elisabeth  f.  Behrendt  (f  1852).  Student  fra 
Herlufsholm  1857  og  theologisk  Kandidat  1864.  Ved  Siden  af  Skole- 
gjeming  kom  han  tidlig  ind  paa  litterære  Sysler  og  skrev  en  Bio- 
grafi af  Biskop  Jens  Dinesen  Jersin  (1868 — 70),  et  fint  Arbejde  med 
gode  Bidrag  til  Skole- '  og  Kirkehistorien  i  det  17.  Aarhuridrede. 
Sammen  med  C.  F.  Bricka  udgav  han  en  Samling  gamle  Ligpræ- 
dikener under  Titelen  «Den  danske  Adel  i  det  16.  og  17,  Aar- 
hundrede*  (1874 — 75),  der  imidlertid  standsede  med  i.  Bind.  I  «Hist. 
Tidsskrift »  har  han  leveret  flere  Bidrag,  hvoraf  bør  fremhæves  hans 
c  Bemærkninger  om  Samfundsforholdene,  især  Opdragelsen,  hos  den 
danske  Adel  i  Tidsrummet  1536 — i66o»  (1873).  1^7^ — 79  var  han 
beskæftiget  med  Redaktionen  af  det  fra  det  store  kongl.  Bibliothek 
udgivne  «Bibliotheca  Danica»  (s.  III,  165).  Siden  1879  Assistent  ved 
Universitetsbibliotheket  og  siden  1887  tillige  Notar  ved  det  theo- 
logiske  Fakultet.  Er  Medlem  af  den  danske  historiske  Forenings 
Bestyrelse  (siden  1870),  af  Selskabet  for  Udgivelse  af  Kilder  til 
dansk  Historie  og  af  Kommissionen  for  Afholdelse  af  almindelig 
Forberedelsesexamen.  C.  F,  Bricka, 

Gjelstrup,  Adam  Gottlob,  1753 — 1830,  Skuespiller  og  Land- 
skabsmaler, er  født  II.  Okt.  1753  paa  Møen  og  blev  af  sin  Fader 
sat  i  Malerlære  hos  en  «Amtsmester»;  han  gjorde  Svendestykke 
og  vilde  rejse  udenlands  for  at  uddanne  sig  til  Kunstner.  Han 
kom  dog  ikke  længere  end  til  Augustenborg,  hvor  han  i  en  Avis 
læste  en  Bekjendtgjørelse  om,  at  det  kgl.  Theater  i  Kjøbenhavn 
søgte  en  Skuespiller  og  Tenorist,  og  øjeblikkelig  vendte  han  om 
igjen  og  meldte  sig  ved  Theatret.  Til  sin  Debut  10.  Okt.  1777 
havde  han  valgt  Henrik  i  « Henrik  og  Pernille »,    men  hans  første 

Forsøg  faldt  saa  uheldig  ud,  at  der  var  Tale  om  øjeblikkelig  at 
afskedige  ham.  Han  tik  dog  Tilladelse  til  lo  Dage  senere  at  for- 
søge sin  Lykke  igjen,  denne  Gasig  som  Arv  i  «Den  honette 
Ambition*,  og  vandt  da  her  et  ganske  exempelløst  Bifald.  For- 
klaringen paa,  at  G.  havde  været  saa  slet  den  første  Aften  og  saa 
fortræffelig  den  næste,  laa  i  hans  egen  Person.  Han  var  usæd- 
vanlig blond,  næsten  hvidhaaret,  havde  et  overordentlig  ungdomme- 
ligt Ansigt  med  bløde,  ligesom  endnu  uudviklede  Træk;  men 
dette  Ansigt,  der  var  udtryksløst,  naar  han  som  Henrik  skulde 
spille  med  det,  som  det  var,  blev  i  Stand  til  ved  nogle  ganske 
faa  Penselstrøg  at  antage  de  mest  forskjelligartede,  løjerligste  Ud'^ 
tryk.  G.  kimde  spille  saa  omtrent  alt  muligt  undtagen  netop  sig 
selv,  og  hans  Færdighed  i  at  føre  Penselen  hjalp  ham  til  med 
fremragende  Dygtighed  at  kunne  maskere  sit  Ansigt.  Denne  dis- 
krete Maskeren  af  Ansigtet  var  noget  nyt  den  Gang  ved  Theatret, 
og  G.  dannede  i  saa  Henseende  Skole  for  den  efterfølgende  Tid. 
Maleriet  opgav  han  ikke,  og  i  sine  Fritimer  færdedes  han  meget 
ude  i  Naturen,  studerede  den,  kom  i  Berøring  ude  paa  Landet 
og  i  Byen  med  de  forskjelligste  Mennesker  og  studerede  ogsaa 
disse.  Og  Resultatet  heraf  var,  at  G.  efterhaanden  skabte  et  rigt 
Galleri  af  de  mest  heterogene  Figurer.  Hans  Fantasi  var  nemlig 
lige  saa  rig,  som  hans  Blik  var  skarpt  for  Folks  Ejendommelig- 
heder, og  føjer  man  hertil  et  bredt  og  saftigt  Lune,  panet  med  en 
vidunderlig  udviklet  Evne  til  at  opfatte  og  tilegne  sig  enhver 
Dialekt,  vil  man  kunne  forstaa,  at  Kunstneren  meget  hurtig  blev 
af  stor  Betydning  for  Scenen.  Jysk,  fynsk,  sjællandsk  og  hol- 
stensk talte  han  med  samme  Fuldkommenhed,  og  lige  stor  var 
han,  hvad  enten  han  spillede  den  gamle  Gnier,  Arv,  Bulderbassen, 
Jøden  eller  Gadedrengen.  Men  havde  G.  ogsaa  et  frodigt  Lune, 
var  han  til  Gjengjæld  belemret  med  en  lige  saa  stor  Lunefuldhed, 
og  denne  virkede  alt  andet  end  heldig  paa  hans  Kunst.  Hvordan 
han  spillede,  afhang  ene  og  alene  af,  i  hvilket  Humør  han  var, 
og  derfor  var  han  enten  uovertræffelig  morsom  eller  ogsaa  fuld- 
stændig slet  i  sit  Spil. 

Allerede  i  Foraaret  1780  følte  han  sig  tilsidesat  af  sine  over- 
ordnede og  tog  ved  Sæsonens  Udgang  øjeblikkelig  Afsked.  Hans 
Hustru  (s.  ndfr.)  tik  ham  dog  overtalt  til  atter  at  gaa  til  l'heatret, 
og  allerede  i  Dec.  s.  A.  spillede  han  igjen  og  havde  kun  det 
Udbytte  af  sin  Bortgang,  at  han  maatte  ansøge  om  paa  ny  at  faa 
fast    Ansættelse,    hvilken    ogsaa    gaves    ham    i    Febr.  1781.     Hans 

Lunefuldhed  forlod  ham  dog  ikke,  og  sidst  i  1790  fandt  han  saa- 
ledes  en  Aften,  da  Kongehuset  var  nærværende,  paa  at  spille  og 
synge  Florians  Rolle  i  «Den  sværmende  Filosof*  næsten  med  en 
Avtomats  Ubevægelighed.  Kronprinsen  blev  saa  opbragt  derover, 
at  han  gav  Ordre  til  at  sætte  G.  i  Blaataam,  hvor  han  skulde 
blive,  til  han  havde  gjort  Direktionen  Afbigt,  og  det  var  først 
efter  lange  Overtalelser,  at  det  lykkedes  at  bevæge  G.  til  at  falde 
til  Føje.  Men  trods  alle  sine  Kapricer  var  G.  Publikums  Yndling, 
hvem  man  aldrig  blev  kjed  af  at  se,  saa  højst  forskjellig  og  saa 
udmærket  var  han  i  alle  sine  Roller.  Nogle  af  sine  største 
Triumfer  fejrede  han  i  det  Holbergske  Repertoire.  «Jeppe  paa 
Bjærget »  omtales  af  Rahbek  som  en  Mønsterpræstation,  udarbejdet 
indtil  de  mindste  Detailler  af  G.,  som  i  sit  Exemplar  af  Komedien 
havde  optegnet  en  Mængde  Enkeltheder  vedrørende  sit  Spil; 
Studenstrup  i  «ii.  Juni»,  Jens  i  « Jacob  v.  Thybo »,  Ephraim  i 
« Diderik  Menschenschrek*,  Jesper  Ridefoged  i  « Erasmus  Montanus* 
og  Arv  i  «Den  honette  Ambition*,  i  « Maskeraden*,  i  « Henrik 
og  Pernille*,  i  « Kilderejsen*  samt  i  « Julestuen*  hørte  til  hans 
mest  fortrinlige  Retter,  hvortil  komme  Roller  som  Sadelmageren  i 
«Kun  sex  Roller*,  Tony  Lumpkin  i  « Fejltagelserne*,  Bittermann  i 
« Menneskehad  og  Anger*,  Ascher  i  «Kinafareme*,  Æbeltoft  i 
«Gulddaasen»,  Goldfinch  i  <^ Vejen  til  Ødelæggelse*,  Bridoison  i 
»Figaros  Giftermaal*  og  Jacob  Plump  i  « Forvandlingerne*.  Efter 
at  Hauch  var  bleven  Chef  for  Theatret,  tog  dog  G.s  Lunefuldhed 
til  i  en  saadan  Grad,  at  han  i  2  Aar  paa  Grund  af  en  foregiven 
Sygdom  afholdt  sig  fra  at  spille,  hvilket  bragte  de  yngre,  navnlig 
H.  C.  Knudsen  og  Lindgreen,  ind  i  mange  af  hans  Roller;  men 
næppe  var  Hauch  afgaaet,  før  G.  igjen,  22.  Okt.  1798,  optraadte 
paa  Scenen  og  som  Bærhid  i  «De  to  gjerrige*  hilstes  med  endeløs 
Jubel.  Faa  Aar  efter  maatte  Hauch  imidlertid  atter  overtage  Chefs- 
posten,  og  dette  var  ensbetydende  med  G.s  Bortgang  fra  Scenen, 
hvilken  han  sidste  Gang  betraadte  i.  Dec.  1803  som  Constans  i 
« Adolf  og  Louise*.  Fra  dette  Øjeblik  skyede  G.  Theatret  som 
en  Pest,  talte  aldrig  om  det  og  levede  udelukkende  for  at  pleje 
sin  sindssyge  Datter,  over  for  hvem  han  lagde  den  mest  rørende 
Selvopofrelse  for  Dagen,  og  for  Landskabsmaleriet.  Han  turede 
stadig  omkring  i  Sjælland  og  malede  en  stor  Mængde  Smaa- 
billeder,  der  gjorde,  at  han  blev  anset  for  at  være  lige  saa  genial 
en  Maler  som  Skuespiller.  I  Aarene  1822 — 27  udstillede  han 
enkelte  af  sine  Arbejder  paa  Charlottenborg,  hvor  de  fandt  Kjøbere, 

Og  den  geniale,  men  højst  originale  Kunstner  levede  lige  til 
10.  Febr.  1830,  da  et  Slagtilfælde  gjorde  Ende  paa  hans  Liv. 
Kun  nogle  ganske  faa  Venner  —  ikke  en  eneste  Skuespiller  eller 
Maler  —  fulgte  ham  til  Graven. 

Overskou,  Den  danske  Skueplads  III — IV.  Weilbach,  Konstnerlex.  Mu- 
seum 1890,  S.  516  ff.  Edgar  CoUin. 

Gjelstrup,  Cathrine  Amalie,  1755 — 99,  Skuespillerinde.  I 
en  tidlig  Alder  kom  den  lille  Jomfru  Morell,  som  var  født  3.  Marts  1755, 
og  hvis  Fader  var  fransk  Violon,  ind  paa  det  kgl.  Theaters  Danseskole, 
men  som  saa  mange  andre  forlod  ogsaa  hun  Balletten  f6r  at  forsøge 
sig  i  Skuespillet.  Hun  debuterede  paa  det  kgl.  Theater  3.  Nov.  1773 
som  Pernille  i  «Det  aftvungne  Samtykke »,  og  med  hende  fik  Per- 
nilleme  den  Fremstil lerinde ,  som  de  havde  savnet  siden  Caroline 
Walters  Dage.  Den  fyldige  Brunette  med  de  mørke,  talende  Øjne 
havde  et  ualmindelig  heldigt  Udvortes  for  Scenen,  men  dog  særlig 
for  det  Rollefag,  hun  valgte,  og  som  Kammerpigen  overhovedet,  hvad 
enten  det  nu  er  den  danske  Pernille  eller  den  franske  Soubrette, 
staar  hun  maaske  uovertruffen  paa  den  danske  Scene.  Baade 
Rosenstand-Goiske  og  Rahbek  ere  enige  om  at  fremhæve  hendes 
store  Dygtighed,  der  blandt  andet  lagde  sig  for  Dagen  ved  den 
Maade,  paa  hvilken  hun  forstod  at  karakterisere  de  enkelte  Kammer- 
pigeroller og  holde  den  ene  forskjellig  fra  den  anden.  Pigen 
Annette  i  «I)en  politiske  Kandestøbere  var  en  ganske  anden  end 
Pemilleme  i  <J)en  honette  Ambition »,  «Julestuen»,  «Det  lykkelige 
Skibbrud »,  « Jacob  v.  Thybo »  osv.,  og  den  danske  Kammerpige- 
type var  atter  grundforskjellig  fra  Pernille  i  Goldonis  « Huset 
i  Oprør »,  Lise  i  «Aabenbar  Krig»  og  Toinette  i  «Den  indbildte 
syge»,  hvilken  sidste  Rolle  berømmes  som  en  af  hendes  aller- 
ypperste. Hun  udstrakte  dog  sin  Virksomhed  videre  end  til  dette 
ene  Felt,  paa  hvilket  hun  glimrede  saa  højt;  ved  Hjælp  af  sine 
gode  Stemmemidler  var  hun  til  stor  Nytte  i  Sangspillet,  og  med 
afgjort  Held  optraadte  hun  i  saa  forskjellige  Roller  som  Lady 
Sneerweli  i  « Bagtalelsens  Skole »  og  Mette  i  « Kjærlighed  uden 
Strømper*.  I  1778  blev  hun,  der  forinden  havde  staaet  i  For- 
bindelse med  den  fra  Hofrevolutionen  1772  bekjendte  Officer  Køller- 
Banner,  gift  med  den  ovennævnte  A.  G.  Gjelstrup,  men  hendes 
Ægteskabs  Lykke  formørkedes  ved,  at  deres  Datter  var  sinds- 
syg. Først  i  Halvfemserne  begyndte  hun  at  skrante,  og  da  hun 
12.  Marts  1792  skulde  spille  Lisette  i  «Det  gavmilde  Testa- 
ment»,    ytrede   hun,    at  det  dog  var  mærkeligt,    om  hun  som  den 

tredje  Hovedperson  i  dette  Stykke  skulde  dele  Skæbne  med  Londe- 
man  og  Clementin,  der  begge  for  sidste  Gang  vare  optraadte  heri. 
Hendes  Anelse  slog  til,  og  hun  betraadte  ikke  oftere  Scenen. 
Hun  kastedes  kort  efter  paa  Sygelejet  og  forlod  først  dette  ved 
sin  Død  i  1799.  Edgar  Collin. 

Gjelstrup,  Peder  Nielsen,  1581 — 1630,  Professor,  var  født  i 
Gjelstrup  i  Egebjærgj  Sogn  i  Ods  Herred  i  Nov.  1581.  Forældrene, 
Niels  Sørensen  og  Ane  Christensdatter,  vare  simple  Bønderfolk; 
men  da  Sønnen  havde  Lyst  til  Læsning,  satte  de  ham  i  Skole  i 
Nykjøbing  i  Sjælland,  hvorfra  han  1595  gik  over  til  Roskilde  Skole. 
Da  Faderen  imidlertid  døde  Aaret  efter  (Moderen  var  allerede  tid- 
ligere død),  saa  maatte  Sønnen  siden  sørge  for  sig  selv.  Ved 
Udholdenhed  og  Flid  lykkedes  det  ham  dog  at  komme  frem.  Da 
han  havde  en  god  Stemme,  førte  han  an  blandt  Peblingerne,  som 
sang  Diskant.  Siden  gik  han  den  gamle  Dr.  Niels  Hemmingsen 
til  Haande  indtil  hans  Død  (1600),  og  endelig  blev  han  «Deputator» 
blandt  Disciplene,  der  nøde  Kosten  i  Duebrødrekloster.  Nok  er 
det,  han  fægtede  sig  igjennem,  indtil  han  1605  i  en  Alder  af 
næsten  24  Aar  blev  Student.  Han  var  nu  saa  heldig,  at  den  an- 
sete Theolog  Professor  H.  P.  Resen  tog  ham  i  Huset,  og  dermed 
var  hans  Fremtid  sikret.  Thi  da  Resen  bemærkede  hans  Flid  og 
gode  Evner,  beholdt  han  ham  hos  sig  i  hele  hans  Studietid,  hjalp 
ham  til  at  blive  Kommunitetsprovst,  og  da  han  1610  havde  taget 
Magistergraden,  anbefalede  han  ham  til  Kansler  Chr.  Friis  til 
Borreby,  som  gav  ham  Midler  til  at  rejse  udenlands,  indtil  han 
1613  kunde  faa  det  kgl.  Rejsestipendium.  I  4  Aar  færdedes  han 
nu  vidt  om  Lande,  og  der  var  ikke  ret  mange  bekjendte  Lærdoms- 
sæder  i  Tyskland,  Frankrig  og  Italien,  som  han  ikke  havde  besøgt, 
da  han  16 14  kaldtes  hjem  for  at  overtage  en  Lærerplads  ved  Uni- 
versitetet. I  de  16  Aar,  han  beklædte  denne  Stilling,  var  han 
først  Professor,  i  Latin,  siden  i  Græsk  og  endelig  i  Logik.  Efter 
længere  Tids  Brystsvaghed  døde  han  1630.  De  af  ham  udgivne 
Skrifter  ere  mest  Oversættelser  og  Disputatser.  —  Hans  Ægteskab 
161 7  med  Lisbet  Petersdatter  fra  Flensborg,  der  tjente  i  Statholder 
Breide  Rantzaus  Hus,  skaffede  ham  en  hel  Del  Ubehageligheder 
fra  hans  Medlæreres  Side,  fordi  han  havde  staaet  i  Forhold  til 
hende  før  Brylluppet.  Hun  overlevede  ham  i  mange  Aar  og 
skjænkede  1656  hans  efterladte  Bogsamling  til  Universitetet. 

Vinding,  Acad.  Haun.  S.  265  ff.  Rørdam,  Kbhvns  Universitets  Hist.  1537 
-'621  HI.  H.  F.  Rardam. 


Digitized  by  VjOOQIC 


^  Gjenner. 

Gjenner,  s.  Genner. 

Gierlew,  Andreas  Christian,  1774 — 1845,  Generalkonsul,  var 
født  25.  Avg.  1774  i  Roskilde,  hvor  Faderen,  Andreas  Nicolai  G. 
(f.  1745  t  181  i),  var  Raadmand  og  Byfoged,  samtidig  med  at  han 
beklædte  Embedet  som  Birkedommer  i  Selsø  og  Bistrupgaard 
Birker.  Moderen  hed  Marie  Cathrine  f.  Mariager  (f.  1741  f  1794). 
Efter  at  G.  fra  1784  havde  nydt  Undervisning  i  sin  Fødebys  lærde 
Skole  og  i  1791  var  blevet  dimitteret  til  Universitetet,  tog  han  fat 
paa  det  theologiske  Studium  og  fik  Attestats  i  Aaret  1797.  I  1799 
blev  G.  Alumnus  paa  Borchs  Kollegium  og  har  utvivlsomt  i  Aarene 
efter  Embedsexamen  og  indtil  1801  været  beskæftiget  med  Studier 
i  Kjøbenhavn.  Sidstnævnte  Aar  tog  G.  virksom  Del  i  Oprettelsen 
af  Studenterkorpset,  og  efter  at  have  opnaaet  flere  akademiske 
Rejsestipendier  tiltraadte  han  om  Efteraaret  en  Udenlandsrejse, 
som  skulde  faa  afgjørende  Betydning  for  hele  hans  liv.  Rejsen 
gik  først  til  Tyskland,  hvor  G.  gjorde  Bekjendtskab  med  Filologen 
F.  A.  Wolff  og  med  Niemeyer,  og  hvor  han  navnlig  besøgte  Leipzig, 
Berlin  og  Gøttingen.  Efter  et  Aars  Ophold  i  nævnte  Land  rejste 
han  til  Paris,  hvor  han  traf  sin  Ven  H.  C.  Ørsted  og  sluttede  et, 
som  det  synes,  varmt  Venskab  med  Digteren  Baggesen,  sammen 
med  hvem  han  i  1803  tiltraadte  en  Rejse  over  Schweits  til  Italien, 
hvor  han  i  Rom  omgikkes  med  W.  v.  Humboldt,  Thorvaldsen  og 
Zoega.  Først  i  Jan.  1805  rejste  G.  paa  ny  imod  Nord  for  over 
Wien  og  Tyskland  at  vende  tilbage  til  Kjøbenhavn. 

Efter  sin  Hjemkomst  synes  G.  at  have  begyndt  en  litterær 
Virksomhed,  der  utvivlsomt  maa  have  henledt  Opmærksomheden 
paa  ham  og  medført,  at  der  overdroges  ham  flere  Hverv.  Saaledes 
blev  han  i  Beg3nidelsen  af  Aaret  1807  Sekretær  i  den  almindelige 
Skolekommission,  hvad  især  skal  være  foranlediget  ved  en  af  ham 
skreven  Artikel,  «0m  den  offentlige  Opdragelse  og  Undervisning  i 
Frankrig*,  som  fremkom  i  Engelstofts  « Universitets-  ogSkoleannaler». 
S.  A.  blev  G.  udnævnt  til  Fuldmægtig  i  General-Landøkonomi-  og 
Kommercekollegiets  Sekretariat  for  Handels-  og  Konsulatssager,  en 
Udnævnelse,  som  muUgen  til  Dels  kan  være  fremkaldt  ved  hans 
omtrent  samtidig  udgivne  livlige  Rejsebeskrivelse:  « Breve  over  Ita- 
lien og  Sicilien »  (2  Dele).  18 10  traadte  G.  i  Udenrigsdepartementets 
Tjeneste,  i  det  han  blev  udnævnt  til  Konsulatssekretær  i  Tunis, 
hvad  muligvis  Statsminister  Niels  Rosenkrantz  kan  have  fremkaldt, 
i  det  denne  utvivlsomt  har  været  G.s  Velynder.     G.  rejste  til  sin 

nye  Stilling  i  Okt.  1810,  men  ankom  først  i  Avg.  181 1  til  Tunis, 
hvor  han  efter  Kommandørkapitajn  Holcks  Afgang  tillige  faktisk 
forestod  Konsulatet.  I  Aaret  1815  blev  han  udnævnt  til  virkelig 
Kancelliraad  og  s.  A.  til  Konsul  i  Tunis,  en  Stilling  han  udfyldte 
til  sine  foresattes  fuldkomne  Tilfredshed,  men  som  finansielle  Hen- 
syn tvang  ham  til  at  opgive  i  1818,  i  det  Postens  Indtægter  ikke 
svarede  til  de  Udgifter,  denne  paalagde  dens  Indehaver,  og  han 
dertil  havde  lidt  betydelige  Tab  ved  Handelshuset  Rybergs  Fallit. 
Da  G.,  der  kom  tilbage  til  Kjøbenhavn  i  1819  og  ^^t  følgende 
Aar  var  blevet  Legationsraad  med  Etatsraads  Rang,  ikke  mente  at 
kunne  vende  tilbage  til  Tunis,  blev  han  i  Aaret  1822  entlediget  i 
Naade  med  Vartpenge.  Fra  1822  opholdt  G.  sig  i  Kjøbenhavn, 
beskæftiget  med  litterære  Sysler  og  med  sine  Børns  Opdragelse, 
indtil  han  endelig,  efter  9  Aars  Ventetid  og  efter  forgjæves  at  have 
søgt  flere  Embeder,  i  183 1  paa  ny  traadte  i  Statens  Tjeneste,  i  det 
Konsulatet  i  Christiania  overdroges  ham,  en  Post,  som  han  med 
Titel  af  Generalkonsul  beklædte,  lige  til  han  temmelig  pludselig 
bortkaldtes  ved  Døden  2.  Sept.  1845,  ^^^  Maaneder  efter  at  han 
var  blevet  udnævnt  til  Kommandør  af  Danebrog. 

G.  var  uden  Tvivl  en  begavet  og  dygtig  Mand,  der  næppe 
kom  til  at  indtage  den  Plads,  hans  Evner  og  Kundskaber  beret- 
tigede ham  til  at  vente.  Han  var  to  Gange  gift:  i.  med  Wil- 
helmine  Josepha  f.  Holsten  (f.  13.  Marts  1791  f  5.  Juni  1812),  hvem 
han  ægtede  22.  Sept.  1810,  og  som  var  en  Datter  af  Kommandør 
Chr.  H.  og  Anna  Elisabeth  f.  Faye.  3  Aar  efter  hendes  Død  æg- 
tede G.  (8.  Juni  1815)  Elisabeth  Robinson,  Datter  af  den  engelske 
Konsul  i  Tunis  Bryan  Valentin  R. 

Erslew,  Forf.  I>ex.  Breve  fra  og  til  H.  C.  Ørsted.  L.  Daae,  Breve  fra 
Danske  og  Norske.  C,  Zytphen-Adekr, 

Glersing,  Niels,  1783 — 1835,  Landøkonom,  var  født  23.  Juni 
1783  paa  Sandbygaard  ved  Ringsted  og  var  en  *Søn  af  Proprietær 
Peder  Jensen  G.  og  Magdalene  Cathrine  f.  Fogh.  Han  blev  Stu- 
dent 1801  og  juridisk  Kandidat  1806;  s.  A.  blev  han  Ejer  af  Godset 
Nøragergaard  og  senere  af  Hesselberggaard  og  Appelsberggaard, 
alle  paa  Sjælland.  Da  det  ved  kgl.  Resolution  af  30.  Maj  1828  blev 
bestemt,  at  et  Interimsinstitut  for  Agerdyrkning  og  Forstkultur 
skulde  anlægges  paa  Mørup  Hovedgaard  under  Sorø  Akademi,  blev 
G.  udnævnt  til  Forstander  for  dette.  Skolen  aabnedes  1830,  men 
nedlagdes  efter  faa  Aars  Forløb.    En  samtidig  Forfatter  udtaler,  at 

den  selv  under  den  forstandigste  Bestyrelse  maatte  mislykkes.  Tiden 
her  hjemme  var  næppe  endnu  moden  for  slige  Agerbrugsskoler,  og 
Ordningen  paa  Mørupgaard  var  for  en  Del  upraktisk.  —  G.  var  en 
ret  produktiv  Forfatter.  Foruden  nogle  Oversættelser  har  han  ud- 
givet: « Praktisk  Anvisning  i  Landøkonomis  I — II  (1825 — 29),  «Om 
Hestes,  Kvægs  og  Faars  Fodring  m.  v.»  (1826)  og  « Praktiske  Iagt- 
tagelser, grundede  paa  mange  Aars  Erfaringer  om  den  for  Fædre- 
landet vigtige  Smørproduktion*  (1828)  —  Skriftet  er  en  Rede- 
gjørelse  for  den  «Behandlingsmaade  af  Mejeriprodukterne,  hvilken 
et  holstensk  Fruentimmer,  Mad.  Johnsen,*  fulgte  paa  Bregentved, 
og  er  et  for  sin  Tid  godt  Skrift  — ;  endelig  udgav  G.  en  Rede- 
gjørelse  «0m  Agerdyrknings-  og  Forstinstituttet  paa  Mørupgaard« 
(183 i).  Han  ægtede  20.  Maj  181 1  en  Datter  af  Gehejmestatsminister 
Ove  Malling,  Frederica  Amalia  M.  (f.  1788  f  1869).  Han  blev  1830 
Kammerraad  og  døde  8.  Jan.   1835  P^^  Mørup. 

Erslew,  Forf.  Lex.  ff,  HerteL 

Giessingt  Christoffer,  1723 — 91,  Personalhistoriker  og  Genea- 
log.  Denne  flittige  Mand  var  født  i  Marts  1723  paa  Gaarden  Lang- 
holt i  Vendsyssel,  hvor  hans  Fader,  Christen  Hansen  Bedsted,  da 
var  Ridefoged  (siden  Skoleholder  og  Bedemand  i  Grenaa);  Moderen, 
Mette  f.  Giessing,  var  en  Præstedatter,  og  Sønnen  fik  hendes  Faders 
Navn.  Efter  ovennævnte  Bedsteds  Død  (1731)  ægtede  Enken  den 
fra  den  første  Holbergske  Scene  bekjendte  Aktør  Joh.  Nic.  Ulsøe, 
der  var  bleven  By-  og  Herredsfoged  i  Grenaa.  Men  da  ogsaa 
denne  Ægtefælle  døde  efter  kort  Tids  Forløb,  flyttede  hun  til  Vi- 
borg, der  ansaas  for  «et  godt  Levested  for  en  fattig  Enke*.  Fra 
denne  Bys  Skole  naaede  Sønnen  C.  G.  1745  at  blive  Student, 
efter  at  han  en  Tid  havde  lagt  sig  efter  Tegne-  og  Malerkunsten. 
Hans  store  Fattigdom  tillod  ham  ikke  at  blive  i  Kjøbenhavn  for 
at  studere  videre,  men  han  maatte  gaa  ud  som  Huslærer.  Her 
kom  hans  musikalske  Talent  ham  til  gode,  og  da  han  havde  faaet 
Philosophicum,  ansatte  Biskop  Hygom  ham  1748  som  Hører  for  den 
nederste  Klasse  i  Randers  Skole  og  som  Kantor.  1752  afstod  han 
med  Biskoppens  Tilladelse  dette  Embede  for  at  gaa  til  Kjøbenhavn 
og  studere  til  theologisk  Attestats.  Paa  Grund  af  Fattigdpra 
naaede  han  dog  ikke  Maalet;  1755  maatte  han  antage  Pladsen  som 
nederste  Hører  og  Kantor  i  Helsingør,  hvorfra  han  1758  forflyttedes 
til  Kantoratet  ved  Roskilde  Domkirke  og  Skole,  i  hvilken  Stilling 
han  forblev  til  sin  Død  1791. 

Foruden  nogle  Kantater  har  G.  udgivet  «Tychoniana  eller 
Efterretninger  om  den  lærde  Chr.  L.  Tychonius'  Levned  og  Skrifters 
(I — II,  1770—72).  Hans  Hovedværk  er  dog  « Samling  af  danske, 
norske  og  islandske  Jubellærere »  (4  Bind,  1779 — 86),  hvori  der  er 
samlet  en  stor  Mængde  Efterretninger  om  længelevende  gejstlige  og 
deres  Familier.  Desuden  efterlod  G.  store  utrykte  Samlinger  af 
personalhistorisk  Art,  hvoraf  det  meste  nu  synes  tabt.  Megen  kri- 
tisk Sans  havde  G.  vel  ikke,  men  ligesom  han  synes  at  have  været 
en  brav  og  hæderlig  Mand,  saaledes  var  han  ogsaa  overordentlig 
flittig,  og  han  kan  med  nogen  Føje  kaldes  Grundlægger  af  det 
genealogiske  Studium  her  til  Lands  for  de  borgerlige  og  særlig  de 
gejstlige  Slægters  Vedkommende.  At  hans  Interesser  ogsaa  have 
strakt  sig  til  andre  Felter,  ses  af  en  Forestilling,  han  1779  indgav 
til  Regeringen  om  Anlæg  af  en  ny  Papirfabrik  til  Fremstilling  af 
visse  Papirsorter,  der  hidtil  kun  kunde  faas  fra  Udlandet,  og  til 
Benyttelse  af  de  til  Papir  anvendelige  Raastoflfer,  som  nu  ikke  kom 
til  Anvendelse  af  Mangel  paa  de  i  Forhold  til  Landets  Papirforbrug 
fornødne  Fabrikker.  —  1755  havde  G.  ægtet  Anne  Birgitte  Saabye 
(Datter  af  Rektor,  Mag.  Peder  S.  i  Aarhus),  med  hvem  han  havde 
en  stor  Børneflok. 

Kirkehist.  Saml.  3.  R.  VI,  780  f.     Nyrop,  Strandmøllen  S.  207  ff. 

H.  F,  Rørdam. 

Giessing,  Hans  Jørgen,  1784 — 1854,  Præst,  Søn  af  Præsten 
i  Storvorde  Rasm.  Jørg.  G.  (f.  1747  f  1812)  og  Jacobine  Kirstine 
f.  Sommer  (f.  1752  f  1796),  var  født  3.  Maj  1784.  Han  dimitteredes 
fra  Aalborg  Skole  1801,  tog  theologisk  Embedsexamen  1804  og  blev 
s.  A.  optaget  i  det  pædagogiske  Seminariums  historiske  Klasse.  1806 
blev  han  Adjunkt  i  Viborg  og  1814  Overlærer  sammesteds,  men 
fandt  sig  1815  foranlediget  til  at  tage  sin  Afsked.  Det  næste  Aar 
blev  han  Sognepræst  for  Herslev  og  Viuf  Menigheder  i  Ribe  Stift, 
1831  for  Torkildstrup  og  Lillebrænde  paa  Falster  og  1842  for  Balle- 
rup og  Maalev  i  Kjøbenhavns  Amt.  Han  ægtede  18 16  Sophie  Chri- 
stine Råben  (f.  1794  f  i^59)»  Datter  af  Jens  Pet.  R.,  Ejer  af  Frørup- 
gaard.  —  Han  døde  i  Ballerup  22.  Marts  1854. 

G.  tog  Del  i  de  forskjellige  Forhandlinger,  som  i  hans  Tid 
fandt  Sted  om  Kirke-  og  Skolevæsenet,  og  hans  Indlæg  ere  klart 
og  maadeholdent  skrevne.  Han  stod  i  det  hele  paa  samme  Stand- 
punkt som  Professor  H.  N.  Clausen  og  de  Mænd,  der  sammen  med 
ham  maatte  regnes  til  det  liberale  Parti.    Han  ønskede  saaledes  ikke 

Sognebaandet  løst,  men  vel,  at  det  skulde  gjøres  lettere  at  erholde 
Tilladelse  til  at  bruge  uvedkommende  Præster.  Ikke  sjælden  var 
han  en  af  de  første,  der  udtalte  de  Tanker  og  Forhaabninger,  som 
fik  Kurs  i  Tiden  mellem  1830  og  48.  Saaledes  fremsatte  han  alle- 
rede 1832  Ønsket  om,  at  Gejstligheden  maatte  faa  Indflydelse  paa 
Kirkens  Styrelse,  og  at  Præsterne  maatte  blive  fritagne  for  en  Del 
af  de  verdslige  Forretninger,  som  vare  dem  paalagte,  ligesom  han 
efterviste  Umuligheden  af,  at  de  kunde  efterkomme  de  Regler  for 
Skoletilsynet,  som  Kancelliet  havde  givet.  —  At  han  1849  ^^^v 
Medlem  af  den  aldrig  sammenkaldte  Landkommunallovkonunission 
og  1850  Formand  for  Kommissionen  til  Afløsning  af  Husmændenes 
Hoveri  i  Kjøbenhavns  Amt,  viser,  at  han  var  anset  for  en  praktisk 
og  indsigtsfuld  Mand  paa  dette  Omraade. 

Erslew,  Forf.  Lex.  X.  Koch. 

Giessing,  Hans  Peter,  1801 — 77,  historisk  Forfatter,  en  Halv- 
broder til  den  foregaaende,  er  født  30.  Sept.  1801  i  Bogense,  hvor 
Faderen  da  var  Sognepræst.  Efter  at  have  taget  dansk-juridisk 
Examen  182 1  bestemte  han  sig  for  Studeringerne  og  blev  1824 
dimitteret  til  Universitetet;  1828  tog  han  juridisk  Embedsexamen. 
G.  blev  1831  Kopist  i  Kjøbenhavns  Politiret,  1838  Kontrollør  ved 
Kontoret  for  rejsende  paa  Politikammeret,  185 1  titulær  Politisekretær. 
Han  entledigedes  1863  og  døde  24.  Sept.  1877  i  Kjøbenhavn.  Han 
blev  1835  gift  "^^^  sit  Søskendebarn  Mette  Cathrine  Winding  (f.  i 
Christianssand  1807,  f  paa  St.  Hans  Hospital  ved  Roskilde  1883). 
Interesse  for  Historien,  især  «den  praktiske*  o:  Tiden  efter  Ene- 
vældens Indførelse,  gjorde  ham  til  Forfatter,  uden  at  han  besad 
anden  Begavelse  i  saa  Henseende  end  Flid  og  Politimandens  Evne 
til  at  opspørge  Oplysninger.  Saaledes  skrev  han  Bøger  om  Griflfen- 
feld  (1846),  Løvenøm  (1847),  Stniensee  og  Guldberg  (1849);  større 
Fortjeneste  havde  hans  Bøger  om  «Kong  Frederik  VI's  Regerings- 
historie*  (1850),  «Kong  Christian  VIII's  Regeringshistorie*  (1852), 
« Danmarks  Historie  fra  Christian  VIIFs  Død  til  Statshelhedens  Gjen- 
oprettelse,  1848 — 52 »  (1854),  «Kong  Frederik  VII's  Ungdoms-  og 
Regeringshistorie»  (1865),  i  det  en  Del  Aktstykker  og  dernæst  Med- 
delelser af  forskjellige  Ministre  og  fremtrædende  Mænd  under  disse 
Konger  stilledes  til  hans  Raadighed.  G.  er  Helstatsmand.  og  stærk 
konservativ  (i  nogle  Piecer  er  han  ogsaa  optraadt  som  Forsvarer  af 
Lavsvæsenet);  i  Fremstilling  og  Sprog  er  han  ubehjælpsom  og  tung. 

Erslew,  Forf.  Lex.  Johannes  C.  H,  R.  Steenstrup. 

Gjordsen  (Gørtze),  Claas,  — 1532,  kongl.  Kansler,  var  en 
Son  af  Eggert  G.  til  Solvig  i  Nordslesvig  og  Anne  Fasti  (Skram). 
Han  blev  gejstlig  opdragen,  tog  Magistergraden  og  blev  Kannik 
ved  Ribe  Domkirke.  Her  blev  han  15 15  Domprovst,  dog  saaledes, 
at  han  maatte  betale  en  aarlig' Afgift  af  20  Dukater  til  en  romersk 
Prælat,  Kardinalen  af  Segnigallia,  der  tidligere  havde  faaet  Præ- 
bendet.  Ved  Frederik  I's  Tronbestigelse  blev  han  kongl.  Kansler,  en 
Stilling,  som  han  paa  mange  Maader  forstod  at  gjøre  sig  ind- 
bringende. Sit  Prælatur  ombyttede  han  nemlig  1526  med  Ærke- 
degneembedet,  der  var  det  øverste  Prælatur  ved  Domkirken;  Prov- 
stiet derimod  afstod  han  til  Iver  Juel,  med  hvis  Søster  hans  Broder, 
Mads  G.  til  Solvig,  kort  efter  blev  gift,  dog  saaledes,  at  C.  G. 
sikrede  sig  den  temmelig  betydelige  aarlige  Sum  af  60  Gylden  for 
Afstaaelsen.  Med  Ærkedegnedømmet  var  forbundet  Brøns  og 
Emmerlev  Kald  i  Sønderjylland  og  betydelige  Indtægter.  Mester 
C.  G.  lod  sig  dog  ikke  nøje  hermed;  1527  blev  han  tillige  Forstander 
for  Helligaandsgaarden  i  Ribe  og  s.  A.  Dekan  i  vor  Frue  Kirkes 
Kollegium  i  Kjøbenhavn,  en  Stilling,  han  dog  «ved  fri  Resignation* 
(o:  for  en  aarlig  Pengesum)  1531  afstod  til  Rentemesteren  Mag.  Christen 
Hvid.  Tillige  var  han  1529  bleven  Forstander  for  Ring  Kloster  ved 
Skanderborg,  og  saa  var  han  endda  Sognepræst  ved  St.  Ibs  Kirke 
i  Varde,  indtil  han  1531  « resignerede ».  Som  man  ser,  forstod  han 
meget  godt  at  benytte  sin  Stilling  til  at  handle  med  gejstlige  Em- 
beder; men  han  var  vel  heri  ikke  værre  end  de  øvrige  kongl. 
Rentemestre,  Sekretærer  osv. 

Som  Kansler  viste  han  sig  som  en  dygtig  Forretningsmand; 
fra  hans  Haand  skriver  sig  saaledes  vigtige  statistiske  Oplysninger 
om  de  daværende  Len.  Han  var  Mellemmand  mellem  Kongen  og 
Rigsraadet  under  Forhandlingerne;  selv  forekommer  han  endogsaa 
et  Par  Gange  opført  blandt  Rigsraademe,  hvilket  ellers  ikke  var 
Tilfældet  med  de  kongl.  Kanslere  paa  denne  Tid.  Alle  søgte  at 
staa  sig  godt  med  den  indflydelsesrige  Kansler;  Sportlerne  fløde 
rigelig  og  vare  store,  og  de  private  Gaver  ikke  mindre,  baade  før 
og  efter  at  Begunstigelsen  indtraadte.  Eske  Bille  lovede  ham  saa- 
ledes en  Gang  20  Gylden  (o.  100  Tdr.  Rug)  for  at  udvirke,  at  hans 
Svigerfader,  Henrik  Krummedige,  fik  nogle  norske  Len,  og  lignende 
Tilfælde  vare  ikke  ualmindelige.  —  For  øvrigt  er  det  vanskeligt  at 
faa'  et  bestemt  Indtryk  af,  om  CG.  som  Kansler  har  fulgt  en  be- 
stemt Politik;  han  synes  blot  at  have  virket  som  administrativ  Em- 
bedsmand. Ogsaa  hans  Forhold  til  Reformationen  var  uklart.  Medens 

han  som  Dekan  i  Kjøbenhavn  efter  den  bestaaende  Formular  ud- 
steder Lejebreve  paa  Kapitlets  Gaarde  til  Borgerne,  hvori  disse 
maa  forpligte  sig  til  at  modstaa  Luthers  Kjætteri,  vare  han  og  Mester 
Knud  Gyldenstjeme  paa  den  anden  Side  de  eneste  gejstlige  Med- 
lemmer af  Rigsraadet,  der  1526  forekomme  i  det  Brev,  hvorved 
Kongen  og  Raadet  bekræfte  Aage  Sparre  som  Ærkebiskop  uden 
Henvendelse  til  Paven.  Hans  Breve  gjøre  undertiden  Indtrykket  af 
en  vis  underfundig  Tvetungethed.  Han  døde  allerede  i  Aaret  1532. 
Rørdam,  Kjøbenhavns  Kirker  og  Klostre  S.  107  ff.    Kinch,  Ribe  Bys  Hist.  I. 

A,  Heise, 

Gjødesen  (Ægidius),  Bertel  Christian,  1673 — 1733»  Salme- 
digter, Søn  af  Præsten  Gjøde  Laurentsen  i  Bylderup,  Tønder  Amt, 
og  Mette  Enevoldsdatter,  en  Søster  til  Johannes  Ewalds  Farfader. 
Blev  1701  Præst  i  Varnæs  ved  Aabenraa  Fjord  og  døde  her  1733. 
Han  udgav  17 17  i  Flensborg  en  dansk  Salmebog,  som  holdt  sig  i 
Brug  i  enkelte  Egne  af  Nordslesvig  indtil  midt  i  det  19.  Aarhundrede. 
Der  findes  i  den  en  Række  Salmer,  forfattede  af  Udgiveren,  og 
endnu  flere,  som  han  har  oversat  fra  Tysk.  Samlingen  er  i  sin 
Helhed  fremgaaet  af  den  pietistiske  Bevægelse,  der  den  Gang  var 
trængt  frem  over  Sproggrænsen.  En  Del  af  Oplaget  udkom  1731 
med  et  nyt  Titelblad  paa  Waisenhusets  Forlag,  rimeligvis  efter  For- 
anstaltning af  G.s  Søskendebarn  Enevold  Ewald,  og  droges  her  ind 
i  den  hidsige  kirkelige  Strid  i  de  følgende  Aar. 

Brandt  og  Helweg,  Den  danske  Psalmedigtning  II,  357  og  XLvm  ff.  A.  D. 
Jørgensen,  Johannes  Evald  S.  5.  245.  A.  D,  Jørgensen, 

Gjødesen,  Jens,  1550 — 1626,  Biskop,  stammede  fra  Borgerfolk 
i  Ribe  og  var  5  Aar  Rektor  i  Lemvig  (?),  men  han  maa  have  haft 
formaaende  Velyndere,  siden  han  fra  denne  beskedne  Stilling  1581 
blev  kaldet  til  Kjøbenhavn  som  Hofprædikant  hos  Frederik  II  efter 
And.  Sørensen  Vedel.  1591  blev  han  Sognepræst  ved  Nicolai  Kirke 
i  Kjøbenhavn,  og  1593  udnævntes  han  til  Biskop  i  Aarhus.  I  Aar- 
hus Kapitel  holdt  han  i  flere  Aar  theologiske  Forelæsninger,  og  han 
maa  have  haft  Sans  for  litterære  og  historiske  Sysler,  siden  Lyskander 
har  søgt  Raad  og  Oplysninger  hos  ham  under  Udarbejdelsen  af  sin 
Oversigt  over  danske  Forfattere.  Han  prøvede  omhyggelig  dem, 
der  indstillede  sig  til  Præste-  og  Skoleembeder  i  Stiftet,  og  ind- 
rettede en  endnu  bevaret  Protokol,  hvori  han  indførte  deres  danske 
og  latinske  Prøveskrifter.  Under  sin  Embedsvirksomhed  maatte  han 
tillige  med  Landets  øvrige  Bisper  afgive  en  Række  Erklæringer  om 

Spørgsmaal,  der  vare  af  stor  Betydning  for  danske  Kirkeforhold 
(Exorcismens  Afskaffelse,  Kirketugten,  Skoleforbedringen  osv.),  og  i 
de  saakaldte  Resenske  Stridigheder  sad  han  som  Dommer  over 
Præsten  O.  Kock  og  over  Biskop  Hans  Knudsen  Veile.  Han  gjør 
nærmest  Indtrykket  af  at  have  været  en  praktisk  Bibeltheolog  af 
Niels  Hemmingsens  Skole.  Biskop  Resen  har  dog  ved  forskjellige 
Lejligheder  udtalt  den  store  Højagtelse,  han  nærede  for  ham,  skjønt 
G.  ikke  var  ham  nogen  blid  Modstander. 

G.  var  bekjendt  som  en  fremragende  Taler.  Hans  mange 
Ligprædikener  udmærke  sig  ved  et  klart  og  fyndigt  Sprog.  De 
indeholde  mange  sjældne  gamle  danske  Ord  og  Vendinger  og  ere 
en  rig  Kilde  for  dem,  der  sysle  med  Indsamling  af  dansk  Ord- 
forraad  fra  Begyndelsen  af  det  17.  Aarhundréde.  Han  døde  ii.Dec. 
1626.  1581  havde  han  ægtet  Magdalene  Valentin  (f  1630),  Datter 
af  Slotsskriver  V.  i  Wittenberg. 

Pontoppidan,  Annales  eccles.  Dan.  III,  168  ff.  Giessing,  Jubel-Lærere  I, 
247  ff.     Kirkehist.  Saml.  3.  R.  II,  73«  ff-  S,  M,  Gjellerup. 

Gjødesen,  Peter  Ferdinand,  f.  1829,  Søofficer.  Han  er  født 
30.  Maj  1829,  Søn  af  Kapitajn  i  Søetaten  Gjøde  G.  (f.  1794  f  1844) 
og  Marie  Christiane  Henriette  f.  Schierbeck  (f.  1804  f  1862),  blev 
Sekondlieutenant  i  Marinen  1849,  Premierlieutenant  1858  og  Kapi- 
tajn 1868.  I  den  første  slesvigske  Krig  gjorde  G.  Tjeneste  1848  som 
Kadet  om  Bord  i  Korvetten  « Gaiathea »  paa  Blokade  ved  Kiel, 
Aaret  efter  som  næstkommanderende  i  Skonnerten  « Delfinen*  i 
Lille  Bælt,  1850  som  Officer,  først  i  Linjeskibet  « Skjold »,  senere  i 
Fregatten  « Dronning  Marie »,  hvilke  Skibe  blokerede  ud  for  Kiel; 
efter  Slaget  ved  Isted  besatte  han  med  en  Afdeling  Søfolk  Byen 
Kappel  og  gjorde  her  under  denne  Bys  Belejringstilstand  Tjeneste 
som  Kommandant.  Senere  udkommanderedes  han  1854 — 55  med 
Korvetten  « Najaden »  til  Vestindien  og  Sydamerika,  1859  med  Briggen 
«St.  Thomas*  til  Vestindien.  1861 — 63  næstkommanderende  ved 
Krydstoldvæsenet.  1864  Batterichef  i  Fregatten  « Jylland*  (Kapitajn 
H.  P.  Holm),  deltog  i  Helgolandsaffæren  og  blev  hæderlig  omtalt 
i  Chefens  Rapport,  herfor  dekoreret  med  Ridderkorset.  1867 — 68 
udkommanderet  med  Korvetten  «Dagmar»  til  Rio  Janeiro.  1870 — 72 
Ekvipagemester  paa  Orlogsværftet.  1873  Chef  for  Skonnerten  « Fylla* 
ved  Island,  hvor  han  har  gjort  sig  fortjent  ved  sine  Opmaalings- 
arbejder.  1880  Chef  for  Kadetkorvetten  « Heimdal*.  Efter  at  være 
naaet  Aldersgrænsen   1883    erholdt   han   Afsked  med  Kommandørs 

Karakter,  men  ansattes  1888  som  Kommandant  i  Nyboder.  Kun  et 
Aar  forblev  G.  i  denne  Stilling,  i  det  han  1889  udnævntes  til 
Mønstringsbestyrer. 

Foruden  denne  Virksomhed  i  Marinens  Tjeneste  har  G.  virket 
ivrig  paa  forskjellig  Maade  for  Sømandsstanden;  som  Medlem  af 
en  Regeringskommission  har  han  udarbejdet  Udkastet  til  Lov  om 
Undersøgelse  af  Ulykkestilfælde  paa  Søen  og  om  Tilsyn  med  Skibes 
Sødygtighed ;  fra  1867  ^^^  han  været  Formand  for  Sømandsforeningen, 
hvilken  Velgjørenhedsinstitution  under  hans  dygtige  Administration  er 
bleven  udviklet  til  noget  betydeligt;  ligeledes  har  han  i  en  Række  af 
Aar  været  Redaktør  af  «Søfartstidenden)>  i  « Nationaltidenden.  Han 
har  udgivet  Mindeskrifter  om  Iver  Huitfeldt  (1885)  og  Henrik  Ciemer 
(1887).  Fra  1876  har  han  været  Medlem  af  Kjøbenhavns  Borger- 
repræsentation og  som  saadan  haft  Sæde  i  en  Række  af  vigtige 
Udvalg;  i  1885  valgtes  han  til  Medlem  af  Sø-  og  Handelsretten. 
G.  har  gjentagne  Gange  stillet  sig  som  Folketingskandidat  med  et 
udpræget  Højrestandpunkt,  men  uden  at  opnaa  Valg.  Han  blev  1861 
gift  med  Laura  Susanne  Georgine  Storch  (f.  27.  Okt.  1830),  Datter 
af  Kapitajn  og  Postmester  Edv.  Thomas  S.  (f.  1787  f  1852)  og  Laura 
Susanne  Georgine  f.  Baggesen  (f.   1806  f  1830).  C.  With, 

Giødwady  Jens  Finsteen,  181 1 — 91,  Journalist,  Søn  af  Kjøb- 
mand  And.  G.,  blev  født  i  Aalborg  19.  Juli  181 1,  dimitteredes  fra  sin 
Fødebys  Skole  1828  og  tog  juridisk  Embedsexamen  1832.  En  kort 
Tid  havde  han  Fuldmagt  for  Advokat  Blechingberg,  men  det  varede 
ikke  længe,  førend  Politikken  drog  ham  bort  fra  juridisk  Virksomhed. 
Julirevolutionen  havde  vakt  levende  Begejstring  ogsaa  blandt  de  unge 
her  hjemme,  og  G.  blev  snart  greben  af  de  nye  Frihedsideer.  1 
«Astræa»,  et  juridisk  Selskab,- gjorde  han  nærmere  Bekjendtskab  med 
den  I  Aar  ældre  Orla  Lehmann,  og  trods  de  store  Forskjelligheder 
imellem  de  to  Karakterer  dannede  der  sig  imellem  dem  et  personligt 
Venskab,  som  bestod  alle  de  senere  Omvexlingers  Prøve.  I  1834  ind- 
traadte  de  begge  som  politiske  Medarbejdere  i  «Kjøbenhavnsposten», 
hidtil  under  A.  P.  Liunges  Ledelse  væsentlig  et  æsthetisk  og  litterært 
Organ;  det  er  saa  at  sige  den  danske  politiske  Presses  Fødselsaar, 
thi  samtidig  udkom  J.  F.  Schouws  « Dansk  Ugeskrift »  og  C.  N.  Davids 
Ugeblad  « Fædrelandet ».  I  2  Aar  fra  i.  April  1837  var  G.  an- 
svarlig Redaktør  af  «Kjøbenhavnsposten»  og  som  saadan  Gjenstand 
for  mange  Pressesager.  1  Efteraaret  1839  havde  David  i  Forening 
med    Balthazar  Christensen,    Orla  Lehmann,    Wessely    og   G.   lagt 

Planen  til  at  gjøre  « Fædrelandets  til  et  Dagblad,  der  skulde  be- 
gynde at  udkomme  fra  Nytaar  1840,  men  Frederik  VI's  Død  3.  Dec. 
fremskyndede  Planen,  og  « Fædrelandet*  udkom  i  sin  nye  Skikkelse 
faa  Dage  efter.  Naar  G.  ikke  findes  blandt  de  første  Udgivere, 
var  Grunden  alene  den,  at  han  paa  dette  Tidspunkt  opholdt  sig  i 
Paris,  vistnok  hans  eneste  Udenlandsrejse.  Strax  efter  sin  Hjem- 
komst indtraadte  han  i  Redaktionen  og  blev  snart  ikke  blot  Bladets 
Forretningsfører,  men  dets  ledende  og  stjrrende  Aand.  En  produktiv 
Forfatter  var  han  ikke,  men  desto  bedre  forstod  han  at  sætte  andre 
i  Arbejde,  at  give  dem  Ideer  og  at  sørge  for,  at  Konflikterne  med 
Censor  og  Kancelliet  bleve,  om  ikke  helt  undgaaede,  saa  dog  ikke 
flere  end  absolut  nødvendigt.  Manglede  der  Stof  til  et  Nummer, 
hvad  der  med  det  den  Gang  snævert  begrænsede  Omraade  for  de 
ikke-privilegerede  Blade  let  kunde  hænde,  forstod  G.  at  inspirere 
den  med  Mund  og  Pen  altid  lige  sprudlende  Orla  Lehmann,  og 
naar  denne  havde  faaet  Dampen  op,  var  der  snart  skrevet  en  gni- 
strende Artikel,  som  det  saa  blev  G.s  Sag  at  beskære  for  de  alt  for 
dristige  Vendinger.  Da  Ploug  i  Maj  1841  indtraadte  i  Redaktionen, 
blev  det  denne,  som  overtog  de  ledende  Artikler,  men  ogsaa  paa  ham 
udøvede  G.  ved  sin  sunde  Sans,  sin  sikre  Dømmekraft  og  sin  paa 
mange  Omraader  store  Kundskabsfylde  en  væsentlig  Indflydelse,  saa 
at  han  har  haft  sin  store  Betydning  for  den  politiske  Retning  i 
« Fædrelandet ».  I  Kontoret,  navnlig  medens  dette  var  paa  St.  Kjøb- 
magergade  lige  ved  Postgaarden,  samledes  daglig  en  lille  Kreds  af 
betydelige  Mænd,  som  her  holdt  en  Slags  Klub  og  drøftede  Dagens 
Spørgsmaal,  medens  G.  halvt  gnaven  og  halvt  velvillig  besørgede 
Korrektur  og  Regnskabsvæsen.  I  denne  stille,  lidet  kjendte  og 
uden  for  de  indviedes  Kreds  lidet  paaskjønnede  Virksomhed  holdt 
G.  utrættelig  ud,  indtil  i  Vinteren  1868  Svagheden  af  hans  Syn  gik 
over  til  fuldstændig  Blindhed;  selv  efter  dette  Tidspunkt  var  han 
dog  paa  en  vis  Maade  knyttet  til  Bladet,  indtil  dette  i  188 1  gik 
over  til  en  helt  ny  Redaktion  for  kort  efter  at  ophøre. 

Blindheden  svækkede  ikke  G.s  levende  Interesse  for  det  poli- 
tiske Liv  over  hele  Verden  og  særlig  for  alle  statistiske  Data.  Han 
var  ugift,  men  i  forskjellige  Familiekredse  vedblev  han  at  være  en 
kjær  Gjæst,  og  hans  Venner,  der  rigtignok  bleve  færre  og  færre, 
gjorde  sig  en  Glæde  af  at  følge  ham  paa  hans  Spasereture,  at 
læse  de  fremmede  Blade  for  ham  og  disputere  med  ham,  thi  jo 
mere  haardnakket  han  var  i  en  Gang  fattede  Meninger,  desto  større 
Pris   satte   han  paa  at  forsvare  dem  over  for  andre;    i  Athenæxmi 

kom  han  til  det  sidste  daglig.  Den  store  Skikkelse  med  de  svære 
Ansigtstræk  og  de  udslukkede  Øjne  gjorde  et  ejendonuneligt  Ind- 
tryk, og  dette  forstærkedes  ved  hans  Dragt,  der  ufravigelig  og  til 
enhver  Tid  af  Dagen  var  sort  Kjole  og  hvidt  Halstørklæde.  De 
herskende  Karaktertræk  hos  G.  vare  en  usvigelig  Hæderlighed, 
Uegennyttighed,  Beskedenhed,  fast  Vilje,  men  ogsaa  en  vis  Ube- 
vægelighed og  Stædighed,  der  ikke  let  kunde  tilegne  sig  en  fremmed 
Tankegang.     Han  døde,  næsten  80  Aar  gammel,  11.  Maj  1891. 

lUustr.  Tid.  31.  Maj  1891.  J.  Michaelsen,  Fra  min  Samtid  S.  46  f.  Kai. 
Danmark  f.   1892  Q,  St  A.  BUU. 

Gjøe^  Absalon,  1539 — 1602,  Rigsraad,  hørte  til  en  mindre 
fremtrædende  Sidelinje  af  sin  bekjendte  Slægt  og  var  Søn  af  Anders 
G.  til  Kjærstrup,  Kjelstrup  og  Galmindrup  og  Karen  Valkendorf. 
Forældrene  kunde  efterlade  hver  af  deres  3  Sønner  en  Hovedgaard, 
og  A.  G.  fik  for  sin  Part  Kjelstrup,  en  nu  længst  forsvunden 
Hovedgaard  paa  Laaland.  Ellers  vides  der  paafaldende  lidt  om 
hans  Ungdom.  Ved  1566  var  han  Hofjunker,  og  1579  forlenedes 
han  med  Dalum  Kloster,  som  han  beholdt  til  sin  Død.  1582  op- 
toges han  med  12  andre  Adelsmænd  i  Rigens  Raad.  Han  maa 
altsaa  have  nydt  megen  Anseelse  hos  sin  Samtid,  men  for  øvrigt 
synes  han  heller  ikke  i  Raadet  at  have  spillet  nogen  fremtrædende 
Rolle.  1582  sendtes  han  og  hans  senere  Svigersøn  Breide  Rantzau 
som  Kongens  Stedfortrædere  til  en  hertugelig  Fadderstads  paa 
Sønderborg,  og  1585  var  han  i  Norge  at  sidde  Retterting.  Han 
var  ogsaa  en  af  de  Rigsraader,  som  1590  ledsagede  Hertuginde 
Elisabeth  til  Bmnsvig,  ligesom  han  nogle  Gange  ledsagede  den  unge 
Konge  til  Hertugdømmerne.  I  1594  fik  han  Befaling  til  midlertidig 
at  tage  Sæde  i  Regeringsraadet.  A.  G.  døde  15.  April  1602  paa 
Dalum  og  blev  overlevet  af  sin  Hustru,  Anne  Hansdatter  Lindenov, 
der  havde  tilfort  ham  Hovedgaardene  Rørbæk  i  Jylland  og  Løjtved 
i  Fyn.     Deres  3  Børn  døde  før  Forældrene.  Thiset, 

Gjøe,  Albert,  — 1558,  en  Søn  af  nedennævnte  Hr.  Mogens 
G.  (t  1544)  og  hans  i.  Frue,  var  1531  Hofsinde,  deltog  siden  i 
Slaget  ved  Svendstrup,  hvor  han  blev  saaret  og  fangen,  men  kom 
løs  ved  Aalborgs  Indtagelse.  Da  var  han  alt,  siden  1532,  trolovet 
med  den  den  Gang  loaarige  Anne  Ottesdatter  Rosenkrantz,  der 
var  en  af  Arvingerne  til  betydeligt  Jordegods  i  Norge.    Paa  Grund- 


^  I  det  16.  Aarh undrede  og  tidligere  stavedes  Navnet  som  oftest  Gøye. 

lag  heraf  søgte  hans  Fader  at  skaffe  ham  Bergenhus  Len  efter 
Hr.  Eske  Bille;  men  denne  Plan  strandede,  ligesom  ogsaa  senere 
A.  G. s  Forsøg  paa  at  skaffe  sig  selve  den  norske  Arv  mislykkedes. 
Alt  i  Faderens  levende  Live  synes  han  at  have  faaet  overdraget 
Gunderslevholm,  og  ved  Faderens  Død  fik  han  Part  i  de  fleste  af 
dennes  mange  Hovedgaarde:  Krænkerup,  Torbenfeld,  Clausholm, 
Avnsbjærg  og  Græse,  hvorimod  Gmiderslevholm  tilfaldt  hans  Bro- 
der Eskil.  Han  udkjøbte  sin  Medarving  Herluf  Trolle  af  Krænke- 
nip,  ligesom  Enken  samlede  Torbenfeld.  A.  G.,  der  1535  var 
Kongens  Fodermarsk,  havde  flere  betydelige  Forleninger  og  synes 
i  det  hele  at  have  været  den  mest  fremragende  af  Hr.  Mogens  G. s 
i  øvrigt  temmelig  ubetydelige  Sønner.  1535 — ^40  var  han  Lensmand 
paa  Stege  og  1540  en  kort  Tid  paa  Dragshohn.  Efter  sin  Fader 
arvede  han  Pantelenet  Tordrup,  1548  ombyttet  med  Gjerlev  og 
Nørhald  Herreder,  som  indløstes  1552,  da  han  blev  Lensmand  paa 
Skanderborg,  hvor  han  døde  24.  Juni  1558.  A.  G.  har  1548  udgivet 
et  lidet,  gudeligt  Skrift,  forsynet  med  en  Fohale  og  gjennemset  af 
Peder  Palladius,  hvilket  ikke  er  uden  Interesse.  Fru  Anne  Rosen- 
kran tz,  der  overlevede  ham  i  31  Aar,  var  en  myndig  Dame,  der  i 
sin  lange  Enkestand  paa  forskjellig  Maade  spillede  en  fremtrædende 
Rolle.     De  efterlode  sig  4  Børn. 

Hist.  Tidsskr.  5.  R.  VI,  579  ff.  Thiset. 

Gjøe,  Anne,  1609 — 81,  Datter  af  ndfr.  anf.  Henrik  G.  (f  161 1) 
til  Turebygaard,  hvor  hun  kom  til  Verden  18.  Dec.  1609,  mistede 
som  Barn  sine  Forældre  og  fik  derefter  1619  et  nyt  Hjem  hos  sin 
Moster  Fru  Sophie  Brahe  og  hendes  Mand,  Holger  Rosenkrantz,  paa 
Rosenholm.  En  bedre  Erstatning  for  hendes  eget  Hjem  end  det 
rosenholmske  kunde  vel  næppe  tænkes,  og  i  sit  lange  Liv  mindedes 
A.  G.  stedse  med  største  Taknemmelighed  den  Opdragelse,  hun  her 
nød  i  8  Aar,  indtil  hun  •  1627  tog  Ophold  hos  sin  Broder  Eskil  G. 
til  Brandholm;  men  allerede  Aaret  derpaa,  da  hendes  Broder  Falk 
G.  til  Hvidkilde,  Hofmester  paa  Sorø  Akademi,  havde  holdt  Bryllup 
med  Karen  Bille,  efterkom  hun  deres  Anmodning  om  at  dele  deres 
Hjem  med  dem,  saa  meget  hellere,  som  hun  elskede  denne  Broder 
fremfor  sine  andre  Søskende.  En  lang  Aarrække  levede  hun  i 
deres  Hus,  og  da  hendes  Broder  var  død  1653,  forblev  hun  hos 
Fru  Karen  Bille,  med  hvem  hun  i  Svenskekrigens  Tid  fandt  et  nyt 
Hjem  hos  dennes  Datter  Susanne  Gjøe  og  hendes  Ægtefælle,  Preben 
Brahe,  paa  Næsbyholm.     Efter  Fredslutningen  1660,   da  saa  meget 

havde  forandret  sig,  besluttede  hun  at  danne  sit  eget  Hjem,  og 
dette  opslog  hun  da  i  det  nærliggende  Næstved.  Her  tænkte  hun 
at  ende  sine  Dage;  men  efter  13 V«  Aars  « rolige  og  fornøjelige » 
Levned  i  den  stille  By  flyttede  hun  efter  Susaime  Gjøes  og  Preben 
Brahes  indstændige  Begjæring  1673  til  deres  Gaard  i  Odense,  det 
nuværende  Frøkenkloster;  her  fra  kunde  hun  jævnlig  besøge  dem 
paa  deres  Gaard  Hvedholm,  og  under  et  Ophold  her  døde  hun 
9.  Jan.  1681.    Hendes  Lig  førtes  tO  Gjøemes  Gravsted  i  Sorø  Kirke. 

Jomfru  A.  G.  er  en  smuk  Type  paa  de  Damer  af  den  gamle 
Adel,  som  med  sand  Gudsfrygt  forbandt  litterær  Dannelse;  hendes 
hele  Færd  bar  Præget  af  den  Aand,  der  herskede  paa  Rosenholm, 
og  hendes  Liv,  hedder  det  i  Ludvig  Stouds  Ligtale,  « haver  været 
opfyldt  med  Dyd,  Tugtighed,  Ærbarhed  og  alle  kristelige  Gjemingers 
Øvelse  af  et  godt  Hjærte,  som  altid  haver  baaret  gode  Frugter, 
været  et  Spejl  for  sit  Kjøn  og  et  Exempel  for  alle  Guds  Bøm». 
Hendes  Midler  satte  hende  i  Stand  til  at  øve  Godgjørenhed  efter 
en  stor  Maalestok;  af  sine  Slægtninge  var  hun  elsket  saa  vel  som 
af  de  mange,  der  nøde  godt  af  hendes  Gavmildhed;  hendes  Hus 
var  et  Mønster  paa  et  kristeligt  Hus;  Morgen  og  Aften  holdt  hun 
Andagt  med  sine  Tjenestefolk  og  læste  for  dem  i  Bibelen  eller 
andre  Bøger.  Igjennem  en  lang  Aarrække  havde  hun  samlet  sig 
et  Bibliothek  af  dansk  Litteratur,  især  Opbyggelsesskrifter,  hvortil 
der  ikke  fandtes  Mage;  denne  Bogsamling  kom  Peder  Syv  til  gode, 
medens  han  som  Rektor  levede  i  Næstved  samtidig  med  A.  G. 
1  sine  sidste  Leveaar  omgikkes  hun  med  den  Tanke  at  lade  en 
Fortegnelse  over  den  trykke,  hvilket  dog  først  blev  udført  længe 
efter  hendes  Død.  For  at  Samlingen  ikke  skulde  adsplittes,  testa- 
menterede hun  den  til  sin  Søsterdatter  Karen  Brahe  (II,  593),  i  hvis 
Bibliothek  den  blev  Hovedstammen.  I  det  samme  Værelse,  der 
gjemmer  denne  litterære  Skat,  hænger  hendes  Portræt,  der  viser, 
hvor  alvorlig  og  sat  hun  saa  ud  allerede  i  sit  38.  Aar,  da  det  blev 
malet. 

Lind,  Karen  Brahes  Bibliothek,  Fortalen.  Vogelsang,  Fortegn,  ov.  Haarid- 
skrifterne  i  Karen  Brahes  Bibi.  Høst,  Chronos,  1822,  2.  H.  Karen  Brahes  Bibi. 
40,  Nr.  842.     Bircherods  Dagbøger  v.  Molbech.  Q,  £,   JVati, 

Gjøe,  Axel,  — 1537,  ældste  Søn  af  ndfr.  nævnte  Mogens  G. 
(f  1544)  og  hans  i.  Hustru,  deltog  i  Aaret  1523  under  sin  Farbroder 
Henrik  G.  i  Kjøbenhavns  Forsvar,  medens  Faderen  stod  paa  den 
modsatte   Side.     Fra   1526 — 33    var   han    Lensmand    paa    Aalborg- 

hus  og  var  i  denne  Stilling  virksom  ved  Munkenes  Forjagelse  fra 
Graabrødre-  og  Helligaandsklostrene.  Efter  Frederik  l's  Død  var 
han  blandt  de  Mænd,  hvem  Befalingen  i  Jylland  betroedes,  men 
forflyttedes  s.  A.  til  Vordingborg,  hvortil  maaske  hans  tidligere  Ad- 
færd mod  Helligaandsklosteret,  som  nu  gjenoprettedes  af  Rigsraadet, 
har  bidraget.  Ved  Grevefejdens  Udbrud  førte  han  under  Anders 
Bille  Befalingen  i  det  vestlige  Sjælland;  men  da  denne  sluttede  sig 
til  Grev  Christoffer  og  forlenedes  med  Vordingborg,  fulgte  A.  G. 
tillige  med  den  øvrige  Adel  kort  efter  Exemplet.  Grev  Christoffer 
gjorde  ham  til  sin  Raad  og  sendte  ham  som  Anfører  for  Rytteriet 
til  Fyn,  hvor  han  havde  stor  Del  i,  at  denne  0  indtoges  af  Gre- 
vens Folk.  Senere  deltog  han  i  Krigen  i  Skaane,  og  da  den 
skaanske  Adel  ved  Juletid  1534  opsagde  Greven  Lydighed,  sendtes 
han  med  Fanen  og  Opsigelsen  til  Greven,  hvem  han  dog  forblev 
tro.  Alligevel  bragtes  han  med  en  Del  andre  Adelsmænd  i  Jan. 
153$  som  Fange  til  Kjøbenhavn;  dog  var  han  ikke  blandt  de  Adels- 
mænd, der  senere  førtes  som  Fanger  til  Meklenborg.  Efter  Kjøben- 
havns Overgivelse  1536  nævnes  han  i  den  store,  da  udstedte  Reces 
blandt  den  sjællandske  Adel,  men  døde  allerede  1537  paa  Claus- 
holm, som  Faderen  synes  at  have  overladt  ham,  og  ligger  begraven 
i  Voldum  Kirke.  1533  havde  han  ægtet  Dorthe  Lindenov,  Datter  af 
Hans  Johansen  L.  til  Fobislet  og  Birte  Eriksdatter  Rosenkrantz 
(bipl.  Norveg.  XI,  679).  A.  Heise. 

Gjøe,  Birgitte^  o.  1511 — 1574,  var  en  Datter  af  ndfr.  nævnte 
Mogens  G.  (f  1544),  det  8.  Barn  i  Rækken.  Hendes  Moder,  Mette 
Albrechtsdatter  Bydelsbach,  døde  allerede  15 13,  og  den  moderløse 
lille  Pige  blev  da  sat  i  Ring  Nonnekloster  (ved  Skanderborg)  for 
at  optugtes  der.  Senere,  da  Faderen  havde  giftet  sig  paa  ny,  fort- 
sattes Opdragelsen  i  Fædrenehjemmet  paa  Skanderborg.  Tidlig 
skulde  hun  prøves  i  Modgangens  Skole.  Hun  var  nemlig  kun  rent 
Barn,  da  Forældrene  forlangte,  at  hun  skulde  troloves  med  Jesper 
Daa  til  Enggaard,  hvem  hun  ikke  kunde  lide.  Forgjæves  sagde 
hun  nej,  forgjæves  tiggede  og  bad  hun;  Sagen  var  afgjort.  For- 
ældrene vilde  ikke  bryde  deres  Ord,  og  et  Samtykke  blev  afpresset 
Barnet.  Den  strænge  Stifmoders  Død  (1528)  bragte  for  saa  vidt 
Bedring,  som  B.  G.  nu  tog  Mod  til  sig  og  erklærede  sin  Fæstemand, 
hvorledes  hun  var  sindet  mod  ham;  inen  Forholdet  mellem  dem 
var  dermed  ikke  brudt,  i  det  en  Trolovelse  den  Gang  var  et  næsten 
lige  saa  uløseligt  Baand  som  en  Ægtepagt.    Hendes  Fader,  der  ikke 

længer  beherskedes  af  sin  Hustru,  og  hendes  øvrige  Slægtninger 
lode  hende  imidlertid  i  Ro,  og  Jesper  Daa  trængte  ikke  heller  paa 
for  at  faa  en  Afgjørelse.  Medens  den  truende  Sky  saaJedes  stadig 
hang  hende  over  Hovedet,  gik  Aarene  hen,  indtil  endelig  Christian  III, 
i  hvis  Reces  af  1539  det  var  blevet  forbudt  at  trolove  nogen  adelig 
Jomfru  bort  i  hendes  umyndige  Aar,  tog  sig  af  hende.  Paa  hans 
Befaling  underkastedes  Sagen  en  Undersøgelse  af  Universitetets 
Professorer  og  samtlige  Biskopper,  og  deres  Erklæring  (1540)  gik 
ud  paa  at  frakjende  Forholdet  Gyldighed. 

Efter  Stifmoderens  Død  var  B.  G.,  der  tidlig  sluttede  sig  til  den 
lutherske  Lære,  kommen  i  Huset  hos  sin  ældre  Søster  Sophie,  gift 
med  Mogens  Bille  til  Svanholm  (s.  Il,  237),  hvilken  Søster  hun  1537 
ftilgte  til  Stettin,  da  hun  der  forgjæves  søgte  Lægehjælp  for  sin  Helsot. 
Hun  var  nu  en  Tid  hos  Søsteren  Elline  (s.  ndfr.)  og  dennes  Mand, 
Mourits  Olsen  Krognos,  og  kom  derefter  i  Dronning  Dorotheas 
Jomfrukammer,  som  hun  forlod,  da  hun  endelig  fik  sit  eget  Hjem. 
16.  Nov.  1544  blev  hun  nemlig  gift  med  den  lidt  yngre  Herluf 
Trolle,  hvem  hun  sandsynligvis  havde  lært  at  kjende  ved  Hove. 

1  hen  ved  21  Aar  varede  dette  Ægteskab,  lykkelige  Aar,  hvori 
Hjærteme  sikkert  knyttedes  -tættere  og  tættere  sammen,  thi  at  disse 
to  Mennesker,  ædle,  trofaste  Naturer,  med  deres  dybe  religiøse 
Irang,  deres  store  Hjælpsomhed  over  for  de  fortrykte  i  Samfundet, 
deres  stærke  Fædrelandskjærlighed  og  deres  ideelle  Interesser  levede 
et  lykkeligt  Samliv,  turde  være  hævet  over  enhver  Tvivl.  Ét  Skaar 
havde  Lykken  dog:  Ægteskabet  var  barnløst.  Allerede  1549  søgte 
de  derfor  at  sikre  den  længstlevende  af  dem  i  økonomisk  Hen- 
seende for  det  Tilfælde,  at  de  ingen  Børn  fik,  i  det  han  i  saa 
Fald  skulde  beholde  en  Del  af  hendes  Jordegods  og  hun  alt  hans. 
Ligesom  dette  viser,  at  hun  var  den  rigeste  af  de  to,  saaledes  tør  man 
vistnok  anse  Foranstaltningen  for  udsprungen  fra  hende  og  i  den 
se  et  Vidnesbyrd  om  hendes  kjærlige  Omhu  for  Husbonden.  Senere 
(1562)  udstedte  Herluf  Trolle  et  Brev  om,  at  hans  Hustru,  hvis  hun 
overlevede  ham,  skulde  beholde  forlods  for  sig  og  sine  Arvinger 
alle  sine  Klæder,  Smykker,  Husgjenstande,  sit  Kvæg  samt  Byg- 
ningerne paa  sine  Gaarde. 

Det  var  en  rig  Hustru,  som  den  temmelig  tarvelig  stillede 
Herluf  Trolle  havde  faaet.  Det  Pantebrev  paa  Ring  Kloster,  som 
hendes  Fader  havde  haft,  overførtes  allerede  nogle  Maaneder  for- 
inden Brylluppet  til  Herluf  Trolle  paa  hans  Bruds  Vegne,  og  hun 
bragte    ham    desuden   Græsegaard  i   Nordsjælland    med    meget   til- 

liggende  Gods.  Paa  den  hertil  hørende  Avlsgaard  Hillerødsholm 
opførte  han  et  Herresæde,  men  dettes  dejlige  Beliggenhed  paa  en 
lille  0  midt  i  den  skovkransede  Sø  i  en  Egn,  der  udmærkede  sig 
ved  sin  Rigdom  paa  Vildt,  fristede  den  unge  Kong  Frederik  II,  og 
allerede  1560  maatte  Ægteparret  overlade  ham  sit  nye  Hjem  mod 
til  Gjengjæld  at  faa  Skovkloster  (ved  Næstved),  som  nu  kom  til  at 
bære  Navnet  Herlufsholm,  medens  Hillerødsholm  omdøbtes  til 
Frederiksborg. 

Naar  B.  G.s  Navn  lever  i  Erindringen  den  Dag  i  Dag,  er  det, 
fordi  det  er  knyttet  til  Herlufeholms  endnu  bestaaende  Skole.  Af 
Gaarden  og  dens  tilliggende  Gods  oprettede  Ægtefolkene  nemlig 
en  Skole  for  «Ædlinger  og  andre  ærlige  Mænds  Børn  i  Danmarks 
Rige*.  Selv  forbeholdt  de  sig  at  forestaa  Skolen  og  at  raade  over 
Godsets  Indtægter,  men  efter  begges  Død  skulde  Rigsraadet  vælge 
en  Adelsmand  til  Forstander,  som  imder  dets  Overtilsyn  og  Ansvar 
skulde  styre  Skole  og  Gods.  Ideen  til  denne  Stiftelse,  hvis  Fundats 
underskreves  23.  Maj  1565  og  3  Dage  efter  fik  kongelig  Stadfæstelse, 
var  hentet  fra  Tyskland;  senere  fortalte  Sagnet,  at  Stifterne  vare 
komne  til  deres  Beslutning  derved,  at  de  den  første  Nat,  de  sov 
paa  Herlufsholm,  havde  haft  samme  Drøm,  nemlig  at  Stedet  skulde 
blive  til  en  Skole.  —  En  Uges  Tid  efter  Fundatsens  Udfærdigelse 
forlod  Herluf  Trolle  Kjøbenhavn  som  Fører  for  den  danske  Flaade. 
Allerede  4.  Juni  kom  det  til  et  Sammenstød  med  Svenskerne,  og 
her  blev  han  saaret,  tilsyneladende  mindre  alvorlig,  men  snart  viste 
det  sig,  at  der  var  Fare.  Han  vendte  da  hjem,  og  i  Sigbrits  Gaard 
i  Kjøbenhavn,  der  hørte  med  til  hans  Hustrus  Arvegods,  og  hvor 
han  blev  modtaget  og  plejet  af  hende,  døde  han  25.  Juni  1565. 

B.  G.  levede  endnu  9  Aar  som  Enke,  og  disse  Aar  gik  paa 
ingen  Maade  saa  rolig  for  hende,  som  man  skulde  have  ventet. 
Gnmden  hertil  var  den,  at  hun,  som  endnu  var  velhavende  trods 
det  meget,  hun  havde  skjænket  bort,  ikke  ejede  noget  Herresæde, 
hvor  hun  kunde  tage  blivende  Ophold,  og  derfor,  tvungen  af  Om- 
stændighederne, gjentagne  Gange  maatte  bryde  op  og  indrette  sig 
paa  ny,  saaledes  som  hun  allerede  tidligere  havde  maattet  gjøre 
det.  1  Begyndelsen  boede  hun  mest  i  Ring  Kloster,  men  157 1  blev 
dette  Pantelen  hende  opsagt  med  meget  kort  Varsel.  Saa  tyede 
hun  efter  el  kort  Ophold  paa  Skjern  til  det  kun  et  Par  Mil  fra 
hint  Kloster  beliggende  Aakjær,  som  Enkedronning  Dorothea,  der 
fra  gammel  Tid  yndede  hende  og  havde  vedligeholdt  en  nøje  For- 
bindelse med  hende,  imidlertid  havde  givet  hende  i  Forlening.    Men 

Enkedronningen  døde  i  Okt.  s.  A.,  og  Aakjær,  som  hørte  til  hendes 
Livgeding,  faldt  nu  tilbage  til  Kronen  og  blev  overdraget  en  anden. 
Tølløse  i  Sjælland,  som  Herluf  Trolle  havde  været  forlenet  med, 
og  som  B.  G.  efter  hans  Død  fik  i  Pant,  maatte  hun  1566  fravige 
til  Fordel  for  Peder  Oxe,  hvem  Gaarden  tidligere  var  bleven  fra- 
tagen. Pantesummen  overførtes  da  paa  Kapelgaarden,  en  mindre 
Gaard  mellem  Kjøbenhavn  og  Kjøge,  som  hun  siden  1564  havde 
haft  i  fri  Forlening;  men  ogsaa  denne  Gaard  indløstes  1571.  Da 
B  G.  i  Foraaret  1572  drog  fra  Aakjær,  vilde  hun  atter  have  staaet 
hjemløs  —  thi  Gaarden  i  Kjøbenhavn  egnede  sig  næppe  til  stadig 
Beboelse  — ,  hvis  ikke  Sibylle  Gyldenstjeme,  der  var  gift  med 
hendes  Fætter  Eskil  Gjøe  til  Skjørringe  (s.  ndfr.),  havde  overladt 
hende  Sortebrødreklosteret  i  Næstved  for  hendes  Levetid.  Den 
gamle  Frue  fik  nu  igjen  travlt  med  at  bygge  og  indrette  sig,  og 
det  forfaldne  Kloster  blev  snart  næsten  til  en  lille  Herregaard,  som 
hun  skreves  til.    Her  levede  hun  de  sidste  2  Aar  af  sit  Liv. 

B.  G.s  mange  Venner  opfattede  Regeringens  Fremfærd  mod 
hende  med  at  opsige  hende  Forleningeme  som  en  Forfølgelse,  og 
Skylden  derfor  er  senere  bleven  tilskreven  Peder  Oxe.  Saa  vidt 
man  kan  mærke,  har  der  ogsaa  en  Tid  lang  hersket  et  mindre 
godt  Forhold  mellem  hende  og  denne  hendes  berømte  Søstersøn 
ligesom  tidligere  mellem  hendes  Mand  og  ham,  men  1567  synes  de 
at  være  blevne  forsonede,  og  senere  spores  ingen  fjendtlig  Stemning 
mellem  dem,  tvært  imod,  hun  skjænkede  ham  Gods,  og  han  tog 
sig  af  Herlufsholm,  da  den  nye  Stiftelse  truedes.  Set  fra  Statens 
Synspunkt  kan  der  næppe  siges  noget  mod  Indløsningen  af  Ring 
Kloster,  selv  om  Peder  Oxe  skulde  sta:a  bag  denne  finansielle  For- 
anstaltning, saa  vist  som  han  i  sin  Egenskab  af  Rigshofmester  havde 
større  Hensyn  at  tage  end  sin  aldrende  Slægtnings  Velvære,  og 
desuden  er  det  et  stort  Spørgsmaal,  om  det  er  ham  og  ikke  snarere 
Kongen  selv,  der  har  drevet  Sagen  igjennem. 

Herlufsholm,  hvor  omtrent  et  Aar  efter  Herluf  Trolles  Død 
Skolens  Virksomhed  begyndte,  vedblev,  som  rimeligt  var,  at  inter- 
essere B.  G.  Da  Stiftelsens  Tilværelse  imidlertid  ikke  var  sikret 
tilstrækkelig  i  retslig  Henseende,  søgte  hun  at  indhente  det  for- 
sømte og  saaledes  afbøde  truende  Angreb  fra  misfornøjede  Slægt- 
ninger. 1567  stadfæstede  hun  derfor  Afstaaelsen  af  sin  Del  af  det 
Skolen  tillagte  Gods,  en  Del,  der  var  langt  større  end  den  af  Manden 
skjænkede,  og  frasagde  sig  samtidig  Forstanderskabet,  hvilket  hun 
overdrog  Rigsraadet  at  besætte,  i  det  hun  dog  til  Gjengjæld  for  det 

bragte  Offer  føjede  den  indskrænkende  Bestemmelse  til  den  oprindelige 
Fundats,  at  Forstanderen  altid  skulde  tages  af  hendes  Mands  eHer 
hendes  egen  Slægt.  Rigsraadet  gik  ind  paa  at  overtage  Stiftelsen,  men 
erklærede,  at  hun  i  sin  Levetid  skulde  vedblive  at  have  det  « øverste 
Indseende »  med  den,  dog  uden  at  have  noget  med  Regnskabet 
eller  Godsbestyrelsen  at  bestille.  Ikke  mindre  end  3  forskjellige 
Forstandere  oplevede  him  i  de  faa  Aar  at  se  udnævnte:  først 
Mandens  Broder  Børge  Trolle  (f  1571),  saa  hendes  kjære  Søstersøn 
Oluf  Mouritsen  Krognos  (f  1573)  og  endelig  en  anden  Søstersøn  af 
hende,  Albert  Oxe,  Rigshofmesterens  Broder,  alle  3  valgte  i  Over- 
ensstemmelse med  hendes  Ønske.  Derimod  oplevede  hun  ikke  at 
se  Enden  paa  de  Retstrætter,  som  Slægtninger  af  hende,  deriblandt 
hendes  egen  Broder  Christoffer  G.  (s.  ndfr.),  rejste  for  at  vinde 
Godset  tilbage  i  Slægtens  Hænder,  Bestræbelser,  som  dog  til  sidst 
mislykkedes. 

Fru  B.  førte  et  temmelig  stort  Hus,  i  det  hun  altid,  ogsaa  før 
hun  blev  Enke,  havde  om  sig  en  Del  unge  adelige  Piger,  som  hun 
tog  sig  meget  af.  Sit  venlige  Sindelag  over  for  sine  nærmeste  viste 
hun  ved  i  levende  Live  at  forære  dem  Dele  af  sit  Gods.  Efter 
ofte  at  have  været  hjemsøgt  af  haarde  Sygdomme  døde  hun  paa 
Gaarden  i  Næstved  26.  Juli  1574  i  sit  64.  Aar  (hvis  hendes  sam- 
tidige Biograf  er  rigtig  underrettet  om  hendes  Alder).  Niels  Hem- 
mingsen, som  havde  talt  ved  Mandens  Baare,  holdt  nu  ogsaa  Talen 
ved  hendes,  og  ved  Herluf  Trolles  Side  jordedes  hun  i  Herlufs- 
holms Kirkes  Kor.  1885  nedlagdes  deres  Levninger  i  nye  Kister 
som  et  synligt  Vidnesbyrd  om  den  Pietet,  hvormed  Skolen  freder 
om  sine  ædle  Stifteres  Minde.  Om  B.  G.s  betydelige  Efterladen- 
skaber af  Penge  og  Kostbarheder  kæmpedes  en  haard  Kamp  mellem 
gridske  Slægtninger. 

N.  Hemmingsen,  Ligpræd.  ov.  B.  G.     T.  A.  Becker,  Herluf  Trolle  og  Bir- 
gitte Gøie.  1865.     Danske  Mag.  3.  R.  I,  172  fif.    Ny  kirkehist.  Saml.  HI,  567  flf.  * 
Bricka,  Fred.  II's  Ungdomskjærlighed.    Hist.  Tidsskr.  5.  R.  V.  C,  F.  Bricka, 

Gjøe,  Christc^er,  — 1584,  var  Søn  af  ndfr.  nævnte  Mogens 
G.  (t  1544)  og  hans  2.  Hustru.  Naar  C.  G.  er  født,  vides  ikke; 
voxen  Mand  var  han  1541,  men  dog  saa  ung,  at  det  næppe  kan 
have  været  som  Løn  for  egne  Fortjenester,  at  han  1544  erholdt 
Sejlstnip  Len,  som  han  beholdt  til  1560,  men  som  ogsaa  blev  hans 
første  og  sidste  Forlening;  dog  havde  han  et  Kannikedømme  i 
Roskilde,    som  han  fratraadte  1558.     1546 — 50  nævnes  han  blandt 

Hofsindeme  og  var  1548  med  i  det  store  Brudefølge,  som  ledsagede 
Prinsesse  Anna  til  Sachsen.  Til  hans  offentlige  Virksomhed  raaa 
vel  og  henregnes,  at  han  deltog  i  Krigen  med  Sverige,  men  han 
kom  alt  1564  til  Skade  ved  et  Fald  fra  sin  Hest  og  blev  da  hjem- 
forlovet. Aaret  efter  var  han  dog  paa  ny  med,  men  hans  Del- 
tagelse i  Krigen  har  ikke  efterladt  sig  noget  større  Spor.  Det  er  da 
ogsaa  fra  hans  private  Liv,  at  C.  G.s  Navn  kjendes  bedst,  thi  de 
talrige  opbevarede  Breve  .fra  hans  Samtid  vidne  noksom  om,  at  han 
og  hans  Hustru  indtoge  en  Særstilling  i  Adelen,  der  vist  i  høj  Grad 
skyldtes  det  barnløse  Ægtepars  store  Rigdom  og  udbredte  Slægt- 
skabsforbindelser  i  de  anseteste  Ættei;.  Det  er  muligt,  at  C.  G.  har 
været  en  dygtig  Landmand,  i  alt  Fald  tyede  Kongen  1583  til  hans 
som  adskillige  andre  adeliges  Hjælp  for  at  faa  sin  Kvægbesætning 
paa  Ladegaarden  ved  Haderslevhus  suppleret,  men  ellers  faar  man 
ikke  Indtrykket  af,  at  han  har  været  nogen  tiltalende  eller  paa- 
lidelig  Personlighed,  og  efter  Sagnet  vakte  hans  og  hans  Hustrus 
hoifærdige  Levevis  Samtidens  og  Efterverdenens  Spot.  Han  var 
indviklet  i  en  ualmindelig  lang  Række  Processer,  til  Dels  med  sine 
nærmeste  Slægtninge,  hvortil  rigtignok  ogsaa  den  vældige  Arv,  som 
Hr.  Mogens  G.  efterlod  til  Deling  blandt  sine  mange  Børn,  gav 
en  sjælden  rig  Anledning.  Selv  fik  C.  G.  efter  Faderen  Avnsbjærg 
m.  m.,  og  ved  sit  Ægteskab  med  Birgitte  Bølle  (s.  III,  322)  blev 
han  Ejer  af  Orebygaard;  efter  Broderen  Eskil  arvede  han  Gunders- 
levholm.  Mest  bekjendt  er  den  Proces,  som  C.  G.  1573  førte  med 
sin  Søstersøn  Oluf  Mouritsen  Krognos,  der  var  Forstander  for  den 
nystiftede  Skole  paa  Herlufsholm,  hvis  Stiftelse  C.  G.  forgjæves  søgte 
at  omstøde.  Ved  denne  Søstersøns  snart  efter  paafølgende  Død 
fik  C.  G.  Hovedgaardene  Clausholm,  Bregentved  og  Bollerup,  men 
uagtet  denne  rige  Arv  var  der  ved  C.  G.s  egen  Død  (23.  April  1584 
i  Viborg)  endnu  intet  Skridt  gjort  til  Opfyldelse  af  Oluf  Mouritsens 
testamentariske  Bestemmelse  om  Oprettelse  af  Hospitaler  ved  disse 
3  Godser,  hvorimod  Fru  Birgitte  i  sin  Enkestand  stiftede  et  stort 
Hospital  i'  Saxkjøbing.    Deres  eneste  Barn  døde  spædt. 

Brasch,  Gamle  Eiere  af  Bregentved  S.  202  ff.  Thisct, 

Gjøe,  Christoffer,  1584 — 1652,  til  Gunderslevholm  og  Assen- 
drup.  Søn  af  ndfr.  nævnte  Mogens  G.  (f  1615),  blev  født  7.  Nov. 
1584.  Han  var  1614 — 19  Lensmand  paa  Tryggevælde,  men  blev 
derefter  knyttet  til  Norge  som  Lensmand  over  Nedenæs.  Ogsaa 
efter  at  have  mistet  dette  Len  1630  blev  han  bosiddende  der  oppe; 

sin  Fædrenegaard  Gunderslevholm  solgte  han  1624.  Han  byggede 
flere  Gange  Orlogsskibe  til  Kongen,  ligesom  ogsaa  Skibe  for  pri- 
vate, men  interesserede  sig  navnlig  for  Bjærgværksdriften;  paa  sit 
Jæmværk  Barbo  ved  Arendal  fandt  han  1645  Gulderts,  hvilket  for- 
anledigede, at  Kongen  kjøbte  det  1646.  Vistnok  til  Gjengjæld  der- 
for fik  han  s.  A.  Sæbygaard  Len  frit  for  sin  og  sin  Hustrus  Leve- 
tid. Han  døde  11.  Febr.  1652;  hans  Hustru,  Karen  Gundesdatter 
Lange,  som  han  havde  ægtet  29.  Juli  162 1,  overlevede  ham  til  1657. 
Lind,  Kristian  IV  og  hans  Mænd  p.  Bremerholm  S.  377  f. 

J,  A,  Friderida, 

Gjøe,  Elline,  — 1563,  Datter  af  ndfr.  nævnte  Mogens  G. 
(f  1544)  og  dennes  i.  Hustru,  gift  med  den  rige  Hr.  Mourits 
Olsen  Krognos  til  Bollerup,  Bregentved  m.  m.,  indtager  en  smuk 
Stilling  i  de  danske  Adelsslægters  Historie  ved  Siden  af  sin  be- 
kjendte  Søster  Birgitte  G.,  hvem  hun  lignede  i  Gudsfrygt  og  Sans 
for  aandelige  Sysler.  Mest  bekjendt  er  hun  dog  bleven  ved  den 
store  Jordebog,  hun  efter  Mourits  Olsens  Død  (24.  Nov.  1550)  lod 
forfatte  ikke  blot  over  sit  og  sin  afdøde  Husbonds,  men  ogsaa  over 
hans  og  hendes  fædrene  og  mødrene  Gods,  hvorved  denne  Jorde- 
bog (i  det  kgl.  Bibliothek  i  Stockholm)  er  bleven  en  af  de  vigtigste 
Kilder  til  dansk  Adelshistorie  og  Topografi  i  Slutningen  af  Middel- 
alderen og  i  det  16.  Aarhundrede.  En  Udgave  af  denne  Jordebog 
kan  ventes  med  det  første.  Efter  Mandens  Død  fik  hun  Livsbrev 
paa  Bregentved,  og  efter  sin  Fader  havde  hun  faaet  Halvparten 
af  Clausholm  i  Jylland.  Med  Mourits  Olsen  havde  hun  2  Børn, 
Rigsraad  Oluf  Mouritsen  Krognos  til  Bollerup  og  Bregentved  m.  m. 
og  Mette  K.,  der  var  gift  med  den  ansete  Holger  Rosenkrantz 
til  Boller,  men  som  Moderen  havde  den  Sorg  at  miste  i  en  ung 
Alder  1558.  De  Breve,  Fru  E.  i  den  Anledning  vexlede  med 
sin  Slægt,  vidne  om  hendes  Gudsfrygt  og  Sjælsadel.  Selv  giftede 
hun  sig  mærkelig  nok  anden  Gang  o.  1559  med  den  unge  Vincents 
Juel,  Søn  af  Jens  J.  til  Hesselmed,  men  døde  selv  allerede  20.  Febr. 
1563  i  Ring  Kloster  hos  sin  Søster  Birgitte  og  blev  begraven  i 
Ringsted  Kirke,  hvor  en  særdeles  prægtig  Ligsten  dækker  hendes 
og  hendes  første  Mands  Grav. 

Brasch,  Gamle  Eiere  af  Bregentved  S.  142.  147  fT.  Bricka,  Fred.  Il's  Ung- 
domskjærlighed  S.  153  ff.     Program  fra  Herlufsholm   187 1.  y^.  Htist, 

Gjøe,  Eskily  — 1506,  Rigsmarsk,  var  eneste  Søn  af  Hr.  Mo- 
gens G.  til  Krænkerup  og  dennes  2.  Hustru,   Ide  Eskilsdatter  Falk 

til  Gisselfeld.  Da  hans  ældre  Halvbroder  døde  før  Faderen,  arvede 
E.  G.  ikke  blot  sin  Moders  Gaard  Gisselfeld,  men  ogsaa  den  fæd- 
rene, Krænkerup.  Alt  Faderen,  der  nævnes  sidste  Gang  1450,  var 
en  anset  og  dygtig  Mand.  E.  G.  maa  ved  hans  Død  have  været 
ganske  ung,  ja  umyndig,  thi  det  siges,  at  han  i  sin  Ungdom  havde 
Herluf  Skave  til  Værge,  men  han  var  dog  alt  Ridder,  da  han  første 
Gang  nævnes,  et  godt  Vidnesbyrd  om,  hvor  aaben  Vejen  til  Magt 
og  Ære  laa  for  ham,  —  og  han  vidste  hensynsløst  at  følge  den.  En 
god  Økonom  med  sine  Penge  var  han  fra  Barnsben  og  en  drabelig 
Godssamler,  det  hørte  til  Slægtens  Traditioner,  ikke  saa,  at  han 
ved  sin  Død  kunde  skrive  sig  til  et  større  Antal  Hovedgaarde, 
tvært  imod,  det  var  lige  det,  han  kunde  efterlade  sine  3  Børn  en 
anseligere  Hovedgaard  hver  foruden  deres  Mødrenearv;  men  der- 
imod var  han  altid,  lige  til  sin  Død,  travlt  beskæftiget  med  ved 
Pant  og  Kjøb  at  samle  smaa  Adelsgaarde  og  Bøndergaarde,  hoved- 
sagelig paa  Laaland,  hvor  hans  Virksomhed  sikkert  var  aldeles 
ruinerende  for  den  der  endnu  paa  hans  Tid  levende  Smaaadel. 
Det  er  betegnende,  at  han  kun  sjælden  indlod  sig  paa  Gods- 
transaktioner, være  sig  Pant  eller  Kjøb,  med  sine  jævnlige.  Kun 
ved  Opgjøret  af  det  ham  efter  Moderen  tilfaldne,  saakaldte  store 
Pant  i  Skaane  var  han  paa  Nippet  til  et  Sammenstød  med  en 
lige  saa  forslagen  Godssamler  som  han  selv,  Hr.  Johan  Oxe;  men 
til  alt  Held  for  ham  døde  denne  gamle  Herre,  saa  at  Hr.  E.  kun 
fik  at  bestille  med  Enken  og  Børnene,  der  dog  voldte  ham  Bryderi 
nok,  men  ogsaa  gave  ham  Lejlighed  til  en  fordelagtig  Forretning, 
hvorved  han  kom  i  Besiddelse  af  den  skaanske  Hovedgaard  Tordsø 
Til  Dels  af  sit  skaanske  Pantegods  oprettede  han  Herresædet  Tun 
byholm.  Hans  offentlige  Virksomhed  gav  ikke  den  private  noget 
efter.  Senest  fra  147 1  og  til  1495  ^^^  ^^"  Lensmand  paa  Aalholm, 
derefter  til  sin  Død  paa  Lindholm  i  Skaane.  1473  deltog  han  i 
den  store  Sendefærd  til  England  og  Skotland;  før  1481  blev  han 
Rigsraad  og  deltog  som  saadan  1483  i  Mødet  i  Kalmar  og  lige- 
ledes i  de  senere  Møder  sammesteds  og  i  Lødese.  Ved  Claus 
Rønnovs  Død  1486  blev  han  dennes  Efterfølger  som  Marsk  og  anførte 
i  denne  Egenskab  den  danske  Hær  paa  Toget  i  Sverige  1497,  som 
førte  til  Landets  Erobring.  Om  han  personlig  har  deltaget  i  de 
følgende  Krigstog  i  Ditmarsken  1500  og  i'  Sverige  1502,  er  ubekjendt. 
E.  G.,  der  døde  20.  April  1506  paa  Tordsø,  efter  i  sit  Testa- 
mente gavmildt  at  have  betænkt  Kirker  og  Klostre,  var  2  Gange 
gift,    først    med    Mette    Rosenkrantz,    Datter    af    Rigshofmesteren 

Hr.  Erik  Ottesen  R.;  hun  skjænkede  ham  bl.  a.  de  2  bekjendte 
Sønner  Hr.  Mogens  og  Hr.  Henrik  og  skal  have  klostergivet  sig. 
Hans  anden  Hustru,  med  hvem  han  ej  havde  Børn,  var  Sidsel 
Brahe,  der  af  Lunds  Ærkebiskop  var  løst  fra  sin  tvungne  Trolovelse 
til  Hr.  Jon  Bing.     Hun  levede  endnu  1532. 

Heise,  Fam.  Rosenkrantz's  Hist.  II,  32  ff.  Thisct. 

Gjøe,  Eskil,  — 1560,  Søn  af  ndfr.  nævnte  Mogens  G.  (f  1544) 
og  dennes  1.  Frue,  var  i  Aarene  1535 — 41  Hofsinde,  derefter  til  1544 
forlenet  med  Fultofte  og  Heglinge  i  Skaane,  1544 — 54  med  Hunds- 
lund  Kloster  og  blev  endelig  1558  efter  sin  Broder  Alberts  Død 
Lensmand  paa  Skanderborg,  hvor  han  selv  døde  2.  Jan.  1560.  E.  G., 
der  i  sin  Faders  levende  Live  skrives  til  Græse  Hovedgaard  i  Nord- 
sjælland, arvede  efter  Faderens  Død  Parter  i  Løgismose,  Torben- 
feld  og  Gunderslevholm  og  tilgiftede  sig  Margaard.  Denne  sidste 
solgte  han  og  gav  ligeledes  sin  Søstersøn  Peder  Oxe  Skjøde  paa 
Gunderslevholm,  men  dette  Skjøde  blev  efter  hans  Død  kjendt 
ugyldigt  som  værende  en  ren  Proforma -Handel.  Over  E.  G.  og 
hans  Frue,  Sidsel  Bryske  (s.  III,  198),  ligger  en  smuk  Ligsten  i 
Voldum  Kirke.     Deres  Ægteskab  var  barnløst.  Thiset 

Gjøe,  Eskil,  — 1573,  var  en  Søn  af  nedennævnte  Hr.  Hen- 
rik G.  (f  1533)  og  skrives  til  Skjørringe  paa  Falster,  som  han  ar- 
vede efter  sin  Moder,  Elline  Godov.  E.  G.  nævnes  fra  1548  blandt 
Hofsindeme  og  laa  155 1  paa  Kalundborg  for  at  opvarte  den  fangne 
Kong  Christian,  i  hvis  Tjeneste  hans  Fader  saa  meget  havde  ud- 
mærket sig.  Efter  at  være  fratraadt  Hoftjenesten  fik  han  1561 
Odensegaard  i  Forlening,  men  ombyttede  det  følgende  Aar  dette 
Len  med  Nyborg,  som  han  beholdt  til  1571.  Desuden  fik  han  1566 
Rønnebæksholm  i  Pant  for  4000  Dir.,  som  synes  at  have  været 
hans  Hustrus  Medgift,  thi  da  Kongen  157 1  vilde  skjænke  Rønne- 
bæksholm til  Caspar  Paslich,  overførtes  Pantet  paa  hendes  Navn  til 
Grimmelstrup  Birk  paa  Falster.  Under  Syvaarskrigen  var  E.  G. 
Proviantmester  i  Yyn.  Med  sin  Hustru,  Hr.  Mogens  Gyldenstjemes 
Datter  Sibylle  (f.  22.  Marts  1540  f  11.  Marts  1611),  hvem  han  ægtede 
21.  Sept.  1558,  havde  E.  G.  7  Børn,  af  hvilke  kun  én  Søn,  den 
nedennævnte  Henrik  G.,  blev  voxen.     E.  G.  døde  23.  Dec.  1573. 

TMseL 
I 
Gjøe,  Falk,     — 1594,  Søn  af  Falk  (Mogensen)  G.  (f  1554)  og 

Ide  Ulfetand,    skrev  sig  ligesom  Faderen  til  Skjærsø  og  ejede  des- 
Dansk  biogr.  Lex.    VI.  Pebr.  189a.  5 

uden  Starupgaard  (Skads  Herred),  som  han  1590  solgte  til  Frands 
Pol.  F.  G.  studerede  1566 — 73  med  sin  ældre  Broder  Mogens  i 
Udlandet,  navnlig  i  Strasburg  og  Wittenberg,  var  1576 — 77  Hof- 
junker og  blev  baade  da  og  siden  ofte  tilsagt  at  følge  Kongen 
udenlands.  Rejser,  der  rigtignok  som  oftest  ikke  bleve  til  noget; 
dog  ledsagede  han  1590  Frøken  Elisabeth  til  Brunsvig.  1587  fik 
ha^  Bomholm  i  Forlening,  og  her  døde  han  paa  Lensgaard  3.  Jan. 
1594,  kun  39  Aar  gammel.  F.  G.  omtales  som  en  lærd  Mand,  der 
stod  paa  en  fortrolig  Fod  med  Tyge  Brahe.  Han  skal  have  ud- 
arbejdet et  litterært  Værk,  som  han  sendte  sin  berømte  Ven  til 
Gjennemsyn,  men  kastede  i  Dden,  da  Tyge  Brahe  udtalte  en  ned- 
sættende Dom  om  det.  Ved  en  anden  lærd  Ven,  Alkymisten  Erik 
Lange,  indvikledes  F.  G.  i  dennes  økonomiske  Ruin,  og  hans  Enke, 
Karen  Krabbe  (gift  29.  Juli  1582,  f  31.  Maj  1605),  søgte  siden  at 
skaffe  sig  Dækning  for  sin  Mands  store  Tilgodehavende  ved  at 
indløse  en  Erik  Lange  tilhørende,  i  Hamborg  pantsat  stor  Diamant. 
F.  G.  efterlod  sig  3  Sønner  og  en  Datter.  ThiseL 

Gjøe,  Falky  1602 — 53,  til  Hvidkilde,  Søn  af  ndfr.  nævnte 
Henrik  G.  (f  161 1),  blev  født  8.  Jan.  1602.  Efter  Faderens  Død 
tog  den  lærde  Holger  Rosenkrantz,  der  var  gift  med  hans 
Moders  Søster,  sig  af  ham,  sørgede  for  hans  Opdragelse  paa  Rosen- 
holm og  lod  ham  161 1  rejse  til  Tyskland,  hvor  han  i  flere  Aar 
studerede  ved  forskjellige  Universiteter,  særlig  Giessen  og  Strasburg. 
Senere  opholdt  han  sig  længere  Tid  i  Leiden,  hvor  han  boede  hos 
Historikeren  Johannes  Meursius,  foretog  derpaa  en  Rejse  til  Frankrig 
og  tjente  nogle  Aar  som  Hofjunker  hos  Hertugen  af  Nevers.  Efter 
sin  Hjemkomst  til  Danmark  deltog  han  i  Christian  IV's  Krig  i  Tysk- 
land og  var  med  i  Slaget  ved  Lutter  am  Barenberg.  5.  Okt.  1628 
havde  han  Bryllup  med  Karen  Marqvardsdatter  Bille  (f  1670)  og  fik 
med  hende  Hvidkilde  paa  Fyn.  Han  blev  fra  da  af  et  af  de  anseteste 
Medlemmer  af  den  fynske  Adel,  var  fra  1639  mellem  dens  Fuld- 
mægtige ved  alle  Møder  og  blev  1642  og  atter  1646  valgt  til  Land- 
kommissær. En  ejendommelig  Retssag  henledede  1640  Opmærksom- 
heden paa  ham  og  hans  Broder  Otte.  Da  nemlig  en  tredje  Broder, 
Eskil,  sammen  med  Oluf  Daa  ved  deres  Morbroder  Tyge  Brahe  til 
Tostrups  Bisættelse  i  St.  Knuds  Kirke  i  Odense  havde  erklæret, 
at  den  afdødes  Arvinger  ikke  skulde  have  at  befatte  sig  med  Boet, 
førend  Kreditorerne  vare  blevne  tilfredsstillede,  protesterede  F.  og 
Otte  G.  mundtlig  i  selve  Kirken  imod  dette  Opbud,  og  deres  Pro- 

test  blev  kjendt  for  gyldig  af  Kongens  Retterting.  Underlig  nok 
varede  det  til  1649,  inden  F.  G.  fik  nogen  egentlig  Ansættelse  i 
Statens  Tjeneste;  han  blev  da  udnævnt  til  Hofmester  paa  Sorø 
Akademi,  hvilken  Ansættelse  vel  var  noget  begrundet  i  den  for- 
holdsvis lærde  Uddannelse,  han  havde  modtaget.  Han  synes  at 
have  udfoldet  en  temmelig  betydelig  Virksomhed  i  dette  Embede, 
baade  s  om  Administrator  af  Godset,  med  hvilket  han  foretog  om- 
fattende Mageskifter,  og  som  tilsynshavende  paa  selve  Akademiet, 
i  hvis  Statutter  han  foreslog  Forandringer.  1652  blev  han  offentlig 
angreben  med  ærerørige  Beskyldninger  af  Dr.  Georg  Witzleb,  der 
var  Professor  i  Theologi  og  tysk  Præst  ved  Akademiet;  Witzleb 
blev  suspenderet,  men  Sagens  Kjæme  og  Udgang  kjendes  ikke. 
17.  Sept.  1653  døde  F.  G.  i  Odense  og  blev  begravet  i  St.  Knuds 
Kirke  der. 

Sorø  Akademis  Progr.  1653.  y.  ^,  Friderida, 

Grjøe,  Henning,  1538 — 1617,  Broder  til  ovennævnte  Absalon  G., 
blev  født  13.  Juli  1538  og  skrev  sig  baade  til  Kjærstrup  og  Kjelstrup 
paa  Laaland.  Han  var  Hofsinde  fra  1561 — 66,  1577 — 86  Lensmand 
paa  Nykjøbing,  fik  1578  Hoby  Birk  i  Forlening,  havde  1590 — 161 1 
Rejns  Kloster,  Tutterøen  og  Vigsgods  i  Norge  og  var  endelig  fra 
1606  til  sin  Død  Lensmand  paa  Højstrup.  Ved  Hove  var  han  en 
velset  Mand.  Han  ledsagede  1590  Dronning  Anna  til  Skotland, 
var  fra  1594 — 1606  Hofmarskal  og  fulgte  1599  Kongen  paa  Rejsen 
til  Nordkap.  Som  Kuriosum  bemærkes,  at  han  paa  denne  Rejse 
foreslog  Kongen  at  indrette  et  Skib  med  en  bevægelig  Kahyt  for 
at  modarbejde  den  generende  Rullen  i  stærk  Sø,  en  Tanke,  som 
man  i  langt  senere  Tid,  som  bekjendt,  har  søgt  at  virkeliggjøre. 
Til  Fuglse  Kirke  skjænkede  H.  G.  «et  kosteligt  og  mærkeligt  Liberi*, 
af  hvilken  Bogsamling  de  sidste  Rester  17 15 — 16  skulle  være  blevne 
ødelagte  af  indkvarterede  Soldater.  H.  G.,  der  døde  i  Maj  1617, 
var  siden  8.  Jan.  1593  barnløs  Enkemand  efter  Anne  Skram,  Datter 
af  Søhelten  Hr.  Peder  S.  Thiset 

Gjøe,  Henrik,  — 1533,  Kjøbenhavns  tapre  Forsvarer  mod 
Frederik  I,  var  Søn  af  ovfr.  nævnte  Eskil  G.  (f  1506)  og  saaledes 
(yngre)  Broder  til  Rigshofmester  Mogens  G.  Ved  Skiftedelingen 
efter  Faderen  tilfaldt  ham  ved  Lodkastningen  Gisselfeld  med  be- 
tydeligt Jordegods.  1  Aaret  15 15  var  han  en  af  de  4  Mænd,  der 
hjemførte  Christian  ll's  Brud  Elisabeth  fra  Nederlandene,    og  for- 

lenedes  kort  efter  med  Korsør  Slot.  Under  Krigene  med  Sverige 
udmærkede  han  sig  meget;  han  deltog  saaledes  1518  i  Slaget  ved 
Brånkyrka  og  1520  i  Kampene  ved  Upsala  og  havde  i  begge  disse 
Slag  den  unge  Peder  Skram  til  Vaabensvend.  Yed  Kroningen  i 
Stockholm  i  Nov.  1520  bar  H.  G.  Rigsæblet  og  blev  selv  slaaet  til 
Ridder.  I  Aaret  1522,  da  Stockholm  allerede  belejredes  af  Gustav 
Vasa,  udnævntes  han  til  kgl.  Statholder  i  Sverige  og  bragte  flere 
Gange  Besætningen  Hjælp  fra  Danmark.  Dog  kaldtes  han  kort 
efter  tilbage  til  Sjælland,  hvor  han  indsattes  til  Befalingsmand  over 
Rytteriet  under  den  da  udbrudte  Krig  med  Lybek,  og  da  Christian  II 
i  April  1523  forlod  Danmark,  indsatte  han  H.  G.  til  sin  Statholder 
i  sin  Fraværelse  med  Løfte  om  Undsætning  i  Løbet  af  en  3 — ^4 
Maaneder. 

H.  G.  havde  først  tænkt  paa  at  modsætte  sig  Frederik  Ts 
Landgang  paa  Sjælland  med  væbnet  Magt;  men  da  Landsknægtene 
nægtede  at  tjene  i  aaben  Mark,  maatte  han  trække  sig  tilbage  til 
Kjøbenhavn,  hvis  Belejring  begyndte  10.  Juni.  Alt  H.  G.s  Jorde- 
gods blev  nu  af  Frederik  I  givet  «i  frit  Bytte*;  selv  hans  Fæstemø, 
Elline  Henningsdatter  Godov,  søgte-  man  at  drage  fra  ham.  Alt 
dette  rokkede  dog  lige  saa  lidt  hans  Troskab  mod  Christian  II  som 
et  Forsøg  paa  at  faa  ham  til  at  udlevere  Kjøbenhavn  mod  en  Sum 
af  20000  Gylden.  Og  dog  var  han  selv  i  den  største  Pengenød; 
endog  før  Christian  II' s  Afrejse  havde  han  afhændet  en  Del  af  sit 
Jordegods.  Besætningen  bestod  af  et  Par  Tusend  Landsknægte  og 
en  Del  Rytteri.  For  at  skaffe  Penge  til  Veje  til  disse  maatte  han 
optage  Laan  hos  kjøbenhavnske  Borgere  og  gaa  i  Borgen  for  store 
Summer  til  de  fremmede  Høvedsmænd.  Med  Fasthed  holdt  han 
dog  ud  langt  over  den  lovede  Tid;  men  da  der  stadig  ingen  Und- 
sætning kom,  og  den  Hær,  Christian  II  havde  samlet  i  Nordtysk- 
land, opløste  sig,  begyndte  han  at  tabe  Modet  og  indledede  i  Nov. 
Maaned  hemmeUge  Underhandlinger  med  Johan  Rantzau  og  Mogens 
Gjøe,  der  ledede  Belejringen,  og  da  Christian  II  ikke  kunde  give 
sikkert  Løfte  om  Undsætning  til  næste  Foraar,  overgav  han  endelig 
Staden  6.  Jan.  1524. 

Ved  Overgivelsen  gaves  der  H.  G.  og  hans  Folk  fri  Bortmarche 
gjennem  Sjælland,  Laaland  og  Falster,  hvorfra  de  overførtes  til 
Tyskland.  Selv  skulde  han  have  sit  Jordegods  tilbage;  men  for  at 
skaffe  Penge  til  Veje  havde  han,  vistnok  i  de  samme  Dage,  maattet 
pantsætte  Gisselfeld  til  sin  Fætter  Otte  Holgersen  Rosenkrantz  og 
til  sin  Broder  Mogens.     1  2  Aar  skulde   han   have   frit  og  sikkert 


Digitized  by  VjOOQIC 


GjaCi  Hmr.  69 

Lejde  til  at  færdes  inden  og  uden  Riget,  hvor  ham  tyktes;  men 
vilde  han  i  denne  Tid  paaføre  Riget  nogen  Fejde,  skulde  han  først 
paa  Riddervis  gjøre  « ærlig  Forvaring*  derom.  4  Orlogsskibe,  som 
det  var  lykkedes  Christian  II's  Admiral  Tile  Giseler  (ovfr.  S.  22)  at  faa 
ind  i  Kjøbenhavn,  netop  som  Underhandlingerne  vare  begyndte, 
skulde  tilhøre  H.  G.  som  Erstatning  for  den  Gjæld,  han  var  kommen 
i  for  Kong  Christians  Skyld,  og  han  maatte  gjøre  med  Skibene, 
hvad  ham  lystede.  Dog  synes  der  allerede  da  at  være  truffen  en 
hemmelig  Aftale  om,  at  Skibene  skulde  overlades  til  Frederik  I  for 
6000  Gylden,  hvis  Kong  Christian  ikke  vilde  indløse  dem  af  H.  G. 
Ligeledes  lovedes  der  denne  Vordingborg  i  Forlening,  hvis  han 
vilde  slutte  sig  til  Kong  Frederik. 

Dette  var  dog  ingenlunde  H.  G.s  Hensigt.  Hans  udholdende 
Forsvar  af  Kjøbenhavn  havde  gjort  hans  Navn  vidt  berømt,  og 
strax  efter  Ankomsten  til  Tyskland  opsøgte  han  først  Dronning 
Elisabeth  og  derpaa  Christian  II,  som  han  traf  i  Wittenberg  i 
April  1524.  For  øvrigt  opholdt  han  sig  mest  i  Bremen,  optagen  af 
Tanken  om  at  bringe  et  nyt  Tog  i  Stand  mod  Frederik  I,  men 
ogsaa  idelig  plaget  af  sine  mange  Kreditorer,  saa  han  en  Tid  lang 
ikke  engang  frit  kunde  forlade  Staden,  uden  at  Christian  U  for- 
maaede  at  yde  ham  nogen  klækkelig  Hjælp.  Kong  Christian  synes 
ogsaa  at  have  fattet  nogen  Mistillid  til  ham,  vistnok  nærmest  paa 
Grund  af  det  noget  uklare  Forhold  med  Skibene,  og  vilde  ikke  fri 
ham  ud  af  hans  store  pekimiære  Vanskeligheder.  I  sin  pinlige 
Stilling  lyttede  H.  G.  da  til  Forslagene  fra  Frederik  1,  indgik  5.  Maj 
1525  en  Kontrakt  med  Udsendinger  fra  Kongen,  vendte  i  Avg.  s.  A. 
tilbage  til  Danmark  til  sin  ventende  Brud,  forlenedes  efter  Løfte 
med  Vordingborg  og  fik  de  6000  Gylden  for  Skibene. 

Aaben  og  ærlig  af  Karakter,  som  H.  G.  synes  at  have  været, 
forstod  han  sig  kun  lidt  paa  Rænker,  og  den  Mistillid,  Kong  Chri- 
stian havde  fattet  til  ham,  synes  at  have  krænket  ham  dybt.  Ind- 
viklede Pengesager  og  spidsfindig  Rettergang  forstod  han  sig  ogsaa 
kun  daarlig  paa,  som  han  selv  en  Gang  ytrer.  De  Aar,  han 
endnu  levede,  bleve  derfor  fulde  af  Krænkelser  og  Ydmygelser  for 
ham.  Vel  viste  Frederik  I  ham  stor  Tillid;  forskjellige  vigtige 
Hverv  betroedes  ham;  153 1  blev  han  saaledes  udset  til  Kongens 
Afsending  paa  et  paatænkt  Møde  i  Hamborg  i  Anledning  af  Chri- 
stian II;  i  Sommeren  1532  optoges  han  i  Rigsraadet,  og  i  Jan.  1533, 
faa  Maaneder  før  sin  Død,  indsattes  han  i  Forening  med  Anders 
Bille  til  Høvedsmand  over  Sjælland.    Men  han  var  stadig  udsat  for 

de  største  Krænkelser  af  sine  mange  Kreditorer  baade  i  Ind-  og 
Udland.  Han  maatte  efterhaanden  afhænde  det  meste  ikke  blot  af 
sit  eget  Jordegods,  men  ogsaa  af  Elline  Godovs,  hvem  han  først 
ægtede  o.  1527.  Dette  Aar  havde  han  saaledes  solgt  Gisselfeld  og 
alt  sit  Fædrenegods  i  Danmark  til  Johan  Oxe;  men  da  Panthaverne 
gjorde  Indsigelse  herimod,  havde  han  den  Krænkelse,  at  en  Rigs- 
raadsdom  af  14.  April  1532  erklærede  hans  Kontrakt  med  Johan  Oxe 
for  ugyldig.  Alligevel  udstedte  H.  G.  29.  Juli  s.  A.  en  ny  Bekræf- 
telse paa  Salget  til  Johan  Oxe,  da  han  ikke  ogsaa  vilde  skilles  fra 
sin  Ære.  Endelig  ordnet  blev  Sagen  dog  først  mange  Aar  efter 
ti.  G.s  Død,  der  indtraf  i  Vordingborg  3.  Maj  1533.  Han  bortreves 
endnu  i  sine  bedste  Aar,  men  synes  at  have  været  baade  legemlig 
og  sjælelig  nedbrudt  af  sine  mange  Krænkelser.  Hans  Enke  og 
hans  3  smaa  efterladte  Børn  gik  til  sidst  fra  Arv  og  Gjæld  efter 
ham  og  levede  i  fortrykte  Kaar.  Hans  Mangel  paa  praktisk  Greb 
paa  Pengesager  og  en  Svaghed  i  Karakteren,  der  maaske  under- 
tiden bragte  ham  i  Afhængighed  af  andre,  have  vel  Del  i  hans 
uheldige  Stilling;  men  glemmes  bør  det  dog  ikke,  at  denne  for 
største  Delen  hidrørte  fra  hans  ridderUge  Troskab  mod  Christian  II, 
der  vedvarede,  indtil  denne  selv  lod  ham  i  Stikken. 

Allen,  Breve  og  Aktstykker  t.  Chr.  II's  og  Fred.  I's  Hist.  1,  260  fif.  321  ff. 
Allen,  De  tre  nord.  Rigers  Hist  IV,  2,  13  ff.  171  ff.  Rasmussen,  Gisselfeld 
S.  38  ff.     Heise,  Fam.  Rosenkrantz's  Hist.  II,  33  ff.   138  ff.  A,  Heise. 

Gjøe,  Henrik,  1562 — 161 1,  var  en  Søn  af  ovennævnte  Eskil 
^-  (t  ^573)  til  Skjørringe,  hvilken  Gaard  H.  G.  arvede,  men  1604 
mageskiftede  til  Kronen  mod  Tureby  paa  Sjælland;  hans  efterladte 
Jordegods  ansloges  1625  til  2300  Tdr.  Hartkorn.  H.  G.,  der  blev 
født  16.  Juni  1562  paa  Nyborg  Slot,  gik  i  Herlufsholms  Skole  og 
blev  1579  immatrikuleret  ved  Universitetet  i  Rostock;  siden  ftdgte 
han  med  Steen  Maltesen  Sehested  til  Nederlandene  og  tjente  der  3 
Aar  i  Krigen.  Skjønt  han  ikke  vides  at  have  tjent  ved  Hove  og 
heller  ikke  havde  nogen  Forlening,  blev  han  dog  tilsagt  1590  at 
følge  Frøken  Elisabeth  til  Brunsvig.  161 1  blev  han  indkaldt  til 
personlig  Tjeneste  under  den  sjællandske  Fane  i  Anledning  af  den 
udbrudte  Krig  med  Sverige,  men  kom  syg  tilbage  og  døde  allerede 
28.  Sept.  s.  A.  i  Kjøbenhavn.  Han  ægtede  13.  Avg.  1598  Birgitte 
Brahe  (f.  18.  Sept.  1576  f  9.  Sept.  1619),  Datter  af  Rigsraad  Axel  B. 
til  El  ved;  hun  fødte  ham  10  Børn,  deriblandt  de  her  omtalte  Sønner 
Falk  og  Otte  G.  Thiset, 

Gjøe,  Blarcus,  1635 — 98,  Gehejmeraad,  fødtes  paa  Hvidkilde 
21.  Nov.  1635  og  opdroges  i  Hjemmet  indtil  sit  14.  Aar,  da  han 
med  sin  Fader,  ovfr.  nævnte  Falk  G.  (f  1653),  der  var  udnævnt  til 
Hofmester  paa  Sorø,  fulgte  der  hen  og  blev  sat  i  Skolen,  hvorfra 
han  i  sit  16.  Aar  overgik  til  Akademiet.  Her  udmærkede  han  sig 
saa  vel  ved  sin  Færdighed  i  ridderlige  Øvelser  som  ved  sin  Frem- 
gang i  Studierne;  i  et  Par  latinske  Disputatser  viste  han  sin  store 
Dygtighed  i  at  behandle  Sproget.  Efter  et  4aarigt  Ophold  ved 
Akademiet  var  han  moden  til  at  foretage  den  Udenlandsrejse,  som 
foruden  at  give  ham  Lejlighed  til  yderligere  Studier  skulde  bibringe 
ham  den  Dannelse  og  Politur,  der  var  nødvendig  for  en  Mand, 
hvem  Fødsel,  Formue  og  Begavelse  berettigede  til  at  haabe  en 
glimrende  Løbebane.  Den  ikke  2oaarige  M.  G.  afrejste  da  tillige 
med  sin  Broder  Henrik  1655  til  Amsterdam.  Det  første  Aar  til- 
bragtes dels  i  Utrecht,  dels  i  Heidelberg;  der  fra  til  Wien,  Elsass, 
Schweits,  Savoyen  og  Paris,  hvor  han  havde  den  Sorg  at  miste 
Broderen;  efter  et  helt  Aars  Ophold  her  drog  M.  G.  til  Italien, 
gjorde  i  Sommeren  1659  atter  et  Besøg  i  Paris,  gik  saa  til  England, 
der  fra  til  Nederlandene  og  vendte  omsider  tilbage  til  Danmark 
efter  at  have  færdedes  ved  mange  forskjellige  Hoffer. 

I  Avg.  1660  fremstillede  G.  sig  ved  Hoffet  i  Kjøbenhavn  og 
gjorde  et  saa  godt  Indtryk,  at  han  meget  snart  fik  Ansættelse  som 
Dronning  Sophie  Amalies  Kammerherre.  Længe  skulde  dog  ikke 
hans  Hoftjeneste  vare.  Forinden  han  søgte  en  større  Virksomhed, 
trolovede  han  sig  imidlertid  166 1  med  Gehejmeraad  Ove  Juuls 
ældste,  kun  iiaarige  Datter  Ingeborg  Kirstine;  men  inden  Ægte- 
skabet knyttedes,  bortreves  hun  af  Svindsot  1669.  1662  afsendtes 
Hannibal  Sehested  som  Ambassadør  til  Paris  for  at  indlede  et 
nøjere  Forhold  mellem  Danmark  og  Frankrig;  han  havde  med  sig 
et  stort  Følge,  og  Marskal  ved  Ambassaden  blev  M.  G.  Hermed 
var  den  diplomatiske  Bane  betraadt,  og  den  daglige  Omgang  med 
en  Mand  som  Sehested  var  en  god  Opdragelse  til  denne  Karriere. 
Efter  Sehesteds  Afrejse  1663  forblev  G.  som  Resident  i  Paris;  men 
da  han  ikke  ret  magtede  Forholdene,  blev  han  afløst  af  Simon 
de  Petkum,  der  var  meget  misfornøjet  med,  at  G.  stadig  udsatte 
sin  Afrejse.  Da  Sehested  1666  atter  sendtes  til  Paris  for  at  befæste 
det  gode  Forhold  til  Frankrig,  var  G.  der  endnu,  og  skjønt  det 
jævnlig  kom  til  Sammenstød  mellem  G.  og  Sehested,  benyttede 
denne  ham  dog  stadig  til  sin  Død  i  Sept.  ved  Forhandlingerne 
med  det  franske  Hof.     Ved  Aarets  Slutning  vendte  G.  tilbage  til 

Danmark,  og  Kongen  maa,  hvad  der  end  kan  have  været  at 
sige  paa  G.s  Færd  i  Frankrig,  dog  have  været  tilfreds  med  ham, 
eftersom  han  allerede  det  følgende  Aar  afsendte  ham  i  et  over- 
ordentligt  Ærende  til  Hoffet  i  Paris. 

Fra  nu  af  havde  G.  i  en  lang  Aarrække  den  ene  Gesandtskabs- 
post  efter  den  anden.  1669  sendtes  han  som  Envoyé  extraordinaire 
til  Haag  for  at  gjenoprette  den  gode  Forstaaelse  mellem  Danmark 
og  Generalstateme;  han  synes  dog  ikke  ret  at  være  falden  i  Hol- 
lændernes Smag,  der  ønskede  en  Gesandt,  som  var  «wat  soeter 
van  humeur».  Imidlertid  varetog  han  denne  Post  i  o.  3  Aar  og 
overtog  derpaa  1672  Embedet  som  Envoyé  i  London,  hvor  han 
vistnok  levede  sig  mere  ind  i  Forholdene,  end  det  lykkedes  ham  i 
Haag;  han  søgte  sig  endog  en  Hustru  blandt  den  engelske  Adel, 
i  det  han  1676  ægtede  Elisabeth  Mary  Thampson  (f.  25.  Marts  1655). 
Efter  et  6aarigt  Ophold  i  London  blev  G.  1678  sendt  som  Ambassa- 
dør til  Spanien,  efter  at  han  først  under  et  Ophold  i  Danmark  var 
bleven  Etats-  og  Justitsraad.  Fra  Madrid  hjemkaldtes  han  1682  og 
belønnedes  Aaret  efter  med  Udnævnelse  til  Gehejmeraad  og  1684  med 
Danebrogsordenen.  End  videre  overdrog  Kongen  1685  G.  Æres- 
hvervet som  Skoleherre  paa  Herlufsholm,  en  halv  offentlig  Post, 
hvorpaa  han  som  eneste  Mand  af  Gjøernes  Slægt  med  Føje  kunde 
gjøre  Fordring. 

Aarene  1683 — 86  tilbragte  G.  formodentUg  dels  i  Kjøbénhavn, 
hvor  han  ejede  en  Gaard  paa  Kjøbmagergade,  dels  paa  sin  Gaard 
Hvidkilde.  Som  Justitsraad  havde  han  Sæde  i  Højesteret,  og  da 
han  som  Gehejmeraad  oppebar  Løn,  maa  han  i  det  mindste  til 
Tider  have  haft  Sæde  i  Kongens  Raad.  Et  Par  rejsende,  som  1685 
traf  ham  paa  Hvedholm,  omtale,  at  han  bar  sin  Lykkes  Omskiftelse 
med  største  Taalmodighed.  Hvad  dette  sigter  til,  vides  ikke.  At 
G.  paa  dette  Tidspunkt  skulde  være  falden  i  Unaade,  ses  ikke; 
han  var  en  fortrolig  Ven  af  Storkansleren  Ahlefeldt,  der  vel  kunde 
holde  sin  Haand  over  ham.  Da  Ahlefeldt  imidlertid  Aaret  efter 
laa  paa  sit  Dødsleje,  blev  G.  af  Kanslerens  Uvenner  fjæmet  tillige 
med  fiere  af  hans  Tilhængere.  Der  var  først  Tale  om  at  sende 
ham  som  Gesandt  til  Wien,  men  i  Steden  for  blev  han  udnævnt 
til  Stiftsbefalingsmand  over  Laaland  og  Falster.  Netop  samme  Dag, 
som  hans  Bestalling  er  udfærdiget,  15.  Maj  1686,  mistede  G.  sin 
Hustru,  med  hvem  han  havde  levet  i  et  lykkeligt,  men  barnløst 
Ægteskab;  hun  havde  trofast  ledsaget  ham  paa  hans  mange  be- 
sværlige Rejser.     Umiddelbart  fra  Ligfærden  i  Sorø   tog  G.  ud  til 

sit  kjære  Herlufsholm,  hvis  Vel  i  saa  høj  Grad  laa  ham  paa  Hjærte; 
saa  vel  hvad  Godset  som  hvad  Skolen  angik,  havde  han  den  største 
Omsorg  for  Stiftelsen,  og  skaffede  hans  formaaende  Stemme  Stif- 
telsen Lettelser  og  Begunstigelser  fra  Regeringens  Side,  saa  vidste 
han  med  sin  kraftige  Haand  ikke  mindre  at  bringe  den  Orden  til 
Veje  i  de  indre  Forhold,  som  var  nødvendig  for  Herlufsholms 
Trivsel.  « Stenene  og  Murene  takke  ham  endnu  for  den  Hjælp, 
han  har  ydet  dem  i  vanskelige  og  trange  Tider »,  hedder  det  i 
Programmet  over  G.  Sorgbetynget  færdedes  G.  paa  Herlufsholm  i 
Sommeren  1686;  men  hurtig  —  hurtigere,  end  Nutiden  kan  forstaa 
det  —  fattede  han  sig,  og  da  han  6.  Febr.  1687  gav  et  Gjæstebud 
paa  Herlufsholm  for  Skolen,  var  det  hans  Bryllupsdag  •  med  den 
2oaarige  Jytte  Dorothea  Thott,  Datter  af  Gehejmeraad  Knud  T.  til 
Knudstrup  og  Gavnø.  Hun  ejede  Brahesborg  i  Fællig  med  sin 
Søster,  som  G.  udkjøbte,  og  saaledes  samlede  han  denne  store 
Ejendom  paa  sin  Haand.  Man  tager  næppe  fejl,  naar  man  søger 
Grunden  til  G.s  hastige  Giftermaal  i  Haabet  om  derved  at  se  Gjøe- 
Ætten  blomstre  paa  ny. 

Ved  Siden  af  sit  Stiftamtmandsembede  bevarede  G.  efter  Tidens 
Skik  sit  Sæde  i  Højesteret.  Her  verserede  i  Slutningen  af  1690  en 
Sag  mod  en  Adelsmand,  der  som  Gouvemør  i  Indien  havde  paa- 
draget  sig  Kongens  Unaade,  saa  at  han  endog  blev  anklaget  paa 
Livet;  Retten  idømte  ham  dog  kun  en  Pengestraf,  og  paa  G.s  For- 
slag blev  han  strax  efter  Dommen  udtaget  af  Slotsvagten,  inden 
Kongen  kunde  vide  noget  deraf,  og  G.  skal  endog  have  kjørt  ham 
hjem  i  sin  egen  Karosse.  Opbragt  herover  tildelte  Kongen  Retten 
en  Irettesættelse  og  anbefalede  G.  strax  at  retirere  sig  fra  Hoffet. 
En  Maaneds  Tid  senere  (Jan.  1691)  blev  han  dog  tilbagekaldt;  «saa 
forfaren  og  klog  Minister  kunde  man  ikke  længe  til  Hove  undvære*, 
skriver  Bircherod  i  sin  Dagbog.  Kongen  tænkte  nu  atter  paa  at 
anvende  G.  i  Diplomatien,  denne  Gang  i  Spanien;  det  blev  dog 
til  intet,  men  Planer  i  lignende  Retning  have  dog  vistnok  jævnlig 
foresvævet  Kongen,  thi  inden  Aarets  Slutning  blev  G.  afskediget 
som  Stiftamtmand  og  fik  Befaling  til  strax  at  begive  sig  til  Kjøben- 
havn  og  da  videre  oppebie  Kongens  Vilje.  Der  hengik  dog  mere 
end  2  Aar,  inden  et  nyt  Embede  blev  G.  betroet;  1695  ^^^v  han 
Overhofmester  for  det  ridderlige  Akademi  i  Kjøbenhavn,  en  Insti- 
tution, for  hvilken  han,  der  selv  var  opvoxet  paa  Ridderakademiet 
i  Sorø  under  sin  Faders  Ledelse,  kunde  antages  at  have  særlig 
Interesse.     Alt  tyder  da  ogsaa  paa,    at  G.   med  Alvor  og  Omhu 

styrede  Akademiet  i  de  3  Aar,  han  var  Overhofmester;  en  Aftagen 
i  Akademiets  Frekvens  er  ogsaa  kjendelig  efter  hans  Død. 

Et  Liv  ftildt  af  lange  og  besværlige  Rejser  havde  svækket  G.s 
Helbred,  og  han  følte  Kræfterne  svinde;  endnu  i  Juni  1697  kunde 
han  dog  holde  Ligtale  over  sin  Ungdomsven  Niels  Juel,  om  han 
end  flere  Gange  nær  var  besvimet  i  det  lumre  Sørgehus;  2  Maaneder 
før  sin  Død  kunde  han  endnu  i  Højesteret  votere  i  den  thistedske 
Besættelsessag,  i  hvilken  han  mærkelig  nok  stemte  for  Præsten  Ole 
Bjørns  Frifindelse  (s.  II,  366).  Snart  efter  tog  hans  Svaghed  Over- 
haand,  og  28.  April  1698  hensov  han  rolig.  Først  i  Okt.  blev  hans 
Lig  ført  til  Herlufsholm  og  bisat  med  en  Pragt,  der  søger  sin  Lige; 
det  Monument,  hans  Enke  satte  ham  i  Kirken,  er  et  af  de  kost- 
bareste i  Danmark.  Paa  hans  Kiste  blev  Gjøe-Slægtens  Skjold  ned- 
lagt, da  han  var  dens  sidste  Mand;  med  sin  2.  Hustru  (f  14.  Nov. 
1 7 17)  havde  han  nemlig  kun  Døtre.  At  dette  har  været  ham  en 
bitter  Sorg,  er  utvivlsomt;  stolt  af  sin  Æt  maatte  han  med  Vemod 
se  dens  ældgamle  Navn  svinde  af  Historien.  Som  Bærer  af  dette 
Navn,  et  af  den  gamle  Adels  bedste,  ansaa  han  sig  for  selvskreven 
til  høje  Embeder,  hvortil  da  ogsaa  hans  Evner  og  Dannelse  kunde 
berettige  ham;  men  satte  han  en  Ære  i  at  føre  sit  gamle  Navn, 
satte  han  en  ikke  mindre  Ære  i  at  vise  sig  Navnet  værdig.  Han 
var  pligtopfyldende  og  fuld  af  Iver  for  sin  Gjeming;  men  hans 
Egenraadighed  og  stolte  Selvtillid  gjorde  det  næppe  altid  let  at 
tjene  under  ham,  og  han  er  ikke  undgaaet  Beskyldningen  for  Uret- 
færdighed mod  sine  undergivne,  af  hvilke  han  med  Strænghed  for- 
drede Pligtopfyldelse. 

P.  Jespersen,  Ligprædiken  ov.  M.  G.  Universitetsprogram.  Danske  Herre- 
gaarde I :  Hvidkilde ;  VI :  Hvedholm.  Aarsber.  fra  Geheimearch.  II  og  VI.  Becker, 
Saml.  til  Fred.  IH's  Hist.  II.     Danske  Mag.  3.  R.  I,  315  ff.  G.  Z.  Wad, 

Gjøe,  Mette,  1599 — 1664,  Datter  af  ovfr.  anførte  Henrik  G. 
(f  161  i),  var  født  27.  Juni  1599;  efter  sine  Forældres  Død  blev  hun 
tillige  med  alle  sine  Søskende  optagen  i  Holger  Rosenkrantz'  Hus 
paa  Rosenholm,  hvor  hun  forblev,  indtil  Hjemmet  ved  hans  Død 
(1642)  opløstes;  hun  stod  ved  hans  Dødsleje  i  Kjøbenhavn.  For- 
modentlig har  hun  tilbragt  Resten  af  sit  Liv  hos  sine  Søstre  indtil 
sin  Død  i  Kjøbenhavn  17.  Okt.  1664.  Ligesom  sin  ovfr.  nævnte 
Søster  Anne  G.  havde  hun  litterære  Interesser,  hvorom  Haandskrifter 
i  Karen  Brahes  Bibliothek  endnu  bære  Vidne;  hun  har  Fortjenesten 
af  at  have  udgivet  den  i.  Part  af  Vedels  Samling  af  Folkeviser  (1657), 

og  om  sin  Slægt  forfattede  hun  Optegnelser,  hvori  hun  bl.  a.  søgte 
at  udlede  dens  Afstamning  fra  Kong  Valdemar  og  Tovelille.  Søren 
Terkelsen  priser  hende  som  et  Mønster  for  havedyrkende  Kvinder. 
Nyerup,  Lit.  Lex.  Kirkehist.  Saml.  3.  R.  VI,  28  fif.  Nye  Danske  Mag. 
II,  341  flf.  Schønau,  Danske  lærde  Fruentimer  S.  668  ff.  1547  ff.  LøflSer,  Grav- 
monumenterne i  Sorø  Kirke  S.  48.  Q^  X.  Wad, 


Gjøe,  Mogeas,  — 1544,  Rigshofmester,  Reformationens  be- 
rømte Forkæmper,  var  en  Søn  af  ovennævnte  Eskil  G.  (f  1506). 
Hans  Fødselsaar  er  ukjendt;  dog  falder  det  rimeligvis  ikke  længe 
efter  1470,  siden  han  allerede  1492  nævnes  som  kongl.  Hofsinde 
og  ikke  ret  mange- Aar  efter  blev  gift  med  den  rige  Mette  Albrechts- 
datter  Bydelsbach,  med  hvem  han  tidlig  kom  i  Besiddelse  af 
Torbenfeld  (nu  Frydendal),  Gunderslevholm  og  Græse  i  Sjælland, 
Løgismose  i  Fyn,  Clausholm,  Skjærvad  og  Kjeldkjær  i  Jylland. 
Som  Mødrenearv  tilfaldt  ham  Skjærsø  i  Jylland,  som  Fædrenearv 
Krænkerup  paa  Laaland,  som  han  allerede  før  Faderens  Død  var 
i  Besiddelse  af.  Denne  Rigdom  forøgedes  efterhaanden  ved  store 
Kjøb;  saaledes  afkjøbte  han  sin  Søster  Ide  G.  dennes  Arvepart 
Tunbyholm  i  Skaane,  da  hun  blev  gift  udenlands;  senere  kjøbte 
han  Avnsbjærg  i  Jylland  af  Rasmus  Clementsens  Arvinger  (IV,  12). 
Hertil  kom  udstrakt  Kjøbstadsgods  næsten  i  alle  Rigets  større  Stæder, 
Pant  i  Tordsø  i  Skaane  og  en  Tid  lang  Besiddelsen  af  Gisselfeld 
(S.  68).  Ikke  uden  Grund  siger  Huitfeld  derfor:  «Hans  Lige  paa 
Jordegods  haver  ikke  været  her  eller  i  Tyskland  udi  nogle  Hundrede 
Aar.» 

En  Mand,  der  tidlig  kom  til  at  indtage  en  saa  betydelig  Plads 
i  Aristokratiets  Rækker,  og  som  desuden  var  i  Besiddelse  af  ual- 
mindelige Evner,  en  klar  Forstand,  stor  administrativ  Dygtighed, 
en  rolig,  sindig  og  ridderlig  Karakter,  der  skaffede  ham  Anseelse 
baade  hos  høje  og  lave,  maatte  under  de  daværende  Samftmds- 
forhold  komme  til  at  spille  en  stor  Rolle.  Allerede  1501  nævnes 
han  som  Ridder  og  er  maaske  allerede  bleven  det  ved  Kong  Hans' 
Kroning  i  Stockholm  1497.  I  Aaret  1501  forlenedes  han  med  Torup 
(Frijsenvold)  med  de  dertil  liggende  Gjerlev,  Galten  og  Hovlbjærg 
Herreder,  hvori  han  1502  fik  Pant  for  sig  og  Arvinger.  S.  A.  eller 
i  Beg)rndelsen  af  1503  blev  han  allerede  Medlem  af  Rigsraadet  og 
synes  samtidig  at  have  været  forlenet  med  Stegehus  og  Møen, 
hvorfra  han  o.  1505  forflyttedes  til  Aalborghus,  som  han  beholdt  til 
1 5 16.    Han  deltog  i  de  forskjellige  Krigstog  til  Sverige  og  i  Tidens 

vigtigste  Statshandlinger,  saaledes  i  Forhandlingerne  i  Kiel  1506  med 
Hertug  Frederik  og  Lybekkeme,  i  Malmøfreden  1512,  ledsagede 
Kong  Hans  paa  dennes  sidste  Rejse  i  Jylland  og  var  tilstede  ved 
hans  Død  i  Aalborg  i  Febr.  15 13. 

En  endnu  betydeligere  Stilling  kom  M.  G.  til  at  indtåge  under 
Christian  II.  Han  stod  i  Spidsen  for  det  Gesandtskab,  som  Kongen 
1 5 14  sendte  til  Kejser  Maximilian  for  at  bejle  til  dennes  Sønnedatter 
Elisabeth,  hvorfor  M.  G.  s.  A.  i  Briissel  paa  Kongens  Vegne  viedes 
til  den  unge  Brud.  Ved  Dronningens  Kroning  i  Kjøbenhavn  det 
følgende  Aar  bar  M.  G.  Sværdet  og  var  maaske  alt  den  Gang  ud- 
nævnt til  Marsk,  en  Stilling,  han  i  alt  Fald  kort  efter  indtog  og 
beholdt  under  hele  Kong  Christians  Regering,  og  hvormed  ogsaa 
en  Del  af  Rigshofmesterens  Forretninger  synes  forbundne,  efter  at 
Kongens  Hofmester  Niels  Eriksen  Rosenkrantz  i  Nov.  15 16  var  dod. 
S.  A.  forflyttedes  han  som  Lensmand  fra  Aalborg  til,  Skanderborg, 
en  af  de  betydeligste  Forleninger  i  Riget,  som  han  derpaa  beholdt 
lige  til  sin  Død.  Som  Marsk  tilfaldt  ham  den  Forretning  15 17  at 
fængsle  Torben  Oxe.  Aaret  før  havde  Kongen  af  M.  G.  kjøbt  den 
bekjendte  Gaard  paa  Hjørnet  af  Amagertorv  og  Helliggejststræde, 
hvor  Sigbrit  og  Dyveke  boede. 

Til  Sigbrit  udviklede  der  sig  efterhaanden  et  stærkt  Fjendskab. 
Som  en  af  Aristokratiets  Hovedmænd  kunde  M.  G.  ikke  med  Ro 
se  paa,  at  en  stor  Del  af  Magten  fra  Rigsraadets  Haand  gik  over 
til  Sigbrit  og  hendes  uansvarlige  Raadgivere.  Omtr.  1520  skal  M.  G. 
ogsaa  have  gjort  Skridt  til  ved  Pavens  Mellemkomst  at  faa  hende 
fjæmet;  men  Planen  blev  røbet,  og  fra  nu  af  nærede  Sigbrit  et 
glødende  Had  til  M.  G.;  « Kongen  i  Nørrejylland«  kaldte  hun  ham 
spottende,  og  M.  G.  beskylder  hende  for  flere  Gange  at  have  for- 
søgt «at  lyve  ham  Halsen  fra».  Kongens  Tillid  til  M.  G.  rokkedes 
dog  ikke  herved,  og  denne  bevarede  sin  ridderlige  Troskab  mod 
Kongen  saa  længe  som  muligt.  Da  de  jyske  Rigsraader  i  I)ec. 
1522  indlode  sig  i  Underhandlinger  med  Hertug  Frederik,  vilde  M.  G. 
derfor  ingenlunde  slutte  sig  til  dem,  men  fik  Kongen  til  at  udbyde 
en  almindelig  Rigsdag,  der  skulde  samles  i  Aarhus,  og  hvortil  ogsaa 
Udsendinger  fra  Borger-  og  Bondestanden  skulde  indkaldes.  Kongen 
tilbød  her  at  ville  stille  Klagerne  tilfreds;  men  dette  Skridt  af  M.  G., 
der  kom  Oprørspartiet  meget  ubelejlig,  fremskyndede  netop  Oprørets 
Udbrud.  Paa  et  Møde  i  Viborg  20.  Jan.  1523  opsagde  man  Kongen 
Huldskab  og  Troskab  og  sendte  Mogens  Mimk  til  Hertug  Frederik. 
Vel  havde  man  uden  videre  stillet  M.  G.s  Navn  i  Spidsen  for  Bre- 

vene,  men  —  hans  Segl  mangler;  han  havde  saaledes  aldrig  til- 
traadt  Beslutningerne.  Da  Mogens  Munk  kort  efter  havde  sin  be- 
kjendte  Samtale  med  Kongen  i  Vejle,  ytrede  han  ogsaa  i  Samtalens 
Løb,  at  i  M.  G.  havde  Kongen  en  tro  Mand.  Denne  søgte  endnu 
paa  denne  Tid  at  mægle  mellem  Kongen  og  Oprørerne;  først  efter 
at  Kongen  selv  havde  opgivet  Jylland,  og  Hertug  Frederik,  der 
imidlertid  personlig  var  kommen  til  Jylland  i  Spidsen  for  en  Hær, 
truede  M.  G.  og  de  Mænd,  der  endnu  holdt  ved  Christian  II,  paa 
Liv  og  Gods,  hvis  de  ikke  indfandt  sig  til  Kongehyldingen  i  Viborg, 
sendte  M.  G.  19.  Marts  fra  Skanderborg  sit  Opsigelsesbrev  til  Chri- 
stian II,  hvori  han  bevidner  sin  Sorg  over  at  maatte  gjøre  dette 
Skridt,  men  begive  sig  til  Kongen  i  Sjælland  turde  han  ikke  af 
Frygt  for  Sigbrits  Efterstræbelser.  26.  Marts  1523  har  M.  G.  derpaa 
i  Viborg  medbeseglet  Frederik  I' s  Haandfæstning  og  blev  af  den 
kloge  Konge  strax  udnævnt  til  Rigshofmester. 

Fra  nu  af  var  M.  G.  Kong  Frederiks  Mand,  og  i  Følge  den 
ridderskabelige  Troskabsfølelse,  der  lader  Ridderen  tjene  sin  Herre, 
indtil  han, frivillig  eller  nødtvungen  sender  ham  sit  Opsigelsesbrev, 
tjente  han  nu  den  nye  Konge,  til  hvis  Politik  saa  mange  Baand 
knjrttede  ham,  med  Iver  og  Troskab.  Dog  fik  han  flere  Gange 
Lejlighed  til  at  vise  sin  ridderlige  Følelse  over  for  Christian  II  og 
hans  Slægt.  Da  Rigsraadet  saaledes  1525  tillagde  Kong  Frederiks 
Dronning  det  samme  Livejegods,  der  var  tillagt  Dronning  Elisabeth, 
nægtede  M.  G.  at  tiltræde  denne  Beslutning  og  gjorde  det  først 
efter  Dronning  Elisabeths  Død.  Vel  var  han  senere  blandt  de  8 
Raader,  der  fik  Tilsyn  med  Kong  Christians  Fængsel  paa  Sønder- 
borg; men  dog  synes  han  at  have  været  blandt  de  Raader,  der 
holdt  paa,  at  Lejdet  skulde  holdes.  1  Anledning  af  et  heftigt  Fejde- 
skrift under  Grevefejden  beraaber  han  sig  paa,  at  han  i  denne  Sag 
kun  havde  handlet  efter  sin  Konges  Ordre.  «Jeg  vil  beraabe  mig 
paa  Kong  Christian  selv,»  tilføjer  han  med  Stolthed,  «at  han  aldrig 
har  beskyldt  mig  eller  med  rette  kan  beskylde  mig,  men  at  jeg 
har  tjent  ham  som  andre  fremfame  Herrer  og  Konger  her  i  Dan- 
mark trolig  og  ærlig,  som  en  oprigtig  Riddersmand  bør  at  tjene 
sin  Herre  og  Konge.*  Det  er  ogsaa  et  smukt  Træk  i  M.  G.s 
Karakter,  at  han  ofte  tog  sig  af  dem,  der  i  de  urolige  Tider  vare 
Gjenstand  for  Forfølgelse,  baade  i  Christian  ll's  Tid  og  senere. 

At  skildre  M.  G.s  Virksomhed  som  Rigshofmester  i  det  enkelte 
\ilde  være  det  samme  som  at  skrive  omtrent  hele  Tidens  Historie. 
Her  kun  nogle  enkelte  Træk.     Strax  1523  fulgte  han  Hertug  Chri- 

stian  (III)  og  Johan  Rantzau  til  Kjøbenhavns  Belejring  og  havde 
stor  Del  i,  at  Staden  1524  overgaves  til  ham  paa  Kong  Frederiks 
Vegne.  Mange  Fjender  havde  han  imidlertid;  han  klager  selv  til 
Kongen  over,  at  han  var  udsat  for  Bagtalelse  og  Bagvaskelser;  han 
havde  ogsaa,  som  det  synes,  støttet  Kongens  forgjæves  Bestræbelser 
for  at  faa  Vornedskabet  paa  Øerne  afskaffet  eller  mildnet.  Under 
den  stærke  Gjæring  blandt  Almuen,  især  i  Jylland,  i  Anledning  af 
de  paalagte  Skatter  overdroges  det  M.  G.  1525  at  straffe  de  ulydige. 
Med  Fare  for  sit  Liv  udførte  han  dette  Hverv  og  synes  ogsaa  at 
have  faaet  Almuen  foreløbig  beroliget.  Men  imidlertid  foregik  der 
en  gjennemgribende  Forandring  med  ham  selv.  Tidligere  havde 
han  fulgt  den  katholske  Kirkes  Lære;  han  havde  stiftet  Messer  og 
bestemt  Gaver  til  Kirker  og  Klostre  som  andre  Katholikker.  Men 
i  Juni  1526  optraadte  han  ligesom  Kong  Frederik  aabenlyst  som 
Lutheraner,  spiste  til  stor  Forargelse  for  Katholikkeme  Kjød  paa 
Fastedagene  og  nød  Nadveren  paa  luthersk  Vis.  I  disse  Aar  var 
Hr.  Peder  Thomesen,  der  nylig  var  kommen  tilbage  fra  Luthers 
Hus  i  Wittenberg,  senere  den  første  evangeliske  Superintendent  i 
Vendelbo  Stift,  hans  Huskapellan.  M.  G.  kom  rimeligvis  ad  denne 
Vej  i  personligt  Forhold  til  Luther,  der  sendte  ham  sine  Skrifter, 
Den  mægtige  Rigshofmesters  Overgang  til  Luthers  Lære  vakte 
stor  Forbitrelse  blandt  Katholikkeme.  Hans  egen  Stilling  blev  der- 
ved i  fiere  Henseender  vanskelig.  Som  Rigshofbaester  og  som  en 
konservativ  og  lovtro  Mand  maatte  han  være  de  bestaaende  Love 
lydig,  og  dog  stod  han  nu  som  Bærer  af  en  ny  Tids  Ideer,  der 
af  hans  Modstandere  betragtedes  som  en  fremmed,  tysk  Plante,  der 
stred  mod  nedarvet  dansk  Sæd  og  Skik,  og  som  bragte  Forvirring 
i  alle  Forhold.  Rigsraadet  var  i  det  hele  udpræget  katholsk;  hos 
en  Del  af  den  udenraads  Adel  og  hos  Almuen  viste  der  sig  der- 
imod stærkt  Røre,  Lyst  til  at  komme  i  Besiddelse  af  Kirkens  store 
Gods  og  Ulyst  til  at  svare  de  kirkelige  Afgifter,  især  Bispetiendeme. 
Vel  lykkedes  det  Prælaterne  ved  svære  Indrømmelser  i  andre  Ret- 
ninger paa  Herredagen  i  Odense  i  Dec.  1526  at  faa  det  verdslige 
Rigsraad  paa  eget  og  hele  Adelens  Vegne  til  at  love  Kirken  sin 
Hjælp,  «besynderlig  mod  Luthers  ukristelige  Lærdom*.  M.  G.s 
Navn  staar  som  sædvanlig  i  Spidsen  af  Brevet;  men  næppe  kan 
han  have  tiltraadt  denne  Beslutning  ved  at  sætte  sit  Segl  under. 
Kort  efter  maatte  Kongen  byde  ham  og  andre  Lensmænd  i  Aarhus 
Stift  at  skaflfe  Biskoppen  og  Kirken  deres  sædvanlige  Indtægter. 
M.  G.   udførte  Hvervet   som    lovtro   Mand;    men  med  det  samme 

forestillede  han  Kongen,  at  Almuen  ikke  havde  helt  Uret,  thi 
Biskopperne  gjorde  netop  Fordring  paa  Afgifter,  der  næppe  vare 
grundede  i  den  bestaaende  Lovgivning.  Paa  den  anden  Side  ind- 
gik Almuen  og  en  Del  af  den  jyske  Adel  et  ligefremt  Forbund 
mod  Kirken.  Forbitrelsen  mod  M.  G.  var  paa  denne  Tid  saa  stor, 
at  han  endog  truedes  med  Vold  og  ikke  vilde  indfinde  sig  personlig 
til  det  almindelige  Hærskue  i  Viborg  i  April  1527,  hvor  hele  den 
jyske  Adel  og  højere  Gejstlighed  skulde  give  Møde,  for  ikke  at 
høre  deres  « pukkende  og  spydige  Ord»,  naar  han  ikke  vilde  ind- 
gaa  den  Kontrakt  og  Besegling,  de  forlangte  af  ham.  Derimod 
havde  han  stor  Del  i,  at  Tiendesagen  endelig  ordnedes  paa  den 
følgende  Herredag  i  Odense  1527. 

Ligesom  M.  G.  i  hele  denne  Sag  optraadte  mæglende  og  be- 
roligende, saaledes  optraadte  han  ogsaa  i  den  følgende  Tid  under 
de  Uroligheder,  Christian  Il's  forventede  Ankomst  fremkaldte  i  Jyl- 
land. Det  kom  saaledes  i  Aaret  153 1  til  voldsomme  Optrin  paa 
Viborg  Landsting  mod  den  forhadte  Mogens  Munk;  men  M.  G.  og 
hans  trofaste  Hjælper  Erik  Banner  (1,  512)  fik  ved  deres  Indflydelse 
hos  Almuen  de  oprørte  Bølger  til  foreløbig  at  lægge  sig.  Almuen 
vil  kun  høre  dem,  hedder  det  stadig,  og  i  deres  Len  var  der  ingen 
Uro,  heller  ikke  under  Grevefejden. 

Især  i  to  Retninger  viser  M.  G.s  Virksomhed  for  Reformationens 
Fremme  sig,  i  Forholdet  til  de  lutherske  Præster  og  til  Tiggermunkene. 
De  første  tog  han  under  sin  Beskyttelse  ved  at  udvirke  kongl.  Be- 
skjærmelsesbreve  for  dem,  naar  de  vilde  prædike  «Guds  Ord  og 
Evangelium*  eller  gifte  sig;  de  unddroges  derved  fra  Kirkens  Juris- 
diktion og  stilledes  under  den  verdslige  Arms  Beskyttelse.  Ogsaa 
de  nyvalgte  Biskopper  maatte  indgaa  Forpligtelser  til  Kongen  om 
ikke  at  lægge  Ordets  frie  Fork)aidelse  Hindringer  i  Vejen.  Begyn- 
delsen hertil  gjordes  ved  Joachim  Rønnovs  Udvælgelse  til  Biskop  i 
Roskilde  1529,  og  M.  G.  med  flere  andre  gik  i  Borgen  for,  at 
Rønnov  vilde  holde  sine  Forpligtelser.  At  M.  G.  har  haft  stor  Del 
i  denne  Udvælgelse,  er  rimeligt;  ja  man  talte  endog  om,  at  den 
unge  Biskop  vilde  gifte  sig,  og  satte  hans  Navn  i  Forbindelse  med 
Birgitte  Gjøe.  —  Tiggermunkene  var  M.  G.  derimod  aabenbart  ingen 
Ven  af.  Naar  Munkene  paa  Grund  af  Tidens  Trængsler  havde 
forladt  deres  Klostre,  betragtedes  disse  som  herreløst  Gods,  der  faldt 
ind  under  Kronen  og  Rigshofmesterens  Styrelse.  I  Regelen  bleve 
disse  Klostre  da  ved  M.  G.s  Mellemkomst  skjænkede  Kjøbstædeme 
til   Hospitaler  eller  Raadhuse.      Men   han  kan   ikke  fiikjendes  for 

af  Og  til  ved  sine  Hjælpere  at  have  ophidset  Borgernes  Stemning 
mod  Tiggerbrødrene  og  saaledes  fremskyndet  Klostrenes  Opgivelse 
af  Brødrene.  Dette  var  navnlig  Tilfældet  med  Graabrødreklostrene 
i  Flensborg  (1528),  hvor  M.  G.  selv  havde  faaet  Brev  paa  Klosteret, 
i  Randers,  hvor  han  havde  faaet  Klosteret  af  Kongen  i  Bytte  for 
Klosteret  i  Flensborg,  fordi  hans  Morfader,  Erik  Ottesen  Rosenkrantz, 
laa  begraven  her,  hvorpaa  han  strax  indsatte  en  luthersk  Præst  i 
Klosterkirken,  i  Næstved  (1532),  hvor  hans  første  Hustru  (f  1513) 
oprindelig  synes  at  have  haft  sit  Hvilested,  i  Kalundborg,  hvor  han 
da  (1532)  var  Lensmand,  og  til  Dels  i  Horsens.  Det  er  disse  For- 
hold, der  hos  Munkene  skaffede  M.  G.  Benævnelser  som  « Djævelens 
Tjener  og  Drabant*,  og  som  i  nyere  Tid  have  skaffet  ham  Benæv- 
nelsen «Klosterstormeren».  Naar  undtages  Forholdet  med  Randers 
Kloster,  synes  M.  G.  dog  aldrig  at  have  skaffet  sig  personlige  For- 
dele herved.  Det  egentlige  Kirke-  og  Klostergods  synes  han  aldrig 
at  have  forgrebet  sig  paa;  i  hans  Jordebog  kan  næppe  eftervises 
mere  end  4  Bøndergaarde,  han  har  erhvervet  fra  Klostre,  og  alle 
4  ved  Kjøb.  At  skildre  M.  G.  som  en  fræk  Kloster-  eller  Kirke- 
stormer er  derfor  en  stor  og  vildledende  Overdrivelse.  Han  stod 
i  den  Henseende  maaske  renere  end  mange  af  hans  katholske  Med- 
brødre i  Raadet. 

Ved  Kong  Frederiks  Død  (10.  April  1533)  stod  M.  G.  paa  sin 
Magts  Højde.  Ved  Siden  af  sine  umaadelige  private  Ejendomme, 
der  stadig  forøgedes,  havde  han  i  Forlening  Kalundborg  med  Samsø 
og  3  Herreder  i  Sjælland,  Skanderborg  med  7  Herreder  og  Torup 
i  Jylland  med  3  Herreder  foruden  forskjellige  Smaalen  hist  og  her 
samt  Gavnø  og  Ring  Nonneklostre.  Men  der  begyndte  nu  en  ka- 
tholsk  Reaktion,  som  en  Tid  hemmede  hans  Virksomhed.  For  ham 
var  aabenbart  Sikringen  af  Ordets  frie  Forkyndelse  som  i  Kong 
Frederiks  Dage  og  derigjennem  Evangeliets  Fremme  det  vigtigste. 
Dette  Maal  kunde  naas  med  Kong  Frederiks  ældste  Søn,  den 
lutherske  Hertug  Christian,  paa  Danmarks  og  Hertugdømtmemes 
Trone,  støttende  sig  til  Rigets  tidligere  Forbundsfæller,  de  nu 
lutherske  Stater  Sverige  og  Lybek,  som  Modvægt  mod  den  mægtige 
katholske  Kejser  Carl  V  og  Holland.  Med  Kong  Gustav  stod  M.  G. 
derfor  i  dette  Aar  i  en  livlig  Brevvexling;  han  opfordrede  Kongen 
til  som  Slægtning  af  Biskop  Joachim  Rønnov  at  opmuntre  denne 
til  at  fremme  Evangeliets  Sag,  hvilket  Kong  Gustav  ogsaa  gjorde, 
ligesom  denne  kraftig  opmuntrede  M.  (i.  under  den  megen  Mod- 
stand, han  mødte,  til  at  holde  fast  ved  Evangeliets  Sag,  og  det  er 

formodentlig  ogsaa  paa  denne  Tid,  at  Luther  sendte  en  Skrivelse 
af  lignende  Indhold  til  M.  G.  Hvad  Lybek  angaar,  vil  den  lybske 
Krønnikeskriver  Reimer  Kock  vide,  at  M.  G.  var  stemt  for,  at 
Danmark  skulde  holde  sine  tidligere  Løfter  til  denne  Stat  og  rati- 
ficere den  Traktat,  som  Jiirgen  Wullenwever  i  denne  Hensigt  bragte 
med  til  Kjøbenhavn  under  den  Herredag,  som  ved  St.  Hansdagstid 
1533  holdtes  i  Anledning  af  Kongevalget.  Hvis  denne  Politik  var 
bleven  fulgt,  havde  man  maaske  undgaaet  Grevefejden;  men  M.  G.s 
Planer  krydsedes  fra  to  Sider.  Rigsraadets  katholske  Flertal  med 
Biskopperne  i  Spidsen  vilde  fremfor  alt  ikke  have  en  Lutheraner 
paa  Tronen,  men  den  unge  Hertug  Hans.  Kongevalget  blev  der- 
for af  Hensyn  til  Norge  udsat  til  St.  Hansdag  1534,  for  at  man  da 
kimde  faa  Nordmændene  med;  man  vilde  da  i  Mellemtiden  benytte 
Lejligheden  til  netop  at  sikre  den  katholske  Religion.  Da  M.  G. 
tillige  med  Erik  Banner  og  maaske  et  Par  andre  Rigsraader  næg- 
tede at  besegle  den  Reces,  der  i  den  Anledning  vedtoges,  med- 
førte dette  i  Forening  med  Kongevalgets  Udsættelse  saa  stor  Uenig- 
hed i  Raadet,  at  M.  G.  og  Erik  Banner  nedlagde  en  bestemt  Pro- 
test mod  Rigsraadets  hele  Færd  og  derpaa  hemmelig  om  Natten 
forlode  Kjøbenhavn.  Det  katholske  Rigsraad  forviste  nu  Hans 
Tausen  fra  Kjøbenhavn,  og  nogle  Dage  senere  sendte  de  Wullen- 
wever et  Afslag.  Den  anden  Side,  hvorfra  M.  G.s  Planer  vare 
krydsede,  var  nemlig  Hertug  Christians  egne  Raader,  der  af  Fjend- 
skab til  det  demokratiske  Lybek  havde  faaet  sluttet  et  Forbund 
mellem  Hertugdømmerne  og  Nederlandene,  som  Danmark  nu  slut- 
tede sig  til,  ligesom  man  nu  maatte  indgaa  en  saakaldt  Union  med 
Hertugdømmerne. 

Efter  Herredagen  begav  M.  G.  sig  til  Gunderslevholm,  hvor 
Hans  Tausen  fandt  Beskyttelse  hos  ham,  hvorpaa  han  kort  efter  i 
Forening  med  sin  Datter  Birgitte  hos  Joachim  Rønnov  udvirkede 
Hans  Tausens  Tilbagevenden  til  Kjøbenhavn.  Selv  ilede  han  kort 
efter  til  Jylland  af  Frygt  for,  at  Almuen  skulde  begynde  Opløb  af 
Forbitrelse  over  Prælaternes  Færd,  hvilket  han  da  vilde  søge  at 
afværge.  Med  Bitterhed  udtaler  han  sig  paa  samme  Tid  om  Rigs- 
raadets Færd  over  for  Kronens  Rettigheder  i   den   kongeløse  Tid. 

M.  G.  og  Erik  Banner  paa  den  ene  Side,  Jørgen  Kock  og 
Wullenwever  paa  den  anden  Side  søgte  endnu  paa  denne  Tid  at 
bevæge  Hertug  Christian  til  at  overtage  Regeringen;  men  da  han 
forlangte  et  Valg  af  Rigsraadet,  førte  disse  Bestræbelser  ikke  til 
noget;  Borgmestrene  fattede  da  den  hemmelige  Plan  at  rejse  Chri- 

stian  ir  s  Fane,  og  der  indtraadte  saaledes  en  Spaltning  i  selve  det 
lutherske  Parti.  M.  G.  holdt  imidlertid  fast  ved  sin  Plan;  da  Lybek 
om  Foraaret  1534  pludselig  overfaldt  Holsten,  samlede  han  det  jyske 
Raad  i  Ry  ved  Himmelbjærget  (4.  Juni)  og  søgte,  som  det  synes, 
her  at  virke  for  Hertug  Christians  Valg  paa  den  til  St.  Hansdag 
forestaaende  Herredag.  Der  sendtes  ogsaa  paa  denne  Tid  Skrivelse 
til  Malmøboeme  fra  M.  G.  og  Erik  Banner  om  Hertugens  Valg; 
de  svarede,  at  de  vilde  slutte  sig  til  dem;  men  imidlertid  udbrød 
der  Oprør  i  Malmø;  den  hemmelige  Plan  kom  til  Udbrud.  Kjøben- 
havns Borgere  opfordrede  (7.  Juni)  under  disse  Forhold  M.  G.  til  at 
komme  til  dem,  «paa  det  at  den  evangeliske  Handel  og  Guds  Ære 
maatte  fremmes*.  Fra  Grev  Christoffer  kom  i  de  samme  Dage  et 
Brev  (af  27.  Maj)  til  M.  G.,  hvori  han  opfordrede  denne  til,  som 
uskyldig  i  Lejdebruddet  mod  Christian  II,  at  slutte  sig  til  ham. 
Imidlertid  landede  Greven  pludselig  paa  Sjælland  (23.  Juni).  Uden 
at  tænke  paa  sine  store  Godser  og  Forleninger  paa  Øerne  samlede 
M.  G.  imidlertid  atter  det  jyske  Raad  og  en  Del  af  den  menige 
Adel  i  Ry  (4.  Juli),  hvor  Biskopperne  da  ved  Adelens  truende  Hold- 
ning bleve  nødte  til  at  slutte  sig  til  Hertug  Christian.  En  Deputa- 
tion med  M.  G.  i  Spidsen  sendtes  til  Hertugen  for  at  tilbyde  ham 
et  Valg;  17.  Juli  afgav  Hertugen  i  Preetz  sine  Erklæringer  herom, 
hvorpaa  M.  G.  ledsagede  ham  til  den  foreløbige  Hylding  i  Horsens 
18.  Avg. 

Da  Clements-Fejden  imidlertid  var  udbrudt,  samlede  M.  G.  efter 
det  for  Adelen  ulykkelige  Slag  ved  Svendstrup  (Okt.  1534)  en  Styrke 
af  Adelsmænd  og  Bønder  ved  Gudenaa  og  reddede  herved  det  øst- 
lige Jylland.  Han  indsattes  derpaa  af  Christian  III  til  Statholder  i 
Jylland  sammen  med  Biskop  Ove  Bille,  ledsagede  Kongen  til  den 
endelige  Hylding  i  Viborg  i  Marts  1535,  søgte  paa  flere  Maader  at 
mildne  Sejerherremes  Strænghed  og  sendtes  ogsaa  senere  tillige  med 
Erik  Banner  til  Vendsyssel  for  at  virke  dæmpende  paa  Almuen, 
der  truede  med  atter  at  rejse  sig  paa  Grund  af  de  strænge  Straffe- 
donmie.  Selv  udrustede  han  et  Skib,  der  deltog  i  Peder  Skrams 
Togter.  Da  Krigen  senere  trak  over  til  Sjælland,  fik  han  atter 
Kalundborg  i  Forlening,  ligesom  han  i  Forening  med  Ove  Bille  o.  fl. 
indsattes  til  Statholder  i  Sjælland  med  Sæde  i  Roskilde.  Ogsaa 
paa  denne  Tid  søgte  han  at  virke  mæglende  og  mildnende;  han 
udvirkede  saaledes,  at  der  gaves  Amnesti  til  Svendborg  og  Nyborg 
Borgere  for  deres  Frafald,  og  deltog  i  de  Underhandlinger,  der  førte 
til  Malmøs  Overgivelse. 

I  det  Møde,  som  Kong  Christian  efter  Kjøbenhavns  Overgivelse 
om  Aftenen  11.  Avg.  1536  holdt  med  sine  holstenske  Raader  og 
sine  Landsknægtoberster  om  Biskoppernes  Fængsling,  deltog  M.  G. 
ikke.  Derimod  kaldtes  han  efter  Fængslingen  om  Morgenen  12.  Avg. 
tillige  med  de  øvrige  verdslige  Raader  til  Kongen  og  har  medbeseglet 
den  Revers,  der  blev  aft\'ungen  det  verdslige  Raad  om  at  finde  sig 
i  Statsforandringen.  Naar  Kong  Christian  i  et  Brev  til  en  tysk 
Fyrste  fortæller,  at  han  ogsaa  havde  villet  fængsle  hele  det  verds- 
lige Raad,  men  at  det  blev  afvendt  ved  Forestillinger  af  flere  af 
hans  tyske  og  danske  Raader,  hos  hvem  han  altid  havde  fundet 
Troskab,  saa  kan  man  vel  sikkert  slutte,  at  M.  G.  har  været  blandt 
disse;  thi  der  var  sandelig  ingen,  der  havde  vist  Kong  Christians 
Sag  større  Troskab.  Han  har  saaledes  ved  sin  Optræden  virket 
til,  at  Danmarks  Rige  ikke  blev  et  værgeløst  Bytte  for  Kongens 
tysk- holstenske  Omgivelser. 

En  luthersk  Konge  sad  nu  paa  Tronen,  Reformationen  blev 
indført.  M.  G.s  Politik  havde  sejret,  om  end  anderledes,  end  han 
havde  tænkt  sig.  Rigshofmesterværdigheden  beholdt  han  lige  til  sin 
Død;  men  hans  Virksomhed  er  nu  mindre  fremtrædende  end  tid- 
ligere. Hertil  bidrog  maaske  ogsaa  Alderdomssvaghed;  i  sine  senere 
Aar  klager  han  ofte  over  Sygdom.  Sidste  Gang,  han  i  Følge  Kan- 
celliets Brevbøger  har  forebragt  Sager  for  Kongen,  er  7.  Maj  1537. 
I  alle  vigtigere  Møder  og  Herredage  deltog  han  dog,  sidste  Gang 
28.  Nov.  1542.  Til  Kongens  Kroning  i  Avg.  1537  var  den  gamle 
Herre  endnu  indbudt  til  « at  rende  (turnere)  med  kgl.  Majestæt*.  — 
Hans  sidste  Aar  formørkedes  af  en  hæslig  Familiestrid  med  hans 
unge  Dattersøn  Peder  Oxe,  med  hvis  Slægt  M.  G.  fra  Faderens  Tid 
havde  arvet  en  bitter  Strid.  Med  hensynsløs  Kraft  og  juridisk  Kløgt 
kastede  den  unge  Peder  Oxe  sin  gamle  Morfader  ud  ikke  blot  af 
Oxemes  gamle  Ejendom  Tordsø,  men  ogsaa  af  Gjøemes  Fædrene- ' 
gaard  Gisselfeld  (jvfr.  ovfr.  S.  70).  «De  handle  med  mig  paa 
min  Alderdom,  som  de  ville »,  skriver  M.  G.  bittert  kort  før  sin 
Død,  der  indtraf  paa  Skanderborg  Slot  Palmelørdag  eller  -søndag 
(5.  ell.  6.  April)  1544,  faa  Dage  efter  at  han  havde  fejret  sin  Datter 
Mettes  Fæstensøl  med  Just  Høg  til  Vang.  —  Han  ligger  begraven 
i  Voldum  Kirke  ved  Clausholm.  Efter  Mette  Bydelsbachs  Død 
(9.  Nov.  15 13)  havde  han  ægtet  Margrethe  Sture,  Datter  af  Claus  S. 
til  Gammelgaard  i  Slesvig;  him  var  allerede  død  i  Barselseng  i  Dec. 
1528.  Med  sin  første  Hustru  havde  han  8  Børn,  deriblandt  de 
ovennævnte   Sønner  Axel,    Eskil    og  Albert    samt  Døtrene  Sophie 

(U,  237),   Elline  og  Birgitte;    med  den  sidste  Hustru  havde  han  9 
Børn,  deriblandt  de  ovfr.  anførte  Christoffer  og  Falk. 

Hofman,  Dsk.  Adelsmænd  I.  Heise,  Fam.  Rosenkrantz's  Hist.  II.  Hist. 
Tidsskr.  4.  R.  Hl  og  V;    5.  R.  V,  334  ff.     Elline  Gjøes  Jordebog.       A,  Heise. 

Gjøe,  Mogens,  1547 — o.  1608,  til  Bremersvold,  en  Broder  til 
ovfr.  nævnte  Absalon  G.,  fødtes  2.  Febr.  1547  paa  Kjærstrup  (paa 
Laaland),  tjente  1572  som  Hofjunker,  havde  1577 — 79  Bomholm  i 
Forlening,  1581 — 84  Korsør  og  1584 — 87  Gulland,  men  synes  der- 
efter at  have  trukket  sig  tilbage  til  Privatlivet.  Først  skrev  han  sig 
til  Galmindrup  (paa  Laaland),  men  denne  Gaard  nedlagde  han  og 
opførte  i  Steden  Bremersvold,  som  han  siden  skrev  sig  til.  I  Kjø- 
benhavn  ejede  han  en  Gaard.  Sin  Hustru,  Helvig  Gjøe,  en  Datter 
af  ovfr.  nævnte  Mogens  G.  (f  1544)  i  dennes  2.  Ægteskab,  ægtede 
han,  efter  at  hun  i  o.  25  Aar  havde  siddet  som  Enke  efter  Otte 
Gyldenstjeme  (f  155 1).  Aldersforskjellen  mellem  dem  var  saaledes 
betydelig,  og  Forholdet  mellem  dem  blev  ikke  heller  det  bedste; 
1591,  da  Fru  Helvig  var  Oldemoder,  blev  der  Tale  om  at  opløse 
Ægteskabet  paa  Grund  af  hans  forargelige  Levned.  Hun  døde 
3.  April  1597,  i  Jylland,  altsaa,  som  det  synes,  fjæmt  fra  Manden. 
Deres  Ægteskab  var  barnløst.  At  dømme  efter  den  Mængde  Rets- 
trætter,  hvori  han  var  indviklet,  synes  han  at  have  været  af  en 
stridbar  Natur.  Endnu  1608  levede  han,  men  er  sikkert  død  ved 
denne  Tid.  C.  F.  Bricka. 

Gjøe,  MogenSy  — 1615,  til  Gunderslevholm  og  Bollerup,  en 
Sønnesøn  af  ovfr.  nævnte  Mogens  G.  (f  1544)  og  Broder  til  oven- 
nævnte Falk  G.  (t  1594).  1566  sendtes  han  tillige  med  Broderen 
Falk  udenlands,  og  med  en  kort  Afbrydelse  vare  de  borte  til  1573, 
studerende  især  i  Strasburg  og  Wittenberg;  i  Paris,  som  de  ogsaa 
besøgte,  oplevede  de  Bartholomæusnattens  Rædsler  (1572),  der  hurtig 
joge  dem  ud  af  Frankrig.  Efter  sin  Farbroder  Christoffer  G.  (s.  ovfr.), 
der  havde  taget  sig  af  ham  fra  Barn  af,  arvede  han  1584  Gunders- 
levholm i  Sjælland,  og  i  Skaane  tilfaldt  Bollerup  ham.  1595  for- 
lenedes han  med  Allehelgens  Gods  i  Norge,  1601  med  Tureby  Len 
(Faxe  Herred)  og  1604  med  Sæbygaard  (ogsaa  i  Sjælland),  som  han 
beholdt  til  sin  Død.  Christian  IV  synes  at  have  yndet  ham;  han 
fulgte  saaledes  Kongen  1597  til  Tyskland  og  1598  til  Norge,  og  fra 
1604  til  sin  Død  var  han  næsten  uafbrudt  kongl.  Jægermester.  Han 
har   faaet  Tilnavnet   «den  lystige  >,    men  i  Forbindelse   med   hans 

gode  Humør  synes  at  have  staaet  en  vis  Mangel  paa  økonomisk 
Sans.  Efter  Arild  Huitfeldts  Død  (1609)  tilfaldt  Bestyrelsen  af 
Herlufsholms  adelige  Skole  ham  til  Skade  for  dens  Midler.  Han 
døde  6.  Sept.  1615.  —  Han  var  gift  med  Hilleborg  Krafse,  en 
Datter  af  Eiler  K.  til  Egholm.  C.  F.  Bricka, 

Gjøe,  Otte,  1604 — ^42,  til  Turebygaard,  Broder  til  den  ovfr. 
nævnte  Falk  G.  til  Hvidkilde  (f  1653),  blev  født  14.  Febr.  1604. 
Ogsaa  af  ham  tog  Holger  Rosenkrantz  til  Rosenholm  sig  ivrig  og 
lod  ham  1616  rejse  sammen  med  sin  Søn  Gunde  til  Tyskland,  hvor 
han  studerede  ved  de  samme  Universiteter  som  Broderen  Falk.  I 
Fællesskab  foretoge  Brødrene  siden  en  større  Rejse  til  Holland  og 
Frankrig,  hvor  ogsaa  O.  gik  i  Hertugen  af  Nevers'  Tjeneste.  Efter 
Hjemkomsten  deltog  han  i  Christian  IV 's  Krig  i  Tyskland,  tjente 
først  under  Henrik  Holck, .  var  derpaa  med  i  det  store  Tog  til 
Schlesien  i  den  senere  Rigsmarsk  Anders  Billes  Kompagni  og  blev 
haardt  saaret  paa  denne  Expedition.  Han  var  Hofjunker  1629 — 32 
og  ægtede  derpaa  14.  Okt.  1632  den  som  Skribentinde  saa  bekjendte 
Birgitte  (Christensdatter)  Thott.  1639  blev  han  Lieutenant  ved  det 
sjællandske  Kompagni  af  Rostjenesten,  deltog  1640  i  den  ovfr.  S.  66 
omtalte  Protest  i  St.  Knuds  Kirke,  men  førte  ellers  et  temm^elig 
tilbagetrukkent  Liv,  plaget  af  Sygdom,  indtil  han  døde  23.  April  1642. 

Oluf  Bentsen,  Ligprædiken  ov.  O.  G.,  1642.  /  ^.  JPridericia. 

Gjøe»  Susanne,  1634 — 83,  Søster  til  ovfr.  anf.  Marcus  G.  (f  1698), 
var  født  paa  Hvidkilde  6.  Okt.  1634  og  ægtede  11.  Sept.  1653  Preben 
Brahe  (II,  599);  Ægteparret  boede  først  paa  Engelsholm,  i  Svenske- 
krigens Tid  paa  Næsbyholm  og  senere  paa  deres  Gaard  H vedholm. 
Hun  døde  i  Kjøbenhavn  2.  Sept.  1683  og  ligger  begraven  i  Home 
Kirke.  Som  flere  af  sin  Slægt  var  S.  G.  en  velstuderet  Dame  og 
havde  især  lagt  sig  efter  det  franske  Sprog,  hvorfra  hun  oversatte 
et  lidet  Skrift  om  Jomfruers  Optugtelse  samt  en  Traktat  om,  «hvad 
Forfængelighed  der  er  hos  Højhed  og  Rigdom >,  hvilke  Skrifter 
begge  findes  i  Karen  Brahes  Manuskriptsamling.  Hun  omtales  som 
en  from  og  gudfrygtig  Kvinde,  tjenstagtig  mod  sin  Næste  og  hjælp- 
som over  for  den  fattige. 

Hofman,  Saml.  af  Fundationer  I,  317  f.  Schønau,  Danske  lærde  Fruen- 
timer S.  679  fif.  C.  Wieland,  Ligtale  ov.  S.  G.  (Haandskr.  i  Karen  Brahes  Bibi. 
Fol.,  Nr.  64).  G,  Z.  Wad. 

Gjønge,  Mikkel  Pedersen,  — 1587,  stammede,  som  Navnet 
antyder,  fra  Gjønge  Herred.  I  sin  Ungdom  tjente  han  Kong  Gu- 
stav i  Sverige,  og  han  giftede  sig  her  —  som  det  udtrykkelig  siges: 
med  Kongens  Samtykke  —  med  en  adelig  Enke.  Paa  Grund  af 
Rivninger  med  dennes  Børn  og  Slægtninger  forlod  han  Sverige 
o.  1557,  men  i  Flensborg  bleve  han  og  hans  Hustru  fængslede  paa 
Foranledning  af  Børnene.  Han  blev  dog  frifunden,  og  Kong  Frederik 
søgte  siden  —  skjønt  forgjæves  —  at  skaffe  ham  hans  Hustrus 
svenske  Gods  tilbage.  1559  fik  han  Tilladelse  til  at  bo  i  Danmark 
og  «nære  sig  som  andre  Undersaatter».  Det  følgende  Aar  traadte 
han  i  Frederik  II 's  Tjeneste  som  « Enspænder >,  men  afgik  i  Juni 
1562.  Da  Krigen  med  Sverige  udbrød  1563,  blev  M.  G.  ansat  som 
Høvedsmand  for  et  Korps  af  danske  Skytter,  særlig  fra  Grænse- 
herrederne  mod  Sverige,  og  han  fik  tillige  Befaling  til  at  tage  saa 
mange  Svenskere  i  sin  Tjeneste  som  muligt.  Hans  nøje  Kjendskab 
til  Grænseegnene,  hans  Færdighed  i  at  tale  det  svenske  Sprog,  men 
fremfor  alt  hans  Mod  og  selvstændige  Initiativ  gjorde  ham  inden 
kort  Tid  til  en  af  de  mest  anvendte  Førere.  Han  og  hans  Snap- 
haner benyttedes  til  at  vogte  Grænsen,  udspejde  Forholdene  i  Fjen- 
dens Hær  og  gjøre  Strejftog  ind  i  Fjendelandet;  tillige  var  han  selv- 
skreven Deltager  i  ethvert  større  Foretagende,  som  skulde  udføres 
af  den  danske  Hær.  I  Juli  1564  blev  han  haardt  saaret,  og  den 
Deltagelse,  som  Kong  Frederik  ved  denne  Lejlighed  viste  ham,  er 
et  Vidnesbyrd  om  den  Anseelse,  han  allerede  da  havde  erhvervet 
sig.  Særlig  Udmærkelse  høstede  han  paa  Daniel  Rantzaus  berømte 
Tog  ind  i  Sverige  1567 — 68;  her  kom  alle  hans  Egenskaber  og 
Færdigheder  ham  og  Hæren  til  gode  i  ypperlig  Grad.  26.  Nov. 
1567  sendtes  han  med  30  af  sine  Folk  til  Danmark  for  at  hente 
Forstærkninger.  Paa  en  næsten  vidunderlig  Maade  lykkedes  det 
ham  i  Løbet  af  11  Dage  at  naa  gjennem  Hulvejen  ned  til  Kjøben- 
havn.  At  han  ikke  fik  Lejlighed  til  at  bringe  Rantzau  Undsætning 
i  rette  Tid,  var  ikke  hans  Skyld.  Sin  Post  som  Høvedsmand  for 
de  danske  Skytter  beholdt  han  lige  til  sin  Død.  Kongen  paa- 
skjønnede  hans  Fortjenester  i  rigt  Maal.  1563  fik  han  Kongs- 
gaarden  i  Vigsø  i  Forlening,  1564  Ventebrev  paa  Øvids  Kloster  i 
Skaane,  men  da  Kongen  ikke  havde  Midler  til  at  indløse  det  fra 
Panthaveren,  fik  han  1565  i  Erstatning  herfor  Himlinge  og  Glimager 
Len  i  Gjønge  Herred.  1568  fik  han  derpaa  Bjørnstrup  i  Tome 
Herred  for  Livstid,  1579  skjænkedes  denne  Gaard  ham,  og  umiddel- 
bart efter  Krigens  Slutning  blev  han  31.  Maj   1571  ophøjet  i  Adel- 

standen.  M.  G.  var  som  sagt  først  gift  med  en  svensk  Dame; 
senere  giftede  han  sig  med  Barbara  Axelsdatter  Baden  og  efter 
hendes  Død  med  Birgitte  eller  Beate  Myre,  Datter  af  Jens  M.  og 
Johanne  Andersdatter  Hvittenstjem.  Han  levede  endnu  i  Begyndelsen 
af  1587,  men  i  Løbet  af  dette  Aar  maa  han  være  død.      Mollerup. 

Gjønge,  Svend  Poulsen,  s.  Poulsen. 

Gjørling,  Agnes  Nathalie,  f.  185 1,  Skuespillerinde.  Som 
Datter  af  Krigsraad,  Musikdirektør  i  Garden  August  Otto  Dehn  og 
Anna  Louise  f.  Fjeldsted  (en  Søster  til  Solodanserinden  Fru  Caroline 
Kellermann,  f.  Fjeldsted)  kom  Agnes  D.  i  en  Alder  af  9  Aar  paa 
det  kgl.  Theaters  Danseskole  og  modtog  Undervisning  i  Dans  af 
Georg  Brodersen,  der  tog  sig  varmt  af  den  flittige  unge  Pige  og 
havde  ikke  ringe  Andel  i,  at  hun,  da  hun  var  bleven  ældre,  fra 
Balletten  søgte  over  til  Skuespillet.  Det  var  Fru  Heiberg,  der  gav 
den  unge  Pige  den  første  Instruktion,  saa  at  Frøken  D.  25.  Okt. 
1867  kunde  debutere  paa  det  kgl.  Theater  som  Hanne  i  «Indkvarr 
teringen*.  Allerede  her  vakte  hun  Bifald,  men  hendes  anden  Debut 
som  Regisse  i  « Svend  Dyrings  Hus»  satte  hende  yderligere  fast  i 
Publikums  Gunst.  Et  ualmindelig  smukt  Theaterydre,  der  støttedes 
af  et  sonort  og  tydeligt  Organ,  var  her  parret  med  ikke  ubetydelige 
sceniske  Evner,  og  efterhaanden  betroedes  der  hende  mange  og 
meget  vigtige  Opgaver,  blandt  hvilke  kan  fremhæves  Imogen  i 
«Cymbeline»,  en  af  hendes  fortrinligste  Roller,  Julie  i  « Romeo  og 
Julie »,  Portia  i  «Kjøbmanden  i  Venedig*,  Dronningen  i  « Hamlet », 
Valborg  i  «Axel  og  Valborg »,  Gudrun  i  « Kjartan  og  Gudrun », 
Margrethe  i  «Kongsæmneme»,  Tante  Marta  i  «Samfimdets  Støtter*, 
Valborg  i  «En  Fallit* ,  Inga  i  « Mellem  Slagene*,  Marie  i  « Alferne*, 
Championetta  i  « Kjærlighed  ved  Hoffet*,  Cécile  de  Momas  i  »Bag- 
talelsens Skole*  og  Engelen  i  «Den  forvandlede  Konge*.  Him  blev 
3.  Juni  1880  gift  med  Assistent  Thorvald  Alexis  Skeel  Gjørling,  men 
hendes  hyppige  Sygelighed  efter  Giftermaalet  bevirkede,  at  hun  mere 
og  mere  trængtes  ud  af  Repertoiret  og  afskedigedes  efter  at  være 
optraadt  sidste  Gang  paa  det  kgl.  Theater  6.  Juni  1888  som  Imogen 
i  cCymbeline*  og  som  Leanders  usynlige  i  «De  usynlige*.  Hermed 
var  hendes  Theaterkarriere  dog  langtfra  afsluttet,  thi  Aaret  efter 
engageredes  hun  til  Dagmartheatret,  hvor  hun  optraadte  første  Gang 
31.  Avg.  1889  som  Esther  i  Drachmanns  Skuespil  af  samme  Navn 
og  siden  den  Tid  har  været  dette  Theaters  bedste  Kraft  paa  Spinde- 
siden. Edgar  ColUn. 

Gjørup,  Michael  Rodevald,  f.  1830,  Forfatter.  Han  er  født 
3.  April  1830  paa  Herregaarden  Vindum  Overgaard  ved  Viborg; 
Faderen,  Niels  Christian  G.  (gift  med  Christiane  Vilhelmine  f.  Holst), 
var  Proprietær.  Han  gik  først  i  Viborg  Skole,  senere,  efter  at 
Faderen  var  flyttet  til  Kjøbenhavn,  i  det  v.  Westenske  Institut, 
som  han  1844  forlod  for  at  blive  Landkadet.  Efter  Slaget  ved 
Isted  udnævntes  han  til  Officer  og  deltog  som  saadan  ogsaa  i 
Krigen  1864.  Ved  den  paafølgende  Hærreduktion  afskedigedes 
han,  men  udnævntes  1875  ^^  Kapitajn  i  Forstærkningen.  4.  Maj 
1865  ægtede  han  Emma  Emilie  Petersen,  Datter  af  Regnskabsfører 
ved  Orlogsværftet  C.  A.  P.  Han  har  1879  stiftet  Selskabet  «De 
danske  Forsvarsbrødre*.  —  G.  har  udfoldet  en  omfangsrig  litterær 
Virksomhed  paa  Vers  og  Prosa,  og  denne  har  i  det  hele  haft  det 
patriotiske  til  Baggrund,  ligesom  han  fortrinsvis  har  søgt  at  skrive 
for  jævnere  Læsere.  Som  ipaarig  skrev  han  Sangen:  « Dansken  har 
Sejer  vunden >  og  i  1864  den  den  Gang  meget  populære  Soldater- 
vise: «Nu  skal  vi  nok  atter  med  Preusserne  slaas».  Af  hans  mange 
større  Fortællinger  give  ikke  faa  romantiske  Fremstillinger  af  Dan- 
marks Historie  i  længst  forsvundne  Dage.  Ogsaa  som  Redaktør  af 
politiske  og  belletristiske  Tidsskrifter  (« Enhver  sit»,  «Illustr.  Folke- 
blad* o.  fl.)  har  han  været  virksom.  Sophus  Bauditz, 

Gjørup,  Peder  Bering,  1730 — 92,  Præst,  blev  født  i  Gimde- 
rup  Præstegaard  (Aalborg  Amt)  28.  Okt.  1730;  hans  Forældre  vare 
Sognepræst  Thomas  G.  og  Dorothea  Kirstine  f.  Bering.  Allerede 
i  sit  2.  Aar  mistede  han  sin  Fader,  men  fik  dennes  Eftermand,  Ole 
Hvidberg,  til  StifTader.  Denne  forberedte  G.  og  hans  i  Aar  yngre 
Broder,  saaledes  at  de  samtidig  sendtes  til  Aalborg  Skole  og  begge 
1748  deponerede  der  fra.  Paa  samme  Dag  toge  ogsaa  Brødrene 
Attestats  1753.  I  sine  Kandidataar  udgav  G.  som  sit  første  litterære 
Arbejde  en  Oversættelse,  dels  i  bunden,  dels  i  ubimden  Stil,  med 
Anmærkninger  af  den  romerske  Filosof  Boetius'  meget  udbredte 
Skrift  4cFilosofiens  Trost»  (1756).  Han  fik  derefter  den  «lykkelige» 
Huslærerpost  hos  Grev  Knuth  til  Knuthenborg.  Det  gik  ved  denne 
Velynders  Protektion  hurtig  nok  med  hans  første  gejstlige  Ansættelse, 
i  det  han  1758  blev  kaldet  til  resid.  Kapellan  i  Østofte;  men  den 
dygtige  og  flittige  Kapellan  maatte  mærkelig  nok  derefter  i  25  Aar 
« holde  sig  ved  Haab  i  Live»;  thi  først  1783  opnaaede  han  Sogne- 
kald, da  han,  53  Aar  gammel,  blev  forflyttet  til  Vester  Ulslev,  ogsaa 
paa  Laaland,  og  her  døde  han  17.  Maj  1792  efter  nogle  Ugers  Svage- 

lighed.  1768  havde  han  faaet  Magistergraden.  —  G.  har  udfoldet  en 
ikke  ubetydelig  litterær  Virksomhed  baade  som  Oversætter  og  som 
Forfatter  af  originale  Arbejder.  Som  Supplement  til  sin  «Boetius» 
udgav  han  «Den  kristelige  Religions  Trøst  med  Grunde  for  dens 
Sandhed  og  Ypperlighed,  1.  Deb  (Sorø  1766).  Slutningen  findes  i 
Haandskrift  i  Thottske  Samling,  4to,  Nr.  361.  Mere  Betydning  have 
dog  hans  kirkehistoriske  Arbejder,  « Synoptiske  Tabeller  over  det  nye 
Testamentes  Kirkehistorie  samt  en  kort  Anvisning  til  brugbare  Bøger 
i  denne  Videnskab*  (1778);  Oversigten,  hvormed  Arbejdet  slutter, 
over  den  kirkehistoriske  Litteratm:  kan  endnu  have  Værd.  Aaret 
efter  fulgte  lignende  Tabeller  over  Danmarks  Kirkehistorie.  I 
«Philopatreiasfejden»  177 1  havde  ogsaa  han  leveret  et  Indlæg.  Des- 
foruden udgav  han  i  Oversættelse  flere  fremmede  Opbyggelsesskrifter. 
Han  hører  i  det  hele  taget  til  Tidens  mere  fremragende,  dygtige 
Præstemænd.  G.  var  2  Gange  gift:  i.  med  Sophie  f.  Gram  (f  1767), 
2.  med  Elisabeth  f.  Nestius  (f  1807);  begge  vare  laalandske  Præste- 
døtre. 

Nyerup,  Lit.  Lex.  A,  Jantzen. 

Glad,  Frederik,   1760 — 1840,   Landmand,   blev  født  8.  Avg. 
1760  i  Christiania,  hvor  Faderen,  Anders  Huus  G.,  var  Kjøbmand; 
Moderen  var  Maria  f.  Treschow.    Han  blev  Student  1777,  men  op- 
gav 2  Aar  efter  Studeringerne,    da  han  arvede   Nedre  Papirmølle 
ved  Christiania  og  Gaarden   Grefsen  i  Åker.      G.   var   en    dygtig 
Landmand,  der  offentliggjorde  dels  selvstændige  Afhandlinger  (t.  Ex. 
en   Afhandling  «om  Torvemyrer  og  Tørveskæring »,  1831),  dels  Ar- 
tikler i  Tidsskrifter,    blandt  hvilke  han  var  fast  Medarbejder  ved 
c  Norske  Bondeven*.    Af  Stortinget  1814  valgtes  han  til  Medlem  af 
den    nedsatte   c  Komité    for  Landets  indre  Økonomi »;  *elv   mødte 
han     paa  Stortinget   1815 — 16.     Han    ægtede   i   Maj    1782   Johanne 
Marie   Elisabeth  Dallas  (f.  1764  f  1837),    der  havde  været  Danser- 
inde  ved  det  kgl.  Theater  i  Kjøbenhavn.    11.  Sept.  1840  døde  han 
paa   Grefsen. 

Halvorsen,    Norsk   Forf.  Lex.      Nyerup,    Lit.  Lex.      Moe,    Om   Eidsvolds- 
Rcpræsentanter  og  Storthingsmænd.     Cl.  Paveis's  Dagbøger  f.   1812—13  S.  217. 

H.  Hertel 

Glad,  Mourits  Christensen ,  — o.  1589,  Superintendent. 
T>erme^  Mand  møde  vi  først  som  Præst  og  Provst  i  Visby  paa  Gul- 
land; men  han  synes  tidligere  at  have  haft  Ansættelse  i  Danmark, 
hvor    han     sikkert   ogsaa    var   født.     Da  Kong  Frederik  II    havde 

erfaret,  at  det  kun  stod  daarlig  til  med  Kirkevæsenet  paa  Gulland, 
især  fordi  der  ikke  fandtes  nogen  Superintendent,  befalede  han 
Christoifer  Valkendorf,  der  nys  var  bleven  Lensmand  der,  at  sende 
en  af  de  lærdeste  og  forstandigste  Præster  der  paa  Landet  ned  til 
Kjøbenhavn,  for  at  han  kunde  blive  prøvet  og  derpaa  indviet  til 
Superintendent.  Valkendorf  sanunenkaldte  da  Øens  Præster  og  lod 
dem  selv  udpege  den,  de  ansaa  for  mest  værdig.  Valget  faldt  paa 
G.,  som  derpaa  begav  sig  til  Kjøbenhavn,  hvor  han,  efter  at  have 
taget  Magistergraden,  25.  Juli  1572  fik  kongl.  Udnævnelse  som  Super- 
intendent paa  GuUand.  Han  synes  at  have  været  en  brav  og  vel- 
studeret Mand;  men  han  maatte  i  sin  Embedstid  kæmpe  med 
overordentlig  store  Vanskeligheder,  navnlig  paa  Grund  af  den  slette 
sædelige  Tilstand  blandt  Øens  Præster.  1586  blev  han  ved  Sygdom 
nødt  til  at  nedlægge  sit  Embede.  Nogle  Aat  derefter  døde  han. 
Danske  Mag.  3.  R.  III,  176  ff.  Rørdam,  Kbhvns  Universitets  Hist.  1537 
—162 1  II,  490.  IV,  242  ff.  H.  F,  Rørdam. 

Glad,  Rasmus,.  1526 — 82,  Professor,  Humanist,  var  født  paa 
Gaarden  Ingvorstrup  ved  Grenaa.  Faderen,  Mikkel  Ingvorsen,  var 
en  duelig  Landmand  og  Herredsskriver  i  Sønder  Herred.  Efter 
Moderens  Slægt  antoge  hans  6  Sønner  Navnet  Glad.  R.  G.,  der 
blev  en  af  Tidens  største  Humanister  her  til  Lands,  gav  sit  Navn 
en  endnu  bedre  Klang  ved  at  kalde  sig  «Cimbrius  Erasmus  Michae- 
lius  Lætus».  —  Allerede  1533  kom  han  i  Aarhus  Skole,  som  i  disse 
Aar  havde  dygtige  Rektorer,  og  hvor  han  havde  en  god  Støtte  i 
sin  Morbroder  M.  Anders  Glad,  der  var  Kannik  ved  Domkirken. 
1542  blev  R.  G.  indskreven  som  Student  ved  Kjøbenhavns  Uni- 
versitet, hvor  han  gik  hurtig  frem,  1544  tog  han  den  filosofiske 
BakkalavrgFad  og  1546  Magistergraden.  Under  sine  Studeringer 
understøttedes  han  af  Domkapitlet  i  Aarhus  i  \den  Hensigt,  at  han 
med  Tiden  skulde  komme  til  at  gjøre  Gavn  i  Kirken  eller  Skolen 
der.  Men  da  Professorerne  bemærkede  hans  ypperlige  Evner, 
ønskede  de,  at  han  skulde  ofre  sig  for  Retsvidenskaben,  vistnok 
for  at  han  med  Tiden  kunde  blive  Professor  i  dette  Fag.  Man 
frigjorde  ham  derfor  for  den  Forpligtelse,  han  stod  i  til  Kapitlet 
i  Aarhus,  og  skaffede  ham  Understøttelse  til  at  studere  i  Ud- 
landet. 

Det  blev  imidlertid  ikke  Romerrettens  «Institutiones»,  men 
Digternes  og  Historieskrivernes  Værker,  hvori  R.  G.  fordybede  sig, 
og  da  han  selv  fremtraadte  i  Litteraturen,   var  det  som  fuldblods 

Humanist,  for  hvem  poetisk  Fremstilling  laa  nærmere  end  prosaisk. 
Hans  første  Skrift  efter  hans  Hjemkomst  fra  Udlandet  var  et  stort 
latinsk  Velkomstdigt  til  Christian  III  ved  dennes  Tilbagekomst  fra 
en  Rejse  (1551).  Tillige  indeholder  Skriftet  Karakteristikker  i  Lov- 
talertonen  over  alle  de  daværende  Medlemmer  af  Rigsraadet.  Det 
var  det  første  Skridt  paa  den  Vej,  som  R.  G.  siden  fulgte,  der  i 
det  hele  bragte  ham  mere  Yndest  hos  de  højtstaaende  i  Samfundet 
end  Anerkjendelse  af  hans  Ligemænd.  Efter  en  temmelig  lang 
Ventetid  blev  han  1554  pædagogisk  Professor  ved  Universitetet, 
hvilket  for  saa  vidt  passede  meget  godt  for  ham,  da  det  var  denne 
Professors  Opgave  at  gjøre  Studenterne  fortrolige  med  de  latinske 
Digtere;  men  Lønnen  i  denne  Begyndelsesstilling  var  kun  lav,  og 
nogen  Indflydelse  paa  de  akademiske  Sagers  Styrelse  gav  Stillingen 
ikke.  Men  R.  G.  var  kjendelig  en  ærgjerrig  og  fremadstræbende  Mand. 
Efter  paa  forsk jellige  Maader  at  have  søgt  at  bringe  sig  i  Erindring 
paa  højere  Steder  blev  han  1558  Professor  i  Dialektik,  hvorved 
han  kom  betydelig  højere  op  paa  den  akademiske  Rangstige,  og 
da  han  havde  hendraget  Kong  Frederik  11' s  Opmærksomhed  paa 
sig,  navnlig  ved  en  smuk  latinsk  Mindetale,  han  holdt  over  Kon- 
gens Fader,  saa  fik  han  god  Udsigt  til  at  naa  op  i  det  højeste 
Fakultet,  det  theologiske.  Da  han  imidlertid  næppe  særlig  havde 
lagt  sig  efter  Theologien  og  ingen  Grad  havde  i  denne  Videnskab, 
maatte  han  først  en  Tid  til  Wittenberg  for  at  faa  det  fornødne 
Lærdomsstempel.  Men  Kongen  forsynede  ham  med  Rejsepenge  til 
et  længere  Ophold  der,  og  Theologeme  i  Wittenberg,  som  skyldte 
de  danske  Konger  megen  Taknemmelighed,  vare  ingenlunde  til- 
bøjelige til  Vanskeligheder  over  for  en  Mand,  om  hvem  de  vidste, 
at  Kongen  ønskede  ham  gradueret.  Allerede  7.  Dec.  1559  blev 
R.  G.  da  kreeret  til  Doktor  i  Theologien,  efter  at  han  havde  dispu- 
teret under  Melanchthons  Præsidium.  Der  blev  i  det  hele  gjort 
megen  Stads  af  ham,  og  man  ønskede  ham  at  blive  en  anden 
Erasmus.  En  vis  Adkomst  havde  han  jo  virkelig  i  saa  Henseende, 
for  saa  vidt  som  han  færdedes  i  det  latinske  Sprog  med  over- 
ordentlig Lethed,  om  end  han  maaske  ikke  altid  filede  nok  paa 
sine  Vers,  til  at  de  ganske  kunde  gjælde  som  klassiske.  Inden  sin 
Bortrejse  fra  Wittenberg  udgav  R.  G.  der  en  Samling  latinske  Vers, 
kaldet  «Bucolica»,  som  Melanchthon  forsynede  med  en  Tilegnelse 
til  Kong  Frederik  II,  hvori  han  bl.  a.  bemærkede,  at  Digtenes 
Forfatter  havde  erklæret,  at  han  vilde  anvende  al  Flid  paa  at  blive 
en   Prydelse    for    den    danske   Kirke    samt   arbejde   paa  at  bevare 

Trosenigheden.  Sligt  maatte  naturligvis  gjøre  et  godt  Indtryk  paa 
Kongen,  og  efter  sin  Hjemkomst  blev  R.  G.  da  i  Juni  1560  be- 
skikket til  Professor  i  Theologien  og  fik  flere  Beviser  paa  den 
kongelige  Yndest.  Han  havde  allerede  faaet  et  Kanonikat  i  Ros- 
kilde, og  nu  fik  han  ogsaa  Indtægterne  af  Rødovre  Præstekald. 
1561  blev  han  Universitetets  Rektor.  Men  nu  viste  det  sig,  at  han, 
der  over  for  Hoifets  Herrer  var  den  fine  og  omgængelige  Mand, 
som  styrende  ingenlunde  var  let  at  komme  ud  af  det  med.  Der 
indkom  stærke  Klager  til  Kansler  Joh.  Friis  fra  hans  Embedsbrødre 
over,  at  han  som  Rektor  optraadte  paa  en  saa  bydende  og  uom- 
gængelig Maade,  at  det  ikke  var  til  at  udholde.  Og  Enden  paa 
Sagen  blev,  at  Kansleren  maatte  bruge  sin  Myndighed  og  befale 
ham  at  nedlægge  Rektoratet,  inden  den  sædvanlige  Funktionstid 
var  udløben. 

Paa  Universitetets  Anliggender  vedblev  han  dog  fremdeles  som 
Professor  i  det  øverste  Fakultet  at  øve  megen  Indflydelse,  og  blandt 
Rigets  Stormænd  og  ved  Hove  var  han  som  før  vel  antagen.  Vist- 
nok har  det  befæstet  hans  Anseelse,  at  han  beskrev  Sejeren  ved 
Svarteraa  i  et  længere  dansk  Digt,  det  eneste  af  den  Art,  der 
haves  fra  hans  Haand.  Endelig  opnaaede  han  det  for  en  lærd 
Mand  aldeles  usædvanlige,  at  han  i  April  1569  blev  optaget  i  den 
danske  Adelstand  «paa  Grund  af  de  Tjenester,  han  havde  vist 
Kongen  og  Riget »,  og  ved  sin  Indflydelse  hos  Kongen  skal  han 
samme  Aar  have  bidraget  væsentlig  til,  at  Kommunitetet  for  100 
fattige  Studenter  oprettedes  ved  en  storartet  Donation  af  Statsmidler. 
Hans  Ophøjelse  forbedrede  imidlertid  ikke  Forholdet  til  hans  Kol- 
leger. Allerede  tidligere  havde  det  ikke  været  det  bedste:  ved  en 
given  Lejlighed  havde  han  ytret  i  Konsistorium,  at  man  havde  af- 
gjort alt,  for  Sagen  kom  til  ham;  hvilket  viser,  at  man  helst  var 
fri  for  ham.  Og  der  har  maaske  været  mere  af  den  Slags,  der  i 
Forbindelse  med  Sundhedshensyn  og  Trangen  til  en  større  Skue- 
plads for  sine  litterære  Bedrifter  bevægede  ham  til  et  Skridt,  der 
for  stedse  skilte  ham  fra  Universitetet.  Han  udbad  sig  nemlig  og 
fik  i  Febr.  1572  Tilladelse  af  Kongen  til  paa  et  Aars  Tid  at  være 
fritaget  for  sine  Embedsforretninger  for  at  begive  sig  ud  af  Riget, 
« nogen  hans  Hverv  og  Ærende  at  udrette ». 

Nu  begyndte  R.  G.  et  forunderligt  Vandreliv,  der  er  betegnet 
ved  en  forbavsende  Frugtbarhed  paa  latinske  Vers.  1  Febr.  1573 
fuldendte  han  saaledes  i  Basel  et  stort  Digterværk  om  Søvæsenet 
(«De  re  nautica»),  hvori  han  fortæller  den  venetianske  Republik  og 

dens  Doge  om  nordiske  Forhold.  Samtidig  udgav  han  en  anden 
stor  latinsk  Digtcyclus,  « Moralske  Samtaler*  («Colloqvia  moralia*) 
mellem  Planter,  Dyr  og  Fugle,  tilegnet  Hertug  Carl  af  Lothringen, 
Christian  II's  Dattersøn.  Det  sidste  Afsnit  af  Bogen  er  en  Samtale 
mellem  Tiberfloden  og  Gudenaa,  der  hver  priser  sit  Lands  Herlig- 
heder. I  Frankfurt  udgav  R.  G.  samme  Aar  et  Par  andre  omfangs- 
rige Arbejder  i  latinske  Vers.  Det  ene  var  en  Fremstilling  af 
Dronning  Margrethes  Historie  («Margaretica»),  som  han  ikke  upas- 
sende tilegnede  Dronning  Elisabeth  i  England.  Det  andet  var  en 
Beretning  om  danske  Forhold  («Res  Danicæ»),  der  først  havde  været 
bestemt  til  Festdigt  i  Anledning  af  Kong  Frederik  II's  Bryllup  1572, 
men  senere  var  bleven  udvidet  betydelig  af  Forfatteren.  Det  er 
en  versificeret  Danmarks  Historie  og  Beskrivelse,  som  indeholder 
mangt  et  Træk,  som  endnu  kan  benyttes,  særlig  fra  Forfatterens 
Samtid.  I  Fortalen  omtaler  han  sit  « møjsommelige  og  ulykkelige 
Vandreliv»,  og  at  han  havde  forfattet  noget  af  Skriftet  i  Kjøben- 
havn,  noget  i  Hamborg,  noget  i  Køln,  en  Del  i  Basel  og  i  Padua, 
men  det  meste  i  Frankfurt,  næsten  uden  litterære  Hjælpemidler, 
under  mange  Bekymringer  og  Besværligheder,  nedbøjet  af  Sorg 
over  Tabet  af  sin  elskværdige  Hustru,  Marine  Stemp,  Datter  af 
Raadmand  Jørgen  S.  i  Kjøbenhavn  (him  døde  i  Frankfurt  3.  April 
'573)'  I^et  havde  været  hans  Bestræbelse  ikke  at  krænke  nogen 
ved  sit  Skrift,  men  at  yde  selv  dem,  der  havde  været  hans  Fædre- 
lands Fjender,  fuld  Retfærdighed.  Med  stor  Berømmelse  omtaler 
han  den  danske  Adel,  der  var  baade  lærd  og  tapper,  og  han  lover 
nøjere  at  udvikle  de  danskes  Fortjenester  af  Videnskaberne  i  For- 
talen til  en  Udgave  af  Anders  Sunesens  «Hexaémeron»,  som  han 
havde  under  Hænder.  —  Endnu  et  Værk  fik  R.  G.  færdigt  fra 
Pressen  i  Efteraaret  1573  under  sit  Ophold  i  Frankfurt,  nemlig  et 
Digt  om  Fristaten  Niimberg  (c De  republica  Noribergensiumi),  som 
han  allerede  havde  udarbejdet  i  Kjøbenhavn.  Fortalen  til  Skriftet 
er  det  mærkeligste,  da  den  bl.  a.  indeholder  en  udførlig  og  meget 
smuk  Karakteristik  af  Kong  Christian  III. 

Ved  Betragtning  af  dette  og  andre  af  R.  G.s  Værker,  som 
han  helt  eller  delvis  havde  fuldendt,  inden  han  forlod  Kjøbenhavn, 
ledes  man  til  den  Antagelse,  at  de  « Hverv  og  Ærender »,  han 
havde  at  udrette  i  Udlandet,  og  hvorfor  han  havde  forlangt  Rejse- 
tilladelse, væsentlig  have  bestaaet  i,  at  han  vilde  se  at  faa  sine 
Værker  udgivne,  hvortil  der  ikke  var  Lejlighed  her  hjemme.  For- 
uden de  5  nævnte  Værker,  der  udkom  1573,  var  han  i  Febr.  1574 

færdig  med  et  nyt  Digterværk,  en  romersk  Kejserkrønnike  fra  Julius 
Cæsar  til  Diocletian  (« Romanorum  Cæsares  Italici*),  hvori  han  an- 
stiller moralske  Betragtninger  over  disse  Herskeres  Liv  og  Regering. 
Værket  er  tilegnet  Kejser  Maximilian  II,  med  hvis  Tiaars -Privi- 
legium mod  Eftertryk  de  fleste  af  R.  G.s  Værker  ere  udgivne. 

I  Kjøbenhavn  var  man  imidlertid  ikke  tilfreds  med  Forfatterens 
lange  Udeblivelse,  skjønt  han  ved  sine  Skrifter  ærlig  havde  søgt 
at  udbrede  sit  Fædrelands  Ære,  og  paa  Forestillinger  fra  Universi- 
tetets Side  blev  han  derfor  ii.  Maj  1574  afskediget  fra  sit  Embede 
som  theologisk  Professor.  Han  var  dog  ikke  derved  falden  i 
Unaade  hos  Kongen;  thi  skjønt  denne  havde  maattet  give  efter 
for  Forestillingerne  om,  at  den  studerende  Ungdom  forsømtes  og 
Universitetets  Tarv  tilsidesattes,  forsørgede  han  dog  Digteren  med 
ret  anselige  gejstlige  Forleninger  (et  Kanonikat  i  Roskilde  og  et  i 
Oslo)  og  skjænkede  ham  en  betydelig  Pengesum  for  hans  Hoved- 
værk, «Res  Danicæ*,  der  var  tilegnet  Kongen,  for  hvilken  Sum 
R.  G.  kjøbte  sig  en  Gaard  i  Kjøbenhavn,  hvor  han  siden  boede, 
naar  han  ikke  om  Sommeren  gjorde  Rejser  om  i  Landet  eller  op- 
holdt sig  i  Rødovre  Præstegaard,  som  han  endnu  var  forlenet  med, 
og  hvor  en  Kapellan  besørgede  Embedets  Forretninger. 

Sine  sidste  Aar  tilbragte  R.  G.  saaledes  i  et  «otium  cum  dig- 
nitate»  i  Omgang  med  lærde  Venner  og  endnu  sysselsat  med  litte- 
rære Arbejder,  skjønt  han  ikke  udgav  noget,  efter  at  han  var 
kommen  tilbage  fra  Udlandet.  Hans  Hovedarbejde  fra  disse  Aar 
er  et  historisk  Skrift,  foranlediget  ved  Festlighederne  i  Anledning 
af  Christian  IV's  Fødsel  og  Daab,  hvori  han  meddeler  mange  Træk 
af  Samtidens  Liv  og  Færd.  Skjønt  dette  Arbejde,  som  Forfatteren 
efterlod  i  Haandskrift,  tidligere  er  benyttet  af  enkelte  Historikere, 
er  det  dog  først  i  vore  Dage  kommet  for  Lyset  (i  H.  Rørdams 
Histor.  Kildeskrifter  II).  Aaret  efter,  at  det  var  ftildendt,  døde 
R.  G.  9.  Nov.  1582  i  Kjøbenhavn.  —  Han  efterlod  et  berømt  Navn 
som  en  god  latinsk  Poet  og  en  Mand  af  megen  Lærdom  og  Vel- 
talenhed. Havde  han  skrevet  alle  sine  Bøger  i  Prosa  i  Steden  for 
paa  Vers,  da  havde  han  visselig  gavnet  Eftertiden  mere,  end  Til- 
fældet nu  er,  da  man  med  Møje  maa  udsondre  den  historiske 
Kjæme  fra  den  ordrige,  poetiske  Indklædning.  Det  skal  dog  siges 
til  hans  Ros,  at  han  efter  Evne  søgte  at  udbrede  sit  Fædrelands 
Ære  og  at  gjøre  dets  Natur  og  Historie  bekjendt  baade  hjemme 
og  ude. 

Rørdam,  Kbhvns  Universitets  Hist.  1537—1621  II,  462«".     ff,  jp,  Rørdam, 

Glahn,  Hans  Egede,  f.  1814,  Præst,  er  en  Søn  af  Sognepræst 
Poul  Egede  G.,  en  Dattersøn  af  Poul  Egede  (IV,  431),  og  Bodil 
Maria  Elisabeth  f.  Blicher,  en  Søster  til  N.  F.  S.  Grundtvigs  første 
Hustru.  Han  blev  født  i  Olstrup  Præstegaard  8.  Avg.  1814,  og  da 
Faderen  1824  blev  forflyttet  til  Kjøbenhavn  som  resid.  Kapellan  ved 
Garnisonskirken,  kom  han  i  v.  Westens  Skole,  fra  hvilken  han  blev 
dimitteret  1833.  Efter  at  have  underkastet  sig  den  theologiske  Em- 
bedsprøve  1841  var  han  en  halv  Snes  Aar  Lærer  i  Kjøbenhavn, 
dels  i  private  Skoler,  dels  i  Garnisonens  Sogneskole,  ved  Land- 
kadetakademiet,  hvor  han  underviste  i  Religion,  Moral  og  Kirke- 
historie, og  ved  Søkadetakademiet,  hvor  Religionsundervisningen  var 
ham  betroet.  Som  Student  havde  han  gjort  Tjeneste  i  Kongens 
Livkorps,  men  1842  gik  han  ud  af  dette  som  Premierlieutenant. 
1852  blev  han  kaldet  til  Sognepræst  for  Sommersted  Menighed  i 
Haderslev  Provsti,  og  der  fra  blev  han  1859  forflyttet  til  Aalborg 
som  Sognepræst  for  Budolphi  Kirke,  Provst  for  Kjær  Herred  og  Stifts- 
provst. Medens  hans  Svoger  Biskop  P.  C.  Kierkegaard  var  Kultus- 
minister, styrede  han  i  V*  Aar  Bispeembedet.  1870  blev  han  Sogne- 
præst i  Store  Heddinge.  1845  ægtede  han  Adelheid  Conradine  Augusta 
Radecke,  Datter  af  Gjæstgiver  C.  C.  R.  i  Nykjøbing  paa  Falster. 
Han  har  oversat  Cl.  Harms'  Pastoraltheologi  og  Ph.  Marheinekes 
Kirkehistorie  og  desuden  udgivet  en  Aargang  Prædikener,  der  paa 
én  Gang  udmærke  sig  ved  Korthed  og  Indholdsfylde. 

Erslew,  Forf.  Lex.     Elvius,  Danmarks  Præstehist.   1869 — 84  S.  487. 

Fr,  Nielsen, 

Glahny  Henrik,  1827 — 86,  Officer,  var  en  Søn  af  General- 
krigskommissær,  tidligere  Major  i  Artilleriet,  Tønne  Bloch  G.  og 
Elisabeth  Maria  f.  Fischer  og  fødtes  i  Rensborg  29.  Marts  1827. 
Han  gjennemgik  Landkadetakademiet  og  udnævntes  i  1845  til  Se- 
kondlieutenant  ved  Fodfolket  med  Aldersorden  fra  1844.  2  Aar 
senere  kom  han  til  Tjeneste  ved  i.  Jægerkorps  og  deltog  dermed 
i  Kampen  ved  Bov  og  i  Slaget  ved  Slesvig,  hvor  han  blev  saaret 
og  taget  til  Fange,  men  han  udvexledes  snart.  1  1849  forfremmedes 
han  til  Premierlieutenant,  deltog  med  3.  Reservejægerkorps  i  Fægt- 
ningen ved  Ullerup  og  blev  kort  efter  Adjudant  ved  3.  Brigade, 
hvormed  han  atter  kom  i  Ilden  ved  Solbro  og  ved  Isted.  Efter 
Krigen  vendte  han  tilbage  til  i.  Jægerkorps  og  deltog  i  1853  i 
Opmaalingsarbejder  under  Vejdirektionen;  kort  Tid  efter  Kapitajns- 
udnævnelsen  i  1860  kom  han  til  3.  Bataillon,   men  forflyttedes  ved 

Mobiliseringen  1863  til  10.  Regiment,  hvormed  han  deltog  i  Dybbøls 
Forsvar  og  i  Kampen  om  Als,  hvor  han  atter  faldt  i  Fangenskab. 
Efter  Hjemkomsten  ansattes  han  hos  Generalinspektøren  for  In- 
fanteriet og  blev  ved  Gjennemførelsen  af  Hærloven  af  1867  Kapitajn 
af  Generalstaben  og  Souschef  ved  i.  Generalkommando,  hvor  han 
forblev  indtil  1876,  da  han  udnævntes  til  Oberst  og  Chef  for 
4.  Bataillon.  I  1882  blev  han  atter  forsat  til  Generalstaben 
som  Stabschef  ved  i.  Generalkommando;  som  saadan  faldt  det 
nséste  Aar  i  hans  Lod  at  anordne  Enkelthederne  i  den  første 
Kantonnementsøvelse,  som  i  Følge  Hærloven  af  1880  skulde  af- 
holdes paa  Sjælland,  hvorefter  han  i  1884  benaadedes  med  Kom- 
mandørkorset af  Danebrogs  2.  Grad.  I  1885  blev  han  udnævnt  til 
Generalmajor  og  Chef  for  fynske  Brigade,  fra  hvilken  Stilling  Døden 
bortrev  ham  5.  April  1886  efter  et  langvarigt  Sygeleje.  —  G.,  som 
i  1868  overværede  Manøvrerne  ved  Briick  i  Østerrig  og  i  1881  ved 
Miscolcz  i  Ungarn,  blev  9.  Dec.  1857  gift  med  Christiane  Louise 
With,  Datter  af  Herredsfoged  Jesper  Peter  W.  Han  var  en  pligt- 
tro Soldat  med  stor  praktisk  Dygtighed  og  paa  Grund  heraf  og 
sin  Beskedenhed  almindelig  paaskjønnet 

Nationaltid.  Nr.  3566.  />.  N,  Nieuwenhuis. 

Glahn,  Henrik  Christoffer,  1738 — 1804,  Præst.  Født  13.  Dec. 
1738  i  Alling  i  Jylland,  hvor  Faderen,  Adam  Vilhad  G.  (f.  3.  Nov. 
1707  t  I.  Dec.  1780),  var  Præst.  Moderen  hed  Inger  Kirstine  f. 
Wefling  (f.  i  Juni  17 10  f  19.  April  1750).  Han  blev  undervist  i 
Hjemmet  og  siden  privat  i  Kjøbenhavn,  deponerede  1755,  tog  1756 
Examen  philos.  og  blev  Baccalaureus,  hvorpaa  han  tilbragte  iV« 
Aar  i  Hjemmet  som  Lærer  for  2  Halvbrødre,  medens  han  selv 
forberedte  sig  til  Attestats,  som  han  tog  1761,  efter  at  han  Aaret 
forud  var  indskreven  som  grønlandsk  Seminarist.  Ved  Læsning  af 
Egedemes  —  navnlig  Niels  E.s  —  Beretninger  var  hans  Lyst  til 
•at  blive  Missionær  i  Grønland  tidlig  vakt,  og  han  blev  kaldet  dertil 
1763,  rejste  i  April  og  virkede  med  Iver  og  Lyst  paa  Holsteinborg, 
hvor  han  fik  Grønlænderne  til  ved  Sammenskud  at  bygge  en  Kirke. 
1769  fik  han  tilsendt  Bestalling  som  Viceprovst  og  Visitator,  om 
han  ikke  vilde  benytte  Tilladelsen  til  at  rejse  hjem,  hvilket  han 
gjorde.  Medens  han  var  der  oppe,  fik  han  Befaling  at  skrive  Be- 
mærkninger til  David  Crantz'  Grønlands  Historie,  og  han  kom  saa- 
ledes  til  at  levere  et  vigtigt  Kildeskrift  (udkom  177 1)  tD  den  grøn- 
landske   Missions   Historie,    hvori    han    paaviste    en  Mængde  Fejl- 

tageiser  og  stor  Partiskhed  for  Herrnhuterne  i  det  omhandlede 
Værk.  Hjemkommen  maatte  han  vente  paa  Kald  til  177 1,  da  han 
blev  udnævnt  til  Sognepræst  i  Kingservik.  14.  Avg.  s.  A.  giftede 
han  sig  med  Gertrud  Kirstine  Egede  (f.  14.  Nov.  1748  f  10.  Febr. 
1815),  Datter  af  Biskop  Poul  E.  og  Elisabeth  Marie  f.  Frauen.  I 
Kingservik  bragte  han  i  Gang  den  af  Formanden,  Hans  Atche, 
begyndte  Potetesavl  og  ophjalp  den  for  Distriktet  saa  vigtige  Frugt- 
trædyrkning ved  at  lære  Bønderne  den  hidtil  ukj  endte  Podning. 
Han  var  meget  elsket  og  mindes  ved  et  Legat  til  Præstegjældets 
fattige,  hvilket  han  stiftede  ved  sin  Afrejse  uden  at  nævne  sig  som 
Giver.  Familieforbindelser  droge  ham  til  Danmark,  og  han  blev 
1778  Sognepræst  tij  Tingsted  (Falster),  hvorfra  han  1781  flyttede  til 
Nørre  Vedby  (ogsaa  paa  Falster).  1779  ^^  ^^.n  Titel  af  Professor 
i  det  grønlandske  Sprog,  og  1780  blev  han  Provst.  Han  var  en  i 
sit  Embede  højt  fortjent,  oplyst,  from  og  virksom  Mand.  I  Norge 
blev  han  1772  Medlem  af  Videnskabsselskabet  i  Throndhjem  og 
leverede  i  dets  Samlinger  og  i  særskilte  Skrifter  adskilligt  til  Op- 
lysning om  grønlandske  Forhold.     Død  21.  Juli  1804. 

Det  bergenske  Magasin  1773.  B.  Moe,  Tidsskrift  f.  norsk  Personalhist. 
II,  221.  I.  Barfod,  Den  felsterske  Gejstligheds  Personalhist.  II,  241  ff.  Kirke- 
hist.  Saml.  4.  R.  I,  758  ff.  J),  Tkrap. 

Glahn,  Paul  Egede,  f.  181 1,  Officer.  G.,  hvis  Forældre  vare 
Generalmajor  Marcus  G.  (f  1868)  og  Johanne  f.  Schjøth,  er  født 
16.  Sept.  181 1  og  blev,  efter  at  have  været  Volontær,  Artillerikadet 
og  Stykjunker,  Sekondlieutenant  i  Artilleriet  1830  med  Aldersorden 
fra  1826.  Strax  efter  kom  han  paa  den  nylig  oprettede  kgl.  mili- 
tære Højskole,  som  han  forlod  4  Aar  senere  som  Premierlieutenant. 
Ansat  ved  den  holstenske  Artilleribrigade  i  Rensborg  fik  han  her 
som  Medlem  af  forskjellige  Kommissioner  en  Del  Virksomhed,  hvor- 
efter han  i  Vinteren  1840 — 41  sendtes  paa  en  Tjenesterejse  til  Tysk- 
land og  Frankrig,  medens  han  i  1841  erholdt  Kapitajns  Anciennitet. 
Virkelig  Kapilajn  blev  han  i  1845,  ^  ^^^  ^^"  tillige  blev  Adjudant 
ved  Artilleribrigaden,  i  hvilken  Stilling  han  maatte  forblive  de  2 
første  Krigsaar.  I  Efteraaret  1849  fik  han  Befalingen  over  det 
3.  Batteri,  hvormed  han  deltog  i  Kampen  ved  Solbro,  som  skaffede 
ham  Ridderkorset.  Til  Forstander  for  Artilleriimderofficerselevskolen 
udnævntes  han  i  1856,  blev  Major  s.  A.  og  afgik  forst  endelig 
fra  Skolen  i  1865.  Under  Krigen  1864  var  han  Kommandør  for 
I.    Divisions-  Artilleri    og    deltog   i    Kampen    ved    Mysunde    samt 

i  Fægtningerne  foran  Dybbøl  22.  Febr.,  17.  og  28.  Marts.  Det 
overdroges  ham  i  April  at  ordne  Trænforholdene  ved  Hæren,  og 
efter  at  have  endt  denne  Virksomhed  udnævntes  han  til  højst- 
kommanderende  Artilleriofficer  paa  Als,  hvor  han  ankom  lige  før- 
end Øens  Erobring;  i  Slutningen  af  Felttoget  var  han  Kommandør 
for  hele  Feltartilleriet.  I  1865  blev  G.  Oberstlieutenant  og  Chef  for 
Artilleriregimentet,  medens  han  ved  Gjennemførelsen  af  Hærloven  af 
1867  blev  Oberst  og  Chef  for  i.  Artilleriregiment.  Som  saadan 
gjorde  han  en  betydelig  Indflydelse  gjældende,  ligesom  han  ogsaa 
var  Medlem  af  mange  Kommissioner,  saa  at  han  i  1873  ^l^v 
Kommandør  af  Danebrogs  2.  Grad.  Ved  sit  50  Aars  Officersjubi- 
læum  i  1876  blev  han  Kommandør  af  Danebrogs  i.  Grad  og  af- 
skedigedes s.  A.  paa  Grund  af  Alder  med  Titel  af  General.  1882 
blev  han  Formand  for  de  danske  Vaabenbrødre,  1886  Næstformand 
for  « Selvbeskatningen*  og  1891  Storkors  af  Danebrog.  —  G.  blev 
14.  Avg.   1845  &^  ^^^  Ottilie  v.  Seyflfarth.  F.  N,  Nieuwenhuis. 

Glambek,  Claus,  1537 — 91,  vår  det  eneste  fremtrædende 
Medlem  af  en  jysk  Adelsæt,  der  i  det  15.  og  16.  Aarhundrede 
havde  sin  Hjemstavn  i  Egnen  mellem  Kolding  og  Vejle,  og  som 
synes  til  Dels  at  have  faaet  fast  Tilnavn  noget  før  Aar  1500.  Hans 
Fader,  Niels  G.,  ejede  en  Hovedgaard  i  Starup  og  var  Lensmand 
paa  Ribe  Bispestols  Gaard  Svendsholm  i  Ulvborg  Herred,  hans  Moder 
var  Marine  Sørensdatter  af  Slægten  Gjødesen.  C.  G.  blev  født  paa 
Svendsholm  og  kom  som  lille  Dreng  i  Tjeneste  hos  Christen  Munk 
til  Tobberup,  med  hvem  han  ledsagede  Prinsesse  Anna  paa  hendes 
Brudetog  til  Meissen  1548.  Siden  var  han  23  Aar  i  Tjeneste  hos 
den  mægtige  Holger  Rosenkrantz  til  Boller,  med  hvem  han  deltog 
i  Toget  mod  Ditmarsken  1559.  1573  fratog  Kongen  pludselig  H. 
Rosenkrantz  Skanderborg  Len  og  overdrog  det  til  G.,  som  det 
antages,  fordi  Kongen  selv  vilde  bo  paa  Skanderborg  og  ikke  fandt 
Pladsen  rigelig  nok,  saa  længe  Rosenkrantz  med  sin  store  Hus- 
holdning opholdt  sig  der.  1576 — 80  var  G.  desuden  forlenet  med 
Bygholm  og  1580 — 88  med  Aakjær  Len.  Skanderborg  Len  beholdt 
G.  til  1589  og  flyttede  derpaa  til  sin  Gaard  Rask,  som  han  vistnok 
havde  faaet  i  Mødrenearv,  og  til  hvilken  han  havde  samlet  en  Del 
(jods,  navnlig  ved  at  mageskifte  sin  Fædrenegaard  i  Starup  til 
Kongen  1578.  Ved  samme  Lejlighed  har  han  samlet  Gods  til  sin 
Hovedgaard  Bjerre.  Med  sin  Hustru,  Birgitte  Rosenkrantz  (Datter 
af  Folmer  R.  til  Stensballegaard),  med  hvem  han  2.  Okt.  1575  holdt 

Bryllup,  der  bekostedes  af  Kongen,  fik  han  Hovedgaarden  Værholm. 
Paa  en  Rejse  til  denne  kom  han  til  Skade  og  døde  nogle  Uger 
efter,  25.  Jan.  1591.  Han  er  begravet  i  Hvirring  Kirke.  Ligtalen 
over  ham  holdtes  af  A.  S.  Vedel. 

Bricka  og  Gjellerup,  Den  danske  Adel  I.     Personalhist.  Tidsskr.  2.  R.  VI, 
135  ff.  O,  Nielsen, 

Glass,  Christian  Henrik,  f.  1821,  Musiklærer  og  Komponist. 
C.  H.  G.  er  født  i  Kjøbenhavn  18.  Maj  182 1,  Søn  af  Premierlieute- 
nant  Christian  Heinrich  G.,  en  dygtig  Dilettant  paa  Guitar  (f  1821), 
og  Louise  f.  Nyborg,  Datter  af  Kapelmusikus  Friedrich  N.  Optaget 
som  Dreng  i  det  af  Siboni  oprettede  Konservatorium  gjorde  han 
derefter  i  nogle  Aar  Tjeneste  i  det  kgl.  Theaters  Kor,  men  forlod 
Theatret  1842  og  nedsatte  sig  som  Klaverlærer.  Fra  1846 — ^49  op- 
holdt han  sig  i  Aarhus,  hvor  han  tillige  var  Lærer  i  Sang  ved 
Latinskolen.  Derefter  bosat  igjen  i  Kjøbenhavn  blev  han,  som  i 
nogle  Aar  havde  assisteret  Organisten  ved  Slotskirken,  1859  ansat 
som  Organist  ved  Reformert  Kirke.  S.  A.  ægtede  han  Louise  Ca- 
thrine Amalie  Thorning,  Datter  af  Sadelmager  Peter  T.  I  1877 
oprettede  G.  et  Konservatorium  for  Klaverspil,  hvorfra  en  Mængde 
Elever  ere  udgaaede,  ligesom  han  til  Undervisningsbrug  har  kom- 
poneret en  Række  instruktive  Klaverkompositioner  samt  nogle  Sang- 
hæfter og  en  Pianotrio.  I  Tivolis  Koncertsal  er  opført  et  Par 
Koncertouverturer,  og  en  smuk  Sørgemarche  af  ham  blev  spillet  af 
Gardens  Musikkorps  ved  Frederik  VII's  Begravelse.  —  Hans  Søn 
Lotds  Christian  August  G,,  f.  23.  Marts  1864,  lærte  først  Klaverspil 
af  Faderen  og  Violoncelspil  af  Kapelmusikus  Rlidinger  og  optraadte, 
18  Aar  gammel,  offentlig  som  Solist  paa  begge  Instrumenter. 
1884 — 85  opholdt  han  sig  et  Aars  Tid  ved  Konservatoriet  i  Briissel, 
hvor  han  fortsatte  sine  Studier  paa  Klaver  og  Violoncel  under 
Zarembski  og  Joseph  Serv  ais,  fik  i  1889  det  Anckerske  Rejselegat 
og  har  derefter  i  et  Par  Aar  assisteret  sin  Fader  i  dennes  Lærer- 
virksomhed, som  han  fra  1892  har  overtaget  og  udvidet.  En  Or- 
kestersuite, en  Violoncelsonate  og  en  Klaversonate,  komponerede  af 
ham,  ere  hørte  ved  Koncerter  med  Bifald. 

Søndagsposten  Nr.  1089.     Schytte,  Musiklex.  S,  A,  £,  Hagen, 

Gleerap,  Asmund  Christian,  1809 — 65,  Politiker,  blev  født  i 
Aalborg  af  Forældrene  Krigsraad  og  Stiftsrevisor  Niels  Georg  G. 
(t  1819)  og  Anna  Bolette  f.  Hjorth  (senere  gift  med  Major  C.  H. 
I^eonhart).     Efter   en    tarvelig   Skoleundervisning   gjorde    han    som 

Kahytsdreng  en  Rejse  til  Vestindien,  lærte  i  1826 — 28  Boghandelen 
hos  sin  Halvbroder  i  Lund,  gik  derpaa  i  Handelsskole  i  Kjøben- 
havn  og  fik  Plads  som  Kommis.  I  denne  Stilling  blev  han  til- 
fældig vidende  om  et  paatænkt  stort  Smugleri,  og  da  han  ansaa 
det  for  sin  Pligt  at  gjøre  Angivelse  derom  til  Toldvæsenet,  kunde 
han  efter  dette  ikke  faa  nogen  Plads  her  hjemme.  Han  rejste 
derfor  til  England,  hvor  han  tilbragte  et  halvt  Aar,  og  gik  der  fra 
til  Vestindien,  hvor  han  1832 — t^Z  var  Underforvalter  ved  en  Plan- 
tage. Efter  sin  Hjemkomst  var  han  i  et  Par  Aar  Boghandlerkommis 
i  Christiania,  var  derefter  1835 — 39  Skriver  ved  Straffeanstalten  paa 
Christianshavn,  men  tog  i  1839  Skolelærerexamen  paa  Jonstrup  og 
blev  s.  A.  Skolelærer  paa  Ovrø  i  Isefjorden,  hvorfra  han  i  1842 
forflyttedes  til  Udby  paa  Tudsenæs  i  Holbæk  Amt.  G.  var  stærkt 
greben  af  den  vaagnende  politiske  Bevægelse  og  deltog  navnlig 
med  Iver  i  Bestræbelserne  for  økonomisk,  socialt  og  politisk  at  fri- 
gjøre  Bondestanden.  Regeringen  gjorde  et  afmægtigt  Forsøg  paa  at 
knuse  denne  Bevægelse  i  Fødselen;  men  det  berømte  Kancellicirku- 
lære af  8.  Nov.  1845,  som  forbød  alle  Forsamlinger,  der  maatte  gaa 
ud  paa  at  forhandle  disse  Forhold,  med  mindre  Tilladelse  forud  var 
given  af  Politimesteren,  og  endda  saa,  at  ingen  uden  for  Sogne- 
distriktet maatte  deltage  deri,  bragte  den  ulmende  Glød  til  at  slaa 
ud  i  Flamme.  En  med  9274  Underskrifter  forsynet  Petition  til  Kong 
Christian  VIII  bad  om  Cirkulærets  Tilbagekaldelse  og  androg  om 
flere  Reformer.  Deputationen,  som  skulde  overrække  den,  blev 
ikke  modtagen,  men  til  Gjengjæld  indbødes  den  af  kjøbenhavnske 
Borgere  til  et  Gilde  25.  Nov.  1845  P^^a  Skydebanen.  Orla  Lehmann, 
Tscheming,  Laurids  Skau,  Raadmand  Meinert,  alle  velbekjendte  og 
veltalende  Ledere,  havde  udbragt  Skaaler  til  de  afsungne  Sange, 
da  en  ung,  bleg  Mand,  der  som  Medlem  af  Deputationen  havde 
en  Æresplads,  rejste  sig  og  begyndte  med  de  Ord,  der  elektriserede 
Forsamlingen:  «Nu  kommer  Bonden!*  Det  var  G.s  første  offentlige 
Optræden,  men  fra  det  Øjeblik  havde  han  sin  Plads  blandt  Dan- 
marks mest  veltalende  Mænd.  Her  skal  kun  nævnes  denne  ene 
Udtalelse,  der  var  Kjæmen  i  G.s  politiske  Trosbekjendelse,  og  som 
han  holdt  fast  ved  hele  sit  Liv  igjennem:  « Bondestanden  har 
gjennemløbet  den  ene  Halvdel  af  Cirkelen,  fra  oven  nedad,  fra 
den  højeste  borgerlige  Anseelse  til  den  dybeste  borgerlige  Forned- 
relse; nu  staar  tilbage  den  anden  Halvdel,  fra  neden  opad,  at  gjen- 
vinde  og  erobre  Bondenavnet  i  dets  oprindelige  Betydning.  Vi  ville 
faa  Bondesprog  at  høre  og  Bondevilje  at  fornemme.    Ikke  som  om 

jeg  vilde  prædike  eller  endog  kun  ønske  et  Bondevælde  —  nej, 
lige  saa  lidt  et  Bondevælde  som  et  Adelsvælde,  ingen  Stand  over 
den  anden,  ingen  Stand  under  den  anden,  alle  ved  Siden  af  hin- 
anden og  Loven  over  alle.» 

Samtidig  falder  Stiftelsen  af  Bondevennernes  Selskab,  til  hvilket 
G.  var  den  virkelige  Ophavsmand,  om  han  end  har  raadført  sig 
med  andre,  navnlig  den  bekj endte  Jens  Gregersen  af  Kundby,  om 
Planen.  Indbydelsen  udgik  7.  Nov.  1845,  underskreven  af  J.  C. 
Drewsen,  Orla  Lehmann,  Balth.  Christensen  og  Tscherning,  og  Sel- 
skabet stiftedes  5.  Maj  1846.  G.,  som  Aaret  i  Forvejen  efter  Kan- 
celliets Paalæg  havde  nedlagt  sit  Skolelærerembede  og  stiftet  en 
Privatskole  i  Kjøbenhavn,  blev  dets  Sekretær  og  tillige  Medlem  af 
dets  Bestyrelse,  men  udtraadte  i  Maj  1852.  Fra  1844 — 47  var  han 
Formand  for  Holbæk  Amts  kommunale  Forening  og  stiftede  i  1846 
sammen  med  Rasm.  Sørensen  Holbæk  Amts  Brandforsikringsforening, 
h\'is  Formand  og  Bestyrer  han  var,  indtil  han  i  Maj  1855  fortrængtes 
af  J.  A.  Hansen.  Som  Bondeven  deltog  han  1848  i  Hippodrom- 
møderne,  og  i  Okt.  1848  valgtes  han  i  Holbæk  Amts  3.  Valgkreds 
til  den  grundlovgivende  Rigsforsamling,  hvor  han  var  Sekretær  og 
havde  Sæde  i  Grundlovsudvalget.  Han  optraadte  ikke  hyppig  som 
Taler,  men  naar  det  skete,  vare  hans  Foredrag  lige  saa  ftildendte  i 
Formen  som  vægtige  i  Indholdet.  Indenrigsminister  Bang  kaldte 
ham  som  Medlem  til  den  store  Landbokommission  i  1849.  Ved 
første  Folketingsvalg  i  Dec.  1849  kaaredes  han  i  sin  gamle  Kreds, 
men  der  var  da  allerede  kommet  en  Dissens  tilstede  mellem  ham 
og  Bondevennerne,  hvis  alt  for  ensidige  Demokratisme  og  den  Gang 
frembrydende  antinationale  Tendenser  han  ikke  kunde  billige,  medens 
han  følte  sig  mere  dragen  til  det  saakaldte  uintelligente  Venstre » 
(H.  E.  Schack,  Ad.  Steen  o.  fl.),  og  Følgen  blev,  at  han  ved  Valget 
i  Avg.  1852  faldt  igjennem.  I  s.  A.  blev  han  ansat  som  lønnet 
Folketingssekretær  og  3  Aar  efter  som  Bureauchef,  saa  vel  ved 
Rigsdagen  som  ved  Rigsraadet.  Det  var  en  Følge  af  disse  Stil- 
linger, at  han  helt  traadte  tilbage  fra  den  aktive  Politik,  men  ved 
enkelte  store  Lejligheder  optraadte  han  dog  som  Taler,  sidste  Gang 
ved  det  store  Møde  i  Kasino  28.  Marts  1863,  hvilket  han  indledede 
med  en  fortrinlig  Tale.  G.  var  pyntelig  og  korrekt  i  sit  Foredrag 
som  i  sin  Klædedragt  og  Person,  men  denne  Omhu  for  Formens 
ydre  Skjønhed  gjorde  intet  Skaar  i  den  elektriserende  Varme,  som 
altid  greb  hans  Tilhørere.  En  Sygdom,  paa  hvilken  han  længe 
havde  baaret,  men  med  stor  Sjælsstyrke  bekæmpet,  endte  hans  Liv 

22.  Juni  1865.   —  Han  var   15.  Okt.  1838    bleven   gift  med  Anna 
Johanne  Obeline  Synderbye  (f.  1817),  hvis  Fader  var  Ligbærer. 
Illustr.  Tid.  VI,  333.     F.  Barfod,  Rigsdagskal.     Erslew,  Forf.  Lex. 

C.  St  A,  BiUe, 

Gleerup,  Christian  Vilhelm  Kiihl,  1800 — 71,  Boghandler,  var 
født  25.  Sept.  1800  i  Aalborg  og  en  Halvbroder  til  den  foregaaende; 
Moderen  var  Gertrud  Cathrine  f.  Hansen  (f.  1764  f  1805).  Efter  at 
have  lært  Handelen  i  Aalborg  hos  Lauritz  Kiellerup  (1816 — 21) 
kom  han  til  Helsingør  og  der  fra  1823  til  Kjøbenhavn  i  Tjeneste 
hos  Urtekræmmer  P.  Chr.  Deichmann,  hos  hvem  Broderen  Bog- 
handler Jacob  D.  (s.  IV,  240)  blev  bekjendt  med  ham,  og  endnu 
samme  Aar  ansattes  han  i  dennes  Boghandel.  Han  nød  her  stor 
Tillid,  og  da  han  i  April  1826  etablerede  en  Boghandel  i  Lund,  der 
betragtes  som  en  Begivenhed  i  det  svenske  litterære  Liv,  vedblev  han 
at  staa  i  et  fortroligt  Forhold  til  sin  Læremester,  der  nævner  h^m 
som  sin  dygtigste  Elev.  G.  blev  Universitetsboghandler  i  Lund, 
havde  en  kort  Tid  en  Filial  i  Stockholm  og  i  længere  Tid  en  i 
Gøteborg,  og  da  Svenska  Bokforlåggare  Foreningen  i  1844  stiftedes, 
blev  han  med  særlig  Ære  optagen  som  Medlem,  i.  Jan.  1861  over- 
drog han  sin  Sortimentshandel  til  sin  Søn  Jacob  G.,  men  beholdt 
selv  sit  Forlag  til  sin  Død,  8.  Nov.  187 1.  —  30.  Sept.  1827  havde 
han  ægtet  Anna  Katarina  Stack  (f.  10.  Juli  1808  f  10.  Nov.  1875), 
Datter  af  Kjøbmand  Joseph  S.  og  Greta  Maria  f.  Kilgren. 

C.  Nyrop,  Den  danske  Boghandels  Hist.  II.    Nord.  Boghandl.-Tid.  VI,  137  f. 
Hofberg,  Svenskt  biogr.  Handlex.  Q,  Nyrop, 

Gleichen,  Carl  Heinrich  Baron,  1735 — ^^»  Diplomat,  var 
født  i  det  bayreuthske,  hvor  hans  Fader  beklædte  et  højt  Embede 
ved  det  markgrevelige  Hof.  Efter  at  have  ftildendt  sine  Studeringer 
modtog  G.  Ansættelse  ved  Hoffet  og  sendtes  1756  af  Markgrev- 
inden til  Italien,  hvor  han  tilbragte  2  Aar.  Under  dette  Ophold 
blev  han  bekjendt  med  den  daværende  franske  Ambassadør,  Greven 
af  Stainville,  den  senere  bekjendte  Hertug  af  Choiseul,  og  dennes 
Hustru,  og  dette  Bekjendtskab  udviklede  sig  til  et  fortroligt  Venskab, 
der  bevaredes  hele  Livet,  og  som  fik  en  afgjørende  Indflydelse  paa 
G.s  Skæbne.  I  1758  blev  Choiseul  fransk  Udenrigsminister,  og  han 
sørgede  strax  for  at  faa  sin  Ven  G.  til  Paris,  men  det  var  vanske- 
ligt at  forskaffe  ham  en  Stilling  i  Frankrig,  fordi  han  var  Protestant. 
Choiseul  bestemte  sig  da  til  at  anvende  Frankrigs  politiske  Ind- 
flydelse i  Kjøbenhavn  og  sit  eget  private  Venskabsforhold  til  Bem- 

storff  til  at  faa  G.  ind  i  dansk  Tjeneste,  thi  vel  kunde  det  ikke 
ventes,  at  han  strax  skulde  opnaa  Gesandtskabsposten  i  Paris,  men 
dette  kunde  forhaabentlig  ske  med  Tiden.  Choiseul  anbefalede  da 
G.  saa  varmt  til  Bemstorflf  og  Moltke,'  at  den  danske  Regering, 
der  trængte  til  Frankrigs  Understøttelse,  udnævnte  G.  til  dansk 
Gesandt  i  Madrid,  hvor  han  forblev  i  2  Aar  (1760 — 62).  I  1763 
blev  Gesandtskabsposten  i  Paris  ledig,  og  da  Choiseul  udtalte  Ønsket 
om,  at  den  blev  besat  med  G.,  og  den  danske  Regering  havde 
vigtige  økonomiske  og  politiske  Interesser  at  forhandle  i  Paris,  som 
vilde  vinde  ved  at  gjøres  gjældende  hos  Choiseul  ved  hans  fortrolige 
Ven,  blev  G.  udnævnt.  Men  Resultatet  svarede  ikke  til  Forvent- 
ningerne, thi  vel  opfyldte  G.  samvittighedsfuldt  sin  Pligt,  men  han 
var  bleven  alt  for  frai^sk  til  at  kunne  omfatte  de  danske  Interesser 
med  den  Varme,  som  Bernstorff  forlangte  det,  Modgangen  havde 
desuden  ikke  gjort  Choiseul  mindre  fordringsfuld  i  sip  Politik,  og 
endelig  fjæmede  de  to  Regeringers  modstaaende  Interesser  dem 
stadig  mere  fra  hinanden.  Lige  saa  nyttigt  det  kunde  være,  at  den 
danske  Gesandt  stod  i  intimt  Forhold  til  Choiseul,  saa  længe  denne 
var  vor  Ven,  lige  saa  farligt  kunde  det  blive,  naar  han  var  vor 
Modstander.  Da  dette  sidste  viste  sig  at  være  Tilfældet  i  Spørgs- 
maalet  om  Forfatningsforholdene  i  Sverige,  betænkte  Bernstorff  sig 
ikke  længere,  men  kaldte  G.  tilbage  i  Marts  1770.  Denne  Af- 
skedigelse formildedes  vel  noget  ved,  at  han  et  Par  Maaneder  efter 
udnævntes  til  dansk  Gesandt  i  Neapel,  men  han  kunde  nu  ikke 
længere  leve  uden  for  Paris,  og  Choiseul  kunde  ikke  undvære  sin 
Ven.  G.  stod  derfor  i  Begreb  med  at  træde  over  i  fransk  Tjeneste, 
da  denne  Udsigt  pludselig  lukkedes  for  ham  ved  Choiseuls  Afgang 
i  Dec.  1770.  Nogle  Maaneder  senere  inddrog  Bernstorffs  Efterfølger, 
Grev  V.  d.  Osten,  Gesandtskabsposten  i  Neapel  og  tilbød  G.  i  Steden 
at  gaa  til  Stuttgart,  men  dette  var  for  meget  for  G.,  der  begjærede 
sin  Afsked  af  dansk  Tjeneste.  1768  havde  han  faaet  det  hvide 
Baand. 

Hermed  endte  G. s  diplomatiske  Virksomhed,  og  han  vendte 
tilbage  til  Paris,  der  var  blevet  hans  virkelige  Fædreland.  Han 
vedblev  at  høre  til  den  Choiseulske  Families  intimeste  Venner  og 
var  en  stadig  Gjæst  paa  Chanteloup,  indtil  Hertugens  Død  1785 
opløste  denne  Kreds.  Hertuginden  trak  sig  tilbage  i  Ensomhed, 
og  den  snart  efter  udbrydende  Revolution  nødte  G.  til  at  vende 
tilbage  til  Tyskland,  hvor  han  døde  5.  April  1807  i  Regensburg. 
Han   var  ikke  gift,    og  med  ham  uddøde  den  yngre  Linje  af  den 

Gleichenske  Familie,  der  var  en  meget  gammel  adelig  Slægt  fra 
Thiiringen.  Den  ældre,  endnu  blomstrende  Linje  kalder  sig  Gleichen 
V.  Russwurm.  Derimod  har  den  grevelige  Familie,  der  er  beslægtet 
med  Dronning  Victoria  i  England,  intet  at  gjøre  med  den  thiiringske 
Slægt,  men  udgjør  en  Gren  af  Familien  Hohenlohe. 

G.s  Evner  og  Interesser  laa  mindre  i  Retning  af  det  offentlige 
Liv  end  af  Kunst  og  Litteratur.  Han  tilhørte  ganske  Filosofemes 
og  Encyklopædisternes  litterære  Samfund  og  nød  særdeles  stor  An- 
seelse mellem  dem  for  sin  Begavelse,  sine  Kundskaber  og  sin 
hæderlige  og  paalidelige  Karakter.  Selv  producerede  han  kun 
lidet,  men  hans  « Erindringer*  vise  ham  som  en  fin  Iagttager  og 
en  meget  human  og  fordomsfri  Mand. 

P.  Grimblot,  Souvenirs  de  C.  H.  baron  de  Gleichen,  1868.  Revue  des  deux 
mondes  1890,  IV,  898  ff.  Barthélemy,  Hist.  des  relations  de  la  France  et  du 
Danemarck  1751  — 1770.  Correspondance  entre  Bernstorff  et  Choiseul.  Corre- 
spondance  ministerielle  du  comte  de  Bernstorff.  p^   Vedel, 

Gleichen,  Ernst  Greve  af,  — 1287,  var  efter  nogle  Angivelser 
en  Søn  af  den  for  sit  romantiske  Fangenskab  i  det  hellige  Land 
og  paafølgende  Dobbeltægteskab  noksom  bekjendte  Grev  Ernst  (ell. 
Ludvig)  af  G.,  og  Moderen  var  da  en  Grevinde  af  Kefemburg. 
Efter  andre  Angivelser  hed  hans  Fader  Albert  og  var  en  Søstersøn 
af  Kong  Valdemar  den  stores  Dronning  Sophie,  og  en  Grev  Albert 
af  G.  nævnes  da  og  1238  sammen  med  Grev  E.  som  nærværende 
ved  Revals  Overgivelse  til  Kong  Valdemar  Sejer.  I  alt  Fald  synes 
Grev  E.  ganske  at  have  følt  sig  hjemme  i  Danmark,  hvor  han  ved 
sine  Giftermaal  knyttedes  nær  til  Skjalm  Hvides  Æt.  Hans  i.  Hustru, 
Ingeborg,  Hr.  Peder  Strangesens  Datter,  var  en  Datterdatter  af 
Esbem  Snare;  hun  fødte  ham  3  Sønner  og  2  Døtre,  af  hvilke  den 
ældste,  Albert,  synes  at  have  været  Fader  til  den  Herman  Albertsen, 
som  1315  var  Marsk  og  Gjældkjær  i  Skaane.  Hans  2.  Hustru,  Ingerdis 
Nielsdatter,  stammede  ned  fra  Asser  Rigs  Søster  Cæcilie,  og  den  3., 
Margrethe,  med  hvem  han  var  gift  1266,  var  Datter  af  Hr.  Oluf 
Glug  til  Bavelse;  hun  var  i  et  tidligere  Ægteskab  Moder  til  Hr. 
Oluf  Tagesen  og  skjænkede  Grev  E.  en  Søn,  Grev  Henrik,  der 
ogsaa  blev  i  Danmark,  og  en  Datter.  Grev  E.,  der  bl.  a.  nævnes  1251 
som  Vidne  i  Nyborg,  da  Kong  Abel  afstod  Bispen  paa  Øsel  sin 
Rettighed  sammesteds,  og  1257  var  nærværende  ved  Mødet  i  Halland 
mellem  Kong  Christoffer  og  den  svenske  Konge  Birger,  ved  hvilken 
Lejlighed  han  kaldes  Kong  Christoffers  Raad,  døde  1287  i  Stolpe 
under  et  Besøg  hos  sin  Broder  Bisp  Herman  af  Kamin.        Thiset 

Gliemann,  Johan  Greorg  Theodor,  1793 — 1828,  topografisk 
Forfatter,  var  født  12.  Juni  1793  i  Oldenborg,  hvor  hans  Fader,  Johan 
Andreas  G.,  var  ansat  i  det  hertugelige  Generaldirektorat  for  Fattig- 
vaesenet;  hans  Moder,  Anna  Dorothea  Elisabeth  f.  Carlsen,  var  fra 
Eutin.  Da  hans  Fader  døde  1810,  kom  han  til  en  Slægtning  i 
Kjøbenhavn,  hvor  han  blev  Student  181 2,  juridisk  Kandidat  1816, 
Volontær  i  Rentekammeret  1820,  Fuldmægtig  i  det  holsten-lauen- 
borgske  Renteskriverkontor  1824.  Han  var  gift  med  Frederikke 
Cathrine  f.  Fiedler,  Datter  af  C.  F.  F.  til  Basnæs,  paa  hvilken  Gaard 
G.  døde  28.  Juli  1828.  Allerede  som  Barn  fandt  G.  sin  Glæde  i 
at  tegne  Kort,  hvilken  Evne  han  senere  udviklede  til  stor  Færdig- 
hed. I  sine  Studenteraar  gjorde  han  talrige  Fodrejser  omkring  i 
Kongeriget  og  erhvervede  sig  derved  et  ualmindeligt  Kjendskab  til 
de  forskjellige  Egne  og  en  Interesse  for  topografiske  Studier,  som 
man  ikke  skulde  have  ventet  af  en  Udlænding ;  han  forfattede  ogsaa 
i  disse  Aar  en  geografisk  Beskrivelse  af  den  danske  Stat,  der  dog 
først  udkom  181 7.  Aaret  i  Forvejen  havde  Professor  O.  C.  Olufsen 
opfordret  ham  til  at  udarbejde  en  udførligere  Beskrivelse  af  Dan- 
mark, der  skulde  afløse  Pontoppidans  « Atlas »,  og  formaaede  de  3 
Grosserere  Zeuthen,  Erichsen  og  Ryberg  til  i  5  Aar  at  understøtte 
G.  med  1200  Rdl.  aarlig  til  Rejser  og  Materialsamling.  Snart  viste 
det  sig  dog  umuligt  i  den  bestemte  Tid  at  fuldende  det  store  Værk, 
der  vilde  komme  til  at  omfatte  en  Snes  Bind,  og  af  andre  Grunde 
bortfaldt  Understøttelsen  i  det  4.  Aar,  men  med  kongl.  Understøttelse 
udkom  dog  et  Bind,  Kjøbenhavns  Amt,  1821,  hvorimod  Fortsættelsen 
standsede  i  de  pengeknappe  Tider.  Heldigere  gik  det  med  G.s 
Kort,  af  hvilke  navnlig  Amtskortene  fik  stor  Udbredelse  og  først 
afløstes  af  Mansas.  Baade  i  sine  Skrifter  og  paa  sine  Kort  ud- 
mærker G.  sig  ved  Nøjagtighed  og  Paalidelighed,  men  Tiden  var 
endnu  ikke  moden  til  at  frembringe  en  Danmarks  Topografi,  der 
kunde  tilfredsstille  baade  i  topografisk,  statistisk  og  historisk  Hen- 
seende. 

Erslew,  Forf.  Lex.  Q.  Nielsen, 

Glimager,  Christoffer  Sivendsen,  s.  Sivendsen. 

Glob,  Anders,  — 1546,  Prælat,  kongl.  Rentemester.  Denne 
Mand  er  et  godt  Exempel  paa  en  Statstjener  eller  Embedsmand  fra 
den  første  Halvdel  af  det  16.  A  århundrede,  en  Mand,  der  uforstyrret 
af  politiske  eller  religiøse  Sympathier  til  enhver  Tid  med  Troskab 
og  Dygtighed  tjente  den  Herre,    der  paa  det  givne  Tidspunkt  var 

Statens  Overhoved.  Han  var  en  Søn  af  Oluf  Pedersen  til  Vellum- 
gaard  (nu  Kjærgaardsholm)  i  Salling  og  Fru  Anne  Albertsdatter 
Skeel,  og  han  modtog  gejstlig  Uddannelse,  der  afsluttedes  med,  at 
han  erhvervede  Magistergraden,  formodentlig  ved  et  udenlandsk 
Universitet.  Derefter  er  han  vistnok  kommen  ind  i  Kong  Hans* 
Kancelli.  1499  ledsagede  han  Biskop  Jens  Andersen  (Beldenak)  og 
Dr.  Anders  Christensen  paa  en  Statssendelse  til  Rusland  i  et  meget 
delikat  og  vanskeligt  Hverv.  1501  og  senere  var  han,  formodentlig 
som  Embedsløn,  aflagt  med  Dekanatet  i  Roskilde  Kapitel.  At  han 
i  Forening  med  sin  Broder  Albert  har  ejet  Skodborggaard  (i  Skod- 
borg Herred,  Ribe  Stift),  erfares  af  et  Brev,  hvor\'ed  de  1504  afstode 
nogle  Jorder  til  Gudum  Kloster.  15 12  omtales  han  udtrykkelig  som 
kongelig  Sekretær,  da  han  af  Kong  Hans  blev  forlenet  med  vor 
Frue  Provsti  i  Odense,  som  han  siden  beholdt  indtil  sin  Død. 
S.  A.  har  han  mulig  været  paa  en  Sendelse  i  Tyskland,  da  det 
fortaltes,  at  han  var  bleven  adlet  af  Kejser  Maximilian.  15 14  af- 
stod han  St.  Olufs  Kirke  og  vor  Frue  Kapel  i  Kalundborg,  som 
han  havde  været  forlenet  med. 

Under  Christian  II  blev  A.  G.  kongelig  Rentemester.  Som  saa- 
dan  forekommer  han  15 17  og  var  det  siden,  i  alt  Fald  kun  med 
kortere  Afbrydelser,  under  de  følgende  Konger  indtil  sin  Død. 
1520  ombyttede  han  Dekanatet  i  Roskilde  med  Ove  Billes  Provsti 
i  Viborg.  1522  gik  han,  nogen  Tid  efter  at  det  bordesholmske 
Forlig  var  sluttet,  i  Christian  ll's  Ærende  til  Segeberg,  hvor  han 
lod  «det  brune  Taam»  opbryde,  i  hvilket  Hertugdømmernes  fælles 
Breve  opbevaredes,  og  førte  dem  til  Sønderborg.  En  Del  gamle 
Breve,  som  maa  antages  at  have  været  Christian  II's  Fordringer 
imod,  lod  han  ved  denne  Lejlighed  opbrænde,  hvorfor  han  senere 
i  nogen  Tid  blev  holdt  fangen  af  Frederik  I.  Det  lykkedes  ham 
dog  snart  at  blive  forsonet  med  denne,  saa  han  alt  1524  igjen  var 
Rentemester.  1525  fik  han  Livsbrev  paa  St.  Jørgens  Hospital  i 
Odense.  1528  lod  han  vor  Frue  Skole  i  Odense  restavrere,  hvorom 
en  Indskrift  paa  den  gamle  Bygning  endnu  minder.  1530  blev  han 
af  Kongen  forlenet  med  Asmindrup  Kirke  i  Skaane.  I  Slutningen 
af  Frederik  I' s  Tid  besad  han  end  videre  Dekanatet  i  Bergen  og 
et  Kannikedømme  i  Kjøbenhavn.  Under  Grevens  Fejde  maatte 
han  vilUg  eller  uvillig  gaa  Grev  Christoffer  til  Haande  og  fungere 
som  hans  Rentemester;  men  han  forstod  dog  at  slaa  om  i  rette 
Tid,  saa  han  (senest  1536)  blev  Christian  III's  Rentemester  og 
reddede  sin  Hovedforlening,   Provstiet  i  Odense,   som  havde  været 

i  stor  Fare.  Ogsaa  Degnedømmet  i  Bergen  besad  han  efter  Re- 
geringsskiftet og  Kongsgaarden  H\ddøre  med  Ordrup  By,  som  han 
var  bleven  forlenet  med  i  Frederik  I' s  Tid.  Kannikedømmet  i 
Kjøbenhavn  gik  vel  tabt,  men  han  ejede  dog  siden  en  Gaard  i 
Hovedstaden,  hvor  han  velvillig  tog  de  fra  Roskilde  Graabrødre- 
kloster  fordrevne  Munkes  Bogsamling  i  Forvaring  til  mulig  bedre 
Tider.  —  A.  G.s  Stilling  til  Reformationen  kjendes  ellers  ikke 
nærmere.  15 16  havde  han  givet  St.  Anne  Alter  i  Skjelskør  2 
Gaarde  for  Afholdelse  af  Sjælemesser;  men  efter  Reformationen 
reklamerede  han  dette  Gods,  da  det  ikke  længere  kunde  anvendes 
efter  Bestemmelsen.  —  Han  døde  i  Slutningen  af  Febr.  1546,  og 
hans  Lig  jordedes  i  Gamborg  Kirke  (i  Fyn),  der  laa  under  Odense 
Provsti.  Her  var  senere  flere  Minder  om  ham,  og  der  fortælles, 
at  paa  Svinø  i  Lille  Bælt,  nær  ved  Gamborg,  var  i  sin  Tid  «et 
Herresæden,  hvor  Mester  A.  G.  undertiden  holdt  Hus. 
Rørdam,  Kbhvns  Kirker  og  Klostere  i  Middelald.  S.  155  f. 

H.  F.  Rørdam, 

Glob(?),  Elav  (eller  Oluf),  -^1260,  Biskop  i  Børglum.  Da 
Biskop  Rudolf  i  Vendsyssel  gav  Afkald  paa  sin  Bispestol  for  at 
træde  ind  i  Graabrødreordenen,  indtrængte  Kong  Abel  i  hans  Sted 
Elav,  der  da  var  Provst  i  Løver  Syssel.  Saaledes  paastode  hans 
Fjender;  han  selv  derimod  hævdede,  at  han  paa  lovlig  Maade  var 
valgt  af  Kapitlet;  Sagen  kom  for  Paven,  og  i  1255  opholdt  E.  sig 
selv  ved  Kurien  for  at  arbejde  for  sin  Sag.  Hvad  han  fik  ud  deraf, 
er  ikke  klart;  dog  blev  han  efter  sin  Hjemkomst  indviet  af  Ærke- 
biskop Jacob  Erlandsen,  men  det  siges  at  være  sket  mod  Pavens 
Bud.  I  Julen  1259  overværede  E.  Erik  Glippings  Kroning  i  Viborg; 
Aaret  efter  blev  han  dræbt  af  Jens  Glob  (s.  ndfr.).  I  de  samtidige 
Breve  og  Aarbøger  kaldes  han  altid  Elav;  lidt  senere  ændres  dette 
til  Oluf;  at  han  var  af  Slægten  Glob,  vil  Sagnet  vide. 

Helveg,  Den  danske  Kirkes  Hist.  til  Reform.  I,  615  ff.  Ny  kirkehist. 
Saml.  ni,  98  ff.  JCr,  Erslev. 

Glob,  Jens,  — 1260 — ,  er  bleven  sørgelig  navnkundig  ved,  at 
han  i  det  nævnte  Aar  dræbte  Biskop  Elav  eller  Oluf  af  Børglum  i 
Hvidbjærg  Kirke  i  Thy.  Saa  meget  siges  i  de  gamle  Aarbøger; 
et  Sagn,  hvis  Paalidelighed  vi  ganske  savne  Midler  til  at  prøve, 
fortæller  nærmere  Enkeltheder.  Efter  det  hed  Biskoppen  ogsaa 
Glob  og  var  en  nær  Frænde  af  J.  G. ;  medens  denne  var  i  Udlandet, 
forfulgte  Biskoppen   imidlertid  hans  Moder,    tog  hendes  Godser  fra 

hende  og  satte  hende  selv  i  Band.  Til  sidst  begav  hun  sig  paa 
Rejsen  til  Rom  for  at  søge  Retfærdighed,  og  da  hun  undervejs 
traf  sammen  med  sin  Søn,  opnaaede  de  virkelig  af  Paven,  at 
Bandet  blev  hævet.  Moder  og  Søn  fulgtes  nu  tilbage  til  Danmark, 
men  her  kunde  de  intet  udrette  mod  den  mægtige  Biskop  ad 
Rettens  Vej,  og  saa  var  det,  at  J.  G.  udførte  Drabet. 

Folkekalender  f.  Danmark  1852,  S.  115  ff.  JCr,  Erslev, 

Glob,  Lave,  — o.  1427,  Biskop  i  Viborg.  Hans  Forgænger 
paa  denne  Bispestol,  Jacob,  nævnes  endnu  1393,  saa  at  L.  G.  nylig 
maa  have  tiltraadt  dette  Embede,  da  han  i  Sommeren  1397  deltog 
i  det  store  Unionsmøde  i  Kalmar.  Skjønt  han  styrede  sit  Stift  en 
hel  Menneskealder  igjennem,  jer  det,  der  vides  om  ham,  overmaade 
lidt  og  lidet  mærkeligt.  Han  deltog  en  Gang  imellem  i  Datidens 
politiske  Forhandlinger;  i  sin  første  Tid  som  Biskop  forte  han  en 
heftig  Strid  med  Børglumbiskoppen  Peder  Friis  om  Jurisdiktionen 
over  Læsø  (s.  V,  448),  og  da  han  var  bleven,  i  alt  Fald  efter  Em- 
bedsalder,  den  ældste  af  Rigets  Biskopper,  var  han  i  1425  med  til 
det  almindelige  Bispemøde  i  Kjøbenhavn.  Han  nævnes  endnu  1427, 
men  maa  være  død  snart  efter,  da  der  1430  sad  en  anden  paa 
Viborg  Bispestol.  Kr,  Erslev. 

Glob,  Niels,  — 1498,  Biskop  i  Viborg  fra  1478,  da  han  afløste 
den  retslærde  Biskop  Knud  Mikkelsen,  hvis  Koadjutor  han  maaske 
i  nogen  Tid  havde  været.  Han  omtales  hyppig  i  Statsakter  fra 
Kong  Hans'  Tid.  1483  deltog  han  saaledes  i  Kong  Hans'  Hyldings- 
rejse  til  Norge;  1487  medbeseglede  han  den  i  Visby  paa  Gulland 
udstedte  Revers,  hvorved  Iver  Axelsen  Thott  forligtes  med  Kongen. 
Atter  1492  blev  han  sendt  til  Gulland  tillige  med  Rigshofmesteren 
Poul  Laxmand  og  flere  for  at  mægle  mellem  Lensmanden,  den 
navnkundige  Søkriger  Jens  Holgersen  Ulfstand,  og  Indbyggerne  og 
udstedte  flere  for  Øen  vigtige  Forordninger.  1488  var  han  en  af  de 
Voldgiftsmænd,  der  i  Flensborg  afgjorde  en  Strid  mellem  Kong 
Hans  og  hans  Broder  Frederik.  1495  deltog  han  i  Kalmamiødet. 
Ogsaa  som  Biskop  viste  han  sig  virksom  og  samlede  en  Del  (jods 
til  Bispesædet.  I  den  skibbyske  Krønnike  beklages  hans  tidlige  Død; 
ellers  vilde  han  ved  sin  fremragende  Begavelse  være  blevet  en 
meget  berømt  Mand,  hedder  det,  men  hans  Livs  Renhed  var  plettet 
ved  hans  Ungdoms  Overilelser.  Han  døde  pludselig  i  Aalborg  1498. 
Man  anvendte  paa  ham  et  gammelt  latinsk  Munkevers,  hvis  Mening 
synes  at  være,    at  som   en  Ræv  blev  han   ved  Kongens  Magtbud 

indtrængt  i  Stiftet,    som   en  Løve  styrede  han   det,    men  som   en 

Hund    døde    han  i  Aalborg.     En  smuk  Ligsten  over  ham  findes 
endnu  i  Viborg  Domkirke. 

Hdse,  Diplom.  Viberg.,  Indl.  S.  LV.  Suhms  Saml.  II,  2,  192.        ^.  Heise, 

Glostrup,  Niels  Simonsen,  — 1639,  Biskop,  var  født  i  den 
By  i  Nærheden  af  Kjøbenhavn,  efter  hvilken  han  bar  Navn,  og 
hvor  hans  Fader,  Simon  Jensen  (f  1619),  var  Præst.  Han  fore- 
kommer 1604  som  Student  og  1608  som  Respondens  ved  en  Dispu- 
tats, som  Professor  Hans  Jensen  Alanus  holdt  ved  Universitetet. 
Derefter  rejste  han  udenlands.  1609  var  han  saaledes  i  Wittenberg. 
161 2  tog  nan  Magistergraden  i  Kjøbenhavn  og  blev  s.  A.  Sogne- 
præst i  Kjøge.  Her  oplevede  han  det  berygtede  «Huskors»,  men 
synes  ikke  at  have  været  mere  klartskuende  end  hans  Samtid  over 
for  dette  besynderlige  Fænomen,  skjønt  han  bragte  den  onde 
«Gast»  til  Tavshed  ved  at  tiltale  ham  paa  Latin.  1616  kaldtes 
han  til  Sognepræst  i  Helsingør,  hvor  han  dog  kun  blev  i  kort  Tid, 
da  han  allerede  6.  Juni  1617  beskikkedes  til  Biskop  i  Oslo.  Det 
Sagn,  der  fortælles  om  Anledningen  til,  at  han  blev  Biskop  (s.  I, 
216),  kan  næppe  historisk  afhjemles.  Men  skulde  han  end  paa 
lidt  extraordinær  Maade  være  kommet  til  Embedet,  saa  udfyldte 
han  dog  sin  Plads  godt,  var  ivrig  for  Ungdommens  Undervisning 
og  for  sædelig  Orden  og  gjorde  sig  saa  yndet  i  Stiftet,  at  han, 
i  Modsætning  til  sin  Formand,  M.  Niels  Clausen  Sinning,  blev 
kaldt  «den  gode  Bisp».  1636  indviede  han  Gymnasiet  i  Christiania 
og  søgte  at  skaffe  dygtige  Lærere  til  samme.  En  kraftig  Mand 
synes  han  at  have  været;  men  trykte  Skrifter  har  han  ikke  udgivet. 
Hans  Visitatsbog  er  endnu  bevaret  og  forventes  snart  udgivet  i 
Norge.     Han  døde  6.  Jan.  1639. 

Pontoppidan,  Annales  eccles.  Dan.  III,  193  f.  Kirkehist.  Saml.  3.  R.  IV, 
360.  (Norsk)  Hist.  Tidsskr.  2.  R.  V,  266.  (Norsk)  Theol.  Tidsskr.  3.  R.  III. 
252  f-  H,  F,  Rørdam, 

Glud,  Niels  Sørensen,  — 1623,  Præst,  var  mulig  fra  Ribe, 
i  alt  Fald  fik  han  1585  et  kongl.  Ventebrev  paa  et  Kannikedømme 
her.  Han  var  Magister  og  havde  sikkert  studeret  udenlands.  Da 
den  kongelige  Skole  i  Sorø  1586  oprettedes,  blev  han  dens  første 
Rektor,  hvilket  tyder  paa,  at  han  har  haft  et  godt  Navn  i  lærde 
Kredse.  1588  valgtes  han  af  Kapitlet  i  Ribe  til  theologisk  Læse- 
mester  ved  Domkirken  sammesteds.  Den  unge  Mands  Opførsel  eller 
moralske  Holdning   synes    dog   ikke   ret  at  have  svaret  til   denne 

Stilling,  siden  Biskoppen,  et  halvt  Aars  Tid  efter  hans  Ankomst  til 
Ribe,  fandt  det  fornødent  at  give  ham  en  Irettesættelse  i  hele 
Præsteskabets  Nærværelse.  1597  blev  han  dog  Sognepræst  ved 
Cathrinekirken  i  Ribe,  og  samtidig  indtraadte  han  i  Kapitlet,  og  i 
denne  Stilling  blev  han  sin  øvrige  Levetid.  Han  synes  at  have 
været  en  temmelig  stridbar  Mand,  og  uheldigvis  var  hans  Med- 
broder M.  Mads  Pors,  Sognepræst  ved  Domkirken,  det  ikke  mindre ; 
Følgen  var,  at  den  sidste  i  en  Strid  med  G.  forløb  sig  saaledes, 
at  han  mistede  sit  Embede.  At  G.  har  været  velstuderet,  skjønt 
han  ikke  har  efterladt  sig  Skrifter,  kan  næppe  betvivles.  Han 
skrev  i  alt  Fald  elegant  Latin  i  en  kvik  Stil.  Han  døde  30.  April 
1623.  —  G.  var  2  Gange  gift:  i.  (1590)  med  Maren,  Datter  af 
afdøde  Borgmester  i  Ribe  Morten  Pedersen  Hegelund;  2.  (1605) 
med  Maren  Christensdatter,  Enke  efter  Hans  Svane  i  Ribe. 
Kinch,  Ribe  Bys  Hist.  II,  317  f.     Kirkehist.  Saml.  3.  R.  I.  IL  IV. 

II.  F,  Rørdam, 

Glud,  Peter  Ferdinand,  1804 — 49,  Officer,  var  født  4.  April 
1804  i  Kjøbenhavn.  Han  var  Søn  af  en  Typograf,  der  døde,  medens 
G.  var  en  lille  Dreng,  hvorfor  Moderen  var  glad  ved  at  faa  ham 
ind  paa  Underofficersskolen  1816.  Her  fra  gik  han  af  1820  som 
Bombardér,  gjennemgik  siden  den  militære  Manege  og  var  en  flink 
Berider  og  søgt  Ridelærer.  Han  gjennemgik  Underofficersgrademe 
og  blev  i  1842  Overfyrværker.  Da  Krigen  brød  ud  i  1848,  var  der 
stor  Mangel  paa  Artillerilieutenanter.  G.  var  da  en  af  dem,  der 
blev  udnævnt  til  Lieutenant.  Som  saadan  blev  han  ansat  ved 
Batteriet  Fuhrmann  og  kommanderede  i  Slaget  ved  Slesvig  en 
Deling,  med  hvilken  han  ved  Bustrup  holdt  ud  i  en  heftig  Kamp 
mod  et  overlegent  Artilleri,  indtil  han  fik  Ordre  til  at  gaa  tilbage. 
Sine  døde  begravede  han  paa  Stedet,  og  da  hans  Batterichef  om 
Aftenen  mildt  bebrejdede  ham,  at  han  ej  havde  taget  deres  Armatur 
med,  svarede  han,  at  han  syntes,  det  var  rigtigst  paa  hojnordisk 
Vis  at  jorde  dem  med  Sværdet  ved  Siden.  I  1849  ^^"^  ^^^  ^^ 
Fredericia  og  blev  her  6.  Juni  saaret  af  en  Bombe,  der  slog  ned 
gjennem  Stuen,  hvori  han  hvilede.  Han  døde  17.  Juni  paa  Billes- 
have  Lasaret.  —  Han  var  en  djærv  og  kraftig  Karakter,  meget  af- 
holdt af  Kammeraterne.  Det  antages  almindelig,  at  det  er  ham, 
H.  P.  Holst  har  skildret  som  Artillerilieutenanten  i  «Den  lille  Horn- 
blæser*.    Han  var  ugift. 

Den  dansk-tydske  Krig  1848— ^50,  udg.  af  Generalstaben,  II,   Ii49ff. 

P.  C,  Bang, 


Digitized  by  VjOOQIC 


Glud,  Sør,  III 

Glud,  Søren,  1621 — 93,  Biskop,  blev  født  30.  Maj  162 1  i  Glud, 
Bjerre  Herred  i  Jylland.  Faderen  var  Præsten  Søren  Andersen 
Jelling^  Moderen  hed  Maren  Sørensdatter.  Han  gik  først  i  Horsens 
Skole,  hvorfra  han  1636  sendtes  til  vor  Frue  Skole  i  Kjøbenhavn. 
1642  blev  han  Student  og  1648  Præst  i  Høje  Taastrup.  1649  ægtede 
han  sin  Formands  Enke,  Kirsten  Clausdatter  Førd,  efter  hvis  Død 
(1660)  han  1661  indgik  nyt  Ægteskab  med  Ide  Christine  Moth  (f  1689), 
Datter  af  kongelig  Livlæge  Poul  M.  og  Søster  til  Sophie  Amalie  M., 
Christian  V's  Elskerinde  og  senere  Grevinde  af  Samsø.  Det  Mothske 
Partis  Indflydelse  ved  Hove  udvirkede,  at  den  hidtil  ukjendte  Præst 
blev  udnævnt  til  Biskop  i  Viborg  1673.  1675  blev  han  Dr.  theol. 
Hans  mærkelige  Ophøjelse  bragte  ham  dog  mange  Bryderier,  og 
han  var  særlig  udsat  for  Angreb  af  den  bekj  endte  Præst  og  Sati- 
riker Jac.  Worm,  indtil  det  lykkedes  ham  at  faa  denne  dømt  og 
forvist  til  Ostindien.  1679  blev  han  ophøjet  i  Adelstanden,  og 
1680 — 82  fik  han  Bispestolens  Indtægter  betydelig  forøgede.  Han 
deltog  i  Revisionen  af  Danske  Lovs  2.  Bog  og  i  Forhandlingerne 
om  de  reformertes  Retsstilling  i  Riget.  Ligesom  Landets  andre 
Biskopper  fraraadede  han  Regeringen  at  give  dette  Religionsparti 
fri  Religionsøvelse.  1690  udvalgtes  han  til  i  Forbindelse  med  Mogens 
Skeel  til  Fusingø  og  Provst  Søren  Sevel  at  dømme  i  Skilsmissesagen 
imellem  den  berygtede  Marie  Grubbe  og  hendes  anden  Mand,  Palle 
Dyre.     G.  døde  25.  Febr.  1693. 

Pontoppidan,  Annales  eccles.  Dan.  IV,  181  f.  og  605  fif.  Kirkehist.  Saml. 
4.  R.  I,  419  ff.  5.  M.  Gjellerup. 

Glud,  Søren,  1662 — 96,  Præst,  Søn  af  foregaaende,  var  født 
i  Høje  Taastrup.  Han  blev  Student  1682,  Magister  1686,  det  følgende 
Aar  Rektor  i  Holbæk,  hvorfra  han  1688  kaldedes  til  Kjøbenhavn 
som  Professor  i  Mathematik  og  Professor  theologiæ  designatus  samt 
Kommunitets-  og  Regensprovst;  men  paa  Grund  af  Uenighed  med 
Kommunitetets  Bestyrelse  nedlagde  han  169 1  sit  Embede  som  Stif- 
telsens Provst  og  udnævntes  s.  A.  til  Sognepræst  ved  Bergens  Dom- 
kirke og  Provst  over  Nordhordlens  Provsti.  Død  16.  Febr.  1696. 
Gift  med  Elisabeth  Randulf  (f.  1662  f  1734),  Datter  af  Biskop  i 
Bergen  Niels  R.  (hun  gift  2.  med  Mag.  Laurits  Leeh,  Sognepræst 
i  Kolding).  G.  er  Forfatter  af  nogle  latinske  Disputatser,  til  Dels 
af  mathematisk  Indhold. 

Worm,  Lex.  ov.  lærde  Mænd.  Hundnip,  Lærerstanden  i  Kjøge,  Holbæk 
osv.  S.   15.     Hist.  Tidsskr.  3.  R.  III.   167.  Q.  L.   Wad, 

Glud,  Søren,  1662 — 1705,  Rektor,  blev  født  i  Dalby  ved 
Kjøge  19.  Dec.  1662  og  deponerede  fra  Kjøge  Skole  1680.  Som 
Student  laa  han  paa  Valkendorfs  Kollegium.  1686  blev  han  Kon- 
rektor  ved  Frue  Skole  i  Kjøbenhavn  og  fik  s.  A.  Magistergraden. 
12  Aar  efter  rykkede  han  op  til  Rektorposten;  men  Skolen  kom 
under  hans  Ledelse  i  betydeligt  Forfald.  Fra  1704  var  han  tillige 
Professor  philosophiae  designatus.  Han  døde  allerede  i  sit  43.  Aar, 
20.  April  1705,  og  Biskop  Bircherod  giver  ham  ved  hans  Død  det 
sørgelige  Skudsmaal  (Dagbøger  ved  Molbech  S.  472):  c  Vel  var  han 
en  lærd  Mand,  men  hans  liderlige  Levned  og  débauche  forkortede 
hans  Levned  og  satte  Skolen  i  slet  Tilstand ».  Foruden  akademiske 
Disputatser  er  han  Forfatter  af  flere  i  lang  Tid  almindelig  ben)rttede 
latinske  Skolebøger.  Han  ægtede  23.  Nov.  1698  Anna  Leth,  en 
Datter  af  Konfessionarius,  Dr.  Hans  L.  Hun  døde  i  Pesten  17 11. 
Deres  ældste  Datter  blev  gift  med  Admiral  Mikkel  Bille  (II,  236). 

Hundrup,  Lærerstanden  ved  Metropolitanskolen  S.  27.  Worm,  Lex.  ov. 
lærde  Mænd.  A,  Jantzen. 

Gliickstadt,  Isak  Moses  Hartvig,  f.  1839,  Bankdirektør.  G. 
er  Søn  af  Kjøbmand  Hartvig  Joseph  G.  og  Esther  f.  Goldschmidt 
og  er  født  i  Fredericia  22.  April  1839.  Som  ganske  ung  kom  han 
til  Kjøbenhavn,  hvor  han  modtog  Uddannelse  i  Forretningsvirksomhed, 
bl.  a.  i  G.  A.  Gedalias  Bankierforretning.  1865  rejste  han  til  Chri- 
stiania og  grundlagde  der  en  Bankierforretning,  som  han  fortsatte 
til  1870,  i  hvilket  Aar  han  modtog  Ansættelse  som  Direktør  i  den 
norske  Kreditbank.  Denne  Stilling  beklædte  han  imidlertid  kun 
kort  Tid.  Da  den  danske  Landmandsbank  var  bleven  oprettet  i 
T871,  ønskede  Gedalia,  der  var  en  af  Stifterne,  at  G.  skulde  være 
Direktør  i  Banken,  hvilket  Tilbud  han  efter  nogen  Betænkning 
antog.  Han  tiltraadte  denne  Stilling  i  Begyndelsen  af  1872,  efter 
at  Banken  en  kort  Tid  havde  været  i  Virksomhed  uden  nogen 
egentlig  fast  og  ordnet  Ledelse.  G. s  omfattende  Kundskaber  paa 
Bankierfagets  Omraade  i  Forbindelse  med  hans  skarpe  og  klare 
Blik  kom  i  høj  Grad  Banken  til  gode.  Han  tilvejebragte  hurtig 
Fasthed  og  Orden  i  dens  Styrelse,  og  den  har,  medens  han  har 
været  dens  ledende  Direktør,  udfoldet  en  omfattende  Virksomhed 
og  indtaget  en  stærkt  fremtrædende  Stilling  paa  det  danske  Penge- 
marked. Foruden  den  almindelige  Bankforretning  har  hans  Op- 
mærksomhed særlig  været  henvendt  paa  Negociering  af  Laan  — 
saa  vel  inden-  som  udenlandske  — ,  mindre  derimod  paa  Stiftelsen 

af  industrielle  Foretagender.  Af  saadanne  har  Banken  dog  ogsaa 
stiftet  nogle,  blandt  hvilke  kan  nævnes  Frihavnsaktieselskabet  (1891), 
i  hvis  Bestyrelse  G.  er  Viceformand.  —  G.  er  siden  1874  Medlem 
af  det  mosaiske  Trossamfunds  Repræsentantskab  og  siden  1886 
Borgerrepræsentant.  1880  blev  han  udnævnt  til  Etatsraad.  Han  er 
gift  med  Juliette  Sophie  f.  Raffel,  Datter  af  Kjøbmand,  Raadmand 
Albert  R.  af  Aalborg.  E.  Meyer. 

Gltoingy  Johan  Otto,  o.  1676 — 1727,  Separatist,  var  en  Præste- 
søn fra  Stedingerlandet  i  Grevskabet  Delmenhorst;  Faderen  var  Mag. 
Johannes  G.  (f  1679),  Moderen  hed  Margrethe  Elisabeth.  1696 — 1700 
studerede  han  i  Jena  og  blev  derefter  Huslærer  i  Kjøbenhavn. 
Sammen  med  sin  Landsmand  den  tyske  Student  Eberhard  tog  han 
Del  i  og  blev  Lederen  af  Konventikleme,  der  vare  begyndte  i 
Staden  hos  2  Borgere,  Peder  Svanø  og  Mourits  Samsø.  Det  er 
fra  disse  Forsamlinger,  at  Pietismen  først  ret  begyndte  at  vinde 
Udbredelse  i  Danmark.  Fra  Pietismen  arbejdede  han  sig  ud  i 
aabenbart  Sværmeri  med  Foragt  for  Statskirken  og  de  beskikkede 
Lærere.  I  øvrigt  var  han  en  velstuderet  Mand,  der  sad  inde  med 
adskillig  theologisk  Lærdom.  Kampen  mod  Stadens  Præster  brød 
snart  ud,  saa  meget  mere  som  et  Par  af  Præsterne  ansaa  sig  per- 
sonlig fornærmet,  da  G.  som  Text  til  nogle  Billeder  af  Apostlene 
føjede  en  karrikeret  Skildring  af  Datidens  Præsters  Liv,  for  at  Mod- 
sætningen saa  meget  stærkere  kunde  skinne  frem.  Den  eneste  Præst, 
hos  hvem  G.  og  hans  Fæller  fik  Medhold,  var  Hofpræsten  Liitkens; 
men  ogsaa  han  opgav  dem,  da  Plakaten  af  2.  Okt.  1706  forbød  alle 
Forsamlinger  i  Husene  af  « særsindede »  Personer,  som  førte  en  egen 
Lærdom,  der  ikke  kom  overens  med  Skriften  og  den  augsburgske 
Konfession,  og  truede  saadanne  med  Tiltale  og  Straf.  Men  paa 
det  Tidspunkt  havde  G.  allerede  forladt  Kjøbenhavn,  i  det  han 
var  bleven  Huslærer  hos  General  Hausmann  i  Christiania.  Her 
fortsatte  han  Forsamlingsvæsenet,  udbredte  separatistiske  Skrifter 
og  vakte  Had  og  Foragt  mod  Statskirken.  Biskop  Hans  Munch 
i  Christiania  led  af  Sovesyge  og  forholdt  sig  aldeles  passiv  lige 
over  for  den  rejste  Bevægelse;  men  desto  iltrere  var  Stiftsprov- 
sten, Jac.  Lodberg,  den  senere  Biskop  i  Fyn.  Det  var  paa  hans 
Anbefaling,  at  G.  havde  faaet  Ansættelse  hos  Hausmann;  saa  meget 
mere  maatte  han  føle  sig  opfordret  til  at  optræde  imod  ham.  Han 
paakaldte  Politiets  Hjælp  mod  Vranglæreren,  « denne  Ertzkvæker, 
der  endog  har  emballeret  Kvækernes  Lærdom  med  adskillige  Inven- 

Danak  biogr.  Lex.    VI.  Maru  1893.  S 

tioner  af  den  gamle  Originianismo*,  og  beklagede,  at  direkte  Hen- 
vendelser saa  vel  til  Generalen  som  til  Biskoppen  havde  været  uden 
Resultat.  Samtidig  skrev  Lodberg  til  det  theologiske  Fakultet  i 
Kjøbenhavn.  Frugten  deraf  var  et  kgl.  Reskript  af  28.  Sept.  1706 
til  Vicestatholder  Gabel,  hvilket  paabød,  at  G.  skulde  indstævnes 
for  at  underkastes  Examination  og  for  at  give  Oplysning  om,  hvem 
hans  Tilhængere  vare.  Til  at  aflægge  Regnskab  for  sm  Tro  og 
sin  Lære  var  han  meget  beredvillig,  men  han  vægrede  sig  bestemt 
ved  at  angive  sine  Tilhængere.  Ved  Reskript  af  11.  Dec.  s.  A. 
paalagdes  det  ham  derfor  at  forlade  Kongens  Riger  og  Lande  og 
under  Straf  ikke  vove  at  vende  tilbage. 

G.  drog  derefter  til  Tyskland  og  levede  mest  i  Hamborg  og 
Altona.  Hans  Liv  blev  nu  mere  indadvendt,  delt  mellem  Studier 
og  Betragtninger.  For  at  erhverve  Livsopholdet  forfærdigede  han 
Ure  og  Instrumenter.  Han  sluttede  sig  til  «Gichtelianeme»  eller 
Englebrødrene,  der  tilstræbte  en  englelig  Syndefrihed  ved  at  løsrive 
sig  fra  al  jordisk  Lyst.  Derhos  udfoldede  han  en  betydelig  litterær 
Virksomhed;  bl.  a.  besørgede  han  cBiblia  pentapla»  (en  Sammen- 
stilling af  5  forskjellige  tyske  Bibeloversættelser)  og  udgav  Jac. 
Bøhmes  samlede  Skrifter  med  en  udførlig  Biografi  af  den  store 
Theosof  foruden  adskillig  asketisk  Litteratur  med  G.  Arnold  som 
Udgangspunkt.  1725  begyndte  i  Hamborg  Forfølgelserne  imod  ham 
igjen;  han  blev  fordrevet  fra  Staden,  vendte  sig  til  Altona  og  døde 
der  2.  Avg.  1727.  Sit  Bibliothek  paa  2000  Bind  testamenterede  han 
til  Stadens  Gymnasium.  Hans  Hustru,  der  var  af  dansk  Herkomst, 
døde  allerede  1711  eller  1712  i  Altona  og  efterlod  ham  2  Døtre. 

Theol.  Tidsskr.  f.  den  ev.-luth.  Kirke  i  Norge,  Ny  Række,  I,  190  ff.  Allg. 
Deutsche  Biographie  IX.  J.  A.  Bolten,  Hist.  Kirchen-Nachrichten  von  der  Stadt 
Altona  II,  102  ff.    Suhms  Nye  Saml.  III,  293  f.  A.Jantzen. 

Glaeser,  Franz  Joseph,  1798 — 1861,  Komponist,  fødtes 
19.  April  1798  i  Ober-Georgenthal  i  Bøhmen,  hvor  hans  Fader, 
Peter  Paul  G.,  der  den  Gang  var  Linnedvæver,  ejede  et  lille  Hus; 
Moderen  hed  Elisabeth  f.  Trinks.  Da  Forældrene  levede  i  smaa 
Kaar  og  havde  adskillige  Børn,  fik  F.  J.  G.  kun  en  tarvelig  Op- 
dragelse; men  han  viste  tidlig  musikalske  Evner,  især  i  Sang,  og 
blev  derfor  i  1810  optagen  som  Sangerdreng  i  Hofkapellet  i  Dres- 
den. 1815  tog  han  til  Prag,  ved  hvis  Musikkonservatorium  han 
studerede  under  D.  Weber  og  F.  W.  Pixis.  I  18 17  begav  han  sig, 
ledsaget  af  sin  Fader,  til  Wien.    Her,  hvor  ogsaa  hans  Fader  senere 

levede  som  Nodeafskriver  (bl.  a.  for  Beethoven),  maatte  han  i  Be- 
gyndelsen, blottet  for  alle  Midler,  møjsommelig  erhverve  sit  tarvelige 
Underhold  ved  Nodeafskrivning  og  Musikarrangementer,  indtil  han 
fra  Leopoldstådter-Theatret  fik  Bestilling  paa  Musikken  til  et  ro- 
mantisk Skuespil  i  3  Akter,  « Bårenburgs  Sturz»,  som  opførtes 
22.  Avg.  1817.  I^c^  Opmærksomhed,  som  denne  hans  Komposition 
vakte,  skaffede  ham  1818  Pladsen  som  Vicekapelmester  sammesteds, 
og  allerede  Aaret  efter  blev  han  i.  Kapelmester  ved  et  andet  af 
Wiens  Folketheatre,  Josephstådter-Theatret. 

Da  dette  Theater  var  blevet  ombygget  og  udvidet,  var  til  Ind- 
vielsesfesten 3.  Okt.  1822  skrevet  et  Festspil  til  en  ældre  Musik  af 
Beethoven,  hvortil  Mesteren  havde  komponeret  en  ny  Ouverture 
(<Die  Weihe  des  Hauses»)  og  flere  Musiknumre.  Beethoven  diri- 
gerede selv,  men  paa  Grund  af  sin  allerede  da  vidt  fremskredne 
Døvhed  havde  han  forlangt  at  have  den  unge  Kapelmester,  hvis 
dygtige  Ledelse  af  Prøverne  h^n  havde  overværet,  ved  sin  Side. 
Paa  et  vanskeligt  Sted,  hvor  Sangerne  og  Orkesteret  vare  ved  at 
komme  fra  hinanden,  greb  G.  energisk  ind  og  reddede  Situationen. 
Fra  den  Tid  bestod  der  en  venskabelig  Forbindelse  mellem  ham 
og  den  store  Mester.  I  1828  modtog  G.  Engagement  ved  Theatret 
«an  der  Wien»,  uden  dog  derfor  ganske  at  skille  sig  fra  sin  Stilling 
ved  Josephstådter-Theatret,  indtil  han  i  1830  forlod  Wien  og  drog 
til  Berlin,  hvor  han  var  engageret  som  Kapelmester  ved  Konigs- 
stådter-Theatret.  17.  Juni  1829  havde  han  ægtet  Josepha  Maria 
Aloysia  Catharina  Muller,  Datter  af  Postembedsmand  Johann  Bap- 
tist M.  i  Wien.  Disse  13  Aars  Virksomhed  i  Wien  danner  det 
første  Afsnit  af  G.s  Komponistbane.  Begavet  med  stor  Energi  og 
lykkelig  Opfindsomhed  komponerede  han  let  og  hurtig  og  forstod 
ret  at  træffe  de  glade  Wieneres  Smag,  som  særlig  yndede  Trylle- 
operaer  og  burleske  Farcer.  Som  de  af  hans  over  120  større  og 
mindre  Stykker  fra  denne  Periode,  der  have  gjort  mest  Lykke, 
kunne  nævnes  «Sciis,  Mond  und  Pagat»  (der  i  et  Tidsrum  af  2 
Aar  oplevede  mindst  73  Opførelser),  «Arsena»  (over  40  Gange), 
cStaberl  als  Physiker»,  «Das  PfefFerr5sel»,  «Arsenius»,  «Die  Kråh- 
winkler  in  der  Residenz»,   «Der  Bernstein-Ring »  osv. 

I  Berlin,  hvor  der  herskede  en  anden  Smag,  forlod  G.  delvis 
sin  tidligere  Retning  og  lagde  sig  efter  en  større  Stil  i  Komposi- 
tionen. Hans  Hovedværk,  Operaen  «Des  Adlers  Horst »  (« Ørnens 
Rede»),  opført  første  Gang  i  Berlin  29.  Okt.  1832,  blev  saa  vel  her, 
hvor  den  oplevede  talrige  Opførelser,  som  paa  mange  andre  større 

Scener  i  og  uden  for  Tyskland  modtagen  med  almindeligt  Bifald 
og  skaffede  ham  evropaeisk  Anseelse.  Dette  Arbejde,  der  saa  vel 
som  hans  « Rattenfanger  aus  Hameln »  udmærker  sig  ved  yndefulde 
og  karakteristiske  Melodier,  smagfuld  og  pikant  Instnunentation, 
smukke  Ensembleniunre  og  dramatisk  Effekt,  gjorde  ham  hurtig 
lige  saa  yndet  i  Berlin,  som  han  havde  været  i  Wien.  Af  andre 
for  Konigsstådter-Theatret  komponerede  Arbejder,  der  modtoges  med 
stort  Bifald,  kunne  fremhæves  «Zriny»,  « Aurora*,  «Das  Auge  des 
Teufels»,  «Die  Brautschau  auf  Kronstein*  og  « Andrea ».  Under 
Opholdet  i  Berlin  havde  han  den  Sorg  kort  efter  Sønnen  Josephs 
Fødsel  at  miste  sin  Hustru  i8.  Jan.  1836. 

lYods  den  vedvarende  Yndest  modtog  G.  dog,  nærmest  af 
Hensyn  til  den  faste  Stilling,  i  1842  den  ham  tilbudte  Post  som 
Kapelmester  i  Kjøbenhavn,  hvor  hans  Navn  allerede  var  kjendt  fra 
Opførelsen  af  « Ørnens  Rede*  i  1835.  Her  kom  han  hurtig  til  at 
spille  en  fremragende  Rolle  i  Hovedstadens  Musikliv.  Hans  ud- 
mærkede Evner  som  Dirigent  bragte  et  Liv  over  Theatrets  Fore- 
stillinger, som  man  havde  savnet  siden  Schalls  Tider,  ligesom  han 
ogsaa  var  selvskreven  Leder  ved  mange  andre  musikalske  Opførelser, 
saaledes  den  med  levende  Enthusiasme  modtagne  Udførelse  af 
« Skabelsen*  i  1843;  og  i  den  faa  Aar  i  Forvejen  stiftede  Musik- 
forening ledede  han  som  Dirigent  fra  Nov.  1843  ^1  Maj  1850  i  alt 
50  Koncerter.  Skjønt  ikke  begavet  med  Sprogtalent  tilegnede  han 
sig  dog  snart  det  danske  Sprog  saa  meget,  at  han  med  Lethed 
lægte  danske  Digterværker  og  komponerede  Operaer  til  dansk  Text, 
ligesom  han  med  Kjærlighed  sluttede  sig  til  sit  nye  Pædreland, 
hvad  der  ikke  mindst  viste  sig  i  den  slesvigske  Krig,  hvor  han 
stillede  sig  i  Spidsen  for  Koncerter  til  Fordel  for  de  faldnes  efter- 
ladte; at  han  i  sin  Embedsvirksomhed  hyppig  benyttede  det  tyske 
Sprog,  skrev  sig  fra,  at  han  med  sit  lidt  fornemme  Væsen  frygtede 
for  at  gjøre  sig  latterlig  ved  Udtalefejl;  i  sin  Familiekreds  og  selv 
i  sit  Dødsøjeblik  talte  han  Dansk.  For  den  danske  Scene  har  han 
skrevet  « Brylluppet  ved  Comosøen*,  Opera  i  3  Akter  (opf.  29.  Jan. 
1849),  «Nøkken*,  Opera  i  i  Akt  (12.  Febr.  1853)  og  <Den  forgyldte 
Svane*,  S)^gestykke  i  i  Akt  (17.  Marts  1854).  Som  Hofkapelmester, 
hvortil  han  udnævntes  i  1845,  ^^^  ^^^  komponeret  en  Række  Kan- 
tater til  Hoffester,  desuden  flere  Festouverturer;  ogsaa  forskjellige* 
Kirkekompositioner  for  det  østerrigske  Gesandtskabskapel  i  Kjøben- 
havn haves  fra  hans  Haand. 

I  alt  har  han  komponeret  over  140  større  og  mindre  Arbejder 

for  Scenen,  lo  Kantater,  7  Festouvertiirer,  nogle  kirkelige  Kompo- 
sitioner, hvoriblandt  en  Messe  i  B-Ehir,  et  Te  Deum  osv.,  samt 
nogle  Hæfter  Romancer  og  flerstemmige  Sange.  Af  disse  talrige 
Arbejder,  hvoraf  forholdsvis  kun  lidet  er  udkommet  i  Trykken, 
findes  paa  det  kgl.  Bibliothek  i  Kjøbenhavn  en  statelig  Række  af 
o.  180  Bind  og  Hæfter  i  Manuskript,  udførte  med  den  ham  ejen- 
dommelige Ordenssans  og  et  Vidnesbyrd  om,  hvad  han  smukt  og 
beskedent  skriver  i  sin  til  Børnene  rettede  lille  Avtobiografi:  «at 
standhaftig  Flid  og  udholdende  Stræben  med  Guds  Hjælp  og  Bistand 
ogsaa  kan  føre  et  lidet  Talent  til  det  foresatte  Maal». 

I  sine  sidste  Aar  trak  han  sig  noget  tilbage  —  til  Dels  som 
Følge  af  en  ikke  ganske  motiveret  Miskjendelse,  der  gav  sig  Luft 
i  skarpe  Angreb  paa  ham  i  en  Del  af  Pressen  —  og  endte  sit 
virksomme  Liv  19.  Avg.  1861;  ved  hans  Jordfæstelse,  som  foregik 
fra  den  katholske  Kirke  i  Kjøbenhavn,  blev  efter  en  højtidelig 
Sjælemesse  afsunget  Sange  til  Musik  af  ham  og  hans  Søn  Joseph. 
Hans  Enke,  Thora  Joachimine  f.  Carstensen,  Datter  af  Proprietær 
Isak  Christian  C.  til  Kildevældegaard,  hvem  han  havde  ægtet  10.  Jan. 
1856,  lever  endnu.  Han  var  hædret  paa  forskjellig  Maade  af  Fyrster 
og  andre;  Frederik  VII,  hvem  han  elskede,  og  til  hvem  han  efterlod 
sin  sidste  Komposition,  en  Festmarche  for  Orkester,  udnævnte  ham 
til  Professor  i  1851. 

Haandskreven  Avtobiografi  i  G.s  Samling  paa  det  kgl.  Bibi.  Ledebur, 
Tonktinstler  Lex.  Berlins.  Illustr.  Tid.  Nr.  102.  Erslew,  Forf.  Lex.  Overskou, 
Den  danske  Skueplads  V— VII.  Q,  St  Bricka  Og  S,  A.  £.  Hagen, 

Glæser,  Joseph  August  Eduard  Friedrich,  1835 — 91,  Kom- 
ponist, Søn  af  foran  nævnte,  fødtes  i  Berlin  25.  Nov.  1835  og  kom 
i  1842  med  sin  Fader  til  Kjøbenhavn.  Her  blev  han  Student  i 
1854  og  skulde  efter  Faderens  Ønske  have  studeret  Jura;  men  hans 
egen  Tilbøjelighed  drev  ham  afgjort  til  Musikken,  som  han  lige 
siden  1842  havde  dyrket  under  Bøhmeren  Joseph  Jettel,  der  var 
Organist  ved  den  katholske  Kirke  i  Kjøbenhavn;  allerede  i  Skole- 
tiden havde  han  komponeret  flere  Sange,  deriblandt  « Feltjægeren », 
som  baaren  frem  gjennem  Sangeren  Chr.  Hansens  ypperlige  Fore- 
drag gjorde  megen  Lykke.  Faderen  gav  da  til  sidst  efter  og  med- 
tog i  1857  Sønnen  paa  en  Rejse  til  Wien.  Derefter  levede  G.  i 
en  Række  af  Aar  som  Musiklærer  i  Kjøbenhavn.  20.  Juni  1862 
ægtede  han  Thomine  Augusta  Frederikke  Hansen,  Datter  af  kgl. 
Kapelmusikus  Peter  H.  og  Broderdatter  af  den  bekjendte  Arkitekt 

Theophilus  H.  Efter  i  1865  at  have  foretaget  en  Udenlandsrejse 
til  Paris  og  Wien  flyttede  han  i  1866  til  Hillerød,  hvor  han  1874 
blev  ansat  som  Organist  ved  Frederiksborg  Slotskirke.  —  G.s  Betyd- 
ning som  Komponist  maa  navnlig  søges  i  hans  talrige  Romancer, 
hvoraf  mange  udmærke  sig  ved  en  ejendommelig  Friskhed  og  Ynde; 
som  de  bedste  og  mest  afholdte  kunne  fremhæves  « Droslen  slog  i 
Skov  sin  klare  Trille »  samt  «Havet»,  «Godnat»  og  «I  Vaaren». 
Fortræffelige  ere  ogsaa  hans  humoristiske  Melodier  til  Sangene  i 
«Alle  mulige  Rollers,  særlig  Sangen:  «Hvis  du  kjender  Kjærlig- 
hedens Flamme ».  Desuden  har  han  skrevet  et  større  Antal  4Stem- 
mige  Mandssange,  hvoraf  dog  ikke  mange  ere  udkomne,  nogle 
Salmemelodier  og  en  Del  Klavermusik  for  2  og  4  Hænder.  Men 
hans  betydelige  musikalske  Naturbegavelse  hemmedes  for  en  Del 
ved,  at  han  paa  Grund  af  den  Lykke,  hans  første  Arbejder  havde 
gjort,  havde  undladt  ved  fortsatte  Studier  i  de  højere  Kompositions- 
former at  uddybe  sit  Talent.  Derfor  foreligger  der  kun  et  ringe 
Antal  større  Værker  fra  hans  Haand;  det  betydeligste  af  saadanne 
er  Balletten  «Fjæmt  fra  Danmark*  (opf.  20.  April  1860),  en  af 
Bournonvilles  hyppigst  opførte  Balletter,  til  hvilken  G.  har  skrevet 
den  største  Del  af  Musikken.  Et  Treakts-S)^gestykke  efterlod  han 
ved  sin  Død,  som  indtraf  29.  Sept.  189 1  efter  nogle  Maaneders  Syg- 
dom.    Hans  Hustru  overlever  ham. 

Schytte,    Musiklex.      Søiidagsposten   Nr.   684.      Politiken   30.  Sept.   1891. 

G.  St.  Bricka, 

Gnudtzmann,  Johannes  Emil,  f.  1837,  Arkitekt.  Han  er 
født  i  Kjøbenhavn  17.  Nov.  1837  og  er  Søn  af  Hørkræmmer,  Kapi- 
tajn  i  Borgervæbningen  Jens  Frederik  Gotlob  G.  og  Johanne  Su- 
sanne f.  Liitken,  efter  hvis  Død  han  tilbragte  4  Aar  i  Huset  hos 
sin  Moster  og  dennes  Mand,  Kommandør  P.  A.  Seidelin.  G.  ud- 
dannede sig  først  til  Polytekniker,  tog  Adgangsexamen  1855,  gjennem- 
gik  derefter  Kunstakademiet  og  fik  Afgangsbevis  som  Arkitekt  1866. 
Imidlertid  havde  han  i  1864  maattet  afbryde  sine  Studier  paa  Grund 
af  Krigen,  hvori  han  deltog  som  Reserveofficer  i  Artilleriet.  1866 
giftede  han  sig  med  Cathinca  Olivia  Svane,  Datter  af  Forpagter 
Niels  Peter  S.  og  Jørgine  f.  Hansen.  187 1 — 72  foretog  han  med 
Akademiets  Understøttelse  en  Rejse  for  at  studere  Norditaliens 
Murstensarkitektur. 

I  sin  Studietid  arbejdede  G.  hos  Arkitekterne  H.  Chr.  Hansen 
og  Herholdt;  1869  vandt  han  2.  Præmie  ved  Konkurrencen  til 
St.  Pouls  Kirke  i  Kjøbenhavn,    men  desuagtet  blev  Arbejdet  ham 

overdraget  (1872 — 76).  Blandt  hans  Bygninger  kan  for  øvrigt  nævnes; 
vor  Frue  Kirke  i  Aalborg,  Frk.  Kruses  Skoler  i  Absalonsgade  og 
Frederiksberg  Allé  (med  de  tilliggende  Privatbygninger),  Kommune- 
skolerne i  Korsør  og  Helsingør,  Hotel  og  Sparekasse  i  Korsør, 
Anders  Nielsens  Pakhus  i  Fredericiagade,  Direktørboligen  paa 
Aluminia  samt  adskillige  Privatbygninger,  særlig  ad  Kjøbenhavns 
Vesterkant,  som  alle  udmærke  sig  ved  god  og  sikker  Smag  og  en 
klogt  beregnet,  harmonisk  Anvendelse  af  Mursten  i  Forening  med 
Glassursten  og  andre  Stenarter.  —  G.  har  udgivet  en  Lærebog  i 
Husbygningskunst  (1888),  han  har  fra  1876  været  Lærer  ved  Poly- 
teknisk Læreanstalt,  1885 — 89  Medlem  af  Kjøbenhavns  Bygnings- 
kommission,  fra  1887  af  det  særlige  Kirkesyn.  IJan  sidder  i  Kon- 
trolkommissionen for  Kunstmusæumsbygningen  og  er  tillige  paa 
Grund  af  sine  solide  tekniske  Kundskaber  blevet  meget  benyttet 
som  Raadgiver  og  Beregner  lige  over  for  Byggematerialiers  forskjellige 
Evner. 

Weilbach,  Konstnerlex.  Erik  Schiødte, 

V.  Groch,  Albert,  — 1533,  Borgmester,  blev  15 17  Borgmester 
i  Kjøbenhavn,  hvor  han  indtog  en  fremragende  Plads  i  Handels- 
standen. Han  var  saaledes  den  ene  af  de  2  Kjøbmænd  der  fra, 
som  Christian  II  udvalgte  til  at  danne  et  Handelsforbund  for  de  3 
nordiske  Riger.  Han  stod  i  et  venligt  Forhold  til  nævnte  Konge, 
hvem  han  forstrakte  med  Penge  og  1523  ftilgte  til  Nederlandene. 
Efter  Kjøbenhavns  Overgivelse  1524  og  den  paaftilgte  Amnesti  kom 
han  tilbage  og  fik  forskjellige  Begunstigelser  af  Frederik  I,  der  1525 
forskaanede  ham  for  Told  og  Accise  og  1527  udnævnte  ham  til 
Tolder  paa  Falsterbo.  Han  var  tidlig  greben  af  Reformationen, 
thi  det  var  ham,  der  tillige  med  Knud  Rud  formaaede  Prioren  i 
Antvorskov  til  at  løslade  Hans  Tausen.  Han  døde  midt  i  1533. 
Hans  Enke,  Johanne,  skjænkede  1550  til  Fattigvæsenet  14  Sjæleboder 
i  nuværende  Møntergade,  hvor  der  var  et  Hospital  indtil  Almindeligt 
Hospitals  Oprettelse. 

O.  Nielsen,  Kjøbenhavns  Hist.  II,  84  ff.  Q^  Nielsen. 

Godebald,  — o.  102 1,  Biskop.  G.  var  efter  Navnet  at  dømme 
af  tysk  Byrd,  indkaldtes  af  Svend  Tveskjæg  fra  England  og  blev 
den  ældste  østdanske  Kirkestyrer,  tillige  vistnok  den  første  Biskop, 
der  er  bleven  valgt  af  en  dansk  Konge.  Roskilde  har  været,  hans 
Bispesæde,  men  han  virkede  tillige  som  Skaanes  « Lærer ».  Sin 
Missionsvirksomhed  udstrakte  han  endog  til  Sverige  og  Norge.     G. 


Digitized  by  VjOOQIC 


I20  Godebald, 

Og  hans  Præster  maa  have  bidraget  væsentlig  til,  at  angelsachsisk 
Kultur  trængte  frem  i  Norden,  saaledes  paa  Møntvæsenets  Omraade. 
I  Aaret  1022  nævnes  Gerbrand  som  Roskildebisp,  men  endnu  til- 
stede i  England;  kort  før  er  da  G.  død,  og  hans  store  Bispedømme 
er  blevet  tvedelt. 

A.  D.  Jørgensen,  Den  nord.  Kirkes  Grundlægg.  S  249  f.  407.  413.  450. 

Hans  Olrik, 

Grodske,  Mogens,  1502 — 71,  hørte  til  en  Sidelinje  af  den 
gamle  Slægt  Bielke  og  var  Søn  af  Godske  Mogensen  til  Lidemark 
og  Elline  Pedersdatter  Ravensberg;  han  blev  født  10.  Nov.  1502 
paa  sin  Faders  Forlening  Hørbygaard.  Som  ung  bestemtes  han  for 
den  gejstlige  Stand;  han  tog  Magistergraden  og  skal  i  den  katholske 
Tid  have  været  Præst  i  Udby,  ligesom  han  havde  et  Vikarie  i  Ros- 
kilde, som  han  beholdt  til  1546.  Endnu  1536  kaldes  han  « Mester » 
og  skulde  da  med  en  anden  gejstlig  oppebære  Madskatten  i  Kalund- 
borg Len;  sandsynligvis  havde  han  dog  alt  den  Gang  forladt  Præste- 
standen, om  end  i  bedste  Overensstemmelse  med  sine  højeste  gejst- 
lige foresatte,  thi  han  havde  1536  sin  Fødegaard  i  Forlening  af 
Bispen  i  Roskilde.  Han  ægtede  desuden  1539  sin  anden  Hustru, 
Karen  Ottesdatter  Blome,  og  da  han  med  den  første,  Margrethe 
Torbensdatter  Sparre,  havde  2  Døtre,  maa  han  vist  have  ægtet 
denne  før  1536.  Vistnok  ved  sit  Giftermaal  med  den  holstensk 
fødte  Karen  Blome,  der  stod  Kongehuset  nær,  hvorfor  Kongen  ud- 
redede hendes  Medgift  og  gav  dem  begge  Livsbrev  paa  Hørbygaard, 
blev  han  velset  ved  Hove  og  fik  større  Forleninger,  først  Dragsholm 
og  derefter  (1540 — ^47)  Roskildegaard,  hvormed  han  fra  1541  forbandt 
Stillingen  som  Stiftslensmand  i  Sjælland.  Fra  1541 — 48  havde  han 
desuden  Østrup  og  Bjærgby  Len  i  Pant  og  fra  1550  til  sin  Død 
Lejre  Len.  Endelig  var  han  fra  1565 — 68  Lensmand  paa  Tølløse. 
M.  G.,  der  1548  ledsagede  Prins  Frederik  til  Norge,  skrev  sig  til 
Lidemark  og  døde  157 1.  Fru  Karen  Blome  overlevede  ham  til  1587, 
og  de  ligge  begge  begravne  i  Hørby  Kirke. 

A.  Petersen,  Vallø  og  Omegn  S.  193  ff.  Thiset 

Godske,  Peder,  — 1556,  var  Broder  til  foranstaaende  Mogens 
G.  og  skrev  sig  ligesom  denne  til  Lidemark.  P.  G.  nævnes  1532 
og  var  da  Lensmand  paa  det  Roskilde  Biskop  tilhørende  Slot  Hjort- 
holm, ved  Furesøen.  Det  er  bekjendt,  med  hvilken  Tapperhed  han 
forsvarede  dette  lille  Slot  mod  Grev  Christoffer.  Vel  maatte  han 
I.  Maj  1535  overgive  sig,   men  han  gjorde  det  ikke,   før  Værnet, 

Vægtergangen  og  Slotsmuren  paa  den  ene  Side  vare  nedskudte,  og 
det  var  derfor  en  velfortjent  Anerkj endelse,  som  Biskoppen  endnu 
s.  A.  ydede  ham  ved  at  give  ham  fiild  Afkald  for  Slottet  og  dets 
Inventarium  samt  det  hæderligste  Vidnesbyrd.  Foruden  Hjortholm 
havde  han  af  Bispen  Ellinge  (i  Tudse  Herred)  og  for  Livstid  Hu- 
sum ved  Kjøbenhavn;  paa  sidstnævnte  Len  fik  han  ogsaa  Livsbrev 
af  Kong  Christian  111  og  beholdt  det  til  sin  Død.  Efter  Reforma- 
tionen traadte  nemlig  P.  G.  i  Kongens  Tjeneste  og  fik  nu  snart 
større  Forleninger,  1537  Krogen  og  Søborg,  som  han  Aaret  efter 
ombyttede  med  Kjøbenhavn;  1544  fik  han  paa  ny  Ellinge  i  Pant, 
men  det  indløstes  3  Aar  efter;  fra  1546 — 50  havde  han  Lejre  Len 
og  fik  1547  Rønnebæksholm  og  Abrahamstrup,  1552  Fuglebjærg  og 
Haldager  samt  1555  Krogen  paa  ny.  Alle  disse  sidste  Len  saa  vel 
som  Kjøbenhavn  beholdt  han  til  sin  Død,  23.  Febr.  1556,  og  ad- 
skilligt tyder  da  ogsaa  paa,  at  han  i  betydelig  Grad  nød  Kongens 
Tillid.  Han  var  imidlertid  svagelig.  Følger  af  et  Saar,  der  antagelig 
skrev  sig  fra  Hjortholms  Belejring.     Han  var  ugift. 

A.  Petersen,  Vallø  og  Omegn  S.  190  ff.  Thiset. 

Rosenstand  -  Goiske,  *  Johan  Philip  Kneyhi,  1754 — 1815, 
Toldkammerdeputeret,  Bankdirektør,  Søn  af  efterfølgende  Prof. 
theol.  P.  R.-G.  (t  1769),  blev  født  i  Kjøbenhavn  6.  Dec.  1754.  Ved 
Faderens  Død  sendtes  han  til  Roskilde  Latinskole,  hvorfra  han 
dimitteredes  1772.  Han  studerede  først  Theologi,  prædikede  ogsaa 
flere  Gange,  men  forandrede  derefter  ved  tilstødende  Omstændigheder 
Livsretning.  1781  fik  han  Ansættelse  som  Kopist  i  det  vestindisk- 
guineiske  Rente-  og  Generaltoldkammer  og  gjennemgik  nu  Embeds- 
stigens  samtlige  Trin  (1782  Fuldmægtig,  1791  Sekretær  i  Kollegiets 
Kammerkancelli,  1797  Kommitteret),  saaledes  at  han  1809  blev  De- 
puteret i  samme  Kollegium  og  beklædte  denne  Stilling,  indtil  han 
i  Jan.  1813  ved  Rigsbankens  Oprettelse  blev  Direktør  ved  denne; 
dog  vedblev  han  til  sin  Død  at  varetage  de  vestindiske  Sager  i 
Kollegiet.  1797  var  han  bleven  Kammerraad,  1805  Justitsraad,  1809 
Etatsraad  og  1812  Konferensraad.  Desforuden  havde  han  Sæde  i 
forskjellige  Direktioner,  særlig  imder  Landets  Finansstyrelse.  Han 
nød  Anseelse  som  en  udmærket  duelig  og  samvittighedsftild  Embeds- 
mand, i  hvem  Regeringen  havde  god  Støtte.  Med  Hensyn  til  litte- 
rær Virksomhed  har  R.-G.  foruden  Lejlighedsskrifter  kun  udgivet 
(anonymt)  « Forsøg  til  en  Lærebog  i  Religionen »  (1790)  til  Brug  for 
Skolerne  paa  de  vestindiske  Øer.    Ved  de  Angreb,  som  hans  Svoger 

Dr.  Chr.  Bastholm  var  Gjenstand  for,  fandt  han  sig  gjentagne 
Gange  foranlediget  til  at  træde  i  Skranken  for  Vennen  og  den 
beundrede  Prædikant,  men  rigtignok  anonymt;  det  skete  1782  i 
Striden  om  Bastholms  Oversættelse  af  det  nye  Testamente  ved  et 
persiflerende  Indlæg  mod  L.  Smith  og  1785  i  den  store  liturgiske 
Fejde.  Han  var  Medudgiver  af  « Borgervennen »  1792 — 95  og  leverede 
adskillige  Bidrag  til  dette  Ugeskrift.  Med  Varme  talte  han  Bonde- 
frihedens Sag  og  udgav  et  Lejlighedsskrift  herom  1791  i  Anledning 
af  de  jyske  Jorddrotters  Adresse.  I  Landhusholdningsselskabet  var 
han  flere  Gange  valgt  til  Præsident.  Som  Festtaler  havde  han 
vundet  stort  Ry;  Rahbek  kan  ikke  finde  stærke  Udtryk  nok  til  at 
tolke  sin  Beundring  i  saa  Henseende.  Flere  af  hans  Mindetaler 
over  afdøde  og  Taler  ved  Aarsfester  foreligge  trykte.  I  de  2  sidste 
Leveaar  var  hans  Helbred  nedbrudt;  midt  under  sine  Forretninger 
i  Rigsbanken  fik  han  et  apoplektisk  Anfald,  som  et  Par  Uger  efter 
endte  hans  Liv,  29.  Maj  1815.  Han  var  2  Gange  gift:  i.  med  Hen- 
rica (Henriette)  f.  Erichsen  (f  1790),  Datter  af  Dr.  med.  J.  G.  E.  i 
Bergen  (IV,  533)  og  ældre  Søster  til  Digteren  Chr.  Prams  Hustru; 
hun  havde  været  Lærerinde  i  Tyge  Rothes  Hus;  2.  (1797)  med 
Louise  Judite  f.  Kaas  (f  1818),  Datter  af  Kontreadmiral  Wolfgang  K. 
Datteren  af  sidste  Ægteskab  var  gift  med  Historikeren  C.  Paludan- 
Muller. 

Dansk  Minerva,  Juli  18 15,  S.  64  ff.  Dansk  Lit.  Tidende  18 15,  S.  493  ff. 
Rahbeks  Erindringer  IV,  23  fF.     Erslew,  Forf.  Lex.  ^,  Jantzen. 

Roseastand-Goiske,  Peder,  1704 — 69,  Theolog,  blev  født 
I.  Maj  1704  i  Vestervig  Præstegaard  i  Thy.  Hans  Forældre  vare 
Provst  Peder  G.  og  Bodil  Margrethe  f.  Rosenstand.  Sin  første 
Undervisning  fik  han  hos  en  kvindelig  Slægtning  i  Aalborg,  kom 
derefter  hjem  til  Faderen  for  at  forberedes  til  Latinskolen  og  blev 
dimitteret  fra  Aalborg  1722.  Var- han  kun  svag  i  Kundskaber,  da 
han  kom  til  Universitetet,  hævede  han  sig  dog  snart  til  at  blive 
bekjendt  for  sin  sohde  Lærdom.  Da  hans  Fader  døde  faa  Maa- 
neder  efter,  at  han  havde  deponeret,  maatte  han  vende  hjem  og 
fik  saaledes  sine  Studeringer  afbrudt  i  nogen  Tid.  Han  fik  allige- 
vel Attestats  1724  og  var  nu  Huslærer  dels  i  Hvedstrup  Præstegaard 
ved  Roskilde,  dels  i  Kjættinge  Præstegaard  paa  Laaland,  hvor  den 
senere  Biskop,  Dr.  P.  M.  Bildsøe  (II,  199)  var  hans  Elev  og  af  ham 
blev  fulgt  til  Universitetet  1726.  Sidstnævnte  Aar  blev  han  Femte- 
lektiehører  i  Aalborg,    forflyttedes   1733  til  Viborg  som   Konrektor 

Og  blev  Aaret  efter  tillige  Lector  theologiæ,  indtil  dette  Embede 
nedlagdes  1740.  I  denne  sidste  Egenskab  paahvilede  de  aarlige 
Skærtorsdagsprædikener  ham;  11  af  disse  samlede  han  senere  under 
Titel:  « Betragtning  over  vor  Frelseres  Jesu  Christi  Testamente  og 
Sakramente  eller  over  Skærtorsdagstext»  (1753;  2.  Opl.  1762;  de 
udkom  ogsaa  i  tysk  Oversættelse).  I  Viborg  kom  han  meget  i  Stifts- 
provst. Mag.  Tychonius'  Hus  og  drog  stor  Nytte  af  hans  rige  Bi- 
bliothek.  1735  ^^avde  han  faaet  Magistergraden,  og  1742  erhvervede 
han  den  theologiske  Doktorgrad  for  en  Afhandling  om  Treenigheden. 
Efter  den  lange  Skolevirksomhed  blev  han  1747  Stiftsprovst  i  Viborg. 
Om  hans  Prædiken  skriver  Viborgs  Kronikør,  Degnen  Thjørring: 
tHan  var  langt  bedre  skikket  til  at  være  Skolelærer  end  til  Præ- 
dikeembedet, da  han  tilforn  kun  havde  ringe  Øvelse  deri.  Hertil 
kom,  at  han  ikke  saa  vel  kunde  udtrykke  sig  i  det  danske  som  i 
fremmede  Sprog.  Dersom  han  skulde  have  prædiket  paa  Latin, 
Græsk  eller  Hebraisk,  havde  det  faldet  ham  let;  men  at  prædike 
paa  Dansk  faldt  ham  noget  tvungent*;  men  Thjørring  giver  ham 
derhos  den  største  Ros  for  hans  usminkede  Gudsfrygt  og  kjærlige 
Virken,  hvorfor  han  var  « særdeles  højt  æret  og  elsket  af  alle*.  Af 
hans  Prædikener  i  Viborg  udkom  senere  (1766 — 69)  « Betragtninger 
over  alle  Søn-  og  hellige  Dages  Evangelier  udi  Prædikener*,  4  Dele. 
Men  knap  2  Aar  havde  han  været  Stiftsprovst,  da  han  i  Maj  1749 
kaldtes  til  at  være  Reuss'  Eftermand  som  theologisk  Professor  i 
Kjøbenhavn. 

R.-G.S  Indtræden  i  det  theologiske  Fakultet  var  af  stor  Betyd- 
ning. Han  pustede  Liv  i  det  hensygnende  Studium,  og  de  unge 
flokkedes  om  hans  Lærestol.  Han  er  den,  som  her  hjemme  først 
gjennemfører  den  Wolfske  Filosofis  Anvendelse  paa  Theologien. 
Det  var  hans  Overbevisning,  at  Kristentro  og  Fornuft  ikke  kunde 
stride  imod  hinanden;  Kristendommens  Sandhed,  paastod  han,  lod 
sig  be\ise  ved  Fornuftens  Slutninger;  Fritænkeriet  var  kim  en  vild- 
farende Fornuft;  og  naar  Mennesker  ikke  vare  troende,  var  det 
kun,  fordi  de  ikke  brugte  deres  Fornuft.  Ligesom  Wolf  selv  mente 
R.-G.,  at  en  saadan  Lære  maatte  være  en  fortrinlig  Støtte  for  Reli- 
gionen; men  Resultatet  blev,  at  denne  religiøse  Retning  nødvendig 
maatte  bane  Vejen  for  Rationalismen;  og  Fejls)met  er  ikke  mindst 
dette,  at  R.-G.  i  Kristendommen  kun  ser  en  Lære.  Denne  demon- 
strerende Methode  forkyndtes  ikke  blot  fra  Kathedret  for  de  stu- 
derende, men  han  vilde  ogsaa  praktisere  den  i  Folkets  brede  Lag 
og  paabegyndte  i  det  Øjemed  1753  et  Ugeskrift:   «Billige  Frie-Tanker 

over  ubillig  Frie-Tænkeri».  Han  vilde  for  Lægfolk  gjennemgaa  alle 
de  Tvivl  og  Indvendinger,  der  rejstes  mod  Kristendommen  for  at 
vise  Daarligheden  i  disse.  Det  kunde  synes  et  farligt  Vovestykke, 
naar  Hensyn  tages  til  Tidsforholdene;  R.-G.  havde  ogsaa  Ord  for 
at  tale  med  større  Frihed,  end  der  hidtil  var  hørt  af  nogen  dansk 
Theolog.  Den  arkevise  Udgivelsesmaade  blev  dog  snart  opgivet, 
og  den  sidste  større  Halvdel  udkom  som  et  samlet  Hele.  Skriftet 
er  over  looo  Sider  stort,  men  maa  vistnok  anses  som  ulæseligt  nu 
til  Dags  baade  paa  Grund  af  det  knudrede  Sprog  og  den  tunge 
Begrebsudvikling.  Dermed  tør  ingenlunde  nægtes,  at  det  ikke  i  sin 
Tid  har  gjort  sin  Nytte  og  virkelig  har  kunnet  bruges  til  Opbyg- 
gelse og  til  Befæstelse  i  Troen.  Adskillige  Vidnesbyrd  bestyrke 
ogsaa  dette.  Senere  indvikledes  R.-G.  i  en  kjedelig  Sag  i  Anled- 
ning af  sin  Beredvillighed  til  at  omvende  Fritænkere.  Et  Skrift, 
« Religion  der  Adepten*,  blev  paa  anden  Haand  tilsendt  ham  fra 
den  fritænkerske  Advokat  G.  Schade  i  Hamborg  med  Anmodning 
om  at  opfordre  en  Theolog  til  at  gjendrive  dette.  R.-G.  gjorde 
det  selv  og  lod  Gjendrivelsen  i  tysk  Oversættelse  blive  tilstillet 
Schade.  Denne  trykte  det  nævnte  Skrift  sammen  med  R.-G.s  Gjen- 
drivelse  og  brugte  vistnok  kun  denne  Fremgangsmaade  for  over- 
hovedet at  kunne  faa  sit  eget  Arbejde  trykt.  De  hamborgske 
Recensenter  rejste  stærke  Anker  mod  R.-G.,  og  saa  snart  dette 
kom  denne  for  Øre,  bad  han  Kancelliet  skaffe  sig  Satisfaktion.  En 
retslig  Undersøgelse  blev  anstillet,  og  Schades  Bog  blev  brændt  i 
Hamborg  af  Bøddelen.  Rygtet  sagde,  at  R.-G.s  Gjendrivelse  havde 
faaet  samme  Skæbne,  men  dette  viste  sig  at  være  urigtigt.  Der 
blev  givet  R.-G.  Oprejsning;  og  Schade,  der  nu  levede  i  Altona, 
blev  forvist  til  Christiansø. 

I  20  Aar  var  R.-G.  et  anset  og  virksomt  Medlem  af  det  theo- 
logiske  Fakultet;  fra  175 1  havde  han  tillige  været  Tilforordnet  i 
MissionskoUegiet  og  Direktør  for  Waisenhuset;  fra  dette  Embede 
søgte  han  dog  Afsked  formedelst  Svagelighed  1767.  Efter  at  han 
13.  Juni  1769  om  Formiddagen  havde  sluttet  sin  Forelæsning  over 
Dogmatikken  for  det  Semester,  døde  han  samme  Dags  Aften  meget 
pludselig.  Han  blev  1740  i  Viborg  gift  med  Marie  Benedicte  Kneyln, 
Datter  af  Major  i  Kavalleriet  Joh.  Philip  K.  De  havde  10  Børn,  og 
Faderens  «Navn,  Agtelse  og  Yndest  gik  i  Arv  til  hans  vittige  og 
lærde  Sønner »,  skriver  Nyerup.  2  af  disse  ere  anførte  her,  og  5 
Svigersønner  have  alle  vimdet  et  Navn:  Etatsraad,  Prof.  Jerem. 
Wøldike,  Prof.  C.  A.  Borch  (II,  499),  Konfessionarius,  Dr.  Bastholm 

(^»  5^5)»  Historikeren  Abraham  Kali  og  Dr.  mecL  Johan  Philip  Rogert 
i  Viborg. 

Stamtavle  af  Lengnick.  Hundrup,  Lærerstanden  ved  Viborg  Kathedralskole 
S.  9f.  Btlsching,  Nachrichten  von  dem  Zustande  der  Wissenschaften  I,  247  f. 
Kirkehist.  Saml.  4.  R.  I,  330  ff.  Saml.  t.  jydsk  Hist.  og  Topogr.  IV,  344  fif.  Lttx- 
dorphiana  S.  4  ff.    Steenstrup,  Dansk  Maanedsskr.  1865,  I,  96  f.     A.Jantzen, 

Rosenstand-Groiske,  Peder,  1752 — 1803,  Dramaturg  og  Jurist, 
forriges  Søn,  blev  født  i  Kjøbenhavn  i  Sommeren  1752  (døbt  12.  Avg.) 
og  undervistes  privat  af  sin  Fader,  i  hvis  Dødsaar  (1769)  han  blev 
Student.  Allerede  et  Par  Aar  forinden  havde  han  med  Iver  lagt 
sig  efter  de  skjønne  Videnskaber,  særlig  Dramaturgien,  og  dette 
sidste  Studium  optog  ham  ganske  i  hans  4  første  akademiske  Aar. 
Han  fordybede  sig  baade  i  de  gamle  Mestre  og  i  de  nyere  For- 
fattere, og  Lessings  c Hamburgische Dramaturgien,  der  udkom  1767 — 68, 
øvede  ikke  mindst  Indflydelse  paa  ham  og  var  hans  Forbillede,  da 
han  som  iqaarig  Student  i  Okt.  1771  anonymt  udsendte  det  første 
Nummer  af  <Den  dramatiske  Journal*,  det  ældste  danske  Theater- 
blad.  Det  begyndte  med  en  skaanselløs  Kritik  over  Theaterdirek- 
tøren  N.  K.  Bredals  S)^gestykke  « Tronfølgen  i  Sidon»,  hvilken 
Kritik  indledede  et  mærkeligt  Afsnit  i  Theatrets  Historie  (s.  III,  33  f.) 
og  drog  «den  dramatiske  Krig»  efter  sig.  Men  hvor  megen  For- 
bitrelse R.-G.  end  tildrog  sig  ved  denne  sin  dristige  Optræden  lige 
over  for  det.  Mængden  havde  tiljublet  Bifald,  lod  han  sig  dog  ikke 
i  nogen  Maade  skræmme,  men  fortsatte  Journalens  Udgivelse  gjen- 
nem  2  Theatersæsoner  (177 1 — 73).  Dens  skjødesløse  Sprog  er  paa- 
faldende,  men  med  ungdommeligt  Overmod  udsl)mgede  han  sine 
stærke  Domme  over  Skuespillene  og  de  udøvende  Kunstnere  uden 
nogen  som  helst  Personsanseelse.  Publikums  erklærede  Yndlinger 
bleve  lige  saa  lidt  skaanede  som  Stymperne;  og  han  fremførte 
kjække  og  bitre  Klager  over  det  danske  Theaters  Forsømmelse  og 
danske  Skuespilleres  Tilsidesættelse  for  fremmede,  ligesom  ogsaa 
Theaterbestyrelsen  fik  drøje  Sandheder  at  høre.  Virkningen  af  disse 
Theaterblade  var  meget  betydelig. 

Men  Embedsstudieme  krævede  hans  Tid.  Han  forberedte  sig 
til  juridisk  Virksomhed,  tog  1775  dansk -juridisk  Examen  og  blev 
1776  Avditør  ved  det  holstenske  Infanteriregiment.  Hans  Interesse 
for  Theaterforholdene  var  dog  ingenlunde  svækket.  I  1778 — 80 
udarbejdede  han  «Kritbke  Efterretninger  om  den  danske  Skueplads 
tillige  med  særskilt  Bedømmelse  om  Skuespillerne  og  Danserne  af 
begge  Kjøn».    Han  skrev  det,  siger  han  selv,  for  at  gjøre  sig  be- 

kjendt  og  fortjene  noget  til  sit  Underhold.  I  Manuskript  er  det 
rimeligvis  blevet  bekjendt  paa  højere  Steder,  og  General  Eickstedt 
interesserede  sig  nu  for  at  forbedre  hans  Kaar.  R.-G.  blev  1780 
ansat  som  Theatercensor  med  400  Rdl.  aarlig  Løn.  Onde  Tunger 
sagde,  at  det  skete,  for  at  han  ikke  skulde  udgive  Bogen,  og  Fak- 
tum er,  at  Haandskriftet  i  60  Aar  forblev  utlykt.  Det  kom  i  O. 
Høegh-Guldbergs  Besiddelse;  i  hans  Bogsamling  fandt  Sønnen  det 
efter  hans  Død  og  forærede  det  til  Rahbek.  Derefter  udgav 
C.  Molbech  det  i  Trykken  1839  ^^^  Fortale  og  Anmærki>inger, 
og  Skriftet  bliver  med  rette  anset  for  en  vigtig  Kilde  til  Kundskab 
om  Theatret  og  dets  Personale  i  Aarene  1773 — 80. 

Fra  1786 — 92  var  R.-G.  tiUige  Medlem  af  Theaterdirektionen. 
Men  i  de  mellemliggende  Aar  havde  han  heller  ikke  forsømt  sin 
egentlige  Embedsgjeming.  1782  var  der  tillagt  ham  Overavditørs 
Karakter,  og  1783  blev  han,  efter  s.  A.  at  have  underkastet  sig 
latinsk-j uridisk  Examen,  Prokurator  ved  Højesteret.  Han  var  skarp, 
men  tillige  meget  dygtig  i  Proceduren.  Flere  celebre  Sager  havde 
han  at  føre,  og  hans  Indlæg  i  disse  ere  trykte.  Saaledes  var  han 
Defensor  i  en  meget  stor  og  omfattende  Vexelsag  for  Gouvemør 
Abbestée  o.  fl.  Ligeledes  defenderede  han  Kammerherre  Liittichau 
i  hans  Sag  mod  Chr.  Colbjømsen.  Da  R.-G.  hørte  til  Reform- 
vennerne  og  var  en  Beundrer  af  Colbjømsen,  var  det  en  vanskelig. 
Opgave,  der  saaledes  var  stillet  ham;  men  han  fortjener  den  Ros, 
at  han  skilte  sig  fra  den  med  megen  Takt  og  gjorde,  hvad  der 
overhovedet  kunde  gjøres,  for  at  formindske  sin  Klients  Ansvar. 
For  sin  Svoger  Abr.  Kali  var  han  Defensor  i  den  Injurieproces, 
der  var  anlagt  mod  Kali  af  den  fra  Franeker  indkaldte  Professor 
G.  Coopmans  (IV,  86),  og  som  i  lange  Tider  var  et  brændende 
Spørgsmaal  her  hjemme  (Lærde  Efterr.  1793,  Nr.  29  fF.).  1794  forlod 
han  Kjøbenhavn,  da  han  var  udnævnt  til  Vicelagmand  i  Christiania, 
og  1796  blev  han  virkelig  Lagmand.  Men  i  Norge  kunde  han  ikke 
trives,  og  hans  sarkastiske  Væsen  og  hvasse  Tunge  skaffede  ham 
en  Del  Modstandere.  1797  blev  han  entlediget  fra  sit  Embede, 
rejste  tilbage  til  Danmark  og  tilbragte  sine  sidste  Leveaar  i  Kalund- 
borg, hvor  han  ogsaa  døde  6.  Febr.  1803.  Han  var  2  Gange  gift: 
I.  med  Sara  Dorthea  f.  MUhlhausen,  Datter  af  Dr.  med.  M.  i  Kjøben- 
havn, og  2.  (1786)  med  Frederikke  Amalie  f.  Kaas  (f  1821),  ældre 
Søster  til  Johan  Philip  K.  R.-G.s  anden  Hustru.  Datteren  af  sidste 
Ægteskab  var  gift  med  General  C.  Ewald  (IV,  619). 

C.  Molbechs  Udgave  1839  af  cKritiske  Efterretninger  osv.>.    J.  Collin,  For 

Historie  og  Statistik  II.  P.  Hansen,  Den  danske  Skueplads  I.  Nyerup,  Lit  Lex. 
Rahbeks  Erindringer  I,  226.  260 f.  £.  Holm,  Kampen  om  Landboreformerne 
S.  221  f.     C.  B.  Dunker,  Gamle  Dage  S.  145  f.  A»  Jantzen, 

Rosenstand-Groiske,  Peter,  1773 — 1850,  Generalavditør  og 
militær-juridisk  Forfatter.  Han  er  født  9.  Maj  1773  i  Gunslev  paa 
Falster,  hvor  Faderen,  Magister  Jens  R.-G.,  en  Søn  af  ovfr.  nævnte 
Prof.  theol.  Peder  R.-G.  (f  1769),  var  Præst.  Moderen  hed  Anna 
Cathrine  f.  KjerulfF.  I  1789  blev  han  Student  fra  Roskilde  Skole, 
1793  juridisk  Kandidat,  1796  Avditør  ved  det  sjællandske  Infanteri- 
regiment, 1800  Overavditør  og  Højesteretsadvokat  og  1804  General- 
avditør ved  Søetaten,  fra  hvilket  Embede  han  entledigedes  1812  paa 
Grund  af  Svagelighed.  Derefter  levede  han  som  sindssvag  i  Kjøben- 
havn  til  sin  Død,  27.  Marts  1850.  Han  blev  1799  gift  med  Maria 
Benedicte  Wøldike  (f.  1775  f  1853),  en  Datter  af  Etatsraad,  Pro- 
fessor Jeremias  W.  I  1801  blev  han  Medlem  af  den  Kommission, 
der  udsendtes  til  Vestindien  i  Anledning  af  de  dansk-vestindiske 
Øers  Tilbagelevering  af  Englænderne,  og  i  1807  af  Overkrigskom- 
missionen  i  Sagen  mod  Generalerne  Peymann,  Bielefeldt  og  Gedde 
m.  fl.  angaaende  Kjøbenhavns  Kapitulation.  —  R.-G.  har  gjort  sig 
fortjent  af  den  militære  Lovkyndighed  dels  ved  sin  « Krigsret  for 
den  danske  Landmagt »,  et  for  sin  Tid  særdeles  godt  Værk,  der 
udkom  i  2  Bind  1799 — 1801  som  den  første  systematiske  Fremstilling 
af  den  dansk -norske  Militærret,  dels  ved  sin  med  megen  Flid 
og  Omhu  udarbejdede  Samling  af  « Reskripter,  Resolutioner  og 
Kollegialbreve  den  danske  (d.  e.  dansk-norske)  Krigsmagt  til  Lands 
angaaende*  for  Tiden  fra  1670 — 1800,  som  han  udgav  i  Aarene 
1803 — 5.  Denne  er  senere  ved  Krigsbestyrelsens  Foranstaltning 
bleven  fortsat  af  Hedegaard  m.  fl.  og  bruges  endnu. 

Barfod,  Den  falsterske  Gejstligheds  Personalhist.  II.     Erslew,  Forf.  Lex. 

II.  C,  Steffensen. 

Goldschmidt,  Harald  Naphtali  Julius,  f.  1857,  Veterinær. 
Født  i  Kjøbenhavn  12.  Nov.  1857,  Søn  af  Grosserer  J.  M.  G.  og 
Frederikke  f.  Levy.  Efter  afsluttet  Skolegang  blev  han  sat  i  Han- 
delslære, men  efter  2  Aars  Forløb  fik  han  Lov  til  at  følge  sin 
Bamdomslyst  at  komme  til  Landvæsenet.  Efter  i  3  Aar  at  have 
beskæftiget  sig  med  det  praktiske  Landbrug  kom  han  til  Veterinær- 
og  Landbohøjskolen,  hvor  han  tog  Landbrugsexamen  i  1880.  Snart 
efter  tog  han  fat  paa  Veterinærstudiet  og  bestod  Dyrlægeexamen  i 
1882  (i.  Kar.  m.  Udm.).     Derefter  praktiserede  han  som  Dyrlæge  i 

Kjøbenhavn  og  læste  samtidig  til  Artium,  som  han  tog  1884,  hvor* 
efter  han  begyndte  paa  Studiet  af  Lægevidenskaben.  I  1885  bestod 
han  den  filosofiske  Prøve.  S.  A.  døde  Prosch,  og  G.  besluttede 
da  at  uddanne  sig  til  at  overtage  Lærerposten  i  Husdyrbrug  ved 
Veterinær-  og  Landbohøjskolen.  Han  rejste  til  Dresden  og  kastede 
sig  der  med  stor  Iver  over  Studiet  af  Dyrefysiologien  under  Ellen- 
bergers Ledelse,  men  allerede  efter  V«  Aars  Forløb  maatte  han 
rejse  hjem  for  at  deltage  i  Konkurrencen  i  Anledning  af  den  va- 
kante Lærerpost.  Efter  paa  en  tilfredsstillende  Maade  at  have  be- 
svaret den  ham  stillede  Opgave  («En  Oversigt  over  Kvægbrugets 
Udvikling  her  i  Landet  i  de  sidste  25 — 35  Aar  og  en  paa  egne 
Undersøgelser  grundet  Fremstilling  af  den  for  Sorø  og  Præstø  Amter 
karakteristiske  Kvægbestands  Udvikling  i  det  samme  Tidsrum ») 
foretog  han  med  Statsunderstøttede  en  Studierejse  af  omtrent  ^/a 
Aars  Varighed  til  England,  Skotland,  Frankrig  og  Tyskland.  1888 
blev  han  konstitueret  og  1889  fast  ansat  som  Lærer  i  Husdyrbrug 
ved  Veterinær-  og  Landbohøjskolen.  1887  ægtede  han  Mary  Bendix, 
Datter  af  afdøde  Grosserer  M.  B.  og  Betty  f.  Løwenstein. 

G.  har  efter  sin  Ansættelse  som  Lærer  foretaget  flere  mindre 
Rejser  i  Ind-  og  Udland  for  at  studere  Husdyrbruget,  og  han  har 
taget  livlig  Del  i  Diskussionen  om  Husdyrbrugsforhold.  Som  Re- 
sultat af  sine  Studier  i  Dresden  har  han  i  Hoppe-Seylers  fysiologiske 
Tidsskrift  meddelt  (paa  Tysk)  nogle  mindre  Afhandlinger  om  For- 
døjelsen hos  Hesten  og  om  Spyttets  Fysiologi.  I  1885  skrev  G. 
•Regler  for  Arbejdshestens  Behandling  i  Stalden  og  under  Brugens, 
en  Afhandling,  der  blev  prisbelønnet  og  udgivet  af  Foreningen  til 
Dyrenes  Beskyttelse,  og  som  senere  er  oversat  paa  Svensk  og  Finsk. 
Hans  Konkurrenceafhandling  er  i  1890  udgivet  af  det  kgl.  danske 
Landhusholdningsselskab.  G.  er  Medudgiver  af  cLandmandsbogen* 
og  forbereder  Udgivelsen  af  en  Vejledning  i  Bedømmelsen  af  Hestens 
Ydre.  B,  Bang. 

Goldschmidt,  Metr,  1819 — 87,  æsthetisk  og  politisk  Forfatter. 
Han  var  af  jødisk  Slægt,  «af  Levi  Stamme*,  som  han  bemærker  i 
den  første  Linje  af  sine  Livserindringer.  Hans  Bedstefaders  Bedste- 
fader paa  Fædreneside  var  indvandret  fra  Hamborg  og  fik  1684 
kongl.  Lejdebrev  paa  at  maatte  nedsætte  sig  i  Kjøbenhavn;  her 
skal  G.s  Bedstefader  have  været  en  velstaaende  Mand,  Bedstemoderen 
en  myndig  og  bestemt  Kone,  som  forstod  at  holde  sine  gifte  Sønner 
og  Døtre  med  Svigerdøtre  og  Svigersønner  i  mærkelig  Afhængighed. 

Det  yngste  af  Ægteparrets  Børn  var  G.s  Fader,  Aron  G.  (f.  1792 11848), 
der  i  Jan.  1819  ægtede  Lea  Rothschild  (f.  1801),  Datter  af  gamle 
Israel  R.,  hvilket  Navn  han  i  Henhold  til  Anordningen  af  29.  Marts 
1814  om  faste  Familienavne  for  Jøderne  antog  efter  den  By,  hvor 
han  havde  sit  Ophold;  han  var  nemlig  Kjøbmand  i  Roskilde,  hvortil 
Slægten  var  kommen  fra  Tyskland  over  Fredericia  og  Nakskov.  Det 
nygifte  Par  bosatte  sig  i  Vordingborg,  hvor  Aron  G.  gnmdede  en 
Kjøbmandsforretning,  mest  i  den  saakaldte  « grove  Handel »,  o:  Jæm, 
Tommer,  Tjære,  Salt  osv.,  i  Forbindelse  med  lidt  Jordbrug,  Bryggeri 
og  Brænderi,  og  i  denne  sydsjællandske  By  kom  M.  G.  til  Verden 
26.  Okt.  1819,  6  Uger  efter  at  Jødefejden  havde  raset  i  Kjøbenhavn 
og  en  svag  Efterdønning  berørt  Vordingborg  som  andre  Provins- 
byer, hvor  der  boede  Familier  «af  den  jødiske  Nation*. 

I  sit  4.  Aar  blev  G.  sat  i  Skole  hos  en  stilfærdig,  aldrende 
Mand,  der  efter  2  Aars  Undervisning  erklærede  sin  Elev  for  saa 
^idt  fremskreden,  at  han  nu  ikke  kunde  lære  ham  mere.  Omtrent 
fra  hans  Fødsel  af  havde  det  været  bestemt,  at  han  skulde  studere, 
blive  en  berømt  Læge  som  Rabbi  Meir  ben  Maimon,  og  for- 
modentlig fordi  Faderen  ønskede  at  skaffe  ham  en  mere  orthodox 
Opdragelse,  end  hans  eget,  af  Forretningslivet  afhængige  Hus 
kunde  yde,  gik  han  Vordingborg  lærde  Skole  forbi,  sendte  Sønnen 
til  en  Svoger  i  Kjøbenhavn  og  satte  ham  i  en  lille  Drengeskole, 
hvor  han  lærte  Begyndelsesgrundene  af  latinsk  Grammatik.  Et 
Aars  Tid  senere  opgav  Faderen  efter  en  Ildsvaade  sin  Handelsforret- 
ning og  kjøbte  en  større  Bondegaard  i  Valby,  som  for  en  Del 
maatte  drives  ved  Familiens  personlige  Arbejde;  daglig  kjørte  en 
Vogn  med  Fløde  til  Kjøbenhavn,  og  det  extrafine  Smør  blev  afsat 
til  Kongens  Taffel  og  til  nogle  af  de  fremmede  Diplomater.  Men 
hverken  var  denne  Omsætning  synderlig  indbringende  eller  Gaarden 
god  nok  til,  at  «en  Familie  uden  for  Bondestanden »  kunde  leve 
af  den  endog  i  al  Tarvelighed,  og  efter  3  Aars  Besiddelse  afhæn- 
dede Ejeren  den  og  slog  sig  paa  Komudførsel  og  Handel  med 
Huder  og  Skind.  Efter  sin  Moder  arvede  han  saa  meget,  at  han 
kunde  kjøbe  et  Bryggeri  og  Brænderi  i  Næstved,  hvortil  han  flyt- 
tede i  Aaret  1833;  men  forinden  blev  hans  Søn,  der  i  nogle  Aar 
havde  gaaet  i  det  Schouboeske  Institut,  sat  i  v.  Westens  Skole, 
som  den  Gang  bestyredes  af  V.  A.  Borgen  og  K.  C.  Nielsen  og 
stod  i  Ry  som  Hovedstadens  allerbedste  Undervisningsanstalt. 

I  en  Alder  af  14  Aar  havde  G.  saaledes  allerede  ført  en  ret 
omskiftelig  Tilværelse,  snart  i  Provinsbyen  med  aaben  Horisont  og 

vid  Tumleplads,  snart  paa  en  4.  Sal  i  en  snæver  kjøbenhavnsk 
Gade,  til  én  Tid  i  landlige  Omgivelser  med  Foraarssaaning  og 
Høstarbejde,  Kreaturhold  og  Mejeridrift  som  Gjenstand  for  det 
daglige  Livs  Tanker,  til  en  anden  Tid  omspunden  af  Forretnings- 
spekulationer  og  Handelsinteresser.  Han  havde  taget  Del  i  Skolens 
kristelige  Religionsundervisning  og  i  et  orthodoxt  jødisk  Hjem  lært 
den  hele  udvortes  Ritus  at  kjende  uden  at  faa  dens  indre  Betyd- 
ning forklaret,  paa  samme  Maade  som  han  havde  lært  at  læse 
Hebraisk,  uden  at  forstaa  Ordenes  danske  Mening;  han  havde 
haft  sine  Anfægtelser  af  Skepsis,  men  kjendte  ogsaa  extatiske  Øje- 
blikke, hvor  han  digtede  et  sublimt  Indhold  ind  i  Ceremoniellet, 
og  naar  Jødehadet  naaede  ham,  blandede  der  sig  med  den  forsvars- 
løses Ydmygelse  en  hemmelig  Stolthed  over  at  tilhøre  det  udvalgte 
Folk,  men  ogsaa  en  Vrimmel  af  lidenskabelig  hævnsyge  Tanker, 
der  gjennemlynede  de  mildere  og  renere  Fantasier,  som  hans  liv- 
lige Aand  tiunlede  med.  1  den  nye  Skole  kom  der  mere  Tugt  og 
Orden  i  hans  Tanke-  som  i  hans  Følelsesliv,  hans  Evner  bleve 
tagne  i  regelbunden  Brug,  og  med  brændende  Ærgjerrighed  stræbte 
han  at  udmærke  sig  selv  og  sin  Race  ved  at  blive  Nummer  i  i 
enhver  Kappestrid,  samtidig  med  at  han  kvægedes  af  «den  livlig 
beskæftigede,  tindrende,  konfessionsløse  Fred,  som  Sindet  fandt  i 
Skolen*.  Det  konfessionsløse  kom  der  dog  Brud  paa  i  øverste 
Klasse,  hvor  P.  Rørdam,  den  senere  Præst  i  Lyngby,  ledede  Reli- 
gionsundervisningen mere  som  en  Indøvelse  i  Kristendom  end  som 
et  Lærefag;  han  vilde  med  dette  sit  Syn  paa  Sagen  ikke  examinere 
G.  i  Lærebogen,  men  kun  i  Bibelhistorien,  medens  han  dog  lod 
ham  være  Tilhører  ved  denne  Exegese;  mangen  en  tavs  Indsigelse, 
mangen  en  beskæmmende  Fornemmelse  af  at  staa  uden  for  Menig- 
hed og  Samfund  rørte  sig  hos  G.  i  disse  Timer,  saa  meget  stærkere, 
som  han  højlig  beundrede  sin  Lærers  Personlighed.  Og  ved  Artium 
1836  viste  denne  Ordning  af  Tingene  sig  skæbnesvanger.  G.  stod 
med  8  Præer  og  3  Lauder  Dagen  før,  han  skulde  op  til  den  sidste 
Prøve,  altsaa  rigelig  udrustet  til  Udmærkelse.  Det  sidste  Fag  var 
Religion,  og  Professor  H.  N.  Clausen  gav  ham  et  Spørgsmaal  af 
Lærebogen.  G.s  Bemærkning,  at  han  var  Jøde,  tog  Clausen  intet 
Hensyn  til,  Examinanden  blev  forvirret,  besvarede  famlende  den 
følgende  bibelhistoriske  Kvæstion  og  fik  Haud.  Dermed  var  hans 
Præ  ødelagt  og,  hvad  mere  er,  hans  Lyst  til  fortsatte  akademiske 
Studier  knækket.  Han  tog  vel  2.  Examen,  men  begyndte  i  Okt. 
1837,  18  Aar  gammel.  Udgivelsen  af  « Næstved  Ugeblad  eller  Præstø 

Amts  Tidende »,  som  blev  skrevet  og  trykt  i  Kjøbenhavn  og  fra 
Nytaar  1839  udkom  under  Navnet  «Sjællandsposten  eller  Næstved 
og  Kalundborg  Ugeblad »;  det  affødte  en  Proces,  som  indbragte  G. 
en  Mulkt  samt  et  Aars  Censur,  hvorefter  han  solgte  Bladet  ved 
Aarsskiftet  1840  for  en  Sum  af  200  Rdl.,  og  med  denne  grundede 
han  det  mere  berømte  kjøbenhavnske  Ugeblad  «Korsaren»,  hvis 
I.  Nummer  udkom  8.  Okt.  1840.  For  t<Gjennemsynet»,  Justitsraad 
Reiersen,  vedstod  G.  strax,  at  «han  havde  med  det  at  gjøre»,  og 
det  blev  snart  en  offentlig  Hemmelighed,  at  han  var  dets  Redaktør 
og  Forfatter  af  dets  meste  Indhold,  men  officielt  blev  Ansvaret  over 
for  Loven  baaret  >af  lejede  Straamænd,  hvis  Navne  jævnlig  vex- 
lede.  Thi  allerede  « Korsarens*  3.  Niunmer  ramtes  af  en  Beslag- 
læggelse, og  fra  den  Tid  af  fulgte  Presseaktioneme  Slag  i  Slag, 
nærmest  med  den  Virkning,  at  Interessen  for  Bladet  og  med  den 
dets  Udbredelse  tiltog  med  stigende  Hurtighed,  saa  at  det  snart 
havde  3000  Abonnenter.  Var  « Korsaren*  saaledes  et  af  Landets 
mest  udbredte,  saa  var  det  absolut  dets  mest  og  begjærligst  læste 
Blad,  hvis  Udgivelse  hver  Fredag  blev  imødeset  med  spændt  For- 
ventning om  de  Dristigheder,  det  vilde  lykkes  det  nye  Nummer  at 
smugle  forbi  Censors  Næse,  og  hvis  Udeblivelse  paa  Grund  af  Be- 
slaglæggelse var,  om  ikke  en  Landesorg,  saa  dog  et  Landesavn. 
Bladets  Indhold  faldt  i  to  Hoveddele,  som  allerede  den  typografiske 
Udstyrelse  holdt  ud  fra  hinanden.  Korpusspalteme  vare  viede  de 
ræsonnerende  Artikler,  « Lederne*,  som  man  nu  vilde  kalde  dem, 
de  større  Kompositioner,  de  mere  positive  Udtalelser,  fra  hvilke  vel 
ikke  Satiren  var  udelukket,  men  som  dog  nok  saa  hyppig  havde 
et  pathetisk  Sving,  en  rhetorisk  Klang.  Det  er  dem,  der  tydeligst 
angive  Bladets  politiske  Stade:  et  ideelt  Sværmeri  for  den  repu- 
blikanske Statsform;  Anerkjendelse  af  den  ellers  saa  almindelig 
eftertragtede  Konstitutionalisme  i  det  højeste  kim  som  en  Overgangs- 
form  af  Frygt  for,  at  den  som  varig  Institution  skulde  blive  Skalke- 
skjul for  et  Bourgeoistyranni  af  ikke  mindre  utaalelig  Art  end  Ab- 
solutismen; Sympathi  for  de  kommunistiske  og  socialistiske  Ideer, 
for  Almueoplysning  og  de  lavere  Stænders  Emancipation;  endelig 
et  kosmopolitisk  Totalsyn,  der  stillede  Bladet  skeptisk  kritiserende 
over  for  det  nationale  Selvforsvar,  der  brød  saa  stærkt  frem  i  dets 
Tilværelsestid.  Petitafdelingen  derimod  bragte  den  Vrimmel  af 
mindre  Vittigheder  og  Udfald,  der  især  gav  « Korsaren*  dens  Karakter 
og  i  alt  Fald  vakte  mest  Opmærksomhed  og  Frygt  for  den,  tillige 
samlede  det  største  Had  om  den  paa  Grund  af  Persiflagens  hvasse 

Vid  og  hensynsløse  Fornægtelse  af  al  Personsanseelse.  Angrebene 
paa  Kongen  og  Regeringsforanstaltningeme  satte  Domstolene  i  Be- 
vægelse, men  mange  offentlige  Mænd  vaandede  sig  i  Stilhed  imder 
« Korsarens*  Spot,  der  føltes  des  mere,  jo  talentfuldere  dens  ætsende 
Saft  var  blandet,  og  det  var  næppe  mange  oprigtige  Beklagelser, 
der  bleve  G.  til  Del,  da  Højesteret  i  Jimi  1843  gik  til  Kjæmen  af 
Sagen,  fejede  Straamændene  til  Side  og  dømte  G.  «som  formentlig 
Redaktør  og  Udgiver  af  « Korsaren »»  for  4  beslaglagte  Artikler  til  6 
Gange  4  Dages  Fængsel  paa  Vand  og  Brød  foruden  livsvarig  Censur 
og  200  Rdl.s  Mulkt.  G.  erfarede  dette  Udfald  i  Malmø  paa  Hjem- 
rejsen fra  Studentermødet  i  Upsala;  han  afsonede  Straffen  under  ret 
komfortable  Omstændigheder  og  med  en  saa  lempelig  Fortolkning 
af  Dommens  Ordlyd,  at  han  endog  havde  Ondt  ved  at  opdrive  en 
Drik  Vand,  da  han  en  Gang  paa  Grund  af  Hovedpine  ønskede  en 
saadan.  Efter  den  første  Gruppe  af  Straffedage  begav  G.  sig  lige 
fra  Fængselet  til  den  italienske  Opera  paa  Hoftheatret,  hvor  Ploug 
og  Giødwad  ostentativt  rejste  sig  op  og  gave  ham  Haanden,  « lige- 
som for  at  vise,  at  Absolutismens  Domme  ikke  plettede ». 

Men  hvad  der  plettede  des  mere  og  til  sidst  gjorde  G.  led 
ved  den  hele  Korsar- Virksomhed,  var  den  moralske  Dom,  Søren 
Kierkegaard  fældede  over  den.  Blandt  Landets  gode  Navne  var 
Kierkegaards  et  af  de  faa,  « Korsaren*  havde  skaanet,  ja  endog 
behandlet  med  Pietet  i  sin  Omtale  af  Psevdonymemes  Forfatterskab. 
Saa  meget  mere  overraskende  kom  Slaget,  da  Kierkegaard  udfor- 
drende greb  en  Lejlighed  til  at  udgyde  sin  Indignation  over  Bladet. 
P.  L.  Møller,  der  havde  været  en  af  dets  Medarbejdere,  havde  i 
2.  Aargang  af  sin  «Gæa»  fingeret  «Et  Besøg  i  Sorø*  som  Ramme 
om  nogle  kritiske  Udtalelser  angaaende  « Enten — eller*  og  « Stadier 
paa  Livets  Vej*.  I  « Fædrelandet*  for  27.  Dec.  1845  betegnede 
«Frater  Tacitumus*  (S.  Kierkegaard)  Slutningen  af  denne  Artikel  som 
«et  af  disse  væmmelige  Korsar-Angreb  paa  fredelige,  respektable 
Mænd,  der  i  hæderlig  Ubemærkethed  røgte  hver  sit  Kald  i  Statens 
Tjeneste*,  samt  udtalte  Ønsket  om,  at  han  nu  snart  maatte  komme 
i  « Korsaren*,  thi  «det  er  virkelig  haardt  for  en  stakkels  Forfatter 
at  staa  saaledes  udpeget  i  dansk  Litteratur,  at  han  er  den  eneste, 
som  ikke  udskjældes  der*.  I  sit  følgende  Nummer  opfyldte  « Kor- 
saren* dette  Ønske  i  en  vittig  Artikel  om  den  omvandrende  Filosof 
og  hans  Opdagelse  af  Bladets  virkelige  Redaktør,  —  «ubi  spiritus, 
ibi  ecclesia*,  havde  Kierkegaard  skrevet,  «ubi  P.  L.  Møller,  ibi 
Korsaren*.     At  faa  Sagen  drejet  ind  i  en  Vittighedspolemiks  Spor 

lykkedes  dog  ikke  « Korsaren ».  Kierkegaard  tog  den  med  bitter 
Alvor,  hans  efterladte  Optegnelser  vidne  om  den  Lidenskabelig- 
hedens Virtuositet,  hvormed  han  varierede  og  atter  varierede  Ud- 
trykkene for  sit  Forhold  til  Bladet:  at  han  var  bleven  udskjældt 
paa  Bestilling,  og  sin  Foragt  for  dets  Udgivers  Færd:  at  G.  var 
modig  bag  lejede  ansvarhavendes  Ryg  og  tjente  mange  Penge  ved 
dette  Fejhedens  Mod.  I  sit  offentliggjorte  Svar  sammenlignede 
Kierkegaard  « Korsaren »,  som  stedse  kunde  være  sikker  paa  at 
beholde  det  sidste  Ord  i .  sine  Udfald  mod  honnette  Mennesker, 
med  et  offentligt  Fruentimmer,  der  altid  er  vis  paa  at  beholde 
Fortovsret,  han  talte  om  Bladets  « repræsenterende  Sjovere*  og  om 
dets  litterære  Foragtelighed.  Lad  være,  at  der  her  som  saa  hyp- 
pig hos  Kierkegaard  var  noget  sygelig  overdrevent  i  den  Hals- 
starrighed, hvormed  han  spandt  sig  ind  i  sin  Tankegang,  —  hans 
ethiske  Personlighed  var  saa  uantastelig  og  hans  litterære  Avtoritet 
saa  grundfæstet,  tilmed  anerkjendt  af  « Korsaren*  selv  paa  smigrende 
Maade,  at  hans  Dom  faldt  over  G.  med  knusende  Vægt.  Ved 
Efteraarstide  solgte  han  « Korsaren »,  hvis  sidste  Aargang  havde 
indbragt  ham  4000  Rdl.,  for  en  Sum  af  1500  Rdl.  Denne  suppleredes 
med  Honoraret  for  et  Bind  Fortællinger,  og  saaledes  udrustet  til- 
traadte  G.  en  Udenlandsrejse  «for  at  blive  af  med  Vittigheden  og 
lære  noget*.  Rejsen  gik  over  Hamborg  og  Leipzig,  hvor  han  kom 
sammen  med  radikale  Politikere  som  Robert  Blum,  Arnold  Ruge 
og  Julius  Frøbel,  til  Wien,  hvor  han  levede  sammen  med  Castelli, 
Kompert,  Grillparzer  og  Saphir,  der  fra  over  Venedig  og  Florents 
til  Rom.  Efter  et  Ophold  her  og  paa  Sicilien  kom  han  i  Juni 
1847  til  Genf,  og  her  blev  ved  en  Samtale  med  den  reformerte 
Præst  Piguet,  ham  selv  ubevidst,  « Grundlaget  til  «Nord  og  Syd* 
med  dets  halvkristelige  Farve*  lagt.  I  Okt.  1847  var  G.  atter  i 
Kjøbenhavn,  og  i  Dec.  s.  A.  udkom  i.  Hæfte  af  Maanedsskriftet, 
der  kort  efter,  da  Tronskiftet  gjorde  Ende  paa  Censur  og  Presse- 
sager,  udgik  som  Ugeblad.  De  mange  Bind  af  «Nord  og  Syd* 
indeholde  en  Del  æsthetisk  Produktion  og  talrige  kritiske  Artikler, 
men  sin  væsentligste  Betydning  skylder  Tidsskriftet  sine  sociale 
Udtalelser  og  sin  politiske  Holdning;  Karakteristikken  af  G.  i  denne 
Henseende  —  ogsaa  hvad  det  senere  periodiske  Skrift  <  Hjemme 
og  ude*  (186 i)  angaar  —  tilfalder  en  anden  Pen,  og  vi  vende  os 
nu  til  G.s  digteriske  Produktion. 

Denne   var   allerede  begyndt  i  Korsartiden   med  Fortællingen 
€  En  Jøde*,  som  blev  skreven  i  Aarene  1843 — 45.    G.  inkorporerede 

med  denne  Bog  et  nyt  Omraade  i  Skjønlitteialuren,  men  rigtignok 
et  Omraade,  som  han  er  ene  om  at  beherske  her  hjemme:  den 
orthodoxe  Jødes  huslige  og  rituelle  Liv.  Skildringen  maatte  saa- 
ledes  bringe  meget  nyt  og  fængslende,  der  var  tillige  en  Ungdom- 
mens Glød  og  Trods  i  den,  som  rev  med  og  bragte  Kompositionens 
svage  Sider  i  Forglemmelse.  Kritikken  hilste  denne  lovende  Debut 
med  stor  Anerkjendelse,  og  selv  Kierkegaard  sondrede  udtrykkelig 
denne  Fortællings  Forfatter  ud  fra  Korsarudgiveren  og  kaldte  den 
«en  god  Bog».  Mindst  Tilslutning  fandt  den  hos  Forfatterens  egne 
Stammefæller;  nogle  betragtede  det  som  uklog  Politik  saaledes  at 
fremhæve  Jøderne  som  en  særlig,  skarpt  omgrænset  Gruppe  i  Sam- 
fundet, andre  fandt  det  intime  Husliv  og  Trosliv  profaneret  for 
uvedkommende  og  vare  vel  ikke  mindst  indignerede  over  de  mange 
træffende  Smaatræk  af  den  parvenuagtige  Smaalighed  og  Misimdelse 
i  det  daglige  Omgangsliv.  Endnu  mange  Aar  senere  lød  den  samme 
Anke  imod  G.,  formuleret  som  en  Advarsel  imod  « idelig  at  servere 
sin  Bedstemoder  med  skarp  Sauce*  (G.  Brandes). 

«En  Jøde»  var  bleven  udgivet  under  Psevdonymet  « Adolph 
Meyer»,  og  det  samme  Navn  stod  paa  Titelbladet  til  det  ovenfor 
berørte  efter  Korsartiden  udgivne  Bind  « Fortællinger »,  som  bl.  a. 
indeholder  de  fortrinlig  gjengivne  Barndomsindtryk  af  Provinslivet 
« Erindringer  fra  min  Onkels  Hus»,  den  underholdende  fortalte 
«For  8  Skilling  Hvedebrød »  og  «En  Majfest*,  mellem  hvis  Linjer 
der  allerede  fremglimter  Blink  af  den  Livsidé,  som  G.  senere  hen 
i  Tiden  gjorde  til  den  ledende  i  sin  digteriske  Komposition  og 
vilde  se  realiseret  i  sit  eget  Liv:  Nemesis.  1853  udkom  i.  Del  af 
den  omfangsrige  Roman  « Hjemløs*,  der  sluttedes  1857.  Som  dette 
Værks  rent  ydre  Leddeling  er  højst  uegal,  saaledes  røber  ogsaa 
Behandlingsmaaden,  at  det  ikke  er  fremgaaet  af  noget  sluttet  og 
samlet  Arbejde;  dets  Grundtanke  har  sagtens  fra  først  af  staaet 
klar  for  Forfatteren,  men  under  dens  Udførelse  har  han  stundum 
givet  sig  Tilfældigheden  i  Vold  og  ladet  forbigaaende  Fænomener 
faa  for  stort  Indpas,  saa  at  man  modtager  det  Indtryk,  at  han  mere 
har  interesseret  sig  for  Staffagen  end  for  Hovedpersonen,  der  da 
heller  ikke  for  sit  Vedkommende  formaar  at  vække  nogen  stor 
Interesse  og  næppe  har  nogen  typisk  Betydning,  medens  der  i 
Enkelthederne  fremsprudler  mangen  aandfuld  Betragtning,  og  i  Tids- 
billedet er  givet  en  fin  satirisk  Skildring  af  et  politisk  Magthaver- 
partis  Tilblivelse  og  Fremvæxt.  Efter  at  have  gjennemgaaet  en 
alvorUg  Sygdom  rejste  G.  om  Vinteren  1858  til  Italien,  England  og 

Frankrig  og  opholdt  sig  ogsaa  senere  gjentagne  Gange  og  for 
længere  Tid  i  Udlandet,  mest  i  London  og  Rom.  Fra  1863  af 
tog  et  omfangsrigt,  over  mange  Felter  spredt  æsthetisk  Forfatter- 
skab sin  Begyndelse:   1863 — 65  3  Bind  « Fortællinger  og  Skildringer*, 

1865  €  Dagbog  fra  en  Rejse  paa  Vestkysten  af  Vendsyssel  og  Thy», 

1866  «En  Hederejse  i  Viborgegnen »    og  Fortællingen  « Arvingen*, 

1867  «Kjærlighedshistorier  fra  mange  Lande »,  <En  Roman  i  Breve », 
«Den  vægelsindede  paa  Graahede»  og  « Ravnen*,  1868 — 69  «Smaa 
Fortællinger*,  1873  «Avrohmche  Nattergal*.  Det  kan  med  nogen 
Befojelse  siges  om  disse  Arbejder,  at  jo  mindre  de  ere  af  Indhold, 
des  lødigere  og  vægtigere  ere  de.  I  den  lille  Komposition  er  G. 
en  Mester  som  faa;  hver  saadan  Fortælling  eller  Skildring  —  ikke 
mindst  de  med  jødiske  Æmner,  saasom  « Maser*,  «Levi  og  Ibald*, 
«A\Tohmche»  —  er  en  Diamant,  funklende  af  Aand  og  i  en  Ind- 
fatning af  den  finest  ciselerede  Stil.  Hvor  Handlingen  skal  om- 
spænde et  helt  Liv  eller  en  mere  indviklet  Skæbne,  vil  man  aldrig 
læse  hans  Fremstilling  uden  et  Udbytte  af  aandrige  Iagttagelser  og 
inciterende  Tanker,  men  Traaden  kan  her  stundum  spindes  for 
tyndt  ud  eller  Livets  sunde  Naturlighed  forflygtiges.  Mellem  hans 
to  største  Arbejder,  «En  Jøde*  og  « Hjemløs*,  og  de  mindre  Bil- 
leder indtage  « Arvingen*  og  « Ravnen*  en  Overgangsplads,  sammen- 
satte og  dog  overskuelige  af  Komposition,  Virkelighedsæmner  med 
Rod  i  Tid  og  Land,  men  tillige  paa  en  ejendommelig  Maade 
knyttede  til  et  fantastisk  Element,  en  Forening,  der  gjennemstrømmes 
af  Nemesistanken  som  af  det  livbringende  Aandepust. 

I  2.  Del  af  « Livserindringer  og  Resultater*  (1877)  har  G.  viden- 
skabelig villet  begrunde  sin  Nemesislære  og  føre  dens  Udspring 
tilbage  til  saa  tidlig  en  Kultus  som  den  ægyptiske  Gudsdyrkelse, 
en  Undersøgelse,  der  af  Fagmænd  er  bleven  stemplet  som  aandfuldt 
Dilettanteri,  ligesom  ogsaa  hans  Fortrolighed  med  jødisk  Theologi 
er  bleven  bestridt  fra  den  mest  kompetente  Side.  Læren  staar  og 
falder  imidlertid  ikke  med  Beviset  for  sin  Ælde,  og  at  den  inde- 
holder frugtbare  Impulser  til  digterisk  Beskuen  og  Indtrængen,  er 
G.s  poetiske  Forfotterskab  Vidne  om,  ligesom  dens  ethiske  Værd 
for  Samvittighedernes  upper  ten  thousand  er  ubestridelig;  thi  hos 
Hoben  vil  den  Agtpaagivenhed,  der  er  en  af  dens  Hovedfordringer, 
ikke  kunne  forudsættes.  Nemesis  er  Selvkritik,  aabent  Øje  for 
Jegets  Overensstemmelse  eller  Mangel  paa  Overensstemmelse  med 
den  skjønne,  lovbestemte,  retvejende  Orden,  som  danner  Livets 
Helhed,  Opmærksomhed  for,  at  man  ved  hvert  Skridt  « træder  paa 

Ringetøjet »,  som  vækker  Lyd  i  Retfærdighedens  fjærne  og  dog 
allesteds  nærværende  Rige,  Overbevisning  om,  at  «den  hemmelige 
Ret»  altid  vaager,  fælder  sin  Dom  og  fuldbyrder  den,  naar  Tid  er. 
Tidlig  kan,  som  allerede  sagt,  denne  Anskuelse  spores  i  G.s  For- 
fatterskab, i  hans  senere  Skrifter  med  al  den  Tydelighed,  som  Tan- 
ken efter  sin  uhaandgribelige  Natur  overhovedet  kan  modtage;  i 
hans  Skuespil  «En  Skavank »  (opført  1867)  er  den  næsten  konkret 
tilstede,  i  det  den  dramatiske  Fremstillings  Krav  have  tvunget  den 
til  at  iføre  sig  et  synligt  Legeme,  og  i  det  senere  (1869)  opførte 
Drama  « Rabbien  og  Ridderen »,  en  Omarbejdelse  af  det  tidligere 
« Rabbi  Eliezer*,  fornemmes  ligeledes  dens  Nærværelse. 

Om  sin  Stil  siger  G.  etsteds,  at  eftersom  den  er  det  imellem 
Linjerne  liggende  Udtryk  af  Personlighed,  saa  har  den  i  Tidens 
Løb  maattet  forme  og  forandre  sig.  I  hans  Livserindringer  er  den 
bleven  til  Mystik,  thi  denne  ejendommelige  Biografi  er  mindre  Historie 
end  « Historiens  Filosofi*,  mindre  Afsløring  end  Tilsløring,  og  Frem- 
stillingen er  som  Følge  heraf  rigere  paa  Forbehold,  Antydninger  og 
psykologiske  Vink  end  paa  klar  Redegjørelse ;  Stoffet  er  stillet  bag 
hensigtsfuldt  ordnede  Betragtninger  fra  en  senere  Tid,  saa  det  næsten 
skjules  af  dem  og,  hvor  det  kan  fremdrages,  maa  bruges  og  for- 
staas  cum  grano  salis.  Erindringerne  ere  et  med  den  sarteste 
Omhu  ordnet  Kunstværk,  alt  andet  end  en  jævn  og  naturlig  Med- 
delelse. 

G.  blev  1848  gift  med  Johanne  Marie  Sonne,  men  Ægteskabet 
hævedes  nogen  Tid  efter.  1875  ^^  ^^^  Titel  af  Professor.  Han 
nød  Statsunderstøttelse  som  Forfatter.  Efter  et  kort  Sygeleje  døde 
han  15.  Avg.  1887. 

Goldschmidt,  Livs  Erindringer  og  Resultater  I — II,  1877.  Kierkegaards 
Bladartikler,  udg.  af  R.  Nielsen.  Af  S.  Kierkegaards  efterladte  Papirer  II.  O. 
Borchsenius,  Fra  Fyrrerne  II.  P.  Hansen,  lUustr.  dansk  Lit.  Hist.  Kai.  Dan- 
mark f.  1888.     Erslew,  Forf.  Lex.  />  Hansen, 

—  Skjønt  den  jovunalistiske  Side  spiller  en  saa  stor  Rolle  i 
M,  Goldschmidts  hele  Forfatterskab  og  vel  var  den,  som  først  skaf- 
fede ham  Navnkimdighed,  var  hos  ham  Politikeren  og  Journalisten 
fra  første  Færd  stærkt  overskygget  af  Æsthetikeren  og  endte  med 
helt  at  forsvinde  for  denne.  Det  er  allerede  betegnende,  at  hans 
første  joiunalistiske  Foretagende,  det  i  hans  18.  Aar  begyndte 
<  Næstved  Ugeblad »,  ikke  i  fjæmeste  Maade  skyldtes  noget  Ønske 
om  at  deltage  i  den  offentlige  Debat,  men  fødtes,  som  han  selv 
vidner,   af  «æsthetisk  Trang*,   nemlig  til  at  faa  et  Sted,   hvor  han 

kunde  trykke  sine  første  umodne  Noveller;  han  blev  kjed  af  det, 
da  han  for  nogle  Injurier  imod  en  Borgerrepræsentant  blev  idømt 
Mulkt  og  et  Aars  Censur,  og  i  1840  solgte  han  det.  Et  kort  Med- 
arbejderskab ved  « Dagen*,  som  den  Gang  redigeredes  af  «Chr. 
Komet*  (Chr.  Hansen)  var  uden  al  Betydning.  Saa  skabte  han, 
imder  Impuls  af  andre  (Chievitz,  Arboe  Mahler,  Bisserup)  « Korsaren », 
hvis  I.  Nummer  udkom  8.  Okt.  1840,  og  som  han  strax  blev  ene  om 
at  bære  og  var  væsentlig  ene  om  at  holde  oppe  i  fulde  6  Aar. 
Det  var  ganske  vist  Joiunalistik,  men  af  en  egen  Art,  helt  uden 
for  den  egentlige  Presses  Ramme.  Hvad  der  den  Gang  gav  « Kor- 
saren* den  store  Popularitet,  hvad  man  endnu  husker,  og  hvad 
der  bestemte  Samtids  og  Eftertids  Dom,  var  de  pikante,  satiriske 
Smaanotitser,  efterhaanden  udstyrede  med  Billeder,  hvor  den  skarpe 
Braad  var  skjult  under  en  paatagen  uskyldig  Form.  Men  for  G. 
selv  var  Hovedsagen  de  alvorlige,  stemningsfulde,  man  kunde  gjæme 
sige  lyriske.  Artikler,  som  lovpriste  Friheden,  Republikken,  Revolu- 
tionen og  hyldede  Idealerne.  « Korsaren »  blev  dog  i  Længden 
uholdbar  for  G.,  og  han  skilte  sig  derfor  ved  den  1846  og  drog  ud 
i  Verden  for  at  se  og  lære. 

Rejsen  udviklede  i  høj  Grad  den  i  hans  Natur  nedlagte  Spire 
til  en  Verdensbetragtning,  løftet  ud  over  de  snævre  lokale  og  natio- 
nale Tilfældigheder,  men  bidrog  ogsaa  til  at  gjøre  ham  noget  fremmed 
og  uforstaaende  for  Enkelthederne  i  den  Kamp,  som  nu  en  Gang 
maatte  føres  igjennem  her  hjemme.  Mere  end  nogen  anden  dansk 
Publicist  havde  han  derimod  Blikket  aabent  for  de  store  Verdens- 
rørelser  og  for  deres  uimodstaaelige  Indflydelse  paa  vore  egne  For- 
hold, og  navnlig  saa  han  klarere  end  nogen  anden,  at  i  de  sociale 
Bevægelser  laa  Fremtidens  Tyngdepunkt.  Det  var  derfor  en  sæl- 
som « Nemesis*,  at  netop  han  skulde  blive  Gjenstand  for  de  bitreste 
og  haanligste  Angreb  af  den  sociale  Tankes  første  Banebryder  i 
Danmark,  Fr.  Dreier.  Men  dette  laa  i,  at  G.  tog  ogsaa  paa  det 
sociale  som  .^thetiker,  ikke  som  praktisk  Politiker.  Han  havde 
det  omtrent  som  Heine,  der  sværmede  for  Republikken,  men  følte 
Modbydelighed  for  Republikanerne.  Han  tænkte  sig  «som  Ideal 
en  Republik,  men  —  i  Mistillid  til  Folkets  Republikanisme  —  en 
Republik  med  Diktatur*;  eller  han  drømte  om  en  «theokratisk 
Republik*,  men  samtidig  Folkets  Opdragelse,  Skolens  Forbedring, 
Folkets  Øvelse  og  Virksomhed  i  Kommunalfrihed.  Disse  politiske 
Ideer,  som  laa  noget  fjæmt  ft'a  praktisk  Politik,  navnlig  som  Øje- 
blikket krævede  den,    bleve  i  «Nord  og  Syd*   til   « Kongedømmet 

med  republikanske  Iristitutioners^f  et  Kongedomoie  med  store  Præro- 
gativer  over  for  en  almindelig  Valgret,  I  Dec.  1847,  da  dette  Uge- 
skrift, G.s  Hovedværk  som  Journalist,  forste  Gang  saa  Lyset,  stod 
der  for  det  danske  Folk  paatrængende  Opgaver,  som  ikke  kunde 
løses  ved  slige  Formler,  og  skjcint  det  er  uimodsigeligt,  at  G.  ydede 
betydmngsfukle  Bidrag  til  Dagens  politiske  Debat,  vedblev  han  dog 
at  staa  ligesom  noget  uden  for  det  hele.  Hans  journalistiske  Gjer- 
ning,  som  manglede  den  egentlige  Dagspresses  øjeblikkelige  og  ak- 
tuelle Karakter^  blev  ikke  ledende,  kun  kritiserende  og  reflekterende. 
Skjønt  han  i  Sind  og  Tanke  var  fuldt  ud  dansk,  kun  at  hos  ham, 
som  han  selv  siger,  udansk  og  Jøde»  vare  fast  sammenknyttede, 
var  hans  Holdning  lige  over  for  det  nationale  Spørgsraaal,  saaledes 
som  det  da  forelaa,  forst  vaklende  og  siden  saa  afvigende  fra  de 
ledende  Kredses,  at  den  maatte  føre  ham  ind  i  en  Polemik,  hvor 
han  vel  forsvarede  sig  med  Talent,  men  ikke  havde  Sindsligevægt 
nok  til  at  taale  eller  en  Gang  ret  forstaa  Angrebene.  Paa  Skam- 
Ungsfesten  i  Maj  1S44,  hvor  han  begyndte  med  Ordene:  ^^Jeg  er 
en  Jøde,  hvad  vil  jeg  imellem  eder?sf  sluttede  han  sin  Tale  med, 
at  vi  danske  skulde  slaa  igjen  paa  Slesvig-Holstencme,  sætte  haardt 
imod  haardt,  gjengjæh^e  ondt  med  ondt,  gjore  Gilde  for  dem,  som 
de  vilde  for  os.  Paa  Kasinomødet  i  Marts  184S  optraadte  han 
derimod  som  Talsmand  for,  at  Slesvigerne  skulde  spørges,  om  de 
\ilde  være  danske,  ikke  tvinges  til  at  være  det,  og  han  endte  med 
et  sokratisk  Sporgsmaal,  der  passede  s^aa  slet  som  vel  muligt  til 
den  foreliggende  Situation  med  det  allerede  halv  beg>^ndte  Opror: 
at  han  ikke  slog  igjen  nem,  følte  han  som  en  personlig  Krænkelse 
og  var  formelig  syg  derover.  I  sNord  og  Sydi^  formulerede  han 
siden  sin  Tanke  saaledes,  at  \i  for  Slesvigs  Skyld  maatte  beholde 
Holsten,  og  at  Venskab,  Tilslutning,  Forbund  med  Sverige-Norge 
skulde  hjælpe  os  til  at  leve  nationalt  i  Helstaten,  Den  ældre  Stats- 
mandsskole  vilde  omvendt  hohle  paa  Holsten  ved  Hjælp  af  Slesvig, 
Begge  Systemer  havde  den  Mangel,  at  de  udsatte  for  den  Fare 
ikke  blot  at  gaa  glip  af  Byttet,  men  ogsaa  at  miste  Maddingen. 
Sine  Artikler  fra  Dec,  1849  om  Foderati\' staten  betragtede  han 
imidlertid  selv  som  Spiren  til  Helstaten,  hvad  der  dog  mtnok  er 
en  Skuffelse,  da  helt  andre  Kræfter  her  gjorde  Udslaget. 

Til  *Nord  og  Syds^^  bedste  Periode  knytter  sig  hans  Forbin- 
delse med  Aristokratiet  i  den  saakaldte  Grundejerforening.  Alli- 
ancen havde  sin  naturlige  Tilknytning  i  hans  politiske  Udtalelser, 
men   ogsaa  i  noget   af  hans  egen  Karakter,    som   han  et  Steds  ud- 

trykker  saaledes:  «Man  holder  enten  med  Aristokratiet  eller  med 
Demokratiet  eller  endog  med  begge,  for  saa  vidt  de  ere  Personlighed 
og  Lidenskab,  men  er  af  Hjærtet  ildesindet  imod  Bourgeoisiet,  som 
repræsenterer  Tingenes  faste,  daglige  Gang,  Erhvervet  og  Nydelsen 
deraf.*  Det  danske  Aristokrati  havde  efter  1848  og  Grundloven  af 
5.  Juni  trukket  sig  tilbage  fra  det  offentlige  Liv,  men  omtrent  i 
1850  følte  det  Trang  til  atter  at  gjøre  sig  gjældende,  og  det  trængte 
da  haardt  til  en  talentfuld  Pen,  som  kunde  føre  dets  Sag  i  Pressen. 
Da  G.,  som  havde  truffet  Grev  Frijs-Frijsenborg  i  Normandiet,  første 
Gang  mødtes  i  Grundejerforeningen  med  denne,  Blixen -Finecke, 
Haffner,  Neergaard  og  Holstein-Holsteinborg,  begyndte  han  med  at 
forlange  deres  Æresord  paa,  at  de  ikke  stode  i  Ledtog  med  det 
slesvig-hoJstenske  Ridderskab,  og  at  de  vilde  respektere  Grundloven 
og  Valgloven;  det  viser,  hvilken  Pris  disse  fremragende  Mænd  satte 
paa  at  vinde  G.,  at  de  virkelig  afgave  dette  Æresord.  G.  har  siden 
betegnet  Forholdet  saaledes,  at  han  ikke  paatog  sig  at  forsvare 
deres  Anskuelser,  men  at  de  tilbøde  at  ville  støtte  hans.  Han  skrev 
for  dem  en  Indbydelse  til  et  Prisskrift  om  Forbedring  af  Almue- 
skolen, det  væsentlige  af  en  Adresse  til  Kongen  om  Helstat  med 
borgerlig  Frihed,  en  Erklæring  om  frivillig  Overenskomst  mellem 
Godsejere  og  Fæstere.  1  «Nord  og  Syd»  udviklede  og  forsvarede 
han  videre  den  liberale  Helstats  Program,  hvorimod  han  afslog 
Blixen -Fineckes  Tilbud  om  at  stifte  et  Dagblad,  som  han  skulde 
redigere;  «jeg  svarede,  at  jeg  paa  ingen  Maade  vilde  udgive  et 
Dagblad,  fordi  det  vilde  drage  mig  bort  fra  den  egentlige  litterære 
eller  poetiske  Virksomhed,  hvorpaa  jeg  satte  en  større  Pris*.  Der 
kan  næppe  være  Tvivl  om,  at  G.  i  denne  Periode  har  drømt  om 
en  politisk  Karriere,  som  kunde  ligne  d'Israelis  i  England;  vel  siger 
han  i  sine  Livserindringer,  at  det  aldrig  er  faldet  ham  ind  at  blive 
andet  end  Skribent,  men  han  erkjender  ogsaa,  at  «ved  alle  Lejlig- 
heder, hvor  jeg  skulde  kæmpe,  er  jeg  gaaet  til  Kampen  med  instinkt- 
mæssig Fordring  paa  at  blive  Nr.  i».  Men  ligesom  det  danske 
Aristokrati  ikke  ganske  svarer  til  Torierne,  ligesom  vor  Rigsdag 
ikke  er  det  engelske  Parlament,  saaledes  manglede  G.  med  alt  sit 
Talent  og  med  ikke  faa  ydre  Ligheder  nogle  af  de  væsentligste 
Egenskaber,  som  satte  d'Israeli  i  Stand  til  at  «educate  his  party » 
og  ende  som  den  Lord  Beaconsfield,  der  |to  Gange  var  Premier- 
minister. Alliancen  tabte  i  Varme  og  Fasthed,  efterhaanden  som 
Aarene  gik,  og  alt  som  Forholdene  udviklede  sig.  «Nord  og  Syd» 
gled  mere  og  mere  bort  fra  Politikken,    og  da  det  i  1859.  ophørte 

at  udkomme,  havde  dets  sidste  Bind  alene  været  optagne  af  Ro- 
manen « Hjemløs*.  Paa  den  politiske  og  journalistiske  Arena  op- 
traadte  G.  saa  godt  som  slet  ikke  efter  den  Tid.  Skuffet  og  mis- 
modig rejste  han  i  1861  til  London,  halv  bestemt  paa  at  opgive 
Danmark  eller  dog  søge  at  blive  engelsk  Forfatter.  Et  Danebrogs- 
flag,  som  han  saa  vaje  ved  en  Fest  for  Arbejdertoget  til  Udstillingen 
i  1862,  vakte  dog  atter  hos  ham  —  Stemningsmenneske,  som  han 
var  fremfor  noget  andet  —  Kjærligheden  til  Danmark  og  Længselen 
efter  det,  og  han  vendte  tilbage.  Men  det  var  Litteraturen  alene, 
som  høstede  Frugterne  af  denne  hans  Hjemkomst;  for  Journalistikken 
og  Politikken  havde  han  for  stedse  ophørt  at  virke.     C.  St,  A,  Bille, 

Groldschmidty  Moritz,  1822 — 88,  Industridrivende,  yngre  Broder 
til  den  foregaaende,  er  født  2.  Sept.  1822  i  Vordingborg,  men  fik 
sin  for  øvrigt  yderst  tarvelige  Skoleimdervisning  i  Næstved,  da 
Faderen  flyttede  til  denne  By.  Han  røbede  tidlig  mekanisk  Talent, 
der  gav  sig  praktisk  Udslag  ved  en  ivrig  Forfærdigelse  af  Maller, 
Hægter  og  andet  Naalemagerarbejde,  og  efter  et  Ophold  i  Udlandet 
fik  han  i  en  ung  Alder  en  lille  Fabrik  for  Naalemager-  og  Posse- 
mentmagerarbejder  i  Pinneberg,  til  Dels  med  Maskiner  konstruerede 
af  ham  selv.  Begivenhederne  i  1848  gjorde  hans  Stilling  her 
uholdbar,  og  han  flyttede  nu  til  Horsens,  hvor  han  i  smaa  Forhold 
fortsatte  den  i  Pinneberg  begyndte  Forretning.  Da  Horsens  Tugt- 
hus i  1853  traadte  i  Virksomhed,  forstod  han  imidlertid  strax  at 
drage  Nytte  af  dets  Arbejdskraft,  men  den  beskedne  Forretning 
svang  sig  dog  først  ret  op,  da  Fængselet  i  1860  ophørte  med  selv 
at  være  Arbejdsgiver  for  sine  Fanger.  Ved  et  Laan  fra  Statskassen 
blev  G.  sat  i  Stand  til  direkte  at  sysselsætte  Tugthusets  Fanger, 
væsentlig  med  Vævning,  og  samtidig  associerede  han  sig  med  den 
senere  Konsul  A.  Crome,  der  overtog  den  merkantile  Del  af  For- 
retningen og  den  Gang  stod  som  Bestyrer  af  den  Bønnelykkeske 
Tobaksfabrik  i  Horsens.  Den  nu  jævnt  voxende  Virksomhed  fik 
snart  en  stor  Fabrik  med  frie  Arbejdere  og  blev  i  1874  omdannet 
til  et  Aktieselskab,  Crome  &  G.s  Fabrikker,  med  en  Kapital  paa 
800000  Kr.,  der  i  1881  fordobledes.  Samme  Aar  overtog  Selskabet 
«Ribe  textile  Fabrikkers.  G.,  der  til  sin  Død,  11.  Maj  1888,  var 
Selskabets  Direktør,  blev  ved  Firmaet  Crome  &  G.s  Jubilæum  1885 
udnævnt  til  Justitsraad.  —  3.  Maj  1866  ægtede  han  Jenny  Jacoby 
(f.  30.  Marts  1839),  Datter  af  Kjøbmand  J.  i  Aalborg. 

Nationaltid.  4.  Febr.  1884.  Danm.s  industr.  Etablissementer  II,  166. 
Medd.  fra  Fællesrepraesent.  f.  dsk.  Ind.  og  Haandv.  III,   131  AF.  C.  Nyrop. 

Goldschmidt,  Ragnhild.  1^.1 

Goldschmidt,  Ragnhild,  1828 — 90,  Forfatterinde,  blev  8.  Febr. 
1828  født  i  Valby  ved  Kjøbenhavn  og  var  den  yngste  af  5  Søskende ; 
blandt  de  3  Brødre  fandtes  Digteren  M.  G.  (s.  ovfr.).  Indtil  dennes 
Død  delte  hun*  altid  Hjem  med  ham,  og  ved  sin  fine,  klare,  spiri- 
tuelle Natur,  sin  sandhedskjærlige,  modige  Dom  og  sit  varme  Gemyt 
fik  hun,  for  hvem  han  altid  forelæste  sine  Arbejder,  en  ikke  ringe 
Betydning  for  ham.  1  1871  var  hun  Medindbyder  til  Stiftelsen  af 
« Kvindelig  Læseforening »,  og  fra  1875  ^  ^"^  ^^^  ^^^  ^^^  ^^^s 
«Formand».  Det  var  hendes  Plan,  at  Kvinderne  her  æsthetisk- 
litterært  og  socialt  skulde  udvikles  og  dygtiggjøres  til  Livets  Gjer- 
ning.  Med  sin  livfulde  og  idérige  Person  udfyldte  hun  denne  sin 
Plads,  modarbejdede  alle  Yderligheder  og  kaldte  skjulte  Evner  til 
Live.  I  sine  senere  Aar  holdt  hun  flere  Gange  Oplæsninger  med 
Foredrag  om  sin  Broders  Virksomhed.  I  et  efterladt  Exemplar  af  «En 
Kvindehistorie,  fortalt  af  en  anonym, »  (1875)  har  hun  navngivet  sig 
som  denne  Bogs  Forfatterinde.  Den  udkom  med  en  Fortale  af 
hendes  Broder,  og  i  denne  siger  han:  « Litterært  taget  er  her  Talent, 
baade  til  Iagttagelse  og  til  Fremstilling;  men  her  er  maaske  mere: 
et  alvorligt  Sind » .  Man  møder  paa  dens  Sider  fine  Bemærkninger, 
psykologisk  Sans,  virkelig  Evne  til  Karaktertegning  og  et  varmt 
Hjærte  med  Opofrelsens  Kjendemærke.  —  Frøken  G.  døde  temmelig 
pludselig  17.  Okt.  1890.  « Kvindelig  Læseforenings  har  ladet  hendes 
Buste  i  Marmor  opstille  i  sit  Lokale. 

Kvinden  og  Samfundet  1890,  S.  241  ff.  J^ic.  Bøgh. 

€roldschmidt»  Sigfred,  f.  1831,  Handelsmand.  G.  er  Søn  af 
Klædekræmmer  Bendix  Meyer  G.  og  Rose  f.  Trier  og  er  født  i 
Kjøbenhavn  8.  Juli  183 1.  Efter  at  have  modtaget  Uddannelse  paa 
et  Bankierkontor  fik  han  Ansættelse  i  sin  Morbroder  Adolph  Triers 
Urtekrænunerforretning.  1857  optoges  han  som  Associé  i  denne 
Forretning,  der  under  Navnet  Adolph  Trier  &  G.  ud\'iklede  sig  til 
at  blive  en  betydelig  Engros-Forretning  i  Kolonialvarer,  vistnok  Lan- 
dets største  Forretning  i  dette  Fag.  —  G.  er  Medlem  af  Sø-  og 
Handelsretten  (fra  1874)  og  af  Grosserersocietetets  Komité  (fra  1880). 
Med  særlig  Interesse  har  han  omfattet  det  mosaiske  Trossamfunds 
Anliggender  i  Kjøbenhavn.  Fra  1868 — 82  var  han  Medlem  af  dettes 
Repræsentantskab,  ligesom  han  i  adskillige  Aar  har  deltaget  i  Sty- 
relsen af  Samfundets  2  Skoler  —  siden  1880  som  det  af  Kultusmini- 
steriet beskikkede  Medlem  af  Direktionen.  Hans  Hustru  (f  13.  April 
1874)  var  Gaiathea  f.  Meyer,  Datter  af  Grosserer  Saul  M.     E.  Meyer. 

Vp  d<  Goltz^  Carl  Alexander  Greve,  1739 — iSiS,  Officer,  var 
født  20,  Avg.  i7;jg  og  Son  af  preussisk  Generallieutenant  og  komman- 
derende General  1  Schlesien  Carl  Cbristoph  Friherre  v,  d.  G.  (f,  1707 
t  1761)  og  Frederikke  Margrethe  f.  v.  Biirgsdorff  (f.'  1713  f  1773^ 
Han  indtraadte  1  preussisk  Krigstjeneste  og  avancerede  her  til  Oberst 
og  Fløjadjudant  hos  Frederik  II  og  Frederik  Vilhehn  II.  (786  er- 
hvervede han  Mg  preussisk  GrevetiteL  1780  kom  han  til  Danmark, 
hvor  han  naturaliseredes  i  Slutningen  af  Aaret  og  udnævntes  til 
Generallieutenant  af  Infanteriet  samt  til  Inspektor  over  slesvigske 
og  sjællandske  Jægerkorps  og  de  samme  Aar  oprettede  Batailloner 
let  Infanteri.  Man  ser  ikke,  hvad  (»runden  bar  været  til  denne 
—  saaledes  som  Hærforholdene  nii  havde  udviklet  sig  —  opsigts- 
vækkende Ansættelse,  men  det  ligger  nær  at  formode,  at  Hærens 
faktiske  daværende  Styrer,  I.andgrev  Cad  af  H essen,  hvem  det  bkv 
paalagt  at  udfærdige  Instrux  for  ham  i  den  nye  Post  som  Cieneral- 
inspektor,  og  ved  h\1s  Indflydelse  han  utnvlsoaU  er  bleven  indkaldt, 
har  troet  i  v.  d.  G,  at  finde  en  duelig  Hjælper  ved  Udforeisen  af 
de  Ideer,  der  den  Gang  foresvævede  Landgreven  med  Hensyn  til 
en  Omformning  af  det  danske  Fodfolk  fra  svært  til  let.  Det  er 
dog  kun  lidet  mærkbare  Spor,  at  v,  d.  G.,  der  1790  udnævntes  til 
hvid  Ridder,  har  sat  sig  ved  sin  Virksomhed  i  saa  Henseende,  og 
overbo  vedet  kom  han  kun  ril  at  spille  en  ringe  Rolle  her  hjemme, 
hvilket  maaske  for  en  Del  maa  tilskrivesi  den  Omstændighed,  at 
i^andgreven  selv  snart  raaatte  træde  i  Skygge  for  Kronprinsen  ved 
Hædedelsen,  Han  saa  sig  derfor  om  efter  nye  Virkefelter,  og  rSoo 
erholdt  han  Tilladelse  til  paa  ubestemt  Tid  at  gaa  til  Portugal, 
hvor  man  havde  tilbudt  ham  Posten  som  Feltmarskxd.  1803  vendte 
han  tilbage  og  stillede  sig  paa  ny  ril  IDisposition  for  den  danske 
Regering,  men  s>Ties  ikke  al  være  bleven  anvendt  i  den  aktive 
Hær,  fra  hvilken  han  afskedigedes  t8o8  med  Bibehold  af  sine  Vart- 
penge  som  Pensiou.  1792  i  Juli  Maaned  ægtede  v.  d.  G.  i  Itzeho 
den  i  sin  Tid  saa  fejrede  Generalinde  Christine  Sophie  G^hler, 
f.  Ahlefeldt,  Indehaver  af  Ordenen  l'union  parfaite  ^1765)  og  Enke  efter 
Generallieutenant  Peter  Elias  G.  (f  1783),  men  blev  Enkemand  alle- 
rede Bryllupsnatten.  Ved  Ægtepagten  var  det  fastsat,  at  den  af- 
dødes Son  af  forste  Ægteskab  strax  skulde  have  20000  Rdb  udbetalt 
og  efter  v,  d.  G*a  Død  andre  200C0  Rdl*^  men  at  v,  d,  G.  i  øvrigt 
forblev  i  Besiddelse  af  Hustruens  Formue,  Han  døde  i  Aitona, 
hvor  han  i  længere  Tid  havde  boet,   15.  Nov.  1S18. 

MeddeleUer  fra  Krigswkiverne  IL  51  A*  SffrtfiS^fi, 

V.  d,  GoltSf  Joach,  Rudiger.  iax 

V.  d.  Goltz,  Joachim  Riidiger  Baron,  1620 — 88,  Officer,  var 
Søn  af  polsk  Ritmester,  siden  Landsdommer,  Georg  Golcz  og  Elsa 
Louise  V.  Flemming.  Født  paa  Godset  Clausdorf  i  Vestpreussen 
deltog  J.  R.  V.  d.  G.  som  kejserlig  Kapitajn  i  den  sidste  Del  af 
Trediveaarskrigen,  tjente  saa  nogle  Aar  i  den  franske  Hær  (hvor 
han  fik  sit  Vaaben  « forbedret »  med  de  bourbonske  Liljer  og  Titel 
af  Baron),  indtil  han  1654  tog  Tjeneste  hos  Frederik  Vilhehn  af 
Brandenborg,  den  store  Kurfyrste.  Med  dennes  Tropper  kæmpede 
han  1656  mod  Polakkerne  ved  Warschau,  1658 — 59  mod  Svenskerne 
i  Jylland,  1664  mod  Tyrkerne  i  Ungarn,  1672  og  1674  mod  Fransk- 
mændene ved  Rhinen  og  1675  atter  mod  Svenskerne  ved  Fehrbellin. 
Overalt  udmærkede  han  sig  og  var  efterhaanden  stegen  til  General 
af  Infanteriet,  hvorfor  Christian  V,  da  han  i  Foraaret  1677  efter 
C.  V.  Arenstorffs  og  Weyhers  Død  og  Johan  Adolf  af  Pløens  Bort- 
rejse mente  at  maatte  indforskrive  en  ny  Overgeneral,  lod  sine  Øjne 
falde  paa  v.  d.  G.,  som  uden  at  forlade  den  brandenborgske  Tjeneste 
udnævntes  til  dansk  Feltmarskallieutenant.  Hans  kortvarige  Tjeneste 
her  til  Lands  er  dog  kun  mærkelig  som  Illustration  til  de  sørgelige 
Kommandoforhold,  som  da  herskede  i  Hæren.  Kort  efter  sin  An- 
komst til  Skaane  havde  v.  d.  G.  baade  Lejlighed  og  Vilje  til  at  bibringe 
Svenskerne  et  Nederlag  (ved  Rønneberge,  27.  Maj),  men  efter  andre 
Generalers  Raad  besluttede  Kongen  at  opsætte  Angrebet,  og  Øje- 
blikket gik  tabt.  Det  uheldige  Udfald  af  Stormen  paa  Malmø 
(25.  Juni)  og  Slaget  ved  Landskrone  (14.  Juli)  maa  tilskrives  Mangel 
paa  Enhed  og  Fasthed  i  Ledelsen,  som  atter,  for  en  Del  i  det 
mindste,  havde  sin  Grund  i  den  Skinsyge,  der  herskede  mellem  v.  d.  G. 
og  to  af  hans  dygtigste  Underførere,  G.  A.  Bauditz  (I,  601  ff.)  og 
Henr.  Ruse;  den  Erklæring,  Ruse  afgav  tO  Forsvar  for  sit  Forhold 
ved  disse  Lejligheder  samt  ved  Landskrones  Befæstning,  er  saa  at 
sige  Punkt  for  Punkt  en  Klage  over  Overgreb  og  mangelfuld  Støtte 
fra  v.  d.  G.s  Side.  Baade  Bauditz  og  Ruse  bleve  kort  efter  fjæmede 
fra  Hæren,  og  v.  d.  G.  fik  i  førstnævntes  Sted  Kommandoen  ved  Land- 
gangen paa  Rygen,  men,  da  han  ogsaa  her  strax  kom  paa  Kant  med 
sine  undergivne,  søgte  og  fik  han  i  Sept.  s.  A.  Tilladelse  til  at  vende 
hjem  til  Berlin;  et  Rytterregiment,  han  havde  faaet  efter  den  ved 
Christiansstad  faldne  Oberst  Rauch,  opløstes.  En  samtidig  giver  ham 
det  vistnok  ganske  træffende  Skudsmaal,  at  han  var  «en  brav  Sol- 
dat, men  for  hidsig  og  ikke  mægtig  nok  til  at  styre  Hovedværkets, 
ukjendt,  som  han  tilmed  var,  med  danske  Forhold. 

3  Aar  senere  traadte  v.  d.  G.  i  kursachsisk  Tjeneste  som  Felt- 

marskal  og  tog  som  saadan  væsentlig  Del  i  Wiens  BefrielBe  fra  Tyr- 
kerne 16S3.  S.  A.  forlod  han  Krigstjenesten  og  dnde  i  Dresden 
26.  Juni  1688,  Han  var  gift  i.  med  Margrethe  Cathrine  v.  Burgs- 
dorfTj  fra  hvem  han  blev  skilt,  og  2,  med  Eva  Elisabeth  v.  Massow. 
Af  Børn  efterlod  han  kun  3  uægte,  men  af  Kejseren  legitimerede 
Sonner.  der  dog  alle  dfjdc  ange,  hvorefter  Feltmarskallens  store 
Godser  i  Fiolen  og  Pommern  tillige  med  Barontitelen  og  Liljevaabenet 
gik  over  til  hans  Brodersonner. 

Naclirichteii  tlb.  die  Fam.  der  Grafen   u.  Freilieriren  v.  d.  GoUz,  Stra-ssburg; 
1885.     Jahn.  Henr.  RiLse  S.  96  ff.  ^  W.  Harbou. 

Good,  Frederik  Christian,  1S27— So.  Officer,  var  Son  af 
Kjf^bmand  Daniel  (i.  (f,  1789  7  18 171,  hvis  Fader  var  Englænderen 
John  CK,  der  nedsatte  sig  her  i  Landet*  og  Mary- Ann  f  Dimtzfelt 
(f,  r796  f  1S67),  Datter  af  den  ovfr.  IV,  364  nævnte  Christian  Vil- 
helm D.  Han  l)lev  fudt  i  Kjiibenhavn  10.  Maj  18:27  og  indtraadtc 
i  1844  som  Elev  paa  den  kgL  militære  Hojskole,  i  det  han  sam- 
tidig udnævntes  til  Sektmdlieutenant  å  la  snite  i  Artilleriet.  Ved 
sin  Afgang  fra  Skolen  i  1848,  hvii^  ældste  Klassen  Ingeniyrafdeling 
han  havde  gjennemgaaet,  blev  han  Premierlieutenant  i  Ingeniør- 
korpset og  afgik  i  Juni  Maaned  til  Eeltingeni<»rdetachemcntet,  ved 
hvilket  han  med  en  kort  Afbrydelse  i  Slutningen  af  1849,  hvorunder 
han  gjorde  'Ijcneste  \  Kjobenhavn^  var  ansat  indtil  Marts  rS5i» 
J  Krigen  deltog  han  i  Fægtningerne  ved  Kolding  23.  April  og  Gudsø 
7.  Maj  samt  i  Udfaldet  fra  Fredericia  6.  Juli  1849  og  i  Slaget  ved 
Isted  25.  Juli  1850.  Efter  Krigen  forblev  han  ved  I n geniord etache- 
mentet  i  Slesvig,  var  attacheret  GrKnseregulcrings kommissionen  1 
1851  og  ansattes,  efter  i  Slutningen  af  samme  Aar  at  have  erholdt 
Kapitajns  Karakter,  ved  det  holstenske  Forbundskon  tingents  Inge- 
niør afdeling.  1852  forsattes  han  til  Kjobenhavn,  hvor  Ingeniør- 
tropperne  da  vare  blevne  samlede,  og  i  1853  blev  han  Kapitajn  af 
2.  Klasse;  han  fritoges  s.  A.  Ibr  al  Tjeneste  for  at  kunne  foretage  en 
Rejse  paa  1  Aar  i  LMlandet  med  det  Forma;d  at  uddanne  sig  til 
Lfererp  osten  i  l.and-,  Vand-  og  Vej  bygningsfagene  ved  den  kgb 
militære  Hojskole.  Denne  Post  overtog  han  i  1S55  og  stiJledes 
samtidig  å  la  suite  i  Ingeniorkoq>set.  Medens  han  var  Lærer,  blev 
han  i  1S61  bestyrende  Officer  ved  Befiestningsanlæggene  i  nybbol- 
stillingen  og  ledsagede  i  1863  Korpschefen,  (renerallieutenant  Schlegeb 
paa  dennes  Sendelse  til  Paris  i  Anledning  af  P'rederik  Vll's  Død* 
1  Krigen   1864   gjorde   han  1'jeneste   ved   den  aktive  Hær,    til  Dels 

som  Stabschef  ved  Ingeniørkommandoen,  og  deltog  i  Dybbølstillingens 
Forsvar  indtil  dens  Fald  i8.  April.  Efter  Krigen  vendte  han  tilbage 
til  Højskolen  som  Lærer,  fra  hvilket  Embede  han  afskedigedes  i 
Foraaret  1866,  hvorhos  han  indtraadte  i  Nummer  ved  Ingeniørkorpset 
som  Kapitajn  af  i.  Klasse.  S.  A.  blev  han  Stabschef  ved  Korpset, 
og  han  fungerede,  indtil  han  i  1868  paa  ny  traadte  uden  for  Nummer 
for  at  overtage  Pladsen  som  Chef  for  Krigsministeriets  2.  Departement, 
hvilken  Plads  han  beklædte  til  sin  Død.  Han  udnævntes  til  Oberst 
uden  for  Nummer  i  Ingeniørkorpset  i  1873,  til  Kommandør  af  Dane- 
brogsordenens  2.  Grad  i  1876  og  døde  uventet  efter  kun  faa  Dages 
Sygdom  28.  April  1880. 

G.  ægtede  11.  Okt.  1854  Louise  Cathinka  Beeken  (f.  i  Rens- 
borg  23.  Marts  1834),  Datter  af  Justitsraad,  Dr.  med.  Johan  CKri- 
stian  B.  (f.  1783  f  1855),  Broder  til  den  ovfr.  II,  32  nævnte  Jens 
Lorentz  B.,  og  hans  3.  Hustru,  Louise  Augusta  f.  Hudemann  (f.  1803 
t  1836).  V.  E.  Tychsen. 

G008,  August  Herman  Ferdinand  Carl,  f.  1835,  Retslærd, 
Minister.  C.  G.  er  født  3.  Jan.  1835  i  Rønne.  Hans  Fader  var 
Dr.  med.  Adolf  G.,  Overlæge  i  Hæren  (f  1857),  hans  Moder  Her- 
mandine Frederikke  Elise  f.  Petersen.  Han  blev  Student  fra  Borger- 
dydskolen paa  Christianshavn  med  Udmærkelse  i  185 1  og  under- 
kastede sig,  ligeledes  med  Udmærkelse,  Aaret  efter  Examen  philo- 
sophiciun.  Derefter  studerede  han  Retsvidenskaben  og  blev  i  Jan. 
1857  juridisk  Kandidat  og  Aaret  efter  Kandidat  i  slesvigsk  Ret. 
Foruden  ved  disse  fortrinlig  bestaaede  Examiner  vakte  han  Op- 
mærksomhed ved  en  Afhandling  om  Formueforholdet  mellem  Ægte- 
fæller efter  vore  ældre  Love,  som  belønnedes  med  Universitetets 
Guldmedaille  i  1859,  og  som  vidnede  om  en  Evne  til  videnskabelig 
Granskning  og  en  Aandsmodenhed ,  der  sjælden  træfifes  hos  saa 
ung  en  Mand.  Skjønt  G.  indtraadte  i  en  praktisk  juridisk  Virk- 
somhed allerede  i  1857  ved  at  ansættes  som  Assistent  i  Ministeriet 
for  Slesvig  og  i  sin  Fraværelse  rykkede  op  til  Kancellist  samme- 
steds i  1860,  var  det  dog  klart,  at  hans  rette  Plads  var  ved  Uni- 
versitetet, og  han  blev  derfor  anset  for  selvskreven  til  at  erholde 
det  Hurtigkarlske  Rejsestipendium,  ved  hvis  Hjælp  han  foretog  en 
længere  videnskabelig  Udenlandsrejse  i  1859 — 61,  paa  hvilken  han 
fornemmelig  dvælede  i  Miinchen,  Rom,  Paris  og  London.  Ved 
hans  Hjemkomst  blev  der  hurtig  Brug  for  ham  ved  Universitetet, 
da  Professor  F.  C.  Bomemann  uventet  bortreves  ved  Døden  6.  Okt. 

Daask  biogr.  Lex.     VI.  Maru  1893.  lO 

1861.  Som  en  Folge  heraf  kaldtes  G.  til  Universitetet,  i  det  han 
under  31.  Okt,  186 1  fik  kgl.  Udnæ^^nelse  som  Lektor  og  derefter 
under  27.  Dec,  1862  som  Professor  ordinarius  i  det  juridiske  Fakultet. 
I  1S64  indgik  han  Ægteskab  med  Amalie  Henriette  Irminger,  Datter 
af  Viceadmiral  I.  og  Henriette  f.  Viborgs  og  han  levede  nu  i  en 
lang   A årrække  en  Universitetslærers  rolige  og  ensformige  Liv. 

Det  tilfaldt  G.  at  overtage  den  afdode  Bomemanns  Fag,  nemlig 
den  almindelige  Retslære,  Strafferetten  og  Folkeretten,  Uagtet  han 
næppe  havde  særlig  forberedt  sig  i  denne  Retning,  da  Bomemann 
for  nicrmcskelige  Øjne  maatte  s>Ties  endnu  at  have  en  lang  Lobe- 
bane for  sig,  og  uagtet  han  ikke  traadte  ind  i  sin  Virksomhed 
udrustet  med  den  filosofiske  Fordannelse  som  hans  Forgænger, 
varede  det  ikke  længe,  inden  G.  ved  Hjælp  af  en  forbavsende 
Arbejdskraft  og  en  udmærket  Begavelse  havde  gjort  sig  til  Herre 
over  Bine  Fag.  Hans  Virksomhed  !^om  Universitetslærer,  der  nu 
har  udstrakt  sig  over  et  Tidsnuii  af  30  Aar,  har  derfor  været  af 
en  overordentlig  stor  Betydning,  og  det  kan  ^'iatnok  uden  Over- 
drivelse siges^  at  næppe  nogen  anden  i  det  iq.  Aarhundrede  fra 
Universitetets  Lærestole  har  udovet  en  saa  stor  Indflydelse  paa  de 
juridiske  studerende  og  paa  Retsvidenskabens  Udvikhng  i  vort  Land. 
I  gjeniagne  j: Forelæsninger  over  den  almindelige  Retslære*,  som 
G,  1885—93  udgav  i  trykt  Skikkelse  (2  Dele),  har  han  i  en  smuk  og 
formfuldendt  Fremstilling  udviklet  sit  System,  i  Ff»Ige  hvilket  han  op- 
fatter Retsordenen  som  en  ejendommelig  Forgrening  af  det  ethiske 
og  påaviser,  at  Retten  som  en  udvortes  optrædende  Magt  har 
ethisk  Gyldighed,  fordi  den  er  mul  ven  dig  for  at  opretholde  den 
ydre  Tilstand,  uden  hvilken  et  hojere  sædeligt  Liv  ikke  kan  ud- 
^4kle  sig.  Hvilken  denne  ydre  Tilstand  skal  være,  lader  sig  ikke 
bestemme  ved  en  almindelig  Fonnelj  men  ^fethodcn,  som  han 
gjennemforer  over  for  alle  Retsinstitutioneme,  er  at  tage  Udgangs- 
punkt i  de  reale  Livsforhold  og  ved  hvert  af  disse  at  undersøge, 
hvilken  ydre,  ved  Rettens  Magt  opretholdt  Ordning  Sædeligheds- 
ideens  Realisation  kræver. 

Ved  Siden  af  den  almindelige  R  etsi  ære  har  Strafferetten  været 
Hovedgjenstanden  for  G. s  Virksomhed  som  Universitetslærer  og 
Forfatter.  Ligesom  sin  Forgænger  lægger  han  fortrinlig  Vægt  paa 
at  bringe  det  filosofiske  Grundlag  for  Strafferetten  til  Klarhed. 
Efter  en  omhyggelig  Kritik  af  de  vigtigste  Straffetheorier,  blandt 
hvilke  han  med  rette  helhger  Bomemanns  en  særlig  Opmærksom- 
hed, kommer  han  til,  at  Straffens  Hensigt  er  at  boje  Forbryderens 

Karakter  til  Lydighed  mod  Loven  (hvad  der  er  et  videre  og  rig- 
tigere Udtryk  end  Forbryderens  Forbedring),  og  at  StrafFemaalet 
maa  bestemmes  efter  et  dobbelt  Hensyn,  nemlig  dels  til  den  større 
eller  mindre  Vigtighed  af  Lydighedsfordringens  Haandhævelse,  hvil- 
ken beror  paa  objektive  Data,  dels  til,  hvad  Øjemedet  efter  psy- 
kologiske, altsaa  subjektive,  Data  kræver,  og  gjennem  dette  sidste 
Hensyn  kommer  G.  til  at  anvise  den  individuelle  Behandling  af 
Forbryderen  under  Strafudøvelsen  sin  rette  Plads  og  bestemme 
dens  relative  Betydning.  Medens  G.  i  sin  Behandling  af  Straffe- 
retten lægger  en  ikke  mindre  Vægt  end  Bomemann  paa  den  filo- 
sofiske Begrundelse  og  søger  at  sætte  alle  enkelte  Spørgsmaal  i  det 
rette  Forhold  til  denne,  er  han  naaet  langt  videre  i  Behandlingen 
og  Gjennemarbejdelsen  af  det  positive  Stof.  Her  tænkes  ikke  blot 
paa,  at  han  inddrager  flere  Spørgsmaal  under  den  exegetiske  Be- 
handling, men  navnlig  paa,  at  han  i  langt  højere  Grad  end  Bome- 
mann benytter  og  bearbejder  den  store  Hærskare  af  praktiske  Af- 
gjørelser  i  Straffesager,  særlig  naturligvis  Domstolenes,  som  slutte 
sig  til  den  nye  Straffelov  af  1866.  Hans  Hovedværker  over  Straffe- 
retten ere  dels  de  til  sammes  almindelige  Del  henhørende  2  Bind, 
som  udkom  i.  Bind  i  1875  (« Indledningen  til  den  danske  Strafferet ») 
og  2.  Bind  i  1878  («Den  danske  Strafferets  almindelige  Del,  i.  Af- 
snit: Læren  om  Forbrydelsen*),  dels  hans  Forelæsninger  over  den 
danske  Strafferets  specielle  Del  (1887),  der  ikke  blot  er  bestemt  til 
Vejledning  for  de  studerende,  men  ogsaa  benyttes  som  Haandbog 
af  Praktikerne,  dels  en  kortfattet  sammenlignende  Fremstilling  af 
de  3  nordiske  Rigers  Strafferet  (indtil  nu  kun  den  almindelige 
Del)  i  «Nordisk  Retsencyklopædi*  5.  Hæfte  (1882).  Ved  Siden  af 
Strafferetten  har  G.  som  Universitetslærer  holdt  Forelæsninger  over 
Straffeprocessen  og  offentliggjort  2  herhen  hørende  Afhandlinger  i 
Universitetsprogrammer  fra  1878  og  1880  (« Strafferetsplejens  alm. 
Grundsætninger »  og  «Den  danske  Straffeproces  i  Forhold  til  Straffe- 
retsplejens Grundsætninger  fra  Chr.  V's  Lov  til  Nutiden »),  ligesom 
han  ogsaa  har  holdt  Forelæsninger  over  den  positive  Folkeret, 
navnlig  for  de  statsvidenskabelige  studerende. 

I  Fprbindelse  med  G.s  Virksomhed  som  Universitetslærer  bør 
nævnes,  at  han  ved  Siden  af  sin  Forelæsnings-  og  Forfattervirksom- 
hed har  deltaget  virksomt  i  Universitetets  indre  Administration  og 
udøvet  en  betydelig  Indflydelse  paa  dets  Anliggender,  samtidig  med 
at  han  ved  sin  Tjenstvillighed  og  Hjælpsomhed  over  for  Kolleger  og 
studerende  har  erhvervet  sig  en  almindelig  Velvilje.     En  Mængde 

Universitetshverv  har  derfor  været  ham  betroet.  Han  blev  saaledes 
i  1871  Medlem  af  Konsistorium »  var  Referendar  sammesteds  fra 
1871^79,  Rector  unhxrsitatis  1S79 — So,  blev  Medlem  af  Stipendie* 
bestyrelsen  og  Inspector  qvæsturæ  1879  samt  i  1S7S  akademisk  Værge 
for  Frue  Kirke.  I  1888  var  han  en  af  Universitetets  delegerede 
ved  Bologna-Universitetets  jubelfest^  og  i  1S77  blev  han  kreeret  til 
Dr,  juiis  honoris  causa  ved  Upsala  Universitets  Jubelfest. 

Det  vilde  være  at  danne  sig  et  urigtigt  Begreb  om  G.,  dersom 
man  i  Følge  ovenanførte  vilde  tænke  sig  ham  som  exklusiv  Uni- 
versitetsmandi  der  holdt  sig  tilbage  fra  Livets  mere  praktiske  For- 
maah  Han  horer  tvært  imod  til  dem,  som  interessere  sig  levende 
for  alie  store  Samfundssporgsmaal  og  ikke  blot  for  deres  grundige 
theoretiske  Bearbejdelse,  men  ogsaa  for  deres  Udfnrelse  i  Livet  og 
deres  Tilpasning  efter  de  givne  Forhold,  Ogsaa  i  denne  Henseende 
have  Forholdene  stillet  sig  heldig  for  ham^  i  det  han  paa  den  ene 
Side  fik  Ro  til  at  fuldende  sin  videnskabelige  og  theoretiske  Selv- 
udvikling ved  en  lang  Tids  uførst>rret  og  uafbrudt  Wden skabeligt 
Arbejde  og  først  senere  blev  fcaldet  til  den  mere  spredende  Virk- 
somhed i  de  praktiske  Formaals  Tjeneste,  Det  ftirste  Hverv,  hvortil 
han  blev  kaldet  uden  for  Universitetet,  var^  at  han  i  Aaret  1870 
blev  Medlem  af  den  i  1868  nedsatte  Proces  ko  mm  issioui  hvis  Hverv 
det  var  at  udarbejde  Forslag  til  nye  Rettergangslove.  G,  deltog 
med  Dygtighed  og  Iver  i  Kommissionens  Forhandlinger  indtil  dens 
Oplosning  i  1877  efter  Arbejdernes  Tilendebringelse,  og  Udarbejdelsen 
af  Forslaget  til  Straffeproces  I  o  ven  —  hvilende  paa  Mundtligheds- 
princippet  med  Benyttelse  af  Nævninger  —  skyldes  ham^  ligesom 
han  ogsaa  ellers  har  delUget  i  den  offenUige  Diskussion  om  disse 
Sporgsmaal,  særlig  som  Forsvarer  af  Nævninge  insti  tutionen  mod 
forskjeliige  nyere  Angreb,  f,  Kx.  Prof.  Bindings  (jvfn  Ugeskr.  f. 
Retsvæsen,   1876). 

En  anden  Retning,  i  hvilken  G,  har  grebet  ind  i  praktiske 
Livsforhold,  og  hvor  hans  Virksomhed  har  faaet  en  stor  Betydning, 
er  Fængselsvæsenet  og  de  dermed  i  Forbindelse  staaende  filantro- 
piske Bestræbelser.  Lfter  forst  ad  Studiernes  Vej  at  være  kommen 
ind  paa  Undersøgelserne  om  Strafful  db^Tdel  s  en  og  dens  Betydning 
inddroges  G,  efterhaanden  mere  og  mere  i  de  praktiske  Bestræbelser, 
som  ere  rettede  paa  at  fuldkommengjøre  denne  samt  paa  at  udvikle 
de  andre  Midler,  som  ved  Siden  af  Statens  Straffemyndighed  kunne 
og  bor  anvendes  mod  Forbrydelsen.  Som  bekjendt  har  der  dannet 
sig  en  stor  international  Virksomhed  i  denne  Retning  ved  de  perio- 

disk  afholdte  almindelige  Fængselskongresser  og  ved  Oprettelsen 
af  den  til  disses  Forberedelse  tjenende  internationale  penitentiære 
Kommission.  Til  at  repræsentere  Danmark  ved  disse  Lejligheder 
var  G.  fortrinlig  egnet.  Han  har  saaledes  siden  1884  været  Med- 
lem af  den  nævnte  Kommission  og  deltaget  i  dens  paa  forskjellige 
Steder  i  Udlandet  afholdte  Møder,  ligesom  han  har  repræsenteret 
Danmark  paa  de  store  Fængselskongresser  i  Stockholm  (1878),  Rom 
(1885)  og  St.  Petersborg  (1890).  Et  Vidnesbyrd  om  den  Betydning, 
han  i  denne  Retning  har  formaaet  at  vinde,  er,  at  han  paa  sidst- 
nævnte Kongres  blev  valgt  til  den  internationale  penitentiære  Kom- 
missions Vicepræsident.  Der  kmide  derfor,  da  F.  Bruun  (III,  166) 
i  Aaret  1884  paa  Grund  af  Alder  og  Svagelighed  trak  sig  tilbage 
fra  Fængselsvæsenets  Overbestyrelse,  ikke  være  nogen  Tvivl  om,  at 
G.  var  den,  som  burde  indtage  hans  Plads,  og  som  en  Følge  heraf 
blev  han  udnævnt  til  Overinspektør  for  Fængselsvæsenet,  en  Stilling, 
som  lod  sig  forene  med  hans  Virksomhed  ved  Universitetet,  og  ved 
Siden  af  denne  officielle  Embedsgjeming  har  han  med  Forkjærlighed 
og  Iver  deltaget  i  den  private  filantropiske  Virksomhed  paa  dette 
Omraade  som  Formand  for  Kjøbenhavns  Fængselsselskab  og  som 
Medlem  af  Bestyrelsen  for  den  nordiske  Penitentiærforening.  Paa 
Grund  af  den  Betydning,  G.  saaledes  har  formaaet  at  skaffe  sig 
som  Kriminalist  og  fængselskyndig,  blev  han  ogsaa  Medlem  af  den 
for  ikke  længe  siden  stiftede  « Union  internationale  de  droit  pénal». 
Om  dennes  Program  har  han  i  «Nord.  Tidsskr.  f.  Fængselsvæsen » 
for  1890  skrevet  en  fortrinlig  orienterende  Artikel,  i  hvilken  han 
med  Klarhed  og  Skarphed  påaviser  den  Grænse,  som  maa  drages 
for  Samfundets  Ret  til  at  inddrage  Forbryderen  under  opdragende 
eller  præventiv  Behandling,  og  over  for  en  nyere  Skole  i  Strafferets- 
videnskaben  har  fremhævet,  at  Individets  Ret  ikke  her  kan  pris- 
gives for  en  rent  skjønsmæssig  administrativ  Behandling,  men  at 
Frihedens  Krav  altid  vil  fordre  ved  Loven  fastsatte  Straffe,  om  end 
med  vide  Rammer. 

At  en  Mand  af  den  Betydning  som  G.  i  vort  lille  Samfund 
ikke  i  Længden  kunde  undgaa  at  drages  ind  i  det  politiske  Liv, 
er  let  forstaaeligt.  En  Tid  lang  modstod  han  Opfordringer  hertil. 
Men  i  1880  blev  han  valgt  til  Medlem  af  Folketinget  for  Kjøben- 
havns 5.  Kreds,  uagtet  allerede  den  Gang  Socialisterne  raadede 
over  et  betydeligt  Stemmetal  i  denne  urimelig  store  og  for  en 
væsentlig  Del  af  en  Arbejderbefolkning  beboede  Kreds.  Da  G., 
uagtet  han  mere  end  de  fleste  andre  interesserede  sig  for  Arbejder- 

befolkningen  og  for  dens  baade  materielle  og  aandelige  Vel,  som 
Politiker  væsentHg  sluttede  sig  til  Højre  og  naturligvis  ikke  kunde 
andet  end  bekæmpe  de  socialistiske  Lærdomme,  rejstes  der  en 
heftig  Agitation  imod  hara,  der  dreves  paa  en  endog  mere  end 
almindelig  hensynsløs  Maade,  og  det  lykkedes  ogsaa  ved  Folke- 
tingsvalget i  1884  at  fortrænge  ham  og  gjennemfnre  den  socialistiske 
Modkandidats  Valg.  G.  var  da  i  en  kort  l'id  ude  af  Rigsdagen^ 
tnen  allerede  i  Dec,  18S5  udnævntes  han  til  kongevalgt  Medlem  af 
Landstinget,  En  særlig  fremskudt  Stilling  i  politisk  Henseende  var 
G.  kommen  ti^  al  indtage  derved,  at  han  fra  1881 — 8q  var  Repræ- 
sentant for  4 Dagbladets!^  Udgivere  og  som  en  Fiilge  heraf  udovede 
en  afgjrtrende  Indflydelse  paa  dette  Blads  Holdning  i  alle  større 
SporgsmaaU  en  Omstændighed,  som  naturligvis  ikke  kunde  andet 
end  yderligere  skterpe  Agitationen  imod  ham.  Saa  vel  i  Folketinget 
som  i  Landstinget  lærte  man  dog  at  sætte  Pris  paa  hans  store 
Arbejdse%'ne  og  udstrakte  Kundskaber  i  Forbindelse  med  hans 
virkelige  Imødekommenhed  og  Beredvillighed  til  at  tage  Hensyn 
ogsaa  til  andres  Meninger,  og  det  tør  \el  siges,  at  efterhaanden 
som  den  poUtiske  Strid  mellem  Hojre  og  Vemtre  er  indtraadl  i  et 
roligere  Stadium,  er  han  bleven  anerkjendt  og  skattet,  ikke  blot  af 
sine  Partifæller,  men  ogsaa  af  mange  blandt  Modstanderne,  som  ved 
de  enkelte  Sagers  Behandling  have  lært  ham  nærmere  at  kjende. 
Han  er  derfor  kommen  tiJ  at  indtage  en  saadan  Stilling  i  Rigsdagen, 
at  det  næppe  har  forundret  nogen,  at  han,  da  der  i  Sommeren  1S91 
skulde  vælges  en  ny  Minister  for  Kirke-  og  Undervisniugsvæsenet, 
under  jo.  Juli  udnævntes  hertil, 

18S7  blev  G.  Kommandor  af  Danebrog  {z.  Grad),  tSSz  blev 
han   Medlem   af  Videnskabernes  Selskab.  /.  Neit^mann* 

Gosch,  Christian  Carl  August,  \.  1832^  zoologisk  Litteraer- 
historiker  og  politisk  Skribent.  Han  er  fodt  i  Kjobenhavn  16.  Nov, 
1832  og  er  Son  af  Oberstlieutcnant  Ferdinand  August  G*  og  Chri- 
stiane f.  MeldahL  Efter  at  han  i  185 1  var  bleven  dimitteret  fra 
Metropolitanskolen ,  kastede  han  sig  over  Zoologen  med  sæiiig 
Forkjærligbed  for  Entomologien,  tog  Magisterkonferens  1855  og  rejste 
udenlands  i  1S57 — ^^^  dog  uden  noget  specielt  videnskabeligt  For* 
maal.  I  1859  rejste  han  til  England,  hvor  han  siden  har  opholdt 
sig,  Aaret  efter  begyndte  han  en  ivrig  Kamp  mod  de  Bestræbelser, 
som  gjennem  den  engelske  Presse  tilsigtede  at  vinde  Publikum  der 
for  Tyskland  i  dets  Strid  med  Danmark,  og  han  udfoldede  dermed 

en  meget  omfattende  journalistisk  Virksomhed.  Foruden  et  betyde- 
ligt Antal  af  Bladartikler  i  næsten  alle  de  mere  ansete  engelske 
Blade  publicerede  han  «The  nationality  of  Slesvig*  (1861),  «Den- 
mark  and  Germany  since  i8i5»  (1862)  og  «Explanation  of  the  Danish 
question*  (anon3rm,  1864).  Disse  Arbejder  udgaves  paa  den  danske 
Regerings  Bekostning,  medens  G.  ellers  ikke  stod  i  dennes  Tjeneste, 
før  han  i  Slutningen  af  1862  blev  ansat  som  Attaché  ved  det  danske 
Gesandtskab  i  London,  en  Stilling,  som  han  alt  længe  havde  ønsket 
af  sociale  Grunde,  og  som  han  endnu  beklæder.  Efter  Fredslut- 
ningen i  Wien  1864  levnedes  der  ham  Tid  til  Virksomhed  paa  andre 
Omraader,  og  da  Omstændighederne  havde  ført  ham  bort  fra  Stu- 
diet af  selve  Naturen,  gav  han  sig  til  at  studere  Zoologiens  Historie 
og  Methode.  I  1870 — 75  udgav  han  sit  store  Værk:  « Udsigt  over 
Danmarks  zoologiske  Litteratur »,  i  4  Bind,  et  Arbejde,  hvortil  næppe 
nogen  anden  Litteratur  kan  opvise  et  Sidestykke.  I  1881  udgav  han 
en  skarp  Kritik  over  Prof.  Panimis  « Bidrag  til  Kundskab  om  vort 
medicinske  Fakultets  Historie »,  hvori  han  yderligere  hævder  sin 
Opfattelse  af  Naturvidenskabens  Methode.  Ogsaa  paa  andre  Om- 
raader har  G.  været  virksom  i  Litteraturens  Tjeneste.  I  1865  udgav 
han  saaledes  en  Afhandling  om  de  lærde  Skolers  Undervisningsplan, 
hvori  han  fremdrog  en  Del  hidtil  upaaagtede  Synspunkter,  og  som 
indeholder  adskilligt  af  blivende  Interesse.  Som  Zoolog  er  G.  en 
Discipel  af  J.  C.  Schiødte,  til  hvem  han  stod  i  et  varmt  Venskabs- 
forhold —  13.  Juni  1863  ægtede  han  Harriette  Smith,  Datter  af 
Landejendomsbesidder  og  Fredsdommer  i  Wiltshire  i  England, 
Rev.  A.  S.  Jonas  ColUn. 

Gotfred  af  Gremea,  s.  Gemen  (V,  590). 
Gotlænder,  Søren  Poulsen,  s.  Judichær. 

Grottlieb,  Johan  Ludvig,  1809 — 86,  Søofficer,  Søn  af  Kapitajn 
Vincentz  David  G.  (f  som  Toldkontrollør  i  Kjøbenhavn)  og  Anna 
Dorothea  f.  Schrøder  fra  Norge,  er  født  i  Kjøbenhavn  11.  Avg. 
1809,  blev  Kadet  1821  og  Sekondlieutenant  i  Marinen  1827.  Han 
avancerede  1836  til  Premierlieutenant,  1847  ^1  Kapitajnlieutenant, 
1852  til  Kapitajn,  1868  til  Kommandør  og  gik  af  paa  Grund  af 
Alder  6.  Nov.  1874  med  Admirals  Karakter.  I  sin  Ungdom  sejlede 
han  uafbrudt  med  Marinens  Skibe  og  til  Kofifardis,  i  1828 — 29 
i  Vestindien,  1833  og  39  i  Middelhavet  med  Korvetten  cGalathea*, 
1^43    og   44    som    næstkommanderende    med   Briggen    « Ørnen »    i 

Sydamerika.  I  Krigsaaret  184S  var  han  ans  al  paa  Fæstningen 
Christianso,  men  havde  de  2  paafolgende  Aar  Kommandoen  over 
en  Division  Kanonbaade  med  Station  ved  Femern.  1851  var 
han  Meddommer  tor  Kadetterne  og  1855  næstkommanderende  i 
Linjeskibet  it Valdemar*.  Senere  benyttedes  han  meget  som  Skibs- 
chef, saaledes  for  Korvetten  ^Thors  —  Marinens  forste  Skrueorlogs- 
mand  —  paa  et  af  dennes  første  Togter,  1S58— 5<j  for  Konetten 
*  Heimdal*  paa  Togt  til  Vestindien.  Under  den  store  Udnistning 
r86i  var  han  Chef  for  Linjeskibet  « Frederik  VI»,  2  Aar  senere  for 
Skriic fregatten  tTordenskjoldp,  I  Krigsaaret  1864  gjorde  han  Tje- 
neste som  Chef  og  Flagkapitajn  paa  Fregatten  « Niels  Jtieb,  hvor 
Eskadrechefen,  daværende  Orlogskapitajn  Suenson^  havde  sin  Stander 
hejst,  og  deltog  med  denne  i  Affæren  ved  Helgoland  mod  de  2 
osterrigske  Fregatter  og  de  preussiske  Kanonbaade ;  for  sin  Optræden 
ved  denne  Lejlighed  dekoreredes  han  med  Komraand«rkorset*  Senere 
i  Krigen  betroedes  ham  Kommandoen  over  Marinens  daværende 
eneste  sogaaende  Panserskib,  Korvetten  «l)anebrog>,  som  dog  ikke 
kom  til  at  spille  nogen  aktiv  Rolle,  da  Freden  sluttedes,  inden  den 
osterrigske  Fanserflaade  naaede  vore  Fanande.  Han  var  senere 
(1870)  fungerende  Flaadeinspektr^r  og  1872  Chef  for  en  Øvelses- 
eskadre. 

G,  var  en  kundskabsrig  og  intelligent  Officer;  tU  Trods  for, 
at  han  havde  faaet  sin  Uddannelse  i  Sejlskibsperioden^  tilegnede 
han  sig  hurtig  og  gnmdig  et  nøje  Kjendskab  dl  Dan^p  skib  enes 
Teknik,  ja  udgav  endog  en  Lærebog  i  Dampmaskinlæren  til  Brug 
ved  LFndervisningen  paa  Sokadetakademiet  (^1853);  tillige  syslede  han 
en  Del  med  Studiet  af  Fransk.  Et  Parti  i  Marinen  havde  i  ham 
ventet  at  se  den  kommende  Admiral,  da  Chefen  for  Soofficers* 
korpset,  Viceadmiral  E.  van  nockiun,  gik  af  1 87 4;  men  heri  blev 
man  dog  skuffet,  i  det  den  4  Aar  yngre  Kommandor  Fn  Sommer 
blev  foretrukket  for  ham.  —  G,  blev  1835  gift  med  Jensine  Vil- 
helmine Erika  Holgine  Bje>m  (f.  29.  Marts  iBi^\  Datter  af  Rektor 
Hans  Outzen  B,  (II,  360;.     Han  dode  18.  Nov.  18S6. 

Erslew,   Forf.  Lex.  C.  With. 

Gottschalckp  Hans,  1734 — 1804 ^  Rektor,  blev  fodt  39.  Jan. 
1734  i  Himmelev  ved  Roskilde,  hvor  hans  Fader  var  Degn,  blev 
Student  fra  Roskilde  Kathedralskole  175 u  Horer  ved  Kjobenha%"ns 
Skole  1758,  Cand.  theol.  1760,  s.  A.  Horer  ved  Aalborg  Skole, 
1763  Konrektor,   1778  Rektor  sammesteds,   1804  en  tie  diget,  s.  A.  dod 

19.  Juni.  Han  har  udgivet  adskillige  Programmer  og  var  en  lærd 
Filolog  og  et  vittigt  Hoved;  men  hans  Styrelse  af  Skolen  manglede 
den  fornødne  Kraft.  Han  var  gift  i.  (1764)  med  Cathrine  Margrethe 
f.  Junge  (f  1790),  2.  (1798)  med  Anna  Margrethe  Hviid,  f.  Knudsen, 
Enke  efter  Kontrollør  M.  F.  H.  (f  1797). 

Hundrup,  Lærerstanden  ved  Aalborg  Kathedralskole  I.         S*  B,  Thrige, 

Gottskålksson,  Oddur,  o.  1514 — 1556,  Bibeloversætter.  Denne 
blandt  de  islandske  Reformatorer  saa  vel  ved  sin  Virksomhed  som 
ved  sin  Karakter  fremragende  Mand,  hvis  Fødselsaar  ikke  nøjagtig 
kjendes,  var  en  Søn  af  den  norsk  fødte  islandske  Biskop  Gottskålk 
Nikulåsson,  der  lod  ham  opdrage  hos  en  Slægtning  i  Norge,  hvor 
han  gjennemgik  Skolen  i  Bergen.  Udenlands  kom  han  under  lu- 
thersk Paavirkning,  og  den  nye  Lære  greb  ham  stærkt;  men  først 
efter  en  heftig  Sjælekamp,  under  Bøn  og  Spægelse,  fandt  han  Tryg- 
hed i  denne,  for  hvis  Fremgang  han  besluttede  at  virke.  Efter  sin 
Hjemkomst  til  Island  traadte  han  i  Biskop  Øgmunds  Tjeneste  og 
hørte  til  den  Kreds  af  hemmelige  Lutheranere,  som  omgav  Biskoppen 
i  Skalholt.  Under  store  Vanskeligheder  paabegyndte  han  her  en 
Oversættelse  af  det  nye  Testamente  fra  Tysk  og  fortsatte  senere 
Arbejdet  paa  Gaarden  Reykir  i  Ølves,  hvor  han  satte  Bo.  1539 
kunde  han  rejse  med  det  ftildendte  Manuskript  til  Danmark,  og 
næste  Aar  (1540)  udkom  Bogen,  trykt  i  Roskilde,  med  en  foran- 
gaaende  kgl.  Stadfæstelse,  hvor  Oversætteren  benævnes  «Otthe 
Norske ».  Det  smukt  udstyrede  Værk  er  nu  en  litterær  Sjældenhed 
og  den  ældste  islandske  Bog,  som  kjendes.  Denne  vellykkede 
Oversættelse  har  ved  Siden  af  sin  religiøse  Betydning  ogsaa  Inter- 
esse som  det  første  større  Værk  i  nyislandsk  Sprogform.  —  Efter  sin 
Hjemkomst  fortsatte  han  sin  Virksomhed  som  Oversætter  af  gude- 
lige Skrifter,  af  hvilke  flere  i  den  følgende  Tid  udkom.  Trods  sin 
Religiøsitet  og  levende  Interesse  for  Reformationens  Sag  kunde  den 
samvittighedsftilde  Mand  ikke  bevæges  til  at  lade  sig  præstevie, 
men  bestyrede  dog  ved  Hjælp  af  Kapellan  nogle  Aar  et  af  Landets 
større  Kald  (Reykholt),  indtil  han  udnævntes  til  Lagmand  over 
Nord-  og  Vestlandet.  Faa  Aar  efter  druknede  han  paa  en  Embeds- 
rejse  i  Elven  Laxå  i  Kj6s  1556.  Hans  samtidige  tillagde  ham  Frem- 
synethed og  synes  at  have  modtaget  et  stærkt  Indtryk  af  hans 
Personlighed  og  Evner;  sikkert  har  han  ved  Karakterens  Renhed 
og  udadlelig  Vandel  overgaaet  de  fleste  af  den  Tids  islandske 
historiske  Personligheder. 

F,  Johaonæus,  Hist.  eccles.  IsL  lU^  202  ff,  227  ff.  Safø  tiJ  sogu  Islands 
1,  76  C  11,  I20f.  Vigfusson  aod  PoweU,  An  Icekndlc  Prose  Reader,  Oxford 
1879.  S.  26S  ff,  433  ff-  Kr.  Kaalund. 


Graae,  Gomme  Frederik  August,  1810 — 86,  Præst,  er  født 
i  Bøstnip  paa  Langeland  23,  Avg.  1810.  Faderen,  Christen  G^ 
(f.  1852),  var  So i^e præst;  Moderen  hed  Bertha  Loren tze  f.  Brandt. 
Fm  sit  7,  til  sit  14*  Aar  opdroges  han  hos  Major  C.  F,  Steensen 
Leth  paa  Egelykke;  han  dimitteredes  fra  Nyborg  Skole  1827,  tog. 
theologisk  Embedsexamen  1S33  og  blev  1835  personel  Kapellan  i 
Lindelse  paa  Langeland-  1838  udnævntes  han  til  Sognepræst  for 
Marie  Malene  og  Koed  Menigheder  i  Ribe  Stift.  Aaret  efter  æg- 
tede han  Dorothea  Suhr  (f.  1814  f  1844),  Datter  aÉ  Kapitajn  og 
Grosserer  F,  Didr,  S.,  og  efter  hendes  Dtjd  1846  Eline  Hansine 
Carstensen  (f,  1826),  Datter  af  Proprietær  l'hom.  C.  paa  Ryonigaard. 

G,  var  en  baade  i  legemlig  og  aanticlig  Henseende  ualmindeUg 
sund  og  kraftig  Natur;  de  Prædikener,  han  har  udgivet  i  en  senere 
Alder  {« Krybben  ogKorsetit,  en  Postil,  1859  og  1871),  vise,  at  han 
har  været  en  dygtig  Prædikant  af  den  Retning,  som  man  hos  os 
plejer  at  benævne  efter  Biskopperne  M}Tistcr  og  Martensen-  Men 
ved  Siden  af  hans  pfcestelige  Virksomhed  var  han,  som  saa  mange 
af  sine  samtidige,  gjennemtrængt  af  en  glodende  Fædrel an dskj ærlighed, 
og  han  har  sikkert  aldrig  folt,  at  der  kunde  komme  nogen  Kolli- 
sion mellem  Arbejdet  for  det  jordiske  og  det  himmelske  Fædreland. 
I  Marie  Malene  oplevede  han  Udbruddet  af  å^n  forste  slesvigske 
Krig,  og  den  unge  Præst  blev  en  væsentlig  Stotte  for  den  Bevæ- 
gelse, der  rejstes  for  at  kalde  Befolkningen  til  Kamp  for  Fædre- 
landet, Han  færdedes  rundt  om  til  Hest  ved  de  mange  Moder, 
der  holdtes  paa  hans  Egn  i  den  Anledning,  og  ikke  sjælden  var 
det  hans  Ord,  der  op  11  am  mede  Begejstringen  og  satte  Mod  i  de 
t%dvlende.  Da  Efterretningen  kom  om,  at  den  danske  Hær  efter 
Slagel  ved  Bov  havde  besat  Slesvig,  skrev  han  i  sin  .Dagbog: 
« Hvilken  Glæde  at  være  dansk  i  disse  Dagei*.  Og  han  var  ikke 
af  dem,  der  tabte  Modet,  da  siden  Begejstringen  aflostes  af  Re- 
signationen, Han  var  i  Besiddelse  af  en  god  Del  Lune  og  kunde 
godt  tage  det  med  Ro^  naar  han  f.  Ex,  horte,  at  Lande  værn  et  i  et 
Sogn  i  Nærheden  havde  begravet  sine  Lanser.  —  Endnu  1848 
forflyttedes  han  til  Cathrine  Kirke  i  Ribe,  men  allerede  1851  an- 
sattes   han   som  Præst   for  den   frie   danske  Menighed  i  Flensborgs 

Her  levede  han  sine  bedste  Dage.  og  hvor  afgjort  dansk  han 

end  var,  saa  han  aldrig  nærede  Tvivl  om,  at  det  var  en  Gud  be- 
hagelig Gjeming  at  arbejde  paa  at  redde  Slesvigs  Befolkning  fra 
den  Ulykke  at  blive  fortysket,  saa  var  han  dog  intet  mindre  end 
en  Fanatiker.  Da  han  holdt  Tiltrædelsesprædiken  i  Flensborg,  sagcje 
han:  «Jeg  kommer  hverken  til  eder  som  en  Tyv  eller  Røver,  og 
jeg  vil  raade  enhver  til  at  blive  ved  det  Sprog,  hvori  han  beder 
sit  Fadervor. »  Denne  Grundsætning  svigtede  han  heller  ikke  siden; 
han  var  overbevist  om,  at  det  i  Slesvig  ikke  gjaldt  om  at  erobre 
det  tilbage,  der  var  ugjenkaldelig  tabt,  men  at  bevare  dansk  Sprog 
og  dansk  Sind,  hvor  det  endnu  ikke  var  helt  overvældet  af  det 
tyske.  —  G.  kimde  med  rette  sige,  at  han  i  Flensborg  ligesom 
blev  sat  paa  en  bar  Sten,  i  det  der  ikke  overleveredes  ham  andet 
end  den  gamle  Stenkirke  og  ingen  Sognefolk;  thi  Menigheden 
skulde  først  dannes  af  dem,  der  frivillig  vilde  slutte  sig  til  ham. 
Men  den  voxede  hurtig  og  bestod  til  sidst  af  o.  600  Familier  eller 
o.  3000  Mennesker.  Naturligvis  hørte  de  danske  Embedsmænd  i 
Regelen  til  den,  men  Hovedbestanddelen  var  dog  Byens  Borgere, 
af  hvilke  de  fleste  hjemme  talte  Plattysk.  En  fortrinlig  Støtte  havde 
G.  i  "sin  Degn  Hans  Mikkelsen  Tofte,  hvis  Levned  han  har  skildret. 
Ved  Siden  af  Kirken  oprettedes  der  en  dansk  Borgerskole,  som 
allerede  1857  talte  180  Børn.  I  Aaret  1853  oprettedes  det  theo- 
logiske  Examinationskollegium  for  Slesvig,  og  en  Maaneds  Tid  før, 
den  første  Examen  skulde  afholdes,  fik  G.  og  flere  andre  Præster 
Ordre  til  at  examinere.  En  af  disse  var  fortvivlet  over  den  Op- 
gave, som  var  stillet  ham,  og  vilde  frasige  sig  Hvervet;  men  G. 
trøstede  ham  med,  at  naar  Carl  Moltke  uden  videre  havde  udnævnt 
dem,  var  derved  intet  at  gjøre.  Kommissionen  maa  ogsaa  have 
løst  sin  i  mange  Henseender  mislige  Opgave  tilfredsstillende;  thi 
der  blev  mærkelig  nok  aldrig  fra  tysk  Side  ført  Klage  over  den. 
Endnu  skal  det  nævnes,  at  G.  1860  valgtes  til  Stænderdeputeret; 
men  han  kom  kun  til  at  deltage  i  Forsamlingen  1863,  der  strax 
opløstes  ved,  at  de  tyske  Medlemmer  forlode  den. 

Imidlertid  kom  de  Dage,  da  det  ikke  var  en  Glæde,  men  en 
Sorg  at  være  dansk.  G.  var  1864  54  Aar  gammel,  men  han  saa 
den  anden  slesvigske  Krig  i  Møde  med  samme  Mod  som  den  første, 
og  Modet  knækkedes  ikke,  da  Ulykken  kom.  Med  sit  Danebrogs- 
kors  paa  Præstekjolen  varetog  han  sit  Embede,  enten  Byen  var 
fuld  af  fanatiske  Slesvig-Holstenere  eller  af  fjendtlige  Tropper.  Han 
færdedes  idelig  paa  Lasaretteme,  og  over  for  de  frafaldne  forstod 
han  at  optræde  med  den  Overlegenhed,   som  en  god  Samvittighed 

givet,  24*  Avg.  fik  han  sin  Afsked,  fordi  han  havde  erklæret,  at 
han  endnu  følte  sig  bimden  ved  den  Ed,  han  havde  aflagt  til  den 
danske  Konge*  Han  forlod  da  Flensborg,  hvor,  som  han  skre\^  i 
en  Artikel  i  i  Fædrelandets ,  Ødelæggelsens  Vederstyggelighed  nU 
sad  paa  det  Sted,  hvor  han  og  mange  andre  danske  Mænd  havde 
nedlagt  deres  bedste  Arbejdskraft. 

Han  udnævntes  1867  til  Præst  i  Idestrup  paa  Falster,  Det  gik 
ham  vistnok  her,  som  det  er  gaaet  saa  mange  slesvigske  Præster: 
Forholdene  her  hjemme  vare  saa  forskjellige  fra,  hvad  de  vare 
vante  til,  at  de  ikke  helt  kunde  finde  sig  til  rette  i  dem.  Han 
sogte  da  sin  Glæde  i  Bøgerne;  thi  om  han  end  hverken  var  eller 
gjorde  Fordring  paa  at  være  en  lærd  Mand,  var  han  mere  belæst 
end  de  fieste  Præster.  Han  tog  sin  Afsked  1S84  og  døde  i  Kjoben- 
havn  2^.  Juni  i8S6, 

G.5  Gave  var  stor  Klarhed  i  lMtr>'kket  og  varm  Følelse,  som 
det  især  fremtræder  i  hans  Prædikener;  man  vil  ikke  hos  ham  finde 
nye  Synspunkter  eller  dybsindige  l'anker,  som  andre  ikke  skulde 
have  tænkt  før  ham.  Men  han  var  en  selvstændig  Mand,  der  til 
enhver  Tid  udtalte  sin  Overbevisning,  ogsaa  hvor  han  vidste,  at 
den  kunde  bringe  ham  i  Forlegenhed.  Men  hans  Aabenhed  og 
Hjærtelighed,  der  ligesom  stode  prægede  saa  tydelig,  at  enhver  kunde 
læse  dem  I  i  hans  smukke  Ansigt  under  de  hvide  Haar,  skaffede  ham 
i  alle  hans  Stillinger  trofaste   Venner. 

Graae ^  48  o^  64,  efterladte  Ijagbogsoptegnelser,  jSS6.  Graae,  Mellem 
Krigen  G,   efterladte  Optegnelser  og  Breve,   1SS7.    Erslew,  Forf.  Lex.       X.  Koch, 

Graah,  Andreas,  1701 — 17S0,  Medlem  af  Kancellikollegiet, 
en  Son  af  islajidsk  Kj  ohm  and  Jacob  Sorensen  G,  og  Inger  L  Winde- 
kUde,  fødtes  15.  Sept.  i7or,  blev  1736  Sekretær  i  danske  Kancelli, 
1739  Kancellifor\^alter,  1744  Kancelliraad ,  1749  Justitsraad,  1759 
Assessor  i  Kan  c  el  li  kollegiet,  1760  Etatsraad,  1769  Kon  ferens  raad, 
afskedigedes  1771  saa  vel  fra  sit  Kancelliforvalterembede ,  som  fra 
sin  Stilling  i  KancelHkollegiet,  men  fik  dog  1773  atter  Sæde  i  dette 
og  deltog  i  dets  Moder  indtil  sin  Drid,  15.  Marts  17S0  i  Kjoben- 
havn*  Han  blev  26,  Juni  1744  gift  med  Petroneila  Helene  Hersleb 
(f.  18.  Juni  1724,  f  i  KjøbenhavTi  4.  April  1778),  en  Datter  af  Biskop 
Peter  H.  og  Bolette  f.  Hjort.  G.  Xrtngeibach. 

Graab,  Jacob,  172 1 — ^56,  Forfatter,  Præst,  blev  fodt  i  Rens- 
borg,  hvor  hans  Fader,  Jens  G.,  var  Regimentskvartemiester  (f  1743)- 
Han  blev   Student   fra  Fredericia  1739,    laa  paa  Borchs  Kollegium 

1746 — ^49  Og  var  derefter  Huslærer  hos  Abraham  Lehn,  hvis  Søn 
Poul  Abraham  L.  han  dimitterede  til  Universitetet  1752.  I  «Spec- 
tatorfejden»  optraadte  han  med  sej  Udholdenhed,  men  ikke  syn- 
derlig vittig  som  Mag.  Andr.  Lundhofis  Defensor  lige  over  for 
J.  Ries*  satiriske  Angreb  (« Lærde  Tidender*  1745).  Sin  Rimekunst 
anvendte  han  tillige  flittig  som  Lejlighedspoet,  og  ved  Omskiftelser 
i  Kongehuset  maatte  ogsaa  hans  Muse  give  Bidrag.  J.  E.  Schlegels 
mislykkede  Tragedie  «Kong  Knud»  fandt  i  ham  en  Oversætter. 
Sine  spredte  Arbejder  samlede  han  175 1  under  Titel  « Poetisk  Tids- 
fordriv, Sproget  til  Nytte  og  Sir  paa  danske  Vers  Tid  efter  anden 
udførtes,  i  2  Dele.  1753  tog  han  Attestats  og  gik  strax  efter  som 
Skibspræst  til  Kina.  Han  opholdt  sig  nogen  l'id  i  Kanton  og 
vexlede  i  Slutningen  af  1754  Breve  med  Jesuiten  Lefebure  i  Ma^ao, 
hos  hvem  han  søgte  Opl)rsning  om  Landets  Historie  m.  v.  Kort 
Tid  efter  har  han  imidlertid  tiltraadt  Hjemrejsen,  paa  hvilken  han 
omkom  ved  Skibets  Forlis  1756. 

Laerde  Tidender  1756,  Nr.  18  f.    Stolpe,  Dagspressen  i  Danm.  IV,  213  ff. 

A,  Jantzen, 

Graah,  Jens  Andreas,  1787 — 1873,  Stiftamtmand,  en  Søn  af 
ndfr.  nævnte  Konferensraad  Peter  Hersleb  G.,  fødtes  18.  Febr. 
1787  i  Kjøbenhavn,  blev  1804  privat  dimitteret,  arbejdede  derefter 
en  Tid  som  Volontær  i  sjælland -fynske  Landvæsenskontor  og  ved 
Opmaalingen  til  Matrikuleringen  i  Fyn,  blev  1812  juridisk  Kandidat, 
fik  s.  A.  Bestalling  som  Landmaaler,  indtraadte  1813  først  som  Volon- 
tær i  det  dansk-norske  Kammerkancelli  og  senere  som  Avskultant  i 
Rentekammeret,  blev  1815  Kammerjunker,  1822  Amtmand  i  Hjørring 
Amt,  udnævntes  1836  til  Kammerherre  og  Amtmand  i  Præstø  Amt, 
men  fik  kort  Tid  efter  Tilladelse  til  at  forblive  i  sit  tidligere  Embede, 
blev  1843  Stiftamtmand  i  Aarhus  Stift,  efter  at  der  i  Hjørring  Amt 
havde  rejst  sig  en  saa  stærk  Opposition  imod  ham,  at  hans  Stilling 
der  var  bleven  ham  pinlig.  Men  heller  ikke  i  den  nye  Virkekreds 
lykkedes  det  ham,  trods  hans  utvivlsomme  Retsindighed,  at  vinde 
almindelig  Anerkjendelse  eller  tilstrækkelig  Autoritet;  dertil  manglede 
han  i  alt  for  høj  Grad  Energi,  Snarraadighed  og  Konduite.  Da  den 
fjendtlige  Hær  i  1848  trængte  op  i  Nørrejylland,  blev  det  derfor 
ogsaa  anset  for  nødvendigt  at  adjimgere  ham  Bankkasserer  og 
Stænderdeputeret  Otterstrøm,  og  ved  Udgangen  af  Aaret  1857 
blev  han  entledigedet.     Han  døde  26.  Jan.  1873  ^  Kjøbenhavn. 

G.  Kringelbach, 

Graah,  Peder  Hersleb,  1750 — 1830,  Højesteretsassessor,  juri- 
disk Forfatter,  fndtes  i,  Febr.  1750  og  var  Son  af  ovfr.  nævtite 
Konferensraad  Andreas  G»  Han  blev  Student  1766,  log  theologisk 
Attestats  1768  og  blev  juridisk  Kandidat  1772.  Allerede  Aaret  for- 
inden var  han  bleven  Underkan  cellist  i  det  danske  Kancelli,  1774 
blev  ban  Kancelli  sekretær  og  1777  Landsdommer  og  Landstings- 
skriver  paa  Bomholm,  hvor  han  fra  1781  tillige  dehis  fungerede 
som  Amtmand.  1784  udnævntes  han  til  Assessor  i  Højesteret,  hvor 
han  1822  blev  Vicejustitiarius;  i  1812  blev  han  udnæ^^nt  til  Konfe- 
rensraad.  Efter  Ansogning  blev  han  i  Naade  entlediget  1827  og 
udnævntes  til  Storkors  af  Danebrog,  Han  blev  1786  gift  med 
Eleonora  Sophie  Beck  (f  1826),  Datter  af  Kancelliraad  og  fhv. 
Plan  tor  paa  St,  Croix  Jens  B.      14,  Dec,  1830  dode  han  i  Hjoning, 

G,  indlagde  sig  udmærkede  Fortjenester  som  dygtig,  energisk 
og  uegennyttig  Embedsmand.  Særlig  mindedes  længe  med  Tak- 
nemmelighed hans  Fortjenester  af  Retsplejen  og  Bjærgningsvæsenet 
paa  Bornholm,  hvor  han  ogsaa  med  Kyndighed  virkede  for  Land- 
brugets FYemme.  Hans  Interesse  for  Landboreformerne  forte  ham 
til  at  udgive  *  Christian  VlFs  nye  Landbolovgivning»  i  3  Bind 
(1797—1809),  hvilken  Lovgivning  han  i  Fortalen  priser  med  Vaxme 
og  Kyndighed*  I  2.  Bind  af  dette  Værk  findes  som  Anhang 
«« Nogle  Træk  af  Historien  om  vore  Forfædres  Bedrifter  i  Søkrige 
og  Sø  tog »  (senere  udgivet  særskilt  med  en  noget  ændret  Titel),  et 
Arbejde,  der  vidner  om  Forfatterens  varme  FædrelandskjærUghed. 
I  øvrigt  var  G,s  litterære  Virksomhed  ikke  af  stor  Betydning* 
Foruden  mindre  Afhandlinger  og  Recensioner  i  forskjellige  Tids* 
skrifter  udgav  han  i  1798  *tForsog  til  en  kort  Oversigt  af  det 
borgerlige  Selskabs  Oprindelse  og  Øjemed  samt  de  danske  Staters 
politiske  Indretning  til  Brug  for  Skoleungdommen  t»  (gjenudgivet 
senere  med  Tillæg  og  ændret  Titel)  og  i  iSoo  *sDen  velins  tru  ere  de 
Skipper  eller  Anvisning  for  sofarendei*,  en  Omarbejdelse  af  en 
ældre  Oversættelse  af  et  ty^k  Værk  med  Tilføjelser  af  Oplysninger 
om  gj  ældende  dansk  So  ret.  Dette  sidste  Værk  anmeldtes  i  *I^rde 
Efterretningen  180 f  af  A.  S,  Orsted,  der  vel  anerkjendcr  det  som 
et  nyttigt  Arbejde,  men  beklager,  at  Forfatterens  Mangel  paa  Kjend- 
skab  ti)  fremmed  Soret  paa  flere  Punkter  har  medfort  urigtige, 
forældede  Fremstillinger  af  denne. 

Erslew,  Forf.  Lex.  JuL  LtiSiin, 

Graah,  Wilhelm  Augustp  1793 — 1863,  Soofficer,  Son  af  ovi"r, 

nævnte   Konferensraad  Peter  HersJeb  G.,    blev   fodt   i   Kjobenha\Ti  ■ 

24.  Okt.  1793,  ansattes  som  Sekondlieutenant  i  Marinen  1813,  avan- 
cerede til  Premierlieutenant  1820,  til  Kapitajnlieutenant  1830  og  til 
Kapitajn  1840;  Aaret  efter  blev  han  stillet  uden  for  Nummer.  182 1 
sendtes  han  paa  det  kgl.  Rentekammers  Foranstaltning  til  Island 
for  at  afslutte  den  navtiske  Del  af  Kysternes  Opmaaling,  særlig 
Berufjorden  og  dens  Omegn.  Admiral  Løvenøm  skriver  herom  i 
«Beskr.  over  den  islandske  Kyst»  4.  Hæfte:  «Hans  udmærkede 
Kundskaber  og  Flid  har  vi  i  Særdeleshed  at  takke  for  de  fuld- 
stændige Oplysninger  over  Østkysten  og  de  derværende  Havnes 
Anduvning  og  Besejlings.  Det  Materiale,  G.  her  indhøstede,  be- 
nyttes endnu  den  Dag  i  Dag.  —  1823  afgik  G.,  atter  udsendt  af 
Rentekammeret,  til  Grønland  for  at  tilvejebringe  bedre  Søkort 
over  den  nordlige  Del  af  Vestkysten,  da  de  tidligere  benyttede 
havde  vist  sig  upaalidelige.  Han  overvintrede  i  Godhavn  og  blev 
her  forlovet  med  sin  senere  Hustru,  Maren  Cathrine  West  (f.  28.  Maj 
1810  t  14.  Juni  1879),  Datter  af  Inspektør  i  Nordgrønland  J.  W. 
Resultatet  af  Rejsen  var  et  voxende  Kort  over  Grønlands  Vestkyst 
fra  68^  30'  til  73®  n.  Br.  samt  en  hertil  hørende  Beskrivelse  med 
Havnekort  og  Landtoninger,  hvilket  alt  1825  blev  udgivet  af  Søkort- 
arkivet. —  I  Aarene  1826  og  27  var  G.  ansat  ved  Karantænevæsenet 
paa  Ejderen,  men  afgik  atter  Aaret  efter  paa  ny  til  Grønland,  hvor 
han  1828 — ^31  foretog  sin  mest  bekjendte  Rejse.  Opgaven  gik  ud 
paa  at  undersøge  Østkysten  fra  Kap  Farvel  til  den  69.  Breddegrad 
for  om  muligt  at  finde  Spor  af  den  i  de  gamle  Sagaer  omtalte 
Østerbygd,  som  man  hidtil  havde  formodet  laa  paa  Grønlands  Øst- 
kyst. Udbyttet  af  Rejsen  var  et  Kort  over  den  berejste  Del  af 
Landet  indtil  65^  18'  n.  Br.  tillige  med  en  fortrinlig  Beskrivelse  af 
Rejsen,  kaldet  «Undersøgelsesrejse  til  Østkysten  af  Grønland  1828 
— 31*  (1832);  af  selve  Østerbygden  blev  derimod  intet  Spor  fimdet, 
lige  saa  lidt  som  der  gjennem  de  indfødte  kunde  erfares  noget  om 
Spor  af  tidligere  Bebyggelse.  Den  første  Vinter  tilbragte  han  ved 
Nanortalik,  den  anden  ved  Nukarbik  (63*^22'  n.  Br.)  paa  Østkysten, 
hvor  han  levede  under  bestandige  Farer  og  Savn,  og  den  tredje 
ved  Julianehaab.  Største  Parten  af  Rejsen  forløb  under  temmelig 
fortvivlede  Forhold.  Allerede  tidlig  maatte  han  tilbagesende  sine 
evropæiske  medrejsende,  da  han  frygtede  for  Expeditionens  Subsi- 
stens, i  det  han  mod  Beregning  hverken  ved  Fangst  eller  Indkjøb 
kunde  skaffe  Levnedsmidler  til  Veje;  hans  medbragte  Beholdning  var 
saa  knap,  at  det  ikke  var  langt  fra,  at  han  selv  var  sultet  ihjel; 
hertil  kom  yderligere  det  Uheld,  at  han  en  stor  Del  af  Rejsen  var 

syg.  Endelig  lagde  ogsaa  Is  og  Stomie  ham  store  Hindringer  i 
Vejen,  saa  at  man  maa  beundre  det  Heltemod  og  den  Udholdenhed, 
G*  her  lagde  for  Dagen.  1S32  udgav  Søkortarkivet  et  Kort  over 
Grønland  med  Omgivelser,  for  en  stor  Del  støttet  paa  G.s  Op- 
maalinger,  hvilket  er  blevet  benyttet  lige  indtil  iSSS,  da  der  paa 
Babis  af  nye  Arbejder,  udforte  af  Kapitajn  G.  Holm,  udkom  et  n}l. 

Efter  sin  Hjemkomst  blev  G.  Medlem  af  den  administrerende 
Direktion  for  den  grønlandske  og  færoske  Handel,  i  hvilken  Stib 
Ung  han  forblev  indtil  1850,  1837 — ^38  var  G.  udkommanderet  som 
Chef  for  Briggen  itSt.  Thomas*  til  Vestindien.  Sit  Ophold  her  ovre 
benyttede  han  til  at  samle  Materiale  til  en  Revision  af  de  højst 
mangelfulde  Kort  og  Beskrivelsen  der  den  Gang  fandtes  over  disse 
Farvande*  Med  Ufortmdenhed  besteg  han  fremragende  Punkter  for 
at  maale  Vinkler  og  besejlede  med  Briggen  Ltib  og  Far\'ande^  hvor 
ingen  Skibe  før  havde  vovet  sig  frem.  Admiral  Zahrtmann  skriver 
1849  om  disse  Undersogelser  i  Værket  <eOm  Grundlaget  for  Sø- 
kortarkivets nye  Kon  over  dansk  Vestindiens:  aDer  blev  ved 
disse  Maalinger  indsamlet  en  Masse  Stof  til  Berigtigelse  af  Punk* 
ternes  indbyrdes  Beliggenhed,  og  Kapitajn  G,  har  i  saa  Henseende 
grundet  sig  et  Navn  her  ligesom  i  Gronland*,  Det  af  Arkivet  i 
1S49  udgivne  Kort  benyttes  endnu.  Det  maa  endnu  nævnes,  at  G. 
i  181S  har  udgivet  et  k  Udkast  til  Danmarks  St:krjgsbistorie*.  G* 
døde  16.  Sept,   1863, 

Nyt  Archiv  f.  Søvsesen    1S49.     Erslew,  Forf    Lex,  (^^    Wlthn 

Grabow,  Kan  Jochum,  — 1640^,  Admiral.  Af  den  meklen- 
borgske  Adelsslægt  C  i,  kom  i  Slutningen  af  det  16.  A  ar  hundre  de  en 
linje  til  Danmark  med  Hans  G.,  hvis  Son  Jochum  ægtede  Maren 
Steensen,  Søster  til  den  bckjendte  Landsdommer  Vincents  S.  En 
anden  Søster,  Anne,  blev  gift  med  K.  J,  G.,  der  maa  have  været 
en  nær  Frænde  af  Jochum  G.,  da  han  ligesom  dennes  tyske  Far- 
fader skrives  til  Watke  eller  Woidtche  i  Meklenborg.  Vismok 
gjennem  sin  Frue  blev  K.  J,  G,  Ejer  af  Hovedgaardene  Sørup  og 
Ottestrup  i  Ringsted  Herred,  Hvornaar  han  selv  eller  mulig  alt 
hans  Fader  er  kommen  til  Danmark,  vides  ikke,  men  1634  fik  han 
Bestalling  som  Skibslieutenant,  sendtes  Aaret  efter  til  VVeseren  og 
førte  her  i  Vinteren  1626—27  ^  Jagter,  der  laa  for  at  hindre  Til- 
førsel til  Bremen.  Efter  1628  at  have  faaet  Bestalhng  som  Skibs- 
chef førte  han  Orlogsskibet  ^ Svanen*,  der  horte  tii  Elbflaaden. 
Han   vedblev   efter  Freden   at   staa  i  aktiv  Tjeneste  og  blev  oftere 

udkommanderet.  1637  benyttedes  han  paa  Sendefærden  til  Rusland 
efter  Hertug  Hans'  Lig,  Aaret  efter  førte  han  en  Eskadre  i  de 
danske  Farvande,  og  1639  havde  han  den  øverste  Kommando  over 
Skibene  paa  Elben  og  Weseren.  1640  fik  han  Borreby  med  Jerre- 
stad  Herred  i  Forlening,  men  vedblev  at  være  Søofficer  og  kon- 
voierede  1642  med  3  Orlogsskibe  Saltskibene  til  og  fra  Spanien. 
Under  Krigen  med  Sverige  deltog  han  i  Slagene  i  Listerdyb  og  paa 
Kolberger-Heide  og  førte  en  Eskadre  af  den  Flaade,  der  skulde 
passe  paa  de  i  Kieler-Fjord  indesluttede  Svenskere,  et  Hverv,  den, 
som  bekjendt,  daarlig  røgtede;  endelig  førte  han  i  Slaget  under 
Laaland  Orlogsskibet  « Oldenborg »,  der  toges  ved  Entring  af  Fjenden, 
hvorved  han  blev  fangen.  Efter  Krigen  fik  han  og  hans  Hustru 
Livsbrev  paa  hans  Forlening  imod  at  eftergive  tilgodehavende  Pen- 
sion og  andre  Fordringer  hos  Kronen.  Endnu  1652  førte  han  som 
Admiral  de  Skibe,  der  sendtes  til  Helsingør  for  at  hindre  et  Sammen- 
stød paa  dansk  Territorium  mellem  den  engelske  og  hollandske 
Flaade.  Da  Krigen  udbrød  1657,  blev  han  beordret  at  give  Møde, 
men  om  hans  Deltagelse  i  Krigen  forlyder  intet.  Han  levede  vist 
i  Sept.  1660,  men  var  maaske  død  inden  10.  Jan.  1661,  da  han 
ikke  har  underskrevet  Souverænitetsakten.  Han  efterlod  sig  ej  Børn. 
Lind,  Kristian  IV  og  hans  Mænd  p.  Bremerholm  S.  230  ff.  Thisei, 

Grahn,  Lucina  Alexia  (kaldet  Ludle),  f.  1819,  Danserinde. 
Født  i  Kjøbenhavn  30,  Juni  1819  kom  hun  i  Barnealderen  paa  det 
kgl.  Theaters  Danseskole,  fik  sin  Uddannelse  af  Solodanser  Larcher 
og  betraadte  29.  Maj  1829  første  Gang  Brædderne  som  Sabi  i  Balletten 
^Danina  eller  Jocko,  den  brasilianske  Abe».  Hun  gjorde  saa  stor 
Lykke  i  denne  BameroUe,  at  flere  lignende  bleve  hende  betroede, 
men  efter  at  Bournonville  havde  overtaget  Uddannelsen  af  Ballettens 
Elever,  fik  han  hurtig  Øjet  op  for,  hvilke  ganske  usædvanlige  Evner 
der  boede  hos  den  unge  Pige,  og  fritog  hende  fra  al  Theatertjeneste 
for  privat  at  uddanne  hendes  Anlæg.  Hendes  egentlige  Debut  paa 
det  kgl.  Theater  var  23.  Sept.  1834  i  en  Pas  de  deux  i  «Den 
stumme  i  Portici»,  og  her  gjorde  den  unge  Pige,  der  samme  Sommer 
havde  været  i  Paris  med  Bournonville  for  at  studere  de  fremmede 
Mønstre,  overordentlig  Lykke  ved  sin  ftildendte  Virtuositet,  som 
understøttedes  af  en  meget  smuk,  rank  Figur,  et  opvakt  Ansigt  og 
den  fineste  Gratie  i  alle  Bevægelser.  Sin  første  større  mimiske  Rolle 
fik  hun  28.  Okt.  1835  som  Astrid  i  « Valdemar »,  og  da  Boimionville 
Aaret  efter  havde  arrangeret  Taglionis  Ballet  « Sylfiden*  for  hende. 

Dansk  biogr.  Lex.     VI.  April  1892.  II 

som  her  i  udførte  Titelrollen  med  en  paa  Theatret  aldrig  før  tJtl 
Fuldendthed,  blev  hun  s.  A.  kgL  Danserinde  og  allerede  1837  Solo- 
danserinde. I  Sommeren  1837  tiddannede  hun  sig  yderligere  i  Paris 
under  Barren  og  fik  et  glimrende  Tilbud  fra  den  store  Opera,  men 
afslog  dog  dette  og  vendte  tilbage  til  Kjtjl>enhavn,  hvor  hun  i  det 
paafølgende  Aar  igjen  gjorde  stormende  Lykke  dels  ved  sin  Ud- 
f(5relse  af  spanske  Folkedanse,  dels  ved  sin  Dans  som  Zoloé  i 
cBrama  og  Bajaderen»  og  som  Hertha  i  ^^ Herthas  Offer*,  Hun 
var  imidlertid  kommen  til  at  staa  paa  en  uheldig  Fod  med  Bour- 
nonviHe,  der  i  sin  [ver  for  hendes  Vel  greb  lidt  for  stærkt  ind  t 
hendes  private  Forhold,  og  efterhaanden  modnedes  hos  hende  Be- 
slutningen om  at  modtage  det  fornyede  Tilbud,  der  var  gjort  hende 
fra  l'Academie  de  musique  i  Paris,  1  den  spanske  Dans  El  jaleo 
optraadte  h;m  sidste  Gang  paa  det  kgU  Theater  33.  Febr.  1S3S, 
aftgte  om  og  fik  Permission  for  fra  Begyndelsen  af  Marts  at  give 
nogle  Gjæsteforestillinger  i  Hamborg,  men  rejste  fra  Hamborg  ikke 
hjem,  hvorimod  hun  tog  til  Paris.  Her  optraadte  hun  s.  A,  med 
stor  Bravour  paa  den  store  Opera  og  gjæstede  senere  under 
umaadeligt  Bifald  St,  Petersborg,  Da  hun  i  1845  kom  til  London, 
var  det  en  hel  Begivenhed,  at  hun  skulde  optræde  i  en  Pas  de 
quatre  med  sine  3  øeldre  Rivalinder  l'aghoni,  Grisi  og  Ceritto. 
Hun  gik  scjerrig  ud  af  Væddekampen,  og  fra  nu  af  lignede  hendes 
Kunstnerbane,  paa  hvilken  hun  besøgte  næsten  alle  Evropas  Hoved- 
stæder, et  formehgt  1  numftog.  Hendes  Dans  var  Uge  saa  teknisk 
fiildendt^  som  <len  var  gratios  og  decent,  og  samtidig  udmærkede 
hun  sig  ved  sin  sjælfulde  Mimik*  Derfor  staar  hun  maaske  ogsaa 
uovertruffen  i  sin  karakteristiske  Gjengivelse  af  Folkedanse  som 
Cachuca  og  El  jaleo.  Sin  Fodeby  besogte  hun  kun  én  Gang  senere, 
i  1854,  opholdt  sig  her  kun  faa  Dage  og  optraadte  ikke  som 
tijæst  paa  Thcatret.  Dette  fraraadedes  hende  nemlig  bestemt,  da 
det  ikke  var  gaaet  Publikum  af  Minde,  at  hun  midt  under  den  1, 
slesvigske  Krig  ikke  blot  i  Hamborg  havde  medvirket  ved  en  Fore* 
stilling  til  Indtægt  for  Oprorshærens  saarede,  men  tillige  ved  samme 
Lejhghfd  var  optraadt  med  den  lyske  Kokarde  og  \  sort-ro dt-gj^l dent 
Kostume.  Hun  ægtede  1S56  Tenoristen  Friedrich  Young,  antog 
Navnet  Grahn- Young,  ledede  1858—61  Balletten  ved  Stadtt heatret 
i  Leipzig  og  fra  1S69— 75  Balletten  ved  Hoftheatret  i  Miinchen, 
Siden  den  Tid  har  hun  levet  et  tilbagetnikket  Liv  i  samme  By. 

Uveriikou,  Den  danske  Skueplads.  MdgtJr   Collin. 

V.  Gram,  Carl  Christian,  1703 — 80,  Overjægermester  og 
Forstmand,  var  Søn  af  ndfr.  nævnte  Overjægermester  Friedr.  v.  G. 
(f  1741).  G.  blev  1720  Jagtjunker,  1725  Jægermester  ved  Parforce- 
jagten,  1731  virkelig  Hofjægermester  samt  Jægermester  paa  Øerne 
øst  for  Store  Bælt,  1734  Kammerherre,  1747  Overjægermester,  1749 
Gehejmeraad  og  1763  Gehejmekonferensraad.  1741  blev  han  Ridder 
af  Danebrog,  1762  fik  han  Ordenen  de  la  fidelité,  1768  Elefant- 
ordenen. Han  ægtede  1733  Birgitte  Christiane  Grevinde  Friis 
(f.  17 15  f  1775)  >  Datter  af  Christian  Greve  Friis  til  Frijsenborg. 
G.,  der  i  1768  havde  mistet  en  Søn,  som  var  Hofjægermester, 
døde  24.  Jan.  1780.  En  Datter  arvede  1799  Grevskabet  Frijsenborg. 
—  Som  Overjægermester  stod  G.  i  Spidsen  for  Skovbestyrelsen, 
og  fra  1763  indførte  han  i  Forening  med  den  berømte  tyske  Forst- 
mand J.  G.  V.  Langen  en  ordnet  Drift  med  Opmaaling  og  Taxa- 
tion,  regelmæssig  Inddeling,  Hugst  og  Kultur  i  Nordostsjællands 
Statsskove,  som  han  tillige  søgte  at  indfrede  og  befri  for  en  Række 
trykkende  Servitutter.  «Den  nye  Indretning*  mødte,  bl.  a.  paa 
Grund  af  dens  Kostbarhed,  megen  Modstand  og  blev  kun  til  Dels 
gjennemført;  men  G.s  og  v.  Langens  Arbejder  og  Erfaringer  dan- 
nede i  mange  Retninger  Grundlaget  for  den  Skovdrift,  der,  fra 
1778  imder  Ledelse  af  en  selvstændig  Overforstmester,  senere  blev 
indført  i  Statens  og  mange  private  Skove. 

P.  Birch,    Geheimeraader   1700 — 71.      A.  Oppermann,    Bidrag  t.  d.  danske 
Skovbrugs  Hist.  1786— 1886.  A.  Opper mamt, 

Grram,  Caspar  Frederik,  1807 — 57,  Præst,  Søn  af  Toldoppe- 
børselsbetjent  Lars  G.  (f  1831)  og  Louise  f.  Dircks  (f  1849),  er 
født  i  Nexø  17.  Juli  1807,  blev  Student  fra  Rønne  1826  og  tog 
theologisk  Embedsexamen  1834.  Efter  at  have  været  Huslærer  hos 
Hoijægermester  Brun  paa  Krogerup  blev  han  1836  Sognepræst  i 
Daler  ved  Møgeltønder  og  1849  2,  Kapellan  ved  Holmens  Kirke 
i  Kjøbenhavn  samt  1852  Præst  og  Sygetrøster  ved  Søetatens  Hospital. 
I  dette  Embede  døde  han  22.  April  1857.  Han  ægtede  1836  Nicoline 
Christiane  Wolf  (f.  1801  f  1884),  Datter  af  Adjunkt  Peder  Rud.  W.  i 
Vordingborg.  —  G.  valgtes  til  Medlem  af  den  grundlovgivende  Rigs- 
forsamling i  Ribe  Amts  5.  Kreds,  hvor  han  gjenvalgtes  1849.  ^^S^ 
valgtes  han  i  Bomholms  2.  Kreds,  1853  i  Kjøbenhavns  8.  og  1855 
igjen  i  sin  gamle  Kreds  paa  Bomholm.  I  Rigsdagen  stemte  han  med 
det  national-liberale  Parti,  men  tog  kun  liden  Del  i  Forhandlingerne. 

Erslew,  Forf.  Lex.  X.  Koch, 

Gram,  Frederik  Terkel  Julius^  iSi6^7i,  Retslserd.  Han& 
Forældre  vare  Godsforvalter  paa  Knuthenborg  Herman  Michael  G. 
og  Mette  Christine  f.  Thamng;  han  fadtes  paa  Knuthenborg  26.  Avg, 
1S16.  Hans  Farfaders  Fader  var  Professor  thcologiæ  ved  Sorø  Aka- 
demi Laurids  G.  1835  blev  han  Student  fra  Borgerdydskolen  paa 
Christianshavn  og  1841  juridisk  Kandidat,  I  sine  Kandidataar, 
indtil  han  udnævntes  dl  Lektor,  var  G.  en  meget  Køgt  juridisk 
Manuduktør.  Han  foretog  i  dette  Tidsrum  2  Rejser  til  Udlandet, 
under  hvilke  ban  navnlig  studerede  i  Heidelberg  og  i  Frankrigp 
samt  arbejdede  fra  Sept.  184:2  som  Volontær  1  KancellieL  1  1847 
udnævntes  han  til  Lektor  i  det  jitridiske  Fakultet  og  1849  tU  Pro- 
fessor i  det  rets-  og  statsvidenskabelige  Fakultet  ved  Kjobenhavius 
Universitet,  i  hvilken  Stilling  han  virkede  indtil  sin  Død,  3,  Juni 
187 1-  30.  Okt  185a  ægtede  han  sin  Kusine  Lotiise  Christiane  Rou- 
Itmd  (f,  i82q),  Datter  af  den  viborgske  S  tænd  erdeputerede  Rasmus  R, 
og  Karen  Christine  f.  Rasmussen,  1  1856  udnævntes  han  ril  e.xtra- 
ordinær  Assessor  i  Hojesteret,  i  1867  til  Etatsraad,  og  ved  JubeF 
festen  i  iS6S  kreeredes  han  af  det  juridiske  Fakultet  i  Ltind  di 
Æresdoktor.  Fra  185Q  indtil  sin  Dod  var  han  Provst  ved  Kommu- 
nitetet og  Regensen, 

Skjønt  G.  tidlig  tolte  sig  draget  dl  his^toriske  Sttidier,  blev 
det  dog  ikke  Retsvidenskabens  historiske  Side,  som  han  ofrede  sin 
Interesse  og  sine  Kræfter.  Overvejende  praktii^k  interesseret  som 
G,  var,  kunde  de  retshistoriske  Undersøgelser  med  deres  forholdsvis 
ringe  praktiske  Udbytte  ikke  fængsle  ham.  Hans  Opgave  maatte 
efter  hele  hans  Anlæg  være  den  at  fatitaætte  den  gjældende  danske 
Rets  Sdlling  til  de  Problemer,  som  det  faktiske  Retsliv  frembiad, 
og  paa  dette  Omraade  udrettede  han  med  Skarpsindighed,  Flid  og 
en  aldrig  svigtende  sund  Sans  og  Rets  takt  noget  betydeligt*  Ved 
disse  Egenskaber  og  ved  sin  klare  Fremstilling  havde  han  særlige 
Evner  til  at  vinde  Praktikere  for  sine  Anskuelser.  Over  for  Under- 
siigelser  af  almindeligere  Natur  var  han  egentlig  noget  skeptisk. 
Kun  i  det  konkrete  følte  han  fast  (irund  under  Fødderne,  Med 
j^in  Lovl>og  og  det  praktiske  Livs  Erfaring  for  sig  naaede  han  Jangt. 
Vilde  man  optælle  de  Punkter,  hvor  han  i  mere  konkrete  Afgjorelser 
dissenrierede  fra  Forgængere  og  Efterfolgere,  vilde  det  ses,  at  Nu- 
tiden i  de  fleste  Tilfælde  vilde  stille  sig  paa  G.s  Side,  De  alminde- 
lige UndersDgelser  indlod  han  sig  ikke  paa,  men  tog  det  overleverede. 
Forst  da  Aagesen  og  Goos  optoge  tiisse  i  roere  realistisk  Retningi 
end  det  hidtiJ  var  sket.   fik  han  Blikket  op  for  deres  Betydning,  men 

det  kom  for  sent  tO  at  faa  Indflydelse  paa  hans  Forfattervirksomhed. 
Paa  hans  Universitetsundervisning  fik  derimod  hans  Samarbejde  med 
disse  Mænd  i  senere  Aar  en  betydelig  Indflydelse. 

G.s  Hovedværk,  «Den  danske  Formueret*  (i.  Del,  Læren  om 
de  tinglige  Retsforhold,  1855,  2.  Udg.  1858;  2.  Del,  Læren  om  For- 
dringsforholdene  eller  de  obligatoriske  Retsforhold,  i.Bd.  1860,  2.  Bd. 
1864),  fik  betydelig  Indflydelse  paa  Retsanvendelsen.  I  sin  Fortale 
til  Formuerettens  i.  Del  omtaler  G.,  hvor  meget  han  skylder  Larsen 
og  Ørsted,  men  han  sætter  dog  vist  her  sin  Gjæld  til  Larsen  noget 
for  højt.  Formelt  ganske  vist  ikke,  thi  Larsens  Forelæsninger  have 
vistnok  befriet  ham  for  adskilligt  Arbejde  med  Stoffets  systematiske 
Ordning  og  givet  ham  adskillige  retshistoriske  Oplysninger.  Men 
materielt  skylder  han  næppe  Larsen  meget;  det  var,  som  det  siges 
i  Fortalen,  Ørsteds  Skrifter,  der  maatte  være  « Grundlaget  og  Ud- 
gangspunktet* for  hans  Forskninger  i  dansk  Lov  og  Ret.  En  jævn 
og  ædruelig  Bearbejdelse  og  Udmøntning  af  det  Ørstedske  Raastof, 
saa  vidt  som  Ørsted  ikke  selv  havde  overkommet  dette  Arbejde, 
var  det,  som  Tiden  først  og  fremmest  trængte  til,  og  at  dette  Ar- 
bejde tilfaldt  en  Mand  som  G.,  har  sikkert  været  til  stort  Held  for 
Udviklingen  i  Retsanvendelsen.  En  Aagesen  umiddelbart  efter  Ør- 
sted vilde  enten  have  sprængt  Kontinuiteten  i  Praxis  eller  —  sand- 
s)mligere  —  brudt  Forbindelsen  imellem  Theori  og  Praxis,  ikke  just 
fordi  der  virkelig  er  et  Spring  imellem  Ørsted  og  Aagesen,  men 
fordi  man  i  det  praktiske  Retsliv  ikke  endnu  ret  forstod  Ørsted  og 
vilde  have  været  uden  Forstaaelse  af  nye  Tungemaal,  som  gave 
Udviklingen  Fart.  Ved  sin  Indgaaen  paa  det  konkrete,  ved  at 
fæstne  og  afstive  dette  og  ved  ad  denne  Vej  at  føre  den  viden- 
skabelige Udvikling  videre  vandt  G.  de  praktiske  Juristers  For- 
staaelse af  denne.  Under  farlige  Tider  forstod  han  at  fremme  og 
at  bidrage  til  at  bevare  Forbindelsen  mellem  Theori  og  Praxis. 

Foruden  den  almindelige  Behandling  af  Formueretten  foreligger 
der  fra  G.s  Haand  dels  utrykte,  dels  trykte  Forelæsninger  og  Af- 
handlinger om  spredte  Æmner  samt  «Den  private  Søret  efter  dansk 
Lovgivning*  (1851)  og  « Forelæsninger  over  den  danske  Familieret* 
(1868).  Maa  Fortnueretten  end  efter  sit  Æmne  og  i  Følge  sin  Ind- 
flydelse betegnes  som  G.s  Hovedværk,  er  Søretten  dog  vistnok 
egentlig  hans  betydeligste  Arbejde.  Her  kunde  G.  ikke  føle  sig 
bundet  ved  noget  stærkt  Hensyn  til  ældre  Arbejder  og  almindelige 
Theorier,  men  kunde  frit  operere  med  de  Faktorer,  der  vare  ham 
kjærest,  og  som  han  bedst  magtede,  og  hans  Forfatterindividualitet 

finder  her  sit  reneste  Udslag*  I  Familieretten  er  han  derimod 
trykket  af  A.  W,  Scheels  kort  i  Forvejen  udgivne  Behandling,  og 
Fremstillingen  af  dette  Æmne  maatte  hvile  paa  dybere  retshistoriske 
Undersøgelser,  som  lorst  DeunUer  optog. 

G. s  Lærervirksotnhed  var  præget  af  de  samme  Egenskaber 
som  hans  Forfattervirksomhed.  Tilhorerne  kunde  ikke  altid  fole 
sig  slaaede  af  de  almindelige  Begrundelser  af  hans  Læresåætninger, 
men  disse  selv  og  de  RHensigtsmæssighedsliensyn»p  hvormed  han 
forsvarede  dem,  —  han  sondrede  efter  Tidens  Terminologi  mellem 
<^ juridiske  Hensyns  og  xHensigtsmæssighedshensj^n*  —  glemtes  ikke. 

Som  Medlem  af  Konsistorium  tog  G.  med  stor  Dygtighed  virk- 
som Del  i  StjTelsen  af  Universitetets  Anliggender,  Men  ved  Siden 
af  alt  dette  maa  ikke  glemmes  hans  Virksomhed  som  Regensprovst. 
Han  havde  en  ejendommelig  E^'ne  til  at  forstaa  og  sætte  sig  i 
hjaertelig  Forbindelse  med  de  unge  og  navnlig  et  ualmindeligt  Greb 
paa  at  hjælpe  dem  paa  ret  Vej  igjen,  naar  det  i  en  eller  anden 
Henseende  var  gaaet  galt.  Han  opgav  ingen,  saa  la&nge  der  ojnedes 
nogen  Mulighed  for  Redning,  og  slap  ikke  Taget,  før  han  følte  mg 
sikker.  I  Lovgivningsarbejder  kom  G.  ikke  til  at  tage  Del.  I  1870 
udnævntes  han  vel  til  Medlem  af  Kommissionen  til  Udarbejdelse  af 
Forslag  ril  en  ny  So-  og  Handelslovgivning,  men  den  Sygdom,  der 
endte  med  hans  Dod,  begyndte  allerede  tidlig  i  1871. 

Efslew,  Forf.  Lex,  Ji4,  LaSSm. 

V.  Gram,  Friedrich,  1654— 1741,  Gehejmeraad,  var  Son  af 
Fxkhard  v.  (;.  tii  GrahloWp  kurbrandenborgsk  Dragonkapitajn ,  og 
fodt  i  Mart*^  1664.  Han  kom  til  Danmark  i  Christian  V's  Tid  og 
blev  Jagtpage.  Som  saadnn  blev  han  1684  tillige  med  den  kgl. 
Overjæger  og  andre  Jagtbetjente  af  Kongen  sendt  over  til  Jylland, 
hvor  Ulvene  anrettede  store  Ødelæggelser,  Ora  Rejsen  over  det  af 
Driv  is  opfyldte  Store  Bælt  og  om  de  F  årer  og  Lidelser,  han  udstod 
paa  den,  har  han  selv  givet  en  Beretning,  —  Efter  at  være  bleven 
Kammerjunker  blev  G.  forfremmet  til  Hofjægermester  i  Sjællands 
Stift,  i  1708  blev  han  Etatsraad,  (ik  1714  Danebrogsordenen  og  blev 
1718  Amtmand  i  Frederiksborg  og  Kronborg  Amter.  I  denne  sidste 
Egenskab  tog  G,  virksom  Del  i  de  betydelige  Arbejder,  der  paa 
den  Tid  foretoges  til  Dæmpning  af  Sandflugten  i  Egnen  af  Tis\ilde; 
der  gravedes  en  Kanal,  af  Ingeniormajor  Eberlein,  og  plantedes 
Marehalm  i  Mængde.  I  1738  rejstes  der  til  Amindelse  om  Sand- 
flugtens  Dæmpning   en   Mindestotte  ved  Tisvilde.      1    1725  var  G. 

Medlem  af  den  Kommission,  der  behandlede  Sagen  mod  Assessor 
Ryssel  og  Præsten  Trojel  paa  Christianshavn  (de  havde  sigtet 
Dronning  Anna  Sophie  og  hendes  Slægtninge  for  at  ville  omstyrte 
Enevoldsmagten);  11.  Okt.  1729  blev  han  Gehejmeraad,  1730  Over- 
jægermester, fratraadte  sit  Embede  som  Amtmand  og  fik  Elefant- 
ordenen, i  1732  Ordenen  de  la  fidelité.  I  Kjøbenhavn  ejede  han 
den  prægtige  Gramske  Gaard  (hvor  nu  H6tel  d' Angleterre  staar), 
der  i  Christian  V's  Tid  var  opført  af  Storkansler  Fr.  Ahlefeldt.  G. 
var  gift  I.  med  Henriette  f.  de  Cheusses,  2.  med  Charlotte  Sophie 
f.  V.  Hattenbach.     Han  døde  25.  Marts  1741  i  Kjøbenhavn. 

Pontoppidan,  Danske  Atlas  II,  257  ff.  O.  Bang,  Saml.  af  nyttige  Materier 
I.  27  ff.  j?,j,  Meier, 

V.  Grram,  Friedrich  Carl,  1702 — 82,  Amtmand,  en  Søn  af 
ovennævnte  Overjægermester  Friedrich  v.  G.  (f  1741),  fødtes  4.  Febr. 
1702,  blev  1720  Hofjunker,  1722  Kammerjunker,  1730  Hofmarskal, 
1 73 1  Ridder  af  Danebrog  og  Tilforordnet  i  Hofretten,  modtog  1739 
Ordenen  de  l'union  parfaite,  blev  s.  A.  Overhofmarskal,  1741  Ge- 
hejmeraad og  Amtmand  over  Frederiksborg  og  Kronborg  Amter 
efter  Faderen,  1749  Gehejmekonferensraad,  1760  Ridder  af  Elefanten, 
afskedigedes  177 1  og  døde  9.  Maj  1782.  Han  var  Æresmedlem  af 
det  kgl.  Skildrer-,  Billedhugger-  og  Bygningsakademi.  14.  Sept.  1735 
giftede  han  sig  med  Sophie  Hedevig  v.  Holstein  (f.  31.  Juli  17 16 
t  19.  Febr.  1767),  en  Datter  af  Gehejmeraad  Hans  Frederik  v.  H. 
og  Cathrine  Marie  f.  v.  Schmitberg. 

Worm,  Lex.  ov.  lærde  Mænd.  Q,  Kringelbach, 

Gram,  Hans,  1685 — 1748,  Filolog  og  Historiker,  var  født 
28.  Okt.  1685  i  Bjærgby,  i  Mil  nord  for  Hjørring,  hvor  hans  Fader, 
Niels  Hansen  G.,  var  Præst  fra  1676  til  sin  Død  1712.  Moderen, 
der  hed  Anne  Christensdatter  Mule,  døde  først  1731.  Begge  For- 
ældrene tilhørte  Slægter,  der  havde  deres  Hjem  i  Vendsyssel.  De 
havde  9  Børn.  Et  Par  af  Sønnerne  blev  Præster,  deriblandt  den 
dygtige  Laurids  G,  (f.  1701  f  1775),  der  begyndte  sin  Embedsbane 
som  Subrektor  i  Ribe  og  endte  som  Præst  i  Stege  og  Provst  paa 
Møen,  og  fra  hvis  Haand  der  bl.  a.  foreligger  en  (utrykt)  latinsk 
Biografi  af  hans  berømte  Broder,  der  havde  været  som  en  Fader 
for  ham. 

I  sin  første  Levetid  var  H.  G.  et  meget  svagt  Barn,  om  hvilket 
man  ikke  vehtede,    at  det  skulde  leve.     Men  siden  kom  han  dog 


Digitized  by  VjOOQIC 


1^  Grffm,  /fifnx* 

til  Kræfter  og  udviklede  sig  godt.  Ua  Faderens  Embedsindtægter 
vare  smBA,  underviste  han  selv  Sønnen,  der  allerede  tidlig  viste  en 
sjælden  Begavelse.  Navnlig  udmærkede  ban  sig  ved  en  utrolig 
sikker  Hukommelse,  et  fortrinligt  Sprogtalent  og  en  energisk  Flid, 
Faderen,  der  selv  var  en  dygtig  Filolog,  fandt  i  Sønnen  en  over- 
ordentlig iærcnem  DiscipeL  1703  dimitterede  han  ham  til  Universi- 
tetet, og  allerede  ved  den  forste  Prove  vakte  H.  G.  en  Formodning 
om,  hvad  den  lærde  Verden  i  Tiden  kunde  vente  af  ham.  Som 
Privatist  var  han  sat  nederst  i  sit  Hold,  ukjendt  stod  han  der. 
fattig  klædt  og  uanselig;  uien  da  han  i  Græsk  opgav  hele  Homer 
og  Callimachus,  udbrød  den  cxaminerende  Professor  (Poul  Vinding): 
ttHvad,  du  have  læst  og  forstaa  Cailimachus !  >»  Og  end  mere  for- 
ogedes  Forundringen,  da  han  næsten  fandt  sin  Overmand  1  den 
iSaarige  Depositorus,  Samme  Dag  indbod  han  ham  til  sit  .Bord, 
som  om  han  anede,  at  G.  i  Tiden  skulde  afløse  ham  selv  som 
Lærer  i  Græsk  ved  Universitetet.  Og  efter  denne  gode  Begyndelse 
blev  det  ikke  vanskeligt  for  G,  at  vinde  Velyndere  blandt  Profes* 
soreme,  da  hans  Flid  og  Begavelse  vare  parrede  med  et  beskedent 
og  tiltalende  Væsen.  Snart  aab^ede  Regensen  sig  for  ham,  og  de 
værste  Bekymringer  for  Fremtiden  vare  saaledes  ryddede  af  Vejen, 
Universitetet  var  for  øvrigt  den  Gang  ikke  i  nogen  blomstrende 
lllstand.  Frederik  IV's  Tid  var  lige  saa  lidt  som  hans  Forgængers 
gunstig  for  Litteratur  og  Videnskabelighed,  Men  da  LaMiiaalet  var 
naaeti  begyndte  lidt  efter  lidt  Gj  en  rejsningen,  Holberg,  der  blev 
Student  Aaret  for  G.  og  udnævntes  til  Professor  samme  Dag  som 
han,  blev  Skaber  af  en  ny  Litteratur,  og  CL  blev  Grtmdlægger  af 
en  ny  Videnskabelighed.  Da  han  forstod  seh  at  bane  sig  Vej  til 
Kilderne  og  ved  sit  overordentlige  Sprogtalent  ikke  blot  var  i  Stand 
til  at  tilegne  sig  den  klassiske  Oldtids  V^iden  til  Fuldkommenhed, 
men  ogsaa  at  trænge  ind  i  de  fleste  nyere  Kultursprogs  blandt 
hvilke  navnlig  Fransk  i  Tiden  blev  ham  som  et  nyt  Modersmaal, 
saa  savnede  han  mindre  den  kyndige  og  omhyggelige  Vejledning 
end  de  fleste  andre  studerende,  der  ikke  i  den  Grad  som  han  vare 
selvhjulpne.  Mange  Aar  efter,  da  G.  for  længst  var  en  af  Universi- 
tetets Fædrej  udtalte  han:  'xEt  ungt  Menneske  med  god  Begavelse 
og  gode  Skolekundskaber  kan  virkelig  ved  egen  Flid  og  gode 
Bøgers  Læsning  (efler  Raadftirelse  med  vedkommende  Professor) 
komme  lige  saa  ndt  'som  baade  ved  offentlige  Forelæsninger  og 
private  Kollegier,  og  herpaa  kunde  vises  og  navngives  mange  Ex- 
em  pi  er,  hvis  Sagen  i  nogen  Maade  var  tvivlsom,*     At  G,  har  talt 

ud  af  Erfaringer,  han  selv  i  sin  Ungdom  har  gjort,  er  højst  sand- 
synligt. Og  da  han  allerede  som  ung  Student  viste  den  ham  egne 
Villighed  til  at  meddele  af  sit  selverhvervede  Forraad,  blev  han 
meget  afholdt  af  sine  medstuderende,  medens  de  kyndigste  af  dem 
betragtede  ham  som  den,  der  snart  vilde  overstraale  dem  alle.  En 
af  G.s  Venner  fra  hine  Dage  var  Chr.  Falster,  med  hvem  han  be- 
varede Forbindelsen  Livet  igjennem. 

Allerede  fra  1704,  da  G.  havde  taget  Philosophicum,  finde  vi 
ham  deltagende  i  de  akademiske  Disputatser  over  filologiske  Æmner; 
og  saadanne  Øvelser  gave  ham  den  første  Anledning  til  at  betræde 
Forfatterbanen,  hvorved  han  kom  i  Forbindelse  med  den  berømte 
hamborgske  Filolog  Joh.  Alb.  Fabricius,  hvem  han  senere  ydede 
væsentlige  litterære  Tjenester.  Tidlig  blev  han  ogsaa  kjendt  med 
Fr.  Rostgaard,  til  hvem  han  siden  var  knyttet  i  40  Aar,  og  med 
den  lærde  Søren  Lintrup,  i  hvis  «Societas  indagantium»  han  ind- 
traadte.  Selv  nævner  han  Biskop  Jens  Bircherod  i  Aalborg  (f  1708) 
som  den,  der  først  gav  ham  Lyst  til  historiske  Undersøgelser.  1705 
tog  G.  den  da  brugelige  Bakkalavrgrad,  og  Aaret  efter  blev  han 
Alumnus  paa  Elers'  Kollegium.  Den  Plads,  han  fik,  var  bestemt 
for  en  Mathematiker;  men  skjønt  det  egentlig  ikke  var  hans  Fag, 
og  O.  Rømer  skal  have  ytret  sig  tvivlende,  om  han  kunde  udfylde 
Pladsen,  viste  han  dog  snart  ved  nogle  Afhandlinger  vedrørende 
Oldtidens  Mathematik,  at  han  ikke  gjorde  den  ham  viste  Tillid  til 
Skamme.  For  øvrigt  vare  Theologi  og  Filologi  hans  Hovedstudier. 
I  hans  Hjem  næredes  det  Ønske,  at  han  skulde  blive  Præst;  men 
skjønt  intet  vilde  have  været  ham  lettere  end  at  tage  theologisk 
Attestats  med  Ære,  underkastede  han  sig  dog  aldrig  denne  Prøve, 
som  ellers  den  Gang  toges  af  de  fleste  studerende,  selv  om  de  just 
ikke  havde  den  gejstlige  Stand  for  Øje.  Derimod  erhvervede  han 
1708  Magistergraden  og  ernærede  sig  nu  i  nogle  Aar  dels  ved 
Undervisning,  dels  som  Korrektør  i  Assessor  Lauerentzens  Bog- 
trykkeri, hvilken  sidstnævnte  Virksomhed  han  fortsatte  ogsaa  længe 
efter,  at  han  var  kommen  i  Embede.  I  øvrigt  studerede  han  videre 
med  den  ham  egne  Utrættelighed  og  erhvervede  det  rige  Fond  af 
Kundskaber  i  forskjellig  Retning,  der  i  Tiden  gjorde  ham  til  « Dan- 
marks lærdeste  Mand». 

I  Pestens  Tid  17 11,  da  saa  mange  flygtede,  forblev  G.  i  Kjøben- 
havn  og  bestyrede  paa  Lauerentzens  Vegne  det  kgl.  privilegerede 
Bogtrykkeri;  og  da  Konrektoren  ved  Frue  Skole  var  bortreven  af 
den  frygtelige  Epidemi,  overdrog  Biskop  Worm  G.  det  ledige  Em- 

bede,  som  ganske  passede  for  ham,  da  han  havde  baade  Lyst  og 
Gaver  til  at  vejlede  Ungdommen.  Senere  optog  den  store  Bog- 
samler Professor  juris  Chr.  Reitzer  ham  i  sit  Hus.  G.  havde  vist- 
nok allerede  tidligere  benyttet  Reitzers  udmærkede  Bibliothek ;  men 
nu  fik  han  endnu  bedre  Lejlighed  til  at  fordybe  sig  deri  og  blev 
som  en  Søn  i  Huset.  Reitzer  har  ved  en  given  Lejlighed  paa 
denne  Tid  karakteriseret  G.  som  «et  ærligt  og  dydigt  Menneske, 
et  ypperligt  Hoved,  som  var  lærd  og  foruden  Hebraisk,  Græsk  og 
Latin  forstod  de  fleste  evropæiske  Sprog,  ja  endog  var  bekvem  til 
verdslige  Sager  og  af  den  Færdighed,  at  han  i  i  Time  kunde 
gjøre  det,  som  mange  andre  skulde  være  ganske  Dage  om». 

29.  Jan.  17 14  blev  G,  beskikket  til  Professor  i  det  'græske 
Sprog  ved  Universitetet.  Da  han  imidlertid  indtil  videre  ikke  fik 
nogen  Løn  som  Professor,  maatte  han  være  glad  ved,  at  han  tillige 
kunde  betjene  Konrektoratet.  I  Spøg  plejede  han  derfor  at  sige, 
at  Professoren  maatte  dø  af  Sult,  dersom  Konrektoren  ikke  kom 
ham  til  Hjælp.  Ved  sin  overordentlige  Arbejdskraft  blev  det  ham 
ikke  vanskeligt  til  fulde  at  røgte  begge  Embeder  og  dog  vinde  Tid 
til  egne  Studier  og  til  den  Brevvexling  med  lærde  hjemme  og  ude, 
der  Aar  for  Aar  antog  større  Omfang.  Han  var  god  at  spørge; 
thi  sædvanlig  havde  han  Svaret  paa  rede  Haand,  i  ethvert  Tilfælde 
sparede  han  ingen  Møje  for  at  give  de  forlangte  Oplysninger. 

22.  Dec.  17 18  indgik  G.  Ægteskab  med  en  bemidlet  Enke, 
Anne  Cathrine  Sylvers,  tidligere  gift  med  Hans  Hansen,  Grynmaaler 
ved  det  kgl.  Provianthus.  Hun  var  10  Aar  ældre  end  G.  og  havde 
4  Børn.  Da  hun  døde  efter  nogle  Maaneders  Forløb  (begravet 
15.  Maj  17 19  i  sit  44.  Aar),  skal  G.  have  taget  sig  hendes  Død 
meget  nær.  Siden  forblev  han  ugift;  «jeg  har  været  der  og  kommer 
der  ikke  mere»,  skrev  han  til  en  Ven.  For  sine  Stifbøm  blev  han 
en  kjærlig  Fader,  og  skjønt  en  af  dem,  den  begavede  Idealist  og 
Pietist  Peter  Nicolai  Holst,  «det  18.  Aarhundredes  Søren  Kierkegaards, 
der  en  Tid  var  Kapellan  ved  Trinitatis  Kirke,  forvoldte  sin  Stif- 
fader  mange  Bryderier  ved  sin  fanatiske  Optræden,  der  bevirkede 
hans  Afsættelse,  saa  slog  G.  dog  ikke  Haanden  af  ham,  men  viste 
ham  fremdeles  faderlig  Godhed,  saa  langt  han  end  var  fra  at  dele 
hans  Anskuelser. 

Da  G.s  P'ormuestilstand  var  bleven  forbedret  ved  hans  Ægte- 
skab, opgav  han  17 19  Konrektoratet.  Han  faar  det  Vidnesbyrd, 
at  han  havde  været  en  mild  og  sagtmodig  Lærer,  der  havde  vist 
megen  Godhed  mod  Disciplene;    de  flittige  havde   han   opmuntret 

ved  Belønninger,  og  de  fattige  havde  han  understøttet  af  sin  egen 
Lomme.  Han  havde  derhos  lagt  en  sjælden  Gave  for  Dagen  til 
at  meddele  Disciplene  netop  saa  meget,  som  de  kunde  modtage, 
og  at  gjøre  dem  alting  forstaaeligt. 

Efter  at  G.  havde  opgivet  Skolen,  var  han  i  nogle  Aar  Uni- 
versitetets Notarius  eller  Sekretær  og  har  som  saadan  forfattet  en 
Del  Programmer  og  lignende  akademiske  Aktstykker.  Der  fore- 
ligger en  Række  Disputatser  af  ham  (1722 — ^-^  over  den  græske 
Oversættelse  af  det  gamle  Testamente,  som  almindelig  kaldes  Sep- 
tuaginta,  og  dens  Anvendelse  i  det  nye  Testamente.  Heri  imøde- 
gaar  han  navnlig  den  overdrevne  Forestilling,  som  visse,  især  ka- 
tholske,  Theologer  havde  om  denne  Oversættelses  Værd.  I  en  Til- 
hørers (C.  F.  Mimthes)  Opskrift  foreligger  en  Forelæsning  fra  1724 — 25 
af  G.  over  det  i.  Aarhundredes  Kirkehistorie,  der  udmærker  sig 
lige  saa  meget  ved  Grundighed  som  ved  Klarhed  i  Fremstillingen. 
G. s  Velynder  Fr,  Rostgaard  tænkte  paa  at  udgive  O.  Worms  store 
Brevsamling,  der  indeholder  saa  rigt  et  Materiale  til  Lærdoms-  og 
Litterærhistorien  i  det  17.  Aarhundrede,  men  da  han  1725  var  bleven 
styrtet  fra  sin  høje  Embedsstilling  og  havde  forladt  Hovedstaden, 
overlod  han  Arbejdet  til  G.,  som  ogsaa  fuldendte  det.  Værket  var 
saa  godt  som  færdigt  fra  Pressen,  da  den  ødelæggende  Ildebrand 
1728  fortærede  en  stor  Del  af  Oplaget.  Da  G.s  egen  Bolig  ogsaa 
brændte  ved  denne  Lejlighed,  viste  det  sig  ret,  hvor  afholdt  han 
var  af  Studenterne,  i  det  en  Del  af  dem  som  et  frivilligt  Brand- 
korps stillede  sig  til  hans  Raadighed,  hvorved  det  lykkedes  ham  af 
sin  store  Bogsamling  dog  at  redde  de  indbundne  Bøger,  medens  de 
uindbundne  og  den  største  Del   af  hans  Papirer  gik  op  i  Luerne. 

Efter  Branden,  da  G.  var  husvild,  tilbød  Gehejmeraad  Chr. 
Ludvig  V.  Plessen  ham  Bolig  i  sit  Palais.  Men  dette  Ophold  i 
v.  Plessens  Hus  blev  uden  Tvivl  af  afgjørende  Betydning  for  G.s 
senere  Liv.  Her  blev  han  nemlig  nøje  kjendt  med  flere  af  de 
Mænd,  som  senere  fik  Statens  Styrelse  i  deres  Hænder,  navnlig, 
foruden  ovennævnte  Gehejmeraad,  hans  Broder  Overkammerherre 
Carl  Adolf  v.  Plessen  samt  Iver  Rosenkrantz,  Mænd,  der  alle  forstode 
at  vurdere  hans  dybe  Lærdom  og  hans  Indsigt  i  mange  Haande  Ting, 
og  som  fik  ham  kjær  paa  Grund  af  hans  elskværdige  Væsen  og 
urbane  Omgangstone,  der  paa  en  tiltalende  Maade  forenede  Alvor 
og  Humor.  Da  Regeringsskiftet  var  foregaaet  i  Okt.  1730  ved 
Frederik  IV's  Død  og  Christian  VI's  Tronbestigelse,  og  da  oven- 
nævnte Stormænd   vare  komne  i  Spidsen  for  Ministeriet,    blev  G. 

da  ogsaa  strax  udset  til  nye  og  betydningsfulde  Opgaver.  Med 
Bibehold  af  Stillingen  ved  Universitetet  udnævntes  han  nemlig 
17.  Nov.  s.  A.  til  kgl.  Historiograf,  Arkivsekretær  og  kgl.  Biblio- 
thekar,  og  i  Anledning  af  Christian  VI' s  forestaaende  Kroning  be- 
skikkedes han  25.  Maj  1731  til  Gehejmearkivar  og  fik  s.  A.  Titel 
af  Justitsraad. 

Hver  af  de  nævnte  Opgaver  var  stor  nok  for  én  Mand;  men 
ingen  vil  dog  kunne  sige  med  rette,  at  G.  forsømte  noget  af  det, 
han  havde  paataget  sig.  Hans  Arbejdskraft  var  lige  saa  stor  som 
hans  Flid.  Hans  akademiske  Forretninger  gik  deres  vante  Gang. 
Han  var  Efor  for  Borchs  Kollegium  og  Værge  for  Trinitatis  Kirke, 
deltog  i  Afholdelsen  af  Examiner  og  i  Konsistoriums  Forhandlinger, 
hvor  hans  store  Anseelse  gav  hans  Stemme  særlig  Vægt.  Dog 
synes  det,  at  han  i  sine  Forelæsninger  mindre  optog  nye  Æmner 
end  tidligere.  Lektionskatalogerne  vise  nemlig,  at  han  fra  1733  af 
stadig,  ved  Siden  af  de  græske  Profanforfattere,  har  læst  over  Ny 
Testamente,  i  det  han  vel  nærmest  har  haft  den  sproglige  Side  af 
samme  for  Øje.  Fra  1740  af,  da  han  var  bleven  Universitetets 
Senior,  besørgede  C.  F.  Munthe  som  Vikar  hans  Forelæsninger. 
1732 — 2iZy  ligesom  ogsaa  1744 — ^45,  beklædte  G.  Rektoratet  ved  Uni- 
versitetet. Hans  « rolige  og  sagtmodige*  Færd  gjorde  ham  særlig 
skikket  til  denne  Æresplads.  Da  Universitetet  trængte  til  en  Re- 
form, blev  der  under  Forsæde  af  Statsminister  Iver  Rosenkrantz 
nedsat  en  Kommission  for  at  overveje  Sagen.  I  denne  var  Biskop 
Chr.  Worm  og  G.  de  vigtigste  Medlemmer,  særlig  den  sidste,  og 
den  nye  Universitetsfimdats  af  31.  Marts  1732,  som  blev  Resultatet 
af  Forhandlingerne,  kan  for  en  ikke  ringe  Del  betragtes  som  G.s 
Værk. 

I  det  hele  satte  Christian  VI  stor  Pris  paa  G.  og  benyttede 
ham  meget.  Undertiden  besøgte  Kongen,  uden  Ledsagelse  af  andre, 
ham  i  Bibliotheket  eller  Arkivet,  og  naar  G.  da  havde  noget  paa 
Hjærtet,  særlig  naar  der  var  litterære  Foretagender,  som  skulde 
fremmes,  benyttede  han  slige  Lejligheder  til  at  sætte  Kongen  ind 
i  Sagerne  og  vinde  hans  Deltagelse  for  dem.  Den  Anseelse  og 
Yndest,  G.  nød  hos  de  store  i  Landet,  kom  ogsaa  paa  forskjellig 
Maade  Videnskaben  til  gode,  selv  om  vi  nu  synes,  at  for  meget 
af  hans  kostbare  Tid  gik  tabt  ved  den  Selskabelighed,  hvori  han 
blev  inddraget  af  dem.  Det  var  nemlig  de  fornemme  meget  kjært 
at  pryde  deres  Saloner  med  denne  hjemme  og  ude  lige  anerkjendte 
lærde,    der  vidste  alt  og  talte  alle  Sprog,    der,   skjønt  han  aldrig 

havde  sat  Foden  uden  for  Fædrelandet,  kunde  underholde  en  Fransk- 
mand om  Versailles  med  en  Sagkundskab,  der  maatte  sætte  enhver 
i  Forbavselse,  og  som  var  saa  fortrolig  med  alle  Tiders  Historie, 
som  om  han  havde  færdedes  paa  Begivenhedernes  Skueplads. 
Fremmede  Statssendebud,  der  kom  til  Kjøbenhavn,  søgte  derfor 
hans  Selskab,  og  med  nogle  af  dem  vedligeholdt  han  Forbindelsen, 
efter  at  de  havde  forladt  Landet.  Herved  og  ikke  mindre  ved 
den  udbredte  Brewexling,  G.  førte  med  en  stor  Del  af  Evropas 
berømteste  lærde,  kastedes  en  Glans  tilbage  paa  hans  Fædreland, 
for  hvis  Ære  han  altid  var  rede  til  at  træde  i  Skranken,  hvad 
navnlig  ses  af  hans  Skrift  mod  Mosheim  og  hans  Brewexling  med 
den  kejserlige  Gesandt  Grev  H.  v.  Biinau,  der  selv  var  en  lærd 
Historiker. 

Man  har  med  Føje  bemærket,  at  den  Indflydelse,  G.  havde 
paa  Adelen  her  hjemme,  bidrog  til,  at  der  strømmede  en  Interesse 
for  Historie  og  Videnskab  ind  i  de  højeste  Kredse,  som  man  ikke 
havde  kjendt  i  lang  Tid.  At  være  Mæcen,  at  anlægge  Bibliotheker 
og  Samlinger  af  Natur-  og  Kunstgjenstande  agtedes  for  noget,  der 
ligesom  hørte  med  til  den  høje  Stilling  i  Samfundet.  Breve  som 
de,  G.  vexlede  med  Statholderen  i  Norge  Grev  Christian  Rantzau, 
med  Overkammerherre  C.  A.  v.  Plessen  o.  a.,  vise  noksom,  hvor 
stor  Tillid  man  havde  til  ham,  og  hvor  megen  Vægt  man  tillagde 
hans  Mening,  særlig  i  hvad  der  angik  Uddannelsen  af  unge  Adels- 
mænd, hvorfor  en  samtidig  .træffende  har  sagt,  at  han  var  en  Slags 
General-Hovmester  for  de  store  Herrers  Børn. 

Sin  Virksomhed  i  Arkivet  og  Bibliotheket  omfattede  G.  med 
megen  Interesse.  Allerede  1731  lagde  han  Grunden  til  den  Sam- 
ling af  Afskrifter  af  Diplomer  til  Fædrelandets  Historie,  der  siden 
fortsattes  af  hans  Discipel  og  Efterfølger  J.  Langebek,  og  som  sæd- 
vanlig efter  denne  kaldes  Langebeks  Diplomatarium.  I  en  Mængde 
Afskrifter  gjenkjende  vi  G.s  egen  Haand,  og  <hans  Rødkridt*  spores 
alle  Vegne  i  Arkivet.  Bibliotheket  fik  under  ham  ikke  blot  forskjellige 
betydningsftilde  Forøgelser,  men  kom  ogsaa,  takket  være  G.s  over- 
ordentlige Hjælpsomhed,  Videnskaben  langt  mere  til  gode,  end 
Tilfældet  havde  været  nogen  Sinde  tidligere.  En  Række  fremmede 
lærde  fik  af  ham  Understøttelse  til  Udgaver,  særlig  af  Klassikerne; 
saaledes  J.  A.  Fabricius  til  hans  «Bibliotheca  græca»,  Duker  til 
Thucydides,  J.  ChfF.  Wolff  til  «Anecdota  græca»,  Havercamp  til 
Josephus,    Drakenborch  til  Livius,    Brey tinger  til  Septuaginta  o.  fl. 

I  de  forskjellige  Kommissioner,  hvortil  G.  kaldtes,  ydede  han 

altid  dygtigt  Arbejde.  Saaledes  i  den  vedrørende  de  latinske  Sko- 
lers Reform,  der  førte  til  Udstedelsen  af  Forordningen  af  17.  April 
1739,  hvorved  mange  Smaaskoler  nedlagdes,  og  de  øvrige  udrustedes 
med  større  Midler,  ligesom  Undervisningen  reformeredes.  Det  frem- 
hæves, at  G.  hindrede  en  alt  for  overdreven  Reduktion  af  Skoler, 
og  at  han  beskjærmede  de  fattiges  Adgang  til  Stipendier.  —  I  den 
Kommission,  der  (1739  ff-)  havde  til  Formaal  at  revidere  den  danske 
Bibeltext,  var  G.  egentlig  den,  der  trak  Læsset,  som  hans  endnu 
bevarede  Udkast  vise.  Det  laa  ham  alvorlig  paa  Hjærte,  at  de 
bibelske  Bøger  bleve  gjengivne  i  et  saa  rent  dansk  Sprog  som 
muligt;  men  de  endeløse  Forhandlinger  i  Kommissionen  trykkede 
ham  dog  i  ikke  ringe  Grad,  da  hans  kostbare  Tid  derved  bort- 
ødsledes, uden  at  et  tilsvarende  Udbytte  opnaaedes.  Af  mest  Be- 
tydning for  Videnskaberne  blev  hans  Sæde  i  den  saakaldte  Medaille- 
kommission  (1739  ff.),  der  havde  til  Formaal  at  beskrive  den  kongl. 
Mønt-  og  Medaillesamling;  thi  vel  kom  Værket  ikke  paa  den  Tid 
til  Udførelse,  men  det  gav  Anledning  til,  at  G.  1742  indkom  til 
Kongen  med  et  Forslag  til  Oprettelse  af  et  Selskab  for  Fædrelandets 
Antikviteter  og  Historie  efter  det  svenske  Antikvitetskollegiums 
Mønster.  Planen  modtog  nogle  Ændringer  og  førte  da  til  Op- 
rettelsen af  det  kgl.  danske  Videnskabernes  Selskab,  i  det  Sam- 
fundets Opgave  udvidedes  til  at  omfatte  ogsaa  andre  Videnskaber 
end  Oldstudiet  og  Historien.  Selskabet  begyndte  sin  Virksomhed 
i743»  og  Gehejmeraad  J.  L.  Holstein  blev  dets  første  Præsident; 
men  Sjælen  i  Samfundet  var  i  dets  første  Periode  G.,  som  hans 
Afhandlinger  i  i. — 5.  Bind  af  Selskabets  Skrifter  noksom  vise. 
Ogsaa  med  Hensyn  til  et  andet  litterært  Selskab,  der,  til  Forskjel 
fra  det  mere  omfattende  Videnskabernes  Selskab,  sædvanlig  kaldtes 
«det  lille »,  nemlig  «det  danske  Selskab  til  den  nordiske  Histories 
og  Sprogs  Forbedring*  (stiftet  1745),  har  G.  ikke  ringe  Fortjeneste, 
skjønt  det  er  hans  Discipel  J.  Langebek,  der  har  Æren  af  dets 
Stiftelse  og  blev  dets  første  Forstander. 

Ligesom  de  ovennævnte  Kommissioner  optoge  meget  af  G.s  l'id, 
saaledes  ogsaa  de  Opgaver,  der  offentiig  og  privat  stilledes  ham. 
Selv  ytrede  han  en  Gang  (1734):  «Stundum  maa  jeg  lade  mig  bruge 
til  det,  hvoraf  jeg  noget  har  lært,  stundum  til  andet,  hvoraf  jeg 
aldrig  i  mine  Dage  har  tænkt  paa  det  ringeste  at  lære*.  Ved  det 
sidste  kunde  man  mulig  tænke  paa  de  Handelsaflfærer  paa  Ostindien 
og  Kina,  i  hvilke  G.  i  en  Række  Aar  var  impliceret,  vistnok  mere 
for  at   føje  sine  fornemme  Venner,   som  han  maatte  holde  å  jour 

med  Sagernes  Gang,  end  efter  eget  Initiativ.  —  G.s  Breve  til  Rost- 
gaard,  Grev  Chr.  Rantzau  o.  a.  vise  noksom,  hvor  megen  Tid  han 
anvendte  i  sine  Venners  Tjeneste,  ofte  i  aldeles  illitterære  Sager. 
De  Hverv,  der  paalagdes  ham  af  Regeringsavtoriteter,  plejede  dog 
at  staa  i  nærmere  Forhold  til  hans  egentlige  Kald,  om  de  end 
kunde  være  besværlige  nok,  som  da  Kongen  1734  forlangte  hans 
Betænkning  om  den  af  en  Tysker  givne  Forklaring  af  Indskriften 
paa  det  ved  Møgeltønder  fundne  Guldhorn,  eller  da  Udenrigsminister 
Schulin  1741  forlangte  og  fik  Oplysninger  om  Fiskeriet  og  den 
fremmede  Nationer  forbudne  Handel  paa  Island,  Færøerne  og  Norge. 

Ikke  faa  af  G.s  Skrifter  have  deres  Oprindelse  fra  Opfordringer 
eller  Spørgsmaal,  der  ere  udgaaede  til  ham  fra  andre;  og  da  han 
ikke  synes  at  have  haft  nogen  stærk  Selvdrift  i  Retning  af  Offentlig- 
gjørelse  af  sine  Studier,  kan  man  sige,  at  disse  Tilskyndelser  uden- 
fra  have  været  betydningsftilde,  i  det  Efterslægten  derved  delagtig- 
gjordes i  det  uhyre  Kundskabsforraad,  som  G.  sad  inde  med,  men 
som  vel  ellers  unyttet  vilde  være  gaaet  med  ham  i  Graven.  Dette 
gjælder  saaledes  hans  Deltagelse  i  Udgivelsen  af  Slanges  « Chri- 
stian IV's  Historie*.  Konferensraad  N.  Slange  havde  udarbejdet  et 
saadant  Værk;  men  da  han  var  en  meget  gammel  Mand,  og  Værket 
led  af  adskillige  Mangler,  gav  Christian  VI  o.  1733  G.  det  Hverv 
at  gjennemgaa  Skriftet  inden  Trykningen  og  at  paase,  at  der  intet 
fandtes  i  samme,  der  stred  imod  Sandheden  eller  kunde  være 
krænkende  for  Christian  IV.  Det  var  et  saare  møjsomt  Hverv  for 
G.,  især  paa  Grund  af  det  ejendommelige  Forhold,  hvori  han  var 
stillet  til  Slange,  hvorved  det  ikke  blev  muligt  for  ham  at  røre  sig 
frit  før  efter  dennes  Død  (1737).  Med  Hensyn  til  den  nævnte 
Historie,  som  først  udkom  1749,  efter  at  ogsaa  G.  var  gaaet  bort, 
var  Forholdet  derfor  dette:  Historien  før  1613  er  væsentiig  Slanges 
Arbejde,  fra  1613 — 29  har  G.  bidraget  betydeligt  til  at  udfylde 
Manglerne,  og  fra  1629 — 48  har  han  haft  fri  Haand  over  det  fore- 
liggende Manuskript. 

En  noget  lignende  Stilling  indtog  G.  ogsaa  til  den  florentinske 
Udgave  af  Meursius'  «Historia  Danica».  Johs.  Lamius,  en  italiensk 
Videnskabsmand,  vilde  foranstalte  en  samlet  Udgave  af  Johs.  Meur- 
sius' lærde  Værker  og  henvendte  sig  derfor  her  til  Landet  for  at 
faa  Bistand.  G.  paa  viste  da,  at  Meursius'  «Hist.  Dan.»  var  et 
Andenhaandsarbejde  uden  videnskabeligt  Værd;  men  da  Lamius 
alligevel  vilde  have  den  med  i  Udgaven,  paatog  han  sig  det  uhyre 
Arbejde  i  Form  af  Noter  under  Texten   at  rette,   supplere  og  for- 

bedre  den  foreliggende  Historie,  saa  at  den  9.  Del  af  Meursii 
« Opera*  (udk.  1746)  fra  at  være  et  Værk,  der  kun  havde  Værd  i 
stilistisk  Henseende,  blev  et  af  de  vigtigste  Kildeskrifter  til  Dan- 
marks ældre  Historie.  Tillige  forsynede  han  den  italienske  Udgiver 
med  Afskrifter  af  en  stor  Samling  Breve  fra  og  til  Meursius,  der 
blev  trykt  i  Værkets  11.  Del.  G.s  «Commentatio  de  ficta  Henrici 
Aucupis  expeditione  Danica*,  der  udkom  i  et  Tidsskrift  i  Leipzig, 
er  en  udvidet  Bearbejdelse  af  en  af  de  kritiske  Undersøgelser,  som 
Meursius'  Historie  gav  Anledning  til.  Naar  G.  1737  udgav  Niels 
Krags  hidtil  utrykte  « Annales  Christiani  III»,  ledsaget  af  forskjellige 
andre  Bidrag  til  samme  Konges  Historie,  saa  var  Meursius  paa  en 
Maade  ogsaa  Anledning  dertil.  Det  var  nemlig  G.  om  at  gjøre  at 
vise,  at  Krag  var  den  egentlige  Forfatter  af  Christian  III's  Historie, 
som  Meursius  ved  nogle  Ændringer,  mest  af  stilistisk  Art,  havde 
gjort  til  sit  Værk.  Tillige  forøgede  han  Arbejdets  Værd  i  høj  Grad 
ved  en  lang  og  meget  instruktiv  Indledning,  der  ikke  uden  Føje  af 
C.  Paludan-Miiller  betegnes  som  den  første  Prøve  paa  og  Mønster 
af  en  historisk  Kildekritik  i  vor  Litteratur.  —  Da  Videnskabernes 
Selskab  1744  foranstaltede  Udgivelsen  af  Johs.  Mollers  store  Litte- 
raturlexikon,  «Cimbria  literata»,  forsynede  G.  ogsaa  dette  Værk  med 
en  udførlig  og  fortrinlig  Fortale,  hvori  han  bl.  a.  fremstillede  sine 
Grundsætninger  med  Hensyn  til  den  historiske  Kritik.  —  Ogsaa 
Udgaven  af  A.  Bordings  poetiske  Skrifter  (1735)  ^^  ^-  stor  For- 
tjeneste af  og  har  i  en  længere  Fortale  udtalt  sig  om  den  nævnte 
Digter  og  hans  Arbejders  Værd. 

Da  G.  1745  nedlagde  Rektoratet  ved  Universitetet,  holdt  han 
en  lang  og  i  litterærhistorisk  Henseende  meget  indholdsrig  Tale, 
«De  origine  et  statu  rei  litterariæ  in  Dania  et  Norvegia  usqve  ad 
fundatam  Universitatem  Hafniensem»,  der  blev  trykt  i  «Dån.  Bibl.» 
VII.  Derimod  fik  han  aldrig  et  andet  Arbejde  af  lignende  Art, 
nemlig  en  Udsigt  over  Historieskrivningen  i  Danmark,  fuldendt. 
Kun  hans  Udkast  til  Skriftets  Grundlinjer  er  bevaret  («Scr.  rer. 
Dan.»  I,  Præfatio).  Heller  ikke  den  Samling  af  Kildeskrifter  til 
Fædrelandets  Historie,  som  han  allerede  17 18  syslede  med,  naaede 
væsentlig  ud  over  Planernes  og  Overvejelsernes  Omraade.  Derimod 
gav  Stiftelsen  af  Videnskabernes  Selskab  ham  Anledning  til  at  ud- 
arbejde en  Række  interessante  Afhandlinger  over  Æmner  vedrørende 
Danmarks  Historie  og  Sprog.  Blandt  disse  Afhandlinger,  «der  endnu 
ere  Mønstre  paa  historisk  Kritik  og  kritisk  Sproggranskning »,  kan 
næ^Ties:   «0m  det  Aar,  da  Knud  den  store  rejste  til  Rom»,    «0m 

Krudtets  Opfindelse  og  Brug  i  Danmarks,  «0m  Christian  II's  Reli- 
gionsreformation*,  «0m  Theophrastus  Paracelsus  har  været  i  Dan- 
mark»,  «0m  Christian  II's  Medfølgere  ud  af  Danmark*,  « Forbed- 
ringer til  Kong  Valdemar  Christoffersens  Historie »,  «0m  Christian  II's 
Datter  Christines  samt  «0m  Ordene  Skrifte  og  Skriftemaab,  «Om 
Ordet  Dimmeluge*,  tOm  Hærmand  eller  Herremand »,  «0m  Ordet 
Arildstid»,  « Prøve  af  danske  Ord  og  Talemaader  af  det  angelsaxiske 
Sprog  forklarede*. 

Overskue  vi  hele  G.s  historiske  Forfatter-  og  Udgivervirksomhed, 
hvortil  endnu  kunde  føjes  en  ufuldendt  Udgave  af  Knytlinga  Saga 
med  latinsk  Oversættelse,  saa  se  vi,  at  den  tilhørte  Tiden  efter 
1730,  da  G.  som  kgl.  Historiograf  og  Arkivar  havde  faaet  et  be- 
stemt Kald  i  historisk  Retning.  Saa  godt  som  alle  Skrifterne  frem- 
kom efter  ydre  Foranledning.  Dog  er  det  G.s  uforglemmelige  Be- 
tydning, at  ved  ham  begyndte  den  historiske  Kritik  at  uddanne  sig 
i  Danmark.  «A1  tidligere  Kritik  var  tilfældig,  fremtvungen  af  Kil- 
dernes indbyrdes  Modsigelse  eller  alt  for  aabenbare  Ensidighed.  Nu 
viser  G.,  at  det  overalt  gjælder  om  ikke  at  gjentage  blindt  hen, 
hvad  der  alt  er  sagt,  men  at  prøve,  hvad  der  siges,  af  hvem  det 
siges,  at  afveje  Kildernes  Troværdighed  og  overalt  nøje  at  klare  sig, 
om  det  angivne  er  muligt,  om  det  er  sandsynligt  og  rimeligt  eller 
endelig  bevist.  Kun  gjennem  saadanne  Særstudier  kunne  vi  — 
sagde  han  —  komme  til  et  Fremskridt  i  den  historiske  Videnskab 
som  det,  hvortil  man  er  naaet  i  Tyskland  og  Frankrig.* 

I  April  1746  blev  G.  udnævnt  til  Etatsraad.  Nogle  Maaneder 
efter  døde  Christian  VI.  .G.  havde  haft  Øje  for  Manglerne  i  denne 
Konges  Regeringsførelse.  Han  havde  følt  det  Tryk,  der  i  flere 
Henseender  havde  hvilet  paa  Folket.  I  et  Brev  til  en  Ven  havde 
han  ytret:  «Her  er  mere  end  paa  noget  andet  Sted  Hold  paa  Fol- 
kets Mund  og  Pen».  G.  var  visselig  en  oprigtig  Kristen,  men  efter 
gammel  Stil;  det  pietistiske  Væsen  var  ham  derfor  imod,  saa  ven- 
ligt hans  Forhold  end  var  til  enkelte  af  denne  Retnings  fremtrædende 
Mæpd,  f.  Ex.  Professor  J.  F.  Reuss,  der  tillidsfuldt  raadførte  sig  med 
G.  om  theologiske  Spørgsmaal.  Modsætningen  til  den  da  herskende 
Retning  havde  bragt  G.  nærmere  til  hans  Kollega  Holberg,  hvis 
tidligere  Optræden  i  « Peder  Paars*  og  Komedierne  havde  været 
ham  imod,  men  hvem  G.  efterhaanden  kom  til  at  betragte  som  en 
Mand,  der  var  vel  skikket  til  at  revse  Overdrivelserne  og  Latterlig- 
hederne i  Tiden,  og  som  derfor  havde  hans  Sympathi.  Kjendeligt 
er  det  ogsaa,  hvor  meget  G.  interesserede  sig  for  de  naturviden- 
Dansk  bio^.  Lex.    VI.  April  1893.  12 

skabelige  Undersøgelser,  som  begyndte  at  vinde  Indgang.  «Han 
staar  derfor  som  Overgang  fra  den  gamle  Tid  til  den  nye,  der 
begge  have  Del  i  ham.»  En  saa  omfattende  Lærdom  som  den, 
G.  besad,  er  nu  en  Umulighed  paa  Grund  af  Videnskabernes  Frem- 
skriden  og  deraf  følgende  Deling.  Hans  overlegne  Kundskaber  i 
Forhold  til  hans  samtidige  gave  hans  Arbejder  den  afgjørende  Sikker- 
hed, der  karakteriserer  dem,  og  skaflfede  hans  Kritik  Indgang.  Der 
er  noget  vederhæftigt  ved  G.s  Stil,  særlig  naar  han  skriver  Latin. 
Man  mærker,  at  det  er  en  Mand,  der  har  fast  Grund  under  Fødderne 
og  derfor  træder  sikkert,  hvor  han  færdes. 

G.  skulde  ikke  længe  overleve  Regeringsskiftet.  Efter  i  mange 
Aar  at  have  kunnet  glæde  sig  ved  en  uforstyrret  Sundhed  og  en 
ualmindelig  Arbejdskraft  faldt  han  i  sit  63.  Aar  i  en  Sygdom,  som 
han  selv  ansaa  for  dødelig.  Han  var  dog  ikke  sengeliggende,  men 
arbejdede  indtil  faa  Timer  før  sin  Død.  Men  da  han  om  Aftenen 
vilde  se  paa  Uret,  mærkede  han,  at  Synet  svigtede  ham;  « derefter 
lagde  han  sig  paa  Sengen,  laa  nogle  Timer  stille  og  talte  med  sin 
Gud  og  forlod  saa  denne  Verden  som  en  mæt  Gjæst»  19.  Febr. 
1748.  Hans  Minde  hædredes  ved  et  meget  talrigt  Ligfølge.  Viden- 
skabernes Selskab  lod  slaa  en  Erindringsmedaille,  og  Hjelmstjeme 
holdt  en  Lovtale  over  ham  i  dette  Selskab.  —  Meget  efterlod  han 
uftildendt;  men  han  kunde  dog  med  Sandhed  sige:  Jeg  har  arbejdet 
uafladelig,  ufortrøden;  Tiden  kunde  jeg  ikke  forlænge.  Mænd,  som 
han  havde  uddannet,  traadte  i  hans  Spor  og  optoge  den  Traad,  der 
ved  hans  Død  var  bristet. 

I  mange  Aar  havde  G.  ført  fælles  Husholdning  med  Lægen 
Jens  Bing  (s.  II,  272),  hvis  noget  skarpe  Væsen  og  raske  Domme 
vare  en  Slags  Forfriskelse  for  G.  i  hans  Hviletimer.  Morsomt  er 
det  at  læse  G.s  Ytringer  om,  at  han  ikke  turde  lade  Bing  mærke 
noget  til  sit  Kvaksalveri  med  det  Tjærevand,  som  han  og  gamle 
Jørgen  Fyrbøder  i  Arkivet  i  Smug  tilberedte,  og  som  han  selv  drak 
og  anbefalede  sine  fornemme  Venner.  P.  F.  Suhm,  der  i  sin  Ung- 
dom havde  kjendt  G.  og  af  denne  ligesom  var  indviet  til  Historiker- 
kaldet, siger  om  ham,  at  han  ingen  Fejl  havde  uden  nogen  Hastig- 
hed. En  anden  samtidig  har  sagt  om  ham:  Han  blev  til  sidst  noget 
gnaven  af  det  meget  Arbejde.  Det  er  vel  altsaa  sandt  —  G.  ind- 
rømmede det  selv  — ,  men  lige  saa  vist  er  det,  at  han  for  øvrigt 
var  en  ualmindelig  ædelt  tænkende  og  tiltalende  Personlighed,  en 
Mand,  der  ikke  søgte  sit  eget,  gjæme  vilde  hjælpe  andre  og  altid 

bedømte  sig  selv  og  sine  Evner  med  den  største  Beskedenhed. 
Fædrelandet  vil  bevare  hans  Navn  som  et  af  de  store  fra  Fortiden. 
Skand.  lit  Selsk.  Skr.  18 10.  Møller,  Mnemosyne  IV.  Danske  Saml. 
IV,  97  fif.  N.  M.  Petersen,  Den  dsk.  Lit.  Hist.  IV.  Suhm,  Nye  Saml.  IV. 
Hist  Tidsskr.  5.  R.  IV.     Fædrelandet  1885,  Nr.  292.  jy.  J?,  Rørdam, 


—  De  trykte  Arbejder  til  den  klassiske  og  fortrinsvis  da  den 
græske  Filologi^  som  foreligge  fra  H.  Grams  Haand,  ere  hverken 
mange  i  Antal  eller  store  i  Omfang;  alle  have  de  Form  af  Dispu- 
tationer,  som  han  har  skrevet  dels  som  Alumnus  paa  Elers'  Kolle- 
gimn,  dels  som  Professor  ved  Universitetet.  Paa  Kollegiet  var  han 
kommen  ind  i  en  Plads,  der  egentlig  skulde  tilfalde  en  mathematisk 
studerende;  hermed  hænger  det  sammen,  at  hans  Disputationer  fra 
Kollegietiden  for  største  Delen  dreje  sig  om  Æmner,  der  staa  i 
nærmere  eller  fjæmere  Berøring  med  de  mathematiske  Videnskaber. 
Den  mærkeligste  af  disse  Afhandlinger  er  Skriftet  «De  origine  geo- 
metriæ  apud  Ægyptios»  fra  1706.  Han  bekæmper  deri  den  paa 
de  Tider  almindelig  antagne  Mening,  at  Geometrien  først  skulde 
være  fremkommen  i  Ægypten  paa  Sesostris'  Tid  og  have  sit  Ud- 
spring fra  Nødvendigheden  af  en  Grænseregulering  af  Markerne, 
naar  Nilens  Oversvømmelser  havde  udslettet  Grænseskjellene,  og  han 
viser  med  rette,  at  det  er  en  blot  og  bar  Gisning  af  Herodot,  ikke 
nogen  positiv  Efterretning  hos  ham,  hvorpåa  man  har  grundet  denne 
Anskuelse;  i  Overensstemmelse  med  andre  Steder  hos  de  gamle 
Forfattere  vil  han  hævde  Geometrien  en  langt  større  Ælde  og  hen- 
føre dens  Oprindelse  til  den  mythiske  ægyptiske  Hermes  (Theuth 
eller  Thoth),  og  saa  falder  han  paa  den  besynderlige  Idé  at  ville 
bevise,  navnlig  ved  Hjælp  af  Steder  hos  meget  sene  jødiske  eller 
kristelige  græske  Forfattere,  at  denne  Thoth  snarest  maa  være  iden- 
tisk med  Bibelens  Abraham.  Mere  egentlig  filologisk  Karakter  har 
en  anden  Afhandling  fra  17 10:  «Observationes  ad  Arati  Phænomena*, 
en  exegetisk-kritisk  Kommentar  til  dette  astronomiske  Læredigt.  Af 
hans  Universitetsarbejder  er  det  betydeligste  vistnok  hans  «Historia 
deorum  ex  Xenophonte»  (17 16),  i  hvilket  han  i  Tilknytning  til  de 
Navne  paa  Guder  og  Heroer,  der  findes  i  Xenophons  Værker, 
giver  en  paa  visse  Punkter  meget  udførlig  og  indgaaende,  paa  andre 
mere  knapt  holdt  Udvikling  af  de  mythologiske  Forestillinger,  der 
samle  sig  om  disse  Navne;  i  et  Tillæg  dertil  yder  han  en  ret  an- 
selig Række  Bidrag  til  den  da  meget  mangelfulde  græske  Lexiko- 
grafi,    væsentlig    hentede    fra    Læsningen    af  Xenophon.      Værket, 

som  egentlig  kun  er  i.  Afsnit  af  et  paatænkt  større  Arbejde,  «An- 
tiqvitates  Xenophonteæ»,  der  dog  aldrig  kom  til  Udførelse,  vidner 
om  stor  Belæsthed  i  den  græske  Litteratur  og  om  nøje  Bekjendt- 
skab  med  de  foreliggende  Arbejder  af  ældre  Filologer;  mod  disse 
retter  han  oftere  en  berigtigende  og  supplerende  Kritik,  men  over 
for  selve  Oldtidsforfatteme  optræder  han  mere  som  notitssamlende 
end  som  kritiserende,  naar  undtages,  at  han  paa  enkelte  Steder 
ikke  uden  Held  forsøger  sig  i  Verbalkritik.  Enkelte  ret  værdifulde 
Bidrag  til  Thucydides'  Exegese  og  Kritik  foreligge  i  hans  «Castiga- 
tiones  ad  scholia  in  Thucydidem»,  2  ,Disputationer  fra  1721 — 22; 
de  ere  ogsaa  benyttede  af  senere  Udgivere,  f.  Ex.  K.  W.  Kruger. 
Til  sidst  maa  omtales  hans  «Notitia  veterum  Græcæ  lingvæ  auto- 
rum contractior*,  2  Disputationer  fra  1729 — ^32,  en  kortfattet  græsk 
Litteraturhistorie,  der  (til  Dels  i  kronologisk  Orden)  omhandler  de 
bevarede  og  nogle  enkelte  af  de  tabte  græske  Forfattere  fra  Homer 
til  Aristoteles;  efter  Angivelsen  paa  Titelbladet  har  Skriftet  nærmest 
været  bestemt  til  at  danne  Grundlaget  for  udførligere  Forelæsninger 
over  den  græske  Litteraturhistorie.  Værket  er  udarbejdet  i  Smag 
med  O.  Borchs  latinske  Litteraturhistorie  (s.  II,  505),  men  af  ringere 
Værd;  den  alt  for  ensidige  Fremhævelse  af  Forfatternes  stilistiske 
Ejendommeligheder,  medens  andre  og  vigtigere  Karaktermærker  for 
deres  Forfattervirksomhed  forbigaas  eller  dog  ikke  komme  fiildt  til 
deres  Ret,  er  her  ikke  paa  sin  Plads,  og  i  de  biografiske  og  biblio- 
grafiske Bemærkninger  følges  den  da  antagne  Overlevering  temmelig 
godtroende.  —  Om  G.s  filologiske  Arbejder  i  det  hele  kan  man 
vel  udtale  den  Dom,  at  de  vistnok  for  deres  Tid  have  været  meget 
dygtige  og  godt  kunne  gjøre  det  forstaaeligt,  at  han  har  vundet 
Ry  for  at  være  en  meget  lærd  og  grundig  Filolog;  men  de  bære 
dog  saa  stærkt  Præget  af  den  Tids  Arbejdsbetingelser  og  Arbejds- 
methode,  at  de,  bortset  fra  visse  Enkeltheder,  ikke  kunne  have  megen 
Betydning  for  Nutiden.  En  Totalanskuelse  af  den  græske  Oldtid 
kommer  ingensteds  til  Orde  hos  ham.  Hans  latinske  Sprog  er  i 
de  ældre  Skrifter  tungt  og  knudret,  i  de  senere  betydelig  bedre, 
men  dog  aldrig  rigtig  elegant. 

For  Skolerne  har  han  virket  ved  Udgivelsen  af  sin  «Nucleus 
Latinitatis»,  hvis  dette  Værk  da  virkelig  skyldes  ham;  thi  efter 
Worms  Udtalelse  i  hans  Litteraturlexikon  synes  der  at  have  hersket 
nogen  Tvivl  derom,  og  vist  er  det,  at  det  ikke  bærer  hans  Navn 
paa  Titelbladet.  Men  det  har  dog  almindelig  gaaet  for  at  være  af 
ham,  og  det  var  fra  dets  første  Fremkomst  i  1722  den  mest  brugte 

latinsk-danske  (og  ved  det  tilføjede  Register  ogsaa  dansk-latinske) 
Ordbog  i  Skolerne,  lige  indtil  Jacob  Badens  Ordbøger  (s.  I,  404) 
afløste  det.  M.  CL  Gertz. 

Gram,  Hans  Christian  Joachim,  f.  1853,  Læge.  Chr.  G.  er 
en  Søn  af  ovennævnte  Professor  Frederik  Terkel  Julius  G.  og  født 
i  Kjøbenhavn  13.  Sept.  1853.  Efter  at  være  dimitteret  fra  Metro- 
politanskolen  1871  studerede  han  Lægevidenskab,  dyrkede  tillige 
særlige  naturhistoriske  Studier  og  tog  Lægeexamen  1878.  I  de 
følgende  Aar  havde  han  Ansættelse  paa  forskjellige  kjøbenhavnske 
Hospitaler  som  Kandidat,  i  1882  vandt  han  Universitetets  Guld- 
medaille  og  erhvervede  det  følgende  Aar  den  medicinske  Doktor- 
grad. Derpaa  foretog  han  en  længere  Studierejse,  under  hvilken 
han  ved  forskjellige  tyske  Universiteter  særlig  dyrkede  Studiet  af 
Farmakologi,  Bakteriologi  og  indre  Medicin  og  under  sit  Ophold  i 
Berlin  gjorde  sig  bekjendt  i  den  lægevidenskabelige  Verden  ved 
Paavisning  af  en  fortrinlig  Methode  til  Farvning  af  Bakterier. 
Hjemkommen  blev  han  i  1885  Reservelæge  ved  Kommunehospitalet 
og  virkede  i  de  følgende  Aar  tillige  som  Privatdocent.  1889  blev 
han  Kredslæge  i  Kjøbenhavn,  s.  A.  Medlem  af  Kommissionen  til 
Udarbejdelse  af  en  ny  Farmakopé,  og  1891  erholdt  han  det  ved 
Professor  Wamckes  Død  ledige  Professorat  i  Farmakologi  ved  Uni- 
versitetet. 1892  blev  han  tillige  Overmedikus  paa  Frederiks  Hospi- 
tal. —  1889  ægtede  han  Louise  Ida  Christiane  Lohse,  Datter  af 
Oberst  Ludvig  Frederik  Gustav  L. 

Carøe  og  Selmer,  Den  danske  Lægestand,  6.  Udg.  Jul,  Petersen, 

Gram,  Jørgen  Pedersen,  f.  1850,  Mathematiker.  Han  er  Søn 
af  Gaardejer  Peder  Jørgensen  G.  (f  187 1)  og  Marie  Helene  f.  Aa- 
kjær i  Nustrup  i  Sønderjylland,  hvor  han  fødtes  27.  Juni  1850.  Efter 
Undervisning  i  Byens  Almueskole  og  nogen  privat  Forberedelse 
kom  han  1862  ind  i  Haderslev  lærde  Skole  og  senere  i  Ribe  Ka- 
thedralskole.  Der  fra  dimitteredes  han  1868,  og  1873  bestod  han 
ved  en  Magisterkonferens  i  Mathematik.  Allerede  før  denne  havde 
han  i  den  Gren  af  Mathematikken,  som  han  opgav  som  Speciale, 
nemlig  den  nyere  Algebra,  i  « Tidsskrift  for  Mathematik »  offentlig- 
gjort et  værdiftildt  Arbejde,  som  1874  i  videre  Bearbejdelse  optoges 
i  «Mathematische  Annalen*  under  Titelen :  tSur  quelques  théorémes 
fondamentaux  de  l'algébre  moderne*.  Det  har  vakt  Opmærksomhed 
ved  det  simple  og  naturlige  Grundlag,  som  deri  lægges  for  den 
saakaldte  Invarianttheori. 

Forholdene  og  G.s  egen  Tilbøjelighed  førte  ham  imidlertid 
snart  ind  paa  andre  Grene  af  Mathematikken.  I  1875  blev  han 
Assistent  og  dernæst  Beregner  ved  Livsforsikringsselskabet  « Hafnia*, 
og  1  1884 — 85  ledede  han  Grundlæggelsen  af  Ulykkesforsikrings- 
selskabet  « Skjold »,  for  hvilket  han  siden  den  Tid  har  været  Direk- 
tør. Den  praktiske  Anvendelse  af  Mathematik  og  Regnekunst,  som 
saaledes  blev  G.s  Kald,  og  hvortil  en  Række  forstvidenskabelige 
Undersøgelser  (s.  ndfr.)  gav  ham  yderligere  Anledning,  bragte  ham 
til  nu  fortrinsvis  at  studere  Sandsynlighedsregning  og  Hjælpemidlerne 
til  numerisk  Beregning.  En  vigtig  Frugt  af  disse  Studier,  som  G. 
har  drevet  med  lige  aabent  Blik  for,  hvorledes  de  mathematiske 
Theorier  kunne  fremme  og  lette  de  praktiske  Overblik  og  Bereg- 
ninger, og  hvorledes  omvendt  Anvendelserne  kunne  give  Anledning 
til  videre  Udvikling  af  Theorieme,  er  hans  Afhandling:  «0m  Række- 
udviklinger, bestemte  ved  Hjælp  af  de  mindste  Kvadraters  Methode*, 
hvorved  han  i  1879  erhvervede  den  filosofiske  Doktorgrad.  Han 
har  senere  gjort  den  videre  bekjendt  ved  en  tysk  Bearbejdelse  i 
« Journal  fur  die  Mathematik ». 

Ved  Siden  af  disse  Undersøgelser  er  G.  dog  vedbleven  at 
dyrke  Mathematikken  fra  mere  abstrakte  Synspunkter.  Han  har  i 
de  senere  Aar  navnlig  givet  betydningsfulde  Bidrag  til  Taltheorien. 
I  1884  vandt  han  saaledes  Videnskabernes  Selskabs  Guldmedaille 
for  « Undersøgelser  angaaende  Mængden  af  Primtal  under  en  given 
Grænse »,  som  derefter  optoges  i  Selskabets  Skrifter.  Efter  derpaa 
i  1888  at  være  bleven  Medlem  af  Selskabet  har  han  i  dets  Skrifter 
i  1890  publiceret  « Studier  over  nogle  numeriske  Funktioner*.  I 
øvrigt  har  han  lagt  sin  Interesse  for  hele  Mathematikken  for  Dagen 
ved  i  1883 — 89  at  være  den  virksomste  Deltager  i  Redaktionen  af 
« Tidsskrift  for  Mathematik*,  som  indeholder  mange  Arbejder  af 
ham  selv,  og  ved  i  en  Aarrække  at  give  Referater  af  dansk  mathe- 
matisk  Litteratur  til  «Jahrbuch  iiber  die  Fortschritte  der  Mathematik*. 

30.  Sept.  1879  ægtede  G.  Dorthe  Marie  Sørensen,  Datter  af 
Smeddemester  Søren  Pedersen  i  Taastrup. 

Levnedsbeskrivelser  af  de  ved  Kbhvns  Universitets  Firehundredaarsfest 
promov.  Doktorer.  H,  G.  Zeuthen, 

—  Allerede  i  Midten  af  Halvfjerdserne  begyndte  J.  P.  Gram 
efter  Opfordring  af  P.  E.  Muller  at  sysle  med  Spørgsmaal  ved- 
rørende MathemaUkkens  Anvendelse  paa  Skovbrugets  Theori.  Frugten 
af  disse  Studier  har  været  en  Række  Afhandlinger,  der  ere  oifentlig- 

gjorte  i  « Tidsskrift  for  Skovbruge,  og  af  hvilke  særlig  maa  nævnes 
«Om  Konstruktion  af  Normal-Tilvæxtoversigter»,  I — ^n.  Her  an- 
vender G.  meget  smukt  empiriske  Tilnærmelsesformler  paa  Iagt- 
tagelser over  Træernes  Væxtforhold,  og  hans  Fremstilling,  der  i  lige 
høj  Grad  udmærker  sig  ved  Originalitet  og  Klarhed,  har  paa  mange 
Punkter  paavirket  den  nyere  danske  Skovbrugslitteratur,  foruden  at 
den  har  vakt  en  Del  Opmærksomhed  i  Udlandet.     A.  Oppermatm, 

Gram  9  Laurids ,  o.  1580  —  o.  1645,  Foged.  Hans  Fader  og 
Farfader,  Mads  G.  (f  o.  1602)  og  Peder  Madsen,  vare  de  2  første 
lutherske  Sognepræster  i  Frons  Præstegjæld  i  Gudbrandsdalen,  den 
ældste  formentlig  af  dansk  Herkomst.  1608 — 9  nævnes  L.  G.  første 
Gang  og  da  som  Forpagter  af  Hunnerfossens  Fiskeri  i  Øjer  (Gud- 
brandsdalen). 1610 — 14  forekommer  han  som  Foged  i  Gudbrands- 
dalen og  beboede  da  Gaarden  Forr  i  Fron.  Efter  at  være  afgaaet 
fra  Fogedbestillingen  har  han  formentlig  taget  Ophold  i  Birid  Præste- 
gjæld (^Thotens  Fogderi),  hvor  han  ejede  Jordegods.  Hvad  der 
har  gjort  hans  Navn  bekjendt,  er  hans  Deltagelse  i  Begivenhederne 
i  Avg.  161 2,  da  en  Afdeling  skotske  Lejetropper,  der  skulde  drage 
til  Sverige,  af  Bønderne  i  Gudbrandsdalen  overrumpledes  og  ned- 
sabledes ved  Kringelen  i  Vaage.  Som  Stedets  Øvrighed  havde  han 
selvfølgelig  draget  Omsorg  for  at  samle  Bønderne  til  Modstand 
mod  den  fremtrængende  Fjende  og  anordne  Posteringerne,  men 
personlig  deltog  han  ikke  i  den  afgjørende  Aktion,  hvor  Bønderne 
anførtes  af  3  af  sine  Bygdelensmænd,  medens  Fogeden  med  en  anden 
Afdeling  havde  taget  Post  længere  syd  paa  i  Dalen  (i  Ringebo 
Præstegjæld),  hvorhen  Skotteme  imidlertid  ikke  naaede,  efter  at 
Nederlaget  forud  havde  været  afgjørende.  Af  denne  Grund  er  det 
vel,  at  Fogeden  ikke  senere  modtog  nogen  offentlig  Anerkjendelse, 
hvad  der  derimod  var  Tilfældet  med  de  nævnte  3  Lensmænd. 

Laurids  (eller  Lars)  G.  synes  først  at  være  død  o.  1645;  hans 
Hustrus  Navn  er  ubekjendt,  men  en  meget  talrig  Efterslægt  i  Norge 
nedstammer  fra  ham,  hvoriblandt  flere  Kognatlinjer  have  antaget 
Familjenavnet  Gram. 

Personalhist  Tidsskr.  2.  R.  II,  66  ff.     Norske  Saml.  II,  288  f. 

H,  J,  Huiifeldi'Kaas, 

Gram,  Niels,  1664  —  o.  17 13,  Præst,  forriges  Sønnesøns  Søn, 
blev  født  28.  April  1664  og  var  Søn  af  Kapellan  Mads  G.  i  Land 
(ved  Nordenden  af  Randstjord)  og  Kirsten  Knudsdatter  Mossin.  Han 
blev  privat  indskrevet  som  Student  1679.     Sin  Præstegjeming  be- 

gyndte  han  1688  i  Tønsberg  som  Kapellan  eller  Vicepastor  til 
St.  Laurentii  Kirke  og  ægtede  1689  en  Datter  af  Provst  Mikkel 
Throndsen  sammesteds,  Anne  Mikkelsdatter  (f  1706).  Han  besad 
gode  Kundskaber  og  havde  ypperlige  Talegaver,  men  var  en  rygges- 
løs og  slet  Person.  Da  Christoffer  Meidell,  som  var  fra  Tønsberg, 
1690  havde  opgivet  sin  Stilling  som  Præst  for  den  dansk-norske 
Menighed  i  London,  kom  G.  til  London  Aaret  efter  —  sit  Em- 
bede og  sin  Familie  var  han  løbet  fra  —  og  vidste  at  insinuere 
sig  saaledes  hos  en  af  de  fornemste  Mænd  i  Menigheden,  at  han 
endog  uden  lovligt  Kald  trængte  sig  ind  i  dette  Embede  og  i  flere 
Maaneder  vakte  stor  Splid  og  Forvirring  i  den  nys  dannede  Menig- 
hed. Dels  Trusler,  dels  Løfter  fra  Biskop  Bagger  i  Kjøbenhavn 
fik  ham  dog  til  at  rejse  tilbage  til  Danmark.  1692  tog  han  Ma- 
gistergraden i  Kjøbenhavn,  og  s.  A.  lykkedes  det  ham  ved  Biskop- 
pens Protektion  at  blive  Sognepræst  i  Søborg  og  Gilleleje  i  Nord- 
sjælland. Men  et  Aar  var  næppe  gaaet  til  Ende,  før  han  blev  anklaget 
for  adskillige  grove  Excesser  og  for  i  sin  Præstegaard  at  leve  i 
forargeligt  Samliv  med  et  Fruentimmer,  skjønt  det  var  hver  Mand 
bekjendt,  at  han  havde  Hustru  og  Børn  i  Norge.  Ved  Højesterets- 
dom af  16.  Okt.  1694  dømtes  han  fra  Kjole  og  Krave  og  forvistes 
Landet. 

Han  drog  da  over  til  Skaane,  forførte  Provstens  Datter  i 
Nørre  Vram  ved  Helsingborg  og  maatte  rømme.  Saa  hører  man 
fra  ham  fra  Amsterdam,  hvor  han  kalder  sig  « Frederik  Gram»  og 
lader  trykke  en  Piece,  hvori  han  opfordrer  det  theologiske  Fakultet 
i  Kjøbenhavn  til  at  modarbejde  den  Vranglære,  som  Prokansleren 
i  Kiel,  Professor  Franck,  beskyldes  for  at  udbrede.  Det  hele  var 
et  Opspind  for  at  faa  Theologeme  i  Kjøbenhavn,  paa  hvem  han 
havde  faaet  et  Horn  i  Siden,  til  at  prostituere  sig  lige  over  for  det 
unge  Kieler-Fakultet.  Men  de  kjøbenhavnske  Theologer  tillagde  dog 
G.s  Skrift  saa  megen  Betydning,  at  de  ansaa  det  fornødent  1698 
at  udsende  et  offentligt  Program  for  at  advare  mod  G.  og  oplyse 
om  hans  Skarnsstreger.  Fra  Holland  gjennemstrejfede  han  Flandern 
og  Tyskland,  overalt  øvende  Bedragerier  og  Skjændigheder.  I 
Celle  i  Hannover  vandt  han  Yndest  hos  Hoffet  som  Prædikant, 
udgav  sig  for  at  være  af  gammel  Adel  og  senest  at  have  beklædt 
Embede  som  Feltprovst  ved  de  svenske  Tropper  i  Brabant.  Han 
var  lige  paa  Nippet  til  at  kaldes  til  større  præstelig  Virksomhed  i 
Hannover,  da  hans  skandaløse  Levned  rygtedes,  og  det  kun  ved 
Flugt  lykkedes  ham  at  unddrage  sig  retslig  Forfølgelse.    Hos  Jesu- 

iteme  i  Hildesheim  fandt  han  derefter  venlig  Modtagelse  og  forstod 
saaledes  at  forstille  sig  for  dem,  at  de  med  Glæde  modtoge  ham 
som  Konvertit  og  lode  ham  i  en  stor  Forsamlings  Paahør  højtidelig 
meddele  sin  Omvendelse  til  den  katholske  Kirke  og  forbande  det 
lutherske  Kirkesamfund.  Hans  Udsvævelser  fortsattes,  og  han  skal 
af  Jesuiteme  være  sendt  til  Køln.  Men  han  løb  fra  dem  og  skal 
have  giftet  sig  paa  ny.  Fra  Tyskland  flygtede  han  til  England, 
levede  der  under  Navnet  « Nicolai  Løvengram*  og  « Baron  afBlom- 
mesholm»,  kom  endelig  i  Begyndelsen  af  1712  tilbage  til  Norge, 
hvor  han  en  Tid  opholdt  sig  hos  en  Broder  paa  en  Gaard  et  Par 
Mil  fra  Christiania.  Her  blev  han  arresteret  som  mistænkt  for  at 
staa  i  Ledtog  med  de  svenske,  sad  fangen  paa  Akershus  paa  Vand 
og  Brød,  men  blev  derefter  i  Følge  kgl.  Ordre  sendt  til  Kjøben- 
havn  paa  Bremerholm.  Et  uhjemlet  Rygte  fortæller,  at  han  skaJ 
være  undveget  fra  Fængselet  og  flygtet  til  Norge,  men  at  ingen  turde 
huse  ham ;  hvorefter  hans  Spor  tabes.  —  I  et  Samlingsbind  i  Viden- 
skabernes Selskabs  Bibliothek  i  Throndhjem  findes  en  Del,  vistnok 
avtobiografiske.  Optegnelser  om  G.,  i  Følge  hvilke  han  skulde  have 
berejst  de  fjæmeste  Lande  og  der  udført  store  Bedrifter;  men  de 
kunne  kun  betragtes  som  pralende  Opspind  fra  Ende  til  anden. 

Unschuldige  Nachrichten  1707,  S.  364  ff.  Pontoppidan,  Annales  eccles. 
Dan.  IV,  719  ff.  O.  Wolff,  Journal  f.  Politik,  Natur-  og  Menneske-Kundsk.  i8ii, 
II,  157  ff.  Personalhist.  Tidsskr.  III,  144  f.  2.  R.  11,67.  Cawallin,  Lunds  Stifts 
Herdaminne  IV,   151.    J.  Mtlller,  Beskr.  ov.  Jarlsbergs  Provsti  S.  125. 

A,  Jantzen, 

V.  GramboWy  Diderik  Otto,  1732 — 73,  Stiftamtmand.  For- 
ældrene vare  Volrath  Levin  v.  G.,  dansk  Generallieutenant,  og 
Barbara  Sophie  f.  v.  d.  Liihe.  Han  er  født  4.  April  1732,  blev  1744 
Page  og  175 1  Hofjunker,  hvorpaa  han  i  et  Par  Aar  besøgte  Sorø 
Akademi,  hvor  han  især  dyrkede  juridiske  og  økonomiske  EHscipliner. 
Derefter  foretog  han  en  længere  Udenlandsrejse,  hvorunder  han 
studerede  ved  Leipzigs  og  Gøttingens  Universiteter  og  underkastede 
sig  ved  det  sidstnævnte  en  offentlig  Prøve,  ligesom  han  ogsaa  blev 
optagen  som  Medlem  af  det  ansete  tyske  Selskab  ved  Georg-August- 
Universitetet  sammesteds.  Her  faldt  han  i  en  svær  Sygdom,  som 
han  dog  lykkelig  overstod.  1756  vendte  han  tilbage  til  Fædrelandet 
og  blev  strax  efter  udnævnt  til  Kammerjunker,  men  først  1764 
lykkedes  det  ham  at  komme  i  et  juridisk  Embede,  hvor  han  kunde 
anvende  sine  Kundskaber,  i  det  han  blev  virkelig  Raad  i  den 
gottorpske  Overret.     8.  Juli  1766  udnævntes  han  til  Stiftsbefalings- 

mand  over  Throndhjems  Stift  og  Amtmand  over  samme  Amt.  I 
dette  Embede  lagde  han  en  stor  Arbejdsdygtighed  og  megen  Ind- 
sigt for  Dagen;  han  ønskede  at  se  alt  med  egne  Øjne,  gjennem- 
søgte  omhyggelig  sit  Arkiv  og  vidste  i  sin  hele  Embedsførsel  baade 
at  gjøre  sig  respekteret  og  elsket.  Det  norske  Videnskabernes  Sel- 
skab gjorde  ham  til  Medlem  1768,  og  i  det  følgende  Aar  blev  han 
Ridder  af  Danebrog.  30.  Juli  1772  beskikkedes  han  til  Stiftsbefalings- 
mand  over  Akershus  Stift  og  Amtmand  i  samme  Amt  samt  Præses 
i  Overhofretten.  Med  Iver  begyndte  han  ligeledes  her  sin  Embeds- 
virksomhed; han  kom  efter  en  længere  Inspektionsrejse  paa  sin 
Fødselsdag  1773  tilbage  til  Christiania  og  deltog,  skjønt  allerede 
syg,  i  det  Selskab,  hans  Frue  for  Anledningen  havde  ladet  indbyde; 
Sygdommen  forværredes  imidlertid,  og  11  Dage  senere  afgik  han 
ved  Døden,  15.  April  1773.  Han  bisattes  med  stor  Højtidelighed  i 
vor  Frelsers  Kirke  i  Christiania,  men  overførtes  senere  til  den 
Adelerske  Familiebegravelse  i  vor  Frue  Kirke  i  Kjøbenhavn.  — 
Han  blev  gift  13.  Avg.  1765  med  Elisabeth  Sophie  Lente- Adeler 
(^«  1735  t  22.  Febr.  1788),  Datter  af  Gehejmera&d  og  Amtmand 
Theodor  L.-A.  (I,  97).     Ægteskabet  var  barnløst. 

Saml.  af  Minde-Taler,  udg.  af  H.  J.  Wille,  S.  77  ff.  Moe,  Tidsskr.  f.  d. 
norske  Personalhist  I,  465.     W.  Lassen,  Norske  Stamtavler  S.  61 

H.  J,  Huitfeldt'Kaas. 

Grand,  Jens,  — 1327,  Ærkebiskop,  var  en  Søn  af  Torbem, 
der  var  « miles  curialis»,  d.  v.  s.  Kongens  Vederlagsmand,  og  Cæ- 
cilie,  en  Søster  til  Biskop  Peder  Bang  af  Roskilde  (I,  494);  som 
Barn  maa  han  have  oplevet  i  det  mindste  de  sidste  Stadier  af 
dennes  og  hans  Morbroder  Jacob  Erlandsens  Strid  med  Kronen, 
og  disse  Indtryk  have  fæstet  sig  dybt  i  J.  G.s  Sind.  Selv  fik  han 
ogsaa  tidlig  en  fremragende  Stilling  i  Kirken;  efter  at  være  blevet 
oplært  ved  Roskilde  Domkirke  og  have  studeret  i  Frankrig  blev 
J.  G.  o.  1280  Domprovst  i  Roskilde,  og  strax  ved  sin  Ansættelse 
kom  han  til  at  tage  Stilling  imod  Kongen,  Erik  Glipping.  Denne 
fratog  ham  Mikkelskirken  i  Slagelse,  der  efter  J.  G.s  Paastand  var 
annekteret  til  Domprovstiet,  og  da  Erik  endelig  for  saa  vidt  gav 
efter,  som  han  præsenterede  J.  G.  selv  til  den  omstridte  Kirke, 
modtog  Domprovsten  den  vel,  men  nedlagde  tillige  en  Protest,  for 
at  hans  Embede  ikke  siden  skulde  faa  Skade  af  dette  Præcedens 
(1283).  Egne  Oplevelser  ikke  mindre  end  hans  Familieforbindelser 
bidroge  saaledes  til,  at  han  med  Sympathi  fulgte  den  Stormands- 
opposition,   der  paa  denne  Tid  rejste  sig  imod  Erik  Glipping  og 

til  sidst  førte  til  Dral^et  i  Finderup;  paa  offentligt  Ting  i  Sjælland 
udtalte  J.  G.  ogsaa,  at  ingen  kunde  undre  sig  over,  at  denne  Konge 
havde  fundet  en  lige  saa  voldsom  Ende  som  hans  nærmeste  For- 
gængere paa  Tronen.  1  de  kongeligsindedes  Øjne  betragtedes  J.  G. 
endog  som  Medvider  i  Kongemordet,  og  Frygten  for,  at  hans 
Godser  herved  kimde  komme  i  Fare,  ligger  vistnok  bag  ved  en 
Foranstaltning,  J.  G.  traf  i  Sommeren  1288;  han  skjænkede  da  alt 
sit  Fædreneeje,  Strøgods  i  Syd-  og  Midtsjælland,  til  Oprettelsen  af 
6  Præbender  ved  Roskilde  Domkirke,  men  modtog  saa  selv  «som 
en  passende  Gjenbelønning»  af  Kirken  Forlening  for  Livstid  med 
rigt  Gods. 

I  Jan.  1289  døde  Ærkebiskoppen  af  Lund,  Johannes  Dros  (IV, 
3S8)>  og  Kapitlets  Valg  faldt  da  paa  J.  G.  Enkedronningen  skal 
have  modsat  sig  dette,  « fordi  han  var  af  deres  Slægt,  som  dræbte 
Kongen*;  men  hun  maatte  give  efter  og  nøjes  med,  at  J.  G.  aflagde 
de  mest  bindende  Løfter  ikke  blot  om  Troskab  mod  Kongen,  men 
ogsaa  om  at  ville  modstaa  de  fredløse  paa  enhver  Maade.  Med 
Kapitlets  Valgbrev  og  Kongens  Anbefaling  rejste  J.  G.  nu  til  Kurien 
for  at  hente  Palliet;  men  her  gav  han  Aikald  paa  al  den  ved 
Valget  erhvervede  Ret,  hvorefter  Paven  af  egen  Magtfuldkommenhed 
beskikkede  ham  til  Ærkebisp  (18.  Marts  1290);  paa  den  Vis  havde 
han  efter  Tidens  kasuistiske  Moral  unddraget  sig  de  paatagne  For- 
pligtelser. 

Denne  Begyndelse  var  betegnende  for  den  Retning,  hvori  J.  G. 
vilde  styre  som  Ærkebiskop.  Om  en  stille  kirkelig  Virksomhed 
forlyder  der  kun  lidt;  desto  ivrigere  var  han  for  at  hævde  sine 
Rettigheder  over  for  Kronen.  Paa  et  Provinsialkoncilium  fik  han 
vedtaget  en  Fornyelse  af  Vejlekonstitutionen,  der  paabød  Interdikt 
over  Landet,  naar  en  Biskop  blev  fængslet;  da  Roskilde  Bispestol 
blev  ledig,  og  Kongens  Kansler,  den  lærde  Martinus  de  Dada, 
ønskede  dette  Embede,  skyndte  J.  G.  sig  at  stadfæste  Kapitlets 
Valg  af  en  anden.  Ogsaa  i  det  rent  politiske  modarbejdede  han 
Kongens  Planer,  hvor  han  kunde;  han  fandt  sig  i,  at  de  fredløse 
byggede  Fæstningen  Hunehals  paa  Limde  Kirkes  Grund;  da  han 
blev  sendt  til  Viborg  for  at  underhandle,  havde  han,  som  det  paa- 
stodes,  hemmelige  Sammenkomster  med  Marsk  Stig  og  andre  Konge- 
mordere; da  han  paa  Kongens  Vegne  forhandlede  med  Nordmændene 
paa  Varderø,  skal  han  imder  Haanden  have  pustet  til  Ilden.  Stedse 
mere  spændt  blev  Forholdet  mellem  den  unge  Konge  og  den  danske 
Gejstligheds  Overhoved,  og  endelig  besluttedes  det  i  Kongens  Raad, 

at  J.  G.  skulde  fængsles.  Erik  Menveds  Broder  Christoflfer  udførte 
Daaden;  tidlig  om  Morgenen  9.  April  1294  fik  han  J.  G.  lokket  ud 
af  hans  Bolig;  strax  blev  han  greben  og  sammen  med  Domprovsten, 
Jacob  Lange,  ført  hastig  til  Søborg.  Her  sad  han  over  halvandet 
Aar  i  et  elendigt  Fangehul,  bedækket  med  Lænker  og  plaget  paa 
alle  Maader;  Kongen  tilbød  ham  nok  Friheden,  men  kun  paa  Vil- 
kaar,  som  J.  G.  umulig  kunde  gaa  ind  paa. 

Det  er  betegnende,  at  J.  G.s  Fængsling  og  haarde  Behandling 
ikke  formaaede  at  vække  nogen  almindelig  Sympathi  for  ham  i 
Danmark;  Interdiktet  blev  ikke  overholdt,  den  lavere  Gejstlighed 
stod  helt  paa  Kongens  Side,  og  selv  Bisperne  viste  kun  deres 
fangne  Medbroder  ringe  Interesse.  Pavestolen  tog  sig  derimod 
hurtig  af  Sagen;  efter  at  en  aaarig  Sedisvakance  var  endt  ved 
Cølestin  V's  Valg  (Avg.  1294),  truede  denne  Kongen  med  Band- 
sættelse,  om  han  ikke  strax  løsgav  J.  G.,  og  hans  Efterfølger,  Boni- 
facius  VIII,  sendte  Kardinal  Isam  til  Danmark  for  at  virke  herfor. 
Da  denne  kom  til  Norden,  var  J.  G.  dog  allerede  sluppet  ud  af 
Fængselet  (13.  Dec.  1294).  Enhver  kjender  den  romantiske  Maade, 
hvorpaa  den  trofaste  Morten  Kok  befriede  sin  fangne  Herre; 
Beretningen  derom  staar  i  «Fængselshistorien»,  en  samtidig  Skil- 
dring, som  Huitfeldt  siden  lod  trykke  i  dansk  Oversættelse,  og  den 
er  vist  i  alt  væsentligt  at  lide  paa. 

Fyldt  af  Harme  og  Bitterhed  drog  J.  G.  nu  til  Rom;  under- 
vejs var  det,  at  han  i  Briigge  lod  falde  den  Ytring,  at  det  var 
ham  ligegyldigt,  om  det  var  Hertug  Valdemar  eller  en  Jøde  eller 
Saracen  eller  Hedning  eller  selve  Djævelen,  der  regerede  i  Dan- 
mark, naar  det  blot  ikke  var  Kong  Erik  eller  hans  Broder.  I 
Rom  begyndte  nu  for  en  af  Paven  nedsat  Kommission  en  \ddt- 
løftig  Retsforhandling,  hvis  Akter  delvis  ere  bevarede;  Kongen  var 
repræsenteret  af  sin  førnævnte  Kansler  Martin,  og  begge  Parter 
overvældede  hinanden  med  de  mest  hadefulde  Beskyldninger.  Dom- 
men faldt  23.  Dec.  1297  og  gik  Kongen  stærkt  imod;  J.  G.  skulde 
gjenindsættes  i  alle  sine  Rettigheder,  Vejlekonstitutionen  blev  stad- 
fæstet, og  Kongen  skulde  bøde  40000  Mark  Sølv  til  J.  G.  foruden 
9000  Mk.  som  Skadeserstatning  for  de  Tab,  der  vare  tilføjede  denne. 
Da  Kongen  hverken  vilde  eller  kunde  efterkomme  denne  Dom, 
forkyndtes  der  Interdikt  over  Riget.  J.  G.  havde  imidlertid  forladt 
Kurien  og  opholdt  sig  i  de  følgende  Aar  i  Lybek  eller  paa  sit 
Slot  Hammershus  paa  Bomholm;  han  var  stadig  lige  ubøjelig,  men 
Pave  Bonifacius  blev  efterhaanden  træt  af  Sagen.    Da  Erik  Menved 

skrev  en  ydmyg  Bønskrivelse  til  ham,  nedsatte  han  Bøden  til 
loooo  Mk.,  og  samtidig  forordnede  han,  at  J.  G.  skulde  flytte  til 
Rigas  Ærkestol,  der  nylig  var  overdraget  til  Isam,  medens  denne 
i  hans  Sted  skulde  være  Ærkebiskop  i  Lund.  Denne  Afgjørelse, 
der  blev  truffet  i  Foraaret  1302,  var  i  høj  Grad  imod  J.  G.s  Ønsker; 
han  nægtede  endog  at  modtage  sit  nye  Stift  og  drog  først  til  Norge, 
siden  til  Paris;  Danmark  gjensaa  han  ikke  mere. 

Saaledes  var  den  Strid  udkæmpet,  der  fra  begge  Sider  var 
ført  med  lige  Hidsighed.  Kongens  voldsomme  Fremfærd  mod  J.  G. 
og  den  over  alt  Maal  gaaende  Mishandling  af  denne  retfærdiggjøres 
ikke  ved  noget  som  helst  sikkert  Bevis  paa  det  Landsforræderi, 
hvorfor  han  beskyldtes;  skjønt  Kongen  lod  opbryde  J.  G.s  Brev- 
skrin, lykkedes  det  dog  ikke  at  finde  noget  Brev,  der  kunde  bruges 
imod  ham.  Sikkert  er  det  kun,  at  J.  G.  udnyttede  sin  mægtige 
Stilling  til  at  modarbejde  Kongens  Planer,  især  mod  de  fredløse, 
der  i  Blod  og  Tænkesæt  stode  ham  nær;  overhovedet  er  hans  Strid 
med  Kronen  i  første  Linje  politisk,  medens  de  kirkeretlige  Spørgs- 
maal,  der  vare  de  afgjørende  for  Jacob  Erlandsen,  her  kun  drages 
med  ind,  efterhaanden  som  den  politiske  Modsætning  skærpes. 
J.  G.s  senere  Levned  viser  dog,  hvor  vanskeligt  det  var  for  nogen 
at  komme  ud  af  det  med  denne  herskesyge  og  heftige  Mand,  og 
heri  ligger  maaske  den  bedste  Undskyldning  for  den  unge  Konges 
Behandling  af  ham. 

Sit  Ophold  i  Paris  nyttede  J.  G.  til  at  indynde  sig  hos  Pave 
Clemens  V,  og  i  13 10  skaffede  denne  ham  et  nyt  Ærkestift,  i  det 
han  udnævnte  ham  til  Ærkebiskop  i  Bremen,  hvor  der  i  flere  Aar 
havde  været  Strid  om  Bispestolens  Besættelse.  J.  G.  begyndte  sin 
Regering  her  paa  den  heldigste  Maade;  med  Støtte  i  Byen  Bremen 
og  Adelen  i  Omegnen  fortrængte  han  2  Fogeder,  der  havde  sat 
sig  i  Besiddelse  af  Stiftets  Gods;  Ro  og  Orden  vendte  tilbage; 
samtidig  viste  Pavens  vedblivende  Gunst  sig  i,  at  J.  G.  udnævntes 
til  Voldgiftsmand  mellem  Riga  Stift  og  den  tyske  Orden,  ligesom 
han  ogsaa  fandt  den  bedste  Modtagelse,  da  han  indfandt  sig  ved 
Konciliet  i  Vienne  (131 1).  Snart  rejste  der  sig  dog  Modstand  fra 
mange  Sider;  man  klagede  over  hans  Skattepaalæg,  hans  utæmme- 
lige Herskesyge  og  Indtrængen  i  alle  Sager.  Det  var  først  Ham- 
borgs Domkapitel,  der  stillede  sig  imod  J.  G.;  Kapitlet  og  Borgerne 
i  Bremen  ftilgte  efter,  og  i  13 14  sluttede  næsten  alle  hans  Suffragan- 
stifter  et  Forbund  imod  ham.  J.  G.  maatte  forlade  sit  Sæde  og 
søge  Tilhold  først  i  Ditmarsken,    senere  i  Ostfriesland.     13 16   er- 

kiærede  Gejstligheden  i  Bremen  Stift,  at  han  ikke  var  sin  Fornuft 
mægtig,  og  valgte  en  Koadjutor  til  at  administrere  i  hans  Sted; 
Pave  Johan  XXII  billigede  dette  Skridt.  Ved  selv  at  rejse  til 
Kurien  fik  J.  G.  dog  Paven  omstemt,  og  13 18  erklærede  denne 
ham  for  gjenindsat;  imidlertid  vovede  han  ikke  mere  at  komme 
til  Bremen,  men  styrede  Stiftet  ved  Hjælp  af  forskjellige  Vikarer 
og  Administratorer.  Utilfredsheden  med  ham  kom  stadig  til  Orde, 
og  Folket  kaldte  ham  «Fursat>,  o:  Ildsæden.  J.  G.  boede  i  Avignon, 
og  her  døde  han  29.  Maj  1327,  vistnok  i  en  høj  Alder;  hans  efter- 
ladte Bogsamling  vidner  om  hans  mangesidige  Interesser,  medens 
Indboet  og  en  Række  Gjældsbreve  stadfæste  Samtidens  Beretninger 
om  hans  store  Rigdom.  Paven  blev  hans  Arving;  i  hans  Fædre- 
land vidste  man  knap  ret  Besked  om,  naar  han  var  død,  og  i 
Bremen  følte  man  hans  Bortgang  som  en  Befrielse. 

Helveg,  Den  danske  Kirkes  Hist.  til  Reform.  I,  670  ff.  Annaler  f.  nord. 
Oldkynd.  1860,  S.  62  ff.  (Munch,  Saml.  Afhandl.  IV,  529  ff.).  AUg.  Deutsche 
Biographie  XIV,   181  ff.  Xr.  Ersltl\ 

Grandjean,  Axel  Carl  William,  f.  1847,  Komponist.  A.  G., 
født  i  Kjøbenhavn  9.  Marts  1847,  er  en  Søn  af  Konditor  Christian 
Frederik  Bredo  G.  (f  1877)  og  Karen  Caroline  Hansen,  f.  Toxwærd. 
Efter  at  have  gjennemgaaet  Musikkonservatoriet  fra  1867  i  dets  første 
Hold  af  Elever  debuterede  han  7.  Sept.  1869  paa  det  kgl.  Theater 
som  Arv  i  «Jean  de  France*,  men  forlod  Scenen  ved  Sæsonens 
Udløb  og  har  siden  den  Tid  opholdt  sig  i  Kjøbenhavn  som  Kom- 
ponist og  Musiklærer.  I  Vinteren  1883 — 84  var  han  Dirigent  i 
Studentersangforeningen  og  fra  Jan.  1886  til  Juni  1887  Musikdirigent 
ved  Dagmartheatret.  1879  ægtede  han  Christine  Maria  Prahl 
(f.  II.  Okt.  1853),  Datter  af  Dampskibsfører  Claudius  P.  og  Clara 
f.  Schmidt.  G.,  der  er  en  dygtig  og  flittig  Komponist  —  hans 
Værker  med  Opustal  ere  allerede  naaede  til  Tallet  42,  hvoriblandt 
flere  af  betydeligt  Omfang  — ,  har  særlig  følt  sig  hendraget  til  at 
arbejde  for  Scenen.  For  det  kgl.  Theater  har  han  skrevet  Ope- 
raen «Colomba»  i  3  Akter  (opført  1882),  2  mindre  Operaer:  «De 
to  Armringen  (1876)  og  «I  Møllen*  (1885)  samt  Musikken  ril 
« Broder  Rus»  (1889)  og  til  Balletterne  «Bacchusfesten»  og  «I  Kame- 
vaJstiden»  (begge  1878);  en  Fireakts-Opera  «01uf»  med  Text  af 
E.  Christiansen  er  antaget  til  Opførelse.  Foruden  udvalgte  Stykker 
af  ovennævnte  sceniske  Arbejder  har  han  udgivet  en  Mængde 
Romancer  og  Sange,  Duetter,  Korstykker  og  nogle  Hæfter  Klaver- 

Stykker.  Som  Arrangør  er  hans  Navn  knyttet  til  flere  af  J.  P.  E. 
Hartmanns  og  Heises  Værker  (Klaverudtoget  til  «Drot  og  Marsk*), 
ligesom  han  har  Fortjenesten  af  at  have  samlet  og  udgivet  den 
traditionelle  Musik  til  Holbergs  Komedier  (1884).  En  Lystspil- 
ouverture af  G.  er  oftere  spillet  paa  det  kgl.  Theater. 

Schytte,  Musiklex.  S.  A.  E,  Hagen. 

Granzow,  Frederik  Carl  Herman,  f.  1838,  historisk-geogra- 
fisk  Forfatter.  Han  er  født  i  Kjøbenhavn  23.  Okt.  1838,  Søn  af 
Skræddermester  G.  og  Vilhelmine  f.  Reiter,  Student  fra  det  v.  We- 
stenske  Institut  1858,  juridisk  Kandidat  1866.  G.  underviste  fra 
1860 — 89  i  Historie  og  Geografi  ved  det  v.  Westenske  Institut,  der- 
efter i  Borgerdydskolen  i  Kjøbenhavn  og  var  fra  1869 — 89  Redaktør 
af  « Historisk  Arkivs,  de  5  første  Aargange  sammen  med  Cand. 
theol.  Joh.  Petersen,  de  10  sidste  med  Professor  S.  B.  Thrige.  Han 
skrev  i  dette  Tidsskrift  talrige  Oversættelser,  Bearbejdelser  og  ori- 
ginale Afhandlinger.  Desuden  har  han  skrevet  en  Række  af  geo- 
grafiske Lærebøger,  der  alle  have  oplevet  flere  Oplag,  samt  «Jorden 
og  dens  Naturforhold »,  en  Bearbejdelse  efter  Herman  Klein  (1883), 
«Vort  Aarhundrede»  I — II  (1885 — 86),  en  ftildstændig  Omarbejdelse 
af  Leixners  «Unser  Jahrhundert»,  og  fra  1888  «Geografisk-statistisk 
Lexikon*,  hvoraf  er  udkommet  26  Leveringer.  S,  B,  Thrige. 


Graner,  Johan  Reinhold,  1756 — 1819,  Land-  og  Havebruger, 
fødtes  27.  Marts  1756  i  Landsbyen  Velben  nær  Bremen.  Forældrene 
vare  Forpagter  Joh.  Heinr.  G.  og  Margr.  f.  Tithen.  G.  opdroges 
i  Hjemmet  til  sit  16.  Aar  ved  Land-  og  Havebruget,  han  sendtes 
da  for  at  lære  det  finere  Havebrug  til  Hamborg,  hvor  han  var 
i  4  Aar.  Paa  Gjennemrejse  blev  den  senere  norske  Statsminister 
P.  Anker  bekjendt  med  ham,  tog  G.  med  til  Norge  og  ansatte 
ham  paa  sin  Gaard  Bogstad.  Efterhaanden  fik  G.  —  særlig  efter 
en  Studierejse  til  England  —  stor  Indflydelse  paa  Norges  Land- 
brug. Paa  Bogstad  og  senere  paa  Gaarden  Kjørbo,  som  han 
overtog  i  Forpagtning  1788,  i  Eje  1801,  skabte  han,  som  det  hedder 
i  Ligtalen  over  ham,  c  jordiske  Paradisers,  og  hans  Exempel  var  et 
« længe  lysende  Syn  paa  Landøkonomiens  Himmel  i  vort  Norge ». 
G.s  Sædskifte  og  Vexelbrug,  hans  Kompostlavning,  hans  Brak- 
behandling osv.  vare  ogsaa  et  økonomisk  Særsyn  i  Datidens  Norge. 
—  G.  var  2  Gange  gift:   i.  (1793)  med  en  Datter  af  en  Kapitajn 

Rasmussen,   2.  (1797)  med  Enken  efter  Brugsfuldmægtig  J.  Grorud. 
Han  døde,  anset  og  agtet,  20.  Dec.  1819. 

Neumann,  Mindeskrift  ov.  Landmanden  J.  R.  G.,  Chra.  1820.  Budstikken 
18 18,  S.  525.     Moe,  Tidsskr.  f.  d.  norske  Personalhist.  I,  419.  J£,  Hertel, 

Grave,  Christian,  o.  1701 — 1763,  Præst.  Han  er  efter  eget 
Opgivende  født  1701,  men  er  rimeligvis  født  1700,  da  han  ligeledes 
siger,  at  hans  Fader,  Niels  Cortsen  Grawenhorst,  der  blev  begraven 
14.  Okt.  1707  som  Præst  i  Tem,  døde,  da  han  var  8  Aar  gammel. 
Moderen,  Helene  f.  Grawe  (f.  1675),  ^^^'^  '9«  Marts  1756.  Efter  3 
Aars  privat  Undervisning  kom  han  i  Viborg  Skole  og  blev  her  fra 
Student  17 19,  drog  strax  fra  Kjøbenhavn  til  Norge,  hvor  han  i  3 
Aar  var  Htislærer,  drog  saa  tilbage  til  Kjøbenhavn  og  tog  i  i  Aar 
Examen  philosophicum  og  theologieum  1723.  Han  drog  nu  atter  op 
til  Norge  og  var  i  3  Aar  Lærer  ved  Skolen  paa  Bragemæs,  blev 
saa  af  Direktionen  for  det  indiske  Kompagni  kaldet  til  Præst  og 
sejlede  ud  med  Skibet  «den  gyldne  Løve».  Med  dette  led  han 
Skibbrud  paa  Irlands  Kyst,  kom  blandt  onde  Mennesker,  blev  ud- 
plyndret, men  maatte  blive  her  «inter  barbaros»  et  helt  Aar.  Da 
han  endelig  slap  løs,  drog  han  til  Oxford,  hvor  han  i  yderste 
Fattigdom  studerede  og  saa,  hvad  han  kunde  faa  se,  indtil  det 
lykkedes  ham  at  komme  tilbage  til  Kjøbenhavn,  hvor  han  1732  blev 
udnævnt  til  Sognepræst  i  Idom  i  Ribe  Stift.  Han  bad  sig  fri  for 
dette  ringe  Embede  og  søgte  i  Steden  et  Kapellani  i  Norge,  som 
han  strax  fik  i  Rygge  og  Moss,  hvor  han  Aaret  efter  blev  Sogne- 
præst. 1745  blev  han  Tredjepræst  i  Christiania  og  1747  Sogne- 
præst til  Eker,  fik  1748  Titel  af  Professor  antiqvitatum  patriæ  og 
døde  som  en  Velstandsmand  11.  Nov.  1763.  Han  var  et  af  de 
ældste  Medlemmer  af  det  af  Langebek  stiftede  Selskab  for  Fædre- 
landets Historie  og  Sprog  og  indlagde  sig  megen  Fortjeneste 
ved  at  opsøge  Oldsager,  gamle  Dokumenter  og  Skrifter.  I  den 
eneste  Bog,  han  har  udgivet,  «Prisca  et  nova  Egerana*  (1749),  en 
Hilsen  paa  Vers  til  Frederik  V  paa  hans  Rejse  gjennem  Eker,  viser 
han  sig  som  en  Mand,  der  med  Flid  har  gjennemsøgt  Egnem,  og 
hans  Anmærkninger  ere  oplysende  og  betegnende  for  Oldgransk- 
ningens  Standpunkt  paa  denne  Tid.  Som  Theolog  har  han  maaske 
hældet  til  Pietismen,  da  han  udtaler  sig  rosende  om  Spener.  Han 
var  en  dygtig  Landmand  og  blev  175 1  Delejer  i  det  saakaldte 
norske  Kompagni  («det  sorte  Kompagnis)  til  Ophjælpelse  af  Indu- 
strien,   navnlig    Glasværkerne.      Gift    i.  (3.  Juli  1732)   med  Maren 

Mortensdatter  Lerche  (f.  12.  Marts  1708,  f  paa  Rygge  5.  Maj  1743), 
Datter  af  Morten  Larsen  L.,  Aftensangspræst  paa  Bragemæs,  og 
Dorothea  Cathrine  Walther;  2.  (27.  Maj  1744)  med  Christence  Plade 
(f.  i  Christiania,  døbt  30.  Dec.  1697,  f  paa  Strømø  7.  Okt.  1775), 
Datter  af  Kjøbmand  Gregers  Jensen  P.  og  Sara  Madsdatter. 

Personalhist  Tidsskr.  2.  R.  II,  280.  J)^  Tkraé, 

Grave,  Erik  (Mogensen),  1624 — 91,  Biskop,  blev  født  26.  Sept. 
1624  i  Lund,  hvor  Faderen,  Mogens  G.,  den  Gang  var  Rektor  og 
senere  Lektor  i  Theologi.  Moderen,  Anne,  var  Datter  af  Hofpræst 
Erik  Andersen.  Han  blev  Student  fra  Lund  1643,  tog  1645  theo- 
logisk  Examen  og  blev  derefter  Hører  i  Lund.  Han  nød  stor 
Anseelse  som  Skolemand,  og  da  han  1649  blev  Rektor  i  Helsing- 
borg, fulgte  flere  af  hans  Disciple  med  fra  Ltmd  for  at  fortsætte 
Skolegangen  under  hans  Vejledning.  1650  blev  han  Præst  i  Horn- 
slet, og  da  han  forlod  Helsingborg,  nød  han  den  Ære,  at  Skole- 
børnene fulgte  ham  til  Skibet,  og  at  deres  Forældre  bragte  ham 
Mindegaver  til  Tak  for  hans  Skolegjeming.  165 1  ægtede  han  Anne 
Henriksdatter  Sander,  Enke  efter  hans  Formand  i  Hornslet,  Chr. 
Borggreving.  Under  et  Ophold  i  Kjøbenhavn  1655  ^^  ^^  Befaling 
til  at  prædike  ved  Hove,  og  1660  lod  Kongen  ham  atter  kalde  til 
Hovedstaden,  hvor  han  ofte  maatte  prædike  for  ham.  S.  A.  ud- 
nævntes han  til  Hofprædikant.  Kongen  forærede  ham  « Heste  og 
Karosse »,  kjøbte  Lorens  Tuxens  Gaard,  som  han  gav  ham  til 
Embedsbolig,  og  forøgede  senere  hans  Løn.  1662  maatte  han  paa 
Slottet  disputere  med  Socinianeren  Lubienitzki  om  Trinitetslæren, 
og  1664  kaldtes  han  atter  til  Hove  for  at  gjendrive  Jesuiterpateren 
MoUmann.  S.  A.  udnævntes  han  til  Biskop  i  AarhuS;  og  1668  blev 
han  Dr.  theol.  167 1  deltog  han  i  Christian  V's  Salving.  1681  fik  han 
Justitsraads  Rang.  Han  havde  Sæde  i  den  Kommission,  der  gjennem- 
gik  Danske  Lovs  2.  Bog,  og  maatte  ofte  afgive  Erklæring  om  vig- 
tige kirkelige  Spørgsmaal,  f.  Ex.  om  det  lod  sig  forsvare  imder 
visse  givne  Forhold  at  antage  den  romersk-katholske  Religion  (Prins 
Jørgen),  og  om  fri  Religionsøvelse  for  de  reformerte.  Begge  disse 
Spørgsmaal  besvarede  han  benægtende.     Han  døde  22.  Febr.  1691, 

G.  er  Forfatter  til  en  Række  Ligprædikener,  hvoraf  dog  kim 
4  ere  udgivne  og  deraf  de  2  sidste  først  flere  Aar  efter  hans  Død. 
Ligesom  flere  af  sine  samtidige  skaanske  Landsmænd  (s.  V,  267) 
udmærkede  han  sig  ved  at  skrive  et  ualmindelig  rent  dansk  Sprog 

Dansk  biogr.  Lex.    VI.  April  1893.  1 3 

—  de  nyere  sproglige  Paavirkninger  fra  Tyskland  og  Frankrig  vare 
vistnok  ikke  naaede  til  Lund  i  hans  Ungdom  — ,  men  i  sine  ældre 
Aar  synes  han  at  være  paavirket  af  de  nye  Moder,  der  optoge 
fremmede,  latinske  og  franske,  Ord  i  Sproget. 

Pontoppidan,  Annales  eccles.  Dan.  IV,  167  ff.  Zwergius,  Siellandske  Cle- 
risie  S.  632  ff.     Kirkehist.'  Saml.  3.  R.  III,  311  ff.  S.  M.  Gjellerup, 

Grave,  Immanuel  Christian,  1739 — 1820,  Præst,  Søn  af 
ovenstaaende  Christian  G.  i  hans  første  Ægteskab,  født  i  Rygge 
4.  Jan.  1739,  deponerede  efter  privat  Undervisning  1758,  tog  1759 
Examen  philosophicum  og  1760  theologicum.  1762  rejste  han  efter 
Faderens  Ønske  udenlands  og  opholdt  sig  en  Tid  ved  Universitetet 
i  Tiibingen,  men  maatte  vende  tilbage  til  Hjemmet,  da  hans  Fader 
var  død  (1763).  Hans  Tid  gik  nu  hen  med  Undervisning,  Prædiken 
og  en  Smule  Forfatterskab.  Han  tilbragte  Trykkefrihedstiden  i 
Kjøbenhavn  og  blev  en  af  de  Skribenter,  der  benyttede  Anledningen 
til  at  udtale  sig  om  det  norske  Folks  Ønsker  i  Retningen  af  Uni- 
versitet og  en  bedre  Ledelse  af  Landets  Anliggender  («En  norsk 
Hyrdes  Indtagelse  i  Bjærg»),  hvorhos  han  efter  Struensees  Fald 
ydede  Bidrag  til  den  Del  af  vor  Litteratur,  der  helst  bør  glemmes 
(« Frøkenkontorernes  udødelige  Navnes  ynkelige  Ruin»).  Efter  dette 
blev  han  1772  udnævnt  til  residerende  Kapellan  til  Gavsdal,  hvor 
han  blev  en  ivrig  Landmand,  men  desuagtet  levede  i  smaa  Kaar. 
1778  blev  han  forflyttet  til  samme  Stilling  i  Frederiksstad,  men  da 
hans  Stilling  fremdeles  var  trykket,  fik  han  1779  det  residerende 
Kapellani  paa  Frederikshald.  1783  blev  han  Sognepræst  til  Savde 
og  senere  Provst  i  Nedre  Telemarken.  Her  døde  han  31.  Dec.  1820. 
Mest  bekjendt  er  han  bleven  ved  sine  « Nationale  Fortællinger  for 
den  norske  Bondestand*  (181 1,  2.  Opl.  1817,  3.  Opl.  1858),  i  hvilke 
han  i  et  let  og  behageligt  Sprog  heldig  har  løst  den  Opgave  at 
levere  moraliserende  Skildringer  uden  at  blive  kjedsommelig.  Som 
ægte  Landspræst  har  han  meget  imod  Bylivet,  og  med  hin  Tids 
fremtrædende  norske  Selvfølelse  anstiller  han  Sammenligning  mellem 
danske  og  norske  Bønders  Kaar.  At  han  ved  denne  Bog  har  øvet 
en  ikke  ringe  Indflydelse  —  maaske  mere  i  national  end  i  moralsk 
Retning  — ,  tør  anses  for  sikkert.  Gift  28.  Febr.  1775  med  Isabella 
Christine  Stockfleth  (f.  2.  Maj  1750  i  Faaberg,  f  6.  Febr.  1825  paa 
Gaarden  Faret  ved  Skien),  Datter  af  Sognepræst  Niels  S.  (f.  1701 
f  1760)  og  Elisabeth  Antoinette  f.  Rosing  (f.  17 14  f  1755). 

Halvorsen,  Norsk  Forf.  Lex.  J}^  Thrap. 

Green,  Anders »  1550 — 1614,  Norges  Riges  Kansler,  er  for- 
mentlig født  paa  Faderens  Gaard  Sundsby  paa  Mjøm  i  Valle  Sogn 
i  Baahus  Len,  hvor  Slægten,  der  i  det  hele  ikke  er  synderlig  kjendt, 
udelukkende  hørte  hjemme.  Forældrene  vare  Lagmanden  i  Viken 
Laurids  Olsen  G.  til  Simdsby  (f  1579)  og  Fru  Bente  Andersdatter 
(Baden)  til  Skotterup.  Formentlig  efter  en  Udenlandsrejse  og 
maaske  efter  Tjeneste  i  Krigen,  hvor  han  siges  at  være  bleven 
halt  af  et  Skudsaar,  blev  han  allerede  1572  kongelig  Sekretær. 
1575  forlenedes  han  med  Dals  Præstegjæld  i  Bergens  Stift  uden 
Afgift,  ligesom  han  1578  fik  Brev  paa  Kronens  Part  af  Tienden 
i  Møkleby  og  Tegneby  Sogne  i  Baahus  Len  afgiftsfrit  og  1579 
paa  et  ledigt  Kannikedømme  i  Oslo.  S.  A.  fik  han  Forlenings- 
brev  paa  en  Del  Gaarde  i  Baahus  Len  samt  Kronens  Rente  og 
Rettighed  af  Mjøm,  som  hans  Fader  forud  havde  haft,  og  som 
han  beholdt  til  1597  og  atter  fik  tilbage  det  følgende  Aar.  1585 
sad  han  med  3  danske  Rigsraader  Retterting  i  Norge.  1586  opgav 
han  sin  Stilling  som  Sekretær  i  danske  Kancelli,  og  fra  den  Tid 
synes  han  at  have  taget  fast  Ophold  paa  Simdsby  og  anvendtes 
nu  stadig  i  alle  Slags  offentlige  og  private  Hverv,  navnlig  til  at 
ftmgere  som  Vikar  for  Høvedsmændene  paa  Baahus,  naar  disse  vare 
fraværende,  men  ogsaa  som  Værge,  Skiftekommissær  og  Dommer. 
I  Aaret  1602  beskikkedes  han  til  Medlem  af  den  Kommission,  der 
skulde  udarbejde  en  ny  Lovbog  for  Norge,  og  24.  Juli  1604  blev 
han  norsk  Kansler  efter  den  i  1602  afdøde  Hans  Pedersen  (Litle). 
1605  forlenedes  han  med  Nonnekloster  i  Oslo  og  1606  med  Onsø 
Len,  der  begge  i  Regelen  fulgte  Kanslerembedet.  Under  Kalmar- 
krigen var  det  paalagt  ham  saa  vel  som  alle  de  norske  Lensmænd 
at  sørge  for  Landets  Forsvar,  dog  synes  han  ikke  at  have  gjort 
aktiv  Krigstjeneste.  Han  afgik  ved  Døden  28.  April  1614  og  be- 
gravedes i  Valle  Kirke  paa  Thjøm.  Han  var  anset  for  en  dygtig 
og  paalidelig  Embedsmand.  Hans  Hustru,  med  hvem  han  blev 
gift  i  Maj  1601,  hed  Mette  Grubbe,  en  Datter  af  Erik  G.  til  Aal- 
strup  og  Anne  Vasspyd.  Hun  levede  endnu  1619;  Ægteskabet  var 
barnløst,  men  A.  G.  efterlod  en  Slegfredsøn,  Elias  Andersen,  som 
han  kort  før  sin  Død  betænkte  med  et  Gavebrev,  der  1616  be- 
kræftedes af  hans  Enke. 

T.  Becker,  Orion  (Maanedsskr.)  II,  352  ff.  Slange,  Chr.  IV's  Hist.  S.  368  f. 
Saml.  t.  d.  norske  Folks  Sprog  og  Hist.  I,  359  f.  Jf,  J,  HuUfeldt-Kaas, 

Green,  Johannes,  1708 — 71,  Præst.  Denne  Mand,  der  uden 
at  være  Skribent  indtog  en  fremragende  Plads  blandt  Norges  Præster 

i  det  18.  Aarhundrede,  var  født  19.  April  1708  i  Næs  paa  Romerike. 
Han  kom  først  i  Handelslære,  men  da  han  havde  stor  Lyst  til 
Studering  og  hurtigt  Nenune,  lykkedes  det  ham  18  Aar  gammel  at 
komme  i  Christiania  Skole,  hvorfra  han  1730  afgik  til  Kjøbenhavns 
Universitet.  Efter  at  være  bleven  theologisk  Kandidat  blev  han 
1734  personel  Kapellan  i  Fron  i  Gudbrandsdalen.  Under  et  Besøg 
i  Kjøbenhavn  1741  kom  det  til  et  stærkt  religiøst  Gjennembrud  hos 
ham,  og  da  Hofpræst  Bluhme  havde  skaffet  ham  Lejlighed  til  at 
prædike  for  Christian  VI,  blev  han  uden  Ansøgning  1742  kaldet  til 
residerende  Kapellan  i  Åker  ved  Christiania.  I  denne  Stilling  kom 
han  som  Opvækkelsesprædikant  til  at  øve  en  stor  Indflydelse  paa 
mange  Mennesker.  Men  da  hans  kirkelige  foresatte,  særlig  Biskop 
N.  Dorph  (IV,  310),  havde  ham  mistænkt  for  Hermhutisme,  blev 
han  oftere  anklaget  for  Kirkeinspektionskollegiet.  Dog  lykkedes  det 
ham  sejerrig  at  tilbagevise  Angrebene.  Efter  1766  at  være  kaldet 
til  Slotspræst  paa  Akershus  og  Sognepræst  i  Åker  døde  han  i  Juni 
177 1.  Den  almindelige  Dom  om  ham  var,  at  han  var  en  baade 
kimdskabsrig  og  hæderlig  Mand.     Han  var  2  Gange  gift. 

Theol.  Tidsskr.  f.  den  evang.  Kirke  i  Norge  VII,  354  ff.  Personalhist. 
Tidsskr.  V,  217  ff.     Kirkehist.  Saml.  4.  R.  II,  263  ff.  H.  F,  Rørdam. 

Green,  Ulrik,  17 19 — 73,  Folkelærer,  er  født  i  Skien,  hvor  han 
blev  døbt  I.  Jan.  1720;  sine  Forældre,  Søren  Rasmussen  Liim  og 
Else  f.  Green,  mistede  han  allerede  i  sit  i.  Aar,  og  han  kom  nu 
til  sin  Morbroder  Præsten  Jørgen  Bagge  i  Stokke  (Grevskabet  Jarls- 
berg).  Ogsaa  denne  døde  imidlertid  tidlig,  i  Drengens  11.  Aar, 
hvorpaa  han  i  sit  15.  Aar  kom  til  Sorø.  2  Aar  efter  dimitteredes 
han  der  fra  til  Kjøbenhavns  Universitet,  hvor  han  Aaret  efter  tog 
2.  Examen.  Fra  1738  ^43  konditionerede  han  nu  hos  Præster  i 
Norge,  og  da  han  1743  havde  taget  theologisk  Examen,  blev  han 
Klokker  og  Skoleholder  for  en  Skole  ved  Næs  Jæmværk  og  lagde 
sig  her  efter  fysikalske  Videnskaber,  Mineralogi  og  Bjærgværksvæsen. 
Efter  3  Aars  Forløb  var  han  paa  ny  i  Kjøbenhavn,  hvor  han  1747 
tog  juridisk  Examen,  og  da  han,  efter  at  have  konditioneret  for- 
skjellige  Steder,  fra  1750 — 53  var  Hovmester  for  en  ung  Rosenkrantz 
i  Sorø,  lagde  han  sig  her  under  Professor  Jens  Kraft  efter  Mathe- 
matik  og  Mekanik.  Han  informerede  derefter  i  Theologi,  Mathe- 
matik.  Fransk  og  Engelsk  og  var  en  Tid  i  Huset  hos  Kammerraad 
J.  R.  Paulli  (f  1759),  der  foruden  at  være  dramatisk  Forfatter  og 
Embedsmand   var   baade  Sprogmand  og  Alkymist.      Efter   dennes 

Anvisning  udarbejdede  han  en  Grammatik  og  en  Ordbog  over  de 
daværende  Jøders  hebraisk-tyske  Sprog,  ligesom  han  udfandt  en 
billig  Maade  at  tilvirke  Salpeter  paa.  For  ingen  af  disse  Ting 
havde  imidlertid  hans  Samtid  Brug,  og  træt  af  i  19  Aar  forgjæves 
at  have  søgt  Embeder  drog  han  1762  til  England,  hvor  han  paa- 
virkedes stærkt  af  det  Liv,  som  rørte  sig  mellem  de  industridrivende 
der;  da  han  2  Aar  efter  kom  tilbage,  ønskede  han  at  bidrage  til 
at  vække  et  lignende  Liv  her.  I  Dec,  1764  fik  han  50  Rdl.  af 
Kongens  Partikulærkasse  og  begyndte  nu  (7.  Jan.  1765)  gratis  nogle 
« fysiske  Diskurser »,  til  hvilke  han  indbød  «sine  ulærde  Landsmænd, 
særlig'  af  Professioner ».  De  holdtes  om  Aftenen  og  vedbleve  til 
Sommeren  1766  under  betydeligt  Tilløb;  han  talte  ved  dem  om 
Gud,  Forsynet,  Sjælens  Natur,  Solsystemet,  Luften,  Jorden,  Mine- 
raller, Bjærgværker,  Planter,  Gifte,  Dyr  og  Mennesker  samt  Handel 
og  Økonomi  og  vakte  herved  nogle  Studenters  Mishag,  i  det  de 
mente,  at  « ulærde  ikke  burde  høre  saadanne  Ting».  Da  de  for- 
søgte at  forstyrre  Forelæsningerne,  bleve  4  unge  Mestre  satte  til 
Vagt  ved  Indgangen.  Diskurserne  hørte  imidlertid  op  med  den 
kgl.  Understøttelse  —  Lægen  Joh.  Gottfr.  Erichsen  (IV,  533),  der 
forestod  Salpeterværkeme  ved  Throndhjem  og  Frederiksborg,  blev 
ham  foretrukken  — ,  og  G.  levede  i  smaa  Kaar  som  Informator, 
fra  1765  bl.  a.  Lærer  i  Engelsk  ved  Søkadetakademiet.  Under  Gade- 
optøjerne i  Jan.  1772  efter  Struensees  Fald  blev  hans  tarvelige  Bolig, 
der  tidligere  havde  haft  ildesete  Beboersker,  ødelagt  af  Pøbelen, 
og  dette  paavirkede  ham  saa  stærkt,  at  hans  Sind  forvirredes,  hvor- 
efter han  døde  27.  Marts  1773.     Han  var  ugift. 

Minerva  1788.  I.  N.  M.  Petersen,  Den  dsk.  Lit.s  Hist.,  2.  Udg.,  V,  2,  23  f. 
Danskeren  VI  (1891).  S.  7  ff.  C,  Nyrop. 

Greensteen,  Henrik  Jørgen,  f.  1833,  Forfatter.  Han  er  født 
12.  Okt.  1833  paa  Jægerslund  ved  Roskilde.  Faderen,  Andreas  G., 
var  Godsforvalter  paa  Rygaard,  men  efter  hans  Død  flyttede 
Moderen,  Maria  f.  Petersen,  til  Slagelse,  fra  hvis  Latinskole  Sønnen 
dimitteredes  185 1.  Han  tog  theologisk  Embedsexamen  1859  og  an- 
sattes 1879  som  Inspektør  ved  Kommuneskolen  paa  Kapelvej,  hvilken 
Stilling  han  1883  ombyttede  med  den  tilsvarende  ved  Matthæus- 
gadens  Skole.  G.  udgav  allerede  1859  et  lille  Bind  Digte  og  har 
senere  udgivet  *Fra  Fjæld  og  Dal»  (1875)  ^%  —  ^  Forening  med 
Carl  Andersen  —  « Prosa  og  Vers>  (1876),  begge  Billedværker  med 
Text  af  forskjellige  Forfattere.     I  illustrerede  Blade  og  Tidsskrifter 

(navnlig  i  « Nutidens)   har    han   stadig  ladet  fremkomme  ikke   faa 
Digte  af  overvejende  lyrisk  Karakter.  Sophus  Bauditz, 

Gregersen^  Jens,  1794 — 1874,  Bonde  og  Politiker,  født  i.  April 
1794  i  Hørby  ved  Holbæk,  Søn  af  Gaardfæster  Gregers  Larsen,  blev 
i  sin  Barndom  Vidne  til,  at  hans  Fader  under  Hovarbejdet  blev 
pryglet  af  Ladefogden  og  fik  derfi-a  et  Had  mod  alt  Herremands- 
væsen,  som  holdt  sig  levende  hos  ham  til  hans  sidste  Stund.  Han 
vilde  derfor  ikke  tage  Gaard  i  Fæste  under  Hørbygaard,  hvortil 
Faderen  hørte,  men  levede  selv  efter  sit  Bryllup  (1817)  hos  en  Far- 
broder, indtil  han  1822  kjøbte  en  Arvefæstegaard  i  Kundby.  G. 
var  en  flink  Landmand  og  fik  1836  et  Sølvbæger  fra  Holbæk  Amts 
landøkonomiske  Selskab.  Han  blev  tidlig  greben  af  det  politiske 
Røre  og  rejste  omkring  med  Husmand  Peder  Hansen  fra  Lundby 
og  Skolelærer  Rasmus  Sørensen  for  at  vække  sine  Standsfæller. 
Det  var  ogsaa  ham,  der  i  en  Samtale  med  J.  C.  Drewsen  lod  de 
Ord  falde,  som  Drewsen  senere  gjentog  (1844)  i  Roskilde  Stænder- 
forsamling: «Ja,  Hr.  Kammerraad,  gjøres  ikke  noget  for  Bonde- 
standen, saa  frygter  jeg  for,  at  Postelinet  vil  blive  slaaet  itu.» 
Ligeledes  gav  G.  Stødet  til  Dannelsen  af  Bondevennernes  Selskab, 
i  det  han  sammen  med  8  andre  Mænd  fi*a  Holbæk  Amt  7.  Nov. 
1845  tilsendte  Drewsen  og  Balth.  Christensen  en  Opfordring  om  at 
stifte  «en  stor  Landboforening  for  hele  Landet,  der  kan  arbejde  og 
virke  for  Bondestandens  Emancipation  og  lige  borgerlige  Ret  med 
de  andre  Samfundsklasser* .  G.  valgtes  1848  til  den  grundlovgivende 
Rigsforsamling  imod  Drewsen,  men  opgav  næste  Aar  Kredsen  for 
at  give  Plads  for  Tscheming  og  var  siden  stadig  dennes  Stiller. 
Da  Tscherning  i  Febr.  1853  søgte  Valg  i  Lyngby-Kredsen,  stillede 
G.  sig  i  sin  gamle  Kreds,  men  blev  vraget  for  en  anden  Bonde- 
ven, Hans  Jensen  i  Kimdby.  Indtil  sin  Død  stod  G.  i  jævnlig 
Brevvexling  og  Venskabsforhold  til  Tscheming.  Han  opgav  1873 
sin  Gaard  til  en  Svigersøn  og  døde  17.  Juli  1874.  Hans  Enke, 
Ane  Sophie  f.  Toftegaard  (f.  1800),  døde  1884. 

Almue  vennen  16.  Sept.  1874.  Etfiil  MlberUng, 

Grib,  Peder,  1681 — 1757,  Søofficer,  født  18.  Maj  1681,  var 
først  ansat  i  Maanedstj  enesten,  men  blev  17 10  fast  Sekondlieutenant 
og  Aaret  efter  Premierlieutenant.  Som  saadan  udmærkede  han  sig 
17 12  mod  de  svenske  ved  en  Transport  til  Malmø  og  fik  til  Be- 
lønning Konmiandoen  over  Fregatten  « Hvide  Falk*,    med  hvilken 

han  sejlede  i  Østersøen;  17 14  førte  han  det  armerede  Skib  «Con- 
cordia»,  der  gjorde  Tjeneste  ved  Wismar  i  Gabels  Eskadre.  Aaret 
efter  gjorde  han  i  Admiral  Råbens  Flaade  Tjeneste  med  samme 
Skib  som  Brander.  I  de  nærmeste  Aar  herefter  viste  han  sig  som 
en  af  Tordenskjolds  tapreste  Krigskammerater.  17 16  var  han  Chef 
for  Galioten  « Vindhunden »  paa  Konvoi  til  Norge,  men  fik  derefter 
Stykprammen  «Noæ  Ark»  under  sin  Kommando;  med  denne  ud- 
mærkede han  sig  glimrende,  da  Tordenskjold  8.  Juli  ødelagde  den 
svenske  Transport  i  Dynekilen;  til  Belønning  forfremmedes  han  til 
Kapitajnlieutenant.  1717  førte  han  atter  «Noæ  Ark»,  opsnappede 
først  et  værdifuldt  fjendtligt  Skib,  deltog  derpaa  14.  Maj  i  Torden- 
skjolds Angreb  paa  Gøteborg  og  senere  i  Angrebet  paa  Strømstad, 
men  saaredes  her,  i  det  han  mistede  sin  højre  Arm.  Til  Belønning 
for  disse  Bedrifter  forfremmedes  han  til  Kapitajn.  Efter  sin  Hel- 
bredelse laa  han  længe  i  Stridigheder  med  Tordenskjold  om  Delingen 
af  Prisepengene  for  det  opbragte  Handelsskib.  1720  degraderedes 
han  for  Underslæb  med  Materialier  og  blev  siden  ved  Krigsret 
dømt  fra  sin  Charge  for  at  have  ladet  sig  bestikke  til  at  løsgive 
2  Fanger,  men  fik  dog  Tilbud  om  at  forblive  i  Tjenesten  som 
Kapitajnlieutenant;  dette  afslog  han,  tog  i  Dec.  1720  sin  Afsked  og 
gik  i  russisk  Tjeneste,  hvor  han  i  Tidsrummet  til  1724  tjente  sig 
op  til  Kapitajn  af  i.  Rang  og  Chef  for  Linjeskibet  « Astrakan ». 
Sandsynligvis  er  han  her  kommen  i  Strid  med  den  til  Rusland 
udvandrede  Admiral  Wilster;  atter  forlod  han  nu  sin  Stilling  og 
vendte  tilbage  til  Danmark,  hvor  han  en  Tid  lang  førte  Skib  for  det 
ostindiske  Handelsselskab.  2  Aar  senere  (1726)  indgav  han  Ansøgning 
om  Beskæftigelse  til  Kongen;  han  blev  herved  understøttet  af  Ad- 
miral Råben,  der  anbefalede  ham  til  Posten  som  Kommandant  paa 
Trekroner^  men  Admiralitetet  afslog  Begjæringen.  Af  Kongen  erholdt 
han  senere  (1741  eller  42)  Færgegaarden  ved  Snoghøj,  som  forblev 
i  hans  Families  Besiddelse  i  næsten  100  Aar.  Her  døde  G.  17.  Marts 
^757  og  begravedes  i  Erritsø  Kirke,  hvor  hans  Epitafium  findes. 
Personalhist.  Tidsskr.  I,  155;  2.  R.  II,  295.  C,  With. 

Grriffenfeld,  Peder  Greve  af,  f  1699,  s.  Schiunacher^ 


*  Da  der  formentlig  snart  kan  ventes  udgivet  en  udførlig  Biografi  af  Griffen- 
feld,  er  det,  for  at  dens  nye  Oplysninger  kunne  komme  Dansk  biogr.  Lex.  til 
gode,  anset  for  rigtigst  foreløbig  at  forbigaa  Artiklen  om  Griffenfeld  og  hen- 
kegge  den  under  Navnet  Schumacher,  det  Navn,  han  fik  i  Daaben  og  bar  ved 
sin  Død.  Udg. 

GriiSy  Niels y  1672 — 1746,  Diplomat,  var  født  4.  Juni  1672  i 
Sigdals  Præstegaard  i  Norge.  Hans  Fader,  Niels  Nielsen  G.,  var 
Præst  her.  Moderen  hed  Boel  Hansdatter.  Om  G.s  Ungdom  vides 
intet  andet  sikkert,  end  at  han  1688  blev  indskrevet  som  Student 
ved  Kjøbenhavns  Universitet,  og  at  han  studerede  Theologi  her. 
Det  blev  dog  ikke  paa  den  theologiske  Bane,  at  han  kom  til  at 
gjøre  sig  bekjendt.  1704  blev  han  sendt  som  Legationssekretær  til 
Brussel,  i  hvilken  Stilling  han  dog  skulde  staa  i  en  Slags  Afhængig- 
hed af  den  danske  Gesandt  i  Haag.  Med  en  kort  Afbrydelse  var 
han  her  indtil  17 13,  og  faa  Aar  efter  sendtes  han  som  Resident  til 
Haag,  hvor  han  ankom  31.  Dec.  17 17,  og  hvor  han  siden  virkede 
uafbrudt  som  Diplomat  indtil  sin  Død,  26.  Nov.  1746.  1  Dec.  173 1 
opnaaede  han  den  højere  diplomatiske  Stilling  som  Envoyé  og  blev 
omtrent  samtidig  Etatsraad.  1742  fik  han  Danebrogsordenen.  — 
Skjønt  Hollands  Magtstilling  i  Evropa  var  betydelig  ringere,  end 
den  havde  været  i  det  17.  Aarhundrede,  havde  G.  dog  adskillige 
temmelig  brydsomme  Forhandlinger  med  Hollænderne  om  Handels- 
og  Skibsfartssager.  Han  vandt  Regeringens  Anerkjendelse  for  sin 
Holdning  under  disse;  og  samtidig  havde  han  stedse  et  godt  Navn 
i  Haag.  Klevenfeldt,  der  besøgte  ham  i  Aaret  1742,  skildrer  ham 
som  «en  meget  lærd  Mand,  stedse  elevé  og  fuld  af  esprit*.  Han 
levede  ugift  og  stille,  stærkt  optagen  af  boglige  Interesser,  og 
samlede  et  fortrinligt  Bibliothek,  som  han  testamenterede  til  Sorø 
Akademi.  Hans  Gram  var  hans  gode  Ven,  og  de  stode  i  stadig 
Brevvexling  med  hinanden.  Det  Griisske  Stipendium  ved  Kjøben- 
havns Universitet  er  stiftet  af  ham. 

(Norsk)  Hist.  Tidsskr.  2.  R.  VI.  £^  Holm, 

Grrim,  Anders  Jacobsen ,  — 1376 — ,  til  Tostrup  i  Skaane, 
var  allerede  Ridder  1364.  I  Forening  med  Tuve  Galen  var  han 
en  af  de  første  skaanske  Godsejere,  der  efter  Valdemar  Atterdags 
Død  sluttede  sig  til  Margrethe  og  med  Iver  virkede  for  Olufs  Valg. 
Saaledes  drog  han  med  Henning  Podebusk  i  Jan.  1376  til  Stralsund 
for  at  forhandle  med  Hansestæderne  om  Valget.  Han  har  beseglet 
Olufs  Haandfæstning  (3.  Maj  1376)  og  var  derefter  18.  Maj  paa  ny 
i  Stralsimd  til  Møde  med  Stædernes  Udsendinger,  Ved  Kjøben- 
havnsforliget  21.  Sept.  1376  mellem  Meklenborg  og  Danmark  indgik 
han  og  Tuve  Galen  særlige  Forpligtelser  lige  over  for  Hertug  Al- 
brecht angaaende  Forligets  Overholdelse,  og  dette  er  vel  Grunden 
til,  at  begge  de  nævnte  Adelsmænd  4.  Avg.  1377  i  Wismar  under- 

tegnede  et  Forsikringsbrev  af  temmelig  vidtgaaende  Indhold.  De 
lovede  at  hjælpe  den  unge  Hertug  til  hans  Arv  og  Ret  i  Danmark 
og  forpligtede  sig  til  imder  en  eventuel  Krig  at  blive  i  Meklen- 
borgemes  Tjeneste  med  de  Slotte,  de  kunde  vinde  i  Danmark.  Om 
Margrethe  har  kjendt  disse  Forbindelser  med  Meklenborgeme,  er 
uvist;  Tuve  Galen  blev  senere  styrtet  af  Dronningen,  medens  A.  G. 
endnu  1380  optræder  som  en  af  Skaanes  Stormænd  og  det  følgende 
Aar  nævnes  som  Forlover  for  en  af  sine  Landsmænd,  der  havde 
øvet  Sørøveri  mod  Hanseaterne.  Han  var  gift  med  Fru  Margrethe 
eller  Mette  Gjøe  (?). 

Personalhist.  Tidsskr.  III,  34  f.  Mollerup, 

Grim,  Herman  Nielsen,  1641 — 1711,  Læge,  blev  som  Søn 
af  en  Kirurg  født  i  Visby  paa  Gulland  og  er  saaledes  dansk  af 
Fødsel,  ligesom  han  ogsaa  har  givet  Bidrag  til  sin  Tids  medicinske 
Litteratur  i  Danmark,  men  hans  Virksomhed  falder  dog  hovedsagelig 
uden  for  Fædrelandet  og  er  for  øvrigt  af  en  meget  urolig  Karakter. 
Efter  at  han  i  sin  Ungdom  havde  søgt  lægevidenskabelig  Uddannelse 
i  Kjøbenhavn  og  navnlig  været  kemisk  Amanuensis  hos  O.  Borch,  og 
efter  at  han  i  1662  havde  underkastet  sig  en  Lægeexamen  i  Holland, 
gjorde  han  en  Rejse  til  Grønland  med  et  dansk  Skib,  ftingerede  i 
1664  som  hollandsk  Flaadekirurg,  i  1666  som  Pestlæge  i  Holland 
og  drog  i  167 1  til  Ostindien,  hvor  han  derefter  i  en  Aarrække  var 
ansat,  navnlig  som  overordnet  Læge  paa  Ceylon  i  hollandsk  Tjeneste.^ 
Tilbagevendt  her  fra  blev  han  i  1680  optagen  i  Ntimbergs  Læge- 
kollegium, gjorde  derefter  en  ny  Rejse  til  Ostindien  af  kort  Varig- 
hed og  opholdt  sig  1683  i  Sverige,  som  han  snart  igjen  forlod  for 
at  overtage  Stadsfysikatet  i  Aurich  i  Ostfriesland.  Snart  opgav  han 
ogsaa  denne  Stilling  for  at  overtage  en  militær  Lægepost  i  Tønning, 
og  ikke  længe  derefter  var  han  igjen  i  Sverige  og  praktiserede  som 
Læge  forskjellige  Steder,  blandt  andet  paa  sin  Fødeø,  Gulland.  1706 
gik  han  til  Stockholm,  hvor  han  derpaa  udøvede  Lægevirksomhed, 
blev  Medlem  af  CoUegium  medicum  og  17 11  som  Pestlæge  selv  faldt 
som  et  Offer  for  Farsoten.  Af  og  til  ses  han  at  have  opholdt  sig 
i  sit  Fædreland  (blandt  andet  i  Fredericia),  men  vistnok  aldrig 
for  længere  Tid.  Baade  her  og  i  Udlandet  har  han  nydt  en  vis 
Anseelse  som  videnskabelig  Læge,  hvorvel  han  aabenbart  ikke  har 
besiddet  nogen  egentlig  lærd  Dannelse.  Flere  Meddelelser  af  ham, 
dels  i  praktisk  medicinsk -kirurgisk,  dels  i  botanisk  eller  kemisk 
Retning  ere  trykte  i  latinsk  Oversættelse  (til  Dels  fra  Hollandsk)  i 

Bartholins  c  Acta  medica  et  phil.»,  og  til  det  kejserlig  leopoldinske 
Akademis  Acta  har  han  ligeledes  givet  forskjellige  Bidrag.  Ogsaa 
et  Par  særskilte  Skrifter  —  en  Art  Farmakopé  paa  Grundlag  af 
Ceylons  Lægeplanter  (ganske  særlig  Kanelen)  og  et  medico-kemisk 
Kompendium  —  har  han  udgivet  paa  Hollandsk  under  sit  Ophold 
i  Indien;  Skrifterne  ere  senere  blevne  oversatte  paa  Latin. 

Moller,  Cimbria  lit  II.  Ingerslev,  Danmarks  Læger  og  Lægevæsen  II,  62  f. 
Sacklén,  Sveriges  låkare  hist.  I,  73  f.  Jul,  Petersen, 

Grim,  Jens,  — 1420 — ,  Rigsraad,  spiller  en  stor  Rolle  i  de 
adelige  Slægtebøger,  der  vidtløftig  fortælle  om,  hvorledes  han  1  7 
Aar  forpurrede  sin  Moder  Mette  Gjøes,  Niels  Grims  Enkes,  Ægte- 
skab med  Hr.  Erik  Valdemarsen,  ja  nogle  ville  endog  vide,  at  han 
ihjelslog  denne  og  derfor  maatte  rømme  til  Tyrkiet,  hvor  han  kom 
til  stor  Rigdom,  medens  andre  fortælle  denne  Rejse  om  hans  Søn 
Niels  G.  Andensteds  berettes,  at  han  var  en  stor  Bondeplager,  der 
lod  Præsten  i  Løderup,  som  lastede  ham  herfor,  ihjelslaa,  men  at 
Dronning  Margrethe  siden  lod  hans  Gaard  Tostrup  eller  Valden 
nedbryde,  fordi  han  ikke  vilde  følge  hende  i  Krigen  mod  Kong 
Albrecht.  Dette  sidste  tyder  paa,  at  han  sammenblandes  med  en 
ældre,  ellers  ukjendt  Hr.  J.  G.,  thi  i  modsat  Fald  fejle  Sagnene  i 
adskillige  Punkter.  Han  førte  ikke,  som  det  berettes,  en  Ibskal  i 
Vaabenet,  men  kun  et  delt  Skjold  og  er  sikkert  Søn  af  oven- 
nævnte Hr.  Anders  Jacobsen  til  Tostrup,  der  førte  samme  Vaaben, 
hvorimod  Hr.  J.  G.  kaldes  Broder  (Halvbroder?)  til  den  bekjendte 
Hr.  Abraham  Brodersens  Enke,  Cæcilie  Nielsdatter,  der  førte  Ibskallen. 
Selv  nævnes  han  fra  Aar  1400  og  blev  alt  dette  Aar  Ridder  og 
snart  efter  Rigsraad.  Han  hørte  til  Dronning  Margrethes  nærmeste 
Omgivelser,  og  endnu  1442  forlangte  den  fordrevne  Kong  Erik,  at 
J.  G.  og  3  andre  Adelsmænd,  der  nøje  kjendte  Dronning  Margrethes 
Klenodier,  skulde  sendes  til  Gulland  for  at  overbevise  sig  om,  at 
Kongen  ingen  af  disse  havde  bortført.  Igjennem  hele  Kong  Eriks 
Regeringstid  var  han  en  betroet  Mand,  hvis  Navn  forekommer  i  en 
Mængde  Regeringsakter,  ligesom  han  1439  var  et  af  Sendebudene 
til  de  svenske  Underhandlinger;  1419  og  1423  var  han  Høvedsmand 
paa  Lindholm.  Før  1426  havde  J.  G.  ægtet  en  rig  Enke,  Karine 
Rud,  gift  I.  med  Eskil  Falk  til  Gisselfeld,  2.  med  Herlug  Brymle. 
Hun  tilførte  ham  i  Arv  efter  sin  første  Mand  Gladsaxe  og  det  saa- 
kaldte  « store  Pant*  i  Skaane  og  efter  den  anden  betydeligt  Gods 
i  Nørreherred  Dyrs,    navnlig  i  Tolstrup,    og  hertil  skrives  J.  G.  en 

enkelt  Gang,  medens  han  ellers  altid  nævner  sig  til  Tostrup  i  Ingel- 
stad  Herred.  Fru  Karine  var  død  1440,  men  J.  G.  levede,  som  alt 
nævnt,  1442.   De  havde  ingen  Børn  sammen,  saa  vidt  vides.     T/uset, 

Grimsson,  Magniis,  1825 — 60,  Forfatter.  Som  Søn  af  Bonden 
Grlmur  Steindlfsson  fødtes  M.  G.  3.  Juni  1825  paa  Gaarden  Grlms- 
stadir  i  M^ra  Syssel.  Efter  forudgaaende  Privatundervisning  og  i 
Aars  Skolegang  paa  Bessastadir  dimitteredes  han  1847  og  blev  185 1 
Cand.  theol.  fra  Præsteseminariet  i  Reykjavik.  1855  udnævntes  han 
til  Sognepræst  paa  Mosfell  i  Kj6sar  Syssel,  i  hvilket  Kald  han  for- 
blev til  sin  Død,  18.  Jan.  1860.  Aar  1848  havde  han  ægtet  Gu8nin, 
Datter  af  afdøde  Adjunkt  J6n  j6nsson.  M.  G.  var  en  Mand  med 
Sans  for  litterær  Virksomhed,  uden  dog  paa  dette  Omraade  at  yde 
noget  af  særlig  Betydning.  Han  har  Fortjenesten  af  sammen  med 
J6n  Åmason  at  have  paabegyndt  Indsamlingen  af  islandske  Folke- 
sagn, af  hvilke  en  Prøve  udkom  i  Reykjavik  1852,  ligesom  ogsaa 
hans  antikvariske  Interesser  bragte  ham  i  Forbindelse  med  det  kgl. 
nordiske  Oldskriftselskab.  Blandt  hans  udgivne  Skrifter  kan  end 
videre  nævnes  to  mindre  Skuespil  eller  dialogiserede  Folkelivsbilleder 
(<Kv()ldvaka  i  sveit»,  1848,  og  «B6nor3sférin»,  1852),  nogle  Smaa- 
fortællinger  (fremkomne  i  islandske  Tidsskrifter)  og  Digte  samt 
Bearbejdelser  og  Oversættelser  af  Bøger  til  Skolebrug  eller  Almen- 
oplysning.    1851 — 52  udgav  han  en  Avis,  «N^  tidindi». 

Erslcw,  Forf.  Lex.    J6n  Bo^gfir^ingur,  Rith5fundatal.  Xr.  Kaalund, 

Grodtschilling,  Bendix  (den  ældste),  o.  1620 — 1690,  Kunst- 
kammerforvalter, født  i  Holsten,  hvor  han,  i  Egenskab  af  dygtig 
Snedker  og  Drejer,  12.  Avg.  1655  fik  ridderligt  Vaabenskjold  af 
Johan  Rist,  Præst  i  Wedel  og  romersk  kejserlig  Pfalz-  og  Hofgreve, 
blev  efter  i  en  Aarrække  at  have  været  bosat  i  Itzeho  og  Hamborg 
i  1660  indkaldt  til  Danmark  og  tagen  i  Kongens  Tjeneste  som 
Drejer.  Som  saadan  blev  han  meget  sysselsat,  forfærdigede  Kaarde- 
fiaester  af  Agat,  Elfenbensarbejder,  ogsaa  solidere  Ting  som  1678 
Løbebroer  over  Rosenborg  Slotskanal,  og  i  1684  havde  han  en  kgl. 
Trone  «under  Hænder*.  Da  det  kgl.  Kunstkammer  oprettedes  i 
1680,  blev  G.,  som  havde  været  meget  virksom  herved,  den  første 
Kunstkammerforvalter.  Christian  V  lod  til  Amindelse  om  Kunst- 
kammerets Indretning  G.s  Portræt,  med  Nøglen  til  Kunstkammeret 
i  Haanden,  sætte  over  Indgangsdøren  til  dette.  G.  var  2  Gange 
gift;  sin  anden  Hustru,  Cathrine,  ægtede  han  i  Avg.  1678;  hun  var 

endnu  i  Live  1702.  G.  døde  i  Kjøbenhavn  i  Marts  1690.  —  Hans 
Søn  af  første  Ægteskab  Bendix  G,,  den  yngre,  var  født  i  Itzeho 
I.  Dec.  1655;  han  blev  i  Frankrig  og  Italien  uddannet  til  Maler, 
men  blev  dog  kun  en  ubetydelig  og  lidet  frugtbar  Kunstner  i  Por- 
trætfaget. Han  kom  tilbage  til  Danmark  o.  1670,  og  allerede  1672 
fik  han  Betaling  for  3  Skilderier,  han  havde  leveret  til  Rosenborg. 
Hans  Fader  skaffede  ham  jævnlig  'Arbejde  for  Hoffet,  og  i  1690 
tilstodes  der  ham  100  Rdl.  K.  aarlig  af  Kongens  Kasse.  Han  var 
altsaa  nu  Hofkunstner;  da  Faderen  s.  A.  døde,  fulgte  G.  ham  i 
Embedet  som  Forvalter  ved  Kunstkammeret.  Af  hans  Malerier  kan 
nævnes:  den  ældre  G.s  ovfr.  nævnte  Portræt,  nu  paa  Rosenborg, 
Christian  V  til  Hest,  til  Appartementssalen  paa  det  gamle  Kjøben- 
havns Slot,  og  et  « optisk  Stykke » :  de  oldenborgske  Konger  med 
Christian  V  i  Midten.  Han  skal  ogsaa  have  gjort  Tegninger  til 
Tapeter  paa  Rosenborg  (dog  ikke  til  dem  i  Riddersalen,  jvfr.  I, 
252).  G.  døde  10.  Marts  1707;  hans  Hustru,  Ane  Cathrine  Eilers- 
datter  Sander  eller  Zanders,  døde  17 16.  Af  deres  12  Børn  vare  de 
fleste  døde  unge.  —  Bendix  G.,  den  yngste,  født  i  Kjøbenhavn 
12.  Avg.  1686,  var  Søn  af  sidstnævnte,  hvem  han  efterfulgte  i  Em- 
bedet som  Kunstkamraerforvalter.  Han  var  Maler  og  Konkyliolog, 
men  i  begge  Henseender  uden  nogen  Betydning  og  sad  hele  Livet 
igjennem  i  smaa  Kaar  og  trykkende  Gjæld.  I  1725  fik  han  Frede- 
rik IV's  Tilladelse  til  at  lade  nogle  Billeder  bortspille  i  et  Lotteri 
til  Indtægt  for  sig.  G.  var  i  lang  Tid  sygelig  og  døde  af  Sten 
23.  Marts  1737.  Hans  Hustru,  Agnete  Margrethe  f.  Fackelmann  eller 
Fagelmann,  var  allerede  død  1726,  efter  kun  3  Aars  Ægteskab. 

Nye  Danske  Mag.  I,  162  ff.  Kjøbenhavns  Skilderi  1829,  Sp.  1059  AT.  Wer- 
lauff,  Det  store  kgl.  Bibi.,  2.  Udg.,  S.  81.  Wcinwich,  Kunstens  Hist.  i  Danm. 
og  Norge  S.  76.  95.  119.     Weilbach,  Konstnerlex.  -^'J'  Meier, 

Grrodtschilling,  Frederik,  1731 — 1792,  Søofficer,  Søn  af  Kom- 
mandørkapitajn  Bernhard  G.  (f.  2.  Maj  1697  f  2.  Avg.  1776)  og 
Marie  Cathrine  Bentsdatter  (f.  1696  f  1771),  født  17.  Dec.  1731,  blev 
Sekondlieutenant  1750,  Premierlieutenant  1755,  Kapitajnlieutenant 
1760,  Kapitajn  1763,  Kommandørkapitajn  1775,  Kommandør  1781  og 
Kontreadmiral  1790.  Han  døde  14.  Jan.  1792.  G.,  der  levede  og 
virkede  i  den  store  Fredsperiode,  var  i  sin  Tid  en  meget  benyttet 
Officer,  der  foruden  at  sejle  som  subaltern  Officer  5  Gange  var  Chef 
for  forskjellige  Fregatter  og  senere  2  Gange  for  Linjeskibe,  heraf 
1779  for  Linjeskibet  «Danebrog»  paa  Togt  til  Middelhavet  med  Gaver 

til  Dejen  af  Algier.  Som  næstkommanderende  med  Bregatten 
« Hvide  Øm»  1760  blev  han  paa  Portorico  udplyndret  af  en  spansk 
Kaper.  Fra  1780 — 89  gjorde  han  Tjeneste  som  Interimschef  for 
Orlogsværftet  i  Frederiksvæm  og  overgik  her  fra  til  Admiralitets-  og 
Kommissariatskollegiet,  af  hvilket  han  forblev  Medlem  til  sin  Død; 
1791  blev  han  tillige  Chef  for  2.  Division.  1790  indtraadte  han  i 
en  Kommission,  som  bl.  a.  havde  det  Hverv  at  ordne  Landets 
Kyst-  og  Havneforsvar.  1784  optoges  han  i  Adelstanden.  G.  var 
gift  2  Gange:  i.  med  Marie  Susanne  f.  Prescher  (f.  1744  f  17Ø8), 
2.  (1772)  med  Frederikke  Louise  f.  Liitken  (f.  26.  Nov.  1747  f  1812), 
Datter  af  Kapitajn  Frederik  Christoflfer  L.  (f.  1698  f  1784),  Kontrollør 
ved  Øresunds  Toldkammer.  C.  With, 

Grodtschilling,  Georg  Joachim,  1785 — 1812,  Søofficer,  Søn 
af  foranstaaende,  er  født  i  Frederiksvæm  6.  Febr.  1785,  blev  Sekond- 
lieutenant  1803  og  Premierlieutenant  1809.  1805  ansattes  han  som 
Lærer  i  Mathematik  paa  Søkadetakademiet.  1807  var  han  under 
Hovedstadens  Bombardement  indkvarteret  paa  Lynetten  som  hørende 
til  Kanonbaadsflotillen  og  sendtes  der  fra  af  Officererne  til  Peymann 
med  Anmodning  om,  at  de  maatte  storme  nogle  af  de  for  Flotillen 
farligste  engelske  Batterier,  hvilket  Peymann  nægtede  dem.  1808 
førte  han  en  Kanonbaad  under  Premierlieutenant  C.  Wulff  ved  Laa- 
land.  4.  Juni  erobrede  denne  ud  for  Fejø  med  4  Kanonbaade  den 
engelske  Brig  «the  Tickier »,  ved  hvilken  Lejlighed  G.  udmærkede 
sig  særdeles;  han  blev  saaret  og  erholdt  for  sin  Deltagelse  Ridder- 
korset. Senere  gjorde  han  paa  ny  Tjeneste  som  Lærer  for  Kadet- 
terne, men  overgik  181 2  til  Fregatten  « Najaden »  (Kapitajn  H.  P. 
Holm),  der  fik  Station  i  Norge.  6.  Juli  blev  Fregatten  tillige  med 
Briggerne  «Laaland»,  <Kiel»  og  « Samsø*  ved  Sandøen  angreben  af 
en  stærkt  overlegen  engelsk  Styrke,  navnlig  af  Linjeskibet  «Dictator»; 
Holm  trak  sig  tilbage  til  den  snævre  Havn  Lyngør,  men  efterfulgtes 
af  Englænderne,  og  der  udspandt  sig  nu  om  Aftenen  en  voldsom 
Kamp,  under  hvilken  €  Najaden*  blev  totalt  sammenskudt  (s.  III, 
248).  Ved  denne  Lejlighed  faldt  G.  tillige  med  den  tapre  Lieute- 
nant  Buhl  o.  fl.  G.  blev  181 1  gift  med  Charlotte  Elisabeth  Tuxen 
(f.  30.  April  1795),  Datter  af  Generalkrigs-  og  Admiralitetskommissær 
Louis  T.  og  Charlotte  Elisabeth  f.  Klingfeldt.  Charlotte  G.  var  gift 
2  Gange  senere. 

J.  P.  With,  Danske  og  norske  Søheltes  Bedrifter.  Garde,  Den  dansk-norske 
Sømagts  Hist.  1700— 18 14.   Manthey,  Ridderes  Levnetsløb  1809 — 17.      £,  With, 


Digitized  by  VjOOQIC 


2o6  Grosit  Mich.  Ehregott. 

Grrose,  Blichael  Ehregott,  — 1795,  Musiker.  1784  var 
han  Organist  i  Brandenburg  a.  d.  Havel;  der  fra  skal  han  i  1787 
være  taget  til  Christianssand,  og  strax  efter  Nytaar  1789  træffe  vi 
ham  boende  i  Kjøbenhavn.  Her  synes  han  fra  Begyndelsen  af  at 
have  ført  en  temmelig  kummerlig  Existens  som  Musiklærer.  Han 
søgte  at  skafife  sig  et  Navn  og  en  Virksomhed  som  praktisk  Musiker 
ved  at  optræde  dels  som  Orgelvirtuos,  dels  som  Koncertdirigent, 
men  havde  ikke  Lykken  med  sig.  Alt,  hvad  han  opnaaede,  var  i 
1 79 1  at  faa  en  lille  Ansættelse  som  Organist  ved  Frederiks  tyske 
Kirke  paa  Christianshavn,  og  hvad  enten  det  skyldtes  Sygdom,  slet 
Økonomi  eller  andre  Aarsager,  sank  han  i  dybere  og  dybere  Nød. 
Sin  Hustru,  Frederikke  Dorothea  Røhel  f.  Sandig,  mistede  han 
19.  Okt.  1791,  selv  døde  han  faa  Aar  senere,  24.  Sept.  1795.  ^* 
var  en  duelig  Klaver-  og  Orgelspiller,  uddannet  af  sin  Fader,  der 
atter  havde  haft  Joh.  Seb.  Bach  til  Lærer.  Tillige  var  han  en  ret 
flittig  Komponist,  og  foruden  Sange  og  Klaverstykker,  til  Dels  af 
instruktiv  Natur,  hvoraf  nogle  udkom  i  Tyskland  (1780 — 85),  andre 
her  i  Kjøbenhavn  (1791),  skrev  han  ogsaa  større  Ting,  saasom  Kon- 
certer for  de  Instrumenter,  han  særlig  dyrkede.  Motetter  til  Brug  i 
Kirken  og  flere  Kantater  til  Texter  af  Haste,  Chr.  Hertz  og  Abra- 
hamson,  der  i  Aarene  1792 — 95  bleve  opførte  i  forskjellige  af  de 
daværende  musikalske  Klubber.  Hans  Evner  i  denne  Retning  vare 
imidlertid  ikke  betydelige. 

Cramer,  Mag.  der  Musik  II,  262.    Musikforeningens  Festskrift  I,  iioff.  135.  " 

V.  C,  RaVfU 

Grote,  Otto  Baron,  1636 — 93,  hannoveransk  Premierminister, 
blev  født  25.  Dec.  1636  i  Sønderborg.  Hans  Fader,  Thomas  G. 
(f.  1594,  f  o.  1657  som  «Grossvogt»  i  Lyneborg-Celles  Tjeneste),  var  en 
Tysker,  der  1627 — ^37  var  ansat  hos  Hertug  Hans  den  yngres  Sønner 
Christian  og  Alexander  samt  hos  den  sidstes  Enke.  I  denne  Tid 
ægtede  han  (1634)  Berta  Cathrine  Ahlefeldt  (Georgsdatter),  men  for- 
lod igjen  Sønderjylland  for  i  Hjemlandet  at  opnaa  en  høj  Stilling. 
Barnet  fulgte  med  til  det  nye  Hjem,  studerede  siden  i  Helmstedt 
og  anvendte  Aarene  1656 — 61  paa  den  sædvanlige  Udenlandsrejse. 
En  af  hans  Hertugs  Søstre  var  imidlertid  Dronning  Sophie  Amalie, 
som  nu  paa  egen  Haand  kaldte  den  imge,  højtbegavede  Mand  til 
Lærer  for  sin  Søn  Prins  Jørgen.  Som  Aktør  og  Kavallér  optræder 
han  derefter  ved  Hoffets  Fester;  men  Rollen  som  Skolemester  for 
en   tungnem   Dreng   laa  mindre  godt  for  ham.     Da  Dronningens 

Yndlingsbroder,  Johan  Frederik,  1665  satte  sig  i  Besiddelse  af 
Kalenberg  (Hannover)  som  sin  Del  af  Arven  efter  den  ældste 
Broder,  fik  G.  derfor  Dronningens  Tilladelse  til  at  træde  i  Tjeneste 
hos  ham.  At  Kongen  tog  sin  Gemalinde  en  saadan  Egenraadig- 
hed  ilde  op,  skadede  ikke  G.,  der  i  Hannover  fandt  sig  sin  rette 
Tumleplads  og  hurtig  steg  til  de  højeste  Stillinger.  Fra  nu  af 
vedkommer  hans  Levned  dog  ikke  den  danske  Historie,  om  end 
Danmark  ikke  undgik  at  føle  Trykket  af  hans  Virksomhed,  navnlig 
1683  og  følgende  Aar.  Men  da  Hannover  1693  i  den  svævende 
Arvestrid  om  Sachsen-Lauenborg  drister  sig  til  ulovlig  at  kaste  Be- 
sætning ind  i  Ratzeburg,  forpurrer  Christian  V  Anslaget  ved  at 
belejre  og  erobre  Byen.  G.,  der  da  netop  kom  hjem  fra  Wien, 
afsendtes  strax  til  Christian  V;  men  Døden  indhentede  ham  paa 
Vejen  5.  Sept.  1693  i  Hamborg.  Han  var  gift  med  Anna  Dorothea 
Ahlefeldt  (Henriksdatter)  og  havde  med  hende  11  Børn.  1689  gjorde 
Kejseren  ham  til  Baron. 

AUg.  Deutsche  Biographie  IX.    Brasch,  Prinds  Georg.  pr.  Krarup, 

Groth,  Georg  Vilhelm  Arnold,  f.  1842,  Landskabsmaler. 
Vilh.  G.  er  født  i  Kjøbenhavn  9.  Marts  1842  og  Søn  af  Apotheker 
Johan  Daniel  Herholdt  G.  og  Cathrine  Louise  f.  Ahlers,  Datter  af 
Kjøbmand  A.  i  Løgumkloster.  Efter  at  have  taget  Præliminær- 
examen  i  det  v.  Westenske  Institut  modtog  han  sin  første  kunst- 
neriske Uddannelse  i  F.  F.  Helsteds  Tegneskole  og  besøgte  derefter 
Kunstakademiets  Skoler  fra  186 1  af,  blev  Elev  paa  Modelskolen 
1863,  men  maatte  afbryde  denne  sin  Læretid,  medens  han  i  Krigen 
1864  aftjente  sin  Værnepligt.  Kommen  hjem  fra  Krigen  fortsatte 
han  sin  Uddannelse  paa  Akademiet,  som  han  forlod  1866.  G.  ud- 
stillede s.  A.  for  første  Gang  og  har  fra  den  Tid  af  stadig  været 
repræsenteret  paa  Akademiets  Udstillinger.  I  Aarene  1872 — 78  har 
han  foretaget  forskjellige  Studierejser,  væsentlig  til  Italien  og  Paris. 
Ved  sit  « Strandparti  i  Nærheden  af  Fiskerlejet  Lynæs »,  der  var 
udstillet  1870,  vakte  G.  megen  Opmærksomhed  paa  Grund  af  den 
fine  Tone  over  Strand,  Sø  og  Luft,  og  det  er  især  ved  lignende 
Motiver  fra  Lille  Bælt  og  Hellebæk  Strand,  at  han  har  vimdet  et 
smukt  Navn  blandt  den  yngre  Slægt  af  Landskabsmalere.  Den  kgl. 
Malerisamling  kjøbte  1874  <  Hedeparti  med  en  Mose»,  men  desuden 
have  de  forskjellige  Kunstforeninger  her  i  Landet,  Udstillingens 
Tombola  og  det  malerikjøbende  Publikum  stedse  vist  megen  Inter- 
esse for  Kunstnerens  tiltalende  Arbejder.  H,  R.  Baumann. 

Groth,  Simon  Christian  Schiøtz,  f.  1828,  Guardein.  Han 
er  født  25.  Sept.  1828  i  Kjøbenhavn,  hvor  hans  Fader,  Hans  Hen- 
rich  G.,  var  Tobaksfabrikant  og  Major  ved  det  borgerlige  Artilleri; 
Moderens  Navn  var  Karen  Marie  f.  Schiøtz.  Efter  at  have  gjennem- 
gaaet  Efterslægtselskabets  Skole  kom  han  1842  i  Apothekerlære  hos 
sin  Fætter  Johan  D.  H.  Groth  paa  Waisenhusapotheket,  og  inden 
endnu  at  have  taget  farmacevtisk  Examen  —  den  tog  han  1849  — 
gik  han,  da  Krigen  brød  ud,  frivillig  med  som  Feltapotheker; 
han  blev  dog  væsentlig  brugt  som  Læge  og  deltog  som  Underlæge 
i  Slagene  ved  Bov  og  Slesvig.  I  Okt.  1848  blev  han  Dispensater 
ved  Gamisonshospitalet  i  Kjøbenhavn,  fungerede  her  Vinteren  over, 
arbejdede  derefter  i  Universitetets  kemiske  Laboratorium  og  blev, 
efter  i  1850  at  have  tjent  som  Underskibslæge  paa  Fregatten 
« Dronning  Maria* ,  Assistent  hos  Professor  E.  A.  Scharling  ved 
Universitetet  og  den  polytekniske  Læreanstalts  Laboratorium.  I  de 
7  Aar,  han  var  i  denne  Stilling,  var  han  en  søgt  Manuduktør  og 
oversatte  bl.  a.  Wøhlers  Kemi  paa  Dansk.  Derefter  oprettede  han 
1857  sammen  med  nuværende  Inspektør  ved  Polyteknisk  Læreanstalt 
N.  Ørsted  «G.  &  Ø.s  kemiske  Laboratorium »,  noget  her  hjemme 
hidtil  ukjendt,  og  omtrent  samtidig  blev  han  ansat  som  Fuldmægtig 
ved  Mønten  i  Kjøbenhavn.  Da  han  derpaa  1861  blev  Møntguardein, 
fratraadte  han  Laboratoriet,  der  i  1863  overtoges  af  nuværende 
Professor  V.  Stein,  og  blev  i  1863  tillige  Stadsguardein ,  hvilke 
Stillinger  han  endnu  beklæder.  —  3.  Nov.  1857  ægtede  han  Emmy 
Camilla  Birkerod  (f.  26.  Marts  1837),  Datter  af  Kapitajn  Johan  Mat- 
thias B.  og  Emilie  Vilhelmine  f.  Eskildsen.  C,  Nyrop, 

Grothusen,  Gerhard,  1806 — 78,  Amtmand,  var  en  Søn  af 
Overkontrollør  for  Hertugdømmerne  Slesvig  og  Holsten,  Justitsraad 
Gerhard  G.  (f.  3.  Okt.  1765  i  Itzeho,  f  3.  Avg.  1832  i  Rensborg) 
og  var  født  9.  Okt.  1806  i  Rensborg.  Efter  at  have  taget  juridisk 
Examen  i  Gliickstadt  blev  han  1832  Volontær  i  Rentekammerets 
tyske  Kancelli,  1834  Fuldmægtig,  1837  Sekretær  og  1840  Kommitteret. 
Han  var  Medstifter  af  det  sjællandske  Jæmbaneselskab  og  valgtes 
paa  den  konstituerende  Generalforsamling  2.  Juli  1844  til  Medlem 
af  Jæmbanedirektionen,  i  hvilken  han  blev  Kassedirektør,  medens 
Skram  blev  udførende  og  Sekretær  Hjorth  teknisk  Direktør.  Denne 
Direktion  ledede  ikke  alene  Kjøbenhavn — Roskilde-Banens  Anlæg, 
men  ogsaa  dens  Drift,  efter  at  den  26.  Jan.  1847  var  bleven  aabnet 
for  Publikum.     Det   lykkedes   den   dog   ikke   at  tilvejebringe  den 

fornødne  Kapital  til  Banens  Fortsættelse  til  Korsør,  uagtet  G.  og 
Skram  i  dette  Øjemed  foretoge  flere  Rejser  til  Udlandet.  Da  der- 
hos Aktieselskabet  befandt  sig  i  stor  Pengeforlegenhed,  i  det  Banens 
Anlæg  havde  kostet  1 190000  Rdl.,  medens  Aktiekapitalen  kun  var 
1500000  Rdl.,  udtraadte  G.  i.  Jan.  1848  sammen  med  Hjorth  af 
Bestyrelsen  og  efterfulgtes  af  Muller  og  Rothe.  G.,  som  1846  var 
bleven  Deputeret  og  Chef  for  Rentekammerets  3.  Sektion  med 
Etatsraads  Titel,  fratraadte  i  Efteraaret  1848  ligeledes  sin  Stilling  i 
Rentekammeret,  da  dette  hævedes,  men  blev  i  Kjøbenhavn,  medens 
Flertallet  af  de  holstenske  Embedsmænd  forlængst  var  flygtet  efter 
Oprørets  Udbrud,  og  indtraadte,  efter  i  185 1  at  have  erholdt  Konfe- 
rensraadstitelen,  i  1852  atter  i  Statstjenesten  som  Departementschef 
i  det  holsten-lauenborgske  Ministerium,  ved  hvis  Organisation  han 
efter  Kongens  Ønske  var  bleven  taget  med  paa  Raad.  1859  ud- 
nævntes han  til  Amtmand  over  Amterne  Traventhai,  Reinfeld  og 
Rethwisch  og  forblev  efter  Holstens  Afstaaelse  i  Tjenesten,  men 
blev  allerede  i  Foraaret  1866  pensioneret  af  den  østerrigske  Stat- 
holder, Feltmarskal-Lieutenant  Gablenz,  og  flyttede  til  Pløen,  hvor 
han  døde  29.  Sept.  1878.  Han  ægtede  29.  Sept.  1837  Marie  Louise 
Bruhn  (f.  6.  Juli  1817  f  16.  Dec.  1885).  H.  R.  Hiort- Lorenzen. 

Grotum,  Henrik  Himmerich,  1685 — 1768,  Borgmester,  var 
Søn  af  Overkjøbmand  i  Aalborg  Jens  Nielsen  Himmerich,  men 
antog  sin  Moders  Stiifaders  Slægtnavn  Han  blev  født  i.  Avg. 
1685,  Student  fra  Aalborg  Skole  1703  og  tog  theologisk  Examen 
1705;  studerede  derefter  Jurisprudens  og  blev  17 15  Viceborgmester, 
1728  Borgmester  og  1730  øverste  Borgmester  i  Aalborg,  1736  Kan- 
celliraad,  1755  Justitsraad.  1737 — 55  ejede  han  Havbrogaard  i  Aars 
Herred,  og  1745  kjøbte  han  Klitgaard.  Han  gjorde  sig  fortjent  af 
Aalborg  By  ved  at  stifte  en  dansk  Skole,  til  hvilken  han  gav  en 
Gaard  i  Byen.  Han  døde  19.  Nov.  1768  og  rostes  da  af  Samtiden 
som  en  kundskabsrig,  arbejdsom,  dygtig  og  uegennyttig  Embeds- 
mand; men  da  hans  Bo  blev  gjort  op,  viste  det  sig,  at  der  af  de 
Kirker,  Skole-  og  Fattigvæsen  tilhørende  Kapitaler,  som  han  havde 
bestyret,  manglede  2624  Rdl.,  som  Boet  ikke  kunde  udrede.  Han 
var  gift  I.  (17 13)  med  Inger  Margrethe  f.  Weierslefif  (f  1720)  og  2. 
med  Sidsel  Hansdatter  f.  Popp  (f  1735)  ^.f  en  bekjendt  aalborgsk 
Kjøbmandsslægt. 

Tauber  og  Nielsen,  Embeds-  og  Bestillingsmænd  i  Aalborg  S.  Ii2f.       , 

V.  A,  Secher, 

Dansk  biogr.  Lex.     VI.  Maj  1893.  1 4 

Grove,  Carl  Frederik,  1758 — 1829,  Søofficer,  Admiralitets- 
deputeret,  var  Søn  af  Departementssekretær  i  Admiralitetet,  Etats- 
raad  Johan  Chr.  G.  (f.  1713  f  1784)  og  Mette  f.  Æreboe  (f.  1733 
f  1789),  en  Datter  af  Notarius  publicus  Rasmus  Æ.  G.  fødtes 
28.  Jan.  1758,  blev  Sekondlieutenant  i  Søetaten  1776,  Premierlieute- 
nant  1784,  Kapitajnlieutenant  1794,  Kapitajn  1797,  men  traadte  ud 
af  Officersstanden,  da  han  1803  udnævntes  til  Civildeputeret  i  Ad- 
miralitets- og  Kommissariatskollegiet.  I  mange  Aar  og  under  meget 
vanskelige  Forhold  beklædte  han  denne  Stilling.  I  Forening  med 
Steen  Bille  traf  han  i  1807  de  bekjendte  Dispositioner  til  at  øde- 
lægge Flaaden,  før  den  faldt  i  Englændernes  Hænder,  og  i  de 
følgende  Aar  deler  han  med  de  andre  Ledere  af  Marinens  Affærer 
Æren  for  Tilvejebringelsen  af  Landets  energiske  Kanonbaadsforsvar 
og  Grundlæggelsen  af  en  ny  Flaade.  I  sin  Officerstid  udmærkede 
G.  sig  ved  sin  betydelige  Virksomhed  som  Kortlægger,  i  det  han 
fra  1787 — 1801  i  Forbindelse  med  Landofficereme  Wibe  og  Aubert 
opmaalte  Norges  Kyst  fra  norden  for  Throndhjem  til  den  svenske 
Grænse,  en  Strækning  af  over  200  Mil.  Kongen  lod  ham  1802 
tilkjendegive  sit  « allerhøjeste  Velbehag*  med  det  fuldendte  Værk, 
og  de  deraf  resulterede  Kort  have  endog  til  vore  Dage  gjort  god 
Fyldest.  1786  var  G.  Deltager  i  Løvenøms  Grønlandsexpedition, 
1801  blev  han  Medlem  af  den  norske  Søkystdefensionskommission, 
1806  I.  Direktør  ved  Søetatens  Hospital.  181 1 — 16  var  han  Medlem 
af  Kanal-,  Ha\Tie-  og  Fyrdirektionen.  1804  fik  han  tillige  en  anden 
betydelig  Virksomhed  som  Medlem  af  Administrationen  for  Frede- 
riksværk. 16.  Dec.  1790  ægtede  G.  Gedske  Cathrine  Nordahl 
(f.  18.  April  1764  f  27.  Jan.  1827),  Datter  af  Præsident  i  Thrond- 
hjem, Justitsraad  Peter  Tønder  N.  og  Berthe  Johanne  f.  Fyrstenberg. 
G.,  der  ved  sin  Udnævnelse  til  Deputeret  1803  havde  faaet  Bestal- 
ling som  Generalkrigskommissær,  blev  1828  Kommandør  af  Dane- 
brog.     Han  afgik  ved  Døden  i  Kjøbenhavn  11.  Nov.  1829. 

G.  Z.  Grote, 

Grove,  Carl  Frederik,  1822 — 83,  Ingeniør,  var  Søn  af  Kapi- 
tajn i  Søetaten  Johan  Christian  G.  (f.  1789  f  1834)  og  Wenniche 
f.  Garmann  (f.  1792  f  1849)  ^g  Sønnesøn  af  ndfr.  nævnte  Konfe- 
rensraad  E.  R.  G.  (f  1847).  Han  fødtes  26.  Dec.  1822  i  Kjøben- 
havn, blev  1844  polyteknisk  Kandidat  i  anvendt  Naturvidenskab  og 
efter  en  Studierejse  i  Udlandet  ansat  ved  Marinens  Sejldugsvæveri. 
Som  Sekondlieutenant  deltog  han  i  Krigen  1848 — 49  og  udnævntes 

i  1852  til  Fyrvæsenets  Inspektør  og  Ingeniør,  hvilken  Stilling  han 
beklædte  til  sin  Død,  26.  Jan.  1883.  Under  hans  Ledelse  er  den 
store  Udvidelse  og  Forbedring  af  Danmarks  Fyrvæsen  foregaaet, 
som  har  bragt  denne  Institution  paa  Højde  med  Udlandets.  Han 
har  saaledes  bygget  13  nye  Fyr,  hvoriblandt  de  væsentligste  ere 
Hirtshals,  Bovbjærg,  Dueodde  og  Nordre  Røse,  og  har  ombygget 
lige  saa  mange  ældre  Spejliyr  til  Linsefyr,  samtidig  med  at  han 
har  anlagt  9  Sirenestationer.  Desuden  udfoldede  han  uden  for  Fyr- 
væsenet en  ikke  ringe  Virksomhed  som  Vandbygningsingeniør.  Han 
var  saaledes  Medlem  af  den  jyske  Kystsikringskommission,  i  hvis 
Arbejder  han  tog  ivrig  Del,  byggede  Havnen  ved  Hessenæs  og 
forskjellige  Høfder  paa  Falster  samt  udvidede  og  ombyggede  Band- 
holm Havn.  Fra  1877 — ^2  var  han  Medlem  af  Kjøbenhavns  Borger- 
repræsentation, i  hvilken  han  særlig  deltog  i  Havnespørgsmaalenes 
Behandling.  185 1  udgav  han  « Hørrens  Produktion,  Fabrikation  og 
Omsætnings,  et  af  Videnskabernes  Selskab  belønnet  Prisskrift.  G. 
ægtede  1855  Cecilie  Hermandine  Johnson  (f.  1837),  Datter  af  Konsul 
P.  J.  i  Rønne. 

Erslew,  Forf.  Lex.  Voigt,  Statist.  Oplysninger  ang.  d.  polytekn.  Lære- 
anstalts Kandidater.  Qh,  Atnbt, 

GrTOve,  Emanuel  Rasmus,  1756 — 1847,  Medlem  af  den  afri- 
kanske Konsulatsdirektion,  Broder  til  førnævnte  Admiralitetsdeputerede 
C.  F.  G.,  fødtes  13.  Sept.  1756,  dimitteredes  1772  fra  Herlufsholm, 
fik  kort  derefter  Ansættelse  i  Admiralitetskollegiet  og  udnævntes 
1777  til  Konsulatssekretær  i  Marokko.  Efter  Konsulens  Hjemrejse 
ftingerede  han  i  dennes  Sted  fra  1781 — 85,  da  han  fik  Tilladelse  til 
at  vende  hjem  for  at  støtte  Moderen,  der  sad  som  Enke  i  smaa 
Kaar.  1788  blev  han  Kommitteret  i  Kommercekollegiet  og  Sekretær 
(o:  Chef)  i  Konsulatskontoret.  Da  det  var  af  stor  Betydning  for 
Staten  paa  en  fyldestgjørende  Maade  at  reklamere  Erstatning  for 
de  mange  under  Revolutionen  opbragte  danske  og  norske  Skibe, 
sendtes  G.  i  Begyndelsen  af  1794  som  Generalkonsul  til  Paris, 
hvortil  han  ankom  i  Revolutionens  blodigste  Periode,  og  hvor  han 
paa  Grund  af  Avtoritetemes  stadige  Vexlen  havde  megen  Møje  med 
at  fremme  sit  Lands  Interesser.  1797  hjemkaldtes  han  for  atter  at 
træde  ind  i  Kommercekollegiet.  1799  blev  han  administrerende 
Direktør  for  Manufakturhandelen,  i  det  han  samtidig  fritoges  for 
Konsulatsforretningerne  undtagen  de  afrikanske.  Hans  særlige  Ind- 
sigt i   disse    foranledigede,    at   han   Aaret  efter,    da  de  afrikanske 

Sager  udskiltes  fra  Udenrigsdepartementet  og  Kommercekollegiet 
under  et  særligt  Kollegium,  den  afrikanske  Konsulatsdirektion,  ud- 
nævntes til  Medlem  heraf,  en  Post,  han  beklædte,  indtil  Direktionen 
atter  ophævedes  1837.  1  Dec.  1804  søgte  og  fik  G.,  der  følte  sig 
tilsidesat  i  Kommercekollegiet,  sin  Afsked  herfra.  —  G.  betragtedes 
som  en  i  Handels-  og  Finanssager  mer  end  almindelig  kyndig  Mand 
med  et  særligt  Greb  paa  at  repræsentere,  og  der  betroedes  ham 
derfor  ogsaa  flere  Sendelser  til  Pengemarkedet  i  Holland  under 
de  for  Staten  mest  prekære  finansielle  Forhold,  saaledes  1799  i 
Anledning  af  Penge-  og  Kreditvæsenets  daværende  slette  Tilstand, 
1809  for  at  erholde  Udsættelse  med  Betalingen  af  i  Mill.  Gylden 
og  1813,  efter  Statsbankerotten,  for  at  søge  et  Laan,  saa  paa- 
trængende, at  hans  Instnix  endog  tillod  ham  subsidiært  at  sætte 
Krondiamanteme  i  Pant.  1801  sendtes  han  til  St.  Petersborg  for 
at  udvirke  Komudførsel  til  det  nødlidende  Norge.  G.  var  Medlem 
af  forskjellige  inden-  og  udenlandske  videnskabelige  Selskaber  og 
i  flere  Aar  Præses  for  Landhusholdningsselskabet.  Han  havde  om- 
fattende Kundskaber  og  Interesser,  talte  8 — 10  Sprog  og  ansaas  for 
en  god  Kunstkjender. 

Han  ægtede  i.  (6.  Juli  1787)  Petronelle  Brinck-Seidelin  (f.  24.  Nov. 
1755  t  27.  April  1801),  en  Datter  af  Assessor  i  Højesteret,  Konferens- 
raad  Hans  Diderik  B.-S.  til  Eriksholm  og  Ingeborg  f.  Bering,  2. 
(24.  Juni  1805)  Johanne  Elise  Hiort  (f.  10.  Marts  1786  f  10.  April 
i^73)»  Datter  af  Amtmand,  siden  Kommitteret  i  Rentekammeret, 
Etatsraad  Andreas  H.  og  Rachel  f.  Gjerløv,  og  døde  90  Aar 
gammel  i  Fredensborg  12.  Jan.  1847.  G.  var  1810  bleven  Etatsraad 
og  1826  Konferensraad. 

Leth  og  Wad,  Dimitterede  fra  Herlufsholm  I,  I20f.  Rubin,  1807 — 14 
S.  202.  308  f.  G.  L,  Grove. 

Grove,  Emanuel  Rasmus,  1812 — 71,  Ingeniør,  var  født  8.  Nov. 
181 2  i  Kjøbenhavn  og  ældre  Broder  til  foran  nævnte  Carl  Fred.  G. 
(f  1883).  Han  tog  i  1833  polyteknisk  Kandidatexamen  i  Mekanik, 
det  følgende  Aar  i  anvendt  Naturvidenskab  og  blev  derefter  an- 
sat som  Fabrikmester  ved  Søetatens  Sejldugsvæveri  paa  Gammel- 
holm.  I  1850  medvirkede  han  som  Ingeniør  ved  Forsvaret  af 
Frederiksstad  og  blev  efter  Krigen  ansat  som  Vandbygningsdirektør 
i  Hertugdømmet  Slesvig  (konstit.  1850,  udnævnt  1854).  Hans  be- 
tydeligste Værk  under  denne  Virksomhed  er  Bygningen  af  den 
bekjendte  Havnesluse  ved  Husum,    hvorved  denne  By  beskyttedes 

mod  Stormflod,  og  Indsejlingen  til  dens  Havn  blev  forbedret.  1 
1864  maatte  han  som  dansk  opgive  sit  Embede  og  virkede  derefter 
som  privat  Ingeniør  i  Kongeriget,  navnlig  ved  Projekteringen  og 
Ledelsen  af  forskjellige  Landvindingsforetagender,  hvoraf  maa  frem- 
hæves Udtørringen  af  Tastum  Sø  ved  Skive.  Han  døde  18.  Maj 
187 1.  —  Han  var  en  meget  virksom  Mand  med  en  livlig  bevæget 
Aand,  hvilket  ogsaa  gav  sig  Udslag  i  hans  Deltagelse  i  den  offent- 
lige Diskussion  i  forskjellige  Avisartikler  og  Brochurer,  navnlig 
angaaende  Arbejder-  og  Næringsspørgsmaalene,  ligesom  han  ogsaa 
ses  at  have  været  meget  virksom  for  at  faa  Liv  i  Industriforeningen 
i  Kjøbenhavn  i  dens  yngste  Dage.  Fremhæves  maa  ogsaa  hans 
Aihandling  «0m  Frostmoser  og  Marskenge*  (1870),  der  indeholder 
mange  interessante  Iagttagelser  og  Ideer,  der  næppe  endnu  have 
fundet  fortjent  Paaagtelse.  —  1843  segtede  han  Ulrikke  Frederikke 
Antonette  Marie  Krog  (f.  1815  i  Stavanger,  f  1845),  Datter  af  Amt- 
mand Wilh.  Friman  K. 

Erslcw,  Forf.  Lex.  Nyrop,  Industriforeningen  i  Kbhvn.  Voigt,  Statist  Op- 
lysninger ang.  d.  polytekn.  Læreanstalts  Kandidater.  Ch,  Ambt 

Grove,  Hans  Herman  Steffen,  1814 — 66,  Søofficer,  Broder 
til  ovfr.  nævnte  C.  F.  G.  (f  1883)  og  E.  R.  G.  (f  187 1),  er  født  i 
Kjøbenhavn  27.  Dec.  1814.  Allerede  som  lille  Dreng  fik  han  Livets 
Alvor  at  mærke,  i  det  Forældrene,  som  den  Gang  vare  bosatte  i 
Stavanger,  ved  den  engelske  Krig  og  Pengekrisen  mistede  deres 
Formue.  Udrustet  med  gode  Evner,  en  livlig  Karakter  og  en  ual- 
mindelig Evne  til  at  gjøre  sig  afholdt  traadte  han  1827  ind  paa 
Søkadetakademiet,  fra  hvilket  han  1833  dimitteredes  som  Sekond- 
lieutenant;  han  avancerede  1841  til  Premierlieutenant,  185 1  til  Kapi- 
tajnlieutenant  og  1861  til  Orlogskapitajn.  Som  ung  Officer  f6r  han 
meget  til  Søs  baade  til  Orlogs  og  Koflfardis,  var  i  1835 — Z1  og 
senere  1844 — ^45  i  Vestindien,  1839 — 40  og  1843 — 44  ^^^  Handels- 
skib i  Ostindien  og  beskæftigedes  ved  Siden  heraf  meget  ved  Sø- 
opmaalingen.  1841,  medens  han  var  ansat  paa  Helsingørs  Vagtskib 
og  her  fra- foretog  Opmaalinger  i  Kattegat,  fandt  han  den  bekjendte 
Grund  « Groves  Flak*.  Under  Krigen  1848 — 50  var  han  først  Chef 
for  Dampskibet  « Caroline  Amalie »,  senere  tredjekommanderende  paa 
Linjeskibet  « Skjold »  og  endelig  næstkommanderende  paa  Korvetten 
« Valkyrien ».  1851  var  han  Chef  for  Kongens  Dampskib  «Ægir», 
senere  (1852 — 55)  Krydstoldinspektør  paa  Østkysten  af  Slesvig,  fra 
1857 — 60  Takkelmester;    Vinteren  1861 — 62  gik  han  som  Chef  for 

Korvetten  « Heimdal »  til  Vestindien  (Rejsen  beskrevet  af  Lieutenant 
J.  U.  A.  Holm),  hvor  han  kom  til  at  optræde  under  ret  kritiske 
Forhold  i  Venezuela  under  en  Revolution  og  senere  ydede  fortrinlig 
Assistance  til  et  strandet  engelsk  Linjeskib.  1863  overtog  han  Posten 
som  Ekvipagemester  paa  Orlogsværftet,  men  ansattes  ved  Krigens 
Udbrud  som  Chef  for  Fregatten  « Sjælland*  og  Flagkapitajn  hos 
Eskadrechefen,  Admiral  van  Dockum,  med  hvem  han  17.  Marts  del- 
tog i  Træfningen  ved  Swinemiinde,  hvor  de  tyske  Korvetter  «Arcona» 
og  «Nymphe»  bleve  tvungne  til  at  trække  sig  tilbage;  han  blev  her- 
for dekoreret  med  Kommandørkorset.  G.,  som  i  Aaret  185 1  ægtede 
den  i  vide  Kredse  afholdte  Maren  (Manna)  Kirstine  Johnson  (f.  11.  Dec. 
1834),  Datter  af  Konsul  Peter  J.  i  Rønne  (f.  1786  f  1826)  og  Maren 
(Manna)  Kirstine  Sonne  (f.  1801  f  1882),  havde  den  Sorg  i  Krigs- 
aaret  (i.  Maj)  at  miste  sin  Hustru.  Efter  Krigen  indtraadte  han  6.  Nov. 
1865  i  Ministeriet  Frijs  som  Marineminister  og  var  som  saadan  med 
til  at  underskrive  den  reviderede  Grundlov.  Da  den  indenlandske 
Politik  paa  dette  Tidspunkt  mest  gik  ud  paa  at  ordne  Forfatnings- 
spørgsmaalene,  og  Tidens  Løsen  efter  de  dybe  Saar,  Krigen  havde 
tilføjet  Landet,  var  Sparsommelighed  i  Statshusholdningen,  faldt  det 
ikke  i  G.s  Lod  at  gjennemføre  større  Reformer  i  Marinen;  hans 
Helbred  var  derhos  til  Dels  undergravet  og  forværredes  snart  saa 
meget,  at  han  blev  nødt  til  at  foretage  en  Udenlandsrejse;  paa 
denne  døde  han  17.  Avg.  1866  i  Saxon  les  bains  i  Schweits,  efter- 
ladende sig  et  Ry  som  dygtig  Officer  og  et  ualmindelig  afholdt 
Menneske. 

Illustr.  Tid.  vm,  389.  a  With. 

Grove,  Peter  Frederik  (Frits)  Nordahl,  1822 — 85,  Maler  og 
Lithograf,  blev  født  i  Nyboder  i  Kjøbenhavn  12.  Nov.  1822  og  var 
Søn  af  Kapitajn  i  Søetaten  Peter  Tønder  Grove  (f.  1792  i  Bergen, 
f  185 1  i  Kjøbenhavn,  Søn  af  ovfr.  nævnte  C.  F.  G.,  f  1829)  og 
Ane  Cathrine  f.  Willerup  (f.  1791  +  1844),  Datter  af  Billedhugger 
F.  C.  W.  G.  var  bestemt  til  Studeringerne,  men  forlod  Metropoli- 
tanskolen,  kort  før  han  skulde  være  Student  (1839).  Han  blev  Elev 
af  Gurlitt  og  besøgte  Kimstakademiet  1840—42.  Fra  sidstnævnte 
Aar  udstillede  han  som  Landskabsmaler  en  Række  Billeder,  der 
dog  ikke  vakte  Interesse  ud  over  Øjeblikket.  Imidlertid  lagde  han 
sig  tillige  efter  at  tegne  paa  Sten  og  arbejdede  fra  185 1  til  Stadig- 
hed hos  J.  W.  Tegner  &  Kittendorf.  Som  Lithograf  havde  han  i 
1855  Understøttelse  af  Grev  Moltke  og  af  den  Reiersenske  Fond, 

medens  han  i  1864  og  1867  havde  mindre  Rejseunderstøttelser  fra 
Akademiet.  Som  Lithograf  knyttede  han  især  sit  Navn  til  de  2  store 
Billedværker  « Danske  Herregaarde*  og  «Skaanske  Herregaarde », 
hvortil  Maleren  F.  Richardt  leverede  Tegningerne.  G.  blev  14.  Nov. 
1861  gift  med  Marie  Sophie  Svendsen  (f.  1828  f  1891)  fra  Helsingør. 
Han  døde  31.  Juli  1885. 

Weilbach,  Konstnerlex.        .  Ph,  Weilbach, 

Grove,  Peter  Vilhelm,  f.  1832,  Journalist.  G.,  der  er  Søn  af 
Justitsraad,  Toldkasserer  Hans  Diderik  G.  (f.  1788  f  1852)  og  Jean- 
nette Bolette  f.  Rademaker  og  Sønnesøn  af  ovennævnte  E.  R.  G. 
(t  1847),  er  født  i  Præstø  7.  Okt.  1832.  Efter  at  være  bleven 
Student  i  1850  studerede  G.  i  nogle  Aar  Theologi.  1  1857  ansattes 
han  ved  «Dagbladet»,  i  hvis  Tjeneste  han  arbejdede  i  32  Aar. 
Efter  at  have  gjort  sig  bemærket  som  dygtig  Referent  udførte  han 
som  « Dagbladets*  Korrespondent  under  Krigen  1864  ^t  betydeligt, 
efter  Datidens  journalistiske  Forhold  epokegjørende  Arbejde.  Hans 
Korrespondancer  fra  Krigsskuepladsen  ere  udkomne  i  Bogform  under 
Titelen  «Fra  Danevirke  til  Dybbøl*  (1864).  Efter  Topsøes  Over- 
tagelse af  «Dagbladet»  i  1872  udfyldte  G.  som  Redaktionssekretær 
paa  en  fortrinlig  Maade  Topsøe.  Fra  dennes  Død  i  1881  indtil 
1889  var  G.  « Dagbladets  5>  ansvarhavende  Redaktør.  Ved  en  ret 
betydelig  Korrespondancevirksomhed  til  forskjellige  Verdensblade 
har  G.  i  de  for  Danmark  kritiske  Tider  bidraget  til  at  udbrede 
sandfærdigt  Kjendskab  til  danske  Forhold.  Et  udpræget  nationalt 
og  patriotisk  Standpunkt  har  ogsaa  været  den  Egenskab,  han  under 
sin  kyndige  og  samvittighedsfiilde  Ledelse  fremfor  alt  har  paatrykt 
« Dagbladet*.  Bekjendt  i  vide  Kredse  er  den  illustrerede  Rejse- 
haandbog  « Danmark*,  som  han  i  en  Række  Udgaver  har  redigeret 
for  Foreningen  « Fremtiden*.  Han  ægtede  5.  Nov.  1858  Severine 
Albertine  Schierbeck,  Datter  af  Kjøbmand  S.  i  Odense;  hun  døde 
15.  Okt.  1884.  M,  R  Friis, 

Grrove-Raamussen,  s.  Rasmussen. 

Grubbe,  Bent  Byg,  f  1391,  s.  Byg  (III,  272). 

Grabbe,  Diderik,  1656 — 1702,  Præst,  blev  født  i  Store  Heddinge 
24.  Marts  1656  af  borgerlige  Forældre,  Laurids  Andersen  og  Hustru 
Anne  Pedersdatter;  hvomaar  eller  efter  hvem  han  har  antaget 
Navnet  < Grubbe*,   er  ubekjendt;    muligvis  tilhører  han  en  lybeksk 

Haandværkerslægt  « Grube*.  Han  blev  Student  fra  Kjøge  1678  og 
efter  fuldendte  Universitetsstudier  Huslærer  paa  Harrestedgaard  ved 
Næstved  hos  Vicekansler  Holger  Vind.  Da  Vind  døde  1683,  og 
megen  anden  Familiesorg  traadte  til,  udgav  G.  sin  Salmesamling: 
« Sjælens  aandelige  Harpeklangs  i.  Part»  (trykt  1684),  og  dedicerede 
den  til  sine  3  faderløse  Elever.  Salmerne  vidne  om  godt  Herre- 
dømme over  Sproget  og  ere  til  Dels  ordnede  efter  Søndagsevan- 
gelieme.  Salmernes  2.  Part,  dediceret  Kong  Christian  V  og  forsynet 
med  latinsk  Fortale,  udkom  først  1696,  da  G.  havde  været  Præst  i 
adskillige  Aar.  Han  fik  Magistergraden  1686,  og  s.  A.  blev  han 
«ved  Lodtrækning*  kaldet  af  Baronesse  Fuiren  til  Sognepræst  for 
Kvislemark  og  Fuirendal.  Et  Par  Aar'  efter  valgtes  han  til  Herreds- 
provst  og  fik  Titel  af  Konsistorialassessor.  1690  ægtede  han  en  af 
Holger  Vinds  mange  Døtre,  Anna  Elisabeth  V.  (f  1727),  og  som 
hendes  Arvepart  fik  han  1693  Skjøde  af  Svigermoderen  paa  Gjer- 
drup  Gaard  og  Gods.  Senere  kjøbte  han  af  Staten  12  Gaarde  m.  v. 
i  Lyngby  og  blev  derved  Samleren  og  Opretteren  af  det  store  Gods 
Lyngbygaard.  Hans  Helbred  var  tidlig  svækket,  og  allerede  i  sit 
47.  Aar  døde  han  af  Vattersot  27.  Sept.  1702  i  Kjøbenhavn;  hans 
Lig  henflyttedes  til  B6slimde  Kirke.  I  en  lang  Aarrække  styrede 
hans  Enke  med  ualmindelig  Dygtighed  de  betydelige  Landejendomme. 
De  havde  en  stor  Børneflok. 

Seehusen,  Optegn,  om  Lyngbygaard  og  Gjerdrup  S.  29  ff.  90  f.  Hofman, 
Saml.  af  Fundationer  VIII»   113.  A,  Jantzen, 

Grubbe,  Eiler,  1532 — 85,  til  Lystrup,  Rigskansler,  Søn  af 
Sivert  G.  (f  1559)  og  Mette  Ulfeldt  (f  1562),  fødtes  28.  Marts  1532 
paa  Fædrenegaarden  Lystrup  i  Faxe  Herred.  Sin  Undervisning  fik 
han  i  Næstved,  Roskilde  og  Kjøbenhavn,  til  sidst  i  Huset  hos  den 
theologiske  Professor  Jens  Sinning,  efter  hvis  Død  (1547)  han  tjente 
i  Kancelliet  som  Dreng  under  sin  Fætter  Corfits  Ulfeldt,  den  øverste 
Sekretær.  Selv  rykkede  han  op  til  en  Sekretærplads,  men  da  Prin- 
sen (Frederik  II)  1554  fik  sit  eget  lille  Hof  paa  Malmøhus,  blev 
E.  G.  Sekretær  hos  ham  og  tjente  ham  som  saadan  til  hans  Tron- 
bestigelse. Her  ovre  i  Skaane  fandt  E.  G.  sig  en  Brud  i  Else 
Bjømsdatter  Laxmand,  og  samtidig  med  sin  Kroning  lod  den  unge 
Konge  deres  Bryllup  fejre  i  Kjøbenhavn  (13.  Avg.  1559).  Efter  at 
E.  G.  nu  for  en  kort  Tid  havde  trukket  sig  tilbage  til  Privatlivet 
paa  den  skaanske  Gaard  Hofdal,  som  han  havde  faaet  med  sin 
Hustru,   maatte  han  i  Slutningen   af  1560  overtage  Stillingen  som 

Rentemester,  en  Stilling,  som  den  snart  udbrydende  Syvaarskrig 
med  dens  store  finansielle  Krav  gjorde  yderst  besværlig;  men  han 
holdt  dog  ud  i  den  til  efter  Fredslutningen,  da  han  (1570)  udnævntes 
til  Rigens  Kansler  og  fik  Sæde  i  Rigsraadet.  Efter  en,  som  det 
synes,  baade  hæderlig  og  dygtig  Livsførelse  døde  han  allerede  i  sit 
54.  Aar  i  sin  Gaard  i  Kjøbenhavn  Natten  mellem  19.  og  20.  Nov. 
1585,  15  Aars  Dagen  efter  sin  Udnævnelse  til  Kansler. 

Han  var  vistnok  velset  ved  Hove,  og  han  blev  derfor  ogsaa 
tidlig  forsørget  med  Kanonikater  og  Forleninger.  Allerede  1555  fik 
han  et  Kannikedømme  i  Ribe,  som  han  1560  bortbyttede  med  et 
andet  i  Limd,  og  1560  fik  han  et  i  Aarhus,  hvilket  han  imidlertid 
senere  (1563)  afstod  mod  et  andet  i  Lund;  1562  fik  han  Provstiet 
i  Lund  og  1566  Provstiet  i  Viborg.  Fra  1561  til  sin  Død  var  han 
forlenet  med  Mørup  i  Halland,  fra  157 1 — 77  med  Husiun  ved  Kjø- 
benhavn, og  fra  1572  til  sin  Død  sad  han  som  Lensmand  paa 
Tryggevælde  og  havde  her  tillige  i  en  Række  Aar  baade  Vording- 
borg og  Jungshoved  Len  under  sig.  Pengeforstrækninger  til  Kronen 
under  Krigen  skaffede  ham  desuden  1565  en  Del  sjællandske  Bønder- 
gaarde i  Pant,  senere  (157 1)  ombyttede  med  hallandske.  Som  Rigs- 
kansler var  han  forlenet  med  Odense  Provsti.  —  Lystrup,  som  til- 
faldt ham  efter  Faderen,  ombyggede  han  (1579),  og  ved  sin  Sogne- 
kirke Kongsted  opførte  han  et  Kapel,  hvor  han  selv  kom  til  at 
hvile.  Hans  ovfr.  nævnte  første  Hustru,  Fru  Else  (f.  1543),  døde 
30.  Maj  1575.  Efter  hendes  Død  ægtede  han  15.  (22.)  Dec.  1577 
Kirstine  Lykke,  en  Datter  af  den  bekjendte  Hr.  Jørgen  L.  til  Over- 
gaard. Hun  blev  senere  gift  med  Niels  Gyldenstjeme  til  Bjørns- 
holm  og  døde,  for  anden  Gang  Enke,  1630.  Af  E.  G.s  Sønner 
nævnes  Jørgen  og  Sivert  i  det  følgende. 

E.  G.  havde  ikke  som  saa  mange  Standsfæller  ftildendt  sin 
Uddannelse  ved  Udenlandsrejser,  men  som  de  bedste  af  sin  Stand 
ansaa  han  det  for  sin  Pligt  at  støtte  Videnskabens  D)n-kere.  Derfor 
se  vi  ogsaa  Anders  Vedel  1572  dedicere  ham  sin  Bog  om  Græken- 
lands 7  vise  som  et  ringe  Taknemmelighedstegn,  og  derfor  tog  han 
sig  af  den  imge  Jon  Jacobsen  Venusinus. 

P.  Vinstrup,  Om  det  enige  Liff  oc  Død,  1587.  N.  Huld,  Om  Dommedags 
Visshed,  1576.  C,  F.  Bricka. 

Grubbe,  Erik,  1605 — 92,  var  Søn  af  Laurids  G.  til  Gammel- 
gaard og  Anne  Sparre.  Som  sine  Forældres  eneste  Barn  arvede 
han  Gammelgaard  og  tilkjøbte  sig  siden  Tjele  og  Vingegaard.    1622 

synes  han  at  have  studeret  i  Leipzig,  og  1627  blev  han  immatri- 
kuleret ved  Universitetet  i  Leiden.  Efter  sin  Hjemkomst  tjente  han 
fra  1632 — 34  som  Hofjunker,  men  giftede  sig  1635  ™^<i  Maren 
Iversdatter  Juul;  Aaret  efter  fik  han  Aarhusgaard  i  Forlening.  Da 
Krigen  med  Sverige  nærmede  sig,  fik  han  i  April  1643  Ordre  til 
at  slutte  sig  til  Ritmester  Mogens  Arenfeldts  Kompagni  af  den 
jyske  Rostjeneste,  ved  hvilket  Kompagni  han  kort  efter  blev  Komet. 
2.  Avg.  1645  beskikkedes  han  til  Landkommissær  i  Sjælland,  men 
alt  inden  Maanedens  Udgang  fik  han  sin  Afsked.  Som  Lensmand 
i  Aarhus  har  han  sat  sig  et  daarligt  Eftermæle,  i  det  han  ansaas 
for  Ophavsmand  til  den  Forfølgelse,  der  1643  rejstes  mod  Bispen 
Dr.  Morten  Madsens  Hustru,  Kirstine  Johansdatter,  og  hendes  Sviger- 
søn, Præsten  ved  Domkirken  Mag.  Christen  Nielsen  Bundtz  (III, 
251).  1649  t>lcv  E.  G.  forflyttet  til  Lund  paa  Mors,  men  dette  Len 
fratraadte  han  165 1  mod  en  aarlig  Pension  af  600  Dir.  Han  har 
1661  underskrevet  Souverænitetsakten,  men  førte  ellers  til  sin  Død, 
27.  April  1692,  en  ubemærket  Tilværelse  paa  Tjele,  i  hvis  Kirke 
han  ligger  begravet.  Efter  25.  Avg.  1647  at  have  mistet  sin  Hustru, 
med  hvem  han  havde  7  Børn,  deriblandt  nedennævnte  Marie  G., 
sluttede  han  en  illegitim  Forbindelse  med  en  ufri  Kvinde,  Anne 
Jensdatter,  der  fødte  ham  en  Datter,  som  han  1673  ^yste  i  Kuld 
og  Kjøn.  Thiset 

Grubbe,  Evert,  — 1492,  Rigskansler,  var  en  Søn  af  Peder  G. 
til  Alslev  og  dennes  3.  Hustru,  Anne  Sivertsdatter  Blaa.  Han  nævnes 
første  Gang  1463  og  skrev  sig  da  til  Alslev,  men  siden  skrev  han 
sig  oftest  til  Tryggevælde,  som  han  1472  havde  faaet  i  Forlening. 
Formodentlig  var  han  alt  den  Gang,  men  i  alt  Fald  1473,  bleven 
Rigskansler,  og  dette  Embede  beklædte  han  endnu  1485,  men  fra- 
traadte det  snart  efter,  thi  16.  Maj  1486  nævnes  hans  Eftermand, 
Hans  Kjeldsen,  som  Rigskansler.  E.  G.  beholdt  dog  sit  Sæde  i 
Rigsraadet  og  sit  Len,  som  han  først  synes  at  have  fratraadt  1490; 
han  boede  derefter  en  Tid  i  Kjøge,  men  blev  saa  Forstander  for 
vor  Frue  Kloster  i  Roskilde,  i  hvilken  Stilling  han  døde  barnløs 
1492  (efter  10.  Avg.);  hans  smukke  Ligsten  findes  endnu  i  vor  Frue 
Kirke  i  Roskilde.  Hans  Frue,  Gertrud  (Pedersdatter  Sandberg?), 
overlevede  ham.  Thiset, 

Grubbe,  Jørgen,  — 1640,  var  Søn  af  ovennævnte  Rigskansler 
Eiler  G.   og  hans  2.  Hustru.     I  sin  Ungdom  sendtes  han  med  en 

Hovmester  udenlands,  men  opgav  snart  sine  Studier  og  tog  Tjeneste 
i  Krigen  i  Holland.  Her  dræbte  han  imidlertid  en  Dag  paa  Vagten 
sin  egen  Ritmester,  som  havde  fornærmet  ham,  og  han  maatte  da 
over  Hals  og  Hoved  flygte  og  bjærgede  kun  Livet  ved  nogle 
Skotters  Hjælp,  forklædt  som  Kvinde;  det  var  ene  véd  Anvendelsen 
af  stor  Bekostning  og  ved  Kongens  Indblanding,  at  han  efter  sin 
Hjemkomst  til  Danmark  opnaaede  en  ærlig  Afsked  fra  Holland. 
Han  overtog  nu  sine  Gaarde  Tostrup  paa  Laaland  og  Hageløs  i 
Skaane  og  giftede  sig  med  Mette  Eriksdatter  Lykke,  der  døde 
efter  at  have  født  ham  2  Børn.  Under  Kalmarkrigen  tjente  J.  G. 
som  Ritmester,  og  efter  Krigen  var  han  16 14 — 24  Lensmand  paa 
Ravnsborg  og  Halsted  Kloster.  Ved  Omordningen  af  den  jyske 
Adels  Rostjeneste  1624  blev  han  Ritmester  for  den  2.  aalborgske 
Fane  og  samtidig  Lensmand  paa  Vestervig  Kloster,  hvilket  Len  han 
fratraadte  1627.  Siden  levede  han  i  Ro  paa  sine  Godser  til  sin 
Død,  kort  for  25.  Okt.  1640.  Med  sin  2.  Hustru,  Lene  Knudsdatter 
Rud,  fik  han  Vedbygaard  og  Rudbjærggaard.  Hun  fødte  ham  15, 
efter  andre  Angivelser  endog  19,  Børn  og  døde  1672  som  den  sidste 
af  sin  gamle  Slægt.  Tkiset 

Grubbe,  Knud,  1542 — 1600,  blev  født  paa  Alslev,  som  han 
siden  som  eneste  Søn  arvede  efter  Forældrene,  Laurids  G.  og  Hille- 
borg Bille.  Om  hans  Ungdom  vides  intet;  han  synes  ikke  at  have 
tjent  ved  Hove,  men  fik  dog  senere  en  lang  Række  Forleninger 
baade  i  Danmark  og  Norge.  1574  forlenedes  han  med  Dragsmark 
Kloster,  hvorpaa  han  og  hans  Fæstemø,  Mette  Ulfstand  (f.  6.  Juli 
i554»  gift  2.  Okt.  1575,  f  9.  April  1602),  Aaret  efter  fik  Livsbrev; 
1576 — 78  havde  han  Halsted  Kloster,  1578 — 85-  Brunlavg  og  Nume- 
dalen,  1578 — 79  St.  Olufs  Kloster  i  Bergen,  1587 — 89  Søndmøre 
Len,  1587 — 92  Andenæs  Len,  1589  til  sin  Død  Lykaa,  dertil  1593 
Østerherred  og  1596  Medelstad  Herred;  1595  til  sin  Død  havde  han 
desuden  Højby  Len.  Endelig  blev  han  1597  Lensmand  paa  Sølvits- 
borg,  hvor  han  døde  4.  Avg.  1600.  Som  Lensmand  var  han  ikke 
afholdt;  navnlig  Bønderne  i  Østerherred  klagede  meget  over  ham 
og  hans  Foged,  men  deres  Klager  fik  ikke  Medhold.  Ved  Hove 
var  K.  G.  derimod  velset  og  tilsagdes  ofte  til  Fester,  fremmede 
Fyrsters  Modtagelse  og  Rejser,  saaledes  1580  med  Kongen  til  Hertug 
Hans'  Begravelse  og  1590  med  Dronning  Anna  til  Skotland.  — 
Hans  eneste  Datter  var  gift  med  nedennævnte  Sivert  Grubbe. 

Thiset 

Grubbe,  Marie,  — 17 18,  Datter  af  ovennævnte  Erik  G., 
mistede  tidlig  sin  Moder.  De  2  Søstre  Anne  Marie  G.  og  Maren 
eller,  som  hun  senere  stedse  kaldtes,  Marie  G.,  have  næppe  nydt 
nogen  god  Opdragelse  hos  deres  letfærdige  Fader.  Imidlertid  fandt 
de  begge  Friere,  først  den  yngste,  M.  G.,  der  1660  gjorde  et  i  ydre 
Henseende  glimrende  Parti  ved  at  ægte  Frederik  UF  s  naturlige  Søn 
Ulrik  Frederik  Gyldenløve.  Brudeparret  hædredes  med  et  Digt  af 
Kongen  selv.  Aaret  efter  blev  Anne  Marie  G.  gift  med  Stig  Høg, 
en  letsindig  og  lastefuld  ung  Mand,  en  god  Ven  af  Gyldenløve, 
men  snart  endnu  bedre  Ven  med  hans  letfærdige  unge  Frue,  der 
tilmed  havde  en  uovervindelig  Afsky  for  sin  Gemal.  Hendes  Utro- 
skab blev  efterhaanden  saa  aabenbar,  at  Gyldenløve  ikke  kunde 
være  uvidende  derom;  allerede  1668  synes  Ægtefællernes  Samliv  at 
være  ophørt,  men  den  formelle  Opløsning  af  Ægteskabet  skete 
først  ved  Kommissionsdom  1670,  dog  saaledes,  at  Skilsmissen  ikke 
skulde  komme  Parterne  til  Præjudits  i  nogen  Maade,  men  at  det 
skulde  staa  enhver  af  dem  frit  at  indlade  sig  i  nyt  Ægteskab. 

Befriet  fra  Ægteskabets  Baand  og  med  fri  Raadighed  over  sin 
Mødrenearv,  som  Gyldenløve  havde  tilbagegivet  hende,  —  12000  Rdl. 
foruden  Jordegods  —  styrtede  M.  G.  sig  nu  ud  i  Livets  vildeste 
Tummel;  hemmelig  rømmede  hun  fra  Kjøbenhavn  til  Udlandet, 
hvor  hun  i  Løbet  af  et  Par  Aar  forødte  sin  hele  Formue;  blottet 
for  alt  bankede  hun  da  paa  sin  Faders  Dør  og  lovede  Bod  og 
Bedring.  Den  gamle  Erik  G.,  der  selv  var  langt  fra  at  være  noget 
Dydsmønster,  tog  hende  da  til  sig  paa  Tjele,  og  trods  hendes 
Fortid  lykkedes  det  ham  ved  Hjælp  af  en  god  Medgift,  der  vistnok 
bestod  i  Hovedgaardene  l'rinderup  og  Nørbeg,  at  faa  hende  gift 
med  en  Søn  af  Oberst  Claus  Dyre  til  Sindinggaard,  Palle  D.,  en 
hæderlig  Herremand,  der  i  sin  Tid  havde  forsøgt  sig  i  Kancelliet. 
Men  M.  G.s  sanselige  Natur  lod  sig  ikke  forandre.  Pormodentlig 
har  hun  ikke  haft  mindste  Tilbøjelighed  for  sin  Ægtefælle,  og  da 
der  saa  viste  sig  en  anden  Person,  som  faldt  i  hendes  Smag,  var 
det  forbi  med  hendes  Troskab.  IJden  mindste  Sky  indlod  hun  sig 
med  sin  Kusk  paa  Nørbeg,  Søren  Sørensen  Møller,  en  brutal  og 
fordrukken  Bondekarl,  og  Forholdet  mellem  Fruen  og  ham  fortsattes, 
efter  at  hun  med  sin  Mand  (o.  1685)  var  flyttet  til  Tjele;  her  gjen- 
findes  Søren  Sørensen  som  Ladefoged  og  indtager  snart  aabenlyst 
Ægtemandens  Plads.  Længe  bar  Palle  Dyre  sin  Skæbne  med  Taal- 
modighed,  uagtet  hans  Ulykke  var  bekjendt  over  hele  Jylland;  det 
endelige  Brud   hidførtes  ikke   af  ham,    men  af  Erik  Grubbe,    der 

jævnlig  maatte  finde  sig  i  at  blive  overskjældt  af  sin  Datter,  som 
han  kunde  have  været  en  Hundedreng,  —  saaledes  udtrykker  han 
sig  selv.  Opbragt  til  det  yderste  androg  han  omsider  1690  til 
Kongen  om  Tilladelse  til  at  gjøre  sin  Datter  arveløs  og  hensætte 
hende  paa  Bomholm.  Paa  Kancelliets  Opfordring  til  Palle  Dyre 
om  at  udtale  sig  herover,  svarede  denne  med  at  ansøge  om  Ægte- 
skabets Ophævelse.  Til  Sagens  Undersøgelse  blev  nedsat  en  Kom- 
mission, for  hvilken  M.  G.  nægtede  at  give  Møde,  da  det  ikke  an- 
stod hende  som  Dame,  og  ved  Dom  af  23.  Marts  1691  opløstes 
Ægteskabet. 

M.  G.  havde  nu  faaet  det  Ønske  opfyldt,  hun  en  Gang  havde 
udtalt:  at  blive  skilt  fra  Palle  Dyre  og  i  hans  Sted  faa  Søren 
Sørensen,  hvis  Duft  af  Tjære  og  Gjødning  hun  saa  gjæme  gad 
lugtet.  Med  sin  nye  Mand  flakkede  hun  nu  hjemløs  om,  ernærende 
sig  ved  at  spille  paa  Lire,  indtil  de  omsider  fandt  blivende  Sted  i 
Borrehuset  ved  Grønsunds  Færgested  paa  Falster,  hvor  de  levede  i 
den  yderligste  Armod  af  at  holde  Øludsalg,  og  hvor  hun  endte  sit 
bevægede  Liv  i  Juni  17 18.  Uagtet  hun  saaledes  fra  den  mest 
glimrende  Stilling  som  Kongesønnens  Gemalinde,  omgivet  af  Rig- 
dom og  Pragt,  var  sunket  ned  til  at  dele  de  usleste  Kaar  med  en 
raa  Bondekarl,  der  tilmed  daglig  handlede  ilde  med  hende,  følte 
hun  sig  langt  lykkeligere  ved  Samlivet  med  ham  end  i  sit  første 
Ægteskab.  Herfor  have  vi  hendes  egne  Ord  til  Holberg,  der  i 
Pestens  Tid  171 1  opholdt  sig  i  Borrehuset,  medens  Søren  Sørensen 
var  arresteret  for  et  af  Vaade  begaaet  Drab,  der  kostede  ham  3 
Aars  Arbejde  i  Jæm  paa  Holmen. 

Palle  Dyre,  der  siden  forgjæves  søgte  Embede,  men  maatte 
nøjes  med  Justitsraads  Titel,  ægtede  senere  Margrethe  Rodsten  og 
blev  1707  dræbt  i  Viborg  af  en  Officer,  med  hvem  han  var  kommen 
i  Klammeri  over  Kortspil. 

M.  G.s  forunderlige  Skæbne  er  poetisk  behandlet  af  to  danske 
Digtere,  St.  St.  Blicher  og  J.  P.  Jacobsen. 

Hofman,  Dsk.  Aklelsmænd  III,  255  f.  Danske  Saml.  2.  R.  III,  6.  IV,  253. 
Hist.  Tidsskr.  3.  R.  I,  124  f.  (Norsk)  Hist.  Tidsskr.  III,  118.  Danske  Herre- 
gaarde VUI:  Tjele.  Dansk  Museum  1782,  Juli — Dec.,  S.  257  ff.  Personalhist. 
Tidsskr.  2.  R.  VI,  84  f.  G.  L.  Wad. 

Grubbe,  Mogens  Jensen,  — o.  1369,  Biskop.  M.  J.  var 
Kannik  baade  i  Roskilde  og  Aarhus,  da  han  ved  Valdemar  Atter- 
dags Gunst  opnaaede  at  blive  Biskop  i  Børglum;  Kongen,  hedder 
det  i  en  samtidig  A  årbog,    udstyrede  ham  med  alt  nødvendigt  og 

beholdt  ham  længe  hos  sig  ved  Hoffet.  I  Virkeligheden  var  Biskop 
M.  i  de  følgende  Aar  stadig  ved  Kongens  Side  under  de  vigtige 
Forhandlinger  med  Rigets  Naboer,  og  et  endnu  større  Bevis  paa 
sin  Konges  Naade  fik  han,  da  Ribe  Bispestol  blev  ledig  i  Aaret 
1364;  thi  skjønt  Kapitlet  havde  valgt  et  af  sine  Medlemmer,  Jens 
Mikkelsen,  opnaaede  M.  J.  ved  Kong  Valdemars  Indflydelse  hos 
Pave  Urban  V,  at  denne  providerede  ham  med  Ribe  Stift,  medens 
Jens  Mikkelsen  maatte  nøjes  med  det  langt  fattigere  Børglum.  Kun 
i  faa  Aar  nød  M.  J.  dog  det  saaledes  erhvervede  Bispesæde;  alle- 
rede i  1369  var  han  død,  og  Jens  Mikkelsen  blev  nu  forflyttet  til 
Ribe. 

Kinch,  Ribe  Bys  Hist.  I,  223  f.  JCr,  ErsUv, 

Grubbe,  Regitse,  — o.  1689,  var  Datter  af  ovennævnte  Jørgen 
G.  (f.  1640)  og  Lene  Rud,  blev  1639  gift  med  Hans  Ulrik  Gyldenløve 
til  Vindinge  (f.  161 5),  en  uægte  Søn  af  Christian  IV  med  Karen  Anders- 
datter, men  mistede  Manden  allerede  1645.  Hun  er  bleven  mest 
bekjendt  ved  sit  Forhold  til  den  i  sin  Tid  meget  omtalte  Retssag, 
som  anlagdes  mod  Agnete  Sophie  Budde  (s.  III,  228)  for  hendes 
Forsøg  paa  at  forgive  Grevinde  Parsberg.  I  Følge  Sagens  Akter 
maa  det  anses  for  utvivlsomt,  at  Agnete  Budde  var  tilskyndet  til 
Forbrydelsen  af  R.  G.,  som  var  forbitret  paa  Grevinde  Parsberg, 
dels  i  Anledning  af  en  Strid  om  et  Vindue,  som  vendte  ud  fra 
den  enes  Gaard  paa  Østergade  i  Kjøbenhavn  til  den  andens,  dels 
fordi  Grevinden  havde  faaet  en  højere  Rang  end  hun  selv.  Ved 
Højesteretsdom  af  26.  Avg.  1678  dømtes  R.  G.  til  Forvisning  til 
Bomholm  paa  Livstid.     Her  døde  hun  omtr.  1689. 

Leonora  Christinas  Jammers-Minde,  3.  Udg.,  S.  267  ff.  Skeel,  Optegn,  om 
Fam.  Skeel   S.  245  fT      Fr.  Carlsen,    Efterretn.  om  Gammelkjøgegaard   I,  221  ff. 

5.  Birket  Smith. 

Grubbe,  Sivert,  1566 — 1636,  til  Hofdal,  Torup  og  Høgholt, 
var  en  Søn  af  ovfr.  anførte  Eiler  G.  og  Else  Bjømsdatter  Laxmand 
og  fødtes  paa  Fædrenegaarden  Lystrup  i  Sjælland  6.  Marts  1566. 
Efter  at  have  nydt  Privatundervisning  i  Hjemmet  kom  han  i  Huset 
hos  daværende  Lektor  (siden  Biskop)  Mogens  Madsen  i  Lund,  hvor 
han  undervistes  af  en  særlig  Lærer  og  senere  tillige  hørte  Lektorens 
theologiske  Forelæsninger.  Da  han  var  kommen  saa  vidt,  afgik  han 
til  Kjøbenhavns  Universitet,  hvor  han  nød  privat  Vejledning  af  den 
theologiske  Professor  Anders  Lauridsen,  i  hvis  Hus  han  boede  i  2 
Aar.     14  Aar  gammel  sendtes  han  til  Wittenberg,    ledsaget  af  en 

Lærer.  Her  fik  han  et  levende  Indtryk  af  den  Strid,  der  førtes 
mellem  Kryptokalvinismens  Tilhængere  og  dens  Angribere,  og  han 
følte  sig  hendragen  til  de  første.  Denne  Stemning  voxede  hos  ham, 
da  han  senere  kom  til  Genf,  hvor  den  berømte  reformerte  Theolog 
Theodor  Beza  lærte  under  stor  Tilslutning.  Paa  dette  Tidspunkt 
og  endnu  længe  efter  betragtede  G.  Ivrerne  for  luthersk  Orthodoxi 
som  Fredsforstyrrere.  I  Genf  begyndte  han  at  lægge  sig  efter  Rets- 
videnskaben, og  dette  fortsattes  siden  i  Altorf  og  Basel.  Da  han 
beredte  sig  til  et  Ophold  i  Frankrig,  kom  Budskabet  om  hans 
Faders  Død,  hvorved  han  kaldtes  hjem  (1586).  Eft«r  et  Aars  For- 
løb begav  han  sig  dog  atter  paa  Rejser.  I  egen  Vogn  kjørte  han 
til  Frankfurt.  Og  da  han  havde  gjennemrejst  Tyskland  og  Italien, 
gjorde  han  et  interessant  Besøg  i  Presburg  ved  Grænsen  af  Tyr- 
kernes den  Gang  saa  vidt  udstrakte  Landomraade  i  Ungarn. 

I  Efteraaret  1589  kom  G.  endelig  hjem  som  en  vidt  berejst  og 
vel  oplyst  ung  Mand,  der  blandt  andre  Kundskaber  og  Færdigheder 
navnlig  besad  en  Evne  til  at  forfatte  gode  latinske  Vers,  som  i  alt 
Fald  blandt  hans  Standsfæller  ikke  var  almindelig.  Kort  efter  hans 
Hjemkomst  gav  Formanden  i  Régeringsraadet  i  Christian  IV's 
Mindreaarighed,  Kansler  Niels  Kaas,  ham  Plads  i  Kancelliet,  hvor 
han  nu  arbejdede  en  Række  Aar.  I  Begyndelsen  af  1595  var  han 
med  Christian  Friis  paa  hans  Stockholmsfærd  i  Anledning  af  Gustav 
Adolfs  Daab,  og  i  Juli  s.  A.  beskikkedes  han  til  den  vigtige  og 
indflydelsesrige  Post  som  øverste  Sekretær  i  det  danske  Kancelli. 
1598  forlenedes  han  med  Dekanatet  i  Roskilde  Kapitel  og  blev 
derved  en  af  Universitetets  saakaldle  Konservatorer. 

Som  øverste  Sekretær  var  G.  blandt  Kongens  nærmeste  Om- 
givelser, hvilket  medførte  hyppige  Rejser,  da  Christian  IV  havde 
Lyst  til  at  kjende  sit  Rige  i  hele  dets  Omfang.  Saaledes  ledsagede 
han  Kongen  paa  dennes  første  Færd  til  Gulland  (April  1597)  og 
snart  efter  til  Baahus  og  Akershus.  Ingen  af  disse  Rejser  er  dog 
mærkeligere  end  den,  som  han  i  Foraaret  og  Sommeren  1599  gjorde 
i  Kong  Christians  Følge  norden  om  Norge  til  Vardøhus  og  Rigets 
yderste  Egne.  Af  denne  Rejse  har  han  givet  en  livlig  Beskrivelse 
i  sin  Dagbog,  der  i  det  hele  er  en  righoldig  Kilde  til  Kundskab 
om  hans  Levned  saa  vel  som  om  mange  andre  Personer  og  For- 
hold. I  Foraaret  160 1  var  han  med  Kongen  paa  Akershus;  kort 
efter  Hjemkomsten  forlenedes  han  med  Jungshoved  Len,  uden  dog 
derfor  at  opgive  sin  Sekretærpost.  I  s.  A.  gjorde  han  endnu  flere 
Rejser  med  Kongen,  bl.  a.  til  Meklenborg,  og  i  Marts  1602  var  han 

atter  med  sin  Herre  paa  Akershus.  Rimeligvis  have  de  idelige 
Rejser  dog  ikke  været  efter  hans  Smag,  thi  vi  se,  at  han  betragtede 
det  som  en  Glædesdag,  da  Kongen  i  Maj  1602  bevilgede  ham 
Afsked  fra  « Hoftjenesten*  og  gav  ham  Lensbrev  paa  Malmøhus, 
Lundegaard,  Dalby  Kloster  og  Højby  Len  i  Skaane  og  den  paa- 
følgende 25.  Juli  gjorde  hans  Bryllup  paa  Kjøbenhavns  Slot  med 
Dronningens  Jomfru  Hilleborg  Grubbe  (Datter  af  ovennævnte  Knud 
G.  til  Alslev),  med  hvem  han  i  flere  Aar  havde  været  forlovet,  og 
som  bragte  ham  Herregaarden  Torup  i  Skaane. 

G.s  følgende  Liv  henrandt  forholdsvis  rolig  i  hans  anselige 
Stilling  som  Lensmand  paa  Malmøhus  og  Stiftslensmand  i  Skaane, 
yndet  af  Kongen  og  æret  af  sine  Omgivelser.  1605  forøgedes  hans 
Forlening  med  Børringe  Kloster,  Froste  Herred  og  Lindholms  Birk. 
Aaret  efter  ombyttede  han  Dekanatet  i  Roskilde  med  Kantordømmet 
i  Lund.  Saaledes  havde  han  sine  store  Forleninger  samlede  i  den 
samme  Egn,  hvor  han  havde  sine  Ejendomme,  Herregaardene  Hof- 
dal og  Torup  (senere  arvede  han  ogsaa  Høgholt  i  Vendsyssel). 
Kalmarkrigen  gjorde  ham  vel  nogen,  men  dog  ikke  betydelig  Skade, 
da  Svenskernes  Angreb  paa  hans  befæstede  Gaard  Hofdal  lykkelig 
blev  afslaaet.  Derimod  havde  han  den  Sorg  Aaret  efter  at  miste 
sin  Hustru,  med  hvem  han  synes  at  have  levet  et  overordentlig 
kjærligt  Samliv.  Hun  døde  18.  Jan.  1613  efter  at  have  født  Tvil- 
linger, 2  Smaapiger,  af  hvilke  den  ene  ogsaa  døde  kort  efter. 

Ved  Siden  af  sine  Forretninger  som  Lensmand  blev  G.  hyppig 
benyttet  i  kongelige  Kommissioner,  ikke  blot  i  Skaane,  men  rundt 
om  i  Landet,  hvor  en  eller  anden  Sag  skulde  undersøges,  eller 
Mægling  foretages  i  Stridigheder  mellem  Adelen.  I  Jan.  1616  maatte 
han  rejse  til  Elfsborg  for  af  Sverige  at  modtage  den  sidste  Rest  af 
Kalmars  og  Elfsborgs  Løsning,  38  Fjerdinger  med  Sølvdalere,  som 
han  førte  til  Helsingborg.  I  Efteraaret  1618  var  han  den  danske 
Konges  extraordinære  Envoyé  i  Stockholm,  hvor  han  blev  modtaget 
med  megen  Udmærkelse.  I  Febr.  1619  deltog  han  i  Kongemødet 
i  Halmstad  og  improviserede  ved  den  Lejlighed  et  latinsk  Epigram, 
ligesom  han  ved  mange  andre  sørgelige  og  glædelige  Anledninger 
viste,  at  han  ikke  havde  glemt  sin  gamle  Færdighed  i  at  udtale 
sine  Følelser  i  velklingende  Vers.  Der  fortælles,  at  da  Christian  IV, 
der  satte  megen  Pris  paa  G.,  en  Gang,  ledsaget  af  Fru  Kirstine 
Munk,  besøgte  ham  paa  Torup,  lod  Kongen  efter  Fru  Kirstines 
Begjæring  Soldater  komme  fra  Malmø  og  udgrave  Søen  om  Slottet, 
til    hvilken   Vandet  kom   fra  Kilder  i   Skoven.     1624  var  G.   med 

den  udvalgte  Prins  Christian  i  Biitzow  til  hans  Farbroders,  Fyrste- 
biskop Ulriks,  Begravelse.  Da  Kongen  1627  vilde  optage  ham  i 
Rigsraadet,  bad  han  sig  fritagen  for  denne  Værdighed  paa  Grund 
af  sin  fremrykkede  Alder.  I  Nov.  1628  fratraadte  han  Malmø  Slot 
og  Len,  da  Prins  Christian  fremtidig  skulde  residere  paa  Slottet. 
I  den  følgende  Tid  levede  han  som  Privatmand  paa  sine  Gaarde, 
men  skulde  endnu  opleve  den  store  Sorg,  at  hans  eneste  Barn, 
Datteren  Else  G.,  der  var  gift  med  Jacob  Beck  til  Gladsaxe,  døde 
1 63 1,  ligesom  Moderen  i  Barselseng.  —  Selv  døde  G.  27.  Marts 
1636,  70  Aar  gammel.  Et  smukt  Billede  af  ham  findes  paa  Rosen- 
borg. Han  er  en  af  de  danske  Adelsmænd  fra  Christian  IVs  Dage, 
som  gjøre  det  mest  tiltalende  Indtryk.  Til  flere  litterære  Personlig- 
heder, som  M.  Jon  Jacobsen  Venusinus,  M.  Bertel  Knudsen  Aqvi- 
lonius  o.  a.,  stod  han  i  et  meget  venligt  Forhold,  og  adskillige 
Udtalelser  i  hans  Dagbog  gjøre  et  Indtryk  af  ægte  Religiøsitet. 
Han  har  efterladt  sig  et  Minde  ved  et  Legat  paa  1000  Rdl.,  som 
han  1625  gav  til  Skolen  i  Lund,  og  som  endnu  bestaar  efter  at 
være  overført  til  Universitetet  sammesteds. 

Danske  Mag.  4.  R.  Il  og  IV.  Rørdam,  Kbhvns  Universitets  Hist.  1537 
— 1621  m.  ff^  J?,  Rørdam, 

Grube,  Herman,  1637 — 98,  Læge,  var  Søn  af  en  Skomager  i 
Lybek  og  fødtes  der  10.  Okt.  1637.  Efter  Skolegang  i  sin  Fødeby 
studerede  han  i  Helmstedt  og  var  derpaa  i  nogle  Aar  Huslærer  i 
Kiel  og  Lybek.  1663 — 66  fortsatte  han  de  medicinske  Studier  i 
Jena,  drog  1666  til  Leiden  og  tog  her  s.  A.  Doktorgraden.  En 
kort  Tid  praktiserede  han  nu  i  Kiel,  hvor  han  ogsaa  ved  en  Disser- 
tation erhvervede  sig  Tilladelse  af  Lægekollegiet  til  privat  at  docere. 
1667  kaldtes  han  til  Haderslev  af  Amtmanden  Cai  Ahlefeldt,  men 
utilfreds  med  Virksomheden  her  nedsatte  han  sig  1675  som  Læge  i 
Flensborg.  1677  modtog  han  dog  atter  en  Kaldelse  til  Haderslev 
af  den  nye  Amtmand,  Grev  Conrad  Reventlow,  ansattes  som  Fysikus 
og  blev  nu  her  til  sin  Død  i  Febr.  1698.  Han  var  en  lærd  Mand 
af  fremtrædende  videnskabelige  Anlæg  og  har  forfattet  flere  Skrifter, 
der  gjorde  hans  Navn  berømt  i  Datidens  lærde  Republik  og  blandt 
andet  medførte  hans  Optagelse  som  Medlem  af  Academia  naturæ 
curiosorum  under  Navn  af  fPalamedes»,  ligesom  der  ogsaa  ved 
hans  Død  publiceredes  forskjellige  Elogia  over  ham,  —  af  hvilke 
dog  den  ene,  forfattet  af  den  højt  ansete  Professor  Gunther  Chr. 
Schelhammer  i  Jena,    fremkom  for  tidlig,    foranlediget  ved  et  falsk 

Rygte  om  hans  Død.  Han  stod  ligeledes  i  stadig  og  livlig  For- 
bindelse med  Thomas  Bartholin,  og  i  det  lægevidenskabelige  Æmne, 
han  med  vedholdende  og  særlig  Iver  d)n*kede,  den  dunkle  «Medi- 
cina  magnetica>,  arbejdede  han  netop  sammen  med  Bartholin,  hvis 
Brev  til  G.  «De  transplantatione  morborum »  er  aftrykt  i  Spidsen 
af  dennes  Hovedarbejde:  «De  arcanis  medicorum  non  arcanis  com- 
mentatio»  (Part.  I — II,  Hafn.  1672 — 73).  Med  sin  Hustru,  Beata 
Catharina  Baldov,  en  Datter  af  Professor  lingvæ  hebrææ  B.  i  Helm- 
stedt  og  Leipzig,  havde  han  Sønnen  Johan  Gerhard  G.,  der  var 
Læge  i  Kjøbenhavn  og  har  publiceret  forskjellige  akademiske  Dispu- 
tationer,  men  for  øvrigt  ikke  har  gjort  sit  Navn  bekjendt. 

Moller,  Cimbria  lit.     Ingerslev,   Danmarks  Læger  og  Ldegevæsen   II,   193. 

Jul.  Petersen, 

Grum,  Morten,  1615 — 52,  Præst,  Orientalist,  blev  født  i  Lund, 
hvor  Faderen,  Poul  Mortensen  Ostrup,  den  Gang  var  Biskop. 
Moderen,  Sidsel,  var  Datter  af  den  bekjendte  Anders  Sørensen  Vedel 
i  Ribe.  Han  blev  Student  fra  Lund  1634  og  kastede  sig  over 
Studiet  af  de  orientalske  Sprog.  Han  rejste  udenlands  igjennem 
Polen,  Holland,  England  og  Frankrig  og  opholdt  sig  derefter  flere 
Aar  ved  Universitetet  i  Leiden,  hvor  han  indskreves  1639.  Efter 
sin  Hjemkomst  levede  han  længe  ubemærket,  optaget  af  arabiske 
Sprogstudier,  indtil  hans  Venner  nødte  ham  til  at  tage  Magister- 
graden 165 1.  Frederik  III,  der  var  bleven  gjort  opmærksom  paa 
denne  kundskabsrige  Særling,  søgte  at  drage  ham  frem  og  udnævnte 
ham  s.  A.  til  Slotspræst,  men  G.  døde  allerede  Aaret  efter,  7.  Avg. 
1652.  Han  efterlod  sig  i  Haandskrift  en  Række  lexikalske  Afhand- 
linger over  det  arabiske  Sprog.  165 1  havde  han  ægtet  Søster  Broch- 
mand, Datter  af  Prof.  Hans  Rasmussen  B.  Hun  blev  siden  gift 
med  Mich.  Henriksen  Tistorph,  G.s  Eftermand  som  Slotspræst. 

Zwergius,  Siellandske  Clerisie  S.  629  ff.  S.  M,  GjeUerup, 

Grund,  Johann  Gottfried,  1733 — 96,  Billedhugger,  var  født  i 
Meissen  28.  April  1733  og  Søn  af  «Ingeniør»  og  Gibsstøber  Johann 
Georg  G.  ved  Porcellænsfabrikken  der.  Han  lærte  Billedhuggeriet 
i  Dresden  og  kom,  efter  i  nogle  Aar  at  have  arbejdet  hos  Adam 
i  Berlin,  1757  til  Kjøbenhavn  til  Hofbilledhugger  Hænel.  Da 
denne  døde  1761,  blev  G.  hans  Efterfølger  som  Hofbilledhugger 
og  blev  lige  til  sin  Død  meget  sysselsat,  skjønt  han  var  en  yderst 
maadelig  Kimstner.  Hans  bekjendteste  Arbejder  ere  de  mange 
hæslige  Sandstensfigurer  i  Nordmandsdalen  ved  Fredensborg,  som  G. 

var  naiv  nok  til  selv  at  lade  stikke  og  udgive  en  Beskrivelse  over 
{^nz)t  ^^^  store  Søjle  midt  i  Nordmandsdalen  og  de  to  horrible 
Sandstensbøm  i  Lunden  ved  Fredensborg.  Ogsaa  som  Stenhugger 
og  Stukkatør  var  han  virksom  i  Hoffets  Tjeneste  og  gjorde  Tru- 
meaux,  Trofæer,  Festons  o.  a.  1.  Han  var  ligeledes  Billedskærer 
og  leverede  i  denne  Egenskab  bl.  a.  en  Del  Dyreskikkelser  til 
Kunstkammeret.  Mange  af  hans  Arbejder  ere  gaaede  til  Grunde, 
deriblandt  et  stort  Gravmæle  fra  1778  over  Prof.  P.  Holm  i  Frue 
Kirke.  Derimod  er  der  i  Petri  Kirkes  Gravkapel  bevaret  4  mæg- 
tige Sarkofager  af  G.,  2  i  det  Stampeske  og  2  i  det  Wibeske  Kapel. 
—  G.  var  en  udannet  Mand,  men  musikalsk  og  koncerterende 
Medlem  af  det  i  1767  oprettede  nye  musikalske  Selskab  i  Kjøben- 
havn.  Han  havde  29.  Jan.  1762  ægtet  Hænels  Enke,  Elisabeth 
f.  Mandørpff,  Datter  af  Kurvemager  Jacob  M.;  him  døde  før  ham. 
G.  afgik  ved  Døden  20.  Sept.  1796. 

Meier,  Wiedewelt     Meier,  Fredensborg.     Weilbach,  Konstnerlex. 

F.J,  Meier, 

Grundet,  Jens  Pedersen,  — 1565,  Skolemand  og  Præst. 
Denne  Mand,  der  rager  frem  som  en  af  det  16.  Aarhundredes 
ypperste  Skolemænd  og  Ungdomsvejledere,  var  født  af  Bondestand 
i  Grundet  ved  Vejle.  Hans  Forældre  vare  Peder  Terkelsen  og 
Kirsten  Findsdatter.  Fra  Fødselen  af  var  han  af  disse  bestemt  til 
den  gejstlige  Stand  paa  Grund  af  et  Løfte,  hans  Moder  havde 
aflagt,  da  hun  under  sit  Svangerskab  frelstes  fra  at  sønderrives  af 
en  Ulv,  der  mødte  hende  paa  Marken.  G.  besøgte  først  Ribe 
Skole,  hvor  Kanniken  Niels  Terkelsen  venlig  tog  sig  af  ham,  siden 
gik  han  til  Aarhus  Skole,  som  den  Gang  var  berømt  ved  sin  Rektor, 
M.  Terkel  Abildgaard  (s.  I,  59).  Betydningsfuldt  blev  for  ham  det 
Venskab,  han  her  sluttede  med  sin  udmærkede  Meddiscipel  Jens 
Sinning.  Fra  Aarhus  drog  han  til  den  evangeliske  Præsteskole  i 
Malmø;  men  under  hans  Ophold  her  udbrød  Grevefejden.  Byens 
Belejring  bragte  Opløsning  af  alle  Forhold,  og  den  fattige  unge 
Mand  maatte  ernære  sig,  som  han  kunde,  bl.  a.  som  Murhaand- 
langer.  Da  Krigen  var  endt,  sendte  M.  Oluf  Chrysostomus,  der 
havde  været  en  af  Hovedlæreme  ved  den  nævnte  Skole  i  Malmø, 
G.  til  Ystad,  hvor  han  i  et  Aars  Tid  eller  saa  forestod  Skolen. 
Men  en  Dag  traadte  hans  ovennævnte  Skolekammerat  Jens  Sinning, 
der  imidlertid  havde  studeret  nogle  Aar  i  Wittenberg,  ind  ad  Døren 
til  ham.    Det  blev  et  saare  fornøjeligt  Møde.    G.  maatte  rigtignok 

forsyne  sin  Ven  med  de  fornødne  Klæder.  Men  saa  fulgtes  de  ad 
til  Kjøbenhavn.  G.  opgav  sit  Skoleembede  og  gav  sig  til  at  studere 
for  Alvor,  medens  Sinning,  der  imidlertid  var  bleven  Professor, 
skaffede  ham  det  fornødne  til  hans  Ophold  og  tog  ham  i  Huset 
hos  sig. 

Efler  at  have  taget  Bakkalavrgraden  kaldtes  G.  1542  til  Rektor 
i  Ribe.  Skolen  var  kun  i  en  maadelig  Tilstand,  men  ved  sit  ual- 
mindelige Lærertalent  og  navnlig  ved  sin  sjældne  Evne  til  at  øve 
en  opdragende  Indflydelse  paa  Ungdommen  bragte  han  den  snart 
op,  saa  at  den  blev  en  af  de  mest  ansete  i  Landet.  Flere  af  hans 
Disciple  gik  lige  fra  Skolen  ud  til  Embeder,  da  Forholdene  den 
Gang  vare  saadanne,  at  der  var  Mangel  baade  paa  Præster  og 
Lærere.  Da  G.  imidlertid  havde  faaet  et  Kanonikat  i  Ribe,  opgav 
han  1550  Rektoratet  og  levede  saa  nogle  Aar  som  Privatmand,  dog 
ikke  uden  Virksomhed;  thi  ikke  blot  benyttede  han  flittig  Tiden 
til  egne  Studier,  men  han  havde  en  hel  Opdragelsesanstalt  i  sit 
Hus,  og  da  flere  Adelsmænd  betroede  ham  deres  Sønner,  kunde 
han  holde  Lærere  til  Hjælp  ved  Undervisningen.  En  af  hans 
Disciple,  den  berømte  Anders  Sørensen  Vedel,  der  har  tegnet  et 
overordentlig  sympathetisk  Billede  af  sin  fordums  Lærer,  fortæller, 
at  eji  Skare  af  Mænd,  udmærkede  ved  Lærdom  og  gode  Sæder, 
skyldte  ham  deres  Vejledning,  dels  medens  han  var  Rektor  ved 
Skolen,  dels  senere.  —  Da  hans  Ungdomsven  M.  Laurids  Nielsen 
Riber  1554  kaldtes  fra  Præsteembedet  ved  Domkirken  i  Ribe  til 
Bispeembedet  i  Vendelbo  Stift,  valgtes  G.  til  hans  Eftermand  som 
Sognepræst  ved  Domkirken.  I  denne  Stilling  udmærkede  han  sig 
ikke  mindre  end  som  Skolemand.  Han  var  utrættelig  i  at  gaa 
omkring  til  sine  Sognefolk,  besøge  de  syge,  bilægge  Stridigheder 
og  ved  klog  Mildhed  omvende  dem,  som  endnu  hang  ved  de  ka- 
tholske  Lærdomme.  For  de  fattige  sørgede  han  som  en  Pader 
baade  med  Kjærlighed  og  Forstand,  undersøgte  nøje  deres  Forhold 
og  bragte  Hjælpen  paa  rette  Tid  og  paa  rette  Sted.  —  Fra  Ung- 
dommen af  havde  G.  været  svagelig.  Som  Sognepræst  maatte  han 
derfor  en  Tid  holde  en  personel  Kapellan.  Med  sin  Hustru,  Anne, 
Datter  af  en  Præst  Jens  Ovesen,  havde  han  8  Børn.  En  af  Døtrene 
blev  gift  med  Borgeren  Iver  Vandel  i  Ribe  og  ved  ham  Stammoder 
til  Slægten  Vandal,  der  har  frembragt  saa  mange  lærde  Mænd.  De 
øvrige  Børn  vare  endnu  ikke  voxne,  da  der  i  Sommeren  1565  ud- 
brød en  stærk  Pest  i  Ribe.  Længe  gik  G.  fri,  skjønt  han  ikke 
skaanede  sig  for  at  besøge  de  syge.     Den  ældste  Datter  var  med 

sin  Mand  flygtet  bort  fra  Byen.  Derimod  angrebes  hele  hans 
øvrige  Hus;  kun  Konen  og  en  Datter  kom  sig  og  vare  i  Bedring, 
da  G.  selv  blev  syg  og  døde  15.  Avg.  s.  A.  En  tarvelig  Ligsten 
dækker  hans  Støv  i  Ribe  Domkirke. 

A.  S.  Wellejus,  De  vita  et  obitu  J.  P.  Grundith.  Kinch »  Ribe  Bys  Hist. 
n,  66  ff.  H,  F.  Rørdam. 

Grundtvigs  Frederik  Lange,  f.  1854,  Præst  i  Amerika,  er  en 
Søn  af  ndfr.  omtalte  N.  F.  S.  G.  og  hans  anden  Hustru.  Han  blev 
født  i  Kjøbenhavn  15.  Maj  1854  og,  efter  i  sit  Hjem  at  have  mod- 
taget Undervisning,  1876  privat  dimitteret  til  Universitetet.  1881 
underkastede  han  sig  den  statsvidenskabelige  Examen,  og  s.  A. 
ægtede  han  Birgitta  Christina  Nilsson,  hvorpaa  han  forlod  sit 
Fædreland  og  rejste  til  Nordamerika.  Der  boede  han  først  2  Aar 
ved  den  lille  By  Shiocton  i  det  nordlige  Visconsin,  men  i  Sept. 
1883  blev  han  kaldet  til  Præst  for  den  danske  Menighed  i  Clinton, 
Iowa,  og  som  saadan  har  han  virket  indtil  nu.  Ved  Siden  af  sin 
Præstegjeming  har  han  med  Iver  taget  Del  i  Ledelsen  af  « Dansk 
Folkesamfund »,  der  har  det  Formaal  at  værne  om  Modersmaalet 
og  de  hjemlige  Minder  blandt  de  danske  i  Amerika,  og  til  Brug 
for  dette  Samfimd  har  han  udgivet  en  Sangbog,  til  hvilken  han  selv 
har  digtet  flere  Salmer  og  Fædrelandssange.  Før  sin  Bortrejse  fra 
Danmark  skrev  han  et  Rimbrev  «til  Grundtvigs  Venner »  (7  OpL, 
1875),  i  hvilket  han  gjorde  Indsigelse  mod  den  politiske  Alliance, 
som  flere  af  hans  Faders  Disciple  havde  indgaaet.  En  stor  Del  af 
hans  Studenteraar  gik  til  Studiet  af  Naturhistorie,  Sagn  og  Folke- 
minder, og  foruden  Bidrag  til  Fuglenes  Historie  i  Sagn  og  Sang 
har  han  udgivet  en  større  Monografi  om  «Løsningsstenen»  (1878). 

Fr,  Nielsen, 

Grundtvig,  Johan,  1734 — 1813,  Præst,  var  Søn  af  Præsten 
Otto  G.  (f  1772),  der  stammede  fra  Ods  Herred.  Han  blev  født  paa 
Sejrø  23.  Nov.  1734  og,  16  Aar  gammel,  dimitteret  fra  Roskilde  Skole. 
Efter  4  Aars  Studiiun  tog  han  theologisk  Embedsexamen,  og  1760 
blev  han  Kapellan  i  Egebjærg  i  Ods  Herred.  6  Aar  senere  fik  han 
Sognekaldet  paa  Odden,  og  der  fra  blev  han  1776  forflyttet  til  Udby 
og  Ørslev  (ved  Vordingborg),  hvor  han  døde  som  Jubellærer  5.  Jan. 
1813.  G.  var  en  Præst  af  den  gamle  Skole,  c  med  Øre  for  Salmer, 
som  Kingoer  sjunge,  —  med  Barnet  i  Hjærte  og  Skriften  paa 
Tunge »,  og  hans  Sognefolk  i  Udby  og  Ørslev  mindedes  ham  længe 
med   Ærbødighed    som    «en   skikkelig   Mand*.      1779   udgav   han 

en  vidtløftig  «Katekismi  Forklaring  efter  Saliggj  øreisens  Orden »  i 
741  Sporgsmaal  og  Svar,  der  har  en  lignende  supranaturalistisk 
Grundtone  som  hans  Svogers,  Biskop  Balles,  Lærebog.  1768 
ægtede  G.  Cathrine  Marie  Bang,  Datter  af  Kammerraad  N.  C.  B., 
Forvalter  over  de  kongelige  Godser  i  Ods  Herred,  en  djærv  og  dygtig 
Kvinde,  hvis  Valgsprog  var:  « Heller  død  end  raadvild*.  Hendes 
yngre  Søster  blev  gift  med  Lægen  Henrik  Steffens  og  ved  ham 
Moder  til  den  navnkundige  Naturfilosof  af  samme  Navn;  hendes 
ældre  Broder,  Lægen  F.  L.  B.  (I,  477),  var  ved  sit  første  Ægteskab 
bleven  J.  P.  Mynsters  Stiffader. 

Nord.  Maanedsskr.  f.  folkelig  og  krist.  Oplysn.  1874,  I.  L.  Schrøder, 
N.  F.  S.  Grundtvigs  Barndom  og  første  Ungdom,  1883.  F.  Nielsen,  N.  F.  S. 
Gnmdtvigs  relig.  Udvikling,  1889.  Hundrup,  Stamtavle  ov.  01.  Bangs  Efter- 
kommere S.  64  f.  Pr,  Nielsen, 

Grundtvig,  Johan  Diderik  Nicolai  Blicher,  f.  1822,  Arkivar, 
ældste  Søn  af  ndfr.  anførte  N.  F.  S.  G.  Han  er  født  14.  April  1822 
i  Præstø,  blev  Student  1842,  theologisk  Kandidat  1848.  Efter  endt 
Examen  gik  han  frivillig  med  i  Krigen,  blev  s.  A.  Sekondlieutenant 
og  1849  Premierlieutenant  (udtraadt  1863  af  Militærtjenesten  med 
Titel  af  Kapitajn).  Efter  Krigen  dyrkede  han  historiske  Studier, 
navnlig  Danmarks  Historie  i  det  16.  Aarhundrede.  1860  ansattes 
G.  ved  Indenrigsministeriets  Arkiv  for  at  iværksætte  dets  Om- 
ordning, og  Aaret  efter  beskikkedes  han  til  Fuldmægtig  i  det 
da  oprettede  Kongerigets  Arkiv,  hvilket  faktisk  og  fra  1865  ogsaa 
formelt  var  det  samme  som  Chef  for  dettes  2.  Afdeling  (Rente- 
kammerafdelingen). Virkelig  Kontorchef  for  hele  Arkivet  blev  han 
dog  forst  1874.  Den  omfattende  Opgave,  som  paahvilede  G.,  blev 
iværksat  med  stor  Kraft  og  Udholdenhed  i  Løbet  af  7  Aar.  Han 
havde  ogsaa  et  aabent  Øje  for  Nødvendigheden  af  Statsarkivemes 
Sammenknytning  og  fremkaldte  en  Undersøgelse  af  Statens  Embeds- 
arkiver.  G.  har  udgivet  « Bidrag  til  Grevefejdens  Historie*,  der 
optager  et  helt  Bind  af  « Danske  Magasin »  (187 1),  og  « Meddelelser 
fra  Rentekammerarkivet »  (5  Hæfter,  1872 — 79);  af  andre  Arbejder 
kan  nævnes  en  Biografi  af  Beringskjold  (i  «Hist.  Tidsskr.»,  1879). 
Paa  Grund  af  den  Omordning  af  Arkivvæsenet,  der  foregik  1882 
ved  Wegeners  Afgang  som  Gehejmearkivar,  tog  G.  sin  Afsked  1884. 
G.  blev  1876  optaget  i  Danske  Selskab  og  var  1873 — ^  Medlem 
af  Bestyrelsen  for  den  danske  historiske  Forening.  G.  var  1858 — 61 
Medlem  af  Folketinget  for  Sorø  Amts  4.  Kreds  og  1864 — 66  for 
Frederiksborg  Amts  2.  Kreds.     1855   ^^^^'   ^^"  8^^  ^^^  Oline  Vil- 

helmine  Christiane  Stenersen,  Datter  af  Professor  theol.  Stener  Joh.  S. 
i  Christiania. 

Erslew,  Forf.  Lex.    A.  D.  Jørgensen,  De  danske  Rigsarkivers  Hist.  S.  137  fif. 

O,  Nielsen, 


Grundtvig,  Nicolai  Frederik  Severin,  1783 — 1872,  Præst  og 
Digter,  Søn  af  ovfr.  omtalte  Sognepræst  Johan  G.,  blev  født  i  Udby 
Præstegaard  8.  Sept.  1783.  Sin  første  Undervisning  modtog  han  i 
Hjemmet,  men  i  Foraaret  1792  blev  han  sendt  over  til  Præsten  L.  S. 
Feld  i  Tyregod,  og  i  dennes  Præstegaard  paa  den  jyske  Hede  op- 
holdt han  sig  6  Aar  for  at  blive  forberedt  til  Mesterlektien  i  Aarhus 
Latinskole.  Ovre  paa  Heden  havde  han  stor  Glæde  af  Bønderne, 
Bierne,  Huitfeldts  Krønnike,  Holbergs  Kirkehistorie,  hans  Komedier  og 
«Niels  Klim»  og  af  «iooi  Nat»,  og  de  gamle  Salmer  og  Kingos  Aften- 
suk gjennemklang  hans  Bryst,  saa  at  han  mange  Aar  efter  kunde 
høre  dem  « hviske  til  Hjærtet,  som  Engle  hilse  fra  Bamedage».  Skole- 
gangen i  Aarhus  tiltalte  ham  derimod  aldeles  ikke;  Skolen  var  stærkt 
i  Forfald,  og  han  var  selv  konmien  ind  i  Lømmelalderen.  I  Begyn- 
delsen havde  han  dog  endnu  den  gamle  Læselyst.  Hver  Aften  læste 
han  forskjellige  Folkebøger  højt  paa  et  Skomagerværksted,  og  gjennem 
Suhms  Bog  om  Odin  erfarede  han  med  Glæde,  at  de  gamle  Guders 
Minde  ikke  var  saa  udslettet,  som  han  før  havde  tænkt  sig.  Men  da 
den  første  Vinter  var  gaaet,  lagde  han  de  historiske  Bøger  til  Side 
og  «udsov»  sig  gjennem  Skolen. 

Da  han  1800  blev  dimitteret  til  Universitetet,  var  ikke  alene 
Læselysten  forsvunden,  men  Ynglingen,  der  var  udgaaet  fra  et  kristent 
Hjem,  traadte  ind  i  det  nye  Hundredaar  og  Studenterlivet  «som  en 
Hedning*.  Trods  Skibbruddet  paa  sin  Tro  valgte  han  dog  det  theo- 
logiske  Studium,  da  han  efter  et  koldt  og  kort  Besøg  i  Hjemmet 
kom  til  Kjøbenhavn.  I  Rusaaret  blev  han  Vidne  til  Skærtorsdags- 
slaget,  men  det  havde  ikke  den  samme  vækkende  Indflydelse  paa 
ham  som  paa  Oehlenschlåger.  I  Studenterkorpset,  der  var  dannet 
for  at  møde  den  truende  Fare,  traf  han  imidlertid  en  jævnaldrende 
Jurist,  Bornholmeren  P.  N.  Skovgaard,  hvis  Venskab  fik  stor  Betyd- 
ning for  ham.  Skovgaard  viste  ham  nemlig  hen  til  Eddaeme,  Sagaerne, 
Saxo  og  Snorre,  og  hans  historiske  Sans  vaagnede  paa  ny.  Han 
begyndte  ogsaa  at  mærke  Digteren  i  sig,  og  midt  under  Examens- 
læsningen  udkastede  han  en  Plan  til  et  Sørgespil  om  Sigurd  Fofners- 
bane.  Af  de  theologiske  Forelæsninger  havde  han  intet  Udbytte, 
men  hans  Fætter  Henrik  Steffens'  Foredrag  over  Naturfilosofien  og 

Goethes  Poesi  vakte  hans  Interesse  for  det  tyske  Aandsliv  og  lærte 
ham,  hvilken  Magt  der  ligger  i  den  livlige,  begejstrede  Tale.  Det 
overraskede  ham,  at  Steffens  lod  haant  om  den  saakaldte  « Oplys- 
ning*, medens  han  talte  «med  en  forbavsende  Ærbødighed*  om 
Christus,  og  under  Steffens'  Foredrag  slog  Tanken  om  Tidernes 
Sanmienhæng  og  Christus  som  deres  Midtpunkt  Rod  i  hans  Sjæl. 
Da  han  i  Okt.  1803  havde  taget  Attestatsen,  rejste  han  først,  til 
Udby,  siden  til  sin  Broder  Otto  G.,  der  var  Præst  i  Torkildstrup 
paa  Falster,  og  i  Begyndelsen  af  1805  fik  han  en  Plads  som  Hus- 
lærer hos  Kapitajn  Steensen  de  Leth  til  Egelykke  paa  Langeland. 
Under  Opholdet  der  prædikede  han  af  og  til  i  Bøstrup  Kirke  om 
Dyd  og  Pligt  og  om  Jesus,  den  redelige  Sandhedens  Lærer,  men 
en  heftig  Forelskelse  i  Husets  Frue  faldt  som  et  Hagelvejr  over  ham 
og  knuste  paa  én  Gang  hans  Livsglæde  og  hans  Selvretfærdighed. 
Under  denne  Hjærtesorg  vaagnede  imidlertid  alle  de  skjulte  Evner 
i  ham,  og  hans  Digtergenius  fik  Vinger.  1807  prøvede  han  sine 
Kræfter  paa  en  poetisk  Gjengivelse  af  Schillers  «Bniden  fra  Messina*, 
og  han  følte  tillige  Drift  til  selvstændig  dramatisk  Produktion.  Ved 
Fordybelse  i  Fichtes  mandige  Filosofi  og  Schellings  poetiske  Speku- 
lationer blev  han  lidt  efter  lidt  ført  fra  Rationalismen  og  Populær- 
filosofien over  i  Romantikkens  Forgaarde,  og  Oehlenschlågers  nordiske 
Digte  vakte  hans  slumrende  Kjærlighed  til  Norden.  Hjærtesorgen  i 
Forbindelse  med  de  stærke  Impulser  fra  den  tyske  Poesi  og  Filosofi 
frembragte  en  Gjæring  i  hans  Sjæl,  og  han  trængte  til  at  give  sine 
Stemninger  Luft.  I  sin  Harme  over  at  se  Eddadigtet  om  Skimers 
Rejse  gjort  til  Gjenstand  for  komisk  Behandling  i  Rahbeks  « Minerva* 
for  1806  skrev  han  en  Afhandling  om  Sangene  i  Edda,  og  den  blev 
snart  efter  fulgt  af  et  Par  andre  Afhandlinger,  som  viste,  at  den 
hjærteskudte  Ungersvend  søgte  Trøst  for  sin  Sorg  ved  at  leve  sig 
ind  i  Nordens  Oldtid.  Samtidig  sendte  han  ogsaa  Fallesens  «Theol. 
Maanedsskrift*  et  Indlæg  i  den  ved  Biskop  Boisens  Forslag  (II,  484) 
aabnede  Forhandling  om  liturgiske  Reformer.  Den  unge  Forfatters 
i  det  hele  meget  uklare  Afhandling  røber  stærk  Paavirkning  af 
Schelling,  men  mærkelig  nok  fremhæves  allerede  her  Daab  og 
Nadver  som  de  to  liturgiske  Hovedpunkter,  hvorom  alt  bør  dreje  sig. 
Han  polemiserede  mod  dem,  der  vilde  forvandle  Religionen  til  Poesi, 
men  selv  var  han  dog  endnu  kun  poetisk  vakt.  Digteren  var,  som 
han  snart  selv  saa,  i  denne  Afhandling  adskillige  Aar  forud  for 
Mennesket;  Odin  og  Christus  brødes  endnu  paa  en  sælsom  Maade 
i  hans  Indre. 

Medens  G.  opholdt  sig  paa  Langeland,  blev  Hovedstaden  bom- 
barderet, og  Danmarks  Nød  gjorde  et  stærkt  Indtryk  paa  ham.  Paa 
aaben  Mark  prædikede  han  for  Landeværnet  om  Fædrelandets  Fare 
og  om  den  gamle  Tros  guddommelige  Kraft ;  og  senere,  da  Rygtet 
om  Kjøbenhavnemes  Forlystelsessyge  efter  den  store  Folketugtelse 
naaede  Øen,  spidsede  han  sin  Pen  til  « Maskeradeballet  i  Danmark 
1808 »,  en  poetisk  Straffeprædiken,  der  med  dens  Sammenblanding 
af  Kristendom  og  nordisk  Mythologi  giver  en  tro  Afspejling  af 
Gjæringen  i  hans  Sjæl.  Kort  efter  Udgivelsen  af  dette  Skrift  forlod 
han  Egelykke  for  at  fæste  Bo  i  Kjøbenhavn  som  Alumnus  paa 
Valkendorfs  Kollegium. 

Der  fandt  han  Venner,  som  delte  hans  vaagnende  Tro  og  hans 
Kjærlighed  til  den  nordiske  Oldtid  og  Historien,  og  som  æggede  hans 
Arbejdslyst.  Allerede  i  Juli  1808  havde  han  fuldendt  sin  « Nordens 
Mythologi  eller  Udsigt  over  Eddalæren  for  dannede  Mænd,  der  ej 
selv  ere  Mythologer»,  i  hvilken  han  fremstillede  den  nordiske  Gude- 
lære som  den  højeste  Poesi,  og  kort  efter  indbød  han  til  Subskrip- 
tion paa  en  Række  Optrin  af  nordisk  Helteliv  fra  Odins  Indtog  til 
Palnatokes  Fald,  en  poetisk  Gjengivelse  af  hans  indre  Kamp.  I  den 
første  og  ypperste  Del  af  disse  « Optrin »,  som  udkom  sidst  i  1809, 
fremstiUede  han  den  store  Brydning  mellem  Hedenskabet  og  Kristen- 
dommen og  Kristentroens  Sejer.  I  dramatisk  Henseende  staa  G.s 
Optrin  langt  under  Oehlenschlålgers  bedste  Tragedier,  men  Hakons 
og  Vaulunders  Sanger,  til  hvem  denne  Digtning  er  helliget,  følte  dog 
selv,  at  G.  i  en  vis  Retning  var  sejlet  Historien  adskillige  Streger 
paa  det  poetiske  Kompas  nærmere.  Disse  « Optrin »  vare  hans  Afskeds- 
hilsen til  Aserne;  nu  havde  Kristendommen  ogsaa  i  ham  selv  vundet 
Sejer.  Efter  denne  Skjaldetjeneste  opsagde  han  Aser  og  Vaner  Huld- 
skab og  Troskab,  og  fra  Nordens  Oldtid  gik  han  til  Historien.  Som 
Lærer  i  det  Schouboeske  Institut  maatte  han  udvide  sine  historiske 
Kimdskaber,  og  Johs.  v.  Miiller  blev  da  for  ham  en  Vejleder,  der 
bragte  ham  til  at  se  paa  Verdensløbet  ikke  alene  med  et  poetisk, 
men  ogsaa  med  et  gudfrygtigt  Øje.  Endnu  før  « Optrinnene »  vare 
udgivne,  havde  han  offentliggjort  den  skjønne  Romance:  «I  Harald- 
sted sad  Hertug  Knud»,  der  danner  Overgangen  til  de  «Krønnike- 
rim»,  som  i  mange  Aar  udsprang  af  hans  historiske  Studier.  Hans 
Hjemgang  til  Kristendommen  var  allerede  begyndt  med  Hjemgangen 
til  det  gamle  Norden,  men  først  da  han  var  i  Færd  med  at  gaa 
«fra  Island  til  Sjølund»,  mærkede  han,  «at  Asarusen  var  hartad 
bortdampet,  og  at  Hjærtet  begyndte  at  komme  til  Orde*. 

I  Julen  1809  skrev  han  Digtet  «Julefesten»,  i  hvilket  han  for- 
manede de  danske  Præster  til  at  være  Tolke  for  Christi  rene  Lære, 
og  17.  Marts  1810  holdt  han,  for  efter  sin  Faders  Ønske  at  blive 
Kapellan  i  Udby,  Dimisprædiken  i  Regenskirken.  Da  han,  halvt 
af  ungdommelig  Forfatterforfængelighed,  halvt  for  at  glæde  sin  gamle 
Fader,  lod  denne  Prædiken  trykke  under  Titelen:  «Hvi  er  Herrens 
Ord  forsvundet  af  hans  Hus?»,  indgav  en  stor  Del  af  Hovedstadens 
Præster  en  Klage  til  Kancelliet,  fordi  de  i  hans  Ord  fandt  en  Kræn- 
kelse af  hele  Præstestanden,  og  de  ivrigste  ventede  endog  at  faa 
hans  Navn  strøget  af  Kandidatlisten.  Han  slap  imidlertid  med  at 
modtage  en  Irettesættelse  i  Konsistorium,  og  til  denne  blev  der 
knyttet  et  Haab  om,  at  han  herefter  «med  varsom  Forsigtighed  og 
ædel  Beskedenhed »  vilde  gjøre  den  værdige  Brug  af  sine  Talenter, 
som  Fædrelandet  og  Kirken  vare  berettigede  til  at  vente.  Men  medens 
den  unge  Prædikant  saaledes  stod  Skoleret,  gik  hans  djærve  Præ- 
diken rundt  blandt  de  opvakte  i  Danmark,  Norge  og  Tyskland,  og 
Jung-Stilling  skrev  i  sit  Tidsskrift  «Der  graue  Mann»:  « Denne  for- 
træflfelige  Yngling  gad  jeg  trykke  til  mit  Hjærte».  G.  saa  dog  snart 
selv,  at  som  Digteren  tidligere  havde  været  forud  for  Mennesket, 
havde  Prædikanten  været  det  her.  Hans  Dimisprædiken  var  et 
Værk  af  religiøs  Begejstring  uden  tilsvarende  religiøs  Erfaring,  og 
der  forestod  ham  en  haard  Kamp,  før  han  med  fuld  personlig  Sand- 
hed kunde  aabne  det  « Korstog*,  han  drømte  om. 

En  Aften  i  Efteraaret  18 10,  som  han  sad  i  sin  Stue  paa  Valken- 
dorfs  Kollegium  og  læste  i  Kotzebues  Preussens  Historie,  stødte  han 
paa  en  Udtalelse  om  «det  visne  Kors»,  som  i  høj  Grad  vakte  hans 
Kamplyst.  Han  kastede  i  dyb  Forargelse  Kotzebues  Bog  hen  ad 
Gulvet,  og  nu  kom  der  nogle  Uger,  i  hvilke  han  «for  Alvor »  læste 
Bibelen,  især  det  gamle  Testamentes  Profeter,  Luthers  og  Kingos 
Salmer.  I  Forordet  til  «Nytaarsnat  eller  Blik  paa  Kristendom  og 
Historie*,  som  han  overrakte  sin  Fader  paa  hans  Jubeldag  (5.  Dec. 
1810),  udtaler  han,  at  han  vil  stille  sig  paa  Randen  af  det  bundløse 
Svælg,  som  Tidsalderen  i  sin  Blindhed  gaar  i  Møde,  og  vise  Tiden 
dens  eget  Billed,  oplyst  af  to  luende  Blus:  Herrens  Ord  og  de  forbi- 
gangne Tiders  Vidnesbyrd.  Bogen  slutter  med  en  Julesalme,  der, 
som  han  senere  beskedent  sagde,  kun  var  et  Suk  efter  Salme- 
tonen. Men  midt  under  Korstogsdrømmerieme  blev  han  med  ét 
sønderknust  ved  de  Spørgsmaal:  Er  du  selv  en  Kristen?  Har  du  selv 
dine  Synders  Forladelse?  De  faldt  paa  hans  Hjærte  som  Stene  og 
Klipper  og  bragte  ham  til  Vanviddets  Rand.    I  mørke  Dage  og  lange 

Nætter  sade  hans  Venner  Poul  Dons  og  Chr.  Molbech  ved  hans 
Side  som  deltagende  Vidner  ved  den  voldsomme  indre  Kamp,  under 
hvilken  den  stolte  Yngling  blev  ført  fra  Synernes  Bjærg  til  Korsets 
Fod.  Sibbem  fik  det  Hverv  at  følge  sin  sjælesyge  Ven  til  Udby 
Præstegaard,  og  da  G.  først  var  kommen  i  Ro  der,  svandt  Syg- 
dommens Taager  lidt  efter  lidt.  Allerede  i  Begyndelsen  af  Jan.  181 1 
var  han  saa  rask,  at  han  kunde  rejse  ind  til  Kjøbenhavn  for  at 
modtage  Konsistoriets  Irettesættelse,  og  i  April  s.  A.  bragte  « Sand- 
sigeren»  hans  Sang  om  de  hellige  3  Konger:  « Dejlig  er  den  Himmel 
blaa»,  som  var  bleven  til  i  denne  Trængselstid. 

Dimisprædikenens  Skæbne  i  Forbindelse  med  Sønnens  Sygdom 
syntes  at  umuliggjøre  Opfyldelsen  af  Johan  G.s  Ønske  om  at  faa  sin 
Søn  til  Medhjælper,  og  derfor  havde  den  gamle  Præst  holdt  Afskeds- 
prædiken  den  sidste  Søndag  i  1810.  Det  lykkedes  imidlertid  Biskop 
Balle  at  skaffe  sin  Svoger  Kaldet  i  Udby  paa  ny  med  Tilladelse  til 
at  tage  Sønnen  til  Kapellan,  og  Onsdag  før  Pinse  blev  G.  ordineret. 
Under  Arbejdet  i  Præstegjemingen  svandt  de  sidste  Skygger  af  Sinds- 
sygdommen, og  den  unge  Præst  virkede  nidkjært  i  Kirke  og  Skole. 
Hjærtesorgen  paa  Langeland  var  for  længst  glemt  over  de  voldsomme 
aandelige  Kampe,  og  i  Sept.  181 1  blev  G.  forlovet  med  Elisabeth 
Christine  Margrethe  Blicher;  Datter  af  den  da  afdøde  Præst  D.  N.  B. 
(II,  376);  men  først  1818  kunde  han  tænke  paa  Giftermaal. 

Da  hans  Kræfter  vare  vendte  tilbage,  tog  han  sig  for  at  skrive 
en  Verdenshistorie  til  Skolebrug,  der  under  Udførelsen  blev  til  «Kort 
Begreb  af  Verdenskrønniken  i  Sammenhæng»  (1812).  Johs.  v.  Mullers 
og  Steffens'  Tanke  om  Christus  som  Tidernes  Midtpunkt  er  her 
gjennemført,  og  Verdenshistorien  er  bleven  til  en  Verdensdom,  et 
Opgjor  med  Fortid  og  Samtid  og  et  gnistrende  Fejdebrev  til  det 
18.  Hundredaar  og  dets  saakaldte  Oplysning.  Man  mærker  ogsaa  i 
Bogen  Paavirkning  af  Fichte  og  Herder,  men  mere  i  formel  Hen- 
seende; G.s  afgjorte  Kristendom  og  hans  Fædrelandskjærlighed  bragte 
ham  til  at  afsige  sine  Domme  efter  andre  Love  end  de  tyske  Tænkere, 
der  vare  hans  Forbilleder.  1  Kraft  af  sin  Intuition  kaster  han  over- 
raskende Lys  over  mange  Enkeltheder,  men,  som  hos  andre  pro- 
fetiske Historieskrivere,  staa  uretfærdige  Fordømmelser  Side  om  Side 
med  geniale  Domme.  Samtidig  digtede  han  « Roskilde  Rim*,  og  det 
første  Udkast  til  denne  Digtning  blev  oplæst  paa  Roskilde  Landemode 
181 2.  Da  Digtet  var  færdigt,  læste  G.  det  ogsaa  for  sin  døende 
Fader,  som  blev  saa  dybt  bevæget  ved  de  mægtige  Vers,  at  han 
udbrød:  «Saa  skal  Herren  trøste  dig  i  din  sidste  Time,  som  du  har 
trøstet  mig;  thi  du  sang  Israels  Gud  Salmer. » 

Efter  Faderens  Død  vendte  den  tjenstledige  Kapellan  tilbage 
til  Kjøbenhavn  for  at  arbejde  —  og  kæmpe.  « Kæmpe  vi  maa  i 
den  løbende  Tid,  Livet  hemeden  er  Strid »,  sang  han  ved  sin  Til- 
bagekomst til  Hovedstaden,  og  tidlig  og  silde  havde  han  Brynjen 
paa.  I  en  Prædiken,  « Hvorfor  kaldes  vi  Lutheraner ?»,  som  han 
havde  udgivet  ved  Juletid  181 2,  havde  han  formanet  alle  troende 
Præster  til  at  gaa  frem  i  Luthers  Aand,  og  til  den  havde  han  føjet 
Sangen:  cl  Wittenberg,  i  Saxenland*.  1  Kjøbenhavn  besteg  han  jævnlig 
forskjellige  Prædikestole  for  at  tale  Bibelens  og  Lutherdommens  Sag, 
og  i  Skriftet:  «Til  Fædrenelandet  om  dets  Tarv  og  Fare»  formanede 
han  som  en  gammeltestamentlig  Profet  sit  Folk  til  Omvendelse  og 
Ydmygelse.  Da  de  allierede  Hære  rykkede  frem  til  Kongeaaen, 
holdt  han  ved  Helligtrekongerstid  1814  paa  Elers'  Kollegium  3  Af- 
tener i  Træk  Taler  til  den  akademiske  Ungdom,  og  hans  Ord  havde 
den  Virkning,  at  42  Kandidater  og  Studenter  af  alle  Fakulteter  (bl.  a. 
Poul  Møller,  N.  Søtoft,  N.  Fogtmann  og  N.  M.  Spandet)  tilbøde  Fædre- 
landet deres  Tjeneste;  selv  havde  han  i  Sinde  at  melde  sig  som 
Hærpræst.  Nogle  Dage  efter  sluttedes  imidlertid  Freden  i  Kiel,  og 
derved  blev  de  unges  Tilbud  overflødigt. 

«Verdenskrønmken)>  af  1812  havde  indviklet  ham  i  en  Fejde 
med  hans  gamle  Ven  Chr.  Molbech,  og-  da  han  1814  af  sin  Faders 
Papirer  udgav  «En  mærkelig  Spaadom,  ogsaa  om  Danmarks,  kom 
det  til  et  heftigt  Sammenstød  med  H.  C.  Ørsted,  der  skildrede  G. 
som  en  Mand,  «der  nu  paa  nogen  Tid  har  forvirret  mange  Hoveder ». 
En  ny  «Verdenskrønnike»  (1814),  i  hvilken  han  fremstillede  Israels 
Folk  som  Historiens  Hovedfolk  og,  under  Paavirkning  af  Herder,  priste 
den  jødiske  Poesi  som  Udtryk  for  Menneskelivets  højeste  Aandsflugt, 
fremkaldte  endnu  stærkere  Modsigelse;  og  da  han  paa  Landemodet 
i  Roskilde  s.  A.  ved  en  Afhandling  om  Polemik  og  Tolerance  var 
tørnet  sammen  med  Biskop  MUnter,  maatte  han  foreløbig  opgive 
Håab  om  et  Præsteembede  inden  for  Voldene.  Ja,  de  kjøbenhavnske 
Præster,  der  vare  forargede  over  hans  Fordømmelse  af  den  herskende 
Ligegyldighed,  «som  smykkede  sig  med  Tolerancens  Navn»,  frabade 
sig  endog  hans  Gjæsteprædikener.  Han  var  derfor  en  Tid  lang 
henvist  til  at  virke  med  Pennen,  og  Nytaarsgaven  « Heimdal*  (1815), 
«Bibelske  Prædikener*  (1816),  en  ny  «Udsigt  over  Verdenshistorien, 
fornemmelig  i  det  lutherske  Tidsrum*  (1817),  Oversættelserne  af  Saxo, 
Snorre  og  Bjovulfs-Drapen  (1818 — 22)  samt  Tidsskriftet  cDanevirke* 
(1816 — 19)  vidne  om,  hvor  flittig  han  var,  medens  han  var  heiivist 
til  «de  dødes  Rige*.    I  disse  Aar  tog  han  ogsaa  Del  i  den  Bagge- 

senske  Fejde,  først  som  Baggesens  Modstander,  siden  som  hans 
Forbundsfælle  over  for  «Tylvten»  (I,  444),  og  med  J.  L.  Heiberg 
havde  han  et  litterært  Sammenstød,  der  pegede  tilbage  til  dybt 
liggende  æsthetiske  og  religiøse  Modsætninger  mellem  ham  og  de 
i  Hovedstadens  Aandsliv  ledende  Kredse. 

Reformationens  Jubelaar,  181 7,  der  foruden  « Verdenshistorien » 
bragte  flere  Salmer  fra  hans  Haand,  vakte  hans  Længsel  efter  igjen 
at  blive  Præst.  Han  søgte  gjentagne  Gange  Embede  i  Kjøbenhavn 
og  i  Provinserne,  men  forgjæves,  indtil  han  (Jan.  182 1)  uden  Ansøg- 
ning blev  kaldet  til  Sognepræst  i  Præstø  og  Skibbinge.  Efter  at 
have  virket  der  noget  over  iV«  Aar  fik  han  endelig,  som  resi- 
derende Kapellan  ved  vor  Frelsers  Kirke,  en  Prædikestol  i  Hoved- 
staden, og  for  at  frembringe  «en  Smule  Rørelse*  begyndte  han  paa 
et  Forsvarsskrift  for  Kristendommen.  Men  da  han  var  mere  Digter 
end  Filosof,  vilde  Arbejdet  ikke  rigtig  skride.  Derfor  greb  han  igjen 
Rimstaven,  som  saa  længe  havde  hvilet,  og  sang  sin  «Nyaarsmorgen», 
der  i  malmftilde,  men  ofte  dunkle  Vers  skildrer  hans  Livsførelse, 
hans  poetiske  og  hans  kristelige  Opvækkelse,  og  udtaler  hans  lyse 
Haab  om  Oplivelsen  af  Nordens  Helteaand  til  kristelige  Bedrifter. 
Det  var  ham  dog  klart,  at  der  forestod  en  haard  Kamp,  før  den 
kristelige  og  folkelige  Vækkelse  vilde  kunne  faa  Bugt  med  « Oplys- 
ningen*, og  for  at  samle  de  gammeldags  troende  Præster  i  Stats- 
kirken til  fælles  Kamp  imod  den  gamle  Rationalisme  og  imod  den 
af  Schleiermacher  befrugtede  Theologi,  der  i  den  unge  Professor  H.  N. 
Clausen  (III,  615)  havde  faaet  en  dygtig  Talsmand  ved  Universitetet, 
gik  han  ind  paa  Dr.  Rudelbachs  og  Adjunkt  J.  Chr.  Lindbergs  Tilbud 
om  i  Fællesskab  med  dem  at  udgive  et  «Theologisk  Maanedsskrift». 
Desuden  lod  han  ogsaa  paa  anden  Maade  høre  fra  sig  uden  for  Præ- 
dikestolen. I  « Kjøbenhavns  Skilderi*  optraadte  han  som  Værge  for 
de  fynske  Almuesfolk,  der  bleve  forfiilgte  af  Øvrighed  og  Præster,  fordi 
de  søgte  deres  Opbyggelse  i  gudelige  Forsamlinger.  Han  saa  klart 
alle  Farerne  ved  saadanne  Konventikler,  men  han  fandt,  at  Staten 
over  for  sligt  burde  se  til  med  Ro  i  Steden  for  at  slaa  til  med  Sværd, 
og  det  harmede  ham,  at  det  ofte  var  vantro  Præster,  der  gik  i 
Spidsen  for  Forfølgelserne.  Han  brændte  af  Begjærlighed  efter  at 
vise,  i  hvilket  misligt  Forhold  disse  forfølgelseslystne  Præster  i  Regelen 
stode  til  den  Kirkes  Lære,  hvis  Tjenere  de  vare,  men  han  var  bange 
for  at  afsige  en  kirkelig  Skilsmissedom  i  Kraft  af  sin  egen  Skrift- 
fortolkning, hvor  sikker  den, end  forekom  ham  selv. 

Paa  denne  Tid  var  det  da,  at  han,  under  Bøn  og  Læsning  i 

Irenæus'  Skrift  mod  den  falske  Gnosis,  fik  Øje  for  det  apostolske 
Symbols  Betydning  som  det  ægte  Udtryk  for  det  grundkristelige  og 
de  kristnes  « oprindelige,  altsaa  uforanderlige*  Trosbekjendelse,  der 
af  Luther,  i  Modsætning  til  Zwingli  og  Calvin,  var  bevaret  i  uop- 
løselig Forbindelse  med  Daaben.  Nu  mente  han  at  have  fundet 
det  faste  Stade,  fra  hvilket  han,  uden  at  frygte  «det  exegetiske  Pave- 
dømmer, kunde  føre  et  dræbende  Slag  imod  Rationalismen,  og  medens 
den  lutherske  Opvækkelse  andensteds  lidt  efter  lidt  gled  tilbage  i 
den  gamle  lutherske  Dogmatik,  søgte  han,  ved  at  tage  sit  Udgangs- 
punkt i  Trosbekjendelsen,  at  vinde  en  Position,  der  muliggjorde  en 
grundig  Adskillelse  mellem  Tro  og  Theologi  og  en  sand  økumenisk 
Betragtning  af  de  konfessionelle  Modsætninger.  Hans  nye  Stand- 
punkt traadte  frem  i  et  Lejlighedsskrift,  « Kirkens  Gjenmæle  mod  Pro- 
fessor H.  N.  Clausen*  (1825),  der  indeholdt  nærgaaende  Angreb  paa 
den  unge  Præstelærer  og  vakte  uhyre  stor  Opsigt  (III,  616).  G.,  der  her 
ikke  optraadte  som  Kritiker,  men  som  kirkelig  Modstander,  paastod, 
at  Professor  Clausen  «som  ærlig  Mand  enten  maatte  gjøre  den  kristne 
Kirke  højtidelig  Afbigt  for  sin  ukristelige  og  forargelige  Lærdom 
eller  nedlægge  sit  Embede  og  aflægge  sit  kristne  Navn».  Clausens 
Svar  var  en  Injurieproces,  efter  hvilken  G.  blev  dømt  til  en  Bøde 
og  til  Censur;  men  inden  Dommen  var  falden,  havde  han  nedlagt 
sit  Embede.  Det  var  Stiftsprovst  H.  G.  Clausens  Forbud  mod  at 
bruge  Fornyelsen  af  den  gamle  Dagvise:  «Den  signede  Dag»  og  et 
Par  nye  Højmessesalmer  ved  Gudstjenesten  i  vor  Frelsers  Kirke  paa 
Kristendommens  Tusendaarsfest  (Pinsen  1826),  der  bragte  Bægeret  til 
at  flyde  over;  men  Pinagtighederne  ved  en  Præstestilling  i  Kjøben- 
havn  og  den  Maade,  paa  hvilken  Mynster,  i  hvem  G.  havde  ventet 
at  finde  en  Medstrider,  tog  Afstand  fra  ham,  vare  vel  de  egentlige 
Aarsager  til  dette  afgjørende  Skridt. 

Dermed  oprandt  der  for  ham  et  « Vintersæde  i  Studerekammeret*, 
og  det  blev  brugt  lige  saa  flittig  som  Kandidataarene  paa  Valken- 
dorfs  Kollegium  og  Mellemtiden  mellem  Kapellaniet  i  Udby  og  Sogne- 
kaldet i  Præstø.  Navnlig  for  hans  Gjerning  som  « folkelig  Vækker* 
havde  det  stor  Betydning.  Allerede  i  Begyndelsen  af  1827  skrev 
han  et  « litterært  Testamente*,  der  viste,  at  han  iKke  havde  sat  sit 
gode  Humør  til.  Der  i  er  det,  at  han  giver  den  berømte  Karak- 
teristik af  sig  selv  som  « Hælvten  Skjald,  Hælvten  Bogorm*,  og  deri 
fremhæver  han  med  Styrke  Nødvendigheden  af,  at  der  bliver  slaaet 
Bro  over  det  Svælg,  der  skiller  Folket  fra  de  boglærde.  Ved  For- 
danskningerne af  Saxo  og  Snorre  haabede  han  at  have  gjort  noget 

i  den  Retning,  og  det  var  hans  Ønske  at  virke  yderligere  til,  at 
alle  Folkedele  kunde  smelte  sammen  som  i  Oldtiden.  De  3  Eng- 
landsrejser,  han  med  kongelig  Understøttelse  foretog  i  Somrene 
1829 — 31,  havde  nærmest  det  Formaal  at  give  ham  Lejlighed  til 
Undersøgelse  af  angelsaxiske  Haandskrifter,  og  hans  Iver  tilskyndede 
Englænderne  til  at  udgive  deres  nationale  Skatte.  Men  disse  Rejsers 
egentlige  Frugt  maa  søges  i  de  mange  Impulser,  som  det  engelske 
Aandsliv  og  Folkeliv  gave  ham. 

Efter  Hjemkomsten  fra  England  tog  han  atter  med  Kraft  fat 
paa  mythologiske  Studier,  og  ved  Sommertid  1832  udgav  han  « Nor- 
dens Mythologi  eller  Sindbilledsprog »,  en  Mythologiens  Poesi,  rig 
paa  aandfulde  Enkeltheder.  Til  den  sluttede  sig  en  ccHaandbog  i 
Verdenshistorien  efter  de  bedste  Kilder*  (I — III,  1833 — 44),  nærmest 
en  Historiens  Filosofi  ud  fra  hans  ejendommelige  religiøse  og  natio- 
nale Forudsætninger.  Her,  som  i  «Mythologien»,  udviklede  han 
den  gamle  Tanke  om  en  Ungdoms-,  Manddoms-  og  Alderdomstid 
hos  de  enkelte  Folkeslag  og  efterviste,  at  Fantasien,  Følelsen  og 
Forstanden  vare  herskende  Evner  paa  disse  3  Alderstrin,  der  efter 
deres  forskjellige  Grundkræfter  sætte  Blomst  i  Poesi,  Historie  eller 
Filosofi.  Næst  Ebræeme  stillede  han  Grækerne  og  Nordboerne  højest, 
og  han  fandt  Modsætningen  mellem  disse  2  Folk  deri,  at  Grækerne 
vare  ledede  af  Naturens,  Nordboerne  af  Historiens  Aand.  Derimod 
kastede  han  aldeles  Vrag  paa  Rom,  «den  mageløse  Røverstat »,  der 
2  Gange  blev  Verdens  « kolossale  T)^an»,  og  som  er  den  aandelige 
Ophavsmand  til  «den  sorte  Skole »  og  alt  juridisk  Haarkløveri. 

Da  G.  skrev  sin  første  «Verdenskrønnike»,  var  det  hans  For- 
maal at  vække  Samtiden  til  kristelig  Alvor;  men  med  «Haandbogen» 
vilde  han  oparbejde  den  historiske  Sans  i  sit  Folk.  Fra  nu  af  træder 
i  det  hele  Folkeopdragelsens  store  Problem  i  Forgrunden  hos  ham, 
og  dette  Vintersæde  i  Studerekammeret  er  Højskoletankens  Fødsels- 
time. Den  blev  undfangen  under  Dønningerne  af  Julirevolutionen, 
og  den  nye  folkelige  Skole  skulde  være  en  Bro  over  Samftmds- 
kløfteme.  Han  var  en  udpræget  kongeligsindet  Mand,  og  han 
kaldte  det  danske  Folk  et  afgjort  kongeligsindet  Folk.  Mangfoldige 
Gange  havde  han  i  bunden  og  ubunden  Stil  røbet  sin  store  Hen- 
givenhed for  Frederik  VI  og  Skjoldungestammen,  og  Julirevolutionen 
kaldte  han  haanlig  «de  parisiske  Skoledrenges  Ridderspil  i  Hunde- 
dagene*. Ethvert  Forsøg  paa  «at  rejse  Pøbelbanneret  mod  Arilds- 
troner  og  Herrestammer*  var  i  hans  Øjne  ugudeligt  Oprør;  han 
foragtede  den  Magt,   «Avisskriveme*  vare  i  Færd  med  at  vinde,  og 

han  frygtede  for  en  Tid,  da  Statsroret  kunde  blive  lagt  i  Pøbelens 
og  Børnenes  Hænder  (« Politiske  Betragtningers,  183 1).  Han  havde 
imidlertid  en  «urimelig»  god  Tro  til  det  danske  Folk,  og  han  haabede, 
at  dette,  der  ikke  var  en  undertvungen  Trælleflok,  men  et  fribaaret 
Folk,  skulde  kunne  hæves  op  til  en  langt  friere  Stilling  end  de  fleste 
andre  Folkefærd;  «men  Forskjel  maa  der  altid  blive  i  en  Stat». 
Han  var  ingen  Ven  af  Rigsdage,  men  da  de  hørte  til  Dagens  Orden, 
raadede  han  til  at  afværge  de  Farer,  de  medførte,  ved  i  Tide  at 
sørge  for  en  forsvarlig  folkelig  og  borgerlig  Oplysning,  og  allerede 
i  « Nordens  Mythologi»  udkastede  han  Tanken  om  et  borgerligt  og 
ridderligt  Akademi,  som  skulde  være  et  Fristed  for  det  levende  Ord. 
Alle  Former  af  « Drenge  videnskabelighed*  vare  ham  en  Gru,  og  han 
mente,  at  den  egentlige  Oplysning  burde  henlægges  til  Ungdoms- 
aarene,  «Aandens  Skabertime*,  og  da  væsentlig  meddeles  gjennem 
Foredrag  og  Samtaler.  Sorø,  «hvor  Axel  hviler  i  lyse  Kor,  og 
Holberg  smiler  ad  Fejl  i  Nord»,  udpegede  han  som  det  bedste 
Sted  til  en  Ungdomsskole  for  det  danske  Folk.  Men  i  Gøteborg 
ønskede  han  rejst  en  videnskabelig  Højskole,  fælles  for  Nordens 
Folk,  til  fri,  selvstændig  Livsoplysning  i  nordisk  Aand,  en  Blanding 
af  et  Videnskabernes  Akademi  og  et  nordisk  Oxford.  For  at  vise, 
hvad  han  mente  med  Arbejdet  paa  Folkets  Gjenfødelse  i  Nordens 
Aand,  holdt  han  1838  paa  Borchs  Kollegium  de  Foredrag,  der  efter 
hans  Død  ere  udgivne  imder  Titelen  « Mands  Minde*,  og  s.  A.  dig- 
tede  han  sin  berømte  Sang  om  Modersmaalet. 

Men  skjønt  Præsten  i  denne  Tid  var  traadt  i  Skygge  for  Bog- 
ormen og  Folkeopdrageren,  var  Kirkens  Tjeneste  ingenlunde  glemt. 
Han  omarbejdede  en  Del  af  sine  Prædikenopskrifter  fra  vor  Frelsers 
Kirke  til  cSøndagsbogen*,  en  Prædikensamling  i  3  Bind  (1827 — 30), 
der  hører  til  de  mærkeligste.  Kristenheden  ejer.  Ingensteds  i  hans 
mange  andre  Skrifter  faar  man  paa  én  Gang  et  saa  levende  Indtryk  af, 
hvad  der  var  den  egentlige  Grundkraft  i  hans  Liv,  og  tillige  en  saa- 
dan  Forestilling  om,  i  hvilken  Grad  han  havde  det  poetisk-profetiske 
Ord  i  sin  Magt.  Stundum  nærmer  hans  Prædiken  sig  til  Salme- 
tonen, og  da  «Søndagsbogen»  var  færdig,  brød  Salmevældet  frem. 
Allerede  tidligere  havde  han  skrevet  enkelte  Salmer,  og  han  havde 
ogsaa,  som  P.  E.  Muller  med  et  Oehlenschlågersk  Udtryk  sagde, 
«med  varsomt  Klæde  visket  Støvet  af  gamle  Dages  Guld*.  Nu 
fattede  han  Planen  til  et  « Sangværk*,  et  kristeligt  Sidestykke  til 
Herders  «Stimmen  der  Volker*,  der  skulde  omfatte  den  ældre  danske 
Salmedigtning  i  lempet  Skikkelse,  Salmer  fra  andre  Folkekirker  og 

nye  Hymner.  Pinsesalmerne  ere  hans  ejendommeligste  Bidrag  til 
Salmedigtningen,  og  hans  kirkelige  Sang  har  samme  Grundpræg 
som  hans  Prædiken;  ogsaa  som  Salmist  fører  han  i  Regelen  Menig- 
heden op  paa  Vidderne,  skjønt  han,  hvad  mange  subjektive  Salmer 
vise,  ingenlunde  er  ude  af  Stand  til  at  følge  den  enkelte  Sjæl  i 
dens  Kamp  mod  Verden  og  dens  Fristelser. 

Da  G.  vendte  hjem  fra  sin  tredje  Englandsrejse  (1831),  havde 
J.  C.  Lindberg  begyndt  at  holde  gudelige  Forsamlinger  i  sin  Stue 
paa  Kalkbrænderiet,  men  G.  holdt  sig  tilbage  fra  disse,  fordi  han 
haabede  at  faa  Lov  til  at  samle  en  fri  Menighed.  Først  da  Kan- 
celliet bestemt  havde  afelaaet  hans  Ansøgning  om  Tilladelse  til  at 
danne  en  saadan,  gav  han  (12.  Febr.  1832)  Møde  i  Kalkbrænderi- 
Forsamlingerne,  og  nu  blev  Lindbergs  Lejlighed  snart  for  lille. 
Derfor  blev  der  lejet  et  Loftsrum  paa  Christianshavn,  men  inden 
Forsamlingerne  kunde  begynde  der,  fik  G.  Frederiks  tyske  Kirke 
overladt  til  Aftensangstjeneste ,  og  i  7  Aar  samlede  han  en  fast 
sluttet  Kreds  om  sin  Prædikestol;  men  han  kunde  hverken  række 
sine  Tilhørere  Nadveren  eller  døbe  og  konfirmere  deres  Børn.  I 
denne  Fripræstetid  arbejdede  han  især  ivrig  paa  at  vække  Sansen 
for  Religionsfrihed  og  kirkelig  Frihed  inden  for  Statskirken.  Han 
foreslog  Edsformularen  ændret  og  Eden  indskrænket  til  Vidne-  og 
Troskabsederne,  og  Staten  biu-de  efter  hans  Mening  nøjes  med  at 
kræve  en  borgerlig  Trolovelse  ved  en  af  Statskirkens  Præster,  men 
overlade  den  kirkelige  Velsignelse  til  dem,  der  virkelig  satte  Pris 
paa  denne,  og  som  Kirken  med  god  Samvittighed  kunde  velsigne. 
I  Sognebaandets  Løsning  og  i  Præstefrihed  saa  han  den  lempeligste 
Udvej  af  det  kirkelige  Uføre  i  Statskirken.  Ved  Præstefriheden 
skulde  den  dogmatiske  og  liturgiske  Frihed,  som  Regeringen  i 
den  rationalistiske  Tid  havde  begunstiget,  gjøres  lovmæssig,  saa  at 
Præsterne  herefter  kun  skulde  love  «at  forvalte  Sakramenterne  med 
Indstiftelsens  Ord  og  at  lære  efter  den  hellige  Skrift  og  at  pryde  Lær- 
dommen med  Tugt  og  gode  Sæder »..  Disse  kirkelige  Frihedstanker, 
der  vare  modnede  hos  ham  under  de  engelske  Rejser,  udsprang  af 
den  Grundbetragtning,  at  en  Statskirke  « simpelt  hen  er  en  Statsind- 
retning (establishment),  som  Regeringen  har  Lov  til  at  ende  og  vende 
efter  eget  Tykke »,  naar  kun  Samvittighedsfriheden,  Religionens  øverste 
Grundsætning  og  alle  Borgeres  utabelige  Ret,  bliver  holdt  i  Ære. 

Da  han  1838  forgjæves  havde  søgt  om  Tilladelse  til  « indtil 
videre »  at  holde  Altergang  med  sine  Tilhørere  og  en  Gang  aarlig 
konfirmere  deres  Børn,    ftilgte  han   en  Opfordring  fra  Frederik  VI 

til  at  søge  Vartov,  og  i  Maj  1839  blev  han  udnævnt  til  Præst  her. 
Dermed  begyndte  det  sidste  Afsnit  af  hans  Liv,  der  mere  havde 
Høsttidens  end  Saatidens  Præg,  skønt  han  til  sin  Død  vedblev  at 
være  en  Sædemand.  Om  hans  Prædikestol  samledes  der  en  stadig 
voxende  fri  Menighed,  dannet  af  alle  Samfundslag,  og  til  Vartov- 
kredsen som  Modermenighed  sluttede  der  sig  i  Aarenes  Løb  over 
hele  Landet  en  Række  Menigheder,  der  delte  hans  kirkelige  og 
kristelige  Grundsyn,  hans  Kjærlighed  til  Fædrelandet,  dets  Sprog 
og  dets  Minder,  og  hans  lyse  Haab  til  det  danske  Folk.  Og  fra 
den  lille  Hospitalskirke  banede  en  levende  og  livlig  Salmesang  sig 
Vej  over  en  stor  Del  af  den  danske  Kirke. 

I  Christian  VIII  og  især  i  Dronning  Caroline  Amalie  havde 
G.  længe  haft  Velyndere.  I  Kroningsaaret  (1840)  traadte  han  frem 
med  en  «Bøn  til  Majestæten  for  Danskhed  og  Modersmaal»,  en 
Opfordring  til  at  aabne  en  dansk  Højskole  i  Sorø.  I  1842,  da 
Regeringen  vilde  tvinge  Baptisterne  til  at  lade  deres  Børn  døbe, 
hævdede  han,  at  baade  den  kristne  Tro  og  den  augsbiu-gske  Kon- 
fession forudsætte  Trosfrihed,  og  at  Religionstvang  snarere  øger  end 
mindsker  Spliden  i  et  Rige.  Næste  Aar  satte  Dronningen  ham  i 
Stand  til  atter  at  gjøre  en  Rejse  til  England,  som  denne  Gang 
ogsaa  blev  udstrakt  til  Skotland,  og  han  vendte  hjem,  beriget  med 
mange  Indtryk  fra  det  politiske  og  kirkelige  Liv,  hvor  Bølgerne 
den  Gang  gik  højt  paa  Grund  af  den  Puseyitiske  Bevægelse.  Ved 
Foraarstid  1844  blev  han  syg,  og  med  den  legemlige  Sygdom  fulgte 
sjælelige  Lidelser  som  i  hans  Ungdom;  der  var  Øjeblikke,  i  hvilke 
han  gruede  for  den  aandelige  Døds  Magt,  som  han  syntes  at 
mærke  i  sig.  En  Hviletid  hos  et  Par  af  hans  Præstevenner  og  et 
Sommerophold  ved  Strandvejen  gjorde  ham  imidlertid  snart  fuld- 
kommen rask  og  sjælefrisk.  Saa  snart  han  havde  vundet  Sejer  over 
Anfægtelserne,  skrev  han:  «Sov  sødt.  Barnlille »,  og  da  han  i  Be- 
gyndelsen af  Juli  var  tilstede  ved  det  store  Møde  paa  Skamlings- 
banken,  digtede  han  fiere  Sange  og  holdt  en  mægtig  Tale,  der 
gjorde  et  stærkt  Indtryk  paa  hele  Forsamlingen.  Efter  Hjemkomsten 
tog  han,  sammen  med  Martensen,  J.  H.  Paulli,  Kolthoff  og  J.  P. 
Spang,  fat  paa  Udarbejdelsen  af  en  ny  Salmebog  i  Steden  for  den 
evangelisk-kristelige  (I,  458),  men  dette  Arbejde  satte  ikke  anden 
Frugt  end  det  ypperlige  « Prøvehæfte »,  der  udkom  efter  Nytaar  1845. 
Da  Haabet  om  at  tilvejebringe  en  tilfredsstillende  Afløser  af  den 
rationalistiske  Salmebog  var  glippet,  dristede  han  sig  til  at  lade 
cEt  Barn  er  født  i  Bethlehem»  og  et  Par  andre  Julesalmer  trykke 

paa  et  særskilt  Blad  og  synge  i  Vartov  Kirke  Qulen  1845),  ^8  ^^ 
der  ikke  blev  gjort  Indsigelse,  føjede  han  ved  de  andre  Fester 
flere  til,  saa  at  disse  « Festsalmer*  i  Tidens  Løb  bleve  til  en  hel 
Salmebog  (17.  Opl.  1889). 

I  de  sidste  Aar  af  Christian  VIlI's  Regering  var  G.  især 
stærkt  optagen  af  Virksomheden  for  Skolesagen.  I  Nov.  1844 
aabnede  Chr.  Flor  (V,  214)  paa  en  Gaard  i  Rødding,  som  «den 
slesvigske  Forening »  havde  købt,  en  dansk  Højskole,  og  derved 
førte  han  G.s  Tanke  fra  Synernes  Verden  ud  i  Virkeligheden.  G. 
selv  vedblev  ihærdig  med  Mund  og  Pen  at  arbejde  for  den  folkelige 
Højskole  i  Sorø,  og  31.  Dec.  1847  udstedte  Christian  VIII  et  Konge- 
brev, der  syntes  at  skulle  gøre  hans  Drøm  til  Virkelighed;  men 
da  Kongen  var  død,  blev  Planen  lagt  hen.  G.  oplevede  derfor 
ikke  at  se  « Højskolen  i  Sorø>  rejst,  men  1853,  paa  hans  7oaarige 
Fødselsdag,  overrakte  danske  og  norske  Venner  ham  en  Pengegave, 
der  satte  ham  i  Stand  til  paa  Marielyst  ved  Kjøbenhavn  at  aabne 
en  mindre  stort  anlagt  Ungdomsskole,  der  kom  til  at  bære  hans 
Navn;  og  inden  han  døde,  saa  han  mange  andre  lignende  Skoler 
rejste  baade  i  Danmark,  Norge,  Sverige  og  Finland. 

For  at  styrke  den  danske  Folkefølelse  havde  han  sammen 
med  Lehmann,  P.  C.  Kierkegaard  og  fl.  a.  i  Foraaret  1839  dannet 
« Danske  Samfund »,  og  han  var  længe  et  af  de  flittigste  bidrag- 
ydende  Medlemmer  ved  dets  Møder.  Da  det  slesvig-holstenske 
Oprør  udbrød,  søgte  han  ved  Sang  og  Tale  at  styrke  sit  Folk  til 
Kampen,  og  han  udgav  et  Ugeblad,  «Danskeren»  (1848 — 51),  der 
foruden  Udtalelser  om  Dagens  nationale  og  politiske  Spørgsmaal 
indeholdt  mange  Fædrelandssange,  som  hurtig  bleve  Folkets  Ejen- 
dom. Begge  hans  Sønner  gik  frivillig  med  i  Krigen,  og  da 
Freden  var  sluttet,  tog  han  paa  Rigsdagen  Ordet  for  en  Udtalelse 
om,  at  «Danehæren  har  gjort  sig  højlig  og  glædelig  fortjent  af 
Fædrenelandet ».  Men  hvor  højt  han  end  elskede  Sønderjyderne, 
dæmrede  Tanken  om  Slesvigs  Deling  dog  tidligere  hos  ham  end 
hos  nogen  anden,  og  han  dulgte  ikke  sin  Overbevisning  om,  at  det 
vilde  være  umuligt  at  binde  den  helt  og  halvt  fortyskede  Del  af 
Sønderjylland  fast  og  varig  til  Moderlandet. 

Den  Frihedsbevægelse,  der  ved  Tronskiftet  fik  ny  Fart,  var 
ikke  efter  hans  Hoved.  Vel  var  han  Frihedsmand  til  det  yderste, 
og  allerede  1832  havde  han  i  Indledningsdigtet  til  « Nordens  Mytho- 
logi»  udtalte  de  ofte  gjentagne  Ord  om  « Frihed  for  Loke  saa  vel 
som  for  Thor».     Men  han  var  grunduenig  med  dem,  der  ønskede 

i6* 


Digitized  by  VjOOQIC 


244  Grundtvig,  Nic.  Fred,  Sev. 

en  Konstitution  efter  fremmed  Mønster.  1839  udtalte  han  som  sin 
Overbevisning,  at  «Kongehaand  og  Folkestemme,  begge  stærke, 
begge  fri»,  vilde  skaffe  Danmark  de  bedste  Kaar,  og  hans  Ideal 
var  «en  Konge  med  Enevoldsmagt  og  et  frit  Folkeraad,  som 
hverken  var  lovgivende  eller  lovskrivende*.  Hvis  han  havde 
maattet  raade,  skulde  derfor  Danmark  —  i  det  mindste  indtil  der 
var  sluttet  Fred  —  have  ladet  sig  nøje  med  Ophævelsen  af  Konge- 
loven og  Trykkeforordningen  og  med  Fastsættelsen  af  nogle  frie 
Grundsætninger  om  Ministrenes  Ansvarlighed  og  om  Ungdommens 
Forpligtelse  til  at  værne  Fædrelandet.  Hovedsagen  for  ham  var,  at 
Folket  blev  veloplyst,  og  at  den  personlige  Frihed  blev  sikret.  Hans 
frejdige  Tro  til  det  danske  Folk  bragte  ham  til  at  se  Danmark  som 
Historiens  Palæstina  og  til  at  haabe,  at  de  danske  Bønder  vilde 
blive  «Kjæmen,  hvorom  alt  det  folkelige  samler  sig,  Skjoldet,  bag 
hvilket  Modersmaalet  udvikler  sig,  og  Sulen,  hvorpaa  Riget  hviler ». 
Efter  et  forgjæves  Forsøg  paa  i  Nyboder  at  opnaa  Valg  til 
den  grundlovgivende  Rigsforsamling  kom  han  i  Npv.  1848  ind  i 
denne  som  Repræsentant  for  Præstø,  og  paa  de  følgende  Rigsdage 
(indtil  1857)  mødte  han  for  Præstø,  Skjelskør  og  Kjærteminde.  Under 
Grundlovsforhandlingeme  talte  han  varmt  Religionsfrihedens  Sag, 
og  paa  Forslag  af  ham  kom  §  79  (om  Nævninger)  til  at  begynde 
med  en  Udtalelse  om,  at  Offentlighed  og  Mundtlighed,  saa  snart  og 
saa  vidt  som  muligt,  skulde  gjennemføres  ved  hele  Retsplejen.  Men 
da  Grundlovsudkastet  til  sidst  blev  forelagt  til  Vedtagelse,  blev 
han  hjemme,  fordi  han  ikke  vilde  stemme  for  en  Grundlov  efter 
fremmed  Mønster,  « beregnet  paa  et  mistænkeligt,  stridbart  og 
stundesløst  Folk,  ikke  paa  et  i  det  hele  meget  godmodigt,  frede- 
ligt og  mageligt  Folk  som  det  danske ».  Som  Rigsdagsmand  slut- 
tede han  sig  nærmest  til  Bondevennerne,  og  han  var  Medlem  af 
den  Rigsdagsklub,  der  samledes  i  Hotel  du  Nord.  Men  nogen 
stor  Indflydelse  øvede  han  ikke;  ogsaa  i  Politikken  var  han  en 
Profet,  der  sprang  Mellemled  over.  Han  var  en  ivrig  Modstander 
af  det  tvungne  Fattigvæsen  og  af  Skoletvang;  han  vilde,  at  Skatte- 
byrden skulde  rette  sig  nøje  efter  Skatteevnen,  og  han  havde  helst 
set  Tolden  helt  afskaffet.  Fæstes  Overgang  til  Selvejendom  vilde 
han  have  fremmet  ved  alle  gode  Midler,  men  han  var  en  Mod- 
stander af  Pensionering  af  alle  Embedsmænd  og  af  staaende  Hære, 
som  han  kaldte  « unaturlig  Krigsstand  i  Fredstid ».  Først  og  sidst 
arbejdede  han  dog  for  kirkelig  Frihed,  og  4.  April  1855  havde  han 
den  Glæde  at  se  Loven  om  Sognebaandsløsning  gjennemført.    Strax 

efter  udtalte  han  Ønsket  om,  at  ogsaa  Præsterne  kunde  løses  fra 
Sognebaandet,  saa  at  de  kun  behøvede  at  række  Sakramenterne 
til  dem,  de  vilde,  og  derved  kom  hans  Krav  om  Præstefrihed  til 
at  træde  frem  i  en  ny  Skikkelse. 

Som  G.  tog  livlig  Del  i  « Danske  Samfunds »  Møder,  var  han 
ogsaa  i  mange  Aar  en  stadig  Gjæst  ved  « Skandinavisk  Selskabs* 
Sammenkomster  og  de  aarlige  nordiske  Fester.  1845  modtog  han  i 
sin  Bolig  Hyldest  af  Deltagerne  i  det  første  skandinaviske  Studenter- 
møde, og  185 1  var  han  med  i  Studentertoget  til  Norge.  1857  aab- 
nede  han  det  første  nordiske  Kirkemøde,  og  ved  dette  og  de  føl- 
gende Kirkemøder  blev  det  klart,  at  han  ogsaa  uden  for  Danmark 
havde  vundet  stor  Indgang.  Da  han  1861  fejrede  sin  Jubeldag  som 
Præst,  modtog  han  Beviser  paa  Paaskjønnelse  fra  mange  Sider. 
Kongen  gav  ham  Rang  med  Sjællands  Biskop,  og  hans  Venner 
skjænkede  ham  en  yarmet  Guldlysestage  og  en  Sum  Penge  til  en 
ny,  udvidet  Folkeudgave  af  «Sangværket»  (I — V,  1868 — 81).  1863, 
paa  hans  8oaarige  Fødselsdag,  samledes  en  Del  af  hans  kirkelige 
Disciple  til  et  Vennemøde  i  Kasinos  lille  Sal,  og  siden  oplevede 
han  endnu  5  saadanne  Møder  med  stadig  voxende  Tilslutning. 
Omtrent  samtidig  med  Vennemødet  i  1863  udsendte  Martensen  og 
Clausen  Lejlighedsskrifter,  i  hvilke  de  gjorde  Rede  for  deres  Stilling 
over  for  «den  saakaldte  Grundtvigianisme »,  i  det  de  navnlig  angrebe 
G.s  Paastand  om  Apostelsymbolets  Oprindelighed,  hans  Opfattelse  af 
Forholdet  mellem  Ord  og  Skrift  og  Betegnelsen  af  Bibelen  som  et 
dødt  Ord.  Over  for  disse  Angreb  nøjedes  G.  med  kortere  Indlæg 
og  Henvisning  til  sine  tidligere  Skrifter,  men  da  Kampen  om  Juni- 
grundlovens Ændring  brød  ud,  traadte  han,  trods  sin  høje  Alder, 
atter  frem  paa  den  politiske  Kampplads  og  lod  sig  1866  vælge  som 
4.  Landstingsmand  for  10.  Kreds.  Som  saadan  tog  han  gjentagne 
Gange  Ordet  for  den  gamle  Grundlov,  i  hvilken  han  saa  det  eneste 
endnu  ikke  brustne  Samftmdsbaand,  og  da  den  gjennemsete  Grund- 
lov trods  hans  energiske  Modstand  var  gaaet  igjennem,  indgav  han 
som  Landstingets  Aldersformand,  sammen  med  Tscheming  som  Folke- 
tingets Aldersformand,  en  Adresse  til  Kongen  med  Bøn  om,  at  Hans 
Majestæt  vilde  bruge  sit  Veto  over  for  den  nye  Grundlov;  men  Kong 
Christian  IX  nægtede  at  modtage  de  to  Underskrivere. 

Dermed  var  G.s  Deltagelse  i  det  offentlige  Liv  til  Ende,  og 
Aaret  efter  blev  han,  under  Gudstjenesten  i  Vartov  Kirke,-  ramt  af 
et  nyt  Anfald  af  den  gamle  Sindssygdom;  men  efter  et  længere  Op- 
hold i  landlige  Omgivelser  blev  han  saa  rask,   at  han  igjen  kunde 

optage  sin  Praestegjeming.  2.  Pinsedag  187 1  var  der  gaaet  60  Aar 
siden  hans  Præstevielse,  og  ogsaa  denne  Mindedag  blev  fejret  paa 
forskjellig  Vis.  Hans  Venner  i  Danmark  og  Norge  skjænkede  ham 
Gaver,  og  Videnskabernes  Selskab  i  Throndhjem  optog  ham  blandt 
sine  Medlemmer  som  Anerkjendelse  af  hans  « lange  og  hæderfulde 
Virksomhed  som  gejstlig,  som  Digter,  som  Vækker  og  Bærer  af  en 
sund  og  kraftig  Nationalaand  i  det  med  Nordmændene  saa  nær  be- 
slægtede danske  Folk».  I  Sept.  187 1  tog  han  Del  i  det  4.  skandi- 
naviske Kirkemøde  i  Kjøbenhavn,  og  umiddelbart  efter  dette  holdt 
han  Vennemøde  med  sin  egen  Kreds.  Ogsaa  i  1872  blev  der  ind- 
budt til  et  saadant  Møde,  og  Søndag  i.  Sept.  prædikede  han  som 
sædvanlig  i  Vartov,  men  næste  Dag  sov  han  mildt  og  stille  hen, 
«som  Sol  i  Høst  gaar  ned».  I  ham  mistede  Danmark  en  trofast 
Søn,  der  ved  sin  Aands  Kæmpekraft  og  sit  jæmflittige  Arbejde  har 
efterladt  dybere  Mærker  i  sit  Folk  end  nogen  anden,  og  ved  hans 
aabne  Grav  sang  Bjømstjeme  Bjørnson: 

€  Synerne  efter  som  Solskyer  gaar 
over  de  havslagne  Lande;  — 
Nordfolkets  Udsigt  i  tusende  Aar 
skal  de  rande.* 

G.  var  3  Gange  gift.  Efter  sin  første  Hustrus  Død  (14.  Jan.  1851) 
ægtede  han  (24.  Okt.  s.  A.)  Enkefru  Ane  Marie  Elise  Toft,  f.  Carlsen, 
til  Rønnebæksholm  (f.  4.  Avg.  1813),  Datter  af  Chr.  Rasmussen  C.  til 
Gammel  Kjøgegaard  og  Else  Margrethe  f.  Nyhuus  og  Enke  efter  Gods- 
ejer Har.  P.  N.  T.  Efter  hendes  Død  (9.  Juli  1854)  indgik  han  (14.  April 
1858)  et  tredje  Ægteskab  med  Enkefru  Asta  Tugendreich  Adelheid 
Reedtz,  f.  Komtesse  Krag-Juel- Vind-Frijs  (f.  12.  Marts  1826),  Datter  af 
Erhard  Greve  K.-J.-V.-F.  og  Caroline  Tugendreich  Adelheid  f.  Reiche 
og  Enke  efter  Gehejmekonferensraad  H.  C.  R.   Hun  døde  5.  Okt.  1890. 

H.  Brun,  Biskop  N.  F.  S.  G.s  Levnetsløb,  udførligt  fortalt  fra  1839,  I— II, 
1882.  F.  Winkel  Horn,  G.s  Liv  og  Gjeming,  1883.  L.  Schrøder,  G.s  Barndom 
og  første  Ungdom,  1883.  Th.  Graae,  G.  paa  Langeland,  1880.  F.  Nygård,  Det 
Schouboeske  Institut  og  G.s  Lærervirksomhed  sammesteds,  1880.  Danskeren  f. 
1889 — 92.  N.  W.  T.  Bondesen,  Minde  om  G.s  Præstegjerning  i  Aaret  1821 
(Præstø),  1874.  F.  Nygaard,  G.s  Stilling  til  en  Udtrædelse  af  Statskirken  og 
< Kalkbrænderi-Forsamlingerne >,  1882.  J.  P.  Mynster,  Meddelelser  om  mit  Levnet. 
H.  N.  Clausen,  Optegnelser  om  mit  Levneds  og  min  Tids  Hist.  S.  107  f.  H.  L. 
Martensen,  Af  mit  Levnet  I,  30  f.  II,  49  f.  III,  63  f.  G.  og  Ingemann.  Brev- 
vexling  1821—59,  udg.  af  S.  Grundtvig,  1882.  Chr.  Molbech  og  N.  F.  S.  G. 
En  Brevvexling,  samlet  af  C.  K.  F.  Molbech,  udg.  af  L.  Schrøder,  1888.  H.  Bech, 
Gunni  Busck.  2.  Udg.  F.  Barfod,  P.  A.  Fenger.  R.  Schmidt,  G.  og  den  tyske 
Orthodoxi,   1883.     F.  Nielsen,  G.s  religiøse  Udvikling  (til  1839),  1889.     C.  Flor, 

Kort  FremstilUDg  af  G.s  mythologiske  og  historiske  Betragtningsmaade,  1865. 
J.  Steenstrup,  Historieskrivn.  i  Danm.  i  d.  19.  Aarh.  F.  Rønning,  G.  som  Æsthe- 
tiker,  1883.  R.  Schmidt,  Om  det  intuitive  Geni  med  særligt  Henblik  paa  G., 
1879.  F.  Hammerich,  G.  og  det  forenede  Venstre,  1875.  N.  Lindberg,  G.s  poli- 
tiske Stade,  1876.  J.  K.  Madsen,  G.s  Jordefærd  og  det  kirkelige  Vennemøde, 
1872.     F.  Rønning,   Hundrede  Aar,   1883.  Jif-,  Nielsen, 

Grundtvig,  Svend  Hersleb,  1824 — 83,  Litteraturforsker  og 
Sprogmand,  fødtes  9.  Sept.  1824  paa  Christianshavn,  hvor  hans 
Fader,  foran  nævnte  N.  F.  S.  G.,  den  Gang  var  Kapellan  ved  Frel- 
serens Kirke.  Pastor  G.  ledede  selv  sine  Sønners  Opdragelse,  ved 
hvilken  hans  egne  pædagogiske  Anskuelser  vare  raadende.  G.  lærte 
Religion,  Græsk,  men  ikke  Latin,  Geografi  i  nøje  Forening  med 
Historie,  dernæst  Nordens  Sprog  og  Litteratur,  i  Islandsk  fik  han 
Undervisning  af  J6n  SigurSsson;  Engelsk  lærte  han  tidlig  ved  Om- 
gang med  en  engelsk  Kammerat.  Hvor  fri  end  Undervisningen 
var,  fordrede  Faderen  dog,  at  Børnene  erhvervede  sig  Kundskaber, 
og  at  de  læste  flittig;  men  om  end  G.  tidlig  naaede  Modenhed, 
maatte  han  dog  endnu  nede  i  Manddomsaarene  savne  haardt  et 
bredere  Grundlag  af  Kundskaber,  hvilket  han  efterhaanden  med 
storre  Besvær  maatte  søge  at  indvinde.  «Min  yngste  Søn  kom 
forleden  Aften »  —  skriver  Pastor  G.  i.  Maj  1841  —  «og  spurgte 
mig,  om  jeg  havde  noget  imod,  han  blev  Ingeniørofficer,  da  han 
jo  ikke  maatte  blive  Student  som  de  andre,  og  det  var  ham  alt  for 
haardt  ingen  Ting  at  være.  Det  var  mig  en  haard  Nød  at  knække; 
thi  sandt  er  det  jo,  at  jeg  ikke  har  beregnet  mine  Sønners  Dan- 
nelse paa  det  nuværende  Øjeblik,  men  paa  den  ny  Tid,  jeg  venter. » 
Imidlertid  faldt  G.  til  Føje  lige  over  for  Faderens  Redegjørelse.  c  Nu 
sidder  han  igjen  rolig  og  lidt  dybere  i  Iliaden,  i  de  danske  og 
engelske  Kæmpeviser  og  i  sine  adelige  Slægtregistre. » 

2  Aar  tidligere  havde  Faderen  erhvervet  et  Haandskrift  med 
Folkeviser  fra  1656,  som  i  høj  Grad  havde  tiltrukket  sig  G.s  Op- 
mærksomhed, da  det  indeholdt  Viser,  som  endnu  ikke  vare  udgivne, 
og  Opskrifter  af  de  allerede  bekjendte  Viser,  der  afvege  baade  i 
Form  og  Indhold  fira  de  udgivne  Texter.  « Denne  gamle  Folke- 
digtning blev  fra  nu  af  Udgangs-  og  Midtpunktet  for  alle  mine 
Studier  og  Interessere,  skriver  G.  senere  (1877).  Han  gjorde  Be- 
kjendtskab  med  Folkeviserne  fra  England  og  blev  slaaet  ved  disses 
Lighed  med  de  danske,  og  kun  18  Aar  gammel  debuterede  han 
med  et  Hæfte  « Engelske  og  skotske  Folkeviser  fordanskedes,  der 
efterftilgtes  af  3  andre  (1842 — ^46);  her  vare  de  smukke  Digte  gjen- 

.givne  i  en  vellykket,  poetisk  beaandet  Oversættelse,  der  var  holdt 
i  god  Visestil.  Imidlertid  havde  G.  ved  at  ledsage  sin  Fader  paa 
dennes  Rejse  til  England  1843  haft  Lejlighed  til  at  udvide  sit 
Kjendskab  til  de  engelsk-skotske  Ballader.  Efter  sin  Hjemkomst 
slog  han  i  « Dansk  Folkeblade  (1843 — ^44)  til  Lyd  for,  at  vore 
Kæmpeviser  udgaves  paa  en  bedre  Maade,  og  samtidig  opfordrede 
han  til,  at  man  rundt  om  i  Landet  optegnede  saadanne  Viser,  som 
endnu  levede  i  Folkemunde.  1846  blev  G.  Student  og  hørte  N.  M. 
Petersens  Forelæsninger  paa  Universitetet  uden  dog  egentlig  at 
sigte  mod  nogen  Embedsexamen.  Først  14  Aar  senere  bøjede  han 
ind  paa  den  slagne  akademiske  Vej  ved  at  underkaste  sig  Philo- 
sophicimi  og  Magisterkonferens  i  nordisk  Filologi  (1860). 

Men  da  havde  G.  allerede  lagt  en  hæderfuld  videnskabelig  og 
militær  Bane  bag  ved  sig.  Efter  Opfordring  fra  « Samfundet  til 
den  danske  Litteraturs  Fremme »  indsendte  han  en  Plan  til  en  ny 
Udgave  af  Viserne.  Denne  tryktes  i  Febr.  1847;  ^^^  ^fter  udkom 
hans  Prøve  paa  en  saadan  (2.  Oplag  af  begge  udkom  s.  A.).  Her 
var  Handsken  kastet,  og  en  ivrig  Debat,  i  hvilken  lærd  og  læg  toge 
til  Orde,  udspandt  sig;  C.  Molbech,  P.  Hjort,  Levin,  Liebenberg  og 
mange  flere  droge  til  Felts  mod  Planen,  der  syntes  alt  for  bogstav- 
tro og  omstændelig.  Ogsaa  N.  M.  Petersen  dadlede  den,  men  han 
udtalte  sig  dog  fortrøstningsftddt  om  Udgiveren.  « Palmen  vinker 
i  det  fjæme,  S.  G.  vil  se  den  og  vil  vinde  den.»  I  et  Stridsskrift, 
«Etatsraad  Molbech  og  Kæmpeviserne »,  vendte  G.  sine  Vaaben  mod 
den  iltreste  af  sine  Modstandere  (1848),  og  han  skulde  omsider  sejre. 
I  Maj  1850  vedtog  Samfundet  hans  Plan,  efter  at  Staten  havde  lovet 
et  betydeligt  Tilskud.     Men  da  havde  G.  i  3  Aar  været  i  Felten. 

Ved  Krigens  Udbrud  havde  han  meldt  sig  som  frivillig  og  var 
allerede  i  April  1848  med  sin  Broder  Johan  og  trofaste  Kammerater 
ved  sin  Side  kommen  til  Sønderjylland.  Den  Kugle,  som  faa  Dage 
efter  deres  Ankomst  dræbte  hans  kjære  Ven  Dyrmaleren  Lundbye, 
susede  forbi  hans  Hoved.  I  Kugleregnen  skulde  G.,  som  blev 
Lieutenant  17.  Juli  1848,  først  komme  ved  Dybbøl  13.  April  næste 
Aar;  senere  kæmpede  han  kjækt  i  Istedslaget,  hvorfor  han  hædredes 
med  Ridderkorset.  Efter  Krigens  Slutning  vedblev  G.  at  tjene  i 
Hæren,  men  stilledes  dog  efter  eget  Ønske  å  la  suite  allerede  1853 
og  fik  Afsked  1863  som  Kapitajn;  under  Krigen  1864  gjorde  han  i 
6  Maaneder  Tjeneste  ved  Exercerskolen  i  Kjøbenhavn  og  blev  1868 
Kapitajn  i  Forstærkningen  (indtil  1879). 

I  de  nærmeste  10  Aar  efter  Felttogene  kimde  G.,  der  allerede 

under  sin  Permission,  medens  Vaabnene  hvilede  i  Vinteren  1849 — 50, 
ihærdig  havde  arbejdet  paa  Udgaven  af  Kæmpeviserne,  tage  fat 
paa  denne  med  Kraft.  Det  i.  Bind  sluttedes  1853,  2.  1856,  3.  1862; 
derefter  gik  Offentliggjørelsen  noget  langsommere,  og  først  efter  G.s 
Død  udkom  sidste  Hæfte  af  det  store  4.  Bind  (1883),  2  Hæfter  af 
5.  Bind  vare  udkomne  1877 — 78  (Bindet  sluttedes  1890  ved  A.  Olrik). 
I  dette  store  Værk  ligger  G.s  egentlige  Livsbedrift.  Hans  Princip 
for  Udgivelsen  var  blevet  gjennemført  og  havde  sejret.  Han  havde 
klart  godtgjort,  at  en  Urtext  for  Viserne  ikke  lod  sig  give,  i  det 
allerede  de  ældste  Optegnelser  afvege  langt  fra  hinanden,  og  Viserne 
i  Tidens  Løb  havde  faaet  store  Varianter  og  mange  Tilføjelser;  en 
Rekonstruktion  af  den  oprindelige  Text  maatte  faa  et  saa  stærkt 
subjektivt  Præg,  at  den  ikke  hørte  hjemme  i  en  Udgave.  I  de 
omfattende  Indledninger  til  Viserne  havde  G.  fremsat  et  sammen- 
lignende Studium  af  Evropas  Visedigtning  med  stor  Kyndighed, 
Takt  og  poetisk  Forstaaelse.  Det  mythiske  Indhold  i  Viserne  var 
stillet  i  Forhold  til  Oldtidens  Digtning  og  Tankekreds  paa  nye 
Maader,  de  historiske  Viser  vare  belyste  ved  nøje  Prøvelse  af  deres 
Forhold  til  de  virkelige  Begivenheder.  Viserne  vare  samlede  i 
Grupper  og  deres  Slægtskab  og  Afstamning  udfundet.  Med  utræt- 
telig Flid  vare  Afskrifter  og  Oplysninger  tilvejebragte,  i  Gjengivelsen 
var  iagttaget  en  Nøjagtighed,  som  søger  sin  Lige.  Rundt  om  i 
Udlandet  hørte  man  kvm  Lovord  over  denne  Udgave,  hvis  Prin- 
cipper kjendtes  værdige  til  Efterfølgelse. 

Det  var  Kjærlighed  til  Fædrelandet  og  til  nordisk  Aand  og 
Ejendommelighed,  der  som  den  inderste  Drivfjeder  gjorde  G.  til 
Videnskabsmand,  og  hans  store  Ønske  var,  at  hans  egne  viden- 
skabelige Gjeminger  atter  lode  sig  omsætte  i  Bøger,  der  kvmde 
tale  til  Hvermand  og  vække  Kjærlighed  til  vort  Land  og  vor  For- 
tid. Derfor  udgav  G.  for  Udvalget  for  Folkeoplysningens  Fremme 
« Danske  Kæmpeviser*  (1867)  og  < Danmarks  Folkeviser  i  Udvalg* 
(1882),  hvilken  han  en  Gang  betegnede  som  sin  «kjæreste  Bog». 
Den  poetiske  Sans,  som  G.  besad,  og  som  stimdiun  havde  givet  sig 
Udslag  i  selvstændige  Smaadigte,  havde  i  Forening  med  hans  dybe 
Forstaaelse  af  Viserne  gjort  ham  det  muligt  ofte  at  finde  Visens 
rette  Form.  Ved  sine  gjentagne  Opfordringer  til  at  indsamle  Folke- 
minder havde  G.  efterhaanden  kunnet  samle  store  Forraad;  han 
udgav  af  den  rige  Høst  3  Samlinger  « Gamle  danske  Minder  i  Folke- 
munde* (1854 — 61)  og  3  Bind  «Danske  Folkeæventyr*  (1876 — 83). 
Sammen  med  J6n  SigurSsson  var  han  Udgiver  af  «tslenzk  fomkvædi* 

(1854 — 59).  For  Færøernes  Litteratur  og  Sprog  havde  han  altid  vist 
en  særlig  Interesse,  og  paa  Grundlag  af  det  Stof,  han  havde  bragt 
til  Veje,  og  efter  den  af  ham  lagte  Plan  lod  G.  med  Bistand  af  den 
Hjelmstjeme-Rosencroneske  Stiftelse  sin  Svoger  Jørgen  Bloch  udar- 
bejde en  Samling  af  færøske  Folkeviser  (16  Kvartbind  paa  Kgl.  Biblio- 
thek),  hvortil  slutter  sig  en,  ligeledes  af  Bloch  udført,  færøsk  Ordbog. 

Den  omtalte  Standsning  eller  Langsomhed  i  Udgivelsen  af 
Folkeviserne  var  foranlediget  ved  Stoffets  overvældende  Mængde  — 
G.  havde  ladet  sig  vildlede  i  sin  Dom  over  de  sildige  Viseformers 
og  « Nydannelsers »  Betydning  — ,  men  dog  især  ved,  at  G.  var 
bleven  kaldet  til  ny  Virksomhed.  Efter  N.  M.  Petersens  Død  og 
K.  Gislasons  Udnævnelse  til  Professor  bleve  efter  afholdt  Konkur- 
rence G.  og  K.  J.  Lyngby  begge  udnævnte  til  extraordinære  Do- 
center i  nordisk  Filologi  (1863).  Han  omfattede  Lærervirksomheden 
med  Interesse,  og  i  sine  livlige  og  klare  Foredrag  tog  han  Sigte 
paa  det  væsentlige;  og  hans  Studiers  Omraade  udvidede  sig  fra 
nu  af  betydelig.  Allerede  i  Konkurrenceforelæsningeme  havde  han 
givet  en  aandfuld  « Udsigt  over  den  nordiske  Oldtids  heroiske 
Digtning*  (1863);  nu  offentliggjorde  han  til  Brug  ved  sine  Fore- 
læsninger en  « kritisk  Haandudgave*  af  Sæmunds  Edda  (1868,  ny 
Udg.  1874);  mod  R.  Keysers  norske  Theorier  tog  han  til  Orde  ved 
et  vægtigt,  om  end  ensidigt.  Indlæg  i  Afhandlingerne:  «Om  Nordens 
gamle  Litteratur,  en  Anmeldelse  og  Indsigelse*  (1867),  « Er  Nordens 
gamle  Litteratur  norsk?  eller  er  den  dels  islandsk  og  dels  nordisk?* 
(1869). 

G.  var  i  bestandig  Udvikling.  Han  blev  ogsaa  Sprogforsker, 
og  skjønt  han  egentlig  savnede  den  nyere  Filologis  mere  systema- 
tiske Skole,  lod  en  naturlig  Sprogsans  ham  ogsaa  her  arbejde  med 
Held.  Han  skrev  om  «det  danske  Sprogs  Tonelag*  og  gav  en 
fortræffelig  Udgave  af  Peder  Palladius'  Visitatsbog  med  Ordforteg- 
nelse (1872).  Han  deltog  i  det  nordiske  Retskrivningsmøde  i  Stock- 
holm 1869  og  udgav  «Dansk  Retskrivningsordbog*  (1870),  «Dansk 
Haandordbog  med  den  af  Kultusministeriet  anbefalede  Retskrivning* 
(1872,  2.  Udg.  1880,  Tillæg  1882). 

G.s  store  Kjærlighed  til  sin  Fader  bragte  ham  end  videre  til 
at  udgive  forskjellige  af  hans  Værker,  saaledes  flere  Bind  af  hans 
« Poetiske  Skrifter*  med  oplysende  Anmærkninger;  han  havde  ogsaa 
tænkt  paa  at  skrive  hans  Biografi  og  indsamlet  dertil.  Men  hele 
denne  omfattende  og  mangeartede  Virksomhed  standsede,  da  G. 
efter   kun    en  Dags  Sygdom    døde   14.  Juli  1883.     G.   var   i    1868 

bleven  optaget  i  Videnskabernes  Selskab;  1869  blev  han  titulær 
Professor,  187 1  fik  han  Sæde  i  den  Amamagnæanske  Kommission, 
1877  udnævntes  han  ved  Jubelfesten  i  Upsala  til  Æresdoktor.  Hans 
store,  i  en  udmærket  Orden  holdte  Samlinger  erhvervedes  af  Staten 
og  bevares  paa  det  kgl.  Bibliothek. 

G.  var  en  kjæk,  aaben  og  livsglad  Natur,  der  trængte  til  at 
udtale  sig;  han  kunde  stimdum  glemme  Formen  og  optræde  noget 
brysk,  men  oftest  lyste  dog  et  venligt  Udtryk  fra  hans  karakteri- 
stiske Ansigt.  Det  ovale  Hoved  med  det  blonde  Haar  og  de  blaa 
Øjne,  paa  hvis  Sekraft  Lorgnetten  tidlig  maatte  hjælpe,  det  tæn- 
kende Udtryk,  den  sunde,  ranke  Skikkelse  og  raske  Gang  —  man 
havde  Indtrykket  af,  at  Krigeren  endnu  stadig  stak  i  Videnskabs- 
manden. G.  havde  arvet  efter  sin  Fader  en  oprigtig  kristen  Tro; 
han  var  hjælpsom  og  velvillig  og  den  kjærligste  Ægtefælle.  Han 
havde  10.  Dec.  1858  ægtet  Laiura  Bloch,  Datter  af  Grosserer  Georg 
B.  i  Kjøbenhavn,  f.  23.  Juni  1837.  Nogle  Aar  efter  Brylluppet  over- 
faldtes hun  af  Svaghed,  som  nødte  hende  til  at  holde  Lejet  eller 
at  blive  i  Rullestolen.  G.  plejede  sin  elskværdige  og  begavede 
Hustru,  med  hvem  han  levede  i  det  fortroligste  Samliv,  med  inderlig 
Trofasthed.  Hun  døde  20.  April  1891.  Hun  stiftede  et  Legat  paa 
8000  Kr.  («Prof.  S.  G.s  Legat »)  til  Fremme  af  Studiet  af  nordisk 
Filologi.  2  Portrætmedailloner  (af  V.  Bissen),  tilvejebragte  ved 
offentlig  Indsamling,  smykke  deres  Grav  paa  Frederiksberg  Kirke- 
gaard. 

Fr.  Barfod,  S.  H.  Grundtvig,  1883.  lUustr.  Tid.  1883,  Nr.  1244.  Ude  og 
Hjemme  29.  Juli  1883.  Højskolebladet  1883,  Nr.  75  ff.  79.;  1885,  Nr.  58  f. 
Magne  1884,  Nr.  12  f.  15.  Arkiv  f.  nord.  Filologi  I.  Upsala  Univ.  fyrahundra- 
års  jubelfest  1877.  lUustrerad  Tidn.  28.  Juli  1883.  Nyare  bidrag  t.  kannedom 
om  de  svenska  landsmålen  VII,  i.     Germania,  29.  Jahrg. 

Johannes  C,  H.  R,  Steenstrup, 

Grunnety  Niels  Petersen,  f.  1827,  Præst.  Han  er  født  19.  Febr. 
1827  i  Nørre  Bjært  ved  Kolding.  Forældrene,  Gaardmand  Peter  Lau- 
ridsen G.  og  Johanne  Nielsdatter,  flyttede  siden  til  Hedensted,  hvor 
de  sluttede  sig  til  « de  stærke  Jyden.  G.  blev  strax  efter  sin  Kon- 
firmation antaget  som  Skolelærer,  først  i  Hedensted,  siden  i  Egtved. 
Paavirket  af,  at  en  Proprietær  Hostrup  der  paa  Egnen  havde  en 
Søn,  der  var  Missionær,  kom  han  ved  Hjælp  af  en  Præst  i  Chri- 
stiansfeld 185 1  paa  Missionsskolen  i  Basel,  hvor  han  1854  blev  ind- 
skrevet som  Student  ved  Universitetet.  Gjennem  Dr.  theol.  C.  Rør- 
dam kom  han  i  Forbindelse  med  det  danske  Missionsselskab,   der 

1855  antog  ham  som  Elev  paa  Prøve  og  skaffede  ham  optaget  paa 
Pastoralseminariet,  medens  han  tillige  undervistes  af  L.  Helveg  og 
Kragballe.  Han  overtog  tillige  Ledelsen  af  en  ugentlig  Missions- 
time i  Kjøbenhavn  og  foretog  en  Rejse  omkring  til  Missionsvenner, 
hvor  han  ligeledes  holdt  Forsamlinger.  Selskabets  Bestyrelse  havde 
dog  ikke  været  tilfreds  med  denne  Virksomhed,  da  G.  havde  udtalt 
skarp  Dadel  over  Folkekirken,  og  det  tillige  forekom  den,  at  han 
viste  Tilbøjelighed  til  hellere  at  ville  blive  hjemme  og  træde  i 
Spidsen  for  en  udtraadt  Menighed.  Ved  et  Bestyrelsesmøde  i  Okt. 
1855  stemte  flere  Medlemmer  mod  at  antage  G.  som  Missionær, 
og  mindre  end  en  Maaned  efter  oprettede  han  en  Frimenighed 
efter  at  have  ladet  sig  ordinere  i  Hamborg.  Hans  Menighed  holder 
fast  ved  den  lutherske  Kirkes  Symboler,  men  kræver  Kirketugt  og 
forkaster  Folkekirkens  Forbindelse  med  Staten.  Den  har  nu  Filialer 
rundt  omkring  i  Landet.  —  G.  ægtede  1856  Maria  Magdalene 
Mathilde  Walter  fra  Schweits. 

Dansk  Missionsblad  22.  Aarg.  (1855),  Nr.  n.  X.  Koch, 

Grut,  Edmund  Gottfred  Hansen,  f.  183 1,  Læge.  Han  er  en 
Søn  af  Etatsraad,  Grosserer  Andreas  Nicolai  Hansen  og  Emma 
Eliza  f.  Grut  og  født  i  Kjøbenhavn  15.  Jan.  1831,  dimitteredes  pri- 
vat til  Universitetet  i  1847,  gjorde  Tjeneste  ved  et  Lasaret  i  Kjø- 
benhavn under  Krigen  1850  og  tog  medicinsk  Examen  1854.  Efter 
at  have  ftingeret  som  Kandidat  paa  Frederiks  Hospital  foretog  han 
en  længere  Rejse  til  Paris,  London,  Edinburgh  og  Berlin  for  at 
studere  Kirurgi  og  Ofthalmologi,  sidstnævnte  Fag  navnlig  hos  Des- 
marres  og  v.  Graefe.  Hjemkommen  tog  han  1857  Doktorgraden 
ved  en  Afhandling  om  det  kort  i  Forvejen  af  Helmholtz  opfundne 
epokegjørende  Instrument,  Øjenspejlet.  1859 — 61  var  han  Reserve- 
kirurg paa  Frederiks  Hospital,  og  1863  oprettede  han  sin  Privat- 
klinik for  Øjensygdomme,  der  var  den  første  fuldt  udviklede  (sta- 
tionære og  ambulatoriske)  Øjenklinik  i  Kjøbenhavn  og  snart  vandt 
overordentlig  Ry  og  eminent  Betydning  ikke  blot  som  Kuranstalt, 
men  ogsaa  som  Læreanstalt,  i  det  han  derefter  som  Privatdocent 
stadig  gav  omfattende  Undervisning  i  sit  vigtige  Specialfag  i  dets 
hele  nye,  banebrydende  Udviklingsstandpimkt.  Alle  yngre  danske 
Øjenlæger  og  overhovedet  en  meget  stor  Del  af  Landets  Læger  ere 
saaledes  hans  Disciple.  1882  blev  han  ansat  som  midlertidig  Docent 
og  1888,  da  hans  Fag  først  normeredes  under  Fakultetet,  som  Pro- 
fessor ordinarius.    Sammen  med  sin  omfattende  praktiske  Virksomhed 

har  han  virket  litterært  ved  talrige  vigtige  Tidsskriftsafhandlinger 
om  ofthalmologiske  Æmner  —  fra  1888  er  han  Udgiver  af  « Nordisk 
ofthalmologisk  Tidsskrift*  —  og  ved  sin  specialvidenskabelige  Av- 
toritetsstilling  modtaget  talrige  Hverv  og  Udmærkelser  i  Indland  og 
Udland.  1876  var  han  Vicepræsident  for  den  ofthalmologiske  Kongres 
i  New- York  ligesom  samtidig  dansk  delegeret  ved  den  internationale 
Lægekongres  i  Philadelphia  i  Anledning  af  de  forenede  Staters 
100  Aars  Jubilæum,  1884  var  han  Præsident  for  sin  Sektion  ved 
Lægekongressen  i  Kjøbenhavn,  1889  holdt  han  paa  Anmodning  af 
det  engelske  « Royal  ophthalmological  society*  «the  Bowman  lec- 
ture»  i  London,  1890  var  han  tilkaldt  Dommer  ved  Konkurrencen 
om  et  ofthahnologisk  Professorat  i  Stockholm;  s.  A.  blev  han  Med- 
lem af  Bestyrelsen  for  det  kgl.  Blindeinstitut  i  Kjøbenhavn.  Af 
forskjellige  udenlandske  lægevidenskabelige  Selskaber  er  han  Med- 
lem. For  øvrigt  skal  her  endnu  kun  nævnes,  at  han  har  været 
Medlem  af  Bestyrelsen  for  Kysthospitalet  paa  Refsnæs  lige  fra  dets 
Oprettelse  og  ligeledes  i  en  lang  Aarrække  har  ftingeret  som  For- 
mand for  Repræsentantskabet  i  Badeanstalten  Ryssenstens  Aktie- 
selskab. —  1857  ægtede  han  Bertha  Cathinca  Hoskiær,  Datter  af 
Mægler  Frederik  H.  1882  antog  han  i  Følge  Bevilling  Familie- 
navnet Grut. 

Carøe  og  Selmer,  Den  danske  Lægestand,  6.  Udg.  Jul,  Petersen, 

GrOne,  Johan  Peter  Martin,  1805 — 78,  Journalist,  var  Søn 
af  en  fattig  tysk  Skrædder,  Ludvig  Christopher  G.,  og  Birgitte 
Christine  Laurine  f.  Krog.  Han  blev  født  i  Kjøbenhavn  21.  Marts 
1805,  blev  Drejersvend  og  berejste  paa  sin  Profession  Tyskland, 
Schweits  og  Italien,  var  endog  nogle  Aar  bosat  i  Mailand.  Han 
blev  stærkt  paavirket  af  Germanismen  og  saa  i  Tyskerne  Verdens 
første  Folk,  havde  ogsaa  ftildt  tilegnet  sig  Sproget,  saa  at  han  med 
Lethed  skrev  tyske  Digte.  Egentlig  var  han  lyrisk  anlagt,  og  det 
er  ejendommeligt,  at  han  først  vovede  sig  frem  som  æsthetisk 
Forfatter  og  Samler:  «Nyt  Novellebibliothek*  (1837,  sammen  med 
A.  P.  Liunge),  « Danske  Noveller »  (1838,  med  Cl.  Rosenhoff),  «Klub- 
visebog»  (1838),  «Kjøbenhavns  Morgenblad*  (1838 — ^39).  Det  var 
nærmest  A.  P.  Liunge,  som  pousserede  ham  frem.  Efter  at  Orla 
Lehmann  og  Giødwad  havde  haft  deres  korte  Kampagne  i  «Kjøben- 
havnsposten»,  overtog  G.  1839  Redaktionen  af  dette  Blad  og  fort- 
satte den  lige  til  Bladets  Ophør  i  1859,  oftere  under  Dække  af 
« ansvarhavende  Redaktører »   paa  Grund   af  Konflikter  med  Stats- 

magten.  Han  havde  samlet  sig  mange  Kimdskaber,  var  bevandret 
i  flere  Videnskaber,  vel  en  Avtodidakt,  men  af  ikke  almindelig 
Art,  havde  Pennen  ganske  i  sin  Magt,  men  forstod  ikke  at  være 
Redaktør,  og  «Kjøbenhavnsposten»,  der  aldrig  naaede  nogen  stor 
Læsekreds,  led  kronisk  af  Stofmangel,  saa  at  næsten  en  hvilken 
som  helst  indsendt  Artikel  kimde  være  sikker  paa  Optagelse,  naar 
den  blot  angreb  noget  og  ikke  gik  lige  stik  imod  hans  særlige 
Meninger.  Disse  vare  vidt  forskjellige  fra  de  da  fremherskende  i 
Tiden.  Han  var  udpræget  antinational,  ikke  blot  for  Danmarks, 
men  ogsaa  f.  Ex.  for  Italiens  Vedkommende,  han  holdt  under  Krim- 
krigen med  Russerne,  han  hadede  Studenter  og  Professorer,  hvem 
han  tilskrev  alt  det  forkerte  i  Verden,  afskyede  Bourgeoisiet,  men 
kunde,  som  Goldschmidt  siger  om  visse  Naturer  og  til  Dels  om  sig 
selv,  slutte  sig  enten  til  det  yderste  Demokrati  eller  til  Aristokratiet 
eller  til  begge  Dele,  og  dette  sidste  blev  virkelig  Tilfældet  med 
ham.  Efter  sin  radikale  Periode,  hvor  han  var  Republikaner  og  dog 
Helstatsmand  til  det  yderste.  Socialist,  særlig  kristelig  Socialist,  og 
dog  Forsvarer  af  ethvert  Aristokrati,  inklusive  det  slesvig-holstenske, 
demokratisk  Frihedsmand  og  dog  Hader  af  alle  Opfindelser  og  Ma- 
skiner, endte  han  med  « Kronen*  (1862 — 67),  et  Ugeblad  af  den  mest 
udprægede  reaktionære  Farve,  uden  at  han  egentlig  kan  siges  at 
være  bleven  en  anden  end  før.  En  nobel  og  hæderlig  Karakter 
var  han  helt  igjennem,  yderst  tarvelig  og  nøjsom  i  sine  Fordringer 
til  Livet.  Det  gnavne  Ansigt,  hvormed  han  altid  afbildedes  i 
« Korsaren »,  passede  til  Dels  paa  hans  Blad  og  havde  nogen  Til- 
knytning i  hans  mere  end  stygge  Ydre  og  sjuskede  Person;  men 
som  Menneske  var  han  egentlig  Gemytligheden  selv,  meget  elsk- 
værdig, undertiden  næsten  sentimental.  Han  henlevede  sine  sidste 
Dage  i  tilbagetrukken  Stilhed,  levende  af  en  lille  Pension,  som  hans 
aristokratiske  Velyndere  ydede  ham;  han  døde  19.  Febr.  1878.  Hans 
Hustru  var  Charlotte  Emilie  f.  Grove  (f.  8.  Juni  1807  f  22.  April  1891). 
Erslcw,  Forf.  Lex.  M.  Goldschmidt,  Livs -Erindringer  og  Resultater. 
J.  Michaelsen,  Fra  min  Samtid  S.  78  fT.  C  St  A,  BilU. 

Griilner,  Frederik  Carl  Ferdinand,  1767 — 1834,  Officer,  Søn 
af  Major  ved  bornholmske  Infanteriregiment  Carl  August  Andreas  G., 
fik  1783  Udnævnelse  som  Sekondlieutenant  ved  ovennævnte  Afdeling, 
men  blev  1785  forsat  til  Kongens  Regiment,  1789  til  i.  sjællandske 
Bataillon  let  Infanteri  (i.  frederikshavnske  Bataillon),  ved  hvilken  og 
den   samtidig   oprettede   2.  sjællandske  lette  Infanteribataillon  han 

dernæst  i  længere  Tid  skiftevis  forrettede  Tjeneste.  G.,  der  1790 
blev  Premierlieutenant,  1795  Kapitajn,  1804  Major,  tiltrak  sig  her 
Kronprinsens  Opmærksomhed  ved  sin  Duelighed  i  Tjenestens  for- 
skjellige  Grene,  navnlig  som  Instruktør  i  Skarpskydning  og  praktisk 
Felttjeneste,  og  1804,  efter  forinden  at  have  fungeret  som  Adjudant 
hos  Prinsen  ved  Exercertider  og  Troppesamlinger,  knyttedes  han 
fast  til  dennes  Hovedkvarter,  hvor  han  1808  blev  Generaladjudant- 
Lieutenant  (med  Obersts  Rang  1810).  181 1  afgik  han  fra  General- 
staben og  overtog  Kommandoen  over  2.  jyske  Infanteriregiment, 
blev  1814  Kommandør  for  kjøbenhavnske  Infanteriregiment,  1816 
Chef  for  i.  jyske  Infanteriregiment,  1817  Generalmajor,  1826  Kom- 
mandør og  1828  Storkors  af  Danebrog.  Ved  Schulenburgs  Død 
sidstnævnte  Aar  blev  Kommandantposten  i  Kjøbenhavn  ikke  besat, 
men  det  overdroges  G.  indtil  videre  at  varetage  de  denmder 
hørende  Forretninger,  og  disse  beholdt  han  til  sin  Død,  6.  Jan. 
1834.  —  G.  fik  Kammerherrenøglen  1815.  Han  ægtede  1792  Enken 
efter  dansk  Kompastor  i  Store  Magleby,  Mag.  Peder  Olrog  (f.  1741 
t  1788),  Barbara  f.  Møller  (f.  1763),  Datter  af  Niels  M.  til  Vivebro- 
gaard og  Inger  Marie ,  f.  Mohr.  S,  A,  Sørensen, 

Griiner,  Georg  Johao  Røby,  1817 — 90,  Godsejer.  G.,  Søn 
af  Generalkrigskommissær  Gustav  G.  til  Kjærup  (f.  19.  Juli  1791 
f  2.  Febr.  1869)  og  Mariane  Birgithe  f.  Røby  (f.  i.  April  1795  t  5«  Marts 
1859),  fødtes  27.  Okt.  1817,  blev  Student  fra  Sorø  Akademi  i  1836 
og  juridisk  Kandidat  i  1842.  I  1844  kjøbte  Faderen  Hovedgaarden 
Ravnstrup  i  Sjælland  til  ham,  og  han  erhvervede  senere  ved  Kjøb 
Gaardene  Lille  Svendstrup  og  Tersløsegaard,  paa  hvilken  sidste  han 
i  Forening  med  3  andre  Soranere,  Greverne  Frijs-Frijsenborg  og 
Frijs-Juellinge  samt  Baron  Rosenøm-Lehn,  oprettede  det  Holbergske 
Enkesæde.  Endelig  overtog  han  efter  Faderens  Død  ogsaa  Kjærup. 
—  Skjønt  G.  i  længere  Tid  selv  drev  flere  af  disse  Gaarde,  var 
han  ikke  egentlig  Landmand,  hvorimod  han  nærede  megen  Inter- 
esse for  kommunale,  sociale  og  politiske  Spørgsmaal.  Han  viste 
dette  paa  forskjellig  Maade,  saasom  ved  næsten  i  en  Menneske- 
alder at  fungere  som  Sogneraadsformand ,  ved  at  stifte  en  lokal 
Sparekasse,  som  han  stadig  vedblev  at  lede  personlig,  samt  ved  at 
medvirke  til  Dannelsen  af  Oktoberforeningen  (1865),  der  skulde  være 
en  Fællesrepræsentation  for  de  store  og  smaa  Bønder.  Han  blev 
Medlem  af  Foreningens  Bestyrelse  og  kom  i  denne  Egenskab  til  at 
spille  en  Rolle  ved  Dannelsen  i  1865  af  Ministeriet  Frijs  —  «Soraner- 

ministeriet*  — ,  i  det  han  ivrig  arbejdede  paa  at  stemme  J.  A. 
Hansen  gunstig  for  en  Overenskomst,  hvilket  som  bekjendt  ogsaa 
lykkedes.  Aktiv  Del  i  Politikken  kom  han  dog  aldrig  til  at  tage; 
skjønt  han  stillede  sig  flere  Gange  til  Valg,  sidst  i  1865  i  Slagelse 
til  Rigsraadets  Folketing,  støttet  af  Bondevennerne,  lykkedes  det 
ham  ikke  at  blive  valgt.  Som  Repræsentant  for  Landbointeresseme 
deltog  G.  end  videre  i  Oprettelsen  af  Landmandsbanken,  i  hvilken 
han  i  nogle  Aar  var  Formand  i  Bankraadet,  ligesom  han  ogsaa 
var  Medlem  af  Repræsentantskabet  for  Landbygningemes  Brand- 
forsikring og  for  Sjællands  Stifts  Brandforsikring.  Mest  bekjendt 
er  dog  G.  ved  sin  Virksomhed  for  Forbedring  af  Landarbejdernes 
Stilling.  I  dette  Øjemed  tog  han  Initiativet  til  Oprettelsen  af  «de 
forenede  Kommuners  Alderdomsforsørgelseskasse»  (1872),  en  Institu- 
tion, der  byder  Arbejderklassen  forskjellige  Fordele  og  har  vundet 
ikke  ringe  Tilslutning  hos  de  sjællandske  Kommuner,  og  han 
vedblev  lige  til  sin  Død  at  være  Kassens  Præsident  og  med 
stor  Iver  at  virke  for  den.  —  G.,  der  efterhaanden  var  bleven 
udnævnt  til  Hofjægermester  (1861)  og  Kammerherre  (1882),  blev  gift 
i  1867  med  Clara  Gudrun  Simonsen  (f.  1850  f  1881).  Han  døde 
16.  Nov.   1890.  A,  Leigh'Smith, 

Grrflner,  Gustav,  1688 — 1763,  Officer  og  Diplomat,  var  født 
1.  Jan.  1688  paa  Sæbygaard  i  Østergøtland,  hvor  hans  Fader,  ndfr. 
nævnte  Etatsraad  Johan  Diderik  G.,  den  Gang  boede  som  Sekretær 
hos  den  danske  Gesandt  ved  det  svenske  Hof.  G.s  Opdragelse 
lader  til  at  være  bleven  ledet  i  militær  Retning.  Først  blev  han  i 
sit  14.  Aar  indskrevet  som  Søkadet  i  Kjøbenhavn,  men  forblev  dog 
hos  sin  Familie  i  Sverige,  hvor  han  1705  blev  ansat  som  Under- 
officer ved  Oberst  Hugo  HamDtons  Regiment  for  at  uddannes  i 
den  praktiske  Infanteritjeneste.  Da  han  var  18  Aar  gammel,  kom 
han  i  en  alvorligere  Krigsskole,  i  det  han  1706  rejste  til  Krigsskue- 
pladsen i  Brabant,  hvor  en  Del  af  den  danske  Hær  kæmpede  som 
engelske  Hjælpetropper  i  den  spanske  Arvefølgekrig.  I  o.  14  Aar 
førte  G.  nu  et  omflakkende  Krigerliv.  Han  begyndte  dette  som 
Sekondlieutenant  ved  Prins  Carls  Regiment  og  deltog  i  mange  Slag 
og  Træfninger.  Han  blev  haardt  saaret  ved  Oudenarde  1708,  hvor 
han  om  Aftenen  efter  Slaget  laa  som  død  paa  Valpladsen,  men 
blev  kaldt  til  Live  af  en  plyndrende  Soldaterkone,  der  vilde  skære 
Fingeren  af  ham  for  at  komme  i  Besiddelse  af  hans  Ring.  Ved 
Malplaquet  1709   var  han  kun  selv  tredje  tilbage  af  sit  Regiments 

Officerer,  og  Aaret  efter  blev  han  atter  saaret  ved  Belejringen 
af  Aire.  De  Slag  og  Belejringer,  han  deltog  i,  og  i  hvilke  han 
udmærkede  sig,  udgjøre  en  lang  Række.  Da  han  efter  Freden 
17 14  marcherede  til  Gliickstadt,  var  han  da  ogsaa  avanceret  ret 
hurtig  i  de  forløbne  Aar.  1708  blev  han  Premierlieutenant,  1710 
Kapitajn  reforme  og  gjorde  Tjeneste  som  Generaladjudant  hos 
Generallieutenant  Frederik  Gersdorff,  17 11  blev  han  Kompagnichef 
ved  sjællandske  Regiment.  Kort  efter  Hjemkomsten  rejste  han  til 
Norge  for  at  hverve  til  sit  Kompagni,  og  17 16  bleve  han  og  nogle 
andre  Officerer  kommanderede  sammesteds  hen  i  særlige  Hverv  i 
Krigen  mod  Carl  XII.  Han  fik  Lejlighed  til  at  udmærke  sig  ved 
Akershuses  Belejring  og  modtog  under  den  fortsatte  Krig  det  ene 
Tillidshverv  efter  det  andet.  1717  gjorde  han  Tjeneste  som  Brigade- 
major under  Generalerne  Gaffi-on  og  Budde  og  senere  som  General- 
adjudant hos  den  kommanderende  General,  Baron  Erhard  Wedel. 
Da  General  Liitzow  overtog  dennes  Post,  blev  G.  kommanderet  til 
Tjeneste  i  Frederiksstad,  i  hvis  Forsvar  han  deltog,  indtil  de  danske 
Tropper  efter  Carl  XII's  Død  bleve  beordrede  tilbage  til  Danmark.  . 
G.  fik  17 19  Kompagni  i  Grenaderkorpset  og  kom  til  at  ligge  i 
Garnison  i  Kjøbenhavn,  men  forinden  han  forlod  Norge,  ægtede 
han  2.  Maj  s.  A.  Sophie  Amalie  Vind  (f.  i  Norge  15.  Maj  1698), 
Datter  af  Generalmajor  Ove  V.  og  Alethe  Margrethe  Dorn. 

Medens  Fredsunderhandlingeme  med  Sverige  stode  paa,  blev 
G.,  der  ved  sin  Fødsel  og  sine  Familieforbindelser  var  knyttet  til 
dette  Land,  gjentagne  Gange  sendt  til  Stockholm  med  særlige 
Hverv  for  Kongen.  4.  Dec.  1722  mistede  G.  sin  24aarige  Hustru, 
der  efterlod  ham  3  Døtre.  Hans  andet  Giftermaal  (26.  Maj  1725) 
gjorde  en  stor  Forandring  i  hans  ydre  Forhold;  thi  hans  anden 
Hustru,  Margrethe  f.  Due  (f.  25.  Juli  1682),  Datter  af  Etatsraad  Jørgen 
Skeel  D.  og  Birgitte  Reedtz  og  Enke  efter  Major  Jørgen  Tyge 
Seefeldt  til  Margaard,  bragte  ham  denne  Gaard  i  Medgift;  dog 
maatte  han  først  affinde  sig  med  sin  Hustrus  Slægtninge  for  at 
komme  i  Besiddelse  af  den.  Ved  sit  Avancement  til  Oberstlieute- 
nant  1728  blev  han  ansat  ved  Ribe  Stifts  nationale  Regiment  og 
tog  nu  stadigt  Ophold  paa  Margaard.  Da  Landmilitsen  2  Aar 
efter  blev  ophævet,  blev  han  imidlertid  sat  paa  Vartpenge,  og  først 
1732  lykkedes  det  ham  som  Underfører  at  komme  ind  i  Drabant- 
garden. Aaret  efter  avancerede  han  til  Oberfører  og  Oberst,  og 
endelig  1737   blev  han  Chef  for  fynske  nationale  Infanteriregiment, 

der    havde    Samlingsplads    i    Odense.      Hans    anden    Hustru    døde 
I.  April  1736  uden  at  efterlade  sig  Børn. 

I  Aaret  1740  blev  G.  udnævnt  til  dansk  Gesandt  i  Stockholm. 
Hans  gode  Forbihdelser  i  Sverige,  hans  virksomme  Karakter  og 
elskværdige  Væsen  gjorde  ham  vel  skikket  til  at  være  Grev  Lynars 
Efterfølger  under  de  vanskelige  Forhold,  som  det  i  Sverige  opstaaede 
Tronfølgerspørgsmaal  førte  med  sig.  Der  var  paa  dette  Tidspunkt 
en  virkelig  Udsigt  til  en  Forening  af  de  3  nordiske  Riger  under 
Christian  VI  eller  dennes  Søn.  Unionstanken  havde  et  Parti  for 
sig  i  Sverige,  og  det  gjaldt  for  den  danske  Regering  om  at  be- 
kæmpe og  besejre  de  andre  Prætendenter  til  den  svenske  Krone. 
G.  udfoldede  som  Gesandt  en  overordentlig  Virksomhed,  i  det  han 
ved  Udsendinger  over  hele  Landet  sogte  at  vinde  Tilhængere  for 
en  dansk  Tronfølger,  samtidig  med  at  han  efter.  Datidens  diplo- 
matiske Skik  anvendte  store  Pengesummer  til  Bestikkelser  for  at 
naa  sit  Maal.  Det  lykkedes  ham  da  ogsaa  at  vinde  flere  betydelige 
Mænd  i  Bondestanden,  i  Hæren  og  i  Rigsdagen,  men  alligevel  blev 
den  holstenske  Hertug  Cari  Peter  Ulriks  Valg  sat  igjennem  1742. 
Da  denne  imidlertid  netop  var  bleven  valgt  til  russisk  Tronfølger, 
blev  Sagen  ikke  opgiven.  Paa  G.s  indstændige  Raad  rustede  den 
daiiske  Regering  sig  og  indtog  en  meget  truende  Holdning  imod 
Sverige.  For  yderligere  at  sætte  Kraft  og  Energi  ind  paa  det  store 
Spørgsmaal  blev  den  ansete  Diplomat  Gehejmeraad  Berckentin  (Il> 
82)  sendt  til  Sverige  som  ^extraordinær  Ambassadør.  Det  blev  ud- 
trykkelig betydet  G.,  at  han  ikke  maatte  anse  Berckentins  Sendelse 
som  et  Tegn  paa  Mistillid,  og  de  2  Mænd  arbejdede  da  ogsaa 
Haand  i  Haand  paa  at  forøge  det  danske  Parti,  G.  især  med  aldrig 
svigtende  Forhaabninger  om  et  heldigt  Udfald.  Det  tillægges  da 
ogsaa  ham,  at  den  svenske  Bondestand  i  1743  helt  sluttede  sig  til 
det  danske  Parti.  Omstændighederne  bleve  imidlertid  vanskeligere 
og  vanskeligere,  efterhaanden  som  Forholdet  imellem  de  forskjellige 
Partier  blev  mere  og  mere  tilspidset,  Dalkarlene  rejste  sig  i  Oprør, 
og  G.  fortæller  selv,  at  han  var  Gjenstand  for  Overfald  paa  Gaden, 
og  at  han  maatte  have  militær  Bedækning  i  sit  Hus.  Trods  alle 
Anstrængelser  og  alle  de  overordentiige  Midler,  der  bleve  anvendte, 
valgtes  som  bekjendt  dog  Adolf  Frederik  af  Holsten -Gottorp  til 
svensk  1  ronfølger;  den  danske  Regering  og  dens  Diplomati  lede 
saaledes  et  fuldstændigt  Nederlag.  Cirunden  hertil  laa  vel  for  en 
Del  i  den  i  og  for  sig  vanskelige,  om  ikke  umulige,  Opgave  at 
kæmpe    imod   det  mægtige  Ruslands  Interesser;    men   den   danske 


Digitized  by  VjOOQIC 


Grutter,   Gust. 


259 


Regerings  vaklende  og  vage  Optræden  var  mindst  af  alt  skikket  til 
at  støtte  Gesandterne  i  deres  ihærdige  Bestræbelser.  Disse  vendte 
tilbage  til  Kjøbenhavn  i.  Juli  1743. 

At  der  ikke  blev  tillagt  G.  nogen  Skyld  i  det  uheldige  Re- 
sultat, viser  hans  Udnævnelse  7.  Avg.  til  Kammerherre  og  Over- 
generaladjudant. Aaret  før  var  han  bleven  Generalmajor,  og  han 
overtog  nu  sit  Regiment,  samtidig  med  at  han  søgte  Hvile  og  Trøst 
ved  et  roligt  Liv  paa  Margaard.  Han  solgte  endog  Regimentet  i 
Aaret  1745  til  Oberst  Holger  Vind  og  opofrede  sig  aldeles  for  Be- 
styrelsen af  sit  Gods,  i  det  han  i  disse  Aar  opførte  den  smukke 
Hovedbygning,  som  endnu  staar,  anlagde  den  store  Have,  forbed- 
rede Driften  m.  m.  Megen  Glæde  nød  han  imidlertid  ikke  af  sin 
nye  Bolig;  thi  29.  Jan.  1748  blev  han  udnævnt  til  Kommandant  paa 
Kronborg.  Aaret  efter  blev  han  Ridder  af  Danebrog,  175 1  fik  han 
Enkedronningens  Orden  l'union  parfaite,  og  1755  ^^^^  ^^^  General- 
lieutenant.  Endnu  i  sin  høje  Alder  modtog  G.  et  Æreshverv,  der 
fiildstændig  bragte  Forandring  i  hans  Liv,  i  det  han  1759  blev 
kommanderende  General  over  den  norske  Hær  i  Feltmarskal  Arnoldts 
Sted.  Trods  sine  71  Aar  rejste  den  gamle  General  til  Christiania 
og  overtog  sin  Post,  som  han  røgtede  med  Iver  og  Interesse;  men 
han  oplevede  dog  ikke  den  store  Omvæltning  i  den  dansk-norske 
Hær,  som  den  Saint-Germainske  Periode  førte  med  sig.  Efter  at 
være  bleven  udnævnt  til  General  af  Infanteriet  1761  døde  han 
18.  Febr.  1763,  75  Aar  gammel,  den  sidste  af  den  Linje  af  Slægten, 
som  var  bleven  adlet  1693. 

Saml.  t.  d.  norske  Folks  Sprog  og  Hist.  IV.  Geh.  Arch.  Aarsberetn.  V. 
O.  Nilsson,  Svenska  Tronfoljarefrågan   1739—43.  P,  JP,  J^ist, 

GrUner,  Haldur  Ragnvald,  1818 — 58,  Bestyrer  af  et  Handels- 
akademi. G.  var  Søn  af  norsk  Oberstlieutenant  Frederik  G.  og 
Mette  Margrethe  f.  Briinnich.  Han  blev  født  i  Christianssand 
17.  Okt.  1818  og  kom  i  en  ung  Alder  til  Kjøbenhavn.  Her  grund- 
lagde han  1843  den  endnu  bestaaende  Handelsskole:  «Gruners 
Handelsakademi »,  som  han  bestyrede  indtil  sin  Død,  og  som  blev 
besøgt  af  en  stor  Mængde  unge  Handelsmænd.  Ved  Siden  heraf 
udfoldede  han  en  stor  Virksomhed  som  Udgiver  af  en  Række  prak- 
tiske Haandbøger,  Tabeller  osv.  til  Brug  for  handlende.  Den  væsent- 
ligste af  disse  var  den  store  « Encyklopædi  for  handlende*  (1853  fif.), 
hvoraf  G.  selv  dels  forfattede,  dels  bearbejdede  Afsnittene  om  Vexler, 
Statspapirer  og  Aktier,  Søassurance  og  Havari.    Encyklopædien  var 

en  efter  Tidens  Forhold  praktisk  og  nyttig  Haandbog.  G.  døde 
8.  Dec.  1858.  Han  ægtede  1845  Jacobine  Alette  SteenhofF  Dewold, 
Datter  af  Klubvært  Søren  D.  i  Throndhjem. 

Erslew,  Forf.  Lex.  £^  Meyer, 

Grtoer^  Johan  Diderik,  1661 — 17 12,  Diplomat  og  Amtmand, 
var  en  Søn  af  norsk  Møntmester  Frederik  G.  (f  1674)  og  Margrethe 
Boyesen.  Han  blev  født  27.  Juli  1661,  blev  Student  fra  Christiania 
1680,  boede  en  Tid  hos  Ole  Borch,  men  vendte  allerede  1682  hjem 
til  Moderen.  Med  deres  Slægtning  Envoyé  Chr.  Stockfleth  fulgtes 
han  1683  til  Stockholm,  hvor  han  1686  fandt  sig  en  Brud  i  Ebba 
Cathrine  (Christine)  Kurck,  Datter  af  Baron  Gust.  K.  1688  ansattes 
han  som  Sekretær  ved  Gesandtskabet  samt  Kommissær  i  Stockholm 
og  blev  Enkemand  1689.  ^^^  ægtede  han  Helene  Gustafva  Svin- 
hufvud  (f  1702),  Datter  af  Oberst  S.  23.  Dec.  1693  blev  han  adlet 
og  1696  Kancelliraad.  Da  Gesandten,  B.  Luxdorph,  døde  1698, 
hjemkaldtes  G.  med  Løfte  om  anden  passende  Ansættelse.  1699 
udnævntes  han  til  Amtmand  i  Sorø  (med  Ventebrev  som  Skole- 
forstander), konstitueredes  tillige  1700  som  Amtmand  over  Ringsted 
Amt  og  blev  s.  A.  Justitsraad  (inden  sin  Død  blev  han  Etatsraad) 
samt  bestemtes  til  *  paa  ny  at  være  Diplomat  i  Sverige.  Som  Resi- 
dent studerede  han  der  navnlig  Bjærgvæsenet  og  varetog  tillige 
diplomatiske  Hverv  for  Preussen.  1703  hjemfaldt  til  ham  efter  Vente- 
brevet Forstanderpladsen  for  Sorø  Skole,  hvilken  foreløbig  ligesom 
de  andre  sjællandske  Embeder  besørgedes  ved  Fuldmægtig.  1705 
ægtede  han  i  et  3.  Ægteskab  Eva  Ranck  (f  1755),  Datter  af  svensk 
Generalmajor  Svend  R.  Ved  Krigens  Udbrud  1709  tilbagekaldtes 
han  og  overtog  sine  Embeder  i  Sorø,  hvor  han  døde  25.  Marts  17 12. 

Sønnen  Gustav  er  omtalt  ovfr.  S.  256.  En  anden  Søn  af  J.  D.  G. 
med  en  vis  Maria  de  Rolinck,  Johan  G.  (f.  1688  f  1762),  blev  som 
Ritmester  i  Sverige  adlet  1720  og  grundlagde  en  lille  svensk  Adelsæt. 
Da  han  rent  ud  nobiliteredes  og  ikke  blot  naturaliseredes,  kan  han 
ogsaa  af  den  Grund  vanskelig  have  været  ægtefødt. 

Samt.  t.  d.  norske  Folks  Sprog  og  Hist.  IV.  Moe,  Tidsskr.  f.  d.  norske 
Personalhist.  II.    Anrep,  Svenska  adelns  attar-taflor  II  Jiy^  Krarup, 

GrOnfeld,  Hans  Peter  Hansen,  f.  1813,  Skolebogsforfatter. 
Han  er  født  6.  Sept.  1813  i  Kajnæs  paa  Als,  hvor  hans  Fader, 
Matthias  Hansen  G.,  var  Landmand  og  Høker;  Moderen  var  Anna 
Cathrine  f.  Petersen.  Han  besøgte  Skolelærerseminariet  i  Tønder, 
hvor  han  blev  examineret  1838.     S.  A.  blev  han  Elementarlærer  i 

Slesvig,  1840  i  Heiligenhafen,  1841  i  Sønderborg,  1844  Laerer  ved 
Domskolen  i  Slesvig,  1855  Adjunkt,  1874  Overlærer  sammesteds, 
1879  entlediget.  G.  har  skrevet  en  Mængde  Lærebøger  i  Geografi 
og  Mathematik,  især  Regnebøger,  til  Dels  paa  Dansk. 

Alberti,  Schlesw.-Holst.-Lauenb.  Schriftsteller-Lex.  S,  B,  Thrige, 

Grøgaard,  Hans  Jacoby  1764 — 1836,  Præst,  fødtes  5.  April  1764 
i  Hof  i  Solør,  hvor  Faderen,  Johannes  G.  (f  1800),  en  Skræddersøn 
fra  Chtistianssand ,  levede  som  Sagførerfuldmægtig  og  senere  som 
Underofficer,  indtil  han  1767  flyttede  til  Bergen  og  blev  Klokker 
ved  St.  Jørgens  Hospitalskirke  og  siden  Hører  ved  Latinskolen. 
Moderen,  Anna  Olsdatter  f.  Sønsterud,  var  en  Bondedatter  fra  Aas- 
næs  (f  181  i).  Han  blev  Student  fra  Bergens  Skole  1781,  læste 
flittig  til  Examen  philosophicum  i  Morgentimerne,  medens  Dagene 
gik  hen  med  Fløjtespil  og  Aftenerne  med  Optræden  paa  et  privat 
Theater.  Efter  at  have  taget  Examen  philosophicum  vendte  han 
tilbage  til  Bergen,  men  begav  sig  saa  hurtig  som  muligt  til  Kjøben- 
havn  igjen  og  tog  sin  Embedsexamen  1784,  fik  derpaa  Ansættelse 
som  Huslærer  hos  Sognepræst  Gerhard  Heiberg  i  Skjold,  hvor  han 
1786  blev  personel  Kapellan.  Han  kom  efter  Heibergs  Død  i  samme 
Stilling  til  Provst  T.  C.  Krog  paa  Skudesnæs  1789  og  blev  her  til 
1795,  ^^  ^^^  åxo%  til  Kjøbenhavn  for  at  søge  Embede.  Han 'fik 
af  Biskop  Balle  overdraget  Bestyrelsen  af  Ovsted  og  Ledreborg 
Menigheder  paa  Sjælland,  blev  her  meget  aflioldt  baade  af  Her- 
skabet og  Almuen,  og  man  vilde  have  ham  til  at  modtage  et  af 
Grev  Holsteins  Patronatskald,  men  han  vilde  hjem  til  Norge  og 
blev  1797  udnævnt  til  resid.  Kapellan  i  Øjestad.  Her  fra  flyttede 
han  181 1  til  Vestre  Moland  som  Sognepræst  og  fik  efter  11  Træng- 
selsaar  sit  inderlige  Ønske  opfyldt  ved  at  blive  Sognepræst  til  Ny- 
kirken i  Bergen.  Her  udfoldede  han  en  velsignelsesrig  Virksomhed 
til  sin  Død,  23.  Marts  1836. 

G.  vil  længe  blive  mindet  som  en  af  de  lærdeste,  mest  dannede 
og  talentftilde  Præster  i  den  norske  Kirke.  Han  var  anlagt  paa 
Talekunsten,  og  som  en  af  Bastholms  trofaste  Disciple  studerede 
han  de  klassiske  Mønstre  saaledes,  at  han  kunde  blive  en  Lærer 
for  sine  Brødre.  Ved  Siden  af  det  indtrængende  Arbejde  paa  sin 
Prædiken  begyndte  han  tidlig  at  arbejde  paa  Almuens  Oplysning 
og  indlagde  sig  stor  Fortjeneste  af  sit  Fædreland  ved  sin  Læsebog 
(1816,  13.  Udg.  1848)  og  sin  ABC  (1815).  G.  begyndte  sin  Virk- 
somhed som  stræng  orthodox  Prædikant,   men  blev  under  sit  Op- 

hold  paa  Ledreborg  ført  ind  i  friere  Anskuelser,  hvorhos  vel  ogsaa 
Filanthropeme  have  øvet  nogen  Indflydelse  paa  ham.  Han  kom  saa- 
ledes  ved  sin  Tilbagevenden  til  Norge  (1797)  i  stor  Yndest  hos 
Biskop  Peder  Hansen,  hvis  Interesse  for  den  evangelisk-kristelige 
Salmebog,  Almuebibliotheker  og  Skolevæsen  han  af  fuldt  Hjærte 
delte,  om  han  end  aldrig  gik  saa  vidt  i  sine  rationalistiske  Meninger 
som  Biskoppen.  Man  kan  næppe  nogen  Sinde  paavise,  at  de  hos 
ham  fremtraadte  som  Fornægtelse  af  Kristendommens  Sandheder, 
men  han  blev  en  lang  Tid  af  sit  Liv  væsentlig  Moralprædikant, 
indtil  det  positiv  kristelige  atter  fik  en  fuldere  Plads  i  hans  For- 
kyndelse under  hans  Virksomhed  i  Bergen.  Her  fungerede  han  som 
Stiftsprovst  det  sidste  Aar,  han  levede,  og  stod  altid  som  den,  hvis 
Meninger  havde  særegen  Vægt  i  Kirkens  og  Skolens  Anliggender, 
medens  han  tillige  ved  sit  musikalske  Talent,  sin  Hjærtelighed  og 
Livlighed  var  et  Lys  i  det  bergenske  Selskabsliv.  Han  afslog  1828 
Tilbudet  om  den  nordlandske  Bispestol,  hvortil  han  følte  sig  for 
gammel.  Da  Christianssands  Bispestol  blev  ledig  1832,  udtalte  Re- 
geringen i  sin  Indstilling,  at  G.  var  den,  som  først  og  fremmest 
burde  komme  i  Betragtning,  men  han  var  da  bleven  svagelig  og 
vilde  ikke  have  kunnet  modtage  Tilbudet.  Han  valgtes  1814  som 
Repræsentant  for  Nedenæs  til  Rigsforsamlingen  paa  Ejdsvold,  hvor 
haris  Stilling  ved  Grev  Wedels  Side  væsentlig  blev  bestemt  af  hans 
Mangel  paa  Tillid  til  Christian  Frederiks  Evne  til  at  fore  sin  Sag 
til  Sejer.  I  Forsamlingen  var  han  frygtet  for  sit  bidende  Vid  og 
sin  ubarmhjærtige  Kritik,  paa  samme  Tid  som  han  vandt  almindelig 
Agtelse.  Han  blev  gift  1793  ™cd  Anne  Marie  Krog  (f.  6.  Juni  1772 
f  13.  Avg.  185 i).  Datter  af  ovennævnte  Provst  Truls  Christian  Krog 
og  Helene  Sophie  f.  Meyer. 

J.  Neumann,  H.  J.  Grøgaard,  Bergen  1836.  D.  Thrap,  Bidrag  t.  d.  norske 
Kirkes  Hist.  i   19.  Aarh.  I,   178  fT.     Halvorsen.  Norsk  Forf.  Lex.       J),  Thrap, 

Grøn,  Ludvig  Jens  Tønnes,  f.  1827,  Handelsmand,  eneste 
Søn  af  nedennævnte  M.  E.  G.  Han  er  født  i  Kjøbenhavn 
14.  Avg.  1827.  Efter  at  have  uddannet  sig  dels  i  Hamborg  og 
Manchester,  dels  i  Faderens  Forretning  indtraadte  han  1852  som 
Associé  i  denne  og  deltog  i  dens  betydelige  Udvidelse.  Fra 
Faderens  Død  var  han  Eneindehaver  af  Firmaet  til  1879,  i  hvilket 
Aar  hans  Søn  Marinus  Curtois  G.  optoges  som  Associé.  1882 
etablerede  han  en  Filial  i  Dundee.  De  særlige  Vilkaar,  hvorunder 
den  danske  Manufakturhandel  paa  Grund  af  Toldforholdene  arbejder, 

have  ført  flere  af  denne  Forretnings  større  Repræsentanter,  saaledes 
ogsaa  G.,  ind  paa  en  betydelig  Fabrikvirksomhed.  I  1871  kjøbte 
hans  Firma  Randbøldals  Klædefabrik  ved  Vejle  og  i  1881  et  Damp- 
væveri i  Kjøbenhavn.  —  G.  er  Medlem  af  Grosserersocietetets 
Komité  (siden  1867)  og  var  fra  1868 — 74  Medlem  af  Sø-  og  Handels- 
retten. Han  har  deltaget  i  Stiftelsen  af  forskjellige  Aktieselskaber 
og  taget  Del  i  Forberedelsen  og  Ledelsen  af  Industriudstillingerne 
i  Kjøbenhavn  1872  og  1888  saa  vel  som  af  den  danske  Deltagelse 
i  forskjellige  internationale  Udstillinger.  End  videre  har  han  været 
Medlem  af  forskjellige  Regeringskommissioner  vedrørende  Handels- 
forhold og  af  det  internationale  Forretningsudvalg  for  Indførelsen 
af  en  ensartet  Gamnummerering.  I  Diskussionerne  om  Toldforhold 
har  han  til  forskjellige  Tider  deltaget.  Han  var  Medstifter  af  Fri- 
handelsforeningen  (1862)  og  Medlem  af  dens  Bestyrelse.  I  senere 
Aar  er  han  optraadt  i  stærkt  protektionistisk  Retning.  I  en  i  1890 
udgivet  Redegjørelse  forsvarede  han  sin  Stilling  og  hævdede  navnlig, 
at  hvor  man  ikke  kunde  naa  til  absolut  Frihandel,  maatte  man 
holde  paa  en  stærk  og  effektiv  Beskyttelse,  i  det  en  moderat  Be- 
skyttelse kun  var  en  halv  og  svag  Forholdsregel,  der  skadede 
Handelen  uden  at  gavne  Industrien.  G.  ægtede  1852  Ada  Curtois, 
Datter  af  Peregrine  C.  af  Witham  House,  Lincolnshire.     E,  Meyer. 

Grøn,  Marinus  Emanuel,  1799 — 1872,  Handelsmand,  blev 
født  i  Holstebro  16.  Okt.  1799.  Hans  Forældre  vare  Kapitajn  Jens 
Andreas  G.  og  Else  Marie  f.  Nordborg.  I  1809  kom  han  med  sin 
Moder  til  Kjøbenhavn  for  at  uddanne  sig  til  Landkadetakademiet, 
men  i  hans  13.  Aar  maatte  denne  Uddannelse  opgives  paa  Grund 
af  Familiens  fattige  Kaar,  og  han  blev  da  sat  i  Kræmmerlære. 
1825  etablerede  han  sig  som  Kræmmer,  og  1839  tog  han  Grosserer- 
borgerskab. Forretningen,  i  hvilken  han  1852  optog  sin  ovfr.  nævnte 
Søn  L.  J.  G.  som  Associé,  og  som  siden  da  er  ført  under  Firma 
M.  E.  Grøn  &  Søn,  fik  et  meget  betydeligt  Omfang.  1856  eta- 
bleredes en  Filial  i  Manchester.  G.  udfoldede  en  betydelig  Vel- 
gjørenhed.  Foruden  forskjeUige  Legater  har  han  oprettet  «M.  E. 
Grøns  og  Hustrus  Friboliger*  for  værdige  trængende  i  Kjøbenhavn. 
G.,  der,  som  ovfr.  nævnt,  var  opvoxet  i  trange  Kaar,  bevarede 
ogsaa  i  Rigdommen  en  nøjsom  og  tarvelig  Levevis.  1825  ægtede 
han  Caroline  Louise  Mikkelsen,  Datter  af  Skibsejer,  senere  Lærreds- 
handler,  H.  M.     Han  døde  19.  Febr.  1872.  E,  Meyer. 

Grrønberg,  Bendt  Christian,  1791 — 1864,  Forfatter,  Søn  af 
Farver  N.  C.  G.,  fødtes  paa  Christianshavn  26.  Dec.  1791.  Han 
gjennemgik  Borgerdydskolen  i  Kjøbenhavn,  tog  dansk-juridisk  Ex- 
amen  i  181 1,  blev  i  18 13  Kopist  og  senere  Fuldmægtig  under 
Generalpostdirektoratet,  1824  Kassekontrollør,  1835  Postkasserer, 
1836  Kancelliraad,  1845  virkelig  Justitsraad,  185 1  Meddirektør  i  det 
danske  Bibelselskab;  i  1858  entledigedes  han  i  Naade  af  Postvæsenets 
Tjeneste  med  Etatsraads  Titel.  Han  var  gift  med:  i.  Marie  Elisa- 
beth f.  Bentsen,  2.  Marie  Hedevig  f.  Raifenberg.  Han  døde  24.  Febr. 
1864.  Han  beskæftigede  sig  en  Del  med  tysk  Sprog,  dog  udelukkende 
i  praktisk  Retning,  og  udgav  nogle  Skolebøger,  som  i  sin  Tid  bleve 
meget  brugte  og  vist  ogsaa  betegnede  et  Fremskridt  paa  den  lid, 
deriblandt:  «Tysk  Stiløvelsebog  for  Begyndere*  (1821;  4.  Opl.  1844), 
«Tysk-dansk  og  dansk-tysk  Haandordbog»  (1824;  3-  Udg.  1846 — 51). 
End  videre  skrev  han  cDaabsløftets  Bekræftelse,  et  Digt  af  B.  Chri- 
stensen* (psevd.)  (1838),  og  antages  desuden  at  være  Forfatter  til 
« Skuespil  smaa,  en  lille  Bog,  som  vel  ejes  maa»  (1841). 

Erslew,  Forf.  Lex.  C.  A,  Nissen. 

Grønbæk,  Isak,  — 1617,  Biskop.  Han  var  en  Søn  af  Søren 
G.,  der  først  var  Kapellan  ved  Frue  Kirke  i  Kjøbenhavn,  siden 
Sognepræst  i  Kjøge  og  endelig  Slotspræst  paa  Frederiksborg.  I 
Kjøge  var  I.  G.  født  (efter  1557).  Efter  i  nogle  Aar  at  have  stu- 
deret i  Kjøbenhavn  blev  han  Hører  ved  den  kgl.  Skole  ved  Frede- 
riksborg. Her  maa  han  vel  have  gjort  sig  hæderlig  bekjendt,  da 
Frederik  II  1581  anbefalede  ham  til  Universitetets  Professorer,  for 
at  han,  om  de  fandt  ham  værdig  dertil,  kunde  faa  et  af  de  4  Sti- 
pendier, der  vare  henlagte  til  Udenlandsrejser  for  de  mest  lovende 
studerende.  Da  der  imidlertid  ikke  paa  den  Tid  synes  at  have 
været  nogen  Stipendieportion  ledig,  begav  han  sig  alligevel  s.  A. 
udenlands  paa  egen  Regning,  først  til  Rostock  og  siden  rimeligvis 
videre.  Efter  en  ny  kongelig  Anbefaling  og  efter  at  have  taget 
Magistergraden  fik  han  endelig  1586  Stipendiet,  og  nu  opholdt 
han  sig  atter  en  Række  Aar  i  Udlandet.  Navnlig  dvælede  han  i 
lang  Tid  i  Wittenberg,  hvor  han  udgav  flere  Skrifter,  bl.  a.  en 
latinsk  Sørgetale  i  Anledning  af  Kong  Frederik  U's  Død  (1588),  nogle 
Studier  over  Aristoteles  og  en  c  Synopsis  historiæ  Christie  (1590). 
Derefter  studerede  han  en  kort  Tid  i  F^aneker  og  Leiden.  Paa 
førstnævnte  Sted  udgav  han  1593  et  Udvalg  af  træffende  Udsagn 
hos  Tacitus  og  kort  efter  i  Leiden  et  Skrift  om  Accenterne  i  det 

hebraiske  Sprog,  tilegnet  Domkapitlet  i  Lund,  der  havde  understøttet 
ham,  efter  at  hans  Stipendietid  var  udløben.  Kort  efter  begav  han 
sig  hjem,  hvor  der  snart  aabnede  sig  en  æreftild  Ansættelse  for 
ham.  16.  Avg.  1593  blev  han  nemlig  ordineret  til  Sognepræst  ved 
St.  Nicolai  Kirke  i  Kjøbenhavn,  der  den  Gang,  næst  vor  Frue,  var 
Hovedstadens  anseligste  Kirke.  Han  havde  imidlertid  ikke  virket 
længe  her,  inden  der  trak  et  alvorligt  Uvejr  op  over  hans  Hoved 
i  Anledning  af,  at  han  i  sin  Pinseprædiken  1594  og,  som  det  synes, 
ved  flere  Lejligheder  havde  udtalt  sig  paa  kalvinsk  Maade  om  Naade- 
valget.  Strax  blev  der  dog  ikke  gjort  noget  derved,  skjønt  flere  af 
Regeringsraademe  havde  været  hans  Tilhørere.  Formodentlig  har 
da  den  Omstændighed,  at  Kansler  Niels  Kaas  ikke  længe  efter  blev 
syg  og  døde,  forhalet  Sagen.  Kaas  kan  for  øvrigt  vel  næppe  selv 
have  anset  G.  for  en  Vranglærer,  da  han  lod  ham  kalde  til  sit 
Dødsleje  for  at  række  ham  den  hellige  Nadvere,  i  det  han  vel  har 
betragtet  G.  som  sin  Sognepræst.  Men  gjemt  var  ikke  glemt. 
Rigsraad  Jørgen  Rosenkrantz,  der  var  en  ivrig  Lutheraner,  har 
vistnok  været  den,  som  rejste  Sagen;  men  Rigskansler  Arild  Huit- 
feldt,  til  hvem  G.  i  øvrigt  tidligere  synes  at  have  staaet  i  et  meget 
venligt  Forhold,  da  han  har  tilskrevet  ham  flere  af  sine  Arbejder, 
fik  det  Hverv  at  være  offentlig  Anklager.  Der  er  næppe  nogen 
Tvivl  om,  at  G.  vilde  have  mistet  sit  Embede,  hvis  han  ikke 
havde  bekvemmet  sig  til  en  fuldstændig  Tilbagekaldelse  af  sine  fra 
den  augsburgske  Bekjendelse  afvigende  Lærdomme.  Men  da  han 
var  gaaet  ind  derpaa,  og  da  Sjællands  Biskop,  Dr.  P.  J.  Vinstrup, 
der  var  Rettens  Formand,  uden  Tvivl  var  gunstig  stemt  for  ham, 
saa  endte  det  med,  at  G.  17.  Avg.  1594  udstedte  en  skriftlig  For- 
pligtelse om,  at  han  under  Embedes  Fortabelse  vilde  afholde  sig 
fra  alle  unyttige  Disputationer  om  stridige  Religionsartikler  og  ikke 
indføre  nogen  ny,  vildfarende  Lærdom,  men  blive  ved  det  Løfte, 
han  ved  sin  Embedstiltrædelse  havde  aflagt. 

Da  G.  15.  Sept.  1596  blev  udnævnt  til  Biskop  i  Throndhjem, 
synes  der  ikke  længere  at  have  hvilet  nogen  Mistanke  paa  ham. 
I  de  20  Aar,  hvori  han  beklædte  dette  Embede,  viste  han  sig  som 
en  omhyggelig  og  duelig  Tilsynsmand.  Han  indførte  Kirkekatekisa- 
tioner  i  sit  Stift,  fremmede  det  lærde  Skolevæsen  i  Throndhjem, 
ogsaa  ved  Opofrelse  af  egne  Midler,  og  visiterede  flittig  i  det  vidt- 
strakte Stift,  selv  i  de  fjæme  Nordlande.  1604  deltog  han  i  Bispe- 
mødet i  Bergen,  hvor  Udkastet  til  den  norske  Kirkeordinans  ved- 
toges.     S.   A.    oversatte   han    Davids    Salmer    fra    Grundsproget    i 


Digitized  by  VjOOQIC 


266  Grønbæk^  Isak. 

danske  Vers  « efter  den  fransøske  Art  og  Melodi ».  Skriftet  blev 
dog  ikke  trykt,  lige  saa  lidt  som  en  Samling  af  21  Prædikener, 
han  holdt  over  den  90.  Davids  Salme.  Da  han  1606  følte  sig 
meget  svag,  fik  han  Lov  til  at  nedlægge  sit  Embede,  men  overtog 
det  dog  atter,  da  han  efter  en  længere  Tids  Forløb  igjen  kom  til 
Kræfter.  16 13  deltog  han  i  Bispemødet  i  Skien,  der  havde  til  For- 
maal  at  hindre  Papismens  Gjenindtrængen  i  Norge.  1616  tillodes 
det  ham  at  lade  Visitatseme  i  Finmarken  udføre  af  en  Provst.  Han 
døde  27.  Juni  1617  efter  i  et  smukt  latinsk  Digt  at  have  befalet  sin 
Sjæl  til  Gud  og  efter  at  have  betænkt  Throndhjems  fattige  med  et 
Legat  og  Kapitlet  med  sin  værdifulde  Bogsamling.  Mange  Aar 
efter  satte  en  af  hans  Studiefæller  fra  de  unge  Dage,  Historie- 
skriveren Joh.  Is.  Pontanus,  ham  et  smukt  Minde  i  sin  «Choro- 
graphia  Daniæ»  (Amst.  163 1).  —  G.  havde  25.  Maj  1595  ægtet 
Dorthe  Jacobsdatter,  der  overlevede  ham  og  døde  4.  April  1642 
i  en  Alder  af  84  Aar. 

Danske  Mag.  I  og  VI.  Pontoppidan,  Annales  eccles.  Dan.  III.  Daae, 
Throndhjem  Stifts  geistl.  Hist.  S.  54  ff.  ff,  J?,  Rørdam, 

Grrøndahl,  Frederik  Vilhelm,  18 19 — 56,  Porcellænsfabrikant, 
er  født  8.  April  1819  i  Kjøbenhavn.  Faderen,  Just  Vilhelm  G. 
(f.  1791  f  187 i),  var  Gartner;  Moderen  var  Else  Christine  f.  Møller 
(f.  1791  f  1856).  Han  kom  i  Lære  paa  den  kgl.  Porcellænsfabrik, 
hvor  han  efterhaanden  udviklede  sig  til  en  dygtig  Figurarbejder. 
Han  arbejdede  imidlertid  med  mere  end  Hænderne  for  Fabrikken. 
Han  fremkom  med  Forslag  til  Forandringer  i  dens  Drift,  men  over 
for  Fabrikkens  helt  igjennem  lidt  gammeldags  Bestyrelse  opnaaede 
han  kun  at  faa  Navn  af  «Fabrikkens  spekulative  Geni»,  og  den 
Tanke  modnedes  nu  lidt  efter  lidt  hos  ham,  at  der  ved  Siden  af 
den  kgl.  Fabrik  med  Held  maatte  kunne  drives  en  anden  Fabrik, 
naar  blot  Pengemidlerne  kunde  skaffes.  Efter  (vistnok  i  1843)  ^or- 
gjæves  at  have  forsøgt  sig  med  en  Terrakottafabrik  kom  han  i 
1852  i  Forbindelse  med  Brødrene  M.  H.  og  J.  H.  Bing  (s.  II,  274), 
der  satte  ham  i  Stand  til  at  realisere  Tanken.  1853  blev  Grund- 
stenen lagt  til  Bing  &  G. s  Porcellænsfabrik  paa  Vesterbrogade,  og 
Aaret  efter  kom  den  i  Gang.  Ved  Juletid  1854  aabnedes  dens 
Udsalg.  Vanskelighederne  ved  at  lede  en  saadan  Fabrik  synes 
dog  at  have  været  G.  for  store,  de  siede  paa  ham,  og  allerede 
15.  Avg.  1856  afgik  han  ved  Døden.  —  Hans  Hustru  var  Maria 
Elisabeth  f.  Thomsen  (f.   i.  Maj   1816  f  7.  Febr.   1857). 

C.  Nyrop,  Bidr.  t.  d.  danske  Industris  Hist.  S.  249  ff.  C.  Nyrop, 

Grrøndal,  Benedikt  Jénsson,  1760 — 1825,  Landsoverrets- 
assessor,  Forfatter.  B.  G.,  der  fødtes  13.  Nov.,  i  Følge  Dimissions- 
testimoniet  og  Immatrikulationsprotokollen  1760,  paa  Gaarden  Vogar 
ved  My^vatn  i  det  nordlige  Island  (Thingeyjar  Syssel),  er  Søn  af 
Præsten  J6n  Th6rarinsson  og  dennes  Hustru,  Helga  T6masdatter; 
sit  Tilnavn  —  egentlig  Grøndahl  —  antog  han,  da  han  indskreves 
ved  Universitetet.  Han  dimitteredes  fra  Skolen  paa  Holar  1781, 
men  kom  først  til  Kjøbenhavns  Universitet  1786,  hvor  han  1791 
underkastede  sig  juridisk  Embedsexamen,  og  s.  A.  udnævntes  han  til 
Vicelagmand  paa  Islands  Syd-  og  Østland.  Virkelig  Lagmand  blev 
han  1800,  men  gik  umiddelbart  efter  over  som  Assessor  i  den  s.  A. 
oprettede  Landsoverret.  Af  sin  Samtid  paaskjønnedes  han  som  en 
heldig  Digter,  og  efter  hans  Død  udgaves  hans  samlede  Digte 
(«Kvædi»);  desuden  har  han  i  det  islandske  Litteraturselskabs 
Skrifter  meddelt  forskjellige  Smaaafhandlinger  til  Almenoplysning. 
B.  G.,  der  synes  at  have  vist  nogen  Mangel  paa  Fasthed  under  de 
Jørgensenske  Uroligheder  1810,  angrebes  omtrent  samtidig  af  en 
Sygelighed,  der  1817  bevirkede  hans  Afgang  fra  Embedet,  og  som 
vedblev  at  plage  ham  til  hans  Død,  30.  Juli  1825.  Hans  Hustru  var 
Thurldur  6lafsdatter  fra  Frostastadir. 

Kvædi  Benedikts  Grøndals,  Videyjar  Klaustri  1833  (med  Biografi).  Timarit 
III,  Rkv.   1882  (Logfrsebingatal).     Espolfn,  Årbækur.     Erslew,  Forf.  Lex. 

Kr.  Kaalund, 

Grøndal,  Benedikt  Sveinbjamarson,  f.  1826,  Forfatter.  B.  G., 
der  er  Søn  af  den  IV,  440  nævnte  Rektor  S.  Egilsson  og  dennes 
Hustru,  Helga  Grøndal,  fødtes  6.  Okt.  1826  paa  Bessastadir  i  Island, 
hvor  hans  Fader  var  Adjunkt  ved  den  derværende  lærde  Skole,  fra 
hvilken  han  dimitteredes  1846  til  Kjøbenhavns  Universitet.  Her 
underkastede  han  sig  1863—  64  en  Magisterkonferens  i  nordisk  Filo- 
logi. Fra  1874 — 83  var  han  ansat  som  Adjunkt  ved  den  lærde 
Skole  i  Reykjavik,  hvor  han  fremdeles  har  Ophold.  Hans  Hustru, 
IngigerSur  Zoéga,  som  han  ægtede  187 1,  afgik  ved  Døden  1881. 
B.  G.,  som  er  en  Mand  med  mangesidige  Interesser  og  Anlæg,  har 
udfoldet  en  betydelig  Forfattervirksomhed  i  forskjellige  Fag,  uden 
dog  i  noget  at  have  frembragt  Arbejder  af  fremragende  Betydning. 

Hans  litterære  Virksomhed  er  hovedsagelig  dels  digterisk,  dels 
videnskabelig  eller  populariserende.  Paa  Digtekunstens  Omraade 
maa  foruden  talrige  mindre  Digte,  af  hvilke  mange  indeholdes  i 
Samlingen  «Svåva»  (Kph.  1860),  fremhæves  en  større  episk  Digt- 
ning:  < Drapa  um  Orvar-Odd»  (Rkv.  185 1),  en  dramatisk  Digtning: 

«Ragnar6kkur»  (Kph.  1868),  behandlende  Mythen  om  Balders  Død, 
samt  2  paa  Prosa  skrevne,  ret  ejendommelige  Frembringelser:  «Sagan 
af  Heljarsl68aroiTustu»  (Kph.  1861)  og  «Gandrei8»  (en  dialogiseret 
Satire  —  af  utilladelig  personlig  Art),  af  hvilke  den  første,  der  i 
de  islandske  æventyrlige  Riddersagaers  Stil  beretter  om  Krigen 
mellem  Frankrig  og  Østerrig  1859,  er  maaske  B.  G. s  mest  vellykkede 
Aandsfoster,  hvor  hans  burleske,  uberegnelige  Indfald  og  utøjlede 
Fantasi  ere  fortræffelig  paa  deres  Plads;  Fortællemaaden  er  vel  paa 
sine  Steder  noget  trættende,  men  ofte  uimodstaaelig  komisk.  End 
videre  har  han  poetisk  gjengivet  Dele  af  Odysseen  og  Iliaden  og 
oversat  et  Bind  Fortællinger  af  «iooi  Nat».  Som  nordisk  Filo- 
log har  B.  G.  skrevet  forskjellige  Afhandlinger  i  «Antikv.  Tids- 
skrift»  (1861 — 63),  « Annaler  for  nord.  Oldkynd.*  (1861,  1863)  og 
KTlmarit»  (1880,  1882)  samt  forfattet  en  nyttig  Oversigt  over  det  i 
hans  Faders  «Lexicon  poeticimi*  indeholdte  Stof  («Clavis  poetica 
antiqvæ  lingvæ  septemtrionalis*,  Hafn.  1864).  —  I  Aarene  1870 — 74 
udgav  han  det  af  ham  udelukkende  fyldte  Tidsskrift  «Gefh».  Nærmest 
fra  hans  Skolevirksomhed  stamme  forskjellige  naturvidenskabelige 
Lærebøger  og  Bearbejdelser.  Hertil  komme  polemiske  og  Lejligheds- 
artikler;  nogle  Smaating  til  Belysning  af  Æsthetik  og  Filosofi  ere 
omtrent  det  eneste,  der  i  disse  Fag  er  udkommet  paa  Islandsk. 
Til  Islands  Tusendaarsfest  1874  komponerede  B.  G.  et  Mindeblad 
med  tilhørende  Forklaring. 

Erslew,  Forf.  Lex.     J6n  Borgfirlingur,  Rithofundatal.  J[r,  Kaalund, 

Grønland,  Peter,  1761 — 1825,  Musikamatør,  blev  født  15.  Okt. 
1761  i  Wilster,  hvor  hans  Fader,  Johann  G.,  var  Tømmermester  og 
Tømmerhandler;  Moderen  hed  Catharina  Margaretha  f.  Spanjer. 
Han  studerede  i  Kiel  1782 — 85,  rejste  derefter  til  Kjøbenhavn,  hvor 
han  1787  blev  ansat  som  Kopist  i  det  tyske  Kancelli  og  senere 
avancerede  til  Kancellisekretær  (1792)  og  Arkivar  (1795),  blev  1794 
tillige  økonomisk  Administrator  ved  den  kgl.  Porcellænsfabrik  (indtil 
1810),  1803  Medlem  af  Skatkammeradministrationen  og  1807  Medlem 
af  Administrationen  for  den  synkende  Fond,  fra  hvilke  to  Stillinger 
han  afgik  1816;  i  1801  udnævntes  han  til  Justitsraad.  Ved  Siden 
af  denne  ret  omfattende  Embedsvirksomhed  beskæftigede  han  sig 
meget  med  Musik  og  musikalske  Studier.  Som  Medarbejder  ved 
C.  F.  Cramers  «Magazin  der  Musik »,  Kunzen  og  Reichardts  « Stu- 
dien ftir  Tonkiinstler  u.  Musikfreunde»,  « Kjøbenhavnske  lærde  Efter- 
retninger*  og   «Allgem.   musikalische  Zeitung»   skrev    han   en  Del 

musikalske  Recensioner  og  Afhandlinger  og  komponerede  tillige  en 
hel  Del  Sangmusik,  mest  Romancer  og  Ballader  for  i  Stemme, 
dog  ogsaa  større  Ting  som  f.  Ex.  Tiecks  dramatiske  Æventyr 
«Das  Ungeheuer  u.  der  bezauberte  Wald».  Medens  hans  Betydning 
som  Komponist  ikke  er  særlig  fremtrædende,  i  det  hans  Arbejder, 
navnlig  de  større,  ofte  lide  af  en  vis  Tørhed,  har  han  derimod 
ved  sin  kritiske  Sans  og  alsidige  Dannelse  udøvet  en  betydelig 
Indflydelse  paa  de  Personer,  han  har  været  i  nærmere  Berøring 
med,  hvorom  Weyses  Udtalelser  i  hans  Avtobiografi  afgive  et  smukt 
Vidnesbyrd;  af  ældre  samtidige  stod  han  i  nøje  Forbindelse  med 
J.  A.  P.  Schulz  og  Kunzen,  navnlig  den  første,  til  hvem  han  var 
knyttet  ved  personligt  Venskab.  En  særegen  Side  af  hans  musi- 
kalske Virksomhed  frembyder  hans  Behandling  af  Folkevisemelodier, 
hvis  Anvendelse  af  de  gamle  Tonarter  han  i  høj  Grad  interesserede 
sig  for;  hans  Udgave  af  « Melodier  til  gamle  svenske  Folkeviser » 
(1818)  giver  en  fin  og  aandrig,  om  end  paa  enkelte  Punkter  lidt 
søgt.  Behandling  af  disse.  —  1793  ægtede  han  Anne  Johanne 
StyfFgen,  Datter  af  Johan  Diderik  S.;  han  døde  i  Kjøbenhavn 
30.  Dec.  1825  efter  længere  Svagelighed.  Hans  Enke  (f  1845) 
stiftede  i  Forening  med  Gehejmekonferensraad  C.  L.  Schiltz  et 
større  Legat  for  Embedsmænds  Enker  og  faderløse  Børn. 

Erslew,  Forf.  Lex.  Thaarup,  Fædrenelandsk  Nekrolog  1821 — 26  Berggreen, 
Weyses  Biografi  S.  30  ff.  I  tyske  Lexika  forvexles  P.  G.  ej  sjælden  med  sin 
Broder  Organist  J.  F.  Grønland.  G.  St.  Bricka. 

Grønland,  Theude»  1817 — 76,  Maler,  var  Søn  af  Organist  Joh. 
Fr.  G.  (den  foregaaendes  Broder)  i  Altona  og  Sophie  f.  Runge  fra 
Haderslev  og  blev  født  i  Altona  31.  Avg.  1817.  Efter  at  have  besøgt 
Kunstakademiet  i  Kjøbenhavn  (1837 — 39),  hvor  han  blev  Elev  af 
Modelskolen,  udstillede  han  i  1839 — 41  et  Par  Portrætter.  Aaret  efter 
rejste  han  til  Udlandet,  blev  Blomster-  og  Frugtmaler  og  bosatte  sig 
1844  i  Paris.  2  Aar  efter  ægtede  han  Simone  Olympe  Maréschal,  i 
1848  fik  han  en  i.  Klasses  Guldmedaille  ved  Salonen  og  ved  Verdens- 
udstillingen i  1855  en  2.  Klasses  Guldmedaille.  Han  solgte  sine 
største  og  bedste  Arbejder  til  England,  hvor  han  havde  taget  Op- 
hold i  flere  Aar,  og  havde  ligeledes  et  anset  Navn  i  Frankrig,  hvor 
nogle  af  hans  Arbejder  ere  blevne  gjengivne  i  Gobelin,  og  i  Tysk- 
land, hvis  Nationalgalleri  ejer  et  i  Italien  udført  Arbejde  af  ham. 
Først  i  1857  mindedes  han  sit  Fædreland  ved  at  hjemsende  et  Par 
mindre  Arbejder,    et  Frugt-  og  et  Blomstermaleri,    der  tildroge  sig 

Akademiets  Opmærksomhed,  saaledes  at  han  1858  blev  optaget  til 
udenlandsk  Medlem.  Paa  Grund  af  de  urolige  Forhold  i  Frankrig 
flyttede  han  i  1869  til  Berlin  og  levede  der  til  sin  Død,  16.  April 
1876.  Med  større  Frihed  i  den  tekniske  Behandling,  end  man  den 
Gang  var  vant  til  at  se  her  hjemme,  særlig  i  Blomstermaleriet, 
forenede  han  en  varm  og  kraftig  Farve. 

Weilbach,  Konstnerlex.  Ph,   Weilbach. 

Grønlund,  Carl  Christian  Howitz,  f.  1825,  Botaniker.  Han 
blev  født  14.  Juli  1825  i  Vordingborg,  hvor  hans  Fader,  Johan  G., 
var  Overlærer.  Hans  Moder  var  Johanne  Cathrine  f.  Howitz,  Søster 
til  den  bekjendte  Læge  Professor  Fr.  H.  Han  blev  i  1843  Student 
fra  Kolding  Skole,  hvor  Faderen  i  1833  var  kaldet  til  Rektor,  og 
han  blev  theologisk  Kandidat  1850.  Kort  efter  blev  han  Huslærer 
hos  Pastor  Marckmann,  med  hvem  han  fulgte  til  Hoptrup.  Paa 
den  Tid  udkom  Joh.  Langes  « Danske  Flora*,  hvilket  paa  ny  frem- 
kaldte hans  gamle  Interesse  for  Botanik,  som  han  nu  gav  sig  til 
at  studere  med  Iver,  og  som  han  senere  har  fortsat  at  beskæftige 
sig  med.  Han  blev  i  185 1  Lærer,  med  Naturhistorie  som  Hovedfag, 
ved  Haderslev  lærde  Skole,  hvor  han  forblev  ttl  1864,  hvorefter  han, 
i  Forening  med  en  Del  tidligere  Kolleger,  oprettede  « Haderslev 
Læreres  Skole »  i  Kjøbenhavn,  hvor  han  virkede  som  Medejer  og 
Lærer  indtil  Slutningen  af  1879.  Siden  den  Tid  har  hans  Virksom- 
hed særlig  været  knyttet  til  Ny  Carlsbergs  fysiologiske  l^aboratorium 
som  Bestyrer,  hvortil  han  blev  valgt  vel  nærmest  foranlediget  ved 
hans  kort  i  Forvejen  af  Videnskabernes  Selskab  prisbelønnede  Af- 
handling om  Melbyg  og  Glasbyg.  Allerede  under  sit  Ophold  i 
Haderslev  begyndte  han  at  studere  Mosser  og  Lichener,  til  hvis 
Kjendskab  han  senere  har  givet  flere  Bidrag.  Hans  litterære  Virk- 
somhed kan  dog  væsentlig  henføres  til  3  Retninger.  Af  disse  skal 
først  nævnes  en  lang  Række  af  mindre,  populære,  naturhistoriske 
Artikler,  som  især  ere  publicerede  i  de  Skrifter,  der  ere  udgivne  af 
« Udvalget  for  Folkeoplysningens  Fremme*.  End  videre  har  han 
haft  Betydning  som  Skolebogsforfatter,  bl.  a.  ved  at  bearbejde  flere 
Udgaver  af  den  som  Skolebog  meget  anvendte  « Planterigets  Natur- 
historien, oprindelig  udarbejdet  af  Chr.  Vaupell.  En  3.  Række  af 
Skrifter  handler  om  Islands  Planteverden,  efter  at  han  havde  fore- 
taget 2  Rejser,  i  1868  og  1876,  til  Island,  hvor  han  ogsaa  hentede 
sin  Hustru,  Dora  Christine  f.  Randrup,  Datter  af  senere  afdøde 
Apotheker  R.  i  Reykjavik.    Ved  hans  Behandling  af  « Islands  Flora* 

formentes  det  dog,  at  der  blev  anvendt  for  stræng  Kritik  af  de 
ældre  Bidrag  til  samme.  G.  var  Medlem  af  Bestyrelsen  for  « Bo- 
tanisk Forening*  i  1865 — 71  og  for  « Naturhistorisk  Forening* 
1869 — 90.  I  den  botaniske  Forenings  selskabelige  Sammenkomster 
har  han  stedse  været  et  virksomt  og  skattet  Medlem.  I  1891  fik 
han  Titel  af  Professor. 

Botan.  Tidsskr.  XII.  j^,  Rostrup, 

Grønlund,  David,  17 16 — 84,  Præst,  historisk  Samler,  blev  født 
ved  Roskilde  15.  Okt.  1716  og  var  Søn  af  Mogens  Davidsen  (f  1751) 
og  dennes  første  Hustru,  Karen  Nielsdatter  f.  Worm ;  Forældrene  vare 
Almuesfolk.  1736  blev  han  Student  fra  Roskilde  og  fik  2  Aar  efter 
Attestats.  Han  levede  i  største  Fattigdom  og  tog  paa  Lykke  og 
Fromme  til  Norge  for  at  søge  Kondition.  Ved  Mandal  opnaaede 
han  en  Huslærerplads  i  et  pietistisk  Hus,  som  til  en  Tid  ikke  und- 
lod at  gjøre  sin  Indflydelse  gjældende  paa  G.  selv.  Her  forblev 
han  med  en  kortere  Afbrydelse  til  1746,  da  han  vendte  tilbage  til 
Kjøbenhavn.  1747  blev  han  resid.  Kapellan  ved  St.  Cathrine  Kirke 
i  Ribe,  og  efter  30  Aars  Virksomhed  her  forflyttedes  han  1777  til 
det  nærliggende  Darum  og  Bramminge  Sognekald.  I  dette  Embede 
døde  han  19.  Dec.  1784.  Siden  1779  havde  han  tillige  været  Herreds- 
provst.  G.  er  bekjendt  som  en  flittig  historisk  Samler  med  levende 
Interesse  for  Fædrelandets  Historie.  Meget  i  Ribe  Arkiver  er  ved 
hans  Omsorg  reddet  fra  Undergang.  Han  registrerede  Stiftsarkivet 
og  indsendte  efter  kgl.  Ordre  Pergamentsbrevene  der  fra  til  Ge- 
hejmearkivet,  foruden  at  han  udarbejdede  2  fuldstændige  Afskrifter 
til  Opbevaring  i  Ribe  og  i  Arkivet  i  Kjøbenhavn.  Med  Biskop 
J.  C.  Bloch  i  Ribe  delte  han  Interesse  for  presbyterologiske  Arbejder 
og  samlede  Materialier  til  et  Værk  om  Ribe  Stifts  Gejstlighed,  i  det 
Biskoppen  efter  G.s  Forslag  lod  udgaa  udførlige  Skemaer  til  alle 
Stiftets  Præster  til  Brug  herved;  men  Værket  blev  aldrig  udarbejdet. 
Med  Klevenfeldt  stod  G.  i  Brevvexling  angaaende  historiske  Antikvi- 
teter. Det  eneste  trykte  Skrift,  G.  har  udgivet,  er  « Historisk  Efter- 
retning om  de  i  Ribe  By  for  Hexeri  forfulgte  og  brændte  Mennesker ». 
Det  tryktes  i  Viborg  1780,  men  forelaa  allerede  helt  udarbejdet  1768 
(Thottske  Saml.,  4to,  1459).  I  Ribe  Skolebibliothek  findes  en  Del 
af  hans  haandskrevne  Samlinger;  end  videre  efterlod  han  i  Familiens 
Eje  en  Dagbog  med  historiske  og  juridiske  Optegnelser  foruden  en 
Del  Kuriosa.  G.,  der  hele  sit  Liv  igjennem  plagedes  af  tunge 
Næringssorger,    var    en    lille,    tyk    Mand    med    venligt,    vindende 

Væsen.  Han  havde  3  Gange  været  gift  og  haft  21  Børn.  Hans 
første  Hustru  var  Rebecca  Kirstine  f.  Seifert  (f  1761).  1762  ægtede 
han  Margrethe  Astrup  Hygom  (f  1765);  tredje  Gang  indgik  han 
Ægteskab  (1765)  med  Lene  Cathrine  Boysen,  som  døde  et  haln 
Aar  før  G.     3  Sønner  vare  Præster. 

Addit.  4to,  Nr  621  paa  Univ.  Bibi.  i  Kbh.  Molbech,  Hist.-biogr.  Saml. 
S.  185  ff.  Ny  kirkehist.  Saml.  I.  154«".  Danske  Saml.  III,  118.  Saml.  t  jydsk 
Hist.  og  Topogr.  2.  R.  II,  36  ff.  A.Jantzen. 

Gude,  Claus  Frederik,  17 14 — 77,  Officer,  er  født  i  Kjøbenhavn 
22.  Nov.  17 14  og  Søn  af  Schoutbynacht  Henrik  Clausen  G.  (f.  1667 
f  1730)  og  Elisabeth  f.  Holling  (f  1734).  Han  blev  Kadet  1729, 
Fændrik  i  Neubergs  gevorbne  Rytterregiment  1735,  Ritmester  i  3. 
jyske  Kavalleriregiment  1738,  vendte  tilbage  som  Major  1747  til 
Neubergs  Regiment  (1748  holstenske  Ryttere,  1763  holstenske  Kyras- 
serer,  1767  holstenske  Dragoner),  hvor  han  roses  som  en  pligt- 
opfyldende og  særdeles  duelig  Rytterofficer,  blev  Oberstlieutenant 
1756,  Oberst  1761,  Generalmajor  1773  og  s.  A.  Chef  for  i*  sjæl- 
landske  Regiment  Ryttere.     Døde  ugift  i   Slagelse  17.  Febr.  1777. 

S.  A.  Sørensen, 

Gude»  Henrik,  1703 — 82,  Officer,  født  i  Rensborg,  Søn  af 
derværende  Borgmester  Claus  Clausen  G.,  blev  1725  Fændrik  i  Prins 
Christians  gevorbne  Infanteriregiment,  1726  Sekondlieutenant,  1733 
Premierlieutenant  og  s.  A.  forsat  til  Landkadetkompagniet,  1740 
Kapitajn,  1742  Major,  1747  forsat  til  fynske  gevorbne  Infanteriregi- 
ment (1749  Kronprinsens  Regiment)  og  her  1752  Oberstlieutenant, 
1758  Oberst.  1760  blev  G.,  der  havde  Ord  for  at  være  en  stræng 
og  myndig  Soldat,  udnævnt  til  Chef  for  Drabantgarden  og  tillige 
for  Landkadetkompagniet.  Som  Leder  af  sidstnævnte  Institution 
indlagde  han  sig  overordentlig  Fortjeneste.  Mænd  som  W.  H.  F. 
Abrahamson  (I,  68)  m.  fl.,  der  vare  Kadetter  før  og  efter  G.s  An- 
komst til  Kompagniet,  kunne  ikke  finde  Ord  stærke  nok  til  paa 
den  ene  Side  at  fremhæve  den  utrolige  Vankundighed  og  Raahed, 
der  da  herskede  mellem  Kadetterne,  paa  den  anden  Side  at  be- 
rømme den  pædagogiske  Indsigt  og  det  reformatoriske  Snille,  som 
G.  i  Forbindelse  med  human  og  uegennyttig  Optræden  lagde  for 
Dagen  ved  Rensningen  af  denne  «Augiasstald».  Frugten  af  G.s 
omfattende  Reformer  —  af  hvilke  her  kun  skal  nævnes  den  rent 
ydre,  at  det  lykkedes  ham  at  faa  Landkadetterne  udskilte  fra  Sø- 
kadetterne  af  det  hidtilværende  fælles  Hjem  paa  Sokadetakademiet 

Og  et  Landkadetakademi  indrettet  i  det  Brockdorflfske  Palais  — 
gik  dog  for  en  Del  til  Spilde  ved,  at  Regeringen  dels  lod  ham  for- 
blive i  Posten,  til  han  havde  overlevet  sig  selv,  dels  flere  Gange 
afbrød  hans  Virksomhed,  medens  han  stod  i  sin  fulde  Kraft.  I 
1762  kommanderede  han  saaledes  i.  norske  Feltregiment  ved  Hæren 
i  Meklenborg,  og  fra  1764 — 66,  i  hvilket  sidste  Aar  han  udnævntes 
til  Generalmajor,  var  han  Kommandant  i  Gliickstadt  og  Chef  for 
Dronningens  Livregiment.  Da  Struensee  i  sin  sidste  Regerings- 
maaned  gjorde  ham  til  Kommandant  i  Kjøbenhavn,  var  det  vel 
nok  Meningen,  at  han  skulde  agere  Bussemand,  men  han  var  alle- 
rede den  Gang  saa  legemlig  affældig,  at  det  kun  kunde  opfattes 
som  grovkomet  Satire,  naar  Generalfiskal  Wiwet  i  sit  Aktionsindlæg 
mod  Struensee  betegnede  G.  som  4(en  Mand,  der  med  Stemme  og 
Mine  skulde  kunne  kyse  den  hele  By».  Han  arresteredes  17.  Jan. 
1772,  men  kom  kort  efter  paa  fri  Fod.  1774  ved  Arveprinsens 
Bryllup  blev  han  Generallieutenant,  1777  hvid  Ridder,  1779  afgik 
han  fra  Landkadetkompagniet  (Drabantgarden  var  nedlagt  1763) 
med  sin  fulde  Gage  som  Pension.  G.,  der  1750  havde  ægtet  Enken 
efter  Pastor  Nicolaus  Heinrich  Wittmach  (f  173 1),  men  var  bleven 
Enkemand  1763,  tog  efter  sin  Afsked  Ophold  i  Rensborg  hos  Søster- 
sønnen Oberstlieutenant  Frants  Henrik  Hesselberg,  som  blev  hans 
Universalarving.  Han  døde  21.  Maj  1782.  Af  Abrahamsons  Minde- 
runer over  den  afdøde  Hædersmand  bør,  under  Hensyn  til  de  løse 
Paasagn  i  C.  D.  Biehls  Breve,  her  gives  Plads  til  Linjen:  « Glemmer 
jeg  at  hædre  din  Amindelse,  glemmer  min  Tunge  at  tale,  min  Pen 
at  skrive*. 

Dansk  Litt.-Jouraal  III,  132.  IV,  171.  Minerva  III,  277.  IV,  541.  Øst, 
Archiv  f.  Psychologie,  Hist.  osv.  X.     Hist  Tidsskr.  3.  R.  IV.     5.  ^.  Sørensen. 

Gude,  Jacob,  1754 — 1810,  Justitsraad,  Søn  af  Hofproviant- 
forvalter  Niels  G.  (der  ikke  hørte  til  den  adelige  Slægt  Gude)  og 
Christine  f.  Due,  var  født  i  Kjøbenhavn  3.  Juni  1754,  blev  1769 
Student,  tog  1773  juridisk  Examen,  indtraadte  1774  ved  Bekjendt- 
skab  med  B.  W.  Luxdorph  i  danske  Kancelli  som  Volontær  og 
udnævntes  allerede  1776  til  Kancellisekretær,  væsentiig  af  Hensyn 
til,  at  Udfærdigelsen  af  de  mange  Indfødsbreve  i  Henhold  til  den 
nylig  emanerede  Lov  « Indfødsretten »  blev  overdraget  ham.  1783 
blev  han  Sekretær  ved  General-Kirkeinspektionskollegiet,  ved  hvis 
Ophævelse  han  1792  ansattes  som  Sekretær  i  Kollegiet  de  cursu 
Evangelii  promovendo  og  Inspektør  ved  Waisenhuset;  1798  fik  han 

Dansk  biogr.  Lex.     VI.  Juni  189a.  1 8 

Titel  af  Kancelliraad  og  1809  af  Justitsraad;  død  pludselig  10.  Okt. 
1810.  Gift  13.  Juli  1785  med  Helene  Marie  York  (f  1828).  G.  var 
en  flersidig  dannet  Mand  med  mange  Interesser;  især  fængslede 
Historien  ham,  og  det  var  vistnok  hans  Lyst  til  ogsaa  at  bidrage 
sit  til  at  bevare  Erindringen  om  Begivenheder  og  Personer  fra  hans 
Tid,  der  bevægede  ham  til  i  sine  sidste  Aar  at  nedskrive  sine 
Oplevelser,  af  hvilke  de  interessanteste  Partier,  der  give  gode  Bidrag 
til  Skildringen  af  Struensees  Periode  6g  til  Bedømmelsen  af  flere 
fremragende  Personer  fra  Christian  VII's  Tid,  senere  ere  trykte. 
Som  Embedsmand  var  han  utrættelig  og  samvittighedsfuld  og  om- 
fattede med  største  Kjærlighed  Waisenhuset,  hvis  Rettigheder  han 
ved  forskjellige  Lejligheder  uforsagt  vidste  at  hævde. 

Personalhist.  Tidsskr.  2.  R.  II.  G,  L.  Wad. 

Gude,  Ludvig  Jacob  Mendel,  f.  1820,  Præst,  er  en  Søn  af 
Birkedommer  Albert  Peter  G.  (den  foregaaendes  Søn)  og  Louise 
Henriette  f.  Thomsen.  Han  blev  født  i  Rude  ved  Holsteinborg 
23.  April  1820,  og  da  hans  Fader  siden  blev  Byfoged  i  Slagelse, 
kom  han  i  denne  Bys  Latinskole,  fra  hvilken  han  blev  dimitteret 
1837.  Allerede  i  hans  Studentertid  havde  Martensen  stor  Indflydelse 
paa  ham,  og  han  blev  i  Aarenes  Løb  en  af  dennes  nærmeste 
Venner  og  mest  trofaste  Disciple.  Efter  1844  at  have  taget  theo- 
logisk  Attestats  levede  han  nogle  Aar  i  Kjøbenhavn,  sysselsat  med 
Studier,  Manuduktion  og  Undervisning  i  Borgerdydskolen  paa  Chri- 
stianshavn, og  hans  Tanker  vare  rettede  mod  en  Lærerpost  ved 
Univenjitetet.  1848  blev  han  imidlertid,  efter  privat  Indstillings 
kaldet  til  Sognepræst  i  Hunseby  paa  Laaland,  og  der  fra  blev  han 
1866  forflyttet  til  Roskilde  som  Domprovst  og  Sognepræst  ved  Dom- 
kirken samt  Provst  for  Sømme  og  Voldborg  Herreder.  1846  ægtede  han 
Marie  Henriette  Amalie  Meinig,  Datter  af  Justitsraad,  Birkedommer 
H.  C.  M.  og  Eisabe  Georgine  f.  Didrichsen.  I  sin  Landsbypræstetid 
tog  han  Del  i  den  kirkelige  Debat  ved  et  anonymt  Skrift:  «0m 
Mag.  S.  Kierkegaards  Forfattervirksomheds  (1851)  og  et  Indlæg  i 
Kirkeforfatningsstriden  (1857),  og  desuden  udgav  han  en  Monografi 
om  «Irvingianismens  Betydning  i  vor  Tid»  (1859).  Under  Virksom- 
heden i  Roskilde  har  han  (1874)  vundet  den  theologiske  Doktorgrad 
ved  I.  Del  af  et  større  dogmatisk-historisk  Værk  om  den  hellige 
Nadver;  2.  Del  udkom  1887.  Foruden  et  Par  mindre  Skrifter  har 
han  i  Roskilde  end  videre  udgivet  2  Samlinger  af  Prædikener  paa 
Juleaften,  der  baade  fra  Formens  og  Indholdets  Side  indtage  en  høj 

Plads  inden  for  den  Mynster- Martensenske  Skoles  Bidrag  til  den 
homiletiske  Litteratur.  Han  har  gjentagne  Gange  været  Formand 
for  Roskilde  Præstekonvent  og  siden  1875  ^^^  Censor  ved  den  theo- 
logiske  Embedsexamen.  1888  blev  han  udnævnt  til  Kommandør  af 
Danebrog  af  2.  Grad. 

Universitetsprogram  til  Reformationsfesten  1874.  Erslew,  Forf.  Lex.  Elvius, 
Danmarks  Præstehist   1869—84  S.  407.  Pr»  Nielsen, 

Gude,  Marqvard,  1635 — 89,  lærd  Bogsamler,  født  i  Rens- 
borg  I.  Febr.  1635  ^%  ^^^  ^  Raadmand  Peter  G.  Fra  Skolen  i 
sin  Fødeby  gik  han  til  Gymnasiet  i  Hamborg,  hvor  han  især  lagde 
sig  efter  Filologi  og  Historie,  og  Universitetet  i  Jena,  hvor  han 
studerede  Lovkyndighed  og  de  skjønne  Videnskaber  1655 — 57;  han 
afsluttede  sine  Universitetsstudier  ved  kortere  Ophold  i  Leipzig  og 
Erfurt.  Hans  Flid  og  Iver  for  at  tilegne  sig  de  mest  mulige  Kund- 
skaber skildres  som  overordentlig;  han  undte  sig  ingen  Hvile, 
næppe  nok  den  nødvendige  Føde,  for  uafbrudt  at  opholde  sig  i 
Høresalene,  Bibliotheker  og  Musæer.  1658  gik  han  til  Frankfurt 
a.  Main  for  at  være  Vidne  til  et  Kejservalg  og  den  højtidelige 
Kroning.  Efter  et  længere  Ophold  her  gik  han  til  Leiden,  Utrecht 
og  Amsterdam,  hvor  han  modtog  forskjellige  fordelagtige  Tilbud, 
bl.  a.  om  at  blive  Lærer  ved  den  borgerlige  Højskole  (Athenæum). 
Han  valgte  at  blive  Hovmester  for  den  rige  Samuel  Schass,  hvem 
han  dels  underviste  i  Hjemmet,  dels  fulgte  paa  lange  Rejser  i 
Frankrig  og  Italien.  Han  lagde  her  Gnmden  til  sin  store  Samling 
af  Haandskrifter  og  Bøger,  ligesom  han  studerede  Mønter  og  sam- 
lede Indskrifter  af  historisk  Værd.  Efter  Tilbagekomsten  til  Holland 
(1664)  forblev  han  her  hos  Schass,  sysselsat  med  lærde  Studier, 
indtil  han  167 1  kaldtes  til  Gottorp  som  hertugelig  Bibliothekar  og 
Raad.  Som  saadan  sendtes  han  bl.  a.  i  Vinteren  1674 — 75  til 
Kjøbenhavn  for  at  hindre  en  for  Gottorp  ufordelagtig  Overenskomst 
mellem  de  nordiske  Magter.  1675  ^^^^  Schass,  der  havde  ftilgt 
ham  til  Slesvig  og  indsatte  ham  til  sin  Arving;  der  siges,  at  han 
ejede  3  Tønder  Guld.  Nogle  Aar  efter  trak  han  sig  tilbage  fra 
Hertugen,  som  havde  taget  Ophold  i  Hamborg,  og  levede  i  denne 
By,  indtil  han  9.  Maj  1682  modtog  en  Udnævnelse  til  Raad  ved 
det  kongelige  Regeringskancelli  i  Gliickstadt.  1683  opholdt  han  sig 
som  dansk  Afsending  hos  Biskoppen  af  Miinster,  der  fattede  en 
saa  stor  Godhed  for  ham,  at  han  testamenterede  ham  sin  store 
Bogsamling.    Da  Slesvig  1684  inddroges  under  Kronen,  beskikkedes 

G.  til  første  Medlem  af  Regeringskancelliet  paa  Gottorp.  Han 
døde  26.  Nov.  1689,  kort  efter  at  han  igjen  havde  maattet  over- 
levere Regeringen  til  Hertugen.  Hans  berømte  Bibliothek  og 
Haandskriftsamling,  de  største  i  Samtiden,  vare  i  mange  Aar  Gjen- 
stand  for  Forhandlinger  og  paatænktes  kjøbte  af  Kongen;  men  Planen 
kom  ikke  til  Udførelse,  og  Bøgerne  splittedes  ved  Avktioner,  medens 
Haandskrifteme  af  Leibnitz  erhvervedes  til  Wolfenbiittel. 

Moller,  Cimbria  lit.  III,  282  ff.  Werlauff,  Efterr.  om  det  store  kgl.  Bibi., 
2.  Udg.  A,  D»  Jørgensen, 

Gudenrath,  Jacob  Just,  1758 — 1825,  Jurist,  fødtes  i  Kjøben- 
havn  26.  Juni  1758.  Hans  Forældre  vare  Præst  i  Børnehuset  Schack 
G.  (t  1758)  og  Frederikke  f.  Høvinghoflf.  G.  blev  Student  1776, 
studerede  først  Theologi,  men  forlod  dette  Studium  for  Retsviden- 
skabens Skyld  og  blev  juridisk  Kandidat  1784.  Kort  efter  blev  han 
ansat  som  Sekretær  ved  det  kirurgiske  Akademi  og  som  Lærer  i 
Humaniora  ved  samme.  I  1788  konkurrerede  han  med  Chr.  Cold 
og  J.  F.  V.  Schlegel  om  et  juridisk  Professorat,  men  opnaaede 
ikke  dette  Embede.  1790  fratraadte  han  sit  Embede  ved  det  kirur- 
giske Akademi  og  beskæftigede  sig  derefter  med  litterære  Arbejder 
og  med  Manuduktion  til  juridisk  Examen.  I  181 1  blev  han  indtil 
videre  antagen  til  mod  et  Honorar  at  holde  private  Examinatorier 
og  Disputerøvelser  i  det  latinske  Sprog  med  Jurister,  og  hermed 
vedblev  han  til  sin  Død,  4.  Okt.  1825.  I  1798  ægtede  han  Frede- 
rikke Wilhelmine  Meyner  (f.  1765  f  1836),  Datter  af  Fabrikør  J.  T.  M. 

G.  deltog  med  Iver  i  Debatten  om  de  Spørgsmaal,  som  be- 
vægede Tiden.  Af  samtidige  roses  han  som  en  frimodig  Kæmper 
for  Sandhed  og  Ret,  og  hans  mange  Afhandlinger  i  forkjellige 
Tidsskrifter  vidne  om,  at  denne  Dom  ikke  er  urigtig.  Men  et  klart 
Hoved  var  han  aldrig,  og  hans  sygelige  Selvfølelse  udviklede  sig, 
efter  at  han  var  bleven  besejret  i  Konkurrencen  af  Cold,  og  navnlig 
efter  at  ogsaa  Schlegel  senere  var  bleven  foretrukket  for  ham  ved 
Besættelsen  af  et  juridisk  Professorat,  til  en  lidenskabelig  Bitterhed 
over  for  de  bestaaende  Tilstande,  der,  tillige  med  hans  glødende 
Tyskerhad,  gjorde  hans  Kritik  højst  ensidig  og  uklar,  ofte  næsten 
uforstaaelig.  Ogsaa  i  hans  betydeligste  juridiske  Arbejder  —  Af- 
handlingerne i  « Statistisk,  juridisk  og  litterarisk  Bibliothek »  og  i 
dette  Tidsskrifts  af  ham  selv  udgivne  Fortsættelse,  «Juridisk  Biblio- 
thek*  (1798 — 1825),    om   Straffelovgivningen  —  svækkes   mange    i 

Grunden  træflfende  Bemærkninger  af  hans  Overdrivelser  og  Ensidig- 
heder. 

Erslew,  Forf.  Lex.  Holm,  Den  offentl.  Mening  og  Statsmagten  i  den  dansk- 
norske Sut  i  Slutn.  af  det  18.  Aarh.  S.  loo  f.  107.  y«/.  Lassen. 

Gudme,  Andreas  Christoffer,  1779 — 1835,  Forfatter,  født  i 
Ærøskjøbing  i.  Avg.  1779  (Søn  af  Sognepræsten  Søren  G.?).  Han 
studerede  først  Theologi,  vistnok  ved  tyske  Universiteter,  og  blev 
Kandidat,  men  opgav  derefter  «af  en  ubekjendt  Grund*  sit  Studium 
og  blev  Landmaaler;  som  saadan  deltog  han  i  den  geografiske  Op- 
maaling  af  Slesvig.  1806  nedsatte  han  sig  i  Kiel  og  blev  Land- 
inspektør. Han  udfoldede  en  halv  Snes  Aar  derefter  og  indtil  sin 
Død  en  betydelig  Forfattervirksomhed,  i  det  han  især  søgte  at  op- 
lyse Hertugdømmernes  statistiske  Forhold  med  Hensyn  til  Arealet 
og  Folketallet,  ligesom  han  fremsatte  en  Række  statsøkonomiske 
Forslag,  deriblandt  til  en  Kanal  mellem  Østersøen  og  Elbens  nedre 
Løb  (1818  fif.).  1826 — 29  udgav  han  en  Haandbog  i  Vandbygnings- 
kunsten i  3  Dele.  1833  udkom  i.  Del  af  et  andet  større  Værk: 
«Schleswig- Holstein »,  indeholdende  Hertugdømmernes  Statistik, 
medens  de  følgende  Dele  skulde  indeholde  deres  Geografi  og 
Topografi.  Han  var  som  Forfatter  uberørt  af  den  politiske  anti- 
danske  Bevægelse.  G.  døde  10.  Juni  1835  i  Wiesbaden,  hvor  han 
havde  søgt  Helbredelse.     Han  var  ugift. 

Neuer  Necrolog  der  Deutschen  XIII,  541.  Ltlbker  u.  Schroder,  Schlesw.- 
Holst.-Lauenb.  Schriftsteller-Lex.  Alberti,  Schlesw.-Holst-Lauenb.  Schriftsteller-Lex. 

A,  D.  Jørgensen. 

Gudme,  Herman  Peter,  17 13 — 72,  Præst,  blev  født  3.  Okt. 
1 7 13  i  Herslev  Præstegaard  ved  Fredericia;  hans  Forældre  vare 
Sognepræst  Niels  G.  og  Kirstine  f.  Bruun.  1730  deponerede  han 
fra  Odense,  laa  paa  Elers'  og  senere  paa  Borchs  Kollegium,  men 
fik  først  Attestats  1745,  efter  at  han  Aaret  i  Forvejen  havde  taget 
Magistergraden.  Fra  1746  holdt  han  Forelæsninger  og  Disputer- 
øvelser  ved  Universitetet  som  Biskop  Herslebs  Vikar.  Ved  Doktor- 
promotionen 1752  i  Anledning  af  Frederik  V's  andet  Giftermaal  fik 
han  den  theologiske  Doktorgrad,  og  1754  kaldedes  han  til  Stifts- 
provst og  Sognepræst  ved  Budolphi  Kirke  i  Aalborg.  I  dette 
Embede  døde  han  ugift  aldeles  pludselig  9.  Sept.  1772.  Han  var 
Medejer  af  Bogtrykkeriet  i  Aalborg.  Af  Skrifter  har  han  kun  ud- 
givet akademiske  Disputatser. 

Jydske  Efterretn.  1772,  Nr.  42.    Worm,  Lex.  ov,  lærde  Mænd.    A,  Jantzen, 

Grudme,  Søren,  1729 — 95,  Præst,  forriges  yngre  Broder,  blev 
født  i  Herslev  Præstegaard  12.  Sept.  1729  og  deponerede  fra  Viborg 
1747.  Ved  Universitetet  nød  han  særlig  Vejledning  af  sin  Broder, 
tog  Attestats  1750  og  fik  nogen  Tid  efter  Tilbud  om  Plads  som  Repe- 
tent  i  Sorø;  men  han  foretrak  at  blive  i  Kjøbenhavn.  1753  blev 
han  Dekan  paa  Kommunitetet,  senere  Alumn  paa  Borchs  Kollegium. 
1758  tog  han  Magistergraden  og  begyndte  snart  efter  at  holde  filo- 
sofiske Forelæsninger.  Det  var  en  trang  Vej.  Der  meldte  sig  nok 
nogle  Tilhorere,  men  de  fleste  forlangte  at  høre  ham  gratis.  Først 
da  han  1761  var  bleven  øverste  Dekan,  forbedredes  hans  Kaar  lidet. 
Gjennem  Broderen  gjorde  han  Bekjendtskab  med  Rektor  i  Aalborg, 
Professor  Ludvig  de  Hemmer,  der  1762  afstod  Rektoratet  til  G.; 
men  da  Hemmer  døde,  forinden  denne  Afetaaelse  var  bleven 
kongelig  konfirmeret,  fik  G.  ikke  Embedet.  Han  fortsatte  da  sin 
Virksomhed  som  Privatlærer  ved  Universitetet,  indtil  han  1769  blev 
Sognepræst  i  Ærøskjøbing.  Den  følgende  Sommer  kunde  han  da 
fra  Aalborg  hjemføre  sin  Brud,  ovennævnte  Rektor  Hemmers 
Datter  Sophie  Christiane  de  H.  G.  har  gjentagne  Gange  forsøgt 
sig  i  Læredigtet.  1760  udgav  han  anonymt  « Tanker  om  Forsynet, 
mest  i  Betragtning  af  Mennesket»,  et  Digt  paa  30  Sider,  og  1763, 
efter  Rektor  Hemmers  Død,  rimeligvis  som  Trøsteskrift  til  den  af- 
dødes Familie,  under  Navn  « Forsøg  til  Tanker  om  Evighedens. 
G.  døde  i  Ærøskjøbing  15.  Juli  1795,  faa  Dage  efter  sin  Hustru. 
Siden  1781  havde  han  tillige  været  Provst  paa  Ærø. 

Worm,  Lex.  ov.  lærde  Mænd.    Nyerup,  Kbhvns  Universitets  Annaler  S.  355. 

A,  Jantzen, 

Gtidmundsen,  Lage,  — o.  1252,  Ridder.  Denne  Adelsmand 
findes  alt  for  Kong  Valdemar  Sejers  Død  blandt  Hertug  Abels  Hof- 
mænd og  fulgte  ham  senere  bestandig  som  en  højt  betroet  Mand. 
Da  Hertugen  1250  lod  sin  Broder  Kong  Erik  fængsle  og  føre  bort 
paa  Slien  af  Tyge  Bost,  fulgte  L.  G.  efter  i  en  anden  Baad;  Kongen 
gjenkjendte  hans  Stemme  i  Natten  og  sluttede  af  hans  Tilstedekomst, 
at  det  vilde  gjælde  hans  Liv  (IV,  544).  Skjønt  Abel  senere  fralagde  sig 
al  Del  i  Drabet,  beholdt  han  dog  L.  G.  om  sig;  Ærkebispen  Johan 
Grand  anførte  senere  dette  som  en  formentlig  Grund  til  ikke  at 
forfølge  nogen  for  Drabet  paa  Erik  Glipping.  Efter  Abels  Død 
forlod  L.  G.  dog  Riget  og  skal  kort  efter  være  bleven  dræbt  paa 
Slottet  i  Kiel,  hvor  han  ved  Brætspillet  kom  i  Klammeri  med  en 
tysk  Ridder.  —  Han  var  gift  med  Ingeborg,  en  Datter  af  Anders 

Graasøn  af  Tersløse,  der  ligeledes  nævnes  blandt  Hertug  Abels 
Mænd,  og  Esbem  Snares  Datter  Cæcilia.  Han  efterlod  en  Søn, 
Lage  Lille.  A,  D,  Jørgensen. 

Gudmundsson,  Dadi,  — 1563.  Storbonden  D.  G.,  en  af 
Islands  mest  fremtrædende  Mænd  paa  Reformationstiden,  var  Søn 
af  Guflmundur  Finnsson  og  tilhørte  en  fra  Gaarden  Akrar  i  det 
vestlige  Island  (M^ra  Syssel)  stammende  Slægt.  Selv  boede  han 
paa  Gaarden  Sn6ksdalur  i  Dala»  Syssel,  ligeledes  paa  Vestlandet. 
Familieforbindelser  og  Privatforhold  bragte  ham  tidlig  til  at  slutte 
sig  til  den  lutherske  Reformation,  og  han  blev  saaledes  en  naturlig 
Forbundsfælle  for  den  danske  Regering  og  dennes  Tilhængere, 
hvorfor  man  ikke  alene  saa  igjennem  Fingre  med  hans  løse  Sæder, 
men  endogsaa  overdrog  ham  Myndighed  baade  som  Sysselmand  og 
Provst,  ligesom  han  allerede  1543  fik  Andel  i  Bestyrelsen  af  det 
inddragne  Klostergods.  D.  G.  var  en  Svoger  til  den  Aar  1548  ud- 
valgte protestantiske  Biskop  Mart.  Einarsson  (s.  IV,  477)  og  droges 
herved  mere  end  tidligere  ind  i  de  politiske  Forviklinger.  Hans 
Understøttelse  af  denne  og  navnlig  hans  Deltagelse  i  at  tilbagevise 
det  Forsøg,  som  den  ivrig  katholske  nordlandske  Biskop  Jon  Arason 
(s.  I,  299)  gjorde  paa  under  M.  Einarssons  Fraværelse  i  Danmark  at 
bemægtige  sig  Skalholt,  paadrog  ham  forskjellig  Overlast  af  den 
voldsomme  Prælat;  han  saa  flere  af  sine  Gaarde  udplyndrede  af 
J.  Arason  og  Sønner,  med  hvem  han  ogsaa  havde  private  Ejendoms- 
trætter,  og  blev  selv  ved  en  af  Biskoppen  nedsat  gejstlig  Ret  dømt 
værdig  til  Band  og  Fredløshed;  da  denne  Dom  underkjendtes  af 
den  verdslige  Øvrighed,  lyste  J.  Arason  højtidelig  Band  over  ham. 

1  det  følgende  Aar  gjorde  Biskoppen  2  Gange  Forsøg  paa  at  faa 
D.  G.  i  sin  Magt,  men  forgjæves  paa  Grund  af  dennes  Forsigtighed 
og  omfattende  Rustninger.    Da  J.  Arason  næste  Aar  (1550)  med  sine 

2  Sønner  slog  sig  ned  paa  den  D.  G.  tilhørende,  nær  Sn6ksdalur 
liggende  Gaard  Sauflafell,  kom  det  til  den  endelige  Afgjørelse 
imellem  dem.  Gaarden,  som  J.  Arason  og  Sønner  mente  at  have 
Fordringer  paa,  havde  oftere  været  udsat  for  deres  Plyndringer; 
men  Hovedhensigten  med  Besøget  denne  Gang  var  dog  en  anden, 
i  det  Biskoppen  haabede  ved  en  her  afholdt  verdslig  Rettergang 
at  kunne  faa  den  tidligere  afsagte  gejsdige  Dom  over  D.  G.  stad- 
fæstet. Imidlertid  forstod  D.  G.  med  vanlig  Dygtighed  at  samle 
Folk  og  i  Hemmelighed  føre  dem  mod  Fjenden.  Han  var  sine 
Modstandere  overlegen  i  Antal  og  Udrustning  og  bestemt  paa  ikke 

at  lade  dem  undslippe,  da  han  havde  modtaget  gjentagne  Opfor- 
dringer fra  den  danske  Konge  om  at  lade  Biskop  Jon  og  hans 
Sønner  gribe.  Da  disse  søgte  Tilflugt  i  Kirken,  lod  D.  G.  bryde 
Hul  paa  denne  og  dem,  efter  at  de  vare  slæbte  ud,  føre  som 
Fanger  til  Sn6ksdalur,  hvor  de  forbleve,  til  de  3  Uger  efter  kunde 
overleveres  til  den  kgl.  Befalingsmands  P'uldmægtig,  sammen  med 
hvem  han  ledsagede  dem  til  Skalholt  og  overværede  Henrettelsen, 
som  han  dog  skal  have  misbilliget.  I  den  følgende  Tid  bevarede 
D.  G.  sin  Magt  og  Anseelse,  men  hjemsøgtes  sine  sidste  Aar  af  en 
ondartet  Ansigtssygdom ,  der  ikke  alene  bandt  ham  til  Sygelejet, 
men  aldeles  udelukkede  ham  fra  Forbindelse  med  Omverdenen,  — 
i  Følge  Overtroen  bevirket  ved  J.  Arasons  Bandsættelse. 

D.  G.,  der  ved  sin  Død  (1563)  maa  have  været  til  Aars,  da  hans 
Kone  den  Gang  skal  have  været  o.  75  Aar  gammel,  har  utvivlsomt 
været  en  dygtig  Mand  med  Anlæg  for  at  styre  og  Lyst  og  Evne  til 
at  erhverve  Formue,  men  næppe  nøjeregnende  med  Midlerne  og 
plettet  af  den  gængse  Usædelighed,  der  hos  ham  antog  en  for 
Samtiden  anstødeligere  Form,  fordi  han  intet  Hensyn  tog  til  de 
forbudne  Grader.  Dette  gjorde  hans  Stilling  meget  usikker  over  for 
^  Myndighederne,  hos  hvem  han  maatte  søge  Amnesti  for  Hordom, 
Frilleliv  etc. ;  paa  den  anden  Side  bevidnede  Regeringen  ham  gjen- 
tagne Gange  sin  Tak  for  hans  Troskab  og  Iver  i  Kampen  mod 
Jon  Arason. 

F.  Johannæus,  Hist.  eccl.  Islandiæ.  E^polfn,  Islands  Arbækur.  ().  Bjarna- 
son,  Um  si^b6tina  å  Islandi.  J^f,  Kaalund* 

Gudmundsson,  J6n,  »807 — 75,  Politiker,  fødtes  15.  Dec.  1807 
i  Melshiis  ved  Reykjavik  som  Søn  af  en  fattig  Almuesmand,  Gud- 
mundur  BemharSsson,  og  mistede  allerede  i  en  Alder  af  6  Aar  sin 
Fader.  En  Kjøbmand  i  Byen  tog  ham  til  sig,  og  senere,  da  han 
gik  i  sit  15.  Aar,  sendtes  han  til  en  Slægtning  i  Borgarfjord,  der 
lod  ham  forberede  til  Optagelse  i  den  lærde  Skole  paa  Bessastadir, 
hvorfra  han  dog  først  dimitteredes  1832,  i  det  hans  Skolegang  var 
bleven  afbrudt  ved  en  Hofteskade,  der  gjorde  ham  til  Krøbling  for 
Livstid.  Efter  sin  Dimission  havde  J.  G.,  der  allerede  tidligere  var 
øvet  i  Kontorforretninger,  Ansættelse  hos  en  juridisk  Embedsmand, 
indtil  han  1835  udnævntes  til  Administrator  over  det  til  det  fordums 
Kloster  Kirkjubær  i  det  sydostlige  Island  hørende  Krongods.  Aaret 
efter  ægtede  han  H61mfri8ur  Thorvaldsdatter,  tilhørende  en  bekjendt 
islandsk  Præsteslægt,  og  i  de  følgende  10  Aar  havde  han  Bolig  paa 

den  nævnte  Gaard  Kirkjubær  i  Vester  Skaptafells  Syssel,  hvor  han 
viste  sig  som  en  duelig  Landbruger  og  Husholder.  Da  Altinget 
indstiftedes,  faldt  Egnens  Valg  paa  ham,  og  denne  Kreds  repræ- 
senterede han  nu  uafbrudt  1845 — 67.  J.  G.  var  en  af  de  5  Islæn- 
dere, der  af  Regeringen  udsaas  til  at  repræsentere  Island  i  den 
grundlovgivende  Rigsforsamling.  Aaret  efter  (1849)  konstitueredes 
han  til  Sysselmand  i  Skaptafells  Syslerne,  men  tilbragte  Vinteren 
1850 — 51  i  Danmark,  hvor  han  1851  tog  dansk -juridisk  £xamen. 
Samme  Sommer  forelagde  Regeringen  for  en  i  dette  Øjemed 
sammenkaldt  Forsamling  i  Reykjavik  et  Forslag  om  Ordningen  af 
Islands  Stilling  til  Danmark;  men  dette  afvistes  af  Forsamlingen, 
der  opstillede  langt  videre  gaaende  Fordringer  om  politisk  Selv- 
stændighed. Efter  dens  derved  paafulgte  Opløsning  deltog  J.  G.  — 
med  Opgivelse  af  sit  Embede  —  i  en  til  Kongen  afsendt  Depu- 
tation, der  dog  intet  opnaaede.  Han  ofrede  sig  fra  nu  af  ude- 
lukkende til  politisk  Virksomhed,  tog  fra  1852  fast  Ophold  i  Rey- 
kjavik og  overtog  Bladet  «J>j696lftir»,  der  (hvorvel  kun  et  IDle 
i4dags  Blad)  under  ham  udvikledes  til  Landets  første,  og  længe 
dets  eneste,  virkelige  Avis,  med  en  efter  Forholdene  betydelig  Ind- 
flydelse, saa  at  J.  G.  maa  regnes  blandt  Lederne  af  den  offentlige 
Mening  paa  Island  under  den  efterfølgende  langvarige  Forfatnings- 
strid.  Sprog  og  Form  vare  vel  ingenlunde  mønsterværdige,  men 
Redaktøren  fulgte  godt  med  og  behandlede  i  afgjort  oppositionel 
Aand  Politik,  Finanser,  Embedsforhold  m.  v.,  ligesom  han  med  Iver 
drøftede  de  offentlige  og  kommunale  Anliggender  i  det  hele,  og  hvad 
der  kunde  tjene  til  Næringsvejenes  Udvikling  og  Fremskridt  over- 
hovedet. Paa  Altinget  tog  han  virksom  Del  i  Arbejdet  og  valgtes 
flere  Gange  til  Formand.  Af  Regeringen  kunde  han  selvfølgelig 
ikke  være  særlig  velset,  men  konstitueredes  dog  1858  som  Sag- 
fører ved  Overretten.  Medlem  af  Byraadet  var  han  1856 — 68.  Da 
mod  Slutningen  af  hans  Liv  hans  Arbejdskraft  begyndte  at  tage  af, 
overdrog  han  det  af  ham  ledede  Blad  til  en  anden;  efter  et  langvarigt 
Sygeleje  afgik  han  ved  Døden  31.  Maj  1875.  —  J-  ^«  havde  været 
en  livfuld,  energisk  Natur  med  overordentlig  Arbejdskraft;  i  hans 
Hjem,  der  havde  Ry  for  Gjæstfrihed  og  Godgjørenhed,  samlede 
han  og  hans  Hustru  en  talrig  Husstand  om  sig. 

Andvari  VII  (1881).  Kr.  Kaalund, 

Gudmundsson,  Sigurdur,  1833 — 74,  Maler,  Arkæolog,  fødtes 
13.  Marts  1833  paa  Bondegaarden  Helluland  i  det  nordlige  Island 

(Skagafjarflar  Syssel);  Forældrene  vare  Guflmundur  Olafsson  og  Steinun 
Pålsdatter.  Da  han  som  Dreng  viste  Anlæg  for  Tegning,  sendtes 
han  i  sit  16.  Aar  til  Kjøbenhavn  for  at  uddannes;  men  misfornøjet 
med  at  være  sat  i  almindelig  Malerlære  forlod  han  strax  sin  Plads. 
Kort  efter  lykkedes  det  ham  at  komme  i  Forhold  til  flere  indflydelses- 
rige Kunstnere,  ved  hvis  Hjælp  han  fik  Adgang  til  Kunstakademiets 
Elementarskole.  De  Forventninger,  man  havde  næret  om  ham  som 
Kunstner,  opfyldtes  dog  ikke;  han  naaede  ikke  ud  over  Akademiets 
lavere  Klasser,  og  det  af  ham  udstillede  (1856  og  1858)  indskrænkede 
sig  til  nogle  middelmaadige  Portrætter  af  Landsmænd.  Imidlertid 
var  han  ved  sine  arkæologisk -kulturhistoriske  Interesser  kommen 
mere  og  mere  bort  fra  Malerkunsten,  og  efter  at  han  fra  1858 
havde  taget  fast  Ophold  i  Reykjavik,  sygnede  hans  Interesse  for 
denne  hen,  medens  han  helt  optoges  af  at  virke  for  folkelig  Væk- 
kelse. Da  han,  der  var  aldeles  uformuende,  men  af  en  noget  stiv- 
sindet og  trodsig  Natur,  og  som  manglede  Lyst  og  Anlæg  for  regel- 
mæssigt Arbejde,  ikke  naaede  nogen  lønnet  Stilling  eller  overhovedet 
havde  fast  Erhverv,  vare  hans  ydre  Forhold  elendige.  Ikke  des 
mindre  øvede  han  en  betydelig  Indflydelse  paa  den  yngre  Slægt, 
hvis  nationale  Selvfølelse  og  Begejstring  for  Fortiden  han  ansporede. 
En  saadan,  ogsaa  i  det  ydre  kjendelig.  Selvstændighed  søgte  han 
at  fremme  ved  Gjenoplivelsen  af  en  Nationaldragt,  hvad  der  for 
Kvindedragtens  Vedkommende  lykkedes.  Blivende  Fortjeneste  har 
han  indlagt  sig  ved  Oprettelsen  af  Oldsagsamlingen  i  Reykjavik 
(1863),  som  for  en  væsentlig  Del  skyldes  ham,  under  hvis  uegen- 
nyttige og  opofrende  l'ilsyn  denne,  der  har  ikke  ringe  Betydning, 
hurtig  voxede.  End  videre  virkede  han  med  stor  Iver  for  Iscene- 
sættelsen af  nationale  Skuespil  (Skole-  og  Studenterkomedier).  Han 
døde  ugift  8.  Sept.  1874.  —  Oldlitteraturen  var  den  Hovedkilde, 
hvortil  han  søgte  for  der  at  hente  Oplysninger  om  svundne  Tiders 
Levevis,  rilen  mangelfuld  Fordannelse  og  uheldige  Forhold  forhindrede 
ham  fra  her  at  yde  noget  af  videnskabeligt  Værd.  Om  Kvindedragten 
har  han  skrevet  en  Afhandling  i  «N^  Félagsrit*  XVII  (1857);  en 
Beskrivelse  af  Altingstedet  udkom  særskilt  1878,  ligesom  ogsaa  Teg- 
ningerne i  Dasents  Oversættelse  af  «Njåls  Saga»  skyldes  ham.  Større 
Betydning  har  hans  Beskrivelse  af  Oldsagsamlingen  («Sk^la  um 
Fomgripasafn  Islands»,  I — II,  1868 — 74). 

Weilbach,   Konstnerlex.      |jj6l6lfur   1888,  Nr.  17  ff.      Andvari  XV  (1889). 

Kr,  Kaalund, 

Gudmundsson,  Thorgeir,  1794 — 1871,  Sagaudgiver,  Præst. 
T.  G.,  der  er  Søn  af  Sognepræst  Guflmundur  j6nsson  og  dennes 
Hustru,  Thorbj6rg  J6nsdatter,  er  født  27.  Dec.  1794  paa  Præste- 
gaarden  6lafsvellir  i  det  sydlige  Island  (Åmess  Syssel).  Han  dimit- 
teredes fra  Skolen  paa  Bessastaflir  1814,  men  indskreves  først  1819 
ved  Kjøbenhavns  Universitet,  hvor  han  1824  tog  theologisk  Embeds- 
examen;  1827  blev  han  Lærer  ved  Søetatens  Drengeskoler,  blev 
Kateket  ved  Bremerholms  Menighed  og  ordineret  til  Præst.  1839 
udnævntes  han  til  Sognepræst  for  Gloslunde  og  Græshave  paa  Laa- 
land  og  forflyttedes  1849  til  Nysted  og  Herridslev.  Død  28.  Jan. 
1871.  Han  var  gift  med  Marie  f.  Langeland,  Datter  af  Justitsraad, 
Proviantgaardsforvalter  L.  T.  G.  var  Medstifter  af  det  nordiske 
Oldskriftselskab  1825  og  medvirkede  ved  Udgivelsen  af  den  «Fom- 
manna  sogur»  benævnte  Række  oldnordiske  Texter,  hvormed  Sel- 
skabet begyndte  sin  Virksomhed.  Han  har  deltaget  i  Udgivelsen 
af  I. — 3.  Bd.,  har  saa  godt  som  alene  udgivet  4. — 5.  Bd.  og  har 
væsentlig  Andel  i  6.  og  11.  Bd.  Ligeledes  har  han  for  samme 
Selskab,  i  Forening  med  en  Landsmand,  udgivet  «Islendfnga  sogur», 
I — II  (1829 — 30),  og  han  foretog  med  Selskabets  Understøttelse  1827 
en  Undersøgelse  af  Sagahaandskrifter  paa  de  offentlige  Bibliotheker  i 
Stockholm  og  Upsala.  For  det  Amamagnæanske  Legat  udarbejdede 
han  den  «Kormaks  Saga»  (1832)  ledsagende  latinske  Oversættelse. 
Som  indviklet  i  den  under  B.  Einarsson  (IV,  471)  omtalte  litterære 
Fejde,  der  fra  islandsk  Side  183 1  førtes  mod  Oldskriftselskabets 
Sekretær,  Professor  Rafn,  og  dennes  Kampfælle  Rask,  nødtes  T.  G. 
til  at  opgive  sin  Stilling  i  dette,  men  blev  samtidig  Rasks  Efter- 
følger som  Formand  for  det  islandske  litterære  Selskabs  kjøbenhavnske 
Afdeling.  Til  Brug  for  Menigmand  paa  Island  har  han  —  til  Dels 
sammen  med  andre  —  udgivet  forskjellige,  navnlig  religiøse,  Arbejder. 

Erslew,  Forf.  Lex.  Xr,  Kaalund, 

Gudmundsson,  Valtyr,  f.  1860,  nordisk  Filolog.  Han  fødtes 
II.  Marts  1860  paa  Gaarden  Arbakki  i  Hiinavatns  Syssel  i  det  nordlige 
Island,  hvor  hans  Moder,  Valdfs  GuSmundsdatter,  den  Gang  boede; 
Faderen,  GuSmundur  Einarsson  (Søn  af  en  bekjendt  islandsk  Avtodi- 
dakt,  Einar  Bjamason),  var  Kontorist  hos  Distriktets  Sysselmand.  Fra 
sit  4.  Aar  faderløs  fik  V.  G.,  der  var  anbragt  hos  forskjellige  Bønder, 
kun  den  nødtørftigste  Undervisning,  men  følte  dog  snart  Interesse 
for  Sagalitteraturen  og  i  det  hele  Trang  til  fyldigere  Kundskaber; 
det  lykkedes  ham  ogsaa  i  sit  17.  Aar  at  blive  optaget  i  Latinskolen 

i  Reykjavik,  hvorfra  han  1883  dimitteredes.  Ved  Kjøbenhavns 
Universitet  underkastede  han  sig  1887  en  Magisterkonferens  i  nor- 
disk Filologi  og  erhvervede  1889  den  filosofiske  Doktorgrad  ved  en 
Afhandling:  « Privatboligen  paa  Island  i  Sagatiden  samt  delvis  i  det 
øvrige  Norden ».  S.  A.  ægtede  han  Anna  Johannesdatter,  Datter  af 
afdøde  Sysselmand  J.  GuSmundsson.  —  V.  G.,  som  havde  vakt 
Opmærksomhed  ved  den  nævnte  akademiske  Afhandling,  der  vid- 
nede om  Forfatterens  nøje  Kjendskab  til  Oldlitteraturens  kultur- 
historiske Stof  saa  vel  som  til  de  tilsvarende  Nutidsforhold  paa  hans 
Fødeø  og  om  Anlæg  for  videnskabelig  Undersøgelse,  udnævntes  fra 
I.  April  1890  til  Docent  ved  Universitetet  i  islandsk  Historie  og 
Litteratur.  I  «Grundriss  der  germanischen  Philologie»  skyldes  imder 
«Sitte:  Skandinavische  Verhåltnisse»  Afsnittet  «Kleidung»  V.  G. 
Indbydelsesskr.  til  Kbhvns  Universitets  Reformationsfest  1889. 

Kr.  Kaalund, 

Guido,  — 1320,  Kansler,  der  er  bleven  forvexlet  med  en  under 
Striden  mellem  Erik  Menved  og  Jens  Grand  oftere  nævnt  Ribe- 
kannik med  samme  Navn,  stammede  uden  Tvivl  fra  Halland. 
Han  var  Kannik  i  Lund,  havde  været  det  i  nogle  Aar  og  tillige 
en  Tid  Kapellan  hos  Erik  Menved,  da  han  af  Domkapitlet  i  Lund 
valgtes  til  Decanus  efter  den  i  April  1308  afdøde  Johannes  Kalv. 
Fra  Ærkebiskop  Isamus'  Side  rejstes  der  imidlertid  Tvivl  om  Ka- 
pitles  Valgret,  og  først  efter  at  denne  saa  vel  som  Valget  vare 
blevne  underkastede  en  Prøvelse,  kunde  G.  i  Begyndelsen  af  Aaret 
1309  tiltræde  sit  nye  Embede.  Nogle  Aar  senere  (o.  13 14)  fik  G., 
der  fra  sin  Kapellantid  vistnok  har  haft  Kjendskab  til  Kancelli- 
forretninger,  tillige  Embedet  som  Kong  Eriks  Kansler.  Siden  Mag. 
Mortens  Død  (1304)  havde  Kongen  ikke  haft  nogen  Kansler,  men 
havde  ladet  dennes  Forretninger  udføre  af  en  Vicekansler.  G.  fore- 
stod Kanslerembedet  i  Kong  Eriks  5  sidste  Regeringsaar  og  døde  et 
halvt  Aars  Tid  efter  Kongen,  8.  Maj  1320,  i  Roskilde.     C.  Weeke. 

Guldberg,  Carl  Edvard  Lemming,  f.  1823,  Blindelærer.  Han 
er  født  26.  Okt.  1823  i  Nyborg,  ved  hvis  lærde  Skole  hans  Fader, 
Eggert  Christian  G.,  var  Adjunkt;  hans  Moder  var  Ane  Marie  Ber- 
githe  f.  Lemming.  Han  gik  først  i  Nyborg  lærde  Skole,  men  da 
denne  nedlagdes  1839,  kom  han  i  Odense  Katedralskole,  fra  hvilken 
han  blev  Student  1844.  Efter  i  185 1  at  have  taget  theologisk  Ex- 
amen  informerede  han  i  Skoler,  til  han  i  Sommeren  1858  med 
ministeriel  Understøttelse  fik  Lejlighed  til  at  besøge  flere  Blinde- 

anstalter  i  Tyskland,  hvorefter  han  blev  Andenlærer  ved  det  kgl. 
Blindeinstitut  paa  Citadelsvejen,  der  aabnedes  i  Nov.  s.  A.  Paa 
Instituttet  underviste  han  navnlig  i  Religion,  Naturlære  og  Skriv- 
ning, og  da  han  fra  Barn  havde  haft  Lyst  til  Haandarbejder,  be- 
skæftigede han  sig  ofte  med  at  tilvejebringe  forskjellige  for  de  blinde 
passende  Undervisningsapparater,  og  i  186 1  konstruerede  han  saa- 
ledes  et  Skriveapparat,  ved  hvis  Hjælp  de  blinde  kunne  frembringe 
en  tydelig  Blyantsskrift.  Dette  Apparat  er  blevet  paaskjønnet  ogsaa 
uden  for  Danmark  og  anvendes  i  forskjellige  Blindeinstitutter  i 
Norge,  Finland,  England  og  Holland.  Paa  Grund  af  Svagelighed  tog 
han  sin  Afsked  fra  Instituttet  ved  Udgangen  af  1885;  1887  tildeltes 
ham  Fortjenstmedaillen  i  Guld.  17.  Nov.  1863  ægtede  han  Augusta 
Marie  Emilie  Nicoline  Jacobsen  (f.  14.  Maj  1836  f  7.  Sept.  1873), 
Datter  af  Ingeniørkapitajn  L.  J.  —  Hans  yngste  Broder,  Ludvig 
August  Fribarg  G.  (f.  12.  Maj  1834),  der  1860  tog  polyteknisk  Ex- 
amen  i  anvendt  Naturvidenskab,  har  ogsaa  i  en  Aarrække  været 
ansat  ved  det  kjøbenhavnske  Blindeinstitut,  særlig  som  den,  der 
besørgede  dets  (Relief-)  Tryksager,  hvilken  Stilling  han  paa  Grund 
af  Sygdom  forlod  i  1891.  Hans  Navn  er  knyttet  til  Opfindelsen 
af  en  Rouletpasser  med  tilsvarende  Tegnestift,  ved  Hjælp  af  hvilke 
de  blinde  kunne  tegne  geometriske  Figiurer,  samt  af  en  Tavle  til 
Punktskrift. 

IndustrifoFeningens  Maanedsskr.  1872,  S.  269.  272.  277.  C,  Nyrop, 

Høegh-Guldberg,  Christian,  1777 — 1867,  Officer,  Søn  af  ndfr. 
nævnte  Gehejmeraad  Ove  H.-G.,  født  paa  Fredensborg  i.  Avg.  1777, 
blev,  5  Aar  gammel,  paa  en  kuriøs  Indstilling  til  Christian  VII  af 
Faderens  daværende  gode  Ven  General  Eickstedt  udnævnt  til 
Sekondlieutenant  å  la  suite  i  Livgarden  til  Hest.  De  kort  efter 
forandrede  Regeringsforhold  bevirkede  vel,  at  G.  ikke  blev  Hest- 
gardist, men  godt  kom  han  dog  til  at  nyde  af  sin  tidlige  Anciennitet, 
i  det  Kronprinsen  1790  lod  ham  give  Premierlieutenants  Udnævnelse 
i  jyske  Dragonregiment  (1796  jyske  lette  Dragoner),  hvor  han  1799 
blev  Ritmester.  Den  22aarige  G.,  der  i  Hjemmet  under  den  lærde 
Faders  Vejledning  sammen  med  sine  3  Brødre  havde  faaet  en  om- 
hyggelig Uddannelse,  var  paa  dette  Tidspunkt  utvivlsomt  bedre  be- 
vandret i  Klassikerne  end  i  at  føre  Eskadron,  men  han  havde  for- 
trinlige Anlæg  for  Tjenesten,  og  det  varede  ikke  længe  før  han 
kunde  gjælde  som  Mønster  for  en  Rytterofficer  —  stram  og  strix 
i  Kasemegaarden ,    forvoven  og  hensynsløs  paa  Hesteryggen.     Af 

Naturel  var  han  varmblodig,  men  højsindet  og  ridderlig,  glødende 
begejstret  for  sit  Fædreland,  dets  Sprog  og  Minder.  Et  smukt  Ud- 
slag blandt  mange  af  denne  Patriotisme  gav  sig  til  Kjende  efter 
Faderens  Død  1808,  da  han  og  Søskende  i  Anledning  af  de  Staten 
overgaaede  Ulykker  enedes  om  til  Tilintetgjørelse  at  indsende  et 
kongeligt  Gavebrev  paa  looooo  Dir.,  som  1778  var  bleven  skjænket 
deres  Fader  til  Udbetaling  paa  Anfordring  med  Renter,  ligesom  de 
selv  tilintetgjorde  flere  andre,  af  Kongehusets  Medlemmer  udstedte, 
men  ikke  i  bindende  Form  affattede  Gavebreve  paa  betydelige 
Summer.  181 1  udnævntes  G.  til  Major.  I  Felttoget  1813  deltog 
han  med  udmærket  Tapperhed,  først  under  sin  berømte  Chef  Niels 
Engelsted  i  de  jyske  lette  Dragoners  Kampe,  derpaa,  efter  Træf- 
ningen ved  Gudow  forsat  til  fynske  lette  Dragoner,  i  disses  glim- 
rende Indhug  i  Bataillen  ved  Sehested.  1816  blev  han  Oberst- 
lieutenant,  1826  Oberst,  1828  Kommandør  af  Danebrog,  183 1  Regi- 
mentschef, 1834  forsat  til  sjællandske  Lansenerer,  1840  Generalmajor, 
1842  ved  den  nye  Hærordning  Chef  for  i.  Kavalleribrigade,  1843 
Storkors  af  Danebrog  og  1848  ved  Frederik  VII' s  Tronbestigelse 
Generallieutenant  og  kommanderende  General  i  Nørrejylland  og 
Fyn.  Denne  Udnævnelse  var  dateret  2.  Marts,  men  G.  synes  først 
fuldstændig  at  have  overtaget  Posten  27.  s.  M.,  da  Oprøret  alt  var 
i  fuld  Gang  og  de  jysk-fynske  Afdelinger  i .  Begreb  med  at  koncen- 
trere sig  ved  Kolding,  hvorhen  han  Dagen  efter  forlagde  General- 
kommandoens Standkvarter,  vel  i  vden  Tanke,  at  han  var  selvskreven 
til  at  føre  Hærkorpset,  der  sendtes  syd  paa.  Som  bekjendt  blev 
imidlertid  Oberst  Hedemann  udset  til  dette  Hverv,  men  der  havde 
været  stærkt  Tale  om  at  vælge  G.  Hans  Alder,  hans  selvstændige 
og  heftige  Karakter,  der  gjorde  ham  mindre  skikket  til  at  under- 
ordne sig  Hærkorpsets  Stabschef,  Kapitajn  Læssøe,  i  hvis  Hænder 
Krigsministeren  vilde,  at  den  egentlige  Ledelse  skulde  lægges,  talte 
imod,  hans  anerkjendte  Dygtighed  og  i  Hæren  ansete  Navn  talte 
for,  og  det,  der  gjorde  Udslaget,  var  efter  Tschernings  eget  Sigende 
et  privat  Brev  fra  G.s  Stabschef,  Oberstlieutenant  Baggesen  (I,  429), 
i  hvilket  der  meldtes  Ministeren,  at  G.  havde  overanstrængt  sig, 
og  at  der  var  «indtraadt  en  saadan  Sindsforvirring  og  Stundesløs- 
hed, at  Generalen  ikke  mere  var  skikket  til  nogen  Befalingspost*. 
G.,  hvis  Aands-  og  Legemskraft  snart  viste  sig  at  være  usvækket, 
beholdt  imidlertid  sin  Generalkommando,  og  det  overdroges  ham 
paa  Basis  af  den  frivillige  Folkevæbning  at  organisere  « Reserve- 
korps»    for   den   aktive   Hær,    over    hvilken   Overbefalingen    endog 

stilledes  ham  i  Udsigt.  Med  Energi  og  Begejstring  skred  G.,  hvem 
Tanken  om  et  Folk  i  Vaaben  ikke  var  fremmed,  til  Løsningen  af 
denne  nye  Opgave,  men  ved  Regeringens  Vankelmodighed  i  alt, 
hvad  der  angik  Krigens  Førelse,  standsedes  snart  hans  Virksomhed. 
Allerede  5.  April  fik  han  Forbud  imod  at  lade  opstille  noget  Re- 
servekorps, 18.  s.  M.  udskiltes  Nørrejylland  af  hans  Generalkommando, 
og  2.  Maj  bevægede  Tscheming  ham  til  at  nedlægge  Befalingen. 
Han  stilledes  derpaa  å  la  suite  og  afskedigedes  15.  Avg.  1850. 

G.  syslede  gjæme  og  indtil  sin  høje  Alderdom  med  Litteraturen 
og  har  skrevet  flere  læseværdige  Afhandlinger  af  forskjelligartet  Ind- 
hold. Et  Par  polemiske  Piecer,  der  udkom  i  1841,  og  hvori  han 
paa  en  sympathetisk  Maade  værgede  sin  Faders  Minde  mod  Angreb 
af  C.  Ploug,  vakte  ikke  ringe  Opsigt  i  den  historiske  Verden.  Han 
ægtede  1802  Anna  Dorothea  v.  Munthe  af  Morgenstjerne  (f.  2.  Maj 
1774  f  18.  Marts  1866),  Datter  af  Kammerherre,  Stiftamtmand  Caspar 
Wilhelm  v.  M.  af  M.  (f.  1744  f  181 1)  og  Anna  Petra  Cathrine  f. 
de  Flindt  (f.  1750  f  1814).  Han  døde,  over  90  Aar  gammel,  31.  Okt. 
1867  paa  Frederiksberg. 

Øst,  Archiv  f.  Psychologie,  Hist  osv.  II,  267.  Erslew,  Forf.  Lex.  Hist 
Beretn.  om  5.  Dragonregiment  C.  C.  Krogh,  Hestgarden.  H.  Munthe,  Fam. 
Munthe  II.  S.  A,  Sørensen. 

Høegh- Guldberg,  Frederik,  1771 — 1852,  Forfatter,  Søn  af 
nedennævnte  Gehejmeraad  Ove  H.-G.,  blev  født  i  Kjøbenhavn 
26.  Marts  1771,  dimitteredes  privat  1790  og  tog  Artium  med  Ud- 
mærkelse, blev  1797  Lektor  i  dansk  Sprog  ved  Almuelærerseminariet 
paa  Blaagaard,  hvorfra  han  afgik  1805,  da  han,  efter  at  han  1803 
var  bleven  Lærer  hos  Prinsesse  Caroline  og  1804  havde  faaet  Titel 
af  Professor,  rejste  med  Hoffet  til  Kiel  og  opholdt  sig  der,  til  han 
i8io  fratraadte  sin  Lærerplads  og  fik  Rang  i  4.  Kl.  Nr.  3.  1813 
blev  han  Lærer  i  Dansk  ved  Artillerikadetinstituttet  i  Kjøbenhavn 
og  virkede  i  over  20  Aar  her  og  ved  den  senere  oprettede  militære 
Højskole.  1797  indgik  han  Ægteskab  med  Marie  Cathrine  Bilsted 
(f.  1773  f  1849),  Datter  af  Grosserer,  Kancelliraad  Jacob  B.  og 
Christine  Schiembeck.     Han  døde  i  Kjøbenhavn  21.  Sept.  1852. 

G.  har  udfoldet  en  meget  betydelig,  men  nu  næsten  fuldstændig 
glemt  Forfattervirksomhed,  dels  som  Medarbejder  af  en  Mængde 
Blade  og  Tidsskrifter,  dels  i  selvstændig  udkomne  Skrifter.  Af 
pædagogiske  Arbejder  har  han  skrevet  « Grundtræk  til  en  Skildring 
af  det  danske  Undervisningsvæsens  Beg)aidelse,   Fremgang  og  Til 

væxt»  som  Tillæg  til  hans  Oversættelse  af  Niemeyers  « Grundsæt- 
ninger for  Opdragelse  og  Undervisning*  (1800 — i),  han  bearbejdede 
en  bekjendt  Lærebog  af  C.  G.  Salzmann  og  udgav  den  som  « Peder 
Jensens  ABC  og  Læsebog*  (1798,  4.  Opl.  1855),  skrev  talrige  pæda- 
gogiske Afhandlinger  samt  opdragende  Bøger  for  Almuen.  I  Sammen- 
hæng med  denne  Virksomhed  staa  hans  Skrifter  om  dansk  Sprog, 
blandt  hvilke  det  mest  bekjendte  er  «Dannersprogets  Retskrivning 
og  Toneklang»,  der  udkom  1813  som  3.,  aldeles  omarbejdede  Op- 
lag af  et  allerede  1809  i  Kiel  udgivet  Skrift;  dets  svulmende  Pathos 
i  Stilen  og  dets  højstemte  patriotiske  Rhetorik  bleve  Æmne  for 
J.  L.  Heibergs  Satire  i  hans  « Julespøg  og  Nytaarsløjer*.  Ikke  liden 
Fortjeneste  af  sin  Tid  indlagde  G.  sig  som  Oversætter  af  romerske 
Klassikere.  1801  udgav  han  et  Hæfte  « Udvalgte  og  efter  vore 
Sæder  omarbejdede  Stykker  af  MartiaU,  1803  udkom  i  2  Bind 
hans  Oversættelse  af  Tibulls  Elegier,  1805  ligeledes  i  2  Bind  Terents' 
Skuespil  med  Anmærkninger  og  181 2 — 13  Plautus  i  4  Bind.  Af 
moderne  Digtning  har  han  frit  gjengivet  Tegners  «Nattvardsbamen» 
under  den  sødlige  Titel  « Nadverens  Børn  af  Tegner  og  Fr.  Høegh- 
Guldberg*.  Lignende  Navne  i  Tidens  sentimentale  Smag  have  nogle 
af  hans  egne  Poesier,  f.  Ex.  «Kjærmindeme  eller  de  lykkelige  Dage, 
en  Vaargave  mellem  elskende*,  « Roser  og  Torne,  Gjenlyd  af  et 
elskende  Hjærte  under  sammenhængende  Livsoptrin*  o.  1.  Hans 
Digte  ere  samlede  i  2  omfangsrige  Udgaver  (1803  og  181 5)  og  om- 
fatte alle  Datidens  yndede  Kunstformer:  Oratoriet  (« Skabelsen*),  Ele- 
gien (cAssistenskirkegaarden*,  G.s  mest  beundrede  Digt),  Idyllen 
(« Gamle  Hans*,  « Fiskernes  Nytaarsmorgen*,  «Aarhundredets  første 
Nytaarsmorgen*,  «Landevæmet»),  Drikkevisen  («Ud  til  Kampen  os 
Flaskerne  byde*),  Satiren  (« Birken*,  « Bøgen*,  «De  kjøbenhavnske 
Junkere*).  4  Skuespil  fik  han  opført  paa  det  kgl.  Theater,  nemlig  1793 
«Lise  og  Peter*,  Syngestykke  i  2  Akter  med  Musik  af  Wedel,  1795 
« Aftenen*,  Syngestykke  i  i  Akt  med  Musik  af  Schall,  1814  « Vennen 
paa  Rejsen*,  Lystspil  i  i  Akt,  og  1818  «Aften  er  ikke  Morgen  lig*. 
Lystspil  i  4  Akter;  intet  af  dem  fik  nogen  varig  Plads  i  Repertoiret. 

I  H.  C.  Andersens  første  kjøbenhavnske  Tid  tog  G.  sig  venlig 
og  virksomt  af  den  forladte  Yngling,  læste  Dansk  med  ham,  støt- 
tede ham  med  Pengehjælp  og  formaaede  Lindgreen  til  at  tage  sig 
af  hans  Uddannelse  til  Skuespiller.  « Skriv  bare  ingen  Vers!*  var 
hans  forstandige  Raad  til  Andersen  i  dennes  Skoletid. 

Erslew,  Forf.  Lex.  N.  M.  Petersen,  Den  dsk.  Lit.-Hist.  IV— V.  H.  C. 
Andersen,  Mit  Livs  Eventyr.     P.  Hansen,  Den  danske  Skueplads.     J>^  Hansen, 

Høegh-Guldberg,  Julius  Emil  Christopher,  f.  1842,  Overrets- 
sagfører. J.  H.-G.,  en  Sønnesøn  af  nedennævnte  Statsminister  O.  H.-G., 
er  født  15.  Marts  1842  i  Aarhus,  hvor  Forældrene,  Oberst  Julius  H.-G. 
og  Emilie  Johanne  Cathrine  f.  Friis,  vare  bosatte.  Han  blev  Stu- 
dent 1860,  juridisk  Kandidat  1867  og  nedsatte  sig  som  Overrets- 
sagfører i  sin  Fødeby  1869.  Ved  Siden  af  Sagførervirksomheden 
udfører  han  et  betydeligt  Arbejde  for  Landbruget.  Han  er  Sekre- 
tær og  Kasserer  i  følgende  Foreninger:  « Aarhus  Landboforenings 
(siden  1870),  « Fællesforeningen  af  jyske  Landboforeninger »  (1879), 
«det  jyske  Haveselskab »  og  «det  danske  Fjerkræavlerselskab*  (stiftet 
1891),  og  i  « Understøttelsesforeningen  for  trængende  jyske  Land- 
mænd og  deres  efterladtes  er  han  Forretningsfører  (siden  1881). 
Ikke  blot  har  H.-G.  haft  en  væsentlig  Andel  i  Udarbejdelsen  af 
disse  Foreningers  Love,  men  som  Medlem  af  forskjellige  af  deres 
staaende  Udvalg  hører  han  med  til  de  bærende  Kræfter  i  Jyllands 
landøkonomiske  Foreningsliv.  Han  er  i  Besiddelse  af  et  betydeligt 
administrativt  Talent,  hvad  han  fik  Lejlighed  til  ret  at  vise  som 
Sekretær  for  den  15.  danske  Landmandsforsamling  i  Aalborg  (1883). 
Nu  er  han  valgt  til  Sekretær  for  den  17.  Landmandsforsamling 
(Randers  1893).  Af  andre  Tillidsposter,  som  han  beklæder,  kan 
nævnes,  at  han  er  Konsulent  for  « Foreningen  af  danske  Kirkeejere » 
og  Statens  tilsynshavende  ved  de  mindre  Landejendomsbesidderes 
Brandforsikringsforening  i  Nørrejylland.  H.-G.  ægtede  14.  Sept.  1870 
Johanne  Christiane  Burmeister  (f.  1846),  Datter  af  Proprietær  B.  til 
Duelund. 

Gabchiøt,  Landbrug  og  Landmænd  i  Danm.  J£^  HerUL 

Høegh-Guldberg,  Ove,  1731 — 1808,  Statsmand  og  historisk  og 
theologisk  Forfatter.  Hans  Fader,  Jørgen  Høegh,  var  Kjøbmand, 
siden  Bedemand,  i  Horsens,  hvor  Sønnen  fødtes  i.  Sept.  1731. 
Moderen,  Helene  Dorthea  Ovesdatter  f.  Guldberg,  var  en  Kræmmer- 
datter. Kaarene  i  Hjemmet  vare  meget  smaa,  og  G.  maatte  som 
Barn  spise  paa  Omgang  hos  nogle  velhavende  Borgere  i  Horsens. 
Det  skyldtes  Hjælp  af  hans  Morbroder  Dines  Guldberg,  Præst  i 
Gylling,  at  han  blev  sat  i  Stand  til  at  studere.  Efter  denne  Mor- 
broder antog  han  Navnet  Guldberg,  hvormed  han  altid  betegnes. 
Men  hans  Forhold  som  Student  (hvilket  han  blev  1749)  vare  saa 
fattige,  at  han  maatte  forlade  Kjøbenhavn  og  ernære  sig  som  Hus- 
lærer i  Jylland,  samtidig  med  at  han  læste  til  theologisk  Embeds- 
examen.    Efter  at  han  havde  taget  den  (1754),  kastede  han  sig  ind 

i  videnskabelige  Studier.  Han  maa  have  tildraget  sig  Opmærksomhed 
som  en  ung  lovende  Videnskabsmand.  I  det  mindste  blev  han  1761 
ansat  som  Professor  eloqventiæ  ved  Akademiet  i  Sorø,  hvor  han 
virkede  indtil  1764.  Hans  videnskabelige  Interesser  vare  og  ved- 
bleve  hele  hans  Liv  igjennem  at  være  overvejende  theologiske  og 
historiske.  Det  var  et  Vidnesbyrd  om  hans  Kjærlighed  til  den 
klassiske  Oldtids  Historie,  at  han  i  disse  Aar  udgav  en  Oversættelse 
af  Plinius'  « Lovtale  til  Trajan»  med  en  Indledning  om  den  romerske 
Statsforfatning  (1763).  Naar  han  1761  offentliggjorde  « Tanker  om 
Mil  ton  og  den  saakaldte  religiøse  Poesi »,  viste  det,  at  han  med 
sine  historisk-theologiske  Interesser  forbandt  en  vis  æsthetisk  Sans. 
Denne  fandt  ogsaa  et  Udtryk  deri,  at  han  var  Medstifter  af  Sel- 
skabet til  de  skjønne  Videnskabers  Fremme,  og  han  vandt  Præmien 
for  Besvarelsen  af  en  Opgave,  dette  Selskab  udsatte,  nemlig  «Svar 
paa  det  Spørgsmaal,  hvilken  Indflydelse  det  har  i  de  skjønne 
Videnskaber,  naar  oplyste  Folk  stræbe  at  overgaa  hinanden*  (ud- 
kommet 1 761). 

At  han  virkede  saa  faa  Aar  i  Sorø,  var  en  Følge  af,  at  han 
1764  blev  kaldet  til  Lærer  for  Arveprins  Frederik  (s.  V,  325),  en 
Stilling,  han  senere  afløste  med  at  blive  Kabinetssekretær  hos  Prin- 
sen (1771).  Hans  fornemme  Elev  var  for  lidet  begavet  til,  at  hans 
Undervisning  kunde  bære  rige  Frugter;  men  han  brugte  ved  Siden 
deraf  sin  Tid  til  omfattende  Studier.  For  en  Del  har  han  nedlagt 
Udbyttet  deraf  i  sit  betydeligste  videnskabelige  Arbejde:  « Verdens 
Historie »,  der  udkom  i  3  Bind  (1768 — 72).  Uheldigvis  blev  dette 
Værk  kun  et  Fragment,  der  som  en  Følge  af  den  paafaldende  Vidt- 
løftighed, hvormed  Forfatteren  behandlede  de  ældste  Tiders  og 
Jødernes  Historie,  ikke  naaede  længere  ned  i  Tiden  end  til  den 
peloponnesiske  Krigs  Slutning.  Nu  har  dette  Skrift  kun  litterær- 
historisk Interesse;  det  er,  som  det  naturlig  maatte  være,  i  kritisk 
Henseende  meget  svagt,  uden  noget  sikkert  Princip  for  Kritikken, 
og  Forfatterens  religiøse  Orthodoxi  er  drevet  til  Yderligheder;  men 
det  vidner  om  en  betydelig  Læsning,  og  det  staar  højt,  hvad  Frem- 
stillingen angaar.  Der  er  baade  Liv  og  Kraft  der  i,  paa  sine  Steder 
virkelig  Aandrighed.  Samtidig  holdt  G.  sig  ikke  borte  fra  den 
Drøftelse  af  forskjellige  økonomiske  og  finansielle  Spørgsmaal,  som 
Trykkefriheden  fremkaldte.  Han  skrev  dels  under  Navnet  «Philo- 
danus»,  dels  anonymt  et  Flyveskrift:  «Azan  eller  den  for  Gjæld  ud- 
friede Fyrste»  (1771).  Hans  senere  Virksomhed  som  Statsmand  give 
flere  Udtalelser  af  ham  i  disse  Smaaskrifter  Interesse;  men  han  fandt 

en  alvorlig  Kritiker  i  Martfelt,  der  blandt  andet  udtalte  om  ham, 
at  han  ikke  havde  sagt  « andet  end  det,  enhver  god  Borger  bør 
vide,  som  ikke  vil  passere  for  rent  fremmed  i  Landets  Økonomi 
og  Kommerce». 

Den  største  Betydning  havde  dog  disse  Aar  derved,  at  de 
banede  Vejen  for  G.  til  at  blive  ledende  Statsmand.  Modsætningen 
imellem  hans  og  Struensees  Livsanskuelse  og  Grundsætninger  var 
saa  stor  som  vel  tænkeligt;  han  mente,  som  han  personlig  har  ud- 
trykt det,  at  « Fædrelandet,  rystet  ved  Struensees  rasende  Parti, 
hvert  Øjeblik  truedes  med  Undergange,  og  hans  Forbitrelse  æggedes 
end  mere  ved  de  Krænkelser,  som  Arveprinsen  og  dennes  Moder  vare 
udsatte  for.  G.  mente  derfor  fuldt  ud  at  gjøre  sin  Pligt,  da  han 
deltog  i  Sammensværgelsen  imod  Struensee.  Det  var  efter  dennes 
Fald  (17.  Jan.  1772),  at  han  kom  til  at  spille  sin  vigtige  Rolle  i  den 
Regering,  der  efter  ham  har  faaet  Navn  af  den  Guldbergske  Sty- 
relse. Forordningen  af  13.  Febr.  1772  havde  skullet  gjøre  Ende 
paa  Kabinetsregering  efter  Struenseesk  Mønster  og  tilsyneladende 
lagt  Magten  i  Gehejmestatsraadets  Hænder.  G.  selv  fik  ikke  Sæde 
i  dette,  men  vedblev  at  beholde  Stillingen  som  Kabinetssekretær 
hos  Arveprinsen.  De  Forfremmelser,  der  i  den  følgende  Tid  bleve 
ham  til  Del,  vare  vel  i  og  for  sig  hurtige  og  store,  men  dog  lang- 
somme i  Sammenligning  med,  hvad  Struensees  Karriere  havde 
været.  11.  Okt.  1774  udnævntes  han  til  Gehejmekabinetssekretær 
hos  Kongen,  14.  Maj  1776  blev  han  Stats-  og  Gehejmekabinets- 
sekretær, han  fik  Danebrogsordenen  29.  Jan.  1776,  blev  adlet  11.  Okt. 
1777  (fra  1773  at  regne)  med  Navnet  Høegh- Guldberg ,  opnaaede 
22.  Nov.  1780  Titel  af  Gehejmeraad  og  fik  9  Dage  efter  (i.  Dec.) 
Titel  af  Statsminister.  Endelig  blev  han  virkelig  Statsminister  og 
Medlem  af  Statsraadet  6.  April  1784;  men  allerede  8  Dage  efter 
afskedigedes  han  ved  Regeringsforandringen  14.  April  1784.  Ved 
Siden  deraf  var  han  bleven  Assessor  i  Skatkammeret  3.  Juni  1773, 
Medlem  af  Overbankdirektionen  og  den  extraordinære  Finanskom- 
mission  (13.  April  1782)  samt  af  den  vedvarende  Direktion  for  Sorø 
Akademi  (9.  Okt.  1782);  endelig  havde  han  Sæde  i  Kommissionen 
for  Skolevæsenets  Omordning  og  i  en  Kommission  til  « bedre  Ind- 
retning af  de  kongelige  Skuespil*. 

Denne  Opregning  af  hans  forskjellige  Stillinger  og  Værdigheder 
viser,  at  det  ikke  var  mere  end  8  Dage  før  hans  Afskedigelse,  at 
han  fik  Sæde  i  Statsraadet;  men  al  Verden  havde  fra  først  af  vidst, 
at  han  udøvede  en  overordentlig  Indflydelse  over  dem,    der  under 

Christian  VII's  tiltagende  Aandssvaghed  kunde  kaldes  Statens  Re- 
genter, Arveprinsen  og  Enkedronning  Juliane  Marie.  Vistnok  ere 
Forholdene  i  den  Guldbergske  Styrelse  endnu  ikke  tilstrækkelig  op- 
lyste. Han  har  selv  senere  undertiden  let  af,  at  man  gav  hani 
Ansvar  for  Beslutninger,  hvori  han  slet  ingen  Del  havde  haft,  og 
han  har  i  sine  Breve  talt  om  Forholdsregler,  han  gjæme  havde 
villet  sætte  igjennem,  men  uden  at  det  var  lykkedes  ham.  Vitterlig 
raadede  A.  P.  Bernstorff  for  den  udenrigske  Styrelse  fra  1773 — 80; 
Schack-Rathlou  havde  i  mere  end  én  Retning  meget  at  sige;  den 
ældre  Schimmelmann,  om  hvem  en  samtidig  Statsmand,  Grev  Osten, 
i  Aaret  1776  skrev,  at  han  nu  «var  det  store  Hjul»,  havde  indtil 
sin  Død  1782  den  afgjørende  Mening  paa  det  finansielle  Omraade, 
og  G.  følte  selv,  at  der  maatte  tages  stærkt  Hensyn  til  hans  Ønsker. 
Det  vilde  under  slige  Forhold  være  meningsløst  at  opstille  G.s  Magt 
som  jævnbyrdig  med  den,  Struensee  havde  udøvet.  Men  det  var 
dog  fuldt  berettiget,  naar  man  allerede  snart  efter  dennes  Fald 
mente,  at  den,  som  det  synes,  ubegrænsede  Tillid,  G.  fandt  hos 
Enkedronning  Juliane  Marie  og  Arveprinsen,  i  det  hele  og  store 
gav  ham  mere  Indflydelse  end  nogen  anden  enkelt  Mand,  og  det 
var  ved  Siden  deraf  umuligt  at  tage  fejl  af,  at  han  spillede  en 
vigtig  Rolle  i  de  forskjellige  Direktioner  og  Kommissioner,  hvori 
han  havde  Sæde.  Allerede  1773  omtalte  Grev  Osten  ham  i  et  Brev 
som  den,  der  raadede  for  «Regn  og  Solskin*,  og  Schimmelmann 
betegnede  ham  et  Par  Aar  senere  som  en  Mand,  hvis  Venskab 
nødvendigvis  maatte  kultiveres;  men  han  fik  stedse  større  og  større 
Raaderum.  Han  angav  selv  senere  i  et  Privatbrev,  at  han  først 
fra  Sept.  1783  «indflød  med  fuldstændig  Virksomhed*,  d.  v.  s.  blev 
eneraadende  paa  det  finansielle  og  økonomiske  Omraade;  men  i 
andre  Retninger  var  han  det  vitterlig  allerede  tidligere.  Bernstorffs 
Fald  i  Nov.  1780  (s.  II,  146)  var  et  slaaende  Vidnesbyrd  derom. 
Paa  flere  Pimkter  var  der  store  Modsætninger  imellem  dem,  blandt 
andet  netop  ogsaa,  hvad  den  ydre  Politik  angaar.  Hvor  stor  Be- 
tydning Bernstorff  end  tillagde  Ruslanijs  Venskab,  holdt  han  dog 
tillige  et  godt  Forhold  til  England  for  nødvendigt,  G.  derimod  mente 
i  den  Grad  at  maatte  anse  Rusland  for  den  vigtigste  Forbundsfælle, 
at  han  udtalte:  « Danmark  trænger  ej  til  England*.  Medens  Bern- 
storff derfor  i  Aaret  1780  kun  nødig  gik  ind  paa  en  væbnet  Nev- 
tralitet  i  den  Form,  som  Rusland  vilde  have,  fordi  Venskabet  med 
England  let  kunde  bringes  i  Fare  derved,  fandt  G.  intet  betænkeligt 
derved,  og  han  gav  paa  denne  Tid  endog  bag  Bernstorffs  Ryg  den 

danske  Statsafsending  i  St.  Petersborg  Ordrer,  der  pegede  i  en  anden 
Retning  end  den,  hvori  Bernstorff  instruerede  denne.  Føjer  man 
dertil,  at  Forholdet  imellem  de  to  Statsmænd  paa  denne  Tid  var 
vanskeliggjort  ved  personlig  Uvilje,  i  det  mindste  fra  G.s  Side,  kan 
man  være  overtydet  om,  at  det  ikke  var  denne  ubehageligt,  da 
Forholdet  til  Rusland  gav  en  passende  Anledning  til  at  afskedige 
Bernstorff.  I  hvilken  Grad  G.  derefter  følte  sig  som  den,  der  havde 
mest  at  sige  paa  den  store  Politiks  Omraade,  viser  den  Instrux, 
han  6.  Dec.  1780  udarbejdede  for  den  nye  Udenrigsminister,  Grev 
Rosencrone,  og  som  fik  Kongens  Underskrift,  efter  at  Stats- 
raadet  havde  tiltraadt  den.  Hovedpunktet  i  denne  var,  at  Rusland 
ikke  blot  var  «cden  bedste  Bundsforvandt,  thi  den  er  for  Sverige, 
vores  Arvefjende,  forskrækkelig*,  men  at  Venskab  med  det  gav 
Staten  en  saadan  Sikkerhed,  at  den  ikke  trængte  til  nogen  anden 
Forbundsfælle.  Naar  man  brugte  Forstand  og  handlede  snildeligen, 
havde  man  ej  heller  noget  «at  frygte  for  Ruslands  Overvægt  eller' 
at  skjælve  for  en  Dependance»,  For  øvrigt  var  G.s  Udenrigspolitik 
afgjort  fredelig,  ogsaa  over  for  Sverige,  som  han  dog  troede  altid 
vilde  bevare  sit  gamle  fjendske  Sindelag  imod  Danmark;  han  mente, 
at  de  skaanske  Provinser  maatte  man  en  Gang  for  alle  opgive 
Tanken  om  at  gjenvinde,  og  at  det  var  bedst. at  afholde  sig  fra 
al  Indblanding  i  Svenskernes  indre  Sager.  Heldigvis  slap  den  dansk- 
norske Stat  for  Krig  i  G.s  følgende  Styrelsesaar,  og  Cathrine  U 
viste  sig  paalidelig,  da  Gustav  III  i  Aaret  1783  lagde  Planer 
om  at  overfalde  Danmark;  men  det  skulde  dog  snart  blive  klart, 
hvor  lidt  G.  havde  haft  Ret,  naar  han  opfattede  Rusland  som  en 
mageløs  Støtte  for  Danmark. 

Det  friere  Raaderum,  G.  havde  faaet  efter  Bernstorffs  Fald, 
viste  sig  snart  ved  forskjellige  Forandringer,  der  fandt  Sted  i 
Sammensætningen  af  det  høje  Embedspersonale,  og  samtidig  voxede 
Kabinetsregeringen  ganske  Statsraadets  Indflydelse  over  Hovedet. 
G.  havde  selv  været  med  at  styrte  Struensee,  fordi  han  havde 
styret  Staten  ved  vilkaarlige  Kabinetsordrer;  men  dog  blev  han  nu 
selv  den,  der  regerede  paa  en  lignende  Maade,  og  Statsraadets 
Myndighed  sank  langt  ned  under  den  Plads,  det  efter  Forord- 
ningen af  13.  Febr.  1772  skulde  have  indtaget.  Misfornøjelsen 
derover  var  i  stærk  Stigen;  det  var  de  høje  Kollegier  utaaleligt  at 
skulle  rette  sig  blindt  efter  Kabinettets  Ordrer,  og  Publikum  delte 
saa  meget  mere  denne  Misstemning,  som  Kabinetsordreme  kunde 
antage  paafaldende  stødende,  ja  « glubske »  Former.    Men  G.  synes 

ikke  at  have  mærket  dette  Misnøje,  og  tillige  oversaa  han  den 
Uvilje,  han  havde  vakt  imod  sig  hos  den  unge  Kronprins.  Det 
var  kjendelig  hans  Haab,  at  han  ogsaa,  naar  denne  efter  sin  Kon- 
firmation traadte  ind  i  Statsraadet,  da,  støttet  til  Arveprins  Frederik 
og  Enkedronningen,  kunde  bevare  stor  Indflydelse  paa  Regeringen. 
Men  dette  hindredes  ved  Regeringsforandringen  14.  April  1784.  G. 
maatte  nu  som  Retrætestilling  tage  imod  at  blive  Stiftamtmand  i 
Aarhus  og,  hvad  der  var  forbundet  dermed,  tillige  Amtmand  over 
Havreballegaards  og  Stjæmholm  Amter.  Han  virkede  i  disse  Stil- 
linger, indtil  han  efter  eget  Ønske  fratraadte  som  Amtmand  1.  April 
1795  og  som  Stiftamtmand  22.  Dec.  1802,  Imidlertid  havde  han 
kjøbt  Herregaarden  Hald,  hvor  han  levede  sine  sidste  Aar,  og  hvor 
han  døde  8.  Febr.  1808.  Alt  tyder  paa,  at  han  har  taget  sit  Fald 
som  Statsmand  med  megen  Resignation,  han  røgtede  sit  jyske  Em- 
bede med  stor  Nidkjærhed  og  Dygtighed,  samtidig  med  at  det  var 
ham  kjært  i  sin  Fritid  at  gjenoptage  sine  tidligere  Studier  eller, 
som  han  udtrykkede  *det,  at  gjenoprette  gammelt  Venskab  med 
Muserne.  Da  han  var  en  flittig  Brevskriver,  førte  han  tillige  en 
stadig  Brewexling  med  forskjellige  Mænd,  og  mange  af  hans  Breve 
fra  disse  Aar  kaste  et  vigtigt  Lys  baade  over  hans  Synsmaader  og 
over  ham  som  Persenlighed. 

Der  var  noget  helstøbt  ved  G.,  for  saa  vidt  han  hele  Livet 
igjennem  holdt  fast  ved  visse  Grundanskuelser,  der  vare  bestem- 
mende for  hans  Opfattelse  i  alle  Retninger,  i  Statsstyreisen  ikke 
mindre  end  i  det  daglige  Liv  og  i  hans  Domme  om  andre  Men- 
nesker. En  af  hans  Sønner  har  karakteriseret  ham  som  «en  Frem- 
bringning  af  Tidsaanden  fra  1660 ».  Ganske  sikkert  var  han  langt 
mere  det  17.  end  det  18.  Aarhundredes  Mand.  Det  dobbelte  Ud- 
gangspunkt, hvorfra  G.  i  Kraft  heraf  bedømte  alt,  var  hans  reli- 
giøse Orthodoxi,  der  var  uddybet  til  et  inderligt  Trosliv,  og  der- 
næst en  stor  Ærefrygt  for  Enevælden,  skærpet  ved  personlig  Hen- 
givenhed for  Dronning  Juliane  Marie  og  Arveprins  Frederik.  Hans 
Royalisme  kunde  antage  et  i  vore  Øjne  smagløst  Præg,  naar  han 
f.  Ex.  den  Gang,  da  Kronprinsesse  Marie  Sophie  Frederikke  første 
Gang  ventede  sin  Nedkomst,  skrev  i  Breve  til  Johan  Biilow  om  «det 
høje  Foster*  og  «den  høje  Frugtsommelighed ».  Vi  forbavses  ogsaa 
over  den  Styrke,  med  hvilken  han  i  en  Tilegnelse  til  Enkedron- 
ningen udtalte  sin  ærbødige  Beundring  af  hendes  Storhed;  men 
der  var  kjendelig  Alvor  i  hans  royalistiske  Følelse,  som  han 
i    bogstavelig   Forstand    tog    med    sig    i    Graven.      Han    paabød 

nemlig,  at  de  Breve,  som  han  havde  modtaget  fra  kongelige  Per- 
soner, skulde  lægges  imder  hans  Hoved  i  Ligkisten,  naar  han  blev 
begravet.  Den  kongelige  Magt  i  dens  største  Udstrækning  som 
Enevælde  var  ham  derfor,  som  hans  Søn  har  udtrykt  det,  et  fuld- 
komment «Noli  me  tangere*.  Ingen  dansk  Undersaat  kunde  efter 
hans  Mening  tale  om  en  Rigsdag  uden  at  begaa  Majestætsforbry- 
delse.  Denne  Ærefrygt  drev  ham  ogsaa  til  at  kræve,  at  der  skulde 
tales  om  «de  hedengangne  Konger  med  Hede  og  Ømhed ».  Han 
var  angest  og  bange  for  al  Kritik,  selv  af  Styrelse  og  Regerings- 
grundsætninger  hos  Fortidens  Konger,  hvorved  navnlig  Ungdommen 
kunde  bringes  til  at  tvivle  om,  at  den  enevældige  Styrelse  var  den 
bedst  mulige  af  alle  Forfatningsformer.  Intet  var  derfor  rimeligere, 
end  at  han,  der  efter  Suhms  Udtryk  var  «vant  til  Slaveri »,  for- 
kastede den  Plan  til  en  friere  Forfatningsform,  som  denne  havde 
udarbejdet  omtrent  ved  Tiden  for  Struensees  Fald.  Selv  den  i 
høj  Grad  loyale  Jacob  Baden  fik  som  Redaktør  af  « Kritisk  Jour- 
nal»  Erindringer  fra  Regeringen,  d.  v.  s.  fra  G.,  om  at  være  var- 
sommere i  sine  Udtryk  om  Souveræniteten.  Helt  uden  Paavirkning 
af  det  18.  Aarhundrede  i  politisk  Henseende  var  G.  vel  ikke 
bleven,  for  saa  vidt  han  ikke  nærede  den  gamle  orthodoxe  lutherske 
Opfattelse  af  Staterne  og  Kongemagten  som  umiddelbart  stiftede 
af  Gud,  og  for  saa  vidt  han  tillige  havde  den  Mening,  at  Kon- 
gerne vare  til  for  Folkets  Skyld.  Derimod  havde  han  helt  ud  det 
17.  Aarhundredes  yderliggaaende  Statsidé  i  Modsætning  til  det  18. 
Aarhundredes  Fremhævelse  af  det  Hensyn,  der  skulde  tages  til  de 
enkelte  Individers  Krav.  Alt  burde,  det  var  G.s  Mening,  afpasses 
efter  det  Begreb,  han  gjorde  sig  om,  hvad  Statens  Tarv  fordrede. 
Dette  i  Forbindelse  med  hans  stærkt  konservative  Aand  fremkaldte 
hans  Uvilje  imod  de  store  Landboreformer.  Han  havde  vistnok  i 
tidhgere  Tid  set,  at  Bøndernes  Kaar  i  flere  Retninger  burde  for- 
bedres, han  udtalte  senere,  at  hvis  ikke  finansielle  Hensyn  havde 
gjort  det  umuligt,  vilde  han  have  ydet  Bønderne  forskjellig  Hjælp 
for  at  forbedre  deres  økonomiske  Kaar;  men  hans  Stjrelsestid 
fremkaldte  ingen  anden  Reform  end  Forordningen  om  Fællesskabets 
Ophævelse  (23.  April  1781),  og  den  betegnede  ved  Forordningen 
om  Hoveriet  af  12.  Aug.  1773  et  Tilbageskridt  i  Sammenligning 
med,  hvad  der  var  indført  i  Struensees  Tid.  Efter  G.s  Opfattelse 
var  enhver  Stand  kun  til,  for  at  Staten  kunde  bruge  den  efter  sit 
Tarv.  Bondestandens  Sag  var  det  at  gjøre  det  chaarde  og  ens- 
danne    Arbejde*,    og   standsede    det,    kunde   Staten    ikke    bestaa. 

Men  hvorledes,  mente  han,  skulde  det  kunne  andet  end  standse, 
hvis  Bondestanden  kunde  røre  sig  frit?  Den  vilde  foretrække  alt 
andet  Arbejde  fremfor  sit  eget,  og  dén  vilde  søge  bort  fra  de 
magre  Egne,  der  da  kom  til  at  ligge  øde  og  folketomme.  Hvor- 
ledes skulde  Proprietærerne,  der  maatte  indestaa  Staten  for  Skat- 
terne, kunne  give  Afkald  paa  Bøndernes  Hoveri,  og  hvorledes 
skulde  Staten  kunne  faa  de  Soldater,  den  behøvede,  naar  Bønderne 
ikke  vare  stavnsbundne?  Selv  om  han  fandt  « Selvejerbønder 
ypperlige  for  Staten »,  tænkte  han  sig  ogsaa  dem  vedblivende 
bundne  ved  Stavnen.  For  den  personlige  Friheds  forædlende  Magt 
havde  han  intet  Øje.  Al  Tale  derom  var  efter  hans  Mening  tomme 
Theorier,  hverken  «mere  eller  andet  end,  hvad  Veddedøbeme 
eller  Anabaptisteme  sagde  og  gjorde  under  Reformationens  Be- 
gyndelse».  Han  fandt  samme  Aand  hos  dem,  der  vilde  have 
Bondens  Baand  løste,  som  hos  dem,  der  vilde  have  de  Baand 
sønderrevne.  Fyrsterne  havde  om  deres  Undersaatter. 

Ikke  mindre  stift  vilde  han  baade  paa  det  økonomisk -finan- 
sielle Omraade  og,  hvad  Opdragelse  og  Undervisning  angaar, 
gjennemføre  et  strængt  regulerende,  underlig  snævert  Statsstandpunkt. 
Det  var,  som  om  der  ingensteds  maatte  finde  nogen  fri  Rørelse 
eller  Udvikling  Sted,  Individerne  kunde  det  kun  tillades  at  bevæge 
sig  inden  for  de  Skranker,  som  Staten  efter  G. s  Opfattelse  kunde 
være  tjent  med.  Stemmende  dermed  maatte  da  ogsaa  Grænserne 
trækkes  for  den  Undervisning,  de  forskjellige  Samfundsklasser  maatte 
faa;  Tanken  om,  hvad  der  kunde  give  Personligheden  den  bedste 
Udvikling,  kom  i  Sammenligning  dermed  aldrig  frem  hos  ham. 

Som  den  gamle  Tids  Mand  holdt  G.  selvfølgelig  i  det  hele 
stærkt  paa  det  historisk  nedarvede.  Intet  laa  ham  fjæmere  end 
Tilbøjelighed  til  at  lytte  efter,  hvad  man  i  Kraft  af  Theorier  eller 
abstrakte  Raesonnementer  vilde  indføre  af  nyt.  Jo  mere  netop  det 
18.  Aarhundredes  Tilstand  gik  i  den  Retning,  desto  mere  følte 
han  sig  i  skarp  Modsætning  til  den.  Ingenlunde  uden  Føje  kunde 
han  stemple  det  som  Daarskab,  naar  man  troede  at  kunne  sætte  et 
halvt  Hundrede  « abstrakte,  smukt  vendte  Sætninger  i  Stedet  for 
2000  Aars  lange,  dyrekjøbte,  ofte  gjentagne  Erfaringers,  og  han 
havde  den  fuldeste  Ret  til  at  føle  sig  forarget  ved  det  i  lige  Grad 
overfladiske  og  frække  Fritænkeri,  der  bredte  sig  saa  stærkt;  men 
han  stod  paa  den  anden  Side  med  sin  stive  Fastholden  ved  det 
gamle  uden  nogen  Forstaaelse  af  det  berettigede,  der  var  i  mange 
af  Tidens  Fremskridtsbestræbelser.      Havde  allerede  Landboreform- 

bevægelsen  været  ham  en  Forargelse,  saa  kan  man  tænke  sig, 
hvad  han  dømte  om  den  franske  Revolution.  Han  kunde  ikke  se 
Spor  af  Berettigelse  i  den,  kun  en  Kuldkastelse  af  alt,  hvad  der 
havde  virkeligt  Værd;  Tanken  om  Menneskerettighederne  var  for 
ham  omtrent  det  samme  som  Oprør  imod  Guds  og  Statens  Love. 
Alt,  hvad  der  i  Tidens  Stræben  kunde  henføres  til  dem,  opfattede 
han  som  afskyligt,  som  blot  førende  til  Revolution,  og  i  de  andre 
evropæiske  Magters  Kamp  imod  det  revolutionære  Frankrig  saa 
han  ten  hellig  Krig».  Allerede  som  Forkæmperen  for  Statens 
Avtoritet  havde  han  fra  tidlig  Tid  været  uvillig  stemt  imod  al  politisk 
Kritik,  og  han  har  talt  med  Bitterhed  baade  om  den  « ubillige 
Holsteinismus »,  om  c  Kjøbenhavns  Sludder*  og  om  «de  foragtelige 
Christianiæ  Raisonneurs*.  Det  varede  ej  heller  længe,  efter  at 
han  havde  faaet  Magten,  inden  han  arbejdede  paa  at  tøjle  den  af 
Struensee  løsslupne  Presse,  og  afholdt  han  sig  end  fra  at  lade  det 
komme  til  Censur,  saa  blev  Reskriptet  af  20.  Okt.  1773  —  der 
for  øvrigt  stemmede  med  Kancelliets  Forestilling  —  dog  et  stærkt 
Baand  paa  Pressen  ved  at  give  Politimesteren  en  vilkaarlig  Myn- 
dighed til  at  skride  ind  imod  den,  og  adskillige  særlige  Reskripter 
imod  enkelte  Forfattere  forøgede  Usikkerheden  for  Pressen.  Intet 
kunde  derfor  mindre  passe  til  hans  Synsmaade  end  den  frisindede 
Holdning,  som  Regeringen  efter  1784  indtog  over  for  Pressen.  Jo 
mere  denne  virkede  til  at  udbrede  baade  Frihedsideer  og  fri- 
tænkerske Meninger,  jo  mere  den  derved  gjorde  sit  til  at  skabe, 
hvad  han  kaldte  «det  forroste  18.  Seculi  liderlige  Ende»,  desto 
mindre  kunde  han  forstaa  Regeringens  Holdning.  «Ve  dem,» 
skrev  han  i  et  Brev  1797,  «der  undlade  at  bruge  den  Magt,  Gud 
har  lagt  i  deres  Haand.* 

Med  saa  stokkonservative  Meninger  og  en  saa  stor  Bornert- 
hed i  sin  Synsmaade  kunde  G.  umulig  være  en  fremragende  Stats- 
mand. Og  naar  han  som  den  ledende  i  Regeringen  vilde  angive 
de  rette  Grundsætninger  baade  for  den  ydre  Politik  og  for  Finans- 
styrelsen, faar  man  lige  saa  lidt  Indtryk  af  en  overlegen  Aand. 
Det  lader  sig  ej  heller  nægte,  at  den  absolutistiske  Magt,  som  han 
mente  Staten  stod  sig  bedst  ved  at  lyde,  fristede  ham  selv  til  Vil- 
kaarligheder,  da  han  var  Herre  over  den.  Men  hvor  meget  man 
end  kritiserer  hos  G.,  vilde  det  være  ubilligt  at  overse,  at  hans  Op- 
fattelse af  Vanskelighederne  ved  at  emancipere  Bondestanden  deltes 
af  dygtige  samtidige  Statsmænd  i  andre  evropæiske  Lande.  Man 
maa  heller  ikke  glemme,   at  han  ingenlunde  var  konservativ  i  den 

Forstand,  at  han  ikke  skulde  kunne  se,  at  der  trængtes  til  For- 
bedringer paa  flere  Omraader,  hans  Reform  af  det  lærde  Skole- 
væsen ved  Forordningen  af  ii.  Maj  1775  betegnede  et  afgjort 
Fremskridt,  og  han  syslede  med  Tanker  om  forskjellige  Reformer 
i  den  nærmeste  Tid  inden  sit  Fald.  Men  først  og  fremmest  bør  det 
erindres,  at  i  én,  og  det  meget  vigtig,  Henseende  var  hans  Styrelse 
et  stort  Gode,  nemlig  ved  den  varme  danske,  fædrelandssindede 
Aand,  der  besjælede  ham.  Det  er  ikke  for  meget  sagt,  at  det  er 
ham,  der  har  gjort  vor  Kongefamilie  dansk.  Først  fra  hans  Tid  kom 
siden  Christian  IV 's  Dage  vort  Modersmaal  paa  sin  rette  Plads  ved 
Hove.  Som  han  sikkert  havde  Del  i,  at  der  blev  gjort  Ende  paa,  at 
Tysk  var  Kommandosprog  ved  Hæren,  saaledes  indførte  han  Under- 
visning i  det  danske  Sprog  i  Skolerne,  og  han  lod  Mallings  « Store 
og  gode  Handlinger*  tjene  som  Læsebog  baade  for  at  støtte  denne 
Undervisning  og  for  at  nære  fædrelandssindede  Følelser.  Det 
pegede  i  lignende  Retning,  naar  han  fik  rejst  Mindestene  over 
fortjente  Mænd  ved  Jægerspris,  naar  han  vilde  have  Videnskabernes 
Selskabs  Ordbog  helt  affattet  i  «det  kjære  danske  Sprog »,  og  naar 
han  syslede  med  Tanken  om  at  faa  oprettet  en  staaende  national 
Hær.  Endelig  bragte  den  samme  Aand  ham  til  at  faa  udstedt 
Forordningen  om  Indfødsretten  (15.  Jan.  1776)  som  Værn  imod 
Oversvømmelser  af  fremmede  i  alskens  Embeder.  Her  havde  han 
Retten  paa  sin  Side  i  Modsætning  til  Bernstorff,  der  som  den 
fødte  Udlænding  ikke  havde  Øje  for,  at  der  var  Trang  til  en 
saadan  Lov. 

Til  dette  smukke  og  gode  maa  siges,  at  han  ikke  blot  i  sine 
private  Forhold  var  en  meget  elskværdig  Mand,  men  at  hans 
Fædrelandssind  ogsaa  fandt  sit  Udtryk  i  en  stor  personlig  Uegen- 
nyttighed, hvad  Penge  angik,  og  i  en  uovertræffelig  Pligtfølelse. 
Det  gjør  et  saare  tiltalende  Indtryk  at  se  ham,  efter  at  Forord- 
ningen om  Stavnsbaandets  Ophævelse  var  givet,  med  den  største 
Loyalitet  gaa  ind  paa  dens  Gjennemførelse.  «Naar  nu»,  skrev  han 
i  et  Brev,  «Stavnsbaandet  er  løsnet,  og  Mennesket,  der  af  Naturen 
er  fri,  er  ved  Lovgiverens  hellige  Ord  kaldet  tilbage  til  en  lov- 
bestemt Frihed,  saa  ve  den,  der  nu  vilde  krænke  eller  under- 
minere den  helligen  forsikrede  Rettighed,  den,  jeg  nu  anser  som 
et  væsentligt  Stykke  af  Landets  Konstitution,  og  derfor  glæder  mig 
over,  at  dette  Stykke  faar  sin  gode  og  faste  Indfletning  i  de  øvrige 
Dele.»  Da  han  kort  efter  sit  Fald  1784  skrev  til  en  god  Ven: 
« Staten   er  det  blivende;    vi    andre,    hvem    vi    end    ere,    ere    kun 

Trækfugle »,  udtalte  han,  hvad  der  var  hans  oprigtige  Mening. 
For  ham  var  Staten  og  Fædrelandet  alt.  Det  er  hans  Ære,  hvad 
man  saa  end  kan  kritisere  hos  ham  som  Statsmand. 

G.  var  2  Gange  gift,  nemlig  med  2  Søstre,  Døtre  af  en  jysk 
Møller  ved  Navn  Nørlem.  Af  disse  døde  den  første,  Cathrine 
Marie,  meget  tidlig,  den  anden,  Lucie  Emerence,  hvem  han  ægtede 
1769,  var  Moder  til  hans  6  Børn.  Hun  var  født  1737  og  døde 
5.  Sept.  1807. 

Chr.  Høegh-Guldberg,  Et  Par  Ord  om  O.  H.-G.,  1841.  Samme,  Nok  et 
Par  Ord  om  O.  H,-G.,  1841.  Giessing,  Struensee  og  Guldberg,  1849.  Hist. 
Tidsskr.  4.  R.  I.     Nyerup,  Lit.  Lex.  £,  Holm, 

—  O.  Høegh-Guldberg  har,  før  han  kom  ind  paa  Statsmands- 
banen,  øjensynlig  tænkt  at  bane  sig  en  Vej  som  tluølogisk  For- 
fatter, Det  Spørgsmaal,  der  i  hans  unge  Dage  fyldte  Theologemes 
Sind,  var  Kampen  mod  Fritænkeriet,  og  det  var  ogsaa  som  Del- 
tager i  denne,  G.  begyndte  sin  Forfattendrksomhed.  I  2.  Del  af 
Rosenstand-Goiskes  « Billige  Tanker  om  ubilligt  Fritænkeri »  (1753) 
findes  der  2  Breve;  i  det  i.  fremsættes  der  nogle  Tvivl  mod 
Kristendommens  Lære,  i  det  2.  takkes  der  for  Besvarelsen,  hvorved 
Tvivlene  ere  overvundne.  Disse  Breve  ere  forfattede  af  G.,  og  i 
«En  omvendt  Tvivlers  Levnedsbeskrivelse*  (1760)  skildrede  han 
siden  den  Mands  Liv,  der  skulde  have  skrevet  dem.  Det  faar  staa 
hen,  om  han  selv  har  næret  Tvivlene,  eller  om  han  blot  har  tænkt 
sig  ind  i  Tvivlerens  Tankegang.  Bogen  vil  ikke  kunne  gjøre  Ind- 
tryk paa  Nutidslæsere;  vi  forstaa  ikke,  hvorfor  den  skildrede  Mands 
Opdragelse  gjør  ham  til  Fritænker,  og  endnu  mindre,  hvorfor  han 
lidt  efter  lidt  bliver  troende  igjen,  men  allermindst,  at  de  tørre 
Demonstrationer  i  Rosenstand-Goiskes  Skrifter  gjøre  det  af  med 
den  sidste  Rest  af  hans  Vantro.  G.  har  allerede  her  og  i  et  lig- 
nende Skrift  det  næste  Aar  indtaget  det  Standpunkt,  han  hele  sit 
Liv  bevarede.  Det  er  den  Wolfiske  Filosofis  Opfattelse,  at  der 
umulig  kan  være  Strid  mellem  den  sunde  Fornuft  og  den  kristne 
Lærdom;  Fritænkeriet  er  kun  vildfarende  Fornuft,  og  det  eneste 
virkelige  Omvendelsesmiddel  er  Ræsonnementet. 

Det  er  paa  det  samme  Standpunkt,  han  staar  i  sin  c  Den 
naturlige  Theologi*  (1765).  Denne  skal  tjene  til  at  «grundfæste 
Ungdommen  i  den  allerhelligste  Sandhed  og  vise  dem  det  faste 
Baand,  som  er  imellem  den  sunde  Fornufts  og  den  hellige  Skrifts 
Lærdomme ».  Den  naturlige  Theologi  naar  til  at  bevise  en  Aaben- 
barings    Nødvendighed    og   fastsætte    de   Egenskaber,    som    denne, 

det  vil  sige  den  hellige  Skrift,  maa  have.  Paa  dette  Grundlag 
fortsættes  der  saa  i  «Den  aabenbarede  Theologi»  (1773),  ^vor  da 
Skriftens  Lære  fremsættes  i  Overensstemmelse  med  Kirkelæren. 
Begge  Bøger  ere  affattede  som  Grundlag  for  den  Undervisning, 
han  gav  Arveprinsen.  Deres  Fortrin  er,  at  de  vare  den  første 
læselige,  populære  Fremstilling  af  den  kristne  Tros  Indhold. 

Da  G.  fik  Indflydelse  paa  Statsstyreisen,  var  det  ham  magt- 
paaliggende  at  fremdrage  saadanne  Mænd,  der  som  N.  E.  Balle 
vilde  forene  Tidens  videnskabelige  Fremskridt  med  Bevarelsen  af 
Kirkelæren.  Han  skaffede  ogsaa  A.  Birch  Understøttelse  til  sin 
kritiske  Udgave  af  det  nye  Testamente  (II,  280),  og  det  var  ham 
en  stor  Sorg,  at  dette  Værk  standsede,  da  der  efter  Schack-Rath- 
lous  Afgang  1788  ikke  længer  var  nogen,  der  interesserede  sig  for 
det.  Selv  samlede  G.  tillige  med  Biskop  Harboe  den  Salmebog 
(1778),  der  ogsaa  i  Almindelighed  kaldes  med  hans  Navn.  Det 
\iste  sig  her,  hvor  lidt  Sans  han  havde  for  Kristendommens  histo- 
riske Side;  thi  det  gik  stærkt  ud  over  de  bedste  af  Festsalmeme, 
og  da  Opgaven  tillige  var  at  optage  « Lovsalmer  fulde  af  den 
højestes  Tilbedelse  og  da  især  gjorte  i  Davids  Aand»,  løstes  den 
ved  at  benytte  Mad.  Boyes  Salmer  meget  rigelig.  Denne  Salme- 
bog fik  som  bekjendt  kun  et  meget  kort  Liv. 

Som  Stiftamtmand  i  Aarhus  tog  G.  igjen  fat  paa  Theologien. 
Han  udgav  1785  en  « Tidsbestemmelse  af  det  nye  Testamentes 
Bøger »  og  1794  «Det  nye  Testamente  med  Anmærkninger »  (2  Bind). 
Ved  dette  haabede  han  selv  at  have  rejst  «et  Bulværk  mod  Fri- 
tænkeriets Ny  heder »;  men  Skribenten  delte  Skæbne  med  Stats- 
manden; det  lykkedes  ham  hverken  paa  det  ene  eller  det  andet 
Omraade  at  dæmme  mod  den  nye  Tids  Tanker.  Z.  Koch, 

Høegh-Guldbergy  Ove  Christopher,  1805 — 69,  Læge,  en  Søn 
af  Oberst,  senere  Sø-  og  Landkrigskommissær,  Julius  H.-G.  (en  Søn 
af  Gehejmeraad  Ove  H.-G.)  og  Margrethe  Palene  f.  Hahn,  fødtes  i 
Aarhus  13.  Juni  1805,  dimitteredes  fra  sin  Fødebys  Skole  1823,  tog 
kirurgisk  Examen  1829,  medicinsk  Examen  1830,  var  1831 — 33  Kan- 
didat paa  Frederiks  Hospital  og  foretog  1833 — 34  en  Studierejse  til 
Berlin,  Wien,  Paris  og  London.  1834 — ^36  fungerede  han  som  Re- 
serveraedikus  paa  Frederiks  Hospital,  disputerede  1836  først  for 
Licentiat-,  derefter  for  Doktorgraden  ved  Afhandlinger  om  Delirium 
tremens.  Han  havde  tilegnet  sig  særdeles  gode  Indsigter  i  sin  Viden- 
skab og  betragtedes  i  sin  Ungdom  som  et  lovende  videnskabeligt 

Æmne,  men  efter  at  han  i  1836  havde  indgaaet  Ægteskab  (med 
Hanne  Mariane  Dorothea  Bilsted,  en  Datter  af  Kammeradvokat 
H.  B.,  s.  II,  264),  og  efter  at  han  en  kort  Tid  havde  fungeret  som 
Distriktslæge  i  Kjøbenhavn,  modtog  han  i  1837  Ansættelse  som 
Landfysikus  i  Sjællands  søndre  Fysikat  med  Bolig  i  Næstved  og 
helligede  sig  derefter  sit  omfattende  Embedes  praktiske  Pligter  samt 
en  stor  privat  Lægevirksomhed.  Baade  som  Embedslæge  og  prak- 
tiserende Læge  nød  han  med  rette  en  meget  stor  Anseelse,  ligesom 
han  ogsaa  beklædte  forskjellige  Tillidshverv.  1850  blev  han  Justits- 
raad,  1867  Etatsraad.     Han  døde  i.  Maj  1869. 

Smith  og  Bladt,  Den  danske  Lægestand,  4.  Udg.  Bibi.  f.  Læger  5.  R. 
XVIII,  480  ff.    Erslew,  Forf.  Lex.  Jul,  Petersen, 

Høegh-Guldberg,  Ove  Emmerich,  1798 — 1843,  Højesterets- 
advokat,  en  Søn  af  ovfr.  nævnte  Professor  Fred.  H.-G.,  fodtes  i 
Kjøbenhavn  25.  Sept.  1798,  blev  1816  dimitteret  fra  Metropolitan- 
skolen,  1819  juridisk  Kandidat,  182 1  Prøveprokurator  ved  Landsover- 
samt  Hof-  og  Stadsretten,  1822  Overretsprokurator,  1823  Højesterets- 
advokat,  1833  Justitsraad,  1842  Formand  for  Nationalbankens  Re- 
præsentantskab og  døde  8.  Febr.  1843  i  Kjøbenhavn.  Han  skildres 
som  en  Mand  med  et  ømt  og  kjærligt  Hjærte,  en  ædel  og  kraftig 
Vilje,  som  en  højtbegavet  og  uegennyttig  Sagfører,  der  var  en  tro- 
fast Raadgiver,  Trøster  og  Beskytter  for  mange,  og  som  et  virk- 
somt Medlem  af  mange  Selskaber  med  velgjørende  Formaal.  Han 
blev  24.  Jan.  1824  gift  med  Johanne  Frederikke  Ter-Borch  (f.  2.  Okt. 
1804  f  7.  Sept.  1857),  en  Datter  af  østerrigsk  Konsul,  Grosserer 
Thomas  T.-B.  (f.  1762  f  1812)  og  Elisabeth  f.  Heinrich  (f  1826). 

Thaarup,  Fædrenelandsk  Nekrolog  1843.  Q^  Kringelbach. 

Guldbrand,  Johan  Wilhelm,  1744 — 1809,  Læge.  Hans  For- 
ældre vare  Organist  og  Slotsforvalter  Christian  G.  og  Marie  f.  Reff- 
dal,  og  han  fødtes  i  Nykjøbing  paa  Falster  25.  Juli  1744.  Efter  at 
han  i  nogle  Aar  havde  besøgt  sin  Fødebys  Skole,  dimitteredes  han 
1763  fra  Frederiksborg  Skole,  gjorde  Medicinen  til  sit  Studium  og 
var  1768 — 69  medicinsk  Kandidat  paa  Frederiks  Hospital.  177 1  lod 
han  sig  examinere  af  Fakultetet  og  var  den  første,  der  underkastede 
sig  den  da  anordnede  offentlige  Prøve.  1772  udmærkede  han  sig 
som  heldig  Epidemilæge  under  den  da  i  Fiskerlejerne  uden  for 
Kjøbenhavn  herskende  Tyfus  og  knyttedes  s.  A.  paa  ny  til  Frede- 
riks Hospital  som  Adjunkt  hos  den  gamle  Overlæge  J.  C.  Fabricius, 
der  havde  udset  ham  til  sin  Efterfølger  i  Posten,  hvilken  imidlertid 

F.  L.  Bang  fik.  Fratraadt  Hospitalet  promoveredes  han  1774  i  An- 
ledning af  Arveprins  Frederiks  Formæling,  men  var  igjen  uheldig, 
da  han  søgte  at  erholde  det  ved  Wandelers  Død  ledige  kjøben- 
havnske  Fysikatsembede,  hvilket  Abildgaard  erholdt.  Ved  v.  Bergers 
Anbefaling  blev  han  1776  Hofmedikus  efter  Pipers  Død  og  1781 
virkelig  Livmedikus.  1776  blev  han  Medlem  af  den  bekjendte 
Kommission  til  Kirurgiens  Ophjælpning,  1779  Medlem  af  Landhus- 
holdningsselskabet. 1782  blev  han  Theaterlæge  og  s.  A.  Medlem 
af  Direktionen  for  Frederiks  Hospital  med  Rang  af  Etatsraad,  1802 
blev  han  virkelig  Etatsraad.  1801  indtraadte  han  i  den  nye  kgl. 
Vaccinationskommission,  1803  i  det  nyoprettede  Sundhedskollegium. 
1809  blev  han  Præses  i  Direktionen  for  det  ligeledes  nyoprettede 
Classenske  Litteraturselskab  for  Læger.  25.  Sept.  s.  A.  døde  han 
pludselig.  Han  var  en  Mand  med  videnskabeUg  og  litterær  Inter- 
esse (hans  betydelige  Bibliothek  brændte  i  den  store  Ildebrand  1795), 
og  som  det  medicinske  Selskabs  Æresmedlem  tog  han  virksom  Del 
i  Selskabets  Forhandlinger  og  har  meddelt  forskjelUge  Bidrag  i  dets 
Acta.  Den  særlige  Interesse  for  Fødselshjælpen,  som  hans  Univer- 
sitetslærer C.  J.  Berger  havde  bibragt  ham,  gav  sig  Udslag  baade  i 
hans  Disputats  og  i  hans  senere  Livlægestilling;  sammen  med  sin 
Kollega  Aaskow  formaaede  han  Enkedronning  Juliane  Marie  til  at 
skjænke  Bygningen  til  en  ny  udvidet  Fødselsstiftelse. 

I  sit  Ægteskab  med  Johanne  f.  Storm,  en  Datter  af  Provst 
Knud  S.  i  Egtved  og  Ødsted,  havde  han  Sønnen  Christian  Ancher 
Vilhelm  G,,  der  blev  født  1780,  Student  1797  og  tog  medicinsk 
Examen  1804.  Ved  Faderens  Død  var  han  Reservemedikus  ved 
Frederiks  Hospital,  1814  blev  han  Fysikus  for  Laaland-Falster,  1816 
for  Nordsjælland  og  1822  for  Fyn.  15.  Okt.  1847  døde  han  i  Odense 
som  Etatsraad. 

Ingerslev,  Danmarks  Læger  og  Lægevæsen  II,  531  f.  Smith  og  Bladt, 
Den  danske  Lægestand,  4.  Udg.  Bibi.  f.  Læger  II  (1810),  284  ff.  Hundrup, 
Doctores  medicinæ.     Personalhist.  Tidsskrift  2.  R.  II,   191  ff.         JuL  Petersen. 

Guldencrone,  s.  Guldencrone. 

Guldsmed,  Hans  Thomesen,  o.  15 17 — 1602,  Bibliothekar  og 
Professor.  Denne  Mand,  der  ogsaa  kaldes  Johann  Goldschmidt 
eller  Johannes  Thomæ  Aurifaber,  var  født  i  Husum.  I  sine  unge 
Aar  gik  han  i  Skole  i  Lybek,  Hamborg  og  Liineburg.  Senere 
besøgte  han  paa  Christian  III's  Bekostning  Universitetet  i  Løwen. 
Hjemkommen  her  fra  indtraadte  han  i  Kongens  Tjeneste  som  en 

Slags  Kammerskriver  og  blev  1544  indskreven  ved  Kjøbenhavns 
Universitet.  Nogle  Aar  senere  (formodentlig  1547)  fik  han  tillige 
Kongens  næppe  ret  store  Bogsamling  under  sit  Tilsyn.  Han  be- 
sørgede Indkjøbene  dertil  og  havde  som  hørende  til  det  mere 
underordnede  Hofpersonale  Kosten  paa  Slottet.  1554  tog  han  Ma- 
gistergraden i  Kjøbenhavn.  Det  er  ikke  usandsynligt,  at  han  har 
tænkt  paa  at  blive  Præst;  men  Kongen,  som  synes  at  have  haft 
Godhed  for  ham,  skaffede  ham  en  Plads  ved  Universitetet,  hvor 
han  o.  1557  blev  pædagogisk  Professor. 

Da  Frederik  II  var  bleven  Konge,  mistede  G.  vel  Kosten  paa 
Slottet,  men  saa  længe  han  var  Bibliothekar  (til  1569)  fik  han  dog 
en  aarlig  Proviantlevering  fra  Slottet;  tillige  skaffede  Kongen  ham 
et  Kanonikat  i  Slesvigs  Kapitel.  1562  blev  han  Professor  i  Dialektik; 
men  da  han  omtrent  ved  samme  Tid  blev  Universitetets  Kvæstor 
eller  Rentemester,  saa  synes  han  for  en  Del  at  have  været  fritaget 
for  at  holde  Forelæsninger.  1567  gik  han  over  til  Lærestolen  i 
Rhetorik,  og  derved  blev  han  i  sin  følgende  lange  Levetid.  1569 
mistede  han  sit  Kanonikat  i  Slesvig,  da  Hertug  Adolf  gjorde  For- 
dring paa,  at  han  skulde  holde  Forelæsninger  ved  det  Pædagogium 
i  Byen  Slesvig,  som  Hertugen  vilde  oprette,  medens  G.  ikke  vilde 
opgive  sin  Plads  i  Kjøbenhavn.  Det  lykkedes  ikke  Kong  Frederik  II, 
skjønt  han  endnu  mange  Aar  efter  gjorde  Indsigelse  imod,  at  G. 
var  fortrængt  fra  sit  Kanonikat,  at  hævde  hans  Besiddelse  deraf. 
Da  det  mulig  har  været  Lønnen  for  G.s  Bibliothekarvirksomhed, 
opgav  han  denne,  efter  at  Kanonikatet  var  tabt.  1571  maatte  han 
fratræde  Stillingen  som  Kvæstor,  da  Dr.  Niels  Hemmingsen  gjorde 
hans  Fratrædelse  til  Betingelse  for  sin  egen  Overtagelse  af  Rektor- 
værdigheden ved  Universitetet,  hvilket  noksom  antyder,  at  hans 
Regnskabsførelse  ikke  betragtedes  som  mønsterværdig.  Selv  be- 
klædte G.  Rektoratet  1575 — 77  og  1588 — 89  og  var  1584 — 93  Frue 
Kirkes  akademiske  Værge.  Men  heller  ikke  i  disse  Stillinger  kunde 
han  holde  sine  Regnskaber  i  den  tilbørlige  Orden,  noget,  der  gav 
Anledning  til  ikke  ringe  Ubehageligheder  for  ham.  I  sine  senere 
Aar  var  han  i  det  hele  trykket  af  Pengeforlegenhed,  dertil  kom 
Alderdomssvaghed ,  der  gjorde  det  mere  og  mere  vanskeligt  for 
ham  at  fylde  sin  Plads.  Universitetet  havde  ingen  Midler  til  at 
pensionere  udtjente  Lærere,  og  den  gamle,  svage  Mand  maatte 
derfor  blive  staaende  i  Nummer,  indtil  han  endelig  i  en  Alder  af 
henved  85  Aar  bortkaldtes  ved  Døden  29.  Jan.  1602.  Han  var  2 
Gange    gift,    sidste    Gang   (1577)   med    Elline,    en    Datter   af  hans 

Kollega  Professor  Claus  Skavbo.    Af  sit  første  Ægteskab  havde  han 
flere  Sønner.  —  Nogen  stor  Videnskabsmand  var  G.  ikke,  og  hans 
Skrifter  indskrænke  sig  til   nogle  Blade  med   Disputationsthemaer. 
Rørdam,  Kbhvns  Universitets  Hist.   1537 — 162 1,  II,  490  ff. 

H.  F,  Rørdam, 

Gunhild,  — 1000 — ,  Svend  Tveskjægs  Dronning,  var  en  Datter 
af  den  polske  Hertug  Mstislav  eller  Miesko.  Da  Svend  i  Gronsund 
fangedes  af  Sigvalde,  Høvding  i  Jomsborg,  maatte  han  love  at  ægte 
G.,  med  hvis  Søster  Sigvalde  var  gift;  deres  Broder  Hertug  Boleslaus 
Chrobry  skulde  til  Gjengjæld  ægte  Svends  Søster  Thyra.  Svend 
havde  i  Ægteskabet  med  G.  Sønnerne  Harald  og  Knud  (f.  o.  995); 
senere  forskød  han  hende,  og  G.  vendte  tilbage  til  Hjemmet,  hvor- 
paa  Svend  ægtede  Sigrid  Storraade.  Umiddelbart  efter  Svends  Død 
(1014)  hentede  hans  Sønner  deres  Moder  tilbage  til  Danmark. 

Johannes  C,  H,  R,  Steensirup, 

Gunhild,  o.  1020 — 1038,  Knud  den  stores  Datter.  I  sit  Ægte- 
skab med  Æthelreds  Enke,  Emma  af  Normandie  (IV,  511),  havde 
Knud  2  Børn,  Hardeknud  og  G.  I  Juni  1035  aftalte  Knud  og  Kejser 
Conrad  II  et  Ægteskab  mellem  G.  og  Kejserens  Søn  Kong  Henrik, 
den  senere  Henrik  III,  men  Knud  opnaaede  ikke  at  se  Ægteskabet 
endelig  stiftet,  i  det  han  døde  12.  Nov.  1035.  Brylluppet  fandt  Sted 
med  stor  Pragt  i  Juni  1036  i  Nimwegen,  hvor  G.  tillige  kronedes 
og  antog  Navnet  Kunigunde.  G.  beskrives  som  en  fin  og  sart 
Kvinde,  af  Legeme  og  Sind  som  et  Barn.  Svag  af  Helbred  døde 
hun  efter  2  Aars  Ægteskab  « ligesom  paa  Livets  Tærskel*  18.  Juli 
1038;  hun  havde  kun  ét  Barn,  Datteren  Beatrix,  der  blev  Abbedisse. 
Sagnet  og  Folkedigtningen  har  urigtigen  til  G.  henført  Fortællingen 
om  en  Dronning,  der  lige  over  for  sin  Ægtefælles  Anklage  for 
Utroskab  beviste  sin  Uskyldighed  ved  at  lade  en  Dværg  som  hendes 
F'orsvarer  i  Enekamp  strides  med  og  besejre  en  Kæmpe. 

Steindorff,  Jahrbtlcher  des  deutschen  Reichs  unter  Heinrich  III.  J.  Steen- 
strup,  Normannerne  III.  Johannes  C.  H,  R.  Steensirup, 

Gunhild,  — o.  1050 — ,  Svend  Estridsens  Dronning.  G.,  en 
Datter  af  den  norske  Jarl  Svend  Hakonsen  (f  1016),  var  først  gift 
med  den  svenske  Kong  Anund  Jacob.  Efter  hans  Død  (o.  1050) 
ægtede  hun  Svend  Estridsen,  hvilken  Forbindelse  vakte  megen  For- 
argelse hos  Gejstligheden,  da  Svend  og  G.  vare  nær  beslægtede, 
i  det  G.s  Moder,   Holmfrid,    var  en   Halvsøster  til  Svends  Moder, 

Estrid,  Og  G.  var  Enke  efter  Svends  Fætter.  Paa  Ærkebisp  Adal- 
berts  Forlangende  forskød  Svend  omsider  G.,  hvorefter  hun  tog 
Bopæl  i  Vestergøtland,  levede  stille  og  ofrede  sig  for  Velgjørenhed 
og  andre  fromme  Gjeminger.  Johannes  C  H,  R,  Steensirup, 

Gunnarsen,  Halvard,  (Halvardus  Gimarius),  — 1608,  Lektor 
i  Theologi,  Forfatter.  Hans  Fødselsaar  og  hans  Forældres  Navne 
ere  ubekjendte-,  men  hans  Hjemstavn  var  utvivlsomt  Sarpsborg  eller 
denne  Bys  Omegn  Efter  ftddendt  Skolegang  i  Oslo  Kathedralskole 
opholdt  han  sig  først  en  kort  Tid  ved  Kjøbenhavns  Universitet, 
hvorefter  han  i  Dec.  1566  begav  sig  til  Rostock.  Under  sit  lang- 
varige Ophold  i  denne  Universitetsstad  sluttede  han  sig  med  stor 
Interesse  til  den  humanistiske  Retning,  især  saaledes  som  den  re- 
præsenteredes af  de  rostockske  lærde  Caselius  og  Johs.  Posselius. 
Han  knyttede  i  Rostock  litterære  Forbindelser,  som  varede  hele 
hans  Liv  igjennem.  Efter  at  han  1572  havde  taget  Magistergraden, 
forlod  han  Rostock,  opholdt  sig  derefter  et  Aars  Tid  i  Wittenberg 
og  var  i  Sommeren  1573  atter  hjemme  i  Oslo.  Her  har  han  rime- 
ligvis hjulpet  den  gamle  og  sygelige  Lektor  Jon  Andersen  i  hans 
Embedsgjeming;  i  1575  fik  han  Exspektancebrev  paa  at  blive  hans 
Efterfølger,  og  da  Jon  Andersen  døde  i  1577,  tiltraadte  H.  G.  Lek- 
toratet. Ved  denne  Tid  ægtede  han  Anna  Hjort,  Datter  af  den 
ansete  Provst  Rasmus  H.  i  Tønsberg  og  Bispedatteren  Gidse  Berg. 

I  den  lange  Tid  —  mere  end  30  Aar  — ,  hvori  H.  G.  virkede 
som  Lektor  i  Oslo,  førte  han  en  hædret  og  lykkelig  Tilværelse. 
Han  sad  i  en  Stilling,  som  netop  svarede  til  hans  Interesser,  og 
som  han  udfyldte  paa  en  Maade,  der  skaffede  ham  almindelig 
Anerkjendelse,  medens  den  tillige  levnede  ham  Fritid  nok  til  at 
sysle  med  omfattende  litterære  Foretagender.  Han  stod  paa  den 
fortroligste  Fod  med  sin  Biskop,  Mag.  Jens  Nielsen,  der  dannede 
Midtpimktet  i  den  ret  talrige  Kreds  af  videnskabelig  interesserede 
Mænd,  som  paa  den  Tid  levede  i  det  gamle  Oslo.  H.  G.  døde  i 
Febr.  eller  Marts  1608.  Hans  Hustru  overlevede  ham  i  mange  Aar; 
hvorvidt  han  har  efterladt  Børn,  vides  ikke. 

H.  G.  var  den  mest  produktive  af  alle  paa  hans  Tid  i  Norge 
levende  Forfattere.  Af  hans  mange  Skrifter  —  der  alle  tryktes  i 
Rostock  i  Aarene  1596 — 1606  —  ere  de  fleste  af  theologisk  eller 
historisk  Indhold.  Blandt  de  første  har  «Aandelig  Spørgsmaalsbog, 
sammendragen  af  den  hellige  Skrift*  (1602),  almindelig  kaldet  cPræste- 
pinen>,  en  forkortet  Bearbejdelse  af  et  Skrift  af  den  tyske  Præst  Michael 

Dansk  biogr.  Lex.    VI.  Juni  z89a.  20 

Saxe,  vundet  stor  Udbredelse  hos  Almuen,  hvem  den  har  tjent  lige 
saa  meget  til  Fornøjelse  som  til  Opbyggelse  (Nyerup  har  optaget 
den  i  sin  Bog  om  Morskabslæsning);  den  er  udkommet  mangfoldige 
Gange  og  optrykkes  fremdeles.  I  andre  Skrifter  har  H.  G.  behandlet 
bibelske  Æmner  i  latinske  (til  Dels  ogsaa  græske)  Vers;  enkelte  af 
dem  ere  beregnede  paa  den  studerende  Ungdom.  Af  H.  G.s  histo- 
riske Arbejder  udkom  først  hans  Bearbejdelse  i  latinske  Hexametre 
af  Canons  Verdenshistorie  (1596).  Af  ulige  større  Betydning  er  hans 
Norgeshistorie  paa  Latin  («Chronicon  regum  Norvegiæ»,  1606),  lige- 
ledes affattet  i  Hexametre,  et  meget  omfangsrigt  Værk,  bygget  paa 
den  ved  Jens  Mortensen  udgivne  Oversættelse  af  Kongesagaerne; 
H.  G.  har  her  forstaaet  at  bringe  Liv  og  Anskuelighed  ind  i  sin 
Fortælling  og  lægger  ofte  adskilligt  Skarpsyn  for  Dagen  i  sin  Be- 
dømmelse af  Personer  og  Begivenheder.  Af  særlig  Betydning  er 
hans  «Acrostichis»  om  Christian  IV's  Hylding  ved  Akershus  i  1591, 
hvortil  Forfatteren  selv  havde  været  Øjenvidne;  dette  kvikt  skrevne 
Digt  (udgivet  1606)  kan  endnu  læses  med  Fornøjelse,  hvorhos  det 
indeholder  ikke  faa  vigtige  historiske  Oplysninger.  —  Som  latinsk 
Digter  kan  næppe  nogen  af  hans  Landsmænd  sættes  over  H.  G.; 
hans  Vers  ere  letlæste  og  velklingende,  og  man  kan  ikke  frakjende 
ham  poetisk  Begavelse;  i  den  episke  Stil  har  han  nærmest  valgt 
Virgil  som  Mønster.  I  et  enkelt  Arbejde  («F]ores  sapientiæ  divinæ») 
har  han  ogsaa  forsøgt  sig  som  Digter  i  Modersmaalet,  men  med 
meget  mindre  Held. 

Halvardi  Gunarii  Acrostichis,  udg.  af  A.  E.  Erichsen  (i  Aars  og  Voss' 
Skoles  Indbydelsesskrift  1870).  ^,  ^,  Erichsen. 

Gunnarsson,  Sigurdur,  1812 — 78,  Præst,  Søn  af  Gunnar 
Gunnarsson  og  Elisabet  Sigurdsdatter,  fødtes  paa  Bondegaarden 
Ærlækur  i  Axanjordur  i  det  nordostiige  Island  10.  Okt.  18 12.  Tidlig 
faderløs  kom  S.  G-  i  en  ung  Alder  ud  blandt  fremmede,  hvor  han, 
beskæftiget  med  almindeligt  Bondearbejde,  hovedsagelig  selv  maatte 
sørge  for  sin  Undervisning.  Han  var  af  Naturen  kunstfærdig  og 
tænkte  derfor  paa  en  Uddannelse  som  Haandværker,  men  blev  dog, 
om  end  sent  og  med  Afbrydelser,  ved  en  Slægtnings  Hjælp  for- 
beredt til  den  lærde  Skole  paa  Bessastadir,  hvorfra  han  dimitteredes 
1839  og  saaledes  nu,  efter  den  Tids  Skoleforhold,  havde  Adgang  til 
islandske  Præstekald.  1841  ægtede  han  Præstedatteren  Berglj6t 
Guttormsdatter,  og  efter  i  nogle  Aar  at  have  boet  hos  Svigerfaderen, 
beskæftiget  med  Landbrug  og  Undervisning,  ansattes  han  1845  som 

Præst  paa  Desjann^,  hvorfra  han  1861  forflyttedes  til  det  ligeledes 
østlandske  Kald  HallormsstaSur.  S.  G.  hørte  under  hele  sin  Em- 
bedstid  til  Østlandets  mest  afholdte  og  ansete  Mænd;  han  var  en 
dygtig  og  samvittighedsfuld  Præst,  en  fortrinlig  Lærer,  kunde  ogsaa 
med  Hensyn  til  Landbrug  og  andre  praktiske  Sysler  afgive  et  For- 
billede og  bragte  mange  Hjælp  ved  sine  Indsigter  i  Lægekunsten, 
saa  at  han  endog  under  den  herskende  Mangel  paa  videnskabelig 
uddannede  Læger  havde  venia  practicandi.  Han  var  en  menneske- 
kjærlig  og  fædrelandssindet  Mand  med  varm  Interesse  for  ethvert 
Fremskridt  og  vidste  i  høj  Grad  at  vække  Almenaanden  i  vide 
Kredse.  Han  havde  Sæde  i  Landsforsamlingen  185 1  og  paa  Altinget 
1869  og  187 1.  Død  22.  Nov.  1878.  S.  G.  havde  i  sine  yngre  Dage 
som  Ledsager  for  Mathematikeren  B.  Gunnlaugsson  og  Naturforskeren 
J.  C.  Schythe  haft  Lejlighed  til  at  berejse  Islands  indre  Højland, 
hvoraf  han  i  Bladene  €|>j6d61fur»  og  «Nor8anfari»  har  givet  inter- 
essante Beskrivelser.  Historisk-topografiske  Materialsamlinger  til  Øst- 
landets Beskrivelse  har  han  offentliggjort  i  «Safh  til  s6gu  Islands »  II. 
Et  historisk  Aarsskrift,   «l8unn»,  udgav  han  1860. 

Andvari  XIII  (1887).  A>.  Kaalund, 

Gunnarsson,  Tryggvi,  f.  1835,  Forretningsmand,  Politiker,  er 
født  18.  Okt.  1835  paa  Laufås  Præstegaard  i  det  nordlige  Island 
som  Søn  af  Præsten  Gunnar  Gunnarsson  og  dennes  Hustru,  J6hanna 
Briem,  Datter  af  Sysselmand  Gunnlaugur  B.  T.  G.  lærte  Snedker- 
haandværket  hos  en  nærboende  Slægtning,  ægtede  1859  Præste- 
datteren Halld6ra  Thorsteinsdatter  (f  1875)  ^^  bosatte  sig  s.  A. 
paa  Gaarden  Hallgilsstadir  i  Fnj6skadalur  i  det  nordostlige  Island. 
1863  besøgte  han  Landboskolen  paa  Aas  i  Norge  med  Planer  om 
en  islandsk  Landbrugsskole  for  Øje  og  var  de  følgende  Aar  For- 
mand for  Egnens  Landboforening.  Da  den  almindelige  Misfornøjelse 
med  de  bestaaende  Handelsforhold  187 1  gav  sig  Utislag  i  Stiftelsen 
af  et  indenlandsk,  paa  Nordlandet  hjemmehørende  Handelsselskab, 
det  saakaldte  «Grånufélag»  —  senere  efterfulgt  af  flere  andre  — , 
blev  T.  G.  dettes  Formand  og  maatte  nu  opgive  Landbrug  og 
Haandværk  og  bosætte  sig  i  Kjøbenhavn.  I  de  følgende  Aar  ud- 
viklede Selskabet,  der  har  faste  Etablissementer  i  forskjellige  Havne 
paa  Nord-  og  Østlandet,  sig  overordentlig  og  maa  stadig  regnes 
for  en  af  de  største  Forretninger  i  denne  Del  af  Landet;  det  har 
øvet  en  betydelig  Indflydelse  og  i  flere  Henseender  virket  refor- 
merende med  Hensyn  til  Handel  og  Næringsveje.     Hans  praktiske 

Dygtighed  er  bleven  taget  i  Brug  ved  flere-  offentlige  Bygnings- 
foretagender,  Broanlæg  og  lign.,  som  ere  foregaaede  under  hans 
Tilsyn  og  til  Dels  satte  i  Værk  ved  hans  Initiativ.  I  det  politiske 
Liv  har  T.  G.  taget  virksom  Del  og  øvet  en  betydelig  Indflydelse. 
Han  var  Altingsmand  1869 — ^85  og  kæmpede  ved  J6n  Sigurdssons 
Side  for  et  udvidet  Selvstyre,  men  efter  at  Altinget  ved  Forfatnings- 
loven 1874  havde  faaet  lovgivende  Myndighed  i  Islands  særlige 
Anliggender,  lagde  han  Hovedvægten  paa  Udviklingen  af  Landets 
materielle  Vilkaar.  I  de  nærmest  følgende  Sessioner  havde  han 
en  ledende  Stilling  paa  Tinget,  men  trængtes  1885  til  Side  af  et 
nydannet  radikalt  Parti,  som  støttedes  af  den  indenlandske  Presse. 
T.  G.  var  Medstifter  af  det  til  Støtte  ved  Forfatningsstridens 
Gjennemførelse  1870 — 71  stiftede  politisk-litterære  Selskab  «Thj6d- 
vinafélag»  (o:  Folkevenneselskab)  og  har  siden  1879  været  dets 
Formand;  det  af  Selskabet  udgivne  Aarsskrift,  «Andvari»,  indeholder 
foruden  politiske  Opsatser  vækkende  og  almenoplysende  Afhand- 
linger me^d  særligt  Hensyn  paa  islandske  Forhold.       Kr,  Kaalund, 

Gunner,  1152 — 1251,  Biskop  i  Viborg,  er  en  af  vor  Middel- 
alders ædleste  og  betydeligste  Skikkelser,  der  paa  flere  Maader 
har  bidraget  til  Valdemarstidens  Storhed.  G.  var  rimeligvis  af  god 
Byrd,  studerede  som  mange  andre  danske  i  Paris  og  vandt  især 
udstrakt  Skriftkundskab  og  stor  Dygtighed  i  «de  7  frie  Kunster*, 
saa  at  han  blev  en  af  Danmarks  berømteste  lærde.  Ellers  vide 
vi  ikke  noget  om  hans  Liv,  før  han  i  moden  Alder  blev  Cister- 
ciensermunk (1208).  Allerede  1216  blev  han  valgt  til  Abbed  i  Øm 
og  viste  megen  Iver  og  Nidkjærhed  for  Klosteret.  Snart  bleve 
imidlertid  hans  fremragende  Evner  udnyttede  i  en  større  Gjeming: 
1222  kunde  Viborgs  Domkapitel  ikke  enes  om  Bispevalget;  Kardinal 
Gregorius  de  Crescentia,  der  var  kommen  til  Danmark  som  Legat 
og  havde  været  Studiefælle  med  G.,  fik  da  Kapitlet  til  at  vælge 
ham,  og  Viborgs  Klems  og  Borgere  modtoge  ham  i  festligt  Optog. 
Han  var  den  Gang  70  Aar,  men  imgdommelig  og  kraftig.  G.s 
Hu  stod  dog  bestandig  til  Munkelivet;  rent  frivillig  vedblev  han 
som  Biskop  at ,  overholde  Cistercienserregelen  med  de  hyppige  Bede- 
timer, paa  Rejser  sprang  han  af  Hesten  for  at  knæle  i  Bøn.  Kom 
han  til  Øm  eller  andre  Cistercienserklostre,  bar  han  simpel  Kutte, 
forrettede  Abbedens  Hverv  i  hans  Fravær  og  lod  altid  nogle  af 
Munkene  tage  Plads  ved  det  velbesatte  Gjæstebord.  I  det  hele  var 
han   alle  Klosterfolks  Ven;    daglig  sendte  han  Nonnerne  i  Asmild 

Mad  Og  Drikke  fra  sit  Hof,  og  i  Julen  gav  han  dem  større  For- 
syninger. Mest  var  G.  dog  for  sine  egne  Klerke;  snart  berigede 
han  deres  Aand,  snart  æggede  han  deres  Skarpsind,  snart  gav  han 
dem  praktiske  Vink,  og  hans  fortrinlige  Vejledning  var  efter  deres 
eget  Sigende  mindst  lige  saa  frugtbringende  som  et  Universitets- 
studium i  Paris.  Hans  Lærlinger  bleve  da  ogsaa  efterspurgte: 
Johannes,  som  havde  været  hans  Sekretær,  blev  Biskop  i  Børglum, 
3  andre  bleve  Abbeder,  flere  bleve  Provster,  Priorer  og  Magistre. 
Sin  dialektiske  Færdighed  glemte  han  aldrig.  Med  elskværdigt 
Lune  kunde  han  sige  til  hjemkomne  Pariserskolarer:  «I  lærde  unge 
Mennesker,  der  have  læst  og  hørt  saa  meget  i  eders  Fakultets- 
studier  og  lige  ere  komne  ud  af  Essen,  belær  nu  os  gamle,  som 
knap  nok  kimne  huske  en  lille  Smule  af  disse  Ting  I »  Saa  stillede 
han  dem  et  indviklet  filosofisk  Spørgsmaal,  og  det  varede  ikke 
længe,  før  han  havde  hildet  dem  i  Tveføre.  Samtidig  var  han 
ydmyg  og  from,  punktlig  og  arbejdsom,  aandfuld  Prædikant  og 
myndig  Kirkestyrer.  Han  øgede  Bispesædets  Gods  og  overholdt 
strængt  Tugt  og  Orden  i  Kirkerne  og  ved  Kapitlet;  Falk  og  Hund 
taaltes  ikke  ved  hans  Hof.  Udaadsmænd  eftergav  han  ikke  nogen 
Kirkestraf,  men  det  var  ham  en  Glæde  at  vise  Mildhed  over  for 
mindre  Forseelser  og  hjælpe  og  lindre  overalt,  hvor  han  kunde; 
gjæme  gav  han  saaledes  Afkald  paa  Sagefald.  Gjæstfri  gjorde 
han  Julegilder  for  Stormændene,  og  aarlig  beværtede  han  Viborgs 
Borgere  paa  Asmild  med  udsøgte  Retter;  men  selv  levede  han 
maadeholdent  og  tarvelig,  ens  til  alle  Tider.  Ved  den  friske  og 
livsglade  Biskops  Bord  raadede  der  en  munter  Tone;  men  G. s 
overlegne  Personlighed  holdt  Lystigheden  inden  for  de  rette  Grænser. 
Drukkenskab  afskyede  han,  og  han  prædikede  lejlighedsvis  mod  det 
stærke  tyske  01. 

G.  vandt  alles  Ærefrygt  og  Kjærlighed.  Paven  gjorde  ham 
til  Dommer  i  nogle  danske  Kirkeforhold.  Ærkebiskop  Uffe,  der 
havde  modtaget  Vielsen  af  G.,  ærede  ham  som  en  Fader  og  ud- 
mærkede ham  fremfor  sig  selv,  skjønt  den  fordringsløse  Olding 
gjorde  alt  for  at  afværge  det.  I  høj  Grad  nød  G.  Kongens  Tillid 
og  fik  stor  Indflydelse  paa  hele  Landets  kirkelige  og  verdslige 
Anliggender.  Medens  han  var  Abbed,  gjorde  Valdemar  II  ham  til 
Voldgiftsmand  i  Striden  mellem  Viborg  Domkapitel  og  Vitskøl 
Kloster  om  Eng  og  Skov  med  Jagtret  paa  Læsø,  og  G.  fik  Forlig 
bragt  til  Veje  (1219).  Som  Biskop  havde  han  det  ærefulde  Hverv 
at  hente  Prinsesse  Eleonore,  den  unge  Valdemars  Brud,  i  Portugal 

(1229).  End  videre  havde  G.  Del  i  Valdemar  II's  Helligbrødeforord- 
ning for  Fyn  (1228)  og  fremfor  alt  i  Kongens  sidste  store  Lov- 
arbejde: rimeligvis  har  han  nedskrevet  Jyske  Lovs  Vedtægter  og 
udformet  Forordet  med  dets  Grundsætninger  for  Rigsforfatningen, 
der  vise  den  stærkeste  Paavirkning .  af  kanonisk  Ret;  selv  over- 
værede han  Lovens  Kundgjørelse  paa  DanehofFet  i  Vordingborg 
i  Marts  1241.  Endnu  paa  Bispemødet  i  Odense  1245  indfandt  G. 
sig  og  deltog  i  Bandlysningen  over  al  Voldsfærd  mod  Kirken;  nu 
vare  alle  Forhold  i  Landet  imidlertid  blevne  mørkere,  han  følte 
Alderen  tynge  og  søgte  Ærkebispen  om  Afsked,  men  forgjæves. 
Henved  100  Aar  gammel  døde  den  virksomme  Biskop  omsider  paa 
Asmild  25.  Avg.  125 1  og  blev  med  stor  Højtidelighed  ført  til  Dom- 
kirken, hvor  han,  iklædt  baade  Cistercienserkutte  og  Bispeskrud, 
blev  jordet  foran  Alteret  i  St.  Kjelds  Kapel.  Snart  efter  udarbej- 
dedes der  i  Øm  Kloster  et  lille  Livsbillede  af  G.,  vor  eneste  mid- 
delalderlige Levnedstegning  af  en  ikke  helgenkronet  Mand. 

Script,  rer.  Dan.  V.  Viborgbispen  Gunners  Levned,  overs,  af  H.  Olrik, 
1892.  Hans  Olrik, 

Gunner,  — 1249,  Biskop  i  Ribe.  G.  var  velstuderet  Magister 
og  blev  ved  Tuves  Død  Biskop  i  Ribe  (1230).  Han  udmærkede  sig 
ved  Iver  for  at  hæve  sit  Domkapitel  af  den  Armod,  som  Tuves 
Udløsning  efter  Bomhøvedslaget  havde  voldet:  før  sin  Tiltrædelse 
skjænkede  han  det  Gods  i  Folding,  1236  overlod  han  Kannikeme 
Bøderne  for  Helligbrøde  af  deres  imdergivne,  og  1245  tillagde  han 
Kapitlet  et  Aars  Indtægt  af  hvert  ledigt  Sognekald.  Bispens  Halv- 
del af  Mønten  i  Ribe  afstod  G.  Kongen  imod  Vederlag  i  Plov- 
skatten, og  af  Hertug  Abel  tilkjøbte  han  sig  Privilegier  for  bi- 
skoppeligt Gods  i  Sønderjylland.  Ved  Hovedbegivenheder  som 
Danehoffet  i  Vordingborg  1241  og  Odensemødet  1245  se  vi  G.  til- 
stede. Som  Munkeven  lignede  han  sin  berømte  Navne  i  Viborg. 
Paven  gjorde  ham  derfor  til  særlig  Værnsmand  for  alle  Cister- 
ciensere  i  Danmark  (1234).  Da  2  Ribekanniker  1232  grundede  det 
første  danske  Franciskanerkloster,  modtog  G.  de  nye  Munke  med 
Ære,  og  1246  nedlagde  han  Bispestaven  for  selv  at  indtræde  i 
dette  Kloster.  Her  døde  han  21.  Okt.  1249.  Senere  regnede  man 
med  urette  Løgum,  der  havde  nydt  godt  af  hans  Gavmildhed,  for 
hans  Gravsted. 

Kinch,  Ribe  Bys  Hist.  I,  49  ff.  Hans    Olrik. 

Gunnersen,  Birger  (Byrge),  — 1519,  Ærkebiskop,  var  Søn 
af  en  fattig  Landsbydegn  (Klokker)  i  Lindebjærg  Sogn  i  Himble 
Herred,  Nørre  Halland.  Hans  Fødselsaar  maa  vel  falde  o.  1440  eller 
lidt  senere,  siden  han  allerede  fik  sin  første  gejstlige  Indvielse 
(ordines  minores)  af  Biskop  Oluf  Daa  i  Roskilde  (f  146 1).  Først 
havde  han  gaaet  i  Skole  i  Varberg,  senere  i  Roskilde,  derpaa  i 
5  Aar  i  Skara.  Efter  at  have  fuldendt  sin  Uddannelse  ved  det 
nylig  (1456)  oprettede  Universitet  i  Greifswald,  hvor  han  tog  den 
filos.  Magistergrad,  blev  han  Forstander  for  Domskolen  i  Lund, 
hvorpaa  han  ved  en  gejstlig  Velynders  Hjælp  1474  blev  yngste 
Skriver  i  Christian  I's  Kancelli.  2V«  Aar  efter  (1477)  blev  han 
Dronning  Dorotheas  Kansler,  blev  tillige  Sognepræst  i  Kalundborg, 
hvor  Dronningen  i  sin  Enkestand  .ofte  opholdt  sig,  Kannik  i 
Limd  og  til  sidst  Ærkedegn  i  Roskilde,  den  højeste  Stilling  ved 
Domkapitiet.  Efter  Dronning  Dorotheas  Død  (1495)  ^^^^  han 
strax  Kansler  hos  Kong  Hans'  Dronning,  Christine,  og  derpaa 
7.  Juni  1497  valgt  til  Ærkebiskop  i  Lund.  Aaret  efter  fik  han 
pavelig  Bekræftelse  paa  denne  Stilling,  hvormed  Værdighederne 
som  pavelig  Legat  og  Sveriges  Primas  vare  forbundne. 

Den  fattige  Degns  Søn  havde  saaledes  ved  egen  Dygtighed 
og  heldige  Omstændigheder  opnaaet  den  højeste  Stilling  i  den 
nordiske  Kirke.  Han  skildres  som  lille  af  Væxt  og  uanselig  i  hele 
sit  Ydre,  jævn  af  Sæder  og  Væsen;  men  dog  forstod  han  med  en 
forbavsende  Kraft  at  hævde  sin  og  Kirkens  Stilling  under  de  van- 
skeligste Forhold.  Han  kom  strax  i  en  heftig  Strid  med  saa  godt 
som  hele  det  skaanske  Aristokrati,  der  paa  mange  Maader  forgreb 
sig  paa  Kirkens  Ejendomme,  især  med  sin  adelige  Forgænger 
Jens  Brostrups  mange  Slægtninge,  der  imod  givne  Løfter  havde 
faaet  de  fleste  af  Ærkesædets  Hovedgaarde  og  Ejendomme  i  Pant 
eller  Forlening.  Uden  at  have  adelige  Venner  at  støtte  sig  til 
begyndte  B.  strax  en  ihærdig  Kamp  herimod  i  Ærkestolens  Inter- 
esse; han  maatte  da  gjøre  St.  Laurentii  Dug  bredere,  som  han 
kaldte  det,  o:  holde  en  væbnet  Stjrrke  saa  stor  som  ingen  tidligere 
Ærkebiskop,  hvilket  for  øvrigt  ogsaa  kom  Kongerne  til  gode  under 
deres  Kampe  med  Sverige.  Hans  værste  Modstander  var  den 
voldsomme  Rigsraad  Niels  Hack  til  Hikkeberg,  gift  med  Jens 
Brostrups  Broderdatter,  en  Mand,  der  paa  mange  Maader  forgreb 
sig  paa  Kirkens  Ejendomme,  og  med  hvem  Ærkebispen  strax  1497 
kom  i  en  ligefrem  Fejde.  Rigshofmesteren  selv,  Poul  Laxmand,  der 
som  Ejer  af  Aagerup  i  Skaane    ogsaa   var  kommen  i  Strid  med 

Ærkebispen,  holdt  sin  skjærmende  Haand  over  dennes  Fjender, 
saa  at  B.  ingen  Vegne  kom  ad  Rettens  Vej.  Ja,  da  B.  i  from 
Ihukommelse  af  sin  Barndoms  Hjem  havde  optaget  et  Lindetræ  med 
en  Himmel  over  (Himble  Herred)  i  sit  ærkebiskoppelige  Vaaben- 
tegn,  klagede  Niels  Hacks  Fætter  Hr.  Henrik  Krummedige,  der 
ogsaa  havde  et  Lindetræ  i  sit  Vaaben,  til  Rigsraadet  herover  som 
et  Bevis  paa  Ærkebispens  Hovmod.  Værst  blev  det  dog,  da  B. 
ansaa  det  som  sin  Pligt  at  angive  for  Kong  Hans,  at  Poul  Lax- 
mand,  den  rige  Ridder  Oluf  Stigsen  (Krognos)  og,  som  det  synes, 
ogsaa  Niels  Hack  og  flere  andre  skaanske  Adelsmænd  ved  Faste- 
lavnstid  1500,  altsaa  lige  efter  Nederlaget  i  Ditmarsken,  paa  Poul 
Laxmands  Forlening  Sølvitsborg  skulde  have  indgaaet  et  Forbund 
«paa  Kongens  argeste  og  værste ».  Følgen  heraf  blev,  at  Poul 
Laxmand  aabenlyst  undsagde  B.  i  Kongens  Nærværelse  og  paaforte 
ham  Fejde.  B.  indgav  da  en  heftig  Klage  over  «Hr.  Laxmand » 
og  Niels  Hack,  hvori  han  ikke  direkte  tog  Beskyldningerne  for 
Højforræderi  tilbage.  Om  Sagens  Udfald  vides  kun,  at  Oluf  Stigsen 
med  36  Mededsmænd  (3  Tyvltered)  fralagde  sig  Beskyldningerne 
for  sit  Vedkommende  (Okt.  1501);  men  Sagen  fik  et  Efterspil,  da 
Kongen  det  følgende  Aar  efter  Hr.  Laxmands  Mord  inddrog  alle 
hans  Godser  i  Følge  en  Rigsraadskjendelse,  hvori  B.  deltog,  fordi 
han  skulde  have  staaet  i  forrædersk  Forbindelse  med  Sverige  og 
i  flere  gode  Mænds  Nærværelse  erklæret,  at  Kongen  var  Danmarks 
Rige  en  skadelig  Herre.  Herved  sigtes  aabenbart  til  Sølvitsborg- 
Mødet. 

Striden  med  Niels  Hack  fortsattes,  indtil  denne  i  Jan.  1508 
paa  Helsingborg  Slot,  hvor  baade  Kongen  og  B.  da  vare  tilstede, 
dræbtes  af  den  da  afdøde  Oluf  Stigsens  Svigersøn,  Anders  Bille 
(II,  200).  Stridighederne  med  Niels  Hacks  Arvinger  og  den  øvrige 
skaanske  Adel  vedbleve  dog  stadig;  ogsaa  mod  Kongemagten  maatte 
B.  ligeledes  flere  Gange  hævde  Kirkens  Sag.  Allerede  Kong  Hans 
begyndte  1504  en  Proces  med  Ærkestolen  om  Bomholms  Afstaaelse, 
som  B.  dog  fik  forhindret.  For  øvrigt  deltog  B.  som  Rigsraadets 
øverste  Medlem  selvfølgelig  i  Unionstidens  mange  Møder  og  under- 
støttede efter  Evne  Kongernes  Bestræbelser  for  at  vinde  Sverige. 
Men  til  Christian  II  blev  hans  Forhold  efterhaanden  spændt.  Han 
hævdede  Kirkens  Sag,  da  Christian  II  som  Statholder  i  Norge 
havde  ladet  Biskop  Carl  af  Hamar  fængsle,  og  søgte  at  faa  Bi- 
skoppen i  sin  Varetægt;  men  da  B.  derpaa  allerede  i  Kong  Hans' 
Tid  søgte  at  faa  sin  Kansler,    Adser  Pedersen,    en  borgerlig  født 

Mand  af  stor  Dygtighed,  til  sin  Efterfølger,  fik  Christian  II  det 
hindret.  Senere  understøttede  Kongen  den  yngre  Niels  Hack  (til 
Mogenstrup)  i  hans  Kamp  mod  Kirkens  formentlige  Overgreb  og 
medførte  herved  Tab  for  Kirken.  Ogsaa  Niels  Brahe  til  Vandaas 
(II,  596)  fandt  i  sin  langvarige  Strid  med  B.  om  Gods  paa  Bom- 
holm Understøttelse  hos  Kongen.  Senere  maatte  B.  paatage  sig 
det  ubehagelige  Hverv  at  modtage  Biskop  Jens  Andersen  (Belde- 
nak)  som  Fange  under  dennes  Strid  med  Kongen;  men  endnu  far- 
ligere blev  Stillingen,  da  Kongen  i  sin  Vrede  vilde  lade  den  pave- 
lige Legat  Arcimboldus  fange  under  dennes  Ophold  hos  B.,  hvilket 
dog  hindredes  ved  Legatens  hurtige  Flugt  til  Sverige.  Under  alt 
dette  forstod  B.  dog  i  sin  Levetid  i  alt  væsentligt  at  hævde  Ærke- 
stolens  og  Kirkens  Stilling  over  for  Kongen,  især  da  han  ogsaa  i 
Striden  med  Sverige  optraadte  som  Kirkens  Forsvarer,  i  det  han 
for  sidste  Gang  i  Nordens  Historie  hævdede  sin  Stilling  som 
Sveriges  Primas  ved  to  Gange  at  slynge  Bandstraalen  mod  Sten 
Sture  og  den  svenske  Kirkes  øvrige  Fjender,  første  Gang  15 17  af 
egen  Magtfuldkommenhed,  anden  Gang  1519  som  Pavens  Manda- 
tarius. 

Ogsaa  paa  andre  Maader  havde  B.  med  Iver  taget  sig  af 
Kirken  og  sit  Stifts  Anliggender.  Synodalstatutter  for  Præsteskabet 
fastsattes;  mange  Forhold  angaaende  Landsbykirkerne  og  Præsterne 
ordnedes;  en  Skole  oprettedes  i  Rønne  for  Bomholms  Indbyggere; 
det  nystiftede  Universitet  tillagdes  der  aarlige  Bidrag  af  hver  Kirke 
og  Sognepræst,  og  lign.;  Christiem  Pedersens  Udgave  af  Saxe  be- 
kostedes for  en  Del  af  B.  Men  især  sørgede  han  som  from 
Katholik  for  Oprettelsen  af  Gudstjenester  paa  flere  Steder.  I 
Lindebjærg  Kirke  stiftede  han  Messer  for  sine  Forældre  og  Slægt- 
ninge; men  betydeligst  var  dog  den  store  Gudstjeneste,  som  han 
til  Ære  for  Jomfru  Marie  og  en  Mængde  Helgener  stiftede  i  den 
af  ham  selv  ombyggede  Krypt  i  Lunds  Kirke,  og  hvortil  han 
skjænkede  det  store  Gods,  han  efterhaanden  havde  erhvervet  sig, 
deriblandt  Hr.  Laxmands  tidligere  Hovedgaard  Aagerup,  som  han 
havde  kjøbt  af  Kongen.  Store  Messer  knyttedes  hertil,  ikke  blot 
for  ham  selv,  hans  Forældre  og  Slægtninge,  men  overhovedet  for 
alle,  som  det  fattige  Bam  stod  i  Taknemmelighedsgjæld  til,  lige 
fra  hans  Jordemoder,  alle  de  Borgerfolk,  han  havde  været  i  Huset 
hos,  en  Mængde  gejstlige,  lave  og  høje,  indtil  de  Konger  og 
Dronninger,  han  havde  tjent.  i.  April  1519  bekræftedes  den  store 
Stiftelse  af  Arcimboldus.     10.  Dec.  s.  A.  døde  den  fromme  Ærke- 

biskop  og  stededes  12.  Dec.  til  Hvile  i  Krypten.  Men  næppe 
havde  han  lukket  sine  Øjne,  «mæt  af  Dage»,  før  Trængslerne  for 
Alvor  begyndte  for  den  Kirke,  han  med  saa  stor  Iver  og  saa  stor 
Dygtighed  havde  søgt  at  skjænne.  Gudstjenesten  i  Krypten  be- 
stod dog  endnu  til  Dels  i  Christian  IV's  Dage,  selvfølgelig  under 
en  protestantisk  Form. 

Huitfeldt,  Bispekrøn.  Pontoppidan,  Annales  eccles.  Dan.  II,  394  ff.  Suhms 
Saml.  t.  d.  danske  Hist.  I,  3,  i  ff.  Allen,  De  tre  nord.  Rigers  Hist.  III,  2,  63. 
Brasch,  GI.  Eiere  af  Bregentved  S.  63  ff.  Saml.  t.  Skånes  hist.  II,  i  ff.  (1874); 
III,   159  ff.     Ældste  Archivregistraturer  IV,  291  ff.  A,  Heise, 

Gunneru8»  Johan  Ernst,  17 18 — 73,  Biskop,  Naturforsker,  er 
født  i  Christiania  26.  Febr.  17 18.  Faderen,  Erasmus  G.  (f  20.  Nov. 
1732  som  Stadsfysikus),  synes  at  have  været  Nordmand;  Moderen, 
Anna  f.  Gerhard,  var  fra  Skotland.  G.  kom  1729  i  Christiania 
Skole,  hvorfra  han  dimitteredes  1737.  Han  glimrede  ved  Examen 
artium,  og  det  kan  ikke  undre,  naar  der  —  efter  hans  egne  Ord  — 
næppe  var  nogen  klassisk  Avtor,  han  ikke  allerede  i  Skolen  havde 
læst  foruden  en  hel  Del  ældre  filologiske  Skrifter.  Hans  dygtige 
Lærere,  Rektor  Jacob  Rasch  og  Konrektor  E.  N.  Arbien,  fritoge 
ham  for  at  læse  den  Tids  «usle  filosofiske  Lærebøger »,  og  allerede 
som  Skolediscipel  kunde  han  holde  filologiske  Forelæsninger  for 
Kammerater.  I  Kjøbenhavn  blev  han  kun  kort,  da  han  snart 
maatte  vende  tilbage  til  sin  fattige  Moder,  informere,  prædike  og 
paa  egen  Haand  studere  Filosofi  og  Theologi  til  1740,  da  han  atter 
drog  til  Kjøbenhavn  og  blev  Baccalaureus.  Han  blev  her  nu  i  2 
Aar,  fik  da  et  kongeligt  Stipendium  og  rejste  til  Halle,  hvor  han  i 
2  Aar  studerede  de  forskjeUigste  Videnskaber,  medens  han  tillige 
var  Hovmester  hos  en  liflandsk  Adelsmand,  v.  Stahl.  Da  denne 
gik  i  fransk  Tjeneste,  drog  han  med  2  kurlandske  Herrer,  v.  Medem, 
til  Jena.  Maaske  det  var  Forholdet  til  disse,  der  strax  ved  An- 
komsten 18.  Dec.  1745  bekostede  G.s  Magisterpromotion,  som  førte 
ham  til  dette  paa  hin  Tid  ikke  blomstrende  Universitet.  Her  var 
imidlertid  en  Størrelse  som  Joachim  Darjes,  der  kan  have  tiltrukket 
G.,  som  slog  sig  ned  her  og  i  2  Aar  fortsatte  sine  Studier  i  de 
forskjeUigste  Retninger. 

Han  var  tidlig  bleven  bekjendt  som  en  af  de  dybere  Wolfianere, 
man  satte  ham  i  Klasse  med  Baumgarten,  Reusch,  Meier  o.  fl., 
og  man  tør  efter  hans  litterære  Produktion  antage,  at  det  er  de 
filosofiske  Studier,  der  have  fængslet  ham  her  i  de  mange  Aar,  og 
at  han  maaske  har  haabet  paa  denne  Vej    at  gjøre  Lykke.     Her 

har  vel  imidlertid  Fattigdommen  været  ham  en  Hindring,  da  det 
ellers  er  vanskeligt  at  forstaa,  at  han  ikke  tog  Doktorgraden.  1747 
optraadte  han  som  Forfatter  med  2  latinske  Traktater,  hvori  han 
vilde  bevise,  at  de  nyere  Filosofers  Lære  om  Friheden  stemte  over- 
ens med  Theologemes.  Forelæsninger  havde  han  hidtil  ikke  holdt, 
men  i  Begyndelsen  af  1748  blev  J.  E.  Schubert,  Præst  i  Stadthagen 
og  Privatdocent  i  Jena,  kaldet  til  Professor  i  Helmstedt,  og  G.  paa- 
tog  sig  da  at  tilendebringe  et  af  ham  paabegyndt  Kollegium.  Efter 
at  have  disputeret  pro  venia  docendi  begyndte  han  da  at  holde 
Forelæsninger  og  synes  her  at  være  kommen  paa  sin  rette  Plads. 
Han  tog  derhos  fat  paa  det  betydelige  Arbejde  over  Natur-  og 
Folkeretten,  som  han  tilendebragte  i  4  Aar,  i  det  han  læste  8  Timer 
ugentlig  hvert  Semester  og  saa  ved  Siden  heraf  i  8  Bind  (1748 — 52) 
udgav  sit  Arbejde  som  Fortolkning  af  Darjes'  Kompendium  («Er- 
klårung  des  Natur-  und  Vdlkerrechts  nach  den  Grundsatzen  des 
Herrn  Darjes*),  fra  hvilket  han  i  enkelte  Punkter  afveg.  Har  han 
nu  ved  dette  Arbejde  skaffet  sig  Venner  og  Beundrere  indeil  den 
akademiske  Ungdom,  saa  fik  han  ogsaa  føle,  hvor  farligt  det  var 
at  optræde  mod  en  Størrelse  som  Darjes.  Denne  optraadte  i  et 
Skrift  mod  G.,  efter  at  den  i.  Del  af  hans  Værk  var  udkommen, 
og  snart  løftede  flere  sin  Røst.  G.  blev  ikke  sine  Modstandere 
Svar  skyldig,  men  synes  ikke  at  have  befæstet  sit  Ry  ved  denne 
Strid,  da  de  lærde  Tidsskrifter,  der  med  Velvilje  havde  omtalt  hans 
tidligere  Arbejder,  forbigik  dette  hans  betydeligste  Værk  med  Tavs- 
hed. Om  noget  Avancement  blev  der  ikke  Tale  for  G.  i  Jena, 
men  hans  Dygtighed  maatte  erkjendes,  og  han  blev  mod  Slut- 
ningen af  sit  Ophold  her  (1753)  Adjunctus  designatus  ved  det  filo- 
sofiske Fakultet  og  begyndte  at  foredrage  «Mathematikken  og  alle 
Filosofiens  Dele».  Ved  denne  Tid  blev  han  ogsaa  optagen  i  det 
latinske  Selskab,  og  dette  var  da  alt,  hvad  han  her  opnaaede. 
Noget  egentiig  nyt  og  stort  kan  G.  ikke  siges  at  have  baaret  frem 
under  sin  ihærdige  filosofiske  Virksomhed  i  Tyskland,  medens  han 
vel  maa  betragtes  som  en  dygtig  Bearbejder  af  de  Ideer,  som  be- 
vægede Tiden  inden  det  Leibnitz -Wolfske  Systems  Ramme.  At 
han  befæstede  sit  Ry  inden  den  Kreds,  hvor  han  arbejdede  og 
stred,  er  rimeligt  nok,  om  det  end  ikke  er  kommet  saa  vidt,  som 
man  senere  antog  (Suhm,  Saml.  Skr.  VII,  50).  Til  hans  Fædreland 
kan  det  næppe  være  naaet,  da  han  ikke  nævnes  i  t  Kjøbenhavns 
Iserde  Tidender*  alle  de  Aar,  han  var  i  Tyskland. 

G.  var  ikke  længer  ung,  og  hvor  vel  han  end  befandt  sig  ved 

det  tyske  Studenterliv,  med  hvis  Duelvæsen  og  ubundne  Levemaade 
han  ikke  var  ukjendt,  maatte  han  dog  nu  tænke  paa  sin  Fremtid. 
Maaske  har  en  saadan  Tanke  ligget  i  Tilegnelsen  af  hans  store 
Værk  om  Natur-  og  Folkeretten  til  Kong  Frederik  V.  Muligens 
har  man  ogsaa  nu  søgt  at  finde  en  Plads  til  ham  i  Danmark,  og 
da  Herlufsholms  Kald  i  Nov.  1754  blev  ledigt,  kaldedes  han  hertil, 
hvorhos  han  fik  Titel  af  Professor  og  blev  Lector  lingvæ  Hebraicæ 
ved  Skolen  13.  Dec.  s.  A.  At  han  i  Jena  fik  Tilbud  om  et  Pro- 
fessorat, som  Brodersønnen  N.  D.  G.  fortæller,  er  lidet  rimeligt, 
medens  det  tør  anses  sikkert,  at  man  der  vilde  have  ham  til  Rek- 
tor ved  Latinskolen.  Herlufsholms  Kald  har  han  næppe  søgt,  da 
han  ikke  havde  Attestats,  og  ingen  Ansøgning  fra  ham  er  funden. 
Ved  Paasketid  1755  kom  han  til  Kjøbenhavn,  hvor  han  snart  fik 
Anledning  til  at  optræde  ved  en  af  Professor  Obeli^z  afholdt  Dispu- 
tats og  vakte  Opsigt,  men  ikke  ubetinget  Anerkjendelse.  12.  Juni 
1755  ^^^v  ^^^  ordineret  efter  at  være  fritagen  for  Attestats.  Til 
Herlufsholm  kom  han  imidlertid  ikke,  og  som  Præst  kom  han  aldrig 
til  at  virke.  Der  blev  indledet  Forhandlinger  med  Kommunitets- 
provsten  N.  Nannestad  om  at  bytte  Embede,  og  det  lykkedes,  saa 
G.  10.  Sept.  1755  kunde  udnævnes  til  Kommunitetsprovst,  hvorhos 
han  blev  Biskoppens  Vikar  ved  Universitetet.  Han  forlovede  sig 
med  en  Jomfru  Hagen,  Søster  til  Professorinde  Kratzenstein,  men 
hævede  snart  Forbindelsen,  gav  sin  forlovede  Erstatning  i  Penge 
og  paadrog  sig  ubehagelig  Omtale.  Det  anfægtede  ham  dog  ikke, 
og  han  begyndte  strax  en  Forelæsningsvirksomhed,  som  vistnok  paa 
den  Tid  var  enestaaende  i  Kjøbenhavn.  Han  læste  over  Theologi, 
Logik,  Metafysik,  Natur-  og  Folkeret,  —  holdt  4  Kollegier  om  Dagen 
foruden  sine  akademiske  Forelæsninger.  Det  klinger  næsten  utro- 
ligt, men  hans  Arbejdskraft  maa  have  været  lige  saa  stor  som  hans 
polyhistoriske  Viden.  Ved  Siden  af  denne  betydelige  akademiske 
Gjeming  gik  ogsaa  her  en  Forfattervirksomhed,  der  ikke  ved  sit 
Omfang  alene  maatte  vække  den  største  Opmærksomhed,  og  fra  nu 
af  have  ogsaa  de  lærde  Tidender  nok  at  fortælle  om  ham.  Endnu 
før  han  havde  tiltraadt  sin  Lærestol,  udkom  hans  «Institutiones  theo- 
logiæ  dogmaticæ»,  hvori  han  efter  Wolfs  Methode  søger  at  forklare 
de  gamle  Theologer,  navnlig  Baier,  medens  han  dog  ogsaa  vil  have 
fremført  originale  Tanker,  navnlig  til  Klargjørelse  af  den  Hellig- 
aands  Vidnesbyrd  og  Maaden,  hvorpaa  det  opkommer  i  Sjælen. 
Maalet  for  Verdensstjrrelsen  sætter  han  ikke  i  Guds  Forherligelse, 
men  i  Menneskenes  Lyksalighed,    som    han    dog   vil    forlige    med 

Læren  om  Helvedstraffenes  Evighed.  Han  optræder  her  med  stor 
formel  Dygtighed,  der  ogsaa  maa  erkjendes  i  hans  mindre  theo- 
logiske  Arbejder.  Ved  Siden  af  disse  maa  nævnes  hans  Metafysik 
(1757),  der  roses  som  et  særdeles  godt  Arbejde.  At  han  gjorde 
Lykke  og  samlede  mange  Tilhørere,  blandt  hvilke  mærkes  B.  Riis- 
brigh  og  Tyge  Rothe,  maa  vel  ikke  blot  tilskrives  hans  Personlighed, 
Kraft  og  Iver,  men  ogsaa  Forholdene  ved  Universitetet,  hvor  Wolfs 
Filosofi  hidtil  ikke  havde  fundet  synderligt  Indpas.  Som  en  Ny- 
hedernes Mand  af  uomtvistelig  Dygtighed  og  temmelig  utilhyllet 
Lyst  til  at  fremhæve  sig  selv  /andt  han  baade  Modstandere  og 
Misundere. 

G.  blev  ikke  længe  i  Kjøbenhavn.  I  Juli  1758  blev  Thrond- 
hjems  Bispestol  ledig,  og  G.  blev  under  en  Avdiens  hos  Kongen 
af  denne  lykønsket  som  dens  Indehaver,  hvortil  han  faa  Dage  efter 
(31.  Juli)  blev  udnævnt.  Det  antages,  at  hans  Stilling  som  Over- 
hovmester i  Grev  Moltkes  Hus  har  givet  Anledning  hertil.  G.  drog 
til  Norge,  medens  B.  Riisbrigh,  J.  Wøldike,  C.  G.  Seydlitz  og 
J.  Sivertsen  paa  en  Maade  fortsatte  hans  Gjeming  ved  Foredrag 
og  Disputatser  over  hans  filosofiske  Kompendier.  Selv  havde  han 
begyndt  paa  kirkehistoriske  Forelæsninger,  og  han  traadte  frem  for 
sit  Stifts  Gejstlighed  med  kirkehistoriske  Tanker  i  sit  Hyrdebrev 
(1758),  mod  hvis  Rettroenhed  der  intet  er  at  bemærke,  om  det  end 
kan  ses,  at  dets  Forfatter  ikke  hører  den  gamle  Tid  til.  Han  an- 
befaler sine  Præster  Joh.  Arndt  og  Spener,  medens  han  indtrængende 
lægger  dem  paa  Hjærte  at  vedblive  med  videnskabelig,  navnlig 
filosofisk.  Syssel.  Størst  Interesse  har  dette  Hyrdebrev  ved  den  ud- 
førlige Fortegnelse  over  alle  i  Throndhjems  Stift  fødte  eller  bosatte 
Forfattere  efter  Reformationen.  Han  udtalte  her,  at  han  agtede  at 
oprette  et  videnskabeligt  Selskab,  som  han  ogsaa  strax  med  Suhm 
og  G.  Schøning  satte  i  Værk.  i.  Bind  af  dets  Skrifter  (1761)  aab- 
nede  han  med  en  Afhandling  om  Sjælens  Udødelighed.  Ved  Jubel- 
festen 1760  blev  han  Dr.  theol.  Videnskabsselskabet  blev  1767 
kongeligt  og  har  siden  haft  ikke  ringe  Betydning  for  Stiftet.  G. 
satte  sig  til  Formaal  at  virke  for  Videnskabelighed  i  sit  Fødeland. 
Han  begyndte  med  Historien,  men  fandt  snart  i  Zoologien  og  Bo- 
tanikken aldeles  ubearbejdede  Felter,  hvor  han  kunde  udrette  mere. 
Hvad  han  her  har  bragt  for  Dagen  omtales  nedenfor,  og  her  skal 
kun  bemærkes  den  Iver,  han  optændte  hos  Præster  og  andre  Mænd 
for  at  indsamle  mærkelige  Sager,  og  den  Interesse,  han  saa  ofte 
viste  for  at  efterspore  de  overtroiske  Forestillinger,  der  knyttede  sig 

til  forskjellige  Planter  og  Dyr.  Fra  fjendtligt  Hold  (N.  C.  Friis)  fik 
han  Bebrejdelser  for,  at  han  brugte  Tiden  paa  sine  Visitatser  til 
at  fremme  sine  naturvidenskabelige  Interesser.  Dette  er  sikkert 
nok,  men  der  er  ingen  Grund  til  den  Tanke,  at  han  for  disses 
Skyld  forsømte  sit  Embede.  Dette  fik  den  ovennævnte  Forfatter  selv 
bedst  føle,  da  G.  afslørede  hans  mislige  Forhold  som  Kasserer  for 
Missionen  (V,  445).  Han  var  en  flittig  Visitator,  blev  en  varm  Talsmand 
for  Finnerne  og  en  god  Støtte  for  det  i  hans  Tid  virkende  Semi- 
narium Lapponicum.  De  Erklæringer,  der  ere  fundne  fra  hans 
Haand,  lade  i  Klarhed,  Bestemthed  og  frimodige  —  til  Dels  noget 
hensynsløse  —  Udtalelser  intet  tilbage  at  ønske.  For  Bispearkivet 
indsamlede  han  en  Del  kirkehistoriske  Aktstykker. 

G.  er  en  af  de  første  —  om  ikke  den  første  — ,  der  har  ud- 
talt Ønsket  om  et  Universitet  i  Norge  —  i  en  Tale  paa  Christian  VU's 
Fødselsdag  1768  — ,  og  det  saa  en  Tid  ud  til,  at  han  skulde  blive 
Redskab  til  dets  Opfyldelse.  Ved  Kabinetsordre  af  4.  Jan.  1771 
paalagde  Struensee  Konsistoriet  at  udkaste  en  ny  Plan  for  Universi- 
tetets Virksomhed.  Der  indkom  flere  Projekter,  men  der  blev  fore- 
løbig intet  Hensyn  taget  til  dem,  hvorimod  Struensee  om  Sommeren 
efter  Opfordring  af  Livlægen  C.  J.  Berger  kaldte  G.  til  Danmark  for  at 
udarbejde  nye  Reformforslag.  G.  kom  til  Kjøbenhavn  i  Okt.  177 1  og 
fik  de  indkomne  Projekter  til  Behandling.  Det  gik  hurtig,  og  alle- 
rede 16.  Dec.  fi-emkom  han  med  sin  Plan  i  2  Udkast.  Disses  Enkelt- 
heder findes  i  Nyerups  Skildring  af  Tilstanden  i  Danmark  og  Norge 
i  ældre  og  nyere  Tider  III,  2,  383  ff".  Han  vilde  skaffe  Universitetet  en 
fastere  Styrelse  ved  en  Vicekansler,  afskaffe  Professorernes  corpora, 
Rangordningen  mellem  Fakulteterne  og  Disputerøvelseme  ved  Kom- 
munitetet, medens  Forelæsningerne  skulde  ophjælpes.  Der  indløb  en 
Mængde  Breve  til  ham  om,  at  han  skulde  arbejde  for  et  Universitet 
i  Norge,  og  han  udkastede  da  ogsaa  en  Plan  til  et  saadant,  der 
skulde  have  sit  Sæde  i  Christianssand.  Hid  vilde  han  i  saa  Fald 
have  Videnskabsselskabet  flyttet  og  ønskede  selv  her  at  være  Vice- 
kansler. Sin  Amanuensis  i  Kjøbenhavn,  J.  H.  Tauber,  vilde  han  have 
til  Professor  i  Norge  og,  da  der  herom  ikke  blev  Tale,  til  Konrektor 
i  Throndhjem  og  Sekretær  i  Videnskabsselskabet.  Hans  inderlige 
Tilslutning  til  denne  Repræsentant  for  den  begyndende  Rationalisme 
synes  at  betegne  hos  ham  en  Opgiven  af  den  gamle  Orthodoxi. 
Universitetsplanen  faldt  med  Begivenheden  17.  Jan.  1772,  men  meget 
af  den  kom  op  i  en  følgende  Tid. 

G.  vendte  tilbage  til  Throndhjem  i  Sommeren  1772  og  opgav 

snart  al  Tanke  om  Universitetssageme,  Til  en  Forandring  i  hans 
Stilling  aabnede  der  sig  en  Udsigt,  da  Biskop  Nannestad  i  Chri- 
stiania blev  syg  i  Marts  1773,  men  inden  han  resignerede,  var  G. 
død  under  sin  Visitats  i  Christianssund  25.  Sept.  1773.  Han  var 
ugift,  men  efterlod  dog  en  Gjæld  paa  9000  Rdl.  Han  var  en  slet 
Husholder  og  havde  megen  fattig  Familie.  Der  er  maaske  ingen 
Nordmand,  der  forholdsvis  har  udrettet  saa  meget  for  den  viden- 
skabelige Dannelse  blandt  sine  Landsmænd  som  G.,  og  den  Be- 
rømmelse, hvormed  hans  Navn  er  kommet  til  Efterverdenen,  skriver 
sig  væsentlig  fra  hans  Virksomhed  i  Fødelandet,  som  han  var  inderlig 
hengiven.  Om  hans  moralske  Forhold  har  Jens  Møller  paa  et  Par 
Steder  udtalt  sig  skarpt. 

L.  Daae,  Throndhjems  Stifts  geistl.  Hist.  S.  174  ff.  Worm,  Lex.  ov.  lærde 
Mænd.  />.  T/trap. 

—  Som  videnskabelig  Naturforsker  indtager  J.  E.  Gunnerus 
ikke  nogen  fremragende  Stilling,  men  han  maa  betragtes  som  en 
intelligent  og  kundskabsrig  Dilettant,  der  med  Iver  og  Dygtighed 
benyttede  den  udmærkede  Lejlighed,  som  hans  udstrakte  Visitats- 
rejser  i  forholdsvis  lidet  kjendte  Egne  gave  ham,  til  at  gjøre  Iagt- 
tagelser og  berige  sin  Indsigt  i  Naturvidenskaberne,  navnlig  i  Zoo- 
logien. Resultaterne  af  sine  Undersøgelser  nedlagde  han  i  en 
større  Række  Afhandlinger,  af  hvilke  de  fleste  offentliggjordes  i 
«Det  throndhjemske  Selskabs  Skrifter*  og  «Det  kgl.  norske  Viden- 
skabernes Selskabs  Skrifter*,  bl.  a.  «0m  Havhesten  (Procellaria 
Grønlandiæ)»,  «Om  nogle  lomartede  Fugle »,  «0m  et  Søtræ,  kaldet 
Gorgonia  flabelliformis*  og  « Kritiske  Tanker  om  Kraken,  Søormen 
og  nogle  flere  Vidunder  i  Havet* ,  hvilket  sidste  Arbejde,  der 
baade  vidner  om  Lærdom  og  Skarpsindighed,  dog  først  udkom 
adskillige  Aar  efter  hans  Død,  nemlig  i  1784.  Han  forener  i  denne 
Afhandling  sin  Opgave  som  gejstlig  med  sin  Virksomhed  som 
Zoolog,  i  det  han  søger  at  udrydde  de  overtroiske  Forestillinger, 
som  især  hos. den  lavere  Del  af  Befolkningen  knyttede  sig  til  Be- 
retningen om  disse  Fabeldyr.  Ved  sine  2  Afhandlinger  om  Brugden 
(Sqvalus  maximus),  som  « efter  al  Formodning  har  været  den  Fisk, 
som  opslugede  Profeten  Jonas*,  leverede  han  værdifulde  Bidrag  til 
denne  interessante  Hajfisks  endnu  paa  mange  Punkter  uopklarede 
Naturhistorie  og  navnlig  saadanne  Oplysninger  om  dens  mærkelige 
Gjællebarder,  at  det,  om  end  først  100  Aar  senere  (ved  Steenstrups 
Undersøgelser),    lykkedes    at    fastslaa    den    rette   Tydning   af  disse 

Organer  ved  Hjælp  af  hans  Meddelelser.  I  «Det  kjøbenhavnske 
Selskabs  Skrifter*  X  (1770)  findes  en  ret  værdifuld  Afhandling  af 
G.,  betitlet  « Nogle  smaa  rare  og  mestendelen  nye  norske  Sø- 
dyr* og  forsynet  med  en  Tavle.  —  Det  var  dog  ikke  Zoologien 
alene,  der  fængslede  G.s  Interesse.  Ogsaa  paa  Botanikkens  og 
Mineralogiens  Omraader  gjorde  han  Undersøgelser  (jvfr.  ndfr.). 
Han  udgav  saaledes  « Adskillige  Anmærkninger,  fornemmelig  i  Hen- 
seende til  Mineralier  i  Nordland  og  Finmarken*  (1761).  Hvad  der 
endnu  existerer  af  G.s  naturhistoriske  Samlinger,  findes  i  det  thrond- 
hjemske  Musæum.  Jonas  Collin. 

—  J.  E.  Gunnerus  har  ogsaa  gjort  sig  fortjent  ved  botaniske 
Arbejder,  særlig  ved  sin  « Flora  Norvegica*,  en  i  sin  Tid  meget 
anset  og  med  til  Dels  fortrinlige  Kobbertavler  udstyret  Foliant, 
hvis  I.  Del  udkom  i  Throndhjem  1766,  2.  Del  i  Kjøbenhavn  1772, 
og  som  i  henved  et  Aarhundrede  var  den  eneste  nogenlunde  fuld- 
stændige Fortegnelse  over  norske  Planter.  Over  iioo  Arter  ere 
beskrevne  og  ledsagede  af  talrige  Angivelser  om  deres  Udbredelse 
i  Norge;  ligeledes  ere  mange  gængse  Trivialnavne  meddelte,  og 
særlig  udførlig  er  for  mange  Arters  Vedkommende  angivet  deres 
Anvendelse  i  de  forskjellige  Egne  af.  Landet,  hvilke  økonomiske 
Meddelelser  Forfatteren  synes  at  have  anset  for  Hovedsagen.  Der 
findes  ikke  mindre  end  350  blomsterløse  Planter  optagne  i  Floraen, 
et  for  den  Tid  ikke  ringe  Antal.  G.  har  ogsaa  efterladt  et  paa 
hans  mange  og  lange  Visitatsrejser  indsamlet  Herbarium,  der  dog 
peger  hen  paa,  at  Bestemmelserne  i  hans  Flora  ikke  altid  ere  paa- 
lidelige,  ligesom  de  af  ham  opstillede  nye  Plantearter  i  mange 
Tilfælde  ikke  have  kimnet  bestaa  for  en  senere  Kritik.  En  paa 
den  sydlige  Halvkugle  hjemmehørende  Planteslægt  Gunnera  er  af 
Linné  opkaldt  til  Ære  for  ham.  E,  Rostrup. 

Gunnerus,  Niels  Dorph»  175 1 — 1789,  Amtmand,  botanisk 
Forfatter,  blev  født  13.  Jimi  1751.  Hans  Fader  var  Peter  G.  (f. 
1723  i  Christiania,  resid.  Kapellan  i  Ejdanger,  f  ^759);  hans  Moder 
hed  Marthe  Karine  Olsdatter  f.  Dorph  (f  1762).  I  1763  kom  han  i 
Huset  hos  Farbroderen,  ovfr.  nævnte  J.  E.  G.,  som  senere  støttede 
ham  under  hans  Studeringer.  Han  deponerede  fra  Throndhjem 
1770  og  studerede  ved  Kjøbenhavns  Universitet  især  de  økonomiske 
og  naturhistoriske  Fag  under  Professorerne  Chr.  Fabricius,  Friis 
Rottbøll  og  M.  T.  Briinnich,    der   alle    bevidnede,    at   han    havde 

ualmindelige  Indsigter  i  disse  Fag.  Han  blev  1772  Alumnus  paa 
Borchs  Kollegium.  1774  blev  han  Foged  i  Inderøen  (Throndhjems 
Stift)  og  1788  Amtmand  i  Nordre  Bergenhus  Amt,  i  hvilket  Embede 
han  allerede  døde  25.  April  1789.  1773  og  1774  udgav  han  nogle 
økonomisk -botaniske  Afhandlinger,  saaledes  en  Dissertation  om 
de  hjemlandske  Planters  Anvendelse  til  Farvning,  ligesom  han 
under  Titel  af  « Samlinger  til  Husholdningsvidenskabeme*  begyndte 
et  Tidsskrift,  hvoraf  dog  kun  udkom  i.  Binds  i.  Hæfte,  inde- 
holdende en  « Økonomisk  Afhandling  om  Dannemarks  og  Norges 
naturlige  Fordele  til  Føde  for  Mennesket  af  Planteriget*,  fuld  af 
velmente,  men  overdrevent  priste  Anvisninger  paa  en  Mængde 
vildtvoxende  Urters  Anvendelse  til  Mad  og  Drikke,  til  Syltning 
og  Krydderi.  Han  har  end  videre  skrevet  en  Fortale  til  2.  Del  af 
hans  Farbroders  « Flora  Norvegica»,  der  udkom  som  et  posthumt 
Værk,  hvori  han  giver  en  udførlig  Biografi  af  Forfatteren.  Han 
ophørte  dog  snart  med  sin  publicistiske  Virksomhed,  og  flere 
lejlighedsvis  bebudede  Artikler  bleve  aldrig  offentliggjorte. 

Nyerup,  Lit.  Lex.  E.  Rostrup, 

Gunnlaugsson,  Bjørn,  1788 — 1876,  Mathematiker,  Korttegner, 
er  født  25.  Sept.  1788  i  det  nordlige  Island  paa  Bondegaarden 
Tannstadir  i  Htinavatns  Syssel  af  Forældrene  Gunnlaugiu*  Magnusson 
og  Olof  Bjamardatter.  Faderen  havde  Anlæg  for  Beregning  og 
Konstruktion,  og  lignende  Evner  gjenfindes  hos  Sønnen,  om  end 
i  noget  andet  Form.  B.  G.,  der  daarlig  passede  til  praktisk  Virk- 
somhed og  hele  Livet  igjennem  udelukkende  gik  op  i  sin  Viden- 
skab, dimitteredes  efter  privat  Forberedelse  1808.  De  følgende 
Aar  synes  han  paa  egen  Haand  at  have  fortsat  sine  mathematiske 
Studier,  hjulpet  ved  Forbindelsen  med  nogle  ved  Kystopmaalingen 
ansatte  danske  Officerer.  1817  indskreves  han  ved  Kjøbenhavns 
Universitet,  hvor  han  tog  2.  Examen,  men  i  øvrigt  ofrede  sig  for 
Mathematikken  og  2  Gange  vandt  Guldmedaillen  for  Besvarelsen  af 
den  i  dette  Fag  udsatte  Prisopgave,  hvorefter  han  kom  til  at 
arbejde  ved  Gradmaalingen  under  Konferensraad  Schumacher  i 
Altona.  1822  ansattes  han  som  Adjunkt  ved  den  lærde  Skole  paa 
Bessastadir,  fulgte  1846  med  Skolen  til  Reykjavik  og  blev  Over- 
lærer 185 1.  1862  erholdt  han  sin  Afsked;  død  17.  Marts  1876. 
Han  var  2  Gange  gift,  i.  med  RagnheiSur  Bjamadatter  (f  1834), 
2.  med  GuSlaug  Aradatter  (^f  1873).  Foruden  nogle,  væsentlig 
astronomiske  og  mathematiske,  Smaaafhandlinger,   til  Dels  i  Skole- 

Dansk  biogr.  Lex.    VI.  Juni  1892.  21 

programmer  —  heriblandt  1834  om  den  af  ham  ved  Islands  Kort- 
lægning anvendte  Fremgangsmaade  — ,  har  B.  G.  skrevet  en  ud- 
førlig Arithmetik  («T61visi»,  1865),  hvoraf  dog  kun  i.  Hæfte  er  ud- 
kommet. End  videre  er  han  Forfatter  til  et  større,  theologisk- 
filosofisk  Digt:  «Nj6la»  (o:  Natten),  der  udkom  1842  og  flere  Gange 
senere  er  udgivet.  Forfatteren,  der  udgaar  fra  en  Betragtning  af 
Stjærnehimlen,  giver  med  Inddragning  af  Astronomiens  og  Fysikkens 
Læresætninger,  men  som  troende  Kristen  og  kun  hist  og  her  svagt 
rationaliserende,  i  jævne  Vers  en  Fremstilling  af  Gudsforholdet  og^ 
Verdensstyrelsen,  saaledes  opfattede,  at  hans  Bog  har  kunnet  tjene 
hans  Landsmænd  til  opbyggelig  Læsning.  Langt  større  Betydning^ 
har  dog  B.  G.  ved  sine  Fortjenester  af  det  velbekjendte,  1844 — ^49 
udgivne  Islandskort  («Uppdråttr  Islands »),  der  er  udført  efter  hans 
i  Aarene  1831 — ^43  foretagne  Opmaalinger.  Vel  havde  B.  G.  under 
dette  Arbejde  en  meget  væsentlig  Støtte  i  de  omkring  Aarhundredets 
Begyndelse  for  Statens  Regning  iværksatte  Opmaalinger,  hvorved 
hele  Islands  Kyst  var  bleven  nøjagtig  aflagt  og  trigonometrisk  be- 
regnet; men  et  stort  Arbejde  stod  dog  endnu  tilbage,  som  krævede 
særlige  Forudsætninger  for  at  kunne  gjennemføres,  nemlig  Aflæg- 
ningen af  hele  det  indre  Land  med  Angivelse  af  de  forskjellige 
Egnes  Beskaffenhed,  den  administrative  Inddeling  m.  v.  Sommer 
efter  Sommer  berejste  B.  G.  en  Del  af  Landet,  indtil  han  til 
Slutning  havde  besøgt  alle  Landsdele,  og  anvendte  Vinteren  til 
at  aftegne,  hvad  han  havde  berejst  om  Sommeren.  Foretagendet 
var  iværksat  af  det  islandske  litterære  Selskab,  hvortil  kom  nogen 
Støtte  fra  Statskassen,  men  muliggjordes  kun  ved  B.  G.s  sjældne 
Uegennyttighed  og  overordentlige  Fordringsløshed,  hvorved  Rejse- 
udgifterne formindskedes  til  Lavmaal.  Arbejdet  er  særdeles  om- 
hyggelig gjort,  om  end  selvfølgelig  visse  Strøg,  der  ere  aflagte 
efter  Beskrivelse,  trænge  til  Berigtigelse,  og  med  Hensyn  til  prak- 
tisk Brugbarhed  indtager  Kortet,  saaledes  som  det,  udgivet  under 
Oberst  O.  N.  Olsens  Ledelse,  fremtræder  i  koloreret  Kobberstik,, 
ved  sin  Overskuelighed  og  smukke  Udstyrelse  en  høj  Plads.  Disse 
sidste  Fortrin  udmærke  især  det  større,  paa  4  Plader  fordelte 
Islandskort,  ved  Siden  af  hvilket  et  mindre,  med  hele  Øen  paa  én 
Plade,  foreligger. 

Andvari  IX  (1883).     Erslew,  Forf.  Lex.  Xr,  Kaalund. 

Guntzov,  Anders  Hansen»  — 1695 — »  Hofretspræsident,  Søn 
af  Hans  Andersen  G.,   Borgmester  i  Halmstad,   og  Bodil  Mogens- 

datter,  Student  1641  fra  Lunds  Gymnasium,  studerede  1646  i  Leiden, 
tog  165 1  Magistergraden  i  Kjøbenhavn,  levede  derefter  som  Privat- 
mand, først  i  Roskilde  og  siden  i  Kjøbenhavn,  hvor  han  ejede  en 
Gaard,  blev  endelig  Præsident  i  Hofretten  i  Kjøbenhavn,  fra  hvilket 
Embede  han  1695  skal  have  taget  sin  Afsked;  levede  endnu  1701. 
Gift  I.  1651  med  Apollone  Marcusdatter  (f.  1636  f  21.  Avg.  1655);  2. 
o.  1656  med  Mette  Bang,  Søster  til  Professor  Thomas  B. ;  3.  med  Maren 
Grimeton,  Datter  af  Hans  Bentsen,  Sognepræst  i  Grimeton  i  Halland. 
Personalhist.  Tidsskr.  IV,  241.  Hundrup,  Stamtavle  ov.  O.  Bangs  Efter- 
kommere S.  15.  G,  L,  Wad, 

Gurlitty  Louis,  f.  1812,  Maler.  G.,  Søn  af  Fabrikant  Johann 
August  Wilhelm  G.  og  Helene  f.  Eberstein,  er  født  i  Altona  8.  Marts 
1812.  Fra  Sigfried  Bendixens  Atelier  i  Hamborg,  hvor  han  havde 
faaet  sin  første  Uddannelse,  kom  han  til  Kunstakademiet  i  Kjøben- 
havn, hvor  han  1832  blev  Elev  af  Modelskolen  og  Aaret  efter  vandt 
den  mindre  Sølvmedaille.  Han  begyndte  at  udstille  1833,  og  da 
han  let  solgte  sine  Billeder  og,  med  danske  Kammerater,  hvert  Aar 
gjorde  lange  og  forskjellige  Sommerudflugter,  savnede  han  ikke 
Motiver.  Allerede  1835  anbefalede  Akademiet  ham  som  en  af  «de 
modneste  og  talentfuldeste  Elever*  til  Rejseunderstøttelse,  som  han 
dog  ikke  opnaaede.  Men  ved  egne  Midler  var  han  1836 — 37  i 
Mtinchen,  kom  hjem  og  ægtede  Elise  Saxild,  tilbragte  1837 — ^39  i 
Norditalien  og  mistede  der  sidstnævnte  Aar  sin  Hustru.  Efter  Hjem- 
komsten til  Kjøbenhavn  blev  han  agreeret  1840  og  s.  A.  Medlem  af 
Kunstakademiet  paa  «Egn  ved  Silkeborg*.  Han  levede  og  arbejdede 
nu  i  Danmark  til  1843,  da  han  med  en  tysk  Attest  fra  Akademiet 
rejste  til  Diisseldorf,  hvor  han  ægtede  sin  anden  Hustru,  f.  Burger, 
tog  til  Italien  og  forblev  der  til  1847.  Allerede  forinden  havde  han 
atter  mistet  sin  Hustru  (1844),  men  blev  1847  for  tredje  Gang  gift, 
nemlig  med  Elisabeth  Lewald.  Fra  denne  Tid  af  har  han  uafbrudt 
levet  i  Udlandet,  navnlig  i  Tyskland  og  Østerrig.  I  Italien  tilegnede 
han  sig,  som  det  s)mes,  den  tyske  Malerskoles  daværende  Opfattelse 
af  « italiensk  Kolorit*  og  fjæmede  sig  i  sine  senere  Arbejder  i  det 
hele  mere  og  mere  fra  den  Fremstillingsmaade ,  der  havde  gjort 
hans  Arbejder  søgte  i  Danmark  og  i  hans  Ungdom  havde  vakt 
Akademiets  varme  Interesse  for  ham.  I  de  senere  Aar  har  han 
kun  en  sjælden  Gang  udstillet  i  Kjøbenhavn  (1862  og  1876).  Den 
kgl.  Malerisamling  ejer  6  af  hans  Arbejder  fra  før  1843. 

Weilbach,  Konstnerlex.  /%.   Weilbach, 

X2A.  Gustméyer,  Carl  Uierommus. 

Gustmeyer,  Carl  Hieronimus,  o.  1701 — 1756,  Handelsmand, 
født  i  Stralsund,  tog  1740  Borgerskab  som  Groshandler  i  Kjoben- 
havn,  hvor  han  drev  en  stor  Vexel-  og  Tømmerforretning  og  lagde 
Grunden  til  et  Handelshus,  der  i  største  Delen  af  et  Aarhundrede 
hørte  til  de  mest  bekjendte  i  Hovedstaden.  Af  sine  Standsfæller 
hædredes  han  med  Tillidsposterne  som  Revisor  ved  Banken .  og 
I.  Direktør  ved  det  kgl.  oktroierede  islandske  Kompagni.  Efter 
G.s  Død  i  Dec.  1756  fortsattes  Handelen  af  hans  Enke,  Catharina 
f.  Sprich,  der  navnlig  i  stadig  større  Omfang  besørgede  betydelige 
Tømmerleverancer  til  Marinen.  Hun  gik  i  Kompagni  med  sin 
Søster-  og  Svigersøn  Henning  Fr.  Bargum  (I,  535)  og  deltog  med  • 
ham  i  Oprettelsen  af  det  kgl.  oktroierede  guineiske  Kompagni  1765. 
—  Da  hun  døde  i  Dec.  1773,  fandt  Sønnen  Frederik  Ludolf  G,, 
f.  18.  April  1752,  der  under  hendes  Sygdom  af  Bargum  var  bleven 
hjemkaldt  fra  Hamborg  og  paa  sammes  Tilskyndelse  var  indtraadt 
i  Firmaet,  Boets  Tilstand  i  stor  Uorden  og  maatte  begynde  med  at 
gjøre  Opbud,  medens  Bargum  forlod  Landet.  Under  de  heldige 
Konjunkturer  i  Slutningen  af  det  18.  Aarhundrede  arbejdede  G.  sig 
dog  senere  op  til  en  af  Byens  rigeste  Mænd,  førte  et  stort  Hus  i 
sin  anselige  Ejendom  (nu  den  Adlerske  Gaard)  ved  Gammelstrand 
og  døde  som  svensk  Konsul  1804,  medens  Familienavnet  med  hans 
Søn,   der  døde  i  trange  Kaar,   udslukkedes  af  vor  Handelsverden. 

G,  L.  Grove. 

Gutfeld,  Frederik  Carl,  1761 — 1823,  Præst,  er  født  9.  Okt.  1761 
i  Bevtoft  i  Haderslev  Amt,  hvor  Faderen,  Peter  G.  (f.  1727,  f  i 
Skjærbæk  1797),  var  Præst.  Moderen,  Christiane  f.  Chrystalsin  (f  1762), 
var  fen  Datter  af  Provst  Augustinus  C.  i  Bevtoft.  G.  gik  i  Haderslev 
Skole  og  blev  1781  privat  inskriberet  ved  Universitetet,  hvor  han 
tog  theologisk  Embedsexamen  1784.  Han  opholdt  sig  derefter  nogle 
Aar  hos  Faderen,  der  var  bleven  forflyttet  til  Søllerød,  indtil  Hørs- 
holm, der  siden  1785  havde  været  Annex  til  Søllerød,  1790  blev 
gjort  til  et  selvstændigt  Embede,  som  han  fik.  Han  var  allerede 
den  Gang,  som  alle  begavede  unge  Mænd  mellem  hans  samtidige, 
stærkt  paavirket  af  de  fra  Frankrig  udgaaede  Ideer  om  en  ny  Guld- 
alder, som  Verden  skulde  opnaa,  naar  Oplysningens  Sol  kunde  ret 
komme  til  at  skinne  paa  den,  og  man  mente  den  Gang  endnu,  at 
naar  Præsterne  blot  forstode  at  prædike  paa  den  rette  Maade,  saa 
de  kunde  gaa  ind  paa  de  nye  Tanker,  skulde  de  kunne  lægge  deres 
Sten  med  i  den  store  Fremtidsbygning.     G.  lod,    allerede  medens 

han  var  i  Hørsholm,  adskilligt,  især  Taler,  trykke;  han  skrev  i 
« Tilskueren*  imod  «Spilleraseriet»,  og  han  omgikkes  Rahbek,  som 
paa  sine  Farter  fra  Kjøbenhavn  til  Fredensborg,  hvor  Rosings  laa 
paa  Landet,  altid  gik  ind  i  Hørsholm  for  at  faa  «en  aandelig 
Næsevarmer*  hos  «skjønttalende,  underholdende,  indgode  G.»,  lige- 
som han  ofte  gik  der  ud  om  Søndagen  for  at  høre  ham  prædike. 
I  Aaret  1796  forflyttedes  G.  til  Korser  og  Taamborg,  hvor  han 
levede  i  fortrolig  Omgang  med  M.  G.  Birckner;  dennes  Død  og 
Tabet  af  hans  ældste  Søn  gjorde  ham  dog  snart  kjed  af  Korsør, 
og  1800  forflyttedes  han  til  Asminderød  og  Grønholt,  hvor  han 
tillige  1807  blev  Amtsprovst. 

Paa  sin  rette  Plads  kom  han  dog  først,  da  han  181 1  blev 
Holmens  Provst.  Det  var  henimod  Slutningen  af  den  Tid,  da  den 
rationalistiske  Prædiken  i  Kjøbenha\Ti  endnu  stod  i  sin  Blomst  og 
formaaede  at  fylde  Kirkerne.  Han  virkede  her  ved  Siden  af  H.  G. 
Clausen,  Pavels  o.  fl.,  men  ingen  af  dem  regnedes  for  hans  Lige  i 
Veltalenhed,  og  det  kan  ogsaa  med  rette  siges,  at  faa  Prædikanter 
have  haft  Ordet  saaledes  i  deres  Magt  som  han.  Han  forstod  at 
lade  Billeder  og  oratoriske  Figurer  falde  som  et  Vandfald  over  Til- 
hørerne, og  ^d  kunne  ikke  undre  os  over,  at  især  Kvinderne  flok- 
kedes om  hans  Prædikestol.  Men  en  saadan  Prædikemaade  er 
farlig,  og  G.  undgik  ikke  at  strande  paa  mange  Skjær.  Hans  Theo- 
logi  var  den  almindelige  rationalistiske  og  havde  lige  saa  tyndt  et 
Indhold  som  denne  i  Almindelighed.  I  Ligtalen  over  sin  Ven 
Birckner  siger  han  om  denne:  « Opløftet  over  hine  Fordomme,  som 
Overtroen  saa  ofte  udgav  for  Religion,  fiilgte  han  Jesu  blide,  fatte- 
lige Forskrifter  uden  at  fordybe  sig  i  mørke  Grublerier  om  Ting, 
der  ingen  Indflydelse  har  paa  Menneskets  sande  Held  og  sande 
Rolighed.  Gud,  Fors)m  og  Udødelighed!  Store,  velgjørende  Sand- 
heder! I,  som  ene  kan  trøste,  kan  styrke  den  svage  dødelige  paa 
Livets  dunkle  Vej,  1  svævede  hulde  som  Engle  over  vor  hvilende 
Broder. »  I  det  G.  saaledes  skildrer  Indholdet  af  sin  Vens  Prædiken, 
har  han  ogsaa  skildret  sin  egen.  —  G.  døde,  inden  Kampen  mod 
Rationalismen  ret  havde  taget  Fart  ved  Grundtvig;  men  han  op- 
levede dog,  at  man  begyndte  at  blive  træt  af  Prædikener,  hvor 
klingende  Ord  skulde  dække  Mangelen  paa  et  virkeligt  Indhold  og 
en  alvorlig  Overbevisning.  Dette  blev  bl.  a.  sagt  ham  i  en  An- 
meldelse af  J.  Møller,  men  med  stor  Godmodighed  erkjendte  han, 
at  en  saadan  Kritik  over  for  ham  havde  sin  Berettigelse.  —  Hvad 
der  er  sagt  om  hans  Prædikener,  gjælder  ogsaa  om  de  Afhandlinger 

og  Digte,  han  har  skrevet;  ogsaa  der  er  det  Ordene,  ikke  Tankerne, 
der  ere  det  vigtigste,  og  han  lader  sig  tit  henrive  til  at  sige  Ting, 
som  sikkert  vilde ,  have  forskrækket  ham  selv,  hvis  de  vare  blevne 
fremstillede  uden  den  oratoriske  Pragtklædning,  han  har  iført  dem. 

G.  var  efter  hele  sin  Natur  hverken  oplagt  til  videnskabelig 
eller  praktisk  Virksomhed.  Som  Holmens  Provst  blev  han  tillige 
med  A.  S.  Ørsted  og  H.  G.  Clausen  Medlem  af  den  Kommission, 
der  1813  nedsattes  til  Revision  af  Kirkelovene  og  var  med  til  181 7 
at  andrage  paa,  at  den  maatte  udarbejde  nye  Formularer  for  de 
kirkelige  Handlinger;  men  han  har  sikkert  kun  haft  liden  Del  i, 
hvad  der  blev  udrettet,  og  det  kan  heller  ikke  tilregnes  ham,  at 
Arbejdet  mislykkedes.  1813  blev  han  ogsaa  Medlem  af  Skoledirek- 
tionen i  Kjøbenhavn. 

Der  manglede  ikke  paa  ydre  Paaskjønnelse  af  hans  Virksomhed; 
1818,  da  det  faldt  meget  vanskeligt  at  faa  Ribe  Bispestol  besat,  blev 
den  ogsaa  tilbudt  ham,  men  han  afslog  den,  hvorefter  han  fik  Rang 
med  Biskopper.  Endnu  mere  paaskjønnedes  han  af  sine  talrige 
Venner.  Han  beskyldes  for  at  have  sat  vel  megen  Pris  paa  Bordets 
Glæder;  men  det  synes,  at  han  har  haft  lige  saa  stort  Talent  for 
Underholdning  som  for  Talerstolen,  og  hans  uopslidelige  Vid  prises 
af  de  samtidige.  —  Han  var  gift  med  Caroline  Frederikke  f.  Bigum 
(f.  1766  t  1848),  Datter  af  Kapitajn  og  Tolder  Cl.  Parelius  B. 

Ersiew,  Forf.  Lex.  Z.  Koch, 

Guttormsen,  Jon,  — o.  1576,  Biskop.  Denne  Mand,  der 
blev  den  første  evangeliske  Biskop  i  Stavanger  Stift,  tilhørte  en  ret 
anselig  norsk  Adelsslægt.  Hans  Fader,  Guttorm  Nielsen,  var  Lag- 
mand i  Bergen  og  Broder  til  Biskop  Gotskalk  i  H6lar  paa  Island. 
Om  J.  G.s  Ungdom  savnes  Efterretninger;  men  det  er  meget  sand- 
synligt, at  han  har  studeret  i  Udlandet  og  der  er  bleven  kjendt 
med  den  lutherske  Lære  og  har  sluttet  sig  til  den.  26.  Marts  1541 
blev  han  af  Christian  III  beskikket  til  Superintendent  i  Stavanger. 
Det  var  en  vanskelig  Stilling,  hvortil  han  var  kaldet,  da  Reforma- 
tionen endnu  kun  i  meget  ringe  Grad  var  trængt  igjennem,  navnlig 
blandt  Landalmuen,  og  Præsterne  kun  vare  lidet  berørte  af  den  nye 
Lære.  Den  gamle  Kirkeorden  var  vel  nedbrudt,  Kapitlet  i  Stavanger 
til  Dels  opløst  og  de  kirkelige  Herligheder  bortrøvede;  men  paa 
denne  nøgne  Grund  var  det  ikke  godt  at  bygge.  Dertil  kom,  at 
Bonden  var  haard  og  stridig  og  kun  uvillig  ydede,  hvad  der  skulde 
til,  for  at  Præsten  kunde  leve  og  Kirken  holdes  ved  Magt.     J.  G. 

«ynes  just  heller  ikke  at  have  været  den  Mand,  der  ret  egnede  sig 
til  at  bringe  Liv  i  de  døde  Ben.  Kun  det  ser  man,  at  han  har 
arbejdet  paa  at  bringe  Domkirken  i  Stavanger  paa  Fode,  at  faa 
de  faldefærdige  Kirker  paa  I-»andsbygden  holdt  vedlige,  at  faa  Skole- 
huset i  Stavanger  forbedret  og  en  Bolig  anvist  for  Skolemesteren. 
Ligeledes  bad  han  om  Bibler  til  Kirkerne,  da  det  Skib,  hvormed 
en  Del  saadanne  var  opsendt,  var  blevet  plyndret  af  Sørøvere. 
Alt  dette  var  jo  meget  godt;  men  da  der  alligevel  fremkom  Be- 
skyldninger imod  ham  for  Forsømmelighed  i  hans  Kald,  rejste  han 
1556  ned  til  Kjøbenhavn.  Forhandlingen  her  endte  med,  at  han 
frivillig  nedlagde  sit  Embede  mod  at  faa  et  Kanonikat  i  Stavanger 
til  sin  Underholdning.  Senere  blev  han  tillige  Byens  Sognepræst, 
skjønt  han  synes  at  have  ladet  en  Kapellan  udføre  det  meste  af 
Embedets  Gjeming.  Hans  Stilling  som  Kannik  gav  Anledning  til 
forskjellige  Stridigheder,  og  1574  klagedes  der  til  Kongen  over,  at 
han  paa  forskjellige  Maader  havde  forurettet  de  øvrige  residerende 
Kanniker,  Kirkens  og  Skolens  Tjenere  i  Stavanger.  Statholderen 
i  Norge  fik  derfor  Befaling  til  at  undersøge  og  paakjende  Klagen. 
Udfaldet  kjendes  imidlertid  ikke;  men  ikke  længe  efter  døde  J.  G., 
i  Slutningen  af  1576  eller  i  Begyndelsen  af  det  følgende  Aar.  Han 
var  gift  med  Anne,  Datter  af  Erik  Ormsen  til  Vatne  paa  Stordøen, 
hvorved  han  var  besvogret  med  flere  af  de  norske  Mænd,  som 
under  Syvaarskrigen  med  eller  uden  Grund  nævntes  som  misfornøjede 
med  den  danske  Styrelse. 

Faye,  Christianssands  Stifts  Bispe-  og  Stiftshist.  S.  i2off.    JJ,  p^  Rørdam, 

Gyda,  — 1040 — ,  Jarl  Godwins  Hustru,  var  en  Datter  af  Thor- 
gils  Sprakalegg  og  en  Søster  til  Ulf  Jarl.  Paa  et  Hærtog  i  Eng- 
land skal  Ulf  være  bleven  hjulpet  af  Godwin,  hvem  han  derfor  tog 
i  Beskyttelse  og  anbefalede  til  sin  Svoger  Kong  Knud.  Denne 
lærte  snart  hans  Dygtighed  at  kjende,  og  Godwin,  som  havde  ægtet 
G.  (o.  1019),  blev  Jarl  af  Wessex  (1020)  og  Kongens  særlige  Raad- 
giver.  Godwin  var  en  dygtig  Kriger,  men  tillige  snild,  kundskabsrig 
og  karakterfast;  han  besad  stor  Veltalenhed  og  Evne  til  at  vinde 
Mennesker.  G.  synes  at  have  været  ham  jævnbyrdig  i  Karakter; 
hun  besad  oprigtig  Fromhed  og  var  meget  godgjørende  mod  Kirken 
og  de  fattige.     En  stor  Pømeflok  smykkede  deres  Hjem. 

G.  delte  sin  Ægtefælles  vexlende  Skæbne.  Godwin  beholdt 
sin  Magt  under  Hardeknud  og  under  Edvard  Bekjender,  der  ægtede 
-Godwins  Datter  Eadgyth  (1045);  God^vin  og  hans  Sønner,  der  lige- 

ledes  havde  høje  Stillinger,  vare  i  nogen  Tid  Rigets  fornemste 
Styrere.  Men  efterhaanden  begyndte  fransk  Indflydelse  at  gjøre  sig 
gjældende  hos  Kongen,  og  da  Godwin,  støttet  af  den  offentlige 
Mening,  ikke  vilde  bøje  sig  for  denne,  forvistes  han  af  Landet 
(105 i);  han  drog  med  sin  Familie  til  Flandern.  Godwins  Ankomst 
med  en  Flaade  til  Englands  Kyst  og  Befolkningens  Tilslutning  til 
ham  bevægede  Edvard  til  at  tillade  ham  at  vende  tilbage  (1052). 
Ikke  længe  efter  blev  Godwin  syg  og  døde  15.  April  1053.  Sønnen 
Harald  arvede  hans  Stilling  og  Indflydelse  og  besteg  efter  Edvards 
Død  Tronen  (1066).  Men  Hertug  Vilhelm  af  Normandie  gjorde  sine 
Krav  gjældende,  og  i  Slaget  ved  Senlac  (Hastings)  s..  A.  faldt  Harald 
sammen  med  2  af  sine  Brødre,  Leofwine  og  Gyrth.  G.  kom  Dagen 
efter  Kampen  til  Vilhelm  og  bad  om  at  faa  Haralds  Lig  udleveret 
imod  at  betale  dets  Vægt  i  Guld,  men  hendes  Bøn  afsloges.  God- 
wins Parti  havde  endnu  efter  Landets  Betvingelse  stærkt  Tilhold  i 
de  vestlige  Shirer,  og  under  en  Opstand  1068  var  Exeter,  hvor  G. 
levede,  et  Midtpunkt  for  Bevægelsen.  Byen  maatte  overgive  sig  til 
Vilhelm,  men  inden  Portene  aabnedes,  var  G.  flygtet  og  søgte  Ly 
paa  nogle  Holme  i  den  britiske  Kanal.  Senere  drog.  hun  til  Saint 
Omer  i  Flandern.  Hendes  Dødsaar  er  ukjendt.  G.s  Børn,  af  hvilke 
flere  bare  danske  Navne,  vare  Svend,  Harald,  Tostig,  som  faldt 
ved  Stamfordbro  1066,  Gyrth,  Leofwine,  Wulfnoth,  Eadgyth,  Gun- 
hild, Ælfgifu. 

Freeman,  The  Norman  conquest  of  England. 

Johannes  C  H.  R.  SUenstrup. 

Gyda,  — o.  1040 — ,  Svend  Estridsens  Dronning,  var  en  Datter 
af  den  svenske  Konge  Anuiid  Jacoby  om  hun  blev  gift  med  Svend 
paa  den  Tid,  da  han  landflygtig  opholdt  sig  i  Sverige,  er  tvivlsomt. 
G.  blev  dræbt  ved  Gift  af  Svends  Frille  Thora. 

Johannes  C  H,  R,  Steensirup. 

Gilldencrone,  Christian  Baron,  1676 — 1746,  Stiftamtmand,  var 
Søn  af  ndfr.  nævnte  Vilh.  Baron  G.  Ved  Moderens  Død  1692  til- 
traadte  C.  G.  Friherskabet  Vilhelmsborg  og  berejste  derefter  i  Aarene 
1694 — 97  Holland,  Tyskland,  Frankrig,  Italien  og  Polen  samt  led- 
sagede senere  sin  Stiffader,  Baron  Jens  Juel,  til  Sverige.  Om  disse 
Rejser  haves  en  af  hans  Hovmester  Matthias  Poulsen  forfattet  Be- 
retning. Nys  hjemkommen  ægtede  han  8.  Maj  1699  den  i6aarige 
Margrethe  Amalie  Moth  (f  3.  Febr.  1755).  17 17  erholdt  han  Konfe- 
rensraads  Titel   og  det  hvide  Baand;    han   var  da  Amtmand  paa 

Island  og  Færøerne.  17 19  blev  han  Deputeret  og  endnu  s.  A. 
I.  Deputeret  for  Finanserne.  Til  Gehejmeraad  udnævntes  han  1729, 
men  fik  Aaret  efter  sin  Afsked  som  Deputeret  og  blev  Stiftamtmand 
i  Viborg  og  Amtmand  over  Halds  Amt,  hvilke  Embeder  han  1744 
fratraadte  til  Fordel  for  en  Søn.     G.  døde  10.  Marts  1746. 

Personalhist.  Tidsskr.  2.  R.  II,  101  ff.  ThiscL 

Guldencrone,  Christian  Baron,  f.  1837,  Officer.  Han  er  en 
Søn  af  Kammerherre,  Amtsforvalter  Christian  Baron  G.  (f  1875)  og 
Marie  Sophie  Frederikke  f.  Bardenfleth  og  fødtes  5.  Marts  1837. 
Han  gjennemgik  Landkadetakademiet,  udnævntes  i  1855  til  Sekond- 
lieutenant  i  Fodfolket  med  Aldersorden  fra  1854  og  ansattes  ved 
5.  Jægerkorps.  I  1857  tog  han  Adgangsexamen  til  den  kgl.  mili- 
tære Højskole  og  blev  ved  Afgangen  der  fra  i  1861  Sekondlieutenant 
i  Artilleriet.  Han  gjorde  først  Tjeneste  ved  i.  Artilleriregiment, 
blev  i  1862  Lærer  ved  Underofficerselevskolen  og  ansattes  næste 
Aar  i  Kommissionen  for  RifFelskyts  m.  m.  I  Jan.  1864  kom  han 
til  Reserveartilleriets  Stab  og  var  med  dette  ved  Danevirke,  hvor- 
næst  han  i  Dybbølstillingen  ansattes  som  Adjudant  ved  Artilleri- 
kommandoen, i  hvilken  Egenskab  han  gjorde  god  Fyldest. 

Efter  Krigen  kom  han  til  Tjeneste  ved  Artilleribrigaden  og 
blev  i  Foraaret  1865  Suppleantlærer,  kort  efter  Lærer,  i  Artilleri  og 
Broslagning  ved  den  kgl.  militære  Højskole  og  fra  1868  ved  Officers- 
skolen. I  denne  Stilling  udgav  han:  « Forelæsninger  over  Artilleri, 
I:  Ammunitionskonstruktion  og  II:  Skytskonstruktion*  (1874 — 77) 
medens  han  tillige  var  virksom  i  flere  Kommissioner.  I  1865  blev 
han  karakt.  Premierlieutenant,  og  Aaret  efter  opnaaede  han  selve 
Graden.  Under  den  spændte  Situation  i  1870  var  han  først  ansat 
i  Eskadrechefens  Stab  og  dernæst  Adjudant  hos  Oberst  WoUe, 
der  kommanderede  en  Øvelsesbrigade  ved  Kolding.  187 1  komman- 
deredes han  til  Frankrig  for  under  Vaabenstilstanden  at  gjøre  sig 
bekjendt  med  dets  militære  Forhold,  ligesom  han  ogsaa  Aaret  efter 
berejste  en  stor  Del  af  Udlandet  for  at  studere  artilleristiske  For- 
hold, saa  at  han  blev  selvskreven  til  at  indtræde  i  den  Kommission, 
der  i  1874  blev  nedsat  for  at  stille  Forslag  om  en  ny  Feltkanon, 
samt  i  flere  andre  Kommissioner.  Fra  1876,  i  hvilket  Aar  han 
tillige  blev  Kapitajn  og  Chef  for  11.  Batteri,  ansattes  han  ogsaa 
som  Lærer  i  Artilleri  for  Officersskolens  næstældste  Klasse. 

I  1879  blev  G.  ansat  som  Adjudant  hos  Kong  Christian  IX, 
med  hvem  han  har  foretaget  et  stort  Antal  Rejser  i  Udlandet,  ved 

hvilke  Lejligheder  han  dekoreredes  med  mange  fremmede  Ordener; 
Kammerherre  blev  han  i  1888,  Kommandør  af  Danebrog  (2.  Grad) 
i  1890.  Ved  Siden  af  sin  Virksomhed  ved  Hove  blev  G.,  der  i 
1886  forfremmedes  til  Oberstlieutenant  og  i  1891  til  Oberst  og  Chef 
for  Hs.  Maj.  Kongens  Adjudantstab,  benyttet  i  artilleristisk  Retning, 
medens  han  ogsaa  som  Formand  i  Hvidovre  Sogneraad  (1880 — 91) 
udfoldede  en  betydelig  Virksomhed.  I  1888  var  han  Medlem  af  en 
Kommission,  der  havde  at  ordne  det  fornødne  med  Hensyn  til  Ind- 
kjøb  af  Grunden  til  Kjøbenhavns  Vestenceinte.     F,  N,  Nieuwenhuis, 

Guldencrone,  Christian  Frederik  Baron,  1741 — 88,  Diplomat, 
var  Søn  af  ndfr.  nævnte  Matth.  Baron  G.  Efter  Faderens  Død  arvede 
han  dennes  Ejendomme,  baade  Baroniet  Vilhelmsborg,  Østergaard 
og  M6sgaard  i  Jylland  samt  ligeledes  hans  holstenske  Godser.  Han 
blev  Kammerjunker  1759  og  Kammerherre  1766.  Imidlertid  var  han 
1765  bleven  knyttet  til  tyske  Kancelli  som  Medlem  af  «den  ugent- 
lige Session*.  Her  fra  blev  han  i  Foraaret  177 1  forflyttet  til  Envoyé 
og  Ministre  plénipotentiaire  i  Stockholm.  Han  havde  derved  paa- 
taget sig  at  følge  den  Struenseeske  Politik,  der  gik  ud  paa,  at 
Danmark  ikke  skulde  blande  sig  i  de  Partikampe,  som  Sverige  den 
Gang  var  Skuepladsen  for.  Aabenbart  harmfuld  over,  at  han  havde 
taget  imod  Udnævnelsen,  skrev  J.  H.  E.  Bernstorff  derom:  c  Det  er 
en  vanskelig  Opgave  for  en  Begynder,  og  han  lober  den  Risiko,  at 
hele  Folket  Aarhundreder  igjennem  vil  komme  til  at  lide  under  Føl- 
gerne af  de  Fejl,  han  maaske  kommer  til  at  begaa*.  For  G.  selv, 
der  nok  havde  Lyst  til  at  spille  en  Rolle,  blev  det  snart  utaaleligt 
at  skulle  være  passiv  Tilskuer  til  Brydningerne  i  Sverige,  og  han 
følte,  at  baade  den  engelske  og  endnu  mere  den  russiske  Stats- 
afsending  i  Stockholm  saa  skjævt  til  ham,  fordi  han  ikke  maatte 
arbejde  sammen  med  dem.  Heri  skete  der  dog  ?nart  en  Forandring, 
da  Struensee  efterhaanden  begyndte  at  nærme  sig  Rusland,  men 
endnu  mere  efter  denne  Statsmands  Fald.  Fra  nu  af  blev  det  G.s 
Opgave  sammen  med  de  russiske  Diplomater  at  modarbejde  Gu- 
stav III  saa  meget  som  muligt.  Men  efter  at  denne  havde  foretaget 
sit  bekjendte  Statskoup  19.  Avg.  1772,  maatte  det  snart  blive  G.  klart, 
at  Stemningen  hos  Flertallet  af  Svenskerne  var  alt  for  gunstig  imod 
deres  Konge,  til  at  dét  skulde  være  muligt  at  skabe  et  kraftigt 
Parti  imod  ham.  Han  maa  siges  at  have  set  rigtig  paa  Forholdene 
og  i  det  hele  at  have  givet  sin  Regering  et  paalideligt  Billede  af 
disse;  men  højst  besynderligt  tager  det  sig  ud  at  se  ham,  den  ene- 

vældige  dansk-norske  Konges  haandgangne  Mand,  jævnlig  udtale  sig 
med  stor  Bitterhed,  ja  endog  med  Ringeagt  om  Svenskerne,  fordi  de 
ikke  havde  Frihedssans  nok  til  at  modsætte  sig  deres  Konges  myn- 
dige Regeringsmaade.  Maaske  hang  det  sammen  med  A.  P.  Bern- 
storffs Afskedigelse  i  Nov.  1780,  at  han  kort  efter  blev  kaldt  tilbage 
fra  sin  diplomatiske  Stilling  og  gjort  til  Stiftamtmand  i  Aarhus  Slift 
og  Amtmand  over  Havreballegaards  og  Stjæmholms  Amter  (1781). 
Men  efter  Regeringsforandringen  1784  sendte  Bernstorff  ham  til 
Wien  som  Envoyé,  og  han  var  her  i  de  nærmest  følgende  Aar. 
10.  Nov.  1788  døde  han. 

Imidlertid  var  han  1774  bleven  Ridder  af  Danebrog  og  1779 
Gehejmeraad.  Ved  at  faa  Bolig  i  Aarhus  var  han  kommen  sine 
Godser  nær;  men  disse  vare  bragte  i  slet  Tilstand  under  hans 
Fraværelse,  og  det  lykkedes  ham  ikke  at  hjælpe  dem  i  Vejret. 
Ved  hans  Død  blev  hans  Bo  erklæret  fallit.  Han  blev  1763  gift 
med  Marie  Salome  v.  Gambs,  en  Dame  fra  Strasburg  (f.  1745  f  1822). 
Han  efterlod  sig  2  Sønner  og  4  Døtre,  af  hvilke  den  ældste  var 
den  ndfr.  nævnte  Fr.  Julius  Chr.  G.  Til  Litteraturen  har  han  givet 
et  lille  Bidrag  ved  en  i  Altona  1760  udgivet  «Rede  bei  der  Dånen 
Jubelfeier».  E,  Holm. 

Giildencrone,  Christian  Vilhelm  Baron,  1748 — 1818,  Officer, 
er  Søn  af  daværende  Kommandørkapitajn,  senere  Schoutbynacht 
Jens  Baron  G.  (f.  1712  f  1770)  og  Sophie  Regine  f.  Hjort.  G.  fik 
Fændriks  Udnævnelse  1760,  blev  1763  Sekondlieutenant  i  Garden 
til  Fods,  1769  Premierlieutenant  i  Garden  og  Kapitajn  af  Infanteriet, 
1773  Generaladjudant  og  ansat  ved  Kronprinsens  Regiment,  men 
afgik  1783  efter  Ansøgning  fra  aktiv  Tjeneste  med  Bibehold  af  sin 
Lønning  som  Ventepenge.  1794  antoges  G.,  der  1790  fik  Oberst- 
lieutenants,  1803  Obersts  og  1808  Generalmajors  Karakter,  paa  ny 
til  Tjeneste  som  Kommandant  i  Nyborg  og  forblev  her  til  1809, 
da  han  afskedigedes,  som  det  synes,  fordi  Kongen  var  misfornøjet 
med  hans  Konduite  under  de  spanske  Troppers  Frafald.  1815  fik, 
han  nyt  Afskedspatent  som  Generallieutenant. 

G.  blev  Kammerherre  1774.  Han  ægtede  28.  Sept.  1781  Louise 
Salome  Baronesse  Wedel-Jarlsberg  (f.  3.  Maj  1758),  Datter  af  Gehejme- 
raad Frederik  Vilhelm  Baron  W.-J.  (f  1790)  til  Ravnstrup  og  Char- 
lotte Amalie  f.  Biilow  (+  1780),  men  separeredes  1798  og  ægtede  2. 
(13.  April  1804)  Daniela  Claudine  Svane  (døbt  9.  Marts  1751  f  23.  Avg. 
1826),   Datter  af  Rektor  Hans  S.   og  Edel  f.  Faber  og  Enke  efter 

2.  Ægteskab  med  Rektor  Josva  Toraø  (f.  1744  f  1802).    Han  døde 
9.  Maj  1818. 

Meddelelser  fra  Krigsarkiveme  III.  Personalhist.Tidsskr.IV.  5.  A,  Sørensen. 

Guldencrone,  Frederik  Julius  Christian  Baron,  1765 — 1824, 
Stiftamtmand,  en  Son  af  ovennævnte  Gehejmeraad  Christian  Frederik 
Baron  G.,  fødtes  12.  Marts  1765,  studerede  ved  Sorø  Akademi,  blev 
1778  Kammerjunker,  ledsagede  1785  Faderen  til  Wien,  hvor  denne 
var  bleven  Gesandt,  blev  selv  1786  Legationssekretær  sammesteds 
og  1788  under  Faderens  Fraværelse  Chargé  d'affaires.  I  Slutningen 
af  s.  A.  blev  han  afsendt  til  Danmark  for  at  overbringe  Investitur- 
akten  af  Hertugdømmet  Holsten  og  udtraadte  1789  af  Statstjenesten, 
da  han  efter  Faderens  Død  havde  arvet  Vilhelmsborg.  1792  blev 
han  Kammerherre,  1795  t)eputeret  i  det  vestindisk-guineiske  Rente- 
og  General-Toldkammer,  men  hans  svækkede  Helbred  nødte  ham 
allerede  1797  til  at  opgive  denne  Stilling,  som  han  havde  røgtet 
med  stor  Nidkjærhed  og  Dygtighed.  1799  blev  han  Amtmand  over 
Randers  Amt;,  men  maatte  atter  paa  Grund  af  Sygelighed  opgive 
dette  Embede  1801  og  blev  sat  paa  Ventepenge.  Imidlertid  bed- 
redes hans  Tilstand  hurtig  saa  vidt,  at  han  1804  kunde  overtage 
Stiftamtmandsposten  i  Aarhus,  og  her  virkede  han  nu,  indtil  han 
1820  definitivt  afskedigedes  af  Statstjenesten.  Han  blev  1808  Stor- 
kors af  Danebrog,  1813  Gehejmekonferensraad  og  døde  i.  Juli  1824 
paa  M6sgaard.  Han  var  en  i  høj  Grad  pligtopfyldende  og  afholdt 
Embedsmand,  og  han  gjorde  sig  desuden  fortjent  ved  de  store  For- 
bedringer, han  indførte  paa  Vilhelmsborg  og  paa  Marselisborg,  som 
han  kjøbte  1805.  Han  var  gift  i.  med  Cathrine  Marie  f.  de  Thygeson 
(f.  1774  f  1803),  Datter  af  Justitsraad  Tyge  de  T.  til  Mattrup,  2.  med 
Louise  Charlotte  f.  Komtesse  Knuth,  Datter  af  Gehejmeraad  Johan 
Henrik  Greve  K.  og  Constance  Alexandrine  f.  Komtesse  Cosell. 

Thaarup,  Fædrenelandsk  Nekrolog  1821 — 26.  Q,  Kringelbach, 

Grtildencrone,  Matthias  Baron,  1703 — 53,  Amtmand,  Direktør 
for  Collegium  medicum,  var  en  Søn  af  ovennævnte  Christian  Baron  G. 
(f  1746).  Allerede  1720  blev  han  Sekretær  i  det  danske  Kancelli, 
1728  blev  han  Landraad  i  Holsten,  1743  Konferensraad,  1750  Depu- 
teret i  Rentekammeret  og  s.  A.  Ridder  af  Danebrog  samt  end  videre 
som  Jacob  Benzons  Efterfølger  Patron  og  Direktør  for  Collegium 
medicum.  1752  afskedigedes  G.  fra  Rentekammeret,  men  udnævntes 
s.  A.  til  Amtmand  i  Haderslev,  hvor  han  allerede  døde  13.  Okt. 
^753  2if  CO  hidsig  Feber.     1731  indgik  han  Ægteskab  med  Frede- 


Digitized  by  VjOOQIC 


Guidencrofu,  Matth. 


333 


rikke  Hedevig  Albertine  f.  Baronesse  Gørtz  (f.  1704  f  1779),  Enke 
efter  Gehejmeraad  Bertram  Rantzau  til  Salzau  og  en  Datter  af  Ge- 
hejmeraad  Otto  Frederik  Baron  G. 

G.  besad,  maaske  som  en  Arv  efter  sin  Morfader,  Gehejmeraad 
Matthias  Moth,  en  opvakt  videnskabelig  Sans  og  Interesse,  saa  at 
han  uden  nogen  akademisk  Uddannelse  under  sit  Ophold  først  i 
Hjemmet  og  senere  hos  den  nævnte  Gehejmeraad  Rantzau  kunde 
tilegne  sig  en  vis  Lærdom,  der  siden  gav  sig  Udslag  i,  at  han  for- 
beredte Udgivelsen  af  en  dansk  metrisk  Oversættelse  af  Ovids  Meta- 
morfoser, til  hvilken  dog  nok  hans  Morfader  var  den  egentlige  For- 
fatter, og  hvis  Publikation  i  øvrigt  blev  hindret  ved  hans  Død,  ligesom 
ogsaa  i  den  store  Interesse,  han  i  sit  Præsidium  for  Collegium  medicum, 
ligeledes  i  Morfaderens  Aand,  \Hede  Lægevidenskaben.  Ikke  blot  ud- 
foldede han  en  stor  og  prisværdig  Energi  for  at  bringe  Kollegiet  ud  af 
den  tilvante  Slendrian  og  bringe  det  til  at  fremme  de  det  foreskrevne 
store  organisatoriske  Opgaver,  men  støttet  til  kongelige  Reskripter 
lykkedes  det  ham,  til  Trods  for  sej  passiv  Modstand  fra  Kollegiets 
medicinske  Medlemmers  og  særlig  fra  dets  Dekan  Buchwalds  Side, 
at  fremtvinge  en  af  Kollegiet  besørget  Indsamling  og  Udgivelse  af 
et  i  ethvert  Tilfælde  i  ydre  Henseende  meget  anseligt  Bind  læge- 
videnskabelige Aihandlinger,  «Acta  medica*,  der  efter  G.s  Plan 
skulde  udgjøre  en  værdig  Fortsættelse  af  de  gamle  betydningsfulde 
Bartholinske  Acta.  End  videre  benyttede  han  en  Del  af  de  Penge- 
midler, som  det  lykkedes  ham  at  faa  stillet  til  Kollegiets  Disposi- 
tion, til  et  lægevidenskabeligt  Rejsestipendium  (foreløbig  for  Asca- 
nius)  samt  til  Præmier  for  de  bedste  Arbejder  i  det  projekterede 
2.  Bind  Acta,  hvis  Udgivelse  dog  efter  hans  uventede  Død  defini- 
tivt blev  stillet  i  Bero.  Lige  til  sin  Død  vedblev  han  ogsaa,  skjønt 
i  det  sidste  Aar  bosat  i  Haderslev,  at  staa  i  Spidsen  for  Kollegiet. 

Bttsching,  Nachrichten  I,  263  f.  JuL  Petersen, 

Grtildencrone,  Vilhelm  Baron,  o.  1643 — 83,  Godsejer.  Vilhelm 
Marselis  var  en  Søn  af  den  danske  Konges  Faktor  i  Amsterdam 
Gabriel  M.  og  Isabella  van  der  Straaten;  1661  findes  han  at  have 
studeret  i  Leiden;  snart  maa  han  imidlertid  have  forladt  sit  Fædre- 
land og  taget  Ophold  i  Danmark,  hvortil  saa  mange  Baand  bandt 
hans  Slægt,  og  hvor  hans  Fader  s.  A.  var  bleven  adlet.  Allerede 
1662  synes  han  at  have  erhvervet  de  jyske  Godser  Skumstrup,  Øster- 
gaard og  M6sgaard,  hvilke  han  kjøbte  af  Mogens  Friis;  det  først- 
nævnte Gods  erigeredes  1673  for  M.  til  Baroniet  Vilhelmsborg,  og 


Digitized  by  VjOOQIC 


-^2^.  Guldencrontt    VUk. 

samtidig  optoges  han  i  Friherrestanden  med  Navnet  Giildencrone. 
Han  døde  allerede  1683,  efterladende  en  Enke,  Regitse  Sophie  Vind 
(f.  1660),  Datter  af  Gehejmeraad  Holger  V.  til  Harrested;  hun  be- 
styrede Godserne  under  sine  Børns  Mindreaarighed  og  oprettede  et 
Hospital  i  Maarslet;  1686  ægtede  hun  Baron  Jens  Juel  til  Juellinge 
og  døde  10.  Febr.  1692. 

Danske  Herregaarde  IV:  Mésgaard;   XVII:  Østergaard.  Q^  X.   Wad. 

Gyldendal,  Søren,  1742 — 1802,  Boghandler,  er  født  12.  April 
1742  i  Giver  ved  Løgstør,  hvor  Faderen,  Jens  Mortensen  med  an- 
taget Navn  Gyldendal  (f.  17 10  f  177 1),  var  Skoleholder;  Moderen 
hed  Maren  Sørensdatter  (f.  1708  f  1773).  G.  kom  i  Aalborg  Latin- 
skole, dimitteredes  der  fra  til  Kjøbenhavns  Universitet  1766  og  tog 
Aaret  efter  Examen  philosophicum.  Som  Student  fik  han  Plads  paa 
Regensen,  men  kastede  sig  hurtig  over  praktisk  Virksomhed.  Alle- 
rede i  Skolen  s)mes  han  at  have  tjent  lidt  ved  at  handle  med  Bø- 
ger, som  han  fik  fra  Kjøbenhavn;  efter  at  være  bleven  Student 
forrettede  han  Kommissioner  ved  Bogavktioner,  og  1770  har  efter 
Traditionen  hans  Kjøb  og  Salg  af  Bøger  antaget  fastere  Former. 
Muligvis  overtog  han  ved  denne  Tid  den  Schiønningske  Bogforret- 
ning, og  sikkert  er  det,  at  Forlag  fra  den  Kanneworfske  Boghandel 
177 1  blev  fortsat  af  G.,  der  i  1772  synes  at  have  begyndt  sit  selv- 
stændige Forlag.  12.  Juni  1772  ægtede  han  Enken  efter  en  Lærreds- 
handler  Maren  Thomasdatter  (f  1776),  som  bragte  ham  nogen  For- 
mue. Og  saa  hurtig  udviklede  hans  Forretning  sig  nu,  at  han  1776 
kunde  flytte  ind  i  sit  eget  Sted  i  Silkegade,  hvor  han  derpaa  vir- 
kede i  II  Aar,  til  han  i  1787  kjøbte  Stedet  i  Klareboderne,  hvor 
den  Gyldendalske  Boghandel  endnu  er.  1780  var  han  bleven  Uni- 
versitetsboghandler, og  1783  udnævntes  han  til  Agent.  Som  det 
heraf  ses,  gjorde  han  hurtig  Karriere,  men  den  af  ham  udviklede 
Forlagsvirksomhed  var  ogsaa  noget  hidtil  ukjendt  her,  og  flere  end 
én  af  Datidens  litterære  Mænd  roste  ham  som  en  « national »  Bog- 
handler, der  væsentlig  bidrog  til  « Videnskabeligheds  Fremme  og 
Læselystens  Udbredelse*.  Ved  Siden  af  et  betydeligt  Handelstalent 
besad  han  Interesse  for  dansk  Litteratur,  og  lidt  efter  lidt  samlede 
han  en  Række  af  dens  bedste  Navne  paa  sit  Forlag:  Balle  og  Bast- 
holm, J.  S.  Sneedorff"  og  A.  Schytte,  Guldberg  og  Ove  Malling, 
P.  Kofod  Ancher,  Tyge  Rothe  osv.  Han  døde  2.  Febr.  1802.  — 
Efter  sin  ovennævnte  første  Hustrus  Død  var  han  2  Gange  gift, 
med  2  Søstre,  Døtre  af  Professor  Jens  Kraft  i  Sorø,   i.  (1779)  med 

Bolette   Cathrine   (f.    1758   f   1790)    og    2.   (1790)   med    Frederikke 
(f.  1754),  der  var  Enke  efter  Præsten  J.  G.  Halling. 

C.  Nyrop,  Den  danske  Boghandels  Hist.  II.  C,  Nyrop, 

af  Gyldenfeldt,  Peter  Waldemar  Julius,  f.  1831,  Forstmand 
er  Søn  af  Niels  Sehested  af  G.  og  Catharine  Marie  f.  Sørensen 
G.,  der  er  født  4.  Jan.  1831  i  Kjøbenhavn,  blev  1858  Forstkandidat 
1860  Forstassistent  i  Statsskovene,  1862  Jagtjunker,  1882  Skovtaxator. 
Han  har  skrevet  en  Række  forstlige  Afhandlinger,  især  om  Træ 
maaling  samt  Skovbrugets  Økonomi  og  Statistik;  de  fleste  findes  i 
« Tidsskrift  for  Skovbruge,  hvis  Bd.  VIII — X  G.  udgav  i  Forening 
med  P.  E.  Muller.  Desuden  har  han  gjort  sig  fortjent  som  Udgiver 
af  C.  D.  F.  Reventlows  «Forslag  til  en  forbedret  Skovdrift*  (1879) 
og  af  « Statistiske  Oplysninger  om  Statsskovene  i  Danmark*  (1888). 

A.  Oppermann,  Bidrag  t  d.  danske  Skovbrugs  Hist   1786 — 1886. 

A.  Oppermann. 

Gyldenkrantz,  Joachim  Christian  Geelmuyden,  1730 — 95, 
Generaltoldforvalter.  Født  i  Hovgs,  Nordhordland ,  i.  Febr.  1730, 
hvor  Faderen,  den  senere  Konsistorialraad  Gert  Geelmuyden,  den 
Gang  var  Sognepræst,  blev  Student  fra  Bergens  Kathedralskole  1746 
og  1749  theologisk  Kandidat,  hvorefter  han  s.  A.  blev  Hører  i 
Bergen.  Efter  1750  at  være  bleven  Magister,  lagde  han  sig  efter 
det  juridiske  Studium,  dog  uden  at  tage  nogen  Embedsexamen,  og 
blev  1752  Viceraadmand  (1766  virkelig  Raadmand)  i  Bergen,  1755 
Notarius  publicus  sammesteds  og  1758  tillige  Generaltoldforvalter  i 
Bergen  Stift  og  Stavanger  Amt.  1760  blev  han  fraværende  kreeret 
til  Doctor  juris  ved  Kjøbenhavns  Universitet  for  en  Dissertats:  «De 
vera  juris,  patriæ  præcipue,  natura  et  administratione  justa».  1763 
fik  han  Karakter  af  titulær  og  1765  af  virkelig  Generalkrigskommissær. 
29.  Jan.  1783  blev  han  adlet  med  Navnet  Gyldenkrantz,  Han  døde 
i  Bergen  28.  Dec.  1795.  G.  var  en  Tid  Forpagter  af  Konsumtionen 
i  Bergen  og  erhvervede  sig  en  betydelig  Formue.  Foruden  sit  Hus 
i  Byen  ejede  han  ogsaa  det  vakre  Damsgaard  tæt  uden  for  Bergen. 
Blev,  antagelig  1756,  gift  med  Elisabeth  Both  (f.  i  Bergen  22.  Juni 
1 731,  f  sammesteds  6.  Maj  1800).  Ved  sit  Testamente  skjænkede 
hun  et  lidet  Legat  til  de  fattige  i  Korskirkens  Sogn. 

Nicolayscn,  Norske  Stiftelser  III,  866.  Moe,  Tidsskrift  f.  d.  norske  Per- 
sonalhist.  II.     Personalhist.  Tidsskr.  2.  R.  III,   185  f.  Yngvar  Nielsen, 

Gryldenløve,  Christian,  1674 — 1703,  Officer,  Søn  af  Christian^V 
og  Sophie  Amalie  Moth,  fødtes  28.  Febr.  1674.    Han  fik  en  militær 

Opdragelse,  dels  i  Huset  hos  sin  Farbroder,  Norges  Statholder  Ulr. 
Fr.  G.  (med  hvis  nyfødte  Datter  han  8  Aar  gammel  blev  forlovet), 
dels  i  Udlandet,  i  1682 — 84  i  Holland,  1688 — 90  i  Turin.  Allerede 
den  Gang  lod  Kongen  ham  optræde  med  et  Følge  og  en  Pragt 
næsten  som  en  kongelig  Person,  og  for  at  yde  ham  de  hertil  nød- 
vendige Midler  beklædte  han  ham  med  forskjellige  høje  Embeder, 
hvis  Indtægter  han  nød.  4  Aar  gammel  blev  han  Stiftamtmand  i 
Bergen  (til  1699)  og  i  sit  7.  Aar  Generalpostmester  i  Norge,  en 
Stilling,  der  dog  1685  ^  over  til  hans  yngre  Broder,  medens  C.  G. 
for  sig  og  Arvinger  fik  det  mere  indbringende  danske  Postamt. 
Paa  Foranledning  fra  Kongens  Side  testamenterede  Baronesse  Sophie 
Amalie  Lindenov  ham  derhos  Baroniet  Lindenborg. 

Det  synes,  som  om  Christian  V  havde  bestemt  denne  Søn  til 
med  Tiden  at  blive  Farbroderens  Efterfølger  som  Statholder;  strax 
efter  sin  Hjemkomst  fra  Udlandet  maatte  han  derfor  følge  denne 
til  Norge  for  at  gjøre  sig  bekjendt  med  Landet.  Derefter  skulde 
han  i  selve  Krigens  Skole  fuldende  sin  militære  Uddannelse  og 
afrejste  1691  til  den  franske  Hær  i  Flandern  med  Obersterne  A.  F. 
Trampe  og  Chr.  Bielke  som  Vejledere;  bl.  a.  deltog  han  i 
Træfningen  ved  Leuze.  Da  han  næste  Aar  drog  til  Frankrig, 
havde  Christian  V  ønsket  at  medgive  ham  et  dansk  Regiment, 
men  da  dette  maatte  opgives,  gjorde  Ludvig  XIV  ham  til  Chef  for 
et  Regiment,  der  kommanderedes  af  den  danske  Oberst  Frands 
Juul,  og  hvis  Stamme  til  Dels  var  dansk.  Dets  Navn  «Youle  (d.  e. 
Juul)  Danois»  blev  nu  forandret  til  « Royal  Danois».  Efter  først  med 
Udmærkelse  at  have  deltaget  i  Belejringen  af  Namur  og  Slaget  ved 
Steenkerke  overtog  «den  unge  G.»  i  Katalonien  Kommandoen  over 
sit  Regiment,  som  han  nu  førte  til  Flandern  og  kun  forlod  for  i 
Paris  at  træffe  den  danske  Kronprins,  der  10.  Jan.  1693  overrakte 
ham  Elefantordenen.  S.  A.  deltog  han  med  sit  Regiment,  der  fik 
betydelig  Tilgang  fra  Norge,  i  Belejringerne  af  Huy  og  Charleroi 
og  det  blodige  Slag  ved  Neerwinden,  efter  hvilket  han  fremhævedes 
i  Rapporten.  Vinteren  tilbragte  han  i  Paris,  hvor  han  gjorde  megen 
Lykke  og  paa  mange  Maader  blev  udmærket  af  den  franske  Konge, 
der  i  ham  mente  at  have  et  Slags  Gissel  i  sit  Forhold  til  Chri- 
stian V.  Om  Foraaret  1694  stødte  G.  atter  til  Hæren,  men  blev  i 
Avg.  kaldt  hjem,  hvor  han  udnævntes  til  Generallieutenant  i  den 
norske  Hær,  hvis  ene  gevorbne  Regiment  fik  hans  Navn.  Han 
foretog  fra  nu  af  næsten  hvert  Aar  Inspektionsrejser  til  Norge,  af 
hvilke   den  første  (1695)  er  mest  bekjendt,    baade  fordi  der  haves 

en  meget  oplysende  Journal  over  den,  og  fordi  den  blev  udført 
med  en  endog  for  vor  Tid  forbavsende  Hurtighed.  27.  Nov.  1696 
stod  hans  Bryllup  med  hans  Barndoms  trolovede,  Charlotte  Amalie 
Danneskjold-Laurwigen,  der  var  født  15.  Nov.  1682  og  skal  have  været 
en  højst  elskværdig  Personlighed.  S.  A.  udnævntes  G.  til  Over- 
kammerherre og  til  General  over  Infanteriet  og  Rytteriet  i  Norge, 
1697  til  Feltmarskal-Lieutenant.  Paa  en  af  sine  Rejser  i  Norge  mod- 
tog han  Budskabet  om,  at  hans  unge  Hustru  i.  Dec.  1699  var  død 
i  Barselseng  med  en  Datter.  Kort  før  var  ogsaa  hans  Fader, 
Kongen,  død,  hvad  der  dog  ikke  gjorde  nogen  Forandring  i  G.s 
Forhold;  han  og  hans  Halvbroder  Frederik  IV  vare  Kammerater 
fra  Barndommen  af  og  havde  vistnok  mange  Berøringspunkter. 
G.  fik  1701  Anførselen  over  det  Hjælpekorps,  som  Kongen  stillede 
til  den  tyske  Kejsers  Raadighed  i  den  spanske  Arvefølgekrig,  og 
førte  disse  Tropper  (5000  Mand,  der  stode  i  Sachsen)  efter  en  an- 
strængende  Marche  over  Alperne  til  Mantua,  som  belejredes  af 
Prins  Eugen,  og  hvor  G.  atter  fik  Lejlighed  til  at  udmærke  sig; 
men  i  Slutningen  af  1702  maatte  han  paa  Grund  af  Sygdom  afgive 
Kommandoen  over  Korpset  og  rejse  til  Danmark.  Aaret  efter  led- 
sagede han  Kongen  paa  en  Rejse,  men  blev  angreben  af  Smaa 
kopper  og  bortreves  i  Odense  Natten  til  16.  Juli  1703  af  Døden, 
der  saaledes  brat  gjorde  Ende  paa  den  betydelige  Rolle,  som  han, 
hvis  Indflydelse  hos  Kongen  var  i  stadig  Stigen,  syntes  kaldet  til 
at  spille  i  Landets  Historie.  —  Den  over  ham  holdte  Ligprædiken 
er  et  af  de  smukkeste  Værker  af  den  Art,  vor  Litteratur  ejer. 

27.  Maj  1701  havde  han  giftet  sig  paa  ny  med  Fru  Dorothea 
Krag,  Datter  af  Oberst  Mogens  K.  til  Kaas.  Hun  var  født  26.  Sept. 
1675  og  v^  Aaret  forud  bleven  Enke  efter  Generaladmiral  Jens  Juel. 
17 15  giftede  hun  sig  3.  Gang  med  Kammerherre  H.  A.  Ahlefeldt 
(I,  148)  og  døde  10.  Okt.  1754.  I  sit  Ægteskab  med  C.  G.  blev 
hun  Stammoder  til  de  nulevende  Grever  Danneskjold -Samsøe,  et 
Navn,  de  bære  i  Følge  et  kgl.  Patent  af  1695.  —  Gisselfeld  adelige 
Jomfrukloster  er.  oprettet  i  Henhold  til  en  Bestemmelse  i  C.  G.s 
Testamente. 

Tuxen,  Royal  Danois.  Rasmussen,  Gisselfeld.  Olsen,  Det  danske  Post- 
væsen.    Masius,  Trauerrede,  1709.  P,  J?^  Pist, 

Gyldenløve,  Christian  Ulrik,  161 1 — ^40,  uægte  Søn  af  Chri- 
stian IV  og  Kirstine  Madsdatter,  blev  født  3.  Febr.  1611.  Hans 
Fader  tog  sig  omhyggelig  af  hans  Opdragelse  og  gav  ham  1617  til 

Dansk  biogr.  Lex.    VI.  Juli  1893.  22 

Lærer  den  bekjendte  dygtige  Pædagog  Jens  Dinesen  Jersin,  der 
samme  Aar  rejste  med  ham  til  Leiden,  hvor  han  gik  i  Skole  et 
Aars  Tid,  og  1624  fulgte  ham  til  Sorø  Skole.  1627  var  han  med 
Kongen  i  Tyskland  og  foretog  senere  en  Udenlandsrejse.  1634  blev 
han  Hofjunker  og  Drabanthøvedsmand  og  1636  Hofmarskal.  Ogsaa 
for  hans  økonomiske  Forhold  sørgede  Kongen  rigelig;  allerede 
1620  fik  han  en  Gaard  i  Kjøbenhavn  og  1635  Godset  Rohlstorf  i 
Holsten;  1638  forlenedes  han  med  Marie  Kirkes  Provsti  i  Oslo 
kvit  og  fri  og  fik  det  følgende  Aar  Livsbrev  derpaa.  Kongen  be- 
nyttede ham  flere  Gange  i  diplomatiske  Ærender,  saaledes  1634  til 
Spanien  og  Frankrig,  1638  først  til  Kurfyrsten  af  Brandenborg  og 
senere  til  Sverige,  1639  til  Brussel.  Paa  den  sidste  Sendelse,  der 
væsentlig  drejede  sig  om  Diinkerkemes  Sørøverier,  vandt  han  saa 
megen  Sympathi  hos  den  spanske  Statholder,  Kardinalinfant  Ferdi- 
nand, at  denne  i  Begyndelsen  af  1640  anmodede  Christian  IV  om 
at  tillade  « Friherre  Gyldenløve »  at  træde  i  spansk  Tjeneste  og 
hverve  3000  Mand  i  Danmark.  Anmodningen  kom  netop  samtidig 
med,  at  Kongen  havde  bestemt  at  sende  ham  for  anden  Gang  til 
Briissel,  og  svarede  uden  Tvivl  godt  til  G.s  egne  Ønsker.  Følgen 
var  ogsaa,  at  han  kom  hjem  som  Kongen  af  Spaniens  Oberst  til 
Hest  og  Fods  og  i  denne  Egenskab  udstedte  Hververbreve,  hvor- 
efter Knægtene  og  Rytterne  skulde  samles  i  det  pinnebergske. 
Baade  Christian  IV  og  Kejseren  begunstigede  hans  nye  Virksomhed, 
men  paa  den  anden  Side  mødte  han  Modstand  saa  vel  fra  Ham- 
borgs som  fra  Sveriges  Side.  I  Sept.  var  han  færdig  til  at  bryde 
op  paa  Vejen  til  de  spanske  Nederlande,  men  stadig  stødte  han 
paa  nye  Vanskeligheder,  og  hans  l'og  fik  snart  Karakteren  af  Plyn- 
dring og  Brandskatning.  Med  600  Ryttere  lykkedes  det  ham  at 
komme  frem  til  Byen  Meinertshagen ,  ikke  langt  fra  Køln;  men 
Generalstatemes  Gouvemør  i  Wesel  ved  Rhinen,  der  var  bleven 
underrettet  om  hans  Fremrykning,  samlede,  hvad  Tropper  han  kunde, 
og  stod  pludselig  ved  Daggry  6.  Okt.  foran  den  nævnte  By,  uden 
at  G.  anede  noget  derom.  Medens  Fjenden  trængte  frem,  svang 
han  sig  paa  en  usadlet  Hest  med  en  Pistol  i  Haanden  og  søgte 
heltemodig  at  raade  Bod  paa  den  mellem  hans  Folk  opstaaede 
Forvirring.  Han  afviste  stolt  enhver  Opfordring  til  at  overgive  sig; 
da  ramtes  han  af  et  fjendtligt  Skud  og  styrtede  død  af  Hesten. 
Fjenderne  plyndrede  hans  Lig,  der  dog  senere  blev  balsameret  og 
nedsat  i  Wesels  Kirke. 

G.  var  ikke  gift,    men   havde  til  Mætresse  en  Datter  af  den 

helsingørske  Tolder  David  Luft  ved  Navn  Bente;  han  opretholdt 
Forbindelsen  med  hende  imod  Kongens  Ønske,  og  hun  fulgte  ham 
paa  hans  sidste  Rejse.  Efter  hans  Død  levede  hun  adskillige  Aar 
i  Udlandet,  men  kom  senere  tilbage  til  Danmark  og  fik  165 1  nogen 
Hjælp  af  Frederik  UI. 

Hofman,  Dsk.  Adelsmænd  III,  221  f.  Friderida,  Danm.  ydre  polit.  Hist. 
n,  242  ff.     Christian  IV's  egenh.  Breve  IV,   192  f.  T  A,  Friderida, 

Gyldenløve,  Hans  Ulrik,  1615 — ^45,  uægte  Søn  af  Christian  IV 
og  Karen  Andersdatter,  blev  født  10.  Marts  161 5  paa  Kronborg. 
Hans  Opdragelse  faldt  til  Dels  sammen  med  hans  ældre  Halvbroder 
Christian*  Ulriks;  ogsaa  han  havde  Jens  Dinesen  Jersin  til  Lærer 
og  var  en  Tid  lang  i  Sorø.  1629  rejste  han  sammen  med  Hertug 
Frederik  til  Frankrig.  Som  Gods  til  ham  kjøbte  Kongen  Vindinge- 
gaard  (det  nuværende  Fuirendal)  i  Sjælland.  Men  medens  Chri- 
stian IV  synes  at  have  bestemt  Christian  Ulrik  til  Hofmand  og 
Diplomati  tænkte  han  sig  H.  U.s  Fremtid  knyttet  til  Søvæsenet. 
Han  blev  1634  sat  i  Kost  hos  den  kjøbenhavnske  Kjøbmand 
Laurids  Hammer  for  at  oplæres  paa  Holmen  og  Tøjhuset,  blev 
1635  Hofjunker  og  sendtes  s.  A.  med  et  Skib  til  Irland  og  1636 
ligeledes  til  Søs  til  Weseren.  Efter  denne  Rejse  blev  han  ud- 
nævnt til  Kammerjunker.  1640  blev  han  Underadmiral  paa  Skibet 
« Norske  Løve»  og  fik  kort  efter  Ordre  til  med  dette  Skib  at  føre 
Hannibal  Sehested  til  Spanien.  Meningen  var,  at  G.  strax  efter 
denne  Landsætning  skulde  begive  sig  tilbage  til  Danmark;  under 
Vejs  skulde  han  modtage  Undervisning  i  Navigation  af  en  ung 
Mathematiker  fra  Husum,  Poul  Wiirtz,  og  Kongens  Tanke  skal  have 
været  en  Gang  i  Fremtiden  at  kunne  benytte  Sønnen  soipi  Rigs- 
admiral.  Men  der  blev  ikke  Tale  om  noget  alvorligt  Studium  af 
Søvæsenet;  han  havde,  som  Otto  Sperling,  der  deltog  i  Rejsen, 
skriver,  « intet  Hoved  eller  Ingenium  dertil ».  Efter  at  være  naaet 
til  Bestemmelsesstedet  rejste  han  heller  ikke  hjem,  men  gik  i  Land 
i  Corufta  med  Hannibal  Sehested  og  nød  en  Tid  Livet  ved  det 
spanske  Hof.  Udsvævelser  og  navnlig  Overmaal  i  Spise  og  Drikke 
frembragte  imidlertid  gjentagne  epileptiske  Anfald  hos  den  blodrige 
unge  Mand,  hvis  Hud  var  i  den  Grad  spændt  og  glinsende,  at  de 
spanske  Damer  troede  om  ham,  at  han  malede  den.  Hannibal 
Sehested  bestemte  sig  da  til  at  sende  ham  hjem,  og  H.  U.  maatte 
bekvemme  sig  dertil  trods  sin  Misfornøjelse  over  at  skulle  forlade 
sine  Svirebrødre.     Han   kom  tilbage  til   Danmark  i   Foraaret  1641 

Og  blev  kort  efter  Lensmand  over  Kronborg,  Frederiksborg  og 
Abrahamstrup  Len,  hvormed  han  1642  forbandt  Forleningen  med 
Hven,  over  hvilken  0  han  allerede  tidligere  havde  haft  Bestyrelsen 
som  Foged  paa  sin  Moders  Vegne.  10.  Okt.  1641  ægtede  han 
Regitse  Grubbe  (s.  ovfr.  S.  222).  Imidlertid  vedblev  han  at  være 
svagelig  og  døde  31.  Jan.  1645  paa  Kronborg  af  Vattersot,  ikke 
30  Aar  gammel.  Hans  Lig  bisattes  i  Frue  Kirke  i  Kjøbenhavn. 
Otto  Sperlings  Selvbiografi  ved  B.  Smith  S.  94  ff.  Lind,  Kristian  IV  og 
hans  Mænd  p.  Bremerholm  S.  299  fF.  y;  ^.  Fridericia, 

Gyldenløve,  Lucie  Nielsdatter,  — 1555,  formentlig  den  næst- 
yngste Datter  af  Norges  Rigshofmester  Niels  Henriksen  G.  og  Inger 
Ottesdatter  og  født  o.  1510 — 12.  Da  hendes  ældre  Søster  Elline 
Nielsdatter,  Hr.  Niels  Lykkes  Frue,  var  død  1532,  opstod  der  mellem 
Enkemanden  og  Svigerinden  Lucie  en  stærk  gjensidig  Tilbøjelighed, 
som  de  begge  haabede  skulde  føre  til  Ægteskab  under  de  forandrede 
Religionsforhold.  Da  hendes  Slægtninge  imidlertid  stode  paa  den 
katholske  Kirkes  Standpunkt,  fuldbyrdedes  Ægteskabet  uden  Vielse 
i  Haab  om  forandrede  Forhold  og  Anskuelser,  og  i  Begyndelsen 
af  Aaret  1535  fødte  L.  N.  en  Søn,  der  imidlertid  døde  kort  efter. 
Henvendelserne  til  Slægt  og  Venner  saa  vel  som  til  Gejstligheden 
bleve  frugtesløse,  kun  Kong  Christian  III  syntes  at  aabne  en  Ud- 
sigt til  Opnaaelsen  af  deres  Ønske,  naar  han  var  kommen  til  Re- 
geringen i  Norge.  Ærkebiskop  Olaf  Engelbrechtsen,  der  hidtil  havde 
forholdt  sig  afventende,  havde  imidlertid  modtaget  flere  Vink  om, 
at  hans  Forhold  i  Sagen  havde  vakt  Anstød,  og  i  Slutningen  af 
Juni  lod  han  derfor  Hr.  Niels  Lykke  sætte  fast  og  Juleaften  1535 
hemmelig  ombringe  i  hans  Fængsel  paa  Stenviksholm.  L.  N.  havde 
allerede  forud  frafaldet  sin  Begjæring  om  at  ægte  ham  og  bønfaldt 
kun  om  Pønitens  og  Afløsning.  —  Nogle  Aar  senere  (før  1540) 
blev  hun  gift  med  den  skaanske  Adelsmand  Jens  Thillufsen  Bielke 
(n,  336)  og  blev  derved  Stammoder  til  Norges  anseligste  Slægt  i 
det  17.  Aarhundrede  samt  til  Landets  øvrige  betydeligste  Familier 
i  3  Aarhimdreder.  Selv  døde  hun  tillige  med  sin  Moder  og  Datter 
ved  et  Forlis  paa  Søvde  Fjord  paa  Søndmøre  i  Aaret  1555. 

(Norsk)  Hist.  Tidsskr.  UI.  H.  J.  Huitfeldt-Koas. 

Gyldenløve,  Ulrik  Christian,  1630 — 58,  Christian  IVs  Søn 
med  Vibeke  Kruse,  er  født  paa  Ibstrup  (nuværende  Jægersborg) 
7.  April  1630.    Fra  ganske  lille  var  U.  C.  Gjenstand  for  sin  Faders 


Digitized  by  VjOOQIC 


Gyldenløve,   Ulr.  Ckr.  xAl 

Yndest  og  særlige  Omhu.  Som  saarig  Dreng  fik  han  foræret  2 
meklenborgske  Herregaarde,  ZibUhl  og  Gallentin,  og  en  Forskrivning 
paa  20000  RdL,  et  Par  Aar  efter  blev  han  Husejer  i  Odense,  og 
1647  fik  han  en  ny  Forskrivning  paa  33000  Rdl.  Perlen  blandt 
Kongens  Gaver  var  dog  det  efter  U.  C.  selv  opkaldte,  ved  Kj ærtinge 
Fjord  skjønt  beliggende  Herresæde  Ulriksholm,  tidligere  Skinnerup, 
hvis  tilliggende  Gods  betydelig  blev  forøget  og  afrundet  ved  Kjøb 
af  Trellerupgaard  og  talrige  Bøndergaarde,  og  hvis  Hovedbygning 
Kongen  i  Aarene  1636 — 46  helt  lod  ombygge.  Denne  smukke  Be- 
siddelse afrundedes  yderligere  1643  ^^^  Hovedgaarden  Østergaard. 
Til  Formynder  og  Bestyrer  af  disse  Ejendomme  blev  der  givet 
Drengen  først  Anders  BDle  til  Damsbo  og  derefter  Steen  Eriksen 
Bille  til  Kjærsgaard.  Øverste  Tilsyn  med  U.  C.s  Opdragelse  og 
Uddannelse  i  boglig  Kunst  var  derimod  overdraget  til  den  berømte 
Dr.  Jesper  Brochmand,  sehere  Sjællands  Bisp,  i  hvis  Hus  U.  C, 
ledsaget  af  sin  « Skolemester »,  Mag.  Hans  Lauridsen  (afløst  1640  af 
Mag.  Jens  Dolmer),  optoges  i  sit  6.  Aar  og  forblev  til  1642.  Kongen 
sjmes  efter  alt  at  dømme  at  have  været  særdeles  tilfreds  med  hans 
Flid  og  Fremgang  i  den  Periode,  og  det  tør  maaske  betragtes  som 
en  Udvexling  af  Komplimenter  imellem  Bispen  og  Kongen  over 
det  opnaaede  Resultat,  naar  den  i2aarige  Dreng  inden  sin  Afgang 
til  Sorø  Akademi  holder  en  Tale  paa  Latin:  «Oratio  de  præstan tia 
litterarum*,  og  denne  strax  befordres  i  Trykken.  I  Sorø  bleve 
gymnastiske  Lege  og  Vaabenøvelser  maaske  nok  drevne  noget  paa 
Bekostning  af  de  boglige  Studier,  og  disse  lagdes  i  hvert  Fald  for 
lang  Tid  paa  Hylden,  da  Christian  IV  i  Okt.  1644  tillod,  at  Sønnen 
deltog  i  Forsvaret  af  det  nu  haardt  truede  Fædreland.  U.  C.  blev 
ansat  i  sin  Svoger  Claus  Ahlefeldts  Regiment  Ryttere,  der  den  Gang 
hørte  til  Ærkebiskoppen  af  Bremens  Hær  i  Jylland,  og  inden  Aaret 
var  omme,  havde  den  i4aarige  Yngling  faaet  Udnævnelse  som  Rit- 
mester for  et  Rytterkompagni,  som  han  førte  det  følgende  Aar. 
Efter  det  frie  Krigsliv  smagte  det  imidlertid  ikke  den  unge  Rit- 
mester paa  ny  at  tage  Plads  paa  Skolebænken,  og  det  kom  som 
bekjendt  i  den  Anledning  til  heftige  Optrin  mellem  ham  og  Jens 
Dolmer  (s.  IV,  295).  Heller  ikke  den  nye  Præceptor,  Kancellisekretær 
Menmiius  Burinus,  der  1646  blev  antaget,  nærmest  for  som  Hovmester 
at  ledsage  U.  C.  udenlands,  formaaede  at  skaffe  sig  Respekt.  Kongen, 
hvem  U.  C.s  Udenlandsrejse  laa  stærkt  paa  Sinde,  paatog  sig  derfor 
selv  at  sætte  «Skik3>  paa  ham,  og  ved  Nytaarstid  1648,  efter  at 
U.  C.  forinden  for  en  Kommission  havde  aflagt  tilfredsstillende  Prøve 

paa  sine  Kundskaber,  gik  Rejsen  for  sig.  Ved  Afskeden  kunde 
Christian  IV  betro  Sønnen,  at  Frands  Lykke  til  Overgaard  og  Hustru 
paa  Kongens  Anmodning  havde  erklæret  sig  villige  til  at  modtage 
ham  efter  endt  Udenlandsfærd  som  Frier  til  deres  iiaarige  Datter 
Christence,  der  var  den  rigeste,  som  him  tegnede  til  at  blive  en  af 
de  skjønneste,  blandt  de  danske  Adelsjomfruer. 

1  henved  7  Aar  var  U.  C.  i  Udlandet.  Trediveaarskrigen  var 
sin  Afslutning  nær,  da  han  begav  sig  paa  Rejse,  men  mellem 
Spanien  og  Frankrig  fortsattes  Kampen  ved  Pyrenæerne  og  i 
Flandern,  og  efter  at  nogen  Tid  var  hengaaet  njed  Forhandlinger 
mellem  den  danske  Regering  og  Philip  IV,  fik  U.  C.  Ansættelse  ved 
den  spanske  Hær  i  Flandern.  Han  kimde  her  lære  Krigskimsten  til 
Gavns.  Hærførere  som  Grev  Fuensaldafta,  den  berømte  Turenne  og 
den  endnu  genialere  Condé  vare  hans  Læremestre.  Ved  mangfoldige 
Lejligheder  saasom  ved  Rethel,  Mouson,  Montagu,  Vinoxbergen, 
Diinkerken,  Gravelingen  viste  U.  C.,  at  der  var  fortrinligt  Soldater- 
stof i  ham,  og  han  vandt  stor  Paaskjønnelse  i  den  spanske  Hær, 
Allerede  1650  var  han  saaledes  udnævnt  til  Oberst,  det  følgende 
Aar  betroedes  ham  Kommandoen  over  et  Rytterregiment,  1652  til- 
lagde Philip  IV  ham  Generalmajors  Rang,  og  1653  tjente  han  i  Gene- 
ralstaben direkte  under  Condé  som  dennes  Sergent- Major- General 
de  Bataille.  U.  C.  gjorde  fra  Udlandet  to  Besøg  i  Hjemmet.  Første 
Gang  i  Nov.  1648,  inden  han  endnu  var  traadt  i  spansk  Tjeneste, 
for  at  hylde  den  nye  Konge  og  vel  tillige  for  at  søge  Skjærm 
mod  Corfits  Ulfeldt,  hvilket  nok  kunde  gjøres  nødigt  efter  dennes 
bekjendte  Fremfærd  mod  Moderen  og  mod  Svogeren  Claus  Ahlefeldt. 
Kongen  tog  sig  varmt  af  hans  Sager  og  lod  Henrik  Blome  til  Hagen, 
Kongehusets  hengivne  Mand,  og  Dr.  juris  Dietrich  Reinkinck  be- 
skikke som  Kuratorer  for  ham.  Da  han  i  1649  atter  drog  bort, 
blev  i  Steden  for  Burinus  Kapitajn  i  den  norske  Hær  Wulf  Gott- 
fried V.  Wulffersdorf  medgivet  ham  som  Ledsager.  Anden  Gang, 
i  1652,  kom  U.  C.  over  Hamborg,  hvor  han  i  nogen  Tid  opholdt 
sig,  som  Afsending  fra  den  spanske  Regering  for  at  opnaa  TDladelse 
til  Hvervning  i  Hertugdømmerne.  Han  fik  ved  denne  Lejlighed 
sin  Moders  Lig  ført  fra  Kirken  ud  for  Nørreport  til  sin  Sognekirke 
ved  Ulriksholm.  I  Hamborg  havde  han  et  Sammenstød  med  Cai 
Lykke,  forhen  hans  gode  Ven,  hvem  han  beskyldte  for  at  have 
været  Ulfeldts  Redskab  ved  den  hans  Moder  overgaaede  Forsmæ- 
delse og  udfordrede  «til  Hest  eller  til  Fods».  Den  berammede 
Duel    fandt    imidlertid    ikke  Sted,    i   det  Cai  Lykke   forinden  ved 

ilsom  Flugt  unddrog  sig  Virkningen  af  sin  Modstanders  frygtede 
Kaarde.  At  U.  C.  ved  sin  Optræden  for  Moderens  Ære  forskjert- 
sede  sin  tilkommende  Kjæreste,  Cai  Lykkes  Søster,  kan  vel  næppe 
være  tvivlsomt. 

1654  kaldte  Kongen  ham  tilbage.  England  truede  da  med 
Krig,  tillige  rustede  Sverige  stærkt,  og  det  var  uvist,  om  det  gjaldt 
Polen  eller  Danmark,  hvis  Forsvarsmidler  kun  vare  i  maadelig 
Forfatning.  Mellem  Rigsmarsken,  U.  C.s  gamle  Formynder,  og 
Kongen  var  Forholdet  efterhaanden  blevet  køligt,  og  Frederik  III 
trængte  maaske  til  at  have  en  ham  hengiven  Mand  om  sig,  der 
paa  Hærvæsenets  Omraade  kunde  og  vilde  noget.  Han  havde 
fattet  den  største  Tiltro  og  Tillid  til  sin  unge  Halvbroders  Evner 
og  Karakter,  og  lempelig,  saa  vidt  det  efter  Haandfæstningen  lod 
sig  gjøre,  søgte  han  nu  at  skaffe  U.  C.  Indflydelse  og  passende 
Virksomhed.  Han  vilde  strax  ved  Hjemkomsten  have  givet  ham 
Ansættelse  som  Generalmajor,  hvilket  imidlertid  Marsken  synes  at 
have  forhindret,  men  Aaret  efter  satte  Kongen  Udnævnelsen  igjennem. 
U.  C.  ledsagede  s.  A.  Marsken  paa  dennes  Generalmønstring  i  Jyl- 
land og  var  tillige  Generalmajor  Breda  behjælpelig  med  at  lede 
Defensionsarbejdeme  paa  Sjælland.  I  April  1656  blev  Hald  over- 
draget ham  i  Forlening,  og  det  var  altsaa  som  kgl.  Lensmand,  at 
han  i  Nov.  s.  A.  havde  det  kildne,  af  ham  med  Takt  udførte  Hverv 
at  drage  Søsteren  Leonora  Christina,  der  var  kommen  til  Jylland 
og  agtede  sig  til  Kjøbenhavn,  i  Møde  for  at  forbyde  hende  Adgang 
til  Hoffet  og  med  det  gode  eller  onde  formaa  hende  til  at  forlade 
Landet.  Fra  Begyndelsen  af  1657  var  U.  C.  i  travl  Virksomhed  med 
at  forberede  de  paa  Herredagen  i  Odense  i  Febr.  Maaned  vedtagne 
Rustninger  mod  Sverige,  i  det  navnlig  hele  den  udenlandske  Hverv- 
ning var  ham  overdragen.  For  sin  egen  Person  havde  han  Patent 
paa  Hvervning  og  Udrustning  af  ikke  færre  end  3  Regimenter, 
Ryttere,  Dragoner  og  Musketerer,  et  Foretagende,  ved  hvilket  han 
paadrog  sig  betydelig  Gjæld  og  efterhaanden  nødtes  til  at  pant- 
sætte sit  Gods,  da  Staten  i  dens  senere  saa  ulykkelige  Forfatning 
indtil  videre  saa  sig  ude  af  Stand  til  at  fyldestgjøre  hans  som  saa 
mange  andre  indenlandske  Kreditorers  Fordringer.  Der  maa  tilfalde 
U.  C.  som  den,  der  havde  Kongens  Øre  og  kjendte  Hærvæsenets 
Brøst,  et  ikke  ringe  Ansvar  for,  at  Bruddet  med  Sverige,  der  i  sine 
Følger  blev  saa  ødelæggende  for  Landet,  fandt  Sted,  men  Ansvaret 
deler  han  med  de  betydeligste  blandt  Mændene  ved  Statens  Ror, 
0%  for  øvrigt  turde  det  vel  endnu  være  ubevist  —  naar  Dommen 

da  ikke  udelukkende  fældes  efter  Krigens  Udfald  — ,  at  det  hafte 
S)m  paa  Sagen  har  været  det  urette.  I  den  kejtede  Maade,  hvor- 
paa  dette  Brud  indlededes,  og  i  Rollernes  Fordeling  paa  Krigsskue- 
pladsen har  U.  C.  i  hvert  Fald  ikke  haft  nogen  Andel.  Kongen 
havde  ønsket  selv  at  føre  Hovedhæren  i  Skaane  med  U.  C.  som 
«Lieutenant»,  men  efter  forskjellige  Overvejelser  blev  det  bestemt, 
at  Anders  Bille  skulde  føre  Hovedhæren  i  Holsten,  Iver  Krabbe 
det  norske  Korps  og  Axel  Urup,  der  i  den  Anledning  blev  udnævnt 
til  Generallieutenant,  med  U.  C.  som  næstkommanderende  agere  i 
Skaane.  De  vare  hinanden  højst  ulige,  i  det  ydre  som  i  det  indre, 
de  2  skaanske  Generaler,  og  kun  lidet  har  vist  den  lille,  krogryggede, 
sindige  Axel  Urup  harmoneret  med  sin  statelige,  energiske  Under- 
fører. Des  mere  taler  den  dygtige  Gjennemførelse  af  Felttoget  til 
deres  Ros,  Efter  først  klogelig  at  have  holdt  sig  i  Defensiven  for 
at  indøve  og  bringe  Orden  til  Veje  i  deres  af  mange  uensartede 
Elementer  sammensatte  lille  Hær  begyndte  de  i  Avg.  Maaned  at 
gaa  angrebsvis  frem.  De  bandt  da  dristig  an  med  den  svenske 
Feltmarskal  Otto  Stenbock,  og  efter  flere  til  Dels  smukke  og  skarpe 
Træftiinger  ved  Engelholm,  Laholm,  Halmstad  havde  de  i  Begyn- 
delsen af  Okt.  ikke  alene  opfyldt  deres  Bestemmelse,  at  dække 
Skaane,  men  endog  formaaet  at  sætte  sig  fast  i  Halland,  saaledes 
at  de  der  kunde  oppebie  den  forventede  Ankomst  af  Iver  Krabbes 
norske  Korps.  Men  paa  den  jyske  Halvø  gik  det  som  bekjendt 
ganske  ulykkelig,  og  da  Frederiksodde  24.  Okt.  var  faldet  i  Fjen- 
dens Hænder  og  Hæren  sprængt,  stode  de  danske  Øer  og  da  navnlig 
Fyn  i  den  største  Fare.  Rigsmarsken  var  falden,  og  det  var  nød- 
vendigt at  faa  en  Mand  der  over,  som  forstod  at  kommandere. 
Kongen  tøvede  ikke  med  at  træffe  sit  Valg.  28.  Okt.  fik  U.  C, 
som  en  Maaned  forinden  var  udnævnt  til  Generallieutenant  til  Hest, 
Ordre  til  skyndsomst  at  gaa  til  Fyn  for  at  raadslaa  med  Rigsraad  Henrik 
Rantzau,  der  midlertidig  havde  taget  Befaling  over  Tropperne,  om 
Øens  Forsvar,  og  5.  Nov.  overdroges  ham  den  højeste  militære 
Kommando. 

I  Fyn,  som  man  ikke  havde  tænkt  sig  skulde  blive  Krigsskue- 
plads, vare  Forholdene  ved  U.  C.s  Ankomst  mistrøstende.  Som  sin 
næstkommanderende  og  Chef  for  Rytteriet  forefandt  han  General- 
major Jens  V,  Hadersleben,  og  senere  sendtes  der  ham  til  at  kom- 
mandere Fodfolket  en  anden  Æventyrer,  Skotten  John  Henderson, 
der  ligeledes  havde  Generalmajors  Rang.  Fodfolk  til  Kystvæm  var 
der  saa  godt  som  intet  af;  hele  Tjenesten  maatte  forrettes  af  Rytte- 

riet,  hvis  fleste  Afdelinger  imidlertid  havde  hørt  til  den  opløste 
holstenske  Hær  og  derfor  vare  i  høj  Grad  ukomplette  baade  i 
Personel  og  Materiel.  Med  stor  Ihærdighed  og  Kraft  søgte  U.  C. 
at  raade  Bod  paa  disse  Forhold  og  bringe  Forsvaret  i  Orden. 
« Generallieutenanten  er  flittig, »  skriver  ogsaa  Rigsraad  Otte  Krag 
allerede  i  Nov.,  «mens  behøver  Hjælp;  det  falder  ham  alene  for 
tungt  og  er  ikke  én  Mands  Værk.»  Overalt  paa  Kysten,  hvor 
Fjenden  kunde  tænkes  at  ville  lande,  anlagdes  Batterier,  Brystværn 
og  Forhug,  i  hvert  af  Øens  Herreder  organiseredes  en  Landstorm 
af  Bønder,  og  i  Jan.  det  følgende  Aar  raadede  han  over  et  ret 
anseligt  Korps  af  kampdygtige,  regulære  Tropper.  Med  vaagent 
Øje  havde  U.  C.  tillige  fulgt  den  svenske  Konges  Færd  og  ind- 
berettet til  Kjøbenhavn,  at  det  snart  vilde  gaa  løs.  Men  han 
frygtede  ikke.  Han  var  vis  paa,  at  det  vilde  komme  til  at  gjælde 
Vestfyn,  og  kunde  føle  sig  overtydet  om,  at  han  paa  sin  Marche 
mod  Bæltet  vDde  blive  fulgt  af  sine  Soldater,  hvis  Hengivenhed 
han  trods  sin  strænge  Overholdelse  af  Tjenestens  Pligter  stedse 
forstod  at  vinde  ved  den  Forsorg  og  Omhu  for  deres  Tarv,  der 
synes  at  have  hørt  til  hans  mange  lykkelige  Egenskaber  som 
Fører.  Da,  til  al  Ulykke  blev  han  angrebet  af  en  hidsig  Feber  og 
kastet  paa  Sygelejet,  just  som  Frosten  slog  den  af  Carl  Gustav  med 
Spænding  imødesete  Bro  over  Bæltet.  Paa  Meldingen  om  Over- 
gangen 30.  Jan.  l9d  U.  C.  sig  bære  paa  Hesten  for  at  deltage  i 
Kampen,  men  alt  for  svag  og  kraftesløs  maatte  han  overgive  Be- 
falingen til  den  næstkommanderende,  og  faa  Timer  efter  erfarede 
han  til  sin  Harme,  at  enhver  Frugt  af,  hvad  han  paa  Bekostning 
af  sit  Helbred  havde  udrettet,  var  forspildt  og  han  selv  en  fangen 
Mand.  Henderson  var  ved  Fjendens  Nærmelse  saa  godt  som  uden 
Sværdslag  flygtet  fra  sin  Post  ved  Middelfart,  og  v.  Hadersleben 
havde  ved  Tybrind  Vig,  hvor  Hovedangrebet  fandt  Sted,  og  hvor 
flere  af  de  danske  Regimenter  kæmpede  med  udmærket  Tapperhed, 
uden  tvingende  Nødvendighed  kapituleret  og  overgivet  sig  med  Hæren. 
Frederik  III  belønnede  efter  Fredslutningen  sin  Halvbroder 
med  den  ved  Anders  Billes  Død  ledigblevne  Post  som  Lensmand 
over  Skanderborg  Amt;  i  Forvejen  havde  han  optaget  ham  som 
Medlem  af  det  i  Jan.  oprettede  Krigskollegium.  Efter  Rolkilde- 
freden  havde  U.  C.  tillige  med  Feltmarskal  Eberstein  i  øvrigt  det 
brydsomme  Hverv  at  skaffe  de  Tropper,  Heste  og  Vaaben  til  Veje, 
som  Svenskerne  bl.  a.  vedbleve  at  forlange,  inden  de  vilde  forlade 
Landet. 

Da  Rigets  Existens  ved  Carl  Gustavs  Landgang  paa  Sjælland 
i  Avg.  1658  stod  paa  Spil,  blev  der  tildelt  U.  C,  der  var  tredje 
ældste  i  Rang  af  de  danske  Generaler,  i  det  kun  den  i  Holsten 
fraværende  Eberstein  og  Axel  Urup  vare  hans  Formænd,  Over- 
kommandoen, en  Post,  hvortil  han  i  fiildeste  Maal  havde  den 
dybere  Adkomst,  ikke  mindre  ved  sin  Kløgt,  Snarraadighed  og 
sit  uforlignelige  Mod  end  ved  sin  tillidvækkende  Personlighed  og 
sit  nøje  Kjendskab  til  Krigens  Fordringer.  Kun  som  Gisning  skal 
det  henstilles,  om  det  ikke  skulde  være  den  nu  i  Hovedstaden  tD- 
stedeværende ,  med  høj  Myndighed  udrustede  U.  C.,  der  ved  sin 
Indflydelse  hos  Kongen  og  hos  Borgerne  fornemmelig  har  bidraget 
til  at  skabe  den  imponerende  Fasthed,  hvormed  man  modtog  den 
svenske  Konge,  og  som  dannede  en  mærkelig  Modsætning  til  Re- 
geringens og  Byens  Holdning  i  Febr.  Maaned,  uagtet  de  ydre  Be- 
tingelser for  at  kunne  tilbageslaa  en  Storm  og  udholde  en  Belejring 
den  Gang  vare  langt  gunstigere.  Ikke  noksom  kan  derimod  frem- 
hæves hans  Betydning  for  Forsvaret,  hvis  Sjæl  som  Sværd  han  var. 
Han  havde  en  klar  Forstaaelse  af,  at  Kampen  maatte  føres  med 
hensynsløs  Energi,  at  Kongen  og  de,  der  stode  ved  Styret,  maatte 
frem  i  forreste  Linje,  hvis  Modet  og  Fortrøstningen  skulde  holdes 
oppe  inden  for  Voldene,  og  at  det  var  nødvendigt  dristig  at  gaa 
Fjenden  paa  Klingen  for  at  sætte  sig  i  Respekt  og  faa  dannet 
brugelige  Soldater  af  de  sammenflikkede  Hobe,  hvoraf  Besætningen 
bestod.  Dette  hans  Program,  om  man  saa  tør  sige,  blev  med  Fast- 
hed gjennemført  i  Belejringens  egentlige  Trængselsmaaneder  inden 
Hollændernes  Ankomst.  Allerede  13.  Avg.,  2  Dage  efter  at  Cer- 
neringen  var  begyndt,  indledede  han  Rækken  af  sine  berømte  Ud- 
fald, der  gjorde  hans  Navn  frygtet  i  den  svenske  Lejr,  men  af  hvilke 
endnu  kun  skal  nævnes  det  saakaldte  store  Udfald  23.  Avg.  gjennem 
Dronningens  Have  —  et  Mesterstykke  i  sin  Art  ved  den  voldsomme 
Kraft,  hvormed  han  førte  sine  Skarer  ind  over  de  fjendtlige  For- 
skansninger, og  ved  den  behændige  Omsigt,  hvormed  han  efter  at 
have  raseret  alt  formaaede  velbeholden  at  trække  sig  ud  af  Dden. 
Mærkes  maa  ogsaa  den  glimrende,  af  begge  Konger  overværede 
Turnering  mellem  ham  og  Wrangel  paa  Amager  10.  Okt.,  der  endte 
med  Svenskernes  Nederlag  og  nær  havde  kostet  Carl  Gustav  Livet. 
Med  den  næst  efter  ham  i  Rang  følgende  Generallieutenant,  Hans 
Schack,  Fæstningens  Kommandant,  synes  U.  C.  at  have  arbejdet  i 
god  Forstaaelse;  derimod  havde  han  Strid  med  Axel  Urup,  der  vel 
ikke  uden  Grund  i  sin  tidligere  Underanfører  saa  Rigets  vordende 

Marsk,  og  som  i  sin  Egenskab  af  militærkyndigt  Rigsraadsmedlem 
bekæmpede  U.  C.s  Indflydelse  og  Hærledelse. 

En  af  de  sidste  Gange,  U.  C.s  Navn  forekommer  i  Belejringens 
Historie,  er  2.  Nov.  Kort  efter  synes  han  at  være  bleven  angreben 
af  sit  tidligere  Onde  —  en  svensk  samtidig  Beretning  kalder  det 
<Flåckfeber»,  Leonora  Christina  «en  rasende  og  fortvivlet  Syg- 
dom»  — ,  der  nu  viste  sig  at  være  uhelbredeligt.  Utaalsomt  skal  det 
være  faldet  ham,  denne  « Kampens  Løve,  Hector  gjenfødt  i  Nord»,  saa- 
ledes  at  være  bunden  til  Sygesengen,  medens  Kanonernes  Drøn  gav 
Gjenlyd  fra  Voldene;  barsk  skal  han  have  afvist  Hofpræsteme,  der 
vilde  yde  ham  den  sidste  Trøst,  og  den  djærve  Præstemand  fra 
Trinitatis  Jens  Justesen  Bjerre  maatte  til  for  at  faa  ham  i  Tale  og 
gjøre  ham  forstaaeligt,  at  nu  maatte  han  overgive  sig  og  nedlægge 
den  Kaarde,  han  hidtil  vel  nok  fremfor  alt  havde  stolet  paa,  og 
som  han  havde  ført  til  saa  stor  Hæder  for  sit  Fædreland.  Hans 
Død,  II.  Dec.  1658,  i  hans  29.  Aar  vakte  stor  Sorg  i  Kjøben- 
havn,  hos  Kongen,  der  skal  have  opbudt  alle  Hjælpemidler  for  at 
bevare  sin  trofaste  Broder,  imellem  Soldaterne  og  blandt  Borgerne, 
hvis  erklærede  Yndling  han  var,  og  som  især,  ved  Siden  af  hans 
raske  Kjækhed,  synes  at  have  følt  sig  tiltalte  af  det  ærlige,  pligt- 
opfyldende og  omsigtsfulde  i  hans  Karakter.  Ved  en  Tilfældighed, 
i  hvilken  en  smuk  Symbolik  er  skjult,  forblev  U.  C.s  Lig  staaende 
oven  Jorde,  indtil  Fjenden  drog  bort  fra  Kjøbenhavn.  Kongen  vilde 
have  en  prægtig  Begravelse,  men  der  fattedes  Midler.  Først  11.  Maj 
1660,  i  samme  Maaned  som  Freden  sluttedes,  fandt  Bisættelsen  Sted 
med  den  største  Højtidelighed  og  Pragt  efter  et  af  Kongen  selv 
udkastet  Ceremoniel  i  vor  Frue  Kirke.  En  Mindestøtte  er  rejst 
U.  C.  i  Slotshegnet  ved  Jægerspris. 

Ereqviis  Uld.  Chr.  Guldenlow  elogium,  1660.  Epitaphium  U.  C.  Gtilden- 
lou,   1660.     Hofman,    Dsk.  Adelsmænd  III,  232.  S»  A.  Sørensen. 

Gyldenløve,  Ulrik  Christian »  1678 — 17 19,  Søofficer,  var  en 
naturlig  Søn  af  Christian  V  og  Sophie  Amalie  Moth  og  yngre 
Broder  til  ovennævnte  Christian  G.  Han  fødtes  24.  Juni  1678  og 
fik  Titel  af  Greve  af  Samsø  og  (1699)  Friherre  til  Marselisborg. 
Allerede  tidlig  bestemtes  han  til  Sømand,  18  Aar  gammel  udnævntes 
han  til  Admiral  og  Vicepræsident  i  Admiralitetet  (1696),  efter  at  han 
Aaret  forinden  havde  erholdt  Elefantordenen.  Hans  første  Rejse 
synes  at  være  falden  1696  med  Fregatten  « Svenske  Falk»,  hvor 
Chefen,   Kapitajn  Chr.  Thomesen  Sehested,    blev  beordret  at  gaa 

ham  til  Haande;  paa  dette  Togt  kom  han  til  Frankrig  og  benyttede 
der  Lejligheden  til  at  sætte  sig  ind  i  dette  Lands  Søtaktik.  1697  ud- 
nævntes han  til  Admiralitetspræsident  og  Generaladmiral-Lieutenant, 
i  det  dog  samtidig  Niels  Juels  Broder  Generaladmiral,  Baron  Jens  J. 
adjungeredes  ham.  Aaret  efter  ledede  han  som  Chef  for  en  Øvelses- 
eskadre  de  taktiske  Manøvrer,  der  i  Simdet  afholdtes  for  Flaadens 
Officerer;  i  Forbindelse  med  Admiral  v.  Støcken  synes  han  at  have 
gjort  sig  fortjent  ved  sine  Forbedringer  paa  dette  Omraade.  Da 
Krigen  i  Aaret  1700  udbrød  med  Sverige,  som  stod  i  Forbund  med 
England  og  Holland,  blev  det  G.,  der  tillige  med  Jens  Juel  og 
V,  Støcken  fik  det  Hverv  at  klargjøre  Flaaden;  Juel  døde  imidlertid 
allerede  i  Maj,  og  G.  blev  da  udnævnt  til  højstbefalende  for  Flaa- 
den, som  talte  21  Linjeskibe.  Hans  Ordre  lød  paa  at  indespærre 
den  svenske  Flaade  i  Carlskrona,  men  da  en  engelsk -hollandsk 
Styrke  paa  29  Linjeskibe  under  Admiralerne  Rooke  og  Almonde 
snart  viste  sig  i  Sundet,  tog  G.  Station  ved  Drogden,  hvor  det  var 
hans  Hensigt  at  forhindre  Svenskerne,  kommanderede  af  Admiral 
Hans  Wachtmeister,  i  at  forene  sig  med  dem.  Imod  hans  For- 
ventning gik  Wachtmeister  dog  7.  Juli  gjennem  Flinterenden  og  til- 
intetgjorde derved  G.s  Hensigt;  over  for  sine  samlede  Modstandere, 
som  nu  raadede  over  61  Linjeskibe,  formaaede  G.  ikke  at  forhindre, 
at  Kjøbenhavn  blev  bombarderet,  eller  at  Svenskerne  overførte 
Tropper  til  Sjælland;  allerede  i  Avg.  s.  A.  standsedes  imidlertid 
Fjendtlighederne  ved  Freden  i  Traventhai. 

I  Aaret  1709  udbrød  atter  Krigen,  og  G.  fik  paa  ny  Komman- 
doen over  Flaaden,  med  hvis  Administration  han  i  Mellemtiden 
stadig  havde  været  beskæftiget.  Han  landsatte  i  Nov.  16000  Mand 
i  Skaane,  men  efter  Slaget  ved  Helsingborg  i  Marts  17 10  standsedes 
brat  denne  Hærs  Operationer.  Tilstanden  paa  Flaaden  var  i  dette 
og  de  nærmest  følgende  Aar  i  øvrigt  ikke  god,  det  kneb  svært 
med  Penge  til  Lønninger,  Provianten  var  ussel,  stor  Sygdom 
herskede  om  Bord  i  Skibene,  og  Utilfredsheden  voxede;  kun  ved 
voldsomme  Presninger  og  meget  strænge  Bestemmelser  for  Indrul- 
leringen lykkedes  det  at  skaffe  det  nødvendigste  Mandskab  til  Veje. 
Det  synes  ikke,  som  om  det  ved  denne  Lejlighed  er  lykkedes  G. 
og  de  ham  underlagte  Admiraler,  Råben,  Sehested  og  Gabel,  at 
løse  deres  Opgave  tilfredsstillende;  men  Landets  uheldige  Penge- 
væsen bærer  sikkert  Hovedskylden  herfor.  17 10  om  Efteraaret  var 
G.  stationeret  i  Kjøge  Bugt,  hvor  han  4.  Okt.  mødte  Svenskerne 
under  Wachtmeister.     Der  udspandt  sig  en  Art  løbende  Fægtning, 

hvorunder  Linjeskibet  «Danebrog»  (Kommandør  Iver  Huitfeldt)  kom 
i  Brand  og  sprang  i  Luften.  1711  havde  G.,  som  dette  Aar  avan- 
cerede til  Generaladmiral,  med  22  Linjeskibe  det  Hverv  at  sikre 
Forbindelsen  mellem  Sjælland  og  svensk  Pommern;  da  han  ved 
Midsommertid  gik  tilbage  til  Kjøbenhavn  for  at  proviantere,  løb 
Wachtmeister  ud,  overførte  Tropper  til  Stralsund  og  afskar  de 
danske  Tilførsler.  Samme  Rolle  spillede  G.  det  paafølgende  Aar; 
det  lykkedes  ham  imidlertid  denne  Gang  at  møde  sin  Modstander, 
men  ved  begge  Admiralers  Forsigtighed  blev  det  dog  kun  til  en 
temmelig  resultatløs  løbende  Fægtning;  noget  senere  (29.  Sept.) 
erobrede  G.  henved  80  svenske  Transportskibe.  I  Aarene  17 13 — 15 
drejede  Kampen  sig  mest  om  Erobring  af  Stralsund,  G.  kom  her- 
ved ikke  til  at  spille  nogen  aktiv  Rolle,  men  han  havde  Fortjenesten 
af  at  fremhjælpe  den  unge,  energiske  Peter  Wessel  (Tordenskjold), 
hvis  Bedrifter  kastede  Glans  over  den  danske  Flaade.  17 15,  efter 
at  Viceadmiral  Råben,  som  til  en  Begyndelse  havde  haft  Over- 
kommandoen over  Flaaden,  var  gaaet  i  Land  som  syg,  overtog  G. 
paa  ny  i  Okt.  Kommandoen  og  forenede  sig  med  en  engelsk-hollandsk 
Hjælpeflaade,  i  Forening  med  hvilken  han  uden  Vanskelighed  holdt 
den  svenske  Hovedflaade  indespærret;  det  blev  i  dette  og  de  paa- 
følgende Aar  indtil  1720  dog  mere  i  Kattegat  og  de  svensk-norske 
Skjærgaarde,.  at  Flaaden  kom  til  at  spiUe  en  Rolle,  navnlig  under 
Tordenskjold,  der  stadig  i  G.  havde  en  indflydelsesrig  Ven  og 
Støtte.  Slutningen  paa  den  langvarige  Krig  oplevede  G.  ikke,  han 
døde  allerede  8.  Dec.  17 19  i  Kjøbenhavn.  Hans  Administration  af 
Flaadens  Anliggender  var  efter  Omstændighederne  rosværdig;  men 
som  Fører  af  Hovedflaaden  maa  han  betegnes  som  noget  for  for- 
sigtig. Over  for  en  saa  dygtig  og  energisk  Modstander  som  den 
ældre  Wachtmeister  kunde  der  imidlertid  være  skjellig  Grund  til 
netop  at  vise  Forsigtighed,  og  det  er  allerede  al  Ære  værd,  at  det 
virkelig  lykkedes  G.  at  hævde  sin  og  Flaadens  Stilling,  som  han 
gjorde,  over  for  denne  Mand,  hvem  han  var  langt  underlegen  i 
Alder  og  Erfaring.  Han  var  i  øvrigt  en  begavet,  sympathetisk 
Personlighed,  der  snarere  stod  over  end  under  sin  Tid  i  Udvikling. 
G.,  der  foruden  sin  Stilling  i  Flaaden  havde  Embedet  som 
Generalpostmester  for  Norge  og  Stiftamtmand  over  Island,  rigtignok 
uden  at  spille  nogen  fremragende  Rolle  i  disse  Forvaltningsgrene, 
blev  gift  24.  Okt.  1708  med  Charlotte  Amalie  Krabbe  (f.  30.  Nov. 
1689  t  25.  Avg.  1709),  Datter  af  Gehejmeraad  Otto  K.  og  Birgitte 
Skeel.     Ægteskabet  var  barnløst.  C  With. 

Gyldenløve,  Ulrik  Frederik,  1638 — 1704,  uægte  Søn  af  Kong 
Frederik  HI,  Statholder  og  kommanderende  General  i  Norge,  fødtes 
20.  Juli  (eller  4.  Juni)  1638.  Moderen,  Margrethe  Pape,  der  var  fra 
Holsten,  blev  siden  gift  med  Amtsforvalter  Daniel  Hausmann  i 
Segeberg  og  tillagdes  i  1683  Navn  af  Friherrinde  af  Løvendal.  G.s 
Modersmaal  var  Tysk,  og  han  blev  uden  Tvivl  opdraget  i  Holsten. 
Efter  at  han  ved  et  21.  Avg.  1655  udfærdiget  «Naturalisationsbrev» 
var  erklæret  for  dansk  Herremand,  fik  han  1657  sin  første  Forlening, 
Udsten  Kloster.  Under  Krigen  i  1657 — 60  udmærkede  han  sig  i 
Slaget  ved  Nyborg  og  ved  Kjøbenhavns  Belejring.  21  Aar  gammel 
lod  han  sig  11.  Juli  1659  vie  til  Sophie  Urne,  Datter  af  Rigsmarskcn 
Jørgen  U.  Ægteskabet  skulde,  fordi  Kongen  og  Dronningen  ikke 
vilde  vide  af  det,  holdes  hemmeligt,  indtil  Kongens  Vrede  var  gaaet 
over.  Sandsynligvis  er  Frederik  III  aldrig  bleven  bekjendt  med  det; 
Ægteskabet  blev  i  alt  Fald  hverken  af  ham  eller  af  Christian  V 
anerkjendt  som  lovligt.  Med  Sophie  Urne  havde  han  Sønnerne  Carl 
og  Ulrik  Frederik  Valdemar,  den  sidste  født  25.  Sept.  1660.  3  Maa- 
neder  efter  dette  andet  Barns  Fødsel  giftede  G.  sig  16.  Dec.  1660 
med  Marie  Grubbe  (s.  ovfr.  S.  220),  denne  Gang  med  Kongens 
Bifald,  hvorom  bl.  a.  et  af  denne  forfattet  Bryllupsdigt  (paa  Tysk) 
vidner.  I  166 1  havde  han  naaet  saa  vidt,  at  han  var  Oberst  til 
Hest,  Rigens  Jægermester  (med  2000  Rdl.  aarlig)  og  Befalingsmand 
over  Vordingborg  Len  (som  kort  efter  bortforpagtedes  for  5250  Rdl. 
aarlig);  derhos  havde  han  faaet  sig  udlagt  Kalø  Slot  med  1000  Tdr. 
Hartkorn.  3.  Dec.  1661  fik  han  kongelig  Tilladelse  til  en  Uden- 
landsrejse, hvorunder  han  opholdt  sig  i  Brabant,  Spanien  og  Frankrig, 
overalt  Gjenstand  for  den  Opmærksomhed  og  Ærbødighed,  hvor- 
med uægte  Kongeblod  den  Gang  behandledes;  hjemme  glædede 
man  sig,  naar  man  hørte,  hvorledes  han  f.  £x.  i  spansk  Tjeneste 
var  bleven  General  og  Grande  af  Spanien.  Da  han  i  Slutningen 
af  1663  kom  tilbage,  var  der  megen  Tale  om,  at  han  snart  igjen 
skulde  ud  paa  Rejse.  Men  i  Jan.  1664  var  det  en  afgjort  Sag,  at 
han  skulde  afløse  Iver  Krabbe  som  Statholder  i  Norge.  Som  saa- 
dan  fik  han  6000  Rdl.  aarlig  foruden  Brugen  af  Oslo  Ladegaard  og 
Ladegaardsøen.  Hvad  der  betroedes  ham,  var  kim  den  civile  Mjm- 
dighed;  General  Claus  Ahlefeldt  skulde  fremdeles  have  Komman- 
doen over  Hæren. 

Som  Statholder  var  han  i  Juni  1664  i  fuld  Virksomhed  paa 
Akershus  Slot.  I  Nov.  havde  han  færdig  en  lang  Forestilling  sig- 
tende til  Forbedring  af  Administrationen   og  Fremme  af  Nærings- 

vejene  i  Norge.  I  den  første  Halvdel  af  1665  foretog  han,  ledsaget 
af  sin  Hustru,  en  Rejse  til  Throndhjem,  Bergen  og  flere  andre 
Byer.  Nogle  Maaneder  efter  hans  Ophold  i  Bergen  indtraf  (2.  Avg. 
1665)  det  bekjendte  Angreb  af  en  engelsk  Orlogsflaade  paa  hollandske 
KofFardiskibe  i  Bergens  Havn,  som  endte  til  Skam  og  Skade  for 
Englænderne.  Denne  Begivenhed  havde  vigtige  Følger  ogsaa  for 
G.  personlig,  skjønt  han  intet  Ansvar  havde  for,  hvad  der  var  sket. 
Da  det  20.  Jan.  1666  befaledes  ham  snarest  mulig  at  begive  sig  til 
Danmark,  var  en  Krig  med  England  nær  forestaaende.  7.  Febr.  var 
han  i  Kjøbenhavn,  hvor  han  roste  sig  af  at  have  passeret  forklædt 
igjennem  de  svenske  Garnisoner.  De  norske  Havne  ansaas  særlig 
truede,  og  Afgjørelsen  af  de  Anliggender,  som  navnlig  angik  ham, 
blev  derfor  særlig  paaskyndet.  Da  G.  i  Marts  1666  kom  tilbage 
til  Norge,  var  han  ikke  blot  Statholder,  men  ogsaa  kommanderende 
General,  i  det  Ahlefeldt,  der  havde  været  lige  saa  misfornøjet  med  den 
uheldig  delte  Myndighed  som  G.,  var  bleven  forflyttet  til  Danmark. 
I  halvandet  Aar  holdt  han  sig  i  Ro  paa  Akershus;  dog  ses  han  i 
Juli  1667  at  have  været  i  Bergen  og  der  fra  at  være  vendt  tilbage 
over  Hallingdal,  hvor  hans  Rejse  endnu  lever  i  Sagnet.  24.  Avg. 
1667  blev  han  forløvet  ned  til  Danmark,  hvor  det  snart  hed,  at  han 
skulde  blive  Rigsskatmester,  snart  at  han  skulde  gaa  som  Ambassadør 
til  Frankrig.  I  Begyndelsen  af  1668  var  han  farlig  syg,  men  Borri 
reddede  hans  Liv  ved  en  Kur,  som  blev  meget  omtalt.  I  Jimi  s.  A., 
da  der  fra  Holland  indløb  Advarsler  angaaende  Englændernes  fjendt- 
lige Hensigter,  maatte  han  pludselig  rejse  tilbage  til  Norge,  og 
Generalmajorerne  Fr.  Ahlefeldt  og  Gorgas  sendtes  samtidig  der  op 
for  at  hjælpe  til  at  sætte  Landet  i  Forsvarsstand.  I  Okt.  eller 
Nov.  s.  A.  kunde  G.  atter  vende  tilbage  til  Danmark.  Rygtet 
havde  fremdeles  travlt  med  hans  Fremtid,  men  selv  har  han  maaske 
snarere  arbejdet  paa  at  blive  skilt  fra  sin  anden  Hustru,  Det 
var  formodentlig  den  Gang  kommet  til  et  Brud  meUem  dem;  det 
fortælles,  at  G.  sendte  hende  hjem  og  tvang  Stig  Høg,  der  var 
hans  Svoger,  men  antoges  at  staa  i  ulovlig  Forbindelse  med  hende, 
til  at  rømme  Landet.  Skilsmisse  fra  Marie  Grubbe  kunde  han 
imidlertid  ikke  opnaa,  da  Frederik  III  i  dette  Pimkt  hyldede 
strænge  Grundsætninger. 

G.  synes  ikke  at  have  haft  Lyst  til  at  vende  tilbage  til  Norge; 
en  Vikar  blev  nødvendig,  og  ved  Gabels  Indflydelse  faldt  Valget 
paa  Ove  Juul,  som  3.  Febr.  1669  af  Kongen  kaldtes  til  Vicestat- 
holder  i  Norge.    Det  viste  sig  snart,  at  G.  var  bestemt  til  at  stilles 

i  Spidsen  for  en  stor  Ambassade  til  England  for  at  indlede  et 
venskabeligere  Forhold  til  dette  Land.  5.  Maj  tog  han  Afsked  med 
Kongehuset  for  at  drage  afsted  med  Fregatterne  «Delmenhorst»  og 
« Havfruens,  men  Rejsen  forsinkedes  ved  et  særdeles  uheldigt  Vejr. 
14.  Okt.  havde  han  i  en  Privatavdiens  hos  Carl  II  Anledning  til 
at  forsvare  sin  Konge  og  fremkalde  en  for  Danmark  gunstigere 
Opfattelse  af  den  for  Resten  for  begge  Parter  lidet  hædrende  Bergens- 
affære.  Han  var  yndet  af  Carl  II  og  trivedes  fortrinlig  ved  det 
engelske  Hof.  Ved  Slutningen  af  1669  var  han  færdig,  men  da 
han  paa  Hjemrejsen  var  kommen  til  Holland,  maatte  han  efter 
Kongens  Befaling  vende  tilbage  til  London.  Budskabet  om  Frede- 
rik urs  Død  bragte  ham  til  at  ile  hjem  uden  at  oppebie  den  nye 
Konges  Befalinger,  og  12.  Marts  1670  var  han  i  Kjøbenhavn.  Den 
Traktat,  han  havde  hjemsendt  fra  England,  blev  efter  forskjellige 
Overvejelser  ratificeret  11.  Juli  s.  A. 

For  G.  begyndte  nu  en  Tid  af  høj  Anseelse  og  ubegrænset 
Indflydelse.  Det  saa  ud,  som  om  store  Reformer  skulde  udmåerke 
Christian  V's  Regering.  Sammen  med  Jørgen  Bielke  blev  G.  sat 
til  at  reformere  Norges  Administration  (jvfr.  II,  342).  Efter  Marts 
1670  er  der  jævnlig  Tale  om  G.  og  Schumacher  som  dem,  der  ere  i 
Besiddelse  af  Magten.  Mellem  dem  bestod  et  Venskab,  som  fra 
G.s  Side  synes  at  have  haft  sin  Rod  i  oprigtig  Beundring  for  den 
talentfulde  Parvenu,  der  i  Spøg  kaldte  ham  Alcibiades.  G.  saa  i 
ham  den  eneste  Ven,  han  i  sin  ensomme  Stilling,  alene  støttende 
sig  til  Kongehuset,  uden  jævnbyrdig  Slægt,  kunde  gjøre  Regning 
paa.  Da  Schumacher  giftede  sig,  kjørte  G.  Bruden  til  Kirke  i  en 
Vogn  med  6  Heste  for  (2.  Nov.  1670).  G.s  Ærgjerrighed  syntes 
tilfredsstillet  ved  at  være  Statholder  i  Norge,  Medlem  af  Gehejme- 
konseillet  (siden  1670)  og  Præsident  i  Kommercekollegiet  (fra  27.  Dec, 
1670  til  henimod  1680).  Overkammerherre  blev  han,  om  ikke  før, 
saa  i  alt  Fald  1673.  Det  var  Hoflivet  og  dets  Fornøjelser,  som 
mest  optoge  ham,  og  de  Udskejelser,  som  snart  fulgte  oven  paa  den 
unge  Konges  lovende  Begyndelse,  lægges  hyppig  G.  til  Last.  Da 
den  højere  Adel  oprettedes,  blev  han  ikke,  som  der  havde  været 
Tale  om,  Hertug,  men  han  ophøjedes  til  Greve  (25.  Maj  167 1); 
Prædikatet  «høje  Excellence »  tillagdes  ham  (14.  Sept.  s.  A.),  og  Lavr- 
viks  Grevskab  oprettedes  for  ham  (29.  Sept.  s.  A.,  jvfr.  nyt  Lens- 
brev  27.  Febr.  1692).  Aaret  efter  begyndte  Opførelsen  af  G.s  Palais 
paa  Kongens  Nytorv  (siden  Charlottenborg),  hvortil  Kongen  selv 
lagde  Grundstenen  (3.  April  1672). 

Et  længe  næret  Ønske  opfyldtes  for  G.,  da  hans  Ægteskab 
med  Marie  Grubbe  ved  Højesteretsdom  af  14.  Okt.  1670,  under 
Paaberaabelse  af  det  theologiske  og  juridiske  Fakultets  Betænkning, 
ophævedes,  saaledes  at  han  fik  Lov  til  at  indgaa  nyt  Ægteskab. 
Et  Par  Aar  efter  blev  han  forlovet  med  Antoinette  Augusta  Kom- 
tesse Aldenburg  (f.  4.  Avg.  1660);  det  var  først  ved  Kongens  Mellem- 
komst, at  Faderen,  den  rige  Grev  Anton  af  Aldenburg  (s.  I,  174), 
i  Nov.  1672  lod  sig  bevæge  til  at  samtykke  i  dette  Ægteskab,  som 
5  Aar  efter  ftildbyrdedes. 

I  Nov.  1672  betroedes  G.  en  vanskelig  diplomatisk  Sendelse. 
Han  skulde  forhandle  med  Hertugen  af  Gottorp  om  det  olden- 
borgske Successionsspørgsmaal  og  med  Hamborg  om  Anerkjendelse 
af  Kongens  Højhedsret  over  Byen,  men  var  ikke  heldig  og  paadrog 
sig  Mistanke  fra  Kongens  Side  om,  at  han  var  vunden  af  Hertugen 
og  dennes  Raadgivere.  Den  Ugunst,  som  ramte  ham,  kunde  G. 
ikke  bære.  Siden  Juli  1672  havde  der  af  og  til  været  Tvist  mellem 
ham  og  Griffenfeld  (Schumacher),  men  nu  tiltog  Spændingen  baade 
paa  Grund  af  politisk  Meningsforskjel,  og  fordi  G.  fandt,  at  Vennen 
svigtede  ham  i  en  vanskelig  Stilling.  Han  troede,  at  Griffenfeld 
var  paavirket  af  hans  hemmelige  Fjender,  deriblandt  uden  Tvivl 
Fr.  Ahlefeldt,  som  i  alt  Fald  i  Slutningen  af  Juni  1673  skrev  til 
Griffenfeld  om  hemmelige  Forbindelser  mellem  Kielmann  og  G. 
gjennem  Landdrost  Briiggemann  i  Itzeho,  der  var  gift  med  en  Halv- 
søster af  G.  Griffenfeld  gav  flere  Gange  i  Marts  og  Maj  1673  sin 
« koleriske*  Ven  det  Raad:  «Husk  paa  Kong  Ludvigs  LægeU, 
hvormed  han,  under  Hentydning  til  Kongens  Mistænksomhed,  hvor 
det  gjaldt  holstenske  Anliggender,  maaske  har  villet  opmuntre  ham 
til  bestemt  Optræden  lige  over  for  Kongen.  En  i  største  Hemmelig- 
hed udfærdiget  Ordre  af  2.  Juni  1673,  som  maaske  havde  Hensyn 
til  en  den  Gang  drøftet,  men  et  Par  Maaneder  efter  opgivet  Plan 
til  at  bemægtige  sig  den  hollandsk-ostindiske  Flaade  (jvfr.  Aarsberetn. 
fra  Geh.  Ark.  VI,  102),  nødte  G.  til  pludselig  at  begive  sig  til 
Norge,  hvor  han  foretog  en  Rejse  langs  Kysten.  Længere  ud  paa 
Aaret  sendte  han  sin  norske  Ven  Generalavditør  Lemfort  til  Griffen- 
feld for  at  gjenoprette  det  gamle  Tillids-  og  Venskabsforhold;  i 
Dec.  synes  han  at  have  ønsket  at  ombytte  Statholderskabet  med 
Rigsadmiralstillingen,  som  Henrik  Bielke  den  Gang  indehavde.  Da 
Vicestatholderen  Ove  Juul  i  April  1674  kaldtes  ned  til  Danmark, 
gjorde  det  et  stærkt  Indtryk  paa  G.,  som  selv  havde  ønsket  at 
rejse.    Vist  nok  slap  han  i  Avg.  s.  A.  løs,  men  det  var  kun  for  at 

rejse  til  Oldenborg,  hvor  hans  nu  i4aarige  forlovede  ventede  ham. 
Nogle  Dage  efter,  at  han  var  kommet  tilbage  til  Kjøbenhavn, 
maatte  han  (19.  Sept.)  atter  op  til  Norge;  Kongen  viste  sig  efter 
en  samtidig  Beretning  meget  venlig  mod  ham,  men  Griffenfeld 
antoges  at  have  drevet  paa  hans  Afrejse  af  Frygt  for,  at  G.s  Op- 
hold i  Kjøbenhavn  skulde  formindske  hans  egen  Indflydelse  og 
Magt.  Den  svenske  Gesandt  Grev  Nils  Brahe  karakteriserede  i 
Jan.  1675  Stillingen  saaledes:  «Konungen  inclinerar  till  fred,  riks- 
kansleren  vill  icke  krig,  emedan  hans  råd  då  kanhånda  mindre  galla, 
och  G.,  som  nu  exsulerar  i  Norrige,  kunde  eluctera*.  Længere  ud 
paa  Aaret  vilde  Rygtet  vide,  at  G.  tænkte  paa  at  gaa  i  østerrigsk 
Krigstjeneste.  Men  paa  denne  Tid  var  allerede  for  G.  begyndt  et 
travlt  og  virksomt  Liv  i  Norge.  Krig  forestod,  og  Landet  var  slet 
forsynet  med  Levnedsmidler  og  Krigsfomødenheder.  Allerede  i  Juni 
havde  Baron  Jens  Juel  faaet  Befaling  til  at  rejse  op  til  Norge  for 
der  at  være  med  i  alle  Raadslagninger  og  især  have  Opsyn  med 
General-Krigskommissariatet.  G.  ventede,  som  han  i  Juli  skrev  til 
Griffenfeld,  med  Utaalmodighed  hans  Komme  og  lovede,  at  med 
ham  som  Raadgiver  og  Løvenhjelm  og  Henrik  Ruse  som  Under- 
generaler skulde  han  sørge  for,  at  ingen  svensk  Soldat  betraadte 
Norges  Grund.  Ogsaa  i  private  Anliggender  søgte  G.  fremdeles 
Griffenfelds  Bistand,  og,  hvad  der  er  bekjendt  af  deres  Brevvexling, 
synes  at  vidne  om,  at  der  lige  til  Griffenfelds  Fald  vedblev  at  bestaa 
en  venlig  Forbindelse  mellem  dem,  skjønt  det  paa  denne  Tid  maa 
antages  at  have  hørt  til  Griffenfelds  Politik  at  holde  G.  fjæmet  fra 
Kongen.  At  G.  skulde  have  spillet  nogen  Rolle  ved  Griffenfelds 
F'ald,  er  der  næppe  Grund  til  at  antage. 

Under  Krigen,  der  i  Norge  fik  Navn  af  «Gyldenløvefejden»^ 
førte  han  selv  Kommandoen  søndemjælds,  og  det  med  saadant 
Held,  at  denne  Del  af  Landet  næsten  ikke  berørtes  af  Krigens 
Ødelæggelser  og  Plyndringer.  Krigens  Skueplads  var  fortrinsvis 
Baahus  Len,  hvis  Besiddelse  den  norske  Hær  under  G.  var  i  Stand 
til  for  længere  Tidsrum  at  hævde,  medens  Svenskernes  Bestræbelser 
stadig  gik  ud  paa  at  vinde  denne  Landsdel  tilbage.  Ved  Erobringen 
af  Venersborg  (26.  Juni  1676)  kom  G.  i  Besiddelse  af  et  fast  Punkt 
ved  Enden  af  Venem,  som  satte  ham  i  Stand  til  at  udskrive  Kon- 
tributioner  over  et  større  Omraade.  Erobringen  af  Marstrand  (23.  Juli 
1677)  opfattedes  som  et  Vidnesbyrd  om  de  norske  Soldaters  Tapper- 
hed. Under  en  Pavse  i  Krigsførelsen  ilede  G.  til  Lavrvik  og  blev 
der  16.  Avg.  1677  viet  til  Komtessen  af  Aldenburg,  til  hvis  Ros  det 

anføres,  at  hun  omfattede  Landets  Sprog  med  Interesse.  En  Uge 
efter  synes  han  at  have  været  paa  Krigsskuepladsen.  Det  var  for 
G.  Krigens  sørgeligste  Begivenhed,  da  han  i  Juli  1678  maatte  hæve 
Belejringen  af  den  stærke  Baahus  Fæstning;  i  sin  Fortvivlelse  bad 
han  Kongen  for  Fremtiden  employere  ham  saaledes,  at  han  kom 
til  at  staa  under  en  andens  Kommando  og  blev  fri  for  det  store 
Ansvar  som  Overanfører.  Krigen  i  Baahus  Len  blev  til  sidst  en 
Kamp  om  Uddevalla  Skanse,  som  til  de  svenskes  Glæde  standsedes 
ved  Vaabenstilstanden  i.  Sept.  1679.  En  norsk  Krigshistoriker 
(D.  Schnitler)  mener,  at  G.  under  Krigen  lagde  stor  militær  Be- 
gavelse for  Dagen. 

Christian  V  var  sig  fuldt  bevidst  Faren  ved  en  Stilling  som 
G.s  i  Norge  og  har  alvorlig  advaret  sine  Efterfølgere  mod  at  samle 
den  øverste  civile  og  militære  Magt  i  Norge  paa  én  Haand,  med 
mindre  der  var  nogen,  som  « ingen  Anhang  eller  stor  Slægt  havde 
i  Rigerne*,  saaledes  som  G.,  der  « ingen  anden  Dependance  havde 
end  det  kongl.  Hus».  Under  Krigen  medførte  Forholdene  en  stor 
Udvidelse  af  denne  Myndighed,  saaledes  at  stundum  Lovbud  ud- 
færdigedes og  Skatter  paabødes  af  G.  Uden  at  gjøre  ham  ansvarlig 
for  det  store  Tryk,  der  hvilede  paa  Landet,  saa  Folket  op  til  ham 
som  til  ingen  af  de  tidligere  Statholdere.  «Han  var  en  mild  og 
naadig  Herre,*  skrev  en  hallingdalsk  Skoleholder  om  ham  i  1727, 
«ja,  han  var  en  Fader  for  Norge  i  Krigens  Tid.»  Der  var  i  hans 
Karakter  og  Optræden  meget,  som  maatte  gjøre  ham  yndet  af 
Nordmændene.  Han  var  én  vakker  Mand  og  vilde  ogsaa  gjælde 
for  en  stærk  Mand,  som  ikke  engang  var  bange  for  at  tage  Tag 
med  andre,  der  vare  bekjendte  for  sin  Styrke.  Hans  personlige 
Tapperhed,  Venlighed  og  Omgængelighed  vare  kjendte  af  alle.  Hans 
prægtige  Hof  og  overdaadige  Levemaade,  hans  dannede  Verdens- 
mandsvæsen  og  Høflighed  imponerede  overalt;  hans  stundum 
plumpe  Lystighed  og  grove  Spas  mishagede  i  alt  Fald  ikke  i  Norge, 
hvor  heller  ikke  den  Tilbøjelighed  for  det  smukke  Kjøn  og  den 
Lyst  til  at  drikke  stærkt,  som  ogsaa  hørte  til  hans  Alcibiadesnatur, 
vakte  noget  særdeles  Anstød.  Hans  Ideer  kunde  stundum  have  et 
for  Nordmændene  særlig  tiltalende  Præg.  En  af  de  Majestæts- 
forbrydelsessager,  som  heller  ikke  i  Norge  mangle  i  Souverænitetens 
første  Aar,  gav  han  den  Vending,  at  ikke  blot  den  sigtede,  men 
ogsaa  Anklageren,  der  begge  af  Amtmanden  skildredes  som  « ugrun- 
dede Skalker »  og  urolige  Hoveder,  der  burde  « udryddes »  af  Lenet, 
sattes  under  Tiltale,    den  sidste,   fordi  han   saa  længe  havde  tiet 

med  Sagen.  Da  Biskop  Hans  Bagger  døde  i  1693,  var  der  Tale 
om  Biskoppen  i  Christiania,  Hans  Rosing,  til  hans  Efterfølger,  men 
G.  sagde:  «Den  Mand  kunne  ^d  ikke  miste  fra  Norge,  der  er  dog 
gode  Mænd  nok  i  Danmark ».  Han  synes  ikke  at  have  manglet 
Sans  for  Landets  Historie,  om  der  end  ikke  resulterede  stort  af 
hans  Velvilje;  bekjendt  er  den  Interesse,  hvormed  han  fremhjalp 
den  norske  Kunstner  Magnus  Berg.  Enkelte  Forbedringer  i  Landets 
Administration  kunne  specielt  henføres  til  hans  Initiativ;  saaledes 
Oprettelsen  af  den  indtil  1797  bestaaende  norske  Overhofret.  Alt, 
hvad  der  angik  Forsvarsvæsenet,  var  særlig  Gjenstand  for  hans  Om- 
sorg. Næppe  nogen  Sinde  er  der  bygget  saa  meget  paa  de  norske 
Fæstninger  som  i  Gyldenløvetiden.  Et  varigt  Vidnesbyrd  om  G.s 
Omsorg  for  Soldaterne  er  den  endnu  bestaaende  Krigshospitalskasse, 
der  oprindelig  var  tænkt  at  skulle  blive  et  Kvæsthus.  Det  mest 
fremtrædende  Træk  i  G.s  Virksomhed  for  Norge  er  hans  Kjærlighed 
til  og  Omhu  for  den  norske  Bonde,  hvis  Betydning  i  Samfundet 
han  til  fulde  forstod.  Forordningerne  af  4.  Marts  1684  og  5-  Febr. 
samt  3.  Okt.  1685  vidne  om,  hvorledes  han  tog  sig  af  Almuen. 

Fra  Juni  1673  til  Nov.  1679  havde  G.  sit  stadige  Ophold  i 
Norge,  som  kun  afbrødes  ved  korte  Besøg  i  Danmark  (f.  Ex.  i  Sept. 
1674,  Nov.  1676  og  Sept.  1679).  Men  efter  Krigens  Ophør  flyttede 
han  med  sin  Gemalinde  fra  Norge  og  kom  i  Nov.  1679  til  Kjøben- 
havn.  I.  Okt.  1680  fik  han  en  formelig  Tilladelse  til  efter  eget 
Godtbefindende  at  være  hos  Kongen,  hvor  denne  maatte  være, 
i  det  hans  Lejlighed  herefter  forudsattes  ikke  vel  at  kunne  tillade 
ham  idelig  at  forblive  i  Norge,  og  i.  Marts  1681  en  almindelig 
Kvittering  for  sit  Forhold  i  Norge,  hvormed  Kongen  udtaler  sin 
særdeles  Tilfredshed,  i  det  særlig  fremhæves,  at  han  af  Fjendens 
Land  havde  indbragt  til  Kongens  Tjeneste  over  looooo  Rdl.  16.  Juni 
1681  bestemtes,  at  Grev  G.  W.  Wedel  skulde  som  Generalfeltmarskal- 
Lieutenant  overtage  Kommandoen  over  den  norske  Armé  i  G.s  Fra- 
værelse, medens  denne  vedblev  a^t  være  Generalfeltmarskal.  Siden 
Maj  1674,  da  Ove  Juul  forlod  Norge,  havde  der  ikke  været  nogen 
Vicestatholder,  men  i  Maj  1682  blev  denne  Post  besat  med  Just 
Høg.  Ikke  desto  mindre  vedbley  G.  at  være  i  Besiddelse  af  den 
øverste  Styrelse  af  Norge  lige  til  1699.  Alle  vigtige  Anliggender 
gik  gjennem  ham;  han  vedblev  at  udstede  Ordrer  og  meddelte 
kongelige  Befalinger  til  norske  Avtoriteter;  i  Grunden  var  han  at 
betragte  som  en  Minister  for  Norge,  der  havde  Kongens  og  de 
centrale  Avtoriteters  Øre.     Han  overtog  ikke  i  Kjøbenhavn  nogen 

ny  Stilling,  men  vedblev  at  være  Medlem  af  Gehejmekonseillet  og 
var  for  øvrigt  jævnlig  sysselsat  som  Medlem  af  eller  Formand  for 
specielle  Kommissioner,  der  behandlede  enkelte  Anliggender  hen- 
hørende til  indre  og  ydre  Forhold,  og  som  især  efter  1690  bleve  et 
hyppig  anvendt  Hjælpemiddel  for  Administrationen. 

1  Juli  1686  døde  Grev  Fr.  Ahlefeldt,  der  siden  Griffenfelds 
Fald  som  Storkansler  havde  indtaget  den  mest  fremtrædende  Stilling 
blandt  Kongens  Ministre,  og  i  samme  Maaned  fik  Grev  de  Roy 
(de  Rochefoucauld),  der  siden  1683  havde  staaet  i  Spidsen  for  den 
danske  Armé,  sin  Afsked.  Det  viste  sig  ved  disse  Lejligheder,  at 
G.  ikke  attraaede  nogen  Forandring  i  sin  offentlige  Stilling,  om 
han  end  efter  de  Roys  Fald,  hvori  han  maaske  har  haft  Del,  synes 
i  nogle  Maaneder  at  have  været  kommanderende  General. 

For  G.s  økonomiske  Forhold  blev  det  sandsynligvis  af  ikke 
ringe  Betydning,  at  hans  Svigerfader,  Grev  Anton  af  Aldenburg,  i 
1680  giftede  sig  og  ved  sin  snart  paafølgende  Død  efterlod  sig  en 
Søn  (jvfr.  I,  176).  G.  havde,  da  hans  Svigerforældre  forlode  Kjøben- 
havn,  givet  dem  en  Afskedsfest  og  besøgte  dem  strax  efter  i  Olden- 
borg, men  den  nye  Arving  forstyrrede  Forholdet,  ikke  blot  fordi 
G.s  (og  hans  Svogres)  Forhaabninger  skuffedes,  men  ogsaa  fordi 
Sønnens  Fordringer  paa  oldenborgske  Ejendomme,  hvis  Egenskab 
af  Allodialgods  kunde  være  tvivlsom,  strede  mod  den  danske  Re- 
gerings Interesse.  Om  sin  langvarige  Kamp  for  Sønnens  Ret  og 
sine  Sammenstød  med  G.,  der  tillige  med  Moderen  og  Svogeren 
Grev  Fridag  af  Kejseren  beskikkedes  til  Formynder  for  Sønnen,  og 
som  derhos  optraadte  paa  Statens  Vegne  i  de  oldenborgske  An- 
liggender, har  Enkegrevinden  af  Aldenburg  i  sine  Memoirer  udtalt 
sig  med  en  Bitterhed,  om  hvis  Berettigelse  det  er  vanskeligt  at 
dømme. 

Fra  Aaret  1686  begynde  de  unge  Gyldenløver  at  spille  en 
Rolle  i  det  oflfentlige  Liv,  og  Sikreisen  af  deres  Fremtid  bliver  et 
Statsøjemed.  Forlovelser  arrangeres,  og  Giftermaal  forberedes;  løn- 
nede Statsstillinger  overdrages  dem,  førend  de  ere  voxne,  og  de 
designeres  til  de  højeste  Statsembeder.  I  denne  Slegfi:edverden 
faar  G.,  der  nu  ofte  kaldes  den  gamle  G.,  sin  Plads,  men  ikke 
den  første,  thi  den  er  forbeholdt  den  regerende  Konges  uægte  Børn. 
Fra  1680  anbringes  Sønnerne  i  hans  Palais  og  under  hans  Tilsyn, 
saa  snart  som  de  ere  voxede  fra  Fruentimmeropsynet.  Den  ældste 
forloves  med  hans  Datter,  hvilken  kongelige  Naade  han  maa  er- 
kjende   ikke  blot  med  underdanige  Takkebreve,    men  ogsaa  med 

Løfter  om  betydeligt  Udstyr.  Det  ægte  og  det  uægte  Kongeblod 
samles  ved  de  prægtige  Fester  i  G.s  Palais.  Forholdet  til  Kongen 
var  bestandig  præget  af  en  Hengivenhed  fra  G.s  Side,  som  greb 
enhver  Lejlighed  til  at  glæde  Kongen,  f.  Ex.  ved  Medailler  i  An- 
ledning af  mærkelige  Begivenheder  inden  Kongehuset. 

Efter  1679  synes  G.  i  alt  at  have  besøgt  Norge  4  Gange.  I 
1683  var  der  Tale  om,  at  G.  skulde  gjøre  en  Tur  til  Norge,  men 
det  lader  til,  at  hans  Gigt  har  hindret  Rejsen.  I  Sommeren  1685 
ledede  han  den  bekjendte  Norgesrejse,  som  Christian  V  foretog 
efter  Enkedronningens  Død  og  nogle  Dage  efter,  at  han  havde 
givet  Befaling  til  Løsladelse  af  den  ulykkelige  Leonora  Christina, 
som  i  mange  Aar  havde  haft  en-  Ven  og  Talsmand  i  G.  Kongens 
Glæde  over  Rejsen  og,  hvad  han  havde  set  mellem  de  « himmelhøje 
Fjælde»,  viste  sig  Aarsdagen  efter  hans  Tilbagekomst,  da  han  24.  Juli 
1686  skjænkede  G.  den  bekjendte  Guldpokal.  At  Griffenfeld  ikke 
under  Kongens  Ophold  i  Throndhjem  befriedes  fra  sit  Fængsel,  har 
ofte  været  lagt  G.  til  Last,  men  ogsaa  her  synes  en  fyldestgjørende 
Begrundelse  at  mangle.  7.  Maj  1689  maatte  G.  pludselig  begive 
sig  op  til  Norge,  medens  samtidig  Wedel  kaldtes  ned  til  Danmark. 
Efter  at  den  krigerske  Situation,  der  foranledigede  denne  Rejse, 
var  forbi,  blev  G.  27.  Juh  kaldt  tilbage  til  Danmark.  I  det  følgende 
Aar  kom  det  til  et  længere  Ophold  i  Norge.  Han  rejste  26.  Juli 
1690  over  Fladstrand  til  Norge,  ledsaget  af  Christian  Gyldenløve, 
og  kom  først  31.  Dec.  tilbage.  G.  forlod  Landet  med  den  Tanke, 
at  han  havde  været  der  sidste  Gang.  Men  han  kom  dog  endnu 
en  Gang,  i  1696,  der  hen,  atter  i  Selskab  med  Christian  Gyldenløve; 
denne  Rejse  varede  fra  Maj  til  Sept. 

Den  tidligere  saa  stærke  Mand  omtales  nu,  i  en  Alder  af  58 
Aar,  som  meget  svagelig.  Podagra  havde  længe  plaget  ham.  Den 
svenske  Gesandt  i  Kjøbenhavn  kalder  ham  « næsten  caduc»  og  er- 
klærer ham  umulig  som  Anfører  for  Armeen,  i  det  han  dog  paa 
samme  Tid  erkj ender,  at  G.  ij^ke  vilde  overtage  nogen  saadan 
Stilling,  om  den  endog  blev  ham  tilbudt. 

Efter  Vicestatholder  Just  Hogs  Død  i  1694  blev  hans  Post 
staaende  ubesat,  og  den  norske  Centralstyrelse  maa  i  de  paa- 
følgende 5  Aar  siges  at  have  været  i  Kjøbenhavn.  Det  kan  ikke 
være  Tvivl  underkastet,  at  Norge  i  nogen  Grad  har  lidt  under 
dette  Forhold. 

Det  havde  længe  været  forudset,  at  et  Tronskifte  vilde  gjøre 
en  hurtig  Ende  paa  den  Moth-Gyldenløveske  Vælde,  der  karakteri- 

serer  Slutningen  af  Christian  V's  Regering.  For  den  gamle  G., 
som  i  sine  sidste  Aar  siges  «for  sin  egen  Roligheds  Skylde  kun 
lidet  at  have  blandet  sig  i  Hofintrigerne,  synes  Forandringen  i  alt 
Fald  hverken  at  være  kommen  uventet  eller  at  være  faldet  trykkende. 
Det  hedder,  at  han  frivillig  opgav  sine  Stillinger  (25.  Sept.  1699). 
Kort  efter  (7.  Dec.)  havde  han  den  Sorg  at  miste  sin  Datter,  den 
for  sin  Elskværdighed  bekj endte  Charlotte  Amalie,  der  var  gift  med 
Christian  Gyldenløve;  nogle  Aar  før  (1696)  havde  han  mistet  sin 
ældste,  haabefulde  Søn,  Frederik  Christian  Danneskjold-Laurwigen. 
Hans  Palais  paa  Kongens  Nytorv  solgtes  til  Enkedronningen,  Charlotte 
Amalie,  og  Vaaren  1700  flyttede  han  til  Hamborg.  Han  syntes  at 
forsvinde  fra  Skuepladsen  uden  at  efterlade  sig  Sorg  eller  Savn.  I 
sine  gode  og  slette  Egenskaber  var  han  et  Udtryk  for  sin  Tid,  der 
i  ham  saa  Fordringerne  til  en  stor  Herre  virkeliggjorte.  En  i  det 
ydre  glimrende  Personlighed  var  hos  ham  forbunden  med  en  Ka- 
rakter uden  Alvor  og  Dybde.  Til  i  Fredstid  at  kunne  spille  nogen 
betydelig  Rolle  som  Statsmand  manglede  han  Indsigt  og  Arbejd- 
somhed. Men  et  Fortrin  synes  han  at  have  haft  fremfor  de  fleste 
Statens  Tjenere  paa  den  Tid:  man  ser  ingen  Klage  over,  at  han 
har  gjort  sig  utilbørlig  Fordel  af  sine  Stillinger. 

I  Hamborg  levede  G.  sine  sidste  Aar  «i  utrolig  Stilhed  og 
Sparsomhed*.  15.  Juli  1701  døde  hans  tredje  Gemalinde  i  Amster- 
dam. Selv  døde  han  pludselig  17.  April  1704.  Et  Orlogsskib  hen- 
tede hans  Lig  hjem,  hvor  det  efter  hans  egen  Bestemmelse  bisattes 
i  vor  Frue  Kirke  i  Kjøbenhavn. 

G.s  Sønner  af  i.  Ægteskab,  Carl  og  Valdemar,  fik  Navnet 
Løvendal  og  erklæredes  i.  Maj  1682  for  danske  Friherrer.  Den 
sidste  blev  8.  Febr.  1687  af  Kongen  erklæret  for  ret  ægte  og  Adel- 
konebam  med  det  ham  tidligere  givne  Vaaben  som  Friherre  af 
Løvendal.  Moderen,  Sophie  Urne  (f  17 14),  som  ikke  blev  «ophøjet», 
maa  formodes  ikke  at  have  villet  opgive  sin  Ret  som  Ægtehustru 
til  sin  Mands  Navn  og  Værdighed,  en  Fordring,  som  paa  den  anden 
Side  ikke  kunde  indrømmes  uden  Erkjendelse  af  Bigami.  Ogsaa 
Sønnen  Valdemar  synes  at  have  fastholdt  sin  Ret  som  ægte  Barn 
ved  de  Fordringer,  han  fremsatte  efter  G.s  Død,  skjønt  han  tidligere 
(3.  Juni  1687)  havde  fraskrevet  sig  Arv  efter  Faderen;  men  det  kom 
til  et  Forlig,  som  intet  afgjorde  om  Retsspørgsmaalet.  G.s  2.  Ægte- 
skab var  barnløst.  Af  Børnene  i  3.  Ægteskab,  der  efter  en  kongl. 
Bestemmelse  af  11.  Febr.  1693  ^^^te  Navnet  Danneskjold,  var  der 
3,    som   overlevede  Forældrene,    nemlig  Ferdinand  Anton  Greve  af 

Danneskjold-Laurwigen  (IV,  184),  Ulrica  Antonia  Danneskjold,  gift  med 
Grev  Carl  Ahlefeldt  (I,  124)  og  Margrethe  Danneskjold,  gift  med 
Georg  Carl  Ludvig  Greve  af  Leiningen-Westerburg.  —  I  en  løs  For- 
bindelse med  Marie  Meng,  Datter  af  Kjøbmand  Ole  Christensen 
paa  Frederikshald  og  siden  gift  med  Generalmajor  J.  F.  Tuchsen, 
havde  G.  Sønnen  Vilhelm  Ulrichsdal  (f.  1692  f  1765),  der  adledes 
i  1728. 

Danske  Saml.  2.  R.  II — VI.     L.  Daae,    Det  gamle  Christiania,    2.  Udg., 
S.  106  ff.  M.  Birkeland. 

Gyldenmund,  Oluf,  f  1553,  s.  Chrysostomus  (III,  587). 

Gyldenpalm,  Andreas  Dedekam  (Hagerup),  1777 — 1832, 
Diplomat,  fødtes  4.  Juni  1777  i  Christianssand,  hvor  Faderen,  Eiler 
Hagerup  (Gyldenpalm),  var  Præsident  og  Borgmester;  Moderen 
hed  Aasille  Andrea  f.  Dedekam.  G.  blev  Student  1791  og  tog  1794 
2.  Examen.  Efter  en  kort  Tid  at  have  været  Sekretær  ved  det 
danske  General -Handelskommissariat  i  Paris  blev  han  1801  Lega- 
tionssekretær i  London  og  1802  Kammerjunker,  var  1804 — 8  Lega- 
tionssekretær i  Stockholm,  den  meste  Tid  ftmgerende  som  Chargé 
d'affaires  der,  dog  med  en  kort  Afbrydelse  i  1806,  da  han  sendtes 
til  Madrid;  1810 — 11  var  han  Legationssekretær  i  Kongeriget 
Westfalen.  Derpaa  traadte  han  vistnok  ud  af  den  diplomatiske 
Virksomhed  og  vendte  tilbage  til  Kjøbenhavn.  «Han  var  bekjendt 
som  en  Mand  af  Talenter,  endskjønt  han  for  tidligen  lafbrød  sine 
akademiske  Studier;  men  han  manglede  en  Diplomats  nødvendige 
Egenskab,  Tavshed  og  Forsigtighed  i  Udførelsen  af  sine  Embeds- 
ærender.»  Efter  Christian  Frederiks  Indbydelse  vilde  han  rejse 
til  Norge  og  havde  allerede  4.  Jan.  1814  erholdt  det  for  Rejsen 
gjennem  Sverige  fornødne  Pas  af  den  svenske  Gesandt  i  Kjøben- 
havn. G.  tilbød  Venner  og  Bekjendte  at  medtage  Breve  til  Norge 
og  pralede  i  Kjøbenhavn  af,  at  han  skulde  gjemme  disse  saaJedes, 
at  de  ikke  kunde  findes.  Dette  var  imidlertid  meldt  forud  for 
ham,  og  ved  sin  Ankomst  til  Gøteborg  blev  han  derfor  arresteret 
og  14.  April  bragt  til  Venersborg,  hvor  han  i  den  kommanderende 
svenske  General  Grev  Essens  Nærværelse  blev  visiteret.  Der 
fandtes  hos  ham  en  Række  af  kompromitterende  Breve  fra  højt- 
staaende  danske  Mænd  o.  a.,  som  af  den  svenske  Regering  med- 
deltes den  danske  og  bl.  a.  voldte  Statsminister  Fr.  Moltkes  Afgang. 
G.  førtes  til  Stockholm  og  indsattes  paa  Vaxholm  Fæstning,  hvor 
han  endnu  sad  i  181 5.    Senere  modtog  han  en  Ansættelse  ved  den 

norske  Statsraadsafdeling  i  Stockholm,  i  hvilken  By  han  døde  ugift 
21.  Okt.  1832. 

Moe,  Tidsskr.  f.  d.  norske  Personalhist  I,  80  f.  J.  Aall,  Erindringer,  2.  Udg., 
S.  420  ff.  Y.  Nielsen,  Grev  Essens  Breve.  Hist.  Tidsskr.  4.  R.  II,  70  f.  Hal- 
vorsen,  Norsk  Forf.  Lex.      Christiania  Intelligentssedler  f.   1815,   Nr.'io  og  16. 

Yngvar  Nielsen, 

Gyldenpalm,  Hans  Hagerup,  1717 — 81,  Stiftamtmand,  er  født 
27.  Okt.  17 17  i  Kalundborg,  hvor  Faderen,  Eiler  Hagerup  (f  1743 
som  Biskop  i  Throndhjem),  den  Gang  var  Sognepræst.  14  Aar 
gammel  blev  han  Student  1731,  1735  Konrektor  i  Throndhjem  og 
1736  Magister.  1743  udnævntes  han  til  Viceamtmand  i  Nordlandene 
med  Exspektance  paa  Posten  efter  Indehaverens  Død,  der  indtraf 
175 1.  Det  følgende  Aar  fik  han  Etatsraads  Karakter  og  1761  tillige 
Titel  af  Generalkrigskommissær  paa  Grand  af  sin  Virksomhed  ved 
SøindruUeringen  i  Nordlandene.  1767  befordredes  han  til  Stifts- 
befalingsmand  i  Christianssands  Stift  og  Amtmand  over  Nedenæs 
Amt,  i  hvilket  Embede  han  afgik  ved  Døden  19.  Febr.  1781.  4 
Dage  efter  hans  Død  (23.  Febr.)  udfærdigedes  i  Kjøbenhavn  et 
Adelspatent  for  ham,  hvilket  siges  erhvervet,  ham  uafvidende,  efter 
Ansøgning  af  hans  Sønner,  og  hvorved  der  tillagdes  ham  Navnet 
Gyldenpalm,  en  Æresbevisning,  hvortil  han  ansaas  at  have  gjort  sig 
fortjent  ved  sine  betydelige  Kundskaber  og  en  udmærket  Embeds- 
virksomhed. Som  Konrektor  udgav  han  1742  Andr.  Højers  juridiske 
Kollegiiun  over  Processen  i  Danmark  og  Norge  og  skrev  en  Af- 
handling om  Throndhjems  Handel.  —  Navnet  Gyldenpalm,  der 
ikke  benyttedes  af  Sønnerne,  uddøde  atter  1832  med  Sønnesønnen, 
ovfr.  nævnte  Andreas  Dedekam  G. 

Stiftamtmand  H.  (G.)  var  2  Gange  gift:  i.  (o.  1739)  med  Anna 
f.  Sommer  (f  o.  1745),  Datter  af  Kammerraad  Hans  Morten  S.  og 
Margrethe  f.  Rochle  samt  Enke  efter  Byfoged  og  Postmester  i  Thrond- 
hjem Jens  Hammer  (f  1738);  2.  (1748)  med  Anne  Margrethe  Høyer 
(f.  1705  f  23.  Dec.  1764),  Datter  af  Kancelliraad  Peter  H.  og  Bodel 
f.  Angell;  hun  var  da  Enke  efter  Ejeren  af  Giske,  Tolder  Christen 
Sæd,  og  Amtmand  Christian  Soelgaard. 

Moe,  Tidsskr.  f.  d.  norske  Personalhist.  I,  65  ff.  Nicolajsen,  Norske  Stif- 
telser III,  1027.     Personalhist.  Tidsskr.  2.  R.  V,  174.      H.  J,  Huitfeldt-Kaas, 

Gyldensparre,  Albert  (Schumacher),  1642 — 96,  administrativ 
Embedsmand.  A.  S.,  Søn  af  Joachim  Schiunacher  og  Marie  Motz- 
feldt   og  Helbroder   til    Griffenfeld,    fødtes  i  Kjøbenhavn  29.  Jan. 

1642.  Han  oplærtes  i  sin  Faders  Levevej,  Vinhandelen,  men 
forlovede  sig  1670  med  Anna  Margrethe  Iserberg  (f.  15.  Juni  1650, 
gift  2.  Marts  167 1,  f  24.  Maj  1696),  der  efter  Forældrenes  Død 
havde  været  i  Huset  hos  sin  Morbroder  Admiralitetsraad  Poul 
Klingenberg.  Samme  Aar  blev  A.  S.  Mønsterskriver  paa  Holmen 
og  forblev  siden  knyttet  til  Søetatens  Kommissariat.  Vel  fik  han 
1672  tillige  Bestalling  som  Generalpostmester  i  Norge;  men  hans 
Virksomhed  i  den  Retning  var  kun  forbigaaende  og  var  vel  nær- 
mest en  privat  Forretning.  1673  deltog  han  i  den  store  Marine- 
kommission, blev  selv  det  følgende  Aar  Admiralitetsraad  og  optoges 
I.  Maj  1674  i  den  danske  Adelsstand  med  Navnet  Gyldensparre 
ligesom  hans  Hustru  et  Par  Uger  derefter.  1675  udnævntes  han  til 
Generalsøetatskommissarius  eller  Generalkrigskommissarius.  Forholdet 
til  Griffenfeld,  der  imidlertid  naaede  sin  Lykkes  Toppunkt,  var  til- 
syneladende køligt,  saa  at  han  i  sine  Breve  tiltaler  denne  sin  eneste 
Broder  alene  med  Udtryk  som:  « eders  høj  grevelige  Excellence*. 
Da  denne  styrtes,  synes  G.s  Stilling  ikke  at  berøres  deraf,  undtagen 
for  saa  vidt  som  han  optager  den  faldnes  moderløse  Datter  i  sit 
Hus.  I  de  paafølgende  Krigsaar  fremhæves  hans  kraftige  Virksomhed 
i  Embedet,  saa  at  han  i  Forening  med  N.  Juel  og  M.  Rodsteen 
betegnes  som  Admiralitetets  virkelige  Bestyrelse.  Ogsaa  efter  den 
afsluttede  Fred  lægges  der  vedblivende  stærkt  Beslag  paa  hans 
Arbejdskraft:  1679  bliver  han  Medlem  af  Direktionen  for  det  kjø- 
benhavnske  Vandvæsen,  1680  Medlem  af  Kommercekollegiet,  og 
næsten  hvert  af  de  følgende  Aar  bringer  ham  i  en  lang  Række  nye 
Udnævnelser  som  Medlem  af  vigtige  Kommissioner.  Samtidig  er 
han  bleven  valgt  til  Meddirektør  af  det  vestindiske  Kompagni,  og 
1680  bliver  han  Etatsraad  (1684  virkelig  Etatsraad).  Hans  Fremgang 
hemmedes  altsaa  ikke  ved  hans  Forbindelse  med  Broderen,  om  man 
end  kjendelig  lagde  Mærke  til  Brødrenes  bevægede  Afsked,  da  G. 
1680  i  sin  Vogn  overførte  den  ulykkelige  Fange  fra  Citadellet  til 
det  Skib,  der  skulde  bringe  denne  til  Munkholm.  1696  døde  først 
hans  Hustru  og  senere,  28.  Juni,  han  selv.  De  efterlode  sig  en  eneste 
Søn,  der  døde  ugift  som  Lieutenant  allerede  1702,  og  5  Døtre. 

Trods  et  saa  vel  ført  Liv  og  en  saa  hæderlig  Embedsbane 
lyde  Dommene  over  G.  dog  enstemmig  nedsættende.  I  Virkelig- 
heden spores  der  hos  ham  et  selvraadigt  Sindelag;  men  deri  kan 
den  tilstrækkelige  Forklaring  umulig  findes.  Brevvexlingen  mellem 
Brødrene  gjør  ikke  nogen  af  dem  Ære;  men  den  Deltagelse,  G. 
viser  den  faldne  Storhed,  lader  Vægtskaalen  synke  nærmest  til  hans 

Fordel.  Der  udpeges  imidlertid  en  bestemt  Kilde,  naar  vi  rundt 
omkring  finde  en  Schoutbynachtstitel  paa  en  urimelig  Maade  knyttet 
til  G.s  Navn.  Smædeskriveren  Jacob  Worm  har  nemlig  oftere  fundet 
Anledning  til  at  fremstille  sin  fordums  Ven  G.  i  lidet  smigrende 
Belysning.  Og  i  det  han  da  i  sin  «gyldene  Vintappers  vend »  morer 
sig  med  at  minde  om  de  Tider,  da  den  siden  højfomemme  Mand 
som  en  anden  Vintapper  førte  Forsædet  ved  natlige  Orgier,  gjør 
han  Brug  af  det  Ordspil,  der  kan  fremkomme  ved  Ordet  Schout- 
bynachts  forskjellige  Betydninger,  dels  den  oprindelige,  hollandske, 
som  Foged  eller  Fører  ved  Nattetid,  dels  den  senere,  tekniske,  som 
en  højere  Søofficer,  Kontreadmiral  eller  dsl.  Gjentagelsen  af  denne 
tarvelige,  men  ikke  opfattede  Vittighed  viser,  hvor  de  omtalte 
Dommere  søge  deres  litterære  Hjemmel,  og  dennes  Beskaffenhed 
gjør  det  forstaaeligt,  at  Dommen  blev,  som  den  blev. 

Danske  Saml.  2.  R.  I,  III,  V,  VI.  Rothes,  Wolffs  og  Vaupells  Levneds- 
beskriv,  af  Griffenfeld.  Olsen,  Det  danske  Postvæsen.  Personalhist.  Tidsskr. 
2.  R.  IV.     Mich.  Henrichsøn,  Ligprædikener  IV,  460  ff.  pf,  Krarup, 

Gyldensten,  Jean  Henri  Huguetan  Greve  af,  1654 — 1749, 
Godsejer  og  Forretningsmand.  Han  var  født  i  Lyon  og  var  Søn 
af  en  Boghandler  og  Bogtrykker.  Skjønt  han  var  Protestant,  blev 
der  ikke  lagt  Hindringer  i  Vejen  for  de  omfattende  Bankierforret- 
ninger, han  en  Tid  lang  drev  i  Frankrig.  Dog  foretrak  han  efter 
1690  at  bo  en  halv  Snes  Aar  i  Amsterdam,  hvor  han  sammen  med 
en  Broder  virkede  som  Boghandler.  Siden  finde  vi  ham  atter  i 
Frankrig.  Paa  den  spanske  Arvefølgekrigs  Tid  tjente  han  mange 
Penge  ved  Leverandørforretninger;  men  uheldigvis  kom  han  paa 
Kant  med  den  franske  Regering  om  Pengesager  (April  1705),  og 
han  maatte  flygte  til  Holland,  hvorfra  han  gik  til  England.  Store 
Svingninger  vedbleve  at  betegne  hans  Liv.  Efter  at  han  var  gaaet 
fallit  i  England,  og  han  der  havde  bragt  adskillige  store  Huse  til 
at  fallere,  synes  han  at  have  flakket  om  i  forskjellige  Lande,  indtil 
han  omsider  17 11  flyttede  til  Danmark.  Han  havde  fra  sit  bevægede 
Liv  bjærget  Titel  af  Baron  af  Odyk  og  en  betydelig  Rigdom,  hvad 
onde  Tunger  vilde  sætte  i  Forbindelse  med,  at  han  havde  gjort 
svigagtig  Fallit.  Overhovedet  har  der  været  forunderlige  Rygter  i 
Gang  om  hans  Levned,  inden  han  kom  til  Danmark.  Her  anbragte 
han  en  Del  af  sine  store  Midler  i  Jordegods  baade  i  selve  Konge- 
riget og  i  Holsten.  De  fynske  Godser  Enggaard,  Oregaard  og 
Uggerslevgaard  fik   han  1720  gjort  til  et  Grevskab   under  Navn  af 

Gyldensten,  Desuden  nævnes  han  som  Herre  til  Cronsburg  i 
Holsten. 

Han  var  tillige  Kammerherre  (fra  17 14)  og  Ridder  af  Danebrog 
(fra  17 17).  Af  offentlige  Embeder  synes  han  kun  en  Tid  at  have 
beklædt  Stillingen  som  Envoyé  ved  de  ober-  og  nederrhinske  Kredse 
og  den  westfalske  Kreds;  men  han  indtog  dog  en  meget  fremskudt 
Stilling  her  hjemme.  Foruden  sine  Rigdomme  havde  han  under  sit 
Livs  stærke  Omskiftninger  \'undet  en  betydelig  Smidighed  og  Evne 
til  at  tumle  med  forskjellige  Personligheder,  og  han  var  en  særdeles 
begavet  Mand  med  stor  Kundskab  i  alt,  hvad  der  vedrørte  Penge- 
forretninger og  Handelssager.  Alt  dette  kastede  i  Frederik  IV's  og 
hans  Stormænds  Øjne  et  Dække  over  hans  oprindelig  lave  Byrd  og 
tvivlsomme  Fortid.  Han  var  jævnlig  Gjæst  ved  Kongens  Taffel, 
og  han  hørte  til  Storkansleren  Grev  U.  A.  Holsteins  og  hans  Frues 
nærmeste  Venner.  Den  franske  Regering  anbefalede  sine  Diplo- 
mater at  være  forsigtige  over  for  ham,  «der  var  bleven  saa  bekjendt 
ved  sin  Bankerots;  men  de  tilraadede  stærkt  at  stille  sig  i  et  ven- 
skabeligt Forhold  til  ham.  Baade  hans  Klogskab  og  hans  Ind- 
flydelse gjorde  det  ønskeligt.  Da  det  ostindiske  Kompagni  i  1722 
stod  paa  svage  Fødder,  ansøgte  det  Kongen,  om  G.,  uagtet  han 
ikke  var  Lutheraner,  men  reformert,  maatte  blive  en  af  dets  Direk- 
tører, et  Ønske,  Kongen  ogsaa  opfyldte.  Efter  Frederik  IV's  Død 
gjaldt  det  for  tvivlsomt,  om  han  kunde  undgaa  den  Unaade,  der 
ramte  dem,  som  havde  staaet  denne  Konge  nær;  men  han  for- 
stod at  holde  sig  oven  Vande.  Under  den  Iver,  som  Christian  VI's 
Regering  viste  for  Handel  og  Industri,  gjaldt  han  ligesom  hans 
uægte  Søn  Demerciéres  (IV,  246)  for  omtrent  uundværlig,  og  det 
var  saa  langt  fra,  at  Kongen  stødte  ham  bort,  at  han  1731  gjorde 
ham  til  Gehejmeraad  (1738  Gehejmekonferensraad).  Ogsaa  var  han 
med  at  give  Raad  ved  Bankens  Oprettelse  1736,  og  han  tegnede 
sig  til  Glæde  for  Kongen  for  et  stort  Antal  Aktier.  Endnu  1742 
omtaler  en  svensk  Diplomat  i  Kjøbenhavn  ham  som  ualmindelig 
kraftig  baade  paa  Sjæl  og  Legeme.     Han  døde  14.  Juni  1749. 

Foruden  den  ovennævnte  uægte  Søn  havde  G.  en  Datter,  der 
var  født  i  et  Ægteskab  med  en  hollandsk  Dame  af  Slægten 
Wassenaer.  Denne  Datter  flygtede  til  Skaane  med  en  Antoine 
Casado  Marquis  de  Montaleone,  Søn  af  den  spanske  Minister  i 
Kjøbenhavn,  og  hun  lod  sig  her  vie  til  ham.  Det  kom  i  den 
Anledning  til  et  Brud  imellem  hende  og  Faderen,  der  for  øvrigt 
fik  endnu  mere  Grund  til  Sorg  ved  hendes  senere  udsvævende  Liv. 

Fra  en  Datter  af  hende  nedstamme  de  senere  Besiddere  af  Grev- 
skabet Gyldensten. 

Minerva  f.  Nov.  1804.     Danske  Herregaarde  1:  Gyldensten.       £,  Holm. 

Gyldenstjeme>  Anders,  — 1534,  var  en  Søn  af  Oluf  Peder- 
sen G.  til  Estvadgaard  og  Anne  Rosenkrantz  til  Palsgaard,  der  atter 
var  en  Datter  af  Ludvig  Nielsen  R.  og  Fru  Kirsten  Hack.  Til 
Palsgaard  skriver  ogsaa  A.  G.  sig,  og  heri  maa  man  vel  se  Grun- 
den til,  at  baade  han  og  hans  ndfr.  nævnte  Broder  Erik  G.  bare 
deres  Mormoders  Slægtnavn  Hacky  indtil  de  efter  Forordningen  af 
1526  om  faste  Tilnavne  for  Adelen  antoge  Navnet  Gyldenstjeme. 
Mester  A.  G.  forekommer  allerede  i  Christian  II's  Tid  som  For- 
stander for  Hundslund  Kloster  i  Vendsyssel.  1527  forlenedes  han 
desuden  af  Frederik  I  med  Degnedømmet  i  Roskilde,  det  første 
Prælatur  ved  Roskilde  Domkirke,  og  maatte  ved  den  Lejlighed 
forpligte  sig  til  ikke  at  søge  Bekræftelse  herfor  hos  Paven,  men 
kun  hos  Kongen.  I  Grevefejdens  Tid  sluttede  han  sig  til  Chri- 
stian III,  uagtet  han  derved  berøvedes  Degnedømmet  i  Roskilde, 
og  da  Skipper  Clement  hærgede  Vendsyssel,  blev  Hundslund  Klo- 
ster forlenet  til  en  Bonde.  I  et  interessant  Brev  til  sin  Broder  Erik 
skildrer  han  Forholdene  i  Vendsyssel  paa  denne  Tid  og  opfordrer 
ham  ivrig  til  at  slutte  sig  til  Christian  III  uden  at  tage  Hensyn  til 
de  Tab,  han  derved  led.  10  Dage  senere  faldt  han  selv  16.  Okt. 
1534  i  Slaget  ved  Svendstrup  mod  Skipper  Clement.  A.  Heise, 

Gyldenstjeme,  Anne,  — 1545,  var  eneste  Barn  af  neden- 
nævnte Mourits  Nielsen  G.,  efter  hvem  hun  arvede  Aagaard,  Bre- 
gentved og  Markie.  Denne  rige  Arv  øgedes  ved  hendes  Ægteskaber, 
først  med  Rigsraaden  Hr.  Oluf  Stigsen  Krognos  til  Bollerup,  Krappe- 
rup,  Karsholm  osv.,  der  døde  1505  eller  1506,  siden  med  den 
bekjendte  Rigsraad  Hr.  Predbjøm  Podebusk  til  Vosborg,  Kjørup 
og  Bidstrup.  Af  første  Ægteskab  havde  hun  2  Sønner  og  3  Døtre, 
af  andet  i  Datter,  men  da  begge  hendes  Mænd  havde  været  gifte 
før,  blev  her  sammenbragt  4  forskjellige  Kuld  Børn,  og  Fru  A. 
kom  saaledes  til  at  staa  i  moderligt  Forhold  til  en  Kreds,  der  var 
lige  saa  talrig,  som  den  blev  fremragende  ved  Ægteskabsforbindelser 
i  Landets  anseteste  Slægter.  Kun  med  sin  ene  Svigersøn,  Hr.  Tyge 
Brahe,  hvis  overdaadige  Bryllup  med  hendes  Stifdatter  af  første 
Ægteskab  hun  selv  i  sin  Tid  havde  været  med  at  gjøre,  stod  hun 
paa  en  daarlig  Fod,    og  de  førte  vidtløftig  Trætte  om  Arven  efter 

Hr.  Oluf  Stigsen  og  hans  første  Frues  Fader,  men  ellers  er  der 
Vidnesbyrd  nok  om,  at  Fru  A.  var  en  fortræffelig  Kvinde,  der  ud- 
mærket gjorde  Fyldest  i  sin  store  Virkekreds,  baade  som  Moder 
og  som  Godsbestyrerinde.  Skjønt  Hr.  Predbjøm  Podebusk  først 
døde  1541  i  den  høje  Alder  af  over  80  Aar,  overlevede  Fru  A.  ham 
dog  og  opholdt  sig  som  Enke  hos  sin  Søn  Hr.  Mourits  Olsen  paa 
Skjoldenæs,  og  her  døde  him  1545. 

Brasch,  GI.  Eiere  af  Bregentved  S.  109  ff.  ThtStt 

Gyldenstjeme,  Axel,  o.  1542 — 1603,  Rigsraad,  Statholder  i 
Norge.  Denne,  der  horer  til  den  Kreds  af  fremragende  Mænd  fra 
Frederik  II's  Dage,  som  altid  vil  give  hin  Tidsalder  en  egen  Til- 
trækning for  den  historiske  Betragtning,  var  en  yngre  Søn  af  ndfr. 
nævnte  Knud  Pedersen  G.  til  Tim  (f  1552).  Om  hans  Opdragelse 
og  første  Ungdom  savnes  Efterretninger.  I  Aarene  1562 — 63  fær- 
dedes han  i  Tyskland  og  Frankrig;  ogsaa  senere  finde  vi  ham 
jævnlig  i  Tyskland,  sædvanlig  vistnok  i  Kongens  Ærende.  For 
øvrigt  forekommer  han  under  den  senere  Del  af  den  nordiske  Syv- 
aarskrig  dels  som  Hofsinde  i  Kong  Frederik  II's  Omgivelser,  dels 
som  Deltager  i  militære  Operationer.  I  Begyndelsen  af  1568  var 
han  med  paa  det  af  Jørgen  Marsvin  og  Mikkel  Gjønge  ledede  Tog 
ind  i  Sverige,  der  havde  til  Formaal  at  bringe  Daniel  Rantzau 
Undsætning,  men  ikke  naaede  Hensigten.  Derefter  laa  A.  G.  til 
Landevæm  ved  Grænsen.  I  Okt.  s.  A.  var  han  i  Kongens  Følge 
tilstede  ved  Fredsmødet  i  Roskilde.  1570  var  han  gjentagne  Gange 
Regeringens  Sendebud  til  Fredsmæglerne  i  Stettin.  En  Del  Op- 
tegnelser, han  efter  andres  og  egne  Iagttagelser  samlede  om  Krigens 
Gang,  bearbejdedes  siden  af  M.  Jon  Tursen,  Kannik  i  Lund,  og 
afgive  den  bedste  Kilde,  vi  have,  til  Historien  om  den  langvarige 
Fejde  mellem  Nordens  Folk. 

Efter  Freden  tog  A.  G.  Afsked  fra  Hoftjenesten  og  forlenedes 
157 1  med  0  Kloster  paa  Øland  i  Limfjorden,  hvorpaa  han  5.  Avg. 
s.  A.  ægtede  Jomfru  Karine  Gyldenstjeme  (Datter  af  Knud  Henrik- 
sen G.  og  Jytte  Podebusk),  der  tidligere  havde  været  forlovet  med 
hans  afdøde  Broder  Hildebrand  G.  1573  ombyttede  han  Forleningen 
0  Kloster  med  V6rgaard  i  Vendsyssel,  og  da  hans  ovennævnte 
Svigermoder  døde  s.  A.,  arvede  han  en  Del  af  hendes  Gods,  navnlig 
Hqvedgaarden  Irup  i  Thy.  Ved  sin  egen  Moders  Død  1575  fik 
han  Lyngbygaard  i  Skaane,  som  han  siden  skrev  sig  til,  medens 
han  tidligere  havde  skrevet  sig  dels  til  Hedegaard  i  Salling,   dels 

til  Tim.  Da  han  nu  havde  faaet  sin  Hovedbesiddelse  i  Skaane, 
maatte  det  være  ham  af  Vigtighed  at  faa  sin  Forlening  sammesteds. 
Dette  opnaaede  han  da  ogsaa  ikke  længe  efter,  i  det  han  forlenedes 
med  Landskrone  Slot;  1579  blev  han  tillige  Landsdommer  i  Skaane 
og  fik  som  Løn  sin  Forlening  kvit  og  frit.  Muligvis  har  han  s.  A. 
deltaget  i  Jacob  Ulfeldts  Ambassade  til  Rusland,  om  h\alken  vi  i  alt 
Fald  have  en  Optegnelse  fra  hans  Haand.  1580  var  han  med  at 
mægle  Forlig  mellem- Tyge  Brahe  og  Bønderne  paa  Hven,  hvilket 
gav  Anledning  til,  at  Hven  kom  under  Skaanes  Landsting  og  paa 
Grund  deraf  senere  maatte  følge  Skaane  ved  dette  Landskabs  Af- 
staaelse  til  Sverige.  1581  fik  han  Villands  Herred,  i  hvilket  hans 
Hovedgaard  laa,  lagt  til  sit  Len.  8.  Nov.  s.  A.  blev  han  optaget 
i  Rigsraadet.  Mange  offentlige  Hverv  bleve  siden  betroede  ham; 
navnlig  kaldte  Kongen  ham  i.  Marts  1585  over  til  Kjøbenhavn,  for 
at  han  i  Forening  med  Christoffer  Valkendorf  skulde  styre  Rigets 
Sager  i  Kongens  Fraværelse.  Hans  Svoger  Corfits  Viffert,  Lens- 
mand paa  Malmøhus,  blev  da  Landsdommer  i  Skaane;  men  A.  G. 
beholdt  dog  indtil  videre,  saa  længe  F'rederik  II  levede,  Landskrone 
Slot  som  afgiftsfri  Forlening. 

Faa  Dage  efter,  at  A.  G.  28.  Juni  1588  havde  deltaget  i  Kong 
Frederiks  Jordefærd  i  Roskilde,  beskikkedes  han  af  Regeringsraadet 
til  Statholder  i  Norge  og  Lensmand  paa  Akershus.  Som  Statholder 
var  det  hans  Opgave  at  føre  Tilsyn  med  Embedsmændene,  at  være 
Rettens  øverste  Haandhæver  og  at  vaage  over  Landets  Forsvar. 
Dette  Hverv  gav  ham  nok  at  gjøre,  da  saa  meget  i  Norge  trængte 
til  en  kraftig  ledende  Haand,  Desuden  maatte  han  næsten  hvert 
Aar  rejse  til  Kjøbenhavn  for  at  konferere  med  Regeringsraadet  eller 
deltage  i  Herredagene.  Paa  disse  Rejser  aflagde  han  gjæme  Besøg 
paa  Uranieborg  hos  Tyge  Brahe,  der  havde  vist  ham  den  Venskabs- 
tjeneste  at  overlade  ham  sin  prøvede  Medarbejder  Peder  Jacobsen 
Flemløse  (V,  202),  for  at  G.  kunde  have  en  Læge  hos  sig  paa 
Akershus.  Sikkert  har  det  været  med  god  Vilje,  at  G.  deltog  i 
Udstedelsen  af  det  Brev,  hvorved  Rigsraadet  1589  paa  en  mærkelig 
Maade  tog  T.  Brahe  og  hans  Værk  paa  Hven  under  sin  Beskjær- 
melse. 

Den  skotske  Kong  Jacobs  Ankomst  til  Norge  og  Bryllup  i  Oslo 
i  Slutningen  af  1589  have  vistnok,  lige  saa  vel  som  Christian  IV  s 
Hylding  sammesteds  i  Juni  1591,  givet  G.  meget  at  bestille.  Der 
er  Tegn  til,  at  han  har  omfattet  Norges  Anliggender  med  Interesse 
og  med  Flid  taget  sig  af  dem.     Han  synes  saaledes  først  at  have 

givet  Stødet  til  den  Revision  af  Norges  Love,  der  senere  (1604) 
førte  til  Udstedelse  af  Christian  IV 's  norske  Lovbog;  og  ved  sin 
Opmuntring  bevægede  han  Peder  Clausen  til  at  oversætte  Snorres 
Norges  Historie  paa  Dansk.  I  det  hele  viser  han  sig  som  en  Mand 
med  et  mere  vidtrækkende  Blik,  end  de  fleste  af  hans  Standsfæller 
besade.  —  Da  hans  Broder  Rigsmarsk  Peder  G.  døde  ugift  1594, 
arvede  A.  G.  Fædrenegaarden  Tim  og  fik  tillige  Broderens  Forlening 
Hind  og  Ulvborg  Herreder  med  Kjøbstædeme  Ringkjøbing  og  Hol- 
stebro samt  den  gejstlige  Jurisdiktion  i  de  nævnte  Herreder.  Det 
er  ikke  let  at  forstaa,  hvorledes  en  Mand  samtidig  kunde  være 
Godsejer  og  Lensmand  i  Skaane  (Villands  Herred  havde  G.  nemlig 
endnu),  Godsejer  og  Lensmand  i  Jylland  samt  Statholder  i  Norge 
og  Lensmand  i  det  vidt  udstrakte  Akershus  Len.  En  Kjendsgjer- 
ning  er  det  imidlertid,  at  A.  G.  virkelig  paa  én  Gang  havde  alt 
dette  under  sig. 

I  Febr.  1596  kom  G.  med  sin  Hustru  tilbage  til  Akershus  fra 
et  Besøg  i  Danmark.  Den  lange  Slædetur  Ira  Helsingborg  til  Oslo 
synes  at  have  oversteget  Fruens  Kræfter;  thi  kort  efter  blev  hun 
syg  og  døde  (8.  Marts).  Ikke  saa  snart  var  Jordefærden  til  Ende, 
før  der  atter  kom  Bud  til  G.  om  at  komme  ned  til  Kjøbenhavn. 
Han  vilde  nødig;  men  Undskyldninger  gjaldt  ikke,  da  vigtige  Re- 
geringssager  krævede  hans  Nærværelse.  Christian  IV 's  selvstændige 
Overtagelse  af  Regeringen  forestod.  Haandfæstningen  skulde  forud 
drøftes  af  Rigsraadet  og  meget  andet  ordnes.  Sommeren  og  Høsten 
1596  tilbragte  G.  derfor  i  Danmark.  Skiftet  i  Rigsstyrelsen  var 
ikke  gunstigt  for  ham.  Vel  fik  han  1597  nyt  Lensbrev  paa  Akers- 
hus; men  sine  andre  Len  maatte  han  afstaa,  og,  hvad  det  værste 
var,  gamle  Regnskabssager  vedrørende  Lenene  (ogsaa  hvad  der  stod 
til  Rest  i  hans  ovennævnte  Broders  Regnskaber)  og  andre  Gjælds- 
poster  kom  op  og  bleve  meget  ubehagelige  for  ham;  thi  en  god 
Husholder  synes  han  ikke  at  have  været.  Her  viste  sig  vistnok 
Følgerne  af,  at  han  havde  haft  mere  at  raade  over,  end  han  kunde 
overkomme.  Dertil  kom  endnu,  at  Statholderposten  i  Norge  næsten 
havde  tabt  sin  Betydning,  efter  at  Christian  IV  selv  havde  over- 
taget Regeringen.  Det  var  derfor  efter  eget  Ønske,  at  G.  1601 
fratraadte  denne  Post,  samtidig  med  at  han  ombyttede  Akershus 
med  Christianopel  og  Sølvitsborg  Len  i  Nærheden  af  hans  Hoved- 
gaard  Lyngbygaard. 

I  April  1602  var  A.  G.  en  af  den  danske  Konges  befuldmæg- 
tigede  paa  et  Grænsemøde  i  Anledning  af  de  verserende  Stridig- 

heder  med  Sverige.  Ikke  længe  efter  blev  det  overdraget  ham  at 
lede  det  Tog,  der  forestod  til  Rusland,  hvor  Christian  IV's  yngste 
Broder,  Prins  Hans,  skulde  ægte  Zar  Boris  Godunovs  Datter  og 
have  store  Besiddelser  i  Medgift,  medens  der  tillige  skulde  føres 
diplomatiske  Forhandlinger  angaaende  Grænsestridighederne  mellem 
Norge  og  Rusland.  Det  maa  betragtes  som  en  stor  Opofrelse,  at 
G.,  som  allerede  var  til  Aars  og  noget  svagelig,  overtog  dette 
vanskelige  Hverv;  thi  Rejser  til  hint  mere  end  halv  barbariske  Land 
vare  den  Gang  forbundne  med  store  Farer  og  Besværligheder.  Naar 
G.  føjede  sig  efter  Kongens  Ønske,  skjønt  Vanskelighederne  ikke 
vare  ham  ubekjendte,  da  var  det  maaske  ikke  mindst,  fordi  der  i 
hans  personlige  Forhold  ikke  var  meget,  der  holdt  ham  tilbage. 
Hans  Hustru  og  næsten  alle  hans  Søskende  vare  døde,  og  hans 
eneste  Søn,  Knud  G.  (s.  ndfr.),  forlod  samtidig  for  stedse  Hjemmet 
for  som  img  Ægtemand  at  tage  Bolig  paa  den  gamle  Fædrenegaard 
Tim.  Maaske  ogsaa  de  pekuniære  Vanskeligheder,  G.  i  de  sidste 
Aar  havde  haft  at  kæmpe  med,  have  bidraget  til,  at  han  med 
mindre  Opofrelse  forlod  Fædrelandet.  Nok  er  det,  at  han  2.  Avg. 
1602  gik  om  Bord  paa  den  Eskadre,  der  skulde  føre  Hertug  Hans 
med  hans  talrige  Følge  til  Rusland.  G.  har  beskrevet  Rejsen  i  en 
Dagbog,  der  giver  mærkelige  Oplysninger  om  Zarrigets  daværende 
Tilstand  og  om  de  store  Besværligheder,  den  danske  Sendefærd 
havde  at  overvinde.  Da  Prinsen  døde  ikke  længe  efter  Ankomsten 
til  Moskov,  blev  der  intet  af  Giftermaalet;  og  de  diplomatiske  For- 
handlinger, som  stode  tilbage,  frembøde  saa  store  Vanskeligheder, 
at  Toget  først  i  Juni  1603  kunde  begive  sig  paa  Hjemrejsen.  G.s 
Helbred  havde  lidt  meget  under  Opholdet  i  Rusland,  og  paa  Hjem- 
vejen blev  han  saa  syg,  at  man  maatte  bære  ham  i  Land  i  Sandvig 
paa  Gulland,  hvor  han  kort  efter  døde,  13.  Juli  s.  A.  Hans  Lig 
førtes  siden  til  Visby  for  at  jordes.  —  En  af  de  Russere,  som  A.  G. 
traf  sammen  med  paa  sin  sidste  Rejse,  havde  ytret  om  ham,  at 
man  kunde  se  paa  ham,  «at  han  i  sin  Ungdom  maatte  være  op- 
trællet  i  Krigen »,  en  Bemærkning,  som  hans  danske  Ledsagere 
stadfæstede,  i  det  de  føjede  til,  «at  han  ogsaa  i  andre  Maader 
havde  haft  megen  Besvær  og  Umag  i  sine  unge  Dage  saa  vel 
som  og  endnu  i  sin  Alderdom*. 

Engelstoft  og  Møller,    Hist.  Caiender  I.     Rørdam,   Hist.  Kildeskrifter  H. 

H.  F.  Rørdam. 

Gyldenstjeme,  Ebbe,  — 1660 — ,  var  Søn  af  Laxmand  G,  til 
Bjersgaard  og  Margrethe  Friis  og  skrev  sig  til  Vosnæsgaard,   som 

han  arvede  efter  sin  Mødreneslægt,  senere  til  Palstrup,  som  han 
tilgiftede  sig.  Efter  at  have  studeret  i  Udlandet  —  han  blev  1642 
immatrikuleret  ved  Universitetet  i  Leiden  —  blev  han  1646  Hof- 
junker; han  drog  imidlertid  strax  efter  udenlands  igjen,  var  1647  J 
Paris  sammen  med  Corfits  Ulfeldt  og  ftdgte  dennes  Hustru  paa  et 
Besøg  i  England.  1648  var  han  tilstede  ved  Kong  Christian  IV's 
Dødsleje.  Efter  Tronskiftet  fik  han  Koldinghus  i  Forlening,  men 
ombyttede  1651  Koldinghus  med  Hørje  Len  i  Skaane,  som  han 
mistede  ved  denne  Landsdels  Afstaaelse.  Under  Krigen  med  Sve- 
rige tjente  han  dels  som  Ritmester  ved  et  Kompagni  jyske  Sogne- 
ryttere, dels  som  Landkommissær,  og  han  var  en  af  de  Kommis- 
særer, som  1658  skulde  ledsage  den  svenske  Hær  ud  af  Landet. 
1660  kaldes  han  Overkommissær  i  Nørrejylland,  og  han  synes  fra 
1661 — 63  og  senere  i  Aarene  167 1  og  1677  at  have  været  Amtmand 
over  Hald  Amt  og  Stiftamtmand  i  Viborg;  1664  betroedes  ham 
tillige  Inspektionen  over  Silkeborg  Amt.  Af  hans  Børn  med  Ellen 
Olufsdatter  Parsberg,  hvem  han  ægtede  10.  Juni  1649,  ^^^^  Oberst- 
lieutenant  Laurids  Ulfeldt  G.  1729  som  den  sidste  Mand  af  de  danske 
Linjer  af  hans  gamle  Slægt.  TMsei. 

Gyldenstjeme,  Erik,  — 1536,  var  Broder  til  ovennævnte 
Anders  G.  Ligesom  denne  kaldes  han  ofte  med  Navnet  Hack 
baade  før  og  efter  Antagelsen  af  Navnet  Gyldenstjeme.  Fra  1525 — 27 
var  han  forlenet  med  Aastrup  i  Vendsyssel  og  kaldes  ogsaa  paa 
denne  Tid  Kongens  Skjænk.  1527  forflyttedes  han  til  Engelborg 
ved  Nakskov  Fjord  og  fik  1532  Livsbrev  herpaa;  endnu  da  Greve- 
fejden udbrød,  havde  han  Forleninger  paa  Laaland,  men  havde  selv 
1532  været  med  paa  Toget  til  Norge  mod  Christian  II,  og  da  Mogens 
Gyldenstjeme  9.  Juli  s.  A.  drog  til  Danmark  med  Christian  II,  over- 
droges Akershus  Slot  til  E.  G.  Som  Lensmand  her  udviste  han  stor 
Virksomhed,  men  ogsaa,  som  det  synes,  nogen  Vilkaarlighed  over  for 
Gejstligheden,  der  tidligere  havde  sluttet  sig  til  Christian  II.  Under 
den  kort  efter  udbrudte  Grevefejde  havde  E.  G.  stor  Del  i,  at  det 
søndenfjældske  Raad  tidlig  sluttede  sig  til  Christian  III  og  til  sidst 
hyldede  ham;  selv  sendtes  han  i  Aaret  1535  med  en  Flaade  til 
Danmark  og  deltog  med  Peder  Skram  i  Krigen  mod  Lybekkeme. 
Ved  den  store  Virksomhed,  han  havde  udvist  for  at  bevare  For- 
bindelsen med  Danmark,  havde  han  gjort  sig  meget  forhadt  af  det 
norske  Selvstændighedsparti.  «Erik  Hack»  hørte  derfor  ogsaa  til 
de  Mænd,  som  Almuen  i  Throndhjem,  da  de  danskfødte  Rigsraader 

Vincents  Lunge  og  Niels  Lykke  bleve  dræbte,  7.  Jan.  1536  erklærede 
« skulde  straffes,  hvor  man  dem  kunde  overkomme,  fordi  de  mod 
Norges  Lov  havde  kejset  Konge  og  paalagt  Skat».  Fra  Thrond- 
hjem  sendtes  en  af  Ærkebispens  Krigsmænd,  Einar  Tjeld,  mod 
Oslo  og  Akershus.  Uagtet  E.  G.  var  omgiven  af  Fjender  paa  alle 
Sider,  i  det  baade  Almuen  søndenfjælds  havde  rejst  sig,  og  Oslo 
Borgere  vare  upaalidelige,  afslog  han  dog  med  sin  ringe  Styrke 
Einar  Tjelds  Angreb  i  forskjellige  Træfninger,  hvori  han  endogsaa 
2  Gange  selv  blev  saaret.  Han  ilede  derpaa  til  Danmark  for  at 
underrette  Christian  III  om«  Ærkebispens  <Fon^deri».  15.  Maj  1536 
træffer  man  ham  ogsaa  paa  Eske  Billes  Gaard  Valden  i  Halland, 
men  derefter  forsvinder  ethvert  Spor  af  den  djærve,  men  heftige 
Mand.  Efter  et  upaalideligt  Sagn  skulde  han  være  bleven  « forgivet 
i  Sverige*.  Han  var  gift  med  Tyge  Krabbes  Datter  Olive;  i  Følge 
en  senere  Retssag  havde  han  «paa  sit  yderste*  givet  hende  « nogen 
Sjælegave,  Fæstensfæ  og  Morgengave*.  Det  synes  herefter,  at  han 
er  død  i  Hustruens  Nærværelse,  lige  efter  Brylluppet,  og  da  for- 
modentlig paa  Tyge  Krabbes  Forlening  Helsingborg  Slot.  I  Avg. 
1536  fik  Peder  Hansen  (Litle)  alle  de  Len  i  Norge,  som  E.  G.  havde 
haft;  inden  den  Tid  maa  E.  G.  altsaa  i  hvert  Tilfælde  være  død. 
Saml.  t.  d.  norske  Folks  Sprog  og  Hist.  VI,  52  ff.  Pal. -Muller,  Grevens 
Feide  II.     Heise,  Fam.  Rosenkrantz's  Hist  II,  229.  A,  Heise. 

Gyldenstjeme,  Gabriel,  — 1555,  Rigsraad.  G.  G.  til  Restrup 
(mellem  Aalborg  og  Nibe)  var  en  Søn  af  ndfr.  nævnte  Henrik  Knud- 
sen G.  (t  15 17).  Han  var  Lensmand  paa  Kjøbenhavns  Slot  1535 — ^36, 
den  største  Del  af  denne  Tid  rimeligvis  dog  kun  af  Navn,  derefter 
til  sin  Død  paa  Ørum  i  Thy,  hvilket  sidste  Len  han  havde  i  Pant; 
desuden  havde  han  nogle  Aar  (til  1544)  Hundslund  Kloster  i  For- 
lening. 1536  deltog  han  i  de  Underhandlinger,  som  førte  til  det 
biskoppelige  Slot  Silkeborgs  Overgivelse  til  Kongen;  1543  var  han 
en  af  de  Kommissærer,  der  paa  Kronens  Vegne  underhandlede  med 
de  jyske  Bønder,  som  i  Grevefejden  havde  sluttet  sig  til  Skipper 
Clement,  om  Tilbagegivelsen  af  deres  Gaarde  mod  en  Kjendelse; 
1548  fulgte  han  Prinsesse  Anna  til  Sachsen.  Han  fik  Sæde  i  Rigs- 
raadet  o.  1549.  Han  var  en  velstaaende  Mand,  der  oftere  maatte 
hjælpe  Regeringen  i  dens  Pengenød  med  Laan.  Han  døde  25.  Febr. 
1555  paa  Restrup,  og  i  den  nærliggende  Sønderholm  Kirke  oprejstes 
der  et  ualmindelig  smukt  Monument  over  ham  af  Enken,  Fru  Kir- 
stine Friis,   Datter  af  Jep  F.  til  Lyngholm  og  Enke  efter  Holger 

Holgersen  Rosenkrantz  (f  1534).  Ægteskabet  med  hende,  der  blev 
indgaaet  1537  og  var  barnløst,  bragte  ham  i  en  langvarig  Rets- 
trætte  med  hendes  første  Mands  Slægt.     Him  døde  16.  Maj  1565. 

C.  F.  Bricka. 

Gyldenstjeme,  Gert  Pedersen,  — 1452,  Biskop  af  Børglum. 
G.  P.  var  en  Søn  af  Peder  Nielsen  af  Aagaard  i  Thy  og  opnaaede 
at  blive  Biskop  i  Børglum,  da  Peder  Friis  døde  i  1425  eller  kort 
efter.  Sine  første  Bispeaar  tilbragte'  G.  P.  paa  en  Maade,  der  var 
ret  sjælden  for  en  Prælat  i  Datiden,  i  det  han  sammen  med  sin 
Svoger  Morten  Jensen  Gyrsting  befalede  de  danske  Krigsfolk  i 
Flensborg  og  paa  den  af  Erik  af  Pommern  anlagte  Borg  paa 
Bjærget  uden  for  Byen;  i  1427  modstod  Byen  Holstenernes  Angreb, 
4  Aar  efter  kom  de  igjen,  og  nu  faldt  først  Byen,  siden  ogsaa 
Borgen  i  deres  Hænder.  Denne  krigerske  Syssel  har  vel  gjort,  at 
G.  P.  endnu  1432  ikke  havde  opnaaet  den  kirkelige  Vielse  som 
Biskop.  Siden  styrede  han  sit  Stift  en  lang  Aarrække  igjennem 
og  deltog  i  denne  Tid  som  Rigsraad  ogsaa  i  Ledelsen  af  Staten, 
uden  at  der  derom  kan  siges  noget  mindeværdigt.    Han  døde  1452. 

Kr,  Erslev. 

Gyldenstjeme»  Henrik,  1540 — 92,  Søn  af  nedennævnte  Knud 
Henriksen  G.  (f  1568),  blev  født  i.  Jan.  1540  paa  Gammel  Estrup. 
Efter  at  have  gaaet  i  Skole  i  Viborg  og  derefter  en  kort  Tid  at 
have  været  i  Huset  hos  Erik  Podebusk  til  Kjørup  kom  han  til 
Hove  som  Kammerdreng  hos  Kong  Christian  III.  1563  fik  han 
Vitskøl  Kloster  i  Forlening  og  giftede  sig  s.  A.  med  Lisbet  Brahe, 
Søster  til  Tyge  B.;  Kongen  gjorde  deres  Bryllup  paa  Kjøbenhavns 
Slot,  men  Ægteskabet  blev  kun  af  kort  Varighed,  thi  Fru  Lisbet 
døde  alt  30.  Okt.  1563  i  første  Barselseng.  Under  Krigen  tjente 
H.  G.  med  Hæder  som  Lieutenant  hos  Søhelten  Otte  Rud  og  blev 
saaret  i  Slaget  4.  Juni  1565.  Han  havde  derefter  forskjellige  mindre 
Forleninger:  1566—67  St.  Hans  Kloster  i  Viborg,  1567 — 92  Han 
Herred,  1568 — 79  Ulvskov  i  Kjær  Herred,  1571 — 92  Vilstedgaard,  og 
1574  ombyttede  han  Vitskøl  Kloster  med  Aastrup,  som  han  beholdt 
til  1576;  desuden  fik  han  1574  Baahus,  hvor  han  døde  2.  April  1592. 
Lige  til  sin  Død  benyttedes  han  af  og  til  som  Søofficer,  og  han 
førte  bl.  a.  157 1  som  Admiral  en  Eskadre,  der  krydsede  under  den 
norske  Kyst  efter  Sørøvere.  Efter  at  have  siddet  11  Aar  Enkemand 
havde  han  27.  Juni  1574  ægtet  sin  forrige  Chefs  Datter  Mette  Rud 

til  Møgelkjær,  som  da  var  i  Dronningens  Jomfrukammer.    Him  blev 
Moder  til  4  Børn  og  døde  2.  Maj  1596. 

Jens  Nielsen,   Ligpræd.  ov.  H.  G.      Lind,    Kristian  IV  og  hans  Maend  p. 
Bremerholm  S.  135  ff.  Thiset 

Gyldenstjeme,  Henrik,  1594 — 1669,  til  Svanholm  og  Skovsbo, 
Søn  af  nedennævnte  Preben  G.,  blev  født  5.  April  1594  paa  Vos- 
borg  og  studerede  i  sin  Ungdom  i  Strasburg  og  Padua.  Efter  at 
have  været  Hotjimker  1616 — 18  ægtede  han  2.  Avg.  1618  Lisbet 
Clausdatter  Podebusk.  Besiddelsen  af  Hovedgaarden  Svanholm  i 
Skaane  knyttede  ham  til  denne  Provins,  hvor  han  var  Landsdommer 
1625 — ^30  og  som  saadan  var  forlenet  med  Froste  Herred  og  Heine- 
kirke. 1632  blev  han  Lensmand  over  Christianopel  Len  og  om- 
byttede dette  1633  med  Varberg.  Han  var  næppe  let  at  komme 
til  rette  med  og  førte  adskillige  Processer;  som  Lensmand  kom 
han  i  Strid  med  Byen  Varberg,  der  klagede  over,  at  han  havde 
inddraget  en  Staden  tilhørende  Jordlod  under  Slottet,  og  muligvis 
var  denne  Klage  Aarsagen  til,  at  han  1636  mistede  sit  Len  uden 
at  faa  noget  nyt.  Erhvervelsen  af  Gaarden  Skovsbo  paa  Fyn  be- 
virkede, at  han  nogle  Aar  efter  flyttede  her  over;  hans  betydelige 
Godser  gave  ham  en  Anseelse,  som  hans  Evner  eller  Dygtighed  vist- 
nok ikke  retfærdiggjorde.  Han  blev  1649  valgt  til  Landkommissær 
i  Fyn  og  repræsenterede  paa  forskjellige  Møder  sin  Provinses  Adel 
En  større  Rolle  tilfaldt  ham  1660,  i  det  han  da  var  en  af  Ordførerne 
for  hele  Adelstanden  paa  det  store  Stændermøde,  men  han  ud- 
mærkede sig  heller  ikke  ved  denne  Lejlighed.  Hans  Taler  vandt 
ingen  for  ham,  og  han  optraadte  som  en  af  de  mest  udfordrende 
Aristokrater;  hans  Ytring:  « Adelen  er  født  til  Frihed,  de  andre 
have  ingen  Frihed*,  hørte  til  de  Udtalelser,  som  Samtiden  mærkede 
sig  iblandt  dem,  der  mest  saarede  de  uprivilegerede  Stænder.  For 
øvrigt  var  han  i  det  mindste  nogle  Dage  i  Okt.  borte  fra  Mødet 
og  besøgte  den  svagelige  Rigsraad  Jørgen  Brahe  paa  Hvedholm. 
Fra  sin  Moder  havde  han  arvet  en  vis  litterær  Interesse;  han  skrev 
gjæme  Vers  og  udgav  1635  en  rimet  Oversættelse  af  Jesu  Sirachs 
Visdoms  Bog.  Han  døde  7.  Sept.  1669  paa  Skovsbo,  hans  Hustru 
overlevede  ham  til  24.  Dec.  1680. 

Vedel  Simonsen,  Elvedgaards  Hist.  I,  120  ff.     P.  v.  Maller,  Hallands  Hist. 
I,  283  ff.  /  A.  Fridericia. 

Gyldensljeme,  Henrik  Knudsen ,     — 1456,  Rigsraad,  skal 
allerede  1403  være  bleven  idømt  en  Bøde  af  loco  Mark  for  et  voldeligt 

Overfald  paa  en  Provst  i  Thy.  1419  nævnes  han  som  Lensmand  paa 
Slottet  Ørum  i  Thy;  1423 — 25  fulgte  han  Erik  af  Pommern  paa  dennes 
store  Udenlandsrejse.  Han  kom  tidlig  ind  i  Rigsraadet,  og  da 
Christoffer  af  Bajem  døde,  var  han  Raadets  ældste  Medlem;  som 
saadan  har  han  formodentlig  spillet  en  vigtig  Rolle  under  de  For- 
handlinger, der  førte  til  Christian  I' s  Valg,  men  hverken  herom  eller 
om  hans  øvrige  Deltagelse  i  Rigets  Sager  give  Kilderne  nærmere 
Oplysninger.  Sikkert  er  det  derimod,  at  H.  K.  var  i  Besiddelse  af 
stor  Godsrigdom,  deriblandt  Herregaarden  Restrup,  og  at  han  yder- 
ligere forøgede  den  ved  sit  Giftermaal  med  Anne  Mogensdatter 
Munk  til  Boller.  Af  Kronen  fik  han  1442  Byen  Horsens  i  Pant, 
og  145 1  forenede  han- dermed  hele  Bygholm  Len,  der  siden  et  fuldt 
Aarhundrede  som  Pant  var  i  hans  Efterkommeres  Eje.  H.  K.  døde 
1456,  hans  Enke,  der  kaldes  «den  overmodige*,  1462.     Kr.  Erslev. 

Gyldenstjeme,  Henrik  Knudsen,  — 1517,  Rigsraad,  til  Re- 
strup og  Iversnæs,  Søn  af  ndfr.  nævnte  Knud  Henriksen  (f  1467), 
Lensmand  paa  Bygholm,  som  han  fik  i  Pant  efter  Faderen,  og  fra 
1492  tillige  paa  Tøming  i  Nordslesvig,  ledsagede  1486  Kong  Hans 
til  Norge,  var  1488  Rigsraad  og  Ridder  og  deltog  i  den  følgende 
Tid  hyppig  i  Togene  mod  Sverige,  hvor  han  især  skal  have  ud- 
mærket sig  i  Slaget  ved  Rødebro  1497.  ^  Aaret  1505  deltog  han 
som  Rigsraad  i  den  store  Kalmardom,  hvorved  den  svenske  Adels 
Godser  i  Danmark  konfiskeredes.  Aaret  efter  tilskjødede  Kong  Hans 
ham  derfor  al  den  Arvelod  i  Gammel  Estrup,  Frøberg,  Vemmetofte, 
Barsebæk  og  Hammer  Hovedgaarde,  som  kunde  tilfalde  Fru  Mar- 
grethe Brock  og  hendes  Ægtefælle,  den  svenske  Niels  Clausen 
(Sparre),  efter  hendes  Fader,  Hr.  Lave  B.;  i  Aaret  1540  blev  dette 
Gods  dog  tilbagegivet  mod  Erstatning  af  Kronen  til  H.  G.s  Arvinger. 
H.  G.  deltog  endnu  i  Christian  II's  Tid  i  forskjellige  Rigsraadsmøder 
og  døde  paa  Iversnæs  (Wedellsborg)  14.  Nov.  1517.  Han  begravedes 
i  St.  Hans  Kloster  i  Odense,  hvortil  han  som  from  Katholik  havde 
skjænket  betydeligt  Gods  saa  vel  som  til  andre  Kirker.  Han  havde 
ogsaa,  formodentlig  i  sin  Ungdom,  gjort  en  Rejse  til  det  hellige 
Land.  Senere  inddroge  hans  Sønner  det  af  H.  G.  og  hans  For- 
fædre til  Kirker  og  Klostre  skjænkede  Messegods  og  skiftede  det 
mellem  sig,  til  stor  Ærgrelse  for  Bille-Slægten,  der  ogsaa  havde  Del 
i  dette  Messegods,  men  som  endnu  efter  1536  haabede,  at  «den 
gamle  Skikkelse  paa  Kirker  og  Klostre,  Guds  Lære  og  Tjeneste 
herefter  igjen  maatte  opkomme ».  —  I  sit  Ægteskab  med   Karen 

Bille,  Datter  af  Bent  B.  til  Søholm,  skal  H.  G.  have  haft  22  Børn, 
hvoraf  dog  mange  døde  i  en  ung  Alder.  I  Aaret  1530  foretoges 
en  foreløbig  Deling  mellem  Sønnerne  Knud,  Biskop  i  Odense, 
Mogens,  Jørgen,  Otte,  Christoflfer,  Gabriel  og  Datteren  Margrethe, 
der  senere  ægtede  Erik  Banner  (1,  514).  Iversnæs  saa  vel  som  Byg- 
holm-Pantet forblev  dog  uskiftet  hos  Fru  Karen  Bille,  der  først 
døde  8.  April  1540. 

Mag.  t.  d.  danske  Adels  Hist.  S.  55.  Danske  Mag.  IV,  163  ff.  Danske 
Herregaarde  IV:  Estrup;  VIII:  Wedellsborg;  XV:  Restrup;  XVII:  Bygholm. 
Ny  kirkehist.  Saml.  VI,  762.  ^.  Jfeise. 

Gyldenstjeme,  Jørgen,  — 155 1,  var  en  Søn  af  ovennævnte 
Henrik  Knudsen  G.  Da  Faderen  døde  15 17,  fik  den  ældre  Søn 
Knud,  senere  Biskop  i  Fyns  Stift  (s.  ndfr.),  vistnok  afgjørende  Ind- 
flydelse paa  sin  yngre  Broders  Livsbane.  Han  bestemtes  til  den 
gejstlige  Stand  og  drog  derfor  udenlands,  senest  1523.  Vi  træffe 
ham  dog  først  i  Rom.  Af  det  theologiske  Studium,  som  her  blev 
drevet,  følte  han  sig  dog  kun  lidet  tiltalt;  han  drog  derfor  til  Bo- 
logna, hvor  han  1524  immatrikuleredes.  Her  lagde  han  sig  især 
efter  Civilret  og  Humaniora.  Da  Forholdene  i  Italien  vare  meget 
ubehagelige  paa  Grund  af  Krig,  Hungersnød  og  Pest,  søgte  han  at 
komme  bort.  Efter  at  have  prøvet  forskjellige  Farer  og  Æventjrr 
kom  han  til  Køln,  hvor  han  studerede  en  Tid.  Da  han  havde 
erhvervet  Magistergraden,  vendte  han  1527  eller  28  tilbage  til  Hjem- 
met og  fik  ikke  længe  efter  Plads  som  Sekretær  i  det  kgl.  Kancelli. 
Som  Løn  opnaaede  han  efterhaanden  forskjellige  gejstlige  Forleninger, 
og  da  disse  til  Dels  vare  knyttede  til  Odense,  blev  denne  By  J.  G.s 
egentlige  Hjem.  Forleningeme  beholdt  han  nemlig  ogsaa,  efter  at 
hans  faktiske  Tjeneste  i  Kancelliet  var  ophørt.  Han  tilbragte  sine 
senere  Aar  i  et  litterært  Otium,  vel  anset  i  sin  Kreds,  og  erhvervede 
efterhaanden  en  efter  den  Tids  Forhold  ret  betydelig  Bogsamling. 
Efter  i  sit  Testament  at  have  betænkt  de  gejstlige  og  verdslige 
Embedsmænd  i  Odense  og  bestemt  sit  Bibliothek  til  Opbevaring  i 
St.  Knuds  Kirke  til  fremtidig  Brug  for  «alle  Prædikanter,  Læse- 
mester og  Skolemester  i  Odense*  døde  han  3.  Maj  1551.  —  Han 
var  ugift,  men  havde  uden  for  Ægteskab  flere  Børn,  for  hvilke  han 
sørgede  paa  faderlig  Maade. 

Danske  Mag.  IV,   161  ff.  og  5.  R.  I,  223  ff.  ff,  JP,  Rørdam. 

Gyldenstjeme,  Karen,  1544 — 1613,  Datter  af  Christoffer  G. 
til  Iversnæs  og  Anne  Parsberg,  født  18.  Juli  1544,  ægtede  25.  April 

1568  den  da  5iaarige  Rigsraad  Holger  Rosenkrantz  til  Boller,  Rigs- 
marsk,  Statholder  i  Nørrejylland  og  Lensmand  paa  Skanderborg, 
Bygholm  og  St.  Hans  Kloster  ved  Horsens.  Efter  hans  tidlige  Død 
4.  Marts  1575  viste  «Fru  Karen  Holgers*  sig  i  sin  lange  Enkestand 
som  en  af  disse  energiske,  daadskraftige  og  myndige  Kvinder, 
hvorpaa  den  Tids  Adelshistorie  kan  opvise  adskillige  Exempler. 
I  nøje  Forhold  til  Mænd  som  Anders  Sørensen  Vedel  skaffede  hun 
sine  unge  Sønner,  Otte  Christoffer  (f.  1569)  og  Frederik  (f.  1572), 
en  omhyggelig  Opdragelse,  fuldendte  Oprettelsen  af  Rosenvold  Gods 
og  Hovedbygningens  Opførelse  (1585)  for  Frederik,  styrede  og 
udvidede  Boller  Gods  og  opførte  ogsaa  her  Hovedbygningen  (1588) 
for  Otte  Christoffer,  medens  hun  til  sig  selv  omdannede  St.  Hans 
Kloster,  som  hendes  Ægtefælle  Aaret  før  sin  Død  havde  kjøbt  af 
Kronen,  til  et  nybygget  Herresæde  under  Navnet  «Stjæmholm>. 
Her  boede  hun  fra  omtr.  1591,  omgiven  af  unge  Adelsdamer,  der 
vare  betroede  til  hendes  Opdragelse,  men  myndig  og  trættekjær 
over  for  sine  Naboer.  Hendes  Glanstid  falder  under  Frederik  II  og 
Regeringsraadet,  da  «Fru  Karen  Holgers*  var  tilstede  ved  enhver 
større  Lejlighed;  men  efter  Christian  IV's  Kroning  1596  synes  hun 
at  have  trukket  sig  tilbage  i  Ro  paa  Stjærnholm.  Hun  indvikledes 
1596  og  følgende  Aar  med  urette  i  en  fortrædelig  Trolddomssag, 
der  bragte  adskillige  «Hexe»  paa  Baalet.  Him  døde  paa  Stjærn- 
holm 1613;  den  ansete  Kvindes  Begravelse  fandt  20.  April  Sted  i 
Horsens  Klosterkirke;  dog  hviler  hun  vistnok  i  den  af  hende  selv 
opførte  Ut  Kirke  ved  Boller  ved  Mandens  Side.  Faa  Aar  efter 
vare  alle  hendes  stolte,  nyopførte  Herregaarde  ude  af  Familiens  Eje. 
Hist.  Tidsskr.  5.  R.  VI,  42  ff.  65  flf.  A.  Heise, 

Gylden8tjeme»  Knud,  1573 — 1636,  til  Tim,  Søn  af  ovennævnte 
Axel  G.  Med  en  kort  Afbrydelse  var  han  Hofjunker  fra  1596 — 1600 
og  deltog  som  saadan  i  Christian  IV's  bekjendte  Rejse  til  det  nord- 
lige Norge  1599  om  Bord  paa  Kongens  Skib  «St.  Victor ».  Under 
Kalmarkrigen  var  han  Lieutenant  ved  den  jyske  Rostjeneste  og 
foretog  i  Jan.  161 2  fra  Varberg  en  lille  Expedition  ind  over  den 
svenske  Grænse,  hvor  han  brændte  3  Sogne  og  en  Herregaard  og 
vendte  tilbage  med  rigeligt  Bytte.  16 12  blev  han  Lensmand  paa 
Hald  og  havde  i  denne  Egenskab  1618  en  Strid  med  Viborg  Bor- 
gere. 1623  fik  han  som  Ritmester  over  Hoffanen  og  Rostjenesten 
Ordre  til  at  møde  i  Kolding  i  Anledning  af  en  paatænkt  Sendelse 
af  Ryttere  til  den  nedersachsiske  Kreds.     Han  var  1625  en  af  de 

Kommissærer,  der  skulde  taxere  Kronens  Bønder  i  Viborg  og 
Vendelbo  Stifter  til  at  svare  Arbejdspenge.  Da  Fjenden  1627  be- 
satte Jylland,  flygtede  han  til  Kjøbenhavn  og  forlod  saaledes  sit 
Len,  men  1629  fik  han  et  nyt  Lensbrev  derpaa  og  beholdt  det  til 
sin  Død  1636.  Han  var  flere  Gange  befuldmægtiget  af  den  jyske 
Adel  til  at  forhandle  paa  dens  Vegne  med  Kongen.  —  20.  Juli 
1602  havde  han  ægtet  ØUegaard  Jacobsdatter  Huitfeldt;  hun  døde 
2.  Nov.  1619.  J,  A,  Fridericia, 

Gyldenstjeme,  Knud,  1575 — 1627,  var  Søn  af  ovennævnte 
Henrik  G.  (f  1592)  og  Mette  Rud  og  blev  født  paa  Aagaard  ved 
St.  Hansdagstid  1575.  9  Aar  ganmiel  kom  han  til  Sorø  Skole, 
som  han  forlod  1590  for  at  fortsætte  sine  Studier  ved  fremmede 
Universiteter,  navnlig  Wittenberg  og  Strasburg,  hvorefter  han  be- 
rejste Schweits,  England  og  Skotland.  Efter  sin  Hjemkomst  tjente 
han  1596 — 98  som  Hofjunker,  men  tog  saa  hjem  til  Aagaard,  som 
han  havde  arvet  efter  sin  Fader;  af  Mødrenearv  besad  han  des- 
uden Møgelkjær.  I  Kalmarkrigen  deltog  han  som  Fændrik  og  for- 
lenedes 161 2  med  Vestervig  Kloster.  1614  sendtes  han  og  Otte 
Skeel  som  Gesandter  til  Rusland  for  at  lykønske  Zar  Michael  til 
hans  Regeringstiltrædelse.  Vestervig  ombyttede  K.  G.  1618  med 
Skivehus,  hvorfra  han  1619  forflyttedes  til  Bergenhus.  Her  døde 
han  7.  Febr.  1627  som  Følge  af  et  Fald  med  sin  Hest  paa  Hjem- 
vejen fra  Kirken.  13.  Okt.  1608  havde  han  ægtet  Sophie  Hans- 
datter Lindenov  (f.  i.  Marts  1589  f  19.  Marts  1666),  men  Ægte- 
skabet var  barnløst.  Him  ægtede  efter  K.  G.s  Død  Rigsraaden 
Henrik  Rantzau  til  Schøne^veide. 

N.  Paaske,  Ligpræd.  ov.  K.  G.  TMset 

Gyldenstjeme,  Knud  Henriksen,  — 1467,  Rigsraad,  Søn  af 
ovennævnte  Henrik  Knudsen  G.  (f  1456),  blev  slaaet  til  Ridder  ved 
Christoffer  af  Bajems  Kroning  1443  og  tjente  siden  som  Hofsinde  ved 
denne  Konges  Hof.  Lidt  inde  i  Christian  I's  Tid  kom  han  ind  i  Rigs- 
raadet,  endnu  medens  hans  Fader  var  dettes  ældste  Medlem;  Faderen 
døde  dog  lige  efter,  og  selv  vides  K.  H.  ikke  at  have  spillet  nogen 
politisk  Rolle.  Endnu  ung  døde  han  1467  og  blev  begravet  hos 
St.  Hansbrødrene  i  Odense;  hans  Hustru,  Hilleborg  Ottesdatter 
Skinkel,  overlevede  ham  og  døde  fiørst  1494. 

Denne  Mand,  hvis  Levnedsløb  er  -saa  lidet  mærkeligt,  har  dog 
opnaaet   en  vis  Navnkimdighed,    i  det   man  har  tillagt  ham  den 

Tanke  at  blive  Danmarks  Konge  efter  Christoffer  af  Bajerns  uven- 
tede Død  1448.  Huitfeldt  fortæller  derom,  at  da  Svenskerne  havde 
valgt  sig  en  Særkonge  i  Carl  Knutsson,  «bleve  de  danske  foraar- 
sagede  at  se  dennem  og  om  efter  en  Herre  og  Konge;  paa  de 
Tider  var  en  af  vore  danske  Riddere,  som  havde  gjort  sig  stor 
Forhaabning  derpaa,  hvis  Navn  skal  forblive  her  uformeldt*.  Huit- 
feldts  Kilde  er  i  dette  Tilfælde  som  saa  ofte  Svaning,  der  heller 
ikke  nævner  Ridderens  Navn;  dette  erfarer  man  derimod  af  Cornelius 
Hamsfort,  som  fortæller  herom  i  sin  Biografi  af  K.  H.s  Sønnesøn 
og  Navne,  Biskoppen  af  Odense.  Det  er  altsaa  en  Slægttradition 
i  Familien  Gyldenstjeme ;  dog  ses  den  kun  at  have  gaaet  ud  paa, 
at  Enkedronning  Dorothea  skulde  have  haft  Lyst  til  at  ægte  K.  H. 
Selv  i  denne  formindskede  Skikkelse  er  Sagnet  meget  usandsynligt; 
K.  H.  var  i  alt  Fald  allerede  1446  forlovet  med  sin  senere  Hustru, 
og  dette  gjør  jo  Dronningens  Ønske  lidet  troligt  og  vanskelig  op- 
fyldeligt. Hvorledes  det  end  forholder  sig  hermed,  tør  man  vistnok 
med  fuld  Sikkerhed  sige,  at  der  aldeles  ikke  var  Tale  om  at  gjøre 
den  unge  K.  H.  til  Danmarks  Konge;  det  vilde  stride  fuldstændig 
mod  hele  Tidsalderens  Tænkesæt,  og  naar  man  har  henvist  til,  at 
Adelsmanden  Carl  Knutsson  dog  blev  taget  til  Konge  i  Sverige, 
vare  Forholdene  her  jo  i  alle  Maader  anderledes  end  i  Danmark. 
Hvad  nyere  Forfattere  have  udmalet  om  den  danske  Tronprætendent 
i  1448,  er  da  ganske  løse  og  usandsynlige  Gætninger. 

-    Vedel  Simonsen,    Rugaards  Hist.  I,  2,   13  f.     Hist.  Tidsskr.  5.  R.  I,  535. 

Kr,  Erslev, 

Gyldenstjeme,  Knud  Henriksen,  — 1568,  Biskop.  Mester 
Knud  Henriksen,  som  han  sædvanlig  kaldes,  indtil  han  o.  1526  op- 
tog Navnet  «von  Stem*  og  kort  efter  Gyldenstjeme,  var  Søn  af 
ovfr.  nævnte  Henrik  Knudsen  G.  (f  15 17).  Efter  at  have  faaet 
gejstlig  Uddannelse  og  taget  Magistergraden  blev  han  Sekretær  i 
Christian  II's  Kancelli,  1520  forlenet  med  Ring  Nonnekloster  ved 
Skanderborg  og  s.  A.  ved  sin  Slægtning  Biskop  Ove  Billes  Anbe- 
faling Domprovst  i  Viborg.  «Jeg  haaber,  at  han  skal  blive  eders 
Naade  en  tro  Mand,»  skrev  Biskoppen  til  Kongen.  Da  den  jyske 
Opstand  udbrød,  brugtes  han  ogsaa  tillige  med  Ove  Bille  som 
Mægler  mellem  Kongen  og  de  oprørske  Stormænd  og  opsagde  forst 
Kongen  Troskab  omtrent  samtidig  med  Ove  Bille  og  Mogens  Gjøe. 
26.  Marts  1523  har  han  derpaa  i  Viborg  medbeseglet  Frederik  Is 
Haandfæstning,   blev  strax  optagen  i  Rigsraadet  og  var  blandt  de 

Raader,  der  ledsagede  Kongens  Søn  Hertug  Christian,  da  denne 
gjennem  Jylland  og  Fyn  drog  mod  Sjælland  og  Kjøbenhavn.  Kong 
Frederik  synes  allerede  paa  denne  Tid  at  have  udset  ham  til  Jens 
Andersen  Beldenaks  Efterfølger  som  Biskop  paa  hans  Fødeø  Fyn; 
i  alt  Fald  bød  Kongen,  at  han  skulde  forlenes  med  Bispegaarden  i 
Odense,  hvilket  dog  denne  Gang  hindredes  ved,  at  Biskop  Jens 
Andersen  kort  efter  sluttede  sig  til  Frederik  1;  men  da  Biskop  Jens 
paa  Grund  af  sin  Alder  og  sine  mange  Stridigheder  tænkte  paa  at 
trække  sig  tilbage,  bestemte  han  allerede  1527  K.  G.  til  sin  Successor, 
der  først  maatte  forpligte  sig  til,  naar  han  blev  Biskop,  at  betale 
til  Kongen  den  Sum,  der  ellers  svaredes  til  Paven  for  Bekræftelsen 
paa  Bispestillingen.  Sagen  kom  dog  først  endelig  i  Orden  14.  Marts 
1529,  da  Jens  Andersen  afstod  ham  Bispedømmet  mod  en  aarlig 
Pengesum.  Senere,  da  Katholikkemes  Had  mod  K.  G.  var  vakt, 
beskyldtes  han  for  ikke  at  have  holdt  Kontrakten;  men  dette  mod- 
bevises ved  endnu  opbevarede  Brevskaber. 

Som  Biskop  indtog  K.  G.  en  ejendommelig  Stilling.  Selv  hørte 
han  ligesom  sine  Brødre  i  mange  Henseender  mere  den  nyere  end 
den  gamle  Tid  til.  Betegnende  i  denne  Henseende  er  det,  at  han 
i  Aaret  1526  havde  ledsaget  Kongens  Datter  Dorothea  til  hendes 
Bryllup  med  den  af  Katholikkeme  saa  forhadte  «kjætterske»  Hertug 
Albrecht  af  Preussen,  og  s.  A.  var  han  det  eneste  gejstlige  Medlem 
af  Rdgsraadet,  der  medundertegnede  Kongens  og  det  verdslige  Raads 
Hævdelse  af  Aage  Sparre  som  Ærkebiskop  i  Lund  mod  Pavens 
Vilje.  Pavelig  Konfirmation  søgte  K.  G.  heller  aldrig.  Strax  efter 
sin  Udnævnelse  havde  han  en  Samtale  med  Hans  Tausen,  og  i  den 
følgende  Tid  optræder  han  i  mange  Henseender  i  evangelisk  Ret- 
ning. Vel  havde  han  ikke  paataget  sig  nogen  Forpligtelse  til  Kong 
Frederik  med  Hensyn  til  Evangeliets  Stilling,  og  i  de  Kaldsbreve, 
han  udstedte,  findes  heller  ingen  Forpligtelse  for  Præsterne  til  at 
prædike  Evangeliet;  men  dog  kaldte  han  o.  1531  Jørgen  Sadolin 
fra  Viborg  til  Odense  og  lod  ham  som  sin  Medhjælper  virke  i 
evangelisk  Aand,  medens  han  selv  i  Aaret  1532  var  i  Norge.  I 
K.  G.s  Navn  udgav  Sadolin  derpaa  (1532)  Luthers  lille  Katekismus, 
ledsaget  af  Formaninger  til  Præsterne,  og  da  Sadolin  senere  af 
denne  Grund  forfulgtes  af  Katholikkeme,  tog  K.  G.  ham  i  Forsvar. 
Fra  Odense  udgik  derpaa  (1533)  Sadolins  Oversættelse  af  den  augs- 
burgske  Konfession.  Medens  Katholikkeme  (Poul  Helgesen)  ikke 
kunne  finde  Skjældsord  nok  mod  den  troløse  « Skinbiskop »,  roses 
han   derimod  i  høje  Toner  af  Protestanterne  som   «den  ærlige  og 

fromme  Biskop*,  der  kunde  tjene  de  andre  til  Forbillede.  Under 
Herredagen  1533  efter  Kong  Frederiks  Død  har  K.  G.  lige  saa  lidt 
som  Mogens  Gjøe  og  Erik  Banner  sat  sit  Segl  imder  de  bekjendte 
Recesser,  hvorved  man  søgte  at  sætte  en  Stopper  for  Evangeliets 
videre  Udbredelse,  og  synes  at  have  forladt  Herredagen  omtrent 
samtidig  med  Mog.  Gjøe.  Den  evangeliske  Lære  synes  han  saaledes 
ikke  at  have  haft  noget  imod;  derimod  følte  han  sig  vistnok  stærkt 
af  sin  biskoppelige  Stilling  og  viste  i  verdslig  Henseende  en  ikke 
ringe  Iver,  da  han  1531  var  bleven  sat  i  Spidsen  for  sit  Stifts 
verdslige  Styrelse  og  i  denne  Stilling  maatte  træffe  Forsvarsforanstalt- 
ninger i  Anledning  af  Christian  II's  forventede  Angreb  paa  Dan- 
mark. «Han  har  hverken  villet  være  Papist  eller  evangelisk*,  siges 
om  ham  1536  i  Klageskriftet  mod  Biskopperne,  «men  har  ført  et 
eget  Regimente  for  sig  selv  og  vilde  kaldes  Herre  af  Fyn.» 

Sin  store  Selvraadighed  og  forfængelige  Overvurdering  af  egne 
Kræfter  kom  han  til  ftilde  til  at  vise,  da  han  i  April  1532  blev  sat 
i  Spidsen  for  den  Kommission,  der  med  en  dansk-lybsk  Flaade  blev 
sendt  til  Norge  for  at  undsætte  Akershus,  hvor  hans  Broder  Mogens 
G.  belejredes  af  Christian  U.  I  Følge  den  frie  Fuldmagt,  der  med- 
gaves Kommissærerne,  skulde  de  ved  Underhandlinger  eller  Vaaben- 
magt  søge  atter  at  bringe  Norge  og  dets  Indbyggere  under  Kongens 
Haand;  alt,  hvad  de  i  den  Henseende  gjorde,'  skulde  have  Gyldig- 
hed, som  om  Kongen  selv  havde  været  tilstede.  Vel  vilde  man 
senere  gjøre  gjældende,  at  dette  « Magtebrev*  kun  gjaldt  Norges 
frafaldne  Indbyggere  og  ikke  gav  Ret  til  Underhandlinger  eller 
Overenskomster  med  "Kong  Christian  personlig;  men  saa  meget  er 
sikkert,  at  Kommissærerne,  til  hvilke  ogsaa  Broderen  Mogens  G. 
regnedes,  stadig  ansaa  sig  for  berettigede  til  i  Følge  deres  Fuld- 
magt at  træde  i  Underhandlinger  med  Kong  Christian  selv.  Denne 
havde  nemlig  indtaget  en  meget  stærk  Stilling  ved  Oslo,  hvorfra 
de  ansaa  det  for  vanskeligt  at  fordrive  ham;  desuden  manglede  de 
Ryttere  til  at  kimne  afskære  hans  Forbindelser  med  det  nordligere 
Norge.  Da  Kong  Christian  derfor  selv  begyndte  at  indlede  Under- 
handlinger, afsloge  de  det  ikke;  dog  afbrødes  disse  første  Under- 
handlinger, fordi  Kongen  endnu  forlangte  Norge  for  sig.  Peder 
Skram  og  Jimker  Wilken  Steding  afsendtes  da  (17.  Maj)  til  Danmark 
for  at  kræve  Forstærkning,  især  Rytteri,  og  i  det  hele  sætte  Kong 
Frederik  ind  i  Sagernes  Stilling.  Efter  nogen  Tids  Fejdetilstand 
begyndte  Kong  Christian  imidlertid  atter  Underhandlinger;  men  da 
Kommissærerne    stadig   nægtede    at   indgaa  noget  Forlig,    hvorved 

Norge  eller  Dele  heraf  afstodes,  enedes  man  endelig  efter  Forslag 
fra  Kommissærerne  om,  at  Kongen  med  frit  Lejde  skulde  føres  til 
Kjøbenhavn  for  personlig  at  underhandle  med  sin  Farbroder;  hans 
Hær  skulde  strax  opløses  og  Norge  i  Mellemtiden  holdes  til  Kong 
Frederiks  Haand;  men  hvis  Forlig  ikke  opnaaedes,  skulde  han  enten 
føres  tilbage  til  Norge  eller  til  Tyskland.  Efter  at  selve  Lejdebrevet 
var  beseglet,  men  ikke  den  hertil  hørende  « Kontrakt*,  kom  imid- 
lertid P.  Skram  og  W.  Steding  tilbage.  De  medbragte  en  skriftlig 
Instruktion,  udstedt  2.  Juni,  hvori  det  blot  hedder  om  de  (indtil 
17.  Maj)  førte  Underhandlinger,  at  det  ikke  tyktes  Kong  Frederik 
raadeligt,  at  de  paa  en  anden  Tid  gave  sig  saa  vidt  i  Handel  med 
Kong  Christian.  Med  dette  Svar  afsendtes  P.  Skram  og  W.  Steding; 
men  da  Kong  Frederik  imidlertid  gjennem  Lybek  havde  erfaret,  at 
Underhandlingerne  vare  gjenoptagne,  og  at  Kong  Christian  skulde 
ville  begjære  Norge  eller  en  Del  deraf,  sendtes  den  kgl.  Sekretær 
Axel  Juul  efter  dem  med  en  forstærket  Ordre,  der  synes  at  have 
været  givet  baade  skriftlig  og  mundtlig  og  at  være  gaaet  ud 
paa,  at  de  aldeles  ingen  saadan  Handel  maatte  indgaa  med  Kong 
Christian,  men  skulde  slaa  ham  af  Norge.  Baade  K.  G.  og  hans 
Broder  Mogens  og  de  øvrige  Kommissærer  toge  dog  ikke  i  Be- 
tænkning alligevel  at  besegle  Kontrakten  uden  i  Forvejen  at  under- 
rette Kong  Christian  om  de  Bud,  som  vare  bragte  fra  Kjøbenhavn. 
Peder  Skram  derimod  vægrede  sig  ved  at  besegle  Kontrakten.  De 
viste  ganske  vist  herved  stor  Egenraadighed;  men  efter  det  Brev 
at  skjønne,  som  K.  G.  kort  efter  sendte  til  Kong  Frederik,  har 
hverken  han  eller  de  andre  betragtet  de  nye  Budskaber  fra  Kjøben- 
havn som  en  Gjenkaldelse  af  deres  frie  Fuldmagt  eller  et  bestemt 
Forbud  imod  at  indgaa  nogen  som  helst  Overenskomst  med  Kong 
Christian,  saa  meget  mere,  som  de  i  Virkeligheden  ikke  selv  havde 
lovet  denne  det  mindste,  men  alt  var  overladt  til  de  Underhand- 
linger, der  skulde  føres  mellem  de  to  Konger  selv.  At  de  ansaa 
det  som  den  lempeligste  Udgang  paa  den  Qaarige  Fejdetilstand,  at 
det  nu  kom  til  et  virkeligt  Forlig,  er  klart  af  alle  deres  Udtalelser 
baade  før  og  efter  Katastrofen. 

Anderledes  saa  man  Sagerne  i  Kjøbenhavn,  og  under  disse 
Forhold  viste  K.  G.  stor  Svaghed.  Alle  kastede  sig  nu  over  ham; 
af  de  øvrige  Kommissærer  var  den  norske  Rigsraad  Niels  Lykke 
forbleven  i  Norge,  og  Broderen  Mogens  var  ligeledes  fraværende. 
K.  G.  stod  ikke  med  Kraft  paa,  at  Lejdet  skulde  holdes,  men  søgte 
at  redde  sig  ud  af  Klemmen  ved  at  beskylde  Kong  Christian  for 

ikke  selv  i  et  og  alt  at  have  holdt  Kontrakten  som  Grund  til  ikke 
at  holde  Lejdet,  og  saaledes  blev  dette  brudt.  —  Folkestemningen 
rettedes  nu  mod  ham;  han  beskyldtes  for  med  Overlæg  at  have 
ført  Christian  II  i  en  Fælde,  og  i  de  Forhandlinger  med  tyske 
Fyrster,  hvori  Kong  Frederik  søgte  at  undskylde  sin  Adfærd, 
kastede  man  hele  Skylden  paa  ham.  Selv  viste  dog  hverken 
Kongen  eller  i  den  følgende  Tid  Rigsraadet  ham  nogen  synderlig 
Ugunst.  Han  vedblev  at  have  den  øverste  verdslige  Styrelse  i  Fyns 
Stift,  og  da  Grevefejden  udbrød,  viste  han  sig  ivrig  for  Christian  lIFs 
Valg  og  fik  en  Forsamling  af  den  fynske  Adel  paa  et  Møde  i 
Hjallese  ved  Odense  til  i  Juli  1534  at  slutte  sig  til  Jyderne  om  at 
anerkjende  denne;  men  da  de  grevelige  Tropper  kort  efter  besatte 
Fyn,  maatte  han  skyndsomst  flygte.  Hans  Bispestol  gaves  til  Gu- 
stav Trolle;  selv  begav  han  sig  til  Hertug  Christian  i  Jylland  og 
brugtes  af  denne  til  ansvarsfulde  Hverv.  Efter  Slaget  ved  Øxne- 
bjærg  (1535)  fik  han  atter  sin  Bispestol;  men  Glæden  varede  kim 
kort.  Da  Biskopperne  efter  Kjøbenhavns  Overgivelse  1536  fængsledes, 
blev  ogsaa  han  fangen  af  Lensmanden  Claus  Daa  og  et  Par  andre 
Adelsmænd,  netop  som  han  efter  endt  Gudstjeneste  forlod  Albani 
Kirke.  Han  løsgaves  efter  et  Aars  Fængsel,  efter  at  han  (4.  Sept. 
1537)  havde  udstedt  en  Revers  om  at  være  Kongen  og  hans  Søn 
tro  og  finde  sig  i  Religionsforandringen.  I  Rigsraadet  blev  han 
aldrig  gjenoptagen  og  levede  nu  som  verdslig  Stormand  nogle  Aar 
i  tilbagetrukken  Ro.  Han  giftede  sig  med  Jytte  Podebusk,  Enke 
efter  den  ved  Svendstrup  faldne  Rigsraad  Niels  Brock  til  Estrup  og 
Datter  af  den  rige  Rigsraad  Predbjøm  P.  Herved  fik  han  Del  i 
en  stor  Mængde  Herregaarde:  Estrup,  Aagaard  og  Nørre  Vosborg, 
ligesom  han  ogsaa  efter  sin  Broder  Gabriel  G.  fik  Restrup  Hoved- 
gaard,  og  blev  en  meget  rig  Mand. 

Imidlertid  fortsattes  de  pinlige  Forhandlinger  om  Christian  U's 
Fængsling.  Da  man  til  sidst  under  Forhandlingerne  i  Regensburg 
1541  gik  saa  vidt,  at  man  vilde  fremstille  det  hele  som  en  Sag, 
der  kun  angik  K.  G.  og  Christian  II  selv,  hvorfor  man  tilbød  at 
stille  ham  for  Retten,  hvis  Kong  Christians  Venner  vilde  anklage 
ham,  saa  blev  det  nu  nødvendigt  at  faa  K.  G.  til  at  afgive  en 
Erklæring,  hvorved  den  danske  Regerings  Fremstilling  kunde  reddes. 
I  Juni  1542  afæskedes  ham  derfor  en  Række  Svar.  Han  benægtede 
her,  at  Peder  Skram  havde  haft  nogen  mundtlig  Besked  at  overgive, 
og  paastod,  at  han  kun  havde  overrakt  ham  Kong  Frederiks  Brev, 
hvortil  han  havde  holdt  sig.     Ligeledes  benægtede  han  bestemt  at 

have  tilbudt  selv  at  tage  Kong  Christian  i  Forvaring.  Da  disse 
Svar  aabenbart  ikke  kunde  bruges  ligefrem,  opstilledes  med  juridisk 
Kløgt  en  Erklæring,  hvori  de  omtvistede  Punkter  skjultes  paa  en 
saadan  Maade,  at  K.  G.  med  nogenlunde  frelst  Samvittighed  kunde 
sætte  sit  Navn  under  og  tilsyneladende  paatage  sig  Skylden,  og 
herved  vandt  han  sig  atter  en  Stilling.  Samtidig  fik  han  nemlig 
0  Kloster  i  Pant  for  4000  Dir.;  1556  forlenedes  han  desuden  med 
Ønun  Slot  som  Pantelen  og  1557  med  Vestervig  Kloster  som  Regn- 
skabsien. Han  og  hans  Hustru  indtoge  nu  en  rig  og  anset  Stilling 
i  Aristokratiets  Rækker.  Uden  dog  at  faa  sin  Rigsraadsplads  til- 
bage anvendtes  han  i  forskjellige  vigtigere  Hverv  i  Jylland;  ogsaa 
indbødes  han  med  sin  Hustru  oftere  til  kongelige  Fester.  1559 
maatte  han  opgive  0  Kloster,  men  fik  senere  Lund  paa  Mors  i 
Pant  i  Steden.  Da  han  1559  maatte  overlade  sin  Stifsøn  Lave  Brock 
Estrup,  flyttede  han  til  Vestervig,  hvor  han  døde  8.  Dec.  1568  i  en 
høj  Alder,  vistnok  over  80  Aar  gammel,  og  ligger  begraven  i  Aar- 
hus Domkirke,  hvor  Ligstenen  endnu  findes. 

Hist.  Tidsskr.  4.  R.  III.  Heise,  Kristiem  II  i  Norge  og  hans  Fængsling 
(jvfr.  Hist.  Tidsskr.  4.  R.  VI,  L.  1 15  fif.).  Brasch,  Vemmetoftes  Hist.  I.      A,  Heise, 

Gyldenstjeme,  Knud  Pedersen^  o.  1480 — 1552,  Rigsraad,  var 
Søn  af  Peder  Nielsen  G.  til  Tim  og  Regitse  Torbensdatter  Bille 
fra  Søholm  og  maa  være  født  o.  1480,  thi  1498  blev  han  indskreven 
ved  Kjøbenhavns  Universitet.  1502  deltog  han  som  Hofsinde  i  den 
imge  Christian  II's  Tog  mod  Elfsborg;  15 17  blev  han  Lensmand 
paa  Aalholm,  men  mistede  kort  efter  denne  Forlening,  da  han  be- 
skyldtes for  at  have  været  sin  Fætter  Torben  Oxe  behjælpelig  ved 
Dyvekes  formodede  Giftmord.  Han  kastedes  i  Fængsel,  men  fri- 
gaves mod  at  forpligte  sig  til  ikke  mere  at  vise  sig  for  Kongens 
Øjne  og  opholdt  sig  i  den  følgende  Tid  paa  sin  Gaard  Tim  ved 
Ringkjøbing.  Sin  voldsomme  Karakter  viste  han  dog  ogsaa  her; 
thi  kort  efter  klagedes  til  Christian  II  over  en  raa  og  voldsom 
Adfærd,  han  havde  vist  mod  en  Bonde.  —  Af  Frederik  I  blev 
K.  G.  strax  1523  udnævnt  til  Lensmand  paa  Vordingborg  og  deltog 
fra  nu  af  lige  til  sin  Død  paa  en  meget  fremtrædende  Maade  i 
Tidens  Begivenheder.  I  Juli  1524  har  han  medbeseglet  den  af  en 
Del  Adelsmænd  indgaaede  Forpligtelse  til  at  modstaa  Luthers  Kjæt- 
teri,  blev  af  Frederik  I  udnævnt  til  Fodermarsk  og  deltog  som  saa- 
dan det  følgende  Aar  i  Kampen  i  Skaane  mod  Søren  Norby,  men 
sendtes  i  Juni  Maaned  af  Johan  Rantzau  og  de  skaanske  Raader  til 

Sverige  for  at  fremskynde  den  af  Kong  Gustav  lovede  Hjælp.  Han 
skal  have  været  meget  ivrig  for  at  faa  Søren  Norbys  fangne  Med- 
hjælper Otte  Stigsen  (Ulfeldt)  henrettet,  af  Forbitrelse  over,  at  denne 
havde  ladet  afbrænde  Lyngbygaard  i  Skaane,  der  havde  tilhørt  den 
1523  afdøde  Jens  Holgersen  Ulfstand,  med  hvis  Datter  Sidsel  K.  G. 
fik  denne  Gaard  i  Besiddelse;  men,  tilføjer  Sagnet,  da  Otte  Stigsen 
lovede  at  vise  ham,  hvor  en  af  Christian  II  efterladt  Skat  af  arabisk 
Guld  var  gjemt,  fik  han  ham  benaadet,  men  nu  kunde  Otte  Stigsen 
ikke  finde  Skatten,  hvorover  K.  G.  maatte  døje  megen  Spot  af  sine 
jævnlige.  Sagnet  er  dog  vist  upaalideligt;  i  alt  Fald  synes  K.  G. 
først  o.  1528  at  være  bleven  gift  med  Sidsel  Ulfstand. 

1  Avg.  1525  ombyttede  K.  G.  Vordingborg  Len,  som  Henrik 
Gjøe  nu  fik  (ovfr.  S.  29),  med  Kalundborg  og  blev  1529  optagen  i 
Rigsraadet.  Som  Rigsraad  ledsagede  han  samme  Aar  Kongens  Søn 
Hertug  Christian  paa  dennes  bekjendte  Rejse  til  Norge  for  at  ordne 
de  urolige  Forhold  i  dette  Rige.  I  Maj  1531  maatte  han  afstaa 
Kalundborg  Len  til  Mogens  Gjøe,  men  forlenedes  til  Gjengjæld  med 
Nykjøbing  Slot  paa  Falster,  der  hørte  til  det  Eiikegods,  der  var 
bestemt  for  Frederik  Ts  Dronning  Sophie.  Som  Lensmand  her  fik 
han  en  Del  at  gjøre  med  Graabrødrenes  Opgivelse  af  deres  Kloster, 
uden  dog  selv  endnu  at  have  sluttet  sig  til  Luthers  Parti.  Da 
Christian  II  i  Juli  Maaned  1532  var  bragt  til  Kjøbenhavn,  overdroges 
det  K.  G.  tillige  med  Otte  Krumpen  og  et  Par  holstenske  Raader 
at  føre  den  ulykkelige  Konge  til  Sønderborg  (9.  Avg.  1532).  Det 
var  første  Gang,  de  atter  saas  siden  Dyvekes  Dage.  Sit  Had  til 
Kongen  skal  han  ved  denne  LejUghed  have  vist  paa  en  raa  Maade, 
i  det  han  med  voldsom  Haand  rev  det  gyldne  Vlieses  Ordenskjæde 
af  Kongens  Hals,  ja  endog  skal  have  trukket  ham  i  Skj  ægget,  en 
Raahed,  der  fremkaldte  stor  Forbitrelse  mod  ham  hos  Christian  II*s 
Tilhængere. 

Paa  Herredagen  i  Kjøbenhavn  1533  efter  Kong  Frederiks  Død 
sluttede  K.  G.  sig  til  det  katholske  Parti;  han  var  saaledes  blandt 
Hans  Tausens  Dommere.  I  Juni  1534  sendtes  han  i  Anledning  af 
Grev  Christoffers  Angreb  paa  Holsten  af  det  sjællandsk-skaanske 
Raad  til  Hertug  Christian  (III)  for  at  undskylde,  at  Raadet  paa 
Grund  af  de  i  Malmø  udbrudte  Uroligheder  ikke  for  Øjeblikket 
kunde  yde  Hertugdømmerne  den  traktatmæssige  Hjælp.  Her  fra 
vendte  han  tilbage  til  Kjøbenhavn  til  det  til  St.  Hansdag  beram- 
mede Kongevalg;  men  da  Grev  Christoffer  pludselig  landede  paa 
Sjælland,  ilede  han  tilbage  til  sin  Forlening  Nykjøbing.    Han  søgte 

forgjæves  at  faa  Vaabenstilstand  indtil  Mikkelsdag  for  imidlertid  at 
kunne  sætte  sin  Lensherre,  Dronning  Sophie,  ind  i  Forholdene, 
men  maatte  22.  Avg.  overgive  Slottet  til  Anders  Bille  og  Mikkel 
Blick,  der  vare  sendte  imod  ham  med  en  stor  Krigsmagt,  og  blev 
som  Fange  ført  til  Kjøbenhavn,  hvor  han  nu  udsonede  sig  med 
Grev  Christoffer  og  blev  dennes  Lensmand  paa  Krogen  (Kronborg). 
I  Slutningen  af  Aaret  deltog  han  i  den  skaanske  Adels  Felttog  mod 
de  Tropper,  som  Kong  Gustav  havde  sendt  Christian  III  til  Hjælp. 
I  Jan.  1535  blev  han  derpaa  stævnet  til  Møde  i  Kjøbenhavn,  men 
tillige  med  en  Del  andre  Rigsraader  under  den  store  Forbitrelse, 
som  den  skaanske  Adels  Frafald  fra  Greven  havde  fremkaldt,  uden 
videre  tagen  til  Fange  og  20.  Maj  ført  til  Malmø,  hvor  han  sad 
fængslet,  indtil  han  i  Jan.  1536  tillige  med  de  øvrige  fangne  Adels- 
mænd førtes  til  Meklenborg.  Efter  Kjøbenhavns  Overgivelse  i  Juli 
1536  overgaves  han  til  Christian  III,  sad  i  nogen  Tid  som  Fange 
i  Rensborg  og  senere  i  Kjøbenhavn,  indtil  han  28.  Okt.  fik  sin  fulde 
Frihed  mod  at  forpligte  sig  til  Troskab  mod  Christian  III  og  dennes 
Slægt.  Han  fik  strax  sin  Plads  i  Rigsraadet  tilbage  og  blev  ud- 
nævnt til  Marsk.  Meningen  hermed  synes  at  have  været,  at  han 
skulde  have  afløst  Hr.  Tyge  Krabbe  som  Rigsmarsk,  og  han  kalder 
sig  i  et  Brev  af  3.  Dec.  ogsaa  « Danmarks  Riges  Marsk »;  men  Tyge 
Krabbe  beholdt  dog  Stillingen  som  Rigsmarsk;  K.  G.  blev  derimod 
« Hofmarskal »,  og  saaledes  adskiltes  fra  nu  af  disse  to  tidligere 
forenede  Embeder. 

Under  Christian  III  indtog  K.  G.  saaledes  atter  en  betydelig 
Stilling;  1537  fulgte  han  Kongen  til  Fyrstemødet  i  Brunsvig, 
deltog  1539  i  Forhandlingerne  i  Brømsebro  med  Gustav  Vasa  og 
ledsagede  1548  den  unge  Hertug  Frederik  (II)  paa  dennes  Hyldings- 
rejse  til  Oslo.  Ogsaa  Kalundborg  havde  han  1536  faaet  tilbage, 
og  i  Aaret  1549  blev  det  ham,  der  her  skulde  faa  Opsyn  med  den 
fangne  Christian  II,  med  hvem  han  i  sin  Ungdom  havde  haft  saa 
mange  baade  gode  og  onde  Dage.  Aarene  havde  dog  nu  mildnet 
dem  begge;  de  nærmede  sig  begge  stærkt  det  70.  Aar.  Mod  Kong 
Christian  synes  K.  G.  ogsaa  nu  at  have  vist  saa  stor  Lemfældighed, 
som  det  gik  an  efter  de  Paalæg,  han  stadig  modtog  om  at  passe 
godt  paa  Fangen.  Den  tidligere  saa  strænge  og  voldsomme  Mand 
var  ogsaa  bleven  gudfrygtig.  Han  har  saaledes  efterladt  sig  en 
lang  Salme  «om  vor  kristelige  Tros  Artikler  og  besynderlig  om  vor 
Herre  Jesu  Christi  Pines  Historien.  Hverken  Indhold  eller  Form 
bærer    mindste    Spor    af  poetisk   Begavelse;   men    Peder  Palladius 

Dansk  biogr.  Lex.     VI.  Juli  iZ^a.  2$ 

«oversaa»  den,  og  i  hans  Bearbejdelse  fandt  den  Optagelse  i  flere 
senere  Salmebøger. 

K.  G.  døde  paa  Kalundborg  20.  Juni  1552.  Med  Sidsel  Ulfstand, 
der  først  døde  1575,  og  som  skal  have  været  en  virksom  og  kraftig 
Kvinde,  havde  han  7  Børn,  deriblandt  de  her  nævnte  Sønner  Axel  og 
Peder.  —  Et  mærkeligt  Vidnesbyrd  om  sit  Had  til  Sigbrit  efterlod  han 
sig  paa  Tim  i  selve  Sigbrits  Ligsten,  som  han  skal  have  opstillet  paa 
Tim  og  ladet  været  Gjenstand  for  Haan  af  forskjellig  Art.  Stenen 
har  vel  været  bestemt  til  at  skulle  dække  Sigbrits  Grav  ved  Datterens 
Side  i  Karmeliterklosteret  i  Helsingør.  Brudstykker  af  denne  mær- 
kehgc  Ligsten  ere  gjenfundne  ved  Timgaard. 

Allen,  De  tre  nord.  Rigers  Hist  II,  320  f.  Skanska  Herregårdar  IV: 
Trolle-Liungby,  m.  Till.  Ny  kirkehist.  Saml.  IV,  428  ff.  Aarb.  f.  nord.  Oldk. 
og  Hist.  1879,  S.  56  ff.  A,  tieise, 

Gyldenstjeme,  Mogens,  1485 — 1569,  Rigsraad,  Søn  af  ovfr. 
nævnte  Henrik  Knudsen  G.  (f  15 17),  tjente  først  Kong  Hans  som 
Smaadreng,  senere  Kongens  Svigersøn,  Markgreven  af  Brandenborg, 
og  derpaa  Hertugen  af  Wurttemberg.  Under  Otte  Krumpens  Tog 
til  Sverige  1520  førte  han  Rigsbanneret;  i  det  blodige  Langfredags- 
slag  ved  Upsala  blev  han  haardt  saaret,  men  reddet  af  den  unge 
Peder  Skram  og  fik  Ridderslaget  af  Kong  Christians  egen  Haand 
ved  Kroningen  i  Stockholm.  Kort  efter  rejste  han  udenlands,  be- 
søgte det  hellige  Land,  hvor  han  efter  Tidens  Skik  badede  sig  i 
Jordans  Vande,  og  blev  slaaet  til  « Ridder  af  den  hellige  Grav». 
Dels  paa  Hen-,  dels  paa  Tilbagfevejen  besøgte  han  Cypern,  Kreta 
og  Rhodus,  og  da  denne  0  netop  paa  denne  Tid  (Nov.  1522)  fra- 
toges Johanniterriddeme  af  Sultan  Suleiman  II,  er  det  vel  ikke  helt 
usandsynligt,  at  M.  G.  har  deltaget  i  denne  berømte  Kamp.  Da 
han  paa  Tilbagevejen  i  Aaret  1523  kom  til  Tyskland,  fik  han 
Underretning  om  Kong  Christians  Udjagelse.  I  et  Brev  til  Kongen 
undskyldte  han  sig  for  at  begive  sig  til  denne,  uden  dog  ligefrem 
at  opsige  ham  Huldskab  og  Troskab;  men  da  han  ved  sin  Hjem- 
komst fandt  hele  sin  Slægt  i  Kong  Frederiks  Tjeneste,  gjorde  han 
ligesaa,  hvorpaa  han  1527,  i  sit  42.  Aar,  sendtes  til  Norge  i  et  vig- 
tigt Hverv  og  indtager  fra  nu  af  en  betydelig  Stilling  lige  til  sit 
82.  Aar. 

I  Norge  havde  Kong  Frederiks  Magt  hidtil  været  meget  ringe. 
Paa  Bergenhus  sad  Hr.  Vincents  Lunge  som  Statholder  nordenijælds, 
myndig  og  selvraadig;    paa  Akershus  havde  han  faaet  den  svage 

Og  upaalidelige  Hr.  Oluf  Galde  indsat  som  Statholder  søndenijælds. 
Kong  Christians  Fribyttere  gjorde  Havet  usikkert,  og  man  ventede 
et  Angreb  paa  Norge  hvert  Øjeblik.  Da  sendtes  M.  G.  i  Foraaret 
1527  til  Norge  med  en  Flaadeafdeling;  først  skulde  han  rydde  Havet 
for  Skipper  Clement  og  andre  Fribyttere;  derpaa  skulde  han  løbe 
til  Oslo  og  se,  hvorledes  han  paa  bedste  Maade  med  Lempe  kunde 
faa  Akershus  Slot  i  sin  Magt,  gribe  Hr.  Oluf  Galde  og  skikke  ham 
til  Kjøbenhavn  død  eller  levende;  kunde  han  ikke  med  det  gode 
faa  Slottet  i  sin  Haand,  maatte  han  bruge  Magt.  Tillige  fik  han 
Breve  med  til  det  norske  Raad  om  at  overgive  Slottet  til  ham; 
det  hele  skulde  jo  have  Udseende  af  at  gaa  rolig  og  lovlig  til; 
navnlig  lyder  det  medgivne  Brev  til  Hr.  Oluf  Galde  helt  anderledes 
end  Instruktionen.  Man  ben3rttede  heri  den  Brand,  der  nylig  var 
overgaaet  Akershus,  som  Paaskud  til  at  faa  Slottet  fra  ham,  og 
Kongen  lovede  da  til  Gjengjæld  at  ville  ramme  Hr.  Olufs  bedstel 

Det  var  saaledes  et  meget  vanskeligt,  næsten  slibrigt  Hverv, 
der  var  lagt  i  M.  G.s  Haand;  men  han  besad  Egenskaber,  der 
gjorde  ham  vel  skikket  hertil.  Uforsagt  Mod  var  hos  ham  forenet 
med  stor  Aandsnærværelse  og  en  snild  Opfindsomhed  i  Farens 
Stund.  Han  var  ikke  bange  for  at  tage  et  Ansvar  paa  sig,  selv 
om  han  derved  ikke  saa  nøje  fulgte  den  Befalings  Ordlyd,  han 
havde  faaet,  naar  han  kunde  naa  det  Maal,  han  ansaa  for  det 
bedste.  Men  ligesom  hans  Broder  Knud  hørte  han  Overgangstiden 
til  og  var  i  visse  Henseender  smittet  af  dens  Mangel  paa  moralsk 
Fasthed;  List  og  Lempe  var  han  ikke  bange  for  at  bruge;  over 
for  sine  Fjender  var  han  en  farlig  og  snu  Modstander,  over  for 
sine  Venner  maaske  ikke  altid  fuldt  paalidelig.  Hvervet  lykkedes 
denne  Gang  for  ham;  han  fik  med  Lempe  Akershus  i  sin  Haand 
og  opnaaede  ogsaa  det  norske  Raads  Anerkjendelse,  men  megen 
ond  Omtale  undgik  han  ikke.  Vincents  Lunge,  der  blev  i  høj 
Grad  forbitret  over,  hvad  der  skete  i  Oslo,  beskylder  ham  for  under 
givet  Lejde  at  have  lokket  Hr.  Oluf  Galde  til  sig  og  derpaa  « taget 
ham  ved  Halsen ».  Dette  synes  dog  at  være  urigtigt;  tvært  imod 
lovede  M.  G.  ham  Erstatning  i  andre  Len  og  sendte  ham  ikke  til 
Danmark.  Han  beskyldtes  derfor  ogsaa  af  sine  Uvenner  i  Kjøben- 
havn for  at  have  overtraadt  sin  Instrux;  men  da  Hovedøjemedet 
var  naaet,  fik  han  let  Tilgivelse  herfor  og  indsattes  til  Befalings- 
mand i  hele  det  -søndenfjældske  Norge. 

Som  Lensmand  paa  Akershus  gjennemskuede  M.  G.  snart  den 
norske  Gejstligheds  hemmelige  Vedhængen  ved  Christian  ll's  Sag. 

Med  Kraft  optraadte  han  som  Almuens  Talsmand  mod  Gejstlig- 
hedens formentlige  Overgreb;  selv  bliver  han  under  disse  Forhold 
mere  og  mere  « luthersk*.  Medens  han  1530  under  et  Ophold  i 
Danmark  endnu  ytrede,  at  det  gaar  sælsomt  til  med  Guds  Ords 
Tjenere  der  i  Landet,  skriver  han  Aaret  efter,  at  det  kunde  være 
meget  godt,  om  de  norske  Biskopper,  som  da  ventedes  til  Dan- 
mark i  Anledning  af  en  Herredags  Afholdelse,  kunde  faa  noget  af 
Guds  Ord  at  høre.  Stadig  frygtede  han  Angreb  fra  Christian  Il's 
Side,  især  da  han  erfarede,  at  Gustav  Trolle  forklædt  som  Bjærg- 
mand  hemmelig  gjennemrejste  Landet.  Fra  Danmark  fik  han  dog 
stadig  den  Efterretning,  at  det  paatænkte  Angreb  ikke  gjaldt  ham, 
og  da  saa  Sommeren  1531  var  forbi,  og  Efteraarsstormene  indfandt 
sig,  følte  han  sig  mere  tryg  og  sendte  en  Del  af  sin  svage  Besæt- 
ning omkring  i  Lenene  for  at  indkræve  Skatterne.  Da  kom  Chri- 
stian II  uventet  til  Oslo  9.  Nov.  1531;  alt  faldt  fra;  selv  havde  M.  G. 
i  Øjeblikket  kun  en  Snes  Mands  Besætning  i  en  til  Dels  forfalden 
Fæstning;  thi  han  blev  som  Lensmand  kun  knapt  underholdt  af 
den  sparsommelige  Frederik  I  og  havde  selv  maattet  spæde  godt 
tjL  af  sit  eget  for  at  udbedre  det  afbrændte  Slot  noget. 

Under  disse  Forhold  tabte  M,  G.  ikke  et  eneste  Øjeblik  Fat- 
ningen. Han  satte  sig  i  Forsvarsstand,  saa  godt  han  kunde,  og 
nægtede  at  udlevere  Fæstningen.  Dog  gik  han  (23.  Nov.)  efter 
Forslag  fra  Christian  Il's  Side  ind  paa  en  Vaabenstilstand,  saaledes  at 
han  skulde  overgive  Slottet  til  Kongen  ved  Midfaste,  hvis  han  ikke 
inden  den  Tid  fik  Undsætning.  Han  sendte  strax  Bud  til  Dan- 
mark om  at  faa  blot  40  Mand  snarest;  han  skulde  nok  sørge  for, 
at  de  kom  ind  paa  Slottet,  og  virkelig  lykkedes  det  dgsaa  i  en 
mørk  Vinternat  i  Jan.  1532  at  faa  40  Landsknægte  indsmuglede, 
medens  Christian  II  paa  denne  Tid  med  største  Delen  af  sin  Hær 
var  draget  til  Vigen.  M.  G.  beg}aidte  strax  Fjendtligheder;  hævn- 
gjerrig,  som  han  kunde  være,  hvorom  ogsaa  hans  Breve  vidne,  af- 
brændte han  strax  det  lige  over  for  liggende  rige  Cistercienserabbedi 
paa  Hovedøen,  hvis  Abbed  havde  sluttet  sig  til  Christian  II,  og 
tugtede  med  Liv  og  Lyst  Oslos  frafaldne  Borgere.  Christian  II 
betragtede  ikke  disse  40  Mand  som  en  Undsætning  og  blev  meget 
forbitret  over  M.  G.s  « Troløshed*.  En  Undsætning,  som  i  April 
forsøgtes  af  Peder  Skram  og  Tile  Giseler  (ovfr.  S.  22),  mislykkedes 
paa  Grund  af  Isforholdene ;  men  endelig  7.  Maj  kom  den  store 
Undsætning  under  hans  Broder  Knud  G.  (S.  380). 

M.  G.s  tapre   og  snu  Forsvar  af  Akershus  fandt  fortjent*  An- 

erkjendelse  hos  Frederik  I,  som  derfor  indsatte  ham  til  Medlem  af 
Krigskommissionen  ved  Broderens  Side  og  i  private  Breve  særlig 
anbefalede  ham  at  tage  sig  af  Sagernes  Ordning;  tillige  opfordrede 
han  ham  til  at  søge  at  komme  til  Underhandling  med  Christian  II's 
Landsknægte  og  faa  Hæren  opløst.  Denne  Opfordring  fik  stor 
Indflydelse  paa  M.  G.s  Holdning  og  bidrog  meget  til,  at  man  ind- 
lod sig  i  Underhandlinger,  ikke  blot  med  Landsknægtene,  men  med 
Christian  II  selv,  hvoraf  Resultatet  som  bekjendt  blev,  at  Christian  II's 
Hær  opløstes,  og  han  selv  førtes  ned  til  Kjøbenhavn  for  nærmere 
at  underhandle  med  sin  Farbroder.  At  M.  G.  var  meget  ivrig  for 
at  opnaa  dette  Resultat,  er  sikkert  nok,  og  er  han  her  gaaet 
videre,  end  Kongens  Breve  til  ham  gave  Anledning  til,  saa  har 
han  vel  stolet  paa,  at  det  skulde  gaa  denne  Gang  som  i  Aaret 
1527,  da  han  fik  Akershus  i  sin  Magt,  nemlig  at  man  bagefter  vilde 
godkjende,  hvad  han  havde  gjort.  Selv  drog  han  med  Flaaden  til- 
bage til  Kjøbenhavn;  thi  han  havde  faaet  et  længe  næret  Ønske 
opfyldt,  at  forlade  Norge,  hvor  han  altid  havde  følt  sig  utilpas. 
Han  forlenedes  med  Malmøhus,  som  han  tiltraadte  i  Avg.  s.  A.,  og 
ægtede  nu,  i  sit  48.  Aar,  Anne  Sparre,  Datter  af  Rigsraad  Mourits 
S.  til  Svanholm  (Skunipgaard),  der  allerede  var  tilsagt  ham  1531. 
Derimod  deltog  M.  G.  ikke  i  Forhandlingerne  i  Kjøbenhavn  om 
Christian  II's  Skæbne,  hvorfor  han  ogsaa  senere  med  Styrke  frem- 
hævede, at  han  ikke  havde  nogen  Skyld  i  Lejdebruddet,  som  han 
synes  at  have  misbilliget. 

Under  Forholdene  efter  Kong  Frederiks  Død  sluttede  M.  G. 
sig  til  Mogens  Gjøe;  han  var  saaledes  blandt  de  Mænd,  der  ud- 
virkede Hans  Tausens  Tilbagevenden  til  Kjøbenhavn,  og  var  Mellem- 
mand mellem  Jørgen  Kock  paa  den  ene  og  Mogens  Gjøe  og  Erik 
Banner  paa  den  anden  Side  under  de  Forhandlinger,  der  førtes  om 
at  sætte  Hertug  Christian  paa  Tronen.  Men  i.  Juni  1534,  da  Op- 
røret i  Malmø  pludselig  udbrød,  lokkedes  han  under  Venskabs 
Maske  til  Jørgen  Kocks  Hus,  hvor  han  blev  tagen  til  Fange,  og 
Malmøhus  blev  jævnet  med  Jorden.  Under  sit  Fangenskab  for- 
fattede han  et  interessant  Forsvarsskrift  for  sin  Adfærd  i  Norge; 
det  er  som  næsten  alt,  hvad  der  skriver  sig  fra  M.  G.s  flittige  Pen, 
kvikt  og  livlig  skrevet;  med  Styrke  hævder  han,  at  han  altid  har 
holdt  sig  Kong  Frederiks  Breve  efterrettelig,  og  han  omtaler  lige 
saa  lidt  som  hans  Broder  Knud  med  et  eneste  Ord  den  saakaldte 
mundtlige  Kontraordre;  men  selvfølgelig  gaar  han  let  hen  over  de 
svage  Punkter,  og  Skriftet  maa  benyttes  med  Kritik.    Da  Grev  Chri- 


Digitized  by  VjOOQIC 


^go  Gyldenstjeme,  Mog. 

Stoffer  fik  Magten  i  Skaane,  blev  M.  G.  efter  o.  2  Maaneders  Fangen- 
skab frigiven  mod  at  slutte  sig  til  denne  og  forlenedes  med  Lind- 
holm og  Falsterbo  som  Pantelen  efter  hans  da  afdøde  Svigerfader. 
Da  Greven  fik  Fyn  i  sin  Magt,  forlenedes  M.  G.  med  Hindsgavl 
og  Hagenskov,  sidstnævnte  efter  Reinwald  v.  Heidersdorf,  der  var 
gift  med  hans  Broderdatter,  ligesom  han  af  Greven  fik  Brev  paa 
hele  Iversnæs,  indtil  hans  Moder  og  Søskende  gik  Greven  til  Haande, 
selvfølgelig  for  at  bevare  Godset  for  Familien.  I  Slutningen  af 
Aaret  faldt  han  imidlertid  ligesom  hele  den  øvrige  skaanske  Adel 
atter  fra  Greven  og  sluttede  sig  strax  til  Christian  III,*  der  optog 
ham  i  Rigsraadet  (inden  12.  Febr.  1535).  Han  maatte  efter  Øxne- 
bjærgslaget  igjen  opgive  sine  fynske  Forleninger,  men  beholdt  Lind- 
holm og  Falsterbo.  Under  den  følgende  Del  af  Grevefejden  var 
han  en  af  Hovedføreme  i  Skaane  under  Belejringerne  af  Lund, 
Landskrone  og  Malmø  og  har  derpaa  i  Okt.  1536  som  Rigsraad 
deltaget  i  de  store  Forhandlinger  i  Kjøbenhavn,  der  førte  til  Kon- 
gens Haand fæstning  og  den  store  Rigsdagsreces,  hvorved  Reforma- 
tionen indførtes. 

Medens  Knud  Gyldenstjeme  i  den  følgende  Tid  indtog  en  mere 
tilbagetrukken  Stilling,  steg  M.  G.,  der  dog  havde  lige  saa  stor,  om 
ikke  større,  Del  i,  at  Oslooverenskomsten  var  bleven  sluttet,  fra  den 
ene  Værdighed  til  den  anden.  Som  Rigsraad  deltog  han  i  mange  for- 
skjellige  Møder  baade  i  Ind-  og  i  Udland;  oftere  var  han  Statholder 
eller  Befalingsmand  i  Skaane  og  fik  gode  Forleninger  (1542 — ^49 
Dragsholm,  1549 — 54  Malmøhus,  derpaa,  da  dette  overgaves  til 
Eiler  Hardenberg  som  Hofmester  for  den  unge  Hertug  Frederik,  der 
nu  fik  sin  Residens  her,  1554 — 58  Laholm,  1558 — 67  Halmstad, 
foruden  en  Del  Klosterforleninger  og  andre  Herligheder).  1543  var 
han  Anfører  for  en  Flaade  paa  40  Skibe,  der  krydsede  i  Nordsøen 
mod  Hollænderne;  hans  egenhændige  Dagbog  over  dette  Togt  er 
endnu  bevaret  og  mærkelig  ved,  at  Begyndelsen  er  skreven  med 
Runer.  1548  ledsagede  han  Prinsesse  Anna  paa  det  store  Brude- 
tog til  Sachsen  som  Dronning  Dorotheas  Hofmester,  hvilket  vistnok 
har  givet  Anledning  til,  at  han  i  ældre  Skrifter  opføres  som  Rigs- 
hoftnester,  en  Stilling,  han  dog  aldrig  opnaaede.  Da  man  1555 
frygtede  en  Overrumpling  af  Krogen  (Kronborg)  og  Landskrone, 
blev  M.  G.  i  Kongens  Fraværelse  indsat  til  Statholder  i  Kjøbenhavn 
med  vidtstrakt  Fuldmagt,  hvorpaa  han  fra  Juni — Avg.  sendtes  til 
Nordsøen  for  at  rense  Havet  for  de  mange  franske  og  skotske 
«Søtyve»,    der   færdedes  langs  de  norske  Kyster.     Da  Peder  Oxe 

1558  faldt  i  Unaade,  fik  M.  G.,  der  synes  at  have  hørt  til  denne 
ærgjerrige  Mands  værste  Fjender,  derpaa  hans  Stilling  som  Stat- 
holder paa  Kjøbenhavns  Slot.  I  denne  ansvarsfulde  Stilling,  som 
han  beholdt  til  o.  1566,  fik  han  en  overordentlig  stor  Indflydelse  i 
mange  Retninger,  og  selv  efter  at  Eiler  Hardenberg  ved  Frederik  II' s 
Tronbestigelse  var  bleven  Rigshofmester,  træder  denne  saa  vel  som 
Rigsmarsken,  den  gamle  Otte  Krumpen,  fuldstændig  i  Skygge  for 
M.  G.  Under  den  kort  efter  udbrudte  Syvaarskrii?:  er  det  Kjøben- 
havns Statholder,  der  maa  sørge  baade  for  Udrustningen  af  Flaaden 
og  for  Hærens  Proviantering  og  Forplejning,  foruden  at  en  Mængde 
andre  Sager  stadig  gik  gjennem  hans  Haand.  Den  nu  o.  Soaarige 
Mand  synes  dog  ikke  at  have  været  denne  Stilling  fuldt  voxen, 
selv  om  de  store  Mangler,  der  viste  sig  i  Hærens  Forplejning  og  i 
hele  Krigsførelsen,  for  en  Del  maa  søges  i  hele  den  daværende 
Administrations  Ynkelighed.  Klagerne  lyde  stadig  fra  Hærens 
Førere,  især  Daniel  Rantzau  og  Krigskommissæreme,  Rigsraademe 
Steen  Rosensparre  og  Peder  Bille;  den  indholdsrige  Brewexling, 
som  i  den  Anledning  førtes  mellem  dem  og  M.  G.,  er  en  af  de 
vigtigste  Kilder  til  Syvaarskrigens  Historie.  Kongens  Vrede  synes 
ogsaa  ved  flere  Lejligheder  at  være  kommen  til  Udbrud  mod  den 
gamle  Statholder,  og  til  sidst  førte  al  denne  Ynkelighed  til,  at  man 
kaldte  Peder  Oxe  tilbage,  hvorpaa  denne  i  Slutningen  af  1566  eller 
Begyndelsen  af  1567  afløste  M.  G.  som  Statholder  og  kort  efter  blev 
Rigshofmester. 

M.  G.  var  da  o.  82  Aar  gammel  og  henlevede  sine  sidste  Aar 
i  Ro  for  Statssager,  men  ikke  for  Familiesorger.  Anne  Sparre  var 
pludselig  død  i.  Avg.  1564;  skjønt  M.  G.  først  giftede  sig  i  sit  48. 
Aar,  fik  de  dog  22  Børn.  Han  sørgede  paa  bedste  Maade  for 
deres  Opdragelse,  og  flere  af  Sønnerne  studerede  i  Wittenberg 
under  Reformatorernes  Opsyn;  men  hans  Sønner  Frands  og  Henrik 
stredes  endnu  i  Faderens  Dødsaar  med  den  gamle,  svage  Mand 
om  Besiddelsen  af  deres  Arv,  saa  Frederik  II  i  et  af  sine  bekjendte 
hvasse  Breve  maatte  true  Sønnerne  med  de  haardeste  Straffe,  hvis 
de  ikke  lode  deres  gamle  Fader  i  Fred.  For  øvrigt  efterlod  M.  G. 
en  betydelig  Godsrigdom  til  sine  Børn.  Foruden  Gyldenstjememes 
Ejendomme  Iversnæs,  hvori  han  dog  1548  afstod  sin  Andel  til  sin 
Broder  Christoffer,  og  Restrup,  hvori  han  fik  Del  efter  sine  Søskende, 
havde  han  med  sin  Hustru  faaet  Del  i  Svanholm  og  Bjersgaard  i 
Skaane.  1540  havde  han  af  Kronen  kjøbt  Tommerup  i  Skaane  med 
betydeligt  tilliggende  Gods,  og  1546  fik  han  af  Kronen  det  tidligere 

Bispelen  Fiiltofte  i  Skaane  med  betydeligt  Gods  som  Vederlag  for 
sin  Part  af  den  svenske  Adelsmand  Niels  Bielkes  i  Danmark  ind- 
dragne Gods,  som  hans  Fader,  Henrik  G.,  i  sin  Tid  havde  erhvervet 
sig.  Omtrent  fra  1557  af  skriver  han  sig  til  «Stjæmholmi,  vistnok 
det  samme  som  det  af  ham  ombyggede  Tommerup.  Hans  Bestræ- 
belser for  at  komme  i  Besiddelse  af  det  store  Gods  i  Skaane,  der 
tilhørte  hans  Hustrus  Slægtning  den  svagelige  Axel  Rosenkrantz 
og  dennes  umyndige  Søn  Claus,  mislykkedes  derimod,  og  den  gamle 
M.  G.  maatte  til  sidst  med  Sorg  se  paa,  at  disse  Ejendomme  kom 
i  hans  «Ven»  Peder  Oxes  Haand.  Han  viste  sig  i  hele  denne  Sag 
og  i  sin  Adfærd  mod  den  med  disse  Personer  beslægtede  Peder 
Christensen  Dyre  (IV,  378)  som  en  meget  snild,  men  farlig  Ven  og 
overordentlig  godskjær  Personlighed,  som  det  ikke  var  raadeligt  at 
komme  i  Lag  med. 

M.  G.  døde  8.  Okt.  1569  i  Kjøbenhavn,  noget  over  84  Aar 
gammel.  Saaledes  siges  i  Ligprædikenen,  som  6.  Marts  1570  holdtes 
i  vor  Frue  Kirke  af  Niels  Hemmingsen  (efter  mindre  paalidelige  Kilder 
døde  han  9.  Okt.,  88  Aar  gammel).  Ingen  skal  dog  kunne  beskylde 
Niels  Hemmingsen  for  at  have  rost  den  gamle  Mand,  der  havde 
ført  et  saa  indholdsrigt  Liv  og  trods  sine  mange  Skyggesider  dog 
var  en  fremtrædende  Personlighed,  for  meget.  Ikke  med  et  enesjte 
Ord  nævnes  han  i  den  lange  Prædiken;  kun  roses  han  i  den  ved- 
føjede korte  Levnedsbeskrivelse  i  al  Almindelighed  for  Gudsfrygt, 
og  denne  er  næppe  forfattet  af  Niels  Hemmingsen. 

Niels  Hemmingsen^  Ligpræd.  ov.  M.  G.,  1570.  Heise,  Kristiem  II  i  Norge 
og  hans  Fængsling  S.  16  ff.  Hist.  Tidsskr.  5.  R.  V.  Personalhist.  Tidsskr. 
2.  R.  VI.  A.  Hase. 

Gyldenstjeme,  Mourits  Nielsen,  — 1504,  Rigsraad,  var  en 
Søn  af  Niels  Pedersen  G.  til  Aagaard  og  Pernille  Mogensdatter 
Munk.  Efter  sin  Fader  arvede  han  Aagaard  i  Jylland,  Bregentved 
i  Sjælland  og  Markie  i  Skaane,  desuden  en  Del  mindre  Hovedgaarde 
i  Vendsyssel:  Ellinggaard,  Lerbæk,  Nibstrup  og  flere.  Fra  1470 
havde  han  Han  Herred  i  Forlening  som  Pantelen,  1480—94  var  han 
Lensmand  paa  Aalborghus,  1484 — 89  tillige  paa  Lundenæs.  Han 
var  en  af  sin  Tids  ansete  Mænd,  o.  1477  indtraadte  han  i  Rigs- 
raadet,  hvoraf  han  var  Medlem  til  sin  Død,  dog,  som  det  synes, 
med  en  kort  Afbrydelse  1500 — i.  Som  Rigsraad  deltog  han  i  de 
paa  hans  Tid  hyppig  forekommende  Møder  med  de  svenske,  saa- 
ledes  særlig  i   Kalmar   1495.     Han  var  en  af  de  Rigsraader,    der 

1500  ledsagede  Prinsesse  Elisabeth  paa  hendes  Bryllupsrejse  til 
Brandenborg.  Talrige  bevarede  Aktstykker  vedrørende  ham  give 
gode  Bidrag  til  Tidens  politiske  og  Kulturhistorie.  1468  blev  han 
gift  med  Margrethe  Turesdatter  Bielke,  Datter  af  den  unionsvenlige 
svenske  Rigsraad  Ture  Tureson  B.  til  Kraagerum  i  Smaaland.  Han 
var  død  16.  Febr.  1504  og  blev  begravet  i  Sortebrødrekloster  i  Vi- 
borg, hvor  ogsaa  hans  i  Aaret  1507  afdøde  Hustru  hviler.  Hans 
eneste  Barn,  Datteren  Anne,  blev  gift  med  Oluf  Stigsen  Krognos 
til  Bollerup. 

Danske  Mag.  3.  R.  III,  251  ff.     Brasch,   GI.  Eiere  af  Bregentved  S.  25  fif. 

Mollerup, 

Gyldenstjeme,  Otte,  — 1551,  til  Iversnæs,  var  en  Søn  af 
ovennævnte  Henrik  Knudsen  G.  (f  15 17).  1529  var  han  paa  Akers- 
hus  hos  Lensmanden  der.  Broderen  Mogens,  og  1532  træffes  han 
atter  i  Norge,  som  en  af  Førerne  for  Tropperne  mod  Christian  II. 
Strax  efter  at  han  havde  været  med  til  at  underskrive  dennes 
skæbnesvangre  Lejdebrev  og  Overenskomsten  med  ham  (i.  Juli), 
sendtes  han  af  Broderen  Biskop  Knud  G.,  den  øverste  af  Frederik  Ts 
beftildmægtigede,  til  Danmark  med  Melding  om  Expeditionens  Ud- 
fald. 1535  nævnes  han  som  kongl.  Hofsinde,  men  da  han  omtrent 
ved  denne  Tid  udkjøbte  sine  Medarvinger  af  Bygholm  Len,  traadte 
han  sandsynligvis  samtidig  ud  af  Hoftjenesten.  Som  Panthaver  sad 
han  inde  med  dette  Len  lige  til  sin  Død.  1536  var  han  med  at 
indkræve  Sølvskatten  i  Jylland,  og  1548  ftilgte  han  Kongedatteren 
Anna  til  Sachsen,  men  den  meste  Tid  synes  han  at  have  tilbragt 
paa  Bygholm,  hvor  han  ogsaa  døde  i.  Juli  (ell.  23.  Juni)  155 1.  I 
det  nærliggende  Horsens,  hvor  han  havde  ejet  flere  Gaarde,  fandt 
han  sit  sidste  Hvilested.  Hans  Enke,  Helvig  Gjøe,  en  Datter  af 
Rigshofmesteren  Mogens  G.,  blev  mange  Aar  efter  hans  Død  gift 
med  Mogens  Gjøe  til  Bremersvold,  sig  selv  til  liden  Baade  (s.  ovfr. 
S.  84).  C.  F.  Bricka, 

Gyldenstjeme,  Peder,  — 1594,  Rigsmarsk,  til  Tim,  som  han 
arvede  efter  sin  Fader,  ovfr.  nævnte  Knud  Pedersen  G.  (f  1552), 
var  i  Slutningen  af  Christian  UPs  og  i  Begyndelsen  af  Frederik  IPs 
Tid  Hoijunker.  1562  synes  han  at  have  rejst  i  Tyskland,  1563  blev 
han  Fændrik  ved  Hoffanen,  og  1565  førte  han  i  Svarteraaslaget 
Rendefanen,  i  Spidsen  for  hvilken  han  deltog  ogsaa  i  de  følgende 
Aars  Kampe,  især  i  Daniel  Rantzaus  berømte  Vinterfelttog  1567 — 68. 
Et  Minde  om  hans  Krigsfærd  er  efter  Sagnet  Kirkeklokken  i  Tim 

Kirke,  der  skal  have  siddet  i  et  svensk  Klokketaarn.  Efter  at  han 
1560  havde  faaet  Hind  og  Ulvborg  Herreder  i  Forlening,  hvilke 
han  beholdt  til  sin  Død,  blev  han  1572  Lensmand  paa  Baahus, 
som  han  1576  ombyttede  med  Vestervig  Kloster  for  saa  ikke  oftere 
at  skifte  Forlening.  1572  blev  han  Rigsraad  og  var  i  denne  Egen- 
skab ved  Dronning  Sophies  Kroning  s.  A.  med  at  bære  Himlen 
over  hende.  Da  Rigsmarskembedet  1575  blev  ledigt,  faldt  Valget 
paa  ham,  som  naturligt  var  efter  hans  Fortid.  Af  de  mange  Hverv, 
der  i  de  følgende  Aar  betroedes  ham,  kan  foruden  jævnlige  Møn- 
stringer af  Adelens  Ryttere  nævnes,  at  han  1576  var  en  af  de  8 
kongl.  Kommissærer,  der  sammen  med  lige  saa  mange  hertugelige 
i  Kolding  forhandlede  forskjellige  Tvisteæmner  mellem  Kongen  og 
hans  Farbroder  Hertug  Hans,  at  han  1579  som  en  af  Kongens 
beftildmægtigede  deltog  i  Odensemødet,  hvor  det  sles\4gske  Lens- 
spørgsmaal  fandt  sin  endelige  Afgjørelse,  at  han  1584  fulgte  med 
Prinsen  (Christian  IV)  paa  hans  Hyldingsrejse  om  i  Landet,  og  at 
han  1586  var  med  at  repræsentere  Frederik  II  ved  dennes  Sviger- 
moders, Hertuginde  Elisabeth  af  Meklenborgs,  Begravelse  i  Giistrow. 
Halvandet  Aar  senere  stod  han  ved  sin  egen  Herres  Kiste  i  Ros- 
kilde Domkirke  med  det  store  Rigssværd  i  Haanden. 

Naar  P.  G.  ikke  fik  Sæde  i  det  Firemandsudvalg,  som  Rigs- 
raadet  1588  betroede  Rigets  Styrelse  under  Christian  IV's  Mindre- 
aarighed,  uagtet  han  som  Marsk  indtog  den  næstfomemste  Plads  i 
Raadet,  kan  der  have  været  forskjellige  Grunde  hertil.  I  Regelen, 
men  næppe  tilstrækkelig  afhjemlet  hedder  det,  at  han  selv  ønskede 
sig  fritagen  for  saa  byrdefuldt  et  Hverv;  det  er  dog  ogsaa  muligt, 
at  Forbigaaelsen  skriver  sig  fra,  at  han  ikke  har  været  en  af  de  4 
ældste,  og  at  man  ved  Valget  netop  mere  har  taget  Hensyn  til 
Alderen  end  til  Rangen.  I  Aaret  1590  var  han  dog  for  en  kort 
Tid  et  Slags  extraordinært  Medlem  af  Regeringen.  1593  nedlagde 
han,  formodentlig  i  Følelsen  af  svigtende  Kraft,  sin  Marskværdighed, 
og  25.  Febr.  1594  døde  han.     Liget  jordedes  i  Tim  Kirke. 

Det  er  gaaet  P.  G.  efter  hans  Død,  som  det  i  Tidernes  Løb 
er  gaaet  saa  mange  af  dem,  der  en  Gang  have  været  med  at  styre 
Land  og  Rige:  Mindet  om  hans  vistnok  dygtige  Virksomhed  i  Sta- 
tens Tjeneste  er  for  længst  blegnet  og  kan  nu  næppe  opfriskes 
uden  i  utydelige  Omrids.  I  hans  Hjemstavn  derimod  har  Erin- 
dringen om  ham  og  hans  Færd  der  paa  Egnen  levet  længe,  men 
rigtignok  indhyllet  i  Sagnenes  luneftilde  Fantasidragt.  Timgaard, 
der  ligger   et  Par  Mil  nord  for  Ringkjøbing,    gjenopførte  han  som 

et  prægtigt  Herresæde  i  det  i6.  Aarhundredes  Stil  med  4  Treetagers 
Fløje  og  3  Taame,  og  her  gjæstedes  han  af  sin  Konge  i  Følge 
Sagnet,  der  véd  at  fortælle,  hvorledes  han  under  de  Festligheder, 
hvortil  dette  Besøg  gav  Anledning,  vakte  sin  kongelige  Gjæsts  Mis- 
nøje ved  overmodig,  maaske  ikke  uden  Paavirkning  fra  Gaardens 
gode  Vinkjælder,  at  tilraabe  ham  et  «PytU,  da  han  i  Væddekjørsel 
naaede  forbi  Kongens  Vogn,  et  Udraab,  hvorfra  Talemaaden :  «Pytl 
sa'e  Per  til  Kongen, »  efter  den  folkelige  Forklaring  skal  have  sin 
Oprindelse.  Muligvis  have  Sagnene  Ret  i  at  fremstille  P.  G.  som 
den  kraftige,  men  noget  hensynsløse  PersonUghed,  det  vilde  i  hvert 
Fald  ikke  være  underligt,  om  noget  af  Faderens  Karakter  var  gaaet 
i  Arv  til  Sønnen;  vist  er  det  imidlertid,  at  han  ikke  manglede 
aandelige  Interesser.  Anders  Vedel  nævner  ham  som  sin  Velgjører, 
og  det  vides,  at  han  interesserede  sig  for,  at  Mag.  Hans  Mogensens 
Oversættelse  af  Ph.  Comines'  franske  Historie  skulde  se  Dagens  Lys. 

P.  G.  var  ugift,  og  heri  maa  vel  en  Grund  søges  til,  at  der 
ikke  efter  hans  Død  udkom  nogen  Ligprædiken  over  ham,  inde- 
holdende hans  Biografi,  især  da  hans  Pengeforhold  ikke  synes  at 
have  været  de  bedste  paa  det  Tidspunkt,  maaske  som  en  Følge  af 
hans  store  Byggeforetagender.  Han  skyldte  Kongen  ikke  mindre 
end  15000  Rdl.,  en  for  de  Tider  meget  betydelig  Sum.  Foruden 
Tim  havde  han  ejet  Gaarden  Bønned  paa  Falster,  men  den  overlod 
han  1585  Kronen  mod  Gods  i  Jylland. 

Nødskov,  Beskr.  ov.  Thimgaard,   1787.  Q,  F,  Bficka, 

Gyldenstjeme»  Preben  (Predbjøm),  1548 — i6i6,  Rigsraad,  til 
Vosborg,  fødtes  26.  Okt.  1548  paa  (Gammel)  Estrup  og  var  en  Søn 
af  ovfr.  nævnte  Knud  Henriksen  G.  (f  1568).  Allerede  1563  fik 
han  Del  i  en  Forlening,  i  det  Han  Herred  blev  givet  ham  og  2 
Søstre  i  Pant,  men  1567  overlode  de  3  Søskende  dette  Pantelen  til 
Broderen  Henrik  mod  at  faa  St.  Hans  Kloster  i  Viborg  i  Steden. 
1573  forlenedes  han  med  Vestervig  Kloster,-  og  s.  A.  fratraadte  han 
sin  Stilling  ved  Hove,  hvor  han  i  nogle  Aar  havde  været  Hofjunker. 
1576  ombyttede  han  Vestervig  med  Aastrup,  i  Steden  for  hvilket 
han  1595  fik  Bøvling,  som  han  vistnok  ønskede  paa  Grund  af  dets 
Beliggenhed  i  Nærheden  af  hans  Gaard  (Nørre)  Vosborg,  og  som 
han  da  ogsaa  beholdt  Resten  af  sit  Liv.  Desuden  var  han  forlenet 
med  Skarpenbergs  Gods  paa  Mors  1594—95  og  med  Malmøhus 
1595 — 97.  1588  var  han  med  at  bære  Frederik  II's  Lig  ved  den 
højtidelige  Begravelse  i  Roskilde.     1595  sendtes  han  sammen  med 

Ove  Lunge  og  Laurids  Kruse  til  et  Møde  med  russiske  Afsendinger 
i  Malmis  i  Lapland  for  at  drøfte  Spørgsmaalet  om  Norges  Grænser 
i  Nord  og  Højhedsretten  over  de  der  boende  Lapper;  men  den 
lange,  besværlige  Rejse  omkring  Nordkap  var  forgjæves,  da  Russerne 
udebleve,  og  efter  nogle  Ugers  Venten  maatte  de  danske  Udsen- 
dinger vende  hjem  med  uforrettet  Sag.  Ved  den  store  Rigsraads- 
udnævnelse  1596  kom  P.  G.  ind  i  Rigens  Raad  og  deltog  derpaa 
i  Kroningshøjtidelighedeme.  1602  var  han  en  af  den  danske  Konges 
Repræsentanter  ved  dennes  Søster  Hedevigs  Bryllup  med  Kurfyrsten 
af  Sachsen  i  Dresden,  og  det  følgende  Aar  ledsagede  han  Chri- 
stian IV  til  Hyldingen  i  Hamborg.  Under  Kongens  Besøg  i  Eng- 
land 1606  var  han  en  af  de  Rigsraader,  der  førte  Regeringen  her 
hjemme.  1610  fulgte  han  Kongen  og  Prinsen  til  dennes  Hylding 
i  Oslo,  ligesom  han  1613  paa  ny  var  i  Norge  som  Kongens  Led- 
sager til  Herredagen  i  Skien.  Som  han  saaledes  jævnlig  havde 
været  om  Kongens  Person,  træffes  han  endnu  faa  Uger  før  sin 
Død  i  dennes  Selskab  ved  et  af  de  kongelige  Drikkelag  paa  Rosen- 
borg, trofast  til  det  sidste  i  sin  Herres  Tjeneste.  Med  Døden  paa 
Læberne  ilede  han  hjem  til  Vosborg,  hvor  han  drog  sit  sidste 
Suk  o.  23.  Juli  i6t6.  I  den  nærliggende  Ulvborg  Kirke  minder 
et  prægtigt  Monument  om  ham,  og  paa  Rosenborg  hænger  hans 
Portræt. 

28.  Avg.  1580  ægtede  han  Birgitte  (Steensdatter)  Rosensparre, 
der  allerede  2.  April  1583  berøvedes  ham  ved  Døden.  22.  Juni  1589 
stod  hans  andet  Bryllup,  og  det  paa  en  saadan  Maade,  at  det  ind- 
bragte ham  en  alvorlig  Irettesættelse  fra  Regeringen  og  paadrog 
ham  en  Bøde,  i  det  der  mod  Forordningernes  udtrykkelige  Bud 
var  blevet  danset  under  Maaltidet,  og  dette  var  begyndt  omtrent 
ved  det  Klokkeslæt,  da  det  skulde  have  været  endt.  Brudens  Navn 
var  Mette  (Eriksdatter)  Hardenberg.  Hun  overlevede  ham  (f  1629). 
(Om  hende  vil  findes  en  egen  Artikel.)  At  han  var  en  Mand,  der 
ikke  blot  delte  sin  Samtids  Overtro,  men  ogsaa  havde  en  mærkelig 
Lyst  til  at  udbrede  den,  viste  han,  baade  da  han  lod  en  Beretning 
om  sin  anden  Hustrus  Besættelse  af  Djævelen  nedskrive  for  at  ud- 
give den  i  Trykken,  og  da  han  lod  en  1614  i  Limfjorden  fangen 
Sild,  hvorpaa  man  mente  at  kunne  se  Skrifttegn,  afbilde  og  sendte 
Afbildningerne  omkring.  —  Foruden  Vosborg,  der  ligger  ikke  langt 
fra  Storaaens  Udløb  i  Nissum  Fjord,  og  hvis  Bygninger  han  for- 
skjønnede,  ejede  han  Vraa  i  Vendsyssel,  Totterupholm  i  Faxe 
Herred,    hvilken  sidste  Gaard  1588  tilfaldt  ham  eller  rettere  hans 

eneste  Barn  af  første  Ægteskab,  Datteren  Jytte  G.,  og  Svanholm  i 
Skaane.    Med  sin  anden  Hustru  havde  han  flere  Børn.    C.  F.  Bricka, 

Gyldenstjeme»  Sibylle,  1540 — i6ii,  var  Datter  af  ovennævnte 
Hr.  Mogens  G.  (f  1569)  og  blev  født  paa  Lindholm  Slot  i  Skaane 

22.  Marts  1540.  Kun  2  Aar  gammel  blev  hun  sendt  til  Birgitte 
Gjøe,  Herluf  Trolles,  i  hvis  Hus  hun  forblev  i  14  Aar,  lige  til 
sin  Trolovelse  med  Eskil  Gjøe  til  Skjørringe  (ovfr.  S.  65).  Deres 
Bryllup    stod    i    Kjøbenhavn    21.  Sept.  1558.     S.  G.,    der   allerede 

23.  Dec.  1573  blev  Enke,  vedblev  at  høre  til  Fru  Birgitte  Gjøes 
nærmeste  Kreds  og  synes  i  det  hele  at  have  været  en  af  Samtiden 
meget  anset  Frue,  hvis  Hus,  ogsaa  i  hendes  lange  Enkestand,  var 
meget  søgt  som  en  Art  Opdragelsesanstalt  for  unge,  adelige  Jom- 
fruer, af  hvilke  flere  havde  blivende  Ophold. der,  en  i  26  Aar,  en 
anden  endog  i  38  Aar.  Ogsaa  berømmes  hun  for  sin  Godgjørenhed 
mod  de  fattige.  Hun  havde  den  Sorg  at  miste  de  8  af  sine  9  Børn, 
før  hun  selv  hensov  11.  Marts  161 1  i  Sortebrødreklosteret  i  Næstved. 

J.  M.  Krummerup,  Ligpræd.  ov.  S.  G.  T/dset, 

Gylding,  Jørgen,  — 1765,  Maler.  Om  hans  Herkomst  og 
Ungdom  vides  lidet  eller  intet.  Han  var  en  dygtig  Emaille-  og 
Porcellænsmaler  og  blev  meget  sysselsat  af  Hoffet,  fra  1757  med  fast 
aarlig  Løn.  Ogsaa  var  han  en  Tid  lang  knyttet  til  den  kgl.  Porcel- 
lænsfabrik.  Af  hans  Arbejder  kan  nævnes  forskjellige  emaillerede 
Portrætter  af  Frederik  V,  en  Venus,  en  Adam  og  Eva,  ligeledes  i 
Emaille,  12  Portrætter  af  de  oldenborgske  Konger  paa  Porcellæn, 
en  «Ecce  homo»  med  de  12  Apostle  (Rosenborg).  I  1758  udførte  han 
et  stort  Stykke:  Frederik  V  omgivet  af  Kunster  og  Videnskaber; 
det  sprang  for  ham  i  Dden,  o^  efter  en  Tradition,  som  Weinwich 
har  opbevaret,  skal  han  have  taget  sin  Død  af  Sorg  og  Ærgrelse 
herover.  Han  døde  imidlertid  først  19.  Dec.  1765.  Hans  Enke, 
Amalie  Christine,  fik  af  Kongen  en  liden  Pension. 

Meier,  Fredensborg  S.  181  f.  Weinwich,  Kunstens  Hist  i  Danm.  og  Norge 
S.  169  f.  Weilbach,  Konstnerlex.  Nyrop,  Den  danske  Porcellænsfabrikations 
Tilbliven  S.  18.  26.  JP,  J,  Meter. 

GWch,  Jacob  Guide  Theodor,  1801 — 77,  siesvig -holstensk 
Politiker,  født  29.  Maj  1801  i  Flensborg,  Søn  af  Overretsadvokat 
Ludvig  August  G.  (f  16.  Jan.  1838),  studerede  i  Kiel,  Gøttingen  og 
Heidelberg,  tog  1823  den  juridiske  Doktorgrad  i  Gøttingen  og  1824 
juridisk  Embedsexamen  paa  Gottorp.    Aaret  efter  blev  han  Under- 

retsadvokat  i  Flensborg,  flyttede  1827  til  SlesVig  og  blev  1830  Over- 
og  Landretsadvokat.  Han  kastede  sig  tidlig  ind  i  det  politiske  Liv 
og  blev  sammen  med  Beseler  en  af  Slesvig-Holsteinismens  ivrigste 
Talsmænd.  1840  opnaaede  han  i  Aabenraa  Valg  til  Stænderne, 
men  det  var  dog  først  i  Samlingen  1842,  i  hvilken  han  var  Vice- 
præsident, at  han  ved  sine  statsopløsende  Forslag  og  sine  hidsige 
Udfald  imod  alt  dansk  bidrog  saa  væsentlig  til  at  skærpe  de 
nationale  Modsætninger.  Det  var  nærmest  hans  berygtede  «Fort 
mit  dem  Stempel  der  Knechtschaftl5f>  (om  Mærket  « Dansk  Ejendom* 
paa  Skibene),  som  gav  Stødet  til,  at  Peter  Hiort  Lorenzen  talte 
Dansk  i  Stænderne.  Ogsaa  i  Samlingen  1844  var  han  Vicepræsident, 
ligeledes  i  den  slesvig-holsten-lauenborgske  Advokatforening.  1  Marts 
1848  var  han  Medlem  af  den  holstenske  Deputation  i  Kjøbenhavn 
og  en  Maaned  efter -Medlem  af  50  Mands  Udvalget  i  Frankfurt. 
1848  og  1849  sad  han  i  den  tyske  Rigsforsamling  som  første  Præ- 
sident i  Centralfraktionen  Landsberg,  1849 — 5^  i  <lc^  slesvig-hol- 
stenske  «Landesversammlimg»,  1850  og  185 1  som  Vicepræsident. 
Udelukket  fra  Amnestien  efter  Oprørets  Undertrykkelse  valgtes  han 
1853  til  Borgmester  i  Buxtehude,  men  da  den  danske  Regering 
intervenerede,  fordi  han  ikke  var  løst  fra  sit  Undersaatsforhold, 
nægtede  den  hannoveranske  Regering  at  stadfæste  hans  Valg.  1859 
blev  han  preussisk  Kredsretsraad  i  Bergen  paa  Rygen,  tog  1876  sin 
Afsked  og  døde  der  2.  April  1877.  Han  har  skrevet  talrige  Af- 
handlinger i  juridiske  Tidsskrifter  og  en  stor  Mængde  politiske 
Artikler  i  « Kieler  Correspondenzblatt»,  «Itzehoer  Wochenblatt», 
« Hamburger  Nachrichten»  og  4cWandsbecker  Bote». 

Albcrti,  Schlesw.-holst.-lauenb.  Schriftsteller-Lex.    ff^  ^.  Hiørt- Lorenzen, 

Gylland,  Anders  Nilssøn,  1781 — 1833,  norsk  Bygdedigter. 
Han  blev  født  16.  Febr.  1781  i  Horgs  Annexsogn  under  Størens 
Præstegjæld  i  Throndhjems  Stift,  hvor  hans  Fader  var  Skoleholder. 
Som  Barn  skal  han  have  været  saa  lidet  lærenem,  at  han  agtedes 
næsten  for  en  Tomsing.  Men  det  varede  ikke  længe,  før  han 
lagde  baade  Lærelyst  og  Begavelse  for  Dagen,  og  allerede  før  sin 
Konfirmation  var  han  saa  langt  fremme,  at  han  kimde  bistaa  Fa- 
deren i  hans  Gjeming.  23  Aar  gammel  blev  han  Kirkesanger  i 
sin  Fødebygd.  Forskjellig  Modgang  —  deriblandt  forsmaaet  Kjær- 
lighed —  øvede  imidlertid  skadelig  Indflydelse  paa  hans  Livsførelse; 
han  hengav  sig  til  vilde  Udsvævelser,  der  havde  hans  Afsættelse  fra 
Kirkesangerbestillingen   til  Følge.     Siden  førte  han  i  en  hel  Aar- 

række  et  omflakkende,  lidet  lykkeligt  Liv.  Ved  Udkommanderingen 
i  1814  gjorde  han  Tjeneste  som  Underofficer  og  vankede  senere  hen 
om  i  de  throndhjemske  Bygder,  snart  som  Køgemester,  snart  som 
Privatlærer.  I  sine  sidste  Leveaar,  da  han  havde  sluttet  sig  til 
Haugianeme,  boede  han  paa  en  liden  Gaardpart  i  sin  Hjembygd, 
som  hans  Venner  havde  kjøbt  til  ham.  Her  døde  han  ugift 
9.  Nov.  1833. 

G.  var  Forfatter  af  ikke  faa  religiøse  Sange  samt  en  frugtbar 
Lejlighedspoet.  Som  saadan  staar  han  hos  den  nordemjældske 
Almue  i  et  ikke  ringe  Ry,  der  dog  næppe  er  ganske  fortjent,  for 
saa  vidt  som  en  stærk  Paavirkning  af  Peter  Dass',  M.  C.  Volqvartz' 
og  Claus  Frimanns  Digtning  næsten  overalt  gjør  sig  gjældende. 
Ulige  større  Originalitet  udfolder  han  derimod  i  sine  Skjæmteviser 
paa  guldalsk  Maalføre,  der  i  spændstig  Humor*  ikke  staa  tilbage  for 
de  bedst  fortalte  norske  Folkeæventyr.  Af  hans  Digte  ere  kun  meget 
faa  trykte,  og  de  ville  saaledes  vistnok  inden  kortere  eller  længere 
Tid  være  hjemfaldne  til  Glemselen.  Uden  al  Betydning  for  den 
nyere  norske  Litteratur  har  hans  Digtning  dog  ikke  været;  i  alt 
Fald  danner  den  i  visse  Henseender  Forløberen  for  N.  R.  Østgaards 
Forfatterskab. 

O.  S.  Hansen,  Bygdefortælling,  Optegnelser  fra  Tydalen,  Tromsø  1873. 
Øverland,  Fra  en  svunden  Tid,  Chra.  1888.  Q,  A,  Øverland, 

Gyllembourg,  Carl  Frederik  (Ehrensvård),  1767 — 1815,  Poli- 
tiker og  landøkonomisk  Forfatter.  Han  blev  født  7.  Jan.  1767. 
Hans  Forældre  vare  Carl  Friherre  Ehrensvård,  General  og  Chef  for 
det  svenske  Artilleri  (f  1770)  og  Anna  Antoinette  f.  Gyllenborg. 
Som  landflygtig  antog  G.  Moderens  Navn,  kun  lidt  anderledes  bog- 
staveret. —  Den  unge  G.s  Uvilje  mod  Gustav  III's  Regeringsforan- 
staltninger  næredes  ved  Enkedronningens  Hof,  hvor  han  var  bleven 
antagen  som  Page,  og  forøgedes,  da  han  efter  endt  Officersexamen 
kom  til  at  gjøre  Tjeneste  i  Artilleriet,  blandt  hvis  Befalingsmænd 
Kongen  havde  nogle  af  sine  ivrigste  Modstandere.  Den  Del  af 
Oppositionen,  som  mente,  at  Kongens  Død  var  den  eneste  Frelse 
for  Fædrelandet,  fandt  derfor  et  af  sine  villigste  Redskaber  i  den 
unge  politiske  Enthusiast  G.  Sammensværgelsen  var  slet  forberedt, 
men  den  førte  dog  til,  at  Gustav  III  16.  Marts  1792  saaredes 
dødelig.  G.  dømtes  af  Svea  Hofret  til  at  miste  Ære,  Gods  og 
Livet  ved  Halshugning;  men  Højesteret  formildede  Dommen  til 
Landsforvisning  og  Tab  af  Adelskab  og  alle  borgerlige  Rettigheder, 

en  Straf,  der  sikkert  var  alt  for  haard  i  Forhold  til  G.s  Brøde,  der 
kun  bestod  i,  at  han  havde  maattet  love  Oberst  Liljehom  at  bringe 
ham  Melding  om  Kongens  Død  og  var  rede  til  at  parere  Ordre  fra 
sin  foresatte.  Major  Hartmansdorff,  som  ogsaa  var  impliceret  i 
Sammensværgelsen.  —  G.  forlod  nu  sit  Fødeland  med  den  Beslut- 
ning at  træde  i  fransk  Krigstjeneste;  men  den  jakobinske  Revolu- 
tion af  lo.  Avg.  1792  og  navnlig  Septembermyrderierne  holdt  ham 
tilbage.  Efter  at  G.  en  Tid  havde  styret  en  Gaard,  en  af  hans 
Venner  havde  kjøbt  i  Holsten,  og  i  Direktoriets  Periode  atter  gjort 
en  forgjæves  Rejse  til  Frankrig  for  at  blive  ansat  i  Militærtjenesten, 
besluttede  han  at  bosætte  sig  i  Danmark.  I  Kjøbenhavn  traadte 
han  i  venskabeligt  Forhold  til  flere  frisindede  Forfattere  som  Rahbek 
og  P.  A.  Heiberg  og  blev  af  den  sidste  indført  i  hans  Hus.  Dette 
skulde  dog  faa  skæbnesvanger  Betydning  (s.  den  følgende  Artikel). 
Da  G.  i  Dec.  1801  var  bleven  viet  til  Heibergs  fraskilte  Hustru, 
bosatte  Ægteparret  sig  paa  den  lille  Gaard  Ruhedal  (Gyrstinge 
Sogn,  Sorø  Amt),  som  G.,  der  altid  havde  haft  Lyst  til  og  Inter- 
esse for  Landvæsenet,  havde  kjøbt.  Da  Ruhedal  nogle  Aar  efter 
brændte,  flyttede  de  til  Hovedstaden.  Her  var  det,  at  G.  efter 
Modtagelsen  af  en  Præmie  fra  det  kgl.  Landhusholdningsselskab 
søgte  Avdiens  hos  dettes  Præses,  Kronprinsen,  rimeligvis  for  sam- 
tidig at  anbefale  sig.  Da  imidlertid  Kronprinsen  paa  sin  ligefremme, 
barske  Vis  svarede  G.,  at  «den,  som  havde  været  utro  mod  én 
Herre,  ogsaa  kunde  være  det  mod  en  anden »,  indleverede  G.  en 
Memoire,  hvori  han  gjennem  en  udførlig  Beretning  om  Begiven- 
hederne i  Stockholm  1792  søgte  at  forsvare  og  undskylde  sit  For- 
hold i  Katastrofen.  Efter  den  Tid  synes  G.  at  være  stegen  i  den 
unge  Fyrstes  Gunst,  og  da  Gustav  IV's  afsindige  Regimente  under 
Napoleonskrigene  i  Aarhundredets  Begyndelse  havde  bragt  Sverige 
til  Undergangens  Rand,  og  et  Tronskifte  af  alle  fornuftige  Svenskere 
ansaas  for  aldeles  nødvendigt,  var  G.  en  af  Frederik  VI's  ivrigste 
Agenter.  Skandinaviske  Sympathier,  der  den  Gang  begyndte  at 
røre  sig  i  begge  Landene,  og  Lyst  til  at  tjene  sit  nye  Fædrelands 
Herre  turde  her  have  været  lige  virksomme  hos  G.,  og  det  var 
ham  en  stor  Skuffelse,  at  den  danske  Tronkandidatur  blev  forkastet 
af  det  svenske  Statsraad  og  Rigsdagens  hemmelige  Udvalg.  Ogsaa 
for  Norges  nye  Konstitution  nærede  G.  megen  Interesse,  og  han 
var  den  første,  der  i  1814  foreslog  at  gjøre  « Dagen  for  Norges  nye 
Skabelse  til  en  national  Højtidsdage.  —  Som  Ægtemand  og  Fader 
har  han  faaet  det  bedste  Lov  af  sin  Hustru  og  Stifsøn.    Den  Tone 

for  Anstand  og  Høviskhed,  som  paa  G.s  Tid  har  været  raadende 
i  de  svenske  Adelskredse,  skal  (efter  Traditionen)  i  ikke  ringe  Grad 
have  meddelt  sig  baade  til  Fru  Gyllembourg  og  J.  L.  Heiberg. 
G.  døde  1815. 

Svenskt  biograf.  Lex.,  Ny  Foljd,  III.  J.  L.  Heiberg:  Thomasine  Gyllem- 
bourg og  P.  A.  Heiberg.     Halvorsen,  Norsk  Forf.  Lex.  II,  210. 

H,  SchwanenfiUgeL 

Gyllembourg-Ehrensv&rdy  Thomasine  Christine,  1773 — 1856, 
Forfatterinde.  Him  var  en  Datter  af  Stadsmægler  og  Dispachør  i 
Kjøbenhavn  Johan  Buntzen  i  hans  andet  Ægteskab  med  Anna  Bo- 
lette f.  Sandgaard,  som  i  en  Alder  af  17  Aar  var  bleven  gift  med 
den  23  Aar  ældre  Mand.  Han  var  en  hjærtensgod,  paalidelig 
Karakter  og  tillige  en  højtbegavet,  original  Natur  med  mange 
Interesser  uden  for  sin  egentlige  Lfvsgjeming,  især  med  en  Sans 
for  astronomiske  Studier,  som  gik  i  Arv  til  hans  berømte  Barnebarn; 
hun  var  af  et  stille,  sværmerisk  Naturel  og  hensank  efter  det  første 
Barns,  en  Søns,  Død  i  en  Tungsindighed,  der  først  spredtes,  da 
Datteren  Thomasine  kom  til  Verden  9.  Nov.  1773  som  den  ældste 
af  4  Søstre.  Hun  blev  sine  Forældres  Afgud,  men  mistede  allerede 
i  en  Alder  af  o.  8  Aar  sin  Moder.  Faderen  saa  med  Stolthed  og 
Glæde  hendes  ualmindelige  Evner  udvikle  sig  og  ytrede  ofte:  «Det 
er  rent  galt,  at  hun  er  bleven  en  Pige,  hun  burde  være  en  Dreng*, 
hvorved  han  dog  ingenlunde  vilde  antyde  et  maskulint  Element  i 
hendes  Natur,  men  kun  sigtede  til  hendes  usædvanlige  Begavelse; 
hun  var  tvært  imod  stille  af  Væsen,  i  høj  Grad  undselig  og  blu- 
færdig, blød  afHjærte  og  med  en  stærk  Trang  til  at  vise  og  mod- 
tage Kjærlighed.  Mindet  om  sin  Moder  holdt  hun  fast  ved  med 
sværmerisk  Tilbedelse,  ogsaa  for  sin  Fader  nærede  hun  den  største 
Hengivenhed,  og  han  fortjente  den  ved  den  Omhu,  hvormed  han 
dels  selv,  dels  ved  Hjælp  af  dygtige  Lærere  ledede  hendes  Under- 
visning i  de  forskjellige  Retninger,  som  Tiden  fordrede;  ogsaa 
Musik  lærte  T.,  og  hendes  bløde,  klare,  barnlige  Sangstemme  ud- 
dannedes omhyggelig  efter  alle  Kunstens  Regler. 

Som  Translatør  havde  P.  A.  Heiberg  jævnlig  Forretninger  med 
Buntzen,  og  deres  Bekjendtskab  førte  til,  at  han  blev  den  unge 
Piges  Isærer  i  Tysk,  Fransk  og  Italiensk.  Da  han  efter  et  Par  Aars 
Undervisning  og  kort  efter  hendes  Konfirmation  anholdt  om  hendes 
Haand,  blev  det  af  Buntzen  betragtet  som  en  stor  Ære  at  faa 
« Rigsdalerseddelens*  og  de  udmærkede  Lystspils  berømte  Forfatter, 
den   uforfærdede  Polemiker  og  Frihedsmand   til  Svigersøn,    og  T, 

Dansk  biogr.  Lex.     VI.  Avg.  1892.  26 

faldt  det  ikke  ind,  at  der  kunde  være  Tale  om  at  afslaa  et  saa 
hædrende  Tilbud;  snarest  undrede  hun  sig  over,  at  en  fremragende 
offentlig  Personlighed  som  Heiberg  kunde  have  ladet  sine  Tanker 
falde  paa  en  Ubetydelighed  som  hende.  De  bleve  \dede  7.  Maj 
1790;  han  havde  da  fyldt  sit  31.,  hun  sit  16.  Aar.  Halvandet  Aar 
efter  blev  Ægteparrets  eneste  Søn,  Johan  Ludvig,  født. 

«I  de  første  Aar  af  deres  Ægteskab,*  fortæller  Fru  J.  L.  Hei- 
berg, «støttede  hun  sig  som  et  Barn  tryg  og  frejdig  op  til  sin 
Husbond  med  den  Inderlighed,  som  var  hende  egen.  Han  glædede 
sig  over  hendes  Ungdom,  hendes  Munterhed,  hendes  Ubevidsthed 
og  en  ejendommelig  Naivitet,  der  fulgte  hende  hele  Livet  igjennem. 
Med  en  medfødt  Ordenssans  morede  det  hende  at  holde  sit  lille 
Hjem  pænt  og  smukt,  ligesom  et  Barn  morer  sig  med  at  ordne  sin 
første  Dukkestue.  Hun  lyttede  til  sin  kloge  Mands  Ord,  saa  op 
til  ham  som  til  en  Herre,  det  nok  var  værd  at  tjene,  var  lykkelig, 
naar  han  roste  hende  for  noget,  og  trak  sig  sky  og  bedrøvet  til- 
bage, naar  han  dadlede  hende.  Hun  var  stolt  af  hans  offentlige 
litterære  Virksomhed,  som  hun  fulgte  med  den  højeste  Interesse. 
Undertiden  kunde  den  saakaldte  ubetydelige  lille  Hustru  betænkelig 
ryste  paa  Hovedet  over  hans  noget  kaade  og  hensynsløse  offientlige 
Angreb,  snart  i  én  Retning,  snart  i  en  anden,  men  vovede  dog 
ikke  i  sin  Beskedenhed  at  tale  til  ham  herom  af  Frygt  for,  at 
hendes  Mening  kunde  være  fejlagtig,  da  han  jo  maatte  forstaa 
dette  bedre  end  him.»  Har  der  i  dette  Ægteskab  været  Trang 
til  Fortrolighed  fra  hendes  Side,  saa  er  den  aabenbart  ikke  bleven 
gjengjældt  fra  hans.  Aldersforskjellen  forklarer  dette  for  en  Del, 
Temperamentsforskjellen  mellem  Forstands-  og  Følelsesmennesket 
endnu  mere,  og  Heibergs  udad  til  stærkt  optagne  Liv  gjorde  yder- 
ligere sit  til  at  fjæme  ham  fra  det  ægteskabelige  Samlivs  dybere 
Fællesinteresser.  Kort  efter  hans  Giftermaal  blev  den  første  Justits- 
sag rejst  imod  ham  i  Anledning  af  Indtogsvisen,  og  i  de  følgende 
Aar  fulgte  Aktionerne  Haand  i  Haand  med  hans  politiske  Polemik, 
hvis  Skarphed  forøgedes  ved  den  Tilsidesættelse,  han  mente  at 
være  bleven  Gjenstand  for,  da  han,  trods  de  mest  udmærkede 
Anbefalinger  fra  alle  kompetente  Myndigheder,  blev  forbigaaet  ved 
Besættelsen  af  Embedet  som  Notarius  publicus.  Udsigten  til  en 
sorgfri  og  sikret  økonomisk  Tilværelse  blev  ham  herved  afskaaren, 
det  litterære  Arbejde  kunde  den  Gang  ikke  føde  en  Mand,  end- 
sige en  Familie,  og  Bitterheden  over  disse  Forhold  i  Forbindelse 
med  hans  stigende  Had  til  al  avtoritær  Vilkaarlighed  avlede  i  hans 

Sind  en  Irritabilitet,  der  nærmest  og  hyppigst  fik  sit  Afløb  i  Hjem- 
met. Naar  han  stundum  lod  sin  Kone  høre,  at  han  aldrig  havde 
været  forelsket  i  hende,  skete  dette  vistnok  mindre  for  at  krænke 
hende  end  for  at  vise  sit  aandelige  Standpunkts  Uanfægtelighed  af 
underordnede  Drifter;  men  naar  han  med  sin  skarpe  Forstand  skar 
igjennem  hendes  religiøse  Følelse,  som  han  antog  for  Uklarhed  i 
Begreberne,  uden  at  have  Anelse  om  dens  Sammenhæng  med 
Kvindenaturens  inderste  Strænge,  saa  ramte  han  dybere,  end  han 
vidste,  og  rev  ned,  hvad  der  ikke  let  kunde  bygges  op  igjen.  At 
de  galante  Franskmænd  og  andre  republikanske  Meningsfæller,  som 
samledes  i  den  bekjendte  Oppositionsmands  Hus,  bragte  dets  Frue 
deres  ridderlige  Hyldest  og  fortrylledes  af  hendes  Elskværdighed  og 
Ynde,  smigrede  vel  hendes  Ægtefælle;  men  hans  egen  spartanske 
Retsindighed  havde  ikke  Rum  for  den  Tanke,  at  der  kunde  spire 
nogen  Fare  frem  af  denne  Omgang.  Det  gik  den  ellers  saa  skarp- 
sindige Mands  Øje  uænset  forbi,  at  der  i  Løbet  af  nogle  Aar  ud- 
viklede sig  et  stadig  inderligere  Fortrolighedsforhold  mellem  hans 
Hustru  og  en  o.  3oaarig  svensk  Officer,  den  elegante  og  belevne 
Baron  Carl  Frederik  Ehrensvård,  der,  forvist  fra  sit  Fædreland,  op- 
holdt sig  i  Kjøbenhavn  under  Navnet  Gyllembourg  (s.  ovfr.).  Mellem 
Heiberg  og  ham  bestod  der  et  Venskab,  som  mest  var  fremgaaet 
af  Overensstemmelse  i  politiske  Anskuelser  og  efter  svensk  Skik 
havde  antaget  Form  af  Dusbroderskab.  Et  varmere  Venskab  knyt- 
tede dog  Gyllembourg  til  den  unge  Kone,  for  hvem  han  var  et 
velkomment  Selskab  i  hendes  mange  ensomme  Timer.  Hendes 
Følelse  sagde  hende,  at  Venskabets  stigende  Varme  ligesom  gik 
hendes  Mands  Rettigheder  noget  for  nær,  og  for  at  komme  paa 
det  klare  med  hans  Opfattelse  spurgte  hun  ham,  om  hendes  Om- 
gang med  Gyllembourg  foruroligede  ham,  da  hun  i  saa  Tilfælde 
var  villig  til  at  afbryde  den:  «Men  vil  du  det,  saa  sig  det  nu,  thi 
maaske  vil  jeg  om  et  Aar  ikke  kunne  det».  Heiberg  svarede,  at 
han  ikke  forlangte  et  saadant  Offer,  og  sluttede  med  at  sige:  «Gjør 
i  den  Henseende,  som  om  jeg  ikke  var  tib,  ligesom  han  tidligere, 
da  hun  ængstedes  over  en  ung  Franskmands  lidenskabelige  Kjærlig- 
hedserklæringer  og  betroede  sine  Ængstelser  til  sin  Mand,  havde 
svaret  hende:  «Aa,  ikke  andet,  du  har  din  Frihed*.  Heibergs  stolte 
Ligegyldighed,  da  hun  søgte  sin  naturlige  Støtte  hos  ham,  gav 
hende  større  Sikkerhed  i  hendes  Forhold  til  Ægtemanden  og  Til- 
bederen. Det  blev  hende  klart,  at  enhver  Tanke  om,  at  hun  var 
elsket   af  sin  Mand,    maatte  bortkastes  som   en  Illusion,    og  hun 

besluttede  da,  at  han  for  Fremtiden  skulde  have  en  Søster  og  Veninde 
i  hende,  men  heller  intet  mere,  medens  hun  ikke  mente  at  krænke 
Agtelsen  for  ham  og  sig  selv  ved  at  elske  Gyllembourg  i  al  Ærbar- 
hed og  Stilhed. 

Den   forandrede  Situation   gik  først  op  for  Heiberg  i  hele  sit 
pinlige  Omfang,  da  han  i  sin  Livsskæbnes  mest  afgjørende  Vending 
havde  størst  Behov  for  den  Samlivets  Hjælp,   han   saa  overmodig 
havde    vraget.     Om  Aftenen   7.  Febr.  1800   sagde    han    Farvel    til 
Hustru    og    Barn    og    kjørte,    ledsaget    til   Frederiksberg  Bakke    af 
Ægteparret  Rahbek,  ad  Roskilde  Landevej  for  over  Korsør,  Odense 
og  Kiel  at  naa  Hamborg  og  saaledes  tiltræde  den  Landsforvisning, 
som  Hof-  og  Stadsretsdommen  af  24.  Dec.   1799  havde   dømt  ham 
til.     Hans  Indbo  og  Bøger  bleve  solgte  ved  Avktion  for  at  skaffe 
ham  de  nødvendige  Midler  til  Rejsen,  og  hans  Svigerfader  maatte 
tage  sin  Datter  og  hendes  Barn  i  Huset  til   sig.      Her  var  ogsaa 
Gyllembourg  en  velset  Gjæst,    hvis  Besøg  bleve  hyppigere  og  hyp- 
pigere,  kun  af  og  til   afbrudte  ved  korte  Rejser  ud  paa  Landet  i 
Omegnen  af  Ringsted,    hvor  han  stod  i  Underhandling  om  Kjøbet 
af  Gaarden  Ruhedal.    Kjærlighedsforholdet  mellem  ham  og  Thoma- 
sine Heiberg  voxede  i  Lidenskabelighed  efter  enhver  saadan  Ad- 
skillelse,   og  hvor  megen  Tilbageholdenhed  de  end  paalagde  sig  i 
andres  Nærværelse,    blev  deres  Forhold   dog  snart   bekjendt  i  den 
Buntzenske  Kreds  og  delte  den  i  Angribere  og  Forsvarere.     Først 
II.  Sept.  1801,  efter  mange  Tilløb  og  Opsættelser,  underrettede  hun 
sin  Mand,  der  den  Gang  var  i  Paris,  om  Sagernes  virkelige  Stilling 
i  et  langt  Brev,  i  hvilket  hun,  appellerende  til  «hans  enthusiastiske 
Kjærlighed  for  Frihed  og  Sandhed,  hans  Had  mod  Fordomme,  hans 
stolte  Følelse  af  hans  eget  Værd,  hans  Foragt  for  den  blinde  Hobs 
Domme,  hans  Ædelmodighed,  hans  Hjærtes  Godhed  og  endelig  hans 
Venskab  for  hende»,  gjorde  ham  den  Tilstaaelse,  at  hendes  Hjærte 
tilhørte    en    anden.      Efter  at  have  rekapituleret  deres  Ægteskabs 
Historie  i   den   Hensigt  at  vise,    hvor  langt  det  har  været  fra  et 
sandt  Samlivs  Ideal,  beder  hun  ham  bryde  dets  Baand  og  skjænke 
hende  Friheden  tilbage.    «Tænk  selv,  kjære  Heiberg  I  du  taber  intet 
ved  dette  Bytte.     Din  Elskerinde  har  jeg  aldrig  været,  din  Hustru 
har  jeg  i  en  Række  af  Aar  heller  ikke  anset  mig  for  at  være ;  din 
Veninde  I  —  ak,  det  vil  jeg  være  mere,  end  jeg  nogen  Sinde  har 
været  det;    og  hvad  vilde  du  med  mig  nu?     Efter  at  have  elsket 
saaledes,    som  jeg  elsker  Gyllembourg,    kan  jeg  aldrig  mere  være 
^i^f  jeg  var  uværdig  til  at  være  din  Hustru,  om  jeg  vilde  være  det, 

Og,  tør  jeg  sige  det,  du  var  uværdig  til  at  være  min  Mand,  om  du 
kunde  ville  det.»  Heibergs  Svar  var  helt  anderledes,  end  hans 
Hustru  havde  ventet;  han  forsikrede  hende,  at  han  « aldrig  havde 
elsket  hende  saa  inderlig,  saa  usigelig  som  i  dette  Øjeblik,  da  han 
svævede  i  den  grusomme  Frygt  for  at  tabe  hende »,  at  selv  om 
hendes  Forvildelser  «vare  stegne  til  den  højest  mulige  Grad,  vilde 
det  intet  koste  ham  at  glemme  og  at  elske  hende  endnu  højere »; 
han  anraaber  hende  om  at  frigjøre  sig  for  den  Forblindelse,  hvori 
hun  er  hildet,  og  han  vil  nedlade  sig  til  at  ansøge  Regeringen  om 
Benaadning  for  at  kunne  vende  tilbage  til  hende,'  ja,  han  vedlægger 
endog  sin  Ansøgning  samt  et  Brev  til  sin  Modstander  Generalpro- 
kurør  Chr.  Colbjømsen  og  bereder  sig  paa  at  bryde  op  til  Ham- 
borg for  at  være  Udfaldet  saa  meget  nærmere.  Men  dette  lod 
sig  ikke  længer  bøje  efter  hans  Ønsker.  Trods  Bønner  og  Trusler, 
Stolthed  og  Ydmygelse  maatte  han  erkjende,  at  den  ulykkelige 
Situation  var  stærkere  end  han,  og  i  et  fra  Hamborg  30.  Okt.  af- 
sendt Brev  gav  han  sin  Hustru  hendes  Frihed  tilbage.  Allerede 
17.  Dec.  næst  efter  blev  Thomasine  Heiberg  Fru  Gyllembourg-Ehren- 
svård  og  tog  Bolig  paa  Ruhedal. 

Hendes  Søn,  Johan  Ludvig,  hvem  hun  havde  maattet  fraskrive 
sig  Retten  til  at  opdrage,  kom  i  Huset  hos  hendes  Søster  Lise 
Jiirgensen,  gift  med  en  Grosserer  J.,  der  imder  Sagens  hele  Forløb 
havde  taget  Parti  for  Heiberg;  Moderen  havde  Lov  til  at  besøge 
ham,  men  den  loaarige  Dreng  maatte  under  ingen  Betingelse  sætte 
sine  Ben  i  det  Gyllembourgske  Hus.  Et  halvt  Aar  senere  blev 
hans  Opdragelse  betroet  til  Rahbeks,  og  han  fik  Bolig  paa  Bakke- 
huset, som  han  dog  forlod  efter  2  Aars  Forløb.  Efter  at  Gaarden 
Ruhedal  i  Begyndelsen  af  1806  var  brændt  og  Gyllembourgs  som 
en  Følge  heraf  flyttede  til  Kjøbenhavn,  blev  han  lidt  efter  lidt,  alt 
som  hans  Selvbestemmelse  voxede  i  Overgangstiden  fra  Barn  til 
Yngling,  en  jævnlig  Gjæst  hos  sin  Moder,  hvem  han  elskede  med 
en  sværmerisk  Hengivenhed,  og  han  paavirkedes  til  sin  Fordel  af 
den  fine  og  noble  Selskabelighed,  som  Huset  snart  vandt  Ry  for; 
her  færdedes  Gyllembourgs  adelige  Slægtninge  samt  andre  svenske 
Gjæster,  og  til  de  intime  Omgangsfæller  hørte  Oehlenschlåger,  Weyse, 
Brødrene  Ørsted,  Baggesen,  senere  Poul  Møller  og  andre  af  Tidens 
udmærkede  Mænd,  ældre  som  yngre.  Allerede  inden  Gyllembourgs 
pludselige  Død  18 15  synes  J.  L.  Heiberg  endog  at  have  været 
Medlem  af  sin  Moders  Husstand,  skjønt  hans  Fader,  der  satte  sin 
Stolthed  i  selv  og  uden  noget  fremmed  Tilskud  at  sørge  for  sin 

Søns  pekuniære  Fornødenheder,  vedblev  at  betragte  sin  lykkelige 
Medbejler  som  sin  bitreste  og  lumskeste  Fjende.  Som  Enke  dannede 
Fru  G.  ved  Hjælp  af  den  Pension  paa  600  Rdl.,  som  Frederik  VI 
ædelmodig  tilstod  hende,  da  Dødsboets  Status  havde  vist  sig  at 
være  meget  mislig,  sammen  med  sin  Søn  et  nyt  Hjem,  mindre 
glimrende  end  det  forrige,  men  ikke  mindre  tiltrækkende  for  Sam- 
tidens bedste  Personligheder  ved  aandfuld  Omgangstone  og  venlig 
Hygge.  Under  J.  L.  Heibergs  Pariserophold  (1819 — 22)  tog  Fru  G. 
i  Huset  hos  sin  Moders  Fætter  Grosserer  Andr.  Buntzen  (s.  III,  254) 
som  Lærerinde  for  hans  Børn,  og  da  Sønnen  1822  blev  ansat  som 
Lektor  i  Kiel,  fulgte  hun  ham  her  til.  Fra  1825,  da  den  første 
Vaudevilles  gjennemgribende  Succes  gjorde  det  muligt  for  dens 
Forfatter  at  danne  sig  en  litterær  Tilværelse  i  Hovedstaden,  boede 
Fru  G.  for  Resten  af  sit  Liv  i  Kjøbenhavn  og  kom  efter  Sønnens 
Giftermaal  med  Johanne  Påtges  183 1  i  Huset  hos  dem.  De  3  hvert 
for  sig  usædvanlige  og  højtbegavede  Mennesker  dannede  et  tæt 
sammenlevet,  men  for  deres  Tids  intelligenteste  Bevægelser  og 
Personligheder  gjæstfrit  aabnet  Hjem,  indtil  Fru  G.,  encjnu  aands- 
frisk  i  sin  høje  Alderdom,  døde  2.  Juli  1856,  næsten  83  Aar  gammel. 
Med  P.  A.  Heiberg  var  hun  for  længst  bleven  forsonet;  i  Paris  havde 
Sønnen  overbragt  ham  et  langt,  paa  én  Gang  ydmygt  og  værdigt 
Brev  fra  hende;  det  besvaredes  med  Varme  og  Hengivenhed  af 
ham  og  affødte  en,  om  ikke  hyppig,  saa  dog  aldrig  afbrudt  Brev- 
ve^Uing  mellem  de  to  forhenværende  Ægtefæller.  Til  sin  Sviger- 
datter sagde  P.  A.  Heiberg  1836,  da  hun  bragte  ham  en  Hilsen  fra 
Fru  G.:  «Vil  du  hilse  hende  igjen  og  sige  hende,  at  af  alle  Kvinder 
er  der  ingen,  som  jeg  nærer  en  større  Agtelse  for  end  for  hende ». 
Af  Fru  G.s  baade  indad  til  og  udad  til  dybt  bevægede  liv,  af 
hendes  Erfaringer  og  Iagttagelser,  af  hendes  Resignation  ikke  mindre 
end  af  de  Kampe,  den  havde  bragt  til  Ro  og  kunde  skue  tilbage 
paa,  fremspirede  der  en  sen,  men  til  Gjengjæld  saa  meget  mere 
moden  og  harmonisk  Digtning,  som  har  givet  hende  et  stort  Navn 
i  dansk  Litteratur  og  brudt  en  senere  meget  betraadt  Vej,  hvis 
første  Spor  dog  ere  dybere  og  varigere  end  noget  af  de  efterfølgende. 
I  hendes  Livsskæbne  og  Oplevelser  har  hendes  Forfatterskab  sin 
Bimd  og  Grund;  dets  ydre  Anledning  tager  sig  ud  som  en  Til- 
fældighed. 1827  begyndte  J.  L.  Heiberg  paa  « Kjøbenhavns  flyvende 
Post».  Da  han  en  Dag  ikke  var  oplagt  til  at  fylde  Bladet  og 
beklagede  sig  herover  for  hende,  sagde  hun:  « Stakkels  Ludvig,  gid 
jeg  kunde  hjælpe  digi»    «Det  kunde  du  vist  godt,  i  Fald  du  vilde », 

svarede  han,  tog  sin  Hat  og  gik.     I  den  ensomme  Aften  sad  hun 
og  tænkte  paa  disse  hans  sidste  Ord,   og  inden  him  den  Nat  gik 
til   Hvile,    var   « Brevet  fra  en   Lieutenant  til  Redaktionen   af  den 
flyvende  Post»  fuldt  færdig  skrevet.     Hun  sendte  det  afsted  næste 
Morgen  med  det  Spørgsmaal,   om  dette  kunde  hjælpe  ham  i  hans 
øjeblikkelige    Nød.     Brevet   blev   optaget   og   gjorde   stor    Opsigt. 
Saaledes  fortæller  Fru  J.  L.  Heiberg  Oprindelsen  til  « Familien  Po- 
lonius».     Det  væsentlige  i  Beretningen    er  sikkert  rigtigt,    nemlig 
Heibergs  Opfordring    til  Moderen,    om    det    end ,  kan   antages,    at 
Referatet  er  noget  for  sammentrængt.    Brevet  fra  lieutenanten  stod 
at  læse  i  det  4.  Nummer  af  <  Flyvende  Post»,    og  at  Heiberg  alle- 
rede efter  Udgivelsen  af  et  Par  Numre  skulde  være  i  Forlegenhed 
for  Stof,   lyder  lidt  usandsynligt,   ikke  mindre  end  den  hurtige  Af- 
fattelse af  Manuskriptet,   som  fylder  hele  Bladet  for  12.  Jan.  1827. 
Den  store  Opsigt,  Artiklen  og  dens  Fortsættelse  vakte,  er  derimod 
en  ubestridelig  Kjendsgjeming;    i  det  den  snildt  var  knyttet  til  et 
anonymt  Avertissement  i  den  folkelige  Adresseavis,  fik  den  et  Ak- 
tualitetens og  Virkelighedens  Præg,  som  i  høj  Grad  pirrede  Kjøben- 
havnemes  Nysgjerrighed    og  holdt  den   fangen  under  hele  Fortæl- 
lingens Forløb,    fordi  man  ikke  kunde  komme  paa  det  rene  med, 
om  det  var  sine  Medborgeres  intime  Forhold,  man  indviedes  i,  eller 
man   var  Gjenstand  for  en  litterær  Mystifikation.     I  den  følgende 
Aargang  af  Sønnens  Blad  skrev  Fru  G.  Fortællingerne  «Den  ma- 
giske Nøgle »    og   «En  Hverdagshistorie »,   efter  hvilket  sidste,   for- 
træffelige Arbejde  hun   fra  nu  af  tog  Forfattersignatur,   i  det  hun 
paa  Titelbladet  til  de  følgende  Skrifter  kaldte  sig  —  med  en  tve- 
tydig Betegnelse    af  Kjønnet   —    «Forf.   til  en   Hverdagshistorien. 
Under  dette  Mærke  var  Fru  G.  i  henved  en  Snes  Aar  en  virksom 
Skribentinde  og  en  af  Landets  mest  læste  Forfattere.    Et  nyt  Bind 
Hverdagshistorier  var   en  Begivenhed   i   ethvert   dannet  Hjem    og 
satte  baade  den  private  og  den  officielle  Kritik  i  Bevægelse,   mest 
for  at  udtale  en  Beundring  og  Tilslutning,  der  kunde  blive  Bøgerne 
ril  Del  uden  al  Paaviiicning  af  personlige  Motiver,  fordi  det  i  lang 
T\å  lykkedes  at  overholde  en  uigjennemskuelig  Anonymitet  og  at 
fore    Publikums   Gisninger   paa  Vildspor   ved    adskillige    aandftilde 
litterære  Plaisanterier.     De  betydeligste  af  Hverdagshistorierne  ere 
« Mesalliance*,    «De    lyse    Nætter*,    « Ægtestande,    ¥Extrememe», 
«Jøden»,   « Montanus  den  yngre »,   «Én  i  alle»,  « Korsvejen*  og  «To 
Tidsaldre*,  den  sidste  af  Novellerne,  udgiven  1845.    Ogsaa  paa  det 
dramatiske  Omraade  forsøgte  Fru  G.  sig,  med  4  Skuespil,  af  hvilke 

dog  kun  de  2,  «Magt  og  List»  og  « Sproglærerens,  kom  paa  Sce- 
nen; under  megen  Uro  faldt  det  første  til  Jorden  efter  2  Opførelser 
1832,  hvorimod  Enaktsskitsen  €  Sproglæreren »  gik  22  Gange  i  Aarene 

1832—39- 

Fru  G.s  litterære  Produktion  fængslede  hendes  Samtids  betyde- 
ligste Aander  og  fremkaldte  deres  Værdsættelse  af  denne  Digtning. 
Hauch  fremhævede  i  Oehlenschlågers  «Prometheus»  som  en  Egen- 
skab ved  Hverdagshistorierne,  at  de  vare  « udrundne  af  en  aandelig 
Anskuelse,  altsa^  grundede  paa  Ideer,  der  ligesom  lyse  gjennem 
Stoffet;  derved  er  en  levende  Form  og  virkelige  Kunstværker  under 
Digterens  Hænder  opstaaede,  hvori  alle  Elementer,  beherskede  af 
det  højere,  organiserende  Princip,  inderlig  have  gjennemtrængt 
hverandre  til  et  nyt  helt».  Poul  Møller  anmeldte  «Extrememe»  i 
«Maanedsskrift  for  Litteratur »  og  bemærkede,  at  hvad  der  stiller 
denne  som  de  tidligere  •  Fortællinger  saa  højt  over  det  meste  af, 
hvad  vor  Litteratur  ejer  i  samme  Digtart,  er  «den  sande  poetiske 
Aandsfrihed,  som  hersker  deri,  der  er  lige  saa  langt  fjæmet  fra  ego- 
istisk Mangel  paa  Medfølelse  som  fra  den  ufrie  Sindsbevægelse,  der 
kommer  af,  at  en  Digters  prosaiske  Interesser  have  for  stor  Ind- 
flydelse paa  hans  poetiske  Fantasier ».  Søren  Kierkegaard  udgav 
1846  «En  litterær  Anmeldelse*  (af  «To  Tidsaldres),  tilegnet  «den 
navnløse  —  og  dog  saa  navnkundige,  Forfatteren  af  en  Hverdags- 
histories; han  udhæver  som  noget  sjældent  og  skjønt,  at  Forfatteren 
i  20  Aar  har  været  sig  selv  og  vist  «den  samme,  næsten  kvindelige 
Resignation,  der  dog  indgyder  Ærbødighed,  den  samme  Beskedenhed 
i  Fremtræden,  den  samme  Afsideshed  fra  Alarmen  og  Tidens  For- 
dringer, den  samme  Hjemlighed  og  trofaste  Vedhængen  ved  en 
dansk  Læseverden;  thi  ogsaa  dette  er  saa  skjønt,  at  Hverdags- 
historien saa  godt  som  ikke  er  oversat  i  noget  fremmed  Sprog: 
en  Nøjsomhedens  og  Selvbevidsthedens  Glæde  over  det  lille  Dan- 
marks. Denne  sidste  Bemærkning  har  dog  ikke  længer  fuld  Gyl- 
dighed, thi  de  fleste  af  Novellerne  ere  oversatte  paa  Svensk  og 
Tysk,  nogle  enkelte  endog  paa  Fransk. 

Den  første  fuldstændige  Samling  af  Hverdagshistorierne  ud- 
kom i  12  Bind  1849 — 51.  Da  2.  Udgave  blev  paabegyndt  1866, 
havde  Forfatterinden  hvilet  i  sin  Grav  i  10  Aar,  og  hendes  Navn, 
der  længe  havde  været  nævnt  i  Forbindelse  med  den  anonyme 
Digtning,  sattes  nu  officielt  paa  Titelbladet,  samtidig  med  at 
hendes  til  Sønnen  henvendte  « litterære  Testaments  meddeltes. 
Testamentet  suppleres  af  en  kortfattet,    fin  og  sympathetisk  Karak- 

teristik  af  Fru  G.,  skreven  af  hendes  S^dgerdatter.  Den  skildrer 
hendes  Besindighed  i  Dommen  om  Personer  og  Forhold,  hendes 
Frihed  for  al  Affektation,  hendes  Afsky  for  det  exalterede,  hendes 
stærke  Trang  til  at  møde  Kjærlighed  hos  sine  Omgivelser.  Hun 
havde  en  udpræget  Skjønhedssans,  som  aabenbarede  sig  i  de  For- 
dringer til  urban  og  elegant  Optræden,  hun  stillede,  saa  vel  som  i 
den  Sirlighed  og  Hygge,  hvormed  hun  forstod  at  udstyre  sit  dag- 
lige Liv;  hermed  hænger  det  sammen,  at  hun  af  alle  kvindelige 
Dyder  satte  de  huslige  højest.  Det  var  derfor  med  en  vis  Und- 
seelse og  i  det  skjulte,  hun  drev  sit  Forfatterskab,  og  det  var  hende 
pinligt  at  overraskes  ved  Arbejdet  eller  at  møde  Hentydninger  til  det. 

Et  Ungdomsportræt  af  Fru  G.,  det  eneste  existerende,  er  malet 
af  Juel;  Trækkene  ere  runde  og  bløde.  Munden  bamligglad  smi- 
lende. Øjnene  smukke  og  levende.  Hvad  Brystbilledet  ikke  giver 
nogen  Forestilling  om,  er  hendes  lille  og  spinkle  Skikkelse,  der  i 
hendes  Alderdom  sank  saaledes  sammen,  at  hun  ikke  var  større 
end  et  Barn. 

Erslew,  Forf.  Lex.  Saml.  Skrifter  af  Forf.  til  en  Hverdags-Historie,  2.  Udg., 
I,  1866.  J.  L.  Heiberg,  Peter  Andreas  Heiberg  og  Thomasine  Gyllembourg,  1882. 
Breve  fra  Peter  Andreas  Heiberg,  udg.  af  J.  L.  Heiberg,  1883.  H.  Jæger,  En 
gammel  Kjærlighedshistorie,  Kra.  1891.  H.  Schwanenfltigel,  P.A.Heiberg,  1891. 
Museum  1890.     J.  L.  Heiberg,   Et  Liv,   genoplevet  i  Erindringen,   I— II,   1891. 

F.  Hansen. 

Gyllich,  Svend  Ludvig  Valdemar,  f.  1837,  Theatermaler. 
G.  er  Søn  af  Fabrikant  Fritz  G.  (f.  i  Strasburg  1799,  f  i  Kjøben- 
havn  1872)  og  Vilhelmine  f.  Ørgaard  og  blev  født  paa  Christians- 
havn X5.  Dec.  1837.  Efter  at  have  besøgt  Kunstakademiet  fra  1855 
blev  han  1858  Elev  af  Modelskolen  og  vandt  i  1860  den  mindre, 
i  1862  den  store  SølvmedaiDe.  Under  N.  Simonsens  og  V.  Marstrands 
Vejledning  uddannede  han  sig  til  Figurmaler  og  udstillede  1866  et 
Portræt  af  sin  Fader.  Samtidig  lagde  han  sig  efter  Theatermaleri, 
og  efter  at  nogle  Dekorationer,  malede  til  de  mindre  Theatre, 
havde  vakt  Opmærksomhed,  fik  han  i  1867  fra  det  Classenske 
Fideikommis  og  fra  den  Reiersenske  Fond  Understøttelse  til  en 
Udenlandsrejse.  Under  denne  opholdt  han  sig  navnlig  i  Wien  og 
Paris  (1868 — 69),  hvor  der  var  gunstigst  Lejlighed  til  Uddannelse  i 
det  Fag,  han  dyrkede.  Siden  sin  Hjemkomst  har  han  virket  ved 
Het  kgl.  Theater  og  har  dels  i  sit  Hovedfag,  Arkitekturmaleriet,  dels 
i  Landskaber  m.  m.  udført  en  Række  Theaterdekorationer,  hvori 
han  tit  med  Held  har  forbundet  et  sandt  Naturindtryk  med  kjæk 

theatralsk  Virkning.  Af  hans  Arbejder  i  forskjellig  Retning  kan 
fremhæves:  tysk  middelalderlig  Gade  til  «Mestersangeme»,  dansk 
Borg  til  Balletten  «Arkona»,  ægyptisk  Have  til  «Faraos  Ring»,  Sal 
i  Rokokostil  til  «Der  var  engang  — »og  endelig  de  pragtfulde,  i 
Stykkets  Aand  smukt  komponerede  Dekorationer  til  « Aladdin ».  — 
G.  blev  i  1877  gift  med  Flora  Ulrikke  Wiberg,  Datter  af  Agent  W. 
(f.  1820  t  1879). 

Weilbach,  Konstnerlex.  Ph.  Weilbach, 

G3mge,  s.  Gjønge. 

GOntelberg,  Aldo  Friedrich  Wilhelm  Roller,  1819— 91, 
Intendant,  var  en  Søn  af  nedennævnte  Kammerassessor  Christian 
Carl  Herman  Frederik  G.  (Familien,  formentlig  den  samme,  der  i 
det  16.  og  17.  Aarhundrede  ogsaa  kaldtes  Gyntersberg,  anerkjendtes 
som  hørende  til  den  danske  Adel  i  1876)  og  fødtes  5.  Okt. 
1819  i  Kjøbenhavn.  Han  blev  Student  i  1839  og  deltog  som 
frivillig  i  Krigen  1848.  Allerede  30.  April  s.  A.  blev  han  Sekond- 
lieutenant  i  Reserven  og  ansattes  ved  4.  Reservebataillon,  hvormed 
han  deltog  i  Kampen  ved  Kolding  og  forskjellige  Fægtninger  i 
Nørrejylland  ved  Ryes  Korps  samt  i  Slaget  ved  Fredericia.  Han 
forfremmedes  derefter  til  Premierlieutenant,  deltog  det  næste  Aar  i 
Slaget  ved  Isted  og  i  Forsvaret  af  Frederiksstad.  I  Begyndelsen  af 
1851  erholdt  han  Kapitajns  Karakter.  I  1852  permitteredes  G.  fra 
Hæren  og  blev  derpaa  i  1853  konstitueret  som  Regnskabsfører  ved 
Ingeniørkorpset,  medens  han  næste  Aar  overtog  Bestyrelsen  af 
Korpsets  Bygnings-  og  Vejkasse.  1862  modtog  G.  Bestalling  som 
Intendant  og  udnævntes  i  1868  til  Overintendant  og  Forstander  for 
Forplejningskorpsets  Skole.  Som  saadan  udgav  han  sammen  med 
Overintendant  P.  J.  Nielsen  «Haandbog  i  de  for  den  danske  Hærs 
Forplejning  gjældende  Bestemmelser*  (1871)  med  senere  Tillæg. 
Ved  Oflficersskolens  yngste  Klasse  var  han  Lærer  i  Forplejningslære 
fra  1868 — 81  og  udgav  senere  (1883)  «Haandbog  i  Bestemmelser  for 
Afdelingernes  Forplejning*.  Paa  Grund  af  Alder  forlod  han  Hæren 
i  1889  og  fik  Karakter  af  Stabsintendant.  Han  døde  13.  Maj  1891. 
—  G.  blev  25.  Marts  1854  gift  med  Sophie  Caroline  Henriette  Green- 
steen, Datter  af  Godsforvalter  Andreas  G.  paa  Jægerslund  ved 
Holbæk.  P.  N,  Niemvenhuis, 

Giintelberg,  Christian  Carl  Herman  Frederik«  1791 — 1842, 
Forfatter,  er  født  27.  April  1791  i  Korsør,  hvor  Faderen,  Kommandør 

Henrik  G.  (f  1817),  gift  med  Marie  Elisabeth  f.  de  Kløcker  (f  1804), 
var  Indrulleringschef  og  Overiods.  Han  blev  1821  juridisk  Kandidat, 
fik  1835  Titel  af  Kammerassessor  og  var  1835 — ^41  Konsumtions- 
skriver.  1818  ægtede  han  Louise  Kirstine  Kretschmer  (f.  28.  Avg. 
1800  t  27.  Febr.  1828),  Datter  af  Organist  ved  Citadellets  Kirke 
Frederik  K.,  og  døde  29.  Nov.  1842.  —  G.,  der  har  oversat  en 
stor  Del  franske  og  engelske  Romaner  og  forskjéllige  Operaer 
(«Hans  Heiling*,  « Prinsen  af  Kina»),  er  navnlig  bekjendt  som 
Forfatter  af  Texten  til  Kuhlaus  Opera  «Lulu». 

Erslew,  Forf.  Lex,  Sophus  Bauditz. 

Giintelberg,  Peter,  1728 — 80,  Søofl&cer,  af  en  Familie,  som 
har  afgivet  mange  Søofficerer  i  det  18.  Aarhundrede.  Hans  For- 
ældre vare  Kommandør  Chr.  G.  (f.  1688  f  1749)  og  Kirstine  Ca- 
thrine f.  Råben  (£  1702  f  1756),  Datter  af  den  bekjendte  Admiral  R. 
G.  blev  født  II.  Maj  1728,  indtraadte  1749  i  Marinens  Tjeneste 
som  Sekondlieutenant,  avancerede  1755  til  Premierlieutenant,  1760 
til  Kapitajnlieutenant,  1763  til  Kapitajn  og  udnævntes  tillige  med 
flere  andre  1775  til  Kommandørkapitajn  med  Anciennitet  fra  1770. 
Som  ung  Officer  deltog  han  i  det  saakaldte  « marokkanske  Togt» 
1752 — 53,  hvor  3  Fregatter  udsendtes  for  at  tilendebringe  Stridig- 
hederne med  Sultanen,  som  først  venlig  havde  modtaget  den 
danske  Udsending,  men  senere  ladet  ham  fængsle.  1755 — 58  gjorde 
G.  Tjeneste  ved  den  slesvigske  Indrullering.  1763 — 65  kommanderede 
han  en  Afdeling  Matroser,  der  gjorde  Tjeneste  paa  nogle  armerede 
Fartøjer  i  de  vestindiske  Farvande.  1768  udgav  han  et  Skrift: 
«Auxilium  memoriæ  ell.  Søkrigs-  og  Orlogsmands-Haandbog*  (2  Dele), 
paa  hvis  Udgivelse  han  erholdt  Privilegium.  Efter  at  han  en  kort 
Tid  1770  havde  afløst  Kapitajnlieutenant  Vosbein  som  Kompagni- 
chef, blev  han  177 1  udsendt  til  Middelhavet  som  Chef  for  Fregatten 
€Færø»  og  et  Transportskib.  1777  udnævntes  han  til  Kammerherre; 
1779  var  han  Chef  for  Linjeskibet  «Danebrog».  Han  døde  12.  Juni 
1780.  G.  blev  1762  gift  med  Frederikke  Louise  Erland  (f.  9.  Dec. 
1730).  Efter  Mandens  Død  flyttede  hun  til  Hirtsholmene,  hvor  hun 
døde  19.  Marts  1803.     Ægteskabet  var  barnløst.  C  With. 

Gyntersberg  (Gyntelberg),  Axel,  — 1570 — .  Han  maa  for- 
mentlig være  født  i  1520-Aarene,  og  hans  Forældre  angives  at  være 
Henrik  G.  af  pommersk  Slægt  og  Adelus  Kruckow.  1553  fik  han 
Forleningsbrev  paa  Rejns  Kloster  efter  Fru  Ingerd  Ottesdatter  Rømers 

Død  (der  indtraf  1555).  1560  ombyttedes  dette  Len  med  Bakke 
Kloster  med  Forpligtelse  for  ham  til  at  fungere  som  Befalingsmand 
paa  Stenviksholm.  Under  Svenskernes  Indfald  i  Throndhjems  Len 
i  1564  havde  Lensherren  Evert  Bild  (s.  II,  194  f.)  ligeledes  taget  sin 
Tilflugt  til  dette  Slot,  der  maatte  overgives  i  Begyndelsen  af  Marts; 
men  medens  Evert  Bild  drog  til  Bergen  for  at  søge  Hjælp,  synes 
A.  G.  en  Tid  at  være  holdt  fangen  og  derpaa  at  have  ydet  Sven- 
skerne Hjælp  ved  Helgelands  Erhvervelse.  Baade  i  Bergen  og  i 
Kjøbenhavn  ansaas  han  som  Landsforræder,  og  endog  Kongebrev 
angaaende  hans  og  Evert  Bilds  Fængsling  udgik;  snart  bleve  dog 
Throndhjem  og  Stenviksholm  (i  Maj  s.  A.)  tilbagerobrede,  og  den- 
oprindelige  Hensigt  at  straflfe  de  frafaldne  blev  under  den  fortsatte 
Krig  opgiven.  Imidlertid  var  A.  G.s  Len  Bakke  Kloster  givet  til 
en  anden,  og  han  erholdt  nu  efter  et  Besøg  i  Danmark  1565  Brev 
paa  Torget  paa  Helgeland  (til  1572).  1574  forlenedes  han  med 
Helgelands  Len  (til  1577)  og  1578  med  den  gejstlige  Jurisdiktion  i 
Hardanger  Len  (til  1581).  Han  levede  endnu  1584,  dar  han  pant- 
satte sin  Gaard  Mel  i  Hardanger  til  Ludvig  Munk,  men  var  død  1588. 
Med  sin  Hustru,  Kirstine  Benkestok,  Datter  af  Thrond  B.  (II,  60  f.), 
havde  han  4  Sønner,  af  hvilke  2  døde  som  Børn,  og  6  Døtre,  af 
hvilke  flere  gjorde  ham  Sorg  (jvfr.  Mogens  Heinesen).  Fru  Kirstine 
døde  i  Barselseng  paa  Torget  21.  Febr.  1572. 

Saml.  t.  d.  norske  Folks  Sprog  og  Hist.  I.  Nicolaysen,  Norske  Mag.  I. 
L.  Daae,  Krigen  Nordenfjelds  1564.  H,  J,  Jfuitfeldi-Kaos. 

Giinther,  Greve  af  Schwarzburg,  1529 — 83,  Feltherre,  var  født 
i  Amstadt  25.  Sept.  1529.  Efter  et  kortvarigt  Ophold  ved  Universi- 
tetet i  Erfurt  tjente  han  i  nogle  Aar  ved  Grev  Vilhelm  af  Nassaus 
Hof  i  Dillingen,  drog  derpaa  til  Kejser  Carl  i  Wien  og  fik  sin 
første  krigerske  Uddannelse  i  Kejserens  Felttog  mod  Frankrig 
1552 — 53.  Hans  kæmpemæssige  Skikkelse  og  krigerske  Væsen 
gjorde  ham  snart  til  en  af  Tidens  mest  brugte  Condottierer,  og  i 
1557  finde  vi  ham  paa  ny  i  kejserlig  Tjeneste  mod  Franskmændene. 
Han  deltog  i  Slaget  ved  St.  Quentin  og  knyttede  intime  Venskabs- 
forbindelser  med  Vilhelm  af  Oranien,  hvis  Søster  Cathrine  han 
ægtede,  med  Greverne  Egmont  og  Hoom  og  andre  belgendte  Hær- 
førere. Optagen  i  deres  Kreds  nød  han  stort  Ry  som  dygtig  og 
velforfaren  Krigsmand,  utvivlsomt  større,  end  hans  Fortjenester  be- 
rettigede ham  til.  Paa  Kroningsrigsdagen  i  Augsburg  1558  gjorde 
han  Bekjendtskab  med  den  unge  danske  Tronfølger,  Hertug  Frederik, 

der  sluttede  sig  til  ham  med  en  Varme  og  Inderlighed,  som  selv 
mange  bitre  Skuffelser  senere  ikke  helt  kunde  udslukke.  Efter 
Frederiks  Tronbestigelse  blev  han  en  af  den  unge  Konges  intime 
Raadgivere  og  diplomatiske  Korrespondenter  i  Tyskland.  I  Som- 
meren 1560  besøgte  han  Kongen  i  Odense  og  fik  her  det  ærefulde 
Hverv  at  forhandle  med  Hertuginden  af  Lothringen  om  Ægteskab 
mellem  Kongen  og  hendes  Datter  Renata.  Forhandlingerne  mis- 
lykkedes som  bekjendt,  ikke  mindst  paa  Grund  af  G.s  Mangel  paa 
diplomatisk  Talent.  Da  Krigen  med  Sverige  udbrød,  traadte  han 
i  Juli  1563  i  dansk  Tjeneste  som  Overgeneral.  Man  nærede  store 
Forventninger  til  ham,  og  den  samtidige  danske  Skribent  Cornelius 
Hamsfort,  der  stod  Hoffet  nær,  kan  ikke  finde  stærke  Udtryk 
nok  til  at  udtrykke  sin  Beundring  af  ham.  Men  Forventningerne 
bleve  skuffede.  Den  store  Hær,  som  Kongen  havde  samlet,  blev 
kun  benyttet  til  Erobringen  af  Elfsborg,  hvorefter  G.  gik  i  Vinter- 
kvarter i  Skaane.  Erik  XIV's  Angreb  paa  Halland  i  Nov.  1563 
tvang  ham  til  en  ny  Kraftanstrængelse,  der  haVde  Sejeren  ved  Mared 
til  Følge.  Men  herefter  sank  han  tilbage  i  sin  gamle  Uvirksomhed, 
og  hele  Vinteren  og  Foraaret  forløb,  uden  at  han  rørte  sig  af 
Stedet.  Medens  Svenskerne  plyndre  i  Halland  og  Bleking,  ligger 
han  rolig  i  Malmø,  sender  store  Skatte  hjem  til  Tyskland  og  lader 
sin  Gemalinde  hente  op  til  sig.  Him  kom  til  Malmø  ved  Kyndel- 
misse 1564  og  blev  der  til  langt  ud  paa  Sommeren,  da  hun 
sendtes  hjem,  rigt  begavet  af  Kongen.  Først  i  Juli  Maaned  begyndte 
G.  det  store  Angreb  paa  Sverige,  der  havde  selve  Stockholms 
Erobring  til  Endemaal;  men  han  naaede  ikke  længer  end  til  Jøn- 
køping;  uden  at  have  mødt  nogen  nævneværdig  Modstand  vendte 
han  om,  da  han  ikke  kunde  styre  sine  tøjlesløse  Krigsfolk,  med- 
førende store  Skarer  af  Øxne,  som  han  sendte  hjem  til  Tyskland. 
Han  vilde  nu  forlade  Landet  (i  Sept.),  men  indvilgede  dog  i  at 
gjøre  et  Tog  mod  Kalmar,  —  efter  at  Bleking  og  Rønneby  vare 
blevne  plyndrede  og  ødelagte  lige  for  Næsen  af  ham.  6  Uger  bruger 
han  om  at  naa  op  til  Kalmar,  hvorfra  han  strax  uden  Kamp  vender 
tilbage,  og  nu  faar  han  sin  Afsked  bevilget  med  megen  Tak  og  mange 
Gaver.  Erik  XIV  havde  gjentagne  Gange  forsøgt  at  rokke  ham  i 
hans  Troskab  mod  sin  Herre,  men  modtog  kun  haanlige  Svar  fra 
G.,  hvad  der  taler  til  Ære  for  hans  Hæderlighed  og  hans  Trofast- 
hed mod  Kongen. 

Frederik  II  bevarede  trods  alt  sit  Venskab  for  ham,  og  i  Sept. 
1568    kom   G.   paa  ny  til   Danmark,    denne   Gang  dog   i   et  mere 

Giinther,  Frederik^  1581 — 1655,  Oversekretær  i  det  tyske 
Kancelli,  blev  født  17.  Marts  1581  i  Helmstedt,  hvor  hans  fra  Hol- 
.  sten  stammende  Fader,  Owen  G.,  var  Professor  i  Fysik;  hans  Moder 
hed  Sibylla  Dietrichs  (Theodorica).  Han  uddannedes  til  lærd  ved 
Studier  dels  i  Helmstedt,  dels  i  Padua,  og  hans  første  Embede  var 
ogsaa  som  Professor  i  Græsk  ved  Akademiet  i  La  Rochelle.  Efter 
5  Aars  Virksomhed  der  vendte  han  tilbage  til  Brunsvig  og  blev 
Raad  hos  Prinsesse  Anna  Sophie  af  Wolfenbiittel.  Det  var  ved 
Christian  IV's  Besøg  i  Aaret  1615  hos  denne,  som  var  gift  med 
hans  Søstersøn  Hertug  Frederik  Julius,  at  G.  gjorde  Kongens  Be- 
kjendtskab;  han  fulgte  hjem  med  ham  og  blev  endnu  samme  Aar 
ansat  i  det  tyske  Kancelli.  Den  lille  Mand  med  det  markerede 
Ansigt,  med  Ørnenæsen,  den  høje  Pande  og  skallede  Isse  og  med 
den  foroverbøjede  Gang  og  den  tykke  Skindfrakke  tiltrak  sig  snart 
Opmærksomhed;  man  vidste,  at  han  var  velstaaende,  takket  være 
hans  Sparsommelighed,  og  at  han  tillige  var  i  Besiddelse  af  om- 
fattende Kundskaber.  Han  gJ9rde  et  behageligt  og  klogt  Indtryk, 
men  særlig  fremtrædende  var  hans  store  Arbejdsevne  og  Hurtighed. 
Han  vandt  snart  i  høj  Grad  Christian  IV's  Yndest  uden  at  skabe 
sig  synderlig  bitre  Modstandere;  kun  snærtede  man  hans  Lyst  til 
at  samle  Penge  og  beskyldte  ham  til  sine  Tider  for  Bestikkelighed.- 

1 62 1  blev  han  Oversekretær  i  det  tyske  Kancelli.  Som  saadan 
havde  han  alle  de  fra  dette  Kontor  udgaaende  Expeditioner  under  sig, 
saa  vel,  hvad  der  angik  Hertugdømmernes  indre  Forhold,  som  Brev- 
vexlingen  med  hele  Udlandet  undtagen  Sverige  og  Rusland,  hvilke 
sidstnævnte  Stater  sorterede  under  det  danske  Kancelli.  Han  mod- 
tog Kongens  Ordrer  til  at  opsætte  Udkast,  og  i  en  Række  af  Aar 
træftes  ingen  anden  Embedsmands  Haandskrift  saa  hyppig  som  hans 
i  Kancelliets  Akter.  Ved  Siden  heraf  betroedes  der  ham  hyppig 
Sendelser  til  Udlandet,  saaledes  i  den  første  Periode  af  hans  Virk- 
somhed 1623  og  1624  til  Halberstadt  for  at  arbejde  paa  Hertug 
Frederiks  Valg  til  Biskop  og  1628  til  Holland  for  at  faa  General- 
staterne  til  at  hjælpe  mod  Kejseren.  1629  var  han  Sekretær  ved 
Fredsunderhandlingeme  i  Lybek.  Med  dette  Aar  begynder  hans 
indflydelsesrigeste  Tid;  fra  da  af  og  indtil  1637  var  han  Kongens 
højre  Haand  i  Ledelsen  af  Politikken  over  for  Tyskland  og  til  Dels 
over  for  Nederlandene.  Det  viste  sig  særlig  deri,  at  han  var  den, 
hvem  de  hemmeligste  Sendelser  betroedes.  Saaledes  blev  han  i 
Sept.  1629  sendt  til  Wallenstein  for  at  stemme  ham  gunstig  for  Elb- 
tolden,  og  der  udviklede  sig  et  saa  venskabeligt  Forhold  imellem 

dem,  at  G.  mistænktes  for  at  være  bestukken  af  ham.  1630  for- 
handlede han  i  Wismar  med  den  spanske  Kommissær  Gabriel  de 
Roy  om  en  Handelstraktat,  der  særlig  skulde  tjene  til  Fordel  for 
Gliickstadts  Handel;  efter  langvarige  Underhandlinger  sluttedes  der 
i  Okt.  en  Overenskomst.  I  Febr.  163 1  fik  han  en  meget  hemmelig 
Kommission  til  Sachsen ;  officielt  var  Talen  kun  om  Prins  Christians 
Forlovelse  med  Magdalena  Sibylla;  men  G.s  vigtigste  Ærende  var 
at  formaa  Kurfyrst  Johan  Georg  til  at  gaa  ind  paa  en  ny  prote- 
stantisk Union  med  en  Unionshær,  i  hvilken  Kongens  Sønner 
Frederik  og  Ulrik  skulde  spille  en  fremtrædende  Rolle;  Unionen 
skulde  være  rettet  mod  Kejseren  og  Ligaen,  men  i  det  den  skulde 
staa  skilt  fra  disse  Magters  Modstander  »Sverige,  var  det  i  Virke- 
ligheden et  tredje' Parti,  hvis  Dannelse  tilsigtedes.  Forhandlingerne 
herom  førte  dog  ikke  til  noget  Resultat.  I  samme  Aar  gik  G.  som 
Gesandt  til  Nederlandene,  hvor  han  ogsaa  opholdt  sig  en  stor  Del 
af  det  følgende  Aar  som  Kongens  Agent.  Saa  vel  1633  som  1634 
og  1635  blev  der  overdraget  ham  forskjellige  Sendelser  til  Kejseren 
og  Kurfyrsterne;  han  skulde  paa  disse  især  virke  for  Samtykke  til 
Elbtolden  og  til  Hertug  Frederiks  Overtagelse  af  Bispeværdigheden 
i  Bremen  og  Verden.  I  og  for  sig  vigtigst  var  dog  Gesandtskabet 
til  Kejseren  1637,  der  drejede  sig  om  intet  mindre  end  Betingelserne 
for  et  mod  Sverige  rettet  Forbund.  Men  selve  dette  Gesandtskab 
betegner  en  Epoke  i  G.s  diplomatiske  Virksomhed.  Han  var  ikke 
ene  om  Gesandtskabet,  men  havde  Gouvernøren  i  Gliickstadt, 
Kongens  Svigersøn  Christian  Pentz,  til  Fælle,  og  G.  var  ikke  saa 
indviet  i  Christian  IV's  Tanker  som  denne;  i  sine  Indlæg  til  Kongen 
omtaler  han  sin  Mangel' paa  Kjendskab  til  de  for  Pentz  udstedte 
Instruxer,  og  i  Modsætning  til  denne  udvikler  han  sin  Ængstelighed 
fof  et  Brud  med  Sverige,  der  vilde  kunne  sætte  en  Plet  paa  Kon- 
gens Navn  som  fredskjærlig  Fyrste.  Der  er  næppe  heller  nogen 
Tvivl  om,  at  man  fra  denne  Tid  kan  datere  en  Dalen  i  G.s  Ind- 
flydelse; der  var  vel  ingenlunde  Tale  om  noget  Brud  mellem  ham 
og  Kongen,  men  han  var  ikke  længere  saa  betroet  og  fik  særlig 
ikke  længere  saa  betydningsfulde  eller  i  alt  Fald  saa  hemmeligheds- 
fulde Sendelser  overdragne. 

I  de  nærmest  følgende  Aar  træffes  han  kun  1638  som  Gesandt 
sammen  med  Christian  Ulrik  Gyldenløve  til  Brandenborg  og  1640 
endda  kun  som  Sekretær  hos  Corfits  Ulfeldt  paa  dennes  Rejse  til 
England.  Han  var  begyndt  at  blive  til  Aars,  og  andre  Raadgivere 
vandt  Kongens  Øre  fremfor  ham.    Dog  fik  han  i  det  farefulde  Aar 

1644  det  vigtige  Hverv  at  gaa  til  Nederlandene  for  at  modarbejde 
den  svenske  Indflydelse;  men  hermed  afsluttedes  ogsaa  i  alt  væsent- 
ligt hans  større  politiske  Virksomhed;  kun  kan  det  mærkes,  at  han 

1645  under  Fredsforhandlingerne  i  Brømsebro  var  befuldmægtiget  af 
Hertug  Frederik  til  at  varetage  hans  Interesser. 

Med  Hensyn  til  hans  Egenskaber  som  Diplomat  maa  Vægten 
lægges  paa  hans  betydelige  Evner  som  Forfatter  til  Indlæg  og  In- 
struxer;  han  formaaede  at  fremdrage  de  Punkter,  der  kunde  gjøre 
Indtryk;  han  vidste  med  ikke  ringe  stilistisk  Færdighed,  med  Liv 
og  Vid  at  udmale,  hvad  det  kom  an  paa,  og  han  skyede  ikke  at 
anvende  træffende  Billeder .  midt  i  den  politiske  Udvikling.  Men 
han  var  vidtiøftig  indtil  Pedanteri,  mindede  i  sine  Skriftstykker  mere 
om  en  lærd  end  om  den  betydelige  Statsmand,  og  særlig  viste  dette 
sig  i  hans  Mangel  paa  Evne  til  at  beregne  Virkningen  af  Trusler. 
Om  en  af  ham  ført  Politik  kan  man  kun  tale  for  Aarene  1629 — 37 ; 
han  har  i  den  Tid  vistnok  været  en  Tilhænger  af  en  Tilnærmelse 
til  Spanien  og  Kejseren  og  i  alt  Fald  været  med  til  at  give  Kon- 
gens Politik  dens  mod  Sverige  vendte  Front;  han  har  en  Del  af 
Medansvaret  for  den  tvetydige  Retning  i  Christian  IV's  Handle- 
maade,  som  ikke  skaffede  ham  virkelige  Venner  og  Hjælpere  paa 
noget  Sted;  men  han  var  en  ængstelig  Natur,  mere  en  Pennens 
end  en  Handlingens  Mand,  og  han  skræmmedes  tilbage,  da  det 
trak  op  til  Krig. 

G.  overlevede  sin  gamle  Konge  og  beholdt  sin  Stilling  under 
Frederik  III;  men  hans  Alder  og  de  nye  Forhold  gjorde  fra  1648 
hans  Indflydelse  meget  ringe.  Han  døde  30.  Juni  1655.  Han  havde 
8.  April  1619  ægtet  Cathrine,  en  Datter  af  Diderik  Møller;  hun 
døde  1639. 

Universitetsprogr.  1655.  Friderida,  Danm.  ydre  polit.  Hist  1629—60, 
især  I,  97  f.  y.  A.  Friderida. 

Gyrsting  (Gørsting),  Morten  Jensen,  1379 — 1448,  Rigsraad,  var 
Søn  af  Landsdommeren  i  Sjælland  Jens  G.  Allerede  141 1  var  M.  J. 
Ridder  og  vidnede  da  i  Kolding  om,  hvorledes  Enkehertuginde  Elisa- 
beth af  Slesvig  havde  lovet  at  overgive  Dronning  Margrethe  Flensborg; 
da  Byen  kort  efter  virkelig  kom  i  de  danskes  Hænder,  blev  M.  J. 
nøje  knyttet  til  den  som  Høvedsmand  i  Staden,  siden  tillige  paa 
den  stærke  Borg,  som  Kong  Erik  havde  opført  paa  Mariebjærget 
uden  for  Flensborg.  Det  var  en  udsat  og  vigtig  Post,  og  det  tyder 
paa  stor  Dygtighed  hos  M.  J.,  at  han  blev  siddende  som  Lensmand 

her,  saa  længe  Byen  var  dansk;  de  holstenske  Grever  førte  ofte 
Klage  over  ham,  Borgerne  derimod  satte  Pris  paa  ham  og  optoge 
ham  i  deres  Gilder.  Hvor  der  med  Ord  skulde  værnes  om  Sønder- 
jyllands Danskhed,  var  M.  J.  altid  med,  1421  paa  Viborg  Landsting, 
1424,  da  Kejser  Sigismund  havde  sendt  sin  Kommissar  her  op  for 
at  undersøge  Sagen.  Men  ikke  mindre  beredvillig  viste  han  sig, 
da  det  gjaldt  at  forsvare  den  danske  Sag  med  Vaaben;  det  første 
Hovedangreb  paa  Flensborg  i  Aaret  1427  modstod  han  i  Forening 
med  sin  Svoger  Biskop  Gert  Gyldenstjeme  (s.  foran  S.  372),  og 
Hertug  Henrik  maatte  selv  lade  sit  Liv  under  Stormen  paa  Byen; 
1431  fik  Holstenerne  Staden  i  deres  Magt  ved  Forræderi,  men  M.  J. 
forsvarede,  atter  sammen  med  den  krigerske  Biskop,  Borgen  et 
halvt  Aar  igjennem,  og  først  da  Hanseaternes  Flaade  havde  spærret 
Fjorden,  og  alle  de  belejredes  Levnedsmidler  vare  medgaaede,  over- 
gav han  7.  Sept.  dette  Danskhedens  sidste  Bul  værk  i  Mellemslesvig. 
Paa  denne  Tid  havde  M.  J.  længe  været  Medlem  af  det  danske 
Riges  Raad  og  som  saadan  deltaget  i  alle  politiske  Forhandlinger; 
1419  havde  han  medbeseglet  Forbundet  med  Polen,  1423  Forbundet 
med  Hansestæderne.  Ogsaa  i  de  følgende  Aars  Forhandlinger  med 
Holstenerne,  Hansestæderne  og  de  misfornøjede  Svenskere  træffe  vi 
M.  J.s  Navn  alle  Vegne.  Da  Stormændene  i  Danmark  begyndte 
at  vende  sig  imod  Erik  af  Pommern,  synes  M.  J.  at  have  holdt  sig 
lil  Kongen,  og  denne  brugte  ham  til  Mægler  over  for  de  misfor- 
nøjede; men  da  Rigsraadet  tog  de  afgjørende  Skridt,  indkaldte 
Christoffer  af  Bajem  og  opsagde  Erik  Troskab,  finde  vi  baade  M.  J. 
og  hans  Broder  Biskop  Navne  (s.  ndfr.)  blandt  de  øvrige,  og  1440 
maatte  Flensborgs  gamle  Forsvarer  medbesegle  den  Arveforlening 
paa  Slesvig,  der  betegnede  den  fulde  Opgivelse  af  Erik  af  Pommerns 
Kamp.  Under  Christoffers  Regering  høres  der  næsten  intet  til  M.  J., 
og  han  døde  28.  April  1448;  hans  Gravsten  findes  endnu  i  Roskilde 
Domkirke.  Kr,  Erslev. 

Gyrstinge  Navne  Jensen,  o.  1380 — 1440,  Biskop  i  Odense, 
Broder  til  foregaaende,  blev  1415  af  Erik  af  Pommern  indtrængt 
som  Biskop  i  Vesteraas,  skjønt  Kapitlet  havde  valgt  en  indfødt 
svensk  Mand.  Han  blev  i  dette  Stift  betragtet  med  samme  Mis- 
fornøjelse som  de  andre  danske,  hvem  Dronning  Margrethe  og 
Kong  Erik  skaffede  Embeder  i  Sverige,  og  man  klagede  over  det 
pragtfulde  og  kostbare  Liv,  han  førte.  Maaske  har  dette  bidraget 
til,   at  N.  J.  allerede  142 1  søgte  tilbage  til  Danmark,   hvor  Odense 

Bispestol  var  bleven  ledig,  og  ved  Ærkebiskop  Peder  Lykkes  Hjælp 
lykkedes  det  ham  ogsaa  at  opnaa  dette  Stift.  Her  roses  hans 
Styrelse;  han  stiftede  en  Skole  til  Ungdommens  Undervisning  og 
var  gavmild,  især  med  Afladsbreve.  Som  Biskop  deltog  han  i  det 
Provinsialkoncilium ,  som  Peder  Lykke  holdt  i  Kjøbenhavn  1425, 
og  som  Medlem  af  Rigsraadet  har  han  overværet  Herredage  og 
politiske  Underhandlinger,  uden  at  man  dog  véd  noget  nærmere 
om,  hvad  Rolle  han  har  spillet  derved.  Ligesom  sin  Broder  slut- 
tede han  sig  til  det  øvrige  Rigsraad,  da  dette  indkaldte  Christoffer 
af  Bajem,  men  allerede  i  Begyndelsen  af  1440  døde  Biskoppen. 
Danske  Mag.  HI,  257  ff.  Kr,  Erslev, 

Gædeken,  Carl  Greorg,  f.  1832,  Læge.  Carl  G.  er  en  Søn  af 
Glarmester  Joachim  Frederik  Andreas  G.  og  Vilhelmine  Andrea  f. 
Kretzschmer  og  født  i  Kjøbenhavn  10.  Okt.  1832.  Han  dimitteredes 
privat  til  Universitetet  1850,  var  i  1853  Koleralæge  i  Kjøbenhavn 
og  tog  Lægeexamen  1856.  Efter  at  have  ftmgeret  som  Kandidat 
ved  Almindeligt  Hospital  var  han  1857 — 67  Reservelæge  ved  Sinds- 
sygeanstalten ved  Aarhus.  1863  tog  han  Doktorgraden,  1866 — 67 
studerede  han  i  Udlandet  Kemi  og  Retsmedicin,  1867 — 68  var  han 
Reservelæge  ved  Kommunehospitalet.  Efter  en  Konkurrence  (med 
O.  Storck  og  C.  Tryde)  blev  han  1868  Docent  ved  Universitetet  i 
Retsmedicin  og  Hygiejne,  1868 — 71  var  han  tillige  Prosektor  ved 
Kommunehospitalet,  1869  blev  han  Lektor  ved  Universitetet,  1874 
Professor  ordinarius,  1880  Medlem  af  Sundhedskollegiet.  1875 — 87 
var  han  Overlæge  ved  den  nyoprettede  6.  Afdeling  ved  Kommune- 
hospitalet. 1875 — ^  v^r  ^^^  Medudgiver  af  E.  Hornemanns  « Hygi- 
ejniske Meddelelser  og  Betragtninger*  og  derefter  af  dette  Tidsskrifts 
Fortsættelse,  « Tidsskrift  for  Sundhedspleje*.  1879  var  han  Medstifter 
af  « Selskabet  for  Sundhedsplejens  Fremme*  og  blev  1888  Horne- 
manns Efterfølger  som  Selskabets  Formand.  Han  er  ligeledes  Med- 
stifter af  «Samfimdet'til  Ædrueligheds  Fremme*  og  af  « Foreningen 
for  Ligbrænding*.  187 1 — 79  var  han  Medlem  af  Direktionen  for  det 
Qassenske  Litteraturselskab.  Han  var  Medlem  af  Kommissionen 
til  Omordning  af  Retslægevæsenet  i  Anledning  af  den  paatænkte 
Indførelse  af  Nævningeret  og  af  Kommissionen  for  Anlæg  af  en 
Sindssygeanstalt  ved  Middelfart.  Siden  1880  har  han  Bolig  i  Lyngby. 
1862  ægtede  han  Ovidia  Henriette  Jensine  Dreier,  Datter  af  Bota- 
nikeren Salomon  Thomas  Nic.  D.  (IV,  334),   og  efter  hendes  Død 

(1873)  Clara  Marie  Weis,  Datter  af  Stiftsfysikus  Hans  Christian  W. 
i  Aarhus. 

Carøe  og  Selmer,  Den  danske  Lægestand,  6.  Udg.  /|^.  Petersen. 

V.  Gåhler»  Caspar  Frederik,  1737 — 97,  Officer,  født  i  Febr. 
1737  i  Kjøbenhavn,  Søn  af  nedennævnte  Gehejmeraad  Sigismund 
Vilhelm  v.  G.,  blev  1762  Ritmester  i  det  s.  A.  oprettede  Husar- 
regiment og,  da  dette  1767  ophævedes,  forsat  til  Livregiment  Dra- 
goner. Han  var  en  særdeles  flink  Rytterofficer,  blev  Generaladju- 
dant 1769  og  hørte  til  de  udvalgte,  der  i  Følge  Cathrine  II's  Ønske 
toge  Tjeneste  i  den  russiske  Hær  for  at  medvirke  til  dennes  Reform. 
Han  kæmpede  i  Tyrkekrigen  under  Fyrst  Galizin  og  Romanzow  og 
belønnedes  for  sin  Tapperhed  med  St.  Georgs  Ordenen.  1773  vendte 
han  tilbage  til  Danmark  og  blev  Oberstlieutenant  ved  Husarerne, 
da  disse  kort  efter  gjenoprettedes,  1780  Oberst  af  Kavalleriet,  1788 
Chef  for  slesvigske  Regiment  Ryttere  og  s.  A.  forsat  i  lige  Egen- 
skab til  jyske  Dragoner,  1789  Generalmajor.  G.  var  gift  med  Elise 
Lucie  Christiane  v.  Oertz  (f.  paa  Kaltenhof  15.  Juni  1758,  f  i  Kjøben- 
havn 13.  Juni  1843),  Datter  af  Landraad  v.  O.  til  Kaltenhof,  og  døde 
21.  Okt.  1797  i  Randers.  S.  A.  Sørensen. 

V.  Gåhler,  Peter  Elias,  1718—83,  Officer,  født  i  Kjøbenhavn, 
Søn  af  Konferensraad  Caspar  v.  G.  (f.  i  Flensborg  o.  1680,  optagen 
i  den  danske  Adelsstand  1749,  f  i  Slesvig  1759),  begyndte  sin 
militære  Løbebane  1734  som  Kadet  i  Livregiment  Dragoner,  blev 
1736  Komet  ved  Holsteins  gevorbne  Rytterregiment  (senere  olden- 
borgske Kyrasserer),  1743  Sekondlieutenant  ved  Neubergs  gevorbne 
Regiment  Ryttere,  vendte  1745  tilbage  til  Holsteins  Regiment  og 
fik  her  1746  Ritmesters  Karakter,  blev  1747  Kapitajn  i  møenske 
Infanteriregiment  og  1750  Kompagnichef  i  Livgarden  til  Fods.  De 
fleste  af  disse  Aar  tilbragte  G.,  der  fra  ung  af  havde  en  brændende 
Lyst  til  at  se  sig  om  og  lære  noget,  i  Krigstjeneste  uden  for  Landets 
Grænser  —  1735  tjente  han  saaledes  i  det  danske  Korps  under 
General  Mørner,  der  ved  Rhinen  deltog  i  den  polske  Arvefølgekrig, 
1 741  i  Korpset  under  General  Schulenburg,  der  sendtes  England  til 
Hjælp  i  Hannover,  1744 — 48  i  de  franske  Hære  under  Morits  af 
Sachsen  og  Valdemar  Løvendal,  ved  hvilken  Lejlighed  han  bl.  a. 
deltog  i  Belejringen  af  Bergen  op  Zoom  m.  m.  —  og  erhvervede 
sig  derigjennem  en  Erfaring  og  Kundskabsfylde  paa  mangfoldige 
Omraader,   der  kom  ham   fortrinlig  til  Nytte  senere  ved  hans  Ind- 

trædeise  i  den  højere  Administration.  1753  blev  han  udnævnt  til 
Generaladjudant  hos  Frederik  V  og  til  Oberst  af  Kavalleriet,  1758 
til  Generalmajor  og  1760  til  Generalkvartermester,  hvilken  Stilling  han 
beklædte,  da  Grev  Saint-Germain  2  Aar  senere  stilledes  i  Spidsen 
for  Hæren,  først  som  Overgeneral,  senere  som  Krigsminister. 

Vanskelig  kunde  vel  den  geniale,  men  i  sine  Ideet  tit  fanta- 
stiske, i  Administrationens  Detailler  uvidende,  paastaaelige  og  over- 
modige franske  Marskal  have  fundet  en  bedre  Mand  til  Medhjælper 
end  den  bøjelige  og  beherskede,  fint  dannede  og  skarpt  tænkende 
G.,  der  til  Punkt  og  Prikke  kjendte  Tjenesten.  De  synes  ogsaa 
at  have  arbejdet  godt  sammen  og  i  den  Grad  udfyldt  hinanden, 
om  man  saa  tør  sige,  at  det  maaske  ikke  bliver  saa  let  at  udrede, 
hvor  meget  der  af  det,  der  kom  frem  paa  det  hærorganisatoriske 
Omraade  under  Saint-Germains  berømte  Styrelse,  skyldes  Marskallen, 
hvor  meget  G.s  Raad  og  smidige  Pen.  I  Okt.  1763  ved  General- 
krigsdirektoriets  Oprettelse  blev  G.  2.  Deputeret  og  Chef  for  2.  De- 
partement, under  hvilket  sorterede  Artilleri-  og  Ingeniørkorpseme, 
Fæstningerne,  Militærfabrikkeme  og  Indkvarteringsvæsenet.  Samtidig 
udnævntes  han  til  hvid  Ridder  og  Generallieutenant  af  Kavalleriet. 
Da  Saint-Germain  1766  for  første  Gang  fjæmedes  fra  Krigsstyreisen, 
dimitteredes  G.  ligeledes  fra  sit  Embede  i  Direktoriet  og  blev  ansat 
som  Vicekommandant  i  Gliickstadt,  en  latterlig  Post  for  en  Mand 
med  hans  Rang  og  Evner,  men  vendte  med  Saint-Germain  tilbage 
Aaret  efter  og  blev  nu  i.  Deputeret.  Ved  Saint-Germains  Fjær- 
nelse  anden  Gang,  i  Dec.  1767,  fra  Direktoriet,  der  nu  omdøbtes 
til  Generalitets-  og  KommissariatskoUegiet,  beholdt  G.  sin  Post,  og 
i  Juni  1770  stilledes  han  i  Spidsen  for  Kollegiet  som  dets  Præses. 
Denne  G.s  Udnævnelse  til  Krigsvæsenets  øverste  Styrer  faar  en 
særegen  Betydning,  naar  dét  erindres,  at  Struensees  egen  Udnæv- 
nelse til  Lecteur  hos  Christian  VII  var  gaaet  umiddelbart  forud. 
Det  kan  næppe  være  tvivlsomt,  at  G.  var  bleven  haandgangen 
Mand  hos  den  endnu  i  det  skjulte  virkende  Magthaver,  og  mærk- 
bart Spor  i  Danmarks  Historie  afsatte  Forbindelsen,  da  Grev  Bern- 
storff, den  væsentligste  Hindring  for  Struensees  Planer  og  Saint- 
Germains  og  G.s  gamle  Modstander,  styrtedes  15.  Sept.  1770.  Som 
bekjendt  afgav  det  mislykkede  Tog  s.  A.  til  Algier  et  belejligt 
Paaskud  til  Bernstorffs  Afskedigelse,  og  G.  havde  selv  Forsædet  i 
den  Kommission,  der  skulde  undersøge,  om  Ministerens  Forhold 
ved  denne  Lejlighed  ikke  maatte  paadrage  ham  Tiltale  og  Straf. 
Samme  Dag,   Bernstorff  fjæmedes,    indtraadte  G.   som   Medlem  af 

Gehejmekonseillet.  Da  dette  ved  Struensees  Kabinetsordre  hævedes 
i  Dec.  s.  A.,  blev  han  Formand  i  den  af  6  af  Statens  højeste 
Embedsmænd  sammensatte  « Konferens*,  der  var  at  anse  som  et 
Slags  Surrogat  for  Konseillet,  og  som  havde  at  afgive  sine  Vota  til 
Kongen  om  visse  af  Struensee  forelagte  Spørgsmaal.  Saaledes  var 
G.  nu  paa  samtlige  Omraader,  militære  som  civile,  Statens  første 
Embedsmand  næst  Struensee  og  dennes  nærmeste  Raadgiver.  Rime- 
ligvis var  dog  paa  dette  Tidspunkt  hans  Indflydelse  hos  Struensee 
allerede  i  Aftagende  og  ikke  svarende  til  hans  Stilling.  Han  synes 
tvært  imod  at  have  haft  nok  at  gjøre  med  at  værge  denne  mod 
den  personlig  i  langt  intimere  Forhold  til  Struensee  staaende  Grev 
Rantzau-Ascheberg,  der  var  G.s  Undermand  saa  vel  i  Kollegiet 
som  i  nævnte  « Konferens »,  men  følte  sig  kaldet  til  at  indtage  første 
Plads,  og  i  Begyndelsen  af  177 1  fik  G.  en  ny  Medbejler  til  Magten 
i  den  fra  Rusland  hjemkaldte  Oberst  Falkenskjold.  Det  vil  derfor 
næppe  være  rigtigt  at  tillægge  G.  direkte  Ansvar  for  den  nu  med 
stærke  Skridt  sig  nærmende  Katastrofe.  Ganske  vist  hedder  det  i 
den  senere  Anklage  mod  ham,  «at  Struensee  idelig  havde  Omgang 
med  ham,  sjælden  foretog  sig  noget  uden  hans  Raadførsel  og  fast 
overalt  fulgte  hans  Planer  og  Forsøg*,  men  der  er  tilføjet:  « navnlig 
i  den  første  Tid».  G.  bemærkede  selv  ved  sin  Arrestation,  at  Ar- 
bejde havde  han  vel  haft  fiildt  op  af,  men  i  næsten  et  helt  Aar  ikke 
høstet  andet  «als  lauter  Chagrin».  Ogsaa  vides  det  med  Vished, 
at  G.  indtrængende  advarede  Struensee  mod  at  nedlægge  de  2 
Elitekorpser,  Livgarden  til  Hest  og  Livgarden  til  Fods,  hvilken 
Foranstaltning  mere  end  nogen  anden  blev  den  skæbnesvangre 
Draabe,  der  bragte  Bægeret  til  at  flyde  over. 

Uadskillelig  knyttet  til  G.s  Livsførelse  og  maaske  den  mægtigste 
blandt  de  Faktorer,  der  bragte  ham  til  Rangstigens  Top,  er  hans 
Hustru,  Christine  Sophie  f.  Ahlefeldt  (f.  1747  f  1792),  Datter  af 
Oberst  Henrik  A.  (f  1765)  og  Indehaver  af  Enkedronningens  Orden 
(1765)  og  Caroline  Mathilde  Ordenen  (1771),  hvem  G  ægtede  1764. 
Denne  unge  Kvinde  virkede  som  fortryllende  paa  alle  ved  sin 
yndeftilde  Skjønhed,  sit  sprudlende  Liv  og  sarkastiske  Lune,  og 
ved  Christian  VII's  Hof  —  hvor  hun  sammen  med  Fruerne  Biilow 
(f.  Danneskjold-Samsøe)  og  Grevinde  Holstein  dannede  dets  «3  Gra- 
tier* —  var  hun  lige  saa  uundværlig,  naar  Kongen  havde  sine  daglige 
Spillepartier  med  Greverne  Brandt  og  Holstein,  som  naar  Caroline 
Mathilde  kjørte  Sommer  i  By  til  Hørsholm  eller  Frederiksborg  med 
sine  Hofdamer,    ledsagede  af  galante  Tilbedere,    medens  Mændene 

bleve  hjemme.  Hendes  Rygte  kunde  under  disse  Omstændigheder 
ikke  blive  pletfrit,  uvist  dog  om  med  Føje,  thi  hendes  fornemste 
Lidenskab  synes  at  have  været  at  bringe  sin  Mand  frem,  og,  saa- 
ledes  som  det  træffende  er  bleven  bemærket,  hun  gav  dem,  der 
kunde  gavne  ham.  Fortrinnet  i  sin  Gunst. 

Natten  mellem  16.  og  17.  Jan.  1772  arresteredes  Ægteparret  i 
sit  Hjem  af  Oberst  Køller  og  Major  Berbandt  af  falsterske  Regi- 
ment og  førtes  til  Citadellet.  Begge  toge  det  med  Ro.  General- 
indens gode  Humør  fornægtede  sig  ikke,  og  spøgende  sagde  hun 
til  Majoren,  at  det  kun  kunde  være  hende  en  Fornøjelse  at  gjøre 
sin  Mand  Selskab,  og  at  det  blot  ærgrede  hende,  «dass  dieser  Tort 
nicht  zu  repariren  stunde ».  Da  deres  lille  Søn  hørte  om  Fængs- 
lingen, skal  han  have  sagt:  «For  Papa  er  jeg  ikke  bange,  han  har 
nok  set  sig  for,  men  for  Mama  er  jeg  meget  bange*.  Drengens 
Anelse  slog  ikke  til,  i  det  Undersøgelseskommissionen  hurtig  kom 
til  det  Resultat,  at  intet  kunde  lægges  hende  til  Last,  og  i  Maj 
blev  hun  ved  kgl.  Resolution  frikjendt,  dog  med  Advarsel  for  « ud- 
vist uforsigtig,  ubetænksom  og  strafværdig  Omgang ».  G.,  hvis 
Brøde  vel  i  Virkeligheden  ikke  var  større,  blev  derimod  i  Juni 
afskediget  fra  alle  sine  Embeder  med  Forbud  mod  at  opholde  sig 
i  Sjælland,  Fyn  og  Slesvig,  hvorimod  der  tilstodes  ham  og  hans 
Hustru  hver  500  Rdl.  om  Aaret.  Den  rige  Generalmajor  J.  F. 
Classen,  en  af  Fru  G.s  mange  Beundrere,  traadte  nu  paa  en  smuk 
Maade  hjælpende  til,  i  det  han  strax  udstedte  en  Forskrivning  til 
G.  og  Hustru  paa  1200  Dir.  aarlig,  der  skulde  udredes  af  hans 
Gods  Korselitse  og  udbetales  dem,  saa  længe  de  levede,  og  efter 
deres  Død  til  Sønnen  Frederik  Julius  Chr.  v.  G.  (f.  i  Kjøbenhavn 
2.  Avg.  1765)  og  dennes  mandlige  og  kvindelige  Descendenter.  G. 
og  Frue  boede  et  Aars  Tid  i  Vejle  og  flyttede  derpaa  til  Itzeho, 
hvor  G.  døde  2.  Maj  1783.  Enken  ægtede  1792  Grev  C.  A.  v.  d.  Goltz 
(s.  ovfr.  S.  142).  Sønnen  benyttede  ikke  en  ham  given  Tilladelse  til 
at  indtræde  i  den  danske  Hær,  men  gik  først  i  fransk,  derpaa  i 
tysk  Krigstjeneste  og  har  i  Bajem  forplantet  Slægten. 

Politik  og  Historie  II,  318.     C.  Nyrop,  J.  F.  Classen.       S.  A,  Sørensen, 

V.  Gåhler,  Sigismund  Vilhelm »  1706 — 88,  Overpræsident  i 
Altona,  Broder  til  den  foregaaende,  født  i  Haag  20.  Okt.  1706, 
studerede  udenlands,  blev  1734  Stabssekretær  ved  det  Hjælpekorps, 
der  under  General  Mørner  stødte  til  den  tyske  Rigsarmé  ved  Rhi- 
nen, Kancelliraad,  1747  Generalkrigskommissær  i  Slesvig  og  Holsten, 

Konferensraad,  1757  Envoyé  extraordinaire  i  Konstantinopel,  i  hvilken 
Egenskab  han  gjennemførte  Afslutningen  af  en  Traktat  mellem  Dan- 
mark og  Porten,  1767  Overpræsident  i  Altona,  s.  A.  Ridder  af 
Danebrog,  1768  Gehejmeraad,  1770  dekoreret  med  l'union  parfaite, 
1 77 1  tillige  Kommissarius  ved  Tallotteriet,  død  28.  Dec.  1788.  Gift 
1728  med  Jeanne  Antoinette  de  la  Mare  (f  20.  Juli  1780).  Han 
roses  for  sin  velvillige  Karakter  og  sin  Omsorg  for  Altonas  Opkomst. 
Personalhist.  Tidsskr.  V,  55.  Ny  kgl.  Saml.,  Fol.,  Nr.  744.  Wichmann, 
Geschichte  Altonas  S.  208.     Altonaische  Addres-ComtoirNachrichten  1789,  Nr.  2. 

G.  L,  Wad. 

Gøde,  Henrik  Clausen,  — 1676,  Bogtrykker  og  Avisudgiver, 
er  kjendt  som  Bogtrykker  i  Kjøbenhavn  fra  1654.  Ved  Ægteskab 
(Nov.  1660)  med  kongl.  og  Universitetsbogtrykker  Peder  Morsings 
Enke  Sophie  fik  han  dennes  Bestillinger  og  forenede  lidt  efter  lidt 
paa  sin  Haand  sin  Formands  Privilegier  paa  at  trykke  de  ugentlige 
Aviser  paa  Dansk  og  Tysk  (1663),  danske  Almanakker  (1666)  og 
Skolebøger  (1667).  Af  Aviser  har  han  dog  kun  udgivet  tyske,  forst 
«Europåische  wochentliche  Zeitung*,  siden  «Ordinarie  Postzeitung*. 
De  udkom  2  Gange  om  Ugen  med  Postrytteren  til  Vignet,  men 
bragte  næsten  kun  udenlandske  Nyheder.  Almanakpri\'ilegiet,  som 
han  maaske  paa  lidt  snedig  Vis  havde  vidst  at  trænge  den  tidligere 
Besidder  ud  af,  havde  nær  kommet  ham  dyrt  at  staa.  Tvært  imod 
Recessen  af  1643  skulde  han  have  trykt  Almanakkerne  uden  Censur 
og  med  de  den  Gang  i  dem  almindelige  Spaadomme.  General- 
fiskalen  paastod  ham  dømt  til  Forbrydelse  af  Privilegier  og  Boslod 
og  til  Arbejde  i  Jæm  paa  Holmen  for  Livstid,  men  Højesteret  fri- 
kjendte  ham  (Avg.  1672),  da  Recessen  kun  gjaldt  de  her  i  Landet 
beregnede  Almanakker,  ikke  de  fra  Tysk  oversatte,  med  Hensyn  til 
hvilke  G.  havde  forsyndet  sig.  Sidst  i  Aaret  1670  havde  han  paa 
Grund  af  Svagelighed  afstaaet  sine  PrivDegier  som  Kongens  Bog- 
trykker til  sin  ndfr.  nævnte  Broder  Jørgen,  medens  han  dog  som 
kongl.  Betjent  fik  Frihed  for  Byens  Skatter  og  Lov  til  at  svare  for 
Hofretten.  G.  var  ved  sin  Død  10.  Avg.  1676  vist  en  meget  vel- 
staaende  Mand;  foruden  sin  Gaard  i  Løvstræde  ejede  han  Frøslev- 
gaard  i  Stævns  Herred.  Hans  Enke  satte  ham  og  sin  første  Mand 
et  Epitafivun  i  Trinitatis  Kirke. 

Stolpe,  Dagspressen  i  Danm.,  især  I,  202  ff.  _/>  Stolpe, 

Gøde,  Jørgen  Clausen,  — 1676,  Bogtrykker  og  Avisudgiver, 
Efter  20.  Dec.  1670  at  være  bleven  udnævnt  til  Kongens  Bogtrykker 

ægtede  han  i  Sommeren  167 1  Dorothea  Cassube,  Datter  af  den  vel- 
havende Boghandler  Christian  C.  (III,  421).  Ved  sin  ovfr.  nævnte 
Broder  Henriks  Død  1676  blev  han  tillige  Universitetsbogtrykker, 
men  døde  allerede  sidst  i  1676  (begr.  6.  Dec).  Sin  Betydning  har 
han  som  Udgiver  af  den  første  danske  Ugeavis:  «Ordinarie  Post- 
tidende*, som  fra  Nov.  1672  udgik  2  Gange  om  Ugen,  men  fra 
Marts  1673  k^"^  hver  Onsdag  som  « Ordinære  Posttidinger*.  Den 
bestod  af  2  smaa  Kvartblade  og  var  efter  Tidens  Lejlighed  ret  vel 
forsynet  med  indenlandske  Nyheder.  Desuden  trykkede  han  Bor- 
dings «Mercurius»,  udgav  en  dansk  Maanedsavis  og  fortsatte  Bro- 
derens «Ordinarie  Postzeitung». 

Stolpe,  Dagspressen  i  Danm.,  især  II,  206  flf.  />.  Stolpe, 

Gølnitz,  Abraham,  — 1640 — ,  Rejsende  og  Politiker,  var  født 
i  Danzig.  Hans  Navn  er  fortrinsvis  bekjendt  ved  den  interessante 
Beskrivelse  af  Nederlandenes  og  Frankrigs  Geografi  og  Historie, 
som  han  udgav  163 1  under  Titel  af:  «Ulysses  Belgico-Gallicus»; 
ogsaa  af  en  geografisk  Lærebog  var  han  Forfatter.  1639  traadte 
han  i  Christian  IV's  Tjeneste,  blev  Sekretær  i  det  tyske  Kancelli 
og  forfattede  strax  efter  et  Forsvarsskrift  for  Kongens  Optræden 
lige  over  for  et  nederlandsk  Gesandtskab.  1640  ledsagede  han  som 
Sekretær  Hannibal  Sehested  til  Spanien,  hvorfra  han  kom  tilbage 
1641;  kort  efter  har  han  vistnok  opgivet  sin  Stilling  i  dansk  Tjeneste. 
Hans  Dødsåar  kjendes  ikke. 

Allg.  Deutsche  Biographie  IX.  /,  ^,  Friderida, 

Gøricke,  Adolph  Wilhelm  Theodor,  1798 — 1885,  Læge. 
var  en  Søn  af  Præst  ved  den  danske  Legation  i  Paris,  senere  ved 
Frederiks  tyske  Kirke  paa  Christianshavn,  Christian  Georg  Wilhelm 
G.  og  Sophie  Elisabeth  f.  Cappaun  og  blev  født  i  Paris  i.  Febr. 
1798.  Han  kom  til  Kjøbenhavn  med  Forældrene  1810  og  dimit- 
teredes 1817  fra  Metropolitanskolen;  1822  absolverede  han  den  medi- 
cinske Examen.  Efter  at  han  i  1824  havde  taget  Doktorgraden  i 
Kiel,  foretog  han  en  længere  Studierejse  gjennem  Tyskland,  Frankrig 
og  England  og  nedsatte  sig  efter  Tilbagekomsten  her  fra  som 
praktiserende  Læge  i  Odense,  hvor  han  1830  tillige  blev  Læge 
ved  Graabrødrehospitals  Daareafdeling  og  183 1  ægtede  Julie  Marie 
Massmann,  en  Datter  af  den  fortjente  Præst  ved  Frederiks  tyske 
Kirke  Nicolaus  Hinrich  M.  og  selv  den  sidste  af  Slægten  M.  i 
Danmark   (t  14.  Okt.  1883).     Ved    sin  Virksomhed   i    Odense    er- 

hven'ede  G.  sig  Anerkjendelse  og  Anseelse,  og  da  Klagerne  over 
Forholdene  i  St.  Hans  Hospital  paa  Bistrupgaard  i  183 1  gjorde 
sig  saa  stærkt  gjældende,  at  Anstaltens  hidtidige  Overlæge,  Kirurgen 
Seidelin,  foranledigedes  til  at  fratræde,  henvendtes  Opmærksomheden 
paa  G.  som  den  eneste  danske  Læge,  der  var  kvalificeret  til  at  • 
overtage  den  ledige  Stilling.  I  Slutningen  af  183 1  modtog  han 
ogsaa  Udnævnelse  og  søgte  i  den  følgende  Tid  at  hævde  og  styrke 
sin  Avtoritet  ved  publicerede  Redegjørelser  for  Hospitalets  Virksom- 
hed ligesom  ogsaa  ved  enkelte  andre  psykiatriske  Afhandlinger  af 
mere  videnskabelig  Karakter,  der  navnlig  tryktes  i  «Bibliothek  for 
Læger*  og  senere  i  «Hospitalsmeddelelser»,  af  hvilket  Tidsskrift 
han  var  Medudgiver.  Som  et  officielt  Tegn  paa  Anerkjendelse 
tildeltes  der  ham  1847  Professortitelen. 

Hans  milde,  humane  Aand  gav  sig  hurtig  efter  hans  Ansættelse 
paa  St.  Hans  Hospital  Udslag  i  Forbedringer  af  de  sindssyges  Vil- 
kaar,  navnlig  Afskaffelse  af  en  Del  af  det  tidligere  anvendte  Tvangs- 
og  Straffesystem,  og  hans  udmærkede  Hustru  støttede  ham  i  disse 
menneskekjærlige  Bestræbelser.  Men  i  den,  ganske  særlig  paa  Sinds- 
sygevæsenets Omraade,  saa  urolige  og  reformivrige  Periode,  hvor- 
under hans  Funktionstid  som  Overlæge  indtraf,  formaaede  han  dog 
ikke  ret  at  hævde  sin  Avtoritet  eller  tilfredsstille  de  Krav,  der 
stilledes  til  ham  fra  Reformatorernes  Side.  Allerede  tidlig  blev 
hans  Virksomhed  og  særlig  hans  Mangel  paa  Energi  lige  over  for 
sin  foresatte,  den  kjøbenhavnske  Fattigdirektion,  Gjenstand  for 
nærgaaende  Angreb  i  Avisartikler  og  særskilte  Brochurer.  Af  d^n 
Komité,  der  nedsattes  1857  til  en  Reorganisation  af  Hospitalet,  var 
han  vel  et  selvskrevet  Medlem,  men  det  var  hans  tidligere  Læge- 
kandidat og  senere  skarpe  Kritiker  Selmer,  der  her  gjorde  Psykia- 
triens nye  Synspunkter  og  Krav  avtoritetsmæssig  gjældende.  Ved 
Slutningen  af  1862  trak  han  sig  tilbage  fra  Overlægestillingen,  hvor- 
efter han  udnævntes  til  Etatsraad  og  privatiserede  i  Kjøbenha\Ti. 
Under  sit  Ophold  her  var  han  fra  Diakonissestiftelsens  Oprettelse 
i  1863  et  virksomt  Medlem  af  dennes  Bestyrelse  og  Leder  af  Dia- 
konissernes Uddannelse,  ligesom  han  ogsaa  var  Medlem  af  Repræ- 
sentantskabet for  det  kjøbenhavnske  Asylselskab  og  af  Centralkomi- 
teen.    Han  døde  i  Kjøbenhavn  2.  Okt.  1885. 

Erslew,  Forf.  Lex.  Carøe  og  Selmer,  Den  danske  Lægestand ,  6.  Udg. 
Aarsberetning  for  St.  Hans  Hospital  1885.  Jul,  Petersen, 

Gørsting,  s.  Gyrsting. 

Digitized  by  VjOOQiC 


V.  GørtZt   Carl  Fried,  Adam  (v,  Schlitz),  ^^27 

V.  Gørtz,  Carl  Friedrich  Adam  Greve  v.  Schlitz  kaldet,  1733 
— 97,  Officer.  Hans  Fader,  Grev  Georg  Friedrich,  var  Besidder  af 
Rigsgrevskabet  Schlitz  i  Franken  (nu  i  Storhertugdømmet  Hessen); 
Moderen,  Grevinde  Friederike,  var  af  samme  Slægt,  men  af  Linjen 
Rittmarshausen.  Født  21.  Dec.  1733  nød  G.  Undervisning  ved  Collegiimi 
Carolinum  i  Brunsvig  og  traadte  1750  ind  i  den  hessiske  Armé.  Han 
var  stegen  til  Oberst,  da  han  i  Marts  1762  blev  kaldet  til  Danmark 
og  med  samme  Grad  og  Anciennitet  fra  1760  ansat  ved  General- 
staben af  den  paa  Rigets  Sydgrænse  mobiliserede  Hær;  s.  A.  ud- 
nævntes han  til  Kammerherre  og  1763  til  Chef  for  fynske  gevorbne 
Dragonregiment.  G.  omtales  som  en  Æventyrer  med  «et  sort  Hjærte 
og  en  tom  Pung»;  hans  smukke  Ydre  og  vindende  Væsen  skaffede 
ham  imidlertid  snart  indflydelsesrige  Forbindelser,  hvis  Tal  forøgedes 
ved  hans  Ægteskab  (15.  Juni  1764)  med  Charlotte  Louise  Komtesse 
Knuth  (f.  1745  t  1812),  Datter  af  Stiftamtmand  E.  C.  Greve  K.  Og 
dennes  i.  Hustru,  f.  Monteleone-Gyldensten.  Under  Christian  VII 
kom  G.,  hvis  lette,  frivole  Konversation  morede  Kongen,  til  at  høre 
til  dennes  intime  Kreds.  Lige  saa  yndet  var  han  af  Feltmarskal, 
Grev  Saint-Germain,  hvad  der  dog  tyder  paa,  at  G.  ikke  har  været 
uden  Dygtighed  som  Militær,  og  da  Marskallen  i  Marts  1767  for 
anden  Gang  blev  sat  i  Spidsen  for  Generalkrigsdirektoriet,  kaldtes 
G.  til  Deputeret  i  dette  samt  til  Kommandør  for  «den  kombinerede 
Livgarde  til  Hest  og  til  Fods»;  inden  Maaneden  var  omme,  var  han 
dog  atter  fjæmet  fra  begge  disse  høje  Poster.  Sammen  med  en 
anden  af  Kongens  Favoriter,  den  preussiske  Gesandt  v.  Borcke, 
havde  G.  nemlig  indladt  sig  i  Intriger  for  at  faa  J.  H.  E.  Bernstorff 
fortrængt  fra  Udenrigsstyrelsen,  netop  som  denne  var  ved  at  bringe 
Forhandlingerne  om  den  foreløbige  Mageskiftetraktat  med  det  got- 
torpske Hus  til  Afslutning.  For  at  skaffe  G.  af  Vejen  fik  Bernstorff 
ham  saa  akkrediteret  som  Minister  ved  Hoffet  i  Berlin,  og  da  G. 
gjorde  Vanskeligheder  ved  at  forlade  Kjøbe^havn,  blev  han  paa 
Foranledning  af  den  russiske  Minister  v.  Saldem  tvungen  dertil, 
hvorhos  Udnævnelserne  til  Deputeret  og  til  Kommandør  for  Garden 
tilbagekaldtes.  Derimod  fik  G.  sit  Dragonregiment  igjen  og  an- 
vendtes ikke  længe  efter  som  Kommissær  ved  nogle  opløste  Regi- 
menters Indlemmelse  i  bestaaende  Afdelinger.  Men  henimod  Aarets 
Slutning  styrtedes  Saint-Germain  for  anden  Gang,  og  G.  blev  10.  Dec. 
uden  Pension  afskediget  fra  sin  militære,  2  Dage  senere  fra  sin 
diplomatiske  Stilling.  Han  traadte  nu  i  Tjeneste  hos  Frederik  II 
af  Preussen,    blev  snart  persona  grata  hos  denne  og  benyttet  ved 

fortrolige  Sendelser  til  forskjellige  Hoffer;  det  var  ogsaa  ham,  der 
forestillede  den  landflygtige  Mirabeau  for  Kongen.  1777  blev  G. 
Generalmajor  og  Chef  for  et  Kyrasserregiment,  1786  Generallieute- 
nant  og  1795  General  af  Kavalleriet.  Han  døde  24.  Avg.  1797  i 
sin  Garnison  Ohlau  i  Schlesien. 

Allg.  Deutsche  Biographie  IX.  Hist.  Tidsskr.  2.  R.  IV,  580  f.;  4.  R.  III, 
102  ff.     Vedel,  Den  ældre  Grev  Bernstorffs  Ministerium  S.  292  ff. 

H,  W.  Harbou, 

V.  Gørtz,  Georg  Heinrich  Friherre  v.  Schlitz  kaldet,  1668 
— 1719,  holsten- gottorpsk  og  svensk  Statsmand.  Hans  Fader, 
Philip  Friherre  v.  G.,  var  Hauptmann  i  den  frankiske  Kreds; 
Moderen  var  en  Minnigerode.  G.  studerede  i  Jena,  hvor  han 
mistede  sit  ene  Øje  i  en  Duel.  Ved  Anbefaling  af  en  Onkel, 
der  tidligere  havde  været  Hofmester  hos  Hertug  Frederik  IV  af 
Gottorp,  opnaaede  han  Stillingen  som  Kammerherre  i  gottorpsk 
Tjeneste.  Enkehertuginde  Hedevig  Sophie  gjorde  ham  til  Gehejme- 
raad,  og  endnu  større  Indflydelse  naaede  han  efter  hendes  Død 
(1708),  da  Administratoren,  Christian  August,  der  under  den  unge 
Hertug  Carl  Frederiks  Mindreaarighed  var  Regent  i  Holsten-Got- 
torp, i  længere  Tid  lyttede  mere  til  hans  Raad  end  til  nogen 
andens.  Men  for  at  vinde  denne  Stilling  sikkert  maatte  han  have 
en  Mand  af  Vejen,  der  i  en  Række  Aar  havde  været  den  bet}'de- 
ligste  af  de  gottorpske  Statsmænd,  nemlig  den  gamle  Gehejmeraad 
Wedderkopp,  og  det  lykkedes  ham  ikke  blot  at  faa  denne  st}Ttet, 
men  ogsaa  at  faa  ham  sat  i  Fængsel  i  Fæstningen  Tønning  (1709). 
Skjønt  Wedderkopp  havde  været  en  bitter  Fjende  af  Danmark, 
overgik  G.  ham  maaske  i  sin  Iver  for  alle  Vegne,  hvor  han  kunde, 
at  træde  i  Vejen  for  vort  Fædreland.  1  Sverige  haabede  han  at 
finde  den  nødvendige  Støtte,  og  vi  se  ham  derfor  i  Aaret  1706  rejse 
til  Carl  XII  under  dennes  Ophold  i  Altranstådt  for  at  drage  Gavn 
af  hans  velkjendte  Kjærlighed  til  den  gottorpske  Slægt.  G.  var 
i  høj  Grad  et  snildt  Hoved,  og  han  var  lige  saa  hensynsløs  i  sine 
Midler  som  utrættelig  i  Kombinationer;  men  uheldigvis  holdt  han 
for  meget  af  det  kunstlede,  og  det  upaalidelige  i  hans  Karakter 
vakte  baade  personligt  Had  mod  ham  hos  adskillige  af  dem,  han 
fik  at  gjøre  med,  og  skabte  Mistillid  imod  ham  som  Diplomat  og 
Statsmand.  I  det  han  i  en  Række  Aar  gjorde  det  til  sin  Hoved- 
opgave at  bekæmpe  den  danske  Regering,  søgte  han  at  fonærre 
enhver  af  de  jævnlige  Stridigheder,  som  i  hin  Tid  fandt  Sted  mellem 
den  og  Gottorpeme,  saaledes  den  i  og  for  sig  latterlige  Frakturstrid, 

d:  en  Strid,  om  man  ved  de  Forordninger,  der  udstedtes  i  Fælles- 
skab af  den  danske  Konge  og  den  gottorpske  Hertug,  skulde  trykke 
begge  Navne  med  lige  store  Frakturbogstaver  eller  ikke.  Men  især 
gik  hans  Tragten  ud  paa  at  faa,  hvad  der  endnu  var  tilbage  af 
Fællesregering,  ganske  ophævet. 

Carl  Xll's  Nederlag  ved  Pultava  (1709)  og  de  Trængsler,  som 
derefter  kom  over  Sverige,  vare  lidet  til  Gavn  for  denne  Politik 
og  gjorde  visse  Hensyn  til  Danmark  nødvendige.  Hvis  den  Alli- 
ance, som  Frederik  IV  af  Danmark  nu  knyttede  med  Zar  Peter  og 
August  II  af  Sachsen,  førte  til  Sveriges  Ydmygelse,  var  Støtten  for 
Gottorps  Sikkerhed  borte.  Næppe  har  nogen  derfor  med  opmærk- 
sommere Øje  end  G.  fulgt  Krigens  Gang,  især  da  den  i  17 11  og  17 12 
fik  Nordtyskland  til  Hovedskueplads.  Da  Stenbock  efter  sin  Sejer 
ved  Gadebusch  trængte  ind  i  Holsten  for  at  forfølge  de  danske,  og 
Russerne  og  Sachseme  droge  efter  ham,  kom  et  kritisk  Øjeblik 
for  G.  som  Leder  af  den  gottorpske  Politik.  Samtidig  med  at 
Administratoren  skriftlig  havde  lykønsket  Stenbock  til  hans  Sejer, 
havde  G.  personlig  i  Flensborg  givet  Kong  Frederik  højtidelige 
Forsikringer  om,  at  Gottorp  vilde  bevare  Nevtraliteten.  Men  det 
var  dog  netop  dette,  G.  og  den  gottorpske  Regerings  andre  Med- 
lemmer ikke  gjorde,  da  det  kom  til  Stykket.  For  at  hjælpe  Sten- 
bock, der  var  i  Fare  for  at  blive  omringet  fra  alle  Kanter  og 
allerede  var  naaet  til  Frederiksstad,  besluttede  de  at  imødekomme 
hans  Ønske  om,  at  Fæstningen  Tønnings  Porte  maatte  blive  aab- 
nede  for  ham.  Der  sluttedes  en  hemmelig  Traktat  med  ham 
herom  (af  Dato  23.  Jan.  17 13);  men  for  at  Frederik  IV  ikke  skulde 
kunne  opfatte  det  som  et  Nevtralitetsbrud,  lavede  man  en  falsk 
Ordre,  som  den  umyndige  Hertug  Carl  Frederik  ovre  i  Sverige, 
hvor  han  opholdt  sig,  skulde  have  skrevet  23.  Juli  17 12.  Ved  den 
blev  det  befalet  Kommandanten  i  Tønning,  under  Straf  af  Ære 
og  Liv,  i  paakommende  Tilfælde  at  optage  Stenbock  og  hans 
Tropper  i  Fæstningen.  G.  og  hans  Kolleger  haabede,  at  Komman- 
danten skulde  rette  sig  herefter,  og  at  man  saa  bag  efter,  naar  de 
danske  klagede  over  Nevtralitetsbrud,  kunde  kaste  Skylden  paa  ham 
som  den,  der  havde  adlydt  en  um)mdig  Fyrstes  Ordre.  Men  uhel- 
digvis slog  Fiffet  fejl.  Da  to  holstenske  Gehejmeraader  overbragte 
Kommandanten  denne  Ordre,  nægtede  han  at  adlyde,  med  mindre 
han  fik  Befaling  af  Administratoren  dertil.  Denne  Befaling  maatte 
de  da  rykke  frem  med,  og  hermed  havde  den  Gørtzske  fine  Plan 
faaet  et  Knæk.    Fik  de  danske  en  Gang  alle  Aktstykkerne  i  deres 

Haand,  vilde  den  gottorpske  Regering  komme  til  at  staa  som  den, 
der  havde  brudt  sin  Nevtralitet.  Imidlertid  gik  det  efter  Overens- 
komsten med  Stenbock,  der  14.  Febr.  17 13  blev  optaget  i  Fæstningen. 

Strax  herefter  lod  Frederik  IV  de  gottorpske  Lande  besætte 
og  sekvestrere.  Dog  lykkedes  det  G.  med  megen  Snildhed  at  gjøre 
ham  vaklende  i  sin  Opfattelse  af,  at  Gottorp  havde  brudt  Nev- 
traliteten,  og  Kongen  lovede  at  give  Slip  paa  disse  Landskaber, 
hvis  G.  ved  sin  Mægling  fik  Svenskerne  til  at  rømme  Tønning 
paa  en  Maade,  der  fandt  Kongens  Bifald.  Men  G.  gik  underfundig 
til  Værks,  Frederik  IV  kasserede  hans  Mægling,  og  Stenbock  maatte 
kapitulere  (16.  Maj  17 13),  uden  at  G.  havde  opnaaet  noget. 

Denne  opgav  dog  ikke  Spillet.  I  Forening  med  den  svenske 
Statsmand  og  General  Wellingk  vilde  han  prøve  paa  at  faa  Preus- 
sen til  at  træde  op  imod  Frederik  IV.  Han  fik  22.  Juni  17 13 
sluttet  en  Traktat  med  Frederik  Vilhelm  1  af  Preussen,  hvorefter 
preussiske  og  gottorpske  Tropper  skulde  besætte  Stettin  og  Wismar 
og  sikre  de  svensk-tyske  Landes  Nevtralitet,  Preussen  skulde  virke 
for  Gottorps  Restitution  og  skaffe  Sverige  en  antagelig  Fred,  medens 
det  til  Vederlag  ved  den  endelige  Fred  skulde  have  Forpommem 
indtil  Floden  Peene.  Desto  værre  for  G.s  Plan  vilde  den  svenske 
Kommandant  i  Stettin  ikke  rømme  denne  By,  og  derpaa  trak 
Frederik  Vilhelm  sig  tilbage.  Saa  søgte  G.  at  skille  Frederik  IV 
fra  hans  allierede.  Han  traf  Aftale  med  den  russiske  General 
Menzikof  og  den  sachsiske  General  Flemming  om,  at  de  skulde 
erobre  Stettin,  og  om  at,  naar  det  var  sket,  sachsiske  Tropper  i 
Forbindelse  med  et  Par  i  gottorpsk  Sold  staaende  Regimenter  skulde 
besætte  Byen;  Sachsen  skulde  da  paåtage  sig  at  hjælpe  Gottorp 
imod  Danmark.  Men  næppe  havde  Svenskerne  maattet  forlade 
Stettin,  førend  Frederik  Vilhelm  meldte  sig  som  lysthavende,  og 
det  maatte  indrømmes  ham  at  lade  Tropper  rykke  ind  i  Byen. 
Han  fik  den  som  foreløbig  Besiddelse  indtil  Freden,  imod  at  han 
skulde  sikre  de  svensk-tyske  Landes  Nevtralitet.  Tillige  var  det 
Meningen,  at  han  skulde  tage  Gottorp  under  Armene.  Man  havde 
imidlertid  gjort  Regning  uden  Zar  Peter,  hvem  Frederik  IV  fik  til 
at  forkaste  den  sluttede  Overenskomst.  Herved  var  Frederik  Vil- 
helm løst  fra  sin  traktatmæssige  Forpligtelse  til  Gottorp,  og  da 
Carl  XII  ikke  vilde  finde  sig  i,  at  han  havde  faaet  sine  Tropper 
ind  i  Stettin,  førte  Forholdene  til,  at  den  preussiske  Konge  blev 
Frederik  IV's  egen  allierede.  G.s  Finesser  havde  kun  voldt 
ham  selv  Nederlag.     Han  var  ikke  heldigere  med  andre  Forsøg, 

han  gjorde  paa  at  faa  fremmede  Magter  til  at  hindre  den  danske 
Konge  i  at  faa  Bugt  med  Tønning,  som  de  danske  stadig  holdt 
blokeret.  7.  Febr.  17 14  maatte  Byen  kapitulere  ved  Sult,  og  nu 
kom  de  for  G.  og  hans  Kolleger  i  den  gottorpske  Regering  højst 
kompromitterende  Aktstykker  for  en  Dag,  hvorved  Nevtralitets- 
bruddet  klart  kunde  godtgjøres.  Oven  i  Kjøbet  blev  Zar  Peter  saa 
forbitret  ved  at  høre  derom,  at  han  afbrød  nogle  Forhandlinger, 
G.  ved  Hjælp  af  en  gottorpsk  Diplomat,  Bassewitz,  havde  aabnet 
med  ham  for  at  faa  ham  til  at  tage  sig  af  Hertug  Carl  Frederik. 
Om  denne  Underhandling,  saaledes  som  det  har  været  paastaaet, 
har  sigtet  til  at  sætte  Gottorpeme  paa  Sveriges  Trone  i  Steden  for 
Carl  XII,  maa  staa  uafgjort  hen.  £t  gjensidigt  Bombardement  af 
injurierende  Skrivelser  imellem  G.  og  Bassewitz  var  Efterspillet  til 
Underhandlingen.  Da  G.  tillige  skrev  bidende  Flyveskrifter  imod 
Kongen  af  Preussens  Ministre,  forbød  Frederik  Vilhelm  ham  Ad- 
gang til  sit  Hof. 

Det  var  kun  en  krank  Lykke,  G.  hidtil  havde  haft;  men  hans 
vidunderlige  Elasticitet  svigtede  ham  dog  ikke.  Da  Carl  XII  kom 
hjem  fra  Tyrkiet  til  Stralsund  og  lod  ham  kalde  til  sig  i  denne 
By  (1715),  forstod  han  saaledes  at  vinde  den  svenske  Konge,  at 
denne  fattede  en  næsten  blind  Tillid  til  ham.  Han  var  i  de  sidste 
Aar  af  Carl  XII's  Regering  baade  hans  vigtigste  Diplomat  og  hans 
alt  formaaende  Raadgiver  paa  Finansvæsenets  Omraade.  I  det 
enkelte  vedrører  hans  Virksomhed  som  svensk  Statsmand  os  ikke. 
Men  naar  i  Almindelighed  de  Skridt,  hvorved  han  søgte  at  op- 
arbejde Kong  Carls  Sag,  maatte  faa  Betydning  for  den  dansk-norske 
Stats  Magtstilling,  saa  gjaldt  det  særlig  om  den  Plan,  han  lagde 
paa  at  skille  Zar  Peter  fra  Frederik  IV.  Med  Kløgt  benyttede  han 
sig  af  den  Spænding,  der  i  Aaret  17 16  havde  udviklet  sig  imellem 
disse  2  Fyrster;  han  opnaaede  under  Zarens  Ophold  i  Holland  i 
Vinteren  1716 — 17  en  Samtale  med  ham  paa  Slottet  Loo,  hvor  de 
første  Grundlinjer  til  en  Overenskomst  rimeligvis  bleve  dragne. 
Senere  fik  han  i  Aaret  1718  under  de,  tit  omtalte,  men  endnu  ikke 
nøjagtig  kjendte  Forhandlinger  paa  Aalandsøeme  Lejlighed  til  at 
arbejde  for  sin  Plan.  Men  hans  Tanke  at  skulle  skaffe  en  Fred 
til  Veje,  hvorved  Sverige  gjorde  Afstaaelser  imod  Øst  til  Rusland, 
imod  at  det  fik  Vederlag  i  Norge,  var  allerede  af  den  Grund 
uigjennemførlig,  at  Carl  XII  ingen  Afetaaelse  vilde  gjøre  til  Rusland. 
Snart  efter  gjorde  Kongens  Fald  ftildstændig  Ende  paa  G.s  Virk- 
somhed baade  som  Diplomat  og  i  andre  Retninger.    Den  Hensyns- 

løshed  eller  rettere  Voldsomhed,  hvormed  han  i  det  aldeles  udpinte 
Sverige  havde  skaffet  Kongen  de  finansielle  Midler,  han  behøvede 
til  sine  sidste,  fortvivlede  Anstrængelser,  havde  vakt  en  saadan  For- 
bitrelse imod  G.,  at  han  efter  en  Rettergang  af  meget  tvivlsom 
Retfærdighed  maatte  bestige  Skafottet  20.  Febr.  (g.  St.)  17 19. 

A.  Hojer,  Friedrich  IV  glorwtlrdigstes  Leben.  Hist.  Tidsskr.  4.  R.  VI  c^ 
5.  R.  III.     AUg.  Deutsche  Biographie  IX.  £,  Holm, 

Gørtze,  s.  Gjordsen. 

Gøtzsche,  Henning  Christopher,  1788 — 1872,  Præst,  Søn  af 
Sognepræst  Hans  Philip  G.  (f.  1752  f  1829)  og  Sophie  Amalie  f. 
Plesner  (f.  1750  f  i793)»  er  født  i  Jyderup  21.  Sept.  1788,  dimitteret 
fra  Slagelse  1805  og  tog  theologisk  Embedsexamen  18 10.  I  4  Aar 
var  han  derefter  Lærer  ved  ArtUlerikadetinstituttet,  til  han  1814  blev 
Lektor  i  Dansk  i  Kiel.  1822  blev  han  Sognepræst  i  Finderup  i 
Holbæk  Amt,  og  her  virkede  han  til  Slutningen  af  1868.  Han  døde 
27.  Maj  1872.  Han  ægtede  1814  Johanne  Marie  Jacobsen  (f.  1792 
t  1864),  Datter  af  Sognepræst  Chr.  Fred.  J.  i  Stifts -Bjærgby.  — 
G.  har  skrevet  et  af  Landhusholdningsselskabet  med  dets  2.  Guld- 
medaille  belønnet  Skrift:  c  And.  Johansens  eller  den  brave  Bondes 
Liv  og  Levned,  fortalt  af  ham  selv»  (1819),  om  hvilket  det  træffende 
blev  sagt,  at  de  Personer,  det  handlede  om,  vare  alle  «saadanne 
gode,  kjærlige,  elskelige  Væsener,  de  gjøre  alle  saa  megen  Gavn, 
ere  saa  flittige,  dydige  og  gudsfrygtige,  saa  man  tror  sig  ved  Læs- 
ningen hensat  paa  en  anden  Klode*.  Et  andet  Skrift  af  ham, 
« Forsøg  til  en  Læsebog  for  Almueskolerne*  (1822),  oplevede  mange 
Oplag  (1863  udkom  9.  Oplag). 

Erslew,  Forf.  Lex.  /;,  Koch, 

Gøtzsche,  Karl  Viggo,  f.  1833,  Præst,  Søn  af  den  foregaaende. 
Født  15.  Jan.  1833  blev  han  Student  fra  Slagelse  1849  og  theologisk 
Kandidat  1355.  Efter  i  nogen  Tid  at  have  været  theologisk  Manu- 
duktør og  efter  at  have  foretaget  en  Udenlandsrejse  blev  han  1861 
Kateket  i  Fredericia  og  1868  Sognepræst  til  Sæby  og  Gjershøj  paa 
Sjælland;  i  1875  vendte  han  tilbage  til  Fredericia  som  Sognepræst 
til  Michaelis  Kirke  med  Annexet  Erritsø,  i  hvilket  Embede  han 
endnu  virker.  G.  maa  nærmest  siges  at  tilhøre  « Indre  Mission*, 
men  han  hører  til  dem,  som  bestræbe  sig  for  ikke  at  være  Parti- 
mænd, og  som  have  arbejdet  for,  at  de  forskjellige  folkekirkelige 
Retninger   kunne  mødes  i   Enighed.     Til   dette  Formaals  Fremme 

udgav  han  1867 — 68  « Kirkeligt  Maanedsblad».  Han  er  Forfatter 
af  «Det  babyloniske  Fangenskab,  ti  bibelske  Foredrag »  (1883),  og 
af  «Vor  Herres  Jesu  Christi  Gjenkomst,  Bibellæsninger  over  Matth. 
24. »  (1888);  han  har  tillige  været  Medudgiver  af  «Forslag  til  For- 
nyelse af  Salmebogens  rituelle  Del»,  2.  Udg.  (1888).  —  I  1861  æg- 
tede han  Ane  Marie  Pouline  Hjort,  en  Datter  af  Herredsfoged, 
Justitsraad  S.  C.  F.  H.;  hun  døde  18.  Febr.  1885. 

Elvius,  Danmarks  Præstehist.   1869—84  S.  125.  y^  Schousboe, 

Gøye,  s.  Gjøe. 

Laack,  August  Christiaii  Wilhelm,  1788 — 1821,  Skuespiller. 
Aug.  H.  fødtes  20.  Dec.  1788  i  Kjøbenhavn,  hvor  hans  Fader, 
August  Wilhelm  H.  (f  1828)  var  Bud  og  Fyrbøder  ved  Hof-  og 
Stadsretten.  Faderen  ønskede,  at  Sønnen  skulde  gaa  den  aka- 
demiske Vej,  men  saa  snart  den  dramatiske  Skole  oprettedes  i 
1804,  meldte  denne  sig  der,  blev  antaget  og  debuterede  ved  Skolens 
2.  offentlige  Forestilling  paa  Hoftheatret  15.  Maj  1806  som  Aager- 
karlen  Puf  i  Ewalds  < Harlekin  Patriot*.  Den  ikke  almindelige 
Evne  for  nøjagtig  Fremstilling  af  Gammelmandsvæsen,  han  her 
viste,  skaffede  ham  hurtig  mange  Roller,  saa  vel  i  dette  som  i 
andre  Fag.  I  1810  udførte  han  saaledes  med  Glans  Per  Degn  i 
« Erasmus  Montanus »,  ansattes  s.  A.  som  kgl.  Skuespiller,  og  fra 
nu  af  voxede  hans  Evner  med  hver  ny  Rolle;  i  Sommeren 
1819  besøgte  han  med  offentlig  Understøttelse  tyske  og  franske 
Theatre.  Den  danske  Scene  nød  ikke  længe  Gavn  af  de  paa 
denne  Rejse  indvundne  Kundskaber,  thi  den  Tilbøjelighed  for  Fla- 
sken, som  længe  havde  været  at  spore  hos  ham,  tog  nu  saa  stærkt 
til,  at  han  jævnlig  forsømte  sine  Theaterpligter;  Overskou  fortæller, 
at  han  i  1820  for  en  Tjenesteforsømmelse  af  denne  Grund  idømtes 
Blaataamsstraf,  og  at  denne  Ydmygelse  ganske  undergravede  hans 
Viljeskraft.  11.  Jan.  182 1  spillede  han  Mester  Jacob  i  «Den  gjer- 
rige»,  det  blev  hans  sidste  Optræden;  d.  15.  om  Aftenen  fik  han 
pludselig  heftige  Krampeanfald,  og  d.  18.  døde  han. 

H.s  Kunstnerfysiognomi  synes  præget  af  en  hurtig  Forstand, 
der  i  ungdommelig  Selvtillid  tror  sig  sine  Omgivelser  ikke  lidt 
overlegen;  denne  Selvbevidsthed  lod  sig  nemt  anvende  baade  i 
Komediens  og  Tragediens  Ramme,  og  den  forklarer  baade  hans 
Fortrin  —  den  originale  Opfattelse  —  og  hans  Fejl  —  den  kari- 
kerende   Overdrivelse.      I    Komedien    krængede    han    Selvtillidens 

Vrangside  frem,  f.  Ex.  til  Per  Degns  fedtede  Degnekaglen  i  c  Eras- 
mus Montanus »,  til  Jeronimus'  forhippede  Rangsyge  i  <Den  hon- 
nette Ambition »,  til  Don  Ranudos  dumstolte  Fødselshovmod;  i 
Tragedien  derimod  højnede  og  forædlede  han  Selvbevidstheden, 
f.  Ex.  til  kjæk  Trofasthed  hos  Hamund  i  <  Hagbart  og  Signe »,  til 
alvorstung  Værdighed  hos  Aanden  i  « Hamlet »,  til  viljestærk  Mandig- 
hed hos  Macduff  i  c  Macbeth*. 

H.  ægtede  23.  Avg.  1813  Jomfru  Anna  Sophie  Aubertin  (f.  24.  Okt. 
1787);  hun  ansattes  1812  ved  Theatret  som  Sangerinde,  men  opnaaede 
ingen  Debut,  da  hun  mistede  Hørelsen,  og  afskedigedes  ved  Ud- 
gangen af  Theateraaret  1820 — 21.     Hun  døde  1860. 

Thaarup,  Fædrenelandsk  Nekrolog  1821 — 26.  Overskou,  Den  danske  Skue- 
plads IV.  Arthur  Aumont, 

Haagen,  Christiaii  Wilhelm,  1792 — 187 1,  Bankdirektør,  en 
Søn  af  nedennævnte  Politidirektør  Hans  H.,  fødtes  i  Kjøbenhavn 
21.  Febr.  1792,  blev  1809  privat  dimitteret  til  Universitetet,  tog  1812 
theoretisk  og  1813  praktisk  juridisk  Examen,  var  fra  1815 — 38  Over- 
retsprokiu^tor  i  Kjøbenhavn  og  nød  som  saadan  almindelig  Tillid, 
blev  1836  Repræsentant  i  Nationalbanken,  var  fra  1838 — 69  en  af 
Bankens  Direktører,  blev  tillige  1841  Kiurator  for  Waisenhuset,  var 
fra  1854 — 59,  da  MissionskoUegiet  ophævedes.  Medlem  af  dette,  og 
fra  1854  til  sin  Død,  24.  Jan.  187 1,  Meddirektør  for  Waisenhuset. 
Desuden  var  han  fra  185 1  indtil  sin  Død  Medlem  af  Administrationen 
for  Kreditkassen  fot  Husejere  i  Kjøbenhavn  og  fra  1860  til  sin  Død 
Medlem  af  Direktionen  for  det  almindelige  Brandassturancekompagni 
for  Varer  og  Effekter.  Ogsaa  i  det  kommimale  og  det  politiske 
Liv  tog  han  til  sin  Tid  virksom  Del.  Saaledes  var  han  Borger- 
repræsentant i  Kjøbenhavn  fra  1840 — ^46,  valgtes  fra  1834  gjen- 
tagne  Gange  til  Stænderdeputeret  for  Kjøbenhavn  og  virkede  i 
denne  Egenskab  bl.  a.  ivrig  for  Tallotteriets  Ophævelse.  1842  blev 
han  Etatsraad,  1862  Konferensraad.  1  sine  jnigre  Dage  nærede  han 
liberale  Anskuelser,  var  Repræsentant  for  Selskabet  til  Trykkefrihedens 
rette  Brug  og  gjorde  sig  særlig  bemærket  ved  sit  Defensorat  for  Pro- 
fessor David  i  den  mod  denne  anlagte  bekjendte  Generalfiskalsag 
1835  (IV,  214).  Men  allerede  i  Slutningen  af  Christian  VIIl's  Re- 
gering gik  hans  Anskuelse  i  mere  konservativ  Retning,  og  han  blev 
efterhaanden  en  heftig  Modstander  af  alle  frie  Rørelser.  Det  var 
derfor  ganske  naturligt,  at  han  under  det  Ørstedske  Ministeriiun  i 
1854  blev  kongevalgt  Medlem  af  Rigsraadet,   en  Stilling,  som  han 

beholdt  indtil  1866.  Han  er  Forfatter  dels  til  et  Par  L)rstspil,  dog 
uden  blivende  Værd,  dels  til  nogle  politiske  og  finansielle  Afhand- 
linger. 21.  Febr.  1820  blev  han  gift  med  Elise  Agathe  Ketty  Kornerup 
(f.  17.  Dec.  1798  t  20.  Jan.  1878),  en  Datter  af  Justitsraad,  Kontorchef 
i  General-Toldkammeret  Christian  K.  og  Anna  Frederikke  f.  MUller. 
Erslew,  Forf.  Lex.  Q^  Kringelboch. 

Haagen,  Hans,  1754 — 1815,  Politidirektør,  er  født  19.  Dec. 
1754  paa  Christianshavn;  hans  Fader,  Johannes  H.,  var  islandsk 
Kjøbmand  og  Brygger,  hans  Moder  var  Christiana  Marthina  f. 
Kjærulff.  Han  blev  Student  1770,  1782  Prokurator,  1788  Søkrigs- 
prokurør  og  1800  Politimester  i  Kjøbenhavn.  1804  blev  han  Etats- 
raad.  I  hans  Tid  indtraf  Slaget  paa  Reden  1801  og  Bombardementet 
1807,  under  hvilke  han  viste  sig  sin  Post  vpxen,  og  navnlig  under 
Bombardementet  var  han  uafladelig  paa  Færde  uden  at  tage  Hensyn 
til  sig  selv.  Paa  Grund  af  en  Klage  fra  den  preussiske  Chargé 
d'affaires  over,  at  2  arresterede  preussiske  Skippere  vare  blevne  led- 
sagede til  ham  af  Politibetjente,  og  da  H.  paa  sin  Side  ikke  vilde 
tage  imod  Udenrigsdepartementets  Irettesættelse,  modtog  han  Til- 
kjendegivelsen  af  Kongens  allerhøjeste  Misbilligelse  og  indgav  der- 
paa  sin  Begjæring  om  Afsked,  der  bevilgedes  13.  Jan.  1809,  men 
14  Dage  efter  blev  han  udnævnt  til  Ridder  af  Danebrog  og  181 2 
til  Generalavditør  i  Søetaten.  Derpaa  deltes  Politimesterens  For- 
retninger, saaledes  at  der  blev  en  særlig  Justitiarius  i  Politiretten, 
og  Chefen  for  det  exekutive  Politi  fik  Titel  af  Politidirektør.  1814 
blev  H.  Politidirektør,  men  døde  3.  Juli  1815.  Han  var  en  udmærket 
dygtig,  hæderlig,  elskværdig,  tarvelig  og  godgjørende  Mand,  der  var 
meget  afholdt;  derfor  kunde  hans  Personlighed  afholde  Kjøben- 
havneme  fra  Krænkelser  mod  General  Peymann  i  Anledning  af 
Overgivelsen  1807.  Han  blev  1786  gift  med  Anne  Cathrine  Mengs 
(t  1836),  hvis  Fader,  C.  V.  M.,  var  Protokollist. 

Erslew,  Forf.  Lex.  Rubin,  1807—14  S.  618.  Personalhist.  Tidsskr.  I, 
297  ff.  (9.  Nielsen. 

Haas,  Johan  Jacob  Georg,  1756 — 1817,  Kobberstikker,  3.  Søn 
af  nedennævnte  Jonas  H.,  var  født  i  Kjøbenhavn  1756  (døbt  23.  Juli). 
Han  skulde  være  Kobberstikker  ligesom  Faderen  og  2  ældre  Brødre 
og  besøgte  allerede  som  Barn  Akademiet,  hvor  han  hurtig  gjorde 
saa  store  Fremskridt  i  Kunsten,  at  han  i  1776,  mellem  20  og  21 
Aar  gammel,  vandt  den  store  Guldmedaille.  Dermed  fulgte  der 
Ret  til  at  komme  til  Udlandet  som  Akademiets  « Pensionær »,  men 


Digitized  by  VjOOQIC 


Haast  Joh,  Joe.  Georg.  ^x] 

Rejsestipendierne  lode  stundum  vente  længe  paa  sig  og  vare  baade 
faa  og  smaa,  for  H.s  Vedkommende  saaledes  kun  loo  Rdl.  K.  aarlig 
i  2  elier  3  Aar.  Skjønt  man  i  Paris  ikke  skulde  komme  langt  med 
denne  ubetydelige  Sum,  gav  H.  sig  dog  trøstig  paa  Vejen  til 
Frankrigs  Hovedstad,  ankom  der  til  og  opnaaede  hurtig  at  komme 
imder  den  berømte  N.  de  Launays  Haand,  hvor  Clemens  nogle 
Aar  før  havde  været.  Efter  i  1781  at  have  faaet  sit  knappe  Stipen- 
dium forøget  og  forlænget  studerede  H.  kraftig  videre  og  ftildendte 
i  1782  et  vakkert  Stik  efter  J.  B.  Pierres  «Thracerkongen  Diomedes 
opædes  af  sine  egne  Heste».  Paa  dette  Stik  blev  H.  Medlem  af 
Akademiet  i  Paris  og  ligeledes  (Jan.  1783)  af  Akademiet  i  Kjøben- 
havn,   til  hvilken  By  han  omtrent  samtidig  dermed  vendte  tilbage. 

—  At  være  Medlem  af  2  Akademier  var  nu  meget  godt  og  hæder- 
ligt —  det  var  end  ikke  vor  Kunstskoles  Direktør  — ,  men  nu 
gjaldt  det  for  H.  om  at  finde  Sysselsættelse.  Men  det  havde  sine 
Vanskeligheder  hermed,  thi  Tiden  var  kølig  lige  over  for  Kunst  og 
Kunstnere,  og  Kobberstikkeriets  gyldne  Dage  vare  forbi.  Tilmed 
var  der  ingen  Mangel  paa  Kobberstikkere  her  hjemme,  og  det  større 
Kunstnere  end  H.  (Clemens,  Preisler).  H.  søgte  forgjæves  om  et 
Professorat  ved  Modelskolen,  forgjæves  om  Pladsen  som  Arkivtegner 
efter  Søren  Abildgaard,  forgjæves  om  Fribolig  paa  Charlottenborg; 
intet  vilde  i  Begyndelsen  lykkes  for  ham.  Vel  fik  han  Titel  af 
Hofkobberstikker  og  en  aarlig  Understøttelse  af  Kongens  Kasse, 
men  med  Arbejde  var  det  kun  saa  som  saa,  og  hans  Kaar  vare  og 
bleve  trange.  I  1810  lykkedes  det  ham  at  blive  Professor  ved  Model- 
skolen, ja  han  sejrede  her  endog  over  en  Medansøger  som  Clemens 

—  hvem  H.  stedse  stod  temmelig  uvenlig  lige  over  for,  og  med 
hvem  han  som  Kunstner  ingenlunde  kunde  maale  sig  — ,  men  denne 
sene  Medbør  forbedrede  ikke  hans  Kaar,  han  var  fattig  og  blev 
fattig.  Af  hans  Arbejder  kan  foruden  ovenfor  omtalte  Diomedes 
nævnes  hans  « Elisa  og  den  sunamitiske  Kvinde*,  Lægen  Winsløws 
Portræt  efter  Juel  og  hans  « Udsigt  over  Store  Bælt»,  efter  P.  Cramer. 
Hans  Stik  til  Jfr.  Biehls  Oversættelse  af  «Don  Quixote*  og  efter 
C.  A.  Lorentzens  norske  Landskaber  ere  af  meget  underordnet  Be- 
tydning, skjønt  navnlig  de  sidste  i  sin  Tid  sattes  højt.  —  H.  var 
allerede  en  ældre  Mand,  da  han  i  1809  fik  Tid  og  Raad  til  at 
gifte  sig.  Hans  Hustru  hed  Johanne  Christine  f.  Sønderup.  H.  døde 
i  Kjøbenhavn  10.  Maj  1817.     Enken  døde  først  1835. 

Kjøbenhavns  Skilderie  1830,  Sp.  739.  Weilbach,  Konstnerlex.  Meier,  Wiede- 
welt  S.  193.  F,J,  Meier, 

Haas,  Johan  Meno,  1752 — 1833,  Kobberstikker,  ældste  Søn 
af  nedennævnte  Jonas  H.,  var  født  i  Hamborg  30.  Maj  1752,  men 
kom,  I  Aar  gammel,  med  Forældrene  til  Kjøbenhavn,  hvor  han  i 
en  ung  Alder  frekventerede  Akademiet  og  nød  sin  Faders  og  J.  M. 
Preislers  Undervisning.  H.  blev  en  frugtbar,  men  middelmaadig 
Kunstner.  De  fleste  af  hans  Stik  her  hjemme  fra  ere  småa  beskedne 
Portrætter  og  Prospekter.  I  1782  eller  1783  drog  han  til  Paris,  hvor 
han  i  nogen  Tid  arbejdede  under  N.  de  Launay,  men  kaldtes  i 
1786  til  Berlin,  af  hvis  Kunstakademi  han  i  1793  blev  Medlem  efter 
et  Par  Aar  før  at  have  fuldendt  sit  bekjendte  Stik  «Hagars  For- 
stødelse*. H.  opnaaede  en  meget  høj  Alder.  Han  døde  i  Berlin 
16.  Okt.  1833.  Hans  Hustru,  Birgitte  Cathrine  (f.  1758),  var  det  5. 
af  den  ypperlige  holbergske  Aktør  M.  U.  Hortulans  7  Børn. 

Kjøbenhavns  Skilderie  1830,  Sp.  740.  Weinwich,  Kunstens  Hist.  i  Danm. 
og  Norge  S.  230.     Weilbach,  Konstnerlex.  P- J'  Meier, 

Haas,  Jonas,  1720 — 75,  Kobberstikker,  var  født  i  Numberg 
og  fandt,  efter  i  en  Del  Aar  at  have  arbejdet  i  Hamborg  (til  1752), 
som  flere  andre  niimbergske  Kunstnere:  Preisler,  Tuscher,  Wust, 
Keil,  Regenfuss,  Vejen  til  Kjøbenhavn,  hvortil  han  ankom  i  1753. 
Skjønt  han  var  en  meget  maadelig  Kunstner  —  den  ingenlunde 
kræsne  eller  forvænte  Sandvig  kalder  hans  Christian  VI  i  8°  «et 
hæsseligt  Stykke*  og  erklærer  hans  Poul  Løvenøm,  efter  Briinnich, 
for  «H.s  Mesterstykke*  — ,  slog  han  dog  godt  an  her  hjemme, 
blev  meget  sysselsat  og  ikke  længe  efter  sin  Ankomst  her  til 
udnævnt  til  Universitetets  Kobberstikker  (1755).  Foruden  en  stor 
Mængde  mindre  Portrætter  af  samtidige  eller  afdøde  Personer  stak 
han  til  Thurahs  « Bornholm*,  til  Pontoppidans  « Danske  Atlas*,  Vig- 
netter til  Fr.  Nordens  Rejse  o.  m.  Han  havde  i  Hamborg  ægtet 
Anna  Rosine  Fritsch,  Datter  af  den  bekjendte  Kobberstikker  F.; 
med  hende  havde  han  4  Børn,  af  hvilke  de  3,  Meno,  Jonas  og 
Johan  Jacob  H.,  bleve  Kobberstikkere.  H.  døde  i  Kjøbenhavn 
10.  April  1775. 

Weinwich,  Kunstens  Hist  i  Danm.  og  Norge  S.  142.  Kjøbenhavns  Skil- 
derie 1830,  Sp.  738.     Weilbach,  Konstnerlex.  P*  J*  Meier, 

Haase,  John  Vilhelm  Nicolai  Anton  Angelo,  f.  1838,  Re- 
daktør. Angelo  H.  er  født  3.  Juli  1838  i  Roskilde.  Faderen,  Joa- 
chim Christoper  H.,  gift  med  Johanne  Gotfrede  f.  Angelo,  var  først 
Kjøbmand  i  Roskilde,  senere  konstit.  Kancellist  i  Statsbogholderiet. 
Sønnen  blev  1857  Student  fra  Metropolitanskolen.     Hans  juridiske 

Studier  afbrødes  ved  Indkaldelse  til  Militærtjeneste  i  1864,  og  efter 
Krigens  Ophør  ansattes  han  som  Lærer  ved  de  offentlige  Skoler  i 
Kjøbenhavn,  i  hvilken  Stilling  han  endnu  virker.  1870  ægtede  han 
Julie  Emma  Biilmann  (f.  21.  Marts  1845).  —  Allerede  i  1863  var 
H.  kommen  ind  paa  journalistisk  Virksomhed,  i  det  han  — ^  bl.  a. 
sammen  med  Ungdomsvennen  Vilhelm  Topsøe  —  stiftede  det  Dlu- 
strerede  Ugeblad  « Sværmere »;  kort  efter  ansattes  han  ved  « Folkets 
Avis»,  hvis  Redaktionssekretær  han  var  i  6  Aar,  og  i  1874  overtog 
han  Redaktionen  af  Vittighedsbladet  c  Punch »,  som  han  nu  har 
ledet  i  18  Aar.  Adskillige  Oversættelser  skyldes  H.  (R.  Baumbachs 
«Guldmageme»  og  «Krønniker»),  og  i  1888  udgav  han  « Historiske 
AnskuelsesbiDeder»,  der  s.  A.  præmieredes  paa  den  nordiske  Kunst- 
og  Industriudstilling  i  Kjøbenhavn  og  senere  have  vimdet  Anerkjen- 
delse  paa  forskjellig  Maade.  Sophus  Bauditz. 

Haastrup,  Lauritz  Nielsen,  1773 — iS^»  Gaardejer,  Digter, 
er  født  6.  Marts  1773  i  Millinge,  Svanninge  Sogn  (Fyn),  hvor  Fa- 
deren, Niels  Rasmussen,  var  Fæstebonde.  Han  blev  Soldat  1795, 
men  opholdt  sig  hjemme  den  Tid,  han  ikke  var  i  Tjenesten.  1801 
indkaldtes  han  og  deltog  i  Slaget  2.  April.  Han  skrev  da  3  Krigs- 
sange, der  vidne  om,  at  han  har  været  en  mere  end  almindelig 
opvakt  Karl;  de  bleve  ogsaa  paaskjønnede,  i  det  Kronprinsen  til- 
stod ham  Afsked  af  Tjenesten  og  100  Rdl.  Grundtonen  i  dem  er 
angivet  i  de  to  Linjer: 

<Saa  giv  du  os  i  Sinde  at  stride  mandelig, 
og  skal  vi  Døden  finde,  saa  giv  os  Himmerig.  > 

Han  maa  allerede  da  have  været  paavirket  af  den  hermhutiske 
Vækkelse,  thi  det  næste  Aar  antoges  han  af  kristelige  Venner 
og  Præster  som  Kolportør  i  Sjælland.  1803  nedsatte  han  sig 
efter  Opfordring  af  Præsten  U.  C.  Boesen  som  Bogbinder  og  Bog- 
handler i  Faaborg,  hvor  han  blev  Borgerrepræsentant,  og  1818 
forpagtede  han  Vonsild  Præstegaard  i  Slesvig.  Præsten  her,  S.  C. 
Salling,  hørte  ligesom  Boesen  til  Hermhutemes  Venner.  1821  kjøbte 
H.  Gaarden  Riglandseg  i  Ødis  Sogn  (Haderslev  Amt)  og  1842  en 
Gaard  i  Aagaard,  Starup  Sogn  (Vejle  Amt);  her  døde  han  12.  Marts 
1866  som  Aftægtsmand  hos  sin  Søn,  Rigsdagsmand  Andreas  H.  — 
Han  havde  1803  ægtet  Maren  Nielsen  Møller,  og  1829,  samme  Aar 
som  hun  døde,  Ane  Jensen  Slaug,  begge  Gaardmandsdøtre,  den 
første  fra  Millinge,  den  sidste  fra  Vorbasse.  —  H.  vedblev  hele  sit 
Liv  at  skrive  Vers;    baade  ved  Krigene  1807   og  1848  udgav  han 


Digitized  by  VjOOQIC 


^o  HaastmPt  Lour,  Nielsen. 

Krigssange,  og  1801  lod  han  trykke  et  Hæfte  cAandelige  Sange» 
(7.  Opl.  1844).  JC)e  ere  skrevne  paa  flydende,  let  læselige  Vers,  men 
med  mange  Reminiscenser  fra  andre  Salmer,  i  en  noget  hermhutisk 
Tone  med  stærk  Fremhæven  af  Jesu  Blod.  Men  baade  Salmerne 
og  Krigssangene  vidne  om,  at  han  har  været  en  ualmindelig  begavet 
og  oplyst  Bonde. 

Erslew,  Forf.  Lex.  Z.  Koch. 

Haberdorph,  Matthias  Albert,  1698 — 1762,  Præst,  fødtes  i 
Kjøbenhavn.  Hans  Forældre  kjendes  ikke.  Han  deponerede  fra 
Frederiksborg  17 17,  tog  Attestats  1723  og  prædikede  til  Dimis  1724, 
men  fik  et  Testimonixmi  fra  H.  Gram  saa  slet,  som  det  var  muligt. 
Det  kan  derfor  være  rimeligt,  at  han  har  ført  et  vildt  Studenterliv, 
og  at  et  Ar,  han  bar  til  sin  Dødsdag,  hidrørte  fra  en  Duel.  Han 
gik  ubefordret  til  1730,  da  han  ved  en  Ansøgning  paa  Vers  erholdt 
Konrektoratet  i  Bergen  og  fik  Præsteembedet  ved  Hospitalet  forenet 
dermed.  1741  blev  han  resid.  Kapellan  til  Domkirken,  1747  Sogne- 
præst til  Nykirken  og  1749  Konsistorialraad  samt  1755  Professor 
theol.  extraordinarius.  1759  blev  han  Stiftsprovst  i  Christiania,  i 
hvilket  Embede  han  døde  pludselig  22.  Juli  1762.  H.  banede  sig 
Vej  til  Embede  ved  Giftermaal  (1730)  med  Maria  Laurentia  Muller 
(f.  1708  t  28.  Okt.  1766),  Datter  af  Mag.  Ditlev  M.,  Sognepræst  til 
Birkerød,  hvis  Broder,  Marcus  M.,  var  Biskop  i  Bergen.  Han  slog 
sig  til  Pietisterne,  men  det  var  ikke  af  Fromhed,  da  han  i  alle 
sine  Embeder  i  Bergen  og  Christiania  laa  i  uafbrudt  Strid  med 
overordnede,  Embedsbrødre  og  Menighederne,  der  maatte  lide 
meget  under  hans  idelige  Misbrug  af  sin  Myndighed.  Gjentagne 
Gange  fik  han  skarpe  Irettesættelser  fra  General-Kirkeinspektionen 
og  Biskopperne,  men  de  havde  ingen  Virkning,  —  maaske  fordi 
han  havde  mægtige  Velyndere.  Han  siger  saaledes  i  et  Digt  over 
Grevinde  Holstein,  at  han  havde  været  Gjæst  ved  hendes  Bord. 
Han  skal  have  været  en  begavet  Taler  og  fik  1747  et  meget  an- 
befalende Vidnesbyrd  for  Dygtighed  af  Biskop  Bomemann.  Pietismen 
synes  han  at  have  holdt  fast  ved  til  det  sidste,  og  endnu  Aaret  før 
sin  Død  ansøgte  han  om,  at  Pontoppidans  Salmebog  maatte  ind- 
føres til  almindelig  Brug  i  Rigerne  —  eller  dog  i  det  mindste  i 
hans  Provsti.  Medens  han  efter  sin  sidste  Biskops  Erklæring  «hel 
forargeligen  forsømte  sit  Embede »,  vidste  han  altid  at  passe  sine 
Indtægter,  saa  han  ved  sin  Død  efterlod  den  betydelige  Formue 
20000  Rdl.    Hans  Liv  og  Gjeming  er  et  af  de  tristeste  Billeder  fra 

Pietismens  Dage.  Hans  Navn  er  forsvundet,  men  en  ikke  liden 
Efterslægt  efter  ham  lever  i  Norge.  Dien  bekjendte  Oberst  L.  F. 
Brock  (III,  92)  var  hans  Dattersøn. 

Kirkelig  Kalender,  Kra.  1876,  S.  160  fif.  (Norsk)  Hist.  Tidsskr.  2.  R.  U, 
113  fif.     Luth.  Ugeskrift  1877,  H,  29.  J},  Thrap. 

Hack,  Anders,  f  i534>  s.  Gyldenstjeme  (ovfr.  S.  370). 

Hack,  David  Thorstensen,  — 1302,  Drost.  D.  T.  var  vist- 
nok en  Søn  af  Thorsten  H.,  der  nævnes  1241;  en  Broder  til  ham 
var  rimeligvis  Ærkebispen  Thrugot  Thorstensen,  og  man  ser  ogsaa, 
at  han  stod  i  Frændskab  til  Grev  Jacob  af  Halland.  Han  frem- 
træder allerede  i  Erik  Glippings  Tid;  efter  dennes  Drab  sluttede 
han  sig  nøje  til  det  kongetro  Parti  og  blev  en  af  Dronning  Agnes* 
vigtigste  Raadgivere  under  Erik  Menveds  Mindreaarighed.  Da  Drost 
Peder  Hoseøl  blev  taget  til  Fange  af  Hertug  Valdemar  under  et 
Sammenstød  i  Foraaret  1289,  udnævntes  D.  T.  til  Drost;  som  saa- 
dan  lod  han  s.  A.  den  norske  Sørøver  Alf  Erlingsen  henrette  ved 
Helsingborg;  1292  traadte  han  dog  atter  tilbage  for  Peder  Hoseøl. 
Ved  Forliget  med  Norge  1295  blev  han  tilskikket  til  at  være  Vold- 
giftsmand mellem  Kongen  og  Hertug  Erik  af  Halland;  1299  hørte 
han  til  dem,  der  gik  i  Borgen  for  Lejdebrevet  for  Jens  Grand.  1302 
døde  han,  «tro  mod  sin  Konge »,  som  det  hedder  i  Esromaarbogen. 
—  Det  vides  af  en  samtidig  Aarbog,  at  D.  T.  i  1288  var  forlovet 
med  Frøken  Ingrid  i  Sverige,  en  Datter  af  Svantopolk  Knudsen, 
Valdemar  Sejers  Sønnesøn;  i  Marts  Maaned  i  det  nævnte  Aar  blev 
Ingrid  imidlertid  bortført  af  Vestgøtalagmanden  Algots  Søn  Folke, 
der  flygtede  med  hende  til  Norge.  Denne  Daad  er  bleven  besunget 
i  Folkeviser,  der  kjendes  baade  fra  Danmark,  Norge  og  Sverige, 
og  det  er  sandsynligt,  at  naar  Visen  om  Mindrealfs  Endeligt  for- 
tæller, at  Alf  blev  kjendt  og  fængslet  af  sin  gamle  Skolefælle 
« Bendit  Rimaardsen»,  saa  har  her  oprindelig  staaet  D.  T.s  Navn; 
det  vilde  derved  blive  forstaaeligt,  at  Aarbøgeme  saa  stærkt  betone 
Drostens  Rolle  ved  Alfs  Henrettelse. 

Grundtvig,  Danm.  gml.  Folkeviser  Nr.  180—81.  (Svensk)  Hist.  Tidskr. 
1891,  S.  294  ff.  Kr,  Erslev, 

Hack,  Erik,  f  1536,  s.  Gyldenstjeme  (ovfr.  S.  370). 

Hack,  Mads,  — 1555 »  Mathematiker  og  Musiker,  dansk  af 
Fødsel,  blev  1539  ansat  som  Lektor  i  Mathematik  ved  Kjøbenhavns 
Universitet,  i  hvilken  Egenskab  han  tillige  holdt  Forelæsninger  over 
Musikken.     Ved  Universitetet  afholdtes  ogsaa  praktiske  musikalske 

Øvelser  med  de  studerende  og  Drenge  fra  Latinskolen,  og  det  ses, 
at  H.,  der  samtidig  skal .  have  forestaaet  det  kongelige  Kantori, 
med  et  efter  den  Tids  Forhold  ret  talrig  besat  Kor  har  opført 
Musikstykker  af  egen  Komposition  ved  højtidelige  Lejligheder,  saa- 
som  i  1540  ved  Dronning  Dorotheas  Kirkegang  eft(er  Hertug  Mag- 
nus' Fødsel.  Et  enkelt  Vidnesbyrd  om  hans  Færdighed  i  Kompo- 
sitionen, en  «Fuga»  (o:  Kanon)  for  5  Stemmer,  findes  endnu  bevaret 
i  Kantoriets  Nodebøger.  H.  havde  studeret  i  Wittenberg,  ved  hvis 
Universitet  han  blev  indskreven  i  Vinterhalvaaret  1532 — ^33,  og  for- 
modentlig var  det  ogsaa  her,  at  han  erhvervede  sig  Magistergraden; 
i  Niimberg  udgav  han  1537  et  lille  versificeret  latinsk  Skrift  af 
astronomisk  Indhold.  For  at  tilegne  sig  grundigere  Kundskaber 
rejste  han  i  1545  atter  til  Udlandet,  hvor  han  strax  efter  sin  An- 
komst til  Wittenberg  blev  angreben  af  en  farlig  og  langvarig  Syg- 
dom. Det  følgende  Aar  havde  han  dog  overstaaet  denne  og  fort- 
sat sin  Rejse.  Hjem  til  Danmark  kom  han  ikke  mere,  men  døde 
udenlands  1555. 

Rørdam,  Kbhvns  Universitets  Hist.   1537 — 162 1  I,  563  ff.      V,  C.  Rovn, 

Hack,  Niels,  — 1508,  til  Hikkeberg  i  Skaane,  Rigsraad, 
Søn  af  Mogens  H.  til  Hikkeberg  og  Lene  Rønnov,  deltog  148 1  i 
Mødet  i  Kalundborg  i  Anledning  af  Kong  Hans'  Valg,  nævnes  i 
det  mindste  fra  1487  af  som  Rigsraad  og  forekommer  hjrppig  i 
Tidens  Statsakter.  Han  var  gift  med  Tale  Brostrup,  Datter  af 
Hans  B.  til  Tommerup,  Broder  til  Ærkebiskop  Jens  B.,  efter  hvis 
Død  1497  han  strax  kom  i  en  heftig  Fejde  med  dennes  Eftermand, 
Birger  Gunnersen  (s.  ovfr.  S.  311),  i  Anledning  af  Kirkens  Ejendomme, 
som  N.  H.  med  stor  Voldsomhed  synes  at  have  bemægtiget  sig  og 
lagt  dels  til  Hikkeberg,  dels  til  Børringe  Kloster,  som  han  havde 
i  Forlening  af  Kong  Hans.  I  Aaret  1501  indgav  Ærkebispen  en 
voldsom  Klage  over  ham  og  Poul  Laxmand  efter  forudgaaede  heftige 
Scener  paa  Helsingborg  Slot  i  Kongens  Nærværelse.  Den  Beskyldning 
for  Højforræderi,  som  Ærkebispen  fremsatte  mod  Hr.  Laxmand  og  den 
rige  Oluf  Stigsen  (Krognos)  til  Bollerup  med  flere  for  Ytringer  under 
et  Møde  1500  paa  Sølvitsborg,  netop  som  P.  Laxmand  og  N.  H. 
kom  tilbage  fra  Kalmar,  synes  ogsaa  at  have  omfattet  N.  H.  Dog 
havde  denne  netop  i  Avg. — Sept.  1501  i  et  Brev  opfordret  Sveriges 
Raad  til  ikke  at  gjøre  Oprør,  før  Sagen  først  havde  været  indanket 
for  alle  3  Rigers  Raad.  1502  deltog  N.  H.  tillige  med  Ærkebispen 
ogsaa  i  Rigsraadsdommen  over  den  myrdede  Poul  Laxmand  og  blev 


Digitized  by  VjOOQIC 


Hackt  Niels,  443 

omtrent  paa  denne  Tid  forlenet  med  Holbæk.  1505  deltog  han  i 
det  store  Kalmarmøde,  hvor  det  danske  og  norske  Rigsraad  fældede 
Dom  over  Sten  Sture  og  det  svenske  Rigsraad.  —  Sammen  med 
Poul  Laxmand  og  Oluf  Stigsen  havde  N.  H.  omtrent  1501  kjøbt  en 
Broderlod  i  Mogenstrup,  der  ellers  tilhørte  hans  Fætter,  cimge  Niels 
Hack»;  men  den  voldsomme  Mand  skulde  faa  et  brat  Endeligt. 
Til  6.  Jan.  1508  var  han  tillige  med  Ærkebispen,  det  øvrige  Rigs- 
raad og  en  stor  Del  skaanske  Adelsmænd  tilsagt  til  Møde  med 
Kongen  paa  Helsingborg  Slot;  men  8.  Jan.  kom  Kongens  Foder- 
marsk, den  afdøde  Oluf  Stigsens  Svigersøn  Anders  Bille,  «for  Skade* 
og  slog  ham  ihjel.  Stridens  Aarsag  kjendes  ikke.  Hans  Frænde 
Henrik  Krummedige  overtog  Værgemaalet  for  Enken  og  Børnene, 
og  Anders  Bille  maatte  kjøbe  sig  Fred  af  Slægtningeme  med  en 
umaadelig  Bøde  i  Penge  og  Jordegods,  der  tyngede  paa  ham  i  en 
lang  Aarrække.  Sagen  med  Slægtningeme  afgjordes  først  15 13  paa 
det  store  Møde  i  Kjøbenhavn,  hvor  Christian  II's  Haandfæstning 
udstedtes,  samtidig  med  at  Poul  Laxmands  Slægtninger  ogsaa  søgte 
at  bevise  dennes  Uskyld.  Med  Kong  Hans  og  Kirke^  (Ærkebispen) 
havde  And.  Bille  tidligere  faaet  Fred,  men.  Straf  havde  han  ikke 
lidt.  Naar  menige  Danmarks  Raad  i  Anledning  af  den  nye  Haand- 
fæstnings  Vedtagelse  i  Juli  1513  klager  over  Kong  Hans:  « Nogle 
af  vore  Medbrødre  ere  komne  paa  Kongens  Skrivelse  og  mistede 
Halsen  derover,  og  ingen  Ret  er  eftergangen»,  sigtes  der  herved 
ikke  blot  til  Poul  Laxmand,  men  ogsaa  til  N.  H.  og  maaske  flere. 
—  Hans  Datter  Helle  H.  blev  gift  med  Rigsraad  Holger  Ulfstand 
til  Skabersø,  der  saaledes  blev  Ejer  af  det  store  Hikkeberg. 

Danske  Mag.  3.  R.  II.  Skanska  Herregårdar  III:  Hfickcberga.  Brasch, 
GI.  Eiere  af  Bregentved  S.  84  ff.  Ii3ff.  Saml.  t.  Skånes  hist  II  (1874),  4  flf.; 
III  (1875),   159  ff.     Ældste  Archivregistraturer  IV,  291  ff.  A.  Heise. 

Hack,  Niels,  — 1524,  Søn  af  David  H.  til  Mogenstrup,  var 
Fætter  og  Svoger  til  ovenstaaende  « gamle  Niels  H.  til  Hikkeberg », 
i  det  ogsaa  han  var  gift  med  en  Datter  af  Hans  Brostiiip.  Raa, 
voldsom,  ødsel,  forfalden  til  Spil  og  Væddemaal  satte  tunge  N.  H. 
til  Mogenstrup*  efterhaanden  sine  Ejendomme  over  Styr.  15 12 
solgte  han  Mogenstrup  til  den  voldsomme  Torben  Oxe,  dog  med 
Tilbagekjøbsret  inden  en  vis  Frist;  imidlertid  beholdt  han  Gaarden 
i  en  Slags  Forlening.  Da  han  imidlertid  paa  ny  solgte  Gaarden 
til  sin  mægtige  Frænde  Hr.  Henrik  Krummedige,  der  forstrakte 
ham  med  Penge,  inden  han  var  løst  fra  sine  Forpligtelser  til  Torben 

Oxe,  fulgte  heraf  en  langvarig  Rettergang  og  aaben  Fejde  mellem 
alle  3  Adelsmænd,  hvorunder  N.  H.  snart  sluttede  sig  til  den  ene, 
snart  til  den  anden,  men  hvoraf  Følgen  blev,  at  Henrik  Krumme- 
dige  beholdt  Gaarden.  1515  truede  Torben  Oxe  ham  endog  paa 
Livet,  og  1517,  kort  før  Torben  Oxes  Fald,  maatte  N.  H.  ogsaa 
afstaa  til  ham  sit  store  Pant  i  Lindholm  Slot,  hvormed  han  var 
bleven  forlenet  allerede  af  Kong  Hans.  Imidlertid  havde  N.  H.  i 
høj  Grad  forbitret  den  skaanske  Adel  og  Gejstlighed  ved  15 14  at 
tage  Almuens  Parti  mod  Adel  og  Prælater  i  Anledning  af  Brugen 
af  de  store  skaanske  Almindinger  og  havde  ved  sine  Breve  og 
Vidnesbyrd  fremkaldt  en  for  Almuen  gunstig  Afgjørelse  af  Christian  II. 
I  Strid  med  sine  jævnlige  sluttede  han  sig  til  Christian  II,  begav 
sig  ved  Kongens  Flugt  1523  til  Malmø,  foretog  i  Spidsen  for  Malmø 
Borgere  og  Bønder  et  Overfald  paa  den  skaanske  Adel,  der  var 
forsamlet  paa  Skabersø,  blev  i  Byen  under  den  følgende  Belejring 
og  vedblev  at  staa  i  Forbindelse  med  den  landflygtige  Konge. 
10.  Avg.  1523  dømte  Rigsraadet  derpaa  hans  Breve  og  Vidnesbyrd 
fra  Almindesagen  for  løgnagtige  og  magtesløse.  Ved  Malmøs  Over- 
givelse i  Jan.  1524  søgte  han  Tilflugt  i  et  af  Byens  Klostre  uden 
at  hylde  Frederik  I  inden  den  givne  Frist.  26.  Febr.  dømte  Rigs- 
raadet ham  derfor  fra  Livet;  et  indtrængende  Brev,  hvori  han  havde 
søgt  Beskyttelse  for  sig,  sin  Hustru  og  sine  Børn  hos  sin  Frænde 
og  Fjende  Henrik  Krummedige,  forblev  uden  Virkning.  Først  i.  Avg. 
skal  han  dog  være  bleven  greben  i  Malmø  og  henrettedes  derpaa 
6.  Avg,  1524  i  Kjøbenhavn.  Allerede  Samtiden  betragtede  ham 
som  et  politisk  Ofler  for  hans  Standsfællers  Had,  og  Eftertiden  har 
godkjendt  denne  Dom. 

Danske  Mag.  3.  R.  II,  132.  135  flf.  (hvor  dog  gamle  og  unge  N.  H.  paa 
en  uheldig  Maade  ere  forvexlede).  Allen,  De  tre  nord.  Rigers  Hist  IV,  2, 
185  ff-  558.  A,  Heise, 

Hack,  Peter,  f  1659,  s.  Hake. 

HacUy  Thrugot  Thorstensen,  f  1280,  s.  Thorstensen. 

Hacquart,  Philip,  o.  1616 — 1698,  Livkirurg,  efter  sit  Navn  og 
sin  katholske  Trosbekjendelse  at  dømme  utvivlsomt  en  Udlænding, 
blev  1655  ansat  som  Badskær  paa  Holmen,  i  Tøjhuset  og  Proviant- 
huset og  1658  som  kongelig  Livbarber,  i  hvilken  Stilling  han  skulde 
følge  Kongen  paa  Rejser.  Under  Christian  V  kaldes  han  Livkirurg. 
Han  har  vistnok  ogsaa  været  i  Christian  IV's  Tjeneste,  da  han 
siges  at  have  tjent  3  danske  Konger.    Han  omtales  som  en  dygtig 

Og  meget  brugt  Kirurg;  for  øvrigt  vides  kun  lidet  om  ham.  Med 
sin  Hustru,  hvis  Navn  ikke  kjendes,  havde  han  adskillige  Børn,  af 
hvilke  5  Døtre  og  i  Søn  1692  opholdt  sig  udenlands.  Han  døde 
23.  Maj  1698,  82  Aar  gammel,  i  Kjøbenhavn,  hvor  han  Tid  efter 
anden  havde  ejet  forskjellige  Gaarde. 

Ingerslev,  Danmarks  Læger  og  Lægevæsen  II,  91.  Q,  £,,  Wad, 

V.  Hadersleben,  Jens,  s.  Løvenklau. 

Haderup,  Victor  Frants  Nachtegall,  f.  1845,  Læge.  H.  er 
en  Søn  af  Dr.  med.  Ernst  Julius  H.  og  Therese  Rasmine  f.  Nachte- 
gall  (Adoptivdatter  af  Professor  V.  V.  F.  F.  N.)  og  fødtes  i  Vester- 
borg  paa  Laaland  25.  Juli  1845.  Dimitteret  fra  Nykjøbing  Skole  i 
1863  tog  han  Lægeexamen  i  187 1,  var  derpaa  Kandidat  paa  Kom- 
munehospitalet og  virkede  i  de  følgende  Aar  som  praktiserende 
Læge  forskjellige  Steder  paa  Øerne.  Efter  at  have  uddannet  sig 
som  Tandlæge  i  Berlin  og  Kjøbenhavn  oprettede  han  her  i  1878 
en  Klinik  for  Mund-  og  Tandsygdomme,  blev  i  1880  Medlem  af 
Kommissionen  for  Tandlægeexamen,  1881  Formand  for  Dansk  Tand- 
lægeforening, 1884  Læge  i  sit  Specialfag  ved  Poliklinikken  for  ube- 
midlede og  Medlem  af  sammes  Bestyrelse,  1885  Medlem  af  Kom- 
missionen for  Ordning  af  Tandlæge  væsenet  i  Danmark,  var  i  flere 
Aar  Medredaktør  af  « Skandinavisk  Tidsskrift  for  Tandlæger »,  blev 
i  1888  Leder  af  den  theoretiske  Undervisning  ved  den  nyoprettede 
Tandlægeskole  og  tog  s.  A.  Doktorgraden.  Han  foretog  flere  Studie- 
rejser og  repræsenterede  sit  Specialfag  ved  forskjellige  internationale 
lægevidenskabelige  Kongresser.  I  sit  Specialfag,  ligesom  ogsaa  paa 
andre  lægevidenskabelige  Omraader,  har  han  publiceret  forskjellige 
Afhandlinger.  Han  indgik  Ægteskab  i.  (1872)  med  Moderens  Adop- 
tivsøster  Mathilde  Valborg  Nachtegall  (f  11.  Febr.  1880),  Datter  af 
nævnte  Professor  N.,  2.  (1882)  med  Michaela  Johanne  Meincke, 
f.  Bartholin,  Datter  af  fhv.  Forpagter,  Fideikommisbesidder  C.  G. 
B.-Eichel  og  Enke  efter  Forpagter,   Cand.  jur.  C.  J.  M. 

Carøe  og  Selmer,  Den  danske  Lægestand,  6.  Udg.  Jul,  Petersen, 

Haelwegh,  Albert,  — 1673,  Kobberstikker,  var  trods  Navnets 
Form  sandsynligvis  af  dansk  Familie,  da  det  forekommer  adskillige 
Gange  i  den  nærmest  foregaaende  Tid,  navnlig  i  Roskilde  og  Om- 
egnen deraf.  Han  maa  sikkert  være  født  ved  Aarhundredets  Be- 
gyndelse, men  hans  Fødselsaar  kjendes  lige  saa  lidt  som  hans 
Forældre.    Umuligt  var  det  ikke,  at  den  ndfr.  nævnte  Læge  Esben 

Nielsen  Halveg  var  hans  Fader.  H.  har  uden  Tvivl  i  Udlandet 
tilegnet  sig  den  udmærkede  Dygtighed  i  Kobberstikkerkunsten,  der 
gjør  ham  til  en  af  Datidens,  ikke  blot  her  i  Danmark,  fremtrædende 
Mestre,  medens  hans  Betydning  for  Fædrelandet  tillige  er  saa  over- 
ordentlig i  personalhistorisk  Henseende  ved  den  Række  Portrætter 
af  samtidige  Stormænd,  hans  dygtige  Gravstik  har  gjengivet.  1647 
blev  han  kongelig  Kobberstikker  og  s.  A.  tillige  Universitetets,  og 
fra  1655  fik  han  200  Rdl.  d.  K.  aarlig,  mod  at  han,  uden  yderligere 
Arbejdsløn,  skulde  udføre  alt  Kobberstikkerarbejde,  Kongen  maatte 
ønske.  I  1670  havde  han,  som  var  gift  med  Anne  Hansdatter,  en 
Søster  til  Maleren  Wuchters'  Kone,  en  langvarig  Strid  med  denne 
sin  Svoger,  dels  om  gjensidigt  Udlæg,  dels  om  en  Arv  efter  Wuch- 
ters' afdøde  Hustru.  H.  nævnes  sidste  Gang  i  de  kgl.  Regnskaber 
under  15.  Marts  1673  for  et  Tilgodehavende  af  28  Rdl.  Omtrent 
et  halvt  Aar  efter  er  han  død,  thi  under  4.  Sept.  1673  meddeles 
kgl.  Tilladelse  til,  at  hans  Lig  efter  Datidens  Skik  maa  begraves 
om  Aftenen.  H.  har  i  Tiden  1643 — 7^  stukket  91  Blade,  til  Dels 
i  stort  Format,  næsten  udelukkende  Portrætter  efter  Malerne  Carl 
van  Mander,  Wuchters,  H.  Ditmar  o.  fl.,  samt  Kobberne  til  Simon 
Paullis  «Rora  Danica »  og  et  anatomisk  Blad  (Værk?).  Portrætterne 
nævnes  i  Suhms  Nye  Samlinger  til  den  danske  Historie  IV. 
Kjøbenhavns  Skilderie  1830,  Sp.  402  ff.     Weilbach,  Konstnerlex. 

Fh,  Weilbach. 

Haffiier,  Adam  Mogens  Wenzel,  1774 — 1844,  Officer,  Søn  af 
Oberstlieutenant  Reinhold  Jacob  H.  (f.  i  Slesvig  1733,  f  1806)  og 
Vibeke  Margrethe  f.  Wildenradt  (f.  1744  f  1817),  er  født  i  Kjøben- 
havn  5.  Marts  1774  og  blev  Artillerikadet  1782,  Stykjunker  1788, 
Sekondlieutenant  1791  og  Premierlieutenant  ved  Artillerikorpset  1794. 
Gjennem  sin  4  Aar  ældre  Broder  Wolfgang  H.  (s.  ndfr.),  hvem  han 
i  lang  Tid  ftilgte  fra  Stilling  til  Stilling,  kom  han  omtrent  ved  dette 
Tidspunkt  i  Berøring  med  Kronprinsen,  hvis  Yndest  han  vandt  ved 
sine  gode  Kundskaber,  sin  overordentlige  Flid  og  den  noget  om- 
stændelige Grundighed,  hvormed  han  søgte  at  trænge  til  Bunds  i 
de  ham  overdragne  Forretninger.  1800  fik  han  Ansættelse  ved 
Landkadetkompagniet  som  Tegnemester,  afløste  1801  sin  Broder 
som  Aide-Generalkvartermester  og  blev  1802  samtidig  med  Udnæv- 
nelsen til  Kapitajn  ansat  som  Lærer  i  Artilleri  og  Fortifikation  ved 
Artilleriinstituttet.  I  Tiden  mellem  1802  og  1806  foretog  han  3  til  Dels 
længere  Udenlandsrejser  for  at  sætte  sig  ind  i  Tjenesten  ved  frem- 

mede  Hære.  Om  alt,  hvad  han  paa  disse  Rejser  oplevede,  holdt 
han  med  den  største  Samvittighedsfuldhed  Kronprinsen  underrettet 
i  vidtløftige  Rapporter,  i  Regelen  ledsagede  af  Uddrag  af  alle  mulige 
Reglementer  og  Forskrifter  og  med  hans  egne  hertil  knyttede  Be- 
mærkninger og  Forslag.  Ved  Krigens  Udbrud  i  1807  var  han  an- 
sat i  Hovedkvarteret  i  Holsten,  men  sendtes  efter  Katastrofen  ved 
Kjøge  til  Castenschiolds  Korps  som  Stabschef,  blev  1808  Major  og 
Overkvartermester  i  Generalstaben,  og  attacheredes  Marskal  Bema- 
dotte  samt  udnævntes  i  1810  til  Chef  for  Toldlinjen  paa  Holstens 
Grænse  og  tillige  til  Kommandant  i  Altona.  H.s  Evner  forsloge 
ikke  til  Bestridelsen  af  denne  Post,  der  ved  Hamborgs  Indlemmelse 
i  det  franske  Kejserrige  var  bleven  af  Vigtighed,  og  hvis  Betydning 
i  betænkelig  Grad  forøgedes,  da  vor  avtokratiske  Styrelse  ikke  skyede 
at  lade  Postens  Indehaver  være  direkte  Mellemmand  mellem  sig  og 
de  fremmede  Statsm)mdigheder  paa  Grænsen.  Det  var  ikke  paa 
Flid,  det  skortede.  De  omfangsrige  Brevskaber,  egenhændig  skrevne 
i  hans  knudrede,  ubehjælpsomme  Stil,  som  han  næsten  hver  Post- 
dag afsendte  til  Kjøbenhavn,  bære  noksom  Vidne  om  det  utrolige 
Slid,  han  paalagde  sig,  men  han  savnede  Overblik,  forstod  ikke  at 
begrænse  sig  og  s)mes  tvært  imod  at  have  fundet  et  vist  forfænge- 
ligt Behag  i  at  spille  en  Rolle  og  at  blande  sig  i  Sager,  der  kunde 
have  været  ham  uvedkommende.  Saa  længe  den  franske  Magt- 
stilling var  uantastet,  gik  det  dog  nogenlunde,  men  da  i  Begyn- 
delsen af  1813  de  russiske  og  svenske  Hære  nærmede  sig  Nedre- 
elben, og  Pendulen  i  den  danske  Regerings  Politik  begyndte  at 
svinge  mellem  Forbimd,  Nevtralitet  og  Fjendskab  med  Frankrig, 
tabte  han  Fodfæstet.  Gjentagne  Gange  kom  han  til  at  handle  stik 
imod  Kongens  Ønsker  og  til  paa  det  alvorligste  at  krydse  Regeringens 
Planer,  og  i  Slutningen  af  Maj  blev  han  afeat  fra  sin  Post  og  kaldt 
til  Kjøbenhavn.  Han  fik  her  Valget  mellem  at  stilles  for  en  Krigsret 
eller  tage  imod  Straf  efter  Kongens  Afgjørelse,  foretrak  det  sidste, 
og  idømtes  en  kortvarig  Fæstningsarrest. 

H.,  der  1812  var  forfremmet  til  Oberstlieutenant,  indtraadte  nu 
som  tjenstgjørende  Generalkvartermester-Lieutenant  i  Generalstaben 
og  blev  her  Oberst  1816,  Kommandør  af  Danebrog  1822.  Nogle 
Aar  havde  han  Sæde  i  Militærkommissionen  i  Frankfurt.  1823  ud- 
nævntes han  til  Chef  for  ArtiUerikorpset,  og  1828  fik  han  General- 
majors Rang.  H.,  som  i  over  20  Aar  ikke  havde  gjort  Tjeneste  i 
det  Vaaben,  for  hvilket  han  nu  var  Chef,  s)mes  at  være  bleven 
fremmed  for  dets  Tarv.     Hans  Bestyrelse  gav  i  hvert  Fald  Anled- 

ning  til  Misfornøjelse,  i  den  Grad  endog,  at  16  Artilleriofficerer 
indgave  Klage  derover  til  Frederik  VI.  Der  blev  nedsat  en  Under- 
søgelseskommission, hvis  Resultater  dog  ikke  kjendes,  men  Sagen 
foranledigede  H.  til  at  søge  sin  Afsked,  og  Aaret  efter  (1832)  stilledes 
han  å  la  suite  i  Armeen  med  Ventepenge.  1840  tildelte  Christian  Vni 
ham  Storkorset. 

H.  blev  Kammerherre  1815.  Han  var  2  Gange  gift:  i.  med 
Cathrine  Vendelia  f.  Møller  (døbt  i  Kjøbenhavn  28.  Juli  1773,  f  ^ 
Frankfurt  2.  Sept.  1820),  Datter  af  Hofkonditor  Johan  Matthias  M. 
og  Christiane  Henriette  Marie  f.  Berling;  2.  med  Anna  Lucretia  f. 
Lytton  (t  1842),  Enke  efter  Skifteforvalter  paa  St.  Thomas  Christian 
Tøger  Carl  Wormskjold  (f.  1790  f  1829).  Han  døde  i  Kjøbenhavn 
19.  Marts  1844. 

Erslew,  Forf.  Lex.  C.  Th.  Sørensen,  Kampen  om  Norge  I,  70  flf.  Medd. 
fra  Krigsarkiveme  II— V.  5.  A,  Sørensen, 

HafEher,  Johan  Wolfgang  Reinhold,  1770 — 1829,  Officer, 
Broder  til  foranstaaende,  er  født  24.  Jan.  1770,  blev  i  ung  Alder 
optaget  som  Kadet  i  Artillerikorpset,  her  Stykjunker,  1786  Sekond- 
lieutenant,  1787  Premierheutenant,  1794  Kapitajn.  1799  indtraadte 
han  i  Generalkvartermesterstaben,  hvortil  han  nu  saa  godt  som  ude- 
lukkende forblev  knyttet  i  Resten  af  sin  Tjenestetid,  som  Aide- 
Generalkvartermester  og  udnævntes  1801  til  Generalkvartermester- 
Lieutenant,  1807  til  Major.  Under  Troppesamlingen  1805  forrettede 
han  Tjeneste  som  Adjudant  hos  Kronprinsen  og  var  samtidig  Chef 
for  det  ridende  Kompagni  i  den  danske  Artilleribrigade.  1808  blev 
han  Generalkvartermester-Lieutenant  (Oberstlieutenant)  i  den  nye 
Generalkvartermesterstab ,  1809  Oberst,  Generalkvartermester  for 
Hæren  samt  Chef  for  Guidekorpset  og  Medlem  af  Defensions- 
kommissionen,  1812  Generalmajor,  1817  Storkors  af  Danebrog,  1829 
Generallieutenant. 

Som  Generalkvartermester  var  H.  altsaa  sammen  med  og  næst 
efter  Generaladjudant  Frants  Biilow  (III,  281)  Kongens  fornemste 
militære  Raadgiver  under  den  sidste  Del  af  Krigsperioden  1807 — 14. 
Hans  Virksomhed  har  dog  nærmest  været  den  rent  faglige,  som 
ligefrem  fulgte  af  Stillingen,  og  naar  undtages  en  større  Opsats, 
skreven  af  ham  i  Juli  1809,  hvori  han  for  Prins  Christian  Frederik 
fremsætter  sine  Tanker  om  Landets,  særlig  Sjællands,  Forsvar,  efter 
at  den  gunstige  Lejlighed  i  den  forløbne  Vinter  til  at  gaa  angrebsvis 
til  Værks  var   bleven    forsømt,    ses    det  ikke,    at  han  har  fundet 

Anledning  til  at  give  sig  videre  af  med  Planer  til  Krigsførelsen,  eller 
at  han  har  haft  nogen  paaviselig  Indflydelse  paa  Kongen  i  saa 
Henseende.  Stærkt  Beslag  paa  hans  Tid  i  hin  Periode  lagde  det 
med  Generalkvartermesterstaben  i  1810  forbundne  Bureau  for  Armeens 
Forplejning.  Som  Chef  herfor  havde  han  under  Landets  fortvivlede 
Pengeforhold  et  brydsomt  Arbejde,  fornemmelig  i  1813  med  at  pro- 
viantere Fæstningen  Gliickstadt  og  end  mere  i  1814,  da  en  ny  Krig  ved 
Christian  Frederiks  Vægring  ved  at  opgive  Norge  stilledes  i  Udsigt, 
og  det  var  overdraget  ham  i  Forening  med  Prins  Frederik  af  Hessen 
at  forberede  Hærens  Gjenopstilling  i  Fyn  og  i  Hertugdømmerne. 

H.  blev  Kammerherre  1810.  Han  var  gift  med  Anna  Margrethe 
f.  Kaasbøll  (f.  1789  f  ««•  Juli  1849).  Ved  Kjøb  blev  han  1812  Ejer 
af  Hovedgaarden  Egholm  i  Kjøbenhavns  Amt,  og  af  denne  med 
tilliggende  Gods  oprettedes  1831  et  Stamhus  for  hans  Descendenter. 
Han  døde  10.  Avg.  1829.  S.  A,  Sørensen, 

Haffher,  Wolfgang,  1810 — 87,  Politiker,  var  Søn  af  sidst- 
nævnte og  født  10.  Sept.  1810  i  Valby.  I  H.s  Liv  træder  baade 
det  militære  og  det  politiske  Element  stadig  i  Forgrunden.  Men 
medens  hans  Hovedinteresse  laa  paa  det  militære  Felt,  er  det  som 
Politiker,  han  har  sin  Betydning  i  Danmarks  Nutidshistorie.  15  Aar 
gammel  traadte  han  ind  i  Militæretaten  som  Sekohdlieutenant  å  la 
suite  ved  Livregimentet  Kyrasserer,  hvorfra  han  3  Aar  senere,  efter 
i  Mellemtiden  at  være  bleven  Kammerjunker,  gik  over  til  Hest- 
gærden  i  samme  Stilling.  Længere  end  til  Ritmesterchargen  naaede 
H.  dog  ikke,  da  Bestyrelsen  af  Stamhuset  Eghohn  kaldte  ham  bort 
fra  Officersbanen.  Han  tog  sig  med  Iver  af  Godsets  Administration 
og  afløste  i  Aarene  1844 — ^49  Hoveriet,  altsaa  før  dettes  Afløsning 
ved  Lovene  af  1850  blev  Gjenstand  for  Lovordning.  Samtidig 
var  han  et  virksomt  Medlem  af  Stedets  kommunale  Raad,  i  hvilke 
han  bevarede  sit  Sæde  i  en  lang  Aarrække,  efter  at  han  havde 
faaet  en  videre  Arbejdsmark  i  Regering  og  Rigsdag,  uden  at  Maale- 
stdkken  fra  Ministerialbygningen  og  Christiansborg  Slot  S3mtes  i 
hans  Øjne  at  trykke  Forholdene  i  Sæby  Kommtme  og  Gamle 
Roskilde  Amt  ned  til  mindre  Dimensioner  end  tilforn.  1  den  i. 
slesvigske  Krig  deltog  H.  som  frivillig  i  Egenskab  af  Anfører  for 
en  Eskadron  Herregaardsskytter.  I  det  politiske  Liv  traadte  han  i 
denne  Periode  kim  for  saa  vidt  op,  som  han  fra  1840  var  Suppleant 
til  Roskilde  Stænderforsamling  og  senere  Medlem  af  Bestyrelsen  for 
den  godsejerlige  Grundejerforening. 

Dansk  biogr.  Lex.    VI.  Avg.  1899.  29 

Først  efter  Grundlovsrevisionen  gik  H.  ind  i  Rigsdagen,  i  det 
han  i  Okt.  1866  valgtes  som  Landstingsmand  for  2.  Kreds,  hvilket 
Hverv  han  fastholdt  indtil  sin  Død.  Da  Estrup  22.  Sept.  1869 
gik  af  fra  Indenrigsministeriet,  overtog  H.  denne  Post  i  Svogeren 
Grev  Frijs'  Kabinet,  men  var  knap  kommen  ret  til  Sæde  i  denne 
vidt  forgrenede  Administration,  før  Ministeriet  Frijs  opløstes  (28.  Maj 
1870).  H.  gik  da  som  Krigs-  og  Marineminister  over  i  Ministeriet 
Holstein.  Store  Ting  fik  H.  dog  ikke  udrettet.  Han  fik  vel  lagt 
Grunden  til  de  Forsvarsplaner,  som  senere  bragtes  frem,  og  som  i 
forskjellig  Skikkelse  have  været  Stridsæmner  her  i  Landet  i  20  Aar, 
men  før  Sagen  var  moden  til  at  forelægges  for  Rigsdagen,  var  H. 
traadt  ud  af  Ministeriet  (23.  Dec.  1872)  paa  Grund  af  stærk  per- 
sonlig Uenighed  med  sin  Svoger  Finansminister  Krieger.  Ved 
Ministeriet  Estrups  Dannelse  11.  Juni  1875  overtog  H.  atter  de  2 
militære  Portefeuiller.  Uden  Held  søgte  H.  nu  at  gjennemføre 
Forsvarsplaneme  (s.  IV,  611),  og  i  Reformeringen  af  den  militære 
Retspleje,  som  dannede  en  anden  væsentlig  Opgave  for  hans  Mini- 
sterier, naaede  han  heller  ikke  ud  over  Forsøgenes  Stadium.  I 
Samlingen  1876 — 77  fremtraadte  der  i  denne  Sag  en  principiel 
Uenighed  imellem  ham  og  Landstingsudvalget,  der  ikke  vilde  gaa 
ind  paa  det  af  Ministeren  ønskede  omfattende  Fællesskab  i  Stiaffe- 
lovgivningen  for  Hæren  og  Flaaden.  Samtidig  havde  H.s  Helbreds- 
tilstand og  navnlig  hans  aandelige  Friskhed  vist  en  —  som  det 
senere  saas,  dog  kun  forbigaaende  —  Tilbagegang,  som  hos  ind- 
viede fremkaldte  Betænkeligheder.    28.  Juli  1877  tog  han  sin  Afsked. 

Først  efter  dette  Tidspunkt  har  H.s  Hovedbetydning  gjort  sig 
gjældende.  Han  har  haft  det  til  fælles  med  sine  2  Svogre  Frijs  og 
Krieger,  at  den  Indflydelse,  som  de  have  udøvet  uden  for  de  øverste 
ledende  Stillinger,  har  været  større  end  det  Arbejde,  som  de  have 
udført  i  disse.  I  den  halve  Snes  Aar,  som  gik  hen  siden  H.s  sidste 
Demission,  stod  han  i  første  Linje  iblandt  Rigsdagens  ledende  Poli- 
tikere, og  i  Landstinget  var  han  vel  hverken  mere  eller  mindre  end 
Tingets  første  Mand.  Hans  sociale  Stilling,  politiske  Fortid  og 
personlige  Egenskaber  forenede  sig  om  at  hæve  ham  til  en  saadan 
Position.  Ikke  at  H.  var  et  lyst  Hoved,  udrustet  med  en  talent- 
fuld Parlamentarikers  blændende  Egenskaber.  Tvært  imod,  der  var 
noget  tungt,  tørt  og  træet  over  hans  Optræden  og  Tale.  Men  han 
var  grundig,  moralsk  og  intellektuelt  vederhæftig  som  faa,  gjennem- 
nobel  og  en  diametral  Modsætning  til  alt,  hvad  der  hedder  Uklar- 
hed og  Forvrøvlethed.     Bag  det  tillukkede  Ydre  boede  der  ogsaa 

et  Temperament,  som  kunde  slaa  ud  i  Flamme,  naar  den  rette 
Lejlighed  var  der.  Og  den  rette  Lejlighed  var  for  H.  Landets 
Forsvar  og  den  skandinaviske  Tankes  Fremgang.  For  en  Mand 
med  H.s  Egenskaber  af  ydre  og  indre  Art  var  der  god  Brug  i 
denne  Nydannelsens  Periode,  da  Højre  organiserede  sig  i  og  uden 
for  Rigsdagen.  H.  blev  baade  Formand  for  Landstingets  Højre- 
gruppe og  for  Højres  Repræsentantskab,  og  begge  Stillinger  udfyldte 
han  ikke  blot  af  Navn,  men  af  Gavn. 

H.  udnævntes  1877  til  Storkors  af  Danebrog;  Kammerherre  var 
han  siden  1847,  1871  blev  han  General  å  la  suite,  og  1880  tillagdes 
der  ham  Rang  i  i.  Rangklasse.  Han  døde  28.  April  1887  i  Kjøben- 
havn.  8.  Nov.  1832  indgik  han  Ægteskab  med  Sophie  Wilhelmine 
Caroline  Krieger  (f.  21.  Dec.  1807  f  26.  Avg.  1889),  Datter  af  Kom- 
mandørkapitajn  Johan  K. 

niustr.  Tid.  XXVIII,  Nr.  32.  Nutiden  Nr.  555.  H.  Wulff,  Den  danske 
Rigsdag.     Swalin,  Det  danske  Statsraad   1800—81.  M,  F,  Friis, 

Hafstrøm,  Salomon  Maurits  Krusenstjema,  f.  1847,  Præst. 
M.  H.  er  født  23.  Maj  1847  i  Helsingør,  hvor  hans  Fader,  H.  L.  H., 
var  svensk -norsk  Vicekonsul.  I  flere  Aar  var  han  ansat  paa  et 
Kontor  og  tog  1867  dansk-juridisk  Examen;  sit  Ønske  om  at  blive 
Student  fik  han  opfyldt  1872,  og  1877  blev  han  theologisk  Kandidat. 
I  3  Aar  gjorde  han  Tjeneste  som  Kapellan,  og  i  3  Aar  var  han 
Sognepræst  i  Kragelund  og  Funder,  hvorfira  han  i  1884  forflyttedes 
til  sit  nuværende  Embede  som  Præst  ved  Horsens  Tugthus.  Han 
er  Formand  for  Horsens  Fængselsselskab.  H.  har  udfoldet  en  ret 
betydelig  Virksomhed  som  Forfatter,  navnlig  paa  det  særlige  Om- 
raade,  hans  Stilling  fører  ham  ind  paa.  Ved  Siden  af  en  Række 
meget  læseværdige  Artikler  i  «Fra  Bethesda*  (« Drikfældighed  og 
Forbrydelse*,  1887;  « Religion  og  Moral  i  Forbryderverdenen*,  s.  A.; 
« Optegnelser  om  Forbryderes  Straf,  Paavirkning  og  Redning*,  1888; 
«Bj.  Bjørnsons  Engifte  og  Mangegifte*,  1889)  skal  her  nævnes  « Rap- 
port presenté  au  congrés  pénitentiaire  international*,  St.  Petersborg 
1890  (paa  Dansk  i  «Nord.  Tidsskr.  f.  Fængselsvæsen*  1890);  frem- 
deles « Optegnelser  fra  Horsens  Straffeanstalt*  (1890)  og  «0m  Sæde- 
lighedsforholdene  i  det  danske  Folk,  særlig  i  Bondestanden  og  Al- 
muen* (1888).  I  Polemikken  mod  Romerkirken  har  han  deltaget 
med  «Det  romersk-katholske  hemmelige  Skriftemaal*  (1888)  og  cTo 
romersk-katholske  Indlæg  belyste*  (1889).  Han  har  leveret  talrige 
Bidrag  til  « Diakonissestiftelsens  Almanak*,    « Kirkeklokken*,    «Søn- 

dagsbladet*  o.  fl.  St.  —  I  Aaret  1882  ægtede  han  Caroline  Frede- 
rikke Marie  Dreyer,  Datter  af  Skovrider  Chr.  D. 

Elvius,  Danmarks  Praestehist.  1869—84  S.  216.  V,  Schoushoe. 

Hage,  Alfred  Anton,  1803 — 72,  Handelsmand,  Politiker,  blev 
født  i  Stege  31.  Dec.  1803  af  en  oprindelig  hollandsk  Slægt  og  var 
en  Søn  af  Christopher  Friedenreich  H.  (f  15.  Avg.  1849  i  en  høj 
Alder)  og  Christiane  Amette  f.  Just.  Han  kom  som  Barn  i  Huset 
hos  Præst  (senere  Provst)  D.  P.  Smith  i  Horslunde  for  at  forberedes 
til  den  studerende  Vej,  men  hans  Lyst  hendrog  ham  til  det  prak- 
tiske Liv,  og  han  var  kun  16  Aar  gammel,  da  han  indtraadte  i 
Faderens  efter  Datidens  Forhold  betydelige  Handelsforretning,  og  i 
1828  blev  han  Faderens  Partner.  I  1832  gik  han  i  Kompagni  med 
Svogeren  H.  Puggaard  og  nedsatte  sig  først  i  Nakskov,  hvor  han 
tillige  overtog  Vicekonsulater  for  England,  Sverige-Norge  og  Han- 
nover (herfra  stammede  den  Konsultitel,  som  siden  fulgte  ham), 
men  flyttede  i  1842  til  Kjøbenhavn.  De  2  Handelsfæller  supplerede 
i  denne  deres  første  Virksomhedstid  paa  en  heldig  Maade  hinanden; 
Puggaard  var  utrættelig  virksom  for  at  skaffe  Forretninger  og  skyede 
ingen  Møje  for  at  aabne  nye  Forbindelser,  medens  H.  besad  det 
store  Overblik  og  havde  den  virkelige  Kjøbmands  lykkelige  Evne 
til  at  beregne  og  gribe  de  store  Chancer.  Det  var  den  opadgaaende 
Tid,  som  da  begyndte  for  Landbruget,  Kornavlen  tog  et  mægtigt 
Opsving  baade  i  Kvantitet  og  Kvalitet,  og  Ophævelsen  af  Korn- 
lovene  i  England  aabnede  et  rigt  Marked  for  de  Kornsorter,  som 
gave  Overskud  til  Udførsel.  Det  var  overvejende  Komhandel,  som 
Firmaet  beskæftigede  sig  med,  og  Handelshuset  indtog  snart  en 
fremragende  Stilling  i  vor  Forretningsverden,  som  det  bevarede  i 
længere  Tid.  Det  tjente  i  Løbet  af  ikke  mange  Aar  en  meget 
betydelig  Formue,  saa  at  begge  Kompagnonerne  senere  kunde 
trække  sig  ud  af  Forretningerne  som  Millionærer,  men  Huset,  hvis 
Soliditet  og  Paalidelighed  var  almindelig  anerkjendt,  havde  tillige 
Ord  for  at  være  strængt  nøjeregnende  og  forretningsmæssigt  uden 
andet  Hensyn. 

Gjennem  sine  Brødre  Johannes  og  Hother  var  H.  tidlig  kommen 
i  Forbindelse  med  de  national-liberale  Politikere,  og  andre  Familie- 
forhold knyttede  ham  endnu  nærmere  til  disse,  ligesom  hans  egen 
Aandsretning  og  hans  Begejstring  for  de  engelske  Friheds-  og  Fri- 
handelsideer  maatte  drage  ham  til  denne  Side.  Paa  « Fædrelandets* 
Kontor  var  han  en  jævnlig  Gjæst,  og  inden  for  sit  faglige  Omraade 

var  han  Bladets  Medarbejder.  Jo  nærmere  det  kritiske  Øjeblik 
kom,  desto  større  blev  hans  politiske  Interesse.  Da  den  slesvig- 
holstenske Deputation  sendtes  til  Kjøbenhavn  i  Martsdagene  1848, 
og  da  dens  Sikkerhed  paa  et  Hotel  mulig  kunde  være  truet,  indbød 
H.  den  til  sit  Hjem  i  Kronprinsessegade,  og  her  afgav  Studenter- 
korpset en  (for  øvrigt  ganske  overflødig)  Beskyttelsesvagt  for  den. 
Handelsforretningerne  optoge  den  Gang  H.  for  stærkt,  til  at  han 
kunde  eller  vilde  deltage  i  det  aktive  poliKske  Liv,  men  han  havde 
en  alt  for  natiwlig  Kaldelse  til  dette  til  længe  at  ktmne  holde  sig 
tilbage;  ved  et  Suppleringsvalg  i.  Okt.  185 1  stillede  han  sig  i  Kjø- 
benhavns 2.  Kreds,  men  blev  slaaet  af  Blixen-Finecke,  som  da  lige- 
ledes var  en  ny  Mand  i  Politikken.  Aaret  efter,  4.  Avg.,  valgtes 
han  dog  i  denne  Kreds  og  vedblev  at  reptesentere  den  under  de 
i  hin  Periode  hyppige  Valg,  flere  Gange  med  C.  A.  Broberg  som 
Modstander,  indtil  han  i  1859  faldt  for  Overavditør  Lange;  han 
vandt  sig  dog  i  1860  en  ny  Kreds  i  Mariager,  og  da  han  1867 
ogsaa  fortrængtes  her  fra,  valgtes  han  1868  i  Roskilde,  som  han  ved- 
blev at  repræsentere  til  sin  Død.  I  Rigsraadet  efter  Forfatningen  af 
2.  Okt.  1855  sad  han  som  et  af  de  for  Folketinget  valgte  Med- 
lemmer. Hans  særlige  parlamentariske  Omraade  var  Toldtariflien, 
finansielle  og  nationaløkonomiske  Spørgsmaal,  men  af  og  til  tog 
han  ogsaa  Ordet  under  de  storpolitiske  Debatter;  ligesom  han 
havde  noget  engelsk  over  sin  Person  og  Optræden,  saaledes  stræbte 
han  ogsaa  som  Taler  at  efterligne  engelske  Mønstre,  og  han  gjorde 
det  med  Talent.  Hans  Foredrag  vare  korte,  men  indholdsrige, 
holdte  med  en  naturlig  Simpelhed  og  Jævnhed,  kun  skæmmede  af 
en  ikke  ubetydelig  Læspen.  Imellem  Partierne  stod  han  med  en 
vis  Uafhængighed,  og  skjønt  han  vedblev  nærmest  at  være  knyttet 
til  de  national-liberale,  havde  han  Tilknytningspunkter  ogsaa  med 
andre  Grupper,  selv  med  Bondevennerne.  Hans  politiske  Betydning 
laa  dog  maaske  mere  uden  for  Rigsdagssalen  end  i  den.  I  sit  rige 
og  gjæstfrie  Hjem  forstod  han  at  samle  Mænd  af  forskjellige  An- 
skuelser og  at  bringe  dem  i  social  Berøring  med  hinanden;  i  de 
stærkt  bevægede  Aar  1853  og  1854  gav  han  i  sit  store  Hus  paa 
Christianshavn  de  eneste  politiske  Aftenselskaber,  som  vi  have 
kjendt  her  hjemme  —  netop  saadanne,  som  der  ofte  har  været 
drømt  og  talt  om,  at  Tingenes  Formænd  skulde  arrangere.  I 
Gaarden  paa  Kongens  Nytorv  og  paa  Landstedet  Stokkerup  ved 
Sundet  udfoldedes  der  ved  alle  forefaldende  Lejligheder  (skandi- 
naviske Sammenkomster,  de  franske  Journalisters  Besøg,  den  arkæo- 

logiske  Kongres  osv.)  en  fyrstelig  Gjæstfrihed.  Endnui  større  Be- 
tydning havde  dog  de  mindre  Kredse,  som  hyppig,  næsten  daglig, 
samledes  hos  ham,  og  hvor  ikke  blot  fremragende  danske  Mænd 
mødtes,  men  hvor  ogsaa  svenske  Gjæster  stadig  fandtes,  thi  H.  var 
efterhaanden  bleven  en  af  Sveriges  større  Ejendomsbesiddere  og 
stod  i  levende  Forretningsforbindelse  med  navnlig  det  skaanske 
Aristokrati.  Kunsten  og  Videnskaben  vare  ikke  mindre  repræsen- 
terede end  Politikken  i  tt.s  Hus,  som  i  det  hele  har  været  Skue- 
pladsen for  meget  betydningsfulde  Begivenheder  i  vor  indre  Historie. 

H.  var  gift  med  Frederikke  Wilhelmine  f.  Faber  (f.  i8.  Febr. 
1810),  Datter  af  Krigsraad,  Fyrinspektør  F.  paa  Nakkehoved  og 
tidligere  gift  med  Kateket,  senere  Provst,  M.  C.  W.  Michelsen.  En 
Datter  af  hans  Hustrus  første  Ægteskab  blev  gift  med  Redaktør 
Ploug,  en  anden  med  Billedhuggeren  V.  Bissen;  hans  egen,  eneste 
Datter  ægtede  Komponisten  P.  Heise.  Af  de  3  Sønner,  hvoraf  de 
2  ældste  deltoge  i  Krigen  1864,  blev  den  mellemste,  Christoffer, 
saaret  ved  Dybbøl  18.  Marts  og  døde  paa  Broager  Lasaret.  En 
Uforsigtighed  paadrog  H.  en  Lungebetændelse,  som  i  kort  Tid  endte 
hans  Liv  6.  Marts  1872 ;  ved  Jordefærden  i  Frue  Kirke  holdt  Monrad, 
der  havde  hørt  til  Husets  faste  Venner,  en  karakteristisk  Ligtale 
over  ham.     Hans  Enke  døde  23.  Dec.  1891. 

Barfod,  Rigsdagskal.     Erslpw,  Forf.  Lex.     Søndags-Posten   1872,  Nr.  429. 

C.  St.  A,  BiUe. 

Hage,  Christopher  Friedenreich,  f.  1848,  Handelsmand  og 
Politiker.  H.,  født  28.  Nov.  1848  nær  ved  Nakskov,  Søn  af  neden- 
næ\Tite  Vicekonsul  Christopher  Th.  Friedenreich  H.,  blev  1867  Stu- 
dent fra  Nykjøbing  og  1869  Lieutenant  i  Artilleriet  (indtil  1887), 
men  studerede  desuden  Statsvidenskaberne,  blev  187 1  Kandidat  og 
vandt  1874  Universitetets  Guldmedaille  for  en  Afhandling  om  J.  Stuart 
Mill.  1875  nedsatte  han  sig  som  Kjøbmand  i  Nakskov.  Han  tog 
tidlig  Del  i  Drøftelsen  af  de  politiske  Spørgsmaal  og  altid  fra  et 
selvstændigt  Stade.  Saaledes  dadlede  han  i  1877  skarpt  Venstres 
hele  Færd,  men  samtidig  den  provisoriske  Finanslov,  naar  Rege- 
ringen ikke  dermed  løste  Hovedspørgsmaalet,  Forsvarssagen.  Lige- 
ledes tog  han  i  1879  varmt  til  Orde  for  en  Toldreform  paa  Fri- 
handels Grundlag  og  for  et  Toldforbund  med  Sverige  og  Norge. 
I  Jan.  1879  søgte  han  forgjæves  Valg  til  Folketinget  i  Maribo  Amts 
4.  Kreds.  Han  flyttede  s.  A.  til  Kjøbenhavn  som  Grosserer  og 
rejste   1880    selv  anden    til    det  vestlige   Sibirien   for  at  undersøge 

Muligheden  af  et  Handelssamkvem  med  dette  Qærae  Land  (udgav 
ved  sin  Hjemkomst  et  lille  Skrift  herom).  1881  valgtes  H.  til 
Medlem  af  Grosserersocietetets  Komité  og  fjæmedes  først  1888 
her  fra  af  politiske  Grunde.  I  Maj  1881  blev  han  Folketingsmand 
i  Kjøbenhavns  7.  Kreds  og  viste  sig  snart  som  en  ypperlig  Taler, 
vittig  i  sin  Form  og  med  megen  Sagkundskab  i  finansielle  og 
økonomiske  Spørgsmaal.  Men  allerede  i  Okt.  1882  skilte  han 
sig  fra  sit  tidligere  Parti,  gav  en  skarp  Kritik  af  Regeringens 
finansielle  og  politiske  Styrelse  og  indtog  i  de  følgende  Aar  baade 
i  Forsvars-  og  i  Toldsagen  en  Mellemstilling  som  Talsmand  for  et 
uafhængigt  Højre.  Han  deltog  i  Dannelsen  af  den  liberale  Vælger- 
forening (1883)  og  gjenvalgtes  1884,  som  Oppositionsmand,  men  søgte 
derefter  forgjæves  at  holde  igjen  mod  Venstreflertallets  stærke  Be- 
skæringer af  Finansloven  og  saaledes  hindre  det  politiske  Brud 
1885.  Ved  Valgene  1887  faldt  H.  igjennem,  men  valgtes  paa  ny 
baade  1890  og  1892  og  sluttede  sig  nu  nærmere  til  Venstre,  ja  gik 
1891  endog  sammen  med  dettes  yderlige  Fløj.  Om  flere  vigtige 
Love  var  H.  Ordfører  i  Folketinget,  saaledes  i  Sagen  om  Frihavnen, 
og  valgtes  derefter  (1891)  til  Medlem  af  Kjøbenhavns  Havneraad. 
1890  begyndte  han  Udgivelsen  af  en  omfattende  «Haandbog  i 
Handelsvidenskab».  Emil  Elberling, 

Hage,  Christopher  Theodor  Friedenreich,  1819 — 72,  Handels- 
mand, yngste  Broder  til  ovennævnte  Alfred  H.,  var  født  i  Stege  9.  Marts 
1819.  Han  kom  1837  til  Nakskov,  hvor  den  nævnte  Broder  ledede 
Handelshuset  Puggaard  &  H.,  hvis  Styrelse  C.  H.  overtog  ved 
Broderens  Afrejse  til  Kjøbenhavn.  1847  optoges  han  som  Associé 
saa  vel  af  dette  Firma  som  af  Firmaet  H.  Puggaard  &  Co.  i  Kjøben- 
havn, ligesom  han  senere  overtog  Ledelsen  af  det  af  hans  Fader 
stiftede  Firma  C.  Hage  &  Søn  i  Stege.  1  Nakskov  var  han  engelsk 
Vicekonsul.  Puggaard  &  H.  i  Nakskov  med  Filial  i  Bandholm  drev 
i  stor  Stil  Kjøbmandsforretning,  navnlig  en  omfattende  Komhandel 
og  Skibsrederi,  samt  Virksomheder,  der  stode  i  Forbindelse  med 
Komhandelen,  saasom  Maltgjøreri,  og  var  i  lang  Tid  vistnok  den 
største  danske  Provinsforretning.  Ved  Siden  af  sin  omfattende 
Forretningsvirksomhed  tog  H.  ivrig  Del  i  det  politiske  Liv,  og  da 
han  i  en  sjælden  Grad  nød  sine  B)rfællers  Tillid,  kom  han  ogsaa 
til  at  spille  en  fremtrædende  Rolle  i  Nakskovs  kommunale  Styrelse. 
Han  blev  1857  Medlem  af  Borgerrepræsentationen  og  var  i  en  Del 
Aar  dennes  Formand.    Efter  Kommunalbestyrelsens  Omordning  var 

han  til  sin  Død  Medlem  af  Byraadet.  End  videre  var  han  Medlem 
af  Havnebestyrelsen  og  ledede  Bestyrelsen  af  det  i  1861  anlagte 
Gasværk.  1844  ægtede  han  Nancy  Amalie  Margrethe  Hammerich, 
Datter  af  Byfoged  i  Nakskov,  Justitsraad  Carl  H.  I  Efteraaret  187 1 
maatte  han  paa  Grund  af  Sygdom  forlade  Nakskov,  og  efter  at 
have  tilbragt  Vinteren  i  Kjøbenhavn  rejste  han  til  Bellaggio,  hvor 
han  døde  9.  Maj  1872.  E.  Meyer, 

Hage,  Edvard  Philip  Hother,  1816 — 73,  Politiker  og  Jurist, 
Broder  til  ovennævnte  Alfred  H.,  blev  født  i  Stege  9.  Jan.  1816, 
sendtes  til  Roskilde  Skole,  hvor  hans  ældste  Broder,  ndfr.  nævnte 
Johannes  H.,  den  Gang  var  Overlærer,  blev  Student  1833  og  tog 
juridisk  Examen  1838.  I  nogen  Tid  var  han  Fuldmægtig  hos  Over- 
retsprokurator  Nyholm,  men  foretog  1840 — 42  en  længere  Rejse  i 
Tyskland,  Schweits,  Frankrig,  Italien  og  England,  hvor  han  navnlig 
studerede  Nævningesystemet,  som  han  hele  sit  Liv  igjennem  om- 
fattede med  den  største  Interesse  og  havde  gjort  til  sin  juridisk- 
politiske Specialitet.  Hans  egne  Tilbøjeligheder  og  Familieforbin- 
delser knyttede  ham  tidlig  til  den  lille  Kreds  af  liberale  Politikere, 
og  da  denne  efterhaanden  voxede  til  det  store  national-liberale 
Parti,  indtog  han  i  dette  en  hædret  Plads  blandt  Førerne  i  anden 
Række.  Han  var  med  ved  det  berømte  Møde  i  H6tel  d' Angleterre 
paa  Frederik  VI's  Dødsdag,  hvor  han  første  Gang  saa  Monrad,  der 
her  debuterede  som  Politiker,  og  i  Deputationen  til  Christian  VIII. 
I  1840  var  han  Medstifter  af  Studentersamfundet.  I  de  første  Aar 
af  Søren  Kierkegaards  Forfatterskab  var  han  en  ivrig  Beundrer  af 
ham  og  stod  i  et  personligt  Forhold  til  ham.  Efter  at  have  del- 
taget i  det  første  skandinaviske  Studentertog  til  Upsala  1843  blev 
han  Fuldmægtig  hos  Orla  Lehmann,  der  var  gift  med  hans  Søster- 
datter, og  fik  ved  dette  Familieskab  Tilnavnet  c  Onkel  Hother », 
der  ftilgte  ham  gjennem  mange  Aar.  Efter  Monrads  Udnævnelse  til 
Præst  overtog  han  1847 — ^48  Redaktionen  af  Trykkefrihedsselskabets 
Ugeblad  « Dansk  Folkeblad ».  I  Jan.  1848  valgtes  han  til  Roskilde 
Stænder  for  de  sydsjællandske  Kjøbstæder  og  deltog  i  Sessionen 
April — Maj,  hvor  Valgloven  til  den  grundlovgivende  Rigsforsamling 
vedtoges;  han  var  Medlem  af  Udvalget  om  dette  Lovforslag  og 
udtalte,  at  han  vilde  have  foretrukket  en  lav  Census,  men  gik  dog 
som  alle  de  øvrige  Medlemmer  ind  paa  den  almindelige  Valgret. 
Han  stillede  sig  til  Valg  paa  sin  Fødeø,  men  faldt  igjennem  for 
Fred.  Barfod,    og  det  var  som  kongevalgt  Medlem,   at  han  sad  i 

Rigsforsamlingen,  hvor  han  var  Medlem  af  Grundlovsudvalget.  Hans 
nærmeste  Venner  vare  Krieger  og  Georg  Aagaard,  og  gjennem  dem 
var  han  nøje  knyttet  til  den  hele  Falanx  af  unge  national-liberale 
Politikere,  som  den  Gang  stode  i  deres  fulde  Glans;  det  er  ogsaa 
imellem  dem,  at  Constantin  Hansen  har  anbragt  ham  paa  sit  saa 
ypperlig  grupperede  store  Billede  af  den  grundlovgivende  Rigs- 
forsamling. Derimod  bragte  Udviklingen  ham  stedse  længere  bort 
fra  Tscheming,  med  hvem  han  i  Aarene  før  1848  saa  levende 
havde  sympathiseret.  H.  H.,  i  hvis  hele  Liv  den  nationale  Følelse 
var  Grundstemningen,  hørte  som  Politiker  til  den  maadeholdent 
liberale,  noget  doktrinære  og  temmelig  idealistiske  Skole,  som  den 
Gang  var  fremherskende  over  hele  det  vestlige  Evropa;  Alexis  de 
Tocqueville  var  hans  egentlige  Ideal,  og  dennes  Værker  havde  han 
studeret  grundig;  Richard  Cobden  og  hele  Frihandelsbevægelsen 
havde  hans  fulde  Tilslutning,  og  i  den  irske  «Repealer»  Dan. 
O'Connell  saa  han  Mønsteret  for  en  Folkefører.  Det  var  i  det  hele 
væsentlig  engelske  og  franske  Forbilleder,  som  han  fulgte,  og  i  sin 
parlamentariske  Optræden,  i  sine  Foredrag  søgte  han  at  efterligne 
de  bedste  Mønstre  fra  Deputeretkammeret  og  Parlamentet.  Den 
højere  Flugt  af  Veltalenhed  var  ham  nægtet,  han  kunde  ikke  be- 
gejstre eller  rive  hen,  og  han  blev  let  trættende  ved  en  vis  Maner 
og  Bredde ;  men  hans  Taler  vare  altid  indholdsrige,  hans  Argumenta- 
tion var  klar,  baaren  af  en  sikker  Overbevisning,  og  undtagelsesvis 
kimde  han  løfte  sig  til  en  friere  Flugt.  Paa  Rigsdagen  som  uden 
for  det  politiske  Liv  nød  han  alles  Højagtelse  og  fortjente  det  i 
fuldeste  Maal  for  sin  grundhæderlige  Karakter,  sin  redelige  Over- 
bevisning og  sin  varme  Fædrelandskjærlighed,  ligesom  hans  person- 
lige Elskværdighed  gjorde  ham  almindelig  afholdt. 

Efter  Grundlovens  Givelse  fulgte  der  nogle  Aar,  hvor  H.  stod 
uden  for  den  aktive  Politik.  Han  havde  i  1845  haft  en  dyb  Hjærte- 
sorg,  da  hans  forlovede,  Harriet  Hyllested,  døde,  og  hans  eget  Hel- 
bred var  ikke  stærkt;  han  fulgte  derfor  i  1849 — 50  en  syg  Søster 
til  Madeira  og  kom,  aandelig  og  legemlig  styrket,  tilbage  fra 
Opholdet  paa  denne  skjønne  0.  Han  stillede  sig  i  Sept.  1850  ved 
et  Suppleringsvalg  i  Lyngby,  men  faldt  igjennem;  ved  de  alminde- 
lige Folketingsvalg  i  Avg.  1852  valgtes  han  i  Aarhus  og  gjenvalgtes 
efter  den  første  Opløsning  i  Febr.  1853,  men  trak  sig  tilbage  ved 
Valget  efter  den  anden  Opløsning  i  April,  valgtes  saa  samme  Efter- 
aar  i  Hjerting  og  holdt  denne  Kreds  ved  fiere  senere  Valg;  i  1856 
valgtes  han   af  Folketinget  til  Medlem   af  Rigsraadet  efter  Forfat- 

ningen  af  1855.  Fordreven  ogsaa  fra  Hjerting  opnaaede  han  i 
1861  Valg  paa  Møen  og  indbragte  i  Folketinget  sit  Lovforslag  om 
Nævninger,  som  dog  aldrig  kom  videre  end  til  Forhandling.  I  Sam- 
lingen 1867 — 68  indbragte  han  paa  ny  sit  Forslag,  men  tog  det 
tilbage  for  derved  at  undgaa  en  Dagsorden,  som  henviste  hele 
Sagen  til  Regeringens  Initiativ  og  krævede  ogsaa  den  civile  Retter- 
gang inddragen  under  Reformen;  han  blev  Medlem  af  den  store 
Proceskommission,  som  nedsattes  28.  Febr.  1868  imder  A.  F.  Kriegers 
Forsæde,  men  den  Retning,  Kommissionens  Arbejder  toge,  beredte 
ham  en  dyb  Skuffelse,  da  han  følte,  at  Indførelsen  af  Nævninger  i 
Strafferetssager  derved  udsattes  for  en  uberegnelig  Tid.  —  Møen 
havde  i  Marts  1864  sendt  ham  ogsaa  til  Folketinget  af  Rigsraadet 
efter  Forfatningen  af  18.  Nov.  1863,  men  i  Juni  s.  A.  faldt  han 
ved  et  Rigsdagsvalg.  Han  var  i  1853  bleven  Grundejer  paa  Øen, 
hvor  han  havde  kjøbt  Gaarden  Marielyst  nær  ved  Stege,  hvilken 
han  gav  Navn  af  Nøbbelegaard,  og  i  Marts  1859  blev  han  Byfoged 
i  Stege  og  Herredsfoged  i  Møens  Herred.  20.  Jimi  1856  ægtede 
han  Emmy  Tutein  (f.  4.  Okt.  1832,  Datter  af  Hofjægermester  P.  A.  T. 
paa  det  nærliggende  Marienborg),  som  nogle  Aar  efter  hans  Død 
ægtede  Biskop  D.  G.  Monrad.  Som  Embedsmand  var  H.  i  høj 
Grad  afholdt  og  strængt  pligtopfyldende;  hans  allerede  noget  svage- 
lige Helbred  fik  et  uopretteligt  Knæk  ved  Strandingsforretninger 
efter  Stormfloden  13.  Nov.  1872,  under  hvilken  40  Skibe  strandede 
paa  de  3  Sider  af  Møen,  og  9.  Febr.  1873  døde  han  paa  sin  oven- 
nævnte Gaard.  19.  Juli  1875  afsløredes  et  smukt  Mindesmærke  for 
ham  paa  Stege  Kirkegaard  med  en  Tale  af  hans  gamle  Ven  og 
Kampfælle  Carl  Ploug. 

Barfod,  Rigsdagskal.  Erslew,  Forf.  Lex.  lUustr.  Tid.  VII,  41.  Fædre- 
landet 23.  Juli  1875.  C.  St,  A.  BiiU. 

Hage,  Johannes,  f.  1842,  Politiker.  Han  er  en  Søn  af  ovfr. 
nævnte  Godsejer  Alfred  Anton  H.  og  fødtes  26.  Maj  1842  i  Emdrup. 
Efter  at  være  bleven  Student  1860  studerede  han  Nationaløkonomi 
og  deltog  derefter  som  frivillig  i  den  slesvigske  Krig  1864,  under 
hvilken  han  saaredes  29.  Juni  paa  Als.  Han  forfremmedes  paa 
Grund  af  sit  Forhold  i  Krigen  til  Lieutenant.  1865 — 72  ejede  han 
Kallehave  Færgegaard,  og  efter  Faderens  Død  arvede  han  Nivaa- 
gaard  (Frederiksborg  Amt),  Dyrehavegaard  (Kjøbenhavns  Amt)  og 
Sirekøping  (Skaane).  Han  har  siden  1876  med  stigende  Flertal  været 
valgt   til   Fredensborg -Kredsens   Repræsentant   i   Folketinget,    hvor 

han  har  sluttet  sig  til  Højre.  I  Tinget  har  H.  arbejdet  med  Liv  og 
Friskhed  uden  at  tragte  efter  eller  naa  nogen  ledende  Stilling.  I 
Overensstemmelse  med  Navnet  Hages  Traditioner  har  han  været 
en  bestemt  Modstander  af  de  senere  Aars  protektionistiske  Strøm- 
ninger, og  ligeledes  har  han  stillet  sig  skeptisk  over  for  den  nyeste 
Tids  socialpolitiske  Lovgivning.  Det  private  Initiativs  Opgave  paa 
dette  Omraade  har  han  derimod  hævdet  ikke  blot  i  Ord,  men  ogsaa 
i  Gjeming,  bl.  a.  ved  paa  Nivaagaard  at  oprette  et  Hospital  for 
kroniske  Patienter  fra  Frederiksborg  Amt.  Siden  1879  ^^  han  været 
Medlem  af  Frederiksborg  Amtsraad  og  navnlig  virket  for  Havne- 
anlæg til  Brug  for  Fiskeribefolkningen.  H.  har  paa  talrige  Folke- 
møder været  en  frejdig  og  slagfærdig  Talsmand  for  den  konserva- 
tive Sag  og  har  en  væsentlig  Andel  i,  at  Landbefolkningen  i  Frede- 
riksborg Amt,  som  en  Tid  lang  kraftig  bearbejdedes  af  Berg.  har 
bevaret  sit  politiske  Præg.  M.  F.  Friis, 

Hage,  Johannes  Dam,  1800 — 37,  Overlærer,  Redaktør.  H., 
Broder  til  ovennævnte  Alfred  Ant.  H.,  blev  født  i  Stege  2.  April 
1800.  Han  besøgte  først  Latinskolen  i  Nykjøbing  paa  Falster  og 
fulgte  der  fra  med  Rektor  S.  N.  J.  Bloch,  i  hvis  Hus  han  var,  til 
Roskilde  Skole,  hvorfra  han  181 7  dimitteredes  til  Universitetet.  Efter 
at  han  havde  taget  2.  Examen,  gik  han  en  Tid  lang  sin  Fader  til 
Haande  ved  Forretningen  og  blev  derpaa  Huslærer  hos  Fru  Bartholin- 
Eichel  paa  Svanholm  i  Horns  Herred.  Det  var  i  disse  to  Stillinger, 
at  H.  lagde  Grunden  til  den  omfattende  kommercielle  og  landøko- 
nomiske Viden,  hvoraf  han  senere  viste  sig  at  være  i  Besiddelse; 
i  øvrigt  havde  han  ved  en  overordentlig  Flid,  der  virkede  svæk- 
kende paa  hans  Helbred,  erhvervet  sig  omfattende  Kjendskab  til 
den  klassiske  Litteratur  og  de  moderne  Hovedsprog,  ligesom  han 
ogsaa  havde  gjort  indtrængende  historiske  og  geografiske  Studier. 
Efter  at  han  havde  forlovet  sig  med  Frøken  Charlotte  Bolette  Bar- 
tholin, en  Broderdatter  af  Godsejerindens  afdøde  Mand,  bestemte 
han  sig  dl  at  tage  en  Embedsexamen,  og  han  valgte  da,  uden  at 
føle  noget  egentlig  Kald  til  det,  det  theologiske  Studium.  Han 
absolverede  1824  den  theologiske  Embedsexamen.  Svag,  som  han 
var  af  Helbred,  vendte  han  atter  tilbage  til  Huslærervirksomheden 
paa  Svanholm,  men  flyttede  det  følgende  Aar  til  Kjøbenhavn,  hvor 
han  var  bleven  Alumnus  paa  Borchs  Kollegium.  Blandt  de  Ung- 
domsvenner, han  her  omgikkes,  kunne  BindesbøU,  Brammer  og 
Velschow  fremhæves.     I  en  Disputats,    som  H.  i  Følge  Kollegiets 

Regler  maatte  skrive,  anvendte  han  nogle  Udtalelser,  der  bleve 
betegnende  for  den  senere  Politiker.  Han  karakteriserede  deri  den 
hellige  Alliance  som  et  Forbund,  der  i  Modsætning  til  sit  Navn 
traadte  alle  guddommelige  og  menneskelige  Rettigheder  under 
Fødder,  hvad  der  vakte  Anstød  hos  Avtoriteterne  og  paadrog  ham 
en  Irettesættelse  af  Kollegiets  Ephorus,  Etatsraad  Hurtigkarl. 

I  Aaret  1827  udnævntes  H.  til  Adjunkt  ved  Roskilde  Kathe- 
dralskole  med  Historie  og  Geografi  som  Hovedfag,  og  3  Aar  senere 
blev  han  Overlærer,  efter  at  han  havde  taget  den  filologiske  Em- 
bedsexamen.  H.,  der  1828  havde  gjort  en  Udflugt  til  Tyskland  og 
Schweits,  tiltraadte  1831,  efter  16.  Sept.  s.  A.  at  have  ægtet  sin 
forlovede,  med  offentlig  Understøttelse  en  Udenlandsrejse,  der  dog 
blev  afbrudt  af  den  den  Gang  herskende  Koleraepidemi.  Han  var 
en  samvittighedsfuld  Lærer,  men  den  pædagogiske  Virksomhed  laa 
ikke  rigtig  for  ham,  og  han  havde  en  Tendens  til  at  behandle 
ubegavede  Disciple  med  en  vis  Haan.  Ved  Siden  af  Skolegjemingen 
syslede  han  med  natiuiddenskabelige  Studier  og  udgav  1833  « Grund- 
træk af  den  rene  Geografi*.  Men  samtidig  nærede  han  en  levende 
Interesse  for  politiske,  statsøkonomiske  og  kommunale  Spørgsmaal 
og  fulgte  med  den  største  Opmærksomhed  Begivenhederne  i  Ud- 
landet. Han  var  en  erklæret  Tilhænger  af  Folkesouverænitetens 
Princip,  saaledes  som  dette  var  kommet  til  Gjennembrud  i  den 
franske  Julirevolution,  og  han  havde  et  skarpt  Blik  for  de  skrøbe- 
lige Sider  ved  Frederik  VI's  politiske  System,  der  havde  haft  saa 
ødelæggende  økonomiske  Virkninger  for  Landet.  Da  H.  følte  en 
stigende  Trang  til  at  optræde  som  aktiv  Politiker  i  den  periodiske 
Litteratur,  en  Trang,  som  Kongens  Løfte  om  Indførelsen  af  Stænder- 
institutionen 1831  gjorde  endnu  intensivere,  foreslog  han  Professor 
David  Udgivelsen  af  et  Ugeskrift,  der  skulde  behandle  historisk- 
politiske, statistiske  og  statsøkonomiske  Spørgsmaal.  I  Sept.  1834 
udkom  det  af  David  redigerede  Ugeblad  « Fædrelandet »,  ved  hvilket 
H.  først  var  en  virksom  Medarbejder  og  fra  Sept.  det  følgende  Aar 
Redaktør.  Overlærerembedet,  i  hvilket  han  siden  Foraaret  1835 
havde  holdt  Vikar,  fratraadte  han  i  Okt.  1836  og  helligede  sig  fra 
nu  af  den  journalistiske  Virksomhed,  samtidig  med  at  han  var  et 
ivrigt  Medlem  af  Trykkefrihedsselskabets  Bestyrelse.  Til  « Fædre- 
landet* leverede  han  en  Række  grundige  og  velskrevne  Artikler 
om  Bank-,  Told-,  Konsumtions-,  Assurance-  og  Kommunikations- 
væsen  og  gav  deri  Vink,  der  bleve  tagne  til  Følge  af  Avtoriteterne. 
Da  H.  særskilt  udgav  en  « Oversigt  over  Evropas  Historie  i  1835* 

(1836),  der  til  Dels  havde  staaet  i  Form  af  Artikler  i  « Fædrelandet*, 
anlagde  Kancelliet  Sag  imod  ham  for  Fornærmelser  mod  fremmede 
Magter.  Han  frifandtes  ved  Hof-  og  Stadsretten,  men  idømtes  ved 
Højesterets  Dom  af  26.  Jmii  1837  Mulkt  og  livsvarig  Censtir.  Som 
en  Følge  deraf  fratraadte  han  Stillingen  som  c  Fædrelandets »  an- 
svarlige Redaktør.  Sagens  Udfald  vakte  hans  Harme  og  forøgede 
den  Melankoli,  hvortil  han  især  efter  sin  Hustrus  Død  i  1834  havde 
været  hengivet.  H.  skulde  ikke  længe  overleve  Højesterets  Kjen- 
delse.  16.  Sept.  1837  døde  han  efter  Hjemkomsten  fta  en  Rejse  til 
Holsten.  Han  havde  endnu  Dagen  forinden  skrevet  paa  en  Artikel 
til  « Fædrelandet ».  Han  var  en  skarp  og  talentftild  politisk  Oppo- 
sitionsfører,  hvis  ærlige  Vilje  blev  anerkjendt  af  Modstanderne,  selv 
af  Kong  Frederik  VI.  Det  er  H.s  Fortjeneste,  at  han  har  staaet 
i  første  Række  af  vore  Forkæmpere  for  den  konstitutionelle  Frihed. 
H.  Hage,  Johs.  Hage»  1854.     Krslew,  Forf.  Lex.  A,  Thorsøe. 

Hage,  Johannes  Philip,  1796 — 1863,  landøkonomisk  Forfatter, 
fødtes  18.  Okt.  1796  paa  St.  Croix;  hans  Forældre  vare  Justitsraad 
og  Grosserer  Jens  Friedenreich  H.  (f  1831,  en  Broder  til  den  ovfr. 
S.  452  nævnte  Christopher  Friedenreich  H.)  og  Gertrud  f.  Heit- 
mann.  Han  blev  privat  dimitteret  til  Kjøbenhavns  Universitet  1815 
og  ansattes  1817  som  Lieutenant  ved  de  dansk-vestindiske  Tropper; 
3  Aar  efter  forsattes  han  til  det  sjællandske  Lansenerregiment;  1830 
udnævntes  han  til  Regimentskvartermester  ved  i.  Livregiment  til 
Fods  og  Overkrigskommissær.  Han  tog  sin  Afsked  1835  og  bosatte 
sig  i  Pedersborg  ved  Sorø.  10.  Okt.  1822  ægtede  H.  Christiane 
Caroline  Erike  Sundt  (f.  1802  f  1^57) »  Datter  af  Generallieutenant 
Chr.  Ulr.  S.  og  Sophie  Louise  f.  BQlow.  Han  døde  23.  April  1863. 
—  H.  interesserede  sig  for  alt,  hvad  der  vedrørte  Landbruget. 
Specielt  kastede  han  sig  over  Hesteavlen,  han  var  Medudgiver  af 
cMaanedsskrift  for  Hesteavl  og  Hestehold«,  i. — ^3..Bd.  (1831 — ^32) 
og  Eneudgiver  af  dets  4. — 5.  Bd.  (1833).  Dels  i  selvstændige  Ar- 
tikler, dels  i  Oversættelser  behandlede  han  hippologiske  Forhold; 
1836  oversatte  han  saaledes  fra  Engelsk  c  Vejledning  til  Væddeløbs- 
hestens Behandling  og  Trænering*.  Paa  Opfordring  af  Landhus- 
holdningsselskabet beskrev  han  Kjøbenhavns  Amt  (1839)  og  Ny  Ma- 
ribo Amt  (1844),  og  til  Halds  c  Tidsskrift  f.  Landøkonomi »  har  han 
leveret  forskjellige  Afhandlinger;  bl.  a.  har  han  beskrevet  c  Englands 
og  Skotlands  fortrinligste  Kvægracer*. 

Erslew,  Forf.  Lex.     Personalhist  Tidsskr.  2.  R.  IV,  70  f.  ff^  HerteL 

Hage,  Laurids  (Lars),  — 1612 — ,  Bondelensmand.  Under 
Kalmarkrigen  forsøgte  Oberst  Alexander  Ramsay  at  føre  et  for 
svensk  Regning  hvervet  Korps  paa  3  å  400  slet  bevæbnede  Skotter 
gjennem  Norge  til  Sverige.  Efter  at  være  landet  i  Romsdalen  drog 
han  uden  at  øve  nogen  Slags  Vold  over  til  Gudbrandsdalen,  hvor 
Bønderne  efter  Foranstaltning  af  Fogden  Laur.  Gram  (ovfr.  S.  183) 
samlede  sig  for  at  hindre  Gjennemmarchen,  et  Foretagende,  der 
kun  var  tænkeligt  i  et  Bjærg-  og  Skovland.  Lensmændene  L.  H.  i 
Vaage  (bosat  i  Dovre,  Annex  til  Lesje)  og  Peder  Randkiev  (Ravn- 
klev)  i  Ringebo  anførte  den  Skare  paa  4  å  500  Bønder  fra  den 
nordlige  Del  af  Gudbrandsdalen,  som  tog  Post  ved  Kringelen  i  Sel, 
Annex  til  Vaage,  og  hvem  det  lykkedes  26.  Avg.  161 2  dels  at  øde- 
lægge og  dels  at  fange  den  hele  Afdeling,  hvad  der  selvfølgelig 
indbragte  dem  megen  Hæder,  den  de  imidlertid  selv  forringede  ved 
sin  unødige  Grusomhed,  i  det  de  den  følgende  Dag,  trods  Førernes 
Modstand,  nedskøde  og  dræbte  over  100  af  Fangerne  under  det 
Paaskud,  at  Kongen  havde  nok  med  at  føde  dem,  de  sparede, 
henved  en  Snes  Mand,  hvoriblandt  Obersten  og  et  Par  lavere 
Officerer,  hvilke  samtlige  sendtes  til  Akershus  og  til  Dels  gik  i 
Kong  Christian  IV's  Tjeneste.  Den  ene  af  Kapitajneme,  George 
Sinclair,  var  falden  ved  Kringelen  for  et  Skud  af  Bonden  Berdon 
Seielstad  fra  Ringebo.  De  to  Lensmænd  bleve  af  Kongen  i  1613 
indkaldte  til  at  møde  ved  Herredagen  i  Skien  i  Sept.  s.  A.  og  fik 
tillige  med  Berdon  Seielstad  Gavebreve  af  Kongen  paa  de  af  dem 
beboede  Gaarde  i  Gudbrandsdalen,  hvilke  hidtil  havde  været  Kron- 
gods. L.  H.  levede  endnu  ind  i  1640-Aarene.  De  senere  norske 
Traditioner  have  overalt,  hvor  de  kunne  kontrolleres,  vist  sig  helt 
upaalidelige. 

T.  Michell,  Hist.  of  the  Scottish  expedition  to  Norway  in  16 12. 

H.J.Hidtfeldt'Kaas. 

V.  Hagedom,  Seneca  Christophersen,  o.  1680 — 1750,  Sø- 
officer. Hans  Fader,  Christopher  Nielsen  (f  1682)  var  Præsident 
(Borgmester)  i  Fredericia  og  gift  med  Anna  Elisabeth  v.  Hagedom 
(f  1692);  først  1690  antog  han  sin  Moders  Efternavn  og  Vaaben.  H.  er  født 
1680  eller  81,  indtraadte  i  Marinen  som  Sekondlieutenant  1700,  avan- 
cerede derefter  1705  til  Premierlieutenant,  1709  til  Kapitajnlieutenant, 
1710  til  Kapitajn,  1712  til  Kommandørkapitajn,  1715  til  Kommandør, 
1727  til  Schoutbynacht  og  1734  til  Viceadmiral;  1747  erholdt  han 
Titel  af  Admiral,  men  var  forinden  (7.  Jan.  1736)  udtraadt  af  Tje- 

nesten.  Som  ung  Officer  var  han  i  udenlandsk  Tjeneste  for  at 
uddanne  sig,  men  kom  hjem,  inden  den  store  nordiske  Krig  udbrød. 
17 IQ  nævnes  han  som  Chef  for  Orlogsskibet  « Tumlerene  i  Vice- 
admiral Råbens  Eskadre,  der,  efler  at  have  jaget  Fjenden  ud  af 
Farvandene  sønden  for  Øerne,  konvoierede  Komskibe  til  Norge; 
Aaret  efter  (17 11)  førte  han  Orlogsskibet  « Prins  Vilhelm »  i  Gyl- 
denløves Eskadre,  hvorfra  han  senere  detacheredes  til  Kattegat 
for  at  hjælpe  den  kjække  Kommandørkapitajn  H.  Knoff  mod  en 
overlegen  svensk  Styrke;  ud  paa  Eftersommeren  stødte  han  atter 
til  Hovedflaaden,  med  hvilken  Gyldenløve  forgjæves  søgte  at  hindre 
de  svenskes  Troppetransporter  til  Pommern.  I  Sept.  s.  A.  deltog 
han  i  en  løbende  Fægtning,  de  2  Flaader  havde  med  hinanden. 
17 15  var  han  paa  ny  Chef  for  « Prins  Vilhelm*  i  Gabels  Eskadre, 
deltog  med  denne  24.  April  i  Slaget  paa  Kolberg  Red  og  udmær- 
kede sig  ved  denne  Lejlighed  saa  meget,  at  han  forfremmedes  til 
Kommandør.  Senere  s.  A.  var  han  med  i  Råbens  Flaade  og  del- 
tog i  dennes  Kamp  imder  Rygen.  Efter  en  Del  flere  Chefs- 
kommandoer  indtil  1720  erholdt  han  dette  Aar  Division.  1728 
indtraadte  han  i  en  Kommission,  som  havde  til  Formaal  at  sætte 
en  Stopper  for  den  iblandt  Søfolkene  om  sig  gribende  Desertion. 
1 731  var  han  Eskadrechef.  I  sin  Egenskab  af  Flagmand  indtraadte 
han  1727  i  Admiralitetet.  Det  fremgaar  paa  flere  Maader,  at  her, 
under  Danneskjolds  i  øvrigt  saa  fortjenstfulde  Styrelse,  har  hersket 
en  Del  Intrigeren  og  Angiveri.  Herunder  kom  H.,  der  ved  en 
Lejlighed  (1735)  havde  udtalt  sig  nedsættende  om  den  nye  Dok, 
til  at  lide,  i  det  hans  Udtalelser  bleve  forebragte  Kongen,  som  i 
AdmiralitetskoUegiet  lod  ham  tildele  en  Reprimande.  Aaret  efter 
tog  H.  sin  Afsked  og  trak  sig  tilbage  til  Gaarden  Hindema  paa 
Fyn,  hvilken  han  ejede  tillige  med  Jerstrup  og  Krumstrup,  og 
hvor  han  døde  27.  April  1750.  Han  var  gift  med  Elisabeth  Bir- 
gitte f.  Rantzau,  Datter  af  Palle  R.  og  Ingeborg  f.  Seefeldt  og 
Enke  efter  Otto  Schack.  C.  With. 

Hagemann,  Gustav  Adolph,  f.  1842,  Fabrikant  og  Kemiker. 
Han  er  født  16.  Maj  1842  paa  Rodstenseje  ved  Aarhus;  hans  For- 
ældre vare  Godsejer  Otto  Valdemar  H.  og  Sophie  Marie  f.  Poulsen. 
I  sin  Opvæxt  var  han  paa  Grund  af  en  Rygsygdom  en  Tid  fængslet 
til  Sengen,  kom  derefter  i  Skole  i  Aarhus  og  tog  her  1859  Real- 
afgangsexamen.  1860  blev  han  Examinand  ved  den  polytekniske 
Læreanstalt,    og   1865    tog   han  dens   Afgangsexamen  i  Kemi  med 

Udmærkelse.  Allerede  Aaret  før  var  han  bleven  Kemiker  ved 
Kryolith-Sodafabrikken  Øresund  ved  Kjøbenhavn,  og  i  1865  drog  han 
i  Kryolithmine-  og  Handelsselskabets  Tjeneste  til  Sodafabrikken  Na- 
trona  ved  Pittsburgh  i  Pennsylvanien,  der  da  anlagdes,  for  at  kon- 
trollere Kryolithafleveringen  ved  den.  Han  blev  tillige  Kemiker  ved 
Pennsylvania  salt  manufacturing  company,  fandt  og  undersøgte  flere 
nye  Mineraller  i  Kryolithen,  af  hvilke  et  blev  kaldt  Hagemannit. 
For  egen  Regning  byggede  han  (1867—68)  Bromfabrikkeme  Taren- 
tum  i  Pennsylvanien  og  Pomeroy  i  Ohio.  I  Saltværkemes  Moder- 
lud og  i  Petroleumskildemes  Vand  fandt  han  nemlig  Brom  og  grun- 
dede herpaa  en  Tilvirkning  af  o.  80000  Pund  Brom  aarlig.  1870 
vendte  han  tilbage  til  Danmark  og  blev  Medejer  af  den  ovfr.  nævnte 
Sodafabrik  Øresund,  men  slog  desuden  ind  i  nye  Virksomheder. 
Hans  Navn  er  saaledes  sammen  med  Drewsen  &  Sønners  knyttet 
til  et  Patent  af  1872  for  Fremstilling  af  Træcellulose  og  til  Anlægget 
af  en  Træcellulosefabrik  i  Hinnerup;  men  væsentlig  knyttedes  han 
til  de  danske  Sukkerfabrikker.  1872-  byggede  han  Sukkerfabrikken 
i  Odense,  1878  planlagde  og  byggede  han  FæUessukkerkogeriet  paa 
St.  Croix,  1880  blev  han  Direktør  for  de  danske  Sukkerfabrikker 
og  projekterede  og  byggede  1882  Sukkerfabrikken  i  Nakskov  lige- 
som 1883  Fabrikkerne  i  Assens  og  Stege.  Foruden  denne  sin  prak- 
tiske Virksomhed  har  han  syslet  med  Bestemmelsen  af  Vindens 
Hastighed  og  konstrueret  en  Vindmaaler  ligesom  ogsaa  udfoldet  en 
ikke  ubetydelig  litterær  Virksomhed;  han  har  saaledes  skrevet  en 
Række  Smaaskrifter  om  Varmetransmissionsforsøg  (1883),  om  Volu- 
menforholdet ved  de  kemiske  Forbindelser  (1886),  om  den  kemiske 
Energi  (1886^88)  osv. ;  de  fleste  af  disse  Skrifter  ere  udkomne  paa 
Tysk  i  Berlin  som  Led  i  en  international  Diskussion.  Fra  1880 
har  han  været  Borgerrepræsentant  i  Kjøbenhavn  og  fra  1890  Med- 
lem af  Jæmbaneraadet;  han  er  tillige  Medlem  af  Bestyrelserne  for 
Tuborg  Fabrikker  og  de  danske  Spritfabrikker.  —  i.  Febr.  1873 
ægtede  han  Mathilde  Bruun  (f.  27.  Sept.  1846),  Datter  af  Kjøbmand 
og  Sparekassedirektør  i  Assens,  Vicekonsul  Bertel  B.  og  Margrethe 
Sophie  f.  Brasch. 

Nord.  Convers.  Lex.,  3.  Udg.  £,  Nyrop. 

Hagemann,  Jaspar  Lfitzow,  1784 — 1858,  Officer,  Søn  af 
daværende  Major  i  akershusiske  Dragonregiment  Christian  H.,  fødtes 
1784  (døbt  15.  Nov.)  i  Norge,  blev  1798  Kadet,  1802^  Fændrik,  1803 
Sekondlieutenant  ved  Landkadetkompagniet  og  afgik  her  fra  1805 


Digitized  by  VjOOQIC 


Hagemann,  Jaspar  Lutzow,  ^5^ 

til  Tjeneste  ved  danske  Livregiment.  1808,  i  hvilket  Aar  han  for- 
fremmedes til  Premierlieutenant,  indtraadte  han  som  Adjoint  i  Gene- 
ralstaben og  gjorde  nu  uafbrudt  Tjeneste  her  i  40  Aar.  181 2  blev 
han  Kapitajn  og  Divisionsadjudant  og  stillet  i  extraordinært  Nummer 
som  Divisionskvartermester,  1825  Major,  1829  Oberstlieutenant,  1833 
Divisionskvartermester,  1834  Overadjudant,  1839  Generaladjudant- 
Lieutenant  og  i  Slutningen  af  s.  A.,  da  Prins  Frederik  Ferdinand 
blev  kommanderende  General,  Chef  for  dennes  Stab,  1840  Oberst. 
1848  ved  Krigens  Udbrud  stilledes  han  å  la  suite  i  Armeen  med 
Generalmajors  Rang,  i  det  det  tillige  overdroges  ham  indtil  videre 
at  fungere  som  Kommandant  i  Kjøbenhavn.  1855  afskedigedes  han 
af  Krigstjenesten  som  Generallieutenant.  H.  blev  Kommandør  af 
Danebrog  1841,  Storkors  1852  og  fik  Kammerherrenøglen  1836.  1820 
havde  han  ægtet  Harriet  Hobarth  (f.  8.  Avg.  1796  f  27.  Dec.  1868), 
Datter  af  Generalgouvemør  H.  Han  døde  10.  April  1858  i  Kjøben- 
havn. S,  Å,  Sørensen. 

Hagemann,  Jørgen  Christopher,  1783 — 1850,  OfHcer,  født  i 
Nykjøbing  paa  Mors  24.  Dec.  r783  (i  Følge  6.  Bataillons  Stambog), 
Søn  af  Kapitajn  i  Infanteriet  Hans  Jacob  H.  og  Marie  f.  Sørensen, 
blev  Landkadet  1794,  Fændrik  ved  Prins  Frederiks  Regiment  1799, 
Sekondlieutenant  ved  Marinekorpset  1803  og  vendte  som  Premier- 
lieutenant 1808  tilbage  til  sin  oprindelige  Afdeling  (1806  Christian 
Frederiks  Regiment,  1839  Kongens  Regiment,  1842  6.  Linjeinfanteri- 
bataillon),  hvor  han  nu  udelukkende  havde  Ansættelse,  fra  1812 
som  Kapitajn,  fra  1825  som  Major,  fra  1833  som  Oberstlieutenant, 
fra  1840  som  Oberst  og  næstkommanderende,  fra  1842  som  Chef, 
indtil  han  i  1848  kort  efter  Klrigens  Udbrud  fik  Kommandoen  over 
2.  Infanteribrigade.  Denne  førte  han  i  Slagene  ved  Nybøl  28.  Maj 
og  Dybbøl  5.  Juni.  I  Slutningen  af  1848  forfremmedes  han  til  General- 
major, men  fik  det  følgende  Aar  sin  Afsked  paa  Grund  af  Svage- 
lighed og  døde  29.  April  1850  i  Kjøbenhavn.  Han  var  gift  med 
Julie  Cathrine  f.  Schleisner  (f.  6.  Okt.  1806  f  19.  Okt.  1867),  Datter 
af  Kattimfabrikør  Fritz  S.  i  L5rngby.  5.  A,  Sørensen, 

Hagemann,  Moritz,  1810 — 84,  Godsejer,  født  3.  Marts  1810 
nær  ved  Rensborg  paa  holstensk  Grund,  blev  1830  Student  i  Kiel, 
hvor  han  drev  rets-  og  statsvidenskabelige  Studier,  og  kjøbte  1838 
Godset  Ohrfeld  (egentl.  Udmark)  ved  Kappel.  Han  var  1839 — 53 
Distriktsdeputeret  for  det  i.  angelske  Godsdistrikt  og  1840  Medlem 

Dansk  biogr.  Lex.    VI.  Avg.  1893.  30 

af  den  slesvigske  Stænderforsamling.  Under  Oprøret  1848  viste  H. 
aabent  sin  Troskab  mod  Danmark,  sendte  det  indkaldte  Mandskab 
fra  Egnen  nord  paa  og  bar  dansk  Kokarde.  Han  blev  derfor  1852 
Landkommissær  i  Slesvig  og  fik  Politiforvaltningen  i  det  nævnte 
Godsdistrikt  samt  udnævntes  til  Etatsraad.  1859  blev  han  konge- 
valgt Medlem  af  Rigsraadet  og  stemte  1863  for  Novemberforfatningen. 
1864  blev  H.  afsat  fra  sine  Embeder,  men  blev  boende  i  Slesvig 
som  dansk  Undersaat  indtil  1869;  da  solgte  han  sit  Gods,  kjøbte 
1872  Fabrikken  Ostanå  i  Skaane  og  døde  her  19.  Marts  1884. 

Schlesw.-Hobt.  Jahrbttcher  I  (1884).  Emil  Elberling, 

Hagemann,  Peter  Christian,  1810 — 53,  Arkitekt,  blev  født  i 
Itzeho  20.  Marts  1810  og  døde  ugift  i  Kjøbenhavn  22.  Avg.  1853 
af  Kolera.  Han  kom  her  til  som  Mursvend,  gjennemgik  Kunst- 
akademiet og  vandt  efterhaanden  de  2  Sølvmedailler  samt  1843  den 
Neuhausenske  Præmie  for  et  Projekt  til  Toldbodens  Forskjønnelse. 
H.  var  ikke  meget  Kunstner,  men  en  dygtig  og  energisk  Mand, 
som  forstod  at  vinde  Indflydelse  hos  Avtoriteteme;  det  skal  siges 
til  hans  Ære,  at  han  har  en  ikke  ringe  Skyld  i  den  senere  Tids 
hyppigere  Anvendelse  af  Arkitekter  ved  Privatbygninger.  Blandt 
hans  Arbejder  maa  nævnes  de  4  Kommimeskoler:  Østre  og  Vestre 
Betalingsskole,  Vestre  Friskole  og  Friskolen  paa  St.  Hans  Torv 
(1846 — 52),  Slagterbodeme  ved  Nicolai  Kirke  og  paa  Graabrødre- 
torv,  de  første  Jæmbygninger  her  til  Lands,  og  en  Mængde  Privat- 
bygninger, mest  for  Smaafolk.  Blandt  hans  Elever  og  Medhjælpere 
var  Stillmann  den  betydeligste. 

Weilbach,  Konstnerlex.  Erik  SchiødU, 

Hagen,  s.  Hakon. 

Hagen,  Carl  Harald,  1816 — 71,  Skuespiller.  H.,  som  var  en 
Søn  af  den  i  en  ung  Alder  afdøde  Lieutenant  i  Marinen  Peter 
Andreas  H.  og  Christine  Cathrine  f.  Blom,  var  født  i  Kjøbenhavn 
25.  Febr.  1816  og  kom  som  ganske  ungt  Menneske  ind  paa  det 
kgl.  Theaters  Konservatorium,  hvor  han  forblev  til  sit  20.  Aar.  Han 
skulde  have  debuteret  som  Sanger  paa  det  kgl.  Theater,  men  lod 
sig  friste  af  et  fordelagtigt  Engagementstilbud  fra  Bergens  Theater 
og  virkede  i  2  Aar  i  de  norske  Provinser,  hvorefter  han  fik  fast 
Ansættelse  ved  Theatret  i  Christiania.  Her  fik  han  Lejlighed  til 
at  udvikle  sine  betydelige  dramatiske  Evner,  og  her  ansaas  han 
med  rette  for  en  af  den  norske  Scenes  betydeligste  Karakterskue- 

spillere,  der  paa  Grund  af  sit  ædruelige,  aldrig  chargerede  Spil,  sin 
Humor  og  sin  brede,  elskværdige  Komik  stod  i  stor  Gunst  hos  hele 
Publikum,  saa  at  den  norske  Regering  endog  i  1847  gav  ham  et 
Rejsestipendium,  for  at  han  i  Wien  yderligere  kunde  uddanne  sig 
i  sin  Kunst.  Imidlertid  længtes  han  bestandig  stærkt  efter  sit 
Fædreland,  og  da  Erik  Bøgh  som  Leder  af  Kasino  i  1856  tilbød 
ham  et  fordelagtigt  Engagement  paa  10  Aar,  greb  han  med  Glæde 
denne  Lejlighed  til  atter  at  komme  tilbage  til  Danmark.  Paa 
Kasino  debuterede  han  i  1856  som  den  gamle  Skrædder  i  « Skræd- 
deren og  Nabobben*  og  spillede  ikke  længe  efter  med  stor  Elsk- 
værdighed og  Elegance  den  gamle  Adelsmand  i  det  lille  Lystspil 
«Et  Parti  Piquet*.  Allerede  disse  Roller  lagde  for  Dagen,  hvilket 
betydeligt  Talent  Kasino  havde  erhvervet  i  ham,  men  hans  Betyd- 
ning som  Komiker  fik  Publikum  dog  først  ret  Øjnene  op  for,  da 
han  (1857)  fik  Tilladelse  til  at  optræde  10  Gange  i  en  af  sine  Glans- 
roller fra  Christiania,  nemlig  som  Holbergs  Jeppe.  Denne  Præstation 
var  i  alle  Retninger  saa  fortræffelig,  at  daværende  Kultusminister 
Hall  tilbød  ham  kgl.  Ansættelse  ved  det  kgl.  Theater.  Han  kunde 
dog  ikke  blive  løst  fra  sine  Forpligtelser  over  for  Kasino,  hvis  Reper- 
toire ikke  svarede  til  hans  Forventninger,  og  han  tog  sig  det 
meget  nær,  at  han  saaledes  hindredes  i  at  virke  paa  en  Scene, 
hvor  hans  rette  Forum  var.  I  1867  forlod  han  Kasino,  var  i  2  Aar 
Direktør  for  Odense  og  Aarhus  Theatre  og  tog  derpaa  Engagement 
ved  Folketheatret ,  hvor  han  ogsaa  vandt  sig  et  stort  Publikum. 
Men  hans  tidligere  Sikkerhed,  Fantasi  og  Lime  havde  tabt  sig  noget 
ved  Tidernes  Ugunst,  og  om  han  end  viste  sin  Dygtighed  som 
Karakterskuespiller  i  en  Rolle  som  Basses  i  cHverdagsfolk*  —  den 
sidste,  hvori  han  optraadte  — ,  var  hans  Spil  dog  ikke  mere  saa 
lødigt  som  det,  man  tidligere  paa  Kasino  havde  set  i  Roller  som 
bl.  a.  Bjerkebek  i  cEn  Kaprice»  —  hvor  han  fik  Brug  for  sin 
mageløse  norske  Dialekt  —  og  den  sjællandske  Bonde  Anders 
Jørgen  i  «Fastelavnsgildet».  Han  døde  i  Kjøbenhavn  5.  Juni  1871. 
—  Han  ægtede  1843  ^  Christiania  Sophie  Christiane  Abrahamsen 
(t  1884),  en  Søster  til  kgl.  Skuespillerinde  Bolette  Kragh,  f.  Abra- 
hamsen. Edgar  Collin. 

V.  Hagen,  Franz,  1672 — 1749,  Oversekretær  i  tyske  Kancelli, 
blev  født  i  Kjøbenhavn,  hvor  hans.  Fader,  Franz  v.  H.  (f  1705), 
en  af  Christian  V  yndet  og  betroet  Embedsmand,  beklædte  Posten 
som  Gehejmekancelliskriver  og  Assessor  i  det  tyske  Kancelli.    Han 

blev  usædvanlig  tidlig  Student  og  fuldendte  sin  akademiske  Ud- 
dannelse ved  flere  fremmede  Universiteter,  især  Frankfurt  a.  d.  O., 
hvor  han  studerede  1688  og  udgav  en  paa  I>atin  affattet  Panegyrik 
over  Christian  V.  Kim  20  Aar  gammel  betraadte  han  den  diplo- 
matiske Løbebane  som  Sekretær  hos  den  danske  Gesandt  i  London 
Mogens  Skeel.  1693  hjemkaldtes  han  fra  England  for  at  tiltræde 
Embedet  som  Sekretær  i  det  tyske  Kancelli.  Det  følgende  Aar 
sendtes  han  som  Legationssekretær  til  det  brandenborgske  Hof  og 
forblev  her  en  Del  Aar,  en  Tid  fungerende  som  Gesandt.  Først  1705 
efter  Johan  Moths  Død  vendte  han  tilbage  til  Danmark  for  at 
blive  dennes  Efterfølger  som  Arkivar  for  det  tyske  Kancelli  og  tog 
som  saadan  væsentlig  Del  i  Omordningen  af  de  samlede  tyske 
Arkiver.  Tillige  var  han  blevet  udnævnt  til  Assessor  i  samme 
Kancelli,  hvilken  Stilling  han,  1707  forfremmet  til  Justitsraad,  ind- 
tog i  en  længere  Aarrække,  indtil  han  i  Jimi  1721  ved  Christian 
Sehesteds  Afgang  med  Titel  af  Etatsraad  traadte  i  Spidsen  for  tyske 
Kancelli.  Ved  Forhandlingerne  om  Sønderjyllands  Indlemmelse  i 
den  danske  Krone  spillede  han,  støttet  til  sit  Kjendskab  til  For- 
holdene i  Hertugdømmerne,  en  fremtrædende  Rolle.  1725  fik  han 
virkelig  Udnævnelse  som  Oversekretær,  blev  1727  Ridder  af  Dane- 
brog  og  1733  Gehejmeraad,  men  afløstes  27.  Maj  1735  ^  Schulin 
og  tog  Afsked  af  Statstjenesten.  I  Aaret  1747  blev  han  Gehejme- 
konferensraad.  10.  Jimi  1749  døde  han.  Hans  Ægteskab  med  Ca- 
thrine f.  Fischer  (gravsat  17.  Marts  1732)  var  barnløst.  Den  franske 
Gesandt  Camilly  har  i  sin  bekjendte  Skildring  af  det  danske  Hof 
fældet  en  meget  ugunstig  Dom  over  H.,  i  det  han  sigter  ham  for 
Bestikkelighed  og  Egennyttighed  og  omtaler  hans  « underordnede 
Konnexioner*.  Disse  Udtalelser  stadfæstes  dog  ikke  andensteds 
fra.  Vist  er  det,  at  Kongen  gjærne  lyttede  til  hans  Raad  og  ofte 
gjorde  Brug  af  den  betydelige  Detailkundskab  og  prøvede  Erfaring 
i  Statssagerne,  som  han  med  sin  anerkjendte  Flid  og  Arbejdsomhed 
havde  samlet  sig. 

A.  D.  Jørgensen,  De  danske  Rigsarkiver.     Møller,  Mnemosyne  III,  5  f. 

Louis  Bobé. 

V.  der  Hagen,  Grottlieb,  1595 — 1658,  Diplomat  og  Jurist,  hørte 
til  en  meklenborgsk  Adelsslægt,  paa  hvis  Stamgods  Harmshagen 
han  blev  født  18.  Okt.  1595.  I  sin  Ungdom  synes  han  at  have 
været  nøje  knyttet  til  den  gottorpske  Hertug,  Ærkebiskoppen  i 
Bremen  Johan  Frederik,  til  hvem  han  1620  dedicerede  et  lille  juri- 

disk  Skrift,  og  hvis  uægte  Datter  Christine  han  ægtede  1623.  Senere 
blev  han  Raad  hos  Christian  IV  og  sendtes  1632  som  dennes  Re- 
sident til  Briissel.  I  den  følgende  Tid  benyttedes  han  oftere  af 
Kongen  som  Gesandt,  bl.  a.  1636  sammen  med  Christian  Pentz  til 
Kurfyrsten  af  Sachsen  og  Kejseren,  1637  til  Landgreven  af  Hessen 
og  1639  til  Staden  Bremen.  1643  gik  han  paa  ny  som  Resident  til 
Briissel.  Han  synes  at  have  været  i  Besiddelse  af  en  vis  diplomatisk 
Færdighed  og  i  ikke  ringe  Grad  at  have  anvendt  Bestikkelser  til  Op- 
naaelsen  af  sine  Formaal.  Ved  Siden  heraf  var  han  en  god  Kjender 
af  tysk  Statsret  og  benyttede  sine  Kundskaber  til  1654  at  affatte  et 
større  Skrift  til  Fordel  for  Kejserens  og  det  østerrigske  Huses  Rettig- 
heder. Han  døde  24.  Avg.  1658  i  Bremen,  hvor  han  skal  have 
haft  et  Hverv  for  Frederik  III.  I  andet  Ægteskab  havde  han  1643 
ægtet  en  Lybekkerinde,  Magdalene  v.  Høveln. 

Moller,  Cimbria  lit.  II,  269.  /  ^.  JFridericia, 

Hagen,  Hanna  Amalia  Nicoline,  183 1 — 92,  Skuespillerinde. 
Amalia  Price  blev  født  183 1  om  Bord  paa  et  Dampskib,  der  gik 
fra  St  Petersborg  til  Kjøbenhavn,  og  derfor  angives  hendes  Fød- 
selsdag efter  den  julianske  Kalender  til  24.  Okt.  (efter  den  grego- 
rianske  5.  Nov.).  Forældrene  vare  Artist  James  P.  og  Rosette  Caroline 
f.  Lewin.  I  en  ganske  ung  Alder  kom  Jfr.  P.  paa  det  kgl.  Theaters 
Balletskole  og  uddannedes  under  Aug.  Bournonvilles  Vejledning. 
Saa  vel  ved  sin  koreografiske  Færdighed  som  ved  sit  mimiske  Ta- 
lent skaffede  hun  sig  en  smuk  Plads  ved  den  danske  Ballet,  men 
til  Trods  herfor  fristede  Skuespillet  hende  stærkere,  og  under  J.  L. 
Heibergs  Direktion  debuterede  hun  5.  Sept.  1852  paa  det  kgl. 
Theater  som  Marie  i  « Alferne*.  Debuten  var  vellykket  i  det  hele 
taget,  og  hun  forenede  aabenbart  gode  dramatiske  Evner  med  et 
usædvanlig  heldigt  Theaterudvortes,  men  en  noget  tysk  Accent, 
som  var  hende  en  Arv  fra  Hjemmet,  og  som  hun  aldrig  helt  kunde 
aflægge,  var  dog  til  Hinder  for  at  skaffe  hende  et  større  Repertoire. 
Da  derfor  Kasino  i  1857  tilbød  hende  et  meget  fordelagtigt  Engage- 
ment, tog  hun  imod  dette,  optraadte  sidste  Gang  22.  Maj  s.  A.  paa 
det  kgl.  Theater  som  Rose  i  « Recensenten  og  Dyret »  og  blev  i 
den  paafølgende  Sæson  Kasinos  absolute  Primadonna,  hvilken  Plads 
hun  med  Dygtighed  hævdede  i  adskillige  Aar.  Saaledes  glimrede 
hun  bl.  a.  i  Titelrollen  i  « Esmeralda*,  som  Erik  Bøgh  havde  lagt 
til  rette  netop  iot  hendes  Talent,  og  spillede  et  omfangsrigt,  meget 
afvexlende  Repertoire  saa  vel  i  Skuespillet  som  i  Sangspillet,  Vaude- 

villen  og  Farcen.  Ogsaa  i  det  komiske  Karakterfag  høstede  hun 
Triumfer  og  var  saaledes  den  første,  der  spillede  den  unge  Pige  i 
Bøghs  «Alle  mulige  Roller ».  Htm  forlod  Kasino  i  1866,  virkede 
endnu  et  Par  Aar  i  Provinserne  ved  det  af  Skuespiller  Carl  Hagen 
dannede  Selskab  og  trak  sig  saa  tilbage  til  Privatlivet.  Hun  æg- 
tede i  1862  Korpslæge  Christian  August  Hagen  (f.  1828)  og  døde  i 
Kjøbenhavn  3.  Juni  1892.  Edgar  Collin. 

Hagen,  Joachim,  1845 — 9^'  Retsk3rndig,  fødtes  13.  Juni  1845 
i  Kjøbenhavn  af  Forældrene  Kommandør  Hans  Jacob  Adam  H.  og 
Juliane  Mathilde  f.  Krag.  Han  blev  Student  1864,  juridisk  Kandidat 
187 1  og  arbejdede  derefter  som  Volontær  i  Justitsministeriet,  som 
Sagførerfuldmægtig  og  som  juridisk  Manuduktør.  I  1875  ^^å  ^^^ 
Beskikkelse  som  Overretssagfører,  og  fra  1882  var  han  tillige  Lærer 
i  Retslære  ved  Søofficersskolen.  1881  ægtede  han  Emily  Mary  Cun- 
liffe  Carstensen,  Datter  af  Kapitajn  Richard  Peter  C.  og  Agnes 
Susanne  Christiane  f.  Owen.  Han  døde  efter  længere  Tids  Svage- 
lighed 20.  Marts  1891. 

I  1886  udgav  H.  « Kortfattet  Oversigt  over  den  danske  mili- 
tære Strafferet  med  en  Indledning  til  Retslæren»  (trykt  som  Manu- 
skript til  Brug  ved  Undervisningen  paa  Søofficersskolen)  og  i  1888 
— 89  «Til  Ret  og  Lovgivning,  juridiske  Aforismer*,  2  Hæfter.  Dette 
sidste  ejendommelige  og  originale  Arbejde  vil  efter  hele  dets  Form 
vanskelig  finde  almindelig  Paaskjønnelse  uden  for  den  snævre  Kreds, 
der  nøje  kjendte  Forfatterens  noble,  men  noget  Jtilknappede  og 
paradoxale  Personlighed,  og  som  kan  supplere  Bogstaven  ved 
Kjendskabet  til  ham.  Men  den,  der  ikke  lader  sig  afskrække  af 
Afhandlingernes  haarde  Skal,  vil  dog  ogsaa  uden  dette  Kjendskab 
i  dem,  ved  Siden  af  meget  besynderligt  og  sært,  finde  ægte  Tanker 
af  blivende  Værdi.  Særlig  skal  fremhæves  Afhandlingen  om  Æres- 
fornærmelser. Afhandlingernes  Styrke  kan  vel  gjennemgaaende  siges 
at  være  den,  at  de  fremhæve  oversete  Momenter,  der  have  Krav 
paa  retlig  at  tages  i  Betragtning,  medens  deres  Svaghed  navnlig 
ligger  deri,  at  Momenter,  som  først  i  anden  Række  kunne  blive 
bestemmende  for  de  paagjældende  Retsforhold,  skydes  frem  i  første 
Række.  Særlig  havde  Folkeretten  vundet  H.s  Interesse,  men  de 
Arbejder,  som  han  forberedte  paa  dette  Omraade  —  paa  hvilket 
han  havde  megen  Læsning,  medens  hans  Aforismer  lide  noget  af 
Avtodidaktens  Svagheder  — ,  naaede  han  ikke  til*  at  fuldende. 

Jid.  Lassen. 

Hagen,  Johan  Frederik,  1817 — 59,  Theolog,  var  Søn  af 
Skibskapitajn  Jens  Børresen  H.  og  Elisa  f.  Hall.  Han  blev  født 
i  Kjøbenhavn  24.  Juni  181 7  og  fik  tidlig  Lyst  til  Bogen,  men  Hjem- 
mets trange  Kaar  syntes  ikke  at  aabne  ham  Udsigt  til  den  stu- 
derende Bane.  1830  lykkedes  det  ham  imidlertid  at  komme  ind  i 
Metropolitanskolen,  og  der  fra  blev  han  dimitteret  1834.  Aaret  efter 
faldt  Heibergs  Logik  i  hans  Haand,  og  skjønt  han  kun  forstod 
saare  lidt  af  denne  Bog,  øvede  dens  Hegelske  Tungemaal  strax  sin 
Tryllemagt  over  ham.  Ved  Martensens  Hjælp  trængte  han  dybere 
ind  i  den  Hegelske  Spekulation,  og  samtidig  fortsatte  han  sine 
theologiske  Studier.  1840  underkastede  han  sig  den  theologiske 
Embedsexamen,  og  næste  Aar  fik  han  Bolig  paa  Borchs  Kollegium, 
hvor  han  blev  et  skattet  Medlem  af  den  muntre  og  flittige  Kreds, 
som  da  samledes  i  den  gamle  Kandidatbolig.  Han  var,  sammen 
med  P.  Faber  og  A.  Steen,  Forfatter  af  Tivolivisen:  c  Og  dersom 
du  morer  dig  daarlig»,  og  ogsaa  paa  anden  Maade  gav  han  Bidrag 
til  « Borkens  Lyra».  Samtidig  fortsatte  han  Studierne  med  Kraft, 
og  1845  erhvervede  han  den  theologiske  Licentiatgrad  for  en  Af- 
handling om  €  Ægteskabet,  betragtet  fra  et  ethisk-historisk  Stand- 
punkt*. Aaret  efter  rejste  han  med  ofifentiig  Understøttelse  uden- 
lands, til  Tyskland,  Frankrig,  Schweits  og  Italien,  og  da  han  (1848) 
var  vendt  hjem,  holdt  han  som  Privatdocent  theologiske  Forelæs- 
ninger. 1850  udgav  han,  sammen  med  A.  Listov,  en  patristisk  An- 
thologi  til  Brug  ved  den  1849,  som  Surrogat  for  Latinen  ved  Em- 
bedsexamen, indrettede  Latinprøve  for  Theologer,  ved  hvilken  han 
var  bleven  Examinator.  Da  Engelstoft  1852  blev  Biskop  i  Fyn, 
konkurrerede  H.  med  L.  N.  Helveg  om  den  ledige  Professorplads, 
og  16.  April  s.  A.  blev  han  udnævnt  til  Professor  i  det  theologiske 
Fakultet  med  Kirkehistorie  som  Hovedfag  og  de  gammeltestamentlige 
Discipliner  som  Bifag.  En  saa  kundskabsrig  og  livlig  Mand  som 
H.  havde  mange  Forudsætninger  for  en  lykkelig  Docentvirksomhed, 
men  en  Brystsygdom,  der  længe  havde  tæret  paa  hans  Kraft, 
begyndte  snart  at  lanmie  hans  Virksomhed,  og  allerede  25.  Marts 
1859  bukkede  han  under  for  Sygdommen.  Efter  hans  Død  blev 
hans  Forelæsning  over  « Kirkelig  Statistik*  udgiven,  og  derved  blev 
den  danske  theologiske  Litteratur  beriget  med  et  dygtigt  og  nyttigt 
Arbejde  paa  et  lidet  dyrket  Omraade.  H.  havde  ogsaa  baade  som 
Privatdocent  og  Professor  leveret  flere  Bidrag  til  Blade  og  Fag- 
tidsskrifter og  derved  vist  Lærdom,  Skarpsindighed  og  et  lykkeligt 
Herredømme  over  Formen,  og  i  nogle  Aar  var  han  Medudgiver  af 

« Ugeskrift  for  den  evangeliske  Kirke  i  Danmarks.  24.  Maj  185 1 
ægtede  han  Antonia  Elisabeth  Ponsaing  (Datter  af  Legationsraad 
C.  G.  A.  P.),  der  endnu  lever. 

Erslew,    Forf.  Lex.     Universitetets  Program  ved  Reformadonsfesten  1845. 

Fr,  Nielsen, 

Hagen,  Laurits  Christian,  1808 — 80,  Præst,  er  født  paa 
Merløsegaard  i  Testrup  Sogn  (Sjælland),  hvor  Faderen,  Mourits  H., 
var  Forpagter;  Moderen  hed  Christine  Marie  f.  Larius.  Han  blev 
Student  fra  Borgerdydskolen  paa  Christianshavn  1826,  theologisk 
Kandidat  1833  og  derefter  Lærer  ved  v.  Westens  Institut.  Han 
beskæftigede  sig  med  liturgiske  Studier,  og  1836  fik  han  offentlig 
Understøttelse  til  en  Rejse  for  i  Lybek  og  i  de  vigtigste  Bogsamlinger 
i  Danmark  at  undersøge,  hvad  der  fandtes  af  Salmelitteratur.  1837 
blev  han  Adjunkt  i  Sorø  og  1840  Sognepræst  i  Medolden  i  de  jyske 
Enklaver  i  Vestslesvig,  hvorfra  han  1850  forflyttedes  til  Stepping- 
Frørup  i  Haderslev  Østeramt.  Her  var  han  fra  1853  Medlem  af 
Bestyrelsen  for  Rødding  Højskole.  1867  t)lev  han  afsat,  da  han 
nægtede  at  aflægge  Ed  til  den  preussiske  Konge.  Fra  1868 — 76 
var  han  derefter  Præst  for  en  Valgmenighed  i  Kjærteminde.  Her 
døde  i  han  i.  Juni  1880.  —  26.  Dec.  1838  ægtede  han  Dorothea 
Pouline  Berg  (f.  18.  Avg.  1810),  Datter  af  Bødkermester  Poul  B.  i 
Kjøbenhavn,  og  efter  hendes  Død  (30.  Okt.  1852)  10.  Avg.  1853 
Botille  Hansen  (f.  23.  Juni  1827),  Datter  af  Gaardmand  Johannes  H. 
i  Medolden.  —  H.  udgav  1832  en  Samling  « Historiske  Salmer  og 
Rim»,  der  oplevede  mange  Oplag.  Ligesom  Grundtvig,  hvis  Discipel 
han  i  det  hele  var,  forandrede  han  de  gamle  Salmer  for  at  gjøre 
dem  skikkede  til  Kirke-  og  Skolebrug.  1834  og  oftere  udgav  han 
Brorsons  « Troens  rare  Klenodier. 

Elvius,  Danmarks  Præstehist  1869—84  S.  267.     Erslew,  Forf.  Lex. 

L.  Koch. 

Hagen,  Sophus  Albert  Emil,  f.  1842,  Komponist  og  Musik- 
historiker. H.  er  Søn  af  Krigssekretær  Albert  Peter  Bartholin  H. 
og  Anna  Sophie  Frederikke  f.  Nielsen  og  fødtes  3.  Maj  1842  i 
Kjøbenhavn.  Efter  at  være  bleven  Student  fra  Metropolitanskolen 
i  1860  studerede  han  i  nogle  Aar  Jura,  men  opgav  derpaa  dette 
Studium  for  at  hellige  sig  til  Musikken,  som  han  havde  dyrket  fra 
Barn  af,  først  under  Organist  C.  J.  Rauchs,  senere  under  Gebauers 
Ledelse,  og  til  musikhistoriske  Studier.  I  1869  ægtede  han  Serine 
Johanne  Frederikke  Klingsey,   Datter  af  Korttegneren  Oberst  Peter 

Edvard  K.  og  Clara  Sophie  Claudine  f.  Henning.  S.  A.  overtog 
han  Homeman  &  Erslevs  Musikhandel,  som  han  atter  afhændede 
i  1879.  Af  H.s  Kompositioner  er  der  udkommet  8  Hæfter  Sange 
for  I  Stemme,  4  Hæfter  flerstemmige  Sange  og  5  smaa  franske 
Kantater  samt  enkelte  Sange  og  aandelige  Kompositioner  i  for- 
skjellige  Samlinger;  i  den  almenbekjendte  Samling  « Børnenes  Musik* 
er  en  halv  Snes  Melodier  af  ham.  Af  ikke  udkomne  Komposi- 
tioner findes  mange,  deriblandt  et  Ungdomsarbejde,  en  parodisk 
Operette  « Røverbruden*,  som  flere  Gange  er  bleven  opført  i  aka- 
demiske Kredse.  Medens  han  var  Musikhandler,  redigerede  han 
« Musikalsk  Musæum»  og  « Album  for  Sang»,  hvortil  han  har  leveret 
mange  Arrangementer,  navnlig  af  Folkeviser. 

Schytte,  Musiklex.  G,  St.  Bricka. 

Hagerup,  Christian  Frederik,  1731 — 97,  Præst,  født  31.  Juli 
1731  i  Throndhjem,  Søn  af  nedenstaaende  Biskop  Eiler  H.  (f  1743), 
kom  efter  Faderens  Død  i  Huset  til  sin  Slægtning  Borgmester  Hans 
Hagerup  og  blev  privat  undervist  til  1746,  da  han  kom  i  Throndhjems 
Latinskole,  hvorfra  han  dimitteredes  1749,  fik  Examen  philos.  1750 
og  theol.  Attestats  1752.  I  Kjøbenhavn  havde  han  gode  Dage,  da 
hans  Søster  Elisabeth  —  siden  gift  med  Biskop  P.  M.  Bildsøe  (II, 
199)  —  var  Hofdame  hos  Prinsesse  Charlotte  Amalie.  Han  fik 
Adgang  til  flere  lærde  Mænd  og  blev  Deltager  i  Holbergs  Fløjte- 
partier. Han  forlod  Hovedstaden  1755  og  tilbragte  saa  3  Aar  i  sin 
Fødeby,  til  han  1758  blev  ordineret  til  Missionær  for  Finnerne  i 
Skjærstad  og  Saltdalen,  hvor  han  1761  blev  Viæpastor  og  1768 
Provst  i  Salten.  Han  tog  sig  med  Varme  af  Finnerne,  lærte  deres 
Sprog  og  oversatte  nogle  Smaaskrifter,  som  nu  ikke  kjendes.  En 
finsk  Grammatik  og  et  Glossarium  fik  han  ogsaa  i  Stand.  Som 
Provst  fik  han  Indblik  i  den  mislige  Bestyrelse  af  Finnemissionens 
Midler  og  foranledigede  Biskop  N.  C.  Friis'  Fald  (V,  445).  1769 
blev  han  Sognepræst  til  Frue  Kirke  i  Throndhjem,  blev  Sekretær  i 
Videnskabsselskabet  og  1773  Magister.  Da  Bispestolen  efter  Gun- 
nerus'  Død  blev  besat  med  M.  F.  Bang,  og  dennes  Svigersøn  Ole 
Irgens  blev  Stiftsprovst,  vilde  han  ikke  være  i  Throndhjem  og  blev 
1774  forflyttet  til  Nykirkens  Sognekald  i  Bergen,  hvor  han  var  med 
at  stifte  «det  nyttige  Selskabs,  der  endnu  bestaar,  og  blev  Med- 
direktør i  «de  frivillige  Harmonisters  Akademi*,  hvor  han  kom  i 
Forbindelse  med  Claus  Fasting  (V,  87).  1779  blev  han  Dr.  theol., 
og  da  Ole  Irgens  s.  A.  blev  Biskop  i  Bergen,    forlod  han  Staden 

uden  at  se  ham  for  at  indtage  hans  Plads  som  Stiftsprovst  og 
Sognepræst  til  Domkirken  i  Throndhjem,  hvortil  han  1780  blev  ud- 
nævnt. Han  blev  s.  A.  Vicepræses  i  Videnskabsselskabet,  1785 
Medlem  af  Naturforskerselskabet  i  Danzig  og  døde  30.  Jimi  1797. 
Han  havde  paa  Gunnerus'  Opfordring  i  Nordland  lagt  sig  efter 
Botanik  og  leverede  adskillige  botaniske  og  enkelte  zoologiske  Ar- 
bejder. Han  stod  som  Vicepræses  i  Videnskabsselskabet  til  1791, 
besørgede  2  Bind  af  dets  Skrifter  udgivne,  berømmes  som  en  vel- 
talende Præst,  var  vel  hjemme  i  de  nyere  Sprog  og  skrev  latinske 
Vers.  Som  Theolog  tilhørte  han  den  gamle  Rettroenhed  og  var 
en  meget  from  og  godgjørende  Mand.  Sin  praktiske  Dygtighed 
lagde  han  for  Dagen  paa  mange  Maader,  bl.  a.  ved  Ordningen  af 
T.  Angells  Stiftelser  og  Oprettelsen  af  Throndhjems  Realskole  (1783), 
den  første  i  Norge.  Han  blev  i  Samtiden  meget  bekjendt  ved  sin 
Tale  i  Videnskabsselskabet  14.  Juli  1788,  da  Kronprins  Frederik  var 
hans  Tilhører,  og  han  i  stærke  Ord  udtalte  Nordmændenes  Ønske 
om  et  Universitet  og  forsikrede,  at  de  selv  skulde  tilvejebringe 
Midlerne.  Han  har  muligens  følt  sig  skuffet  ved  Bispestolens  Be- 
sættelse efter  M.  F.  Bang  (I,  485),  og  hans  Kræfter  begyndte  at  af- 
tage kort  efter.  Han  blev  gift  20.  Sept.  1764  med  Anna  Margrethe 
Cathrine  Westermann  (f.  28.  Juni  1736  f  15.  Juli  1819),  Datter  af 
Bernt  W.,  Overvejer  og  Maaler  i  Throndhjem,  og  Esther  f.  Høyer. 
Fallesen,  Mag.  f.  Religionslærere  VII,  391.  J),  Thrap, 

Hagerup,  Edvard,  1781 — 1853,  Stiftamtmand.  Født  i  Chri- 
stianssand  9.  Sept.  1781,  Søn  af  nedennævnte  Biskop  Eiler  H. 
(f  1789)  og  dennes  2.  Hustru.  Efter  Faderens  Død  blev  han  ind- 
sat i  Bergens  Kathedralskole,  hvorfra  han  blev  Student  1797,  og  tog 
juridisk  Embedsexamen  1802.  Hans  efterfølgende  Virksomhed  var 
hovedsagelig  knyttet  til  Bergens  By  og  Stift.  Umiddelbart  efter  sin 
Embedsexamen  blev  han  ansat  som  Volontær  ved  Stiftskontoret  i 
Bergen  og  udnævntes,  efter  at  have  aflagt  den  praktisk-juridiske 
Prøve  1805,  i  1807  til  Raadstueskriver  i  denne  By,  hvor  han  1810 
tillige  blev  sumumerær  Assessor  i  Stiftsoverretten.  I  1814  valgtes 
han  til  i.  jRepræsentant  for  Bergens  By  paa  det  overordentlige 
Storting,  sammen  med  Aug.  Konow,  Kapitajn  Motzfeldt  og  Soren- 
skriver Christie,  med  Mandat  om  at  votere  mod  Foreningen  med 
Sverige,  hvad  de  ogsaa  gjorde  20.  Okt.  H.  var  Medlem  af  Lag- 
tinget, hvor  han  valgtes  til  Sekretær.  Efter  Stortingets  Opløsning 
rejste  han  til  Stockholm  som  Medlem  af  den  Deputation,  der  over- 

bragte  Carl  XIII  dettes  Adresse  i  Anledning  af  Foreningen  og  hans 
Valg  til  Konge.  I  1815  blev  H.  virkelig  Assessor  i  Stiftsoverretten 
og  1822  efter  Chr.  M.  Falsen  Amtmand  i  Nordre  Bergenhus  Amt. 
I  Bergen  henlevede  han  nu  en  Række  Aar  under  behagelige  For- 
hold som  Medlem  af  den  intelligente  Vennekreds  «Qvodlibet»,  til 
hvilken  for  øvrigt  hørte  Christie,  Jonas  Rein,  P.  Motzfeldt,  Lyder 
Sagen  o.  a.  Hans  Blik  paa  Forholdene  var  imidlertid,  som  mange 
andres,  blevet  forandret,  og  han  saa  sig  allerede  i  1815  mistænkt 
i  Bergen  som  svensksindet,  fordi  han  nu  anerkjendte  den  nye 
Forenings  Goder.  Som  det  synes,  mod  sit  eget  Ønske  blev  H. 
1823  valgt  til  Bergens  3.  Repræsentant  paa  det  forestaaende  Stor- 
ting, paa  hvilket  han  atter  var  Sekretær  i  Lagtinget.  Han  valgtes 
paa  ny  i  1826  og  deltog  saa  vel  i  det  ordentlige  Storting  1827  som 
i  det  overordentlige  1828,  paa  hvilke  han  var  Præsident  i  Lagtinget. 
I  denne  Egenskab  fungerede  han  tillige  i  1827  som  Præsident  i 
Rigsretten  mod  Statsraad  CoUett.  I  183 1  forflyttedes  han  som  Amt- 
mand til  Søndre  Bergenhus  Amt  og  blev  derefter  1834  Stiftamtmand 
i  Bergen.  Da  i  1836  Grev  Wedel  som  Statholder  blev  den  norske 
Regerings  Medlem,  tilbød  han  H.,  hvem  han  specielt  kjendte  fra 
deres  Samvære  paa  Stortingene,  med  Kongens  Samtykke  en  Plads 
i  Statsraadet,  hvilken  imidlertid  H.,  der  ganske  særlig  følte  sig 
knyttet  til  Bergen,  afslog.  Han  vedblev  i  en  længere  Aarrække  at 
fungere  som  Stiftamtmand  og  tog  først  1852  Afsked  fra  dette  Em- 
bede, hvilken  han  modtog  med  Tilkjendegivelse  af  Kongens  Til- 
fredshed og  under  Beviser  paa  Medborgeres  almindelige  Deltagelse. 
Bl.  a.  gaves  der  i  Bergen  i  den  Anledning  en  Borgerfest  for  ham. 
H.  overlevede  kun  i  lidt  over  et  Aar  sin  Afsked  og  døde  i  Bergen 
29.  Marts  1853.  12.  Juli  1808  ægtede  han  Ingeborg  Benedicte  Janson 
(f.  1786  t  1849),  Datter  af  Hofagent  H.  D.  J.  og  Christiane  Bene- 
dicte f.  Krohn. 

Halvorsen,  Norsk  Forf.  Lex.  Yftgvar  Nielsen, 

Hagerup,  Eiler,  1684 — 1743,  Biskop,  fødtes  9.  Juni  1684  paa 
Kvæmæs  i  Nordmøre,  hvor  Faderen,  Hans  H.  (f  3.  April  1697), 
var  Sognepræst.  Moderen,  Ellen  Schøller  (f  1695),  var  dennes  første 
Hustru.  Han  deponerede  1702  fra  Throndhjems  Skole,  vendte  efter 
1704  at  have  taget  Attestats  tilbage  her  til  og  blev  1706  4.  Lekties 
Hører.  I  denne  Stilling  blev  han  til  1709,  da  han  blev  personel 
Kapellan  paa  sit  Fødested  hos  Faderens  Eftermand,  Amund  Barhow, 
med  hvis  Datter  Anna  Cathrine  (f  4.  Febr.  1737)  han  blev  gift  i 

Kjøbenhavn  26.  Okt.  17 15.  2  Aar  efter  hans  Ansættelse  fremkaldte 
Thomas  v.  Westen,  der  1709  var  bleven  Praest  i  Vedø,  den  stærke 
Bevægelse,  der  maa  anses  som  den  første  væsentlige  Virkning  af 
Pietismen  i  Norge.  Han  dannede  et  Samfund  af  7  Præster  i  Roms- 
dalen  og  paa  Nordmøre,  der  skulde  arbejde  paa  en  Forbedring  i 
Menighedernes  Tilstand  («Syvstjæmen»).  17 14  forfattede  de  et  vidt- 
løftigt Bønskrift,  og  med  dette  blev  H.,  der  var  den  yngste,  men 
maaske  i  udvortes  Henseende  mest  begavede,  sendt  til  Kjøbenhavn. 
Han  udrettede  intet  væsentligt  for  den  Sag,  der  havde  ført  ham  til 
Hovedstaden,  men  for  ham  selv  blev  Rejsen  af  megen  Betydning, 
da  han  blev  vel  modtagen  af  Kongen  og  vandt  Yndest  hos  Dron- 
ning Louise  og  Prinsesse  Charlotte  Amalie,  med  hvem  han  siden 
hele  sit  Liv  stod  i  Brevvexling.  Meget  snart  efter  sin  Ankomst 
(17 15)  blev  han  udnævnt  til  Sognepræst  i  Kalundborg.  Han  beholdt 
sin  Yndest  ved  Hoffet,  om  der  end  tør  være  noget  i  den  Beretning, 
at  han  uformærket  blev  fortrængt  af  Peder  Hersleb,  da  denne  var 
bleven  Hofpræst  (17 18).  I  Kalundborg  havde  han  Besøg  af  T.  v. 
Westen  under  dennes  Ophold  i  Danmark  (17 19)  efter  sin  anden 
Finmarksrejse.  Det  kom  her  til  en  heftig  Strid  mellem  dem,  da 
deres  Opfatning  af  Finnemissionen  var  hel  forskjellig.  H.s  Mening, 
at  den  burde  drives  ved  de  ansatte  Præster  med  Hjælp  af  Skole- 
lærere, og  at  man  først  og  fremmest  maatte  lægge  Vind  paa  at 
lære  Finnerne  det  norske  Sprog,  blev  —  ikke  uden  Skyld  fra 
V.  Westens  Side  —  den  sejrende,  og  der  blev  ikke  Spørgsmaal  om 
nogen  anden  end  H.  til  at  indtage  den  Plads  som  Lektor  i  Thrond- 
hjem,  der  blev  ledig  ved  Finnernes  Apostels  Død  (9.  April  1727). 
Han  vilde  meget  nødig,  men  det  hjalp  ikke,  og  han  kom  mis- 
fornøjet til  Throndhjem  1728,  om  han  end  havde  Succession  paa 
Stiftsprovstiet,  som  han  tiltraadte  s.  A.,  og  al  mulig  Udsigt  til  den 
Bispestol,  der  snart  maatte  blive  ledig,  og  som  han  besteg  22.  Juni 
1731.  1742  blev  han  Dr.  theol.  ved  en  Afhandling  ^De  spiritu  fidei», 
og  Aaret  efter,  15.  April  1743,  døde  han. 

Som  sine  Medbrødre  i  «Syvstjæmen»  havde  H.  sluttet  sig  til 
den  pietistiske  Retning  og  optraadte  baade  i  Norge  og  Danmark 
som  en  skarp  Tugtemester  for  sine  Embedsbrødre,  ligesom  han 
deltog  i  Klagerne  over  Skriftestolens  Misbrug  og  Manglerne  ved 
Skriftemaalets  Ordning  i  Kirken.  Pietismen  havde  ivrige  Tilhængere 
ved  Hoffet,  og  i  dets  Gunst  maatte  han  saaledes  stige  end  mere, 
da  Christian  VI  var  bleven  Konge.  Det  kan  være  rimeligt,  at  han 
under   disse  Forhold  har  tænkt  sig  en  glimrende  Løbebane  i  Dan- 


Digitized  by  VjOOQIC 


Hager  up  f  Eiler.  47  y 

mark,  og  at  dette  ikke  mindre  end  Beskaffenheden  af  det  Embede, 
der  blev  ham  paanødet,  har  fremkaldt  den  Misfornøjelse,  hvormed 
han  drog  tilbage  til  sit  Fødeland.  For  Finnemissionen  havde  han 
liden  Interesse,  og  han  var  ikke  dreven  af  nogen  Kjærlighed  til 
Finnerne.  Efter  at  han  som  Biskop  var  bleven  Medlem  af  Missions- 
kollegiet,  blev  han  den  egentlig  st)n:ende,  men  kunde  ikke  gjennem- 
føre  sine  Planer,  og  Sagerne  fandtes  ved  hans  Død  i  megen  Uorden. 
Begunstiget,  som  han  var,  paa  højeste  Sted  fik  han  alle  sine  Ønsker 
opfyldte  og  kunde  saaledes  behandle  T.  v.  Westens  Medhjælpere 
—  navnlig  Hans  Skanke  —  med  den  største  Hensynsløshed.  Saa- 
ledes optraadte  han  ogsaa  over  for  Throndhjems  Skole,  hvor  han 
'735  ^  ^^^  iSaarige  Søn  Hans  H.  ansat  som  Konrektor.  At  han 
for  Præsterne  var  en  stræng  Biskop,  er  der  flere  Vidnesbyrd  om.  ^ 
Mest  bekjendt  blev  han  i  denne  Tid  ved  den  ejendommelige  Maade, 
hvorpaa  han  kastede  sig  ind  i  den  brændende  Strid  om  Skrifte- 
maalet.  1733  udtalte  han  sig  i  en  Prædiken  for  Hoffet  stærkt  til 
Forsvar  for  den  anordnede  Absolutionsform.  Den  fremkaldte  et 
Brev  fra  Hoffrøkenen  Zeidewitz  med  stærke  Bebrejdelser  for  hans 
lidenskabelige  Udtalelser  om  de  bekymrede  Præster.  Et  Brev  fra 
H.  til  den  bekjendte  P.  N.  Holst  beviser  Sandheden  heraf.  Har 
dette  vakt  Opmærksomhed,  saa  blev  det  end  mere  Tilfældet,  da 
Peder  Hersleb  skrev  til  ham  i  Fortrolighed  og  ikke  uden  Sympathi 
med  sin  Broder  Ole  H.,  der  for  sine  Skriftemaalsbekymringer  mistede 
sit  Embede.  H.  svarede  ham  paa  en  æggende  Maade,  talte  om, 
at  hans  Udtalelser  ikke  vare  en  Biskop  værdige  osv.  Men  han  lod 
det  ikke  blive  dermed.  Han  oversatte  Herslebs  Brev  og  sit  eget 
Svar  paa  Latin  og  lod  dem  trykke  (<Unschuldige  Nachrichten» 
i733»  S.  498  ff.).  Som  rimeligt  blev  Hersleb  yderst  forbitret,  og 
Striden  mellem  de  2  Bisper  blev  meget  omtalt. 

H.  gjaldt  ikke  for  nogen  lærd  Theolog.  Han  var  hjemme  i 
det  engelske  Sprog  og  oversatte  fra  dette  flere  Andagtsbøger.  Den 
første  Bog,  der  er  trykt  i  Throndhjem,  er  en  Samling  Ordinations- 
taler  fra  hans  Haand  (1741).  De  ere  i  den  gamle  orthodoxe  Stil, 
og  Pietismen  er  ikke  i  dem  at  mærke.  Som  Salmedigter  forsøgte 
han  sig,  men  de  Prøver,  han  gav,  ere  uden  Betydning.  Ogsaa  paa 
det  naturhistoriske  Felt  forsøgte  han  sig  og  gjorde  paa  sine  Nord- 
landsrejser  nogle  Optegnelser,  der  maa  henregnes  til  Curiosa.  Blandt 
de  Biskopper,  der  i  Danmark  og  Norge  ere  udgangne  fra  den  pie- 
tistiske Skole,  maa  han  vistnok  betegnes  som  en  af  de  begavede 
og  dygtige,    men  der  straaler  ingen  Nidkjærhedens,   Visdommens, 

Mildhedens  og  Sagtmodighedens  Glans  over  hans  Minde.  Han 
havde  haft  17  Børn,  af  hvilke  11  overlevede  ham.  Den  kongelige 
Naade,  der  havde  hvilet  over  Faderen,  kom  ogsaa  dem  til  gode 
efter  hans  Bortgang. 

L.  Daae,  Throndhjems  Stifts  geistl.  Hist.  S.  151  ff.    Theol.  Tidsskr.  f.  d.  luth. 
Kirke  i  Norge,  Ny  Række,  VIII,  493  ff.  J),  Thrap. 

Hagerupy  £iler,  17 18 — 89,  Biskop,  fødtes  11.  Dec.  17 18  paa 
Stenvik  i  Kvæmæs.  Faderen,  Eiler  Bertelsen  Kongel  (f.  1665  f  1750), 
var  Handelsmand  i  Christianssund,  Moderen,  Laurentze  Hansdatter 
Spydeberg  eller  Stub  (f.  o.  1688  f  1751),  Datter  af  Præsten  Hans 
Lauridsen  i  Spydeberg,  var  Datterdatter  af  Kjeld  Stub,  hvis  Navn 
hun  med  sine  Søskende  antog.  Hendes  Søster  var  Moder  til  den 
throndhjemske  Biskop  Eiler  Hagenips  Hustru,  og  dette  Slægtskab 
bragte  ham  1730  i  Biskoppens  Hus  som  Tjener.  Her  bemærkede 
man  hans  gode  Evner,  og  Husets  Søn,  den  senere  Konrektor  Hans 
H.,  begyndte  at  undervise  ham.  Biskoppen  selv  hjalp  til  og  dimit- 
terede ham,  efter  at  han  havde  antaget  Navnet  Hagerup,  1736. 
1738  tog  han  Attestats,  og  1740  tog  han  Magistergraden.  Han  fik 
Tilladelse  til  at  prædike  for  Kongen  og  tjente  derpaa  den  befalede 
Tid  som  Hører  i  Bergen  til  1743,  da  han  blev  Sognepræst  til  Højland 
ved  Stavanger;  1753  beskikkedes  han  til  Provst  overjæderen.  1756  blev 
han  Sognepræst  i  Arendal,  havde  allerede  da  « skrevet  en  Finlappemes 
Historie  paa  Latin  og  vundet  Ry  som  en  lærd  Mand*.  Efter  Worm 
er  det  Knud  Leems  Værk,  han  har  oversat  og  udgivet  samtidig  med 
Originalen  1767.  1760  blev  han  Dr.  theol.  ved  en  Afhandling  <De 
communione  fidelium  cum  patre  et  filio  et  inter  se  mutua».  1773 
blev  han  Biskop  i  Ribe.  Her  var  imidlertid  Klimatet  ham  mindre 
tjenligt,  og  da  Bergens  Bispestol  blev  ledig  Aaret  efter,  meldte  han 
sig  til  denne  og  blev  udnævnt  27.  Juli  1774.  I  Okt.  s.  A.  blev 
han  udnævnt  til  Professor  theologiæ  og  kreerede  6  Kandidater,  hvor- 
iblandt N.  E.  Balle,  til  Doctores,  da  P.  Holm  nægtede  at  udføre 
denne  Handling.  S.  A.  blev  han  Medlem  af  den  Konmiission,  der 
foranledigede  Forordningen  af  11.  Maj  1775  ^^  Skolerne,  hvori  der 
lagdes  megen  Vægt  paa  Modersmaalet  ved  Siden  af  de  klassiske 
Studier.  Under  sit  Ophold  i  Kjøbenhavn  udtalte  han  Ønsket  om 
et  Universitet  i  Norge  for  høje  vedkommende.  I  Bergen  gjorde 
han  sig  bekjendt  som  en  dygtig  og  human  Biskop,  stiftede  et  filo- 
logisk Selskab  og  virkede  meget  til  de  klassiske  Studiers  Fremme. 
1778  forflyttedes  han  som  Biskop  til  Christianssand,  hvor  han  døde 

27.  Marts  1789.  Her  traf  han  sammen  med  sin  Slægtning  og  første 
Lærer,  Hans  Hagerup,  der  var  Stiftamtmand.  Med  ham  tog  han 
sig  ivrig  af  Fattigvæsenet,  og  det  var  efter  deres  Plan,  Christiane- 
sands  Tugt-  og  Manufakturhus  blev  oprettet  1789.  Venskabet  brast 
imidlertid  under  Embedsforholdet,  saa  Kancelliet  stundum  maatte 
mægle  imellem  dem.  Ogsaa  i  andre  Henseender  fik  han  det  tungt. 
Han  kunde  som  Tilhænger  af  den  gamle  Orthodoxi  ikke  forsone 
sig  med  den  nyere  Tids  Ideer,  havde  adskillige  mindre  heldige 
Præster  i  Stiftet,  og  i  Menighederne  fik  han  megen  Sorg  under 
Bondebevægelsen  ved  Christian  Lofthuus. 

H.  omtales  af  Claus  Pavels  som  en  Mand  af  Erudition,  hen- 
rivende Veltalenhed  og  fin  Levemaade.  Han  førte  Bispestaven  med 
Alvor  og  Sindighed  og  bragte  Orden  i  Visitatseme,  der  i  Christians- 
sands  Stift  havde  været  meget  forsømte  imder  hans  Formand.  Under 
sit  Ophold  i  Arendal  udfoldede  han  en  ikke  ringe  litterær  Virksom- 
hed, og  hans  her  1761  udgivne  Bog  «0m  de  hellige  Martyrers  svare 
Lidelser*  blev  en  Folkebog,  som  endnu  læses  af  den  norske  Almue. 
Den  røber  som  hans  andre  trykte  og  utrykte  Arbejder  et  ikke  ringe 
Kjendskab  til  den  patristiske  og  ældre  lutherske  Litteratur,  men 
ingen  kritisk  Sigtelse  af  de  benyttede  Kilder.  I  en  utrykt  Afhand- 
ling om  « Trolovelser  og  Bryllupper  blandt  de  første  Kristne »  viser 
han  sig  som  en  Gransker,  der  har  undersøgt  Tingen  nøje,  vogter 
sig  for  ubevislige  Paastande,  men  gjæme  finder  Rimeligheder,  hvor 
han  kun  har  Gætningens  Vej  at  gaa:  H.  blev  gift  i.  (12.  Jan.  1752) 
med  Johanne  Margrethe  Smith  (f.  23.  Maj  1730  f  24.  Juni  1773), 
Datter  af  Stadthauptmand  og  Kjøbmand  i  Stavanger  Laurids  S.  og 
Johanne  Margrethe  f.  Leigh;  2.  (7.  Okt.  1777)  med  Magdalene  Mar- 
grethe Christie  (f.  5.  Maj  1755  t  ^3*  J^i  1830),  Datter  af  Provst  og 
Sognepræst  til  Tysnæs  Edvard  C.  (f  1757)  og  Magdalene  Margrethe 
f.  Koren  (f  1806).    Af  hans  5  Børn  er  Edvard  H.  (f  1853)  nævnt  ovfr. 

Faye,  Christianssands  Stifts  Bispe-  og  Stiftshist  S.  399  ff.  J)^  Tkrap, 

Hagerup,  Eiler,  1736 — 95,  Amtmand,  Deputeret  i  Toldkam- 
meret, Søn  af  ovennævnte  Biskop  Eiler  H.  (f  1743)  i  Throndhjem, 
hvor  denne  yngste  Søn  fødtes  26.  Nov.  1736.  Han  blev  Student 
1753,  tog  theologisk  Examen  1757,  hørte  siden  Forelæsninger  i  for- 
skjellige  Fag  og  underkastede  sig  dansk-juridisk  Examen  1762,  hvor- 
paa  han  foretog  en  længere  Rejse  i  Sverige,  drog  om  Vaaren  1763 
til  Tyskland,  1764  til  Frankrig  og  vendte  om  Foraaret  1765  tilbage 
til  Danmark,  hvor  han  i  1767  udgav  et  lidet  Skrift  om  Kjærlighed 

til  Fædrelandet,  der  gjorde  megen  Lykke  og  synes  at  have  med- 
virket til  i  1768  at  skaffe  ham  Amtmandskabet  i  Finmarken.  177 1 
vendte  han  tilbage  til  Kjøbenhavn,  hvor  han  da  netop  var  bleven 
udnævnt  til  4.  Kommitteret  i  det  nyoprettede  norske  Kanamer  mider 
FinanskoUegiet.  Da  dette  efter  Struensees  Fald  igjen  ophævedes, 
blev  han  1773  3.  Konamitteret  i  det  netop  gjenoprettede  General- 
Toldkammer,  fik  1774  Justitsraads  og  1779  Etatsraads  Karakter  og 
udnævntes  1790  til  Deputeret  sammesteds.  Han  var  Medlem  af 
Landhusholdningsselskabet  og  fra  1769  af  det  norske  Videnskabernes 
Selskab  og  døde  19.  Maj  1795.  Fra  Høsten  1786  sad  han  i  Theater- 
direktionen,  hvor  han  dog  ikke  synes  at  have  spillet  nogen  synderlig 
fremtrædende  Rolle.  Efter  Tilbagekomsten  fra  Finmarken  skrev  han 
en  Afhandling  om  Fiskerierne  og  en  om  en  Kjøbstads  Anlæggelse 
i  Nordlandene.  Han  blev  1774  gift  med  Kirstine  Marie  Schmidt, 
Datter  af  Assessor  og  Apotheker  S.  i  Horsens. 

,  Worm,  Lex.  ov.  lærde  Mænd.     Nyerup,  Lit.  Lex.    Minerva  1803,  I,  139  ff. 
Overskou,  Den  danske  Skueplads  III.  ^.  /.  Huitfcldi-Koas^ 

Hagerupy  Eiler,  1766 — 1826,  Præst,  Forfatter,  født  27.  Juli 
1766  i  Skjærstad,  Søn  af  ovenstaaende  Stiftsprovst  C.  F.  H.  (f  1797), 
Student  fra  Throndhjems  Skole  1784,  tog  Attestats  1787,  blev  1789 
Kateket  for  Bremerholms  Menighed  og  1792  af  Magistraten  beskikket 
til  Prædikant  for  det  Harboeske  Enkekloster,  1793  resid.  Kapellan 
til  Værdalen,  1808  Sognepræst  til  Avre  i  Throndhjems  Stift.  Han 
syslede  med  Norges  gamle  Historie,  leverede  en  Afhandling  om 
Landets  ældste  Befolkningsforhold,  der  er  fantastisk  og  uden  histo- 
risk Værd,  men  røber  som  hans  Folkebøger  om  Olaf  den  hellige 
(1805)  og  Hakon  Adelsten  (181 1)  adskillig  Læsning  i  Schønings  og 
Suhms  Værker.  Ved  Behandlingen  af  Olaf  den  hellige  kommer 
hans  Rationalisme  stærkt  for  Dagen,  og  som  en  Repræsentant  for 
denne  Retning  har  han  ogsaa  leveret  nogle  Taler  og  Betragtninger 
i  Fallesens  Maanedsskrift.  Paa  en  vis  Maade  har  han  faaet  kirke- 
historisk Betydning,  da  han  blev  den  første,  som  i  et  Brev  fra  1802 
(Fallesens  Maanedsskrift,  Jan.  1803)  bragte  den  danske  Almenhed 
nogen  Kundskab  om  H.  N.  Hauge  og  den  ved  ham  vakte  Bevægelse. 
Han  omtalte  her  den  i  en  haugiansk  Kreds  23.  Jan.  1802  forefaldne 
Mordgjeming,  og  da  han  i  et  senere  Brev  leverede  Dommen  over 
de  skyldige,  har  han  visselig  ikke  været  uden  Medvirkning  til  de 
strænge  Forholdsregler,  der  bleve  tagne  mod  Hauge.  18 14  blev 
han  af  7  Mænd  i  sin  Menighed  anklaget  for  usædeligt  Forhold  og 


Digitized  by  VjOOQIC 


Hagerupt  Eiler,  481 

ulovlig  Fremgangsmaade  i  sit  Embede,  blev  1817  suspenderet,  182 1 
af  Højesteret  dømt  fra  Embedet  og  døde  i  Ørkedalen  i.  Jan.  1826. 
Gift  1795  °^^^  Michelle  Ottilia  Andresen  (f.  1769,  døbt  12.  Dec.  i 
Rønne),  Datter  af  Generalavditør,  Amtsforvalter  Christian  A.  og 
Michelle  f.  Schrøder.  Separeret  1809,  hvorefter  hun  drog  tilbage 
til  Danmark. 

Halvorsen,  Norsk  Forf.  Lex.    Nyeste  Skilderie  af  Kjøbenhavn  1808,  S.  12 18. 

Z>.  Tkrap, 

Hagerupy  Eiler  Henning,  1817 — 63,  Sprogmand,  fødtes 
5.  Sept.  1817  paa  Nysø  ved  Præstø  og  var  den  ældste  af  5  Brødre. 
Forældrene  vare  Eiler  H.  (ældste  Søn  af  den  ovennævnte  Eiler  H., 
Deputeret  i  General-Toldkanmieret,  f  1795),  ^«  *6*  ^^j  i775>  for- 
valter paa  Nysø,  siden  Forpagter  af  Egemark,  f  17.  Maj  1829,  og 
Anne  Marie  Magdalene  f.  Hensemann,  f.  10.  April  1796  f  31.  Maj 
1825.  Efter  Forældrenes  Død  kom  H.  i  Huset  hos  sin  Farbroder 
Kommandørkapitajn  Gotfred  H.,  der  satte  ham  i  Borgerdydskolen 
paa  Christianshavn,  hvorfra  han  blev  Student  med  Udmærkelse  1834. 
Han  studerede  først  klassisk  Filologi,  men  valgte  siden  Theologien 
og  bestod  1840  theologisk  Embedsexamen.  1838 — 42  var  han 
Alumnus  paa  Borchs  Kollegium.  1844  blev  han  Lic.  theol.  1845 
udnævntes  han  til  Kateket  i  Præstø. 

1  Dagene  før  og  efter  Istedslaget  forlod  en  stor  Mængde 
slesvigske  Præster  deres  Embeder,  saa  flere  Præstekald  paa  én 
Gang  bleve  ledige.  H.  søgte  og  fik  (Sept.  1850)  et  af  de  ledig- 
blevne Embeder,  nemlig  som  Sognepræst  for  Store  og  Lille  Solt 
Menigheder  i  Flensborg  Amt.  Han  var  vistnok  den  første  dansk- 
dannede  Præst,  der  ansattes  i  én  slesvigsk  Menighed  med  tysk 
Kirkesprog.  Ikke  længe  efter  hans  Udnævnelse  kom  Sprogreskriptet 
af  7.  Febr.  185 1,  der  paabød  Brugen  af  dansk  Kirkesprog  hveranden 
Søndag  i  alle  Landsbykirker  i  Flensborg  Amt. 

H.  fik  den  heldige  Tanke  at  beskrive  den  angelske  Dialekt, 
som  den  taltes  af  den  voxne  Befolkning  ned  til  30  Aars  Alderen  i 
Store  og  Lille  Solt.  Han  manglede  særligt  Kjendskab  til  nordiske 
Sprog  og  Dialekter  i  ældre  Tid  og  i  Nutiden,  men  han  havde 
skarp  Forstand,  god  Iagttagelsesevne  og  megen  Sprogsans.  Allerede 
i  Slutningen  af  1853  (paa  Bogens  Titelblad  staar  1854)  forelaa  hans 
Bog  «0m  det  danske  Sprog  i  Angeb.  Skriftet  vakte  megen  Op- 
sigt. K.  J.  L)mgby  skrev  om  H.:  «Han  har  den  dobbelte  Fortjeneste 
at  have  beskrevet  en  dansk  Sprogart  og  at  have  afgivet  et  Vidnes- 
Dansk  biogr.  Lex.    VI.  Sept.  1899.  3 1 

byrd  om  Sproget  i  Angel,  der  betyder  mere  end  alle  ukyndiges 
Raab».  H.s  Bog  var  ikke  blot  den  bedste  danske  Dialektbeskri- 
velse, der  indtil  da  var  skreven ;  men  den  har  blivende  Betydning, 
da  der  af  senere  Dialektgranskere  ikke  er  leveret  yderligere  Oplys- 
ninger om  den  nu  snart  uddøde  danske  Dialekt  i  Angel.  Skriftet 
er  paa  ny  udgivet  af  Lyngby  1867.  —  Sprogreskriptet  af  7.  Febr. 
1851  havde  en  ivrig  Forsvarer  i  H.  Desangaaende  havde  han  et 
heftigt  Sammenstød  med  N.  F.  S.  Grundtvig  ved  det  skandinaviske 
Kirkemøde  i  Kjøbenhavn  1857.  Men  han  fortav  aldrig,  at  dansk 
Talesprog  ikke  længer  havde  den  Udbredelse  i  Sydslesvig,  det  tid- 
ligere —  faa  Aar  tilforn  —  havde  haft,  og  at  Indførelsen  af  dansk 
Skriftsprog  mange  Steder  mødte  Modstand  hos  Befolkningen. 

16.  Sept.  1853  ægtede  H.  Betzy  Lauritse  Thomsen.  1854  valgtes 
han  til  Stænderdeputeret.  1  sine  sidste  Leveaar  bar  han  paa  en 
tærende,  ulægelig  Sygdom,  saa  han  maatte  antage  en  Medhjælper. 
1856  fik  han  H.  F.  Feilberg  (V,  99)  til  Kapellan.  13.  Juni  1863  gjorde 
Døden  Ende  paa  hans  Lidelser.  Han  ligger  begraven  paa  Store 
Solt  Kirkegaard. 

Erslew,  Forf.  Lex.  Wiberg,  Alm.  Præstehist  II,  565.  E.  Hagcnip,  Om 
det  danske  Sprog  i  Angel,  2.  Udg.,  1867.  F.  Hammeiich,  Det  første  skandi- 
naviske Kirkemøde,  1857,  S.  137  ff.  />  X,  Thorsen, 

Hagerup,  Hans,  o.  1740 — 1793,  Sorenskriver,  Søn  af  Stiftamt- 
mand Hans  H.,  der  1781  adledes  under  Navn  af  Gyldenpalm  (ovfr. 
S.  361)  og  dennes  i.  Hustru.  Han  benyttede  aldrig  Navnet  Gylden- 
palm, men  kaldte  sig  kun  med  det  gamle  Familienavn,  da  han  paa- 
stod,  at  der  i  hans  Familie  havde  været  flere  brave  Mænd,  som 
kaldte  sig  Hagerup  end  Gyldenpalm.  Rimeligvis  født  i  Throndhjem 
omkring  1740  blev  han,  efter  først  1764  at  være  ansat  som  Assessor 
ved  Hofretten  i  Kjøbenhavn,  1775  udnævnt  til  Sorenskriver  i  Søndre 
Gudbrandsdalen  og  fik  1777  Karakter  af  virkelig  Justitsraad.  Af 
Mangel  paa  en  passende  Embedsgaard  fik  han  s.  A.  kgl.  Tilladelse 
til  at  bo  uden  for  sit  Distrikt,  hvorefter  han  senere  levede  i  og  ved 
Christiania  og  kun  besøgte  sit  Embedsdistrikt,  naar  der  holdtes  Ting. 
1781  var  han  konstit.  Amtmand  i  Christians  Amt.  1781 — 86  ejede 
han  Ejdsvold  Jæmværk.  Efter  en  langvarig  Sygdom  døde  han 
II.  Marts  1793  under  et  Ophold  i  Kjøbenhavn.     Han  var  ugift. 

Moe,  Tidsskr.  f.  d.  norske  Personalhist.  I,  73  fF.  Yngvar  NUlsen, 

Hagerup,  Mathias,  1765 — 1822,  norsk  Statssekretær,  Søn  af 
Sognepræst  til  Bjørnør  Richard  H.  og  Malene  Dorthea  f.  Wagenfeuer, 

blev  1785  Student  og  1799  juridisk  Kandidat,  men  vedblev  at  leve 
i  Kjøbenhavn  som  Sproglærer,  i  hvilken  Egenskab  han  ansattes  ved 
Søkadetakademiet  og  det  militære  Institut;  ved  Generalkvartermester- 
staben  var  han  tillige  Lærer  i  Natur-  og  Folkeret.  181 1  fik  han  en 
Post  ved  Kjøbenhavns  Politikammer  og  Titel  af  Krigsraad.  1814 
vendte  han  hjem  til  Norge  og  ansattes  som  Expeditionssekretær  ved 
den  norske  Statsraadsafdeling  i  Stockholm.  Det  var  hans  Færdig- 
hed i  at  tale  fransk,  som  skaffede  ham  dette  Embede,  der  paa 
den  Tid  var  af  ikke  ringe  Betydning,  fordi  denne  Embedsmand 
foreløbig  maatte  sætte  Carl  Johan  ind  i  de  norske  Sager,  forinden 
de  foredroges  i  Statsraadet;  det  siges  til  hans  Ros,  at  han  aldrig 
misbrugte  den  Indflydelse,  som  Stillingen  gav  ham.  9.  Juli  1822 
udnævntes  han  til  Statssekretær,  men  dette  var  kun  en  højere  Titel, 
og  han  vedblev  som  før  at  være  Chef  for  Statsraadsafdelingens 
Kancelli  i  Stockholm.  10.  Nov.  s.  A.  tog  han  sig  i  Vildelse  af 
Dage,  efler  at  han  Dagen  i  Forvejen  syg  var  ankommen  i  Kongens 
Følge  til  Christiania.  £1.  a.  har  han  skrevet  en  liden  fransk  Bog 
om  Forholdet  mellem  Danmark  og  Sverige  under  Oldenborgerne 
(1795)  og  nogle  historiske  «Lovtaler». 

Halvorsen,  Norsk  Forf.  Lex.     Motzfeldt,  Breve  og  Optegn.  S.  408  f. 

M.  Birkeland. 

Hahn,  Christopher  Ditlev,  1746 — 1822,  Læge,  var  en  Søn  af 
Regimentsfeltskær  Johan  Christian  H.  og  Anna  Elisabeth  f.  Syhling 
og  fødtes  i  Haderslev  1746  (døbt  31.  Marts).  Efter  Skolegang  i 
sin  Fødeby  studerede  han  i  Udlandet  og  tog  Doktorgraden  i  Halle, 
hvorpaa  han  1770  nedsatte  sig  som  Læge  i  Aarhus  og  blev,  efter 
1776  at  være  examineret  af  det  medicinske  Fakultet,  1777  udnævnt 
til  Landfysikus  i  Aarhus.  De  ved  Aarhundredets  Slutning  stærkt 
fremtrædende  Bestræbelser  for  skindødes  og  særlig  druknedes  Red- 
ning var  han  meget  optagen  af,  fik  i  1802  en  Redningsanstalt  op- 
rettet i  Aarhus  og  udgav  en  populær  Vejledning  desangaaende  (1802). 
Overhovedet  var  han  i  sin  lange  Funktionstid  i  Aarhus  indtil  sin 
Død,  8.  Sept.  1822,  baade  som  Embedslæge  og  praktiserende  Læge 
meget  virksom  og  ufortrøden.  Han  var  gift  i.  med  Mette  Sophie 
f.  Bering,  Datter  af  Hospitalsforstander  Jacob  B.  i  Horsens,  og  2. 
med  Christiane  Sophie  f.  Møller,  Datter  af  Møller  Søren  M.  i  Ving- 
sted  ved  Vejle. 

Ingerslev,  Danmarks  Læger  og  Lægevæsen  II,  590.  Smith  og  Bladt,  Den 
danske  Lægestand,  4.  Udg.  Erslew,  Forf.  Lex.  Thaarup,  Fædrenelandsk  Ne- 
krolog 1821—26  S.  122.  Jul.  Petersen. 

31* 

Hahn,  Christopher  Ditlev,  f.  1811,  Læge.  Han  er  en  Søn 
af  Konsistorialraad  Johan  Chr.  H.  (en  Søn  af  ovennævnte  Land- 
fysikus  C.  D.  H.)  og  Elisabeth  Cathrine  Borum,  f.  Behr,  og  fødtes 
21.  Sept.  181 1  i  Nimtofte  ved  Grenaa,  Dimitteret  fra  Aarhus 
183 1  tog  han  i  1837  kirurgisk,  i  1839  medicinsk  Examen.  I  1840 
blev  han  Eskadronskirurg  i  Næstved,  hvor  han  for  øvrigt  prak- 
tiserede sammen  med  sin  Fætter  Landfysikus  O.  Høegh-Guldberg; 
i  Felttoget  1848 — 50  var  han  konstit.  Overlæge,  i  1850  blev  han 
udnævnt  til  Overlæge  med  Station  i  Slesvig  By  til  1863.  Efter 
Krigen  1864,  hvor  han  fungerede  først  som  dirigerende  Læge  ved 
Lasaretteme  i  Slesvig  By  og  derpaa  ved  Augustenborg  Hospital, 
blev  han  forflyttet  først  til  Viborg,  derpaa  (1865)  til  Aarhus.  Her 
fungerede  han  som  Overlæge  ved  Gamisonssygehuset  (til  1876)  og 
fra  1870  til  sin  Entledigelse  1887  som  overordnet  Læge  i  2.  General- 
kommandodistrikt.  1876  blev  han  Kommandør  af  Danebrog  af 
2.  Grad,  1887  af  i.  Grad.  Efter  sin  Entledigelse  har  han  praktiseret 
i  Aarhus,  hvor  han  fremdeles  har  Bopæl. 

Selmer  og  Carøc,  Den  danske  Lægestand,  6.  Udg.  /|//.  Petersen. 

Hahn,  Jørgen,  1647—99,  Læge,  var  født  19.  Marts  1647  i 
Odense,  hvor  hans  Fader,  Lybekkeren  Herman  H.,  var  Raadmand; 
hans  Moder  var  Else  Jørgensdatter  Mule.  1665  afgik  han  fra  Byens 
Gymnasium  til  Universitetet,  hvor  han  ved  Siden  af  Filosofien  og 
Theologien  især  lagde  sig  efter  Lægevidenskaben  under  Thomas 
Bartholins  Vejledning.  Allerede  1668  forlod  han  imidlertid  Univer- 
sitetet for  at  overtage  Embedet  som  Konrektor  ved  sin  Fødebys 
Gymnasium,  tog  Aaret  efter  Magistergraden  og  blev  1672  adjimgeret 
sin  Stiffader  og  senere  Svigerfader,  Professor  ethices  et  eloqventiæ 
ved  Gymnasiet  Jørgen  Taulov.  1678  avancerede  han  til  virkelig 
Professor;  at  han  167 1  skulde  være  bleven  Kapellan  ved  St.  Knuds 
Kirke,  beror  \dstnok  paa  en  Misforstaaelse.  Under  alt  dette  prak- 
tiserede han  som  Læge  i  Odense  og  tog  1684  den  medicinske 
Doktorgrad.  1692  gik  han  til  Rensborg  som  Garnisonslæge,  men 
vendte  1697  tilbage  til  Odense,  hvor  han  levede  til  sin  Død,  i.  April 
1699,  som  Stadsfysikus  og  Provinsiallæge  i  Fyn.  Foruden  et  Par 
Disputatser  og  nogle  Smaastykker  af  medicinsk  og  fysisk  Indhold 
har  H.  ladet  trykke  nogle  latinske  Taler,  der  af  Samtiden  roses 
meget  for  det  smukke  Sprog.  Han  omtales  som  en  lærd-  og  brav 
Mand  baade  som  Lærer  og  som  Læge.  Gift  i.  (13.  Maj  1674)  med 
Anna  Cathrine  Taulov  (f  27.  Avg.  1683);     2.  (5.  Nov.  1685)  med 

Karen  Luja  (f.  i  Juli  1666),  Datter  af  Dr.  med.  Christian  Henrik  L. 
Hun  ægtede  senere  Dr.  med.  Frands  Reenberg. 

Moller,  Cimbria  lit.  II,  273  f.  Bloch,  Den  fyenske  Geistligheds  Hist.  I, 
502  ff.     Ingerslev,  Danmarks  Læger  og  Lægevæsen  II,  64  ff.     Nyerup,  Lit  Lex. 

G.  Z.  Wad. 

de  Hahn,  Lorens  Petersen,  1668 — 1747,  Hvalfanger,  fødtes 
i  Sept.  1668  i  Rantum  paa  Sild.  Hans  Fader  var  Jyde,  hans  Mor- 
moder Hollænderinde.  I  sin  tidligste  Ungdom  var  han  en  driftig 
og  ivrig  Fisker  og  fik  derfor  Tilnavnet  «de  Hahn»  (Vækkeren); 
henimod  Slutningen  af  Aarhundredet  blev  han  Fører  af  et  hamborgsk 
Hvalfangerskib  og  gjaldt  snart  for  en  af  de  dygtigste  Kommandører 
i  den  grønlandske  Fiskeriflaade.  Hans  Indflydelse  og  Exempel  be- 
vægede hans  Landsmænd,  de  slesvigske  Øfrisere,  til  at  opgive  det 
lidet  lønnende  Kystfiskeri  og  til  i  stor  Stil  at  deltage  i  de  grøn- 
landske Togter.  Paa  hollandske,  danske  og  hamborgske  Skibe 
ansattes  de  som  Harpunerere,  Styrmænd  og  Kommandører,  og 
omkring  Aar  1702  deltoge  1200  Føringer,  800  Sildringer  og  i  det 
hele  henimod  4000  nordfrisiske  Søfolk  i  Hvalfangsten.  Efter  at  den 
hertugelige  Del  af  Sønderjylland,  hvortil  ogsaa  den  største  Del  af 
Øen  Sild  hørte,  17 13  var  taget  i  Besiddelse  af  Kongen,  ansattes 
L.  de  H.  som  Strandinspektør  paa  sin  Fødeø,  og  ved  Strænghed 
og  Aarvaagenhed  udryddede  han  Strandrøveriet  langs  dennes  ud- 
strakte Kyster.  —  Han  var  gift  med  Inge  Ajen  af  Tinnum  og 
efterlod  sig  et  meget  talrigt  Afkom.  Den  bekjendte  Uwe  Jens 
Lomsen  nedstammede  fra  ham.     Han  døde  7.  Marts  1747. 

Biematzki,  Volksbuch  f.  Schleswig,  Holstein  u.  Lauenburg  1849. 

P,  Lauridsen, 

Hahn,  Vincents  Joachim,  1632 — 80,  Hofembedsmand.  Chri- 
stoph  H.  til  Hinrichshagen  og  Remplin,  af  en  gammel  og  anset 
meklenborgsk  Slægt,  der  siden  1469  indehavde  Arvelandmarskals- 
værdigheden  i  Landet  Stargard,  faldt  1635  under  Forsvaret  af  Hin- 
richshagen mod  et  Strejfkorps;  hans  Enke,  Catharine  Blucher,  flyg- 
tede med  sine  2  smaa  Børn,  Otto  Friedrich  (død  ung)  og  Vincents 
Joachim  (født  22.  Dec.  1632),  til  Rostock  og  der  fra  o.  1638  til 
Danmark,  da  Krig  og  Hungersnød  næsten  lagde  hendes  Fædreland 
øde.  En  Ungdomsven  af  hendes  Ægtefælle,  Peder  Brockenhuus  til 
Nordskov  i  Fyn,  tog  sig  kjærlig  af  de  flygtende,  og  da  V.  var 
bleven  voxen,  forestillede  han  ham  for  Frederik  III,  der  syntes  godt 
om  Ynglingen   og  1649   lod   ham    rejse   til   Dresden   for  ved    det 

sachsiske  Hof  at  lægge  sig  efter  Jagtvæsenet,  for  hvilket  han  røbede 
særlig  Tilbøjelighed.  Efter  flere  Aars  Ophold  hos  Kurfyrst  Johaxi 
Georg  I  vendte  H.  tilbage  til  Danmark;  saa  vel  den  danske 
Konges  Yndest  og  Omhu  for  hans  Uddannelse  som  den  Omstæn- 
dighed, at  han  intet  ejede  i  Meklenborg,  da  hans  Faders  Bo  havde 
vist  sig  insolvent,  gjorde  det  naturligt,  at  han  søgte  sin  Lykke  her. 
1656  sendte  Kongen  ham  atter  til  Dresden,  men  da  Kurfyrsten,  af 
hvem  H.  havde  modtaget  Udnævnelse  til  Kammerjunker,  døde  i 
Okt.  s.  A.,  besluttede  han  at  se  sig  om  i  Italien  og  Frankrig,  i 
hvilken  Anledning  han  søgte  Kongen  om  Forhøjelse  af  sin  « Pen- 
sion* ;•  men  den  1657  udbrudte  Krig  mellem  Danmark  og  Sverige 
gav  hans  Planer  en  anden  Retning;  han  vendte  hjem  for  at  kæmpe 
i  den  danske  Hærs  Rækker,  traadte  ind  i  Kongens  Livregiment 
som  Komet  og  tog  Del  i  Krigen  saa  vel  i  Skaane  som  Laaland. 
Ved  Krigens  Slutning  var  han  Major  ved  Ebersteins  Regiment. 

Imidlertid  maa  han  have  forstaaet  at  sætte  sig  fast  i  Kongens 
Yndest;  thi  i  Jan.  1661,  altsaa  lige  fyldt  28  Aar,  udnævntes  han  til 
Overjægermester  i  Danmark,  fra  1663  tillige  i  Slesvig  og  Holsten. 
Den  fattige  tyske  Junker  havde  saaledes  gjort  en  sjælden  Lykke; 
der  fattedes  ham  kun  en  rig  Brud,  og  hende  fandt  han  snart  i  en 
Jomfru  af  gammel  dansk  Byrd,  Sidsel  Kaas  (f.  26.  Maj  1645),  Datter 
af  Erik  K.  til  Bremersvold  og  Susanne  Sparre.  Efter  sin  1658  af- 
døde Morbroder  Christen  Sparre  havde  hun  arvet  Sparresholm  og 
Jomfruens  Egede,  to  prægtige  Godser,  der  nok  kunde  friste  en  Mand 
som  H.  Den  i6aarige  Jomfru  syntes  godt  om  Overjægermesteren, 
der  imidlertid  slet  ikke  anstod  hendes  Fader,  imod  hvis  Ønske  hun 
gav  Frieren  sit  Ja.  Med  stort  Tjenerskab  indfandt  H.  sig  paa 
Sparresholm,  som  den  krænkede  Fader  strax  forlod,  hvorefter  Parret 
19.  Jan.  1662  holdt  Bryllup.  Den  imge  Frue  skal  dog  ikke  have 
været  lykkelig  ved  Samlivet  med  H.,  og  hun  siges  at  «være  falden 
i  urolige  Tanker »  over  at  have  handlet  mod  sin  Faders  Vilje;  men 
—  maaske  til  hendes  Held  —  varede  Ægteskabet  kun  5  Aar,  i 
hvilke  hun  fødte  5  Børn.  Ved  en  uformodentlig  Død  bortkaldtes 
hun  5.  Sept.   1667  i  Kjøbenhavn. 

Med  Christian  V's  Tronbestigelse  oprandt  en  glimrende  Tid 
for  H.  Kongen  konfirmerede  ham  strax  i  hans  Embeder,  og  alle- 
rede 167 1  fik  han  Danebrogsordenen.  Af  de  tysk  fødte  Adelsmænd, 
som  den  unge  Konge  stadig  omgav  sig  med,  havde  næppe  nogen 
mere  Kongens  Naade  end  H.,  der  bestandig  var  om  ham,  ikke 
alene  i  Fredens   Dage  som  Overjægermester  og  som  Tilsynsmand 

ved  Hofspisningen  og  Leverancerne  til  Hofstaten,  men  ogsaa  i 
Krigen,  da  han  ledsagede  sin  Herre  saa  vel  i  det  skaanske  Felttog 
som  ved  Wismar;  hans  i  Farens  Tid  udviste  «irffatigable  Aktivitets 
paaskjønnede  Kongen  ved  1677  at  gjøre  ham  til  Meddirektør  for 
Generalkommissariatet;  ja,  han  overvældede  næsten  H.  med  Æres- 
bevisninger: 1678  gav  han  ham  Gehejmeraads  Titel  og  1679  det 
blaa  Baand. 

Men  det  var  ikke  alene  med  Embeder,  Titler  og  Ordener, 
Christian  V  overøste  sine  Yndlinger,  han  forstod  ogsaa  at  give  dem 
mere  materielle  Beviser  paa  sin  Gunst,  og  saadanne  bleve  i  rigt 
Maal  H.  til  Del.  Ikke  at  tale  om,  at  han  fik  Portofrihed  og  Gaver 
af  Tømmer  o.  dsL,  alt  saadant  var  kun  lidet  i  Forhold  til  de  For- 
æringer af  Jordegods,  han  modtog,  og  som  i  Løbet  af  faa  Aar 
gjorde  ham  til  en  af  Landets  største  Godsejere.  Efter  at  H.  1672, 
formodentlig  i  Anledning  af  sit  forestaaende  andet  Ægteskab,  havde 
skiftet  med  sine  Børn,  forærede  Kongen  ham  til  en  Begyndelse 
Tøbberup  Landsby  i  Kjøbenhavns  Amt  og  ved  et  saakaldt  Mage- 
skifte en  stor  Del  Ryttergods  i  Tryggevælde  Amt  Af  Tøbberup, 
der  næsten  helt  nedlagdes,  oprettede  H.  Hovedgaarden  Hjortespring, 
som  han  fik  tillagt  en  Sædegaards  Rettigheder.  Aaret  efter  kjøbte 
han  af  Kongen  Abrahamstrup  for  en  Sum,  der  var  betydelig  under 
Ejendommens  Taxationsværdi,  medens  Kongen  dog  forbeholdt  sig 
adskillige  Rettigheder  af  Gaarden  med  Hensyn  til  Værelser  i  Jagt- 
tiden, Staldrum  og  Foder  til  Heste,  Jagten  paa  Adelvildt  m.  v., 
og  1674  fik  han,  hvad  han  tidligere  forgjæves  havde  andraget  om, 
Tilladelse  til  af  Landsbyen  Egede  at  henlægge  72  Tdr.  Hartkorn 
under  Hovedgaarden  Jomfruens  Egede,  som  han  snart  efter  solgte 
til  Sophie  Amalie  Moth;  ogsaa  Sparresholm  skilte  han  sig  ved. 
14.  April  s.  A.  holdt  han  Bryllup  med  Ida  Hedevig  Rumohr 
(f  13.  Sept.  1681),  en  Søster  til  General  Frederik  v.  Arenstorflfs 
Hustru  (I,  321),  og  fik  med  hende  en  Medgift  af  14000  Rdl. 

Ved  heldige  Mageskifter  erhvervede  H.  det  til  Abrahamstrup 
hørende  Bøndergods,  der  var  udlagt  til  Ryttergods,  og  1677  gav 
Kongen  ham  nyt  Skjøde  paa  Abrahamstrup,  hvorved  de  omtalte 
Forbehold  i  det  tidligere  Skjøde  ophævedes;  samtidig  fik  Gaarden 
til  Ære  for  sin  nye  Herre  Navnet  Jægerpris.  H.  ansaa  nu  dette 
Gods  for  sin  Hovedejendom,  og  han  virkede  ikke  lidet  her  i  de 
faa  Aar,  han  besad  den;  han  opførte  forskjellige  Avlsbygninger, 
anlagde  Haver  og  oprettede  en  ny  mindre  Ladegaard,  men  mod 
sine  Bønder  var   han  en  stræng  Herre.     Imidlertid  maa  Kongen 

have  faaet  Lyst  til  igjen  at  faa  Raadighed  over  Jægerpris,  i  hvil- 
ken Anledning  han  1679  indledede  Forhandling  med  H.  om  at 
kjøbe  Gaard  og  Gads ;  H.  lod  da  opsætte  en  Vurdering,  i  hvilken 
Godset  ansattes  til  o.  32000  Rdl.  og  Gaarden,  som  han  for  5  Aar 
siden  havde  givet  6000  Rdl.  for,  til  o.  33500  Rdl.  Kort  efter  fulgte 
H.  Kongen  paa  Rejse  til  Holsten,  og  i  Pinneberg  blev  Sagen  af- 
gjort; først  skjænkede  Kongen  H.  det  slesvigske  adelige  Gods  See- 
kamp  med  Mejerigaarden  Holtenau  og  tilHggende  Bøndergods  m.  v. 
som  arvelig  Besiddelse  for  ham  og  hans  Efterkommere,  efter  hvis 
Afgang  det  skulde  falde  tilbage  til  Kronen,  og  faa  Dage  efter  op- 
naaedes  Enighed  om  Salget  af  Jægerpris,  i  hvis  Vurderingssimi 
Overjægermesteren,  vel  som  Erkjendtlighed  for  den  kongelige  Gave, 
slog  o.  6000  Rdl.  af.  H.  havde  ganske  vist  forbedret  Gaarden  i 
nogle  Henseender,  men  Skovene  skal  han  uden  Skaansel  have 
forhugget. 

H.  stod  nu  paa  sin  Lykkes  Tinde;  Aaret  1679  havde  set  ham 
smykkes  med  Elefantordenen  og  set  hans  Rigdom  forøges  i  en 
mærkelig  Grad;  da  maatte  han  forlade  det  alt  sammen;  efter  kort 
Tids  Sygdom  døde  han  i  Kjøbenhavn  25.  Jan.  1680,  i  Maaned  over 
47  Aar  gammel,    og  stededes  til  Hvile  i  Roskilde  Domkirke. 

H.  har  ikke  noget  godt  Eftermæle  i  Danmark;  fra  gammel 
Tid  af  har  han  været  nævnt  blandt  dem,  der  styrtede  Griifenfeld, 
og  det  næppe  med  urette;  thi  faa  Aar  efter  H.s  Død  omtales  det 
i  en  Indberetning  af  den  daværende  svenske  Gesandt  i  Kjøbenhavn. 
Man  har  været  tilbøjelig  til  uden  Skaansel  at  fordømme  de  Mænd, 
der  hørte  til  denne  Kreds,  især  fordi  de  for  en  stor  Del*  vare 
Udlændinger;  men  selv  om  deres  Handlemaade  ved  denne  Lejlighed 
havde  de  fordærveligste  Følger  for  Danmark,  udelukker  dette  dog 
ikke,  at  de  i  andre  Henseender  kunne  have  vist  sig  deres  Konges 
Tillid  værdige;  at  fælde  dem  alene  paa  Grund  af  deres  fremmede 
Fødsel  sømmer  sig  ikke  for  en  upartisk  Historieskrivning,  aller- 
mindst anvendt  over  for  en  Mand  som  H.,  hvem  Skæbnen  alt  i 
hans  Barndom  havde  ført  til  Danmark.  Hvorledes  H.  har  røgtet 
sine  Embeder,  især  da  det  ansvarsfulde  som  Medlem  af  General- 
kommissariatet, er  det  nu  vanskeligt  at  danne  sig  en  Mening  om. 
Nogen  betydelig  Mand  har  han  næppe  været,  men  han  var  sikkert 
en  uforfærdet  Officer;  «ich  håbe  mich  nimmer  in  der  Welt  vor  et- 
was  gefurchtet*,  vare  hans  egne  Ord,  da  han  laa  paa  sit  Dødsleje. 
Hans  egentlige  Betydning,  men  netop  den,  der  vanskeligst  lader 
sig  paavise,  laa  i  hans  Stilling  som  Kongens  stadige  Omgangsfælle 

Og  Yndling,  og  som  saadan  har  han  haft  stor  Indflydelse  paa 
Kongen,  en  skadelig  Indflydelse,  mente  mange,  som  derfor  glædede 
sig  over  Yndlingens  tidlige  Død.  Det  taler  unægtelig  ikke  til  For- 
del for  H.s  Karakter,  at  han  med  en  saa  umættelig  Havesyge  be- 
nyttede sig  af  sin  Herres  Godhed,  og  hans  Optræden  ved  sit  første 
Giftermaal  viser  os  ogsaa  en  Mand,  der. skød  alle  Hensyn  til  Side 
for  at  tilfredsstille  sin  Begjærlighed.  Nogen  egentlig  Sympathi  faar 
man,  efter  hvad  der  hidtil  kjendes  til  H.,  ikke  for  hans  Person, 
og  det  gjør  ham  ikke  mere  tiltalende,  at  hans  tidlige  Død  var 
foraarsaget  ved  overdreven  Nydelse  af  Vin. 

H.s  mandlige  Efterslægt  uddøde  snart  med  hans  eneste  efter- 
levende Søn,  Alexander  H.  til  Seekamp  og  Hjortespring;  gjénnem 
sin  Datter  Sophie  Amalie,  der  var  gift  med  Grev  Conrad  Revent- 
low, blev  H.  Bedstefader  til  Frederik  IV's  anden  Dronning. 

Leth,  Ligpræd.  ov.  V.  J.  H.,  1680.  Univers.  Progr.  Danske  Herregaarde 
IV:  Jomfruens  Egede.  Ann.  f.  nord.  Oldkynd.  og  Hist  1855,  S.  232  fif.  Lisch, 
Gesch.  des  Geschl.  Hahn  III,  283  ff.  Q^  £,  Wad, 

Hak,  S.  Hack. 

*  Hake,  Peter,  — 1659,  Bogtrykker  og  Avisudgiver,  vistnok 
tysk  af  Fødsel,  nævnes  som  Bogtrykker  i  Kjøbenhavn  1641;  1655 
blev  han  2.  Universitetsbogtrykker,  men  har  næppe  haft  nogen  stor 
Forretning.  Efter  hans  Død  først  i  1659  fortsatte  hans  Enke,  Ca- 
thrine, Bogtrykkeriet  indtil  1693.  Fra  hans  Trykkeri  er  udgaaet  den 
ældste  bekjendte  Avis  i  Danmark,  «Wochentliche  Zeitung  aus  Ham- 
burg*, som,  lige  tarvelig  i  Udstyrelse  og  Indhold,  udkom  med  2  til 
4  Kvartblade  om  Ugen  i  Aaret  1657.  Det  er  tankeløst  Optryk  af 
hamborgske  Aviser;  ved  Nytaarstid  1658  takkes  Gud  for,  at  vi  have 
tilbragt  Aaret  —  Krigsaaret  1657  —  i  Fred  og  Ro.  Avisprivilegiet 
var  imidlertid  i  Universitetets  i.  Bogtrykkers  Hænder,  og  det  er 
vist  Indsigelse  fra  ham,  som  har  bevirket,  at  H.  fra  først  i  1658 
og  hans  Enke  efter  ham  gave  deres  Aviser  Form  af  Flyveblade. 

Skand.  Lit.  Selsk.  Skrifter  1805  I,  238.  Læsendes  Aarbog  1800,  S.  39f. 
Stolpe,  Dagspressen  i  Danm.  I,   183  ff.  191  ff.  />  Stolpe, 

Hakon  Jyde,  — 1131 — ,  Høvding,  var  Søn  af  en  jysk  Stor- 
mand og  den  norske  Kvinde  Sunniva,  en  Datter  af  Jarlen  Hakon 
Ivarsen  og  Ragnhild,  Magnus  den  godes  Datter.  Efter  sin  høj- 
byrdige  Moder  kaldtes  han  ogsaa  H.  Nordmand  eller  Sunnivas  Søn. 
Han   ægtede  en  Datter  af  Erik  Ejegod;    i  Følge  Knytlinga  Saga 

var  hendes  Navn  Ragnhild.  Saxo  vil  vide,  at  H.  vandt  sin  Brad 
ved  at  hævne  Drabet  paa  Bjøm,  Erik  Ejegods  Broder  (s.  Il,  356), 
og  muligvis  har  han  da  efter  denne  haft  Stillingen  som  Jarl  ved 
Sydgrænsen.  Senere  hører  man  om  ham,  at  han  deltog  i  Sammen- 
sværgelsen mod  Knud  Lavard;  han  mødtes  her  med  Magnus  Niel- 
sen, Henrik  Skadelaar,  Ubbe  Jarl  og  dennes  Søn  Hakon  Skaaning, 
og  det  er  sikkert  til  Forskjel  fra  denne  sidste,  at  han  selv  kaldes 
Jyde  eller  Nordmand.  Hvad  der  har  bevæget  H.  til  at  slutte  sig 
til  sin  egen  Svogers  Fjender,  vide  vi  ikke;  rimeligvis  har  han  blot 
ønsket  Knuds  Magt  stækket.  I  alt  Fald  forlod  han  de  sammen- 
svorne, da  han  mærkede,  at  de  ligefrem  vilde  myrde  Knud;  men 
edfæstet  til  ikke  at  røbe  deres  Raadslagning  saa  han  sig  ude  af 
Stand  til  at  vare  sin  Svoger  mod  Faren.  Efter  Knud  Lavards  Drab 
i  Haraldsted  Skov  (7.  Jan.  1131)  traadte  H.  ud  af  sin  passive  Hold- 
ning: sammen  med  Skjalm  Hvides  Sønner  og  Peder  Bodilsen  op- 
hidsede han  Sjællænderne  mod  Magnus  og  indledede  derved  Hævnen 
for  Drabet.  Fra  den  Tid  hører  man  ikke  mere  om  ham.  Han  var 
Fader  til  Erik  Lam,  Konge  1137 — ^46. 

H.Olrik,  Knud  Lavard.  Hans   Olrik. 

Halberstadt,  David  Moses,  1819 — 74,  Handelsmand,  Søn  af 
Kjøbmand  Moses  Gotschalk  H.  og  Bella  f.  Davidsen,  var  født  i 
Kjøbenhavn  22.  Juni  1819.  Efter  at  have  været  i  Handelslære  først 
i  Randers  og  senere  i  Kjøbenhavn  tog  han  1843  Borgerskab  som 
Grosserer  paa  sidstnævnte  Sted  og  associerede  sig  faa  Maaneder 
efter  med  F.  Philip.  H.  var  en  energisk,  arbejdsom  og  kundskabsrig 
Kjøbmand  med  en  klar  og  hurtig  Opfattelsesevne,  og  hans  Firmas 
Forretninger  antoge  meget  kort  efter  dets  Stiftelse  et  stort  Omfang. 
Fra  Begyndelsen  beskæftigede  det  sig  væsentligst  med  Komforretning, 
men  efterhaanden  optog  det  mange  andre  Virksomheder.  I  de 
senere  Aar  drev  det  navnlig  Produktforretning  (Skind  og  Uld)  og 
var  i  denne  Branche  det  største  Handelshus  i  de  3  skandinaviske 
Lande.  1857  kjøbte  Firmaet  en  Ejendom  paa  Christianshavn,  paa 
hvilken  det  anlagde  en  Dampmølle,  som  det  drev  i  en  Aarrække, 
og  som  senere  overgik  til  et  Interessentskab  og  1874  til  Aktie- 
selskabet «de  forenede  Dampmøller*.  H.  var  Medlem  af  Grosserer- 
societetets Komité  (1857 — 74)  og  af  Sø-  og  Handelsretten  (1873 — 74). 
Han  var  en  Tid  Medlem  af  Direktionen  for  Kjøbenhavns  private 
Laanebank,  ligesom  han  deltog  i  Bestyrelsen  af  flere  Aktieselskaber. 
Paa  forskjellig  Maade  viste  han  Interesse  for  den  jødiske  Menighed 

i  Kjøbenfaavn,  som  han  tilhørte.     185 1  ægtede  han  Sophie  Meyer, 
Datter  af  Grosserer  Abraham  M.     Han  døde  5.  Juni  1874. 

niustr.  Tid.  XV,  420.  E.  Meyer. 

Hald,  Jacob  Christian,  1798 — 1868,  Sekretær  i  Landhushold- 
ningsselskabet, fødtes  10.  Febr.  1798  i  Kjøbenhavn,  hvor  Faderen, 
Peter  H.,  var  Vinkyper  og  Skriver  i  den  kgl.  Vinkjælder;  Moderen 
hed  Birgitte  f.  Gørlt.  1814  tog  han  dansk -juridisk  Examen,  181 7 
ansattes  han  i  et  Kontor  under  Finanserne,  hvor  han  1819  blev 
Kopist,  1830  Fuldmægtig  og  tog  Afsked  1860.  Hans  Hovedvirk- 
somhed faldt  dog  ikke  i  Regeringskontoret,  men  i  det  kongl.  Land- 
husholdningsselskab 18 18  fik  Collin  ham  ansat  som  Assistent  ved 
Selskabet,  han  blev  Fuldmægtig  1822  og  Sekretær  1826.  H.  om- 
fattede Selskabets  Virksomhed  med  stor  Interesse  og  besørgede  dets 
Forretninger  punktlig  og  samvittighedsfuldt.  —  I  en  lang  Aarrække 
var  H.  knyttet  til  Landbrugslitteraturen.  Af  Amterne  har  han  be- 
skrevet Randers  Amt  (1827)  og  Ringkjøbing  Amt  (1833),  bistaaet 
henholdsvis  af  C.  Dalgas  (IV,  155)  og  S.  Fjelstrup  (V,  185).  Hans 
største  litterære  Virksomhed  var  dog  en  Redaktørs :  1828  overtog  han 
Redaktionen  af  «Nye  landøkonomiske  Tidender*,  183 1  forandredes 
Navnet  til  « Tidsskrift  for  Landøkonomi*,  af  hvilket  H.  var  Ene- 
udgiver indtil  1853.  Det  var  da  efterhaanden  blevet  klart,  at  Tids- 
skriftets Redaktion  trængte  til  yngre  og  faglige  Kræfter  —  H.  havde 
aldrig  nydt  hverken  landøkonomisk  eller  naturvidenskabelig  Uddan- 
nelse — ,  og  B.  S.  Jørgensen  blev  da  Medudgiver  af  Tidsskriftet; 
14  Aar  senere  traadte  J.  C.  la  Cour  (IV,  92)  i  Jørgensens  Sted.  — 
2.  Nov.  183 1  ægtede  H.  Emilie  Beate  Jacobsen  (f.  1804  f  1847), 
Datter  af  Klædekræmmer  Nic.  J.  i  Kjøbenhavn.  Han  døde  som 
Justitsraad  27.  Maj  1868. 

Tidsskr.  f.  Landøk.  4.  R.  II.  Ugeskr.  f.  Landmænd  I  (1868).  Galschiøt, 
Landbrug  og  Landmænd  i  Danm.     Erslew,  Forf.  Lex.  ff,  HerUL 

Hald,  Peter  Tetens,  1802 — 64,  Præst,  var  Søn  af  Sognepræst 
Søren  H.  i  Oddense  og  Otting  i  Salling  og  Jacobine  f.  Hjorth. 
Han  blev  født  9.  Marts  1802  og  tilbragte  den  første  Barndomstid  i 
Hjemmet;  men  da  hans  Fader  døde  allerede  1809,  tog  Provst  Ben- 
dix i  Vestervig  sig  af  den  opvakte  Dreng,  og  efter  at  være  under- 
vist af  Provstens  Kapellan  kom  han  1819  i  Aalborg  Skole.  182 1 
blev  han  dimitteret  der  fra,  og  som  Student  valgte  han  det  theolo- 
giske  Studium.  Da  Kirkekampen  udbrød  1825,  skrev  han  under 
Psevdonyinet  « Peder  Søfrensøn»  et  lille  Skrift,  i  hvilket  han  søgte 

at  vise  Modsigelsen  mellem  Grundtvigs  tidligere  Kamp  for  det 
lutherske  og  Standpunktet  i  €  Kirkens  Gjenmæle»  (ovfr.  S.  238),  og 
han  kaldte  Grundtvigs  nye  Stade  «Kryptokatholicisme».  Næste  Aar 
underkastede  han  sig  den  theologiske  Embedsexamen,  og  da  han 
kort  efter  havde  faaet  Plads  paa  Borchs  Kollegium,  fortsatte  han 
med  Iver  Studierne.  1828  vandt  han  den  theologiske  Licentiatgrad 
for  en  exegetisk  Afhandling,  og  derpaa  holdt  han  i  5  Halvaar  Fore- 
læsninger over  Kirkehistorie,  Apologetik  og  naturlig  Theologi.  I 
denne  Tid  udarbejdede  han  ogsaa,  væsentlig  paa  Grundlag  af 
Neanders  og  Gieselers  kirkehistoriske  Haandbøger,  en  synoptisk 
Udsigt  over  Kirkens  Historie  til  858  i  Tabelform  (1830 — 32),  som 
ikke  uden  Gnmd  blev  skarpt  kritiseret  af  S.  C.  W.  Bindesbøll.  1 
Begyndelsen  af  1833  blev  han  udnævnt  til  resid.  Kapellan  for  Budolphi 
Menighed  i  Aalborg,  men  kort  efter  denne  Udnævnelse  deltog  han 
i  den  Konkurrence  om  en  ledig  Plads  i  Fakultetet,  i  hvilken  hans 
Studiefælle  og  bedste  akademiske  Ven,  C.  T.  Engelstoft,  blev  Sejer- 
herre  (IV,  524  og  V,  115).  Baade  H.  og  den  anden  overvundne 
Medbejler  til  Professorposten,  F.  Fenger,  bleve  imidlertid  anbefalede 
til  Kongen  med  «en  særdeles  Ros»,  og  denne  Anbefaling  havde  til 
Følge,  at  H.  allerede  i  Juni  1833,  uden  Ansøgning,  blev  udnævnt  til 
Sognepræst  for  Frue  Menighed  i  Aalborg  og  Annexet  Nørre  Tranders. 
Ved  Reformationsfesten  1836  erhvervede  han  den  theologiske  Doktor- 
grad for  en  kirkehistorisk  Afhandling  om  Carl  den  stores  «Gave» 
(til  den  romerske  Stol),  og  1837  blev  han  kaldet  til  Sognepræst  ved 
Budolphi  Kirke,  Stiftsprovst  for  Aalborg  Stift  og  Provst  for  Aalborg 
Provsti  og  Kjær  Herred.  1838  og  1840  deltog  han  som  kongevalgt 
Medlem  i  de  nørrejyske  Provinsialstænder,  men  da  han  her,  skjønt 
kongevalgt,  optraadte  som  liberal,  og  da  hans  Meddelagtighed  i 
Forfatterskabet  til  den  saakaldte  « Stændervise »  (Sang  om  Stænder- 
forsamlingen i  Viborg,  udg.  af  Jens  Thamsen,  optrykt  Aalborg 
1863)  vakte  en  Del  Forargelse,  gik  han  glip  af  den  Bispestol,  til 
hvilken  han  mente  sig  selvskreven.  Heller  ikke  da  den  nye  Tid 
var  brudt  frem,  saa  han  sit  Ønske  opfyldt;  den  lærde  og  begavede 
Mand  med  de  fortrinlige  Talegaver  maatte  vel  ogsaa  siges  at  være 
mere  paa  sin  Plads  i  en  Selskabssal  end  i  en  Kirke.  1856  blev 
han  forflyttet  til  Kjeldby  paa  Møen,  og  der  døde  han  31.  Okt.  1864. 
19.  April  1833  havde  han  ægtet  sit  Søskendebarn  Marie  Regine 
Kirstine  Hald  (f  1868),  Datter  af  Vinkyper  Peter  H. 

Erslew,  Forf.  Lex.  Universitetsprogrammer  ved  Bryllupsfesten  1828  og 
Jubelfesten  1836.  Wiberg,  Alm.  Præstehist.  II,  76.  F.  Nielsen,  Minder,  Aal- 
borg 1881,  S.  63  f.  Fr,  Nielsen. 

Hålfdånarson,  Helgi,  f.  1826,  Theolog,  Salmedigter.  Født 
19.  Avg.  1826  i  det  nordlige  Island  paa  Gaarden  Riigstadir  (Øfjord 
S3^sel),  som  Faderen,  den  senere  Provst  Halfdan  Einarsson,  der 
først  1830  begyndte  sin  gejstlige  Virksomhed,  drev  som  Landmand; 
Moderen  var  en  Præstedatter,  Ålfheiflur  J6nsdatter.  H.  H.,  der 
dimitteredes  fra  Reykjavik  Latinskole  1848,  underkastede  sig  1854 
theol.  Embedsexamen  ved  Kjøbenhavns  Universitet.  1855  ordineredes 
han  til  Præst,  men  ansattes  efter  en  i2aarig  præstelig  Virksomhed 
1867  som  1.  Docent  ved  Præsteskolen  i  Reykjavik.  Ved  denne 
Dannelsesanstalt  for  vordende  gejstlige  har  han  derefter  virket,  fra 
1885  som  Lector  theologiæ,  d.  v.  s.  Forstander.  Uden  at  tage  nogen 
fremragende  Del  i  det  politiske  Liv  har  H.  H.  haft  Sæde  paa  Al- 
tinget i  Aarene  1^3  og  1869 — 73  og  sluttede  sig  der  til  det  kon- 
servative Mindretal,  men  hindredes  ved  tiltagende  Tunghørighed  i 
fortsat  Virksomhed  af  denne  Art.  1855  ægtede  han  Th6rhildur, 
Datter  af  Provst  T6mas  Sæmundsson. 

H.  H.  er  Forfatter  til  en  meget  benyttet  Lærebog  til  Brug  ved 
Religionsundervisningen,  «Kristilegur  bamalærd6mur»,  der  siden  sin 
Fremkomst  (1877)  har  fortrængt  de  tidligere  benyttede  Oversættelser 
af  Balles  Lærebog  og  Balslevs  Katekismus  og  stadig  udkommer  i 
nye  Oplag.  Ogsaa  som  Salmedigter  nyder  han  Anseelse  og  har 
paa  dette  Omraade  Fortjeneste  ikke  blot  ved  sin  originale  Digtning, 
men  tillige  som  frugtbar  og  heldig  Bearbejder  af  fremmede  Salmer. 
Allerede  1873  udgav  han  en  saadan  Samling  («Sålmar  utlagdir  tir 
^msmn  målum»),  indeholdende  i  alt  75  ældre  og  yngre,  fra  for- 
skjellige  Sprog  overførte  Salmer.  Ja,  i  den  1886  første  Gang  ud- 
komne nye  Salmebog  (<Sålmab6k  til  kirkju-  og  heimas5ngs»,  der  var 
Frugten  af  en  1878  med  ham  som  Formand  nedsat  Konmiission) 
skyldes  af  Salmebogens  650  Salmer  211  ham,  deriblandt  66  originale. 
Foruden  ved  flere  mindre  Skrifter  at  fremme  kristelig  Oplysning  har 
han  end  videre  1883  paabegyndt  OfFentliggjørelsen  af  en  almindelig 
Kirkehistorie  (<Almenn  kirkjusaga*),  hvoraf  hidtil  2  Hæfter  ere  ud- 
komne. Som  Theolog  tilhører  H.  H.  nærmest  den  højkirkelige 
Retning. 

Elvius,  Danmarks  Præstehist  1869—84  S.  647.  J5>.  Kaalund, 

Hall,  Carl  Christian,  181 2 — 88,  Statsmand,  Jurist,  var  Søn  af 
én  i  sin  Tid  anset  kjøbenhavnsk  Haandværker,  Oberstlieutenant 
i  Borgervæbningen  Mads  Christensen  H.,  der  stammede  fra  jjrske 
Bønderfolk  i  Randersegnen,  og  dennes  anden  Hustru,  Anna  Helene 

f.  Lykke.  Han  blev  født  paa  Christianshavn  25.  Febr.  1812.  I  sin 
Barndom  var  han  svagelig  og  sen  i  sin  Udvikling,  saa  at  han  var 
fyldt  7  Aar,  førend  han  kunde  begynde  nogen  Undervisning,  men 
fra  den  Tid  styrkedes  hans  Helbred,  og  med  Legemets  Kraft  voxede 
ogsaa  de  aandelige  Evner.  Den  jævnt  velhavende  Fader,  som  alt 
havde  sat  den  ældste  Søn,  den  senere  Provst  P.  E.  H.,  til  Stu* 
deringerne,  sendte,  næsten  med  en  Undskyldning  og  med  en 
beskeden  Bøn  om  Adgang,  ogsaa  den  yngste  til  Borgerdydskolen 
paa  Christianshavn,  den  Gang  styret  af  den  dygtige  Skolemand 
N.  B.  Krarup.  Det  Hold,  med  hvilket  H.  kom  ind  i  Skolen,  og 
som  fulgtes  ad  gjennem  alle  dens  Klasser,  var  mere  end  almindelig 
flinkt;  det  omfattede  bl.  a.  C.  E.  Fenger,  Lægen  Andreas  Buntzen, 
Vilh.  Birkedal,  Victor  Bloch,  og  i  denne  begavede  Kreds  kappedes 
H.  med  Fenger  om  Pladsen  som  Klassens  Dux.  Ved  Dimissionen 
(1829)  til  Universitetet,  hvor  H.  tog  baade  i.  og  2.  Examen  med 
Udmærkelse,  medgav  Krarup  ham  et  Testimonium,  som  viser,  hvor 
tidlig  H.  var  præget  af  de  Aandens  Egenskaber,  der  gave  ham  det 
ejendommelige  Stempel  i  al  hans  Virksomhed;  det  slutter  med  de 
Ord:  «Qvæ  facile  didicit,  ea  tenax  memoria  fideliter  conservat,  ea 
judidum  qvid  in  qvaqve  re  præcipuum  sit  celeriter  perspiciens  apte 
digerit  subtiliterqve  examinat,  ea  sensus  veri  pulchriqve  et  plane  et 
acute  et  eleganter  exponit.»  Ved  Universitetet  udvidedes  Venne^ 
kredsen  yderligere:  Martin  og  Frederik  Hammerich,  Monrad,  F.  M. 
Knuth,  Georg  Aagaard,  Fred.  Barfod  o.  fl.,  og  disse  Forbindelser, 
der  kom  til  at  gribe  dybt  ind  i  de  enkeltes  Liv,  bevaredes  trofast 
gjennem  alle  Tidens  Omskiftelser.  H.  og  Knuth  bleve  juridiske 
Kandidater  paa  samme  Dag  i  Okt.  1833  og  ftilgtes  næste  Aar  ad 
paa  en  Udenlandsrejse  ril  Tyskland,  Schweits,  Italien  og  Frankrig, 
Ved  Hjemkomsten  tiltraadte  Knuth  sit  Lensgrevskab,  som  han  ikke 
uden  store  Betænkeligheder  havde  overtaget,  medens  H.  fandt  sit 
Erhverv  som  meget  søgt  juridisk  Manuduktør  og  samtidig  indtraadte 
som  Volontær  i  Kancelliets  Skifterevision.  I  1837  blev  han  Avditør 
i  Hæren  og  indgik  da  (i.  Dec.)  sit  Ægteskab  med  Augusta  Marie 
Frederikke  Brøndsted  (f.  24.  Juni  1816),  Datter  af  Filologen  og  Kunst- 
historikeren Peter  Oluf  B.  Hun  var  som  Barn,  kort  efter  Moderens 
Død,  sammen  med  sin  Broder  og  en  yngre  Søster  kommen  i  Huset 
hos  Assessor  Aagaard  paa  Iselinge,  hvor  hun  opdroges  som  Datter; 
tidlig  skjænkede  hun  H.  Fortrinnet  blandt  de  begavede  unge  Mænd, 
hun  lærte  at  kjende;  hun  var  kjøn  og  vindende,  ftdd  af  Liv  og 
Interesse  for  alle  aandelige  Ting,   Msk  og  luniddelbar  uden  endnu 

den  Gang  at  have  udviklet  sig  til  den  originale  Skikkelse,  som 
hvilken  hun  nu  væsentlig  erindres.  Gjennem  Faderen  var  hun 
bleven  bragt  i  en  vis  Forbindelse  med  Christian  VIII,  og  denne 
følte  sig  snart  ogsaa  meget  tildragen  af  hendes  Mand,  som  i  1839 
var  bleven  Avditør  ved  Prinsens  Regiment  og  i  Kroningsaaret  1840 
havde  taget  den  juridiske  Licentiatgrad.  Kongen  viste  sit  naadige 
Sindelag  ved  at  tilbyde  H.  Kammerjunkertitelen  og  ved  ikke  at 
tage  hans  Afslag  ilde  op.  H.  blev  Brigadeavditør  1842,  Overavdi- 
tør  1844  og  1847  extraordinær  Docent  i  Romerret  (1851  tit.  Professor). 
Allerede  1840  havde  han,  da  Lægen  Dr.  Trier  havde  erklæret  et 
Landophold  for  nødvendigt  til  Hustruens  Helbredelse  fra  en  længere 
Svækkelse,  men  for  øvrigt  næsten  tilfældig,  kjøbt  Ny  Bakkegaard 
i  Rahbeks  Allé,  som  i  saa  lang  en  Aarrække  skulde  blive  hans 
Hjem,  og  som  Grundejer  var  han  bleven  valgt  ind  i  Frederiksberg- 
Hvidovre  Sogneforstanderskab  (1841 — 54). 

Det  var  ikke  alene  Embedsstillingen  og  det  personlige  Forhold 
til  Christian  VIII,  men  ogsaa  en  naturlig  Utilbøjelighed  til  at  være 
Banebryder  eller  gaa  i  Spidsen  for  nye  Strømninger,  som  afholdt 
H.  fra  aktiv  Deltagelse  i  de  liberale  og  nationale  Bevægelser  før 
1848,  til  hvilke  Kredsen  af  hans  Venner  med  Begejstring  sluttede 
sig,  ja,  som  de  til  Dels  ledede.  Han  deltog  hverken  i  Kasinomøderne 
eller  i  Folketoget  22.  Marts  1848  og  var  ikke  uden  Betænkelighed 
ved  de  Former,  hvorunder  de  nationale  Krav  og  Frihedstrangen 
fremtraadte;  men  fra  det  Øjeblik,  da  Loddet  var  kastet,  fulgte  han 
resolut  og  med  udelt  Sympathi  ind  paa  de  nye  Veje.  Det  var 
Overbevisning,  ikke  personlig  Ærgjerrighed,  som  bevægede  ham 
hertil,  thi  hans  Stilling  og  Anseelse  var  allerede  saaledes,  at  en 
højtstaaende  Mand  udtalte  sin  Forundring  over  hans  Iver  for  en 
fri  Forfatning,  «han  vilde  jo  ogsaa  uden  den  være  sikker  paa  at 
blive  Gehejmestatsminister».  Martsministeriet,  af  hvis  Medlemmer 
dog  Vennen  Monrad  opponerede  imod  ham  som  alt  for  konservativ, 
medens  A.  W.  Moltke  og  Knuth  støttede  hans  Valg,  sendte  ham 
som  kongevalgt  til  Roskilde  Stænder,  som  skulde  afgive  Betænkning 
over  Valgloven  til  den  grundlovgivende  Rigsforsamling,  der  hvilede 
paa  den  almindelige  Valgrets  Princip.  H.  udtalte  for  sit  Vedkom- 
mende, at  han  under  andre  Omstændigheder  ikke  uden  stor  Be- 
kymring vilde  have  set  den  konstitutionelle  Frihed  grundlagt  paa 
en  saa  bred  demokratisk  Basis,  men  at  han  efter  Tidens  vidunder- 
lige Udvikling,  hvor  <Dage  havde  faaet  Betydning  som  Aartier», 
ikke   længere   kunde   fastholde   en  saadan  Betragtning.     Sendt  til 

Rigsforsamlingen  af  Kjøbenhavns  Amts  i.  Kreds  (Frederiksberg  og 
Omegn  samt  Amager),  som  han  vedblev  at  repræsentere  i  Folke- 
tinget lige  til  i88i,  traadte  H.  strax  frem  i  forreste  Række,  ikke 
blot  ved  sin  Deltagelse  i  de  parlamentariske  Debatter,  i  Grundlovs- 
udvalgets  Arbejder  og  som  Ordfører  for  vigtige  Afsnit  af  Grundloven, 
men  tillige  og  maaske  endnu  mere  ved  sin  imponerende  og  dog 
vindende  Personlighed,  ved  sin  ualmindelige  Gave  til  at  mægle 
mellem  Modsætninger  og  ved  sin  Stilling  som  et  Bindeled  mellem 
den  overleverede  Bureaukratisme  og  det  gryende  Demokrati;  den 
fremtrædende  Plads,  som  Const.  Hansen  har  givet  ham  i  sit  saa 
fortrinlig  grupperede  store  Billede  af  den  grundlovgivende  Rigs- 
forsamling, er  i  saa  Henseende  betegnende.  H.  var  lige  langt 
fjæmet  fra  ideologiske  Sværmerier  og  stiv  Doktrinarisme,  han  dømte 
med  stor  Ro,  behersket  Maadehold  og  en  urokkelig  sfind  Sans,  der 
skyede  alle  Yderligheder  og  med  mærkelig  Sikkerhed  opfattede  baade 
Personer  og  Situationer;  han  var  i  Ordets  bedste  Betydning  < Oppor- 
tunists. Han  havde  altid  Sagen  mere  for  Øje  end  Personerne,  og 
dette  gjaldt  ogsaa  for  hans  eget  Vedkommende,  thi  hans  politiske 
Ærgjerrighed  var  ikke  stor,  og  det  Magtbegjær,  som  kan  gribe  saa 
mange  Begavelser  og  drive  dem  til  Extremer  for  atter  at  faa  Styret 
i  deres  Haand,  var  ham  ganske  fremmed.  Naar  hertil  endnu  føjes 
den  Urbanitet,  som  prægede  hans  hele  Optræden,  hans  Lune,  Hu- 
mor og  jævne  Sindsligevægt,  er  det  ikke  saa  besynderligt,  at  han 
vandt  hengivne  Tilhængere  og  til  en  vis  Grad  afvæbnede  Mod- 
standere. Hvor  han  end  færdedes,  i  hvilke  som  helst  Kredse,  blev 
han  altid  det  Centrum,  om  hvilket  alt  samlede  sig,  og  bestandig 
tydeligere  traadte  han  frem  i  forreste  Række  som  en  af  vort  offent- 
lige Livs  betydeligste  Personligheder. 

Ubetinget  tilfreds  med  Juni -Grundloven  var  han  ikke,  han 
forudsaa  tvært  imod  tidlig  Nødvendigheden  af  visse  Forandringer, 
og  det  ikke  blot  af  Hensyn  til  Forbindelsen  med  Monarkiets  øvrige 
Dele.  Foreløbig  gjaldt  det  imidlertid  om  at  benytte  den  givne 
Forfatning  paa  den  for  Folk  og  Land  tjenligste  Maade  og  om  at 
samle  de  i  bedste  Forstand  konservative  Kræfter  til  fælles  Arbejde 
og  fælles  Modstand.  H.  saa  med  Beklagelse  Aristokratiet  og  Gods- 
ejerstanden stille  sig  surmulende,  til  Dels  fronderende,  lige  over  for 
Frihedsrørelseme  og  gjorde  sit,  men  forgjæves,  for  strax  fra  Begyn- 
delsen at  drage  dem  med  ind  i  Arbejdet;  da  det  ikke  lykkedes, 
søgte  han  i  alt  Fald  at  samle  og  organisere  den  store  dannede 
Middelstand.    « Femte  Juni  Foreningen »,  hvis  Program  var  Fremskridt 

Og  Reform  i  Grundlovens  Aand,  men  tillige  Modstand  imod  Bonde- 
vennernes ensidige  Demokratisme  og  Partityranni,  udøvede  en  væ- 
sentlig Indflydelse  paa  Valgene  i  1852  og  var  i  Virkeligheden  den 
første  samlede  Organisation  af  det  national-liberale  Parti,  og  som 
Foreningens  Formand  var  H.  tillige  Partiets  naturlige  Fører.  Selv 
sad  han  sikkert  i  sin  Valgkreds,  skjønt  det  ikke  manglede  ham 
paa  Modkandidater,  og  skjønt  han,  som  han  selv  udtrykte  sig,  ud- 
øvede en  beklagelig  Tiltrækningskraft  paa  alle  Slags  politiske  Kari- 
katurer, der  stundum  gjorde  Valghandlingen  til  farceagtige  Løjer; 
af  alvorligere  Modstandere  kan  egentlig  kun  nævnes  Professor  Peder 
Hjort,  der  i  de  stærkt  bevægede  Aar  1852 — 54  var  en  af  det  hel- 
statlige Ministeriums  ivrigste  Penneførere  og  gjorde  et  mislykket 
Forsøg  paa  at  fortrænge  H.  fra  Kredsen.  Som  Regel  hørte  disse 
Valghandlinger  paa  Frederiksberg  til  de  interessanteste  i  Landet,  da 
H.  gjæme  ved  dem  tog  Anledning  til  udførlige  politiske  Rede- 
gjørelser  for  Vælgerne,  til  hvis  store  Flertal  han  stod  i  et  ual- 
mindelig sympathetisk  Forhold.  Det  var  mindre  den  indre  Lovgiv- 
ning end  det  nationale  Spørgsmaal  og  Forholdet  mellem  Monarkiets 
forskjellige  Dele,  som  i  hine  Aar  var  afgjørende  for  det  politiske 
og  parlamentariske  Liv.  H.  var  af  Stemning  og  Overbevisning 
«ejderdansk»,  han  saa  i  den  inderligst  mulige  Forbindelse  mellem 
Kongeriget  og  Sønderjylland,  frigjorte  for  Paavirkningen  fra  de 
tyske  Forbundslande,  Betingelsen  for  Danmarks  Selvstændighed  som 
Stat  og  for  Folkets  nationale  Udvikling;  men  han  var  ikke  af  dem, 
som  troede,  at  dette  Maal  kimde  trodses  igjennem  efter  vor  egen 
Vilje,  han  var  tvært  imod  fuldt  tilbøjelig  —  efter  adskilliges  Mening 
endog  alt  for  tilbøjelig  —  til  at  tage  Hensyn  til  de  givne  Forhold, 
de  tyske  Stormagters  og  Forbundsdagens  Politik,  de  evropæiske 
Stormagters  Stilling.  I  Notabelforsamlingen  185 1  deltog  han,  men 
uden  synderlig  Tro  til  dens  Nytte;  med  Bekymring  og  Misbilligelse 
fulgte  han  Grev  Sponnecks  Rejse  til  de  tyske  Hoffer  og  den  Note- 
vexel,  som  siden  sammenfattedes  under  Navnet  « Aftalerne  fra  185 1 
— 52 »,  men  det  laa  ikke  for  ham  at  træde  i  skarp  Opposition  til 
nogen  Regering,  og  hvor  meget  han  end  beklagede  Kundgjørelsen 
af  28.  Jan.  1852,  var  han  blandt  de  første  til  at  bøje  sig  for  den 
som  en  Kjendsgjerning,  som  det  Grundlag,  paa  hvilket  fra  nu  af 
enhver  dansk  Politik  maatte  bygges.  I  Arvesagen  og  Toldsagen, 
der  spillede  Hovedrollen  i  1852 — 53,  stod  han  vel  ikke  paa  Re- 
geringens Side,  men  var  dog  ingenlunde  med  i  den  skarpe  Oppo- 
sition imod  den.    Først  da  Kampen  mere  og  mere  antog  Karakteren 

af  reaktionære  Angreb  paa  Friheden  og  hel  Fornægtelse  af  de  na- 
tionale Krav,  og  da  Ministeriet  Ørsted  i  1853 — 54  stillede  den  ab- 
solutistiske Helstat  som  Program,   blev  H.  tvungen  ind  i  en  prin- 
cipiel Opposition,    som    han    dog    førte    med  Maadehold  og  i  de 
hensynsfuldeste  Former.    Ministeriet  begik  en  kolossal  Fejl,  da  det 
i  April  1854  afskedigede  H.  fra  Embedet  som  konstit.  Generalavditør, 
hvortil  han  var  bleven  udnævnt  i  185 1  i  Steden  for  A.  W.  Scheel; 
dette   Overgreb    slog    endnu   stærkere  ned  og  vakte  endnu  større 
Harme  end  den  samtidige  Afskedigelse  af  Monrad  og  Andræ.    End 
ikke  denne  grove  Fornærmelse  og  Forurettelse  bragte  dog  H.  ud  af 
den   besindige  Ro,    som   var  hans  fremherskende  Egenskab,    hans 
Optræden  vedblev    at  være    den    samme    som  før,    ogsaa  efter  at 
Ministeriet  ved  det  aabne  Brev  af  26.  Juli  1854  havde  saa  at  sige 
oktroieret   sin  Helstat.     Efter  Afskedigelsen   foretog    han    sammen 
med  Andræ  en  Rekreationsrejse  til  Tyskland,  Frankrig  og  Schweits; 
i  Pinneberg  kom  den  daværende  Landdrost  Scheele  hen  til  deres 
Vogn  for  at  hilse  paa  dem  og  bad  dem  gjøre  et  Besøg  hos  ham 
paa  Hjemrejsen;    det  skete,   og  her  blev  da  Grunden  lagt  til  det, 
som  senere  udviklede  sig,    om   der  end  ikke   da  blev  truffet  eller 
kunde   træffes  formelige  Aftaler.     Da  Rigsdagen  sammentraadte  i 
Okt  1854,    indbragte  H.  en  Mistillidsadresse  imod   Ministeriet,    af- 
dæmpet i  sin  Form,  men  meget  bestemt  i  sit  Indhold,  og  hvilende 
paa  den  Hovedsætning,  som  ogsaa  dannede  Themaet  for  H.s  Tale, 
at  hvis  det  danske  Folk  skulde  kunne  finde  sig  i  Helstaten,  maatte 
denne  være  konstitutionel:    «Er  en  konstitutionel  Helstat  en  Umu- 
lighed, saa  er  selve  Helstaten  en  Umulighed !»    Adressen  vedtoges 
af  Folketinget  med   alle   Stemmer  imod  én  (Grundtvig,    som  vilde 
have  en  kraftigere  Udtalelse),    tiltraadtes  enstemmig  af  Landstinget 
og  overbragtes  Frederik  VII  paa  Frederiksborg  Slot,  men  blev  yderst 
unaadig   modtagen,    og  Svaret    blev  det  aabne  Brev  af  20.  Okt., 
som    opløste    Folketinget   og   i    de    skarpeste    Udtryk   —   Kongen 
havde  endda  ikke  fimdet  dem  skarpe  nok  —  appellerede  fra  det 
til  «Folkets  Kjæme»;    Valgene   bleve  imidlertid    det  ftildstændigste 
Nederlag  for  Regeringen,  3.  Dec.  1854  forlangte  Kongen  da  Mini- 
strenes  Demission,    og  faa  Dage   efter  (12.  Dec.)   dannedes  under 
P.  G.  Bang  som   Premierminister   en   Regering,    i  hvilken  Scheele 
var  Udenrigs-,   Andræ  Finans-  og  H.  Kultusminister.     Denne  hans 
første  Ministerperiode    omfattede  9  Aar;    i   Maj  1857    overtog  han 
Konseilspræsidiet  efter  Andræ,    som  1856  havde  succederet  P.  G. 
Bang,  i  Juli  1858  blev  han  midlertidig  Udenrigsminister  efter  Admiral 

Michelsen,  som  1857  havde  afløst  Scheele,  og  efter  at  han  i  Maj  1859 
havde  optaget  Fenger  og  Monrad  i  Regeringen,  opgav  han  defini- 
tivt Kultusministeriet  for  kun  at  beholde  Konseilspræsidiet  og  den 
udenrigske  PortefeuiUe.  Disse  Poster,  fra  1861  i  Forbindelse  med 
det  holstenske  Ministerium,  bevarede  han  —  med  ikkun  2  Maaneders 
Afbrydelse  fra  2.  Dec.  1859  til  8.  Febr.  1860,  da  det  Rotwittske 
Ministerium  opløstes  ved  sin  Chefs  pludselige  Død  —  indtil  efter 
Frederik  VII's  Død,  og  disse  9  Aar  kunne  med  Føje  betegnes  som 
det  Hallske  Ministeriums  Periode. 

Programmet:  den  konstitutionelle  Helstat,  var  i  og  for  sig 
vanskeligt  nok  i  et  Monarki,  der  omfattede  to  Nationaliteter,  og  af 
hvilke  væsentlige  Dele  tillige  henhørte  under  en  fremmed  og  fjendtlig 
Mjmdighed-  Det  —  ligesom  overhovedet  enhver  Helstatsordning, 
der  ikke  opgav  hele  Kongerigets  og  den  danske  Nationalitets  Ret  — 
blev  lunuligt,  efter  at  de  uklare  « Aftaler*  fra  185 1 — 52  havde  bundet 
Regeringens  Hænder  og  aabnet  Døren  for  idelig  fremmed  Indblan- 
^ng,  og  efter  at  Carl  Moltke  af  Antipathi  imod  moderne  Konstitu- 
tionalisme  havde  oktroieret  Slesvig  en  Forfatning,  næsten  identisk 
med  den  for  Holsten  og  med  en  Sammensætning  af  Stænderne, 
som  uundgaaelig  maatte  føre  til,  at  der  paa  ethvert  Spørgsmaal  til 
Slesvigs  Repræsentation  blev  givet  et  slesvig-holstensk  Svar.  Forsøget 
paa  den  konstitutionelle  Helstat  maatte  imidlertid  gjøres,  og  det  skete 
ved  Forfatningen  af  2.  Okt.  1855.  Denne  Forfatning,  der  i  sin  Form 
og  sine  Enkeltheder  sikkert  mere  skyldtes  Andræ  end  H.,  og  som 
snarere  gjør  Indtrykket  af  en  sindrig  Løsning  af  et  vanskeligt  Problem 
end  af  et  paa  det  praktiske  Liv  beregnet  Maskineri,  var  nær  ved 
at  koste  Ministeriet  hele  dets  Popularitet  og  havde  en  yderst  be- 
sværlig Fødsel.  Det  lykkedes  imidlertid  at  samle  Repræsentanter 
for  alle  Monarkiets  Dele  i  det  fælles  Rigsraad,  men  allerede  i  den 
første  Samling  (1856)  fremsatte  de  11  siesvig -holstenske  Rigsraader 
med  Blome-Heiligenstedten  som  Leder  og  Carl  Scheel-Plessen  som 
Ordfører  deres  Protest  imod  Forfatningens  Lovlighed  —  en  Protest, 
som  ikke  blev  mindre  farlig,  fordi  dens  Berettigelse  med  glimrende 
Dygtighed  blev  modbevist  i  Debatten  — ,  og  samtidig  fremkom 
Preussen  og  Østerrig  med  deres  Indsigelser,  som  saaledes  aabnede 
de  diplomatiske  Noters  Syvaarskrig.  Pariser-Freden  i  Foraaret  1856 
havde  paa  dette  Tidspunkt  afsluttet  Krimkrigen,  og  nye  Grup- 
peringer af  Magterne  forberedtes;  Preussen  havde  vel  faaet  Adgang 
til  Pariser-Kongressen,  men  havde  der  spillet  en  kummerlig  Rolle, 
og  Bismarck,  der  allerede  som  Gesandt  ved  Forbundsdagen  i  Frank- 

fiirt  udøvede  en  betydelig  Indflydelse,  udviklede  for  sin  Regering, 
at  det  for  Preussen  gjaldt  om  at  samle  alle  sine  Kræfter,  indtil  det 
Øjeblik  kom,  da  Forbundet  ramlede  sammen,  men  foreløbig  hævde 
sin  ledende  Stilling  i  Tyskland  og  stille  Østerrig  i  Skygge  ved  at 
tage  sig  af  det  populære  siesvig- holstenske  Spørgsmaal,  beskylde 
den  danske  Regering  for  Brud  paa  givne  Løfter  og  ved  Pressens 
Hjælp  gjøre  Spørgsmaalet  saa  brændende,  at  det  maatte  tvinges 
frem  til  en  Løsning.  Dette  Raad,  som  giver  Nøglen  til  hele  Preus- 
sens Optræden  lige  over  for  Danmark,  blev  fulgt,  og  ikke  blot  hele 
den  tyske  Presse  af  alle  Afskygninger,  men  ogsaa  Slesvig-Holstenerne 
i  Rigsraadet  og  Stænderforsamlingerne  i  Flensborg  og  Itzeho  bleve 
sendte  i  Ilden  med  den  Parole  at  gjøre  alt  for  at  forhindre  den 
Helstatsordning,  som  de  tyske  Stormagter  samtidig  officielt  krævede 
gjennemført. 

Den  danske  Regerings  Stilling  var  saaledes  overordentlig  van- 
skelig, navnlig  da  det  øvrige  Evropa  dels  under  Paaskud  af  Spørgs- 
maalets  Uforstaaelighed  viste  sig  ligegyldigt,  dels  fandt  bedre  Reg- 
ning ved  at  bejle  til  Preussens  opgaaende  Sol  end  ved  at  beskytte 
en  lille  Stat  imod  Vold  og  Uret.  H.,  der  mere  og  mere  i  sig 
personificerede  hele  Ministeriet,  maatte  gjøre  Front  til  alle  Sider: 
imod  den  demokratiske  Mistænksomhed  og  den  ejderdanske  Utaal- 
modighed  i  Kongeriget;  imod  Selvstændighedstendenserne  i  det 
danske  Slesvig;  imod  Stænderne  i  Itzeho  og  Flensborg,  som  hver 
paa  sin  Vis  ved  Protester  og  passiv  Modstand  søgte  at  sprænge 
Helstaten;  imod  Preussen  og  Østerrig,  som  kappedes  om  at  vinde 
tysk  Folkegunst  ved  at  antage  sig  «den  forladte  Broderstamme»; 
imod  Forbundsdagen  med  dens  langsomme  og  formalistiske  Proce- 
dure; imod  de  saakaldte  venskabelige  Magter,  som  fandt  det  be- 
kvemmest at  anvende  deres  Tryk  imod  den  svageste  Part.  Det  var 
end  ikke  altid,  at  han  var  sikker  paa  at  have  Ryggen  fri  ved  fuld 
Sympathi  fra  den  lunefulde  og  uberegnelige  Konges  Side.  Som  H. 
selv  har  udtalt  ved  en  Fest,  der  gaves  for  ham  efter  25  Aars  Rigs- 
dagsvirksomhed,  var  det  i  disse  Aar  hans  Politik  paa  den  ene  Side 
at  hævde  den  statsretlige  Position  lige  over  for  Forbundets  og 
Preussen-Østerrigs  Overgreb,  paa  den  anden  Side  ad  praktisk  Vej 
at  godtgjore,  i  alt  Fald  for  det  Evropa,  paa  hvis  Bistand  i  sidste 
Øjeblik  der  maatte  haabes,  at  Tysklands  Fordringer  vare  umulige, 
og  derfor  Skridt  for  Skridt  at  lade  sig  trænge  tilbage  fra  den  kon- 
stitutionelle Helstat,  indtil  der,  ikke  ved  noget  dansk  Magtsprog, 
men    netop  ved  Opfyldelsen    af  vore  Modstanderes  Forlangender, 

var  i  dens  Sted  traadt  et  konstitutionelt  Danmark  til  Ejderen,  som 
da  kunde  forhandle  med  Holsten  om  en  personel  eller  reel  Union. 
Med  andre  Ord:  H.s  Politik  var,  trods  de  i  1851 — 52  skabte  Van- 
skeligheder, fremdeles  Gjennemførelsen  af  «den  store  Konge-  og 
Folketanke»  fra  1848.  I  dette  Lys  maa  man  se  baade  Proceduren 
i  Frankfurt,  Notevexelen  med  Berlin  og  Wien,  Henvendelserne  til 
de  venskabelige  Magter  og  de  forskjellige  Skridt,  som  successive, 
givende  efter  for  Forbundsdagens  Forlangender,  udskøde  Holsten  og 
Lauenborg  af  Forfatningsfællesskabet,  medens  Kongeriget  og  Slesvig 
bleve  tilbage.  H.  var  fuldkomment  paa  det  rene  med,  at  naar  Af- 
gjørelsens  Øjeblik  kom,  vilde  det  være  reale  Forhold  og  ikke  de 
statsretlige  Deduktioner,  hvorpaa  det  kom  an ;  men  den  hele  Proce- 
dure gjennem  diplomatiske  Skriftstykker  var  nu  en  Gang  et  uund- 
gaaeligt  Stadium,  det  var  af  største  Vigtighed  for  Danmark,  at  dets 
Sag  under  denne  Debat  ikke  led  nogen  Skade,  og  der  skyldes  H.s 
Ministerium  Anerkjendelse  for  den  store,  selv  af  vore  tyske  Mod- 
standere indrømmede.  Dygtighed,  hvormed  den  førtes. 

Det  var  en  langsom  og  møjsommelig  Proces,  og  det  er  muligt, 
at  den  var  for  langsom,  for  forsigtig  og  ængstelig,  at  en  noget 
kraftigere  Optræden  vilde  have  været  heldigere  og  kunde  have 
hidført  Krisen  i  et  for  Danmark  gunstigere  Øjeblik;  en  Kjends- 
gjeming  er  det  imidlertid,  at  en  senere  Tidsalder  snarere  har  været 
tilbøjelig  til  at  anklage  H.s  Ministerium  for  den  modsatte  Fejl.  Om 
det  Maal,  hvortil  der  skulde  styres,  var  der  i  alt  Fald  ingen  Tvivl 
eller  Usikkerhed.  Efter  at  en  fra  137  Rigsdagsmænd  udgaaet,  af 
71000  Mænd  tiltraadt  Adresse  til  Regeringen  i  Maj  1861  havde 
hævdet  « Danmarks  Ret  til  Slesvig  og  Danskhedens  Ret  i  Slesvigs 
og  udtalt,  at  Nationen  var  «rede  til  ethvert  Offer»  for  at  hævde 
denne,  blev  Orla  Lrehmanns  Optagelse  i  Ministeriet  i  Sept.  1861  en 
Markering  af,  at  der  nu  skulde  anlægges  en  mere  lige  Kurs.  Et 
kritisk  Øjeblik  indtraadte  i  Efteraaret  1862,  da  Bismarck  kaldtes  til 
preussisk  Udenrigsminister,  og  da  paa  selv  samme  Dag  (24.  Sept.) 
Lord  Russell  i  en  Depeche  fra  Gotha  helt  opgav  det  tidligere 
engelske  Standpunkt  i  Sagen  og  i  sin  Uvidenhed  om  Kjæmepunktet 
ubeWdst  arbejdede  Danmarks  Fjender  lige  i  Hænderne.  Til  Gjen- 
gjæld  optraadte  Sverige-Norge  paa  en  Maade,  som  gav  al  Udsigt  til 
en  aktiv  Understøttelse,  hvis  det  skulde  komme  til  Krig,  og  derved 
til  en  almindelig  evropæisk  Intervention.  Aaret  1863  gav  i  alt  Fald 
gode  Varsler  i  denne  Henseende;  i  Marts  var  Prinsesse  Alexandra 
draget  her  fra  som  den  britiske  Tronfølgers  Brud;  ved  Formælings- 

festen    blev  Prins  Vilhelm    udpeget   som   Kandidat   til   den   ledige 
Trone  i  Grækenland,  og  H.  bidrog  sit  til,  at  Valget  blev  modtaget. 
Hele  Sommeren  igjennem  førtes  der  —  dels  gjennem  Gesandten  Grev 
Henning  Hamilton,  dels  direkte  med  Kong  Carl  XV  og  Udenrigs- 
minister Grev  Manderstrøm  —  Forhandlinger,  som  syntes  at  stille  en 
svensk-norsk  Alliance  i  nær  og  sikker  Udsigt.     Det  var  da  ogsaa 
med   Sverige-Norges  Bifald,    i  Grunden   efter  dets  Tilskyndelse,    at 
Regeringen  30.  Marts  1863   definitivt  opgav  Forfatningsforbindelsen 
med  de  tyske  Forbundslande  og  derpaa  i  Efteraaret  1863  forelagde 
det  dansk-slesvigske  Rigsraad,  som  var  blevet  tilbage  efter  Holstens 
og  Lauenborgs  Udtræden,    det  Forfatningsudkast,  som  var  bestemt 
til  at  udvikle  og  befæste  den  konstitutionelle  Forbindelse  af  Lands- 
delene nord  for  Ejderen.     Den  Forhandling,  som  i  Efteraaret  1863 
førtes    om    Forfatningsudkastet    i    Rigsraadet,    er   Højdepunktet   af 
parlamentarisk  Debat  her  hjemme.     Den  helstatlige  Reaktion,  som 
var  forstummet  i  de  nærmeste  Aar  efter  1855,  optog  atter  Kampen 
med  David  og  Bluhme  som  sine  Ordførere,    men  blev  mødt  med 
Eftertryk  fra  den  national-liberale  Side,  og  navnlig  var  H.s  afsluttende 
Tale  i  det  afgjørende  Møde  om  Aftenen  13.  Nov.  et  Mesterstykke 
i  Indhold  og  Form.     2  Dage  efter  døde  Frederik  VII,   H.  maatte, 
efter  fra  Altanen  paa  Christiansborg  Slot  at  have  proklameret  Kong 
Christian  IX,    forelægge  den  nye  Hersker  det  vedtagne  Udkast  til 
Stadfæstelse,  og  Kongen  underskrev  det  18.  Nov.,  skjønt  ikke  uden 
store  Betænkeligheder.     H.  var  ikke   i  Tvivl   om,    at  denne  Stad- 
fæstelse var  en  Nødvendighed,  ikke  alene,  og  ikke  engang  væsentlig, 
fordi   Sagen    formelt   stod    saaledes,    at   der  ellers  intet  vilde  exi- 
stere   paa  Fællesomraadet  efter  næste  i.  Jan.,    men  fordi  den   var 
en  Betingelse  for  at  bevare  Mod,  Haab,  Tillid  og  Sammenslutning 
hos  det  danske  Folk  under  den  truende  Krisis,  og  fordi  han  klart 
saa,    at  Forfatningen    kun   var  Paaskud    for  Tysklands  Trusler  og 
eventuelle  Indblanding,  at  dens  Opgivelse  ikke  i  nogen  Maade  vilde 
forhindre    den    reale  Tingenes   Udvikling,    hvor   det    netop  var  af 
Vigtighed  for  Danmark   at  have  noget  at  gjøre  Indrømmelser  paa. 
Han  modstod  derfor  ogsaa  bestemt  den  « Pression »,  som  Frankrig, 
England  og  Rusland    kort   efter  Tronskiftet  anvendte  ved  særlige 
Sendebud  (General  Fleury,  Lord  Wodehouse  og  Statsraad  Ewers)  i 
Kjøbenhavn   for  at  faa  Novemberforfatningen  hævet,    skjønt  de  er- 
kjendte,  at  end  ikke  dette  vilde  kunne  hindre  Forbundsexekutionen 
og  Krigen.     Stillingen    var    imidlertid    bleven    saa    kritisk,    at    der 
maatte  træffes  et  bestemt  politisk  Valg,    og  H.  forelagde  Kongen 

det  Alternativ:  enten  at  vælge  sig  et  Ministerium  af  helstatlig  Farve, 
som  kimde  antages  at  være  velset  af  de  udenlandske  Magter  og  var 
rede  til  at  styre  en  helt  forskjellig  politisk  Kurs,  eDer  at  bevare, 
men  da  i  uforandret  Skikkelse,  den  Regering,  som  bestod  og  maatte 
siges  at  have  Nationens  Tilslutning.  Ingen  af  Delene  skete;  Hel- 
statsmændene  vovede  ikke  at  tage  Affærer  paa  et  saa  kritisk  Tids- 
punkt, Kongen  mente  paa  sin  Side  ikke  at  turde  følge  H.s  Politik, 
og  Resultatet  blev  —  Ministeriet  Monrad  (31.  Dec.  1863). 

Med  hvor  stor  Tvivl  og  Bekymring  H.  end  saa  Danmarks 
Skæbne  lagt  i  Hænderne  paa  denne  hans  Ungdomsven  og  tidligere 
Kollega,  hvis  Naturs  stærke  Svingninger  han  kjendte,  kunde  der 
dog  efter  Stillingens  Farer  og  efter  H.s  hele  aandelige  Ejendom- 
melighed ikke  være  Tale  om  nogen  Opposition  fra  hans  Side.  Han 
gjorde  tvært  imod  alt,  hvad  der  stod  i  hans  Magt,  for  at  fjæme 
parlamentariske  Vanskeligheder  for  dette  Ministerium  og  ydede  det 
en  under  de  givne  Forhold  betydningsftild  Støtte.  Han  vilde  have 
været  beredt  til  at  stille  sig  til  dets  Raadighed  i  en  hvilken  som 
helst  Egenskab,  hvori  han  kunde  haabe  at  gavne  Fædrelandets  Sag; 
men  der  blev  intet  Øjeblik  Tale  om  at  benytte  hans  Tjeneste.  Kun 
ved  én  bestemt  Lejlighed  vides  han  uopfordret  at  have  henvendt 
sig  til  Monrad  for  at  give  ham  et  Raad;  det  var  paa  det  mest 
kritiske  Stadium  af  Londoner-Konferencen,  hvor  H.  var  af  den  sikre 
og  bestemte  Overbevisning,  at  det  vilde  være  uforsvarligt  at  lade 
de  forsamlede  Magter,  naar  de  først  en  Gang  vare  samlede  til  en 
Kongres,  skilles  ad  uden  at  have  naaet  en  Afgjørelse,  og  at  Dan- 
mark burde  modtage  ethvert  nogenlunde  rimeligt  Forslag  om  en 
Deling  af  Slesvig  hellere  end  atter  lade  det  komme  til  Fornyelse 
af  Fjendtlighederne.  Denne  Anskuelse  deltes  ikke  af  Ministeriet 
Monrad,  heller  ikke  i  hint  Øjeblik  af  det  national-liberale  Partis 
store  Flertal,  som  endnu  nærede  Haabet  om  en  aktiv  fransk-engelsk 
eller  dog  engelsk  Indblanding,  hvis  Konferencen  trods  den  af  Dan- 
mark viste  store  Eftergivenhed  opløstes  uden  Resultat.  Da  Wiener- 
Freden  forelaa  til  Repræsentationens  Votum,  var  H.  ikke  i  Tvivl 
om,  at  der  maatte  stemmes  ja,  medens  Monrad,  hvis  Politik  havde 
ført  til  denne  Fred,  troede  at  kunne  svare  nej.  H.  motiverede  sin 
Stemmegivning  i  en  Tale,  som  med  udmærket  Klarhed  gjorde  Red^ 
for  Udviklingen  af  det  statsretlige  Spørgsmaal  siden  185 1 — 52  og  i 
maadeholdne,  men  vægtige  Ord  udtalte  Haabet  om,  at  Sejerherren 
vilde  bøje  sig  for  de  nationale  Grundsætninger,  i  Kraft  af  hvilke 
Angrebet  var  blevet  rettet  imod  Danmark. 

1  de  tunge  og  trykkede  Aar,  som  fulgte  efter  1864,  maatte  H. 
bære  sin  rundelige  Del  af  den  Ugunst  og  strænge  Dom,  som  det 
sørgelige  Udfald  af  et  Decenniums  Politik  og  af  nogle  Maaneders 
Krig  drog  ned  over  det  national-liberale  Parti;  at  denne  Politik  i 
sin  Tid  havde  været  hele  Nationens,  at  det,  som  man  i  Tiden  før 
Nov.  1863  havde  bebrejdet  den,  ikke  var  letsindig  Dristighed,  men 
alt  for  stor  Ængstelighed,  —  det  var  nu  glemt,  og  lige  saa  lidt 
erindredes  det,  at  denne  Politik  og  dens  ledende  Mænd  i  det  af- 
gjørende  Øjeblik  vare  blevne  skudte  til  Side  for  en  Kurs  og  en 
Leder,  som  de  ikke  kunde  vedkjende  sig,  og  for  hvilke  de  ikke 
havde  Ansvaret.  H.  bar  dette  Tidens  og  Opinionens  Tryk  med 
den  Sindets  Ro  og  Karakterens  Ligevægt,  som  altid  udmærkede 
ham;  der  var  ingen  Bitterhed  i  hans  Sjæl,  han  rettede  intet  Angreb 
imod  nogen,  gjorde  intet  Forsøg  paa  at  vælte  Ansvaret  fra  sig  selv 
over  paa  andre,  og  hvor  dybt  han  end  følte  Sorgen  over  det  danske 
Slesvigs  Tab,  mistede  han  ikke  noget  Øjeblik  Troen  paa  sit  Fædre- 
lands Fremtid.  Med  sit  mærkværdig  klare,  næsten  intuitive  Blik 
for  enhver  politisk  Situations  Krav,  sin  overlegne  Ro  og  sit  højt 
ansete  Navn  var  han  i  disse  vanskelige  Aar  en  Faktor  af  den  største 
Betydning  i  vort  ofientlige  Liv.  Hans  personlige  Popularitet  havde 
ikke  lidt  noget  Skaar  ved  Tidens  Begivenheder;  hvor  han  end  kom 
eller  færdedes,  var  han  omgiven  af  Ærbødighed,  Højagtelse  og 
Hengivenhed,  man  følte,  at  han  var  en  Repræsentant,  et  personligt 
Udtryk  for  det  bedste  og  det  ædleste  i  den  danske  Nationalkarakter, 
at  han  var  dansk  lige  til  Bunden,  selv  i  «sin  danske  Far-i-Mag», 
som  Chr.  Richardt  siden  sang  om  ham,  og  at  han  trods  al  ydre 
Ære  og  Udmærkelse  var  jævn  i  al  sin  Færd  og  Tænken.  H.  var 
bleven  en  fornem  Mand;  til  Storkorset,  som  han  siden  1858 
havde  haft,  var  i  hans  Udenrigsministertid  kommet  mangfoldige 
udenlandske  Dekorationer,  og  Excellencetitelen  med  Konseilspræsi- 
dents Rang  var  for  hans  Vedkommende  uafhængig  af  Embedet; 
Frederik  VU  tilbød  ham  den  (1860)  i  et  glad  Øjeblik,  H.  søgte  at 
afværge  den  med  den  Bemærkning,  at  det  jo  kunde  vente,  indtil 
han  en  Gang  gik  af,  men  Kongen  svarede  ham:  «Tag  du  bare  imod 
den  nu,  det  er  det  klogeste;  naar  du  gaar  af,  er  jeg  maaske  gal  i 
^Hovedet  paa  dig,  og  saa  tilbyder  jeg  dig  ikke  noget  »•  H.s  høje, 
bredskuldrede,  noget  foroverbøjede  Skikkelse  med  det  store  Hoved 
og  det  tykke,  krøllede  Haar  var  vel  bekjendt  for  alle,  ikke  blot  i 
Hovedstaden.  Til  daglig  Brug  kunde  han  være  noget  ligegyldig 
med  sin  Klædedragt  og  sin  Person,  og  han  havde  sine  smaa  Sær- 

heder  som  f.  Ex.  ikke  at  ville  have  noget  Ur  og  at  benytte  en  saa 
simpd  Paraply,  at  den  ikke  kunde  friste  nogen.  Men  ved  højtide- 
lige Lejligheder  var  der  over  hans  hele  Fremtræden  en  Værdighed 
og  Fornemhed,  som  drog  alles  Øjne  hen  paa  ham.  Paa  Rigsdagen 
optraadte  han  kun  sjælden  som  Taler,  og  mærkeligt  var  det,  at 
det  baade  i  det  offentlige  Liv  og  ved  private  Lejligheder  kostede 
ham,  hvis  Ord  dog  fløde  saa  let,  og  hvis  Humor  aldrig  svigtede, 
en  vis  Anstrængelse,  næsten  Selvovervindelse,  at  rejse  sig;  men  han 
fulgte  Forhandlingerne  med  stor  Interesse,  og  naar  han  tog  Ordet, 
kunde  det,  som  Topsøe  siger  i  sin  Skildring,  hænde  ham  at  slaa 
en  Mand  ihjel.  En  kjærkommen  Virksomhed  fandt  han  i  Forstander- 
skabet for  Herlufsholm,  som  han  havde  overtaget  efter  F.  M.  Knuths 
Død  i  1856;  i  Ministertiden  var  han  for  optagen  til  at  kunne  skjænke 
den  særlig  Opmærksomhed,  men  efter  denne  tog  han  fat  med  Alvor, 
og  store  ere  de  Forbedringer  og  Fremskridt  i  alle  Retninger,  som 
Herlufsholm  skylder  ham.  En  stor  Del  af  Aaret,  navnlig  af  Som- 
meren, tilbragte  han  paa  det  skjønne  Sted,  som  dannede  en  pas- 
sende Station  mellem  den  hjemlige  Bakkegaard  og  det  gjæstfrie 
Iselinge. 

Til  alle  Tider,  i  mere  end  et  halvt  Aarhundrede,  var  H.s  Hjem 
Samlingsstedet  for  den  talrige  Familie,  en  udstrakt  Vennekreds  og 
for  mangfoldige,  som  ved  Begavelse  og  Talent  indtoge  en  frem- 
ragende Stilling,  og  under  dets  gjæstftie  Tag  mødtes  de  forskjelligste 
Repræsentanter  for  Litteratur,  Politik,  Videnskab  og  Kunst.  Dette 
skyldtes  H*s  vindende  Elskværdighed  og  lunefiilde  Humor,  hans 
enestaaende  Evne  til  fængslende  Fortælling,  som  samlede  alle  om- 
kring ham,  men  ikke  mindre  den  Tiltrækningskraft,  som  hans  Hu- 
stru udøvede  paa  alle,  der  gjennem  den  stundum  noget  ft-astødende 
Skal  vare  trængte  ind  til  hendes  sande  Væsen  og  havde  haft  den 
Lykke  at  vinde  hendes  Venskab.  Hun  var  en  yderst  ejendommelig 
Personlighed,  stærk  af  Vilje,  frimodig  og  sandhedskjærlig  indtil 
Hensynsløshed,  stræng  i  sin  Dom  over  det,  hun  ikke  sympathiserede 
med  eller  ikke  forstod,  begejstret  for  alt  stort  og  skjønt,  kjærlig 
imod  Mennesker  og  Dyr,  trofast  imod  sine  Venner,  hjælpsom  og 
godgjørende  imod  trængende,  energisk  til  det  yderste  i  at  gjennem- 
føre  sine  filanthropiske  Foretagender  og  i  at  tale  sine  mange  Kli- 
enters Sag,  lige  saa  ugenert  lige  over  for  Kongen  og  kongelige 
Personer,  blandt  hvilke  hun  navnlig  stod  i  nært  Forhold  til  Enke- 
dronning Caroline  Amalie,  som  i  alle  andre  Livets  Forhold,  paa  én 
Gang  storslaaet  og  pudserlig  naiv,   original  i  Tankegang,  i  Tale,  i 

sine  karakteristiske  Breve,  i  Klædedragt  og  Tilbøjeligheder.  Medens 
den  tilbedte  og  beundrede  « Fader  Brøndsted«  endnu  levede,  fær- 
dedes hun  mellem  Datidens  store  Navne:  Oehlenschlåger  og  Ør- 
stedeme,  Grundtvig,  Mynster,  Heiberg,  Fru  Heiberg  og  mange  flere, 
og  denne  litterære  Kreds  fulgte  hende  til  Bakkegaarden,  forøget 
med  det  nye,  som  Tiden  bragte  frem.  Nogen  politisk  Indflydelse 
paa  H.  har  him  næppe  udøvet,  thi  Politik  forstod  hun  sig  ikke 
paa,  det  var  hos  hende  Hjærtet  og  Følelsen,  som  raadede,  og  lige- 
som hun  uden  videre  gav  Birkedal  Ret,  da  denne  angreb  sin  Ung- 
domsven for  en  alt  for  svag  og  eftergivende  Politik,  saaledes  sendte 
hun  —  man  maa  have  kjendt  hende  for  at  forstaa  og  til  Dels  imd- 
skylde  det  —  i  1863,  da  H.  var  Udenrigsminister  og  maatte  ønske 
at  vise  den  største  Forsigtighed  lige  over  for  Rusland,  under  sit 
Navn  et  Bidrag  til  den  polske  Opstand.  Med  alt  det  beundrede 
him'  sin  Mand,  var  stolt  af  ham  og  af  sit  Valg.  Men  efterhaanden 
som  Aarene  gik,  og  navnlig  som  hendes  Døvhed  tog  til  og  be- 
sværliggjorde det  daglige  Samliv  og  den  stadige  Tankeudvexling, 
blev  denne  Beundring  af  en  noget  abstrakt  Natur  .uden  altid  at 
kunne  omsættes  i  Hverdagslivets  gangbare  Smaamønt. 

Da  Ministeriet  Frijs  i  1870  benyttede  en  Afstemning  i  Folke- 
tinget til  at  trække  sig  tilbage,  og  da  det  overdroges  til  Grev 
Holstein-Holsteinborg  at  danne  en  ny  Regering,  henvendte  denne 
sig  strax  til  Krieger,  som  den  daværende  Leder  af  Landstinget,  der 
gjorde  det  til  en  Betingelse,  at  H.  og  nogle  af  hans  politiske  Venner 
indtraadte  i  Ministeriet,  og  H.,  der  efter  sin  Fortid  og  hele  Stilling 
selv  kunde  have  gjort  Krav  paa  Konseilspræsidiet,  overtog  da  atter 
Kultusministeriet  (28.  Maj).  Den  nye  Regering  mødte  strax  efter 
sin  Udnævnelse  ved  Udbruddet  af  den  fransk-tyske  Krig  en  yderst 
vanskelig  politisk  Situation,  som  det  dog  lykkedes  at  klare  ved  en 
klog  Nølen.  Som  Kultusminister  gjenoptog  H.  sin  tidligere  Tradi- 
tion fra  Aarene  1854 — 59,  da  der  imder  hans  Avspider  gjennem- 
førtes  saa  vigtige  Love  som:  om  Sognebaandets  Løsning  (4.  April 
1855),  Skolevæsenets  Ordning  (8.  Marts  1856),  Daabstvangens  Op- 
hævelse (4.  Marts  1857)  o.  fl. ;  der  havde  under  hans  nye  Styrelse  været 
god  Lejlighed  til  at  gjennemføre  nyttige  og  længe  ønskede  Reformer 
i  Kirke  og  Skole,  men  kun  om  det  lærde  Skolevæsen  lykkedes  det 
at  lovgive  (i.  April  1871)  ved  Indførelse  af  Tvedelingen.  H.,  hvem 
det  i  hans  første  Periode  som  Kultusminister  var  tilfaldet  at  bringe 
Theatret  paa  Fode  efter  Vennen  Heibergs  Direktorat,  opnaaede  i 
den  anden  at  skaffe  den  nationale  Skueplads  et  nyt  Hjem,    hvad 

der  senere,  da  den  uriinelig  lave  Byggesum  blev  overskredet,  bragte 
ham  en  Rigsretssag,  i  hvilken  han  dog  helt  frifandtes  (1877).  Det 
var  i  hine  Aar,  at  «det  forenede  Venstre*  først  stillede  sit  Program 
om  parlamentarisk  Selvstyre  og  om  Folketingets  absolute  Magtfuld- 
kommenhed; H.  var,  som  hans  Fortid  viste,  stemt  for  Reformer  i 
Kirke  og  Skole,  men  naar  det  folkelige  Flertal  ikke  kunde  opnaa 
alt,  hvad  der  krævedes,  vilde  det  ikke  nøjes  med  noget  mindre, 
som  kunde  gjennemføres,  og  saaledes  blev  det  gamle  ved  at  bestaa 
uforandret.  Det  var  i  denne  Periode,  at  en  Folketingsmand  af 
Venstre  (som  for  øvrigt  siden  har  gjort  Afbigt  for  sine  Ord)  er- 
klærede, at  det  var  ham  « næsten  en  personlig  Modbydelighed*  at 
forhandle  med  H.  Ministeriet  indgav  sin  Demission  i  Jimi  1874, 
fordi  det  ikke  imder  den  allerede  stærkt  truende  politiske  Kamp  — 
i  1873  var  det,  at  Folketinget  prøvede  det  «Experiment»  at  nægte 
Finanslovens  Overgang  til  2.  Behandling  —  fandt  tilstrækkelig  Til- 
slutning og  Støtte  i  Landstinget,  og  hermed  ophørte  H.s  Virksom- 
hed som  Minister.  Han  udnævntes  ved  sin  Afgang  til  Ridder  af 
Elefanten. 

Skjønt  H.  efter  sin  sygelige  Barndom  var  bleven  sund  og  med 
et  kraftigt  Legeme,  og  skjønt  han  uden  at  spore  Følger  havde 
gjennemgaaet  et  farligt  Sygdomsanfald,  gjorde  Aarene  sig  nu  gjæl- 
dende  hos  ham;  hans  Hørelse  tog  af,  og  Synet,  som  i  længere  Tid 
havde  været  svækket,  svigtede  ham  mere  og  mere,  uden  at  dog  hans 
Almenbefindende  led  derunder.  Da  ramtes  han  i  Sommeren  1879 
under  et  Ophold  ved  det  ham  kjære  Sandefjord  Bad  af  et  for- 
mentlig apoplektisk  Anfald,  som  i  Begyndelsen  truede  hans  Liv  med 
Fare.  Syg  førtes  han  hjem  til  Bakkegaarden ;  her  tegnede  det  en 
kort  Stund  til,  at  hans  stærke  Konstitution  skulde  overvinde  ogsaa 
denne  Sygdom,  men  skjønt  der  ihdtraadte  en  Bedring,  blev  det 
dog  snart  klart,  at  Helbredelse  ikke  var  at  vente.  9  lange  Syg- 
domsaar  skulde  han  endnu  henleve  under  en  langsom,  men  næsten 
uafbrudt  Tilbagegang;  Synet  svigtede  ham  helt,  ikke  altid  vilde 
lige  over  for  fremmede  Ordene  lystre  Tanken,  og  han  var  til  sidst 
fængslet  til  sin  Sygestue,  indskrænket  til  at  høre  om  Tidens  og 
Dagens  Begivenheder  og  kun  i  Stand  til  ved  enkelte  løsrevne  Sæt- 
ninger at  vise,  at  hans  Aand  endnu  var  klar.  Han  bar  sin  haarde 
Prøvelse  med  en  mærkelig  Sjælsstyrke,  og  det  var,  som  om  den 
aandelige  Lutring,  han  gjennemgik,  ogsaa  forklarede  hans  ydre 
Skikkelse  og  lod  alt  det  ædle  og  fine  fremtræde  endnu  mere  i 
hans  Ansigt  og  Skikkelse,    ligesom  det  ædleste  og  bedste  i   hans 

Aand  gik  sejrende  frem  af  Legemets  tunge  Prøvelser.  Fru  H.  var 
ikke  anlagt  til  at  være  Sygeplejerske,  men  det  føjede  sig  saa,  at 
den  ældste  af  de  2  Sønner,  Oluf  H.,  som  alt  tidligere  havde  været 
Faderens  Medhjælper  og  nu  blev  hans  højre  Haand,  kunde  helt 
ofre  sig  til  Omsorgen  for  den  syge  Fader.  I  Dec.  1887  oplevede 
H.  endnu  sit  Guldbryllup,  hvor  han  dog  var  i  Stand  tO  i  sin  Syge- 
stol at  modtage  Beviser  paa  uforandret  Kjærlighed  og  Hengivenhed 
fra  en  talrig  Kreds  af  Slægtninge,  Venner  og  Medborgere.  14.  Avg. 
t888  sov  han  stille  hen,  hilsende  Døden  som  en  befriende  Ven. 
2  Aar  efter,  15.  Sept.  1890,  afeløredes  i  Søndermarken,  tæt  ved 
Bakkegaarden,  en  Statue  af  ham,  udført  af  V.  Bissen  og  rejst  af 
Venner  og  Meningsfæller;  den  giver  et  ulige  sandere. Billede  af  ham 
end  det  plumpe  og  grovt  materielle  Maleri  af  Gertner,  som  uhel- 
digvis har  faaet  Plads  i  Nationalmusæet  paa  Frederiksborg;  et 
ganske  veltruffet  Portræt  ved  Olrik  ejes  af  Familien,  og  en  af 
Kunstneren  selv  udført  Kopi  heraf  findes  paa  Herlufsholm.  Hans 
Hustru  søgte,  da  hun  efter  et  umiddelbart  paa  Dødsfaldet  ftilgt 
længere  Besøg  i  sit  kjære  Sandefjord  var  vendt  tilbage,  at  bevare 
Bakkegaardens  Traditioner.  Ogsaa  hendes  viljestærke  Karakter  og 
hærdede  Legeme  maatte  dog  bøje  sig  under  Alderens  Vægt;  efter 
et  kort  Sygeleje  døde  hun  26.  April  1891.  Begge  hvile  paa  Herlufs- 
holms Kirkegaard. 

V.  Topsøe,  Polit  Portrætstudier.  V.  Birkedal,  Personlige  Oplevelser  I. 
C.  St.  A.  Bille,  Tyve  Aars  Journalistik.     Kai.  Danmark  1891.       Q.  St  A.  Bille. 

—  Hvad  C.  C.  Halls  juridiske  Forfattervirksomhed  angaar,  ud- 
gav han  1840  en  Afhandling:  «De  indiciis  eorumqve  vi  ad  proba- 
tionem  in  causis  poenalibus  efficiendam»,  for  hvilken  lian  erhvervede 
den  juridiske  Licentiatgrad.  Afhandlingen  giver  en  Oversigt  over 
forskjellige  fremmede  Loves  Bestemmelser  om  Indiciebeviset  i  kri- 
minelle Sager  og  diskuterer  indgaaende  dette  da  aktuelle  Æmne, 
som  kort  efter  blev  ordnet  ved  Forordningen  af  8.  Sept.  1841.  I 
1850 — 51  udgav  han  en  Lærebog  i  den  romerske  Privatret,  der 
tjente  som  Grundlag  for  Universitetsundervisningen  i  en  længere 
Aarrække,  og  som  delvis  er  bleven  optrykt  sammen  med  Aagesens 
efterladte  Forelæsninger  over  den  romerske  Privatret.  Lærebogen 
indeholder  en  paalidelig  Redegjørelse  for  den  justinianske  Rets 
privatretlige  Hovedinstitutioner,  som  de  den  Gang  kjendtes,  men  er 
saa  bestemt  beregnet  paa  at  ledsages  af  forklarende  Foredrag,  at 
Tilegnelsen  af  Indholdet  uden  saadan  nærmere  Forklaring  er  meget 

vanskelig.    Af  haandskrevne  Tilføjelser  i  H.s  eget  Exemplar  af  Bogen 
s)nies  det  at  fremgaa,  at  han  har  følt  dette  som  en  Mangel. 

Jul,  Lassen, 

Hall,  Carl  Christian,  f.  1848,  Redaktør.  C.  H.,  Søn  af  fore- 
gaaehde,  fødtes  13.  Avg.  1848,  blev  i  1867  Student  fra  Borgerdyd- 
skolen paa  Christianshavn  og  tog  i  1872  statsvidenskabelig  Examen, 
hvorefter  han  i  1873  blev  ansat  som  Assistent  i  Koloniernes  Cen- 
tralbestyrelse. H.  har  udfoldet  en  betydelig  Virksomhed  i  den 
folkelige  organiserede  Forsvarsbevægelse.  Efter  Forhandling  med 
forskjellige  Forsvarsvenner  stiftede  han  i  1880  sammen  med  da- 
værende Inspektør  A.  Fraenkel  og  Professor  A.  Steen  med  flere 
« Foreningen  til  Forsvarssagens  Fremme  for  Frederiksberg  og  Om- 
egn*, der  senere  udvikledes  til  at  omfatte  hele  Sjællands  Stift.  Han 
har  derhos  medvirket  ved  Oprettelsen  af  de  fleste  « Foreninger  til 
Forsvarssagens  Fremmen  og  uafbrudt  været  Medlem  af  den  sjæl- 
landske Forenings  Bestyrelse,  i  hvilken  han  tillige  overtog  Virksom- 
heden som  Forretningsfører  efter  Fraenkels  Udtrædelse  i  1886  og  Steens 
Død  s.  A.  H.s  betydeligste  Virksomhed  er  dog  knyttet  til  det  hver 
14.  Dag  udkommende  Blad  «Vort  Forsvar*,  som  han  grundlagde  efter 
Samraad  med  Forsvarsvenner.  Det  i.  Nummer,  der  udkom  i.  Jan. 
1881,  angav  som  Bladets  Program:  «at  bidrage  til  Fremme  af  Op- 
lysning om  og  Kjærlighed  til  Forsvarssagens  og  især  at  vække 
Interessen  «for  Landets  gjennem  Aarhundreder  forsømte  Befæstnings- 
væsen*.  Ved  sin  uafhængige  Stilling,  sin  Ihærdighed  og  Uegen- 
nyttighed, sin  Evne  til  at  omgaas  Mennesker  og  sine  Forbindelser 
i  alle  Kredse  medbragte  H.  gode  Betingelser  for  at  løse  den  fore- 
liggende Opgave.  Bladet  støttedes  .  af  en  Kreds  af  sagkyndige  i 
begge  Værn,  men  aabnede  tillige  beredvillig  sine  Spalter  for  Ind- 
læg, der  gik  imod  den  af  de  sagkyndige  forfægtede  Anskuelse. 
Det  vandt  hurtig  Udbredelse  over  hele  Landet,  saa  at  det  i  1888 
havde  20000  Abonnenter.  Medens  Almenheden  i  1880  endnu  stod 
uforstaaende  over  for  Kravet  om  Hovedstadens  permanente  Befæst- 
ning, have  «Forsvarsforeningeme*  og  «Vort  Forsvar*  betydelig 
Andel  i,  at  der  senere  indtraadte  en  Forandring  i  dette  Forhold, 
og  saaledes  væsentlig  bidraget  til  de  hidtil  opnaaede  Resultater. 
Det  tør  nok  siges,  at  H.  har  ydet  et  større  personligt  Arbejde  i 
Forsvarssagens  Tjeneste  end  nogen  anden  civil  Mand. 

H.  er  tillige  en  fremragende  Dyrker  af  Bjærgbestigningssporten, 
og  hans  Bestigning  af  «Romsdalshomet*  i  1881  giver  Vidnesbyrd  om 

hans  Ihærdighed  ogsaa  paa  dette  Omraade;  senere  har  han  besteget 
talrige  jomfruelige  Tinder  i  Norge.  I  den  norske  Turistforenings 
Aarbog  har  han  skildret  adskillige  af  disse  Tindebestigninger. 

E.  Rambusch,  Vort  Værn.  />  ^,  NUuwenhuts, 

Hall,  James,  — 1612,  Søfarer,  var  født  i  Yorkshire  (muligvis 
i  Hull),  men  hans  Ungdomsliv  er  ganske  ukjendt.  1605  indkaldtes 
han  af  Kong  Christian  IV  og  ansattes  som  i.  Styrmand  eller  Lods 
ved  John  Cunninghams  Togt  til  Grønland  s.  A.  (IV,  120),  og  det 
er  sikkert  hans  Fortjeneste,  at  det  den  Gang  lykkedes  den  danske 
Marine  at  opsejle  Grønland,  som  hidtil  var  blevet  søgt  fra  Island, 
medens  H.  førte  Skibene  op  i  Davisstrædet,  der  var  ham  bekjendt 
fra  tidligere  Togter,  maaske  endog  fra  selve  John  Davis'  Rejser. 
Opdagelserne  vakte  store  Forhaabninger  i  Hjemmet,  hvorfor  Kongen 
baade  1606  og  1607  afsendte  nye  Togter,  ligeledes  med  H.  som  Lods, 
men  da  de  hjemførte  Jordarter  viste  sig  at  være  værdiløst  Glimmer- 
jord i  Steden  for  Sølvmalm,  og  da  det  ikke  lykkedes  Expeditioneme 
at  finde  Spor  af  de  gamle  Nordboer,  indstilledes  disse  Foretagender. 
161 2  bevægede  H.  dog  4  engelske  Handelsfirmaer  til  at  udruste  et 
nyt  Togt  med  ham  selv  som  Chef;  han  løb  atter  ind  til  Grøn- 
lands Kyst,  men  blev  her  livsfarlig  saaret  af  en  Eskimo  og  døde 
23.  Juli  1612. 

C.  R.  Markham,  William  BafHn,  Lond.  1881.  Meddelelser  om  Grønland 
IX.    Lind,  Kristian  IV  og  hans  Mænd  p.  Bremerholm  S.  199.        P,  Lauridsen^ 

Hallager,  Christlieb  Buch,  1775 — 1821,  Litterat,  Søn  af  ndfr. 
anførte  Morten  H.  (f  1803),  blev  Student  fra  Kjøbenhavns  Skole 
1794,  men  tog  aldrig  Attestats.  Han  var  Skolelærer  i  Kjøbenhavn, 
men  ernærede  sig  i  øvrigt  ved  sin  Pen,  i  det  han  udfoldede  lig- 
nende litterær  Virksomhed  som  Faderen  ved  Udgivelsen  af  Under- 
visningsskrifter  samt  Børnebøger  af  belærende  og  underholdende  Art 
og  alskens  « Morskabslæsning »  for  Folkets  brede  Lag.  Fra  18 18  og 
til  sin  Død  udgav  han  et  Ugeblad  af  blandet  Indhold,  « Visitøren », 
en  Efterligning  af  Holcks  og  Ballings  « Kjøbenhavns  Aftenpost*. 
Han  døde  efter  langvarig  Brystsygdom  28.  Okt.  182 1  og  efterlod 
som  Enke  Andrea  f.  Gjørring. 

Erslew,  Forf.  Lex.  1  A.Jantzen. 

Hallager,  Georg  Frederik,  1816 — 76,  Retslærd,  født  20.  Marts 
1816  i  Kjøbenhavn,  Søn  af  herværende  Toldbetjent  Andreas  H.  og 

Hedevig  Marie  f.  Clausen.  H.  kom  i  1827  til  Bergen,  hvor  han 
opdroges  og  blev  Student  i  1833.  I  1837  tog  han  jiuidisk  Embeds- 
examen  i  Christiania,  hvor  han  kort  efter  ansattes  som  Kopist  i 
Justitsdepartementet  og  i  1839  blev  Advokatfuldmægtig.  Efter  at 
have  deltaget  i  en  offentlig  Konkurrence  blev  han  i  1841  indstillet 
som  Nr.  i  og  udnævnt  til  Lektor  i  Lovkyndighed  ved  Christiania 
Universitet;  i  1847  blev  han  Professor  sammesteds.  Endelig  ud- 
nævntes han  i  1864  til  Assessor  i  Norges  Højesteret.  H.  var  Med- 
lem af  fiere  Lovkommissioner  og  deltog  her  i  Affattelsen  af  en  Række 
til  Dels  vigtig  Lovforslag.  Af  hans  juridiske  Skrifter  maa  navnlig 
fremhæves  «Den  norske  Obligationsret »  (1844 — ^46),  «Den  norske 
Arveret*  (1862)  og  «Den  norske  Søret*  (1867).  De  udmærke  sig 
alle  ved  et  klart  og  ukunstlet  Sprog,  medens  deres  Indhold  vidner 
om  ædruelig  Opfattelse  af  den  gjældende  Ret  og  sikker  Retstakt. 
De  nyde  megen  Anseelse,  hvilket  bl.  a.  bekræftes  deraf,  at  de  efter 
hans  Død  ere  udkomne  i  flere  nye  Udgaver.  H.  døde  10.  Nov.  1876. 
Halvorsen,  Norsk  Forf.  Lex.  y^  Bentzon, 

Hallager,  Laurents,  1777 — 1825,  Sprogmand,  var  Søn  af  Skole- 
lærer Niels  Larsen  H.  og  Susanne  f.  Foss,  fødtes  i  Bergen  12.  Nov. 
1777  og  blev  Student  fra  Bergens  Kathedralskole  1795.  ^^^^^  2. 
Examen  (1796)  begyndte  han  at  studere  Medicin,  men  maatte  for  at 
forskaffe  sig  det  nødvendige  til  Livets  Ophold  give  Information  i 
Fransk.  Han  oversatte  Rousseaus  «Emil»  paa  Dansk  (1796—99), 
udgav  en  fransk  Sproglære  (1798)  og  en  fransk  Læsebog  (1800). 
Efter  et  halvt  Aars  Ophold  i  Norge  i  Aaret  1800  blev  han  Alumnus 
paa  Valkendorfs  Kollegium.  1802  blev  han  Volontær  paa  Frederiks 
Hospital,  tog  1804  medicinsk  Embedsexamen  og  blev  1805  Dr.  med. 
1806  udnævntes  han  til  Læge  ved  Bergens  Syge-  og  Manufakturhus. 
Han  døde  som  Fysikus  og  praktiserende  Læge  i  Bergen,  ugift, 
2.  Febr.  1825.  —  Medens  H.  var  Alumnus  paa  Valkendorfs  Kol- 
legium, udgav  han  « Norsk  Ordsamlings  (1802),  hvortil  han  foruden 
egne  Iagttagelser  har  benyttet  ældre  trykte  og  utrykte  Samlinger. 
Hans  Sprogbetragtning  er  sund,  fri  for  al  Slags  Fantasteri.  Hans 
Fremstilling  har  intet  andet  Maal  end  at  skildre  Dialekten,  som  den 
er.  I  et  Anhang,  der  indeholder  13  Viser  i  norske  Almuedialekter, 
findes  første  Gang  samlet  Edvard  Storms  Viser  i  Gudbrandsdalens 
Dialekt,  der  vare  meget  udbredte  blandt  den  norske  Almue. 

Universitetsprogr.  30.  Maj  1805.  Kiær,  Norges  Læger.  Halvorsen,  Norsk 
Forf.  Lex.  />  K,  Thorsen. 

Hallager,  Morten,  1740 — 1803,  Forfatter,  blev  født  i  Kjøben 
havn  30.  Juli  1740  og  var  en  Søn  af  Lars  Nielsen  H.  og  Anna  f. 
Grim.  Faderen  var  bondefødl  i  Jylland  og  skal  have  været  Brænde 
vinsbrænder.  Sønnen  var  som  Barn  bestemt  til  at  gaa  den  aka 
demiske  Vej,  men  kom  dog  1755  ^  Lære  hos  Bogtrykker  J.  J 
Høpfner  og  drev  fra  177 1 — 84  sit  eget  Bogtrykkeri  i  Hovedstaden 
Dette  solgte  han  1784  og  oprettede  en  Privatskole.  Han  var  gift 
med  Cædlia  Maria  f.  Berg  og  døde  23.  Dec.  1803.  H.  var  Avtodi- 
dakt,  men  stærkt  greben  af  Filanthropistemes  Oplysningsiver  søgte 
han  ved  en  overordentlig  Frugtbarhed  som  Oversætter  og  Forfatter 
af  Folke-  og  Børnebøger  at  virke  for  « Forstandens  Oplysning  og 
Hjærtets  Forbedring«.  Intet  Omraade  lod  han  i  saa  Henseende 
uforsøgt.  Fra  Tysk  oversatte  han  populære  historiske,  geografiske, 
naturbeskrivende  og  pædagogiske  Skrifter  foruden  egentlige  Børne- 
bøger, og  i  sine  egne  Skrifter,  der  dog  for  en  Del  ere  Bearbejdelser 
af  tysk  og  fransk  Børnelitteratur,  byder  han-  Ungdommen  det  mest 
afvexlende  Indhold ;  fra  Æventyr  og  moralske  Fortællinger  til  Rejse- 
beskrivelser og  Naturskildringer.  Altid  søgte  han  at  forene  « for- 
nøjelige og  nyttige  Materier*,  da  han  ikke  blot  vilde  underholde, 
men  tillige  udrydde  Overtro  og  opvække  Lyst  til  Dyden.  Hans 
mangelfulde  Dannelse  gjorde  ofte  hans  Stofvalg  kritikløst  og  Be- 
handlingen triviel,  men  Samtiden  satte  ham  højt  som  Folkeskribent, 
og  hans  Bøger  fandtes  hyppig  i  Bøme-  og  Almuebogsamlinger. 
Mest  bekjendt  er  han  bleven  ved  en  Læsebog,  der  efter  H.s  Død 
omarbejdedes  af  P.  Thonbo  og  gjennem  en  Række  Oplag  har  holdt 
sig  til  vore  Dage.     Sønnen  Christlieb  Buch  H.  er  nævnt  ovfr. 

Nyerup,  Lit.  Lex.  Joakim  Larsetu 

Halldérsson,  Bjørn,  1724 — 94,  Præst,  Forfatter,  er  født  5.  Dec. 
1724  paa  Gaarden  Vogs6sar  i  Selvogur  i  det  sydlige  Island,  hvor 
Faderen,  Halld6r  Einarsson,  var  Præst;  Moderen,  en  Præstedatter, 
hed  SigrfSur  J6nsdatter.  Efter  at  være  dimitteret  fra  Skalholt  Skole 
1745  præsteviedes  han  1749  og  erholdt  1752  Præstekaldet  SauSlauks- 
dalur  i  det  nordvestlige  Island,  hvorfra  han  1781  forflyttedes  til  det 
noget  sydligere  Setberg.  Da  han  under  en  Sygdom  her  aldeles 
mistede  Synet,  tog  han  1786  sin  Afsked,  men  blev  boende  paa 
Præstegaarden  til  sin  Død,  24.  Avg.  1794.  Fra  1756  til  sin  For- 
flyttelse var  han  Provst  i  BarSastrandar  Provsti. 

B.  H.,  der  1756  ægtede  Rannveig  Olafsdatter,  en  Søster  til  den 
bekjendte   Patriot,    den   naturkyndige   Eggert  Olafsson,    delte   sin 

Svogers  Iver  for  Landets  Opkomst  ved  Udbredelsen  af  nyttige 
Kundskaber  og  arbejdede  i  denne  Retning  dels  som  Skribent,  dels 
ved  eget  Exempel.  Saaledes  forfattede  han  en  for  Bondestanden 
afpasset  Vejledning  i  Landhusholdning,  «Atli»  (1780),  der  paa  Land- 
brugets Omraade  taler  Fremskridtets  Sag  og  ogsaa  ellers  søger  at 
fjæme  gamle  Fordomme;  til  Titel  paa  denne  Bog,  der  er  trykt  og 
uddelt  paa  kgl.  Bekostning,  er  valgt  et  Personnavn  med  symbolsk 
Betydning  (o:  den  virksomme).  Som  Modstykke  hertil  skrev  han 
«Ambj5rg»  (ligeledes  et  Personnavn  o:  Arnens  Vogterske),  der  op- 
stiller Forbilledet  for  en  Husmoder,  men  som  først  offentliggjordes 
1843  (i  «Buna8arrit  Su8uramtsins»).  Med  særlig  Interesse  omfattede 
B.  H.  de  Forsøg  paa  Havedyrkning,  som  paa  den  Tid  efter  Re- 
geringens Tilskyndelse  paabegyndtes  paa  Island,  anlagde  selv  Haver 
paa  sin  Gaard  og  virkede  utrættelig  for  at  vænne  sine  Landsmænd 
til  de  hidtil  ukjendte  Køkkenurter  og  i  det  hele  til  en  rigeligere 
Anvendelse  af  Planteføde.  Med  dette  Formaal  udgav  han  de  af 
hans  afdøde  Svoger  efterladte  Optegnelser  om  Madurters  Benyttelse 
og  forfattede  selv  en  Udsigt  over  de  paa  Island  vildtvoxende  nyt- 
tige Planter  (4cGrasnytjar»,  udg.  og  omdelt  paa  kgl.  Bekostning  1783). 
I  disse  velskrevne  Arbejder  vil  man  tillige  finde  adskilligt  af  Inter- 
esse med  Hensyn  til  Samftindsforhold ,  Folketro  og  Menigmands 
Tænkemaade. 

Ogsaa  den  nationale  Filologi  dyrkede  B.  H.  og  har  indlagt  sig 
ikke  ringe  Fortjeneste  ved  sit  islandsk-latinske  Lexikon,  der  1786 
nedsendtes  til  den  Amamagnæanske  Kommission,  men  ved  Tidernes 
Ugunst  først  udgaves  1814,  besørget  af  R.  K.  Rask  og  beriget  med 
en  dansk  Oversættelse,  der  dog  ikke  sjælden  er  mindre  nøjagtig, 
men  som  kun  delvis  skal  skyldes  Rask  og  i  hvert  Fald  ligger  forud 
for  hans  Islandsrejse.  Denne  islandske  Ordbog,  den  første,  der 
fortjener  dette  Navn,  og  længe  den  eneste,  afhjalp  et  føleligt  Savn, 
uagtet  den  ikke  skjelner  mellem  det  ældre  og  yngre  Sprog  og 
langtfra  er  udtømmende;  selv  efter  Fremkomsten  af  planmæssigere 
og  udførligere  Ordbogsarbejder  over  Oldsproget  er  den  vedvarende 
for  Nyislandsk  af  Vigtighed. 

Æfi  Sira  Biarnar  Haldorssonar,  1799.  Minerva,  April  1803,  S.  3iiff. 
Bilnalarrit  Suburamtsins  Hiiss-  og  Bil-stjémar  félags  I,  2  (1843).   Nyenip,  Lit.  Lex. 

Kr,  Kaalund. 

Halld6rs8on,  J6n,  1665 — 1736,  Præst,  Historiker.  J.  H.,  den 
ældste  af  2  Brødre  med  samme  Navn,  er  en  Søn  af  Præsten  i 
Reykholt  paa  Island  Halld6r  j6nsson  og  H6lmfri8ur  Hannesdatter 

Dansk  biogr.  Lex.    VI.  Sept.  1892.  33 

Og  fødtes  6.  Nov.  1665.  Efter  at  være  dimitteret  fra  Skalholt  Skole 
1683  opholdt  han  sig  endnu  nogle  Aar  hos  sin  Farbroder,  den 
derværende  Rektor,  indtil  han  1686  begav  sig  til  Kjøbenhavn,  hvor 
han  1688  ved  Universitetet  underkastede  sig  theolog.  Examen.  I 
Aarene  1688 — 92  var  han  Lærer  ved  Skalholt  Latinskole,  men  er- 
holdt da  Præstekaldet  Hltardalur  i  det  vestlige  Island,  hvilket  han 
indehavde  til  sin  Død  1736  (begravedes  6.  Nov.).  Fra  1701  var  han 
tillige  Provst  i  M]^ra  SysseL  1709 — 10,  paa  en  Tid,  hvor  der  mang- 
lede brugelige  Kræfter,  overtog  han  Rektoratet  i  Skalholt,  medens 
hans  Kald  betjentes  af  en  Nabopræst.  1700  havde  han  ægtet  Præste- 
datteren SigrlSur  Bjømsdatter.  J.  H.,  der  for  sine  Kundskaber,  sin 
Lærerdygtighed  og  sin  hæderlige  Karakter  nød  megen  Anseelse, 
udpegedes  almindelig  til  Biskop,  da  Skalholt  Bispestol  1720  blev 
ledig,  men  modstridende  Indflydelser  forhindrede  hans  Valg;  under 
den  2aarige  Vakance  bestyrede  han  dog  Stiftet. 

Med  Liv  og  Sjæl  havde  J.  H.  kastet  sig  over  Studiet  af  Islands 
Historie,  og  med  utrættelig  Flid  samlede  han  til  dennes  Oplysning. 
Saaledes  fremkom  i  biografisk  Form  Udsigter  over  de  islandske 
Høvedsmænd,  Biskopper,  Abbeder,  Lagmænd,  de  skalholtske  Rek- 
torer og  Præsterne  i  Skalholt  Stift  m.  fl.  væsentlig  annalistiske  og 
genealogiske  Arbejder.  Af  alle  disse  udkom  i  Forfatterens  Levetid 
intet,  og  indtil  nu  er  kun  Udsigt  over  de  islandske  Høvedsmænd, 
det  saakaldte  «Hir8stj6ratal»,  trykt  (i  «Safh  til  s6gu  Islands*  II); 
men  dette  Skrift  tillige  med  Biskopsbiografieme  og  flere  andre  at 
de  nævnte  Samlinger  har  udgjort  en  væsentlig  Del  af  Materialet  til 
den  af  J.  H.s  Søn  Biskop  Finnur  j6nsson  udgivne,  bekjendte  islandske 
Kirkehistorie  («Historia  ecclesiastica  Islandiæ»  I — IV). 

F.  Johannæus,  Hist  eccles.  Island.  III,  543  f. ;  IV,  præf.  c  3.  Safh  til 
sogu  Islands  II,  594  ff.     Det  store  kgl.  Bibl.s  Kallske  Saml.,  Fol.,  Nr.  '272. 

Kr,  Kaalund, 

Halle,  Caroline  Frederikke,  s.  Walter. 

Hallgrimsson,  J6nas,  1807 — 45,  Digter,  Naturforsker.  J.  H., 
hvis  Forældre  vare  Kapellan  til  Bægiså  i  Øfjord  Syssel  i  det  nord- 
lige Island  Hallgrlmur  Thorsteinsson  og  Rannveig  J6nasdatter,  fødtes 
16.  Nov.  1807  paa  Gaarden  SteinstaSir  i  Øxnadal,  hvorhen  Forældrene 
kort  i  Forvejen  vare  flyttede  fra  deres  tidligere  Bopæl  Hraun.  Sin 
Fader  mistede  han  ved  et  Ulykkestilfælde,  hvorefter  en  Moster  af 
ham  tog  sig  af  den  gaarige  Dreng.  16  Aar  gammel  kom  han  i 
Latinskolen  paa  Bessasta&ir,  hvorfra  han  dimitteredes  1829.  Der- 
efter var  han  i  3  Aar  ansat  paa  Landfogedkontoret  i  Reykjavik, 

indtil  han  1832  tog  Adgangsexamen  ved  Kjøbenhavns  Universitet  i 
den  Hensigt  at  studere  Lovkyndighed,  hvilket  han  dog  snart  opgav 
for  æsthetiske  og  naturvidenskabelige  Studier,  ligesom  han  ogsaa 
med  Liv  og  Sjæl  deltog  i  den  nationale  og  Fremskridts-Bevægelse, 
der  i  disse  Aar  var  begyndt  at  røre  sig  blandt  hans  i  Kjøbenhavn 
studerende  Landsmænd.  J.  H.  var  Medstifter  af  det  1835  stiftede 
Aarsskrift  «Fjolnir»  (s.  ovfr.  S.  25),  og  i.  Aargang  aabnes  af  ham 
med  Programdigtet  « Island*,  der  viser  ham  som  en  Digter  af  første 
Rang;  sværmerisk  Fortidsbegejstring ,  stemningsfuld  Naturskildring, 
smertelig  Vemod  over  Nutidens  Vanslægtning  smelte  her  sammen 
til  en  straalende,  romantisk  Lovprisning  af  Fædrelandet,  som  det 
var  og  atter  bør  blive.  Samtidig  vise  forskjellige  Artikler  af  ham 
i  denne  og  de  nærmest  følgende  Aargange  hans  Bestræbelser  for  at 
virke  vækkende  og  oplysende  paa  sine  Landsmænd,  særlig  i  æsthetisk 
og  naturvidenskabelig  Retning.  Til  Naturvidenskaberne  havde  J.  H. 
fra  Ungdommen  følt  sig  hendragen,  og  han  skal  i  disse  Fag  have 
haft  ypperlige  Anlæg,  aabent  Blik  for  og  en  fortrinlig  Opfattelse  af 
de  mødende  Fænomener.  Efter  som  Student  at  have  helliget  sig 
til  dette  Studium,  særlig  med  islandske  Undersøgelser  for  Øje,  fore- 
tog han  først  1837  en  videnskabelig  Rejse  til  Island  og  berejste 
derpaa,  efter  at  den  nødvendige  oflfentlige  Understøttelse  var  ud- 
virket, 1839 — 42  Landet,  beskæftiget  med  zoologiske  og  geologiske 
Undersøgelser,  der  skulde  danne  Forarbejderne  til  en  naturviden- 
skabelig Beskrivelse  af  Landet.  For  at  bearbejde  det  indsamlede 
Stof  tilbragte  han  efter  sin  Tilbagekomst  et  Aar  i  Sorø  hos  sin 
Ven  og  Rejsefælle,  daværende  Lektor  Jap.  Steenstrup,  men  flyttede 
atter  til  Kjøbenhavn,  hvor  han  26.  Maj  1845  ^&^  ved  Døden  som 
Følge  af  et  Benbrud.  Til  J.  H.s  Gaver  hørte  ikke  en  tilsvarende 
Energi;  den,  han  besad,  slappedes  end  yderligere  ved  Tilbøjelighed 
for  stærke  Drikke  og  flere  alvorlige  Sygdomsanfald.  Som  Følge 
deraf  gik  det  langsomt  med  Islandsbeskrivelsen,  og  Arbejdet  var 
ved  hans  Død  kun  lidet  fremmet.  Heller  ikke  ellers  efterlod  han 
sig  videnskabeligt  Materiale  af  Betydning,  fraset  hans  paa  Dansk 
skrevne  4cDe  islandske  Vulkaners  Historie*,  som  er  en  baade  i 
Henseende  til  Indhold  og  Form  fortjenstlig  Fremstilling;  der  i  Manu- 
skript er  bleven  benyttet  af- mange  senere  Forskere. 

Som  skjønlitterær  Forfatter  er  J.  H.s  Betydning  for  den  islandske 
Litteratur  overordentlig.  Han  og  den  lidt  ældre  Bjami  Thorarensen 
anses  almindelig  som  de  to  ypperste  nyislandske  Digtere,  skjønt  begges 
Produktion  væsentlig  indskrænker  sig  til  et  lille  Bind  lyriske  Digte, 

33* 


Digitized  by  VjOOQIC 


ci6  Hallgrimssont  Jontu, 

Og  i  Formfuldendthed  staar  han  ubetinget  højest.  Hans  Mesterskab 
i  Sprogets  Behandling  er  uovergaaet,  og  en  Række  af  hans  bedste 
Digte  er  i  den  Grad  Folkets  Ejendom,  at  de  kjendes  og  synges 
overalt.  J.  H.  digter  sædvanlig  paa  ydre  Anledning,  jævnlig  under 
Paavirkning  af  den  omgivende  Natur,  der  samtidig  taler  til  hans 
Natursans  og  nationale  Følelse  («Gunnarsh6lmi»,  «Fjalli8  Skjald- 
brei8ur»  —  disse  m.  fl.  andre,  hvoriblandt  « Island »,  oversatte  af 
Rosenberg  i  «Illustr.  Tidenden).  Ogsaa  Satiren  forstaar  han  med 
Held  at  anvende.  Ikke  faa  af  hans  Digte  ere  stærkt  paavirkede  af 
Heine  baade  i  formel  Henseende  og  ved  de  bratte  Stemningso ver- 
gange.  Ogsaa  i  prosaisk  Fremstilling  er  han  mønsterværdig,  men  har 
her  af  originale  Arbejder  kun  frembragt  mindre,  delvis  ufuldendte 
Ting,  saaledes  den  kjønne  lille  Idyl  «Grasafer8in».  Enkelte  Stykker 
ere  Efterligning  af  H.  C.  Andersens  Æventyr.  Som  et  Indlæg,  der 
paa  sit  Omraade  har  haft  stor  Betydning,  maa  fremhæves  hans  i 
«Fjolnir»  fremkomne  fordømmende  Kritik  af  S.  Brei5fj6r5s  (s.  III,  45) 
«rlmur»  og  derigjennem  af  hele  rima-Digtningen,  der  for  ham  og 
hans  Meningsfæller  stod  som  en  Levning  af  Nedgangstidens  aand- 
løse  Barbari. 

I  J.  H.s  Levetid  vare  kun  spredte  Digte  af  ham  trykte,  særlig  i 
«Fj61nir»;  efter  hans  Død  udgaves  hans  efterladte  Digte '(«Lj65mæli»), 
Kbh.  1847.  En  ny  Udgave,  tillige  indeholdende  hans  prosaiske 
Skrifter  i  islandsk  Sprog,  er  fremkommen  1883.  End  videre  ere  hans 
zoologiske  Arbejder  og  en  kortere  Biografi  optrykte  (med  fransk 
Oversættelse)  i  «j6nas  Hallgrlmsson  ses  travaux  zoologiques»,  ved 
L.  O.  Galliard,  Cop.  1890;  nogle  danske  naturvidenskabelige  Med- 
delelser af  ham  findes  i  Krøyers  « Naturhistorisk  Tidsskrift*  II. 

Erslcw,  Forf.  Lex.  Ljébmæli  og  onnur  rit  eptir  J.  H.,  Kph.  1883  (sml. 
Ly^ur  29.  Marts  1890  og  Timarit  XII,  1891,  S.  54).    Illustr.  Tid.  1883,  Nr.  1243  f. 

Kr,  Kaalund, 

Hallgrlmsson,  Sveinbjøm,  1815 — 63,  Redaktør,  Præst.  For- 
ældrene vare  Præsten  Hallgrimur  j6nsson  og  GuSnin  Egilsdatter. 
S.  H.  fødtes  26.  Sept.  1815  paa  Præstegaarden  Gar&ar  i  Nærheden 
af  Reykjavik  paa  Island,  men  opdroges  efter  Faderens  Død  i  hans 
10.  Aar  hos  sin  Morbroder,  den  senere  Rektor  Svb.  Egilsson.  1834 
dimitteredes  han  fra  Skolen  paa  BessastaSir,  modtog  1842  Ansættelse 
som  personel  Kapellan,  men  opgav  1848  sin  Stilling  for  at  hellige 
sig  Politikken,  i-  det  han  grundlagde  det  endnu  bestaaende  Blad 
«Thj686lfur»,  Islands  første  virkelige  Avis,  der  af  ham  redigeredes 
de  følgende  4  Aar  som  et  Oppositionsblad,  der  virkede  for  Frihed, 

Fremskridt  og  national  Selvstændighed.  Ikke  desto  mindre  stiftede 
han,  kort  efter  at  have  overdraget  Bladet  til  en  ny  Redaktør,  et 
andet  Blad,  «Ing6lftir»  (1853 — 55),  med  en  derfra  forskjellig  Holdning. 
Efter  dettes  Ophør  gjenoptog  han  sin  gejstlige  Virksomhed  og  an- 
sattes 1860  som  Præst  til  Glæsibær  i  det  nordlige  Island,  hvor  han 
døde  I.  Jan.  1863.  S.  H.  var  Medlem  af  den  til  Raadslagning 
angaaende  Islands  forfatningsmæssige  Stilling  i  Riget  185 1  indkaldte 
Forsamling.  Han  var  2  Gange  gift:  i.  med  SigrfSur  Pjetursdatter 
Ottesen  (1842),  2.  med  Margrjet  Narfadatter  (1852). 

S.  H.  var  en  flittig  Forfatter  og  Bearbejder  af  opbyggelig  eller 
folkelig  Læsning  og  Bøger  for  Ungdommen,  som  ved  deres  Frem- 
komst vandt  en  Del  Udbredelse.  End  videre  har  han  udgivet  en 
lokaliseret  Gjengivelse  af  Holbergs  «Den  politiske  Kandestøber* 
(«Vefarinn  me8  t61fk6ngaviti»,  Rkv.  1854),  der  giver  ganske  mor- 
somme Indblik  i  islandske  P'orhold. 

Erslew,  Forf.  Lex.  Kr,  Kaalund. 

Hallin,  Niels  Charles  Bentzen,  1832 — 70,  Jæmstøber,  var 
født  16.  Dec.  1832  i  Kjøbenhavn  og  Søn  af  Fiskebløder  Jacob  Chri- 
stian Bentzen  H.,  der  var  Vært  ved  Bødkerkroen,  og  Cæcilie  Elisa- 
beth f.  Poulsen.  Da  hans  Fader  allerede  døde  1839,  kom  han  i 
Waisenhusets  Skole.  1847  kom  han  fra  den  i  Lære  hos  Maskin- 
fabrikanterne  Gamst  &  Lund,  hos  hvem  han  i  1852  blev  Svend, 
hvorefter  han  i  1853  tog  til  England,  hvor  han  blev  i  5  Aar,  i  de 
3  sidste  Aar  hos  det  bekjendte  Skibsbyggerfirma  J.  Scott  Russel 
&  Co.  Han  arbejdede  her  bl.  a.  med  paa  Kæmpeskibet  «Great 
Eastems»  Maskiner,  1858  engagerede  nuværende  Etatsraad  Bur- 
meister en  overordnet  Mester  hos  Scott  Russel;  den  paagjældende 
ønskede  imidlertid,  at  H.  tog  med  ham,  og  denne  forlod  nu  Lon- 
don med  en  glimrende  Anbefaling  fra  det  nævnte  Firma  for  at 
blive  2.  Mester  i  Burmeister  &  Wains  Jæmstøberi.  Paa  denne  Plads 
vandt  han  snart  alles  Tillid  og  Hengivenhed,  baade  sine  overord- 
nedes og  underordnedes,  og  da  den  paa  denne  Tid  stærkt  betonede 
Selvhjælpsbevægelse  gjennem  et  Foredrag,  som  Fattiglæge  F.  F.  Ulrik 
1865  holdt  i  « Arbejderforeningen  af  i86o»,  naaede  Arbejderne  i 
Burmeister  &  Wains  Fabrikker,  kom  han  naturlig  til  at  spille  en 
Rolle.  Ved  hans  Indflydelse  besluttedes  en  Byggeforening  oprettet; 
dens  Love  vedtoges  14.  Febr.  1866,  H.  blev  dens  Formand,  og  han 
bevarede  denne  Stilling,  ogsaa  efter  at  Foreningen  i  1867  var  bleven 
aabnet  for  alle  og  enhver,  indtil  sin  Død,  23.  Jan.  1870.     Og  selv 

efter  hans  Død  hædrede  Foreningen  ham;  den  bekostede  et  Minde 
paa  hans  Grav  og  opkaldte  senere  en  Gade  efter  ham  i  dens  Bygge- 
anlæg  ved  Østersøgade.  26.  Maj  1865  havde  han  ægtet  Johanne 
Petrine  Søeberg  (f.  5.  Febr.  1839),  Datter  af  Hørkræmmer  Christian 
Frederik  Ferdinand  S.  og  Dorothea  Sophie  Frederikke  f.  Knudsen. 

C.  Nyrop. 

Halling,  Jo'chum,  1668 — 1737,  historisk  Samler,  født  i  Horsens 
9.  Sept.  1668  og  Søn  af  Raadmand  Mikkel  Lauridsen  H.  og  Maren 
Jespersdatter  Filderup,  Student  fra  Horsens  1688,  tog  theolog. 
Examen  1690  og  var  i  11  Aar  Huslærer  hos  den  bekjendte  Læge 
H.  Jacobæus,  hvem  han  gik  til  Haande  ved  Udarbejdelsen  af 
« Museum  regium».  Han  havde  grundige  Kundskaber  i  Botanik, 
Latin  og  Græsk,  men  skjønt  Universitetets  Professorer  anerkjendte 
hans  Dygtighed,  havde  han  Vanskelighed  ved  at  komme  frem.  Efter 
at  han  forgjæves  havde  søgt  baade  Rektorater  og  Præstekald,  endte 
han  som  Degn  i  Taamby  paa  Amager,  hvortil  han  blev  kaldet  af 
Universitetet  1704,  og  hvor  han  virkede  til  sin  Død,  28.  Dec.  1737. 
Gift  I.  (1705)  med  Birgitte  f.  Aldeweldt  (f  17 11),  2.  (17 13)  med  Mar- 
grethe Elisabeth  f.  With.  Han  efterlod  sig  ingen  trykte  Skrifter,  men 
en  Række  Afhandlinger  i  Haandskrift,  deriblandt  et  Litteraturlexikon, 
Samlinger  til  den  danske  Adels,  Herregaardenes  og  Stamhusenes 
Historie,  Fortegnelse  over  danske  Kobberstik  osv..  Arbejder,  der 
bære  Vidnesbyrd  om  hans  gode  Kundskaber  og  store  Flid,  og  som 
endnu  have  deres  Betydning. 

Danske  Saml.  I,  60  ff.  S,  M.  Gjellerup. 

Halling,  William,  1744 — 96,  Godsejer,  Søn  af  Præsten  Mogens 
H.  i  Haarslev  og  Tingjellinge  og  Elisabeth  Marie  f.  Olivarius,  fik 
i  Daaben  5.  Maj  1744  Navnet  Vitus  og  gik  som  ung  til  Trankebar, 
hvor  han  traadte  i  engelsk  Krigstjeneste  og  avancerede  til  Kapitajn. 
Efter  et  æventyrligt  Liv  vendte  han  under  Navnet  William  H.  som 
en  Nabob  tilbage  til  Danmark  og  erhvervede  sig  1773  —  sagtens 
ved  sin  paarørende  Guldbergs  Indflydelse  —  Karakter  af  Brigader. 
23.  Jan.  1774  ægtede  han  den  i5aarige  Christine  Linde  Hvas  de 
Lindenpalm  (f.  9.  Sept.  1758),  eneste  Datter  af  Justitsraad  Jørgen  H. 
de  L.  til  Tirsbæk  og  Maren  f.  Loss,  og  afkjøbte  kort  efter  sin  Sviger- 
fader, hvis  Pengeforhold  vare  temmelig  i  Uorden,  saa  vel  Tirsbæk 
som  Bryskesborg,  hvis  Navn  han  forandrede  til  Williamsborg.  Et 
Par  Aar  boede  H.,  der  en  Tid  var  Direktør  for  det  asiatiske  Kom- 
pagni, paa  Tirsbæk,   som  han  1776  bortbyttede  til  Grev  C.  H.  G. 

Moltke  for  Dronninglund  med  Dronninggaard  i  Vendsyssel;  1782 
afhændede  han  ogsaa  Williamsborg;  for  øvrigt  ejede  han  et  Par 
andre  Gaarde  og  en  stor  Gaard  i  Aalborg. 

Paa  Dronninglund,  i  en  Afkrog  af  Landet,  norden  for  Lov  og 
Ret,  hvor  Tonen  og  Sæderne  lode  adskilligt  tilbage  at  ønske,  kunde 
H.  ret  tumle  sig,  og  han  fiilgte  da  ogsaa  sine  Tilbøjeligheder.  Fuld 
af  Hovmod  og  med  et  haardt  Hjærte  over  for  sine  undergivne  er- 
hvervede han  sig  som  Bondeplager  et  Navn,  der  endnu  efter  Men- 
neskealdre kunde  fylde  Godsets  Bønder  med  Rædsel.  Til  hans 
Hustru  blev  hans  Forhold  saa  slet,  at  hun  foretrak  at  bo  paa  hans 
Gaard  Petersholm  ved  Vejle.  Han  havde  dertil  højst  bisarre  Ind- 
fald og  Planer,  som  han,  støttet  til  sine  mange  Penge,  med  Hals- 
starrighed forfulgte;  han  mente  saaledes  en  Gang  ved  stort  Opkjøb 
af  Kom  at  kunne  beherske  Komhandelen  i  Østersøen,  og  Befolk- 
ningen paa  Godset  søgte  han  at  forskjønne  ved  at  gifte  de  smuk- 
keste Karle  med  de  smukkeste  Piger.  Som  en  heldig  Idé  af  ham 
bør  det  dog  nævnes,  at  han  søgte  at  fremme  Husflid  blandt  Bøn- 
derne ved  at  sætte  adskillige  åf  disses  Sønner  i  Haandværkslære. 
Uagtet  H.s  Levned  næppe  gjorde  ham  til  Gjenstand  for  særlig 
Agtelse,  opnaaede  han  store  Æresbevisninger  af  Regeringen:  1774 
fik  han  Generalmajors  Rang,  1776  det  hvide  Baand  og  1783  Adels- 
brev, alt  sammen  dog  vistnok  kun  mod  rundeligt  Vederlag  i  Penge; 
efter  Sagnet  kostede  Ordenen  ham  endog  saa  meget,  at  Kongens 
Nytorv  kunde  brolægges  derfor.  Kun  52  Aar  gammel  døde  H. 
2.  April  1796  og  begravedes  i  Aalborg  under  et  endnu  bevaret 
kostbart  Monument.  Hans  Enke  flyttede  nu  til  Dronninglimd,  som 
hun  senere  solgte,  hvorefter  him  kjøbte  Kjeldkjær,  hvor  hun  døde 
10.  Marts  1817,  ikke  i  Fattigdom,  liggende  paa  Halm,  som  Sagnet 
har  villet,  men  i  god  Velstand.  Ogsaa  hun  gjorde  sig  bemærket 
ved  excentrisk  Levemaade  og  havde  sære  Passioner,  f.  Ex.  for  at 
drage  om  paa  Avktioner  og  indkjøbe  alle  Slags  Sager. 

Kirkehist  Saml.  I,  521  f.  Danske  Herregaarde  I:  Tirsbæk;  XII:  Dronning- 
lund.    Hvass,  Personer  og  Familier  af  Navnet  Hvas  V.  G.  L,  Wad, 

Halveg,  Albert,  f  1673,  s.  Haelwegh  (ovfr.  S.  445). 

Halveg,  Esben  Nielsen,  1579 — 1648,  Læge,  var  en  Søn  af 
nedenanførte  Niels  Olufsen  H.  Familienavnet  synes  Sønnen  saa 
godt  som  aldrig  at  have  brugt.  Han  var  født  10.  Avg.  1579  i 
Roskilde  og  blev  1603  Student  fra  sin  Fødebys  Skole.  Aaret  efter 
rejste  han  udenlands  med  Oluf  og  Palle  Rosenkrantz,    Sønner  af 

Axel  R.  til  Glimminge.  De  opholdt  sig  henved  2  Aar  i  Witten- 
berg. Efter  at  være  kommen  hjem  drog  han  paa  ny  ud  med  Tyge 
Brahe,  Søn  af  Axel  B.  til  Elved.  Med  denne  tilbragte  han  adskillige 
Aar  ved  Universiteterne  i  Strasburg,  Paris  og  Orleans.  Selv  dyrkede 
han  fortrinsvis  Medicinen  og  tog  161 1  Doktorgraden  i  Basel.  1613 
kom  han  hjem  og  begyndte  at  praktisere.  1617 — 21  var  han  Læge 
ved  Bøme-  eller  Tugthuset  i  Kjøbenhavn.  1618  ægtede  han  Pro- 
fessor, Dr.  med.  Anders  Lemvigs  bedagede,  men  velhavende  Enke, 
Dorthe  Pedersdatter.  Da  hun  døde  1625,  forblev  han  Enkemand 
til  sin  Død  i  Kjøbenhavn  30.  Jan.  1648.  Som  Læge  synes  han  at 
have  været  ret  vel  anset. 

Progr.  fun.  acad.     Ingerslev,  Danmarks  Læger  og  Lægevæsen  I,  347. 

H,  F,  Rørdam, 

Halveg,  Niels  Olufsen,  1534 — 90,  Rektor,  Kannik,  var  født 
paa  Halsnæs  og  blev  Student  fra  Roskilde  Skole,  til  hvilken  han 
senere  var  knyttet,  først  som  Hører  og  siden,  efter  en  Udenlands- 
rejse, under  hvilken  han  havde  taget  Magistergraden  i  Wittenberg, 
som  Rektor  1566 — 74.  Derefter  var  han  i  3  Aar  Forstander  for 
Duebrødre  Hospital  i  Roskilde.  Sin  øvrige  Levetid  tilbragte  han 
som  residerende  Kannik  ved  Domkirken  sammesteds.  Døde  18.  Okt. 
1590.  Foruden  flere  latinske  Poesier  skyldes  ham  det  første  Forsøg 
paa  en  dansk  Prosodi.  Hans  Arbejde  blev  ikke  trykt  og  er  nu 
tabt,  men  har  dog  haft  Betydning,  da  det  synes  at  have  tilskyndet 
andre  til  at  arbejde  videre  paa  den  af  H.  lagte  Grund.  1567  havde 
han  ægtet  Gyde  Esbensdatter,  der  skjænkede  ham  en  stor  Børne- 
flok, hvoriblandt  ovennævnte  Esben  Nielsen  H. 

Bloch,  Roskilde  Domskoles  Hist.  I,  41  f.  Løffler,  Gravstene  i  Roskilde 
S.  37.    Kirkehist.  Saml.  4.  R.  II,  506  ff.  ff,  JP,  Rørdam. 

Halveg,  Niels  Pedersen,  — o.  1535,  Søn  af  Peder  Jensen  H. 
i  Vindinge  (Flakkebjærg  Herred),  tjente  tidlig  Christian  II  og  ind- 
tog og  udplyndrede,  formodentlig  efter  dennes  Ordre,  i  Marts — April 
1523  Bistrup  og  Svendstrup  Bispegaarde,  da  Biskop  Lage  Urne  var 
gaaet  over  til  Frederik  I,  deltog  derpaa  i  Kjøbenhavns  Belejring 
under  Henrik  Gjøe  og  gik  med  denne  til  Bremen,  hvorfra  han  senere 
begav  sig  til  Kong  Christian  i  Lier  og  med  dennes  Anbefaling  til 
Hertug  Albrecht  i  Meklenborg,  hvorfra  han  i  flere  Aar  fejdede  som 
Kaper  mod  Danmark.  Udsoning  med  Frederik  I  mislykkedes  flere 
Gange  paa  Grund  af  Modstand  fra  Lage  Urne,  hvem  Frederik  I 
havde  overdraget  hans  Gods,  der  efter  Biskoppens  Død  1529  over- 

droges  dennes  Broder  Rigsraad  Johan  Urne.  1531  søgte  han  Til- 
flugt i  Norge  hos  sin  Søster  Anne,  der  nylig  var  bleven  Enke  efter 
den  norske  Rigsraad  Oluf  Gajde.  Lensmanden  paa  Akershus,  Mogens 
Gyldenstjeme,  lod  ham  da  føre  som  Fange  til  Akershus,  men  vilde 
ikke  udlevere  ham  «til  Slagterbænkene,  hvor  gjæme  de,  der  havde 
hans  Gods,  maaske  end  saa  det.  Paa  Mogens  Gyldenstjemes  Forbøn 
fik  han  ogsaa  Lejde  og  Naade  hos  Kong  Frederik,  i  hvis  Tjeneste 
han  nu  traadte,  og  en  Del  af  sit  Gods  tilbage.  1535  deltog  han 
som  Skibschef  i  Peder  Skrams  Sejre  over  Lybekkeme,  men  synes 
død  kort  efter,  i  hvert  Fald  inden  1543,  da  hans  Søster  Fru  Anne 
ved  Rettergang  som  hans  Arving  fik  noget  Gods  tilbage,  som  Hr. 
Johan  Urne  havde  tilvendt  sig. 

Allen,  Breve  og  Aktstykker  t.  Chr.  II's  og  Fred.  I's  Hist.  I,  451  ff. 

A.  Heise, 

V.  Haniy  Meinert,  — 1536 — ,  Landsknægtoberst,  tjente  1531  og 
32  Christian  II  i  Norge  og  blev  af  ham  udset  til  Befalingsmand  paa 
den  fra  Svenskerne  tagne  Fæstning  Carlsborg  i  Vigen,  en  Stilling, 
han  dog  ikke  synes  at  være  kommen  til  at  tiltræde,  da  hans  Nær- 
værelse i  Oslo  blev  nødvendig  under  Akershuses  fornyede  Belejring. 
Selv  har  han  i  en  Vise  beskrevet  disse  Begivenheder.  I  de  følgende 
Aar  deltog  han  i  de  uophørlige  Fejder  i  Ostfriesland  og  Geldem, 
tjente  1534  Landgrev  Philip  af  Hessen  og  deltog  i  Belejringen  af 
Gjendøbeme  i  Mtinster,  hvorpaa  han  i  Juli  s.  A.  var  en  af  de 
Høvedsmænd,  som  Landgreven  sendte  Hertug  Christian  (III)  til 
Hjælp,  hvorefter  han  deltog  i  Grevens  Fejde  med  sit  Regiment. 
Mest  bekjendt  er  han  bleven  ved  det  Tog,  som  han  i  dansk-geldersk 
Tjeneste  i  Juli  1536  foretog  mod  Nederlandene  for  at  afvende  en 
paatænkt  Undsætning  af  Kjøbenhavn.  Han  besatte  Byen  Dam  i 
Nærheden  af  Groningen,  som  han  dog  i  Avg.  efter  en  haard  Be- 
lejring maatte  overgive  til  den  kejserlige  Statholder  i  Friesland, 
Georg  Schenck;  men  Hensigten  med  Toget  var  opnaaet:  Kjøben- 
havn havde  imidlertid  overgivet  sig,  inden  man  fra  Nederlandene 
havde  kimnet  sende  nogen  Hjælp.  —  I  de  følgende  Aar  var 
han  dels  i  dansk,  dels  i  fransk  eller  geldersk  Tjeneste  med  sit 
Regiment  mod  Pfalzgreven  og  Kejseren.  Navnlig  kæmpede  han 
som  sædvanlig  i  Geldem.  I  1546  tjente  han  derimod  i  Kejserens 
Hære.     Hans  senere  Skæbne  er  næppe  bekjendt. 

Danske  Mag.  4.  R.  III,  60  ff.  Heise,  Kristiem  II  i  Norge  og  hans  Fængs- 
ling S.  32.  40.     Liliencron,  Die  historischen  Volkslieder  d.  Deutschen  IV,  45  ff. 

A,  Heise. 

Hambro,  Carl  Joachim  Baron,  1807 — 77,  Bankier,  var  en 
Søn  af  nedennævnte  Joseph  H.  og  blev  født  i  Kjøbenhavn  23.  Nov. 
1807.  Han  opdroges  i  Folkekirkens  Tro  og  var  som  Dreng  i 
Huset  hos  Professor  J.  C.  H.  Reinhardt.  Han  besøgte  Borgerdyd- 
skolen i  Kjøbenhavn,  hvorfra  han  blev  Student*  1825,  men  uddan- 
nede sig  senere  som  Handelsmand.  I  Trediverne  bosatte  han  sig 
i  London,  hvorhen  Faderen  fulgte  ham  1840.  Det  Bankierhus,  som 
han  her  ledede,  blev  efterhaanden  et  af  de  betydeligste  i  London. 
Ligesom  Faderen  vedblev  han  at  nære  Interesse  for  Danmark,  med 
hvilket  Land  han  vedligeholdt  udstrakte  Handelsforbindelser.  For 
den  danske  Stat  negocierede  H.  Statslaan  i  1849  og  5^  og  i  1864, 
ligesom  han  ogsaa  havde  væsentlig  Andel  i  Anlægget  af  Korsør- 
banen  og  andre  betydelige  danske  Foretagender.  Ved  Patent  af 
6.  Okt.  185 1  blev  han  optaget  i  den  danske  Friherrestand,  saaledes 
at  den  friherrelige  Titel  til  enhver  Tid  skal  bæres  af  den  af  hans 
mandlige  Descendenter,  der  er  at  betragte  som  Familiens  Hoved. 
Sin  Interesse  for  sin  Fødeby  har  han  navnlig  lagt  for  Dagen  ved 
de  store  Gaver,  han  har  skjænket  til  kjøbenhavnske  Formaal.  Særlig 
maa  nævnes  hans  Stiftelse  af  de  Hambroske  Bade-  og  Vaske- 
anstalter, som  han  har  doteret  med  store  Pengesummer.  H.  var 
gift  I.  med  Caroline  Marie  f.  Gostenhofer  (f  8.  Marts  1852)  og  2. 
med  Elisa  f.  Greathead.  Han  døde  i  London  17.  Nov.  1877,  hvor- 
efter Forretningen  og  Friherretitelen  gik  i  Arv  til  hans  yngste  Søn, 
Everard  Alexander  H.  (f.  11.  April  1842).  E,  Meyer, 

Hambro,  Joseph,  1780 — 1848,  Handelsmand,  blev  født  i 
Kjøbenhavn  4.  Nov.  1780  og  var  Søn  af  Silke-  og  Klædekræmmer 
Joachim  H.  og  Dorthea  f.  Levy.  Forældrene  vare  uformuende,  og, 
som  det  paa  den  Tid  var  almindeligt  blandt  Sønner  af  fattig  jødisk 
Familie,  begyndte  han  allerede  i  Trettenaarsalderen  at  ernære  sig 
selv  ved  Omløben  med  Varer.  Imidlertid  var  han  saa  heldig  i  sit 
17.  Aar  at  kunne  rejse  til  Hamborg,  hvor  han  fik  en  ypperlig 
Handelsuddannelse  hos  Firmaet  Ftirst,  Haller  &  Co.  3  Aar  efter 
etablerede  han  sig  i  Kjøbenhavn  som  Kræmmer,  men  det  varede 
ikke  længe,  før  hans  Virksomhed  begyndte  at  antage  et  større  Om- 
fang, saa  at  han  efterhaanden  kom  ind  paa  mangfoldige  andre 
Forretningsomraader.  H.  var  en  Type  paa  de  ikke  faa  Kjøbmænd 
fra  Aarhundredets  første  Del,  der  fra  en  ganske  ringe  Begyndelse 
svang  sig  op  til  at  blive  Handelsherrer  i  største  Stil.  I  hans  ældre 
Alder,  da  han  var  en  rig  Mand  og  førte  et  stort  Hus,  var  det  ham 

en  særlig  Fornøjelse,  naar  han  i  Samtalens  Løb  kunde  faa  Lejlighed 
tdl  at  omtale  de  gamle  Tider,  da  han  gik  om  i  Husene  og  solgte 
Seler  og  Strømper.  Til  en  saadan  Udvikling  hørte  der  naturligvis 
heldige  ydre  Omstændigheder,  og  saadanne  frembøde  sig  for  en 
driftig  Natur  i  rigeligt  Maal  under  de  urolige  Forhold  fra  1807 — 13 
og  i  den  følgende  Periode.  Det  vigtigste  var  dog  de  personlige 
Egenskaber.  Hvad  nu  disse  angik,  har  Traditionen  om  H.  opbe- 
varet adskillige  Smaatræk  —  af  større  eller  mindre  Paalidelighed  — , 
der  tyde  paa,  at  han  har  været  i  Besiddelse  af  en  Del  Snuhed  og 
med  en  vis  Hensynsløshed  har  udnyttet  de  Lejligheder  til  Fortjeneste, 
der  tilbøde  sig.  Han  siges  ogsaa  i  Forretningsanliggender  ofte  at 
have  været  smaalig  og  nøjeregnende,  medens  han  i  sit  private  Liv 
kunde  være  særdeles  rundhaandet.  Men  ved  Siden  heraf  maa  hans 
fremragende  Egenskaber  fremhæves:  et  klart  og  omfattende  Blik  for 
Samfundets  Fornødenheder  og  en  ufortrøden  Energi,  der  stadig  bragte 
ham  til  at  begynde  paa  og  med  Held  at  gjennemføre  helt  nye  Fore- 
tagender, der  ikke  alene  bragte  ham  selv  Fordel,  men  ogsaa  vare 
til  største  Nytte  for  Landet.  Hertil  kom,  at  han  forstod  at  skaffe 
sig  dygtige  Medarbejdere,  f.  Ex.  Hofraad  Gerson  (ovfr.  S.  i)  og  senere 
A.  N.  Hansen.  Hans  solide  og  dygtige  Egenskaber  som  Kjøbmand 
viste  sig  ogsaa  deri,  at  han  var  i  Stand  til  at  danne  Skole,  i  det 
saa  overordentlig  mange  af  de  Mænd,  der  ere  blevne  uddannede  i 
hans  Forretning,  senere  have  udmærket  sig  som  Kjøbmænd  baade 
i  Danmark  og  i  Udlandet.  —  Under  de  livlig  vexlende  Forhold 
maatte  mange  af  de  store  Handelshuse,  der  før  og  under  Krigen 
havde  samlet  sig  store  Rigdomme,  bukke  under,  og  der  kom  ogsaa 
for  H.  Tider,  hvor  de  skiftende  Konjunkturer  bragte  hans  opsamlede 
Formue  til  at  smulre  bort.  Men  i  Modsætning  til,  hvad  der  var 
Tilfældet  med  saa  mange  Kjøbmænd,  kom  netop  ved  saadanne 
Lejligheder  hans  dygtigste  Egenskaber  frem  og  bragte  ham  frelst 
over  Skjærene.  Han  mistede  aldrig  sin  Besindighed,  men  forstod 
at  gribe  de  Halmstraa,  ved  hvis  Hjælp  han  kunde  komme  opad 
igjen. 

Grundlaget  til  sin  Formue  lagde  han  ved  sin  Bankierforretning, 
særlig  ved  Overtagelse  af  Statslaan  for  den  danske  og  norske  Stat. 
Allerede  i  1813  kom  han  i  Forbindelse  med  Schimmelmann,  og  han 
besørgede  senere  en  stor  Del  af  Finansernes  Forretninger.  182 1 
negocierede  han  det  dansk -engelske  Statslaan.  Med  den  norske 
Regering  kom  han  1822  i  Forbindelse  i  Anledning  af  Forhandlinger 
om  Overtagelse  af  nogle  af  Norges  Betalinger  til  den  danske  Stats- 

kasse.  Som  et  Kuriosum  fra  den  Tid  kan  det  nævnes,  at  Begyn- 
delsen af  Forhandlingerne  maatte  føres  i  svensk  Svinesund,  fordi 
H.  som  Jøde  ikke  maatte  opholde  sig  i  Norge.  Senere  besøgte 
han  dog  nogle  Gange  Norge,  i  det  der  blev  set  igjennem  Fingre 
med  denne  Overtrædelse  af  Grundloven.  Det  er  fra  norsk  Side 
(^f.  Ex.  i  P.  C.  Holsts  Optegnelser)  blevet  antydet,  at  han  ved  disse 
Transaktioner  benyttede  sig  af  Norges  finansielle  Nød  til  at  fore- 
skrive særdeles  haarde  Betingelser,  og  sikkert  er  det,  at  Forretnin- 
gerne bragte  ham  selv  betydelig  pekuniær  Fordel.  Men  i  øvrigt  er 
der  ingen  Anledning  til  at  antage,  at  hans  Betingelser  vare  ander- 
ledes, end  hvad  enhver  anden  Finansmand  paa  de  Tider  og  under 
den  givne  Situation  vilde  have  forlangt.  Dernæst  maa  det  erindres, 
at  der  foruden  H.  næppe  var  ret  mange  Firmaer,  der  overhovedet 
kunde  have  udført  de  paagjældende  Transaktioner.  Til  at  skaffe 
de  fornødne  Pengemidler  til  Veje  fra  Udlandet  hørte  der  baade  et 
betydeligt  Talent  og  en  grundmuret  Anseelse. 

En  Virksomhed  af  overordentlig  Betydning  paabegyndte  H.  i 
Trediverne  ved  sine  industrielle  Anlæg  paa  Bodenhoffs  Plads  paa 
Christianshavn.  Virksomheden  her  bestod  i  en  Dampmølle  (den 
første  i  Danmark),  en  Risafskalningsmølle,  et  Bageri  for  Skibsbrød 
og  et  Salteri.  Disse  Etablissementer  gave  Anledning  til  en  stor 
Udførsel  af  Mel,  Flæsk  osv.  Ogsaa  paa  andre  Omraader  var  H. 
banebrydende.  Saaledes  var  han  f.  Ex.  den  første  her  hjemme, 
der  begyndte  paa  Forsendelsen  af  hermetisk  opbevarede  Levneds- 
midler. 

1806  ægtede  han  Mariane  v.  Halle  (f  1838),  men  hans  ægte- 
skabelige Liv  blev  ikke  lykkeligt,  da  Hustruen  tidlig  blev  sindssyg. 
Efter  at  hans  Søn,  ovennævnte  C.  J.  H.,  havde  bosat  sig  i  London, 
flyttede  han  selv  der  over  1840  og  levede  der  Resten  af  sit  Liv  som 
Bankier.  Her  hjemme  overdroges  senere  hans  Bankierforretning  til 
Smidt  &  le  Maire,  medens  Virksomhederne  paa  Bodenhoflfe  Plads 
overtoges  af  A.  N.  Hansen  &  Co.  Som  en  Grund  til,  at  han  for- 
lod Danmark,  anføres  hans  Utilfredshed  med,  at  den  danske  Told- 
forvaltning ikke  tillod  ham  at  udvikle  sin  Forretning  saaledes,  som 
han  ønskede.  Til  Trods  for,  at  han  havde  expatrieret  sig,  vedblev 
han  dog  at  nære  Interesse  for  Danmark,  dels  ved  at  vise  Gjæst- 
frihed  mod  danske,  der  kom  til  London,  og  dels  ved  de  Summer, 
han  saa  vel  i  levende  Live  som  ved  testamentarisk  Disposition 
skjænkede  til  hjemlige  Øjemed.  Hans  store  Legater  kom  særlig 
den    jødiske    Menighed   i    Kjøbenhavn    og   danske    Handelsmænds 

trængende  efterladte  til  gode,  —  1821  var  han  bleven  udnævnt  til 
Hofraad.     Han  døde  3.  Okt/  1848. 

Selmer,  Nekrolog.  Saml.  I.     Museum  1890,  S.  169  ff.  £^  Meyer, 

Hamerik,  Asger,  s.  Hammerich. 

Hamilton,  Henrik  Albertsen,  — 1616 — ,  Digter,  Latinist,  var 
en  Søn  af  Borgmester  Christen  Albertsen  i  Kjøbenhavn  (f  1616)  og 
Margrethe  van  Mørsen.  Den  fædrene  Slægt  stammede  fra  Skotland. 
I  sin  Barndom  nød  H.  privat  Undervisning  af  Peder  Pedersen,  der 
siden  blev  Rektor  i  Nykjøbing  paa  Falster.  Derefter  sendtes  han 
til  Skole  i  Meissen,  hvor  han  var  i  et  Par  Aar.  Efter  at  være 
bleven  Student  færdedes  han  meget  udenlands,  1608  i  Heidelberg, 
1609 — 10  i  Giessen.  Latinsk  Digtning  var  hans  Hovedinteresse,  og 
han  havde  opnaaet  stor  Færdighed  i  de  den  Gang  yndede  kunst- 
lede Anagrammer.  En  Del  af  hans  Digte  er  optrykt  paa  ny  i 
Rostgaards  «Deliciæ  poet.  Dan.»  I.  Med  Latinisteme  Gruterus  i 
Heidelberg  og  Aqvilonius  i  Malmø  stod  han  i  livlig  Forbindelse. 
1616  blev  han  Sekretær  i  det  tyske  Kancelli.  Men  da  han  efter 
Faderens  Død  vistnok  havde  faaet  en  ret  anselig  Arv,  rejste  han 
1619  med  kgl.  Tilladelse  atter  udenlands  for  videre  at  uddanne  sig 
til  Statstjenesten.  Paa  denne  Rejse  traadte  han  navnlig  i  nær  For- 
bindelse med  den  tyske  Digter  Martin  Opitz.  1623  træffe  vi  ham 
i  Paris,  efter  at  han  havde  færdedes  vidt  omkring.  Senere  døde 
han  i  Ægypten. 

Personalhist.  Tidsskr.  2.  R.  II,  299.  ff,  JP,  Rørdam, 

Hammeken,  Louis  Joseph,  1778 — 1852,  Konsul.  H.,  Søn  af 
Konsul  Louis  H.  (f  1793)  og  Elise  f.  Gordon,  blev  født  6.  Febr. 
1778  i  Tunis  og  opdroges  i  Hjemmet.  1797  udnævntes  han  til  dansk 
Vicekonsul  i  Tunis,  hvilken  Stilling  han  beklædte  indtil  1801.  I 
det  førstnævnte  Aar  kom  det  til  en  Konflikt  mellem  den  danske 
Regering  og  Bejen  af  Tunis,  fordi  hin  vægrede  sig  ved  at  give 
denne  en  større  Tribut.  Ved  snilde  Udflugter  lykkedes  det  H.  at 
forebygge  Udbruddet  af  Fjendtligheder  fra  Bejens  Side,  men  endelig 
skred  den  tunesiske  Hersker  i  April  1800  til  saadanne,  i  det  han 
lod  7  danske  Skibe  opbringe  og  lægge  under  Beslag.  H.s  Stilling 
var  saa  meget  vanskeligere,  som  den  danske  Regering  aldeles  ikke 
optraadte  med  tilstrækkelig  Kraft;  men  endelig  blev  Striden  bilagt 
ved  Aarets  Udgang  paa  ydmygende  Betingelser  for  Danmark.  Efter  at 
H.  var  fratraadt  Stillingen  som  Vicekonsul,  kom  han  til  Kjøbenhavn 

Og  udnævntes  1809  til  karakt.  Kapitajn.  Han  virkede  som  Lærer 
i  Fransk  ved  Søkadetakademiet  og  Landkadetakademiet,  men  opgav 
sin  Lærervirksomhed  ved  hint  1820  og  ved  dette  183 1,  hvorefter 
han  trak  sig  tilbage  til  Privatlivet.  H.  fik  1820  Titelen  Legations- 
raad  og  døde  i  Kjøbenhavn  12.  Juli  1852.  H.  ægtede  1809  Antoinette 
Dorothea  Liitken  (f.  1790  f  1868),  Datter  af  Kommandør  Chr.  L. 

Erslew,  Forf.  Lex.  ^.  Thorsøe, 

Hammeleff,  Nis,  1735 — i^i>  Kommitteret  i  Rentekammeret 
og  Stempelpapirforvalter,  fødtes  3.  April  1735  i  Byen  Hammelev 
ved  Haderslev;  Forældrene  vare  Bønder.  Som  ungt  Menneske  blev 
han  ansat  i  General-Landets-Økonomi-  og  Kommercekollegiets  tj'ske 
Sekretariat,  udnævntes  1764  til  Revisor  for  det  under  samme  sor- 
terende oldenborgske  Brandkasseregnskab,  blev  1768  Fuldmægtig  i 
det  nævnte  Sekretariat,  fik  1769  Titel  af  Kommercesekretær,  blev 
177 1  Sekretær  ved  Kommercedeputationen,  1773  Chef  for  det  olden- 
borg-delmenhorstske  Brandforsikringskontor,  men  udnævntes  allerede 
s.  A.  til  Amtsforvalter  over  Kjøbenhavns  Amt  og  Forvalter  over 
Kornmagasinet  i  Kjøbenhavn  og  blev  1775  Justitsraad.  Efter  at 
han  i  Aaret  1783  havde  henledet  Opmærksomheden  paa  sig  ved 
Udgivelsen  af  et  Skrift  om  den  paa  Godset  Bemstorflf  skete  Landbo- 
reform m.  V.,  hvori  der  gaves  værdifulde  Oplysninger  om  Reformens 
Virkninger,  blev  han  1784  udnævnt  til  Kommitteret  i  Rentekammeret 
og  senere  s.  A.  til  Sekretær  for  den  Kommission,  som  da  nedsattes 
for  at  overlægge,  paa  hvad  Maade  og  ved  hvilke  Midler  Kongens 
Fæstebønders  og  Husmænds  Kaar  paa  Frederiksborg  og  Kronborg 
Amter  kunde  forbedres.  Der  tilkommer  ham  en  ikke  ringe  Del  af 
Æren  for  det  smukke  Resultat,  som  opnaaedes  ved  den  af  Kommis- 
sionen foreslaaede  Plans  Gjennemførelse.  1795  fratraadte  han  efter 
eget  Ønske  sin  Stilling  som  Kommitteret  for  at  blive  Stempelpapir- 
forvalter og  udnævntes  1798  til  Etatsraad.  Fra  1794 — 1800  var  han 
desuden  Medlem  af  Extraskatteregulerings-Kommissionen  for  Kjøben- 
havn. Han  døde  16.  Jan.  1801  sammesteds.  20.  Okt.  1775  ^^^  ^^^ 
gift  med  Juliane  Maria  Pontoppidan  (f.  6.  Jan.  1756  f  17.  Jan.  1789), 
en  Datter  af  Prokansler  Erik  P.  og  Johanne  Maria  f.  Hofman. 

G,  Kringelbach. 

Hammeleff,  Uncas  Andreas  Frederik^  f.  1847,  Billedhugger. 
H.,  født  i  Kjøbenhavn  9.  Nov.  1847,  Søn  af  Kapitajn  ved  In- 
fanteriet Peter  Henrik  H.  (f.  12.  Jan.  1817)  og  Ane  Frederikke 
Caroline  f.  Wellner   (f.   2.   Avg.  1814),    er   Elev   af  H.  V.   Bissen 

Og  har  siden  1868  været  jævnlig  repræsenteret  paa  Foraarsudstil- 
lingeme  med  dygtig  udførte  Buster  og  Figurer;  blandt  Busterne 
maa  særlig  fremhæves  Kunstneren  Hans  Tegners  (1890)  for  sin  for- 
trinlige Karakteristik.  H.  har  desuden  udført  en  større  Frise  til 
Frederiksborg  Slot,  men  hans  saa  vel  i  Henseende  til  Udførelsen 
som  til  aandeligt  Indhold  betydeligste  Arbejde  er  de  9  skjønne 
Engleskikkelser,  som  han  har  udført  til  Jesuskirken  i  Valby.  H. 
ægtede  5.  Nov.  1877  Julie  Henriette  Marie  Andersen,  Datter  af  Over- 
politibetjent Anders  A.  og  Nelly  Jansen,  f.  Bur.      H»  R,  Baumann, 

Hammer,  Christopher,  1720 — 1804,  Generalkonduktør,  er  født 
26.  Avg.  1720  i  Gran  Præstegjæld,  hvor  Faderen,  Anders  Chri- 
stophersen H.  (f.  1679  t  1729)1  var  Provst  og  Sognepræst;  denne 
tilhørte  en  Familie  Sand,  hvis  Navn  uden  Tvivl  hidrører  fra  Sands 
Toldsted  paa  Hudrum,  men  kaldte  sig  Hammer  efter  sin  Moders 
Slægt  og  havde  under  Krigen  17 16  foretaget  et  Opbud  af  Bønder, 
der  gjorde  Svenskerne  Ophold  og  Afbræk  paa  deres  Marche  til 
Ringerige.  C.  H.s  Moder  hed  Birgitte  f.  Coldevin.  Han  blev  Student 
1738,  studerede  derpaa  i  mange  forskjellige  Retninger:  Theologi, 
Retsvidenskab,  orientalske  og  nyere  Sprog,  Mathematik,  Filosofi  osv. 
og  underkastede  sig  Prøver  baade  i  Kjøbenhavn  og  Sorø  (1748). 
Antoges  1750  til  Grevskabet  Ledreborgs  Opmaaling,  blev  1752  be- 
skikket til  By-  og  Raadstueskriver  m.  m.  i  Christianssand,  men 
allerede  et  Par  Maaneder  senere  s.  A.  til  Generalkonduktør  i  Akers- 
hus  Stift,  i  hvilket  Embede  han  ftmgerede  til  1801.  1758  fik  han 
Titel  af  virkelig  Kancelliraad  og  1778  af  virkelig  Justitsraad.  Han 
ejede  Gaarden  Melbostad  i  Gran  Sogn  og  døde  der  23.  Juni  1804, 
ugift.  —  Han  drev  med  Forkjærlighed  naturvidenskabelige  Studier 
og  anlagde  store  botaniske  og  naturhistoriske  Samlinger  (jvfr.  ndfr.). 
Han  var  imidlertid  kun  Dilettant  og  ingen  virkelig  Videnskabsmand, 
hvad  der  ogsaa  i  høj  Grad  viser  sig  paa  et  andet  Gebet,  som  han 
ligeledes  dyrkede,  nemlig  Genealogien.  Ligesom  hans  Syslen  med 
Naturfagene  har  en  stærkt  udpræget  patriotisk  Karakter,  gaar  hans 
genealogiske  og  historiske  Virksomhed  ud  paa  hans  egen  nærmeste 
Slægts  Forherligelse:  Personerne  blive  næsten  alle  gjorte  til  Adel 
og  tillægges  Vaaben,  og  gjennem  de  mange  urigtige  og  til  Dels 
latterlige  Paastande,  hvormed  han  har  opfyldt  de  Stamtavler,  han 
har  meddelt  C.  Giessing  (Jubellærere  II,  2),  kan  han  betragtes  som 
en  af  de  vigtigste  Skabere  af  den  fantastiske  Genealogi  i  Norge, 
hvor  den  har  fundet  mange  Efterlignere  og  endnu  ikke  paa  langt 

nær  er  uddød;  Mangel  paa  virkelig  Forstaaelse  og  Dømmekraft 
karakteriserer  samtlige  hans  Arbejder.  Sine  Samlinger  og  næsten 
sin  hele  Formue,  o.  20000  Rdl.,  testamenterede  han  til  det  thrond- 
hjemske  Videnskabsselskab,  hvoraf  han  var  Medlem,  med  Bestem- 
melse om  Anvendelse  i  naturvidenskabeligt  Øjemed,  men  Bestem- 
melsen om  Udgivelse  af  hans  efterladte  Manuskripter  har  Selskabets 
Direktion  af  Hensyn  til  Testator  selv  ikke  troet  at  kunne  iværksætte. 
Nicolayseij,  Norske  Stiftelser  I  og  III.  H,  J,  Huitfeldt-Kaas, 

—  Christopher  Hammer  beskæftigede  sig  en  Del  med  for- 
skjellige  naturhistoriske  Æmner  og  udgav  en  Række  større  og 
mindre  herhen  hørende  Arbejder,  væsentlig  med  praktiske  Formaal, 
saasom  en  Afhandling  om  Kartofler  (1766)  —  der  ogsaa  blev  ud- 
givet paa  Fransk  — ,  om  Tobaksplantning,  Rhabarber,  Maltgjøring, 
norske  Frugtvine.  Hans  « Norsk  Husholdnihgskalender»  i  2  Dele 
(1772 — 73)  indeholder  mange  naive  Bemærkninger  og  kuriøse  Raad. 
De  af  hans  naturhistoriske  Skrifter,  der  i  Følge  deres  Titel  skulde 
være  af  mere  videnskabeligt  Indhold,  lade  dog  meget  tilbage  at 
ønske  og  tyde  ikke  paa,  at  han,  der  fortsatte  sin  Skribentvirksomhed 
til  en  meget  høj  Alder,  var  i  Stand  til  at  følge  med  Tiden.  Saa  vel 
hans  «Forsøg  til  en  norsk  Naturhistorie*  (2  Dele,  1775 — 78)  som 
hans  «Floræ  Norvegicæ  prodromus»,  en  Navneliste,  der  udkom  1794, 
bleve  ogsaa  skarpt  kritiserede,  saaledes  af  C.  G.  Rafn,  der  vel  ikke 
miskjendte  hans  Virksomhed  og  Lyst  til  at  være  nyttig,  men  som 
ansaa  denne  Hensigt  aldeles  forfejlet.  H.s  Forsøg  paa  at  danne 
systematiske  norske  Plantenavne  og  paa  at  oversætte  de  af  Linné 
anvendte  latinske  Termini  maa  betragtes  som  mislykkede;  de  ere 
næppe  blevne  benyttede  af  andre  end  ham  selv.  Som  Exempler 
kan  anføres,  at  de  Botanikere,  der  beskæftige  sig  med  Studiet  af 
Kryptogamer,  kaldes  «Løngiftningsbeskrivere»,  Linnés  Klasser  og 
Ordener  benævnes  «Enmandskab»,  «Enkoneskab»  osv.  H.  blev 
imidlertid  ikke  sine  Kritikere  Svaret  skyldig;  han  har  skrevet  flere 
antikritiske  Artikler.  Til  hans  allersidste  Arbejder  hører  en  i 
« Hermoder*  optaget,  9.  Nov.  1796  undertegnet,  skarp  Recension 
af  Rafns  « Danmarks  og  Holstens  Flora* ,  i  hvilken  H.  særlig  ankede 
over,  at  en  saa  stor  Del  af  Bogen  indtoges  af  Plantefysiologien,  og 
at  Rafn  havde  foretaget  Ændringer  i  Linnés  Plantesystem. 

E»  Rostrup, 

Hammer,  Claus,  1542 — 85,  Professor,  var  født  i  Landskrone 
og  blev  i  en  ung  Alder  1564  Professor  ved  Kjøbenhavns  Universitet, 

først  i  Rhetorik,  siden  i  Græsk  og  derefter  i  Dialektik.  Desuden 
var  han  1564 — 80  Universitetets  Bibliothekar.  Rektorværdigheden 
beklædte  han  1580 — 81,  efter  at  han  tidligere  et  Par  Gange  havde 
undslaaet  sig  for  denne  Ærespost.  Da  han  ønskede  at  blive  Pro- 
fessor i  Medicin,  tog  han  1584  uden  sine  Kollegers  Samtykke 
Doktorgraden  i  Marburg.  Men  herved  beredte  han  sig  selv  store 
Ubehageligheder,  da  det  betragtedes  som  en  Krænkelse  for  Kjøben- 
havns Universitet,  at  han  havde  søgt  Graden  udenlands.  Han  maatte 
opgive  Lærestolen  i  Dialektik  og  atter  nøjes  med  at  være  Lærer  i 
Græsk.  Denne  Degradation  synes  han  ikke  at  have  kunnet  bære. 
Ikke  længe  efter  rejste  han  til  Skaane  og  tog  ind  hos  en  tidligere 
.  Kollega,  der  nu  var  Præst  i  Lyngby.  Kort  efter  hans  Ankomst 
her  til  fandt  man  ham  druknet  i  Præstegaardens  Brønd,  16.  Maj  1585. 
—  Han  var  2  Gange  gift,  første  Gang  med  en  Datter  af  Dr.  Niels 
Hemmingsen,  med  hvem  han  havde  2  Sønner,  deriblandt  den  ndfr. 
anførte  Niels  H. 

Rørdam,  Kbhvns  Universitets  Hist  1537 — 1621  II,  569  ff.     Rørdam,  Hist 
Kildeskrifter  I,  654  f.  ff.  F.  Rørdam, 

Hammer^  Even,  1732 — 1800,  Amtmand,  Søn  af  Ole  Hannibal- 
sen H.,  Sognepræst  til  Næs  paa  Hedemarken  (f  1744),  og  Ellen 
Evensdatter  Meldal  (f  1766),  er  født  paa  Næs  i  Juli  1732  og  blev 
1752  Student  fra  Christiania  Skole,  hvor  han  siden  var  Lærer  fra 
1756 — 68,  i  hvilken  Stilling  han  1758  tog  Magistergraden.  1768  rejste 
han  paa  egen  Bekostning  udenlands  og  studerede  ved  Universiteterne 
i  Oxford,  Cambridge,  Leiden^  Gøttingen  og  Paris,  hvor  han  erhvervede 
gode  Sprogkundskaber.  Hans  Skrift  «Philonorvagi  velmente  Tanker » 
osv.  (177  i)  siges  at  have  « banet  Vejen  for  ham  til  Brød  og  Lykke  i 
Statens  (gjennem  Forbindelse  med  Struensee).  177 1  blev  han  Sekre- 
tær i  norske  Kammers  i.  Bureau,  i  Jan.  1773  Renteskriver  i  sønden- 
fjældske  Renteskriverkontor  og  allerede  i  Avg.  s.  A.  Amtmand  over 
Romsdalen,  Nordmør  og  Søndmør,  hvor  han  boede  ved  Molde,  og 
afgik  ved  Døden  ugift  22.  Febr.  1800.  Han  havde  1777  faaet  Titel 
af  Justitsraad  og  1781  af  Etatsraad  og  var  Medlem  af  Videnskabernes 
Selskab  i  Throndhjem  samt  det  nordiske  Selskab  i  London.  Han 
ansaas  for  en  meget  duelig  Embedsmand  og  har  indlagt  sig  For- 
tjenester saa  vel  af  Fiskerierne  som  af  Agerbruget,  bl.  a.  ved  at 
udvirke  Reskriptet  af  26.  Juli  1781  (om  Fisketilvirkningen  i  hans 
Amt)  samt  ved  Stiftelsen  (1776)  af  det  romsdalske  praktiske  Land- 
Dansk  biogr.  Lex.    VI.  Sept.  1893.  34 

husholdningsselskab,    hvis  Præses  han  var,    og  en  Understøttelses- 
kasse  for  omkomne  Søfolks  efterladte. 

Worm,  Lex.  ov.  lærde  Mænd.  Nyerup,  Lit.  Lex.  Minerva  1787,  III,  233  fF.; 
1800,  III,  326  fif.     Saml.  t.  d.  norske  Folks  Sprog  og  Hist.  III,  314  f. 

H,  J,  Huitfeldt'Kaas. 

Hammer,  Frederik  Abel,  1792 — 1877,  frivillig  fra  Krigene 
1807  og  1848,  er  født  i  Asminderød  13.  Sept.  1792  og  Søn  af  der- 
værende Gjæstgiver  Johannes  Christian  H,  (f.  1754  f  1830)  og  Mar- 
tha Serine  f.  Egersted.  Faderen  var  en  djærv  og  kraftig  Person- 
lighed og  varmhjærtet  Fædrelandsven.  I  1801,  da  Englænderne 
viste  sig  i  Sundet,  var  han  ivrig  i  at  uddanne  sine  Bysbørn  i 
Vaabenbrug,  navnlig  i  Skydning,  hvori  han  selv  var  en  Mester, 
og  Sønnen  Frederik  erhvervede  sig  allerede  da  som  9  Aars  Purk 
en  ualmindelig  Færdighed  i  at  haandtere  en  Riffel.  Da  Englænderne 
i  1807  kom  igjen  og  havde  gjort  Landgang  ved  Vedbæk,  mente 
gamle  H.,  at  hans  Plads  maatte  være  i  det  truede  Kjøbenhavn, 
og  Sønnen,  hvorvel  lille  og  spinkel  af  Væxt,  fik  Lov  til  at  følge 
med.  De  fik  Ansættelse  i  en  lille,  udvalgt  Trop  af  Herregaards- 
skytter  og  bleve  derfor  selvskrevne  til  at  deltage  i  de  fra  Fæst- 
ningen foretagne  Udfald.  Side  om  Side  kæmpede  Fader  og  Søn, 
og  snart  gik  der  Ry  af  dem  blandt  Udfaldstroppeme,  ikke  mindre 
ved  den  Sikkerhed,  hvormed  de  toge  deres  Mand  paa  Komet,  end 
ved  den  Humor  og  forretningsmæssige  Koldblodighed,  hvormed 
de  under  Kampen  underholdt  sig  med  hinanden.  I  det  3.  Udfald 
mod  Blaagaard  blev  gamle  H.  saaret.  Han  lod  Sønnen  kalde  til 
sig  paa  Hospitalet  og  vilde  paa  Skrømt  overtale  ham  til  at  drage 
hjem,  men  Drengen  svarede:  «Nej,  Fader,  det  kan  jeg  ikke  gjøre 
nu,  det  vilde  være  en  Skam»,  og  ilede  afeted  for  at  komme  tids- 
nok paa  Kamppladsen.  I  det  sidste  Udfald  ramte  han  paa  lang 
Afstand  den  engelske  General  Baird,  hvem  de  andre  Skytter  for- 
gjæves  havde  søgt  at  træffe,  en  Bedrift,  som  forøgede  hans  Berøm- 
melse og  senere,  da  den  saarede  General  ønskede  at  se  ham,  ind- 
bragte ham  en  Foræring  af  2  guldindlagte  Pistoler  og  en  Pung, 
fyldt  med  Dukater.  Efter  at  Vaabenstilstanden  var  sluttet  og  den 
gamle  H.  nogenlunde  helbredet  for  sit  Saar,  vendte  Fader  og  Søn 
tilbage  til  den  hjemlige  Arne.  Den  unge  H.,  der  ytrede  L3^t  til 
at  være  Militær,  saa  længe  Krigen  varede,  fik  snart  Lov  til  at  ind- 
træde i  det  nyoprettede  sjællandske  ridende  Jægerkorps  og  udmær- 
kedes kort  efter  ved  Forsættelse  til  Guidekorpset.     I  Digtet   c  En 

ganske  ny  Vise  om  en  Kromand  og  hans  Søn»  har  St.  St.  Blicher 
foreviget  deres  Færd,  og  begge  hædredes  1809  med  Sølvkorset. 

Efter  Krigens  Slutning  fik  F.  H.  Ansættelse  ved  Forstvæsenet 
i  det  nordlige  Sjælland,  og  1817  blev  han  Inspektør  ved  Esrom 
Kanal  og  senere  Distriktskommissær.  Han  indtraadte  i  Ægteskab 
med  Elisabeth  Kirstine  Lemvigh  (f.  7.  Nov.  1794  f  8  Febr.  1849), 
Datter  af  Birkedommer  Otto  L.  og  Else  Johanne  f.  Ørsnes,  og 
levede  nu  et  roligt  og  lykkeligt  Familieliv,  indtil  Krigen  brød  ud  i 
1848.  Han  meldte  sig  da  paa  ny  til  Tjeneste  som  frivillig  og  del- 
tog i  Felttogets  sidste  Halvdel  paa  en  fortrinlig,  af  Forpostkomman- 
doen, hvorved  han  var  ansat,  særlig  fremhævet  Maade,  der  an- 
erkjendtes  af  Krigsministeren  ved  en  rosende  Takskrivelse.  Han 
døde  i  Fredensborg  10.  Dec.  1877. 

Dansk  Folkeblad,  8.  Aarg.     Dannebrog,  2.  Aarg.  S,  A,  Sørensen, 

Hammer,  Gimder,  1725 — 72,  Amtmand,  er  født  i  Throndhjem 
22.  Sept.  1725  og  Søn  af  Gunder  H.  (f  1731),  først  Skibsfører,  siden 
Kjøbmand  sammesteds,  og  dennes  2.  Hustru,  Anna  Christophersdatter 
f.  Hempel  (f  1776),  der  siden  var  gift  med  Kjøbmand  Andreas  Cramer 
(t  17^5)'  ^'  ^-  t>lev  Student  1745  og  1757  uden  at  have  taget  nogen 
Embedsexamen  eller  beklædt  noget  andet  Embede  Amtmand  i  Fin- 
marken. Som  Amtmand  forfattede  han  en  fortjenstlig,  fra  Kjøben- 
havn  1763  dateret  « Historisk  Underretning  om  Pmmarkens  Handel »» 
1765  siger  han,  at  han  lider  af  Brystsvaghed,  foraarsaget  ved  det 
haarde  Klima,  og  blev  derfor  1768  forflyttet  til  Stavanger  Amtmands- 
embede,  i  hvilket  han  dog  allerede  afgik  ved  Døden  18.  Okt.  1772. 
Han  havde  1763  faaet  Titel  af  Justitsraad.  6.  April  1758  blev  han 
gift  med  Anna  Hanning  (f.  i  Throndhjem  28.  Nov.  1736,  f  i  Sta- 
vanger 19.  Febr.  1805),  en  Datter  af  Peder  H.,  resid.  Kapellan  til 
vor  Frue  Kirke  i  Throndhjem  (f  1747)  og  Anne  Cathrine  f.  Holst 

(t  1742). 

Personalhist  Tidsskr.  III,  239  fF.  Saml.  t.  d.  norske  Folks  Sprog  og  Hist. 
m,  261  f.  V,  594.  ff.J.  Huitfeldt-Kaas, 

Hammer,  Hans  Jørgen,  1815 — 82,  Genremaler,  var  Søn  af 
Skibsfører  Peder  Pedersen  H.  og  Johanne  f.  Bistrup  og  fødtes  i 
Kjøbenhavn  29.  Dec.  181 5.  Lyst  til  Tegning  i  Barndommen  for- 
aarsagede,  at  han,  som  saa  mange  vordende  Kunstnere,  blev  sat  i 
Malerlære,  nemlig  hos  en  den  Gang  anset  Mester,  J.  G.  Berg. 
Allerede  1828  begyndte  han  som  Lærling  at  besøge  Akademiet,  men 

hans  Udvikling  foregik  langsomt.  I  1836  var  han  først  naaet  ind 
paa  Gibsskolen,  i  1840  blev  han  Elev  af  Modelskolen,  i  1842  vandt 
han  den  njindre,  i  1843  ^^^  store  Sølvmedaille,  svarende  til  Nutidens 
Afgangsbevis.  I  1835  ^^^  ^^^  imidlertid  bleven  Malersvend  og  ar- 
bejdede som  Dekorationsmaler;  han  konkurrerede  som  saadan  til 
den  Neuhausenske  Præmie,  dog  uden  at  vinde  den;  som  Figurmaler 
begyndte  han  at  udstille  i  1838.  Ved  den  Neuhausenske  Konkurs 
i  1845  vandt  han  ikke  Præmien;  men  hans  Arbejde  «Det  sidste 
Læs»  kjøbtes  til  den  kgl.  Malerisamling;  2  Aar  efter  vandt  han 
Præmien  for  « Bønder  forsamlede  til  Lystighed*. 

H.  var  en  alvorlig,  flittig,  tænksom,  men  noget  tung  og  lang- 
som Natur.  Den  omstændelige  Nøjagtighed,  hvormed  han  gik  til 
Værks  lige  fra  at  spidse  Blyanten  til  at  lægge  den  sidste  Lasur  paa 
det  næsten  færdige  Billede,  forsinkede  hans  Udvikling  og  gav  tit 
hans  omhyggelige,  grundige  Udførelse  noget  trykket,  for  ikke  at 
sige  ubehjælpsomt.  Hans  Udvikling  hemmedes  ogsaa  ved  Krigens 
Udbrud  i  1848.  Han  var  bleven  opmuntret  til  at  søge  Rejsepenge 
til  Udlandet,  men  gik  nu  med  som  frivillig,  tog  Officersexamen  og 
blev  i  Marts  1849  Lieutenant  i  Linjen.  Efter  Krigen  forblev  han 
i  sin  militære  Stilling,  indtil  han  i  1860  tog  sin  Afsked  med  Kapi- 
tajns  Karakter.  Forinden  havde  han  dog  staaet  å  la  suite  i  nogle 
Aar,  medens  han  med  Akademiets  Rejseunderstøttelse,  der  tildeltes 
ham  for  1856  og  1857,  var  i  Italien.  Under  Krigen  havde  han 
ikke  malet  ret  meget,  og  først  ved  de  Billeder,  han  malede  i  Ita- 
lien og  efter  sin  Hjemkomst,  vakte  han  det  større  Publikums  Op- 
mærksomhed, navnlig  vandt  « Torvet  i  Ariccia,  efter  Solnedgang* 
med  dets  stærkt  udtalte  Aftenstemning  meget  Bifald  og  blev  kjøbt 
til  den  kgl.  Malerisamling  (1863).  Af  hans  andre  Arbejder  kunne 
fremhæves  «Axsamlersken»,  hans  største  Arbejde  (1866),  « Baggesen 
og  Schimmelmann»,  som  han  malede  i  2  Exemplarer  (1872),  « Post- 
budet med  det  længe  ventede  Brev*  (1877)  og  «Grev  Gert  og  Niels 
Ebbesen*,  hvilket  han,  efter  den  omstændeligste  historiske  For- 
beredelse, ikke  naaede  at  faa  fuldført.  Et  stærkt  Tilfælde  af  Anæmi 
bragte  ham  paa  Gravens  Rand,  men  hans  stærke  Natur  sejrede  dog, 
og  med  opblomstrende  Sundhed  og  nyt  Mod  paa  Livet  rejste  den 
66aarige  Mand  til  Italien,  hvor  en  ved  Forkølelse  paadragen  Feber 
bortrev  ham  i  Rom  28.  Jan.  1882.  H.  var  ugift;  han  var  i  1874 
bleven  Medlem  af  Kunstakademiet. 

Weilbach,  Konstnerlex.  Ph,   Weilboch, 

Hammer,  Jørgen,  f.  1817,  Oflficer.  H.  er  en  Søn  af  Provst 
Hans  H.  i  Besser  paa  Samsø  og  Else  Cathrine  f.  Fabricius  og  fødtes 
sammesteds  5.  Okt.  181 7.  I  1833  kom  han  paa  Landkadetakade- 
miet,  forrettede  Pagetjeneste  baade  hos  Frederik  VI  og  Christian  VIII 
og  blev  i  1839  Sekondlieutenant  ved  holstenske  Infanteriregiment, 
hvorved  han  dog  først  Aaret  efter  kom  til  Tjeneste.  Ved  Oprørets 
Udbrud  i  1848  var  han  ved  17.  Bataillon  i  Gluckstadt,  flygtede 
der  fra  og  naaede  efter  mange  Gjenvordigheder  Kjøbenhavn.  Han 
sendtes  derefter  til  Jylland  for  at  organisere  en  Folkevæbning  og 
blev,  forfremmet  til  Premierlieutenant,  Chef  for  Horsens  frivillige 
Korps  (o.  120  Mand),  der  først  deltog  i  Hærens  Forposttjeneste  og 
senere  indlemmedes  i  Schleppegrells  Brigade.  I  de  følgende  Krigs- 
aar  var  han  ansat  dels  ved  8.,  dels  ved  7.  Bataillon  og  deltog  i 
Kampen  ved  Kolding,  Slagene  ved  Fredericia  og  Isted  samt  i  For- 
svaret af  Frederiksstad,  hvor  han  var  Kommandør  i  Trene  Skanse 
den  Aften,  Stormen  fandt  Sted.  Han  erholdt  samme  Efteraar  Kapi- 
tajns  Karakter.  Efter  Krigen  var  H.  navnlig  ansat  ved  5.  Bataillon. 
Han  blev  23.  Avg.  1855  g^^^  "^^^  Charlotte  Hansine  Dorthea  Blichert 
(f  9.  Maj  1882),  Datter  af  Kjøbmand  B.  i  Randers. 

Ved  Krigens  Udbrud  1864  var  H.  Kompagnichef  ved  5.  Regi- 
ment og  deltog  som  saadan  i  Forsvaret  af  Danevirke.  Efter  Til- 
bagetoget der  fra  blev  han  Kommandør  for  Regimentets  i.  Bataillon 
og  førte  denne  under  Forsvaret  af  Dybbøl,  —  specielt  deltog  han 
i  Kampen  17.  Marts.  Kampen  paa  Als  29.  Juni  gav  ham  atter 
Lejlighed  til  at  udmærke  sig,  i  det  han  udførte  et  kjækt  Angreb 
paa  de  fra  Rønhave  fremstormende  Preussere,  som  dog  tilføjede 
hans  Kompagnier  store  Tab.  I  1867  udnævntes  H.  til  Oberst  og 
Chef  for  16.  Bataillon  (fra  1879  Chef  for  26.  Bataillon),  i  1880  til 
Chef  for  6.  Regiment  og  i  1882  til  Generalmajor  og  Chef  for  fynske 
Brigade,  hvilken  han  førte  med  stor  Præcision  imder  Kantonnements- 
øvelserne  1883  og  84.  Han  endte  sin  militære  Karriere  som  General- 
inspektør for  Fodfolket,  h\dlken  Stilling  han  beklædte  fra  1885 — 87, 
da  han  paa  Grund  af  Alder  maatte  forlade  Hæren,  som  i  ham 
mistede  en  dygtig  Fører.  I  1884  var  han  bleven  benaadet  med 
Kommandørkorset  af  i.  Grad. 

Nationaltid.  Nr.  4614  I.  />  iv:  NUuwenhuis, 

Hammer,  Morten,  1739 — 1809,  Præst,  blev  født  30.  Jan.  1739 
i  Nykjøbing  paa  Falster,  hvor  hans  Fader,  der  døde  paa  Sønnens 
Fødselsdag,  var  Borgmester  og  Hospitalsforstander.     Moderen  hed 

Anne  f.  Hvalsøe  (f  1756).  Da  han  var  9  Aar  gammel,  fik  han 
Kancelliraad,  Regimentskvartermester  C.  A.  Rothe  til  Stiffader  og 
opvoxede  saaledes  i  samme  Hjem  som  Casper  P.  Rothe  og  Tyge 
Rothe.  1755  blev  han  Student  fra  Slagelse  Skole  og  tog  1759 
Attestats.  Han  var  derefter  et  Par  Aar  Alumn  paa  Elers'  Kol- 
legium. En  af  hans  Disputatser  her,  om  Modersmaalets  Dyrkelse, 
viser  Paavirkningen  af  Tyge  Rothe.  1765  blev  han  med  Successions- 
løfte  adjungeret  sin  gamle  Frænde  Præsten  Hans  Hammer  i  Hel- 
singe og  Valby  i  Nordsjælland  og  ægtede,  faa  Maaneder  efter, 
dennes  Datter  Sara  H.  (f  177 1).  Da  Svigerfaderen  døde  1773,  fik 
han  Sognekaldet  i  hans  Sted  og  forblev  i  dette  Embede  til  sin  Død, 
31.  Jan.  1809.  Allerede  før  han  blev  Præst,  havde  han  i  « Forsøg 
i  de  skjønne  og  nyttige  Videnskabere  meddelt  flere  « Poesiers,  som 
maa  have  fiindet  Bifald  hos  det  patriotiske  Selskab,  som  udgav 
« Forsøgene ».  Men  utilladelig  pinte  han  Digtermusen,  da  han  1772 
fandt  sig  beføjet  til  at  udgive  et  Hæfte  Salmer  i  Anledning  af 
Struensees  og  Brandts  Proces,  «ikke  for  at  spotte  Elendigheden  og 
bande  Statsfangerne*,  men  «for  at  bede  for  disse  ulykkelige  og 
redde  Guds  Ære(l)  og  Syndernes  Sjæle*.  Om  lignende  Takt  vidner 
et  andet  Arbejde  af  ham,  «Præste-Poem  om  Landbosagen  med 
uforgribelig  prosaisk  Tilgift,  mest  i  Hensyn  paa  Præsternes  Indkomst 
og  især  Tienden,  udi  Rabeners  Smag»  (1787).  Det  er  en  Jammer- 
klage over  de  slette  Landboforhold  og  Præsternes  ynkelige  øko- 
nomiske Forfatning;  men  Skriftet  blev  allerede  af  Samtidens  Kritik 
stærkt  medtaget  paa  Grund  af  dets  vidtdrevne  Smagløshed.  —  Aaret 
efter  sin  første  Hustrus  Død  havde  han  ægtet  en  Præstedatter  fra 
Nabosognet  Vejby,  Christiane  Gad  (f  1830). 

Nyenip,  Lit.  Lex.  A,  Jantzen. 

Hammer,  Niels,  — 1603 — ,  Rektor,  er  født  i  Kjøbenhavn  og 
Søn  af  ovennævnte  Professor  Claus  H.  Han  blev  Student  1587, 
tog  Magistergraden  1593  og  fik  det  kgl.  Rejsestipendium,  rejste  i 
Frankrig  og  Skotland,  men  forfaldt  til  Drik  og  vendte  tilbage, 
førend  Stipendietiden  var  udløben,  hvorfor  Resten  af  Stipendiet  blev 
ham  frataget.  Der  indløb  imidlertid  saa  store  Fordringer  paa  ham 
baade  fra  Udlandet  og  fra  kjøbenhavnske  Værtshusholdere,  at  han 
1597  blev  erklæret  for  ære-  og  fredløs.  Ved  et  Kongebrev  1602 
fik  han  dog  sin  Ære  og  Fred  igjen,  og  Universitetets  Professorer 
vare  derefter  samvittighedsløse  nok  til  at  paanøde  den  fynske  Biskop 
Jacob  Madsen  ham  som  Rektor  i  Odense  1603.    Men  allerede  i  de 

første  6  Uger  fortærede  han  med  gode  Venner,  især  Hørere  og 
Disciple  af  øverste  Klasse,  531  Kander  01,  til  enkelte  Tider  indtil 
32  Kander  om  Dagen.  Da  han  fortsatte  sine  Udskejelser,  blev  han 
efter  gjentagne  Advarsler  endelig  afsat  1606.  Hans  senere  Skæbne 
kjendes  ikke,  men  han  staar  som  et  mærkeligt  Exempel  paa,  hvad 
man  kunde  byde  sin  Øvrighed  endnu  i  Christian  IV 's  bedste 
Regeringstid. 

Saml.  t.  Fyens  Hist.  og  Topc^.  I,  135  ff.     Rørdam,   Kbhvns  Universitets 
Hist.  1537— 1621  III,  99  ff.  S.  M.  GjeUerup, 

Hammer,  Otto  Christian,  1822 — 92,  Søofficer,  er  født  22.  Avg. 
1822  i  Hulerød,  Søborg  Sogn,  og  Søn  af  ovennævnte  Fred.  Abel  H. 
(t  1877).  H.,  som  kom  paa  Søkadetakademiet  1837,  blev  Sekond- 
lieutenant  1843;  i  1845  var  han  paa  Togt  med  Briggen  c  Ørnen*  til 
Spanien,  Marokko  og  Guineakysten,  hvor  han  under  et  Negeroprør 
i  den  danske  Besiddelse  Prinsestenen  havde  Kommandoen  over  den 
bevæbnede  Styrke,  som  dæmpede  Urolighederne,  og  senere  førte 
Underhandlinger  med  de  indfødte.  1847  f6r  han  til  Koflfardis  med 
Briggen  « Hanne*.  I  Krigsaarene  1848  og  49  gjorde  han  Tjeneste 
paa  Eskadren,  som  blokerede  Elben;  efter  Ekemførdeaflfæren  hjem- 
førte han  Mandskabet  fra  Elbeskadren  gjennem  Jylland,  fik  derefter 
Kommandoen  over  den  armerede  Slup  «Larsens  Plads*  og  gjorde 
med  denne  Tjeneste  som  Tender  hos  Eskadrechefen.  I  1850  an- 
sattes han  som  næstkommanderende  ved  den  maritime  Styrke  paa 
Fanø,  besatte  Øerne  Nordstrand  og  Pelworm  og  deltog  senere  i 
Fægtningen  ved  Tønning  samt  i  Frederiksstads  Forsvar.  Indtil 
Krigens  Slutning  ledede  han  dernæst  selvstændig  Kystbevogtningen 
paa  Slesvigs  Vestkyst.  Efter  Krigens  Ophør  ansattes  han  af  den 
daværende  Regeringskommissær  Tillisch  som  Krydstold-  samt  Fyr- 
og  Vagerinspektør  paa  Vestkysten.  28.  Febr.  1851  indgik  H.  Ægte- 
skab med  Henriette  Jacobine  Hastrup  (f.  3.  Sept.  1830),  Datter  af 
Godsejer  Julianus  H.  til  Hjortholm  (f.  1780  f  1863)  og  Anna  Cecilie 
f.  Høffding  (f.  1791  t  1861).  S.  A.  (185 1)  avancerede  han  til  Pre- 
mierlieutenant.  1854  fik  han  fast  Ansættelse  som  Krydstoldinspektør 
og  udtraadte  samtidig  af  Marinens  Tjeneste;  1858  erholdt  han 
Kapitajnlieutenants  Karakter;  1862  overtog  han  i  Forbindelse  med 
sin  tidligere  Stilling  Bestyrelsen  af  Ejderens  Lods-,  Fyr-  og  Vager- 
væsen. 

Ved  Udbruddet  af  Krigen  i  1864  indtraadte  H.  paa  ny  i  Ma- 
rinens Tjeneste  og  ansattes  som  Chef  for  Vesterhavsøemes  Forsvar. 

Med  utrættelig  Iver,  Aktivitet  og  Mod  lykkedes  det  ham  her  i  lang 
Tid  at  holde  Orden  paa  den  ildesindede  Befolkning  og  at  tilintet- 
gjøre  alle  Fjendens  Forsøg  paa  at  bemægtige  sig  Øerne;  men  da 
den  danske  Hær  havde  trukket  sig  tilbage  fra  Slesvig,  og  han 
ingen  Hjælp  kunde  erholde,  og  da  samtidig  hans  Angribere  trak 
betydelige  Forstærkninger  til  sig,  maatte  han  til  sidst,  19.  Juli,  over- 
give sig  efter  en  djærv  og  haardnakket  Modstand.  Af  Befolkningens 
tysksindede  Del  er  H.s  Rygte  blevet  stærkt  medtaget  for  hans 
Viksomhed  under  Krigen,  medens  han  hos  de  dansksindede  nød 
almindelig  Anerkjendelse ,  hvilket  de  viste  ved  at  skjænke  ham 
en  Æressabel;  af  Regeringen  dekoreredes  han  med  Kommandør- 
korset. Ved  Fredslutningen  vendte  H.  tilbage  fra  østerrigsk  Fangen- 
skab og  tog  Sæde  i  Rigsraadets  Landsting;  omtrent  samtidig  er- 
holdt han  Afsked  af  Statstjenesten.  I  1865  oprettede  og  ledede 
han  et  Fiskeriselskab,  som  i  nogle  Aar  drev  Robbefangst  paa 
Islands  Østkyst,  men  som  snart  maatte  indstille  sin  Virksomhed 
efter  at  have  tilsat  en  ikke  ringe  Kapital.  I  1872  erholdt  han 
for  en  Afhandling  om  Fiskerispørgsmaal  i  det  russiske  Sprog 
Moskovs  Videnskabernes  Selskabs  store  Guldmedaille.  1882  an- 
lagde han  i  Sverige  et  temmelig  storartet  Savværk.  Han  døde 
10.  Marts  1892. 

Illustr.  Tid.  V,  408.  XXXIII,  309.   Vort  Forsvar  10.  April  1892.       Q.  With. 

Hammer,  William,  1821 — 89,  Blomstermaler.  H.,  yngre  Broder 
til  ovennævnte  Hans  Jørgen  H.,  var  født  i  Kjøbenhavn  31.  Juli  1821. 
Han  kom  tidlig  paa  Kunstakademiet  og  blev  efter  sin  Konfirmation 
sat  i  Malerlære  hos  Vaabenmaler  O.  Larsen.  Uagtet  han  forlod 
Akademiet,  inden  han  var  naaet  op  i  de  højere  Klasser,  var  han 
med  blandt  de  unge  Kunstnere,  der  i  1844 — ^46  udførte  de  indre 
Dekorationer  i  Thorvaldsens  Musæum  under  M.  G,  Bindesbølls  Le- 
delse. Inden  for  en  snævrere  Grænse,  nemlig  som  Frugt-  og  Blomster- 
maler,  viste  han  et  kraftigere  og  frodigere  Talent  end  Broderen, 
udstillede  1847  sit  første  Arbejde,  vandt  1853  den  Neuhausenske 
Præmie  for  «Blomster  og  Frugter*,  der  blev  kjøbt  til  den  kgl. 
Malerisamling,  og  fik  s.  A.  Akademiets  Rejseunderstøttelse,  der  for- 
nyedes næste  Aar.  Efter  at  have  besøgt  Frankrig,  Tyskland  og 
Italien  var  han  atter  hjemme  1855.  Ved  Udstillingen  1860  tilkjendtes 
Thorvaldsens  Medaille  ham  for  et  stort  og  i  dette  Fag  usædvanlig 
frit  og  rigt  anordnet,  i  Farvebehandlingen  særlig  kraftigt  Billede: 
« Frugter  under  et  Æbletræ*  (kgl.  Malerisamling).    I  187 1  blev  han 

Medlem  af  Akademiet.  En  Del  af  hans  senere  Arbejder  gik  til 
Amerika. 

H.  var  i  1853  bleven  gift  med  Juliette  Quintilia  Friedenburg, 
der  overlever  ham.  I  1862  besøgte  han  Verdensudstillingen  i  London, 
187 1 — 72  var  han,  med  det  Anckerske  Legat,  i  Italien,  som  han 
flere  Gange  besøgte,  da  han  var  en  ivrig  Samler  af  Oldsager,  navnlig 
græske  I^rlamper.  Han  studerede  sig  saa  alvorlig  ind  i  denne 
særlige  Kunstart,  at  han  i  1887  kunde  udgive  et  fortjenstligt  Værk : 
«0m  de  antike  Lerlamper*.  Han  var  endnu  en  kraftig  Mand,  da 
en  Lungebetændelse  bortrev  ham  paa  Kommunehospitalet  9.  Maj 
1889.  Han  forenede  en  fri  og  naturlig  Formgivning  med  en  kraftig 
og  harmonisk  Farve  og  opnaaede  i  sine  større  Billeder  en  rig  og 
stemningsfuld  dekorativ  Virkning. 

Weilbach,  Konstnerlex.     Illustr.  Tid.  XXX,  Nr.  33.  /%.  Weilbach, 

Hammerich,  Angul,  f.  1848,  Musikkritiker  og  Musikhistoriker. 
A.  H.,  Søn  af  ndfr.  nævnte  Professor  P.  F.  A.  H.,  er  født  i  Kjøben- 
havn  25.  Nov.  1848  og  fik  tidlig  Undervisning  i  Musik,  navnlig  i 
Violoncelspil,  hvori  Kapelmusikus  F.  Riidinger  og  senere  Fr.  Neruda 
vare  hans  Lærere.  Bestemt  til  Studeringerne  tog  han,  som  1867  var 
bleven  Student,  1872  statsvidenskabelig  Examen  og  var  fra  1874 — 80 
Assistent  i  den  kgl.  Livrenteanstalt,  medens  samtidig  hans  Interesse 
for  Musikken  gav  sig  Udslag  i  en  Række  godt  skrevne  og  solide 
musikalske  Kritikker  i  «Nær  og  fjæm»  og  «Illustr.  Tidende*.  Fra 
1880  indtraadte  han  i  Redaktionen  af  « Nationaltidende*  som  mu- 
sikalsk Medarbejder,  og  s.  A.  opgav  han  sin  Stilling  i  Livrente- 
anstalten for  ganske  at  kunne  ofre  sig  til  den  journalistiske  Virk- 
somhed. Ved  Siden  heraf  har  han  i  de  senere  Aar  med  Iver 
kastet  sig  over  Musikhistorie,  særlig  den  danske,  og  forfattede  paa 
Opfordring  1886  Musikforeningens  Historie  i  de  forløbne  50  Aar 
(2.  Del  af  Musikforeningens  Festskrift)  og  1892  ligeledes  Kjøben- 
havns Musikkonservatoriums  25  Aars  Jubilæumsskrift.  S.  A.  udgav 
han  « Musikken  ved  Christian  IV's  Hof*,  skreven  for  den  filosofiske 
Doktorgrad.  —  1874  ægtede  han  den  begavede  Pianistinde  Golla 
Andrea  Bodenhoflf  Jensen,  Datter  af  Etatsraad  Hans  Peter  J,,  fhv. 
Overlæge  ved  Oringe,   og  Golla  Hermandine  Rosing  f.  Bodenhoff. 

Schytte,  Musiklex.  5.  A.  E.  Hagen. 

Hammerich  y  Asger,  f.  1843,  Komponist  og  Musikdirigent. 
A.  Hamerik,  som  han  siden  1864  skriver  sig.  Broder  til  ovfr. 
nævnte  Angul  H.,  fødtes  8.  April  1843  i  Kjøbenhavn.    Hans  Fader 

ønskede,  at  han  skulde  studere;  men  da  Sønnen  viste  en  afgjort 
Tilbøjelighed  og  Begavelse  for  Musikken,  hvori  han  var  bleven 
undervist  af  G.  Matthison-Hansen,  og  allerede  tidlig  havde  forsøgt 
sig  som  Komponist  med  flere,  endog  større  Arbejder  som  en  Sym- 
foni i  C-Mol  (1860),  en  Kantate  for  Soli,  Kor  og  Orkester  til  For- 
ældrenes Sølvbryllup  (1861),  en  Klaverkvintet  og  en  Ouverture,  « Gurre* 
(1862),  tillod  Faderen  ham  i  1862  at  rejse  til  Berlin,  hvor  han  ud- 
dannede sig  under  R.  Wiierst  i  Theori  og  H.  v.  Biilow  i  Klaver- 
spil, og  hvor  han  ligeledes  stiftede  Bekjendtskab  med  Rich.  Wagner, 
hvis  Arbejder  udøvede  en  stærk  Indflydelse  paa  ham.  Operaen 
« Tovelille*,  hvortil  han  selv  skrev  Texten,  blev  paabegyndt  her  og 
senere  fuldendt  under  et  Ophold  paa  Marianelund  ved  Gurre;  men 
Krigsaaret  1864  drev  den  danskfølende  unge  Mand  fra  Berlin,  og 
han  tog  derfor  Ophold  i  Paris,  hvor  han  navnlig  sluttede  sig  til 
Berlioz,  som  ogsaa  paa  sin  Side  fattede  en  varm  Interesse  for  ham. 
I  Paris  komponerede  han  det  musikalske  Drama  « Hjalmar  og  Inge- 
borg* til  Text  af  Josephson,  og  ved  Verdensudstillingen  sammesteds 
1867  var  H.,  som  til  denne  Lejlighed  havde  komponeret  en  « Freds- 
hymne*  for  Solo,  Kor  og  Harmoniorkester  med  Harper,  Orgel  og 
Kirkeklokker,  Medlem  af  den  musikalske  Jury.  1870  besøgte  han 
Italien,  hvor  han  fik  sin  lille  Opera  «La  vendetta»,  med  Text  af 
ham  selv,  opført  i  Milano,  og  efter  et  Besøg  i  Hjemmet  rejste  han 
derpaa  i  187 1  til  Baltimore,  hvor  han  siden  den  Tid  har  virket  som 
Direktør  for  den  musikalske  Afdeling  af  Peabody-Instituttet  og  ledet 
dettes  Koncerter.  Kjærligheden  til  Hjemmet  har  han  dog  ikke 
glemt  i  sit  nye  Fædreland;  ligesom  der  sjælden  gaar  nogen  Sommer, 
uden  at  H.  besøger  Danmark,  saaledes  har  han  ved  sine  Koncerter 
i  Amerika  —  hvor  han  ogsaa  som  Dirigent  omtales  med  megen 
Anerkjendelse  —  stræbt  at  virke  for  Kjendskab  til  nordiske  Kom- 
positioner og  bragt  en  Række  af  saadanne  til  Udførelse.  Som  Kom- 
ponist er  han  paavirket  af  Wagner  og  Berlioz,  maaske  nærmest 
beslægtet  med  den  sidste;  særlig  er  hans  Instrumentation  farverig 
og  virkningsfuld.  Foruden  hans  alt  nævnte  Arbejder  kan  endnu 
nævnes:  4  Symfonier,  « Jødisk  Trilogi*,  « Opera  uden  Ord»,  5  nor- 
diske Suiter,  samtlige  for  Orkester;  af  Korværker:  « Kristelig  Trilogi*, 
Rekviem,  flere  Kantater  m.  m.  I  Musikforeningen  i  Kjøbenhavn  ere 
opførte:  Forspil  til  4.  Akt  af  « Tovelille*,  Koncertromance  for  Violoncel 
og  Orkester  (udført  af  Griitzmacher)  og  hans  5.  nordiske  Suite. 

Søndags-Posten   1872,   Nr.  449.     Mendel   u.  Reissmann,   Musikal.  Convers. 
Lex.     H.  V.  Bulow,  Skandinav.  Koncertreiseskizzen,  1882.     Schytte,  Musiklex. 

S.  Å,  E.  Hagen, 

Hammerich,  Frederik,  1628 — 83,  Læge,  var  en  Søn  af 
kejserlig  Notarius  og  sachsisk  Provinsialkommissær  Johannes  H. 
og  Elisabeth  Winter  og  fødtes  i  Altenburg  17.  Juni  1628.  Efter 
Skolegang  i  sin  Fødeby  indskreves  han,  kun  13  Aar  gammel,  som 
Student  i  Leipzig;  senere  studerede  han  i  Jena  og  Kønigsberg.  Af 
særlig  Interesse  for  Studiet  af  Anatomi  drog  han  1656  til  Kjøben- 
havn  for  at  nyde  godt  af  Th.  Bartholins  Undervisning;  her  blev 
han  i  flere  Aar,  tog  under  Hovedstadens  Belejring  ivrig  Del  i  For- 
svaret sammen  med  de  andre  Studenter,  forsvarede  i  1660  under 
Bartholins  Præsidium  en  Disputats  om  Lymfekarrene  og  nedsatte 
sig  s.  A.  i  Helsingør.  Doktorgraden  erhvervede  han  sig  imidlertid 
i  Leiden  i  1666.  1667  udnævntes  han  til  dansk  Admiralitetsmedikus 
og  synes  i  denne  Stilling  at  have  vundet  megen  Anerkjendelse  og 
Anseelse.  Om  hans  videnskabelige  Interesse  og  Kyndighed  vidne 
flere  Breve  i  den  Bartholinske  Samling  og  overhovedet  den  Vægt, 
som  baade  samtidige  og  senere  Læger  (t.  Ex.  Johs.  Buchwald)  ses 
at  have  lagt  paa  hans  Mening  og  Dom  om  medicinske  Spørgsmaal, 
ligesom  ogsaa  den  ved  hans  Død  af  Universitetet  foranstaltede 
Parentation  over  ham.  Han  døde  i  Okt.  1683  under  Ole  Borchs 
Behandling  efter  kort  i  Forvejen  at  være  bleven  bragt  syg  i  Land 
fra  Flaaden.  1672  havde  han  ægtet  Margrethe  Velhaver,  Datter 
af  Præst  ved  Kronborg  og  den  tyske  Kirke  i  Helsingør  Matthias  V. 

Ingerslev,  Danmarks  Læger  og  Lægevæsen  I.  524  ff.  Progra'mma  funebre. 
Personalhist  Tidsskr.  II,  206  og  2.  R.  III,  293.  Jul.  Petersen, 

Hammerich,  Henrik  Christian,  1757 — 1838,  Kancellideputeret, 
var  en  Søn  af  Amtsforvalter  i  Flensborg  Frederik  H.  (f  1777)  og 
Botilla  Helene  f.  Lange  (f  1776).  Han  blev  juridisk  Kandidat  i  Kiel 
og  1794  Kancellist  i  tyske  Kancelli  efter  at  have  gjort  Tjeneste 
siden  1787  som  Volontær  (fra  1792  med  Titel  af  Kancellisekretær), 
1801  2.  Expeditionssekretær,  s.  A.  Justitsraad,  1806  Chef  for  Expedi- 
tionskontoret,  1809  Assessor  i  Kancellikollegiet  og  1813  Deputeret 
sammesteds,  s.  A.  virkelig  Etatsraad,  1829  Konferensraad.  Afskediget 
9.  Febr.  1833,  død  1838.  I  Aaret  1789  ægtede  han  Petrea  Nicoline 
Porth  (f.  177  i).  L.  Laursen. 

Hammerich,  Holger  Aagaard,  f.  1845,  Ingeniør.  H.  H.,  Søn 
af  nedennævnte  Prof.  Martin  Johs.  H.,  er  født  20.  Nov.  1845  P^^.  Chri- 
stianshavn. Efter  at  være  bleven  Student  1863  og  at  have  studeret 
ved  Pol3rteknisk  Læreanstalt  1868 — 71  tog  han  til  Nordamerika,  hvor 
han  praktiserede  i  3  Aar,  var  1876 — 81  Deltager  i  Maskinbyggerfirmaet 

Tuxen  &  H.  i  Nakskov  og  virkede  derefter  ivrig  for  at  oplyse 
Landmændene  paa  Laaland  om  Sukkerroedyrkningens  Betydning, 
saaledes  at  det  blev  muligt  at  danne  Selskabet  «de  danske  Sukker- 
fabrikker»,  ved  hvis  Byggeforetagender  han  medvirkede  i  nogle 
Aar.  —  I  1885  henlededes  den  offentlige  Opmærksomhed  stærkt 
paa  et  af  H.  fremsat  omfattende  Forslag  til  Forandringer  af  Bane- 
gaardsforholdene  ved  Kjøbenhavn,  hvori  helt  nye  og  fortrinlige 
Ideer  til  denne  Sags  Ordning  fremkom.  Grundtankerne  i  H.s  Plan 
gaa  med  forskjellige  Modifikationer  igjen  i  de  siden  den  Tid  dertil 
udarbejdede  Projekter,  af  hvilke  han  mere  detailleret  har  udarbejdet 
den  Plan,  der  skyldes  den  i  1886  om  Banegaardsforholdene  ned- 
satte kgl.  Kommission.  I  1887  blev  H.  valgt  til  Borgerrepræsentant 
i  Kjøbenhavn,  i  1890  til  Folketingsmand  for  Nakskov-Kredsen,  hvilke 
Stillinger  han  siden  har  beklædt,  og  hvorved  han  har  taget  \drk- 
som  Del  i  Forhandlinger  særlig  af  teknisk  Art,  deriblandt  om  An- 
lægget af  en  Frihavn  ved  Kjøbenhavn.  —  H.  ægtede  1876  Pouline 
Christine  Elisabeth  Mølmark  (f.  1854),  Datter  af  Læge  Fr.  M.  i 
Svendborg.  Ch.  Ambt. 

Hammerich,  Johan  Friedrich,  1763 — 1827,  Boghandler,  er 
født  7.  Juli  1763  i  Kværn  i  Angel,  hvor  hans  Fader,  Philip  Ernst  H., 
var  Præst;  Moderen  var  Marie  Christiane  f.  Holsteen.  Ved  Faderens 
Død  1770  kom  han  i  Huset  hos  Diakon  Vilhelm  Holst  i  Ullerup, 
der  var  gift  med  hans  Faster.  Ogsaa  han  døde  imidlertid  tidlig, 
og  nu  kom  H.  til  Boghandler  Korte  i  Flensborg,  der  var  gift  med 
hans  Moster.  Han  blev  herved  til  Trods  for  andre  tidligere  Be- 
stemmelser hendragen  til  Boghandelen  og  etablerede  sig  som  Bog- 
handler i  Altona.  Her  fik  han  efterhaanden  en  betydelig  og  meget 
paaskjønnet  Forretning;  han  forlagde  bl.  a.  Voss'  Homer.  Fra  1815 
var  han  ogsaa  i  Spidsen  for  et  Bogtrykkeri.  1819  overdrog  han 
sin  Sortimentsforretning  til  andre  og  indskrænkede  sig  udelukkende 
til  Forlag.    Han  døde  16.  Sept.  1827.  —  1789  ægtede  han  Amalia  Loh. 

Schlesw.-Holst.  Prov.-Berichte  1828,  S.  232.  Lengnick,  Stamtavle  ov.  Fam. 
Hammerich.  C.  Nyrop* 

Hammerich,  Martin  Johannes,  181 1 — 81,  Skolemand  og  For- 
fatter, er  født  i  Kjøbenhavn  4.  Dec.  181 1.  Hans  Fader  var  Gros- 
serer, senere  Agent,  Johannes  H.,  Moderen  Meta  f.  Adolph,  en 
sønderjysk  Bondedatter.  I  det  velhavende  Hjem  herskede  en  smuk 
religiøs  Tone,  som  for  Livstid  paavirkede  saa  vel  M.  som  den  2 
Aar  ældre  Broder  Frederik  H.    Begge  gjennemgik  Borgerdydskolen 

paa  Christianshavn,  til  hvilken  H.  siden  blev  saa  nøje  knyttet,  og 
hvorfra  han  blev  Student  1828.  Ved  Siden  af  Theologi,  hvori  han 
tog  Examen  1833,  dyrkede  han  mythologiske  og  filologiske  Studier, 
bl.  a.  Sanskrit,  og  fik  1830  Accessit  for  sin  Besvarelse  af  Universi- 
tetets Prisspørgsmaal  om  de  frigivnes  Kaar  i  Roms  Frihedstid. 
183 1 — 34  virkede  han  som  Lærer  ved  Borgerdydskolen,  og  1836 
tog  han  Magistergraden  ved  sin  Afhandling  «0m  Ragnaroksmythen 
og  dens  Betydning  i  den  oldnordiske  Religion ».  Det  er  efter  den 
Tids  mythologiske  Standpunkt  et  godt  og  grundigt  Arbejde,  der 
ligesom  hele  H.s  senere  Forfattervirksomhed  udmærker  sig  ved 
aandfuld  Opfattelse  og  smuk,  omhyggelig  Fremstilling.  En  særlig 
Interesse  har  det  som  den  første  Disputats,  der  er  skreven  paa 
Dansk,  i  det  H.  i  sin  Ansøgning  med  Styrke  fremhævede  det  urime- 
lige i  at  fordre  et  Æmne  af  den  nordiske  Mythologi  behandlet  paa 
Romersproget.  Det  er  betegnende  for  den  Kjærlighed  til  Fædre- 
land og  Modersmaal,  der  stedse  besjælede  H.,  at  han  saaledes  strax 
ved  Begyndelsen  af  sin  Bane  tilkæmpede  det  danske  Sprog  et  nyt 
Omraade  ved  Universitetet,  skjønt  en  almindelig  Tilladelse  til  at 
benytte  det  i  Disputatser  først  blev  given  1854,  medens  den  mundt- 
lige Handling  ikke  før  1866  blev  paabudt  at  skulle  være  dansk. 

Strax  efter  rejste  H.  til  Tyskland,  Holland  og  England  for 
navnlig  i  Bonn  og  Oxford  at  fortsætte  sine  Sanskritstudier.  Efter 
nogle  Maaneders  Ophold  i  Hjemmet  drog  han  1838  til  Frankrig, 
Schweits,  Italien  og  Grækenland,  hvor  han  især  lagde  sig  efter 
Oldtidens  Kunst.  Snart  efter  sin  Hjemkomst  i  Aaret  1839  deltog 
han  ved  Frederik  VI's  Død  med  H.  Hage,  Krieger,  Monrad,  R.  Niel- 
sen, Ploug  o.  fl.  i  Stiftelsen  af  det  udpræget  liberale  « Studenter- 
samfund* og  blev  dets  Formand,  men  fratraadte,  før  det  i  1840 
blev  lukket  af  Konsistoriet.  Samtidig  holdt  han  Forelæsninger  over 
Sanskrit  ved  Universitetet  og  var  1841 — 44  konstitueret  som  Docent 
i  dette  Sprog.  Som  Frugt  af  denne  Virksomhed  foreligger  Over- 
sættelsen af  Kalidasas'  «Sakuntala>  (1845),  ^^  ^  ^^  smagfuldeste 
og  finest  forstaaende  Oversætterarbejder  i  vor  Litteratur  (3.  Udg.  1879). 

1841  ægtede  H.  Anna  Mathea  Aagaard,  Datter  af  Assessor 
H.  H.  A.  til  Iselingen  ved  Vordingborg,  i  hvis  livlige  Hjem  Sviger- 
sønnen knyttede  Forbindelse  med  mange  af  Tidens  begavede  unge 
Mænd:  Hall,  Birkedal,  Fenger  o.  a.  S.  A.  var  han  atter  indtraadt 
som  Lærer  ved  Borgerdydskolen,  og  da  dennes  fortjente  Rektor 
N.  B.  Krarup  døde  i  1842,  overtog  H.  Styrelsen  af  Skolen,  for 
hvilken  han  med  Opgivelse  af  sin  Universitetsvirksomhed  ofrede  sig 

i  de  følgende  25  Aar  —  en  i  pædagogisk  som  i  anden  Henseende 
stærkt  bevæget  Tid.  Ved  Skolereformen  1850  gik  det  tidligere 
2,  Examens  Kursus  over  til  Skolerne,  som  nu  selv  skulde  afholde 
deres  Afgangsprøve,  hvilken  atter  blev  omordnet  1864.  Ikke  blot 
optoges  herved  i  langt  større  Omfang  end  hidtil  Realfag  paa  de 
lærde  Skolers  Undervisningsplan,  men  1855  sattes  et  særlig  organi- 
seret Realkursus  i  Forbindelse  med  disse  Skoler  (hvilket  for  Resten 
allerede  længe  havde  været  Tilfældet  paa  Christianshavn),  og  efter- 
haanden  fik  de  ogsaa  Ret  til  at  afholde  Realafgangsexamen.  Paa 
hele  denne  Udvikling  fik  nu  H.  betydelig  Indflydelse  baade  som 
Medlem  af  flere  Kommissioner  og  gjennem  sine  talrige  Erklæringer 
og  Afhandlinger  i  Programmer,  Blade  og  Tidsskrifter  (samlede  i 
hans  «Smaaskrifter  om  Kultur  og  Undervisning*,  I — V,  1866 — 82, 
især  Ul).  Har  han  end  saaledes  fornemmelig  virket  som  Skole- 
theoretiker,  og  skjønt  han  undertiden  i  Praxis  vel  ensidig  gjennem- 
førte  visse  Yndlingsmeninger,  saa  hævede  han  dog  især  i  Begyn- 
delsen af  sin  Styrelsestid  Borgerdydskolen  til  en  blomstrende  Til- 
stand og  stod  i  første  Række  blandt  de  Mænd,  der  arbejdede  for 
at  føre  den  nye  Tidsaand,  saaledes  som  den  udviklede  sig  ned 
imod  og  efter  1848,  ind  i  Skolen.  Human  og  frisindet,  som  han 
var,  forstod  han  mere  end  hidtil  at  lade  hver  enkelt  Lærer  og 
Discipel  virke  i  Frihed  og  under  selvstændigt  Ansvar;  han  stræbte 
at  modarbejde  den  mere  og  mere  indtrængende  Faglærerensidighed 
(«0m  den  rette  Grundighed*,  1847),  og  navnlig  i  den  af  ham  selv 
ledede  Danskundervisning  i  de  øverste  Klasser  vidste  han  paa  en 
i  høj  Grad  vækkende  og  dannende  Maade  at  samle  Skolearbejdets 
Resultater.  Han  lagde  her  Vægten  paa  Aand  og  Indhold,  skriftlig 
og  mundtlig  Fremstilling,  fremfor  paa  Grammatikken,  til  hvis  Ind- 
øvelse Modersmaalet  ikke  maatte  « misbruges*.  I  Overensstemmelse 
med  Tidens  nationale  Strømninger  ønskede  han  Undervisning  i 
Svensk  og  Oldnordisk  og  bekæmpede  den  tyske  Stil,  men  hævdede 
Betydningen  af  de  klassiske  Sprog.  Til  Undervisningen  i  Moders- 
maalet og  dets  Litteratur  knytte  sig  mange  af  H.s  Skrifter  (til  Dels 
i  «Smaaskrifter>  II  og  IV):  «Om  det  mundtlige  Foredrag*  (1841), 
«0m  de  fremmede  Ord  i  vort  Modersmaal*,  Udgaven  af  Kingos 
«Aandelige  Sjungekor*  med  G.  Rode  (1856),  cBidrag  til  en  Skil- 
dring af  Holberg*  (1858),  « Ewalds  Levned*  (1860),  « Danmark-Norges 
Litteratur  i  kort  Overblik*  (1864)  og  en  Række  Karakteristikker  af 
nordiske  Digtere  i  hans  fortrinlige  c  Svenske  Læsestykker*  (1859)  og 
« Danske  og  norske  Læsestykker*  (1866). 

Med  stor  aandelig  Livlighed  fulgte  H.  Tidens  Udvikling  og 
paavirkedes  af  de  national-liberale,  de  skandinaviske  og  til  Dels  af 
de  grundtvigianske  Ideer.  Han  var  Medstifter  af  Skandinavisk  Sel- 
skab 1843,  Nordisk  Litteratursamfund  1847  og  « Nordisk  Universitets- 
Tidsskrifts  1854  samt  Stænderdeputeret  og  Medlem  af  den  grundlov- 
givende P^orsamling,  uden  dog  at  spille  nogen  fremtrædende  Rolle 
som  Politiker.  En  Del  af  hans  Taler  og  Foredrag  er  optagen  i 
«Smaaskrifter>  V.  I  sit  af  Smag  og  fin  Dannelse  prægede  Hjem 
samlede  han  en  Kreds  af  Tidens  betydelige  og  aandfulde  Mænd, 
som  han  heller  ikke  slap,  da  han  efter  sin  Svigerfaders  Død  opgav 
Skolevirksomheden  1867  og  bosatte  sig  paa  Herregaarden  Iselingen. 
Hans  ikke  ringe  videnskabelige  Anlæg  vare  næppe  komne  til  deres 
Ret  i  de  af  hans  hidtidige  praktiske  Virksomhed  affødte  talrige 
Lejlighedsskrifter,  der  mere  udmærke  sig  ved  omhyggelig  formel 
Udarbejdelse  og  Præg  af  Forfatterens  harmonisk  gjennemdannede 
Personlighed  end  just  ved  Originalitet.  Hans  senere  Aars  Otium 
fremkaldte  et  Par  dygtige  Arbejder,  den  populære  Skildring  af 
«Thor\'aldsen  og  hans  Kunst »  (1870),  skreven  for  Udvalget  til 
Folkeoplysningens  Fremme,  hvoraf  H.  var  et  virksomt  Medlem,  og 
«0m  Fremstillingens  Kunst  i  Retning  af  det  almenlæselige »  (1881), 
et  nyt  Udslag  af  hans  varme  Interesse  for  Modersmaalets  Dyrkelse. 
20.  Sept.  1881  døde  H.  paa  Iselingen  efter  et  apoplektisk  Anfald. 
1852  havde  han  faaet  Titel  af  Professor. 

Borgerdydskolens  Progr.  1882.  lUustr.  Tid.  13.  Okt.  1867.  Fr.  Hammerich, 
Et  Levnetsløb,  1882.    Birkedal,  Personlige  Oplevelser  I,  82  fif.    Erslew,  Forf.  Lex. 

J.  Paludan, 

Hammerich,  Peter  Frederik  Adolph,  1809 — 77,  Theolog  og 
Historiker,  var  en  Broder  til  ovennævnte  Martin  Johannes  H.  Han 
blev  født  i  Kjøbenhavn  9.  Avg.  1809  og  voxede  op  i  et  Hjem,  der 
var  præget  af  hermhutisk  Fromhed  og  sønderjysk  farvet  Dansksind. 
13  Aar  gammel  kom  han  i  Borgerdydskolen  paa  Christianshavn, 
og  der  fra  blev  han,  16  Aar  gammel,  dimitteret  til  Universitetet  1825, 
kort  før  Grundtvig  udgav  « Kirkens  Gjenmæle».  I  sin  Skoletid  havde 
han  jævnlig  hørt  Grundtvig  prædike,  og  den  religiøse  Brydning  var 
tidlig  traadt  ham  i  Møde,  navnlig  gjennem  J.  C.  Lindbergs  Religions- 
undervisning. I  de  første  Studenteraar  lyste  Grundtvig  og  Ingemann 
for  ham  «som  Tvillingstjæmer*,  men  senere  lærte  han  Herder, 
Steffens  og  de  tyske  Romantikere  at  kjende,  og  derved  kom  han 
dybere  ind  i  den  Verden,  de  to  danske  Digtere  havde  aabnet  for 
ham.     1830  tog  han  theologisk  Attestats,   og  under  Paavirkning  af 

Julirevolutionen  og  dens  Dønninger  blev  han  Frihedsmand,  som  man 
var  det  her  i  Danmark  i  Trediverne  og  Fyrrerne.  Men  Kjærlig- 
heden til  Fædrelandet  groede  om  Kap  med  Kjærligheden  til  Friheden. 
I  sin  Barndom  havde  han  ofte  besøgt  sin  Slægt  i  Sønderjylland  og 
under  disse  Besøg  fundet  Næring  for  sit  danske  Hjærte.  Som  ung 
Kandidat  gjorde  han,  sammen  med  sin  Broder,  Rejser  til  Danmarks 
skjønneste  Egne,  til  Møen,  Vejle  og  Vesterhavets  Klitter,  og  over- 
alt søgte  han  ikke  alene  at  lære  Naturen,  men  ogsaa  Folkelivet  at 
kjende. 

I  Jan.  1834  vandt  han  Magistergraden  for  en  latinsk  Afhand- 
ling om  Rimbert,  Ansgars  Discipel  og  Levnedstegner,  og  derpaa 
tiltraadte  han  en  længere  Udenlandsrejse,  som  han  delvis  har  skil- 
dret i  Barfods  « Brage  og  ldun».  Rejsen  begyndte  i  Lund,  Stock- 
holm og  Upsala,  og  paa  svensk  Grund  gjorde  han  den  Opdagelse, 
at  « Norden  er  ét,  som  Grækenland  var  ét.  Dansk  og  Svensk  som 
lonisk  og  Dorisk  ere  Dialekter  af  samme  Grundsprog;  Folkekarak- 
teren hos  de  to  Stammer  er  i  sin  dybeste  Grund  den  samme.* 
Efter  denne  nordiske  Rejse,  der  ogsaa  blev  udstrakt  til  det  sydlige 
Norge,  var  den  unge  danske  Theolog  bleven  en  af  de  første  Svaler, 
der  bragte  Bud  om  Skandinavismens  korte  Sommer.  Fra  Sverige 
gik  H.  til  Tyskland  og  Italien,  hvor  Romerkirken  skulde  iagttages 
paa  nært  Hold,  og  der  fra  over  Schweits  til  England  og  Skotland, 
hvor  det  protestantiske  Kirkelivs  brogede  Mangfoldighed  skulde 
studeres.  Da  han  i  Efteraaret  1835  vendte  hjem,  slog  han  sig  fore- 
løbig ned  i  Hovedstaden  for  ved  sin  Modrenearv  og  Informationer 
at  grunde  et  Hjem.  16.  Dec.  1836  blev  han  i  Grundtvigs  Stue  paa 
Christianshavn  viet  til  Julie  Augusta  Scheuermann  (f.  30.  Nov.  1806 
f  28.  Dec.  1879),  Datter  af  den  for  længst  afdøde  Grosserer  G.  F.  W.  S., 
en  dyb  og  ejendommelig  begavet  Kvinde,  der  kunde  følge  ham 
baade  i  det  kristelige  og  det  nordiske,  og  som  var  hans  bedste 
Trøst  og  Raadgiver,  indtil  en  uhelbredelig  Sygdom  kastede  mørke 
Skygger  over  hendes  klare  Aand  og  kjærlige  Hjærte. 

Livet  som  Timelærer  i  Kjøbenhavn  tilfredsstillede  ham  dog 
ikke  i  Længden,  og  1839  søgte  og  fik  han  Sognekaldet  i  Starup 
og  Nebel,  2  Mil  nord  for  Kolding.  Enkelte  af  hans  Sognefolk 
vare  paavirkede  af  Herrnhuterne  i  Christiansfeld  og  af  de  vakte 
paa  Fyn,  men  de  fleste  brøde  sig  kun  lidet  om  Kirke  og  Kristen- 
dom. Det  lykkedes  dog  hurtig  den  unge,  energiske  Præst  at  samle 
en  fast  sluttet  Kreds  i  Kirken,  og  hans  varme  og  livlige  Prædikener 
vakte  et  ikke  ringe  religiøst  Liv  paa  Egnen.    Men  Opholdet  i  den 

usunde  Præstegaard  og  den  anstrængende  Gjeming  toge  saa  stærkt 
paa  H.s  legemlige  Kræfter,  at  I^gen  paalagde  ham  fuldstændig 
Hvile,  foreløbig  paa  et  Aar.  Fr,  Helveg  overtog  som  midlertidig 
Hjælpepræst  hans  Embede,  medens  han  selv  søgte  Lægedom  og 
Hvile  i  Kjøbenhavn;  men  da  Bedringen  ikke  kom  saa  hurtig,  som 
han  havde  ventet,  søgte  han  sin  Afsked  (1843). 

I  den  jyske  Præstegaard  havde  H.  ved  Studium  af  Egnens 
Topografi  og  Minder  søgt  Næring  for  sin  historiske  Sans,  og  ved 
Udgivelsen  af  et  Par  Digtsamlinger  (« Heltesange »,  1841;  c  Toner  og 
Billeder  fra  Christi  Kirke »,  1842)  havde  han  tilfredsstillet  sin  Trang 
til  poetisk  Produktion.  Under  Hvilen  i  Kjøbenhavn  gik  han  videre 
paa  Digterbanen  med  Digtningerne  om  « Gustav  II  Adolf  i  Tyskland* 
(1844)  og  om  «Thorvaldsen»  (1844).  Den  kølige  Modtagelse,  disse  Poe- 
sier i  det  hele  fandt,  bragte  ham  imidlertid  til  at  tvivle  om  sit  Digter- 
kald, og  paa  samme  Ild  følte  han  stærkere  Impulser  til  historisk 
Studium.  Men  ogsaa  Lysten  til  Præstegjemingen  vaagnede  paa  ny, 
og  i  Dec.  1845  blev  han  i.  resid.  Kapellan  ved  Trinitatis  Kirke  i 
Kjøbenhavn.  Skjønt  han  med  Troskab  opfyldte  de  Pligter,  som  det 
store  —  den  Gang  udelte  —  Sogn  paalagde  ham,  havde  Præsten 
dog  stundum  Grund  til  at  blive  skinsyg  paa  Historikeren.  De 
historiske  Studier  toge  en  Del  af  hans  bedste  Kraft.  Udbyttet  af 
sine  Granskninger  nedlagde  han  i  Foredrag  i  Skandinavisk  Selskab 
og  i  en  Skildring  af  « Danmark  i  Valdemaremes  Tid»  (1847 — 48), 
der  skyldtes  en  Opfordring  fra  Trykkefrihedsselskabet.  Men  det 
fredelige  Arbejde  1  Studerekammeret  blev  brat  afbrudt,  da  Krigen 
udbrød,  i  det  H.  strax  tilbød  sin  Tjeneste  som  Feltpræst.  Som 
saadan  virkede  han  i  alle  3  Krigsaar  —  i  det  sidste  tillige  som 
Feltprovst  — ,  og  paa  Grundlag  af  Minderne  fra  Felten  udarbejdede 
han  forskjellige  meget  læste  Skildringer  af  Krigen. 

Efter  Hjemkomsten  optog  han  paa  ny  Gjemingen  ved  Trini- 
tatis Kirke,  og  en  kirkelig  Virksomhed  af  videre  Omfang  gik  i  de 
følgende  Aar  Haand  i  Haand  med  Deltagelse  i  det  politiske  Liv 
og  fortsatte  historiske  Studier.  Allerede  1846  havde  han  ved  Ros- 
kilde Konvents  Sommermøde  gjort  Forslag  til  Udarbejdelsen  af  en 
ny  Salmebog,  og  Konventet  valgte  ham  med  i  den  Komité,  der 
paatog  sig  Arbejdet,  som  til  sidst  førte  til  den  i  1855  avtoriserede 
Konvents-Salmebog.  For  at  vække  og  nære  det  kristelige  Liv  i 
Hovedstaden  fik  H.  i  Vinteren  1852 — 53  stiftet  en  «luthersk  For- 
ening»,  der  hver  Søndagaften  lod  holde  oplysende  og  opbyggende 
Møder  i  Opfostringshusets  Kirke;    men   Ufordrageligheden   mellem 

de  forskjellige  kirkelige  Retninger  og  de  kjendelige  Virkninger  af 
S.  Kierkegaards  Optræden  bragte  ham  snart  til  at  trække  sig  til- 
bage fra  dette  Foretagende,  af  hvilket  han  havde  lovet  sig  meget. 
Større  Glæde  havde  han  af  de  skandinaviske  Kirkemøder,  der  for 
en  væsentlig  Del  kom  i  Stand  ved  hans  ihærdige  Propaganda  for 
den  skandinaviske  Idé  ogsaa  paa  Kirkens  Omraade,  og  for  de  2 
Møder,  der  holdtes  i  Kjøbenhavn  (1857  og  71),  var  han  Dirigent. 
1854,  under  Kampen  mod  Ministeriet  Ørsted,  stillede  han  sig  paa 
den  kjøbenhavnske  «Væmeforenings»  Opfordring  i  Vejle  Amts 
3.  Kreds  og  blev  valgt.  I  de  7  følgende  Aar  repræsenterede  han 
denne  Valgkreds,  men  som  Politiker  spillede  han  ingen  betydelig 
Rolle.  I  de  fleste  Sager  stemte  han  med  de  national-liberale ,  i 
enkelte  med  den  grundtvigske  Fraktion.  Han  var  efter  sit  eget 
Sigende  i  Politikken  en  naiv  Friskytte,  fuldstændig  fremmed  for 
Maskineriet  bag  Kulisserne,  og  i  Rigsdagssalen  følte  han  sig  aldrig 
hjemme.  Selv  under  de  mest  spændte  politiske  Forhold  holdtes 
hans  Interesse  fangen  af  Studerekammerets  Arbejder,  og  som  Fort- 
sættelser af  Valdemarstidens  Historie  udgik  fra  hans  Haand  « Dan- 
mark under  de  nordiske  Rigers  Forening »  (1849 — 54)  ^S  « Danmark 
under  Adelsvælden »  (1854 — 59).  Begge  disse  Værker  ere  skrevne 
med  samme  Liv  og  Varme  som  det  ældre  Værk,  med  tiltagende 
Grundighed  i  Kildegranskningen  og  med  voxende  Herredømme  over 
hans  medfødte  Tilbøjelighed  til  at  fæste  Lid  til  sagnagtige  Træk, 
der  bære  Præg  af  poetisk  Sandhed,  og  til  at  lade  Fantasien  tale, 
hvor  Kilderne  tie. 

Under  Afslutningen  af  det  sidstnævnte  Værk  modtog  han  Til- 
bud om  Overtagelse  af  det  kirkehistoriske  Professorat,  som  snart 
vilde  blive  ledigt  (ovfr.  S.  471).  Vel  havde  han  ikke  særlig  dyrket 
Kirkehistorien,  men  kirkehistoriske  Studier  vare  ham  ikke  fremmede. 
I  Forening  med  F.  Fenger  havde  han  1848  udkastet  Planen  til 
«Selskabet  for  Danmarks  Kirkehistorie »,  og  ved  dettes  Møder  i 
Provinserne  havde  han  jævnlig  taget  Ordet.  Et  Par  Gange  havde 
han  paa  Universitetet  holdt  Forelæsninger  over  kirkehistoriske 
Æmner,  særlig  1855 — 56,  da  han  holdt  de  senere  (1856)  udgivne 
« Kirkehistoriske  Foredrag  til  Belysning  af  vore  Kirkespørgsmaal», 
og  en  akademisk  Virksomhed  havde  længe  staaet  for  ham  som  et 
Fremtidsmaal.  Derfor  modtog  han  Tilbudet,  og  efter  at  have  holdt 
Afskedsprædiken  i  Sept.  1858  rejste  han  til  Italien  for  at  opfriske 
sine  Ungdomsindtryk  af  Romerkirken,  hvorpaa  han  i  Febr.  1859 
tiltraadte  Professoratet.    Den  5oaarige  Mand  medbragte  en  levende 

Kjærlighed  til  den  nye  Gjeraing  og  til  de  unge,  blandt  hvilke  han 
skulde  virke;  men  han  savnede  dybere  gaaende  theologiske  Studier 
og  Interesse  for  dogmatiske  Undersøgelser.  Ogsaa  som  Kirkehisto- 
riker fulgte  han  Schellings  Raad,  «at  studere  Historien  episk*,  og 
derved  kom  Udviklingen  og  Overgangene  ikke  altid  til  deres  Ret. 
Hans  Foredrag  var  frisk,  ofte  fængslende,  men  stundimi  ikke  frit 
for  Smagløsheder.  Hans  Fremstillingsgave  laa  hverken  i  Retning 
af  det  arkitektoniske  eller  af  det  plastiske,  men  Genremaleriet 
var  hans  stærke  Side,  baade  naar  han  talte,  og  naar  han  skrev. 
Fra  dette  sidste  Afsnit  af  hans  Liv  stammer  «Den  kristne  Kirkes 
Historie*  (1868 — 71;  3.  Udg.  af  III  1891),  et  saare  fortjenstfuldt 
Arbejde.  Her  have  Norden,  England  og  Frankrig  faaet  den  Plads, 
der  tilkommer  dem,  og  han  har  gravet  dybt,  hvor  han  anede  et 
Væld,  der  var  undgaaet  Forgængernes  Opmærksomhed.  Hans  Mono- 
grafier om  den  hellige  Birgitta  (1863;  overs.  p.  Tysk  1872)  og  om 
Anders  Sunesen  og  Mester  Matthias  (tEn  Skolastiker  og  en  Bibel- 
theolog  fra  Norden*,  1865)  udfyldte  Huller  i  vor  kirkehistoriske 
Litteratur  og  havde  store  Fortrin;  de  vilde  have  mere  blivende 
Betydning,  hvis  Forfatteren  havde  været  bedre  hjemme  i  den  my- 
stiske og  skolastiske  Theologi.  Højere  end  i  disse  Monografier 
naar  han  i  Universitetsprogrammet  om  ede  episk -kristelige  Old- 
kvad  hos  de  gothiske  Folk*  (1873;  overs.  p.  Tysk  1874).  Her  er 
indvundet  nyt  Land,  og  ved  denne  smukke  Undersøgelse  har  H. 
givet  et  Bidrag  til  Kirkehistorien,  der  har  vakt  den  største  Paa- 
skjønnelse  fra  alle  Sider.  Den  blev  (1876)  efterfulgt  af  Afhandlingen 
om  Vølvespaa  (« Nordens  ældste  Digt*),  den  trofaste  Skandinavs 
litterære  Testamente. 

Ogsaa  sin  Kjærlighed  til  Sønderjylland  blev  han  tro  til  det 
sidste.  1864  blev  han  af  sin  forrige  Valgkreds  valgt  til  Medlem  af 
Rigsraadet,  og  som  saadant  stemte  han  imod  Wiener-Freden,  cjeg 
kunde  for  alt  i  Verden  ikke  give  mit  Minde  til,  at  Fjenden  satte 
sin  Hæl  paa  mine  Fædres  Grave*,  skriver  han  i  den  Avtobiografi, 
han  har  nedskrevet  kort  før  sin  Død.  Sin  Hengivenhed  for  Grundtvig 
bevarede  han  ogsaa;  men  han  var  en  selvstændig  Discipel.  Under 
Kampen  om  Trosbekjendelsens  Oprindelighed  stillede  han  sig  ved 
Grundtvigs  Side,  men  paa  det  første  Vennemøde  optraadte  han  af- 
gjort imod  Tanken  om  Præstefrihed  (ovfr.  S.  241),  og  paa  de  senere 
Vennemøder  tog. han  oftere  Ordet  for  at  advare  mod  «det  forenede 
Venstres*  Politik;  1875  søgte  han  ogsaa  i  et  Flyveskrift  at  godt- 
gjøre,  at  dette  Parti  med  urette  beraabte  sig  paa  Grundtvig.   Sønder- 

Jyllands  Tab  knugede  hans  varme  danske  Hjærte  haardt,  og  det 
harmede  ham,  at  ikke  alle  Grundtvigs  Venner  ogsaa  vare  Forsvars- 
venner.  For  at  kæmpe  for  Forsvarssagen  paa  Tinge  søgte  han  i 
Foraaret  1876  forgjæves  Valg  i  sin  gamle  Valgkreds;  Vælgerne  fore- 
trak Thomas  Nielsen.  Dette  Uheld  smertede  ham,  og  samtidig 
faldt  der  tunge  Skygger  over  hans  Hjem.  Hans  stærke  Helbred 
blev  nedbrudt,  og  9.  Febr.  1877  ved  Aftenstid  sov  han  stille  hen 
efter  et  kort  Sygeleje,  under  bange  Anelser  for  Danmarks  Fremtid. 
—  Sammen  med  sin  Broder  havde  han  1854  stiftet  et  Legat  paa 
5000  Rdl.  for  slesvigske  Studenter  ved  Kjøbenhavns  Universitet, 
navnlig  ved  det  juridiske  Fakultet. 

Fr.  Hammerich,  Et  Levnetsløb,  1882.  V.  Birkedal,  Personlige  Oplevelser 
I,  88  f.  Til  Minde  om  Prof.  H.,  1877.  J.  Steenstrup,  Historieskrivningen  i 
Danm.  i  d.   19.  Aarh.  S.  358  f.  J?r.  Nielsen, 

Hammershaimby  Venceslaus  Ulricus,  f.  1819,  Præst,  Sprog- 
forsker. Venzel  H.  fødtes  25.  Marts  1819  paa  Gaarden  Steig  (Ste- 
gaard)  paa  Vaagø  blandt  Færøerne.  Forældrene  vare  Lagmand 
Jørgen  Frands  H.  og  Armgard  Marie  f.  Egholm.  I  Okt.  1831  sendtes 
H.  for  sin  Uddannelses  Skyld  til  Kjøbenhavn,  hvor  han  dog  først 
ankom  i  Febr.  1832  efter  at  have  ligget  i  Vinterleje  i  Norge,  og 
dimitteredes  1839  til  Universitetet.  Efter  1847  at  have  underkastet 
sig  theologisk  Embedsexamen  rejste  H.,  der  allerede  1841  havde 
aflagt  et  kortere  Besøg  i  Barndomshjemmet,  samme  Foraar  til  Fær- 
øerne for  at  indsamle  Viser,  Sagn  og  andre  Folkeminder  samt 
studere  Sproget  i  dets  forskjellige  Dialekter;  til  denne  Rejse,  der 
varede  et  Aar,  sluttede  sig  i  Sommeren  1853  en  ny,  mest  optagen 
af  sproglige  Enkeltundersøgelser  angaaende  Udtale  og  lignende. 
1855  udnævntes  H.  til  Sognepræst  for  Nord-Strømø  paa  Færøerne, 
som  han  1862  ombyttede  med  Østerø,  hvorfra  han  1878  forflyttedes 
til  Lyderslev  og  Frøslev  paa  Sjælland.  Fra  1866  til  sin  Afrejse  fra 
Færøerne  var  H.  kongevalgt  Medlem  af  Lagtinget  og  fra  1867  Provst 
for  Færøerne.  1855  ægtede  han  Elisab.  Christiane  Aug.  Gad  (f.  i 
Thorshavn  1829,  Datter  af  Provst  C.  Pram  G.). 

H.,  der  nedstammer  fra  en  i  det  17.  Aarhundrede  fordreven 
schlesisk  Protestant  Wenceslaus  Franciscus  de  H.,  men  for  hvem 
det  færøske  Sprog  var  Modersmaal,  i  det  hans  Forfædre  i  3  Slægt- 
led havde  beklædt  Embeder  paa  Færøerne  og  ved  Indgiftning  i  fær- 
øske Slægter  vare  blevne  helt  nationaliserede,  viste  fra  Ungdommen 
en  levende  Interesse  for  Øernes  Sprog  —  en  mellem  Islandsk  og 

de  norske  Almuemaal  liggende  Sprogart  —  og  Aandsliv,  hvilket 
sidste  især  har  givet  sig  Udslag  i  en  rig,  mundtlig  forplantet  Folke- 
visedigtning, der  henter  sine  Æmner  dels  fra  den  nordiske  Oldtids 
Heltedigtning,  dels  fra  Sagastoffet,  dels  fra  norske  eller  danske 
Folkeviser,  hvorimod  ingen  paa  Folkesproget  skreven  Litteratur 
havde  udviklet  sig.  Vel  var  allerede  i  Slutningen  af  i8.  Aarhun- 
drede  et  anseligt  Antal  Kvæder  fremdraget  og  i  Begyndelsen  af 
det  19.  Aarhundrede  en  enkelt  Samling  trykt,  ligesom  ogsaa  et 
Tilløb  til  at  anvende  det  færøske  Sprog  i  trykte  Skrifter  var  gjort, 
men  først  ved  H.  fastsloges  en  Retskrivning,  bearbejdedes  Sproget 
grammatisk  og  begyndte  en  planmæssig  Udgivelse  af  Kvæder,  Sagn 
m.  V.,  hvorved  en  færøsk  Litteratur  kan  siges  at  være  grundlagt. 
H.  havde  forud  for  de  tidligere  Samlere  og  Udgivere  Kjendskab 
til  det  islandske  Sprog,  hvad  der  aabnede  hans  Øje  for  Færøskens 
nære  Sammenhæng  med  Oldnordisk  og  etymologisk  gav  ham  Nøglen 
til  Sprogets  Ordforraad.  For  at  værne  om  Sprogets  Renhed  og 
vække  Følelsen  for  dette  Slægtskab  saa  vel  som  for  at  have  en 
Enhed,  hvori  Øernes  forskjellige  Dialekter  kunde  gaa  op,  bestemte 
H.  sig  for  en  etymologiserende  Retskrivning,  som  endelig  fastsloges 
under  hans  Udarbejdelse  af  Sproglæren  («Færøisk  Sproglære*,  trykt 
i  « Annaler  for  nord.  01dkynd.»  1854,  senere  omarbejdet  optagen  i 
Indledningen  til  « Færøsk  Anthologi»)  og  siden  er  bleven  anvendt 
i  næsten  alle  Arbejder  vedrørende  færøsk  Sprog.  Medens  denne 
for  fremmede  med  noget  Kjendskab  til  Islandsk  gjør  det  særdeles 
let  at  finde  sig  til  rette  i  en  trykt  færøsk  Text,  tilslører  den  stærkt 
Udtalen  med  dens  mange  Ejendommeligheder;  til  en  færøsk  Almues- 
mand  stiller  dens  Tilegnelse  sikkert  ikke  ringe  Krav,  og  den  synes 
for  saa  vidt  mindre  gunstig  for  Udviklingen  af  et  færøsk  Skriftsprog 
(ved  Siden  af  det  danske  Kirke-  og  Skolesprog)  —  en  Bevægelse, 
som  dog  hidtil  paa  Øerne  selv  kun  har  afsat  faa  og  svage  Spor. 
Efter  Tilbagekomsten  fra  sin  færøske  Rejse  1847 — 48  begyndte 
H.  Offentliggjørelsen  af  sine  rige  Samlinger  ved  i  « Antikvar.  Tids- 
skrift* 1846 — 48  og  1849 — 51  ^t  meddele  en  Del  færøske  Folke- 
sange, Sagn,  Skikke  og  Lege  m.  v.;  Indholdet  er  hovedsagelig  (dog 
ikke  alt  og  til  Dels  i  afvigende  Form)  optaget  i  hans  senere  Ud- 
gaver, men  man  vil  her  finde  dansk  Oversættelse  og  Oplysninger 
af  forskjellig  Art.  En  større  Samling  Viser  fremkom  i  hans  for 
Nordisk  Litteratursamfund  185 1 — 55  udgivne  «Færøiske  Kvæder*,  I 
(Sjur8ar  kvæ5i)  og  II,  hvor  Digtene  ledsages  af  en  dansk  Indholds- 
gjengivelse.    Det  betydeligste  under  H.s  Navn  foreliggende  Arbejde 

er  den  ved  ham  for  »Samfundet  til  Udgivelse  af  gammel  nordisk 
Litteratur*  (1886 — )i89i  udgivne  «Færøsk  Anthologi«,  1  (Text  samt 
historisk  og  grammatisk  Indledning)  og  II  (Ordsamling  og  Register). 
Til  Texten,  der  hovedsagelig  indeholder  et  Udvalg  af  Kvæder  og 
Sagn,  har  H.  skrevet  en  Række  c  Folkelivsbilleder*  i  færøsk  Sprog, 
der  give  en  livlig  og  tiltalende  Skildring  af  Befolkningens  Levevis. 
Ordsamlingen,  der  omfatter  baade  de  tidligere  udgivne  «Færøiske 
Kvæder*  og  « Færøsk  Anthologi*,  og  som  paa  Grundlag  af  haand- 
skrevne  Ordsamlinger  er  udarbejdet  af  H.s  Medhjælper  ved  Antho- 
logiens  Udgivelse,  Færingen  Cand.  mag.  J.  Jakobsen,  har  forøget 
Værdi  ved  at  give  hvert  enkelt  Ord  tillige  i  Lydskrift,  saa  at  dets 
virkelige  Udtale  herved  anskueliggjøres.  Om  samtlige  hidtil  udgivne 
Kvæder  gjælder  det,  at  de  mere  maa  betragtes  som  en  Prøve  enten 
paa  sammenarbejdede  Texter  eller  paa,  hvad  enkelte  af  de  talrige 
Opskrifter  kunne  byde,  end  som  en  udtømmende  eller  strængt  kritisk 
Udgave  af  det  forhaandenværende  rige  Stof.  —  Om  H.s  Interesse 
for  en  folkelig  Ordning  af  det  færøske  Skolevæsen,  en  Sag,  der 
senere  ved  hans  Medvirkning  har  faaet  en  tilfredsstillende  Ordning, 
vidne  nogle  Artikler  af  ham  i  «Kjøbenhavnsposten»  1844 — ^45:  «Om 
det  færøske  Sprog*  og  «Om  det  færøske  Sprog  og  de  færøske 
Skoler*. 

Erslew,  Forf.  Lex.     Aarb.  f   nord.  Oldkynd.   1882.  Kr.  Kaalund, 

Hammershøj,  Vilhelm,  f.  1864,  Figurmaler.  H.,  født  i  Kjø- 
benhavn  15.  Maj  1864,  Søn  af  Grosserer  Christian  Peter  H.  og 
Frederikke  Amalie  f.  Rentzmann,  besøgte  en  kortere  Tid  Akade- 
miet, men  forlod  dette  for  at  blive  P.  S.  Krøyers  Elev.  Han  ud- 
stillede første  Gang  1884  og  gav  Møde  med  et  legemstort  Portræt 
af  en  ung  Pige,  der  paa  Grund  af  den  Følelse,  hvormed  det  var 
givet,  og  den  fine,  afdæmpede  Farvesans,  det  bar  Præg  af,  vakte 
megen  Opmærksomhed,  især  blandt  de  yngre  Kimstnere.  H.  har 
ikke  ofte  været  repræsenteret  paa  Foraarsudstillingeme,  men  desto 
fyldigere  paa  de  senere  Aars  «frie»  Udstillinger.  H.  er  en  højst 
ejendommelig  Kunstner,  som  ikke  forstaas  af  det  store  Publikum, 
det  finder  ham  bisar,  men  værdsættes  des  mere  af  dem,  der  kunne 
føle  for  nye  Rørelser  i  Kunsten,  ligesom  ogsaa  hans  Arbejder, 
særlig  en  ung,  syende  Pige,  vakte  Opmærksomhed  paa  Verdens- 
udstillingen i  Paris  1889,  hvor  de  bleve  prisbelønnede.  H.s  Motiver 
ere  meget  enkelte,  ofte  kun  en  enlig,  ældre  Kvinde,  klædt  i  sort 
og  med  en  hvid  Kappe,  eller  et  Værelse  med  faa  tarvelige  Møbler, 

men  de  blive  ejendommelig  tiltalende  ved  den  fine  Farvegivning 
og  den  næsten  poetiske  Behandling  af  Lyset.  Ligesom  Motiverne 
ere  enkle,  saa  er  Koloritten  det  ogsaa;  den  bevæger  sig  sjælden 
uden  for  de  hvide,  graa,  brune  og  sorte  Toner,  men  disses  ind- 
byrdes Forhold  er  behandlet  med  stor  Dygtighed.  H.  ægtede 
15.  Sept.  1891  Ida  Vilhelmine  Ilsted,  Datter  af  Kjøbmand  I.  i 
Stubbekjøbing  og  Søster  til  Maleren  P.  1.  H,  R,  Baumann, 

Hammond,  Edvard^  — 1711,  Stiftamtmand.  Faderen,  Thomas 
H.,  tilhørte  en  mere  fremtrædende  engelsk  Slægt,  men  maatte  paa 
Grund  af  sin  Forbindelse  med  Cromwell  og  Underskrivelse  af  Carl  Fs 
Dødsdom  tage  sin  lilflugt  til  Norge  efter  Carl  II  s  Tronbestigelse. 
Han  bosatte  sig  som  Handelsmand  i  Throndhjem,  hvor  han  sædvanlig 
gik  under  Navnet  Thomas  Engelskmand,  og  blev  her  gift  med  en 
Raadmands  Datter,  Elisabeth  Henriksdatter  Sommerschild,  der  lige- 
ledes angives  at  være  af  engelsk  Herkomst.  Sønnen  Edvard  var  født 
her,  formentlig  i  Slutningen  af  1660-Aarene,  og  blev  Student  fra 
Throndhjems  Skole  1687,  Baccalaureus  1688  og  allerede  det  følgende 
Aar  Kancellisekretær.  1699  befordredes  han  til  Assessor  i  Rente- 
kammeret og  paa  Grund  af  sin  udmærkede  Duelighed  1700  til 
Amtmand  i  Stavanger.  1709  fik  han  Kancelliraads  og  allerede  17 10 
Etatsraads  Titel,  formentlig  samtidig  med  at  han  udnævntes  til 
Stiftamtmand  i  Bergen,  hvor  han  imidlertid  allerede  afgik  ved 
Døden  9.  April  171 1.  Hans  Hustru,  Else  Sophie  v.  d.  Pfordten, 
var  en  Datter  af  Hans  Erasmus  v.  d.  P.,  Generalmajor  og  Kom- 
mandant paa  Kronborg. 

(Norsk)  Hist.  Tidsskr.  II,  160.  IV,  523.  Meddel,  fra  Gchejmeark.  1886 
-88  S.  153-  H,J.  HtdtfeldtKaas, 

Hammondy  Eiler,  1757 — 1822,  Præst,  var  født  2.  Febr.  1757 
paa  Herregaarden  Aagaard  i  Sjælland  og  Søn  af  Kommerceraad  Wil- 
liam H.  Moderen,  Louise  Charlotte  f.  Hagerup,  var  Datter  af  Biskop 
Eiler  H.  i  Throndhjem  (ovfr.  S.  475).  H.  blev  Student  fra  Slagelse 
1776,  tog  theologisk  Examen  1786  og  blev  1788  resid.  Kapellan  i 
Slagelse  og  Præst  i  Annexet  Hejninge.  1789  ægtede  han  Charlotte 
Marie  van  Deurs  (f  1847),  Datter  af  Grosserer  Jac.  Chr.  v.  D.  Hans 
Virksomhed  for  Skolevæsenets  Udvikling  mødte  fortjent  Opmærk- 
somhed fira  Regeringens  Side  og  paaskjønnedes  ved  en  kgl.  Resolu- 
tion 1796,  der  tillige  indeholdt  Løfte  om  Forfremmelse.  S.  A.  blev 
han  Præst  i  Brøndbyvester  og  Brøndbyøster,  hvor  han  fortsatte  sin 

Virksomhed  for  Almuens  Oplysning  og  gjennemførte  sin  Plan  om 
offentlig  Undervisning  i  Vinteraftenerne,  hvorfor  han  modtog  Re- 
geringens Tak  i  en  Kancelliskrivelse  1801.  Efter  Regeringens  Op- 
fordring udarbejdede  han  en  Plan  for  Fattigvæsenets  Ordning  paa 
Landet,  som  blev  lagt  til  Grund  for  Forordningen  af  28.  Maj  1802 
om  Fattigvæsenet  i  Sjælland.  I  dette  Aar  fik  han  Befaling  til  at 
oprette  et  Skolelærerseminarium  i  Brøndbyvester  Præstegaard.  1  en 
længere  Aarrække  var  han  Seminariets  Forstander,  hvorfor  han  efter 
kgl.  Befaling  atter  fik  en  Paaskjønnelse  igjennem  en  Kancelliskrivelse 
1804.  For  at  bidrage  til  Havedyrkningens  Fremme  paatog  han  sig 
ved  Siden  af  sin  øvrige  Virksomhed  efter  Landhusholdningsselskabets 
Opfordring  tillige  at  undervise  Seminaristerne  i  Anlæggelse  af  Køkken- 
og  Blomsterhaver.  1805  blev  han  Provst  i  Smørum  Herred,  1807 
Amtsprovst  i  Kjøbenhavns  Amt,  1820  Amtsprovst  i  Gamle  Roskilde 
Amt  og  Domprovst  og  Sognepræst  ved  Domkirken  i  Roskilde,  hvor 
han  døde  28.  Juli  1822. 

Thaarup,  Fædrenelandsk  Nekrolog  1821—26  S.  I23ff.  502.  Erslew,  Forf.  Lex. 

S.  M.  GjeUerup. 

Hammond,  Frederik,  o.  1719 — 1758,  Kancelliraad.  Han  var 
uægte  født  i  Danmark,  men  medens  en  Familieangivelse  gjør  ham 
til  en  uægte  Søn  af  ovennævnte  Edvard  H.,  hvilket  maa  være 
urigtigt  efter  hans  Fødselstid,  hedder  det  i  en  med  hans  Død 
samtidig  Kilde,  at  han  havde  antaget  Navnet  efter  sin  Stiffader, 
Moderens  senere  Mand.  Efter  sin  egen  Angivelse  maa  han  være 
født  17 18  eller  17 19.  Da  hans  Fattigdom  forbød  ham  at  følge  sin  Lyst 
til  Studeringer,  gik  han  1738  i  Krigstjeneste,  først  i  Danmark  og 
siden  i  Rusland.  Efter  Hjemkomsten  blev  han  1739  Student  med 
L.  Holberg  som  Privatpræceptor.  Han  var  derpaa  i  8  Aar  Sekretær 
ved  Grænsekommissionen  under  Generalmajor  Joh.  Mangelsen  og 
fik  i  denne  Tid  Titel  af  Kancellisekretær  1749  og  1750  af  virkelig 
Kancelliraad  samt  blev  Medlem  af  det  kgl.  danske  Selskab.  Han 
havde  gode  og  formaaende  Forbindelser  i  RegeringskoUegieme  og 
sendtes  udenlands  i  offentligt  Ærende.  I  Begyndelsen  af  1750- 
Aarene  fik  han  en  Pension  og  bosatte  sig  nu  i  Norge  for  at  drive 
Fabrikvæsen  og  anlagde  en  Salpeterfabrik,  en  Kobberplathammer 
(« Frederiksfors*  i  Gudbrandsdalen),  et  Teglværk  osv.,  men  da  disse 
Anlæg  ikke  vilde  lønne  sig,  rejste  han  1755  igjen  tilbage  til  Dan- 
mark for  at  søge  et  Laan  af  Staten  paa  6000  Rdl.,  men  erholdt 
kun  en  mindre,    aarlig  Understøttelse,    der  ikke  var  tilstrækkelig, 

hvorfor  han  snart  fulgte  det  «Achitophels  Raad»,  som  han  fik  Jule- 
aften 1756,  som  det  synes,  af  sin  Fuldmægtig,  den  svenske  Fabrikør 
Anders  Sundblad  Andersson:  at  gjøre  falske  Bankosedler.  Et 
Aars  Tid  senere  blev  Sagen  anmeldt  af  en  Uven  i  Næs  Sogn  paa 
Romerike,  hvor  H.  den  Gang  boede  paa  Gaarden  Ejdsvold.  Under 
et  for  ham  smigrende  Paaskud  blev  han  kaldt  til  Kjøbenhavn, 
hvor  han  snart  røbede  sig  og  blev  arresteret;  uagtet  flere  Forsøg 
paa  at  redde  deres  Liv  bleve  gjorte,  henrettedes  dog  baade  H.  og 
hans  Medhjælper  7.  Dec.  1758,  hvilket  var  den  sidste  Exekution, 
der  foregik  paa  Gammeltorv.  —  F.  H.  var  utvivlsomt  et  godt  Hoved, 
men  uden  al  moralsk  Holdning:  Spiller  og  Bespotter  af  Religionen, 
slet  Ægtemand  og  Fader,  hvilket  han  til  Dels  erkjender  i  den 
« Svanesang*,  som  1759  udgaves  efter  hans  Begjæring  af  hans  Hu- 
stru, Birgitte  Judithe  f.  Cimber,  med  hvem  han  blev  gift  i  Chri- 
stiania 26.  Jan.  1747,  og  som  vistnok  var  en  Datter  af  Foged  Niels 
Nielsen  C.  i  Fosen.  Endnu  fra  sit  Fængsel  gjør  han  en  Mængde 
Forslag,  navnlig  af  statsøkonomisk  Beskaffenhed,  til  Dels  gode  og 
nyttige,  til  Dels  rent  fantastiske. 

(Norsk)  Hist.  Tidsskr.  2.  R.  II,  130  ff.  Mskr.  Fol.,  Nr.  177  i  Univ.  Bibi. 
i  Christiania.  Jf,  J,  Htutfeldt-Kaas. 

Hammond,  Hans,  1733 — 92 »  Præst,  fødtes  24.  Sept.  1733  i 
Meldalen,  hvor  Faderen,  Thomas  H.  (f.  11.  Sept.  1697  f  28.  Febr. 
1736)  var  Sognepræst;  Moderen,  Else  Sophie  f.  Frich,  var  Datter 
af  T.  V.  Westens  Hustru  i  hendes  2.  Ægteskab.  H.  blev  tidlig 
faderløs  og  kom  saa  i  Huset  til  Faderens  Eftermand  og  Svoger, 
Hans  Hornemann,  hvem  han  erindrede  med  stor  Taknemmelighed. 
Privat  undervist  til  sit  16.  Aar  kom  han  i  Throndhjems  Skole  og 
dimitteredes  her  fra  1752,  tog  Attestats  1754,  blev  saa  efter  et  Op- 
hold hos  Moderen  Huslærer  og  derpaa  1759  personel  Kapellan  ved 
Throndhjems  Domkirke.  Her  fik  han  en  betænkelig  Brystsvaghed 
og  søgte  derfor  allerede  1760  det  mageligere  Hospitalskald  i  Thrond- 
hjem,  hvorfra  han  1764  forflyttedes  som  resid.  Kapellan  til  Brager- 
næs.  I  denne  Stilling  fik  han  bragt  i  Orden  den  siden  1722  be- 
staaende  Fattigskole  paa  Stedet.  1774  blev  han  kaldet  til  Præst 
ved  den  danske  Kirke  i  London,  men  da  han  fandt  sig  besværet 
af  Klimatet,  søgte  han  allerede  1775  tilbage  til  Bragemæs  som 
Sognepræst.  1782  forflyttedes  han  til  Rakkestad,  hvor  han  døde 
15.  Sept.  1792. 

H.  var  en  vel  udrustet  og  vel  studeret  Mand,  roses  derhos  af 

sin  Biskop  for  pastoral  Klogskab,  der  gjorde  ham  til  den  rette 
Mand  i  Bragemæs  Menighed,  hvor  sekterisk  Bevægelse  fandt  Sted. 
Ikke  desto  mindre  husede  han,  der  var  en  livlig  Aand  og  meget 
bevæget  af  Tidens  frisindede  Tanker,  mere  paa  det  politiske  end 
paa  det  theologiske  Felt,  stærke  Lidenskaber,  der  kom  til  Orde, 
naar  han  skrev.  Mest  fremtræder  dette  i  hans  Hovedværk:  «Den 
nordiske  Missions  Historie*  (1787),  der  med  sine  Breve  og  Akt- 
stykker er  et  uundværligt  Kildeskrift,  medens  det  ellers  maa  be- 
tragtes mere  som  et  Procesindlæg  end  som  en  historisk  Fremstilling. 
Dette  gjælder  ikke  blot,  naar  han  forsvarer  T.  v.  Westen  mod  hans 
Fjender,  men  ogsaa,  naar  han  uden  saadan  Anledning  skildrer  hans 
Liv  —  f.  Ex.  hans  Ungdomshistorie,  hvis  Fremstilling  i  alt  væsent- 
ligt er  et  Digt.  H.  blev  gift  i.  (11.  April  1769)  med  Anna  Hermine 
Felber  (f.  26.  Maj  1751  f  16.  April  1770),  Datter  af  Major  Johan  F. 
og  Alhed  Sophie  f.  Kræfting;  2.  (13.  Febr.  1772)  med  Anna  Sophie 
Mangor  (f.  19.  Febr.  1747  f  6.  Jan.  1794),  Datter  af  Peter  Elov  M., 
Sognepræst  til  Spydeberg,  og  Karen  Stockfleth  f.  Hof. 

P.  N.  Hesselberg,  Efterretn.  om  Strømsøe  By  S.  115.  D,  Thrap, 

Hamsfort,  Cornelius,  — 1580,  Læge  og  Apotheker,  var  af 
Fødsel  en  Nederlænder  og  blev  senest  1539  Livlæge  hos  Christian  III. 
Aaret  efter  beskikkedes  han  tillige  til  Hofapotheker  med  Forplig- 
telse til  at  følge  Kongen  paa  hans  Rejser  baade  hjemme  og  uden- 
lands. Siden  erhvervede  han  den  medicinske  Doktorgrad  og  fik 
forskjellige  gejstlige  Forleninger.  Han  ægtede  Mericke  (Marie) 
Knudsdatter  Splenters  fra  Husum,  der  var  Enke  efter  den  bekjendte 
Herman  Høyer,  almindelig  kaldet  « lange  Herman »,  der  havde  været 
Krigsøverste  i  Frederik  I's  og  Christian  lll's  Tjeneste  og  Lensmand 
paa  Helgoland,  og  hvis  første  Hustru  havde  været  en  uægte  Datter 
af  Frederik  I.  Ved  dette  Ægteskab  blev  H.  Stiflfader  til  Brødrene 
Herman  og  Caspar  Høyer  (s.  ndfr.),  som  han  med  Omhu  tog 
sig  af. 

I  Aarene  nærmest  efter  1540  synes  H.  at  have  haft  Bolig  dels 
i  Kjøbenhavn,  dels  i  Kolding,  naar  han  ikke  var  paa  Rejse  med 
Kongen;  men  1549  forlenede  denne,  der  satte  megen  Pris  paa  H., 
ham  arvelig  med  den  forrige  Bispegaard  i  Odense  for  der  at  ind- 
rette et  fuldkomment  Apothek  med  tilhørende  Have  til  medicinske 
Urter.  I  Steden  for  sin  tidligere  Pengeløn  fik  han  efterhaanden 
som  Forlening  adskillige  Præbender  og  Tiender,  saa  han  var  godt 
aflagt.    Han  stod  ved  Christian  IIPs  Dødsleje;  senere  ftilgte  han  et 


Digitized  by  VjOOQIC 


Hamsfortt   Cam,  cec 

Par  Gange  Enkedronning  Dorothea  paa  hendes  Besøg  hos  Datteren 
Anna  i  Sachsen.  Da  H.s  ovennævnte  Hustru  var  død  1560,  ægtede 
han  Aaret  efter  Magdalene  Payens,  Enke  efter  den  kgl.  Raad, 
Dr.  jur.  Bernard  Wigbold  Fries.  Kong  Frederik  II  gjorde  deres 
Bryllup,  samtidig  med  at  han  ogsaa  gjorde  H.s  Datters,  Magdalenes, 
Bryllup  med  den  kgl.  Raad,  Dr.  Hieronymus  Thenner. 

I  sine  senere  Aar  var  H.  udelukkende  knyttet  til  Odense,  hvor 
han  lod  indrette  et  Laboratorium  ved  sit  Apothek  i  en  dertil  op- 
ført Taambygning.  Det  var  et  tungt  Slag  for  ham,  da  hans  oven- 
nævnte Svigersøn,  Dr.  H.  Thenner,  efter  at  være  avanceret  til 
Kansler  i  det  tyske  og  udenrigske  Kancelli,  forspildte  den  Gunst, 
han  havde  staaet  i  hos  Frederik  II,  og  1567  dømtes  til  livsvarigt 
Fængsel.  —  H.  døde  8.  Marts  1580  efter  at  have  skjænket  et  lille 
Legat  til  Odense  Skole  til  Indkjøb  af  Træsko  til  fattige  Disciple. 
—  Flere  af  de  historiske  Arbejder,  som  H.s  nedenanførte  Søn  førte 
i  Pennen,  synes  for  en  Del  at  skyldes  Faderens  Optegnelser. 

Rørdam,  Hist  Kildeskrifter  I,  663  ff.  ff,  JP^  Rørdam. 

Hamsfort,  Cornelius,  1546 — 1627,  Læge  og  Historiker,  var 
en  Søn  af  ovennævnte  Cornelius  H.  og  blev  født  i  Kolding  6.  Maj 
1546.  Rimeligvis  har  han  nydt  Skolegang  i  et  Lyceum  i  Nord- 
tyskland. Alt  tyder  paa,  at  han  har  været  tidlig  udviklet,  og  at 
han  saa  at  sige  har  været  født  med  Kjærlighed  til  historiske  Minder. 
Som  Brødstudium  dyrkede  han  dog  Medicin  og  Farmaci  —  Fade- 
rens Apothek  med  tilhørende  Privilegium  skulde  jo  med  Tiden  være 
hans  Ejendom.  Hans  Studier  ere  sikkert  væsentlig  drevne  uden- 
lands. 1572  blev  han  immatrikuleret  i  Padua,  hvor  Medicinen 
navnlig  dyrkedes.  Sine  for  længst  begyndte  historiske  Optegnelser 
fortsatte  han  dog  ogsaa  her,  og  da  han  efter  et  længere  Ophold 
udenlands  kom  hjem  til  Odense,  tog  han  med  endnu  større  Kraft 
fat  paa  Samlinger  til  Fædrelandets  Historie,  i  det  han,  hvad  der 
ellers  ikke  var  sædvanligt  i  hine  Tider,  mere  lagde  Vægt  paa  af 
gamle  Dokumenter  at  fremskaffe  nye  Oplysninger  end  blot  at 
komponere  Efterretninger  hentede  fra  andre  Historikeres  Skrifter. 
Efter  at  han  i  Haandskrift  havde  sluttet  en  Fremstilling  af  Holstens 
og  Ditmarskens  Historie,  rejste  han  1579  atter  til  Italien.  For- 
modentlig har  Faderens  Død  Aaret  efter  kaldt  ham  hjem.  Forinden 
havde  han  dog  erhvervet  Licentiatgraden  i  Medicin.  Sit  følgende 
Liv  tilbragte  han  som  Læge  og  Apotheker  i  Odense.  Af  sine  med 
overordentlig  Flid  foretagne  historiske  Samlinger,    der  navnlig  ved- 

røre  de  danske  Bispers  Historie  i  Middelalderen  og  indeholde  krono- 
logiske Bidrag  til  Fædrelandets  Historie  i  Almindelighed,  fik  han  intet 
udgivet;  men  ved  et  usædvanligt  Held  ere  dog  de  fleste  af  hans 
Optegnelser  bevarede  i  Haandskrift  og  bleve  navnlig  benyttede  af 
Langebek  i  hans  store  Kildesamling  til  Danmarks  Historie,  « Scriptores 
rerum  Danicarum ».  At  enkelte  samtidige  Historikere,  og  da  navnlig 
Huitfeldt,  have  haft  Nytte  af  H.s  Optegnelser,  er  dog  kjendeligt. 

C.  H.,  der  til  Forskjel  fra  Faderen  sædvanlig  kaldes  den  yngre, 
døde  i  en  høj  Alder  i  Odense  13.  Maj  1627  efter  at  have  skjænket 
et  Legat  paa  1000  Dir.  til  Odense  Gymnasium.  Han  var  2  Gange 
gift:  I.  (1587)  med  Mette,  Datter  af  Reinhold  thor  Smede,  Raad- 
mand  i  Flensborg;  2.  (1596)  med  Catharina  Jers,  en  tysk  Kvinde, 
der  var  noget  beslægtet  med  ham.  C.  H.  efterlod  en  Søn  af  samme 
Navn,  der  ligesom  Faderen  studerede  udenlands  og  efter  ham  over- 
tog Apotheket  i  Odense,  som  han  beholdt  til  sin  Død  1640.  Ogsaa 
denne  gjorde  sig  fortjent  som  Legatstifter.  Med  ham  uddøde  Slægten 
Hamsfort  paa  Mandssiden  her  i  Landet,  men  en  kvindelig  Descen- 
dent besad  dog  det  gamle  Apothek  endnu  i  en  Række  Aar. 

Rørdam,  Hist.  Kildeskrifter  I,  690  ff. ;  2.  R.  II,  457  ff.    ff^  p,  Rørdam, 

Hanck,  Marie  Kirstine  Henriette,  1807 — 46,  Forfatterinde. 
Henriette  H.,  hvis  Forældre  vare  Adjunkt  ved  Odense  Latinskole 
Johan  Hendrik  Triitzchler  H.  og  Madseline  Antoinette  f.  Iversen 
(Bogtrykker  l.s  Datter),  er  19.  Juli  1807  ^Ø^t  i  Odense;  hun  var 
den  ældste  af  6  Døtre,  alle  livfulde,  begavede  Naturer,  til  hvilke 
Forældrenes  levende  Sans  for  Litteratur,  Kunst  og  alt  aandeligt  Liv 
var  gaaet  i  Arv.  Tidlig  droges  ind  i  deres  Kreds  forskjellige  be- 
tydelige Begavelser,  blandt  hvilke  H.  C.  Andersen  spillede  en  frem- 
trædende Rolle.  Om  H.  H.,  der  var  noget  vanfør,  men  havde  et 
smukt,  aandfuldt  Aasyn,  siger  han,  at  hun  var  født  med  en  Svane- 
vinge. Hun  frembragte  en  stor  Mængde,  saa  godt  som  alle  utrykte 
Digte  og  udgav  i  1838  anonymt  « Tante  Anna,  en  Efteraarsskitse, » 
og  i  1842  «En  Skribentindes  Datter »,  I — II.  Begge  disse  Bøger 
har  hun  selv  oversat  paa  Tysk,  hvor  de  bære  Titelen  « Henriette 
Han  eks  Schriften»,  I — IV  (1845 — 4^)-  ^^"^  sidste  af  Fortællingerne 
er  tillige  oversat  paa  Svensk.  Hun  viser  en  med  Fredrika  Bremer 
beslægtet  Aand  og  er  for  øvrigt  paavirket  af  den  Tids  tyske  For- 
fatterinder, som  Caroline  Pichler,  Johanna  Schopenhauer,  Therese 
Huber  osv.     Hun  døde  ugift  i  Kjøbenhavn  19.  Juni  1846. 

Erslew,  Forf.  Lex.  Breve  fra  H.  C.  Andersen.  Andersens  Saml.  Skr.  XVIII, 
117  ff.  XXI,  89!    N.  Bøgh,  Signe  Læssøe,  navnlig  S.  102  ff.  X^ic,  Bøgh, 

Hancke,  Niels,  f.  1837,  Forfatter.  H.  er  født  22.  Okt.  1837 
paa  Gaarden  Rottrup  i  Vendsyssel,  som  ejedes  af  hans  Fader, 
Johan  Adolf  H.  Da  han  var  7  Aar,  mistede  han  sin  Moder,  Ane 
Kirstine  f.  Ellem,  af  en  gammel  vendsysselsk  Selvejerslægt.  Han 
blev  Student  fra  Aalborg  1857  og  studerede  nogle  Aar  Jura,  men 
hans  Hovedinteresse  var  historiske  Studier,  især  af  Vendsyssels 
Fortid.  Efter  at  have  deltaget  i  Krigen  blev  han  1869  Inspektør 
ved  Drengeasylskolen  i  Larslejstræde  i  Kjøbenhavn  og  1877  ved 
Gratistskolen,  men  1882  drog  han  til  Amerika,  hvor  han  siden  har 
levet.  Han  har  meddelt  adskillige  Bidrag  til  «Saml.  t.  jysk  Hist. 
og  Topogr.»  og  samlede  i  mange  Aar  til  en  systematisk  Indholds- 
fortegnelse over  historiske  Bidrag  i  Tidsskrifter,  der  dog  ikke  blev 
fuldendt.  Han  har  ogsaa  udgivet  Provst  Fr.  Schmidts  Dagbøger 
{1868)  og  forskjellige  mindre  Sager,  men  mest  Betydning  have  hans 
novellistiske  Arbejder,  hvoraf  2  Samlinger  ere  udkomne:  « Skitser* 
(1879)  og  «Nord  for  Limfjorden*  (1880),  i  hvilke  han  i  en  jævn  og 
ukunstlet  Stil  giver  tro  og  fængslende  Skildringer  af  Livet  og 
Tænkemaaden  i  hans  Fødeegn  tillige  med  fortrinlige  Billeder  af 
Naturen,  for  hvilken  han  har  et  aabent  Blik.  O.  Nielsen, 

Hanke,  Carl,  1750 — 1803,  Musiker,  født  i  Roswalde  i  Måhren, 
kom,  efter  at  have  beklædt  Musikdirektørposter  dels  i  et  adeligt 
Privatkapel  i  sin  Hjemsta\Ti,  dels  ved  Theatret  i  Briinn  og  det 
Seylerske  Theater  i  Hamborg,  i  Aaret  1786  i  samme  Egenskab  til 
Hoftheatret  i  Slesvig,  hvorfra  han  1792  kaldtes  til  Flensborg  for  at 
oprette  en  Syngeskole  og  i  det  hele  virke  for  Musikkens  Udbredelse 
i  denne  By.  Det  lykkedes  ham  at  faa  dannet  et  Koncertinstitut 
og  bygget  en  Koncertsal,  til  hvis  Indvielse  han  komponerede  en 
af  Pastor  Harries  digtet  Kantate,  og  hvor  flere  andre  Værker  af 
samme  Forfatter  og  Komponist  bleve  opførte.  Efter  at  han  ved 
indtraadt  Vakance  var  bleven  ansat  som  Kantor,  komponerede  han 
fortrinsvis  Kirkemusik.  H.  var  i  Besiddelse  af  et  frugtbart,  tidlig  ud- 
viklet Kompositionstalent.  I  sin  Ungdom  dyrkede  han  især  Instru- 
mentalmusikken, og  Antallet  af  hans  herhen  hørende  Frembringelser 
i  saa  at  sige  alle  Genrer  var  meget  betydeligt.  Ogsaa  for  Theatret 
har  han  komponeret  en  Del  saa  vel  under  sit  Ophold  i  Slesvig  og 
Flensborg  som  før  denne  Tid.  Af  hans  Kompositioner  udkom  kun 
taa  i  Trykken.  Den  ældste  af  disse  var  Operetten  « Robert  und 
Hannchen»,  opført  i  Warschau  o.  1781,  trykt  1786;  senere  udgav 
han  bl.  a.   «Gesitnge  und  ChOre  fiir  Kenner  und  Liebhaber»,  I — IV 


Digitized  by  VjOOQIC 


cc8  Hanke,  Carl, 

(1790 — 91),  Og  «Gesånge  und  Lieder  einheimischer  Dichter*,  I — II 
(1798).  H.  var  2  Gange  gift:  i.  med  Sangerinden  Jfr.  Stormkin, 
der  døde  i  Slesvig  1789,  2.  med  den,  ligeledes  som  Sangerinde, 
fordelagtig  bekjendte  Jfr.  Berwald,  hvem  han  ægtede  i  1791.  Han 
døde  10.  Juni  1803. 

Gcrber,  Neues  Lex.  der  Tonktlnstler.  Kordes,  Lex.  der  schlesw.-holst, 
Schriftsteller,  med  Foitsættelse  af  Ltlbker  og  Schrøder.  y,  (7.  Ravn, 

Hanneken,  Anton  Gihither,  — 1738,  Amtmand,  var  af  en 
gammel,  i  Butjadinger  Land  hjemmehørende,  oldenborgsk  Familie, 
der  har  frembragt  flere  ansete  Theologer,  og  vistnok  Søn  af  Edvard 
H.,  Regeringsraad  i  Oldenborg  og  Forstander  for  Klosteret  Blanken- 
burg  (f  før  1686).  I  ung  Alder  blev  han  knyttet  til  Enkegrevinde 
Sophie  Cathrine  af  Oldenborgs  Hof  og  beklædte  1692  Embedet 
som  Amtmand  over  hendes  Livgeding,  Amtet  Neuenburg.  I  denne 
Stilling  forblev  han  til  hendes  Død  1696,  da  han  i  Forening  med 
Drosten  forseglede  hendes  Efterladenskaber.  Han  traadte  derefter  i 
dansk  Tjeneste,  blev  1698  udnævnt  til  Sekretær  i  tyske  Kancelli  og 
fik  1700  Titel  af  Kancelliraad.  Forfremmet  til  Justitsraad  1705  var 
han  sammen  med  Hagen  og  Rostgaard  deputeret  ved  Arkivernes 
Ordning  og  traadte  ved  Christian  Sehesteds  Afgang  som  Gehejme- 
sekretær  i  Spidsen  for  tyske  Kancelli.  1707  blev  han  Etatsraad, 
men  fratraadte  allerede  6.  Juli  følgende  Aar  sit  Embede  og  fik  til- 
lagt Pension.  I  nogle  Aar  levede  han  derefter  som  Privatmand  paa 
sit  Gods  Hobenhausen  i  Oldenborg,  som  Faderen  1684  havde  faaet 
til  Len  af  Kongen.  Omtr.  17 12  traadte  H.  atter  i  Statstjenesten, 
som  Viceamtmand  over  Segeberg,  og  blev  1720  virkelig  Amtmand 
sammesteds.  Han  døde  i  Segeberg  i  Sept.  1738  som  Konferens- 
raad.  H.  ægtede  1706  Angelica  Reimers  (Datter  af  den  rige  Kjøb- 
mand  Nicolai  R.  i  Kjøbenhavn),  hvem  han  havde  lært  at  kjende  i 
hendes  Stiffader,  Hofpræst  H.  G.  Masius'  Hus.  Hun  overlevede  ham 
og  flyttede  til  Lybek. 

Medd.  fra  Geheimeark.   1886—88  S.  130.  JLotus  Bobé^ 

Hannemann,  Daniel  Vilhelm  Rudolph,  1829 — 75,  Civil- 
ingeniør og  Landøkonom.  Forældrene,  Skomager  Daniel  H.  og 
Marie  f.  Hansen,  vare  bosatte  i  Helsingør,  hvor  D.  H.  fødtes  16.  Juni 
1829.  Han  gik  først  i  Helsingør  Realskole  og  kom  derefter  til  Kjøben^ 
havn,  hvor  han  studerede  ved  Polyteknisk  Læreanstalt  og  1852  tog 
Examen  i  anvendt  Naturvidenskab.    En  kort  Tid  var  H.  Lærer  ved 

Randers  Latinskole,  derefter  arbejdede  han  som  Ingeniør  i  Jylland, 
indtil  han  —  med  Understøttelse  af  det  kongl.  Landhusholdnings- 
selskab, der  ønskede  at  faa  en  dansk  uddannet  som  Landbrugs- 
ingeniør  —  i  1857 — 58  foretog  en  Studierejse  til  Holland,  Belgien, 
Tyskland  og  Frankrig.  Hjemkommen  ansattes  han  og  virkede  til 
1862  som  Docent  i  Landmaaling  ved  Polyteknisk  Læreanstalt,  hvor- 
efter han  arbejdede  som  Ingeniør  ved  Anlægget  af  den  jysk-fynske 
Jæmbane.  Da  denne  var  bygget,  begyndte  H.  sin  Virksomhed 
som  Landbrugsingeniør,  særlig  kastede  han  sig  over  Inddæmnings- 
og  Udtørringsarbejder;  han  forestod  saaledes  Udtørringen  af  Bøtø 
Nor  paa  Sydfalster  og  Sjørring  Sø  i  Thy  samt  efter  Stormfloden 
1872  Digebygningen  paa  Sydfalster.  Efter  J.  C.  Halds  Død  1868 
valgtes  han  til  Sekretær  i  Landhusholdningsselskabet;  ved  Land- 
mandsforsamlingen i  Kjøbenhavn  1869  var  han  Medlem  af  en  af 
Subkomiteerne  og  ved  Landmandsforsamlingen  i  Nykjøbing  paa 
Falster  1872  Sekretær. 

H.  var  i  Besiddelse  af  stor  Forretningsdygtighed-  og  Energi. 
Som  Landhusholdningsselskabets  Sekretær  overtog  han  Forretninger, 
der  vare  fremmede  for  hans  tidligere  Virksomhed,  men  hurtig  ar- 
bejdede han  sig  saaledes  ind  i  dem,  at  han  gjorde  udmærket  Fyl- 
dest, og  Liv  og  Fremgang  afløste  under  ham  den  tidligere  sindige 
Ro.  —  Vel  gik  H.s  Interesse  overvejende  i  praktisk  Retning,  dog 
har  han  ogsaa  som  Forfatter  leveret  Arbejder  af  Betydning  for  Land- 
bruget. 1855  udgav  han  en  Lærebog  i  « Landmaaling  og  Nivellerings 
samt  en  praktisk  Anvisning  i  samme  Fag,  nærmest  til  Brug  for 
Landmænd;  Aaret  efter  oversatte  han  et  tysk  Værk  om  < Gødnings- 
midlerne, deres  Virkning  og  Anvendelse »,  og  senere  skrev  han 
« Vejledning  til  Dræningens  Udførelse  paa  større  og  mindre  Gaarde », 
der  dog  først  blev  udgivet  efter  hans  Død  af  Landhusholdnings- 
selskabet som  kronet  Prisskrift.  Til  « Tidsskrift  for  Landøkonomi » 
og  « Ugeskrift  for  Landmænds  har  han  leveret  forskjellige  Af- 
handlinger. —  H.  ægtede  23.  Maj  1863  Johanne  Løv,  Datter  af 
Metal-  og  Klokkestøber  B.  L.  Han  døde  uden  foregaaende  Sygdom 
26.  April  1875. 

Ugeskrift  f.  Landmænd  I,  1875.  Jf,  HerUL 

Hannover,  Adolph,  f.  1814,  Læge.  Han  er  født  i  Kjøben- 
havn 24.  Nov.  1814  og  en  Søn  af  Grosserer  Moses  Abraham  H. 
og  Fanny  f.  Goldschmidt.  Dimitteret  1832  fra  Borgerdydskolen  i 
Kjøbenhavn  (med  Udmærkelse)   kastede   han   sig   over  det  natur- 

historiske  Studium  og  førtes  der  fra  ind  paa  Medicinen.  1837  vandt 
han  Universitetets  Guldmedaille  for  en  anatomisk  Afhandling,  det 
følgende  Aar  tog  han  medicinsk  Examen,  og  1839  erholdt  han 
Licentiatgraden,  ligeledes  for  en  anatomisk  Afhandling.  1840  pris- 
belønnede Videnskabernes  Selskab  hans  Besvarelse  af  en  anatomisk- 
fysiologisk Prisopgave.  Allerede  denne  Afhandling  viser  en  fordybet 
Indsigt  i  Betydningen  af  Mikroskopets  Brug  for  anatomiske  Under- 
søgelser; og  navnlig  for  yderligere  at  uddanne  sig  i  Mikroskopi, 
som  han  først  af  alle  her  hjemme  havde  kastet  sig  over  med  Energi, 
foretog  han  1839 — 41  en  Studierejse  til  Paris  og  Berlin,  paa  hvilket 
sidstnævnte  Sted  han  i  lang  Tid  arbejdede  under  Vejledning  af  den 
berømte  Professor  Johannes  Muller,  hvis  banebrydende  komparativ- 
anatomiske og  i  det  hele  biologiske  Forskning  netop  særlig  støttede 
sig  til  den  af  ham  indførte  methodiske  Brug  af  Mikroskopet.  I 
det  af  Muller  udgivne  Arkiv  publicerede  H.  samtidig  flere  værdi- 
fulde Afhandlinger.  Hjemkommen  fungerede  han  1841 — 44  som 
Kandidat  ved  Frederiks  Hospital  og  konkurrerede  i  1843  ^  d^t 
nyoprettede  Lektorat  i  pathologisk  Anatomi  og  almindelig  Pathologi 
sammen  med  C.  E.  Fenger.  Denne  sejrede,  men  H.  indstilledes 
paa  Grund  af  sin  viste  videnskabelige  Dygtighed  til  at  erholde  et 
Doktordiplom.  1  de  følgende  Aar  optraadte  han  som  Privatdocent 
i  Anatomi  og  konkurrerede  1846  atter  uden  Held,  denne  Gang  til 
et  Lektorat  i  deskriptiv  og  mikroskopisk  Anatomi,  hvilket  Ibsen 
erholdt.  1845 — 4^  ^^^  ^^^  Reservemedikus  ved  Frederiks  Hospital, 
og  i  denne  Tid  publicerede  han  sine  første  banebrydende  litterære 
Arbejder,  først  og  fremmest  sit  Skrift  om  Mikroskopets  Bygning  og 
dets  Brug  (1847),  hvilket  blev  oversat  i  de  fleste  større  Kultiursprog; 
det  efterfulgtes  snart  af  et  andet,  ikke  mindre  betydningsfuldt  Ar- 
bejde, om  Øjet  (1850),  hvilket  ogsaa  udkom  paa  Tysk,  samt  af  flere 
andre,  der  alle  yderligere  befæstede  hans  Ry  og  Avtoritet  som 
meget  fremragende  biologisk  Forsker. 

Overhovedet  blev  hans  senere  Liv  væsentlig  den  tilbagetrukne 
lærde  Forskers  og  Forfatters,  efter  at  hans  Forventninger  om  aka- 
demisk Embedsvirksomhed  vare  glippede.  Vel  vedblev  han  ogsaa 
i  den  følgende  Tid  at  beskæftige  sig  med  praktisk  Virksomhed  af 
forskjellig  Art.  Han  praktiserede  som  Læge  lige  til  1878,  under 
den  I.  slesvigske  Krig  fungerede  han  som  Læge  ved  Centralkomi- 
teen og  som  Overlæge  ved  et  Lasaret  i  Kjøbenha\Ti.  Derefter  var 
han  i  en  lang  Aarrække  Visitator  ved  de  2  store  kjøbenhavnske 
Hospitaler,  og  i  1853  gjorde  han  Tjeneste  som  Koleralæge.    Fra  1864 

fungerede  han  en  A årrække  som  Viceformand  i  Centralkomiteens 
Sektion  for  Invalider  og  deres  efterladte,  og  efter  Etatsraad  Schytz' 
Død  1884  beklædte  han  Posten  som  lægekyndig  Konsulent  for  Be- 
styrelsen for  de  militære  Underklassers  Pensionering  og  for  Invalide- 
forsørgelsen indtil  1890.  Men  sin  bedste  og  intensiveste  Kraft  satte 
han  dog  fremdeles  med  Forkjærlighed  ind  paa  utrættelige  viden- 
skabelige Forskninger  og  Undersøgelser  og  deraf  fremgaaede  be- 
tydningsftilde  litterære  Arbejder,  hvoraf  han  i  sit  lange  Liv  har 
publiceret  et  meget  stort  Antal,  og  det  ikke  alene  paa  sit  oprinde- 
lige histologisk-anatomiske  Hovedomraade,  men  tillige  paa  mange 
andre  lægevidenskabelige  ligesom  ogsaa  almindelig  sociologiske 
Felter  og  til  Dels  med  Benyttelse  af  Materiale  netop  fra  hans 
praktiske  Virksomhed.  I  sin  1882  udgivne  Avtobiografi  indordner 
han  selv  sin  omfattende  videnskabelige  Forfattervirksomhed,  be- 
staaende  dels  af  selvstændige  Monografier,  dels  af  Tidsskriftsafhand- 
linger  —  næsten  alt  publiceret  ogsaa  i  fremmede  Sprog  og  til  Dels 
i  udenlandske  Tidsskrifter  — ,  under  følgende  10  Rubrikker:  i.  Mikro- 
skopisk Teknik.  2.  Anatomi  og  Fysiologi.  3.  Øjet.  4.  Pathologisk 
Anatomi  og  Teratologi.  5.  Epi-  og  Entophyter,  Helminther  (et 
vigtigt  herhen  hørende  Arbejde  om  Bændelorm  hos  Mennesket  er 
udført  i  Forbindelse  med  nuværende  Professor  Krabbe).  6.  Medi- 
cin og  medicinsk  Statistik.  7.  Invalider  og  Resektionsresul tater. 
De  grundige  Undersøgelser  over  sidstnævnte  Æmne,  der  ogsaa  ud- 
gaves paa  Tysk,  voldte  heftige  Angreb  paa  ham  fra  fremragende 
tyske  Militærkinu-gers  Side,  men  han  hævdede  vedblivende  med 
Vægt  sit  Standpunkts  ftilde  Berettigelse.  8.  Fattigvæsen  og  Hygiejne. 
9.  Aarsberetninger,  kritiske  Anmeldelser.  10.  Afhandlinger  af  for- 
skjelligt  Indhold. 

En  saa  fremragende  og  omfattende  videnskabelig  Forskning  og 
Forfattervirksomhed  maatte  naturlig  skaffe  ham  talrige  Udmærkelser 
ikke  blot  fra  Indlandet,  men  ogsaa  og  det  fornemmelig  fra  de  store 
Kulturlandes  talrige  videnskabelige  Institutioner.  Allerede  1852  er- 
holdt han  Diplom  som  Æresdoktor  fra  Universitetet  i  Groningen, 
1853  blev  han  Medlem  af  det  danske  Videnskabernes  Selskab,  1856 
erholdt  han  Professortitelen  og  s.  A.  af  l'institut  de  France  den 
Monthyonske  Pris  for  sine  Undersøgelser  af  Øjet;  atter  i  1878  er- 
holdt han  den  samme  Pris.  Talrige  og  det  de  anseligste  viden- 
skabelige Selskaber  i  Udlandet  optoge  ham  efterhaanden  som  Med- 
lem, i  1885  blev  han  membre  correspondant  de  l'institut  de  France. 

Danik  biogr.  Lex.    VI.  Okt.  1892.  36 

1890  udnævntes  han  til  Etatsraad.  —  1857   indgik  han  Ægteskab 
med  Ida  Sara  Fridericia,  Datter  af  Kjøbmand  Heyman  F. 

Avtobiografi  (Aftryk  af  Erslews  Forf.  Lex.   med  Tilføjelser),   1882.     Carøe 
og  Selmer,  Den  danske  Lægestand,  6.  Udg.  J^^  Petersen. 

Hannover,  Emil,  f.  1864,  kunsthistorisk  Forfatter,  er  Søn  af 
ovennævnte.  Han  er  født  i  Kjøbenhavn  27.  Sept.  1864.  Efter  at 
være  bleven  undervist  i  Efterslægtselskabets  Skole  var  han  i  o.  4 
Aar  Elev  af  Kunstakademiet,  men  forlod  dette  for  udelukkende  at 
vie  sig  til  Studiet  af  Kunstens  Historie  og  oflfentliggjorde  allerede 
i  en  Alder  af  20  Aar  sin  første  originale  Afhandling,  der  tryktes  i 
Tidsskriftet  « Hjemme  og  ude»  og  handlede  om  « Krøyer  og  den 
danske  Malerkunst ».  I  1885  rejste  han  første  Gang  udenlands; 
siden  foretog  han  aarlig  Studierejser  til  Tyskland,  Frankrig,  Eng- 
land og  Italien.  Hans  første  Forskninger  gjaldt  væsentlig  Rokoko- 
tidens Kunst  og  Kultur  og  gave  sig  Udslag  dels  i  forskjellige  Af- 
handlinger om  det  18.  Aarhundredes  Arkitektur  og  Kunsthaandværk, 
dels  i  en  paa  indtrængende  og  selvstændige  Studier  grundet  Bog 
om  «Watteau,  hans  Liv,  hans  Værk,  hans  Tid»  (1888,  oversat  paa 
Tysk);  senere  har  han  mest  syslet  med  moderne  Kunstnere;  særlig 
har  han  interesseret  sig  for  den  mere  eller  mindre  abnorme  eller 
dog  væsentlig  pikante  Kunst.  Flertallet  af  hans  Afhandlinger  er 
trykt  i  forskjellige  Tidsskrifter  samt  i  Dagbladet  « Politikkens.  — 
1  1887  ægtede  han  Alice  Ruben.  Sigurd  Muller. 

Hannover,  Harald  Immanuel,  f.  1861,  Polytekniker.  Han 
er  født  17.  Maj  1861  i  Kjøbenhavn  og  Søn  af  ovennævnte  Etats- 
raad A.  H.  Efter  at  have  gjennemgaaet  Efterslægtselskabets  Real- 
skole tog  han  1876  Præliminærexamen ,  1877  Adgangsexamen  til 
Polyteknisk  Læreanstalt  og  1878  Tillægsexamen  for  at  blive  Student. 
1879  blev  han  Cand.  phil.  og  1884  polyteknisk  Kandidat  i  Meka- 
nikken. I  det  følgende  Aar  lærte  han  Maskinhaandværket  i  Jærn- 
banemes  Maskinværksted,  og  i  1885 — 86  var  han  dels  Konstruktør 
hos  Firmaet  Bonnesen  &  Danstrup,  dels  paa  Studierejser  i  Tysk- 
land, Frankrig  og  England.  I  de  følgende  2  Aar  var  han  i  Vinter- 
maanedeme  Lærer  i  Maskinlære  ved  det  tekniske  Selskabs  Skole, 
medens  han  om  Sommeren  studerede  Landbrugsmaskiner.  1888 
blev  han  Docent  i  Teknologi  ved  den  polytekniske  Læreanstalt 
og  som  saadan  Medlem  af  Betænkningsudvalget  for  Patentsager. 
Ved  den  nordiske  Udstilling  i  1888  var  han  virksom  ved  Maskin- 

afdelingens  Ordning  og  Medlem  af  Bedømmelsesudvalget  for  indu- 
strielle Maskiner.  S.  A.  udgav  han  en  Bevægelseslære  til  Brug  for 
tekniske  Skoler,  Maskinister  og  Konstruktører.  Han  har  desuden 
skrevet  forskjellige  Tidsskriftsartikler.  C.  Nyrop, 

Hans,  1455 — 15 13,  Konge,  Søn  af  Christian  I  og  Dronning 
Dorothea  af  Brandenborg,  var  født  5.  Jimi  1455.  Om  hans  Op- 
dragelse vides  intet.  Allerede  som  laarigt  Barn  var  han  1456 
bleven  valgt  til  Tronfølger  af  det  danske  Rigsraad,  og  i  Jan.  1458 
havde  det  norske  og  svenske  Rigsraad  ligeledes  anerkjendt  ham 
som  Tronfølger  i  Norge  og  Sverige.  1477  var  han  bleven  forlovet 
med  Christine  af  Sachsen  (III,  571);  Brylluppet  holdtes  i  Kjøbenhavn 
6.  Sept.  1478.  Ogsaa  af  de  slesvigske  og  holstenske  Stænder  var 
han  (1466)  bleven  anerkjendt  som  sin  Faders  Efterfølger,  hvis  han 
ved  Faderens  Død  var  dennes  eneste  Søn;  var  der  flere  Sønner, 
skulde  Sagen  nærmere  ordnes  ved  en  Sammenkomst  mellem  Med- 
lemmer af  det  danske  Rigsraad  og  Raader  fra  Hertugdømmemef 
Da  Kong  Christian  i  Aaret  147 1  fik  en  Søn,  Frederik,  kom  disse 
Bestemmelser  til  at  træde  i  Kraft  ved  hans  Død  21.  Maj  1481.  Da 
der  ogsaa  i  Sverige  var  foregaaet  store  Begivenheder  siden  Mødet 
i  Skara  1458,  og  Sten  Sture  nu  i  længere  Tid  havde  været  Rigs- 
forstander i  dette  Land,  varede  det  uagtet  de  mange  Forpligtelser, 
der  vare  indgaaede,  længe,  inden  H.  blev  anerkjendt  som  Herre  i 
de  forskjellige  Lande.  Først  5.  Maj  1482  blev  han  hyldet  som 
Konge  i  Danmark  paa  en  Rigsdag  i  Kalundborg,  da  man  ikke 
vilde  udsætte  Sagens  Afgjørelse  i  Danmark  længere;  og  da  Enke- 
dronning Dorothea  tillige  med  en  Del  af  det  holstenske  Aristokrati 
ønskede,  at  hendes  yngste  Søn,  Frederik,  skulde  have  begge  Hertug- 
dømmerne, men  Kongen  ikke  vilde  opgive  sin  Ret  til  Landene, 
enedes  man  til  sidst  om  at  hylde  begge  Brødre  i  Forening,  hvilket 
fandt  Sted  i  Kiel  12.  Dec.  1482,  hvorpaa  senere  en  Deling  af  Lan- 
dene skulde  foretages,  naar  Frederik  var  bleven  myndig.  Delingen 
foretoges  derpaa  10.  Avg.  1490,  hvorved  Kongen  fik  den  saakaldte 
segebergske  Del  med  Segeberg,  Rensborg,  Oldeslo  m.  m.  i  Holsten 
og  det  mellemste  Slesvig  med  Flensborg  og  Aabenraa  samt  Als, 
Ærø  og  Femern  m.  m.  Ridderskabets  Korporation  forblev  udelt 
og  stod  under  begge  Fyrsters  fælles  Regering. 

Ogsaa  i  Norge  havde  der  vist  sig  Vanskeligheder  ved  Kong 
H.s  Tiltrædelse  af  Regeringen,  i  det  Ærkebiskop  Gaute  var  traadt 
i  Forbindelse   med  Sten  Sture.     Dog  lykkedes  det  paa  et  Møde  i 

Halmstad  i  Jan.  1483  at  faa  det  norske  Rigsraad  til  at  anerkjende 
H.  som  Konge,  hvorpaa  denne  i.  Febr.  i  Halmstad  udstedte  en 
fælles  dansk-norsk  Haandfæstning.  Han  blev  derpaa  kronet  i  Kjø- 
benhavn  af  Ærkebiskop  Jens  Brostrup  18.  Maj  og  i  Throndhjem 
af  Ærkebiskop  Gaute  20.  Juli.  Ogsaa  det  svenske  Rigsraad  lovede 
paa  et  Møde  i  Kalmar  7.  Sept.  1483  at  antage  Hans  som  Konge, 
saaledes  at  Haandfæstningen  af  i.  Febr.  med  enkelte  Tilføjelser 
ogsaa  skulde  gjælde  for  Sverige,  men  Sten  Sture  forstod  stadig  at 
drage  den  endelige  Ordning  i  Langdrag. 

H.  var  saaledes  endelig  paa  lovlig  Vis  bleven  Konge  i  Dan- 
mark og  Norge  og  Hertug  i  sin  Del  af  Slesvig  og  Holsten.  Her 
følte  hans  Broder,  Hertug  Frederik,  sig  dog  i  den  følgende  Tid 
stadig  forurettet;  han  gjorde  ogsaa  Fordring  paa  Dele  af  Norge  og 
af  Danmark,  uden  dog  at  kunne  sætte  sine  Fordringer  igjennem. 
Efter  den  Tids  Anskuelse  havde  han  maaske  ikke  helt  Uret,  især 
da  Forbundsakten  i  Bergen  af  Aar  1450  gav  den  afdøde  Konges 
yngre  Sønner  Udsigt  til  Forsørgelse  af  Rigerne ;  men  om  en  Deling 
af  Landene  kunde  der  efter  dansk  Ret  ikke  være  Tale.  I  ethvert 
Tilfælde  fremkom  herved  en  Spaltning  i  Kongeslægten,  der  skaffede 
Kong  H.  mange  Bryderier.  Hans  Regering  var  stadig  optagen  af 
Forholdet  til  Broderen  og  til  Sverige.  Ogsaa  over  for  dette  Land 
opgav  han  aldrig  sin  virkelige  eller  formentlige  Ret;  men  Sværdet 
drog  han  først,  da  der  1497  var  udbrudt  indre  Splid  mellem  Sten 
Sture  og  en  Del  af  de  verdslige  eller  gejstlige  Stormænd.  Efter 
16  Aars  trættende  Underhandlinger  førtes  Kampen  nu  med  stor 
Kraft  og  førte  til,  at  Kongen  endelig  blev  hyldet  og  kronet  i 
Stockholm  26.  Nov.  1497  som  Sveriges  Konge.  Maalet  var  saaledes 
naaet,  de  3  Unionsriger  vare  atter  samlede  under  én  Konge;  men 
det  varede  kun  kort.  Efter  det  uheldige  Tog  til  Ditmarsken  1500 
fik  Sten  Sture  atter  Magten  i  Sverige.  De  følgende  Aar  af  Kongens 
Regering  vare  derfor  en  uafbrudt  Kamp  om  Gjenerobringen  af  Sve- 
rige, hvortil  der  kom  Uroligheder  i  Norge  og  en  ødelæggende  Sø- 
krig med  Lybek,  der  ikke  vilde  opgive  Handelen  paa  Sverige. 
Under  disse  Kampe  viste  Kongen  stadig  stor  Udholdenhed,  og 
blandt  hans  Fortjenester  maa  ikke  glemmes,  at  han  blev  Gjen- 
skaberen  af  en  dansk  Flaade.  Men  Unionens  Gjenoprettelse  op- 
levede han  ikke. 

I  den  indre  Styrelse  mærker  man  i  meget  en  ny  Tids  Nær- 
melse.  Jævn  af  Sæder,  som  Kongen  var,  viste  han  ikke  ringe 
Interesse    for  Borgerstanden;    ikke    blot    lod   han,    om  end   kun  i 

meget  kort  Tid,  sin  egen  Søn  opdrage  i  et  borgerligt  Hus,  men 
ogsaa  hans  Love  vidne  om  hans  Iver  for  at  bringe  Orden  og 
større  Retssikkerhed  i  mange  Forhold.  De  højere  Stænder  vare 
ham  ikke  ubetinget  gunstig  stemte.  Kirken  frygtede,  især  i  hans 
tidligere  Aar,  for  Overgreb;  verdslige  Klosterforleninger  bleve  hyp- 
pigere, og  under  de  store  Stridigheder,  som  Ærkebiskop  Birger 
havde  med  det  skaanske  Aristokrati,  mærker  man  ikke  noget  til 
Kongens  Indgriben;  tvært  imod  søgte  han  selv  at  gjøre  Kronens 
Ret  til  Ærkestolens  vigtigste  Ejendom,  Øen  Bomholm,  gjældende, 
hvilket  dog  blev  afværget.  Ogsaa  Adelen  viste  sig  af  og  til  mis- 
fornøjet. Strax  efter  Ditmarskertoget  skulle  Rigshofmesteren  Poul 
Laxmand  og  flere  Adelsmænd  have  brugt  ærerørige  Udtryk  om 
Kongen,  ja  beskyldtes  endogsaa  for  at  være  traadte  i  Forbindelse 
med  Sverige.  I  det  hele  taget  optraadte  H.  ved  enkelte  Lejlig- 
heder med  Kraft  mod  ustyrlige  Adelsmænd.  Hans  Adfærd  mod 
Poul  Laxmand,  der  efter  at  være  bleven  myrdet  blev  anklaget  for 
Højforræderi  og  Majestætsforbrydelse ,  og  hvis  Godser  alle  konfi- 
skeredes, kastede  ikke  uden  Grund  en  Skygge  paa  Kongens  Ka- 
rakter, selv  om  Poul  Laxmand  maaske  ikke  har  været  helt  uskyldig. 
Ogsaa  flere  andre  Adelsmænd,  som  Rigsraaden  Niels  Hack  og  den 
norske  Rigsraad  Knud  Alfsen,  bleve  dræbte,  uden  at  der  ftilgte 
Straf  efter.  Vel  er  der  ingen  Grund  til  at  anse  Kongen  for  del- 
agtig i  disse  Mord;  men  hvor  stor  Adelens  Forbitrelse  herover  var, 
viste  sig  i  de  Klager,  der  efter  hans  Død  fremførtes  over,  at  Haand- 
fæstningen  i  mange  Punkter  var  overtraadt.  I  Danmark  hævedes 
hans  Minde  imidlertid  snart  ved  Sønnen  Christian  II's  egenmægtige 
Færd,  og  man  begyndte  at  se  hen  til  Faderens  Regeringstid  som 
den  gode  gamle  Tid,  og  han  selv  kom,  maaske  i  højere  Grad,  end 
det  i  Virkeligheden  var  Tilfældet,  til  at  staa  for  Erindringen  som 
den  milde  og  godmodige  Fyrste  i  Modsætning  til  Sønnen.  Hertil 
kom  hans  Jævnhed  i  Omgang,  hans  Danskhed  som  den  første  ind- 
fødte Konge  siden  Valdemar  Atterdag,  hans  Interesse  for  Musik 
og  lignende  Adspredelser.  Til  Trods  for  alt  dette  sporer  man  dog 
allerede  i  hans  Regeringstid  adskillige  Træk,  der  henlede  Tanken 
paa  Sønnen;  men  det  er  endnu  kun  den  ringe  Begyndelse;  Nytidens 
store  Krav  havde  endnu  ikke  ret  gjort  sig  gjældende,  og  i  det  hele 
holdtes  Uretfærdigheden  og  Vilkaarligheden  nede  ved  Faderens  med- 
fødte Godmodighed,  hvorom  ogsaa  de  billedlige  Fremstillinger,  man 
har  tilbage  af  Kongen,  bære  Vidnesbyrd.  —  I  Sverige  derimod 
bedømte  man  Kong  H.  strængt;    man  klagede  over  Troløshed  og 


Digitized  by  VjOOQIC 


566  Hans, 

Brud  paa  indgaaede  Løfter;  men  under  de  vanskelige  og  stadig 
vexlende  Forhold  i  dette  Land  var  det  ofte  næsten  en  Umulighed 
for  de  styrende  at  holde  de  mange  forskjellige  Løfter,  der  vare 
afpressede  dem.  Ogsaa  fra  Sverige  lyder  stærkest  Spotten  over 
Kongens  Forhold  til  en  af  Dronning  Christines  Hofdamer,  Jomfru 
Edele  Jemskjæg,  der  blev  gift  med  Lensmanden  paa  Vordingborg 
Torbem  Bille,  uden  at  Kongens  Forhold  til  hende  derved  afbrødes. 
Mere  billigtænkende  svenske  Krønnikeskrivere,  som  den  bekjendte 
Reformator  Olaus  Petri,  indrømme  dog,  at  Kongens  Regering  i  Sve- 
rige i  det  hele  var  ulastelig;  men  det  hadskeste  Billede  af  Kongen 
udkastedes  senere  af  den  fordrevne  svenske  Ærkebiskop  Johannes 
Magnus  Gothus,  hvilket  atter  fremkaldte  Hans  Svanings  bekjendte 
Gjendrivelse  og  Skildring  af  Kongen,  der  blev  Grundlaget  for  den 
senere  Bedømmelse  af  Kongen  i  den  danske  Historie.  Selv  Svaning 
kan  dog  ikke  ganske  kaste  Kjærlighedens  Kaabe  over  Kongens 
Karakter,  men  fremhæver  hans  Melankoli,  der  dog  mere  synes  at 
have  været  en  Følge  af  forskjellige  Handlinger  (Renteskriveren 
Anders,  Poul  Laxmand)  end  Motivet  til  disse. 

Kong  H.  døde  i  Aalborg  20.  Febr.  1513,  i  sit  58  Aar,  af  en 
Sygdom,  han  havde  paadraget  sig  ved,  at  hans  Hest  under  en 
Rejse  i  Jylland  var  styrtet  med  ham  ved  Overgangen  over  den  af 
Regnskyl  stærkt  opsvulmede  Skjern  Aa.  Han  begravedes  i  Graa- 
brødrenes  Klosterkirke  i  Odense,  hvor  hans  Enke  oprejste  pragtftdde 
Mindesmærker  over  ham  (nu  i  St.  Knuds  Kirke,  jvfr.  III,  573).  — 
Med  sin  Dronning  havde  han  5  Børn,  af  hvilke  de  3  døde  i  en 
ung  Alder;  kun  Sønnen  Christian  II  og  Datteren  Elisabeth  (IV,  495) 
overlevede  Forældrene. 

Werlauflf,  Monumentet  over  Kong  H.  og  Dronn.  Christine  i  St  Knnds 
Kirke.  Allen,  De  tre  nord.  Rigers  Hist.  I.  C.  Paludan-MllUer,  De  første  Konger 
af  den  oldenborgske  Slægt.  A.  Heise, 

Hans,  1518 — 32,  Christian  IFs  og  Dronning  Elisabeths  ældste 
Barn,  fødtes  21.  Febr.  1518  og  fulgte  1523  Forældrene  i  Landflygtig- 
heden. Han  opdroges  i  Nederlandene,  dels  hos  Forældrene,  dels 
hos  Dronningens  Faster,  Regentinde  Margrethe,  i  Begyndelsen  under- 
vist af  forskjellige  danske  Mænd  (Claus  Pedersen,  Christiem  Vinter, 
Poul  Kempe),  senere,  da  Børnene  efter  Dronningens  Død  i  Jan. 
1526  vare  tagne  fra  Faderen,  af  paalidelige  katholske  Lærere  under 
Regentindens  Opsyn.  Han  skildres  som  et  opvakt  og  velbegavet 
Barn.     Da  Christian  II   drog  til  Norge,    hvor  han  5.  Jan.  1532  i 

Oslo  fik  det  norske  Rigsraad  til  at  anerkjende  Sønnen  som  Arve- 
herre og  Konge  efter  Faderen,  tog  Kejser  Carl  V  sin  unge  Søster- 
søn med  sig  til  Regensburg,  hvor  han  døde  11.  Avg.  1532,  en  eller 
to  Dage  efter  at  Faderen  var  bleven  indesluttet  paa  Sønderborg. 
Kejseren  havde  faaet  den  unge  Prins  meget  kjær;  hans  tidlige  Død 
var  til  ubodelig  Skade  for  Christian  II's  Sag.  Han  jordedes  hos 
sin  Moder  i  St.  Petri  Klosterkirke  ved  Gent,  hvorfra  Benene  1883 
førtes  til  St.  Knuds  Kirke  i  Odense.  A.  Heise. 

Hans,  1583 — 1602,  yngste  Søn  af  Kong  Frederik  II  og  Dron- 
ning Sophie,  blev  født  26.  Juli  1583  paa  Haderslevhus.  Efter  at 
hans  Broder  Christian  IV's  Opdragelse  var  afsluttet,  havde  han  en 
Tid  dennes  Lærer  Hans  Mikkelsen  til  Præceptor.  1597  sendtes  han 
til  Universitetet  i  Strasburg  for  at  studere,  men  han  kan  kun  have 
været  der  kort  og  ftilgte  i  de  følgende  Aar  Christian  IV  paa  flere 
Rejser,  bl.  a.  1598  til  Ditmarsken  og  1601  til  Norge.  I  Nov.  1601 
blev  han  gjort  væragtig  af  Kongen  og  foretog  derpaa  en  Rejse  til 
Tyskland,  Frankrig  og  de  spanske  Nederlande;  han  opholdt  sig 
nogen  Tid  ved  Henrik  IV's  Hof  og  deltog  derefter  paa  spansk 
Side  i  Belejringen  af  Ostende.  Her  fra  kaldtes  han  dog  snart  hjem. 
Forhandlingerne  mellem  Christian  IV  og  den  russiske  Zar  Boris 
Feodorowitsch  Godunov  havde  nemlig  i  Dec.  1601  ført  til  Afslut- 
ningen af  en  Overenskomst,  hvorefter  H.  skulde  ægte  Zarens  Datter 
Xenia  og  have  store  Besiddelser  i  Rusland.  Der  dreves  nu  med 
Kraft  paa  Forberedelserne  til  Bryllupsrejsen;  Rigsraaden  Axel  Gylden- 
stjerne  blev  Hertugens  Overhofmester,  desuden  skulde  han  ledsages 
af  2  andre  Rigsraader,  Axel  Brahe  og  Christian  Holck,  og  et  Følge 
paa  ikke  mindre  end  180  Personer.  Fra  begge  Staters  Side  for- 
bandtes der  politiske  Hensigter  med  det  paatænkte  Ægteskab; 
Christian  IV  havde  tillige  den  Hensigt  at  affinde  sin  Broder  med 
Hensyn  til  hans  Arvekrav,  og  i.  Avg.  1602  undertegnede  H.  ogsaa 
et  Aktstykke,  hvorved  han  til  Gunst  for  Kongen  gav  Afkald  paa 
al  den  Ret,  han  maatte  have  til  en  Del  af  Hertugdømmerne  Slesvig 
og  Holsten;  til  Gjengjæld  lovede  Kongen  ham  at  bestride  alle 
Udgifterne  ved  Rejsen  og  at  betale  ham  60000  Rdl.  Samme  Dag 
gik  H.  om  Bord  paa  den  Eskadre,  der  skulde  føre  ham  til  hans 
Bestemmelsessted;  Christian  IV  skiltes  fra  ham  med  Taarer  i  Øjnene. 
10.  Avg.  kom  han  til  Narva;  Rejsen  igjennem  Rusland  var  forbunden 
med  adskillige  Besværligheder,  og  først  19.  Sept.  naaede  han  Moskov. 
Han    modtoges    med    Venlighed    af  Zaren,     men    russisk    Etikette 

spærrede  ham  Adgangen  til  at  tale  med  eller  endog  se  sin  Brud, 
der  omtales  som- en  blændende  Skjønhed.  Tiden  gik  hen  med  vidt- 
løftige Formaliteter;  da  blev  Hertugen  syg  i  Midten  af  Okt.  Zaren 
fordoblede  sin  Venlighed,  sendte  ham  sine  tyske  Læger  og  mere 
plagede  end  gavnede  ham  med  uafbrudte  Forespørgsler  til  hans 
Befindende.  28.  Okt.  1602  afgik  han  ved  Døden;  hans  Lig  bisattes 
i  den  tyske  Kirke  uden  for  Moskov.  Først  1636  førtes  det  til 
Narva  og  der  fra  det  følgende  Aar  til  Danmark,  hvor  det  fik  Plads 
i  Roskilde  Domkirke. 

Hist.  Caiender  I,  73  ff.  y;  A,  Fridericia. 

Hans,  Prins  af  Glucksborg,  f.  1825.  H.,  6.  Søn  af  Hertug 
Frederik  Vilhelm  Poul  Leopold  af  Glucksborg  og  Caroline  Louise 
af  Hessen  og  yngre  Broder  til  Kong  Christian  IX,  er  født  5.  Dec. 
1825  paa  Gottorp  Slot  og  døbt  med  Navnet  Johan,  opkaldt  efter 
sin  Stamfader  Hertug  Hans  den  yngre.  Efter  at  Christian  VIII  1842 
havde  bestemt,  at  Prinsen  skulde  træde  i  preussisk  Militærtjeneste, 
tog  han  samme  Foraar  Officersexamen  i  Berlin  og  udnævntes 
20.  Juni  til  Sekondlieutenant  i  det  27.  preussiske  Infanteriregiment 
i  Magdeburg.  Her  gjorde  han  Tjeneste  i  2  Aar,  studerede  1844 — ^46 
i  3  Semestre  Cameralia  ved  Bonns  Universitet  og  kom  1847  til  det 
preussiske  Gardedragonregiment  i  Berlin.  Med  dette  deltog  han  i 
Undertrykkelsen  af  Opstanden  i  Berlin  1848,  gjorde  derefter  Tjeneste 
ved  forskjellige  Afdelinger,  avancerede  1854  til  Ritmester  og  blev 
Aaret  efter  sat  å  la  suite  med  Majors  Karakter.  Han  tog  nu  Op- 
hold i  Danmark.  1862  blev  der  med  Kong  Carl  XV  truffet  Aftale 
om  Prinsens  Ansættelse  i  den  svenske  Hær,  hvorpaa  han  efter 
Frederik  VU's  Løfte  skulde  være  overgaaet  i  den  danske  Hær. 
Men  da  Prins  Vilhelm  modtog  den  græske  Krone,  bestemte  Frede- 
rik VII,  at  Prins  H.  skulde  ledsage  den  unge  Konge  til  Græken- 
land. Ogsaa  denne  Plans  Udførelse  blev  forhindret  ved  Kongens 
Død.  Da  Krigen  udbrød  1864,  forlangte  og  fik  H.  sin  Afsked  i 
Preussen  og  blev  29.  Febr.  af  sin  Broder  Kongen  udnævnt  til  Oberst- 
lieutenant  å  la  suite  i  Kavalleriet  og  9.  Marts  til  Elefantridder.  Han 
repræsenterede  Kongen  ved  Prinsen  af  Wales'  ældste  Søns  Daab 
10.  Marts  i  London,  hvor  han  traf  sammen  med  Kong  Leopold  I 
af  Belgien,  og  blev  som  Følge  heraf  ud  paa  Sommeren  sendt  til 
Briissel  for  at  formaa  Kong  Leopold  til  at  intervenere  i  den  dansk- 
tyske Strid  til  Gunst  for  Danmark.  1865  udnævntes  han  til  Oberst, 
1867   til  Generalmajor.     Fra  Marts  til  Nov.  1867   forestod  han  Re- 

gentskabet  i  Grækenland  under  Kong  Georgs  første  Fraværelse  fra 
Landet  paa  en  Tid,  da  Forholdene  vare  særdeles  -vanskelige  paa 
Grund  af  den  kretensiske  Opstand.  H.  R,  Hiort- Lorenzen, 

Hans  (den  ældre),  Hertug  af  Slesvig  og  Holsten,  1521 — 80. 
Hertug  Hans  (han  skriver  sig  selv  Johanns)  var  ældste  Søn  af 
Kong  Frederik  I  og  hans  anden  Hustru,  Dronning  Sophie,  og  fødtes 
29.  Juni  1521.  Allerede  som  5  Aars  Dreng  fik  han  den  bekjendte 
Peter  Svave  til  Lærer;  han  var  en  velstuderet  pommersk  Adelsmand, 
der  i  Wittenberg  havde  sluttet  sig  nøje  til  Luther  og  derpaa  var 
traadt  i  Kong  Frederiks  Tjeneste;  han  var  baade  Diplomat,  Pro- 
fessor ved  Universitetet  i  Kjøbenhavn  og  Sønnens  « Skolemester*; 
en  Medhjælper,  Hermann  Bonn,  udførte  den  daglige  Lærergjeming, 
især  naar  Peter  Svave  var  fraværende  i  diplomatiske  Ærender. 

Hertug  H.  syntes  bestemt  til  at  spille  en  større  Rolle  end  den, 
som  i  Virkeligheden  senere  tilfaldt  ham.  Det  danske  Rigsraad,  som 
havde  lovet  Kongen  at  tage  en  af  hans  Sønner  til  Konge  efter  hans 
Død,  ønskede  ikke  at  kaare  den  ældste,  Hertug  Christian,  da  han 
ved  Faderens  Tronbestigelse  alt  havde  naaet  den  voxne  Alder  og 
ikke  lagde  Skjul  paa  sit  udanske  Sindelag.  Rimeligvis  har  ogsaa 
Dronningen  søgt  at  virke  for  sin  Søn  med  Tilsidesættelse  af  den 
18  Aar  ældre  Broder.  Alt  i  Aaret  1528  henvendte  Rigsraadet  sig 
til  Kongen  for  at  opfordre  ham  til  at  sende  den  da  yaarige  Prins 
til  Kongeriget,  men  først  flere  Aar  senere,  som  det  synes  i  For- 
aaret  1531,  blev  der  gjort  Alvor  af  dette  Skridt.  Hertug  H.  havde 
fra  nu  af  Ophold  paa  Kjøbenhavns  Slot  og  fik  en  kongelig  Op- 
fostring sammen  med  danske  Adelsmænds  Sønner;  Peter  Svave  var 
den  Gang  Universitetets  Rektor.  Noget  senere,  som  det  synes  hen- 
imod  Slutningen  af  1532,  udnævntes  Ridderen  Oluf  Nielsen  Rosen- 
krantz  til  Vallø  til  hans  Hofmester;  han  var  en  Mand  af  den 
gamle  Skole  og  ivrig  Katholik,  men  havde  altid  været  Kong 
Frederik  hengiven.  Rimeligvis  var  denne  Udnævnelse  fremkaldt 
ved  Forhandlinger  med  Rigsraadet,  hvis  Flertal  var  katholsk,  men 
nu  efter  Kong  Christian  lis  Fængsling  og  hans  eneste  Søns  Død 
var  villigt  til  formelt  at  vælge  H.  til  Tronfølger;  det  blev  bestemt 
at  holde  en  fælles  dansk-norsk  Herredag  i  Juni  1533  i  Nyborg, 
blandt  andet  for  at  foretage  dette  Valg.  Før  dette  kunde  ske, 
døde  imidlertid  Kong  Frederik  paa  Gottorp  (10.  April),  hvorefter 
de  østdanske  Rigsraader  holdt  et  foreløbigt  Møde  i  Kjøbenhavn. 
Hertug  H.   rettede    her  en   Skrivelse  til  de   forsamlede  Raader,    i 

hvilken  han  helt  lagde  sin  Sag  i  deres  Haand,  saaledes  som  hans 
Fader  havde  paalagt  ham,  og  disse  skreve  atter  i  hans  Navn  til 
Biskoppen  i  Slesvig  og  Hertugdømmernes  Raad  om  at  varetage 
hans  Arveret  til  disse.  Hertug  Christian  optraadte  imidlertid  med 
den  største  Loyalitet  mod  sine  yngre  Brødre,  i  det  han  strax  tog 
Landene  i  Besiddelse  til  fælles  Haand  og  paa  den  kort  efter  ind- 
kaldte Landdag  lod  sig  hylde  i  eget  og  alle  3  Brødres  Navn. 
Samme  Loyalitet  viste  han  over  for  Kongerigerne,  i  det  han  be- 
skikkede Landmarskallen  Melchior  Rantzau  og  Ridderen  Wulf  Pog- 
wisch  til  at  møde  paa  Herredagen,  der  i  Juni  afholdtes  i  Kjøbenhavn 
uden  de  norske  Raaders  Deltagelse,  for  at  opfordre  denne  til  at 
vælge  en  af  den  afdøde  Konges  Sønner,  —  foretrak  de  H.,  som  var 
hos  dem,  tilbød  han  at  overtage  Formynderstyrelsen  i  Forening  med 
Raadet.  Som  bekjendt  udsattes  imidlertid  Kongevalget  til  et  senere 
Møde,  og  Hertug  H.  Qæmedes  fra  Hovedstaden,  i  det  hans  Hof- 
mester beskikkedes  til  Lensmand  i  Nyborg,  hvorhen  Prinsen 
fulgte  ham. 

Her  var  han  i  det  følgende  Aar,  indtil  Efterretningen  om 
Kjøbenhavns  Indtagelse  i  Juli  1534  kom  til  Fyn;  da  førte  Oluf 
Rosenkrantz  ham  tillige  med  Peter  Svave  og  hans  adelige  Tjenere 
til  Sønderborg;  de  droge  gjennem  Yyn,  forklædte  som  Bønder.  I 
de  samme  Dage  gik  Udsigten  til  en  Gang  at  bestige  Tronen  tabt 
for  ham,  i  det  de  protestantiske  Rigsraader  vare  traadte  i  Under- 
handling med  Hertug  Christian  og  under  Indtrykket  af  Begiven- 
hederne paa  Sjælland  valgte  ham  til  Konge.  Da  denne  efter 
Krigens  Slutning  foreslog  sin  Broder  til  Tronfølger,  nægtede  Rigs- 
raadet  at  gaa  ind  herpaa  og  kaarede  Kongens  Søn  Frederik  (II). 
I  Foraaret  1537  var  Peter  Svave  fratraadt  sin  Stilling  som  Lærer, 
og  H.  har  i  disse  Aar  vistnok  haft  Ophold  hos  sin  Moder,  der 
havde  Enkesæde  i  Kiel.  Svave  takker  ham  i  et  Brev  for  den 
Anbefaling  til  Kongen,  som  han  har  givet  ham,  og  beder  ham 
vedligeholde  sine  Kundskaber  i  Latin  ved  Siden  af  de  Færdig- 
heder, han  videre  skal  tilegne  sig.  I  det  følgende  Aar  fulgte 
han  sin  Broder  til  Forhandlingerne  i  Schmalkalden,  og  rimeligvis 
her  fra  begav  han  sig  til  sin  Søsters  Mand,  Hertug  Albrecht  af 
Preussen,  i  Kønigsberg,  hos  hvem  han  yderligere  skulde  uddannes 
i  ridderlige  Færdigheder. 

Rimeligvis  til  Julen  1542  vendte  H.  tilbage  til  Hertugdømmerne, 
ledsaget  af  nogle  preussiske  Raader,  ligesom  ogsaa  den  yngre  Broder 
Adolf  nu  kom  hjem  fra  Kejserens  Hof.     Efter  Nytaar  holdtes  der 

et  Møde  med  Hertugdømmernes  Raader  tillige  med  tilkaldte  Rigs- 
raader,  i  det  Kongen  vilde  foreslaa  en  Deling  af  Hertugdømmerne. 
Denne  blev  dog  endnu  opsat  indtil  videre,  dels  fordi  der  truede 
nye  Farer  fra  Kejserens  Side,  dels  fordi  de  unge  Herrer  kjendte 
saa  lidt  til  deres  Land;  det  blev  derimod  bestemt,  at  de  nu  skulde 
blive  i  Landet  og  have  fælles  Husholdning,  hvorhos  H.  skulde  være 
Statholder  og  forestaa  Styrelsen  i  Kongens  Navn.  Den  første  Kopi- 
bog over  han^  udfærdigede  Regeringsbreve  er  indrettet  i  Rensborg 
Søndagen  Invocavit  (ii.  Febr.)  1543.  Den  følgende  Tid  gik  med 
stadigt  Krigsberedskab,  indtil  Freden  i  Speier  23.  Maj  1544  gjorde 
en  Ende  paa  Stridighederne  med  Carl  V.  Samme  Sommer  fore- 
toges Hertugdømmernes  Deling  paa  en  Landdag  i  Rensborg  9.  Avg. 
Ved  Delingen  fik  Hertug  H.  sin  Hovedlod  i  Nordslesvig: 
Haderslev,  Tøming  og  Tønder  Len  med  Løgum  Kloster.  Dertil 
Øerne  Nordstrand  og  Femern  samt  Rensborg  Amt  og  Bordesholm 
Kloster  i  Holsten.  Han  tog  Bopæl  paa  Haderslevhus,  et  lille  Slot 
vest  for  Staden,  det  samme,  paa  hvilket  hans  Farfader,  Christian  1, 
havde  modtaget  Danmarks  Krone.  Som  Hertug  indtog  han  en 
mæglende  Stilling  mellem  sine  Brødre,  den  retsindige  Christian  III 
og  den  stridbare  Adolf  af  Gottorp,  og  ved  sin  Opfostring  i  Dan- 
mark blev  han  efter  Samtidens  Vidnesbyrd  «et  Baand  mellem  Dan- 
mark og  Holsten*.  Han  var  dog  ingenlunde  ligegyldig  for  sine 
egne  Interesser,  men  forfulgte  dem  med  Ihærdighed;  saaledes  drog 
han  Femern  fra  Fyns  og  Tøming  Len  fra  Ribe  Stift;  han  mod- 
satte sig  i  mange  Aar  Anerkjendelsen  af  sin  Lenspligt  til  Riget, 
og  han  deltog  i  Erobringen  og  Delingen  af  Ditmarsken  (1559).  I 
det  hele  var  han  dog  en  fredsommelig  og  retsindig  Mand,  der  med 
stort  Alvor  tog  sig  af  sine  Undersaatter  og  med  Iver  sørgede  for 
deres  timelige  og  aandelige  Vel.  Retsforfatningen  var  stadig  Gjen- 
stand  for  hans  Omsorg;  baade  Femern  og  Nordstrand  fik  en  ny 
Landret,  som  afskaffede  mange  gamle  Misbrug,  og  talrige  Forord- 
ninger udgik  for  de  andre  Dele  af  hans  lille  Hertugdømme.  Ved 
Siden  heraf  tog  han  sig  med  Iver  af  Kirkeforholdene  og  Skole- 
væsenet; han  oprettede  et  Gymnasium  i  Haderslev,  og  Klosteret  i 
Bordesholm  omdannedes  til  et  Pædagogium;  dets  Midler  bleve  senere 
Grundlag  for  Universitetet  i  Kiel.  Ogsaa  Fattigplejen  tog  han  sig 
af,  og  Kollegiatgodset  i  Haderslev  henlagdes  til  et  Hospital.  Hans 
Regering  har  i  det  hele  en  ikke  ringe  Lighed  med  Broderens  i 
Danmark;  de  hørte  til  den  Slægt  af  Regenter,  der  var  opvoxet  i 
Reformationens  strænge  Aand. 

Hans  private  Liv  synes  at  have  været  en  Blanding  af  gammel- 
dags Tarvelighed  og  Renæssancetidens  solide  Livsglæde.  Han  naaede 
aldrig  at  blive  gift;  i  hans  Ungdom  var  der  Tale  om  flere  fornemme 
Partier,  bl.  a.  med  Maria  Stuart;  senere  slog  han  sig  til  Ro,  indtil 
han  efter  Broderens  Død  tænkte  paa  at  ægte  hans  Enke,  Dronning 
Dorothea,  der  var  lo  Aar  ældre  end  han.  De  vare  selv  enige  om 
Sagen,  men  bøjede  sig  for  de  kirkelige  Betænkeligheder  og  hendes 
Børns  Uvilje.  Ved  samme  Tid  byggede  H.  sig  et  nyt  Slot  i 
Haderslev,  paa  Holmen  «NafFet»  øst  for  Byen  (1557 — 62);  det 
kaldtes  i  hans  Tid  « Hansborg »,  senere  Haderslevhus.  Med  Dron- 
ningen, der  havde  sit  Sæde  paa  Koldinghus  og  Sønderborg,  stod 
han  i  stadig  venskabelig  Forbindelse. 

Lensforhandlingeme  med  Kongen,  der  vare  paabegyndte  1546, 
fortsattes  i  de  følgende  Aar  og  endte  omsider  med  Forliget  i 
Odense  20.  Marts  1579,  hvorved  Hertugerne  anerkjendte  deres 
Lenspligt  og  fastsloge  Begrænsningerne  for  Slægtens  Arveret  til 
Sønderjylland.  Forleningen  fandt  Sted  Aaret  efter  i  Odense  (3.  Maj 
1580).  Ved  denne  Lejlighed  bleve  Lensfanerae  baame  frem  af  Her- 
tugernes Repræsentanter;  den,  som  særlig  gjaldt  Hertug  H.,  var  ved 
en  Forseelse  slaaet  galt  paa  Stangen,  saa  Vaabenmærket  stod  paa 
Hovedet.  Deraf  spaaede  man  ham  efter  Middelalderens  Symbolik 
en  snarlig  Død.  Samme  Efteraar  hensov  han  uden  foregaaende 
Sygdom,  Natten  mellem  i.  og  2.  Okt.  (1580).  Han  jordfæstedes  i 
Slesvig  Domkirke  ved  Siden  af  sin  Fader,  Kong  Frederik  I.  Stridig- 
hederne om  hans  Arv  endte  med,  at  Broderen,  Hertug  Adolf,  fik 
alt  Løsøret,  medens  Lensgodset  deltes  mellem  ham  og  Kong  Frede- 
rik II  (19.  Sept.  1 581). 

Hist.  Tidsskr.  4.  R.  VI.  Kirkehist.  Saml.  3.  R.  I.  Zeitschrift  f.  Schlesw.- 
Holst..Lauenb.  Gesch.  XVI  og  XVII.  A.  D,  Jørgensen. 

Hans  (den  yngre).  Hertug  af  Sønderborg,  1545 — 1622,  Søn  af 
Kong  Christian  III  og  Dronning  Dorothea  og  født  paa  Koldinghus 
25.  Marts  1545.  Sammen  med  sin  ældre  Broder  Magnus  havde  han 
til  « Tugtemestre »  Tyskeren  Lucas  Bacmeister  (I,  392)  og  den  danske 
Kasper  Mule,  senere  Domprovst  i  Ribe.  Han  forblev  efter  Faderens 
Død  (1559)  hos  sin  Moder,  der  havde  Enkesæde  paa  Koldinghus 
og  Sønderborg,  indtil  Broderen  Kong  Frederik  II  27.  Jan.  1564 
sluttede  en  Overenskomst  med  ham  om  deres  Fædrenearv  i  Hertug- 
dømmerne; H.  fik  en  Tredjedel  af  den  kongelige  Del,  bestaaende 
af  Als,  Ærø  og  Sundeved  i  Slesvig  og  Pløen  i  Holsten,  henholdsvis 

Moderens  og  Farmoderens  Enkesæde,  samt  Klosteret  Ahrensbøk, 
der  endnu  var  beboet  af  Munke.  Foreløbig  maatte  han  altsaa  lade 
sig  nøje  med  det  aarlige  Deputat,  som  Kongen  paatog  sig  i  Veder- 
lag, 8000  Mark  lybsk  for  Als  og  1396  Mark  for  Pløen,  medens 
Landdagen  bestemt  nægtede  at  anerkjende  ham  som  regerende 
Herre.  Han  drog  derpaa  udenlands  og  opholdt  sig  med  et  Følge 
af  5  Adelsmænd  bl.  a.  hos  sin  Svoger  Kurfyrst  August  af  Sachsen. 
I  Aaret  1568  døde  hans  Farmoder,  og  han  tiltraadte  nu  sin  Arv  i 
Holsten  og  indgik  19.  Sept.  s.  A.  Ægteskab  med  Elisabeth  af 
Brunsvig-Grubenhagen.  157 1  døde  Moderen,  hvorefter  Als  tilfaldt 
ham.  10  Aar  efter  kom  hertil  ved  Skiftet  efter  Hans  den  ældre 
Ryd  Kloster  i  Slesvig  og  Reinfeld  i  Holsten. 

H.  var  i  høj  Grad  betaget  af  hin  Tids  Mani  for  at  samle 
Bøndergods  og  afrunde  sine  Besiddelser,  og  han  foretog  derfor  en 
Række  Mageskifter  af  Strøgods,  ligesom  han  i  en  Række  Aar  for- 
fulgte det  Maal  at  kjøbe  Adelen  ud,  især  af  Als  og  Sundeved. 
Saaledes  erhvervede  han  Rønhave,  Gammelgaard,  Rumohrsgaard, 
Østerholm  og  Melsgaard  paa  Als,  Ballegaard  og  AvnbøUund  i 
Sundeved,  Lundsgaard,  Nybøl,  Nørgaard  og  Unnevad  i  Angel 
foruden  mange  andre  Ejendomme.  End  addere  lod  han  i  Sundeved 
oprette  2  nye  Avisgaarde,  Sandbjærg  og  Skjelgaard,  paa  Kegenæs, 
der  den  Gang  var  en  eneste  Skov,  Hjortholm.  Ryd  Kloster  lod 
han  nedrive  og  Slottet  Glucksborg  opføre  paa  dets  Sted.  Ogsaa  i 
Holsten  foretog  han  store  Udvidelser.  I  sit  Testamente  opregner 
han  Godskjøb  ti)  o.  700000  Rdl.s  Værdi.  Dertil  kom,  at  han  lod 
Skove  rydde  og  nedlagde  Bøndergaarde  for  at  udvide  Hoved- 
gaardenes  Drift;  den  tidligere  frie  Bondestand  i  hans  Amter  blev 
tvungen  til  Hoveri  og  bunden  til  Stavnen  paa  en  Maade,  som  hidtil 
havde  været  ukjendt. 

Med  en  lignende  Energi,  men  mindre  Held,  arbejdede  han  for 
sin  Anerkjendelse  i  Lighed  med  «de  regerende  Herrer »,  som  Kongen 
og  Hertugen  af  Gottorp  kaldtes.  Ligesom  Landdagen  nægtede  at 
hylde  ham,  saaledes  var  han  bleven  udelukket  fra  Hertugdømmernes 
«Fællesregering»,  og  Forliget  i  Odense,  som  ordnede  Lensforholdet 
og  Arveretten  (1579),  sluttedes  uden  hans  Deltagelse.  Derved  var 
hans  Arveret  til  Sønderjylland  tabt  for  hele  den  Tid,  i  hvilken  der 
levede  Mænd  af  Kongens  og  Gottorpemes  Slægt.  Det  samme  blev 
i  Virkeligheden  Tilfældet  for  Holstens  Vedkommende,  skjønt  han 
opnaaede   kejserlige  Domme  i  modsat  Retning,   hvorimod  det  lyk- 

kedes  ham  at  erhverve  samroe  Arveadkomst  til  Oldenborg  og  Del- 
menhorst  som  de  regerende  Linjer. 

Af  sit  første  Ægteskab  havde  Hertug  H.  14  Børn;  deres  Moder 
døde  II.  Febr.  1586.  Derefter  ægtede  han  14.  Febr.  1588  Agnes 
Hedevig  af  Anhalt,  der  var  næppe  15  Aar  gammel  og  ikke  des 
mindre  Enke  efter  Kurfyrst  August  af  Sachsen.  Him  fødte  ham  9 
Børn  og  døde  3.  Nov.  1616.  Af  de  23  Børn  vare  11  Sønner.  Ved 
Testamente  delte  han  sine  Lande  i  5  smaa  Fyrstendømmer:  Ærø, 
Sønderborg,  Nørborg,  Gliicksborg  og  Pløen,  hvorved  enhver  Udsigt 
til  at  hævde  Slægtens  Jævnbyrdighed  med  de  regerende  Herrer  gik 
tabt.  Han  døde  paa  Gliicksborg  9.  Okt.  1622.  Ved  hans  Bisæt- 
telse i  Sønderborg  Slotskapel  vare  Kong  Christian  IV  og  hans  ældste 
Søn  tilstede. 

Gude,  Halbinsel  Sundewitt  S.  136  ff.  F.  v.  Krogh,  Gesch.  des  Hauses 
Holstein-Sonderburg  S  7  ff.  Allg.  Deutsche  Biographie  XIV.  Saml.  t.  jydsk 
Hist  og  Topogr.  X,  305  ff.  ^.  />.  Jørgensen, 

Hans  Adolf,  Hertug  af  Gottorp,  f  1616,  s.  Johan  Adolf. 

Hans  Adolf,  Hertug  af  Nørborg,  1576 — 1624,  Søn  af  oven- 
nævnte Hertug  Hans  den  yngre  og  Elisabeth  af  Brunsvig -Gruben- 
hagen og  født  17.  Sept.  1576  i  Sønderborg.  Han  opdroges  indtil 
det  20.  Aar  hos  sin  Morbroder  Hertug  Philip  og  gjorde  derpaa 
en  Udenlandsrejse  til  Tyskland,  Italien  og  Malta  med  Lic.  jur. 
B.  Tegge  og  til  Holland,  Frankrig  og  England  med  den  danske 
Adelsmand  Henrik  Lange.  1600  tog  han  Krigstjeneste  under  Morits 
af  Oranien  og  deltog  med  Hæder  i  Slaget  ved  Ostende,  hvorpaa 
han  gik  til  Sverige  for  at  tjene  under  Hertug  Carl  (IX),  der  var 
gift  med  en  gottorpsk  Prinsesse.  Han  blev  Oberst  og  en  kort  Tid 
Gouvemør  i  Lifland  (1601 — 2).  Derefter  stod  han  en  kort  Tid  i 
østerrigsk  Tjeneste  i  Kampen  mod  Tyrkerne.  1609  traadte  han 
atter  i  svensk  Tjeneste,  men  forblev  der  kun  et  Aars  Tid,  vel 
nærmest  fordi  Kalmarkrigen  med  Danmark  kom  til  Udbrud.  I  de 
følgende  Aar  opholdt  han  sig  skiftevis  ved  forskjellige  Slægtninges 
Hof,  indtil  han  ved  Faderens  Død  1622  tiltraadte  sin  Arv  paa  Als, 
Nørborg  med  Nørreherred  og  Ballegaard  i  Sundeved.  Han  døde 
ugift  21.  Febr.  1624.  Sit  lille  Fyrstendømme  delte  han  mellem 
Brødrene  Alexander  af  Sønderborg  og  den  af  Faderen  indsatte 
Arving  Frederik,  men  denne  Bestemmelse  blev  ikke  godkjendt  af 
Slægten,   og  kun  Rumohrsgaard  kom  til  Sønderborg. 

Lackmann,  Einleit.  zur  Schlesw.-Holst.  Hist.  II,  624.  636  ff. 

A,  D,  Jørgensen. 

Hans  Adolf,  Hertug  af  Pløen,  f  1704,  s.  Johan  Adolf. 

Hans  Christian,  Hertug  af  Sønderborg,  1607 — 53,  ældste  Søn 
af  Hertug  Alexander  (I,  177)  og  Dorothea  af  Schwarzburg  og  født 
26.  April  1607.  Pinselørdag  12.  Maj  1627,  Dagen  før  sin  Død, 
gjorde  Faderen  Testamente  og  indsatte  herved  H.  C.  til  eneste 
Arving  af  sit  Len,  hvilket  han  ogsaa  kundgjorde  for  sin  forsamlede 
Familie  og  de  tilstedeværende  Tjenere.  Enken  overtog  dog  Lenets 
Styrelse,  indtil  Brødrene  under  17.  Dec.  1633  bragte  Faderens  Testa- 
mente til  Udførelse  ved  en  Arveoverenskomst,  der  paalagde  H.  C. 
Udredelsen  af  store  aarlige  Deputater  til  Moderen,  Søsteren  og  de 
6  Brødre  (8600  Rdl.)  foruden  Damernes  standsmæssige  Underhold 
paa  Sønderborg  Slot  med  24  adelige  og  uadelige  Folk.  Dertil  kom, 
at  Lenet  var  i  høj  Grad  forgjældet.  Kort  efter,  6.  Febr.  1634,  fik 
Brødrene  ved  Forliget  i  Ekemførde  en  Fjerdedel  af  Ærø,  Gudsgave 
Len,  i  Arv  efter  deres  Farbroder  Christian;  det  blev  lagt  til  Sønder- 
borg, og  der  optoges  strax  efter  et  stort  Laan  paa  det.  4.  Nov. 
s.  A.  ægtede  H.  C.  Anna  af  Delmenhorst,  Datter  af  Grev  Anton  II. 
Han  døde  30.  Juni  1653  og  efterlod  sit  Len  i  en  uhjælpelig  Gjæld 
og  Pengenød.  Enken  styrede  det  som  Formynderske  for  sin  lunyn- 
dige  Søn  Christian  Adolf,  der  forlenedes  i  Nov.  1663.  Hun  havde 
sit  Enkesæde  paa  Gammelgaard  og  døde  12.  Dec.  1668. 

A,  D.  Jørgensen. 

Hansdatter,  Dorthe,  1657 — 1711,  Hospitals-  og  Legatstifter- 
inde,  var  født  i  Gudbjærg  Præstegaard  paa  Fyn  3.  Maj  1657  og 
Datter  af  Præsten  Hans  Nielsen  Lotterup  og  Hustru  Anna  Christens- 
datter.  I  1669  kom  hun  i  Huset  hos  sin  ældre  Søster  Karen  Hans- 
datter, der  var  gift  med  Præsten  Niels  Madsen  i  Gudme,  og  senere 
til  en  Faster  i  Horsens.  14.  Nov.  1680  ægtede  hun  Anders  Jensen 
Thonboe,  Handelsmand  i  Horsens  (f.  1648  f  29.  Juli  1697);  han 
byggede  i  1694  Hanstedgaard,  som  D.  H.,  efter  at  være  bleven 
Enke  og  efter  21.  Dec.  1704  at  have  mistet  sin  sidste  Søn,  lod  ind- 
rette til  et  Hospital  for  24  Personer,  og  til  hvilket  hun  skjænkede 
det  meste  af  sit  Gods;  noget  af  dette  tilfaldt  Universitetet  og  Hor- 
sens By.  D.  H.  døde  i  Horsens  25.  Jan.  17 11  og  ligger  begravet  i 
Hansted  Kirke. 

Hofman,  Fundat.  II,  302  ff.  JP,  7  Meier, 

Hansen^  jvfr.  Hanssen. 

Hansen,  Adolf  Heinrich,  s.  under  Hansen,  Heinrich. 

Hansen,  Adolf  Marius,  f.  1850,  Litteraturhistoriker.  Han 
fødtes  i  Kjøbenhavn  6.  Juni  1850;  Forældrene  vare  Kobberstikker, 
senere  Fotograf,  Anders  H.  og  Marie  f.  Krogh.  1868  dimitteredes 
H.  fra  Borgerdydskolen  paa  Christianshavn  og  begyndte  derpaa  en 
Privatlærervirksomhed,  som  han  senere  omtrent  bestandig  har  fort- 
sat; medens  han  1875  underkastede  sig  Magisterkonferens  i  Engelsk, 
særlig  Litteraturhistorie,  og  1883  erhvervede  den  filosofiske  Doktor- 
grad ved  Afhandlingen:  «Addison  som  litterær  Kritiker*.  Senere 
har  han  holdt  Universitetsforelæsninger,  i  flere  Semestre,  over 
engelsk  Sprog  og  Litteratur,  og  han  er  bleven  beskikket  til  fast 
Censor  ved  den  almindelige  Forberedelsesexamen.  Han  har  oversat 
Byrons  «Childe  Harold*  (1880)  og  Shakspeares  Sonetter  (1885)  samt 
er  Forfatter  til  et  Par  mindre  Afhandlinger  og  Udgiver  af  en  Del 
engelske  Skolebøger.  H.  blev  gift  1883  med  Franciska  Josephine 
Sander. 

Universitetsprogram   1883.  ^.  GigOS, 

Hansen,  Agnes  Charlotte  Dagmar,  f.  1865,  Pianistinde. 
Agnes  H.  er  født  i  Kjøbenhavn  19.  Febr.  1865,  Datter  af  Musik- 
lærer Carl  Emilius  H.  og  Charlotte  Rebecca  f.  Petersen  og  Søster 
til  ndfr.  nævnte  Robert  H.  Hun  fik  sin  første  og  væsentligste 
musikalske  Undervisning  af  sin  Fader,  spillede  dernæst  */s  Aar  med 
Neupert  og  besøgte  i  1880 — 81  Musikkonservatoriet,  hvor  E.  Helsted 
var  hendes  Lærer.  Allerede  8  Aar  gammel  vakte  hun  ved  en 
Koncert  i  Studenterforeningen  28.  Marts  1873,  hvor  hun  optraadte 
sammen  med  sin  Broder,  Opmærksomhed  ved  stor  Sikkerhed  og 
Færdighed;  i  1882  optraadte  hun  første  Gang  i  Musikforeningen, 
og  siden  den  Tid  har  hun  været  en  væsentlig  Støtte  for  Kammer- 
musikken i  Kjøbenhavn  og  har  medvirket  ved  en  Mængde  Kon- 
certer, hvor  hendes  gjennemmusikalske  Foredrag  altid  har  været 
hørt  med  Fornøjelse.  31.  Maj  1892  ægtede  hun  Grosserer  Siegfred 
Adler.  —  En  Faster  til  A.  H.,  Louise  Amalie  Hansen,  Datter  af 
Barber  Claus  H.  og  Sophie  Frederikke  f.  Schillinger,  f.  i  Kjøben- 
havn 14.  April  1828,  optraadte  paa  Koncerter  i  1848  og  1849  som 
Violinistinde  og  gjorde  stor  Lykke  ved  sin  Færdighed  og  smukke 
Tone.  Hun  var  Elev  af  Ernst,  der  i  1843  og  1847  gjæstede  Dan- 
mark. 22.  Juli  1856  ægtede  hun  Præsten  Gustav  Albert  Vilhelm 
Hasselriis  i  Husum  og  døde  9.  Nov.  1879. 

Schytte,  Musiklex.  G,  St,  Bricka. 

Hansen,  Aksel  Christian,  f.  1853,  Billedhugger.  H.,  født 
i  Odense  2.  Sept.  1853,  Søn  af  Snedkermester  Wilhelm  H.,  har 
trods  sin  forholdsvis  unge  Alder  allerede  udfoldet  en  betydelig 
Virksomhed,  og  de  mange  Bestillinger  paa  Skulpturer  til  offentlige 
Bygningers  Udsmykning,  der  ere  blevne  ham  til  Del,  tale  tilstræk- 
kelig for  hans  Værd  som  Kunstner.  Af  saadanne  skulle  blot  nævnes 
Figurerne  til  Raadhuset  i  Odense,  Kirkefaderen  Ambrosius  til  Mar- 
morkirken, Christusstatuen  paa  Jesuskirken  i  Valby  og  de  4  kolos- 
sale Figurer  til  det  nye  Kunstmusæums  Facade.  H.  har  ogsaa 
udført  en  større  Række  Buster  og  Portrætmedailloner,  prægede  af 
stort  Liv  og  fortrinlig  Lighed.  Kunstnerens  interessanteste  og  mest 
karakteristiske  Buste  er  Docent  Fjords,  og  hans  Broncestatue  af 
denne  Videnskabsmand  er  opstillet  foran  Forsøgslaboratoriet.  Den 
kgl.  Skulptursamling  ejer  H.s  store  Hautrelief  i  Bronce:  «Christus 
bespottes  af  Jøderne*.  H.,  der  har  foretaget  flere  Studierejser 
til  Udlandet  og  besøgt  Italien  1888 — 89  med  det  Anckerske  Legat, 
ægtede  1884  Ellen  Margrethe  Smith,  Datter  af  Professor  Henrik  S. 

If.  ^.  Baumann. 

Hansen,  Albert,  — 1593,  Biskop,  er  født  i  Kjøbenhavn  og 
Søn  af  Professor,  senere  Biskop,  Hans  Albertsen  (I,  172).  1576  blev 
han  Skolemester  i  Helsingør,  hvor  han  1580  med  sine  Disciple  op- 
førte Skuespil  for  Byens  Borgere.  S.  A.  tog  han  Magistergraden, 
og  1582  blev  han  Præst  ved  Nicolai  Kirke  i  Kjøbenhavn.  1584 
blev  han,  som  det  synes  meget  imod  sin  Vilje,  kaldet  til  Hof- 
prædikant og  Præst  for  Slotsmenigheden  ved  Frederiksborg  Slot. 
1586  forflyttedes  han  til  Kjøbenhavn  som  Hofpræst  hos  Frederik  II. 
1588  fulgte  han  Kongen  til  Antvorskov,  var  tilstede  ved  hans  Døds- 
leje og  holdt  Sørgetalen,  førend  Kongeliget  udførtes  til  Roskilde. 
Efter  Kongens  Død  vedblev  han  at  virke  som  Hofpræst  for  Enke- 
dronning Sophie  og  den  unge  Kong  Christian  IV.  1590,  medens 
Sjællands  Bispestol  stod  ledig,  varetog  han  en  Del  af  de  Forret- 
ninger, der  ellers  paahvilede  Biskoppen,  og  udarbejdede  Disposi- 
tionerne til  Bededagstexteme  for  det  følgende  Aar.  1591  blev  han 
af  Formynderregeringen,  som  det  synes  uden  forudgaaet  Valg  af 
vedkommende  Stiftsgejstlighed,  udnævnt  til  Biskop  i  Aarhus,  hvor 
han  dog  allerede  døde  21.  Febr.  1593.  Han  var,  hvad  der  ellers 
er  usædvanligt  paa  den  Tid,  allerede  gift  som  Skolemester,  i  det 
han  1578  holdt  Bryllup  i  Helsingør. 

Kirkehist.  Saml.  3.  R.  II,  303  ff.  og  IV,  323  fif.  S,  M.  Gjellerup. 

Dansk  biogr.  Lex.     VI.  Okt.  1893.  yj 

Hansen,  Aleth  Sophus,  1817 — 89,  Præst,  Minister,  er  født  i 
Rudkjøbing  21.  Febr.  1817.  Forældrene  vare  Kjøbmand  Christen 
Ravn  H.  og  Cathrine  f.  Basballe.  Han  blev  Student  fra  Sorø  1835, 
tog  theologisk  Embedsexamen  1840,  hvorefter  han  blev  Alumnus 
paa  Borchs  Kollegium.  1845 — 47  deltog  han  som  Skibspræst  i 
Korvetten  « Gaiatheas »  Jordomsejling.  Han  havde  faaet  det  Hverv 
at  gjøre  Indkjøb  for  Ethnografisk  Musæum,  og  selv  samlede  han 
Bøger,  trykte  i  Indien  og  paa  Sydhavsøerne,  samt  kinesiske  Skrifter, 
hvilke  han  siden  skjænkede  det  kongl.  Bibliothek.  Efter  Hjem- 
komsten blev  han  1848  Kateket  i  Hjørring  og  1850  Sognepræst  i 
Husby  i  Flensborg  Provsti.  1854  valgtes  han  af  Gejstligheden  til 
Stændersuppleant,  og  da  den  Deputerede,  Lic.  theol.  Hagerup,  blev 
syg,  deltog  han  i  Stænderforsamlingerne  1855,  56,  57  og  60,  hvor 
han  var  et  anset,  om  end  sjældnere  fremtrædende.  Medlem  af 
den  danske  Minoritet.  1856  blev  han  Provst  for  Flensborg  Amt 
og  de  blandede  Sogne  i  Gottorps  Provsti,  1858  Sognepræst  i  Grum- 
tofte i  Angel  og  1860  Provst  for  hele  Gottorp  Provsti.  Det  var 
en  vanskelig  Stilling  at  være  Provst  i  Slesvigs  blandede  Distrikter, 
men  den  Sindighed,  hvormed  han  optraadte,  og  hans  milde,  rolige 
Væsen  hjalp  ham  over  Vanskelighederne.  Selvfølgelig  kunde  en 
Præst,  der  havde  deltaget  i  politisk  Virksomhed,  ikke  blive  i  Sles- 
vig efter  1864;  han  blev  strax  afsat  og  foretog  derefter  1865 — 66 
en  Rejse  til  Italien.  Efter  Hjemkomsten  blev  han  1866  Sognepræst 
i  Ferslev  og  Vellerup  i  Horns  Herred. 

Det  kom  vistnok  ganske  uventet  for  de  fleste,  da  han  15.  Marts 
1868  udnævntes  til  Kultusminister.  Forhandlingerne  om  Valgmenig- 
hedsloven  satte  den  Gang  Sindene  i  en  stor  Bevægelse  i  alle  kirke- 
lige Kredse,  Adresser  for  og  imod  strømmede  ind  til  Ministeriet 
og  Rigsdagen,  men  det  store  Flertal  af  Gejstligheden  var  uvillig 
stemt  mod  Loven,  og  særlig  gjaldt  dette  om  Biskopperne,  der  ind- 
gave en  Adresse  til  Landstinget  af  en  saadan  Natur,  at  den  maatte 
betragtes  som  et  Mistillidsvotum  mod  deres  Kollega  P.  C.  Kierke- 
gaard, der  som  Kultusminister  havde  paataget  sig  at  gjennemføre 
Lovforslaget.  En  saadan  Storm  var  for  meget  for  en  Mand  af 
Kierkegaards  nervøse  Natur  og  med  hans  ængstelige  Samvittigheds- 
fuldhed; han  tog  sin  Afsked  midt  under  Forhandlingerne,  og  Mini- 
steriet Frijs,  hvis  Chef  under  disse  mere  og  mere  synes  at  være 
bleven  overbevist  om  Lovens  Retfærdighed  og  Nødvendighed,  stod 
uden  Kultusminister.  Den  heftige  Opposition  fra  Gejstlighedens 
Side  gjorde  det  ønskeligt  at  finde  en  gejstlig  Mand  til  denne  Plads, 

Og  der  var  ikke  mange  at  vælge  imellem;  H.  havde  i  Sorø  gaaet 
i  Skole  med  Konseilspræsidenten,  han  var  jo  desuden  ikke  fremmed 
for  politisk  Virksomhed,  og  Valget  faldt  da  paa  ham. 

Uagtet  han  ellers  vistnok  ikke  kunde  regnes  mellem  Grundt- 
vigs Disciple,  nærede  han  fuld  Overbevisning  om  Lovens  Nødven- 
dighed og  Billighed.  Men  det  var  ingen  let  Sag  at  skulle  over- 
vinde den  Modstand,  den  mødte  i  Landstinget,  hvor  det  med  rette 
blev  fremhævet,  at  den  i  Virkeligheden  var  en  Lejlighedslov,  frem- 
kaldt ved  et  enkelt  Tilfælde  (^Birkedals  Afskedigelse).  Det  var  intet 
Under,  at  han,  da  en  Maaned  efter  hans  Tiltrædelse  det  afgjørende 
Slag  stod  i  Landstinget,  ikke  sejrede  i  Debatten  over  for  dettes  slag- 
færdige Medlemmer.  Lovens  Vedtagelse  blev  ikke  sat  igjennem  af 
ham,  men  af  Konseilspræsidenten,  der  gjorde  den  til  et  Kabinets- 
spørgsmaal.  Denne  Sejer  skulde  derfor  ikke  stjn-ke  H.s  Stilling, 
og  22.  Sept.  1869  udtraadte  han  af  Ministeriet. 

Efter  en  Rejse  til  Schweits  ansattes  han  1870  som  Sognepræst 
for  Ledøje  og  Smørum  i  Kjøbenhavns  Amt.  Her  fra  tog  han  sin 
Afsked  1881,  da  Asthma  gjorde  ham  det  umuligt  at  besørge  sit 
Embede.  Endnu  en  Gang  rejste  han  til  Syden,  denne  Gang  til 
Sydfrankrig.  Denne  saa  vel  som  den  tidligere  Rejse  foretoges  især 
for  hans  Børns  Skyld,  da  disse  lede  af  Brystsvaghed;  baade  en  Søn 
og  en  Datter  ere  døde  paa  Rejserne.  —  Han  ægtede  1845  Caroline 
Juliette  Muderspach  (f.  2.  Febr.  1819),  Datter  af  Lieutenant  og  Krudt- 
mester F.  Chr.  M.  paa  Frederiksværk  og  Ane  Marie  f.  Weischer. 
Hun  døde  9.  Okt.  1881.  Selv  bukkede  han  under  for  sin  gamle 
Sygdom  i  Kjøbenhavn  24.  Dec.  1889. 

De  mange  Rejser,  H.  foretog,  havde  skaffet  ham  en  stor 
Færdighed  i  at  tale  forskjellige  levende  Sprog;  han  var  en  god 
Iagttager  og  havde  samlet  mange  Kimdskaber,  der  gave  ham  et 
videre  Syn,  end  det  i  Regelen  falder  i  deres  Lod,  der  ere  bundne 
til  et  enkelt  Sted.  Som  Præst  nød  han  med  rette  høj  Agtelse, 
og  som  næsten  alle,  der  have  været  ansatte  i  Slesvig,  saa  han  hen 
til  denne  Tid  som  den  bedste  Del  af  sit  Liv  og  blev  til  det  sidste 
ved  med  Haab  og  Sorg  at  følge  de  danske  Slesvigeres  Kamp  for 
at  bevare  deres  Sprog. 

Dlustr.  Tid.  XXXI,  Nr.  14.     Elvins,  Danmarks  Præstehist  1869—84  S.  325. 
Ersiew,  Forf.  Lex.  £,  Koch, 

Hansen,  Andreas,  1818 — 84,  Gaardejer  og  Politiker,  fodt 
7.  Okt.  1818  i  Grumby  i  Angel,  blev  Gaardejer  efter  sin  Fader  og 

fremtraadte  først  i  det  offentlige  Liv,  da  han  1853  blev  Medlem  af 
den  slesvigske  Stænderforsamling  og  strax  stillede  Krav  paa  Sprog- 
reskripternes  Tilbagekaldelse.  H.  gav  paa  ny  Møde  1856 — 57  og 
1860,  var  i  den  sidste  Samling  Vicepræsident  og  en  af  det  tyske 
Flertals  Ledere,  gjorde  gjentagne  Gange  de  voldsomste  Angreb  paa 
Sproganordningeme  og  paa  Embedsmændene,  især  Præsterne,  og 
protesterede  imod,  at  Slesvig  var  et  dansk  Hertugdømme,  og  at 
Rigsraadets  Beslutninger  vedrørte  det.  1859  valgtes  H.  til  Medlem 
af  Rigsraadet,  optraadte  ligeledes  her  med  Indsigelse  mod  dets 
Lovlighed  og  nægtede  til  sidst  at  give  Møde,  hvorfor  han  1862 
udstødtes  af  Forsamlingen.  Ogsaa  var  det  ham,  som  gav  Tegnet 
til  Flertallets  Sprængning  af  den  slesvigske  Stænderforsamling  i  Juli 
1863.  H.  var  1864  overmaade  virksom  for  den  augustenborgske 
Prætendents  Sag  og  hørte  til  de  slesvigske  Notabler,  som  i  Febr. 
droge  til  Berlin  og  Wien  og  i  April  til  London  for  at  udvirke  hans 
Indsættelse.  Endnu  i  det  næste  Aar  var  han  Medlem  af  Udvalget 
for  de  siesvig -holstenske  Foreninger  og  havde  i  Dec.  i  Aabenraa 
og  Flensborg  to  Møder  med  nordslesvigske  Stænderdeputerede  for 
at  overtale  dem  til  fælles  Optræden  imod  Preussen,  men  blev  afvist, 
da  han  bestemt  fastholdt  et  Slesvig-Holsten  under  Friedrich  VIII. 
Dette  Forsøg  spottedes  senere  af  Tyskerne  som  «H.-Grumbys  Dånen- 
fahrt*.  1866  trak  han  sig  tilbage  fra  det  politiske  Liv,  skuffet  i 
sine  Planer,  og  et  senere  Tilbud  om  Valg  til  det  preussiske  Under- 
hus afslog  han.  Døde  17.  Jan.  1884  i  Tolk  af  Kræft.  H.  var  ikke 
særlig  begavet  eller  veltalende,  men  uforfærdet  i  sin  Optræden. 

Alberti,  Schlesw.-Holst.-Lauenb.  SchriftsteUer-Lex.  Kieler  Zeitg.  21.  Jan. 
1884.    Schlesw.-Holst.  Jahrb.  I  (1884).  £mil  Elberling. 

Hansen,  Andreas  Nicolai,  1798 — 1873,  Handelsmand,  fødtes 
i  Kjøbenhavn  14.  Sept.  1798.  Hans  Forældre  vare  Vinhandler  Got- 
fred H.  og  Anna  Catharine  f.  Weinreich.  Efter  at  have  gaaet  i 
Efterslægtselskabets  Skole  kom  han  i  en  ung  Alder  paa  Kontoret 
hos  Joseph  Hambro,  hvor  han  fik  en  fortrinlig  Forretningsuddannelse 
og  tidlig  fik  Lejlighed  til  at  se  sig  om  i  Verden.  18 19  rejste  han 
ud  for  at  varetage  Hambros  Forretninger  paa  Øerne  Jersey  og 
Guernsey,  der  tjente  som  Anløbssteder  for  Hambros  Skibe  paa  deres 
oversøiske  Farter.  182 1  assisterede  han  Hambros  Kompagnon  Gerson 
under  Afslutningen  af  det  dansk-engelske  Laan,  og  1822  gik  han  til 
Christiania  for  at  føre  Tilsyn  med  l'oldintrademe,  der  vare  stillede 
som  Sikkerhed  for  det  med  Hambro  afsluttede  Statslaan.    Her  op- 

rettede  han  samtidig  under  eget  Navn  en  Forretning,  drev  navnlig 
i  større  Omfang  Kornhandel  og  fik  hurtig  en  stærkt  fremskudt 
Position  i  den  den  Gang  ubetydelige  Handelsby.  Opholdet  her 
blev  imidlertid  kun  kort.  Da  Gerson  døde  1824,  ønskede  Hambro, 
at  H.  skulde  komme  tilbage  til  Kjøbenhavn.  Hans  Tilbøjelighed 
gik  nærmest  i  Retning  af  at  blive  i  Christiania,  hvor  han  ansaa 
sin  Stilling  for  at  være  grundfæstet,  og  hvor  han  havde  stiftet 
Familie,  i  det  han  havde  ægtet  Emma  Eliza  Grut,  Datter  af  Præ- 
sten G.  paa  Guernsey,  hvis  Bekjendtskab  han  havde  gjort  under 
sit  ovenfor  omtalte  Ophold  paa  denne  0;  men  han  gav  efter  for 
Hambros  fristende  Tilbud  om  at  optage  ham  som  Associé  paa 
gunstige  Betingelser.  Af  Hambros  omfattende  Forretningsvirksomhed 
var  det  mindre  Bankiervirksomheden,  men  især  Vareforretningen  og 
Dampmøllen,  der  beskæftigede  og  interesserede  H.  Dog  var  det 
ikke  den  egentlige  tekniske  Ledelse  af  Mølleriet,  som  han  beskæf- 
tigede sig  med,  da  han  i  denne  Henseende  manglede  Uddannelse, 
men  han  havde  et  betydeligt  Talent  for  den  administrative,  kom- 
mercielle og  finansielle  Ledelse  og  i  det  hele  for  den  Side  af  den 
industrielle  Virksomhed,  der  er  nærmere  beslægtet  med  den  egent- 
lige Handelsforretning.  1836  etablerede  han  sig  selv  for  udelukkende 
at  hellige  sig  til  de  omtalte  Grene  af  Virksomheden.  Da  Hambro 
gik  til  London,  overtog  H.  1840  hans  store  industrielle  Etablisse- 
menter paa  Christianshavn  og  den  i  Forbindelse  med  disse  staaende 
omfattende  Handelsvirksomhed.  Disse  Forretninger  fortsatte  han 
først  i  Forening  med  sin  Svoger,  Englænderen  Alfred  Mansell, 
derefter  alene  og  senere  i  Forbindelse  med  sine  Sønner  Alfred  og 
Harald  H.  Med  Dygtighed,  Energi  og  Held  førte  han  Forretningen 
videre,  væsentlig  i  de  samme  Retninger,  hvori  den  var  paabegyndt 
i  Hambros  Tid,  og  han  samlede  sig  efterhaanden  en  meget  be- 
tydelig Formue.  Han  deltog  i  Forretningen  lige  til  sin  Død;  men 
i  de  senere  Aar  gik  dog  den  væsentligste  Del  af  Ledelsen  over  i 
Sønnernes  Hænder. 

1829  valgtes  han  til  Medlem  af  Grosserersocietetets  Komité, 
og  efter  L.  N.  Hvidts  Død  1856  blev  han  Komiteens  Formand. 
Den,  der  beklæder  denne  Stilling,  betragtes  i  Almindelighed  som 
den  kjøbenhavnske  Handelsstands  Leder,  og  H.  var  paa  Grund  af 
sin  Indsigt  og  store  Arbejdsdygtighed  vel  skikket  til  at  udfylde  en 
saadan  Plads.  En  stor  Del  af  Børsverdenen  saa  stadig  op  til  ham 
som  til  sin  første  Mand,  og  hans  Popularitet  var  betydelig,  om  end 
hans  stærke  Følelse  af  sit  eget  Værd  i  Forbindelse  med  hans  hef- 

tige  Natur  af  og  til  kunde  føre  til  ret  alvorlige  Sammenstød.  Med 
sine  Kolleger  i  Komiteen  stod  han  paa  en  god  Fod.  Skjønt  det 
vistnok  i  det  hele  var  et  stærkt  fremtrædende  Karaktertræk  hos 
ham,  at  han  om  ethvert  Spørgsmaal  dannede  sig  sin  egen  selv- 
stændige Mening  og  var  højst  utilbøjelig  til  at  rette  sig  efter  gængse 
Anskuelser,  og  skjønt  han  i  mange  Henseender  hørte  til  dem,  for 
hvem  det  falder  vanskeligt  at  arbejde  sammen  med  andre,  lod  han 
dog  ved  Behandlingen  af  Komiteens  Sager  med  Velvilje  de  mod- 
stridende Opfattelser  komme  til  Orde  og  var  villig  til  at  rette  sig 
efter  sine  Kollegers  Anskuelse  ved  Sagernes  Afgjørelse.  H.  var  i 
mange  Aar  (fra  1839  til  sin  Død)  Formand  for  de  private  Assuran- 
dører og  i  adskillige  Aar  Medlem  af  Nationalbankens  Repræsentant- 
skab, og  efter  hans  Broders,  nedennævnte  Hans  Peter  H.s,  Død 
1861  valgtes  han  til  Direktør  for  Banken,  men  modtog  ikke  Valget, 
da  han  ikke  kunde  forene  det  daglige  Arbejde  i  Banken  med  sin 
private  Forretning  og  ikke  ønskede  at  opgive  denne.  I  1857  var 
han  Medstifter  af  Privatbanken. 

Fra  1842 — ^44  var  han  Stænderdeputeret,  hvortil  han  vistnok 
navnlig  valgtes  paa  Grund  af  sine  Betingelser  for  Deltagelse  i 
kommercielle  Sagers  Behandling,  men  senere  tog  han  ikke  nogen 
aktiv  Del  i  det  politiske  Liv.  Han  afslog  saa  vel  en  Udnævnelse 
til  kongevalgt  Medlem  af  den  grundlovgivende  Rigsforsamling  som 
et  senere  Valg  (1854)  til  Landstinget.  Grunden  til  denne  Tilbage- 
holdenhed var  ikke  alene  Mangel  paa  Tid,  men  ogsaa  Misfornøjelse 
med  den  politiske  Udvikling  efter  Martsdagene.  Han  var  en  Mod- 
stander af  den  national-liberale  Udenrigspolitik,  og  til  Trods  for,  at 
han  paa  adskillige  Punkter  nærede  frisindede  Anskuelser  og  ikke 
var  bange  for  skarpt  og  radikalt  at  kritisere  gammeldags  Meninger 
og  Institutioner,  var  hele  den  politiske  Frihedsudvikling  ham  imod. 
Den  almindelige  Valgret  stod  for  ham  som  et  stort  Misgreb.  1864 
sluttede  han  sig  til  Avgustforeningen. 

I  øvrigt  var  han  ingenlunde  blottet  for  Interesse  for  Sager, 
der  laa  uden  for  Forretningslivet.  Han  læste  meget,  holdt  af  at 
diskutere  om  politiske,  litterære  og  videnskabelige  Spørgsmaal,  var 
en  livlig  Debattør  og  kunde  med  betydelig  Veltalenhed  udvikle  sine 
Meninger,  der  i  Overensstemmelse  med  hans  Naturel  altid  havde 
en  vis  Originalitet.  Af  Komiteer  og  Bestyrelser  for  Selskaber  til 
offentlige  Formaals  Fremme  var  han  sjælden  Medlem.  Han  følte 
sig  ikke  forpligtet  til  at  afse  Tid  fra  sin  egen  Virksomhed  til  saa- 
dant  Arbejde,    det  skulde   da  være,    at  han  havde  faaet  en  særlig 

Interesse  for  en  enkelt  Sag,  saaledes  som  Tilfældet  f.  Ex.  var  med 
Arbejdet  for  blindes  Selvvirksomhed,  for  hvis  Fremme  han  udfoldede 
en  særdeles  betydelig  Virksomhed.  Fra  1834  var  han  Medlem  af 
Best)rrelsen  for  Selskabet  til  Naturlærens  Udbredelse.  Han  nærede 
stor  Interesse  for  Landvæsenet  og  var  fra  1833  Medlem  af  Land- 
husholdningsselskabets Handelskomité.  Selv  ejede  han  til  forskjellige 
Tider  flere  store  Gaarde,  saaledes  paa  Sjælland  en  Tid  Kokkedal 
og  senere  Øregaard  ved  Strandvejen,  i  Jylland  Tirsbæk  ved  Vejle 
Fjord  og  Nørre  Holmegaard  ved  Lemvig.  Paa  alle  disse  Ejen- 
domme fulgte  han  Driften  med  stor  Interesse  og  deltog  selv  med 
Iver  i  dens  Ledelse,  om  han  end  paa  det  egentlige  Landbrugs 
Omraade  ikke  drev  det  videre  end  til  at  være  en  begavet  Dillettant. 

H.  blev  1852  udnævnt  til  Etatsraad  og  1873  til  Kommandør  af 
Danebrog.  Han  døde  12.  Dec.  1873.  Hans  Søn  Edmimd  G.  Hansen 
Grut  er  nævnt  ovfr.  S.  252;  Sønnerne  Harald  Andreas  og  Octavius 
Thomas  H.  ville  findes  i  det  følgende. 

Dlustr.  Tid.  XIV,  449  ff.  £,  Meyer. 

Hansen,  Axel  Christian,  s.  Hansen,  Aksel  Christian  (ovfr.  S.  577). 

Hansen,  Anna  Doris,  f.  1847,  dramatisk  Sangerinde.  Doris 
Pfeil,  som  er  født  i  Kjøbenhavn  3.  Nov.  1847  og  Datter  af  Restav- 
ratør  Carl  Philip  P.  og  Ludovica  f.  Møller,  undervistes  i  Sang 
af  H.  Rung  og  betraadte  første  Gang  det  kgl.  Theaters  Bræder 
16.  Marts  1867  som  Donna  Anna  i  « Don  Juan »,  men  efter  at  have 
sunget  Partiet  2  Gange  trak  hun  sig  tilbage  for  at  skaffe  sine 
Evner  den  nødvendige  kunstneriske  Udvikling.  I  Paris  nød  hun  i 
16  Maaneder  Sangundervisning  af  Masse,  og  efter  sin  Hjemkomst 
prøvede  hun  igjen  sine  Kræfter  paa  det  kgl.  Theater,  nemlig 
4.  Nov.  1868  som  Dronningen  i  «Hans  Heiling*,  og  denne  Gang 
med  et  anderledes  heldigt  Resultat.  Hendes  omfangsrige  og  meget 
kraftfulde  Mezzo-Sopran  var  bleven  udviklet  i  den  franske  Skole, 
og  saa  vel  i  denne  Rolle  som  i  Valentines  og  Rachels  Partier 
henholdsvis  i  «Hugenotteme»  og  i  < Jødinden*  lagde  him  i  sit 
Spil  glimtvis  en  saa  dramatisk  Nerve  for  Dagen,  at  man  haabede 
paa,  hun  ved  fortsat  Studium  og  Uddannelse  vilde  kunne  hævde 
sig  en  Primadonnas  Plads  i  det  lyriske  Drama.  Disse  Forhaabninger 
s%igtede  hun  heller  ikke;  ganske  vist  var  Koloratursangen  stadig 
hendes  svage  Side,  men  hvor  det  kom  an  paa  at  bære  Stemmen 
og  lægge  enten  Højhed  eller  Inderlighed  i  Foredraget,  hævede  hun 
sig  til  en  fremragende  Plads  og  blev  navnlig  den  bedste  Wagner- 

Sangerinde,  den  danske  Opera  har  haft.  Blandt  Partier,  i  hvilke 
hun  særlig  har  udmærket  sig,  kan  nævnes:  Elsa  i  «Lohengrin», 
Titelrollen  i  fFidelio»,  Eva  i  «Mestersangeme  i  Numberg>,  Grev- 
inden i  « Figaros  Bryllup »,  Margrethe  i  « Faust*,  Iphigenia  i  «Iphigenia 
paa  Tauris»  og  Ingeborg  i  c  Drot  og  Marsk*.  I  nogle  Aar  førte  hun 
en  temmelig  ubetydelig  Tilværelse  ved  Operaen,  og  1885  afskedigede 
Theaterdirektionen  hende,  medens  hun  endnu  stod  i  sin  fulde  Kraft. 
Hun  optraadte  sidste  Gang  3.  Juni  s.  A.  som  Ingeborg  i  <Drot  og 
Marsk »  ved  en  Afskedsforestilling,  der  gaves  til  Indtægt  for  hende.  — 
I.  Nov.  1872  havde  hun  ægtet  Erhard  Ludvig  Jørgen  Feter  Hansen, 
Søn  af  nedennævnte  Kammersanger  Jørg.  Chr.  H.,  f.  i  Kjøbenhavn 
18.  Nov.  1839.  Efter  at  have  faaet  sin  smukke  Barytonstemme 
uddannet  imder  Carl  Helsteds  Vejledning  debuterede  han  paa  det 
kgl.  Theater  30.  Nov.  1864  som  Belcore  i  « Elskovsdrikken*  og 
gjorde  Lykke  ved  sit  smagfulde,  i  høj  Grad  musikalske  Foredrag. 
Der  blev  tildelt  ham  adskillige  betydelige  Partier  som  Almaviva  i 
€  Figaros  Bryllup*,  Grev  Luna  i  «Troubadoiu:en*  og  Titelrollen  i 
«Don  Juan*,  hvilke  han  alle  udførte  med  Smag  og  Dygtighed,  og 
han  vilde  endnu  i  adskillige  Aar  have  kunnet  hævde  sig  en  smuk 
Plads  i  Operaen,  særlig  i  den  italienske  Musik,  saafremt  han  ikke 
havde  foretrukket  at  trække  sig  tilbage,  da  hans  Hustru  afskedigedes. 
Han  optraadte  sidste  Gang  paa  samme  Aften  som  hun  i  Grev  Jacob 
af  Hallands  Rolle  og  bosatte  sig  derefter  som  Kjøbmand  i  Hillerød. 

Edgar  ColUn. 

Hansen,  Bendix,  1843 — 75,  Forfatter,  er  Søn  af  et  Par  fattige 
Gaardmandsfolk  i  Frøslev  ved  Flensborg,  Hans  H.  og  Dorthe  f. 
Klavsen,  og  blev  født  der  4.  Jan.  1843.  Han  gik  i  Byens  Skole, 
voxede  op  mellem  gamle  Viser,  Sagn  og  Æventyr  og  blev  efter 
sin  Konfirmation  Medlærer  i  Harreslev  i  samme  Sogn.  1860  kom 
han  paa  det  danske  Seminarium  i  Tønder,  dimitteredes  der  fra  i 
1863  og  blev  derpaa  ansat  som  Lærer  ved  Døvstummeinstituttet  i 
Slesvig;  næste  Aar  fortrængte  Preusserne  ham  der  fra,  men  kort  Tid 
efter  blev  han  saa  Huslærer  hos  Pastor  Sparrevohn  i  Allerup  mellem 
Ribe  og  Varde;  her  forlovede  han  sig  med  Datteren  Ane  Margrethe 
Hedevig  S.,  hvem  han  ægtede  10.  Avg.  1866,  efter  at  han  s.  A. 
var  bleven  kaldet  til  Lærer  i  Stobberup  ved  Horsens.  Her  arbej- 
dede han  paa  mange  Maader  for  Aandslivets  Vækkelse  blandt 
Bønderne,  og  samtidig  dermed  stred  han  haardt  for  Udkommet, 
hvorved   hans  i  Forvejen  ikke  stærke  Helbred  svækkedes.     Under 

• 
et  Besøg  hos  sin  Slægt  i  Flensborg  dræbtes  han  af  en  Hjærtesygdom 

13.  Okt.  1875.  —  ^^^  havde  Evner  baade  i  Retning  af  Digtekunst, 
Malerkunst  og  Musik.  En  stor  Mængde  Fortællinger  og  Digte  har 
han  skrevet  til  forskjellige  Tidsskrifter  og  Ugeblade  og  i  flere  af 
dem  skildret  sine  personlige  Porhold.  I  1874  udgav  han  « Historiers, 
kort  efter  hans  Død  udkom  «Fra  Sønderjylland*  (1875)  og  endelig 
€  Fortællinger*  (1876).  Desuden  efterlod  han  sig  3  utrykte  Skuespil. 
—  Han  var  ikke  lidet  paavirket  af  H.  C.  Andersen  og  vandt  en 
stor  Læsekreds  blandt  Almuen,  særlig  i  Sønderjylland,  som  han 
elskede  højt. 

B.  Hansen,  Fortællinger,   1876.  ^ic,  Bøgh. 

Hansen,  Carl,  f  1886,  s.  Hansen,  Christian  Karl  Ludvig. 

Hansen,  Carl  August  Holmer,  f.  181 1,  Politiker.  H.,  der 
er  en  Søn  af  Apotheker  i  Frederikshavn  Anker  Christian  H.  og 
Anna  f.  Green,  er  født  28.  Nov.  181 1.  Efter  at  han  i  1832  var 
bleven  Student  og  Aaret  efter  havde  taget  2.  Examen,  ombyttede 
han  det  theologiske  Studimn  med  Landvæsenet  og  ejede  i  Aarene 
1840 — 52  forskjellige  Gaarde  i  Thisted  Amt.  I  1852  flyttede  han 
til  Thisted,  hvor  han  snart  efter  blev  Branddirektør  saa  vel  for 
Landbygningemes  som  for  Kjøbstædemes  Brandforsikring  (indtil 
1886).  Han  har  i  Folketinget  repræsenteret  Vestervig-Kredsen  1849 
— 52  og  Thisted-Kredsen  1854 — 59  og  1864 — 66,  og  i  Landstinget 
har  han  som  Medlem  fra  8.  Kreds  haft  Sæde  siden  1870.  Han 
hørte  oprindelig  til  de  national-liberale,  senere  til  Mellempartiet 
(«Kammerraadspartiet»)  og  i  den  senere  Aarrækkes  politiske  Kamp 
til  Højre.  H.  har  paa  Rigsdagen  taget  virksom  Del  i  Behandlingen 
af  alle  Sager  af  Interesse  for  Nordjylland,  særlig  Fiskeri-,  Jagt-, 
Rednings-  og  Sandflugtssager,  og  han  har  desuden  i  en  lang  Aar- 
række  udfoldet  en  omfattende  Virksomhed  til  Fremme  af  stedlige 
Formaal  i  Thisted  Amt  og  Thisted  Kjøbstad.  Disse  Fortjenester  i 
Forbindelse  med  ualmindelig  personlig  Livlighed  og  Elskværdighed 
have  gjort  Kanunerraad  (siden  1848),  senere  (1882)  Justitsraad  H.  til 
en  af  de  mest  populære  jyske  Politikere,  der  have  siddet  i  Rigs- 
dagen. —  H.  ægtede  10.  April  1840  Laurentze  Jørgensen,  Datter 
af  Proprietær  J.  til  Abildgaard. 

Barfod,  Dansk  Rigsdagskal.  I,  252.    H.  Wulff,  Den  danske  Rigsdag. 

M,  F.  Friis. 

Hansen,  Carl  Christian  Constantiny  1804 — 80,  Historiemaler, 
var  Søn   af  den  ndfr.   nævnte  Portrætmaler  Hans  H.  (f  1828)  og 

blev  født  under  Forældrenes  Ophold  i  Udlandet  3.  Nov.  1804  i  Rom; 
de  rejste  snart  efter  til  Wien,  hvor  Mozarts  Enke  var  Gudmoder  ved 
hans  Daab.  Inden  han  fyldte  Aar,  vare  Forældrene  allerede  i  Kjøben- 
havn,  og  Const.  H.  fik  saaledes  en  fuldkommen  dansk  Opdragelse. 
Sin  første  Uddannelse  fik  han  i  Akademiets  Bygningsskole  og  imder 
Hetsch's  Vejledning;  men  han  foretrak  dog  snart  Malerkimsten  og 
blev  1825  Elev  af  Modelskolen.  S.  A.  begyndte  han  at  udstille 
med  nogle  Portrætter.  Aaret  efter  vandt  han  den  mindre  Sølv- 
medaille  og  en  Pengepræmie  for  Maleri  efter  den  levende  Model, 
«En  halvsiddende  Fisker ».  En  Portrætgruppe  af  3  af  hans  Søstre, 
som  han  udstillede  1828  under  Navn  af  cTre  unge  Piger*,  blev 
kjøbt  til  den  kgl.  Malerisamling.  Kort  forinden  vare  begge  hans 
Forældre  blevne  bortrevne  af  en  ondartet  Tyfus,  og  som  ældste  og 
eneste  voxne  Søn  stod  han  pludselig  som  Forsørger  for  flere  halv- 
voxne  Søstre.  Akademiet  støttede  ham  ved  at  anbefale  ham  til  at 
gjøre  de  Kopier  færdige,  som  Faderen  havde  haft  under  Arbejde 
til  Portrætsamlingen  paa  Frederiksborg.  Samtidig  bleve  nogle  de- 
korative Malerier  til  Christiansborg  Slot  overdragne  ham;  han  vandt 
Akademiets  store  Sølvmedaille  (1829)  og  Aaret  efter  atter  en  Penge- 
præmie. Men  trods  den  Anerkjendelse,  hans  gode  Evner  fandt  i 
Akademiets  ledende  Kredse,  forsøgte  han  dog  tvende  Gange  for- 
gjæves  at  vinde  Akademiets  Guldmedaille.  Under  Paavirkning  af 
Eckersberg  var  hans  Tegning  gaaet  meget  frem  i  Sikkerhed  og 
Korrekthed,  men,  som  det  let  gaar,  i  det  han  ogsaa  vilde  tilegne 
sig  eller  uvilkaarlig  førtes  ind  paa  at  tilegne  sig  sin  Lærers  Palet, 
mistede  hans  Farve  nogle  af  de  fra  Faderen  arvede  Fortrin,  og  det 
er  kun  undtagelsesvis,  han  har  naaet  en  fuldt  tilfredsstillende  Farve- 
virkning i  for  øvrigt  vellykkede  og  dygtige  Billeder.  Ogsaa  i  For- 
men var  det  mere  de  rigtige  Forhold  i  Legemet,  en  sikker  Op- 
bygning af  Menneskelegemet,  der  laa  for  hans  Blik,  end  en  fint 
udpræget  Individualisering  eller  den  poetiske  Duft,  som  netop  Sam- 
tiden skattede  saa  højt.  Maaske  denne  hans  Talents  Ejendomme- 
lighed var  Skyld  i,  at  hans  Konkursarbejder  ikke  belønnedes,  paa 
samme  Tid  som  Akademiet,  med  rigtig  Følelse  for  hans  Modenhed, 
varmt  anbefalede  ham  til  Rejseunderstøttelse  af  Fonden  ad  usus 
publicos. 

En  saadan  opnaaede  han  1835  og  rejste  strax  til  Italien.  Han 
fik  600  Rdl.  aarlig  i  2  Aar,  derpaa  400  Rdl.  i  det  3.  Aar,  men 
blev  endnu  over  6  Aar  i  Italien,  navnlig  i  Rom,  hvor  der  den  Gang 
førtes  et  frit  og  muntert  Kunstnerliv  i  en  stor  Kreds  af  danske  og 

Tyskere,  paa  en  vis  Maade  under  Thorvaldsens  Forsæde.  Den 
Paavirkning,  han  før  Rejsen  havde  faaet  fra  Eckersbergs  Side,  ogsaa 
i  Retning  af  Farven,  udvikledes  her,  han  fik  en  finere,  varmere 
Hovedtone,  og  de  mindre,  landskabelige  Arkitekturbilleder,  han,  ved 
Siden  af  Portrætter  og  Genrebilleder,  malede  i  Italien  umiddelbart 
efter  Naturen,  udmærke  sig  ved  en  Klarhed  og  Stjn-ke  i  Farven, 
en  Renhed  og  Sikkerhed  i  Formen,  som  han  senere  ikke  naaede. 
Hans  Billeder  fra  Vestatempelet  i  Rom,  fra  San  Lorenzo,  fra  Pæ- 
stums  Ruiner,  hvor  trofast  Gjengivelse  af  de  velkjendte  Steder  op- 
livedes ved  en  frisk  og  ærlig  Opfattelse  af  det  Datidens  Folkeliv, 
som  rørte  sig  omkring  Fortidens  halv  forvitrede  Le\Tiinger,  staa 
som  straalende  Perlesmykker  i  hans  øvrige  saa  alvorlige  og  man- 
dige Kunstvirksomhed.  Fra  Rom  hjemsendte  han  tillige  2  større 
Figurbilleder:  «Et  Selskab  af  Kunstnere  i  Rom»  (1838)  og  « Impro- 
visatoren paa  Neapels  Molo»,  der  paa  Udstillingen  i  1840  vistnok 
vilde  have  vundet  Udstillingsmedaillen,  saafremt  ikke  en  vis  Ens- 
formighed i  Farvetonen  havde  skadet  det  for  øvrigt  ved  sin  sand- 
dru og  fordringsløse  Skildring  af  Folkelivet  saa  fortrinlige  Billede, 
der  blev  indkjøbt  til  den  kgl.  Malerisamling. 

Kunstnerens  Hu  stod  fra  Ungdommen  af  til  det,  man  i  hin 
den  theoretiske  Sondringsperiode  kaldte  Historiemaleri,  hvortil  den 
Gang  knyttedes  Forestillingen  om  en  strængt  stilfuld  Opfattelse  af 
Menneskelegemet,  helst  saa  vidt  muligt  nøgent,  og,  naar  Paaklæd- 
ning  var  nødvendig,  af  en  konventionel,  efter  antikt  Mønster  til- 
skaaret  Dragt  i  stærke,  rolige  Farver,  der  traadte  skarpt  og  bestemt 
ud  fra  hverandre.  Æmnerne  maatte  tages  enten  fra  Bibelen,  hvis 
særegne,  østerlandske  Kolorit  man  dog  ikke  turde  lukke  Øjet  op 
for,  eller,  fortrinsvis,  fra  den  græsk- romerske  Oldtid,  saa  vidt  man 
kjendte  den,  og  her  snarere  fra  dens  Mythologi  end  dens  Historie. 
Krævede  Omstændighederne  et  Æmne  af  den  nyere  Tids  Historie, 
valgte  Kunstnerne  for  det  meste,  under  Allegoriens  Form,  at  føre 
det  ind  i  den  vante  Forestillingskreds.  Tanken  om  en  renere 
historisk  Opfattelse  af  de  forskjellige  Tidsaldere  dæmrede  endnu 
kun  svagt  i  den  almindelige  kunstneriske  Bevidsthed,  selv  om  \\ 
endog  her  i  Danmark  havde  haft  Exempler  paa  en  simpel,  ædruelig 
Gjennemførelse  af  det  historiske  Kostume.  Det  at  ville  være  Historie- 
maler vendte  derfor  en  Kunstners  Blik  mod  Studiet  af  alt,  hvad 
Oldtiden  har  efterladt,  saa  vel  som  af  Renæssancens  store  Mestre, 
der  havde  skabt  den  Opfattelse,  som  efterhaanden  havde  faaet  det 
konventionelle,   skematiske  Præg,   hvorunder  den  døde  en  langsom 

Død.  Det  var  altsaa  det,  som  ogsaa  H.  henvendte  sin  Opmærk- 
somhed paa;  han  søgte  og  fik  i  1839  en  Understøttelse  fra  Aka- 
demiet paa  IOC  Scudi  romani  (o.  380  Kr.)  for  at  kunne  rejse  til 
Neapel  og  studere  Levningerne  af  Oldtidens  Malerkunst.  En  Kopi 
af  «Chiron,  der  underviser  Achilles  i  Musik*  blev  sendt  hjem  som 
Vidnesbyrd  om  hans  Anvendelse  af  den  tilstaaede  Understøttelse. 
En  anden  yngre  Kunstner,  der  havde  gjort  Dekorationsmaleriet  til 
sit  Fag,  G.  C.  Hilker,  opholdt  sig  netop  samtidig  i  Italien,  til  Dels 
paa  Forhaand  med  det  Hverv  at  gjøre  Studier  over  Antiken  til 
Brug  ved  Dekorationen  af  Universitetets  Forhal,  efter  at  en  mislykket 
Prøve  af  C.  F.  Høyer  havde  sat  Sindene  i  Bevægelse  og  vakt 
Tanken  til  Live.  Vennerne  lagde  nu  i  Forening  en  Plan  til  Ud- 
smykningen, hvorefter  de  skulde  arbejde  sammen,  saaledes  at  Hilker 
kom  til  at  udføre  den  rige  dekorative  Ramme  væsentlig  efter  antike 
Motiver,  H.  en  Række  store  Billeder  i  de  indvendige  Felter  paa 
Væggene  og  i  Loftet.  Efter  Forhandling  med  Universitetet  blev 
dette  ogsaa  godkjendt,  og  H.  forberedte  sig  med  største  Iver  til 
den  store  Opgave,  dels  at  skulle  behandle  en  Række  mythologiske 
Æmner  med  Figurer  i  overnaturlig  Størrelse,  dels  at  skulle  udføre 
disse  Arbejder  i  det  hidtil  i  Danmark  ukjendte  Freskomaleri,  hvis 
Teknik  han  paa  egen  Haand  skulde  tilegne  sig. 

Efter  noget  over  9  Aars  Ophold  i  Italien  kom  H.  hjem  i  1844  og 
blev  7.  Okt.  s.  A.  enstemmig  agreeret.  Af  Hensyn  til  de  Studier,  han 
netop  havde  foretaget,  fik  han  til  Opgave  for  sit  Medlemsarbejde 
«Orpheus,  der  vender  tilbage  fra  Underverdenens;  men  da  han  i 
1846  fremstillede  det  færdige  Arbejde,  blev  dette,  om  end  med  ringe 
Stemmeflerhed,  forkastet.  Den  ærekjære  Kunstner  tog  sig  denne 
Omstændighed  meget  nær,  og  da  Partistillingen  i  Kunstens  Verden 
end  mere  fjæmede  ham  fra  de  raadende  i  Akademiet,  varede  det 
en  lang  Aarrække,  inden  han  kom  til  at  indtage  den  Plads  der, 
som  hans  Evner  og  Dygtighed  berettigede  ham  til,  i  det  han,  efter 
at  Akademiets  Forfatning  var  forandret,  først  i  1864  valgtes  til 
Medlem  og  fra  1873  endog  et  Par  Gange  til  Vicedirektør.  Han 
havde  tidligere,  i  1854,  faaet  Titel  af  Professor  samt  i  1875  ^ 
Etatsraad. 

Imidlertid  var  han  i  1844  sammen  med  Hilker  begyndt  paa 
Udførelsen  af  Malerierne  i  Universitetets  Forhal,  et  Arbejde,  som, 
da  han  udførte  alt  selv,  medtog  10  Aar.  Det  omfattede  8  store 
Malerier  med  mythologiske  Æmner,  hvis  Indhold  kunde  sættes  i 
Forbindelse  med  Universitetstanken,   saasom  Minervas  Fødsel,  Pro- 

metheus'  Befrielse,  Menneskets  Skabelse  og  Beaandelse  m.  fl.,  samt 
en  øvre  og  nedre  Frise  med  Figurer  graat  i  graat  paa  farvet  Grund. 
Den  dekorative  Indfatning,  som  udførtes  af  Hilker,  sluttede  sig  i 
Opfatning  af  Antiken  og  i  Farvetonen  harmonisk  til  Kimstnerens 
Arbejder.  Om  ogsaa  baade  i  Anordningen  og  i  Valget  af  Hoved- 
farverne  pompejanske  Motiver  laa  til  Grund,  fik  den  hele  Udsmyk- 
ning, væsentlig  ved  Maleriernes  Størrelse  og  mandige  Alvor,  et 
højtideligere,  værdigere,  men  ogsaa  tungere  Præg,  end  man  skulde 
have  ventet  af  Studiet  af  de  pompejanske  Dekorationers  lette  og 
legende  Ynde.  Det  var  det  første  store  monumentale  Arbejde,  der 
i  lange  Tider  var  udført  i  Danmark  i  en  Malemaade,  der  den  Gang 
var  ny  her  hjemme  og  ikke  særlig  egnet  for  Klimaet.  Senere  ud- 
førte H.  ogsaa  Christus  og  de  12  Apostle  al  fresco  i  Korrundingen 
i  Roskilde  Domkirke. 

Det  er  et  Spørgsmaal,  om  dette  langvarige  Arbejde  i  den 
vaade  Kalk  ikke  har  skadet  Kunstnerens  Farvebehandling  i  Olje- 
maleriet,  og  om  ikke  den  noget  svære,  lerede  Kamaiion  i  mange 
af  hans  Portrætter  stammer  herfra.  Ikke  desto  mindre  malede  han 
under  Universitetsarbejdet  bl.  a.  2  saa  fortrinlige  Arbejder  som 
Portrætterne  af  M.  G.  Bindesbøll  og  Jonas  Collin,  der  fik  Udstillings- 
medaillen  i  1852  og  nu  have  deres  Plads  i  Thorvaldsens  Musæum. 
En  alvorlig  Opgave  i  en  ganske  anden  Retning  fik  han,  lige  saa 
snart  han  var  færdig  med  Universitetet,  i  det  Orla  Lehmann  bestilte 
et  stort  Billede  af  cÆgers  Gjæstebud»  hos  ham.  Han  henflyttedes 
nu  fra  den  græske  til  den  nordiske  Gudeverden  og  studerede  med 
Iver  og  med  hele  sin  ogsaa  litterært  uddannede  Opfattelsesevne 
alle  de  Kilder,  der  kunde  vejlede  ham  til  at  faa  et  levende  Billede 
af  den  Oldtid,  han  nu  skulde  fremtrylle.  Forarbejder  i  kunstnerisk 
Retning  af  Fogelberg  og  H.  E.  Freund  tjente  ham  til  Støtte,  men 
der  tilkommer  ham  dog  Æren  for  i  den  i  Ægers  Kongetelt  for- 
samlede Skare  af  Guder  og  Gudinder  at  have  skabt  en  Række 
nordiske  Typer  af  blivende  Værd  og  tillige  i  dette  Værk  at  have 
naaet  en  usædvanlig  Kraft  i  Farven,  selv  om  det  ikke  lykkedes 
ham  ganske  at  kaste  Poesiens  frigjørende  Glans  over  den  rige 
Komposition.  Billedet,  der  var  færdigt  1857,  gik  efter  Ejerens  Død 
over  til  den  kgl.  Malerisamling. 

Det  Arbejde,  hvori  han  i  malerisk  Virkning  og  aandfuld 
Karakteristik  naaede  videst,  er  dog  vistnok  det  store  Billede,  fore- 
stillende den  grundlovgivende  Rigsdags  Medlemmer  i  Salen  paa 
Christiansborg    med    en    tæt  Tilhørerkreds   i  Baggrunden.      Af  de 

0. 150  Medlemmer,  Forsamlingen  talte,  ere  de  forreste  i  fuld  Legems- 
størrelse, de  øvrige  perspektivisk  mindre  og  mindre  indtil  Baggrundens 
Hoveder,  der  ere  let  skitserede  i  lille  Format,  men  alle  ere  saa  at 
sige  Portrætter,  malede  umiddelbart  efter  Naturen,  Rigsdagsmedlem- 
meme  tillige  historisk  rigtige  Portrætter.  I  det  hele  staar  H.  fyl- 
digst for  os  som  Portrætmaler,  især  af  Mænd;  i  dem  træder  hans 
aabne  Blik,  hans  sikre  Formgivning  og  det  naturlige,  om  end  noget 
tunge,  i  hans  Farve  fordelagtigst  frem.  Hans  Alterbilleder,  der  ud- 
mærke sig  ved  fortrinlig  Sammenstilling  af  Figurerne  og  en  værdig, 
kirkelig  Stil,  savne  dog  en  dybere  Inderlighed  i  Følelsen. 

H.  var  i  1846  bleven  gift  med  Magdalene  Barbara  Købke 
(f.  10.  Sept.  1825,  Datter  af  Oberstlieutenant  Niels  Chr.  K.),  der 
endnu  overlever  ham,  og  med  hvem  han  tik  en  talrig  Børneflok. 
Af  denne  er  Datteren  Elise  Konstantin  H,,  f.  4.  Maj  1858,  Maler- 
inde; hun  har  udstillet  fra  1882,  vandt  1885  den  Neuhausenske 
Præmie  og  havde  1891  Akademiets  Rejseunderstøttelse  (800  Kr.)  til 
Udlandet.     Hun  dyrker  Genre-  og  Landskabsmaleri. 

Efter  at  have  bevaret  sin  Ungdomsfriskhed  og  et  tillidsfuldt 
Blik  paa  Livet  til  højt  op  i  Treseme  sygnede  H.  hen,  men  levede 
dog  nogle  Aar  under  tiltagende  Afkræftelse,  indtil  Døden  bort- 
kaldte ham  29.  Marts  1880. 

Weilbach,  Konstnerlex.  Ph,  Weilbach, 

Hansen,  Carl  Christoph  Julius  Asschenfeldt,  s.  Hansen, 
Asschenfeldt-. 

Hansen,  Carl  Frederik  Stindt,  s.  Hansen,  Sundt-. 

Hansen,  Carl  Ludvig,  f.  1813,  Handelsgartner.  Hans  Fader, 
Hans  Christian  H.  (f  1827),  havde  Ejendommen  Nøjsomhed  paa 
Østerbro  i  Forpagtning  indtil  1822,  da  han  kjøbte  en  Ejendom  paa 
Nørrebro.  Sønnen,  der  er  født  7.  Avg.  1813,  fik  sin  første  gart- 
neriske Uddannelse  hos  Handelsgartner  P.  W.  Hintze  fra  1828 — 29, 
blev  derefter  Elev  i  Rosenborg  Driverihave  og  underkastede  sig 
1833  Gartnerexamen.  Efter  at  have  været  Medhjælper  ved  Rosen- 
borg Haver  og  i  Botanisk  Have  var  han  i  Aarene  1836 — ^41  Be- 
styrer af  det  Handelsgartneri  paa  Nørrebro,  som  Faderen  havde 
grundlagt.  I  Efteraaret  1841  kjøbte  han  en  Ejendom  paa  Vesterbro- 
gade i  Kjøbenhavn  og  anlagde  her  et  Handelsgartneri,  som  snart 
erhvervede  sig  stort  Ry  for  sine  fortrinlige  Kulturer  og  den  gjennem- 
førte  Orden,  der  herskede  overalt.    Det  har  nu  i  over  en  Menneske- 

alder  været  anset  for  et  Mønstergartneri,  og  sin  store  Betydning  har 
det  særlig  haft  som  Lærested  for  unge  Gartnere.  H.s  sjældne 
Gaver  til  at  vække  Elevens  Ansvarsfølelse,  hans  praktiske  Sans, 
der  gav  sig  tydeligt  Udslag  ved  hvert  Arbejde,  der  udførtes,  og 
hans  Evne  til  at  bibringe  sine  Elever  Sans  for  Orden  og  Punktlig- 
hed gjorde  ham  særlig  skikket  til  at  være  en  fortrinlig  Vejleder 
for  unge.  En  stor  Mængde  af  Landets  nulevende  dygtigste  Gart- 
nere har  modtaget  sin  Uddannelse  hos  ham.  H.  er  Æresmedlem 
af  det  kgl.  danske  Haveselskab  og  af  Almindelig  dansk  Gartner- 
forening. —  I.  Dec.  1841  ægtede  H.  Elise  Marie  Hansen  (f.  7.  Maj 
1815),  Datter  af  Sognepræst  Jacob  Ludvig  H.  i  Glostrup,  der  var 
hans  Farbroder. 

Gartner-Tidende  189 1,  Nr.  23.  ^,  Hehveg, 

Hansen,  Carl  Peter  Mathias,  1803 — 79,  Læge,  var  en  Søn 
af  Kapellan  for  Dalum  og  Sanderum,  senere  Sognepræst  for  Skeby 
og  Otterup  i  Fyn,  Hans  Christian  Frølich  H.  og  Ingeborg  Petronella 
f.  Andresen  og  fødtes  i  Hjallese  ved  Odense  25.  Nov.  1803.  Dimit- 
teret fra  Odense  1822  tog  han  kirurgisk  Examen  1827,  var  de  føl- 
gende 2  Aar  konstit.  Landkirurg  paa  Færøerne,  fungerede  1830 
som  Interimsreservekirurg  ved  Kirurgisk  Akademi  og  tog  s.  A.  medi- 
cinsk Examen.  Derefter  praktiserede  han  i  Kjøbenhavn  og  var 
Amanuensis  hos  Konferensraad  J.  S.  Saxtorph,  blev  183 1  Læge  ved 
Waisenhuset,  erhvervede  1832  baade  Licentiat-  og  Doktorgraden, 
var  (1843)  Medstifter  af  Skandinavisk  Selskab,  blev  1845  Medlem  af 
Sundhedskollegiet,  ftmgerede  under  Felttoget  1849 — 50  som  Overlæge 
ved  Garnisonshospitalet,  fik  1852  Professortitelen,  blev  1853  Forstander 
for  det  kgl.  Vaccinationsinstitut,  s.  A.  Medlem  af  Kommissionen  til 
Almindeligt  Hospitals  Reorganisation,  deltog  som  Ministeriets  dele- 
gerede 1859  i  Udarbejdelsen  af  Forslaget  til  Sundhedsvedtægter  for 
Kjøbenhavn,  blev  1864  Medlem  af  Direktionen  for  Frederiks  Hospital 
og  s.  A.  Etatsraad,  1879  Kommandør  af  Danebrog.  31.  Jan.  1879 
afsluttedes  hans  virksomme  Liv.  —  1833  indgik  han  Ægteskab  med 
Jacobine  Sophie  Birgitte  Bondesen  (f.  181 1  f  1860),  Datter  af  Sogne- 
præst for  Ljunge  og  Uggeløse  Eskild  B.  og  Søster  til  Overlæge 
V.  C.  F.  B.  (II,  493).  Deres  ældste  Søn,  Chr.  Eskild  Theodor  H., 
nævnes  ndfr. 

Smith  og  Bladt,  Den  danske  Lægestand,  5.  Udg.  Erslew,  Forf.  Lex.  Dag- 
bladet 1879,  Nr.  27.  Jul,  FeUrsen. 

Hansen  (Jensen?),  Christen,  — 1531 — ,  dramatisk  Forfatter. 
I  et  Haandskrift,  der  indeholder  de  3  ældste  bevarede  danske  Skue- 
spil, forefindes  efter  det  sidste  af  disse  —  som  handler  om  den 
hellige  Dorothea  —  Navnet  «Christiemus  Joannis*,  der  altid  er 
blevet  oversat  som  « Christen  Hansen »,  men  lige  saa  godt  kunde 
betyde  « Christen  Jensen ».  Ved  Navnet  staar  Aarstallet  1531  samt 
en  Bemærkning,  som  viser,  at  den  paagj ældende  i  hint  Aar  var 
Skolemester  ved  vor  Frue  Skole  i  Odense.  Mere  om  hans  ydre 
Livsomstændigheder  vide  vi  ikke.  Men  af  den  Maade,  hvorpaa 
Navnet  er  anbragt  under  det  nævnte  Helgendrama  eller  rettere 
under  den  dertil  knyttede  « Epilog*,  tør  det  sluttes,  at  C.  H.  er 
Forfatter  til  Epilogen,  medens  det  i  det  mindste  bliver  sandsynligt, 
at  han  ogsaa  er  den  danske  Bearbejder  af  selve  Stykket,  som  op- 
rindelig var  skrevet  paa  Latin  af  en  vis  Ridder  Chilian  fra  Meller- 
stadt.  Epilogen  viser  C.  H.  som  en  ivrig  Katholik,  der  dog  tillige 
var  opfyldt  af  Harme  over  det  katholske  Kieresis  Verdslighed  og 
Vellevned.  Hvorvidt  C.  H.  har  haft  Del  i  noget  af  de  2  andre 
Stykker,  som  ere  indførte  i  Haandskriftet,  kan  ikke  sikkert  afgjøres. 
Der  kunde  da  vistnok  kun  være  Tale  om  det  første  af  dem,  et  ret 
kvikt,  men  plumpt  Fastelavnsspil,  som  handler  om  en  ung  Kone, 
der  i  Mandens  Fraværelse  forlokkes  til  Utroskab  af  en  gammel 
Kælling.  Det  andet  Stykke,  der  handler  om  Paris'  Dom,  synes 
alt  for  slet,  til  at  C.  H.  kan  antages  for  dets  Forfatter.  Derimod 
er  det  ret  sandsynligt,  at  den  hele  Samling  udgjør,  hvad  man 
kunde  kalde  det  dramatiske  Repertoire  for  vor  Frue  Skole  i 
Odense  under  C.  H.s  Styrelse. 

Nyerup  og  Rahbek,  Bidr.  til  d.  danske  Digtekunsts  Hist.  I,  131  ff.  De  tre 
ældste  danske  Skuespil,  udg.  ved  S.  Birket  Smith,  1874.  Birket  Smith,  Studier 
paa  det  gamle  danske  Skuespils  Omraade  S.  125  fF.  S,  Birket  Smith, 

Hansen,  Christen,  f  1^42.  s.  Riber. 

Hansen,  Christian,  f  1865,  s.  Hansen,  Hans  Peter  Christian. 
Hansen,  Christian,  f  1880,  s.  Hansen,  Jørgen  Christian. 
Hansen,  Christian,  f  1883,  s.  Hansen,  Hans  Christian. 

Hansen,  Christian  Ditlev  Ammentorp,  f.  1843,  Apotheker, 
Fabrikant  og  Godsejer.  Han  er  født  25.  Febr.  1843  P^^  Kragsberg 
ved  Odense  og  Søn  af  nedennævnte  Proprietær  Christian  Henrik  H. 
(f  1868).  Efter  først  at  have  gaaet  i  Slagelse  Realskole  og  derpaa 
i  Aalborg  Latinskole  blev  han  1859  Discipel  paa  Frederiks  Hospitals 

Apothek  i  KjøbenhavD,  tog  1862  farmacevtisk  Medhjælperexamen 
og  var  nu  fra  1862 — 64  paa  Apotheket  i  Højer.  I  1865  tog  han 
farmacevtisk  Examen  og  kom,  efter  at  have  været  et  halvt  Aar 
paa  Apotheket  i  Thisted,  tilbage  til  Kjøbenhavn,  hvor  han  i  8  Aar 
var  farmacevtisk  Manuduktør  ligesom  fra  1870—72  Assistent  ved 
Lfniversitetets  kemiske  Laboratorium.  1869  udgav  han  «Pharma- 
copoea  Danica :»  paa  Dansk  og  stiftede  «Ny  farmacevtisk  Tidende*, 
som  han  redigerede  i  8  Aar.  1872  fik  han  Universitetets  Guld- 
medaille  for  en  i  Udvikling  af  Forholdet  mellem  et  Stofs  Krystal- 
form og  dets  kemiske  Sammensætning »,  hvorefter  han  med  mini- 
steriel Understøttelse  foretog  en  Rejse  i  Udlandet  for  at  undersøge 
farmacevtiske  Undervisningsanstalter  og  Fabrikker.  1876  fik  han 
Privilegium  til  at  oprette  et  Apothek  paa  Gammelholm,  og  Aaret 
efter  aabnedes  det.  1887  blev  han  Medlem  af  den  af  Regeringen 
nedsatte  Kommission  angaaende  Ordningen  af  den  farmacevtiske 
Undervisning,  og  i  1891  skjænkede  han  Grund  og  Bygning  til  den 
farmacevtiske  Læreanstalt,  hvis  Drift  Staten  har  overtaget  med  ham 
som  Direktør.  Den  vil  blive  aabnet  i.  Nov.  1892.  Fra  1891  har 
han  været  Formand  for  det  farmacevtiske  Understøttelsesselskab  og 
for  Fonden  for  det  farmacevtiske  Studiums  Fremme ;  s.  A.  blev  han 
Æresmedlem  af  Danmarks  Apothekerforening. 

Ved  Siden  af  sin  betydelige  farmacevtiske  Virksomhed  har  han 
ogsaa  udfoldet  en  rig  industriel  Virksomhed.  1873  anlagde  han 
Maglekilde  og  Frederiksberg  Brøndanstalt  for  et  Aktieselskab  og 
var  i  nogle  Aar  dens  tekniske  Direktør.  1874  paabegyndte  han 
en  fabrikmæssig  Tilvirkning  af  Osteløbe  og  har  nu  Fabrikker  for 
den  ikke  alene  i  Kjøbenha\Ti,  men  ogsaa  i  Amerika;  den  ameri- 
kanske Fabrik,  der  først  var  i  New- York,  er  nu  i  Little-Falls  ved 
Eriekanalen.  Det  skal  ogsaa  nævnes,  at  han  har  foretaget  betyde- 
lige Forsøg  til  Forbedring  af  Danmarks  Ostefabrikation,  for  hvilke 
Forsøg  han  gjorde  Rede  ved  Landmandsforsamlingen  i  Aalborg  1883. 

Osteløbefabrikationen  gjorde  ham  til  en  velstaaende  Mand,  og 
i  r88o  kjøbte  han  da  Bøstrup  ved  Slagelse  og  i  1882  Mullerup 
paa  Fyn,  2  Godser,  som  han  derpaa  har  forbedret  og  forskjønnet. 
Ved  disse  Kjøb  blev  han  knyttet  til  vort  Lands  Landvæsen.  1889 
blev  han  Formand  for  Svendborg  Amts  landøkonomiske  Selskab, 
og  allerede  i  1886  havde  Regeringen  gjort  ham  til  Medlem  af 
Kommissionen  til  Undersøgelse  af  den  danske  Smørproduktions  og 
Smørhandels  Stilling.  I  1883  udnævntes  han  til  Etatsraad.  — 
24.  Marts  1869   ægtede   han   Cæcilia  Elisa  Købke  (f.  9.  Sept.  1846 

f  4.  Marts  1879),  Datter  af  Toldassistent  Hother  Vilhelm  K.  og 
Johanne  Elisabeth  f.  Sundby,  og  efter  hendes  Død  indgik  han 
30.  Sept.  1880  andet  Ægteskab  med  Agnes  Mathilde  Hedemann 
(f.  3.  Sept.  1858),  Datter  af  Kammerherre  Chr.  C.  F.  H.  og  Mathilde 
Eleonora  f.  Kiellerup.  C.  Nyrop. 

Hansen,  Christian  Eskild  Theodor,  f.  1834,  Departements- 
chef. C.  H.,  en  Søn  af  ovennævnte  Etatsraad  Carl  Peter  Mathias  H. 
(f  1879),  ^^  fø^^  ^2.  Okt.  1834  i  Kjøbenhavn,  blev  1853  Student  fra 
Metropolitanskolen,  1861  juridisk  Kandidat,  s.  A.  Volontær  paa 
Sjællands  Stiftamts  Kontor,  1862  Assistent  i  Finansministeriet,  1872 
Fuldmægtig  sammesteds,  1873  Expeditionssekretær,  1875  Chef  for 
Finansministeriets  Sekretariat  og  Sekretær  hos  Finansministeren, 
1888  Chef  for  i.  Revisionsdepartement  og  s.  A.  Kommandør  af 
Danebrogs  2.  Grad.  Desuden  blev  han  1886  beskikket  til  Medlem 
af  Kommissionen  om  Rigsarkivets  Forhold  til  de  ministerielle  Kon- 
torer og  om  Statens  Papirforsyning  og  1891  til  Medlem  af  og  For- 
mand for  en  Kommission  angaaende  den  grønlandske  Handels  For- 
hold til  Statskassen.  S.  A.  blev  han  Medlem  af  den  bestandige 
Justitsdirektion  for  Klasselotteriet.  Aaret  forud  var  han  indtraadt 
som  Medlem  af  Bestyrelsen  for  Kjøbenhavns  Sygehjem.  I  sin  Ung- 
dom tog  han  virksom  Del  i  det  Liv,  som  den  Gang  udfoldedes  i 
Studenterverdenen;  han  var  saaledes  Medstifter  af  og  første  Formand 
for  den  i  1861  oprettede  « Akademisk  Skytteforening*.  5.  Nov.  1872 
ægtede  han  Christine  Marie  Christensen  (f.  9.  Okt.  1848),  en  Adoptiv- 
datter af  Kammerraad,  fhv.  Fuldmægtig  i  Finansministeriet  Andreas 
Peter  C.  (f.  1808  f  1^7^)  og  Marie  Henriette  Dorthea  f.  Johnsen 
(f.   1818).  G.  Kringelbach. 

Hansen,  Christian  Frederik,  1756 — 1845,  Arkitekt,  blev  født 
i  Kjøbenhavn  29.  Febr.  1756  i  smaa  Kaar;  hans  Fader,  Matthias  H., 
som  stammede  fra  Husum,  var  Skomager  og  Læderhandler;  hans 
Moder,  Anna  Marie  f.  Malling,  havde  været  Amme  og  Vartfrue 
for  Prins  Christian,  den  senere  Christian  VIL  H.  var  yngste  Søn, 
og  der  var  ikke  Raad  til  at  ofre  synderligt  paa  hans  Opdragelse, 
hvorfor  han  blev  sat  i  Handelslære;  men  hans  uimodstaaelige  Lyst 
til  Tegning  lod  ham  ingen  Ro,  og  da  Moderen  ved  sin  Forbindelse 
med  Hoffet  havde  faaet  nogle  indflydelsesrige  Personer  til  at  inter- 
essere sig  for  ham,  blev  han  anbragt  i  Murerlære  og  samtidig  paa 
Kunstakademiet,    hvor  han  vandt  de  to  Sølvmedailler  1772  og  74, 

men  ikke  den  lille  Guldmedaille.  Da  han  i  1779  atter  konkurrerede 
til  denne,  gjorde  hans  Arbejde,  «en  Torvehal »,  saa  megen  Lykke, 
at  man  tilkjendte  ham  den  store  Guldmedaille  derfor.  HarsdorfF 
var  hans  Lærer  paa  Akademiet  og  følte  saa  megen  Interesse  for 
den  flinke,  imge  Mand,  at  han  optog  ham  i  sit  Privatatelier  og 
ben)rttede  hans  Hjælp  som  Bygningskonduktør,  bl.  a.  ved  Frederik  V's 
Kapel  i  Roskilde  Domkirke  1780. 

Paa  Akademiets  store  Stipendiiun  rejste  H.  nu  til  Udlandet 
og  blev  borte  i  2V«  Aar.  Som  Tidens  Retning  og  hans  Opdra- 
gelse medførte,  var  det  den  antike  Kunst,  særlig  den  romerske,  han 
studerede,  og  de  store,  omhyggelig  gjennemførte  Studietegninger 
i  Kunstakademiets  Bibliothek  vidne  om  hans  Arbejdes  Alvor  og 
Flid.  Efter  sin  Hjemkomst  blev  han  1785  Medlem  af  Akademiet 
og  kort  efter  udnævnt  til  Bygningsinspektør  for  Hertugdømmerne 
Slesvig  og  Holsten  med  Bopæl  i  Altona.  1791  blev  han  titulær 
Professor,  og  1792  ægtede  han  Anne  Margrethe  Rahbek  (f.  1773), 
Datter  af  Toldinspektør  Jacob  R.  og  Søster  til  Digteren  Knud 
Lyne  R. 

I  Altona,  saa  vel  som  i  Hamborg,  fik  han  efterhaanden  en 
meget  rig  Virksomhed  som  Bygmester  og  erhvervede  sig  i  de  18 
Aar,  han  boede  der,  den  betydelige  Formue,  der  senere  tillod  ham 
at  føre  et  stort,  selskabeligt  Hus  i  sin  pragtfiildt  udstyrede  Lejlighed 
i  Kjøbenhavn  (det  nuværende  ethnografiske  Musæum)  og  samtidig 
give  Afkald  paa  Honorar  for  en  Del  af  sit  offentlige  Arbejde.  Han 
byggede  i  denne  Periode  en  Del  Kjøbstadsbygninger  for  private, 
f.  Ex.  i  Palmaille  i  Altona,  Byens  elegante  Boulevard,  og  desuden 
en  Mængde  Villaer,  Herregaarde,  Landsteder  og  Smaakirker.  Overalt 
anvendte  han  den  samme  romerske  «Palladio»-Stil,  fattig  paa  Pry- 
delser og  Enkeltheder,  men  med  ret  store  og  simple  Forhold.  Til 
Kjøbstadshusene  var  den  ret  passende  og  klædelig,  men  ved  alle 
de  andre  Bygninger  traadte  det  fremmedartede  og  uhjemlige  stærkt 
frem.  Disse  Herregaarde  og  Landsteder  høre  ikke  hjemme  i  vort 
Klima,  mellem  vore  Træer  eller  ved  vore  Kyster,  og  det  hjælper  ikke, 
at  Bygmesteren  for  at  skaffe  Afvexling  til  Veje  benytter  Bisarre- 
rier  som  f.  Ex.  at  danne  en  Villa  som  en  cirkelrund  Bikube;  det 
gjør  dem  kim  ubrugelige  som  Boliger. 

Imidlertid  bredte  hans  Ry  som  udmærket  Bygmester  sig,  og 
efter  Harsdorffs  Død  (1799)  bleve  forskjellige  offentlige  Arbejder  ham 
overdragne,  bl.  a.  et  Projekt  til  Marmorkirkens  Fuldførelse,  der  som 
bekjendt  aldrig  kom  til  Virkeliggjørelse.     1804  vendte  han  tilbage 

til  Kjøbenhavn,  hvor  han  boede  til  sin  Død.  Hans  Indflydelse 
voxede  forbavsende  hurtig,  takket  være  hans  Energi  og  kraftige 
Optræden.  I  Akademiet  blev  han  snart  enemægtig  og  fortrængte 
Abildgaard  —  Brøndsted  skriver  bl.  a.  til  Thorvaldsen:  «H.  er 
Faktotum  i  Akademiet  ved  sin  Indflydelse  paa  Kongen  og  Prins 
Christian*  — ,  1808  udnævntes  han  til  Professor  i  Arkitektur  og  til 
Overbygningsdirektør,  8  Gange  valgtes  han  til  Akademiets  Direktør, 
1826  blev  han  Konferensraad,  1840  Storkors  af  Danebrog.  Ved  hans 
Embedsjubilæum  1830  overraktes  der  ham  en  Medaille,  som  efter 
hans  eget  Ønske  blev  bestemt  til  for  Fremtiden  at  gives  som  Æres- 
medaille  til  unge  Arkitekter.  Hans  Marmorbuste  af  Freund  blev 
opstillet  i  Forsamlingssalen,  hans  Portræt  af  Bøhndel  ophængt 
sammesteds,  og  Akademiet  fejrede  festlig  hans  soaarige  Medlems- 
jubilæum  1835.  Som  en  gammel  og  svag  Mand  døde  H.,  iDan- 
marks  Palladio»,  10.  Juli  1845  paa  sit  Landsted  « Rolighed*  ved 
Sygehjemmet,  næsten  90  Aar  gammel. 

H.  kom  til  at  udøve  en  sjælden  storartet  Virksomhed  som 
Bygmester  i  Danmark.  De  store  offentlige  Bygninger,  som  det 
des  værre  ikke  faldt  i  HarsdorJØfs  Lod  at  udføre,  bleve  overdragne 
til  hans  mindre  begavede,  mindre  kunstnerisk  fintfølende  Elev.  Man 
maa  dog  ikke  frakjende  H.  hverken  Talent  eller  Dygtighed.  Sam- 
vittighedsfuldt tog  han  fat  paa  enhver  Opgave,  og  trofast  og  flittig 
arbejdede  han  paa  at  løse  den,  saa  godt  han  formaaede.  Men  hans 
Syn  var  ikke  stort  og  omfattende,  han  havde  kun  faa  Strænge  paa 
sin  Lyre  og  besad  ingen  frisk  og  frodig  Fantasi,  men  han  kunde 
sine  Sager  ud  og  ind.  Han  troede  urokkelig  paa  den  antike  Kunst 
som  den  ene  saliggjørende  og  da  nærmest  paa  den  Retning  i  den, 
som  han  bedst  kjendte  og  bedst  forstod,  den  romerske.  Hans 
Bygninger  udmærke  sig  alle  ved  Storhed,  Simpelhed  og  Kraft,  men 
det  hænder  let,  at  Simpelheden  bliver  til  Tomhed  og  Kraften  til 
Brutalitet.  Skjønt  han  var  enemægtig  paa  Kunstens  Omraade  her 
hjemme^  stillede  hans  Samtid  sig  dog  ofte  meget  kritisk  lige  over 
for  hans  Virksomhed.  Man  bebrejdede  ham  hans  Mangel  paa  For- 
staaelse  af  Maleri  og  Plastik,  som  han  kun  betragtede  som  en  Slags 
finere  F)^ldekalk  i  Bygningskunsten;  man  (C.  Molbech)  bebrejdede 
ham,  at  Stilen  ikke  passer  til  vore  Forhold,  at  han  tog  for  lidet 
Hensyn  til  Bygningernes  praktiske  Brug,  at  hans  Bygninger  staa 
som  isolerede  Monumenter  uden  Sammenhæng  med  den  almindelige 
Folkesans  hos  Beboerne.  Senere  er  der  fremkommet  alvorlige  An- 
greb  paa  hans  Karakter  (V.  Freund),    men  sikkert  skyde  de  over 

Maalet  i  deres  Bitterhed.  Dog  har  H.  næppe  været  nogen  elsk- 
værdig eller  synderlig  yndet  Personlighed,  men  han  havde  Magten, 
og  han  forstod  at  holde  paa  den,  undertiden  til  Skade,  men  meget 
ofte  til  Gavn  for  de  talrige  yngre  Kunstnere,  hans  store  Virksomhed 
satte  ham  i  Stand  til  at  beskæftige.  I  sin  Eneraadighed  og  Over- 
legenhed har  han  ofte  saaret  disse  Kunstnere,  i  det  han  næppe 
tilstrækkelig  har  forstaaet  at  værdsætte  deres  Arbejde  (Thorvaldsen, 
H.  E.  Freund),  men  takket  være  hans  Energi  har  dog  mangt  et 
Kunstværk  set  Lyset,  som  ellers  var  forblevet  ukjendt  i  Atelierets 
Mørke. 

Hans  første  offentlige  Arbejde  i  Kjøbenhavn  var  Raad-  og 
Domhuset,  og  det  er  maaske  tillige  hans  bedste,  dels  fordi  Terrænet, 
det  gamle  Waisenhus  og  de  omliggende  Arealer,  er  lige  saa  kunst- 
nerisk som  praktisk  benyttet,  dels  fordi  den  anvendte  Stil  her 
bedre  end  i  de  fleste  andre  Tilfælde  i  sin  Karakter  passer  til  Byg- 
ningens Bestemmelse.  At  den  projekterede  Frontongruppe  lige  saa 
vel  som  de  paatænkte  Nicher  med  Figiurer  ingen  Sinde  er  bleven 
anbragt,  er  selvfølgelig  ikke  H.s  Skyld.  Her  som  saa  ofte  maa 
man  ved  Bedømmelsen  af  en  Bygning  skjelne  mellem  Bygmesterens 
oprindelige  Tanke  og  den  Virkeliggjørelse  af  den,  som  Bygherren 
og  de  tilstedeværende  Midler  have  tilladt.  Raadhuset  blev  afleveret 
færdigt  1815.  —  Samme  Aar  blev  ogsaa  Metropolitanskolen  paa 
Frue  Plads  færdig,  og  1823  indviedes  Kirken  i  Hørsholm,  der  lige- 
som hans  slesvigske  Kirkebygninger  er  Miniaturudgave  af  vor  Frue 
Kirke.  Af  hans  Privatbygninger  kan  nævnes  et  Landsted  ved 
Frederiksborg  og  cVilhelmsdal*  paa  Strandvejen  med  den  bekjendte 
halvrunde  Altan,  hvilende  paa  svære,  ved  Rundbuer  forbundne, 
doriske  Søjler. 

Hans  andet  Hovedværk  er  Christiansborg  Slot,  paa  hvis  Gjen- 
opførelse  han  begyndte  20  Aar  efter  Branden  1794.  Han  var  bundet 
af  det  nedbrændte  Slots  endnu  staaende  Mure  og  Fundamenter, 
men  valgte  natiu-ligvis  i  Steden  for  den  tidligere  Rokokostil  sin 
antike  Yndlingsstil.  Det  originale  i  hans  Bygning  er  Gjennem- 
brydningen  af  Slotsfløjmuren  mod  Ridebanen,  som  han  erstattede 
med  en  aaben  Søjlehal;  man  har  imidlertid  med  rette  senere  be- 
brejdet ham,  at  han  ikke  i  Steden  for  anvendte  dette  Motiv  i 
Facaden  mod  Slotspladsen,  hvis  Ensformighed  derved  var  bleven 
brudt.  At  Slotsporten  er  alt  for  smal  og  uanselig,  er  en  ofte  udtalt, 
berettiget  Indvending.  Hvad  man  kunde  glæde  sig  over,  var  en 
solid    og    smagfuld  Behandling   af  mange   Enkeltheder  og  en  ual- 

mindelig  rig  og  karakteristisk  Udsmykning  af  de  indre  Rum.    Slots- 
kirken var  færdig  1826,  Slottet  1828. 

Da  vor  Frue  Kirke  var  nedbrændt  under  Bombardementet  1807, 
blev  det  Aaret  efter  overdraget  H.  at  gjenopføre  den,  dog  uden  det 
høje  Spir  paa  Grund  af  dettes  Brandfarlighed  og  med  Benyttelse 
af  de  bevarede  Dele  af  Bygningen.  Atter  her  valgte  han  den  ro- 
merske Sul  og  paasatte,  temmelig  umotiveret,  den  tomme  og  tarve- 
lige Bygning  en  rig  græsk  Portal,  som  i  sine  Linjer  er  uden  Sammen- 
hæng med  denne.  Det  indre  er  imidlertid  et  prægtigt  Rum,  im- 
ponerende i  sin  stolte  Kølighed,  der  yderligere  forøges  ved  de 
tavse,  hvide  Statuer.  Der  er  en  ejendommelig  Stemning  udbredt 
over  dette  Rum,  men  det  er  ikke  en  Stemning,  der  staar  i  Sam- 
klang med  Bygningens  religiøse  Bestemmelse  og  Befolkningens 
Naturel.  Som  Molbech  siger:  «Man  kan  ikke  i  vore  Dage,  hverken 
i  Nord  eller  Syd,  dyrke  Gud  i  græske  Templer  eller  bo  i  pompe- 
janske  Huse».  Grundstenen  til  Alteret  blev  lagt  1817  ved  300  Aars 
Reformationsfesten,  og  Kirken  blev  indviet  1829. 

Hører  H.  paa  Grund  af  sin  Ensidighed  og  sin  Snæverhed  i 
det  kunstneriske  Syn  end  ikke  til  Kimstens  ypperste  i  Danmark, 
saa  fortjener  han  dog  vor  Respekt  for  det  alvorlige  og  samvittig- 
hedsfulde Arbejde,  han  har  udført.  I  ethvert  Tilfælde  staar  han 
som  en  udpræget  Type  paa  sin  Tids  Kunstopfattelse,  og  derfor  have 
hans  Arbejder  en  kunsthistorisk  Interesse ,  som  rækker  ud  over ' 
deres  kunstneriske.  Hans  Hovedværker  ere  gjengivne  i  Værket: 
«Chr.  F.  Hansen,  Samling  af  forskjellige  offentlige  og  private  Byg- 
ninger»,  2.  Udg.  ved  G.  Hetsch,  1847. 

Weilbach,  Konstnerlex.  Industrifor.s  Tidsskrift  1888.  C.Molbech,  Anmærkn. 
over  nyere  Tiders  Architectur,    1855.      V.  Freund,   H.  E.  Freunds  Levned. 

Erik  Schiødte. 

Hansen,  Christian  Frederik,  1788 — 1873,  Officer,  Minister, 
en  Søn  af  ndfr.  nævnte  Oberst  Hans  Chr.  H.  (f  1843),  er  født  i 
Helsingør  29.  Nov.  1788.  Ualmindelig  kvik  og  opvakt,  med  et 
glimrende  Nemme  til  at  lære  og  sine  Forældres  Stolthed  blev  H. 
bestemt  for  Studeringerne,  og  allerede  i  sit  13.  Aar,  forinden  sin 
Konfirmation,  havde  han  underkastet  sig  Studenterexamen  ved 
Skolen  i  Helsingør  og  dimitteredes  efter  dertil  erhvervet  Dispensa- 
tion til  Universitetet.  Han  studerede  her,  indtraadt  som  Alumnus 
p'aa  Regensen,  Jura  og  tog  20  Aar  gammel  Embedsexamen  i  dette 
Fag.  Men  næppe  var  dette  sket,  før  han  slog  om.  Som  Faderen 
et  Par  Aar  tidligere  havde  opgivet  sin  civile  Virksomhed  til  Fordel 

for  den  militære,  saaledes  gjorde  Sønnen  nu,  og  i  Begyndelsen  af 
1809  blev  han  efter  Ansøgning  udnævnt  til  Sekondlieutenant  i  sjæl- 
landske Jægerkorps.  Han  gjorde  sig  strax  her  bemærket  ved  sin 
Intelligens,  strænge  Pligtfølelse  og  Tjenstiver  og  indstilledes  allerede 
181 1,  samtidig  med  sin  Forfremmelse  til  Premierlieutenant  og  For- 
sættelse til  Kronens  Regiment,  til  Adjoint  i  Generalkvartermester- 
staben.  1814  vendte  han  tilbage  til  Jægerkorpset,  men  blev  18 16 
kommanderet  til  Tjeneste  ved  Auxiliærkorpsets  St^ib  i  Frankrig,  og 
1817  udnævntes  han  paa  Frederik  af  Hessens  særdeles  Anbefaling 
til  Kapitajn  i  holstenske  Jægerkorps,  hvorfra  han  1820  blev  forsat 
til  holstenske  Infanteriregiment.  Hermed  afsluttede  H.  den  prak- 
tiske Tjeneste  i  Geleddet.  1822  indtraadte  han  som  Divisionsadju- 
dant  i  Generalstaben  og  blev  fra  nu  af  anvendt  i  denne,  til  særlige 
Hverv  og  i  den  højere  Administration. 

Allerede  Aaret  forud  havde  man  lagt  særlig  Beslag  paa  hans 
Evner  ved  at  sende  ham  i  Mission  til  Stockholm  for  at  bistaa  den 
danske  Gesandt  ved  Underhandlingerne  om  Erstatning  for  den 
svenske  Armés  Ophold  i  Hertugdømmerne  1814.  Hans  Optræden 
gjorde  megen  Lykke  i  de  svenske  diplomatiske  Kredse,  og  Stats- 
minister Rosenkrantz  fremhæver  for  Frederik  VI,  at  den  gunstige 
Afslutning  af  Konventionen  væsentlig  skyldes  H.s  særdeles  Flid  og 
Talent.  Paa  ikke  mindre  fortrinlig  Maade  skilte  han  sig  ved  det 
ham  i  1825  overdragne  Hverv,  da  han  sendtes  til  London  i  Anled- 
ning af  Optagelsen  af  det  store  3  pCt.s  Statslaan.  1  1828  fik  H., 
s.  A.  udnævnt  til  Major,  Tilladelse  til  for  sin  militære  Uddannelses 
Skyld  sammen  med  Tscherning  og  den  senere  Ingeniørgeneral 
Schlegel  at  deltage  i  den  franske  Expedition  til  Morea,  men  Rejsen 
gav  ringe  Udbytte,  i  det  Krigsbegivenhederne  saa  godt  som  vare 
afsluttede  inden  Ankomsten. 

Saa  vel  før  som  efter  denne  Udenlandsrejse  var  H.  i  sin  Egen- 
skab af  Divisionsadjudant  en  stadig  Ledsager  af  Frederik  VI  paa 
dennes  Inspektioner  og  Hærskuer,  og  blandt  Generalstabens  yngre 
Mænd  var  der  næppe  nogen,  Kongen  hellere  saa  om  sig  end  netop 
ham,  naar  da  undtages  Yndlingen  Abrahamson  (I,  64),  ligesom  H. 
et  levende  Lexikon  for  Kongen  til  at  slaa  op  i  om  alt  muligt,  men 
i  øvrigt  i  sin  Optræden  en  fuldstændig  Modsætning  til  sin  som 
Regel  ordknappe,  fornemt  tilbageholdende,  i  de  militære  Interesser 
mere  og  mere  opgaaende  Kollega.  1831  blev  H.  ansat  som  Under- 
visningsdirektør ved  Landkadetkorpset.  Han  havde  betydelig  Del 
i  Udarbejdelsen   af  den   s.  A.  i  Kraft  traadte,    i  flere  Henseender 

fortræffelige  nye  Plan  for  Korpset,  og  det  Opsving,  som  dette 
kjendelig  tog  i  de  nærmest  følgende  Aar,  skyldes  i  ikke  ringe  Grad 
H.s  kyndige,  bestemte,  men  dog  humane  laaarige  Ledelse  af  Under- 
visningen. I  øvrigt  spores  der  i  hin  Periode  en  vis  Rivalitet  mellem 
Kadetkorpset  og  den  1830  oprettede  militære  Højskole,  for  hvilken 
ovennævnte  Abrahamson  var  Undervisningsdirektør,  og  det  er  muligt, 
at  den  Uvilje,  som  det  almindelig  antages,  at  H.  nærede  mod  Høj- 
skoleofficeremé,  stammer  herfra.  1833  udnævntes  han  til  Oberst- 
lieutenant,  1835  ^  Divisionskvartermester,  1836  til  Kommandør  af 
Danebrog,  1839  til  Overadjudant,  1841  til  Oberst.  Aaret  forud  fik 
han  Sæde  i  den  store  Militærkommission,  hvis  Arbejder  førte  til 
Hærloven  1842,  og  i  denne  Kommission  havde  hans  Stemme  saa 
meget  mere  Vægt,  som  han  da  i  længere  Tid  vikarierede  i  General- 
adjudantposten    hos   Christian  VIII    for    den    syge    General  Ewald. 

1.  Jan.    1843    indtraadte    han    i    General -Krigskommissariatet    som 

2.  Deputeret,  et  Embede,  i  hvilket  han  havde  den  øverste  Styrelse 
af  Hærens  Økonomi,  og  som  han  beklædte  til  1848. 

Ved  Martsministeriets  Dannelse  i  dette  Aar  vægrede  han  sig 
bestemt  ved  at  modtage  den  ham  af  Frederik  VII  tilbudte  Krigs- 
ministerpost (som  Tscheming  derpaa  modstræbende  overtog),  i  det 
han  gjorde  gjældende,  dels  at  han  næppe  delte  de  Anskuelser,  som 
antagelig  vare  raadende  i  Ministeriet,  dels  at  han  ikke  i  Følge  sin 
Fortid  var  skikket  til  paa  behørig  kraftig  Maade  at  bryde  med  de 
af  Krigsstyreisen  fulgte  Maximer.  Han  tilbød  derimod  Tscheming 
al  mulig  Assistance  og  blev  i  den  Anledning  i  det  nydannede 
Krigsministerium  ansat  som  Departementschef  og  Generalintendant. 
Kun  kort  Tid  beklædte  H.  denne  Stilling.  Opskræmmet  af  de 
vilde  Rygter  om  Forræderi  og  om  Hærens  Opløsning,  der  efter 
den  delvise  Panik  i  Flensborg  24.  April  summede  Regeringen  om 
Ørene,  bestemte  Krigsministeren  sig  til  at  sende  H.  som  over- 
ordentlig Kommissær  til  Hæren  for  der  paa  Ministerens  Vegne  med 
uindskrænket  Fuldmagt  at  anordne,  hvad  han  under  de  stedfindende 
Forhold  maatte  skjønne  rigtigst,  i  det  han  dog  var  opfordret  til 
ikke  at  skride  ind  før  efter  Konference  med  Hærkorpsets  Chef, 
General  Hedemann,  og  Stabschefen,  Kapitajn  Læssøe.  Selvfølgelig 
maatte  dette  mildest  talt  ubesindige  Skridt  af  Ministeren  i  Forbin- 
delse med  den  Omstændighed,  at  Hedemann  og  H.  viste  sig  grund- 
uenige i  deres  Syn  paa  Hærledelsen,  føre  til  en  uhyggelig  og  bitter 
Kompetencestrid,  der  kulminerede  i  de  første  Dage  af  Maj,  da  H. 
ov«rtog  Kommandoen  over  de  paa  Als  værende  Tropper,    medens 

Hedemann  begav  sig  til  Fyn  og  her  fra  androg  om  Fritagelse  for 
Overkommandoen.  H.  forblev  som  selvstændig  Kommandant  paa 
Als  hele  Sommeren,  men  da  der  paatænktes  en  større  Bevægelse  i 
Sundeved,  gav  han  paa  Ministerens  Henstilling  Løfte  om  «kordialt 
og  med  al  Resignation*  at  ville  stille  sig  under  Hedemann,  og  i 
de  smukke  Træfninger  28.  Maj  ved  Nybøl  og  5.  Juni  ved  Dybbøl 
toge  de  af  ham  kommanderede  Brigader  fremragende  Del.  25.  Maj 
var  han  bleven  udnævnt  til  Generalmajor,  13.  Sept.  ved  Revuen 
paa  Lerbæk  Mark  tildeltes  ham  Storkorset. 

Da  Martsministeriet  i  Nov.  1848  rekonstrueredes  i  konservativ 
Retning,  modtog  H.  den  ham  nu  atter  tilbudte  Krigsministerporte- 
feuille,  som  han  beholdt  indtil  Juli  185 1.  Hans  Fortjenester  i  dette 
Tidsrum  paa  det  organisatoriske  Omraade  ere  uvisnelige,  og  den 
store  og  smukke  Hær,  som  Danmark  i  de  2  følgende  Krigsaar  og 
da  fornemmelig  i  1850  kunde  stille  paa  Benene,  maa  i  væsentlig 
Grad  betragtes  som  hans  Værk.  I  Forholdet  til  de  kommanderende 
Generaler  har  han  derimod  været  Gjenstand  for  en  nedsættende, 
i  flere  Punkter  dog  ubillig  Kritik.  Imidlertid  kan  det  ikke  nægtes, 
at  han,  navnlig  i  Begyndelsen  af  Felttoget  1849,  da  han  personlig 
indfandt  sig  paa  Krigsskuepladsen,  ofte  paa  forstyrrende  Maade  greb 
ind  i  Overkommandoens  Planer,  og  naar  han  efter  Katastrofen 
5.  April  i  Ekemførde  Fjord  som  Sonoffer  lod  General  Krogh  og 
Stabschef  fjæme  fra  deres  Poster,  kan  han  vel  ikke  helt  fritages 
for  Mistanke  om,  at  stærk  personlig  Uvilje  mod  sidstnævnte  var 
væsentlig  medvirkende  til  dette  Skridt.  Efter  at  Biilow  med  Flens- 
borg som  Stabschef  var  traadt  i  Spidsen  for  Hæren,  stillede  H.s 
nervøse  Uro  kjendelig  af.  Vel  kunde  han  ikke  bekæmpe  sin  Lyst 
til  mere  end  vedbørligt  at  lægge  Tryk  paa  Generalens  Handlefrihed, 
men  han  undlod  dog  ikke  som  Regel  at  betone,  at  disse  Hen- 
vendelser mere  vare  at  betragte  som  Raad  til  Overvejelse  end  som 
Befalinger.  Efterhaanden  kom  han  ogsaa  mere  og  mere  fra  sit 
med  synderlig  Forkjærlighed  antagne,  ham  af  den  indkaldte  franske 
General  Fabvier  ligeledes  anbefalede  Cunctatorsystem,  i  Følge  hvilket 
Hærens  Offensiv  alene  skulde  bestaa  i  partielle  Expeditioner,  og 
allerede  i  Slutningen  af  April  skriver  han  til  Flensborg:  «Saare 
ønskeligt  var  det,  om  man,  inden  Kampagnen  endtes,  kunde  give 
Fjenden  dygtig  Klaps».  Hans  til  Hæren  og  dens  Førere  vakte, 
ved  Fredericiaslaget  yderligere  styrkede  Tillid  fik  et  kraftigt  Udtryk 
i  Statsraadsmødet  15.  Juli,  da  han  nægtede  at  godkjende  den  af 
Kammerherre   Reedtz    temmelig    egenmægtig    5   Dage   forinden    af- 

sluttQde  Konvention  med  Preussen,  i  det  han  med  Bestemthed 
hævdede,  at  der  under  nærværende  Omstændigheder  ikke  var  An- 
ledning til  at  bringe  noget  som  helst  Offer  for  at  opnaa  Vaaben- 
stilstand.  Kongen  vilde  dog  ikke  modtage  hans  indgivne  Demission, 
men  befalede  ham  i  smigrende  Udtryk  og  med  Fritagelse  for  An- 
svar for  Konventionens  Ratifikation  at  forblive  paa  sin  Post,  i  det 
han  samtidig  udnævnte  ham  til  Generallieutenant. 

Som  Parlamentariker  var  H.  uheldig.  Dels  savnede  .han,  saa 
godt  han  end  var  inde  i  sine  Ting,  i  mærkelig  Grad  Evne  som 
Taler,  dels  var  den  hele  konstitutionelle  Tankegang  hans  Natur 
imod,  og  det  harmede  ham,  at  «D'Hrr.  i  Finanskomiteen*  vilde 
have  bedre  Forstand  paa  Affattelsen  af  de  krigsministerielle  Bud- 
getter end  han  selv  og  hans  Departementschefer.  Det  særdeles  gode 
Forhold,  der  i  det  hele  herskede  mellem  Novemberministeriet  og 
Rigsdagen,  gjaldt  heller  ikke  H.  Tvært  imod  havdp  han  allerede 
i  1850  heftige  Sammenstød  med  Fenger  og  andre  af  Folketingets 
ledende  Mænd,  og  det  følgende  Aar  fandt  flere  Optrin  Sted,  der 
i  Lidenskabelighed  søge  Lige  her  hjemme,  og  blandt  hvilke  vel  det 
mærkeligste  var  det,  da  H.  ude  af  sig  selv  af  Harme  over  at  være 
bleven  overdøvet  med  Mishagsytringer  og  voldsom  Hyssen  tilraabte 
Forsamlingen  omtrent  med  de  Ord:  «Jeg  troede,  jeg  talte  til  Lan- 
dets udkaame  Mænd;  jeg  mærker,  jeg  staar  for  et  Parterre!*  Det 
beklagelige  yed  disse  Stridigheder  var,  at  Hovedopgaven,  der  efter 
Krigens  Ophør  maatte  ligge  for.  Landets  fremtidige  Forsvarsordning, 
derved  blev  skudt  til  Side,  ja  forsumpet.  Ingen  senere  Forsvars- 
minister kunde  til  Løsningen  af  denne  Opgave  sidde  inde  med  saa 
fortrinlige  Kort  paa  Haanden  som  H.,  under  hvis  Ægide  Krigen 
var  ført,  og  som  endnu  stod  ved  Styret,  da  den  tilbagevendende 
sejerrige  Hær  hilstes  af  det  jublende  Folk. 

27.  Jan.  1852  indtraadte  han  paa  ny  i  Regeringen  som  Krigs- 
minister i  Ministeriet  Bluhme,  senere  Ørsted,  der  dannedes  som  en 
Indrømmelse  til  Udlandet,  men  modtoges  med  Mistillid  af  Rigs- 
dagen. Han  var  som  bekjendt  en  af  dette  Kampministeriums 
fasteste  Støtter  og  iværksatte  med  en  Energi,  der  ofte  var  hen- 
synsløs, med  eller  uden  Lovgivningsmagtens  Samtykke  de  Foran- 
staltninger, som  enten  Regeringens  helstatlige  Program  eller  den 
indre  og  ydre  politiske  Situation  efter  hans  Formening  krævede. 
Det  Had,  han  derved  paadrog  sig  hos  Oppositionen  og  den  national- 
liberale Presse,  var  uhyre.  Hans  Gjennemførelse  ved  kgl.  Resolu- 
tion 4.  Avg.   1852  af  Monarkiets  Hærenhed  blev  betegnet  som  «et 

Statskoup,  en  grov  Insult  mod  alle  brave  danske  Soldaters,  og  da 
han  i  1853  gjorde  Begyndelsen  med  at  fjæme  oppositionelle  mili- 
tære Embedsmænd  ved  at  forsætte  Lærer  paa  Højskolen,  Ingeniør- 
kapitajn  Schovelin  til  Lauenborg,  skrev  «Fædrelandet»  i  en  af  dets 
fulminante  Artikler  bl.  a.,  at  H.  stod  i  Statsstyreisen  «som  en  Ben- 
rad fra  Fortiden,  som  en  fjendtlig  Natur  og  et  fordærveligt  Stof*. 
I  April  1854,  da  H.  ved  sine  paa  egen  Haand  trufne  Forsvars- 
foranstaltninger til  Sikring  af  Nevtraliteten  under  Vestmagternes 
Krig  mod  Rusland  om  muligt  havde  naaet  Upopularitetens  Spids, 
nærede  Oppositionen  godt  Haab  om  at  blive  den  lige  saa  fiygtede 
som  hadede  Mand  kvit,  i  det  Frederik  VII  sagde  Nej  til  H.s  Ind- 
stilling om  at  give  Hall  Afsked  som  konst.  Generalavditør.  Haabet 
glippede  dog,  nærmest,  som  det  synes,  fordi  Prins  Ferdinand  gjorde 
sin  Stilling  som  kommanderende  General  afhængig  af,  at  H.  ved- 
blev at  være  Minister,  og  det  blev  Kongen,  som  gav  efter.  Ved 
Forordningen  af  26.  Juli  1854  om  Monarkiets  Fællesanliggender  brød 
Regeringen  fuldstændig  med  Rigsdagen,  og  da  dennes  Opløsning 
paafølgende  Okt.  bragte.  Oppositionen  i  overvældende  Majoritet, 
indgav  det  samlede  Ministerium  i  Dec.  sin  Demission.  Den  mod 
de  afgaaede  Ministre  derefter  rejste  Rigsretsaktion  førte  i  Febr.  1856 
til  Frifindelse  for  dem  alle. 

H.,  som  ingen  Sinde  i  sin  Ministertid  havde  villet  oppebære 
Gage,  levede  nu  som  Privatmand  paa  sin  Ejendom  Snertingegaard 
ved  Vordingborg,  indtil  han  i  Juli  1864  for  3.  Gang  kaldtes  til  at 
danne  en  Regering,  der  med  Bluhme  som  Ministerpræsident  fik  det 
sørgelige  Hverv  at  forberede  og  afslutte  Freden  i  Wien  30.  Okt. 
I  H.s  særlige  Lod  faldt  det  at  foretage  den  ved  Hertugdømmernes 
Afstaaelse  nødvendigblevne  Hærreduktion.  Han  udnævntes  i  Febr. 
1865  til  Ridder  af  Elefanten,  afgik  i  Nov.  s.  A.  som  Minister  og 
stilledes  å  la  suite  i  Armeen  som  General.  Døde  85  Aar  gammel 
22.  Juni  1873,  ugift. 

lUustr.  Tid.  13.  Juli  1873.  S.  A.  Sørensen. 

Hansen,  Christian  Henrik,  1797 — 1868,  Landmand  og  Poli- 
tiker, fødtes  4.  Avg.  1797  paa  Holmegaard  ved  Næstved,  hvor  hans 
Fader,  Jens  H.  (f.  1752  f  1832),  da  var  Forpagter  (senere  Godsejer). 
Moderen  hed  Juliane  Marie  f.  Hofmeyer.  Han  gik  1809 — 12  i 
Herlufsholm  Skole,  var  derefter  i  3  Aar  Skriver  paa  Vallø  Birks 
Kontor  og  tog  1821  dansk-juridisk  Examen.  1817 — 26  var  H.  For- 
valter paa  forskjellige  Herregaarde,  forpagtede  1828 — 42  Christians- 

dal  ved  Odense,  men  kjøbte  desuden  1830  Kragsbjærggaard  og 
siden  et  Par  andre  større  Gaarde  i  Egnen.  1833  indgav  H.  en 
Klage  til  Rentekammeret  over  Vejvæsenets  Vilkaarlighed  med  Hen- 
syn til  Naturalarbejdets  Fordeling  og  andre  Misbrug  og  gjentog 
1834 — 35  i  Bladartikler  sine  Paastande.  Dette  førte  til  langvarige 
Retssager  (1836 — ^44),  som  paadroge  ham  Bøder  og  i  Aars  Censur, 
men  indbragte  ham  Tak  fra  flere  Sider  (Penge  sammenskødes 
for  at  dække  hans  Omkostninger)  og  gave  til  Dels  Stødet  til  Vej- 
forordningen 1841.  Ogsaa  udga^  H.  1838 — 39  et  Par  Smaaskrifter 
om  < Sognepræstens  og  Bondens  gjensidige  Forhold*.  H.,  som  fik 
Navnet  iVej-H.*,  valgtes  til  Stænderdeputeret  1837  og  paa  ny  1841, 
men  gav  kun  Møde  i  Samlingerne  1840  og  1842,  samt  blev  1842 
Suppleant  i  Odense  Amtsraad.  Efter  at  have  solgt  sine  Gaarde 
flyttede  H.  1845  ^^  Odense,  hvor  han  blev  Brygger,  opførte  mange 
Bygninger  og  var  Borgerrepræsentant  1846 — 50.  Endelig  var  han 
1850 — 52  Folketingsmand  for  Odense  Amts  7.  Kreds  og  hørte  til 
Bondevennerne.  185 1  solgte  han  Bryggeriet  og  havde  siden  flere 
Landejendomme,  men  tilsatte  derved  sin, Formue  og  tilbragte  sine 
sidste  Aar  i  Odense  i  Fattigdom.  Hans  gamle  Stridbarhed  kom  endnu 
1868  til  Udbrud  i  et  tlyveskrift:  «Gjengangerbreve  til  Spionen  Mol- 
zen* (osv.),  som  opfriskede  Mindet  om  hans  Søn  Jens  Jul.  H.s  Afiære 
i  Febr.  1865.  —  H.  ægtede  1827  Bertha  Maria  Ammentorp  (f.  1805 
t  1848),  Datter  af  Præst  Chr.  D.  A.  i  Dalum.  Døde  17.  Dec.  1868. 
Erslew,  Forf.  Lex.  Barfod,  Dansk  Rigsdagskal.  S.  149.  Fyens  Stiftstid. 
21.  Dec.  1868.  Emil  Elberling. 

Hansen,  Christian  Johan  Lodberg  Krarup,  s.  Hansen, 
Krarup-. 

Hansen,  Christian  Julius,  1814 — 75,  Komponist,  er  født 
6.  Maj  1814  paa  Christianshavn,  hvor  hans  Fader,  Nicolai  H.,  var 
Drejermester;  Moderen  hed  Frederikke  f.  Hesse.  Drengen  var 
bestemt  til  Haandværkslære,  men  hans  gode  Sangstemme  bevirkede, 
at  han  1827  optoges  som  Elev  i  Sibonis  Musikkonservatorium,  hvor 
J.  P.  E.  Hartmann  i  høj  Grad  tog  sig  af  ham  og,  da  hans  Stemme 
gik  bort,  førte  ham  ind  paa  Komponistbanen.  En  Ouverture  i 
C-Mol  af  ham  udførtes  ved  en  Aftenunderholdning  paa  det  kgl. 
Theater  i  1836,  og  i  1840  konkurrerede  han  med  en  Ouverture  i 
E-Dur  sammen  med  Gade  for  den  af  Musikforeningen  udsatte  Pris- 
belønning og  erholdt  « Hæderlig  Omtale*;  den  er  efter  hans  Død 
udgivet  af  cSamftindet  til  Udgivelse  af  dansk  Musik ».    Imidlertid  var 

han  30.  Dec.  1836  i  Gjentofte  bleven  viet  til  Marie  Emilie  Augusta 
Bugge  (f  1882)  og  maatte  derfor  arbejde  for  Brødet  som  Musiklærer, 
indtil  han  1845  ^^^^  ansat  som  Organist  ved  Garnisonskirken  i  Kjø- 
benhavn,  hvilken  Stilling  han  185 1  ombyttede  med  det  bedre  løn- 
nede Klokkerembede  sammesteds.  Det  daglige  Slid,  de  tidsspildende 
Embedsforretninger  og  hans  selskabelig  anlagte  Natur  hindrede 
ham  i  at  gaa  videre  i  de  større  Kompositionsformer,  særlig  Ope- 
raen, hvortil  hans  Hu  stod.  Han  havde  virket  som  Dirigent  ved 
flere  Sangforeninger,  da  Hartmann  1848  fik  ham  valgt  til  Med- 
dirigent  i  Studentersangforeningen,  og  til  denne  og  Studenterlivet 
knyttede  han  sig  med  Liv  og  Sjæl.  For  Hostrup  komponerede  og 
arrangerede  han  Musik  til  dennes  Studenterkomedier,  for  Studenter- 
karnevalerne  skrev  han  de  morsomme  Operetteparodier  « Leonora », 
«Kong  Rosmer»  (heri  « Ulien  dullen  dof»),  «La  massacrata*  og 
« Vandmøllen  i  Apennineme»,  og  Sangforeningen  skjænkede  han  en 
Mængde  smukke  Kvartetter  og  Korsange  (« Dejlige  Øresunde,  der 
er  blevet  en  Fædrelandssang,  «Nu  grønnes  Skoven  atter*,  « Lille 
Karen »  osv.),  ligesom  han  deltog  i  dennes  Fester  og  Udflugter  med 
uopslideligt  Humør.  Hans  frejdige  Lime  skafiede  ham  ogsaa  en 
varm  Ven  i  Frederik  VII,  der  1852  udnævnte  ham  til  Kammer- 
musikus.  Af  større  Ting,  som  han  i  Ny  og  Næ  frembragte,  kan 
endnu  nævnes:  Vaabensang  af  « Korsaren  og  hans  Brud»,  flere 
Kantater,  f.  Ex.  Sørgekantate  over  Frederik  VU,  «I  Nød  og  Fare» 
(1864),  «Ved  Frimurerlogens  Indvielsen;  «En  Vaardag»,  for  Solo,  Kor 
og  Orkester,  blev  opført  i  Musikforeningen  kort  efter  hans  Død. 
Han  døde  15.  Marts  1875. 

Illustr.  Tid.  Nr.  840.  A.  Sørensen,  Studentersangforen.  1839 — 89.  Ersiew, 
Forf.  Lex.  5.  A.  E,  Hagen, 

Hansen,  Christian  Karl  Ludvig,  1803 — 86,  historisk  Forfatter, 
er  født  27.  Jan.  1803  paa  Augustenborg,  hvor  hans  Fader,  Tyge  H., 
var  Kammerlakaj ;  hans  Moder  var  Anna  Sophie  ElisabetH  f.  Ebeling. 
Karl  H.  blev  Student  1822,  tog  theologisk  Embedsexamen  1827,  blev 
Kateket  i  Skanderborg  1830,  Sognepræst  i  Føvling  og  Holsted  1836, 
i  Feldballe  og  Nødager  1847,  i  Skamby  1860,  tog  sin  Afsked  1872 
og  døde  paa  Frederiksberg  7.  Sept.  1886.  Han  ægtede  18.  April 
183 1  Severine  Elisabeth  Ebeling  (f  20.  Marts  1864),  hvis  Fader  var 
Organist  i  Aarhus.  H.  var  en  flittig  Dyrker  af  Danmarks  Special- 
historie.  Foruden  flere  Meddelelser  om  sin  Fødeø  i  «Archiv  fiir 
Staats-  u.  Kirchengeschichte»  har  han  i  sine  Kandidataar,   da  han 

var  Huslærer  i  Egnen  omkring  Randers,  forfattet  Beskrivelser  af 
en  Del  gamle  Herregaarde  i  den  Egn  af  Landet,  hvilke  han  1832 
udgav  under  Titel  af  « Danske  Ridderborgen.  1833  udgav  han 
en  Beskrivelse  af  Skanderborg  By  og  Slot.  Fra  hans  Ophold  i 
Feldballe  og  Skamby  foreligger  Resultatet  af  hans  stedlige  Arkiv- 
undersøgelser i  et  nyt  Bind  « Danske  Ridderborgen,  der  udkom 
1876.  Ogsaa  i  sin  høje  Alder  fortsatte  han  sine  Studier,  og  man 
saa  jævnlig  den  høje  Mand  med  det  udprægede  sønderjyske  Ydre 
færdes  med  store  Bogpakker.  I  « Histor.  Tidsskrift*  1877  udgav  han 
en  Levnedsbeskrivelse  af  Hertug  Hans  den  ældre. 

Erslew,  Forf.  Lex.     Elvius,  Danmarks  Præstehist  1869 — 84  S.  442. 

O,  NUlsen. 

Hansen,  Christian  Peter,  1803 — 79,  topografisk  Forfatter,  var 
en  Søn  af  den  ndfr.  omtalte  Lærer  Jep  Peter  H.  (f  1855)  og  fødtes 
28.  Avg.  1803  i  Vesterland  paa  Sild.  Han  undervistes  først  i 
Hjemmet  og  senere  ved  Seminariet  i  Tønder,  hvorfra  han  dimit- 
teredes 1827.  Derefter  var  han  i  2  Aar  Lærer  i  Sønderborg  og 
overtog  1829  Faderens  Embede  i  Keitum  paa  Sild.  Fra  sin  Ung- 
dom var  han  en  ivrig  Samler  af  historiske,  geografiske  og  arkæo- 
logiske Efterretninger  om  sit  snævrere  Hjemland,  særlig  om  Øen 
Sild,  og  fra  1840  udfoldede  han  en  meget  betydelig  Forfattervirk- 
somhed. Han  udgav  Kort,  Turisthaandbøger  og  Sagnsamlinger, 
skrev  en  Biografi  af  Uwe  Jens  Lomsen,  og  i  en  Mængde  Afhand- 
linger i  Hertugdømmernes  Tidsskrifter  og  Dagblade  nedlagde  han 
Frugterne  af  sin  Samlerflid.  Senere  sammenarbejdede  han  disse  til 
selvstændige  Værker,  hvoraf  de  vigtigste  ere:  «Chronik  der  frie- 
sischen  Uthlande »  (1856),  <Das  Schleswiger  Wattenmeer»  (1865)  og 
«Die  Friesen,  Scenen  aus  dem  Leben  der  Friesen,  besonders  der 
Nordfriesen»  (1875).  Disse  Bøger  indeholde  en  rig  Materialesamling 
til  Nordfiislands  Historie  og  Geografi,  men  da  Forfatteren  savnede 
kritisk  Sans  og  dybere  historisk  Indsigt,  kunne  de  heller  ikke  be- 
tragtes for  andet  eller  mere.  I  Keitum  grundlagde  han  et  lille 
arkæologisk  Musæum.     Han  døde  9.  Dec.  1879. 

Alberti,  Schlesw.-Holst.-Lauenb.  Schriftsteller-Lex.  />  Lauridsen. 

Hansen,  Christoffer,  1598 — 1679,  Borgmester,  er  født  29.  Juni 
1598  i  Boderup  i  Skaane,  hvor  hans  Fader,  Hans  Pedersen,  var 
Herredsfoged;  hans  Moder  giftede  sig  anden  Gang  med  Brygger 
Henrik  Dabeisten  i  Malmø.  1603  kom  han  i  Malmø  Latinskole, 
men  kom  161 2  til  Norge  og  1614  til  Kjøbenhavn  i  Tjeneste  først 

hos  Toldskriver  Peder  Mortensen  og  siden  hos  Tolder  Jacob  Mikkel- 
sen. 1620  kom  han  til  den  færøske  Handel  og  tog  13  Aar  efter 
Borgerskab  som  islandsk  Kjøbmand.  1649  blev  han  Formand  for 
det  islandske  Kompagni,  og  da  et  nyt  blev  oprettet  1662,  efter  at 
det  ældre  var  hensygnet,  var  han  en  af  Hoveddeltagerne.  1639 
forpagtede  han  i  Forening  med  ovennævnte  Peder  Mortensen  Ac- 
cisen af  fremmed  01  i  Kjøbenhavn.  1653  var  han  en  af  Deltagerne 
i  et  karaibisk  Handelskompagni.  1642  blev  han  Raadmand  og  1645 
Borgmester.  Under  Rigsdagen  1660  var  H.  en  lige  saa  stor  Mod- 
stander af  Adelen  som  H.  Nansen  og  svarede  en  Gang  Otte  Krag, 
at  Borgerstanden  ikke  var  Adelens  Drenge.  Han  stod  ogsaa  ved 
Nansens  Side  under  Arbejdet  paa  at  skaffe  Kongen  en  friere  Stil- 
ling lige  over  for  Adelen.  Paa  den  anden  Side  stod  han  i  For- 
bindelse med  Corfits  Ulfeldt,  hvem  han  1658  søgte  at  skaffe  Be- 
naadning  hos  Frederik  III.  166 1  blev  han  Medlem  af  Lovkommis- 
sionen, men  frabad  sig.  at  faa  Sæde  i  Højesteret.  1664  gik  han 
af  som  Borgmester,  men  døde  først  25.  Nov.  1679.  Han  var  gift 
I.  med  Grønlandsfareren  Jens  Munks  Enke,  Margrethe  Tagesdatter, 
og  efter  hendes  Død  J^i628)  2.  med  Margrethe  Dideriksdatter  (f  1679). 
O.  Nielsen,  Kjøbenhavns  Hist.  og  Beskr.  III,  217  f.  Q,  Nielsen, 

Hansen,  Christopher  Bagnæs,  1806 — 68,  Stolemager,  er  født 
24.  Febr.  1806  i  Kjøbenhavn  og  er  Søn  af  Tømmersvend  Christopher 
Bagnæs  og  Anna  f.  Stephensen.  Efter  Faderens  tidlige  Død  ægtede 
Moderen  Arbejdsmand  Peter  Antoni.  Hjemmet  var  fattigt,  og  H. 
maatte  derfor  selv  tidlig  tjene  til  sit  Ophold;  han  arbejdede  saa- 
ledes  en  Tid  i  Modewegs  Klædefabrik  og  var  en  Tid  Brolægger, 
før  han  1820  kom  i  Stolemagerlære.  6  Aar  efter  blev  han  Svend, 
og  det  er  først  paa  denne  Tid,  at  han  antog  Navnet  Hansen.  1830 
gjorde  han  Mesterstykke,  1832  tog  han  Borgerskab,  og,  dygtig  som 
han  var,  arbejdede  han  sig  nu  ved  Flid  og  Stræbsomhed  i  For- 
bindelse med  et  ikke  ringe  Handelstalent  frem  til  en  betydelig 
Stilling.  Stolemageriet  blev  ham  hurtig  for  snævert,  og  allerede 
1838  skaffede  han  sig  derfor  Ret  til  ogsaa  at  forfærdige  og  sælge 
alle  Slags  « finerede  og  indlagte  Møbler*.  Karakteristisk  for  hans 
hurtige  Fremgang  er  det,  at  han  1843  kunde  kjøbe  en  saa  betydelig 
Ejendom  som  Erichsens  Palais  paa  Kongens  Nytorv,  hvortil  hans 
Forretning  derefter  stadig  var  knyttet.  Paa  Verdensudstillingerne  i 
London  1851  og  Paris  1855  stod  han  som  den  væsentlige  Repræsen- 
tant for  dansk  Snedkerkunst  ligesom  ved  Udstillingen  i  Kjøbenhavn 

1852,  Og  ved  sit  25  Aars  Jubilæum  i  1855  blev  han  i  den  Anledning 
optagen  som  Mester  i  Kjøbenhavns  Snedkerlav.  Allerede  i  1841 
var  han  bleven  Hofstolemager.  1867  overdrog  han  paa  Grund  af 
Svagelighed  sin  Virksomhed  til  Sønnen  Charles  H.  og  Svigersønnen 
L.  Larsen  og  døde  16.  Jan.  1868.  I  længere  Tid  var  han  Medlem 
af  Bestyrelserne  for  Haandværkerforeningen  og  Industriforeningen 
ligesom  af  Direktionen  for  de  Massmannske  Søndagsskoler,  og  i 
Kjøbenhavns  Brandkorps  tjente  han  sig  op  til  Kapitajn.  I  Jan. 
1826  havde  han  ægtet  Claudine  Marie  Henriette  Olsen  (f  25.  Febr. 
1803  f  1857),  og  efter  at  dette  Ægteskab  var  opløst,  giftede  han 
sig  19.  Nov.  1843  D^^^  Jacobine  Krause  (f.  14.  April  1819  f  11.  Jan. 
1892),  Datter  af  Gartner  K.  paa  Marienborg  paa  Møen. 

Søndags-Posten  26.  Jan.  1868.  A.  Bauer,  C.  B.  Hansens  Etabl.,  1880. 
C.  Nyrop,  J.  G.  Lund.  C.  Nyrop. 

Hansen,  Clau,s,  — 1706,  Gouvemør  i  Vestindien.  Som  en 
dansk  Almuesmand  (Sønderjyde?)  var  C.  H.  blandt  de  Tropper, 
der  i  thor  Møhlens  Forpagtningstid  indlagdes  som  Besætning  paa 
Fortet  St.  Thomas.  1692  forfremmedes  han  fra  Sergeant  til  Fændrik 
af  Gouvemør  de  Lavigne,  med  hvem  han  dog  snart  kom  paa  en 
saa  spændt  Fod,  at  Gouvernøren  1694  forbød  ham  at  ægte  sin  for- 
lovede, Anna  van  Ockeren,  Enke  efter  Iver  Jørgensen  (Dyppel). 
Forbudet  bortfaldt  vel  ved  de  Lavignes  Afskedigelse,  men  heller 
ikke  til  den  nye  Gouvemør,  Joh.  Lorentz,  var  Forholdet  upaa- 
klageligt.  1699  tiltraadte  CH.  paa  sin  Hustrus  Vegne  den  betyde- 
lige Dyppelske  Arv;  men  s.  A.  mistede  han  hende  ved  Døden. 
I  sin  Egenskab  af  en  formuende  Mand  og  som  Lieutenant  i 
Borgerskabet  blev  C.  H.  Centrum  i  Plantemes  Opposition,  der  efter 
Lorentz'  Død  egenmægtig  kaarede  ham  til  foreløbig  Gouvemør, 
indtil  Sagen  kunde  afgjøres  af  Direktionen  i  Kjøbenhavn.  Embeds- 
mændene og  deres  Venner  valgte  derimod  paa  samme  Betingelser 
Joachim  v.  Holten;  men  Direktionen  samtykkede  i  Udnævnelsen  af 
C.  H.  og  synes  ikke  at  have  grebet  fejl.  Allerede  8.  Febr.  1706 
døde  han,  saa  at  han  kun  fik  kort  Tid  til  at  vise  sine  Kræfter. 
Men  ligesom  han  jævnlig  roses  som  en  brav  dansk  Mand,  saaledes 
prises  han  efter  sin  Død  som  den,  der  indrettede  Øens  Forfatning 
med  «det  sekrete*  og  «det  ordinære  Raad». 

Personalhist.  Tidsskr.  2.  R.  VI.  J?r,  Krarup, 

Hansen,  Constantin,  f  1880,  s.  Hansen,  Carl  Christian  Con- 
stantin  (ovfr.  S.  585). 

Hansen,  Doris,  s.  Hansen,  Anna  Doris  (ovfr.  S.  583). 

Hansen,  Edmund  Gottfired,  s.  Grut  (ovfr.  S.  252). 

Hansen,  Edvard  August,  1820 — 74,  Skuespiller.  H.,  der  var 
en  Søn  af  Værtshusholder  Peder  H.  og  Marie  f.  Jensen,  blev  født 
i  Kjøbenhavn  17.  Avg.  1820,  antoges  til  Elev  ved  det  kgl.  Theater 
og  debuterede  der  6.  Febr.  1838  som  i.  Sadelmagersvend  i  « Emi- 
grantens Rejsevogn ».  Der  blev  tildelt  ham  adskillige  Smaaroller, 
i  hvilke  han  gjorde  sig  bemærket,  men  Elskerfaget,  for  hvilket 
hans  Evner  laa  bedst,  var  den  Gang  saa  godt  besat,  at  han  ikke 
havde  Udsigt  til  at  bane  sig  Vej.  Han  forlod  derfor  det  kgl. 
Theater  i  1846  og  fik  Engagement  ved  Theatret  i  Christiania,  hvor 
han  virkede  med  stort  Held  i  3  Aar,  indtil  han  af  Kammerraad 
Lange  kaldtes  til  Kasinos  Theater.  Her  optraadte  han  første  Gang 
21.  Okt.  1849  som  Nicolai  Kolding  i  Vaudevillen  «Fra  Store  eller 
Lille  Strandstræder  og  var  fra  dette  Øjeblik  en  af  Kasinos  bedste 
Støtter.  Med  et  udmærket  Elskerudvortes  forbandt  han  et  sonort 
Organ  og  en  smuk  Sangstemme,  og  i  sit  Spil  udmærkede  han  sig 
baade  ved  dyb  Følelse  og  stor  Naturlighed.  Det  var  ikke  blot 
som  Elsker,  at  han  havde  et  meget  stort  Publikum;  ogsaa  Karakter- 
roller spillede  han  med  stor  Dygtighed  og  viste  et  ikke  ringe  Lune 
i  enkelte  komiske  Partier.  Da  Lange  i  Sæsonen  1856 — 57  spillede 
paa  Hoftheatret,  fulgte  H.  med  ham,  men  vendte  saa  atter  tilbage 
til  Kasino,  hvor  han  havde  et  temmelig  betydeligt  Repertoire,  indtil 
tiltagende  Sygelighed  tvang  ham  til  ved  sin  Benefice  12.  Maj  1860 
at  tage  Afsked  med  Publikum  i  en  Epilog.  Han  ægtede  26.  Sept. 
1847  Cathinka  Wilhelmine  Liebert,  Datter  af  Snedkermester  Christian 
L.  og  Else  i,  Petersen,  og  døde  i  Kjøbenhavn  26.  Okt.  1874. 

Edgar  CoBn. 

Hansen,  Elise  Konstantin,  s.  ovfr.  S.  590. 

Hansen,  Emil,  s.  Hansen,  Hans  Emil. 

Hansen,  Emil  Christian,  f.  1842,  Botaniker.  H.  er  født 
8.  Maj  1842  i  Ribe  og  Søn  af  Malermester  J.  C.  H.,  en  berejst 
Mand,  som  har  været  Soldat  i  Algier  og  Spanien,  og  som  endnu 
lever  i  Ribe.  Uagtet  hans  tidlige  Tilbøjelighed  for  Læsning  fik 
han  dog  først  Lejlighed  til  at  studere  i  en  mere  fremrykket  Alder; 
han  blev  nemlig  sat  i  Kjøbmandslære,  senere  i  Malerlære,  blev  i 
sit  18.  Aar  Malersvend  og  gjennemvandrede  derefter  en  stor  Del 

Dansk  biogr.  Lex.     VI.  Not.  1893.  ^9 

af  Danmark  paa  sit  Haandværk.  I  sit  20.  Aar  kom  han  til  Kjøben- 
havn  i  den  Hensigt  at  søge  kunstnerisk  Uddannelse,  men  opgav 
snart  denne  for  boglige  Studier.  Han  forberedte  sig  til  Skolelærer- 
examen,  men  maatte  af  Trang  gjøre  en  Afbrydelse,  blev  Huslærer 
i  Sydsjælland,  hvor  hans  Interesse  for  naturhistoriske  Studier  vaktes, 
tog  i  Følge  Grev  Holstein-Holsteinborgs  Tilskyndelse  og  med  hans 
Understøttelse  Skolelærerexamen  i  1864,  var  en  kortere  Tid,  for  at 
ophjælpe  sit  af  Overanstrængelse  nedbrudte  Helbred,  Huslærer  paa 
Fyn,  gjennemgik  derefter  det  3aarige  Monradske  Kursus  1867 — 69 
og  \'irkede  som  Lærer  i  Kjøbenhavn.  Først  i  187 1  blev  han  Stu- 
dent, og  fra  den  Tid  har  han  væsentlig  drevet  botaniske  Studier; 
dog  beskæftigede  han  sig  en  Tid  lang  ivrig  med  Zoologi,  nærmest 
under  Schiødtes  Vejledning. 

H.s  første  Publikation  var  en  « Moseundersøgelse »  i  1873,  frem- 
kaldt ved  Paavirkning  af  Jap.  Steenstrup,  hos  hvem  han  en  kort 
Tid  var  Privatassistent.  I  1876  vandt  han  Universitetets  Guldraedaille 
for  en  Afhandling,  af  hvilken  en  Del  er  publiceret  under  Navn  af 
«De  danske  Gødningssvampe».  Han  har  bidraget  til  at  gjøre  Dar- 
wins Skrifter  bekjendte  her  i  Landet  ved  at  deltage  i  Oversættelsen 
af  samme.  i.  Jan.  1879  blev  han  ansat  i  sin  nuværende  Stilling  som 
Forstander  fpr  Carlsberg -Fondets  fysiologiske  Laboratorium;  s.  A. 
erhvervede  han  Doktorgraden  for  en  Disputats:  « Organismer  i  01 
og  Ølurt »,  og  hans  mange  senere  Afhandlinger  have  for  største 
Delen  behandlet  det  samme  og  nær  beslægtede  Æmner,  særlig 
Gjæringsorganismer;  han  har  ogsaa  bragt  det  videre  paa  dette  Om- 
raade  end  nogen  anden  baade  her  og  i  Udlandet.  H.  har  netop 
sin  Styrke  i  Begrænsningen,  i  at  sigte  mod  et  bestemt  Maal  i  sin 
videnskabelige  Forskning,  fra  et  enkelt  Udgangspunkt  og  uden  Side- 
spring at  forfølge  dette  Maal  til  Ende.  En  Række  meget  vigtige 
og  indgaaende  Arbejder  fra  H.s  Haand  foreligger  i  « Meddelelser 
fra  Carlsberg-Laboratoriet »,  og  særlig  maa  fremhæves  hans  « Under- 
søgelser over  Alkoholgjærsvampenes  Fysiologi  og  Morfologi*.  Ogsaa 
i  fremmede  Tidsskrifter  har  han  publiceret  talrige  Artikler  om  Gjær- 
svampe.  Skimmelsvampe,  Bakterier  og  andre  Mikroorganismer. 

H.s  Arbejder  frembyde  ikke  ringe  videnskabelig  Interesse,  men 
hans  største  Fortjeneste  ligger  dog  i  de  nye  Baner,  han  har  brudt 
for  Undersøgelsesteknikken,  og  i  den  store  praktiske  Betydning,  hans 
Studier  og  Forsøg  have  faaet,  i  det  de  have  fremkaldt  en  fiildstændig 
Reform  i  Bryggerierne,  hvad  Gjæringen  angaar.  Særlig  efter  at 
Pasteur  har  kastet  sig  over  andre   Studier,    anses  H.  overalt  som 

Fører  paa  Gjæringsfysiologiens  Omraade,  et  Maal,  han  har  naaet 
ved  sin  ualmindelige  Energi  og  Arbejdskraft.  Elever  fra  alle  Lande 
søge  til  H.s  Laboratorium  for  at  faa  Vejledning  af  ham  i  hans 
Renkultur  af  Gjær,  hvilken  Methode  daterer  sig  fra  1883.  I^et  er 
netop  et  af  hans  baade  praktisk  og  theoretisk  vigtigste  Resultater, 
at  han  har  formaaet  at  isolere  den  enkelte  Gjærcelle,  grundig  at 
forfølge  dens  Udvikling  og  Formering,  hvorved  han  er  naaet  et 
betydeligt  Skridt  ud  over  Pasteiu:,  i  det  han  har  paavist,  at  der 
gives  mange,  hinanden  ganske  lignende  Former  af  Gjærsvampe, 
hvoraf  en  Art  kan  give  det  fineste  01,  medens  en  anden  kan  for- 
dærve Øllet.  Pasteurs  «rene  Gjær»  lod  meget  tilbage  at  ønske, 
thi  vel  befriede  Methoden  den  for  Bakterier,  men  den  maatte  i 
Følge  sin  Tilblivelsesmaade  i  Virkeligheden  blive  en  Blanding  af 
gode  og  skadelige  Gjærsvampe,  af  hvilke  de  sidste,  der  efter  H.s 
Undersøgelser  fremkalde  Sygdom  i  01,  efterhaanden  fik  Overtaget. 
Pasteurs  Methode  er  derfor  alle  Vegne  opgivet,  medens  H.s  berømte 
rendyrkede  Gjær,  der  er  befriet  for  « vilde*  Gjærarter,  nu  udgaar 
fra  Kjøbenhavn  til  alle  ølbryggende  Lande. 

H.  har  da  ogsaa  modtaget  talrige  Vidnesbyrd  om  den  An- 
erkjendelse,  han  nyder.  Han  blev  i  1890  Medlem  af  Videnskabernes 
Selskab,  og  i  1892  blev  ham  tildelt  Titel  af  Professor,  ligesom  han 
ogsaa  har  modtaget  adskillige  Æresbevisninger  fra  Udlandet,  baade  fra 
videnskabelige  og  fra  tekniske  Institutioner;  ogsaa  hans  Forgænger 
paa  Gjærstudiemes  Omraade,  Pasteur,  har  offentlig  udtalt  sin  An- 
erkjendelse  af  H.s  Fortjenester.  H.  har  i  videnskabelige  Øjemed 
foretaget  en  Række  Rejser  til  forskjellige  Lande.  I  1880  ægtede 
han  Mathilde  Melchior,  Datter  af  en  Væver. 

Levnedsbeskrivelser  af  de  ved  Kbhvns  •  Universitets  Firehandredaarsfest 
promov.  Doktorer.  Bot.  Tidsskr.  XIL  lUustr.  Tid.  19.  Maj  1889.  Zeitschr.  f. 
d.  gesammte  Brauwesen   1889.  Jg^  Rostrup, 

Hansen,  Erhard  Ludvig  Jørgen  Peter,  s.  ovfr.  S.  584, 

Hansen,  Erna  Juel,  s.  Hansen,  Juel-. 

Hansen,  Esben  Martin,  1791 — 1875,  Handelsgartner,  er  født 
31.  Maj  1791  paa  Blegdamsvejen  ved  Kjøbenhavn,  hvor  hans  Fader, 
Svend  H.,  der  var  bondefødt,  havde  kjøbt  en  Have,  og  hvor  han 
døde  næsten  90  Aar  gammel.  Sin  Uddannelse  som  Gartner  fik 
Mart.  H.  i  sin  Faders  Gartneri,  og  1829  kjøbte  han  et  Stykke  Jord 
mellem  Farimagsvejen,  Ladegaardsvejen  og  Kjærlighedsstien.     Med 

sjælden  Flid  og  Energi  beplantede  han  dette  Jordstykke  og  byggede 
Væxthuse.  Kaarene  vare  smaa,  men  efterhaanden  bedredes  disse, 
og  navnlig  i  Aarene  1842 — 54  var  hans  Gartneri  i  stort  Ry  som 
et  af  de  bedste  og  største  Handelsgartnerier  her  hjemme.  I  Sær- 
deleshed vakte  et  Camelliahus,  hvor  Planterne  vare  Mt  udplantede, 
megen  Opsigt,  og  naar  de  ved  Paasketid  stode  i  fuldt  Flor,  blev 
Gartneriet  besøgt  af  en  stor  Mængde  Blomsterelskere,  ja  endog 
Kong  Christian  VIII  med  Dronning  plejede  at  bese  Huset  nogle 
Gange  hvert  Aar.  Desuden  gjorde  H.  sig  bekjendt  ved  de  store 
Plantesamlinger,  han  sendte  til  Udstillingerne  i  Blomsterselskabets 
Have,  og  som  altid  vandt  de  højeste  Udmærkelser.  Efter  1854 
blev  der  anlagt  Gader  gjennem  Haven,  og  ved  hans  Død  7.  Juli 
1875  ophævedes  Gartneriet.  —  Han  var  gift  med  Sophie  Magdalene 
f.  Stremme  (f.  25.  Avg.  1797  f  9.  Febr.  1871),  Datter  af  Snedker- 
mester Philip  S.  Z.  Hehveg, 

Hansen  9  Frantz  Johannes ,  1810 — 52,  Digter,  er  Søn  af 
Brygger,  Kapitajn  Jørgen  H.  og  fødtes  i  Kjøbenhavn  4.  Sept.  1810. 
I  venlige,  men  lidet  understøttende  Forhold  voxede  han  op  og  ar- 
bejdede sig  frem  ved  Flid  og  Talent;  han  gjerinemgik  Metropolitan- 
skolen  og  leverede  allerede  da  en  stor  Mængde  Bidrag  i  Vers  og 
Prosa  til  det  af  hans  Fader  redigerede  Borgerblad  «Patrouillen». 
I  1828  blev  han  Student  og  regnedes  da  sammen  med  Arnesen, 
Hollard  Nielsen  og  H.  C.  Andersen  til  Aarets  «4  store  Poeter*, 
medens  Fr.  Paludan-Muller  maatte  nøjes  med  Pladsen  blandt  «de 
12  smaa».  I  sit  Rusaar  udgav  H.  paa  Subskription  «Læsning  for 
den  fine  Verden »,  hvoraf  der  kun  udkom  2  Hæfter  (1829 — ^30),  og 
som  iblandt  Studenterne,  hvor  han  færdedes  meget,  skaffede  ham 
Øgenavnet  «Fine  Hansen ».  —  2  Aar  efter  (1832)  udgav  han,  lige- 
ledes paa  eget  Forlag,  « Digte*,  og  han  var  stadig  meget  optagen 
af  litterære  Interesser.  Ogsaa  sine  musikalske  Evner  ud\aklede 
han  med  Weyse  som  Lærer.  Under  Nødvendigheden  af  at  skaffe 
sig  Erhverv  og  under  Fristelser  af  en  begavet  Aand,  der  i  lige 
Grad  fremskyndede  ham  til  at  frembringe  og  nyde,  ftildendte  Jhan, 
skjønt  med  Ulyst,  sit  juridiske  Studium  og  tog  i  1834  Examen.  I 
1838  blev  han  Volontær  i  det  daværende  Kancellis  Arkivkontor,  i 
1842  Kancellist  sammesteds,  senere  (1848)  i  Justitsministeriet.  De 
uheldige  Vilkaar,  under  hvilke  han  oprindelig  stilledes  som  Embeds- 
mand, kunde  ikke  bidrage  til  at  samle  hans  Kraft  om  en  praktisk 
Livsplan  ad  denne  Vej.    Han  følte  Lyst  til  at  leve  med  i  Øjeblikket, 

i  den  frie  Natur  bankede  hans  Pulsslag  stærkest,  og  han  kunde 
ikke  afvinde  Livet  i  Arkiverne  nogen  aandig  Side.  Hans  sociale 
Stilling  klæbede  ved  ham  som  en  Materialisme,  og  han  havde  ikke 
den  fornødne  Selvfornægtelse  til  at  fyldestgjøre  dens  Fordringer. 
Der  var  kommet  Modsigelse  i  hans  Tilværelse.  Denne  alvorlige 
Konflikt  kastede  den  første  Mismodets  Skygge  over  hans  Livsglæde, 
Saa  frigjorde  han  sig  dels  hos  Muserne,  dels  i  sin  Trofasthed  som 
Søn  og  Broder,  et  Forhold,  som  han  fra  sin  tidligste  Ungdom  indtil 
det  sidste  søgte  at  udfylde.  Som  han  i  et  og  alt  var  Naturens 
umiddelbare  Barn,  saaledes  spillede  alle  hans  Kræfter  i  Tidens 
Farver.  Han  var  højt  skattet  af  sine  mange  Venner,  og  hans 
Nærværelse  blandt  disse  var  aldrig  ubelejlig:  Liv,  Gemytlighed, 
Beskedenhed  og  skaansom  Dom,  Natur  og  Aandfiildhed,  Vid  og 
Lune  traadte  med  ham  ind  ad  Døren;  let  slog  han  ind  i  hver 
Følelse  og  Stemning,  i  ethvert  lettere  Tankespil  og  enhver  dybere 
Reflexion.  I  sine  yngre  Dage  fandt  han  Begejstring  og  Glæde  i 
Tonernes  Verden,  i  de  ældre  fandt  han  der  Hvile  og  Trøst.  De 
beskedne  Fordringer,  han  stillede  til  Livet,  bleve  aldrig  opfyldte, 
og  lidt  efter  lidt  faldt  han  sammen.  I  sine  sidste  4 — 5  Aar  tyn- 
gedes han  af  legemlig  Svaghed,  som  kun  levnede  ham  liden  Ro 
eller  indre  Tilfredshed,  og  mod  hvilken  han  rastløst,  men  forgjæves, 
værgede  sig.  Der  siges  om  ham,  at  han  som  Olding  vilde  have 
været  ung,  men  som  ung  blev  han  Olding.  Efter  2  Maaneders 
Ophold  paa  Frederiks  Hospital  døde  han  der  14.  Marts  1852. 

Lykkeligere  ydre  Forhold,  en  større  Selvfølelse  og  Energi  vilde 
i  Forening  med  et  bedre  Helbred  have  samlet  og  st)n:ket  hans  rig- 
holdige, men  spredte  Produktion  og  givet  hans  Navn  større  Vægt 
for  Efterslægten.  Foruden  de  allerede  nævnte  Samlinger  har  han 
udgivet  « Digte »  (1836),  « Romantiske  Digtningers  (1839),  hvori  det 
mere  bekjendte  « Korsaren  og  hans  Brud»  samt  «Abenamars  Sang», 
og  i  forskjellige  Tidsskrifter,  Nytaarsgaver  og  Blade  mangfoldige 
Fortællinger  og  Digte.  Under  Forfattermærket  « Torkel  Trane, 
Licentiat*  har  han  skrevet  «Humoristiske  Noveller*,  i.  Bd.  (1841): 
<Patriotisme»  og  «Sørejsen»,  2.  Bd.  (1844):  <Let  Sind  og  Letsind*, 
som  ere  oversatte  paa  Svensk  og  Tysk.  Anonymt  lod  han  opføre 
paa  det  kgl.  Theater:  i  1832  et  i  Kotzebuesk  Smag  forfattet  Skue- 
spil i  I  Akt,  « Venskab  og  Kjærlighed*,  i  1844  Vaudevillen  <En 
Aften  i  Tivoli*  og  i  1848  Vaudevillen  «Et  Sørgehus*,  der  alle  3 
sloge  meget  lidet  an;  det  samme  maa  siges  om  det  efter  hans  Død 
der  opførte  Lystspil  i   i  Akt,    «En  lille  Hemmelighed*.     Af  hans 

Efterladenskaber  samlede  og  udgav  H.  H.  Nyegaard  hans  < Lyriske 
Digte»  (1852),  og  i  1857  udgav  F.  L.  Liebenberg  hans  samlede 
« Poetiske  Skrifter*.  Efter  hans  Død  er  tillige  udgivet  2  Hæfter  af 
hans  musikalske  Kompositioner,  der  vidne  om  et  virkeligt  Talent. 
Det  samme  maa  absolut  siges  om  hans  digteriske  Frembringelser. 
De  udmærke  sig  mindre  ved  en  dyb  Følelse  end  ved  en  meget 
let  og  flydende  Versifikation  og  en  livlig  Kolorit.  Han  er  for  bred, 
mangler  orienterende  Evne,  bekymrer  sig  ikke  altid  om  indre  Sand- 
synlighed og  undgaar  ikke  altid  det  smagløse  og  trivielle.  Paa 
den  anden  Side  ytrer  han  Vittighed  og  Lime,  hans  Tanker  og 
Udtryk  ere  ofte  poetiske  og  graciøse,  men  han  bliver  aldrig  ret 
populær,  fordi  han  til  syvende  og  sidst  mangler  det  uudsigelige, 
hvorpaa  det  kommer  an. 

Erslew,  Forf.  Lex.  Berl.  Tid.  1852,  Nr.  72.  F.J.  Hansens  Lyriske  Digte, 
1852,  Fortalen.  J^U,  Bøgh, 

Hansen,  Frederik  Adolph,  f  1711,  s.  v.  Ehrencron  (IV,  447). 

Hansen^  Frederik  Andreas,  1807 — 90,  Præst,  Broder  til  ovfr. 
nævnte  Læge  Carl  Pet.  Math.  H.  (f  1879),  er  født  i  Hjallese  6.  Dec, 
1807,  blev  Student  fra  Odense  1825  og  tog  theologisk  Embeds- 
examen  1830.  1832  blev  han  Adjunkt  i  Roskilde,  1838  Sognepræst 
for  Øster  Hornum  i  Aalborg  Amt.  Her  valgtes  han  1849  ^1  Folke- 
tingsmand for  Aalborg  Amts  5.  Kreds.  1852  blev  han  Sognepræst 
i  Fravgde  paa  Fyn  og  1861  Provst  for  Bjerre  og  Aasum  Herreder. 
Han  tog  sin  Afsked  som  Provst  1880,  som  Sognepræst  1883  og  døde 
i  Odense  24.  Maj  1890.  Han  ægtede  1839  Claudine  Marie  Jørgensen 
(f.  12.  Okt.  1813),  Datter  af  Kapitajn,  senere  Proprietær,  Jørgen  J. 
og  Kirsten  f.  Klestrup.  —  Han  var  i  Jylland  Formand  for  det 
nørrejyske  Konvent  i  Viborg  og  paa  Fyn  for  det  ældre  Konvent 
for  Fyns  Stift;  begge  Steder  holdt  han  paa,  at  Konventerne  skulde 
indskrænke  sig  til  Forhandlinger  i  Steden  for,  som  der  var  stor 
Tilbøjelighed  til,  at  fremkomme  med  Andragender  og  Forslag.  I 
et  anonymt  Skrift:  « Breve  om  kirkelige  Gjenstande  fra  en  Præst  i 
Jylland  til  en  Ven  i  Sjælland*  (1846)  påaviser  han,  at  der  ikke  er 
Bod  for  Kirkens  Brøst  i  udvortes  Foranstaltninger. 

Erslew,  Forf.  Lex.     Elvius,  Danmarks  Præstehist.  1869 — 84  S.  124. 

Z.  Koch. 

Hansen,  Frederik  Christian ,  f.  1861,  Journalist,  Politiker. 
H.,  der  er  en  Søn  af  den  fynske  Husmand  og  Gartner  Hans  Chri- 

Stensen,  er  født  i  Bellinge  22.  Juli  1861.  Han  blev  Student  1880  og 
tog  det  følgende  Aar  Philosophicum"  Derefter  arbejdede  han  ved  for- 
skjellige  Blade,  særlig  c  Dagens  Nyheder*,  indtil  han  i.  Dec.  1883 
overtog  Redaktionen  af  Bladet  « Avisen »,  der  paa  dette  Tidspunkt 
stiftedes  i  det  Øjemed  at  danne  en  Modvægt  imod  den  socialistiske 
Agitation  i  Samfundets  brede  Lag.  Siden  i.  April  1891  har  H.  til- 
lige været  « Avisens*  Ejer.  H.  har  med  Kraft  og  Klarhed  forfægtet 
sine  Anskuelser  i  sit  Blad,  og  paa  et  stort  Antal  Møder  rundt  om 
i  Landet  har  han  vist  sig  at  besidde  de  samme  Egenskaber  i  det 
mundtlige  Foredrag.  Han  har  dernæst  taget  Initiativet  til  Dannelsen 
af  Foreningen  « Arbejdernes  Værn»  (1885),  der  tilsigter  at  støtte  den 
ikke-socialistiske  Del  af  Arbejderbefolkningen  moralsk  og  pekuniært. 
Ved  Folketingsvalgene  i  April  1892  var  han  Højres  Kandidat  i 
Kjøbenhavns  5.  Kreds,  men  det  lykkedes  ikke  at  føre  hans  Valg 
igjennem.  —  H.  er  gift  med  Agnes  Frandska  Cecilie  f.  Andersen, 
Datter  af  Kapitajn  Jens  A.  M.  F.  Friis. 

Hansen,  Grottfred  Matthison,  s.  Hansen,  Matthison-. 

Hansen,  Hans,  — o.  1532,  Prælat.  Denne  i  sin  Tid  mærke- 
lige Mand  var  vistnok  en  Fynbo  og  sandsynlig  af  Adel;  men  for 
øvrigt  er  hans  tidligere  Historie  ubekjendt.  Vi  træffe  ham  i  Slut- 
ningen af  Kong  Hans'  Tid  som  Provst  i  Tofte  eller  Assens  Provsti, 
en  meget  anselig  gejstlig  Forlening.  Men  for  øvrigt  er  hans  Historie 
knyttet  til  Christian  II,  og  for  denne  Konge  blev  han  et  yndet  og 
brugbart  Redskab;  men  han  kom  rigtignok  ogsaa  til  at  dele  sin 
Herres  trange  Skæbne.  —  15 14  var  han  i  Kongens  Ærende  hos 
den  romerske  Kurie.  Hjemkommen  der  fra  havde  han  en  Proces 
med  Karmeliterordenen  om  Helligaands  Kapel  og  Hospital  i  Assens 
og  vandt  Sagen  ved  Kongens  Dom.  Derpaa  blev  han  atter  15 15 
sendt  til  Rom,  da  det  gjaldt  for  Kongen  om  at  komme  Biskop  Jens 
Andersen  (Beldenak)  og  Knudsbrødrene  i  Odense  til  Livs.  Det  var 
med  god  Vilje,  at  H.  H.  arbejdede  paa  at  underminere  Biskoppen, 
med  hvem  han  laa  i  Fjendskab.  Og  da  det  til  sidst  lykkedes 
Kongen  at  knække  Biskoppens  Modstand  mod  de  ubillige  Krav, 
der  stilledes  til  ham,  blev  H.  H.'  sat  til  paa  Kongens  Vegne  at 
oppebære  de  to  Tredjedele  af  Bispestolens  Indkomster  (s.  I,  244). 
Paa  denne  Tid  var  han  en  af  de  mægtigste  Mænd  i  Fyn. 

Da  Uvejret  brød  løs  mod  Christian  II,  tænkte  Kongen  paa 
at  sende  H.  H.  til  Rom  for  at  skaffe  ham  Pavens  Bistand.  Men 
Planen   blev  ikke  udført.     Derimod   maatte  H.  H.   forlade  Landet 

kort  efter  Kongens  Flugt  i  April  1523.  Siden  færdedes  han  dels  i 
Tyskland,  dels  i  Nederlandene  og  maatte  i  fuldt  Maal  prøve  Land- 
flygtighedens Trængsler.  Med  Christian  II  vedblev  han  at  staa  i 
Forbindelse  og  benyttedes  jævnlig  af  denne  i  et  og  andet  Hverv. 
Hans  gjentagne  Ophold  i  Wittenberg  og  den  Nød,  han  led,  synes 
imidlertid  at  have  haft  en  rensende  Indflydelse  paa  hans  verdslige 
Sind,  og  det  var  næppe  paa  Skrømt,  at  han  gav  Luthers  Lære  sit 
Bifald.  Han  levede  endnu  1531,  men  forsvinder,  efter  at  Christian  U's 
Stjæme  for  stedse  var  dalet. 

Saml.  t  Fyens  Hist.  og  Topogr.  I,  204  ff.  Rørdam,  Hist.  Kildeskrifter 
a.  R.  II,  542  ff.  H,  F.  Rørdam. 

Hansen,  Hans,  1769 — 1828,  Portrætmaler,  var  Søn  af  Kan- 
cellist, senere  Gaardfæster,  Christian  H.  og  Susanne  Christiane  f. 
Flakkebjerg  og  født  i  Skjelby  paa  Sjælland  22.  Febr.  1769.  Kammer- 
herre Carl  Adolf  Plessen  tog  sig  af  ham,  fik  ham  efter  Konfirma- 
tionen til  Kjøbenhavn,  for  at  han  kunde  besøge  Kunstakademiet, 
hvor  han  i  1789  vandt  den  mindre,  i  1791  den  store  Sølvmedaille, 
og  gav  ham  derpaa  en  aarlig  Rejseimderstøttelse,  for  at  han  kunde 
« perfektionere  sig»  i  Udlandet  som  Portrætmaler.  Dog  malede 
han  endnu  Portrætter  paa  Herregaardene  i  Fyn  og  Jylland  1793 — 97 
og  forlod  først  i  1797  Plessens  Gods  for  over  Hamborg  at  rejse 
syd  paa.  Han  forblev  derpaa  nogle  Aar  i  Wien  og  blev  der  gift 
med  Henriette  Lie,  rejste  saa  i  1803  til  Italien,  hvor  hans  ovfr. 
nævnte  Søn  Carl  Chr.  Const.  H.  blev  født,  vendte  tilbage  til  Wien 
og  kom  i  1805  til  Kjøbenhavn.  Aaret  efter  agreerede  Akademiet 
ham,  hvorefter  han  1809  blev  Medlem  paa  Portrætter  af  de  aka- 
demiske Medlemmer  Lorentzen  og  Dajon. 

H.  søgte  forgjæves  Professoratet  ved  Modelskolen,  men  fik  i 
1815  Medlemsbolig  paa  Charlottenborg,  blev  i  1817  Lektor  i  Mathe- 
matik  og  Perspektiv  ved  Akademiet,  men  maatte  i  1822  afgive  det 
sidste  Fag  til  G.  Hetsch  og  tog  i  1825  ogsaa  sin  Afsked  som  mathe- 
matisk  Lektor.  Samtidig  var  han  en  meget  søgt  Portrætmaler,  og 
hans  Portrætter  give  gode  Fremstillinger  af  Datidens  Personer,  selv 
om  de  hverken  i  aandftild  Opfattelse  eller  i  Penselens  Delikatesse 
tør  sættes  ved  Siden  af  Juels.  Han  var  en  dannet  og  aandfuld 
Mand,  og  trod?  Sprogets  Egenheder  udmærke  hans  « Betragtninger 
over  de  skjønne  Kunsters  Værd*  (1827)  sig  ved  mange  sunde  Domme 
og  træffende  Udtalelser.  Efter  1816  satte  Eckersberg  ham  i  Skygge 
som  Portrætmaler,    en   talrig  opvoxende  Familie  og  slette  Penge- 

forhold  forrykkede  hans  Stilling,  og  han  ernærede  sig  med  Vanske- 
lighed ved  at  kopiere  Portrætter  til  Samlingen  paa  Frederiksborg. 
En  grasserende  Tyfiis  kastede  ham  og  Hustruen  paa  én  Gang  paa 
Sygelejet,  hun  døde  først,  19.  Jan.  1828,  og  11.  Febr.  fulgte  han  efter. 
Erslew,  Forf.  Lex.     Weilb^h,  Konstnerlex.  /%.  WeiWach. 

Hansen,  Hans,  1797 — 1867,  Præst,  er  født  4.  Okt.  1797  i 
Husum,  opdroges  i  Christiansfeld  og  kom  i  Bagerlære.  24  Aar 
gammel  gav  han  sig  til  at  studere  Theologi,  besøgte  Universiteterne 
i  Leipzig  og  Kiel  og  tog  1824  Embedsexamen  paa  Gottorp.  Aaret 
efter  blev  han  Præst  i  Simonsberg.  Da  U.  J.  Lomsens  efterladte 
Skrift  «Die  Unionsverfassung  Danemarks  und  Schleswig-Holsteins» 
udkom  1841,  skrev  han  imod  det,  og  Kabinetssekretær  Adler  sendte 
ham  paa  Christian  VIII' s  Vegne  en  anerkjendende  Skrivelse.  1845 
blev  han  Præst  i  Fjolde,  men  hans  Loyalitet  maa  ikke  have  holdt 
Stand  under  Oprøret,  thi  185 1  suspenderedes  han  og  afskedigedes 
derefter,  dog  med  Pension.  1855  udgav  han  «Die  Danisirung  des 
Herzogthums  Schleswig»,  et  maadeligt  Skrift,  men  ftildt  af  Had  til 
Danmark,  hvor  «ikke  alene  noget,  men  alt  er  raaddent».  Det 
indeholder  saadanne  Paastande,  som  at  den  danske  Bibeloversættelse 
er  vitterlig  forfalsket.  Læren  om  Forsoningen  findes  ikke  i  den,  og 
om  Etatsraad  Regenburg  hedder  det:  « Efter  hans  Mening  skal  det 
tyske  Sprog  fortrænges  og  det  danske  indtrænges,  om  ogsaa  hele 
Slægtled  herved  skulle  gaa  timelig  og  evig  til  Grunde.  Et  Guds 
Rige  kjender  han  slet  ikke,  om  Sjælens  Frelse  véd  han  intet. » 
For  dette  Skrift  blev  H.  dømt  til  3  Aars  Fængsel  i  Rensborg.  Han 
har  ogsaa  haft  andre  Stridigheder;  thi  da  denne  Straf  var  afsonet, 
maatte  han  endnu  sidde  4  Uger  efter  en  Dom,  der  var  overgaaet 
ham  ved  Slesvig  Bys  Magistrat.  Han  beholdt  dog  sin  Pension  og 
døde  i  Rensborg  25.  Febr.  1867. 

Alberti,  Schlesw.-Holst.-Lauenb.  Schriftsteller-Lex.  X.  Koch, 

Hansen,  Hans  Christian ,  1753 — 1843,  Skolemand,  Officer, 
er  født  8.  April  1753  i  Fredensborg,  hvor  Faderen,  en  Ætling  af 
Frederik  II's  Kapelmester  Arnold  de  Fine  (V,  155),  var  Gjæstgiver. 
8  Aar  gammel  kom  H.  i  Helsingørs  lærde  Skole,  blev  Student  her 
fra  1770,  tog  Philosophicum  1771,  theologisk  Attestats  1774,  Magister- 
graden i  Filologi  1777  og  blev  det  følgende  Aar,  efter  først  i  kort' 
Tid  at  have  fungeret  som  Decanus  ved  Kommunitetet  og  Inspektør 
ved  Regensen,    ansat  i  Helsingør   som    Konrektor.      Som    saadan 

virkede  H.  med  udmærket  Duelighed  indtil  1806,  da  han,  der  alle- 
rede 1801  ved  Englændernes  Ankomst  i  Sundet  havde  ladet  sig 
ansætte  i  Borgervæbningen,  og  som  var  bleven  lidenskabelig  be- 
gejstret for  Militærstanden,  søgte  og  fik  Afsked  fra  sin  Skolegjeming, 
samtidig  med  at  han  blev  udnævnt  til  Major  og  Kommandør  og 
1807  til  Chef  for  det  direkte  under  Hæren  staaende  helsingørske 
borgerlige  Artillerikorps.  Ogsaa  i  denne  nye  Stilling  var  H.  sær- 
deles virksom  og  duelig  og  høstede  under  Krigsaarene  levende 
Anerkjendelse  af  Frederik  VI  for  sit  Forhold.  1819,  da  det  paa  ny 
saa  ud  til  Krig,  og  man  frygtede  for  Svenskernes  Landgang  paa 
Sjælland,  blev  H.  meget  anvendt  paa  Efterretningsrejser  i  Sverige; 
han  skildres  ved  denne  Lejlighed  som  «en  Mand  med  mange  Kund- 
skaber, klog  og  tavs».  S.  A.  blev  han  Oberstlieutenant,  1836  Oberst. 
Han  var  gift  med  Anna  Kingo  f.  Bruun  (f  o.  1838),  Datter  af  resid. 
Kapellan  i  Mariager  Johan  Lorentzen  B.  og  Valborg  Marie  f.  Møller. 
Deres  ældste  Søn  var  ovennævnte  Krigsminister  Chr.  Fr.  H.  (f  1873). 
H.  døde  i  Helsingør,  næsten  90  Aar  gammel,  20.  Febr.  1843. 
Thaarup,  Fædrenelandsk  Nekrolog  1843.     Erslew,  Forf.  Lex. 

S.  A,  Sørensen, 

Hansen,  Hans  Christian,  1803—83,  Arkitekt.  Chr.  H.  fødtes 
i  Kjøbenhavn  20.  April  1803  som  ældste  Søn  af  Bud  ved  Brand- 
assurancen Rasmus  Hansen  Braathen  fra  Norge  og  Sophie  f.  Jensen. 
Som  Elev  af  Hetsch  gjennemgik  han  Kunstakademiet  og  vandt  dets 
forskjellige  Præmier,  medens  han  samtidig  anvendte  sin  Fritid  til  at 
tegne  og  stikke  i  Kobber,  bl.  a.  en  Del  af  Bladene  i  Thieles  store 
Værk  over  Thorvaldsen.  1829  fik  han  den  store  Guldmedaille  for 
Opgaven  «Et  Tøjhus  med  Generalitet»,  hvorefter  han  1831  kunde 
rejse  til  Udlandet  paa  Akademiets  store  Stipendium.  De  2  første 
Aar  tilbragte  han  i  Italien,  hvorefter  han  drog  til  Grækenland, 
som  fra  nu  af  blev  hans  andet  og  egentlige  Fædreland. 

Kong  Otto  havde  faa  Aar  i  Forvejen  besteget  Tronen,  og  nu 
gjaldt  det  at  udvide  og  forskjønne  Athen  og  gjøre  det  til  en  pas- 
sende moderne  Hovedstad.  Her  var  et  rigt  Felt  for  Arkitekter  at 
arbejde  paa,  og  H.  var  saa  heldig  at  vinde  Kongens  Yndest,  saa 
at  han  1834  blev  udnævnt  til  « Kongen  af  Grækenlands  Arkitekt*. 
Gadeanlæg  og  Nybygninger  bleve  ham  overdragne,  blandt  hvilke 
*kan  fremhæves  den  engelske  Kirke  i  gothisk  Stil  og  i  første 
Række  Universitetet,  en  Pragtbygning  af  Marmor  i  græsk  Stil, 
saa  nobel   og  fin  i  sine  Linjer  og  saa  gjennemtrængt  af  Antikens 

Aand  og  Følelse  som  meget  faa  moderne  Forsøg  paa  at  gjenføde 
den  antike  Stil,  hvorfor  den  ogsaa  er  bleven  et  Forbillede  for  tal- 
rige andre,  særlig  tyske,  Bygninger.  Men  H.  havde  ogsaa  gjort 
ualmindelig  grundige  Studier  af  Monumenterne  fra  Oldtiden ;  dwom 
vidner  det  smukke  Værk,  han  i  Forening  med  den  tyske  Arkitekt 
Schaubert  har  udgivet  over  det  yndefulde  lille  ioniske  Nike-Tempel 
paa  Akropolis,  som  de  havde  udgravet  og  opmaalt;  og  derom  vidne 
de  talrige,  minutiøst  nøjagtige  Opmaalingstegninger,  som  findes  paa 
Kunstakademiets  Bibliothek  ved  Siden  af  en  Del  flotte  og  elegante, 
farvelagte  Detailtegninger. 

H.s  Navn  bredte  sig  viden  om,  og  i  1850  opfordrede  Lloyds 
Dampskibsselskab  i  Triest  ham  til  at  gjøre  sig  bekjendt  med  de 
forskjellige  Landes  Marinebygninger  for  derefter  at  opføre  Marine- 
arsenalet i  Triest  (1854 — 57),  et  kæmpemæssigt  Bygningskomplex  i 
den  moderne  Rundbuestil  med  byzantinske  Enkeltheder,  som  H. 
var  en  Ynder  af  og  senere  saa  ofte  anvendte  ved  sine  Murstens- 
bygninger her  hjemme. 

Imidlertid  vilde  Danmark  ogsaa  gjæme  drage  Nytte  af  sin 
berømte  Søn.  185 1  udnævntes  han  til  Bygningsinspektør  for  Fyn 
og  de  omgivende  Øer,  men  maatte  lade  en  anden,  C.  A.  Møller, 
midlertidig  udføre  sit  Arbejde.  1857  blev  han  Medlem  af  Akade- 
miet og  kgl.  Bygningsinspektør  for  Sjælland,  Laaland  og  Falster,  og 
s.  A.  udnævntes  han  —  efter  Bindesbølls  Død  —  til  Professor  i  Arki-. 
tektur,  en  Stilling,  han  beklædte  fra  31.  Marts  1857  til  31.  Marts  1883. 
1862  blev  han  Justitsraad,  1867  Etatsraad,  1876  Kommandør  af  Dane- 
brog  og  1879  Æresdoktor  ved  Kjøbenhavns  Universitets  400  Aars  Jubi- 
læum. Han  var  Medlem  af  talrige  fremmede  Akademier,  blev  1857 
gift  i  Triest  med  Therese  Wørbitz  og  døde  2.  Maj  1883  hos  sin 
Broder  Theophilus  H.  i  Wien,  hvortil  han  Aaret  i  Forvejen  var  rejst 
for  at  gjenvinde  sit  af  Alderen  svækkede  Helbred.  Hans  Lig 
førtes  til  Danmark  og  jordedes  paa  Assistens  Kirkegaard. 

H.s  Virksomhed  her  hjemme  gik  i  3  forskjellige  Retninger: 
som  udøvende  Arkitekt,  som  Restavrator  af  ældre  Bygninger  og 
som  Lærer  ved  Akademiet.  Af  hans  selvstændige  Bygninger  kan 
nævnes:  Kommunehospitalet  i  Kjøbenhavn  (1859 — 63),  som  udmærker 
sig  ved  en  sindrig  Plan  og  en  dygtig  Gruppering  af  de  mange 
Bygninger  til  en  harmonisk  Helhed;  Zoologisk  Musæum  i  Krystal- 
gade (1863 — 69),  kraftigt  og  karakteristisk  i  sine  Enkeltheder;  Ob-' 
servatoriet  og  den  romerske  Badeanstalt  i  Kjøbenhavn,  Christiansdals 
Kloster  ved  Næsby  holm  samt  Kirken  i  Holbæk  i  Rundbuestil.     H. 

kom  ikke  til  at  spille  den  Rolle  i  vor  hjemlige  Bygningskunst,  som 
man  havde  kunnet  vente  efter  hans  epokegjørende  Virksomhed  i 
Udlandet.  Han  med  sin  glødende,  ensidige  Begejstring  for  den 
græske  Kunst  fik  ikke  Opgaver,  der  tilstrækkelig  fyldte  ham  og 
beslaglagde  hans  Evner,  og  han  blev  egentlig  altid  en  fremmed 
her  hjemme. 

Dette  viste  sig  især  ved  hans  Restavration  af  Middelalderens 
Bygninger  som:  Roskilde  Domkirke,  Klosterkirkerne  i  Sorø  og  Ma- 
ribo og  forskjellige  Landsbykirker.  Han  savnede  baade  tilstrækkeligt 
Kjendskab  til  og  tilstrækkelig  Interesse  for  vor  middelalderlige  Byg- 
ningskunst, til  at  det  kunde  lykkes  ham  paa  en  virkelig  tilfreds- 
stillende Maade  at  føre  de  gamle  Mindesmærker  tilbage  til  deres 
oprindelige  Skikkelse.  Større  Betydning  fik  han  ved  sin  mange- 
aarige  Lærervirksomhed  ved  Akademiet.  Hans  Elever  ville  altid 
med  Respekt  mindes  hans  rørende  Kjærlighed  til  Antiken  og  hans 
originale,  begavede  Personlighed  med  den  klare,  arkitektoniske 
Dømmekraft.  Skuffet  og  overset,  som  han  i  mange  Maader  følte 
sig,  prægedes  hans  Sind  efterhaanden  af  en  vis  Bitterhed,  som  ofte 
gav  sig  til  Kjende  gjennem  et  skarpt,  ejendommeligt,  satirisk  Lune. 

Weilbach,  Konstnerlex.  Ude  og  hjemme  13.  Maj  1883.  Levnedsbeskri- 
velser af  de  ved  Kbhvns  Universitets  Firehundredaarsfest  promov.  Doktorer  S.  1 7  f, 

Erik  SchiødU. 

Hansen,  Hans  Christian,  f.  1823,  Forfatter.  Han  er  født  i 
Kjøbenhavn  17.  Dec.  1823  af  Forældrene  Christian  H.  og  Johanne 
f.  Christensen.  Han  var  Handelsbetjent  i  sin  Fødeby  ft^a  1839 — ^45, 
da  han  tog  Examen  som  Urtekræmmer.  Senere  blev  han  Skue- 
spiller og  kom  som  saadan  til  Norge  i  1848.  Han  forlod  Theatret 
1852  og  har  siden  været  bosat  i  Throndhjem  som  Sproglærer  og 
Oversætter,  siden  1867  tillige  som  Kontorist  ved  Throndhjems  By- 
og  Raadstueskriverkontor  samt  siden  1869  som  Translatør  i  Tysk 
og  Engelsk.  Han  har  i  en  Række  af  Aar  været  knyttet  til 
«Throndhjemsposten»  (senere  «Throndhjems  Stiftsavis*),  hvori  han 
har  leveret  forskjellige,  dels  originale,  dels  oversatte  novellistiske 
Arbejder,  og  har  derhos,  for  det  meste  under  Navnet  « Arnold 
Sylvester*,  skrevet  en  Mængde  Digte  og  særskilt  udgivne  Noveller 
og  Oversættelser  samt  efter  Digteren  Christian  Monsens  Død  (1852) 
besørget  dennes  Digte  m.  m.  i  Trykken.  Han  er  siden  17.  Avg. 
1854  gift  med  nævnte  Chr.  Martin  Monsens  Enke,  Frederikke  f. 
Herholdt. 

Halvorsen,  Norsk  Forf.  Lex.  ff,J,  Huitfeldt-Koas. 

Hansen y  Hans  Christian,  1839 — 73,  Præst,  Søn  af  Skibs- 
fører Rasm.  H.,  blev  født  10.  Marts  1839  i  Svendborg;  han  blev 
Student  1859  fra  Odense  Skole  og  theologisk  Kandidat  1865.  Efter 
at  have  været  Huslærer  i  Ollerup  Præstegaard  blev  han  personel 
Kapellan,  først  i  Sønderby  ved  Assens,  senere  i  Smidstrup  og  Skjæ- 
rup  ved  Fredericia;  her  fra  kaldedes  han  i  Sept.  1873  ^^  Sognepræst 
for  Øster  Nykirke,  et  lille  Hedesogn  n.-v.  for  Vejle,  men  døde  af 
Brystsyge  allerede  30.  Okt.  s.  A.,  nogle  Dage  efter  Indsættelsen  i 
det  nye  Embede.  H.,  der  var  af  Sømandsslægt  og  som  Dreng  en 
Tid  selv  havde  været  bestemt  til  Sømand,  var  en  mer  end  almindelig 
begavet  Natur,  klar  i  Tanke  og  energisk  i  Handling;  med  en  stille 
Jævnhed  i  Væsen  forbandt  han  aandelig  Sundhed  og  sanddru  Ærlig- 
hed i  Fremtræden,  hvilke  Egenskaber  allerede  i  hans  unge  Aar 
gjorde  ham  ahnindelig  afholdt.  Ved  sin  frimodige  og  faste  Tro, 
sit  selvstændige  og  samvittighedsfulde  Arbejde  baade  som  Prædi- 
kant og  Sjælesørger  og  ved  sin  altid  offervillige  Kjærlighed  vandt 
han  i  de  faa  Aar,  i  hvilke  han  fik  Lov  til  at  virke  som  Præst, 
trods  sin  tiltagende  Legemssvaghed  ualmindelig  Indgang  og  Til- 
slutning. At  dette  ikke  var  af  blot  forbigaaende  Betydning,  turde 
formentlig  fremgaa  deraf,  at  den  Samling  « Prædikener  til  Aarets 
Søn-  og  Helligdagen,  som  blev  udgivet  efter  hans  Død,  nu  i  1892 
udkommer  i  4.  Oplag.  —  Sin  første  Hustru,  Emilie  Caroline  f. 
Krag,  Datter  af  Præsten  C.  E.  K.  i  Dreslette,  mistede  han  1869 
efter  10  Maaneders  Ægteskab;  senere  (1870)  ægtede  han  Caroline 
Debell,  Datter  af  Kjøbmand  i  Varde  Hans  D. 

H.  C.  Hansen,  Prædikener.    Elvius,  Danmarks  Præstehist.  1869 — 84  S.  368. 

V.  Schousboe. 

Hansen,  Hans  Christian  Peter,  f.  1840,  Forfatter  og  Jour- 
nalist. Peter  H.  er  født  i  Kjøbenhavn  27.  April  1840  og  Broder  til 
ovennævnte  Dr.  Adolf  Marius  H.  Fra  en  tarvelig  Borgerskole  kom 
han  1855  i  det  v.  Westenske  Institut,  dimitteredes  der  fra  1860  og 
tog  Aaret  efter  2.  Examen.  Endnu  i  sin  Skoletid  skrev  han  som 
en  Parodi  paa  en  af  Dr.  FausbøU  udgiven  Samling:  <c Endnu  nogle 
danske  Stile  af  kjøbenhavnske  Pigebørn*,  der  vakte  fornøjelig  Op- 
sigt Medens  han  fra  1861 — 65  var  Huslærer  i  Nordsjælland,  be- 
svarede han  (1863)  Universitetets  Prisopgave  om  den  antike  Skæbneidé 
i  den  græske  Tragedie  og  opnaaede  et.  «Accessit>  samt  udgav  en 
Afhandling  om  J.  L.  Heibergs  første  Polemik.  Efter  1865  drev  han 
Journalistik  i  mange  forskjellige  Blade,  bl.  a.  som  Theateranmelder 

under  Mærket  «Quis»,  og  leverede  poetiske  Bidrag  til  Samlinger 
og  Kalendere.  Fra  1867  traadte  han  i  fast  Forbindelse  med  «Dag- 
bladet»  og  leverede  her  i  en  Række  af  5  Aar  under  Mærket 
«Cabiro»  ugentlige  FeuiUetoner  om  de  mest  uensartede  Themaer, 
mange  af  dem  Mønstre  i  deres  Art,  alle  livlige  og  i  en  fortrinlig 
sproglig  Form;  et  Udvalg  udkom  1870.  Som  « Dagbladets »  Refe- 
rent overværede  han  1869  Kronprinsens  Formæling  i  Stockholm  og 
den  verdenshistoriske  Aabning  af  Suezkanalen.  S.  A.  var  han  som 
Studenterforeningens  ledende  Senior  Fører  for  Studentertoget  til 
Norge.  I  8  Aar  fra  1872  udgav  han  «Nær  og  £]æm»,  vistnok  det 
righoldigste  og  mest  tiltalende  litterært-æsthetiske  Ugeblad,  vi  have 
haft,  og  skrev  selv  heri  en  Mangfoldighed  af  kritiske  og  andre  Ar- 
tikler. Da  Ugebladet  1880  forenedes  med  «Illustr.  Tidende*,  over- 
tog han  Redaktionen  af  denne  indtil  1884,  da  han  paa  det  Anckerske 
Legat  gjorde  en  Rejse  i  Tyskland,  Schweits  og  Østerrig.  1881 — 88 
var  han  Formand  for  den  kjøbenhavnske  Joumalistforening,  og  1888 
var  han  ligeledes  Formand  for  den  Højre-  og  Venstrepressen  repræ- 
senterende Komité,  som  varetog  Pressens  Anliggender  imder  Ud- 
stillingen. Fra  1886 — 89  var  han  Lærer  i  Dansk  og  Litteraturhistorie 
for  Prins  Christian;  senere  har  han  undervist  Prinsesse  Louise  i 
dansk  Litteraturhistorie.  Siden  1885  har  han  jævnlig  under  Fælles- 
mærket  ^Nær  og  fjærn*  leveret  Artikler  af  mangeartet  Indhold, 
navnlig  dog  litterært,  til   « Nationaltidende ». 

Foruden  en  Mangfoldighed  af  litteraturhistoriske  og  kritiske 
Artikler,  FeuiUetoner  og  Digte  (deriblandt  1864  det  bekjendte  «Tak 
for  din  Daad»)  har  han  skrevet  Romanen  « Christian  Kjøbehhavner> 
(1882),  hvori  der  findes  avtobiografiske  Træk,  udgivet  Samlingen 
« Nordiske  Digtere  i  vort  Aarhundrede»,  Blichers  Noveller,  Skitser 
og  Digte,  C.  N.  Rosenkildes  efterladte  Skrifter,  2  Udgaver  af  Chr. 
Flors  «Haandbog  i  den  danske  Litteraturs,  et  Udvalg  af  Poul 
Mollers  Arbejder,  oversat  Bodenstedts  «Mirza  Schaffys  Sange*, 
Moliéres  « Fruentimmerskolen*  og  «Misanthropen»  for  det  kgl.  The- 
ater, Komedier  af  Sardou  og  Dumas  fils  for  Kasino  osv.  Hans 
Hovedværk  er  « Illustreret  dansk  Litteraturhistorie*  (1886)  i  2  Bind, 
som  med  Benyttelsen  af  et  rigt  Materiale  i  en  fængslende  Form  og 
med  en  fin  Opfattelse  af  Forfatternes  Ejendommeligheder  giver  et 
samlet  Billede  af  vor  hele  Litteratur  indtil  den  nyere  Tid,  og  som 
har  fundet  stor  Udbredelse.  Efter  samme  Plan  er  hans  historiske 
Skildring  af  «Den  danske  Skueplads*,  som  endnu  ikke  er  afsluttet. 
Et  litterært  Mindesmærke  af  første  Rang   har  han  sat  sig  ved  sin 

mesterlige  Oversættelse  af  Goethes  « Faust »  (i.  Del  1881,  2.  Udg. 
1887,  2.  Del  1889).  Gjennem'  en  omhyggelig  Textkritik  har  han 
vundet  en  fuld  Forstaaelse  af  Tanken  og  er  i  alle  Enkeltheder 
trængt  ind  til  A  anden  i  den  mærkelige  Digtning,  og  hans  sjældne 
Herredømme  over  Sproget  i  Forening  med  egen  digterisk  Inspira- 
tion har  sat  ham  i  Stand  til  at .  finde  en  saadan  dansk  Form  for 
Goethes  koncentrerede,  tanketunge,  epigrammatiske,  ofte  dunkle 
Sprog,  at  man  læser  Oversættelsen,  trofast  imod  Originalen  og  dog 
fuldstændig  fri  i  sine  Bevægelser,  som  en  Original;  den  har  ftmdet 
megen  Anerkjendelse  her  i  Norden,  men  endnu  varmere  er  den 
bleven  beundret  og  lovprist  af  de  tyske  Kritikere,  som  ere  til- 
strækkelig fortrolige  med  vort  Sprog  til  at  kunne  bedømme  den. 
Efter  Indbydelse  holdt  han  1891  i  Christiania  og  Bergen  Foredrag 
over  2.  Del  af  « Faust ». 

H.,  som  1883  fik  Titel  af  Professor,  ægtede  1879  Asa  Catha- 
rina Ekman  (f.  1854),  Datter  af  Grosserer  og  Dampmøller,  Oberst 
J.  P.  F.  E.  og  Anine  f.  Jørgensen.  C.  SL  A.  Bille. 

Hansen,  Hans  Emil,  f.  1843,  Balletmester  og  Danser.  Em.  H. 
er  født  i  Kjøbenhavn  14.  Juni  1843  ^g  Søn  af  Skræddermester  Lars  H. 
og  Frederikke  Louise  f.  Hveisel.  Efter  at  være  optagen  paa  det 
kgl.  Theaters  Balletskole  1852  nød  han  Undervisning  af  G.  Broder- 
sen, A.  Bournonville  og  G.  Carey,  debuterede  23.  Dec.  1861  i  en 
af  Brodersen  komponeret  Pas  de  trois  og  blev  14.  Sept.  1876  ud- 
nævnt til  Solodanser.  I  1883  blev  han  tillige  Lærer  ved  Ballet- 
skolen for  viderekomne  Dansere  og  Danserinder,  virkede  som  Ballet- 
mester ved  Stora  kungliga  teatern  i  Stockholm  i  det  første  Halv- 
aar  af  1887,  vendte  derpaa  tilbage  til  Kjøbenhavn  og  udnævntes 
I.  Juli  1890  til  Balletmester  ved  det  kgl.  Theater.  H.  har  ikke 
været  fremtrædende  som  Mimiker,  og  hans  vigtigste  Roller  i 
Balletten  ere  Minnesangeren  i  « Valdemar*  samt  Hal  vor  i  « Brude- 
færden i  Hardanger*.  Derimod  har  han  gjort  sig  bemærket  dels 
som  en  dygtig  Solodanser  og  dels  som  Balletkomponist.  Hans 
Arbejder  i  denne  sidste  Retning  ere:  «Aditi»  (1880),  cZigeuner- 
lejren»  (1880)  og  «En  Karnevalsspøg  i  Venedig*  (1890),  men  ved 
Siden  heraf  har  han  komponeret  Danse  til  mange  Skuespil  og 
Operaer,  f.  Ex.  «Der  var  en  Gang  — »,  «Aida*  og  « Aladdin*. 
Gjentagne  Gange,  bl.  a.  i  1882  med  Statsunderstøttelse,  har  han 
gjort  Studierejser  til  Paris.  Wien,  Buda-Pest  og  Mailand.   Han  ægtede 

26.  Okt.  1864  Danserinden  Jeannette  Tardini,   Datter  af  den  i  sin 
Tid  i  Kalvebodstrand  forulykkede  italienske  Luftskipper  T. 

Edgar  ColUfu 

Hansen,  Hans  Frederik,  f.  1832,  Landmand.  Han  er  født 
i  Rønninge  paa  Fyn  13.  Sept.  1832;  Forældrene  vare  Lærer  Jens 
Erik  H.  og  Annette  Joh.  f.  Baggesen.  14  Aar  gammel  kom  H. 
som  Landvæsenslærling  paa  Sandentmgaard,  hvor  han  var  i  4  Aar; 
i  de  følgende  12  Aar  var  han  Forvalter  paa  forskjellige  Gaarde, 
forpagtede  derefter  et  Par  Gaarde,  til  han  (1869)  overtog  Forpagt- 
ningen af  Henneberg  Ladegaard  og  Damgaard  ved  Kolding,  som 
han  driver  endnu.  Som  «Avlscenter»  er  Henneberg  Ladegaard 
kjendt  over  hele  Landet.'  Allerede  1869  grundlagde  H.  her  (og  har 
i  de  siden  forløbne  Aar  ved  en  meget  stærkt  dreven  Slægtskabsavl 
dannet)  den  Korthomsstamme,  der  har  vundet  ham  Navn  som  en 
af  Landets  første  Opdrættere,  og  hvis  Idyx  ere  søgte  ikke  blot  af 
de  Jyder,  der  lægge  til  med  Fedning  for  Øje,  men  ogsaa  i  Ud- 
landet. I  Foreningslivet  har  H.  taget  ret  betydelig  Del,  bl.  a.  er 
han  Formand  for  Elbo  Herreds  Landboforening.  1887  udnævntes 
han  til  Medlem  af  Statsdyrskuekommissionen  og  til  Formand  for 
Tyreskuekommissionen  i  Ribe  og  Ringkjøbing  Amter.  15.  April 
1863  ægtede  han  Jørgine  Hansine  Christiane  Jacobsen,  Datter  af 
Pastor  J.     Han  udnævntes  til  Kammerraad  1892. 

Galschiøt,  Landbrug  og  LaDdmænd  i  Danm.  Ugeskrift  f.  Landmænd 
1891,  II.  H,  HerUL 

Hansen,  Hans  Jacob,  1786— 1850,  Mathemadker,  er  født 
25.  Febr.  1786  i  Brylle  i  Fyn.  Faderen  var  Tømmermand.  H. 
kom  1795  i  Odense  Skole,  hvorfra  han  dimitteredes  1802.  1803 
kom  han  ind  i  det  pædagogiske  Seminariums  fysisk-mathematiske 
Klasse  og  blev  efter  endt  Examen  i  1806  Adjunkt,  i  1818  Over- 
lærer ved  Ribe  Kathedralskole.  I  1845  entledigedes  han  i  Naade 
med  Pension.  Han  døde  ugift  i  Ribe  2.  Jan.  1850.  De  Arbejder, 
som  han  Tid  efter  anden  publicerede  i  Ribe  Skoles  Programmer 
eller  særskilt,  ere  vel  af  ringe  Omfang,  men  de  vise,  at  han  var 
en  indsigtsfuld  Mathemadker,  som  i  sin  isolerede  Stilling  og  med 
ringe  Adgang  til  Litteraturen  ftilgte  med  paa  forskjellige  Omraader 
af  sit  Fag.  Et  af  disse  Arbejder  er  i  1887  gjenoptrykt  i  « Tids- 
skrift for  Mathematik»  som  den  bedste  danske  Fremstilling  af 
«Gråffes  Opløsning  af  numeriske  Ligninger*.     H.  stod  i  Brevvex- 

ling    med   sin    Skolekammerat    Sprogmanden    Rasmus    Rask   indtil 
dennes  Død. 

Tidsskr.  f.  Mathematik  1887,  S.  169.    Erslew,  Forf.  Lex.    Jff^  Q,  Zeuthen, 

Hansen^  Hans  Jacob,  f.  1855,  Zoolog.  Han  er  Søn  af  Hus- 
mand Hans  H.  og  Kirsten  Jacobsdatter  og  født  10.  Avg.  1855  ved 
Bellinge  (ved  Odense).  Som  Barn  var  han  saa  svagelig,  at  Faderen 
ikke  turde  opdrage  ham  til  det  strænge  Bondearbejde,  men  mente, 
at  Sønnen  hellere  skulde  prøve  en  anden  Livsvej.  Nogen  nærmere 
Bestemmelse  blev  dog  ikke  tagen,  før  Skolelæreren  i  Bellinge  tog 
Sagen  i  sin  Haand  og  fik  ham,  12  Aar  gammel,  anbragt  i  en 
Realskole  i  Odense.  Her  fra  kom  han  i  Odense  Latinskole,  hvor 
han  i  1875  ^^%  Examen  artium.  H.s  Interesse  for  Naturviden- 
skaberne blev  tidlig  vakt,  og  allerede  i  Skoleaarene  bestemte  han 
sig  for  Studiet  af  Zoologien,  særlig  Entomologien.  Strax  efter 
Studen terexamen  deltog  han  i  Professor  Schiødtes  lærerige  Øvelser 
paa  det  zoologiske  Musæum,  og  allerede  i  Dec.  s.  A.  ansatte  Schiødte 
ham  i  en  lønnet  Stilling  ved  den  entomologiske  Afdeling,  til  hvilken 
han  endnu  er  knyttet  som  Assistent.  I  1879  tog  han  Magister- 
konferens i  Naturhistorie  med  Zoologi  som  Hovedfag,  og  1883 
disputerede  han  for  Doktorgraden.  Den  paagjældende  Afhandling, 
«Dipteremes  Mund  i  anatomisk  og  systematisk  Henseende »,  blev 
senere  optaget  i  «Naturhist.  Tidsskr.*.  Men  allerede  før  Magister- 
konferensen havde  Schiødte  overdraget  ham  Behandlingen  af  Spind- 
lerne til  det  store  Kobberværk  «Zoologia  Danica»,  hvortil  han 
ogsaa  senere,  efter  G.  Winthers  Død,  har  leveret  saa  vel  Tegninger 
som  Text  til  Fiskenes  Naturhistorie.  Blandt  H.s  øvrige  Arbejder 
maa  nævnes  «En  monografisk  Fremstilling  af  de  i  Danmark  levende 
Mejere  og  Mosskorpioner »  (1884),  «Karahavets  Pycnogonider»  (1887), 
« Oversigt  over  de  paa  «Dijmphna» -Togtet  indsamlede  Krebsdyr* 
(1887),  «Malacostraca  marina  Groenlandiæ  occidentalis»  (1888)  og 
«Cirolanidæ  et  familiæ  nonnullæ  propinqvæ  Musei  Havniensis»  (1890). 
Saa  godt  som  alle  de  nævnte  Afhandlinger  ere  ledsagede  af  talrige, 
af  Forfatteren  selv  udførte,  fortrinlige  Tegninger.  —  I  April  1883 
ægtede  H.  examineret  Lærerinde  Sofie  Jakobsen,  Datter  af  Sogne- 
præst J.  til  Nebsager  og  Bjerre,  men  Ægteskabet  blev  ophævet  ved 
kgl.  Bevilling  i  April  1890.  29.  April  1891  giftede  han  sig  med 
Anna  Elisabeth  Rasmussen,  f.  i  Silkeborg. 

Univers.  Progr.  v.  Refonnationsfesten  1883.  Jonas   Collin, 

Hansen,  Hans  Matthison,  f  1890,  s.  Hansen,  Matthison-. 

Dansk  biogr.  Lex.     VI.  Nov.  1892.  40 

Hansen,  Hans  Nikolai,  f.  1835,  Borgmester  i  Kjøbenhavn. 
Han  er  Søn  af  nedennævnte  Bankdirektør  Hans  Peter  H.  (f  1861) 
og  fødtes  i  Kjøbenhavn  12.  Marts  1835.  ^^5*  blev  han  Student  fra 
Borgerdydskolen  paa  Christianshavn  og  1857  juridisk  Kandidat.  I 
Slutningen  af  Halvtredserne  og  Begyndelsen  af  Treseme  spillede  han 
en  betydelig  Rolle  i  Studenterforeningen  som  ledende  Senior  og 
som  en  til  enhver  Tid  slagfærdig  Taler;  særlig  virksom  var  han 
som  Medlem  af  Komiteen  for  Opførelsen  af  Studenterforenings- 
bygningen.  Da  han  var  bleven  Kandidat,  slog  han  strax  ind  paa 
Sagførervejen.  Efter  i  nogle  Aar  at  have  været  Fuldmægtig  hos 
Højesteretsadvokat  Liebe  blev  han  i  1863  Højesteretsadvokat,  og 
han  erhvervede  sig  snart  en  anselig  Praxis.  Han  var  i  10  Aar 
Sekretær  hos  Grosserersocietetets  Komité.  I  1873  opgav  han  imid- 
lertid sin  Advokatstilling,  i  det  han  da  ved  Borgmester  L.  C.  Lar- 
sens Død  af  Borgerrepræsentationen  i  Kjøbenhavn  valgtes  til  Borg- 
mester for  Magistratens  i.  Afdeling.  Som  saadan  har  han  tillige 
Sæde  i  Skoledirektionen   og  i   Bestyrelsen   for  Begravelsesvæsenet. 

Det  Embede,  som  H.  saaledes  kom  til  at  overtage,  omfatter 
en  overordentlig  stor  Mængde  betydelige  Anliggender,  af  hvilke  de 
vigtigste  ere:  Næringsvæsenet,  de  almindelige  Øvrighedsanliggender, 
Skolevæsenet,  de  kirkelige  Anliggender,  Begravelsesvæsenet,  Magi- 
stratens Stiftelser  og  Legater,  Folketælling,  statistiske  Anliggender 
m.  V.  Men  i  det  han  fik  sin  Udnævnelse  i  en  forholdsvis  ung 
Alder,  kunde  han  møde  med  friske  Kræfter  til  de  Opgaver,  som 
ventede  ham,  og  han  tog  strax  energisk  fat  med  den  utrættelige 
Arbejdsiver,  som  han  stedse  har  bevaret.  En  af  de  første  Sager 
af  gjennemgribende  Betydning,  hvormed  han  kom  til  at  beskæftige 
sig,  var  den  store  Skole væsensreform,  som  vedtoges  i  1876,  og  som 
senere  er  gjennemført,  medens  derhos  i  Aarenes  Løb  en  Række 
betydelige  og  anselige  kommunale  Skolebygninger  i  Kjøbenhavn  er 
bleven  opført  imder  hans  Overledelse.  For  Kirkernes  Vedkommende 
har  han  løst  tilsvarende  Opgaver,  i  det  han  i  fremtrædende  Grad 
har  været  medvirkende  til  Opførelsen  af  St.  Jacobs,  St.  Matthæus' 
og  Helligkorses  Kirker  samt  til  de  gjennemgribende  Restavrationer 
af  Helligaandskirken  i  1879  og  vor  Frelsers  Kirke  i  1891.  Lige- 
ledes er  der  under  hans  Ledelse  gjennemført  betydelige  Reformer 
paa  Begravelsesvæsenets  Omraade  med  forbedrede  Tilstande  paa  de 
ældre  Kirkegaarde  og  med  Udlægning  af  den  store  nye  Vestre 
Kirkegaard,  hvis  hele  Indretning  med  Kapeller  og  Tilbehør  er 
bleven  fuldt  tidssvarende.     Med  Hensyn  til  hans  Administration  af 

de  Magistratens  i.  Afdeling  underlagte  Stiftelser  og  Legater,  hvis 
samlede  Formue  ved  Udgangen  af  1891  udgjorde  i  alt  ikke  mindre 
end  1 1677928  Kr.,  kan  det  særlig  fremhæves,  at  der  maa  tilskrives 
ham  en  væsentlig  Del  baade  af  Æren  for  og  Arbejdet  ved,  at 
Opfostringshuset  er  blevet  flyttet  og  nyopført  i  1880,  og  det  samme 
gjælder  Abel  Cathrines  Stiftelse,  der  i  1886  fik  en  særlig  tiltalende 
Skikkelse. 

Ved  Siden  af  sin  omfattende  Embedsvirksomhed  har  han  haft 
en  overordentlig  stor  Mængde  offentlige  Tillidshverv  at  varetage. 
I  1876  valgtes  han  i  Kjøbenhavns  6.  Kreds  som  Medlem  af  Folke- 
tinget; men  da  den  politiske  Virksomhed  ikke  tilfredsstillede  ham 
under  de  den  Gang  givne  Forhold,  trak  han  sig  tilbage  efter  en 
Valgperiodes  Forløb.  Han  har  været  Medlem  af  Arbejderkommis- 
sionen af  1875  og  Formand  for  Arbejderkommissionen  af  1885, 
hvilken  sidste  udarbejdede  Forslagene  til  Sygekasseloven  og  til 
Arbejdernes  Forsikring  mod  Ulykkestilfælde.  I  den  nu  nedsatte 
Kommission  til  Revision  af  Næringslovgivningen  er  han  Næstfor- 
mand, ligesom  han  har  haft  Sæde  i  den  i  1890  nedsatte  Kommis- 
sion angaaende  Ordningen  af  Kjøbenhavns  kirkelige  Forhold.  Det 
betydelige  repræsentative  Talent,  han  besidder,  har  han  haft  Lej- 
lighed til  at  vise  bl.  a.  som  Præsident  for  forskjellige  nordiske  eller 
danske  Skolemøder  og  for  det  i  Sommeren  1892  afholdte  danske 
Industrimøde.  I  mange  Aar  har  han  været  Medlem  af  National- 
bankens Repræsentantskab.  Som  Formand  virker  han  bl.  a.  i  Tek- 
nisk Selskab  med  tilhørende  Skole,  i  Foreningen  til  Lærerinders 
Understøttelse,  i  Kjøbenhavns  Gymnastikforening  og  i  Repræsen- 
tantskabet for  Embedsmændenes  Laane-  og  Spareforening. 

1  Borgerrepræsentationen,  hvor  han  særlig  har  haft  at  gjøre 
med  saa  omfattende  og  vanskelige  Sager  som  Beværterspørgsmaalet 
og  Torvesagen,  øver  han  en  betydelig  Indflydelse,  navnlig  fordi 
hans  Standpunkt  i  ethvert  givet  Tilfælde  støttes  til  et  indgaaende 
Kjendskab  til  Sagens  Enkeltheder  og  til  et  ualmindelig  vidt- 
skuende Blik  for  Konsekvenserne.  Det  erkjendes  fra  alle  Sider, 
at  han  altid  ved  sine  Afgjørelser  viser  den  størst  mulige  Hensyn- 
tagen og  Imødekommen  for  at  fremme  Borgernes  Interesser.  — 
Som  ældst  Borgmester  har  han  siden  Konferensraad  Ehlers'  Afgang 
(1885)  gjentagne  Gange  været  konstitueret  som  Overpræsident.  I  en 
længere  Periode  har  han  endog  samtidig  fungeret  baade  som 
Overpræsident  og  Skoledirektør. 

4.  Maj  1866  ægtede  han  Ovidia  Rode  (f.  2.  April  1841),  Datter 

af  Justitsraad  R.,  Stiftsforvalter  paa  Vallø.  I  1876  udnævntes  han 
til  Etatsraad,  1888  til  Kommandør  af  Danebrog,  1892  til  Konferens- 
raad.  C,  Christensen. 

Hansen,  Hans  Nikolaj,  f.  1853,  Figurmaler  og  Tegner.  Han 
fødtes  15.  Maj  1853  i  Kjøbenhavn,  hvor  Faderen,  C.  J.  A.  H.,  var 
Vinhandler;  Moderen  hed  Sophie  f.  Andrup.  Efter  at  være  bleven 
Student  i  1872  fra  Borgerdydskolen  paa  Christianshavn  fulgte  han 
sin  allerede  fra  Drengeaarene  udprægede  Lyst  og  gik  som  Elev  ind 
paa  Kunstakademiet,  hvorfra  han  fik  Afgang  i  1877.  Det  følgende 
Aar  udstillede  han  sit  første  historiske  Billede,  «Uden  for  Sigbrits 
Port»,  hvorefter  han  tog  til  Paris  og  uddannede  sig  videre  under 
Bonnat.  Frugten  af  dette  Studium  blev  ogsaa  kjendelig  i  hans 
paafølgende  Produktion  som  f  Ex.  i  det  talentfulde  og  dygtige 
cFra  en  Kirkegaard*,  efter  et  Motiv  fra  Blichers  Noveller.  I  sine 
« Kvinder  paa  Heden »,  «Frokost»,  «En  gammel  Gjæstgivergaard » 
slog  han  ind  paa  nye  Opgaver,  indtil  han  i  1883  atter  vendte  til- 
bage til  Historiemaleriet  med  « Bondedommen »,  et  i  malerisk  Hen- 
seende tørt,  men  i  historisk  Stemning  og  Kolorit  interessant  Ar- 
bejde. Efter  et  længere  Ophold  i  Rom  malede  han  ved  sin  Hjem- 
komst et  dygtigt  Portræt  af  sin  Hustru  (1886),  derefter  «Syge 
ved  St.  Helenæ  Grav»  (1887)  og  mange  andre  Billeder.  Hans 
Kunst  udmærker  sig  ved  Originalitet  og  Opfindsomhed;  han  har 
megen  historisk  Sans,  er  ikke  uden  Lune  og  formaar  —  ofte  paa 
overraskende  Maade  -r—  at  skildre  fjæme  Tiders  Karakter  og  Aand. 
Derimod  viser  der  sig  undertiden  Usikkerhed  i  hans  maleriske 
Behandling.  Størst  Anseelse  har  H.  N.  H.  vundet  som  Illustrator 
og  Tegner  («GafFelei>»  af  Wessel,  « Peder  Paars »  og  «St.  Hansaften- 
Spil »),  her  hæver  han  sig  ofte  til  det  betydelige,  og  her  staar  han 
ftildrustet,  klar  og  moden.  Hans  seneste  Illustrationer  til  « Aladdin* 
ere  svagere,  uden  Tvivl  fordi  hans  Fantasi  her  savner  et  fast  Ud- 
gangspunkt paa  historisk  Grund.  —  Han  ægtede  i  Efteraaret  1883 
Ida  Theodora  Frederikke  Rasmussen,  Datter  af  Bandagist  Ant.  R. 
og  Sophie  f.  Wald.  Carl  Bruun, 

Hansen,  Hans  Palle  Hoff,  1783 — 1856,  Læge,  var  en  Søn  af 
Rektor,  Professor  Jørgen  H.  og  Anne  Marie  Christine  f.  v.  Hoff 
og  fødtes  i  Viborg  14.  Nov.  1783.  Dimitteret  fra  Viborg  Skole 
1799  tog  han  medicinsk  Examen  1805,  var  de  følgende  2  Aar  medi- 
cinsk  Kandidat  ved  Frederiks  Hospital  og  praktiserede   derefter  i 

Randers.  1810  blev  han  Landfysikus  i  Ribe  Stift,  1817  Kancelli- 
raad,  182 1  Stiftsfysikus  i  Aalborg,  1822  Justitsraad.  Ved  sin  Ent- 
ledigelse  fra  Embedet  i  1842  udnævntes  han  til  Etatsraad  og  ved- 
blev fremdeles  at  virke  som  praktiserende  Læge  i  Aalborg  til  1849, 
i  hvilket  Aar  han  flyttede  til  Kjøbenhavn,  hvor  han  døde  23.  Maj 
1856.  Han  var  gift  i.  med  Ane  Cathrine  f.  Miiller,  Datter  af  Provst 
Terkild  Friis  M.  til  Ormslev  og  Koldt,  og  2.  med  Frederikke 
Lovise  f.  Milling,  Datter  af  Pastor  Nicolai  Severin  M.  i  Saltum.  — 
Han  var  en  Mand  med  levende  Interesse  for  sin  Videnskab  og  sin 
Livsgjerning  lige  til  sine  sidste  Dage.  Dette  har  givet  sig  Udtryk 
i  Stiftelsen  af  et  medicinsk  Selskab  i  Aalborg,  hvilket  under  hans 
Ledelse  en  Tid  lang  arbejdede  med  Liv  og  offentliggjorde  epide- 
miologiske Beretninger,  i  forskjellige  Afhandlinger  og  Tidsskrifts- 
artikler, for  en  Del  knyttede  til  Bestræbelser  for  at  gjennemføre  en 
Medicinalreform,  for  en  Del  fremkomne  som  populære  Anvisninger 
til  Benyttelse  under  Epidemier,  i  Oprettelsen  af  nye  Sygehuse  i  hans 
Fysikater  og  Forbedringer  i  de  bestaaende,  ligesom  ogsaa  i  hans 
sidste  Tillidshverv,  hans  Sæde  i  Kommissionen  til  Medicinalvæsenets 
Ordning  i  Slesvig  (1851).  Ogsaa  til  Fremme  af  Standsinteresser 
virkede  han  ivrig  og  stiftede  «Lægemes  Hjælpeforening*. 

Smith  og  Bladt,  Den  danske  Lægestand,  4.  Udg.  Ersiew,  Forf.  Lex. 
Tauber  c^  Nielsen,  Embeds-  og  Bestillingsmænd  i  Aalborg  S.  300  ff. 

Jtd.  Petersen. 

Hansen,  Hans  Peter,  1797 — 1861,  Bankdirektør  og  Politiker, 
Broder  til  ovennævnte  Andreas  Nicolai  H.  (f  1873),  var  født  i 
Kjøbenhavn  6.  April  1797.  Efter  at  have  besøgt  Efterslægtselskabets 
Skole  blev  han  181 2  ansat  i  sin  Faders  Forretning.  Efter  yderligere 
Handelsuddannelse  nedsatte  han  sig  1822  som  Vinhandler  og  fik 
1840  Borgerskab  som  Grosserer.  Han  nød  en  betydelig  Anseelse 
som  Kjøbmand,  men  hans  Virksomhed  i  denne  Retning  var  trods 
hans  ubestridelige  Dygtighed  og  Energi  i  Længden  ikke  ftilgt  af 
Held.  Hertil  bidrog  i  første  Række  hans  alt  for  store  Tillid  til 
andre  —  navnlig  yngre  —  Forretningsmænd,  der  bragte  ham  til 
at  være  for  rundhaandet  og  uforsigtig  i  Henseende  til  Kreditgiven. 
Da  Krisen  i  1857  bred  ind  og  omstyrtede  saa  mange  Huse,  der 
havde  nydt  en  ikke  ringe  Kredit,  gik  det  derfor  i  en  væsentlig 
Grad  ud  over  hans  Forretningsforbindelser,  og  herigjennem  blev 
Krisen  ogsaa  ødelæggende  for  hans  egen  Forretning. 

Det  var  imidlertid  ikke  som  privat  Forretningsmand,  at  H. 
havde  sin  væsentligste  Betydning  for  den  kjøbenhavnske  Handels- 

verden,  men  derimod  ved  de  mange  offentlige  Hverv  af  kommer- 
ciel Art,  som  han  varetog.  I  denne  Henseende  kan  det  nævnes, 
at  han  fra  185 1  var  Medlem  af  og  fra  1858  Formand  for  det  sjæl- 
landske Jæmbaneselskabs  Kontrolkomité,  i  hvilken  Stilling  han 
havde  væsentlig  Indflydelse  paa  Korsørbanens  Fuldendelse.  Fra 
1844  var  han  Meddirektør  for  Kjøbenhavns  Brandforsikringssocietet 
og  fra  1848  Medlem  af  Grosserersocietetets  Komité.  Størst  Betyd- 
ning havde  dog  hans  Stilling  som  Bankdirektør.  Efter  at  han  i 
nogen  Tid  havde  været  Medlem  af  Nationalbankens  Repræsentant- 
skab, i  hvilken  Egenskab  han  fik  Indflydelse  paa  Tolvmillionssagens 
Ordning,  blev  han  1846  valgt  til  Medlem  af  Bankens  Direktion. 
For  at  vurdere  Betydningen  af  denne  Stilling  maå  man  erindre,  at 
Nationalbanken  indtil  1857  var  Kjøbenhavns  eneste  Bankinstitut,  og 
at  dens  Direktion  derfor  havde  en  afgjørende  Indflydelse  paa  alle 
forretningsdrivendes  Forhold,  i  det  Vexelkredit  i  Nationalbanken 
var  en  nødvendig  Betingelse  for  at  drive  en  omfattende  Virksomhed. 
Inden  for  Direktionen  vare  L.  N.  Hvidt  og  H.  dem,  der  ledede  den 
kommercielle  Side  af  Bankvirksomheden,  og  efter  Hvidts  Død  1856 
var  H.  den  ledende  Direktør.  Baade  paa  Grund  af  denne  ind- 
flydelsesrige Stilling  og  paa  Grund  af  sin  hele  Personlighed  be- 
tragtedes han  af  Handelsstanden  som  dens  naturlige  Hjælper  og 
Raadgiver,  og  disse  Følelser  vare  hos  mange  af  Børsens  Medlemmer 
blandede  med  en  stor  Respekt  for  den  stærktbyggede  Mand  med 
den  dybe  og  haarde  Stemme.  Han  var  overordentlig  velvillig,  hvor 
han  kunde  yde  Raad  og  Hjælp,  men  kunde  ogsaa  til  Tider  vise 
den  strænge  Side  frem  og  fare  op  med  en  Del  Hidsighed,  navnlig 
naar  han  mente  at  spore  Mangel  paa  Redelighed  over  for  Banken. 
Hans  Virksomhed  som  Bankdirektør  i  den  Tid,  der  gik  forud  for 
Krisen,  har  været  Gjenstand  for  stærke  Angreb  og  fortjener  ogsaa 
Kritik.  Denne  gjælder  dog  ikke  hans  Dygtighed  som  Administrator, 
der  vistnok  var  utvivlsom,  men  hans  Mangel  her  var  den  samme 
som  den,  der  blev  skæbnesvanger  for  hans  egen  Handelsvirksomhed: 
en  alt  for  stor  Tillid  til  de  Personer,  der  søgte  Kredit.  Det  var 
hans  Princip,  at  Banken  ikke  alene  skulde  arbejde  med  de  store, 
solide  Huse,  men  at  det  ogsaa  maatte  være  dens  Opgave  at  hjælpe 
og  støtte  yngre  fremadstræbende  og  driftige  Mænd,  og  dette  Princip 
er  vistnok  i  sin  Almindelighed  rigtigt  nok.  Men  Fejlen  var,  at 
man  ikke  viste  tilbørlig  Kritik  over  for  de  Personer,  man  paa  denne 
Maade  støttede,  og  betydelige  Summer  bleve  derfor  laante  til  Fir- 
maer,   der  ingen  Kredit  fortjente.     Det  Tab,    som  Banken  derved 

led,  var  ikke  den  væsentligste  Side  af  Sagen,  thi  skjønt  Beløbet  af 
de  Fordringer,  der  under  Krisen  ikke  bleve  betalte  paa  Forfalds- 
dagen, løb  op  i  adskillige  Millioner,  blev  det  endelige  Tab  ikke 
overvældende  stort.  Værre  var  det,  at  Banken  ved  den  Maade, 
hvorpaa  den  ledede  Forretningerne,  bidrog  til  at  støtte  den  usunde 
Spekulationslyst  og  den  hele  falske  Retning,   som  Handelslivet  fik. 

Var  der  saaledes  Anledning  til  at  dadle  H.  for  hans  Ledelse 
før  1857,  saa  er  derimod  Donmien  om  hans  Optræden  under  selve 
Krisen  væsentlig  anderledes.  Alle  ere  enige  om  at  erkjende,  at 
han  i  denne  Periode,  hvor  han  selv  var  trykket  af  saa  store  Be- 
kymringer, holdt  sit  Hoved  klart  og  viste  Overlegenhed  og  Dygtig- 
hed. Da  f.  Ex.  Spørgsmaalet  om  at  støtte  H.  Pontoppidan  &  Co. 
i  Hamborg,  hvis  Fald  vilde  have  været  en  stor  Kalamitet,  kom  op, 
var  H.  villig  til  at  lade  Banken  yde  fornøden  Hjælp,  og  naar 
Sagen  alligevel  nogen  Tid  trak  i  Langdrag,  skyldtes  dette  —  i  alt 
Fald  efter  Børsens  Mening  —  Modstand   fra  hans  Kollegers  Side. 

I  det  kommunale  og  politiske  Liv  tog  H.  en  livlig  Del.  Han 
blev  1832  en  af  Kjøbenhavns  «32  Mænd»,  og  efter  den  nye  Kom- 
munalordning valgtes  han  til  Borgerrepræsentant  og  var  1840 — 41 
Repræsentationens  Formand,  hvorefter  han  blev  valgt  til  Raadmand, 
en  Stilling,  som  han  maatte  fratræde  1846,  da  han  blev  Bankdirektør. 
Han  var  derefter  Borgerrepræsentant  til  sin  Død  og  fra  1853 — 58 
atter  Formand  og  senere  Viceformand  for  Repræsentationen.  Han 
deltog  med  Iver  i  Forhandlingerne  og  øvede  stor  Indflydelse,  navnlig 
paa  alle  Sager  af  finansiel  Natur. 

I  de  raadgi vende  Stænderforsamlinger  mødte  H.  fra  1835 — 46 
som  Deputeret  for  Kjøbenhavn,  og  han  var  i  disse  Aar  Medlem  af 
mangfoldige  af  Forsamlingernes  Komiteer  angaaende  kommercielle 
og  finansielle  Sporgsmaal.  Han  stillede  Forslag  om  Forhandlingernes 
Offentlighed,  forsvarede  med  Iver  Forslagene  om  Skattebevillingsret 
og  Ændring  af  Stænderforfatningen  i  mere  frisindet  Aand  og  indtog 
overalt  et  fremskredet  Standpunkt,  ligesom  han  i  det  hele  i  Fyrrerne 
sluttede  sig  til  den  nationale  og  politiske  Opposition.  Han  var 
saaledes  Medstifter  saa  vel  af  det  skandinaviske  Selskab  (1843)  som 
af  den  slesvigske  Hjælpeforening  (1844)  og  støttede  med  megen 
Iver  alle  Bestræbelser  for  Bevarelsen  af  det  danske  Sprog  i  Slesvig. 
I  sin  følgende  politiske  Virksomhed  hørte  han  nærmest  til  det 
national-liberale  Parti,  hvis  nationale  Anskuelser  han  vedblev  at 
hylde,  medens  han  paa  de  rent  indre  politiske  Spørgsmaals  Om- 
raade    af  og    til   gik   længere   til   højre   end   de   mere   fremskredne 

Medlemmer  af  Partiet.  Dette  kom  navnlig  frem  paa  den  grundlov- 
givende Rigsforsamling,  af  hvilken  han  ved  de  almindelige  Valg 
5.  Okt.  1848  blev  Medlem  for  Kjøbenhavns  2.  Valgkreds.  Uden 
at  høre  til  de  egentlige  politiske  Førere  indtog  han  i  denne  For- 
samling en  fremskudt  Stilling  og  var  Medlem  saa  vel  af  Finans- 
udvalget som  af  Grundlovsudvalget.  Sin  Frygt  for,  at  Friheds- 
udviklingen  skulde  gaa  for  hastig  fremad,  og  sin  Utilbøjelighed 
for,  hvad  han  betragtede  som  alt  for  uoverlagte  og  radikale  Reformer, 
lagde  han  for  Dagen  saa  vel  ved  Behandlingen  af  Værnepligtsloven 
som  ved  sin  Stilling  i  Grundlovsudvalget.  I  den  førstnævnte  Sag 
baade  talte  og  stemte  han  mod  Regeringens  Forslag.  Han  var 
ligesom  forskjellige  andre,  der  indtoge  samme  Stilling  til  Sagen  som 
han,  ikke  nogen  egentlig  Modstander  af  den  almindelige  Værnepligt, 
men  kun  af  den  Skikkelse,  hvori  den  var  forelagt,  navnlig  af  Garni- 
sonstjenesten i  Fredstid,  men  hans  Argumenter  havde  dog  et  mere 
almindeligt  Præg,  og  det  kom  under  Forhandlingen  til  en  ret  bitter 
Ordvexling  mellem  ham  og  Tscheming.  I  Grundlovsudvalget  hørte 
han  til  dem,  der  fandt  Udkastets  Valgretsbestemmelser  for  radikale 
og  mente,  at  Tiden  for  Gjennemførelsen  af  den  almindelige  Valgret 
ikke  var  kommen,  og  han  sluttede  sig  til  et  Mindretal,  der  foreslog 
saa  vel  en  Indskrænkning  i  Valgretten  til  Folketinget  som  en  højere 
Census  for  Valgretten  til  Landstinget,  ligesom  det  bl.  a.  ogsaa  holdt 
paa  Kongevalg  til  dette  Ting.  Hans  Forslag  forkastedes  med  en 
betydelig  Majoritet,  og  ved  den  endelige  Afstemning  var  han  med 
til  at  stemme  for  Grundloven  i  den  Skikkelse,  den  fik,  til  Trods 
for,  at  den  almindelige  Valgret  blev  fuldt  gjennemført  i  den.  Fra 
1849 — 53  var  han  Medlem  af  Landstinget  og  var  i  flere  Aar  Vice- 
formand. Som  Landstingsmand  gav  han  det  national-liberale  Partis 
Stemning  Luft  ved  en  Forespørgsel  i  Anledning  af  Kundgjørelsen  af 
28.  Jan.  1852,  ligesom  han  var  en  af  de  ivrigste  til  at  bekæmpe  Tron- 
følgelovens Bestemmelse  om  Ophævelse  af  Kongelovens  Arvefølge. 
Efter  Opløsningen  1853  ønskede  han  ikke  Gjenvalg,  men  efter  at  han 
var  ophørt  at  være  Rigsdagsmand,  deltog  han  dog  vedblivende  i  de 
national-liberales  Kamp  mod  det  Ørstedske  Ministerium  og  var  bl.  a. 
1854  Medstifter  af  Foreningen  til  at  værne  om  Grundloven. 

H.  ægtede  1825  Marie  Bech,  Plejedatter  af  Tobaksspinder 
Jørgen  B.  i  Kjøbenhavn.  1856  blev  han  udnævnt  til  Etatsraad. 
Han  døde  15.  Sept.  1861.  Hans  Søn  Borgmester  Hans  Nikolai  H, 
er  nævnt  ovfr.  (S.  626). 

Illustr.  Tid.  III,  i  fif.  £,  Meyer. 

Hansen,  Hans  Peter,  1802 — 80,  Vexellerer,  blev  født  i  Kjø- 
benhavn  14.  Juni  1802.  Sammen  med  P.  C.  Jersild  etablerede  han 
sig  1832  som  Silke-  og  Klædekræmmer,  men  Forretningen  gik  lidt 
efter  lidt  over  til  at  blive  en  Vexellererforretning,  som  H.,  efter  at 
Jersild  var  traadt  ud,  fortsatte  under  Firmaet  H.  P.  H.  jun.  H.  var 
begyndt  ganske  uden  Formue,  men  hans  Forretning  havde  saa  stor 
Fremgang,  at  han  efterhaanden  blev  en  særdeles  formuende  Mand, 
og  i  adskillige  Aar  var  hans  Firma  det  største  og  mest  ansete 
Vexellererfirma  i  Kjøbenhavn.  Saa  vel  i  Børskredse  som  hos  det 
store  Publikum  nød  det  en  overordentlig  stor  Tillid,  og  de  Kapi- 
taler, der  bleve  det  betroede,  havde  et  særdeles  stort  Omfang. 
H.  var  personlig  afholdt  og  anset.  1840 — 59  var  han  Borger- 
repræsentant. Hans  Hustru  var  Ane  Sophie  f.  Lange,  Datter  af 
Hørkræmmer  L.  Han  døde  17.  JuH  1880.  Allerede  i  hans  sidste 
Leveaar,  da  han  paa  Grund  af  Alder  og  Sygdom  kun  tog  ringe 
Del  i  Ledelsen  af  sin  Forretning,  var  denne  gaaet  en  Del  tilbage, 
og  da  den  efter  hans  Død  fortsattes  af  hans  yngste  Søn,  Ludvig 
Vilhelm  H.  (i.  5.  Juli  1848  f  2.  Maj  1887),  fortsattes  Tilbagegangen, 
saa  at  Firmaets  Bo  i  Nov.  1885  maatte  opgives  til  Konkurs- 
behandling. E.  Meyer. 

Hansen,  Hans  Peter,  f.  1829,  Xylograf.  Han  er  født  20.  Dec. 
1829  i  Kjøbenhavn,  hvor  hans  Fader,  Hans  Peter  H.,  var  Høker; 
Moderen  var  Ane  Marie  f.  Sørensen.  Efter  forst  at  have  været  i 
Urmagerlære  lærte  han  Xylografien  i  Kittendorflfs  Atelier,  og  sam- 
tidig besøgte  han  Kunstakademiet.  1854  rejste  han  til  l'yskland, 
først  til  Dresden  og  derpaa  til  Leipzig,  hvor  han  bosatte  sig  som 
Xylograf.  Han  lagde  sig  her  efter  Tegning,  navnlig  Portrættegning. 
1864  vendte  han  tilbage  til  Kjøbenhavn,  hvor  han  snart  blev  meget 
benyttet.  Han  har  leveret  en  Række  Træsnit  til  «lllustr.  Tidende*, 
til  €  Nordens  Historie*,  til  Kaalunds  Digte  osv.  1875  udførte  han 
Kunstforeningens  Medlemsblad  (O.  Haslund:  «Køer  ved  en  Bonde- 
gaard»).  —  16.  Juli  1859  ægtede  han  i  Leipzig  Clara  Aurelia  Sophie 
Langer  (f.  5.  Avg.  1830),  Datter  af  Kobberstikker  L. 

Weilbach,  Konstnerlex.  Q,  NvroP. 

Hansen,  Hans  Peter  Christian,  1817 — 65,  Forfatter,  er  Søn 
af  Instrumentmager  Peter  H.  og  født  i  Kjøbenhavn  25.  Okt.  1817, 
fik  videnskabelig  Opdragelse  og  forlod  i  sit  19.  Aar  Danmark  for 
fra   1835 — 3^    ^^    deltage  i  Forretningerne  paa  et  større  Handels- 

kontor  i  Christiania.  Denne  Virksomhed  tiltalte  ham  imidlertid 
ikke,  og  han  vendte  derfor  tilbage  til  sin  Fødeby,  hvor  han  lagde 
sig  efter  Æsthetik.  1  1840  deltog  han  under  T.  A.  Becker  i  Re- 
daktionen af  « Dagen »,  arbejdede  derpaa  en  kort  Tid  ved  « Dansk 
Ugeskrift  for  alle  Stænder*,  men  rejste  atter  i  1842  til  Norge,  hvor 
han  opholdt  sig  forskjellige  Steder,  beskæftiget  med  litterære  Sysler. 
Senere  besøgte  han  forskjellige  evropæiske  Lande  og  gik  derpaa  i 
1846  til  Nordamerika,  hvor  han  atter  nærmest  ernærede  sig  ved 
litterær  Virksomhed  og  blandt  andet  i  1847  udgav  et  Ugeblad, 
«Skandinavia».  I  1852  kom  han  atter  tilbage  til  Danmark  og 
virkede  her  i  Grevinde  Danners  Tjeneste,  men  blev  senere  hendes 
Fjende  og  skrev  om  hende  en  Bog,  som  dog  blev  undertrykt  ved, 
at  hun  selv  kjøbte  Manuskriptet  til  den.  Stadig  førte  han  et  om- 
flakkende Liv,  dels  i  Evropa,  dels  i  Amerika.  I  New-York  levede 
han  som  ægte  Boheme,  altid  letsindig,  altid  rede  til  at  hjælpe 
andre  og  til  igjen  at  trække  Vexler  paa  dem,  næsten  altid  glad  og 
forslagen.  Paa  Hjemrejsen  der  fra  døde  han  i  stor  Nød  paa  et 
Velgjørenhedshospital  i  Brussel  26.  Marts  1865.  En  Kapital,  som 
hans  Venner  her  hjemme  havde  samlet  til  ham,  naaede  først  efter 
hans  Død  Bestemmelsesstedet.  Under  Mærkerne  «Chr.  Comet»  og 
«Axel  Felix »  har  han  offentliggjort  forskjellige  Skildringer,  Noveller 
og  Digte,  saasom  «Et  Familiemaleri »  (1839),  « August  Hasting*,  I — II 
(1842 — 43),  «Blyantsskitser»,  6  smaa  Noveller  (1842),  «En  Blyants- 
skitse  fra  Norge*  (1844),  « Langt  fra  Danmark*,  I — III  (1852 — 55), 
osv.  Hans  Produktion  er  temmelig  idéforladt  og  ikke  fri  for 
Cynisme,  hans  Vers  ukunstneriske,  hans  Virksomhed  uden  egentlig 
Betydning. 

Erslew,  Forf.  Lex.  Halvorsen,  Norsk  Forf.  Lex.  R.  Watt,  Hinsides  Atlanter- 
havet II,   !44  ff.  Nic,.  Bøgh, 

Hansen,  Hans  Peter  Kofoed,  s.  Hansen,  Kofoed-. 

Hansen,  Hans  Rasmus  Malling  Johan,  1835 — 9o>  Døvstiunme- 
lærer  og  Opfinder.  H.,  der  skrev  sig  R.  Malling  Hansen,  er  født 
5.  Sept.  1835  i  Hunseby  paa  Laaland;  Faderen,  Joh.  P>.  H.,  var  Lærer 
i  Havlykke,  Moderen  var  Juliane  Cathrine  f.  Matzen.  Efter  Faderens 
tidlige  Død  (1839)  kom  han  i  Huset  hos  Skolelærer  Rasmus  Malling 
i  Hunseby,  og  efter  sin  Konfirmation  blev  han  sat  i  Malerlære  i 
Maribo.  Den  daværende  Grev  Knuth  til  Knuthenborg  tog  sig  her 
af  den  opvakte  Dreng.  Ved  Grevens  Hjælp  kom  han  paa  Jonstrup 
Seminarium,  og  efter  et  3aarigt  Ophold  her  tog  han  1854  Examen. 

Han  var  nu  en  kort  Tid  Hjælpelærer  paa  Laaland,  men  blev  —  atter 
ved  Grev  Knuths  Hjælp  —  sat  i  Stand  til  at  studere.  1858  blev  han 
Student  og  blev  nu  i  Begyndelsen  af  1859  Lærer  ved  det  kgl.  Døv- 
stummeinstitut  i  Kjøbenhavn,  hvor  han  fandt  en  Virksomhed,  der 
interesserede  ham.  Han  opgav  dog  denne  Stilling  for  at  kunne 
læse  til  theologisk  Examen,  men  Studierne  bleve  hurtig  afbrudte. 
Man  ønskede  en  dansk  Mand  ansat  ved  Døvstummeinstituttet  i 
Slesvig,  og  1862  blev  H.  da  Lærer  ved  dette  Institut  og  i  Begyn- 
delsen af  1864  Forstander  for  det.  Men  Krigsbegivenhederne  for- 
trængte ham.  Han  vendte  tilbage  til  Studierne  i  Kjøbenhavn  og 
tog  i  1865  theologisk  Examen  efter  kort  forinden  at  være  bleven 
konstitueret  som  Forstander  ved  Kjøbenhavns  Døvstummeinstitut ; 
endelig  Udnævnelse  som  Forstander  og  Præst  ved  det  fik  han  i 
Sept.  s.  A.  Med  Iver  og  Interesse  arbejdede  han  nu  i  denne  Gjer- 
ning,  og  allerede  1867  havde  han  et  væsentligt  Resultat  at  opvise. 
Efter  Indstilling  fra  Instituttet  og  den  private  (Kellerske)  Døvstumme- 
skole  resolverede  Ministeriet  i  det  nævnte  Aar,  at  der  fremtidig 
skulde  ske  en  Sondring  mellem  de  til  Undervisning  indkaldte  døv- 
stumme Børn,  saaledes  at  de  egentlige  døvstumme  skulde  oplæres 
paa  Instituttet,  medens  de  uegentlige  og  aandssløve  døvstumme 
henvistes  til  de  Kellerske  Anstalter.  Herved  var  der  vundet  et 
vigtigt  rationelt  Gnmdlag  for  Undervisningen,  der  for  de  uegentlige 
døvstummes  Vedkommende  nu  helt  grundlagdes  paa  Talemethoden, 
medens  Tegnmethoden  bibeholdtes  paa  Døvstummeinstituttet  som 
dettes  væsentlige  Undervisningsmaade.  Dette  Skridt  var  imidlertid 
kun  en  Begyndelse.  I  1879  fremkom  der  fra  H.s  Haand  et  Forslag 
om  Oprettelsen  af  et  Døvstummeinstitut  i  Jylland  for  egentlige  døv- 
stiunme,  hvor  Undervisningen  udelukkende  skulde  ske  efter  Tale- 
methoden, og  ved  hans  energiske  Optræden  kom  Døvstummeinsti- 
tuttet i  Fredericia  i  Stand  i  1881.  Talemethodens  sejerrige  Frem- 
trængen  her  i  Landet  er  i  væsentlig  Grad  bleven  støttet  og  baaret 
af  H.  —  Til  Oplysning  om  hans  Døvstummevirksomhed  kan  endnu 
meddeles,  at  han  i  1868  besøgte  en  stor  Del  af  Udlandets  Dov- 
stummeinsti tutter,  at  han  i  1872  var  en  af  Lederne  ved  et  Møde  i 
Kjøbenhavn  af  de  nordiske  Abnormskolers  Lærere,  og  at  han  var 
et  virksomt  og  indflydelsesrigt  Medlem  af  en  i  1888  nedsat  Kommis- 
sion, der  bl.  a.  foreslog,  at  Staten  skulde  overtage  de  Kellerske 
Anstalter  og  oprette  en  Døvstummeskole  i  Nyborg,  hvilket  førte  til 
Loven  af  11.  April   1890. 

Hans   Interesser  vare    imidlertid    ikke    udelukkende   ved   hans 

Forstandergjerning.  Hans  rige  Opfinderbegavelse  kunde  umulig 
lade  ham  blive  uforstyrret  ved  den.  Da  han  saaledes  havde  ud- 
regnet, at  man  gjennemsnitlig  udtaler  o.  20  Lydtegn  i  Sekundet, 
men  kun  kan  nedskrive  4,  medens  en  Fingertaler  i  Døvstumme- 
sproget  kan  gjengive  12,  førtes  han  til  at  tænke  over  Muligheden 
af  at  kunne  naa  en  for  alle  læselig  Gjengivelse  af  Lydtegn,  der 
kan  følge  Talen.  Med  stort  mekanisk  Snille  fremstillede  han  nu 
den  saakaldte  Skrivekugle  (1870),  der  har  sit  Navn  af  det  halv- 
kugleformede Stempelstykke,  i  hvilket  han  samlede  alle  de  Typer, 
som  den  skrivendes  Haand  skal  anslaa.  Og  med  mærkelig 
Genialitet  fuldkommengjorde  han  efterhaanden  dette  Apparat,  til 
det  virkelig  løste  Opgaven,  hvad  der  anerkjendtes  paa  flere  Ud- 
stillinger. Han  syslede  med  Skrivekuglen  til  ind  i  Firserne,  men 
trods  betydelige  Understøttelser,  bl.  a.  fra  Staten.,  lykkedes  det  ikke 
at  faa  den  fremstillet  ad  fabrikmæssig  Vej  paa  en  saadan  Maade, 
at  den  kunde  optage  Kampen  med  nærgaaende  amerikanske  Kon- 
kurrenter. 

Hans  Resultat  af  denne  Opfindelse  blev  kun  Skuffelse  og  Tab. 
Men  derfor  var  han  lige  ufortrøden.  Og  da  Indførelsen  af  et  nyt 
Bespisningsreglement  i  1877  ved  Døvstummeinstituttet  lod  ham  be- 
gynde nogle  daglige  Vejninger  og  Maalinger  af  Instituttets  Elever, 
førte  de  ham  ind  i  nye  og  omfattende  Studier.  Han  blev  ikke 
staaende  ved  at  veje  og  maale  nogle  enkelte  Børn  til  spredte  Tider, 
men  indførte  daglige  Massevejninger  Aar  igjennem  og  udfandt  her- 
ved, at  der  er  bestemte  Perioder  i  Børns  Højde-  og  Tykkelsevæxt, 
uafhængige  af  deres  Ernæring  og  Beskæftigelse.  Og  hans  Studier 
fik  ikke  alene  Betydning  for  Fysiologien,  men  ogsaa  for  Meteoro- 
logi og  Astronomi.  Gjennem  en  Række  skarpsindige  og  geniale 
Undersøgelser  paaviste  han,  at  Perioderne  i  Børnenes  Væxt  og 
Vægt  skyldes  kosmisk  Indvirkning,  ja  at  alle  organiske  Funk- 
tioner paa  Jorden  ere  i  uafbrudte  og  samstemmende  Intensitets- 
svingninger,  til  hvilke  Impulserne  udgaa  fra  Solen,  i  det  de  komme 
i  eller  med  dens  Varmestraaler.  Han  udgav  forskjellige  Skrifter 
herom,  som  han  betegnende  nok  nummererede  som  « Fragmenter*; 
det  var  « Udsigtspunkter  over  store  og  rige  Strækninger »,  der  yder- 
ligere skulde  bearbejdes.  Men  hvor  meget  der  end  her  kan  være, 
som  Fremtiden  nærmere  skal  belyse,  og  hvor  beskedent  han  end 
selv  saa  paa  sine  Resultater,  vakte  de  Opsigt  rundt  om  i  Evropa. 
H.s  Navn  var  ved  at  blive  et  af  vort  Lands  berømte,  da  han 
pludselig  døde  27.  Sept.  1890, 

8.  Sept.  1865  havde  han  ægtet  Cathrine  Georgia  Heiberg 
(f.  27.  Okt  1841  f  3.  Okt.  1876),  Datter  af  hans  Forgænger  som 
Forstander  ved  Døvstummeinstituttet  i  Kjøbenhavn,  Søren  Johan  H., 
og  Engelke  Maria  f.  Rørdam,  og  19.  Nov.  1880  Anna  Cathrina 
Maria  Steenstrup  (f.  9.  Nov.  1842),  Datter  af  Byfoged  i  Frederiks- 
havn Michael  Vogelius  S.  og  Abelone  Antoinette  f.  Lyngbye. 

A.  Petersen,  Den  Jonstrupske  Stat.  Elvius,  Danmarks  Præstehist.  1869 — 84 
S.  298  f.  Nord.  Tidsskr.  f.  Blinde-,  Døvst.-  og  Idiotskolen  1872.  Tidskr.  f. 
Dofstumskolan  II,  Nr.4  &  5;  XI,  Nr.  6.  lUustr.  Tid.  XII,  39;  XIV,  91;  XVII, 
173;  XXXII,  13.  (7.  JSfyrop. 

Hansen,  Harald  Andreas,  f.  1835,  Handelsmand,  er  en  Søn 
af  ovennævnte  Andreas  Nicolai  H.  (f  1873).  Han  er  født  i  Kjø- 
benhavn 24,  Marts  1835.  ^^^  ^^^v  Student  185 1  og  tog  Aaret 
efter  Philosophicum.  Derefter  uddannede  han  sig  til  Handelsvirk- 
somhed her  og  i  Udlandet  og  indtraadte  1859  i  Faderens  Forret- 
ning, som  efter  dennes  Død  er  fortsat  af  H.  i  Forening  med  hans 
ældre  Broder  Alfred  H.,  og  som  stadig  indtager  en  fremragende 
Stilling  i  den  kjøbenhavnske  Handelsverden.  Fra  1870 — 85  var  han 
Borgerrepræsentant  og  i  Aarene  1879 — 82  og  1886 — 91  Medlem  af 
Landstinget.  I  begge  Forsamlinger  beskæftigede  han  sig  særlig 
med  de  Sager,  der  angaa  Handel  og  Skibsfart.  1883  valgtes  han 
til  Medlem  af  Kjøbenhavns  Havneraad.  I  politisk  Henseende 
sluttede  han  sig  til  Højre,  men  har  paa  flere  Punkter  indtaget  en 
Særstilling.  Dette  gjælder  især  om  Spørgsmaalet  om  Anlæg  af  en 
Frihavn  ved  Kjøbenhavn,  som  han  stadig  har  bekæmpet.  Da  Tanken 
herom,  der  først  fandt  Tilslutning  i  andre  Kredse,  ogsaa  blev  op- 
tagen af  Regeringen  og  Højre,  kom  han  i  Opposition  til  de  fleste 
af  sine  politiske  Meningsfæller,  og  da  Loven  trods  hans  Modstand 
gik  igjennem,  trak  han  sig  tilbage  fra  Rigsdags  virksomhed  en.  — 
H.  ægtede  29.  Sept.  187 1  Anna  Georgiana  Cécile  de  Dompierre 
de  Jonquiéres,  Datter  af  Kontorchef  de  J.  E,  Meyer. 

Hansen,  Heinrich,  182 1 — 90,  Arkitekturmaler,  blev  født 
23.  Nov.  182 1  i  Haderslev  og  var  Søn  af  Farver  Claus  H.  og  Doro- 
thea f.  Truelsen,  begge  af  Flensborg.  Han  hører  saaledes  til  det  ret 
talrige  Kontingent,  som  Sønderjylland  har  stillet  i  de  danske  Kunstner- 
rækker, medens  han  ogsaa,  som  saa  mange  andre  af  hans  Fæller, 
fra  Haandværket  har  hævet  sig  til  Kunstner.  Efter  at  være  bleven 
Malersvend  i  Flensborg  kom  han  1842  til  Kjøbenhavn  for  at  ud- 
danne sig  ved  Kunstakademiet,  nærmest  med  det  Maal  for  Øje  at 

blive  Dekorationsmaler,  og  han  maa  allerede  den  Gang  have  givet 
gode  Prøver  paa  sin  Brugbarhed,  thi  han  kom  endnu  samme  Aar 
til  at  deltage  i  Udsmykningen  af  Thorvaldsens  Musæum.  Han 
vandt  1844  den  mindre,  1846  den  store  Sølvmedaille  (Afgangsbevis) 
i  Dekorationsklassen,  men  var  samtidig  rykket  op  gjennem  Tegne- 
skolerne, Gibs-  og  Modelskolen,  saaledes  at  han  ogsaa  i  Dec.  1846 
kunde  vinde  den  mindre  Sølvmedaille  for  Maleri  efter  den  levende 
Model.  I  de  samme  Aar,  1844 — 47,  malede  han  de  Dekorationer 
i  Christian  IV 's  Gravkapel  i  Roskilde,  som  omgive  Eddeliens  Male- 
rier i  Hvælvingskappeme.  Allerede  den  Gang  fik  han  saaledes 
Lejlighed  til  at  begynde  de  Studier  i  Renæssancekunstens  Dekora- 
tionsformer,  som  han  senere  fortsatte  og  dyrkede  saa  at  sige  gjennem 
hele  sit  Kunstnerliv.  Efter  at  have  vundet  en  Pengepræmie  i  sit 
Fag  1847  fik  han  en  Rejseunderstøttelse  af  den  Reiersenske  Fond 
og  foretog  for  den  en  Studierejse  til  Tyskland.  Efter  sin  Hjemkomst 
var  han  i  nogle  Aar  Hjælpelærer  først  i  Perspektivklassen  og  der- 
paa  i  Ornament- (Dekorations-)  Klassen  ved  Akademiet,  indtil  han 
senere,  efter  Hetsch's  Død  1864,  blev  fast  Lærer  og  Docent  i  Per- 
spektiven,  en  Stilling,  hvori  han  forblev  lige  til  sin  Død. 

Han  havde  dog  ikke  slaaet  sig  til  Ro  ved  disse  Fag,  men  i 
Stilhed  lagt  sig  efter  Arkitekturmaleriet,  hvortil  hans  Forstudier  i 
Dekoration  og  Perspektiv  ydede  ham  fortrinlig  Nytte.  I  1848  havde 
han  udstillet  nogle  Akvarelstudier  fra  Rejsen  i  Tyskland,  og  fra  1849 
begyndte  han  at  udstille  Oljemalerier  i  dette  Fag,  ved  hvilke  han 
vakte  en  saadan  Opmærksomhed,  at  han  allerede  Aaret  efter  fik 
Akademiets  Rejseunderstøttelse  til  Udlandet,  som  fornyedes  i  det 
følgende  Aar.  Hvor  interessante,  i  Hovedindtrykket  endog  aand- 
fuldere.  Arkitekturbilleder  man  end  før  havde  set  fra  Constantin 
Hansens,  Roeds  og  Købkes  Haand,  fulgte  man  dog  med  Opmærk- 
somhed en  ung  Kunstner,  der  for  første  Gang  i  Danmark  vilde 
hellige  sine  Kræfter  udelukkende  til  dette  Fag.  Paa  den  Rejse, 
H.  nu  foretog  som  Kunstner,  fik  han  Lejlighed  til  at  besøge  største 
Delen  af  det  vestlige  Evropa,  lige  fra  Skotland  til  Spanien,  og  til 
at  se  og  gjengive  mange  af  de  skjønneste  Bygningsminder  fra 
Gothikens  og  Renæssancens  Tid,  hvilken  sidste  vedblivende  især 
fængslede  hans  Blik.  Et  af  de  første  Billeder,  han  udstillede  efter 
denne  Rejse,  « Kirken  St.  Sablon  i  Brusseb,  blev  kjøbt  til  den 
kgl.  Malerisamling  (1853).  Heri  og  i  Studiet  dertil,  som  solgtes 
efter  hans  Død,  træde  allerede  hans  Kunstnerpersonligheds  særlige 
Egenskaber  frem,   Forkjærlighed   for  at  gjengive  indre  Rimi,    helst 

hvor  Solskinnet  ved  at  falde  ind  gjennem  Vinduerne  kunde  frem- 
bringe rig  AfVexling  i  Lys  og  Skygge  og  slaaende  Forandringer  i 
Lokalfarverne,  aabent  Øje  for  Gjengivelsen  af  Dybden  i  Rummet, 
en  dyb  og  kraftig  Farve,  hvori  den  noget  materielle  Sværhed,  som 
siden  blev  et  Karaktertræk  ved  hans  Pensel,  endnu  heldig  var 
undgaaet. 

Naar  han  nu  herefter  skulde  arbejde  i  Hjemmet,  var  Valget 
ikke  saa  rigt.  Blandt  vore  forholdsvis  faa  og  fattige  Bygnings- 
minder  fra  Fortiden  gjøre  Christian  IV's  Bygninger  sig  paa  en  frem- 
trædende Maade  gjældende,  baade  i  det  ydre,  i  en  konsekvent 
gjennemført  Blandingsstil,  der  fra  Holland  over  Nordtyskland  var 
kommen  til  Danmark,  og  i  det  indre,  hvor  der  ofte  endnu  er 
bevaret  en  Udsmykning,  som  i  malerisk  Rigdom  og  Pragt  ikke 
ellers  er  naaet  i  danske  Bygninger.  Børsen  og  Rosenborg  i  Kjø- 
benhavn,  Frederiksborg  og  Kronborg  i  Nordsjælland  maatte  fremfor 
alt  tildrage  sig  Kunstnerens  Blik.  Allerede  i  1855  viste  han  i 
€  Christian  IV's  Arbejdsværelse  paa  Rosenborg*,  hvor  vidt  han 
kunde  række  i  malerisk  Virkning  ved  Gjengivelsen  af  et  farverigt 
dekoreret  Rum.  H.  blev  1858  Medlem  af  Kunstakademiet,  i  1864 
fik  han  Titel  af  Professor,  i  187 1  blev  han  Etatsraad  og  i  1888 
Kommandør  af  Danebrog.  Desuden  havde  han  flere  udenlandske 
Ordener. 

Ligesom  det  nys  nævnte  Billede  kjøbte  den  kgl.  Malerisamling 
ogsaa  «Salle  des  Francs*,  en  med  rigt  Træskærerarbejde  udsmykket 
Sal  i  Raadhuset  i  Briigge  (1858).  I  de  følgende  Aar  gjengav  han 
efterhaanden  en  hel  Række  indre  Rum  fra  Rosenborg,  Frederiks- 
borg og  Kronborg,  paa  samme  Tid  som  han  ved  at  deltage  i 
Udgivelsen  af  « Danske  Mindesmærker*  aftegnede  en  stor  Del  andre 
danske  Bygninger.  Og  selv  om  der  i  hans  pragtftilde  Interiører 
fra  Dogepaladset  i  Venedig  (udførte  1870  og  flg.)  ved  Originalernes 
overordentlige  Rigdom  og  den  ældre  Kunstners  med  utrættelig  Flid 
opøvede  Virtuositet  gjør  sig  en  vis  Overvægt  gjældende,  ville  hans 
danske  Billeder  ved  Siden  af  deres  kunstneriske  Værd  have  en 
national  Interesse,  der  vil  sikre  dem  en  varigere  Erindring.  Hans 
store  Gjengivelse  af  Christiansborg  Slots  Ydre  i  « Parti  fra  Gammel- 
strand*  (1868,  den  kgl.  Malerisamling)  og  hans  Billeder  fra  Kron- 
borg og  Hven  i  det  nationalhistoriske  Musæum  paa  Frederiksborg 
fængsle  mindre,  til  Dels  fordi  Kunstneren  her  vovede  sig  ind  paa 
et  Omraade,  hvor  hans  Individualitet  følte  sig  mindre  hjemme. 

Foruden  af  sin  egentlige  kunstneriske  Virksomhed  har  H.  ikke 

ringe  Fortjeneste  af  Kunsthaandværket,  der  havde  fostret  ham  selv. 
Frederiksborg  Slots  Gjenopførelse,  efter  at  det  var  brændt  i  1859, 
førte  ham  ind  paa  en  Virksomhed,  der  gav  ham  en  betydelig  Ind- 
flydelse i  mange  Retninger,  maaske  endog  større,  end  han  under 
andre  Forhold  kunde  have  gjort  Regning  paa.  Hans  mange  Studier 
fra  Slottet  gjorde  ham  til  en  værdifuld  Medarbejder  ved  det  Gjen- 
fødelsens  Værk,  som  han  ikke  engang  oplevede  at  se  fuldstændig 
sluttet.  Ved  Stiftelsen  af  Kunstflidslotteriet,  hvis  Indtægter  tilfaldt 
Frederiksborg  Slot,  saa  vel  som  ved  andre  Industrilotterier,  der 
dannedes  efter  samme  Forbillede,  kom  H.  til  at  tage  virksom  Del 
i  vort  Kunsthaandværks  Udvikling.  I  Forening  med  H.  Olrik, 
C.  Peters,  V.  Dahlerup  og  senere  en  Række  yngre  Kunstnere,  der 
alle,  til  Dels  for  de  forskjellige  Lotterier,  gjorde  Tegninger  til 
Møbler,  Sølvtøj  og  andet  Bohave,  fremkaldte  han  en  Omvæltning 
paa  hele  dette  Omraade,  som  har  forplantet  sig  til  Haandværkere, 
der  ikke  selv  traadte  i  umiddelbart  Forhold  til  Kunstnerne.  Derved 
skiller  denne  Bevægelse  sig  fra  tidligere  Kunstneres,  Abildgaards, 
Freunds,  Bindesbølls,  Hilkers  og  fleres.  Virksomhed  paa  Kunst- 
haandværkets  Omraade,  der  kun  fik  Indflydelse  inden  for  en  for- 
holdsvis snævrere  Kreds.  Men  en  lignende,  lidt  tung  og  alvorlig 
Grundtone,  som  var  egen  for  H.s  Malerkunst,  gik  ogsaa  gjennem 
hans  kunstindustrielle  Arbejder  og  gjør  dem  kj endelige,  paa  samme 
Tid  som  den  danner  en  ejendommelig  Modsætning  til  Kunstnerens 
egen  livsglade,  joviale  Personlighed. 

H.  havde  endelig  ogsaa,  efterhaanden  som  de  ældre  Kunstnere, 
under  hvis  Paavirkning  han  havde  udviklet  sig,  faldt  fra,  sin  sær- 
egne Betydning  for  Kunstakademiets  Medlemskreds  ved  den  Varme 
og  Iver,  hvormed  han  viede  Akademiets  Anliggender,  baade  som 
Kunstskole  og  som  Kunstnersamfund,  sin  Interesse.  Ligesom  han 
udøvede  betydelig  Indflydelse  dels  paa,  hvorledes  en  enkelt  Side  af 
Undervisningen,  Perspektivens  Studium,  blev  drevet  under  hans 
mangeaarige  Ledelse,  dels  paa  Kunstundervisningen  i  det  hele, 
saaledes  har  han  ogsaa  haft  Betydning  for  Akademiet  ved  den 
rolige,  forretningsdygtige  og  dog  joviale  Maade,  hvorpaa  han  i 
over  et  Decennium  udfyldte  Pladsen  som  Dirigent  i  Akademiets 
Forsamlinger.  Han  valgtes  ogsaa  gjentagne  Gange  til  Akademiets 
Vicedirektør  og  fungerede  i  denne  Stilling  jævnlig  som  dets  Direktør, 
indtil  han  bad  sig  fritaget  for  dette  Hverv,  efter  at  Ministeriet,  da 
F.  Meldahl  traadte  fra,  havde  overdraget  ham  en  ny  og  vanskelig 
Gjerning  ved  som  Formand  for  Udstillingskomiteen  at  skulle  værne 

om  den  Fond,  som  fra  først  af  gjennem  Akademiet  og  siden  under 
nøje  Tilknytning  til  dette  er  bleven  tilvejebragt  og  er  voxet  ved 
Kunstnernes  eget  Arbejde. 

H.  blev  i  1852  gift  med  Margrethe  Elisabeth  Bxirmeister,  Datter 
af  Bagermester  Hans  Jac.  B.  (f  1865)  og  Metha  Christine  f.  Nissen 
(t  '^55)»  og  af  en  ved  deres  Sølvbryllup  samlet  Fond,  som  Ægte- 
parret siden  forøgede,  stiftede  de  cEtatsraad  H.  H.s  og  Hustrus 
Sølvbryllupslegat»,  der  efter  H.s  Død  nu  er  overgivet  til  Akademiets 
Styrelse  med  en  Grundkapital  af  5000  Kr.,  hvis  Renter  anvendes  til 
Legat  for  Kimstnerenker.  H.,  som  efter  en  langvarig  og  alvorlig 
Sygdom  var  kommet  sig  saa  godt  og  tilsyneladende  havde  gjenvundet 
Sindets  og  Legemets  Kræfter  saa  ftildstændig,  at  han  syntes  at 
skulle  gaa  en  lang  og  lykkelig  Alderdom  i  Møde,  afgik  pludselig, 
efter  kun  en  Dags  Sygdom,  ved  Døden  10.  Juli  1890.  Blandt  hans 
Børn  har  en  Søn,  Adolf  Heinr,  ff,,  f.  29.  Nov.  1859,  lagt  sig  ikke 
alene  efter  Arkitektiurmaleriet,  men  ogsaa  efter  Perspektiven.  Han  har 
udstillet  fra  1884,  ^^  1887  Afgangsbevis  som  Maler  og  blev  s.  A. 
2.  Assistent,  efter  Faderens  Død  i.  Assistent  i  Perspektivklassen. 

Weilbach,  Konstnerlex.  Ph,  Weilbach. 

RETTELSER. 


L  BIND. 

S.  62  L.  II  f.  o.   14,  læs:  15. 

-  —  -  13  —     1878—79,  læs:  1879—80. 

-  114  -  12  —     Søster,  læs:  Datter. 

-  134  -  2  f.  n.  Fred.  Ahlefeldt  fødtes  22.  Marts  1627  paa  Maaslev. 

•  333    '    '3    —     Thorleifsson,  læs:  Thordarson. 

-  —     -     12    —     Ordene  < først  i  den  nordlige,  senere»  udgaa. 

•  33^  "  9    —     *  Begyndelsen  af,  læs:  2.  April. 

-  370  -  8 — 10  f.  o.  Ordene  tligesom  ....  Cluny>  udgaa. 

-  521  -  2  f.  o.  C.E.Bardenfleth  døde  i  Interlaken  i  Schweits. 

-  526  -  II  f.  n.  J.  F.  Bardenfleth  blev   1 806   Gouvemør  hos  Prins  Frederik 

Ferdinand. 

-  —     -      8 — 7  f.  n.  Han   var  Hofchef  hos  denne  Prins  til   sin   Død,    i  det 

Stillingen   blev   ham  forbeholdt,   da  han  1822  blev  Inte- 
rims-Generalgouvemør  i  Vestindien.  Denne  sidste  Post  for- 
lod han  1827,  men  først  1829  entledigedes  han  fra  den. 
'    594    *      7  f*  o.  kurhessisk,  læs:  kursachsisk. 

-  615    -     II  f.  n.  Valleraugue,  læs:  Vallerargues. 


n.  BIND. 

S.  35  L.  17  f.  n.  Sept.,  læs:  Avg. 

-  203  -  6  —     Stig  Olufsen,  læs:  Oluf  Stigsen. 

-  323  -  7  og  8  f.  o.  1730,  læs:  1720  (dl.  1721?,   1722?). 

-  —  -  8  f.  o.  St.  Bjarnarson  fødtes  paa  Gaarden  Yzta-Grund,  hvor  Faderen 

den  Gang  under  en  midlertidig  Afsættelse  levede. 

-  —     -     13 — 14  f.  o.  St.  Bjarnarson  havde  under  et  tidligere  Ophold  i  Kjøben- 

havn  været  Alumnus  paa  Regensen. 

-  469    -     18  f.  o.  Wilzeck,  læs:  Wilczek. 

.     —     -    13  f.  n.  Chef  de  commandements,   læs:   Gentilhomme  des  commande- 
ments. 

-  —     -      7    —     P.  Bohn  kastedes  1734  i  Bastillen  som  mistænkt  for  at  have 

forraadt  Frankrigs  Planer  til  Østerrig  og  Rusland.    1738 
løslodes  han  og  vendte  da  tilbage  til  den  østerrigske  Hær. 

S.  469  L.     4  f.  n.  Koniggratz,  læs:  Hohenfriedberg. 

-  —     -       I     —     175.6,  læs:   1746. 

-  470    -      6  f.  o.  Rosina,  læs:  Maria  Rosina. 

-  474    -       I     —     C.  A.  de  Bois-Clair  opholdt  sig  i  Begyndelsen  af  Frederik  IV' s 

Tid  i  Gltickstadt. 


ni.  BIHD. 
S.   113  L.   18  f.  n.  la  Croy;  læs:  Croy. 
■    "5   -     7f.o.  j  ,^^^, 

-     —     -     12  f.  n.  J 

5  f.  o.  355,  læs:  555. 

4 — 5  f.  o.  Skålholt  Skole,  læs:  H6la  Skole  og  have  studeret  i  Kjø- 

benhavn. 
18  f.  o.  under  sit  Ophold  i,  læs:  forinden  han  naaede. 
8  f.  n.  Ant.  Bryske    var    allerede    før    1544    Overberghauptmand    i 
Norge. 
323    ■     13  f.  o.  Dorthe,  læs:  Susanne. 


135 
191 


194 


S.     40  L. 


87 

122 

123 

126 
208 
291 
353 
475 
508 

542 
548 
587 


IV.  BIND. 

6  f.  n.  Cathrine  f.  Hofgaard,   læs:    Kirstine  f.  Hofgaard,  Enke  efter 
Kancelliraad  Tersling. 
— ^     Joachim,  læs:  Hans. 

—  var  dod  i  Avg.,  læs:  tog  Afsked. 

(Notitsen  om  Poul  Cypræus'   i.  Ægteskab  udgaar. 

—  Generalsuperintendent,  læs:  Generalprovst. 

—  Juli,  læs:  Jan. 

—  1813,  læs:   1812. 

—  Guillaume,  læs:  Guillaumot. 

—  1754,  læs:   1755. 

15  f.  n.  Sofus,  læs:  Sofus  Helenus. 

16  —     1332,  læs:   1232. 

9  f.  o.   5.  April,  læs:  9.  April. 
I  f.  n.  Viborg,  læs:  Asmild. 


V.  BIND. 
S.     15  L.  18  f.  o.   1805,  læs:   1815. 

24    -     18    —     Hastrup,  læs:  Hostrup. 

-  187    -     15    —     Den,    der  først   blev   opmærksom   paa  N.  J.  Fjord   og   drog 

ham  frem,  var  ikke  Monrad,  men  P.  P.  Freuchen. 

-  193    -      6    —     H.  R.,  læs:  H.  B. 

-  291  Overskriften.     I,  læs:  II. 

-  388  L.     5  f.  n.  Priergaard,  læs:  Prierskov. 

41* 

S.  487  L.     3  f.  n.  Dr.  Thomas,  læs:  Thomas. 

-  499  -  14 — 15  f.  o.  Lavindgaard,  læs:  Lavindsgaard. 

-  504  -      8  f.  n.  givet  Ideen   til  det  1889  oprettede,   læs:   medvirket  ved  Op- 

rettelsen af  det  1889  stiftede. 

•  544  -  17    —     Tomacelli,  læs:  Tomaselli. 

-  546  -       2  f.  o.  Juni,  læs:  Juli. 

-  586  -  15  f.  n.  Prokurator,  læs:  Kommissionær. 

-  594  -  14  f.  o.  7.  Okt.,  læs:  27.  Okt. 

-  —  •  ^5  —  6  Børn:  4  Sønner,  læs:  7  Børn:  5  Sønner. 

-  606  -  12  —   1853,  læs:  1852. 

•  —  •  —    —     Slagtermester   Fossum,    læs:   Lysestøber,   siden  Toldassistent, 

E.  C.  Fossum. 


S.      II  L. 
-      13    - 


14 


12  f.  n. 
2  f.  o. 
5     — 


•    15 

•  19  — 

-    17 

.   4  f .  n 

-    41 

19  f.  0. 

.  —  . 

20  — 

■    51 

18  — 

.  106 

18  f,  n 

-  — 

■  16  — 

.  161 

•  19  f.  0. 

.  188  ■ 

18  — 

-  213  . 

18—16 

-  214  . 

12  f.  0. 

-  —  ■ 

13  — 

-  222  ■ 

14  — 

-  298  ■ 

15  f.  n. 

-   326  . 

18  - 

.  406  . 

9  f.  0. 

■  427 

2  — 

-  450  • 

13  - 

-   — 

14  f.  n. 

-  482  - 

13  ^.  0. 

-  494  - 

10  — 

-  ^35  - 

5  — 

VL  BIND. 

1886,  læs:   1887. 

f.  1699  t  2.  April  1778,  læs:  f.  20. Nov.  1698  f  28. Marts  1778. 

Kun   en   ringe  Del   af  de  Getreuerske  Stiftelsers  Formue  er 

Legatkapital  for  Kjøbenhavns  fattige;  Hovedmassen  er  et 

Familiefideikommis. 
J.  Geveke    fødtes  9.  Sept.   16 17    i  Burg   paa   Femern,    hvor 

Faderen  var  Borgmester. 
Uddevalla,  læs:  Baahus. 
Wahl,  læs:  Vahl. 

fortrinlige  Retter,  læs:  fortrinlige  Roller. 
sex  Roller,  lees:  sex  Retter. 
Gjødesen,  læs:  Giødesen. 
1522,  læs:   1523. 
brune,  læs:  blaa. 

K.  J.  Grabow  levede  16.  Febr.  1667,  men  var  død  23.  Juni  1669. 
1294,  læs:   1295. 
f.  n.   i   det   Forældrene Formue,    læs:   i  det   Faderen, 

som  i  den   engelske  Krig  havde   vundet  sig  en  Formue, 

senere  mistede  denne,  til  Dels  ved  Pengekrisen. 
1826,   læs:    1850. 
Navnet  « (Manna) »   udgaar. 
1639,  læs:   I 64 I. 
siges,  læs:  føjes. 

F.  C.  Gutfeld  døde  9.  Jan.  1823. 
Moders  Fælter,  læs:  Fætter. 
Georg  Friedrich,  læs:  Johan. 

IW.  Haffners  Hustru  var  ikke  en  Søster,  men  et  Søskende- 
barn til  A.  F.  Krieger. 
E.  H.  Hagerup   var  først  gift  med  Dorothea  Adolphine  Con- 

radine  f.  Bamer. 
N.  B.  Krarup   blev  først   1828  Bestyrer  for  Borgerdydskolen. 
N.  Hammer  rejste  efter  sin  Afsættelse  til  Tyge  Brahes  Børn 
i  Bøhmen. 

